
nestinsă  211 

MINUNEA  171  -  Maica  Domnului,  rugându-se  Fiului  Său,  mijloceşte  pentru  iertarea  lui  Daniil,  cel 

care  s-a  pus  chezaş  pentru  Evloghie  pietrarul  213 

MINUNEA  172  -  Maica  Domnului  încurajează  şi  ajută  pe  domniţa  căzută  în  năpăstuire  218 

Maica  Domnului  s-a  arătat  celor  care  se  rugau  ei  cu  credinţă  220 

MINUNEA  173  -  Maica  Domnului  s-a  arătat  îmbrăcată  în  veşmânt  luminos,  scris  peste  tot  cu 

rugăciunile  creştinului  220 

MINUNEA  174  -  Maica  Domnului  se  arată  Episcopului  stând  în  scaunul  Arhieresc  220 

MINUNEA  175  -  Maica  Domnului  a  poruncit  să  pună  Episcop  în  cetate  pe  binecredinciosul 

Ieronim  221 

MINUNEA  176  -  Maica  Domnului  îi  dă  un  veşmânt  preţios  Episcopului  Bonit  221 

MINUNEA  177  -  Maica  Precista  salvează  din  înec  o  femeie  săracă  care  a  născut  222 

MINUNEA  178  -  Craiul  Ştefan  rugându-se  Precistei,  repauzează  de  ziua  Adormirii  ei  223 

MINUNEA  179  -  Maica  Domnului  se  arătă  celui  ce  citea  cu  evlavie  Paraclisul  Ei  223 

MINUNEA  180  -  Hristos  Dumnezeu  şi  Maica  Sa  îi  arată  multe  taine  Crăiesei  credincioase  224 

MINUNEA  181  -  Maica  Domnului  i-a  arătat  femeii  evlavioase,  ziua  sfârşitului  ei  224 

MINUNEA  182  -  Rugată  fiind.  Maica  Domnului  se  arată  şi  salvează  corabia  primejduită  de  furtună 

 225 

MINUNEA  183  -  Creştinul  evlavios  rugându-se  Maicii  Domnului,  1-a  salvat  din  mare  şi  1-a  dus  pe 

un  câmp  verde  225 

MINUNEA  184  -  Oportuna,  la  moarte,  vede  pe  Maica  Domnului  căreia  îi  încredinţează  pe  surori 

 '  226 

MINUNEA  185  -  Maica  Precista  se  arată  Episcopului  şi-i  vesteşte  ziua  trecerii  din  viaţă  227 

MINUNEA  186  -  Hristos  şi  Maica  Sa,  s-au  arătat  credinciosului  înainte  de  a  muri  227 

MINUNEA  187  -  Maica  Domnului  se  arată  fecioarei  Agata  şi-i  vindecă  degetul  tăiat  prin  ispită ..  228 
MINUNEA  188  -  Maica  Domnului  izbăveşte  de  tâlhari  pe  un  evreu  care  apoi  primeşte  Botezul ..  228 

MINUNEA  189  -  Maica  Domnului  se  arată  şi  vindecă  limba  unui  creştin,  tăiată  de  eretici  229 

MINUNEA  190  -  Printr-o  vedenie  înfricoşată.  Maica  Domnului  salvează  pe  călugărul  Teofan  din 

rătăcire  230 

MINUNEA  191  -  Maica  Domnului  opreşte  o  femeie  eretică  să  intre  şi  să  se  închine  la  Sfântul 

Mormânt  231 

MINUNEA  192  -  Mântuitorul  Hristos  şi  Maica  Sa  îi  întorc  Sfântului  Nicolae  Sfânta  Evanghelie  şi 

Omoforul  231 

MINUNEA  193  -  Maica  Precista  s-a  arătat  unei  fecioare  scârbită  din  cauza  ereticilor  232 

MINUNEA  194  -  Călugăriţa  care  a  iubit  pe  Maica  Domnului  a  fost  condusă  la  cer  de  cete  îngereşti 

 '  233 

MINUNEA  195  -  într-o  biserică  închinată  Maicii  Domnului,  de  Buna  Vestire  a  strălucit  o  lumină 

cerească  234 

MINUNEA  196  -  Maica  Domnului  îndeamnă  la  pocăinţă  pe  călugărul  care  a  făcut  mult  bine 

bisericii  Sale  234 

MINUNEA  197  -  Când  în  biserici  oamenii  se  lenevesc  a  slăvi  pe  Dumnezeu,  atunci  îngerii  le  iau 

locul  235 

MINUNEA  198  -  Maica  Domnului  cheamă  pe  un  creştin  să  slujească  la  biserica  Sa  236 

MINUNEA  199  -  Maica  Domnului  respinge  trupul  unei  creştine  care  a  fost  îngropată  în  biserică  236 
MINUNEA  200  -  Maica  Domnului  se  arată  în  biserică  ţinând  în  braţe  pe  Dumnezeiescul  Prunc  ..237 

MINUNEA  201  -  Maica  Domnului  se  arată  şi  mângâie  pe  Sfântul  Apostol  lacob  238 

MINUNEA  202  -  Un  creştin  din  Roma  vede  pe  Maica  Domnului  stând  lângă  tronul  Fiului  său ...  238 
MINUNEA  203  -  Călugăriţa  Atanasia,  fiind  departe  de  biserica  Precistei,  dorind-o,  a  văzu  t-o  în 

răpire  239 

MINUNEA  204  -  Un  creştin  vede  pe  Maica  Domnului  într-un  car  de  aur  239 

MINUNEA  205  -  Prin  porunca  Maicii  Domnului,  stâlpii  unei  biserici  au  fost  ridicaţi  de  copii  240 

MINUNEA  206  -  Dăruind  Maicii  Domnului  bogăţia  trecătoare.  Maica  Domnului  le-a  dăruit  bogăţie 

veşnică  240 

MINUNEA  207  -  Maica  Domnului  trimite  semn,  zăpadă  în  timpul  verii,  pe  locul  viitoarei  sale 

biserici  241 

MINUNEA  208  -  Maica  Domnului  descoperă  şi  lui  Liberiu,  papa  Romei,  voia  şi  dorinţa  Sa  241 

MINUNEA  209  -  Rugându-se  Maicii  Domnului,  au  dobândit  fiu  binecuvântat  care  a  pătimit  pentru 

credinţă  242 

MINUNEA  210  -  Maica  Domnului,  arătându-se  prin  tabloul  judecăţii,  atrage  la  pocăinţă  pe  un 

tânăr  243 

MINUNEA  211  -  Maica  Precista  promite  slavă  veşnică  celor  ce  se  nevoiesc  în  bine  244 

MINUNEA  212  -  Maica  Domnului  îndeamnă  pe  Avva  Evstratie  la  nevoinţă  şi  osteneală  cu  smerită 

înţelepciune  244 

MINUNEA  213  -  Maica  Domnului,  arătându-se,  s-a  imprimat  urma  paşilor  ei  în  stâncă  245 

MINUNEA  214  -  Maica  Domnului  se  arată  cu  fată  mânioasă,  ieromonahului  loanichie  245 

MINUNEA  215  -  Maica  Domnului  mijloceşte  pentru  neamul  omenesc  246 

MINUNEA  216  -  Prin  arătare  cerească,  a  fost  chemat  la  călugărie  şi  arhierie  247 

MINUNEA  217  -  Pentru  viata  lui  îmbunătăţită,  a  fost  chemat  la  Preoţie  de  Maica  Domnului  247 

MINUNEA  218  -  Maica  Domnului  sfătuieşte  pe  Sfântul  Vasile  să  se  înfrâneze  de  la  orice  băutură 

 248 

MINUNEA  219  -  Preasfânta  Născătoare  de  Dumnezeu  s-a  arătat  aievea  Sfântului  Serghie, 

mângâindu-1  248 

MINUNEA  220  -  Maica  Domnului  salvează  prin  Sfânta  icoană  pe  pictorul  care  era  să  se 

prăbuşească  250 

MINUNEA  221  -  Maica  Domnului  îşi  apără  biserica  şi  icoana  Sa  de  profanatorii  cruciaţi  251 

MINUNEA  222  -  Maica  Domnului  se  arată  şi  vesteşte  moartea  profanatorului  Sfintei  sale  icoane  25 1 
MINUNEA  223  -  Maica  Domnului  îndeamnă  pe  loan  Cucuzel  a-i  cânta  laude,  şi-i  dăruieşte  un  ban 

de  aur  252 

MINUNEA  224  -  Maica  Domnului  împărtăşea  cu  pâine  cerească  şi  le  ştergea  sudoarea  ostenitorilor 

 256 

MINUNEA  225  -  Fraţii  certaţi,  împăcaţi  de  Maica  Domnului  258 

MINUNEA  226  -  O  picătură  de  Sânge  Dumnezeiesc  acoperă  toate  păcatele  oamenilor  259 

MINUNEA  227  -  Maica  Domnului  rugată  fiind,  ajută  celui  îndoielnic  să  înţeleagă  Taina  Sfintei 

Liturghii  261 

MINUNEA  228  -  O  fecioară,  rugându-se  Maicii  Domnului,  a  văzut  pe  Hristos  în  rai  slujind  Sfânta 

Liturghie  264 

MINUNEA  229  -  Rugând  pe  Maica  Domnului,  o  fecioară  vede  şi  ţine  în  braţe  pe  Domnul,  ca  pe  un 

copil  de  trei  ani  266 

MINUNEA  230  -  Clericul  ce  avea  mare  dragoste  spre  Maica  Domnului,  rugând-o,  i-a  văzut 

negrăita-i  frumuseţe  268 

MINUNEA  231  -  Un  creştin  care  iubea  cu  dor  sfânt  pe  Maica  Domnului  a  avut  o  vedenie  minunată 

dar  şi  înfricoşată  270 

MINUNEA  232  -  Maica  Domnului  cinsteşte  prin  prezenţa  Ei  pe  văduva  care  se  împărtăşea  274 

MINUNEA  233  -  Maica  Domnului  îi  descoperă  Cuvioasei  Marta,  mama  Sfântului  Simeon,  fericirea 

cea  veşnică  275 

MINUNEA  234  -  Maica  Domnului  se  arată  şi  dăruieşte  rodnicie  părinţilor  sterpi  care  o  rugau  ....  279 
MINUNEA  235  -  Prin  rugăciuni  fierbinţi  către  Maica  Domnului,  o  mamă  a  dobândit  un  fiu 

binecuvântat  280 

MINUNEA  236  -  Cerându-i  ajutorul.  Maica  Domnului  se  arată  şi  vorbeşte  Cuviosului  Serghie  ...  283 

Maica  Domnului  dă  înţelepciune  celor  care  se  roagă  ei  286 

MINUNEA  237  -  Maica  Domnului  dăruieşte  înţelepciune  unui  copil  nepriceput,  care  ajunge 

Episcop  286 

MINUNEA  238  -  Maica  Domnului  răsplăteşte  cu  darul  cântării  pe  Roman,  pentru  dragostea  şi 

evlavia  lui  289 

MINUNEA  239  -  Maica  Precista  dăruieşte  călugărului  bolnav,  înţelepciunea  cerută  290 

MINUNEA  240  -  Prunca,  îndată  după  naştere,  preamărea  pe  Maica  Precista  290 

MINUNEA  241  -  Maica  Precista  ajuta  pe  Sfântul  Grigore  al  Neocezareei,  să  cunoască  adâncul 

credinţei  291 

MINUNEA  242  -  Maica  Precista  a  încredinţat  pe  îndoielnic  care-i  adevărata  credinţă  292 

MINUNEA  243  -  Cel  simplu,  cu  mintea  rostind  rugăciunea  „Bucură-te  Mărie",  proslăvit  după 

moarte  292 

MINUNEA  244  -  Maica  Domnului  înţelepţeşte  pe  cel  ce  din  simplitate  se  îndoia  de  fecioria  Ei....  294 

Minunile  Maicii  Domnului  făcute  celor  bolnavi  296 

MINUNEA  245  -  Bogatul  a  scăpat  de  boală,  numai  după  ce  a  întors  satul  răpit  296 

MINUNEA  246  -  Copilul  bubos  s-a  vindecat  prin  Maica  Domnului  297 

MINUNEA  247  -  Creştinul  hagiu  vindecat  de  Maica  Precista  298 

MINUNEA  248  -  Maica  Precista  vindecă  un  morar  de  lâncezie  299 

MINUNEA  249  -  Maica  Precista  izbăveşte  pe  un  copil,  viitor  Episcop,  de  o  groaznică  vedenie  ....  299 
MINUNEA  250  -  Necinstitorul  sărbătorii  trăznit...  apoi  vindecat  de  Maica  Domnului  prin  sfântul 

Ipolit  300 

MINUNEA  251  -  Maica  Domnului  a  vindecat  pe  Episcopul  care  se  ruga  Ei  301 

MINUNEA  252  -  Maica  Precista  se  ruga  lui  Hristos  să  ia  bolile  de  pe  oameni  301 

MINUNEA  253  -  Maica  Precista  vindecă  de  boală  pe  un  paşă  turcesc  302 

MINUNEA  254  -  Maica  Domnului  vindecă  o  fecioară  de  boala  ciumei  302 

MINUNEA  255  -  Maica  Domnului  scapă  de  moarte  pe  Episcopul  Teodor  otrăvit  de  vrăjmaşi  303 

MINUNEA  256  -  Pentru  un  păcat  al  neascultării.  Preacurata  nu  a  luat  pe  preot  la  cer  303 

MINUNEA  257  -  Maica  Domnului,  arătându-se  în  slavă  cerească,  izbăveşte  de  nebunie  şi 

converteşte  pe  un  tătar  304 

MINUNEA  258  -  Un  orb,  chemând  numele  Maicii  Domnului,  îşi  recapătă  vederea  şi  ruşinează  pe 

evrei  305 

MINUNEA  259  -  O  fecioară  vătămată  de  farmece,  se  vindecă  rugându-se  la  icoana  Maicii 

Domnului  306 

MINUNEA  260  -  Cu  ajutorul  Maicii  Domnului  s-au  izbăvit  de  ciumă  306 

MINUNEA  261  -  Nizor  tâlharul  atras  la  pocăinţă  printr-o  minune  făcută  în  biserica  Maicii 

Domnului  307 

MINUNEA  262  -  O  fecioară  jucând  s-a  îndrăcit,  salvată  într-o  biserică  a  Maicii  Domnului  307 

MINUNEA  263  -  Maica  Domnului  vindecă  mâna  tăiată  de  iconoclaşti,  a  Sfântului  loan  Damaschin 

 308 

MINUNEA  264  -  Bătrânul  bolnav,  însănătoşit  de  Maica  Domnului,  era  ca  un  tânăr  313 

MINUNEA  265  -  Maica  Domnului  vindecă  pe  un  ostaş  căzut  de  la  optsprezece  stânjeni  3 14 

MINUNEA  266  -  Preasfânta  Născătoare  de  Dumnezeu,  prin  Sfânta  sa  icoană,  a  risipit  boala  ciumei 

 316 

MINUNEA  267  -  Maica  Precista  a  depărtat  ciuma  dintre  călugării  credincioşi  317 

MINUNEA  268  -  Prin  rugăciune  către  Maica  Domnului,  şi-a  scăpat  soţul  de  boală  318 

MINUNEA  269  -  Maica  Domnului  vindecă  pe  o  femeie  care  suferea  de  zgârcirea  mâinii  şi 

piciorului  319 

MINUNEA  270  -  Maica  Precista  vindecă  o  femeie  surdo-mută  320 

MINUNEA  271  -  Maica  Precista  vindecă  un  cazac  de  o  boală  foarte  grea  321 

MINUNEA  272  -  Orbul  şi-a  căpătat  vederea  prin  Maica  Precista  321 

MINUNEA  273  -  Maica  Domnului  vindecă  mâna  ruptă  a  cazacului  zaporojean  322 

MINUNEA  274  -  Maica  Domnului  fiind  rugată,  vindecă  un  orb  din  naştere  323 

MINUNEA  275  -  Un  creştin  pedepsit  pentru  o  mică  hulă,  miluit  şi  vindecat  de  Maica  lui  Dumnezeu 

 '.  325 

MINUNEA  276  -  Minunile  făcute  de  Maica  lui  Dumnezeu  în  biserica  Sa  cea  din  Neoriu  326 

MINUNEA  277  -  Maica  Domnului  vindecă  pe  o  fecioară  îndrăcită,  prin  Sfânta  sa  icoană  329 

MINUNEA  278  -  Cu  ajutorul  Maicii  Domnului  şi-a  recăpătat  vederea  pierdută  329 

MINUNEA  279  -  Două  femei  îndrăcite,  vindecate  prin  citirea  Paraclisului  Maicii  Domnului  330 

MINUNEA  280  -  Un  îndrăcit  vindecat  la  Pecersca,  de  către  Maica  Domnului  330 

MINUNEA  281  -  Maica  Domnului  vindecă  pe  un  creştin  care  avea  dureri  de  cap  şi  de  picioare...  331 

MINUNEA  282  -  Chemând  pe  Maica  Domnului  în  ajutor,  o  femeie  naşte  fără  nici  o  durere  332 

MINUNEA  283  -  Maica  Domnului  vindecă  pe  un  boier  bolnav,  prin  apa  sfinţită  dată  de  Cuviosul 
Chirii  '  332 

Minunile  Maicii  Domnului  făcute  cu  cei  morţi  334 

MINUNEA  284  -  Maica  pururea  Fecioară,  prezentă  la  mormintele  creştinilor  curaţi  334 

MINUNEA  285  -  Creştinul  mort  nespovedit,  cerea  Preot  să  se  spovedească  335 

MINUNEA  286  -  Diaconul  ajutat  de  Maica  Domnului  să  se  pocăiască  336 

MINUNEA  287  -  Maica  Precista  văzută  lângă  patul  unei  văduve  care  zăcea  greu  336 

MINUNEA  288  -  Ostaşul  mort  în  război  şi-a  păstrat  graiul,  până  ce  şi-a  spovedit  păcatele  337 

MINUNEA  289  -  Un  copilandru  este  readus  la  viaţă  de  Maica  Domnului,  pentru  a  face  pocăinţă  337 
MINUNEA  290  -  Maica  Domnului  poartă  grijă  de  un  prunc  ce  a  supt  un  an  la  pieptul  mamei 

moarte  338 

MINUNEA  291  -  Un  boier  din  Roma  salvat  de  la  înec  de  către  Maica  Domnului  341 

MINUNEA  292  -  Un  tânăr  fiind  ucis  de  zavistnicii  iudei,  a  fost  înviat  de  Maica  Domnului  343 

MINUNEA  293  -  Maica  Domnului  înviază  o  femeie,  pentru  a-şi  spovedi  păcatul  ascuns  344 

MINUNEA  294  -  Clericul  desfrânat  care  s-a  înecat,  înviat  de  Maica  Domnului  347 

MINUNEA  295  -  Maica  Domnului  salvează  pe  femeia  evlavioasă  din  năpăstuirea  uciderii  de  prunc 

 349 

MINUNEA  296  -  Copilul  iudeului  omorât  de  tatăl  său,  a  fost  înviat  de  Maica  lui  Dumnezeu  351 

MINUNEA  297  -  Maica  Domnului  salvează  sufletul  unei  fecioare  pentru  a  cărei  frumuseţe,  doi 

tineri  mor  în  duel  353 

MINUNEA  298  -  Cuviosul  Atanasie  înviind,  a  îndemnat  la  pocăinţă  şi  dragoste  către  Maica 

Domnului  354 

MINUNEA  299  -  Maica  Domnului  a  înviat  pe  cel  care  o  iubea  355 

MINUNEA  300  -  Mortul  înviat  prin  rugăciune  şi  făgăduinţă  făcută  către  Maica  Domnului  356 

Maica  Domnului  salvează  pe  cei  din  primejdii  357 

MINUNEA  301  -  Maica  Domnului  salvează  din  foc  pe  copilul  de  evreu  care  s-a  împărtăşit  cu 

dumnezeieştile  Taine  357 

MINUNEA  302  -  O  mamă  încredinţându-şi  copilul  spre  pază  Maicii  Domnului,  ea  îl  păzeşte 

nevătămat  de  foc  358 

MINUNEA  303  -  Salvat  de  Maica  Domnului  din  noianul  mării  359 

MINUNEA  304  -  Maica  Domnului  a  izbăvit  copilul  din  apele  râului  360 

MINUNEA  305  -  Maica  Domnului  a  izbăvit  din  legături  vremelnice  şi  veşnice  pe  iudeul  care  a 

crezut  în  Hristos  362 

MINUNEA  306  -  Prin  ajutorul  Maicii  Domnului  s-au  izbăvit  de  furtună  364 

MINUNEA  307  -  Doi  copii  au  rămas  vii  sub  dărâmături,  protejaţi  de  Maica  Domnului  365 

MINUNEA  308  -  Rugăciunea  către  Maica  Precista  1-a  salvat  din  robie  şi  înec  366 

MINUNEA  309  -  Maica  Precista  a  scăpat  fecioara  de  învinuirea  de  farmece  şi  de  moarte  367 

MINUNEA  310  -  Episcopul,  rugându-se  către  icoana  Maicii  Domnului,  a  scăpat  un  om  de  la 

moarte  368 

MINUNEA  311  -  Maica  Domnului  scapă  pe  creştinul  evlavios  de  ucigaşul  ascuns  în  biserică  369 

MINUNEA  312  -  Prin  rugăciuni  către  Maica  Domnului,  au  scăpat  de  o  jivină  care  omora  oameni369 

MINUNEA  313  -  Rugându-se  Maicii  Preacurate,  s-a  salvat  din  tină  şi  moarte  370 

MINUNEA  314  -  Prăznuindu-se  „Adormirea  Maicii  Domnului",  a  încetat  boala  ciumei  în  Ţarigrad 

 '  370 

MINUNEA  315  -  Vrând  să  şteargă  chipul  Venerei,  a  fost  vătămat  de  diavolul,  vindecat  cu  darul 

Maicii  Preacurate  371 

MINUNEA  316  -  Mergând  la  vânătoare,  în  zi  de  sărbătoare,  a  fost  pedepsit,  salvat  de  Maica 

Domnului  372 

MINUNEA  317  -  O  imagine  a  judecării  sufletelor  în  care  Maica  Preasfântă  se  arată  şi  Maică  a 

Milostivirii  373 

MINUNEA  318  -  Lepădând  călugăria,  a  fost  luat  de  draci  şi  călugării  nelucrători  primejduiţi, 

scăpaţi  de  Preacurata  373 

MINUNEA  319  -  Chemând  în  ajutor  pe  Dumnezeu  şi  pe  Preacurata  Maică,  scapă  din  legături  şi  se 

vindecă  de  răni  374 

MINUNEA  320  -  O  fecioară,  fiind  ispitită  de  diavolul,  cheamă  într-ajutor  pe  Maica  Domnului  şi 

scapă  375 

MINUNEA  321  -  Spini,  ciulini  şi  curse  sunt  cei  răi  pentru  credincioşi,  dar  Maica  Domnului  îi 
salvează  376 

MINUNEA  322  -  Cuviosul  Teodor  fiind  otrăvit,  este  salvat  de  Maica  Domnului  377 

MINUNEA  323  -  Maica  Domnului  salvează  din  robia  turcilor  pe  cei  doi  fii  ai  unei  mame  văduvă 
 378 

Minunile  Maicii  Domnului  în  apărarea  cetăţilor  ortodoxe,  bisericilor  şi  mănăstirilor  381 

MINUNEA  324  -  Icoana  Maicii  Domnului  opreşte  pe  domnul  saracinilor  de  a  intra  în  cetate  381 

MINUNEA  325  -  Maica  Domnului  salvează  cetatea  Ţarigrad  de  împresurarea  perşilor  382 

MINUNEA  326  -  Icoana  Maicii  Preacurate  purtată  pe  ziduri,  apără  cetatea  Novgorodului  de 

duşmani  382 

MINUNEA  327  -  Icoana  lui  Hristos,  veşmântul  Precistei  şi  lemnul  Crucii  apără  Ţarigradul  de  perşi 

şi  tătari  384 

MINUNEA  328  -  Prin  rugăciuni  cu  lacrimi  către  Maica  Domnului,  Moscova  şi  toată  Rusia  scapă  de 

turci  şi  tătari  385 

MINUNEA  329  -  Maica  Domnului  izbăveşte  cetatea  Ustiog  de  pieire,  pentru  rugăciunile  Sfântului 

Procopie  386 

MINUNEA  330  -  Părinţii  Cuviosului  Nectarie,  ajutaţi  de  Maica  Domnului,  scapă  de  pericolul  robiei 

 '  '  390 

MINUNEA  331  -  Maica  Domnului  păzeşte  biserica  Sa,  de  tâlharii  care  vroiau  să  o  prade  391 

MINUNEA  332  -  Maica  Domnului  izgoneşte,  prin  Sfânta  sa  icoană,  pe  năvălitorii  agareni  din 
pământul  Rusiei  392 

Maica  Domnului  poartă  grijă  de  mănăstiri  şi  de  personalul  lor  395 

MINUNEA  333  -  Maica  Domnului  izvorăşte  apă  din  piatră,  umple  jitniţele  cu  grâu  şi  vasele  cu  vin 

şi  untdelemn  395 

MINUNEA  334  -  O  mănăstire  ajungând  în  mare  lipsă  de  hrană,  a  fost  ajutată  cu  preaslăvire  de 

Maica  lui  Dumnezeu  400 

MINUNEA  335  -  Nişte  ostaşi,  strigând  către  Maica  Domnului,  au  scăpat  de  primejdia  furtunii ...  401 
MINUNEA  336  -  Cuviosul  Chirii,  având  mare  dragoste  şi  evlavie  către  Maica  Domului,  este  ajutat 

în  chip  minunat  402 

MINUNEA  337  -  Maica  Domului  împarte  daruri  celor  ce  se  osteneau  a  cânta  şi  priveghea  în 

biserică  409 

MINUNEA  338  -  Maica  Domnului  ceartă  aspru  pe  ucenicul  care  se  bizuia  pe  cei  trei  galbeni,  uitând 

de  ajutorul  Ei  410 

MINUNEA  339  -  Cuviosul  Antonie  Romanul,  povăţuit  de  Maica  Domnului,  călătoreşte  pe  mare 

stând  pe  o  stâncă  411 

MINUNEA  340  -  Minunata  descoperire  care  s-a  făcut  pentru  zidirea  bisericii  Maicii  Domnului  din 

Pecersca  413 

MINUNEA  341  -  Maica  Domnului  în  persoană,  trimite  meşteri  zidari  din  Constantinopol,  să 

zidească  biserica  Pecerscăi  415 

MINUNEA  342  -  Cum  s-a  aflat  locul  unde  s-a  zidit  biserica  din  Pecersca  şi  minunile  care  s-au  făcut 

aici  418 

MINUNEA  343  -  Minunile  care  s-au  făcut  la  zugrăvirea  bisericii  Preasfintei  Născătoarei  de 

Dumnezeu  din  Pecersca  420 

MINUNEA  344  -  La  Pecersca,  Maica  Domnului  îşi  zugrăveşte  singură  chipul  şi  Duhul  Sfânt  se 

arătă  în  chip  de  porumbel  421 

MINUNEA  345  -  Minunile  care  s-au  făcut  la  sfinţirea  bisericii  Preasfintei  Născătoarei  de 
Dumnezeu,  din  Pecersca  423 

MINUNEA  346  -  Maica  Domnului  izbăveşte  de  farmece  pe  o  monahie  din  mănăstirea  Cuvioasei 

Irina  426 

MINUNEA  347  -  Doi  fraţi  care  zideau  o  biserică,  primesc  ajutor  din  partea  Maicii  Domnului  pentru 

terminarea  ei  429 

MINUNEA  348  -  Maica  Domnului  acoperă  stâlpul  Cuviosului  Lazăr  şi-i  dăruieşte  încă 

cincisprezece  ani  de  viaţă  431 

MINUNEA  349  -  Maica  Domnului  cheamă  pe  Cuviosul  Maxim  în  Athos  unde  i  se  arată,  îl  mângâie 
şi-1  apără  de  diavoli  433 

Minunile  Maicii  Domnului  prin  sfintele  icoane  436 

MINUNEA  350  -  Minunile  făcute  de  Maica  Domnului  prin  sfânta  icoană  „portăriţa"  436 

MINUNEA  351  -  Icoana  Maicii  Domnului  dată  pe  apă  nu  s-a  stricat  445 

MINUNEA  352  -  Cel  care  a  lovit  în  sfânta  icoană,  s-a  prăbuşit  la  pământ  şi  a  murit  445 

MINUNEA  353  -  O  icoană  a  Maicii  Domnului  fiind  lovită,  a  curs  sânge,  cu  care  mulţi  bolnavi  s-au 

vindecat  446 

MINUNEA  354  -  Maica  Precistă  salvează  din  pierzare  pe  fiul  mamei  credincioase  447 

MINUNEA  355  -  Femeia,  călcându-şi  făgăduinţa,  şi-a  reluat  boala  447 

MINUNEA  356  -  Icoana  Maicii  Domnului  ascunsă  într-un  chiparos,  s-a  arătat  oamenilor 

înconjurată  de  lumină  448 

MINUNEA  357  -  Prin  rugăciuni  la  icoana  Mântuitorului  Hristos  şi  a  Maicii  Sale,  şi-a  redobândit 

sănătatea  448 

MINUNEA  358  -  Sfânta  icoană  a  Maicii  Domnului  1-a  făcut  cunoscut  oamenilor  pe  Sfântul  Alexie 

 449 

MINUNEA  359  -  Un  credincios  află  icoana  Maicii  Precista  în  locul  în  care  i-a  fost  vestit  450 

MINUNEA  360  -  Icoana  Maicii  Precistei  se  arăta:  galbenă,  neagră  şi  luminoasă  450 

MINUNEA  361  -  Icoana  Maicii  Precistei  s-a  arătat  luminând  într-un  copac  451 

MINUNEA  362  -  Icoana  Maicii  Precistei  nu  s-a  ars  în  foc  451 

MINUNEA  363  -  Icoana  Maicii  Precistei  răspândea  în  juru-i  raze  ca  de  soare  452 

MINUNEA  364  -  Un  om  a  văzut  ieşind  lumină  de  la  sfânta  icoană  a  Maicii  Precistei  şi  a  auzit 

cântare  îngerească  453 

MINUNEA  365  -  Tătarii  care  au  rănit  icoana  Maicii  Precistei  au  fost  pedepsiţi  pe  loc  453 

MINUNEA  366  -  Un  arab  săgetând  icoana  Maicii  Precista,  a  picurat  sânge  din  ea.  Pedepsit  cu 

moartea  454 

MINUNEA  367  -  Icoane  ale  Maicii  Domnului  au  lăcrimat  454 

MINUNEA  368  -  Chipul  Domnului  lisus  Hristos  şi  al  Maicii  Lui  închipuit  pe  o  piatră  scumpă....  455 

MINUNEA  369  -  Credinţa  şi  rugăciunea  Preotului  evlavios  a  înviat  pe  cel  mort  456 

MINUNEA  370  -  Icoana  Maicii  Domnului  izbăveşte  pe  tătari  de  vătămarea  balaurilor  457 

MINUNEA  371  -  împăratul  Teofil  iconoclastul,  sărutând  icoana  Maicii  Domnului,  primeşte 

vindecare  şi  iertare  458 

MINUNEA  372  -  O  femeie  oarbă,  închinându-se  icoanei  Maicii  Domnului,  a  dobândit  vederea...  460 
MINUNEA  373  -  Mântuitorul  Hristos  îndeamnă  pe  un  credincios  a  căuta  icoana  Preacuratei  Sale 

Maici  460 

MINUNEA  374  -  O  icoană  a  Maicii  Domnului  strălucea  ca  un  stâlp  de  foc  461 

MINUNEA  375  -  Dorind  să  zugrăvească  chipul  Maicii  Domnului,  s-a  făcut  de  mână  îngerească  .  461 
MINUNEA  376  -  Dobitoacele  necuvântătoare  se  cucernicesc  în  faţa  icoanei  Precistei,  închipuită  pe  o 

piatră  462 

MINUNEA  377  -  In  Florenţa,  o  icoană  a  Bunei  Vestiri  a  Maicii  Domnului,  s-a  închipuit  de  înger.  463 

13 


MINUNEA  378  -  Icoana  Maicii  Domnului  fiind  lovită,  a  curs  sânge  464 

MINUNEA  379  -  Despre  ioana  făcătoare  de  minuni  a  Preasfintei  Născătoare  de  Dumnezeu,  numită 

Odigitria  464 

MINUNEA  380  -  Despre  icoana  făcătoare  de  minuni  a  Preasfintei  Născătoarei  de  Dumnezeu, 

numită  Românca  469 

MINUNEA  381  -  Minunata  apariţie  a  unei  icoanei  a  Preasfintei  Născătoarei  de  Dumnezeu,  în 

pământul  Rusiei  476 

MINUNEA  382  -  Minunile  făcute  la  Tihfini,  prin  sfânta  icoană  a  Preasfintei  Născătoarei  de 

Dumnezeu  478 

Icoana  Maicii  Domnului  din  Tihfini  (sau  Tihvin,  sau  Tikhvin)  -  Rusia  481 

MINUNEA  383  -  Maica  Domnului  s-a  arătat  eclesiarhului,  care  a  vestit  despre  sfinţirea  bisericii  din 

Tihfini  '.  483 

MINUNEA  384  -  Sfânta  icoană  din  Tihfini  şi  Crucea  făcută  din  ramură  de  brad,  de  două  ori  scapă 

nearse  485 

MINUNEA  385  -  Minunea  care  s-a  făcut  Ia  Tihfini,  când  s-a  zidit  biserica  de  piatră  486 

MINUNEA  386  -  Un  monah,  făgăduind  că  va  merge  să  se  închine  la  icoana  Maicii  lui  Dumnezeu,  s- 

a  vindecat  pe  loc  487 

MINUNEA  387  -  Un  buchet  de  minuni,  din  cele  multe,  neştiute  sau  uitate,  făcute  prin  sfânta  icoană 

din  Tihfini  489 

MINUNEA  388  -  Maica  Domnului,  prin  icoana  sa  din  Tihfini  apără  mănăstirea  şi  pe  cei  închişi  în 

ea,  de  duşmani  495 

MINUNEA  389  -  Mănăstirea  Maicii  Domnului,  Tihfini,  trece  prin  foc,  spre  curăţirea  de  întinăciuni 

şi  pedepsire  500 

MINUNEA  390  -  De  unde  a  venit  în  pământul  Rusiei,  la  Tihfini,  icoana  făcătoare  de  minuni  a 

Maicii  lui  Dumnezeu  501 

MINUNEA  391  -  Sfânta  icoană  a  Maicii  Domnului  şi  cinstita  Cruce  aduc  biruinţe  strălucite 

împăraţilor  creştini  503 

MINUNEA  392  -  Jurând  în  faţa  icoanei  Maicii  Preacurate,  a  fost  silit  să  mărturisească,  fără  de  voie, 

adevărul  505 

MINUNEA  393  -  Pentru  sfinţenia  şi  nevinovăţia  Cuviosului  Alipie  zugravul,  şapte  icoane  se 

zugrăvesc  singure  507 

MINUNEA  394  -  Cuviosul  Alipie  apropiindu-se  de  moarte,  un  înger  îi  zugrăveşte  icoana  Adormirii 

Maicii  Domnului  510 

MINUNEA  395  -  îndrăcitul  trimis  de  cuviosul  Lavrentie  la  biserica  Maicii  Domnului  din  Pecersca, 

se  vindecă  513 

MINUNEA  396  -  Arătarea  icoanei  făcătoare  de  minuni,  Tolgsca,  a  Preasfintei  Născătoarei  de 

Dumnezeu  515 

MINUNEA  397  -  Din  chipul  Preasfintei  Născătoare  şi  a  Pruncului  lisus,  din  Tolgsca,  a  izvorât  mir 

vindecător  518 

MINUNEA  398  -  Un  copil  mort,  fiind  adus  în  biserica  Preasfintei  Născătoare  de  Dumnezeu  din 

Tolga,  a  înviat  519 

MINUNEA  399  -  Arzând  biserica  din  Tolga,  icoana  Preasfintei  Născătoarei  de  Dumnezeu  a  scăpat 

nevătămată  520 

MINUNEA  400  -  Despre  icoana  făcătoare  de  minuni  a  Preasfintei  Născătoarei  de  Dumnezeu,  ce  se 

numeşte  Gruzinsca  521 

MINUNEA  401  -  Maica  Donmului  mijloceşte  către  Fiul  său  pentru  fecioara  Ecaterina,  spre  a  şi-o 
logodi  mireasă  524 

MINUNEA  402  -  Un  tânăr  bolnav  şi-a  pierdut  un  picior,  dar  strigând  către  icoana  Maicii 

Domnului,  i-a  crescut  la  loc  528 

MINUNEA  403  -  Arhanghelul  Gavriil  învaţă  pe  un  călugăr  cântarea  Axionului  Maicii  Domnului 

 '.  529 

MINUNEA  404  -  Minunea  zugrăvirii  icoanei  Preasfintei  Născătoarei  de  Dumnezeu,  Prodromiţa  531 

MINUNEA  405  -  Sfânta  icoană  Prodromiţa  este  înzestrată  cu  darul  facerii  de  minuni  534 

MINUNEA  406  -  Minunatele  vindecări  care  au  izvorât  de  la  icoana  Prodromiţa  535 

MINUNEA  407  -  O  evreică  chemând  în  ajutor  Sfânta  icoană  Prodromiţa,  scapă  de  la  moarte  şi  se 

botează  536 

MINUNEA  408  -  Minunile  făcute  de  Sfânta  icoană  a  Maicii  Domnului,  în  drum  spre  Sfântul  Munte 

 538 

MINUNEA  409  -  Minunile  icoanei  Maicii  Domnului  Prodromiţa,  după  ce  a  ajuns  în  Sfântul  Munte 

 '  540 

MINUNEA  410  -  Un  frate,  închinându-se  la  icoana  Prodromiţa,  s-a  făcut  sănătos,  apoi  a  adormit  cu 

pace  541 

MINUNEA  411  -  Sfânta  icoană  Prodromiţa  vindecă  pe  un  călugăr  surd  şi  pe  un  meşter  stăpânit  de 

duhul  cel  rău  542 

MINUNEA  412  -  Maica  Domnului  poartă  grijă  de  peşte  pentru  ziua  prăznuirii  icoanei  sale, 

Prodromiţa  543 

MINUNEA  413  -  Trăsăturile  feţei  celei  nefăcute  de  mână  a  Maicii  Domnului  de  pe  Sfânta  icoană 

Prodromiţa  544 

MINUNEA  414  -  Povestire  despre  icoana  Maicii  Domnului  cea  nefăcută  de  mână,  din  Mănăstirea 
Cosfinita  546 

Minuni  săvârşite  de  Maica  Domnului  în  zilele  noastre  550 

MINUNEA  415  -  Strigând  către  Maica  Domnului  în  timpul  căderii,  este  salvat  de  la  moarte  550 

MINUNEA  416  -  Maica  Domnului  ajută  celor  condamnaţi  pe  nedrept  551 

MINUNEA  417  -  Cum  a  vindecat  Maica  Domnului  o  femeie  grav  bolnavă  551 

MINUNEA  418  -  Prin  rugăciunile  mamei  şi  ale  Maicii  Domnului,  fiul  necredincios  se  întoarce  Ia 

pocăinţă  553 

MINUNEA  419  -  Maica  Domnului  este  grabnic  ajutătoare  554 

MINUNEA  420  -  Folosul  Paraclisului  Maicii  Domnului  555 

MINUNEA  421  -  Paraclisul  Maicii  Domnului  izbăveşte  pe  om  de  primejdia  morţii  556 

MINUNEA  422  -  Cum  a  izbăvit  Maica  Domnului  o  mamă  de  la  moarte  557 

MINUNEA  423  -  O  creştină  înviată  de  Maica  Domnului  spre  a-şi  mărturisi  păcatele  558 

MINUNEA  424  -  O  femeie,  punând  toată  nădejdea  spre  Dumnezeu  şi  Maica  Domnului,  a  născut  cu 

bine  559 

MINUNEA  425  -  Maica  Domnului  avertizează  pe  cei  ce  trăiesc  necununaţi  560 

MINUNEA  426  -  O  femeie  silită  de  bărbat  să  avorteze,  rugându-se  Maicii  Domnului,  are  o  vedenie 

înfricoşată  561 

MINUNEA  427  -  O  femeie  sectantă  care  a  ars  icoana  Maicii  Domnului,  a  murit  arsă  de  foc  564 

MINUNEA  428  -  Hulitorul  Maicii  Domnului  şi  distrugătorul  icoanei  Sale  a  fost  pedepsit  năpraznic 

 565 

MINUNEA  429  -  Cum  a  izbăvit  Maica  Domnului  de  ispită  pe  monahul  Ilarion  566 

MINUNEA  430  -  Cum  a  vindecat  Maica  Domnului  pe  monahul  Ilarion  567 

MINUNEA  431  -  Maica  Domnului  ajută  în  ceasul  morţii  pe  cei  cu  inimă  curată  568 

MINUNEA  432  -  Maica  Domnului  izbăveşte  pe  copii  de  primejdii  şi  de  moarte  569 

MINUNEA  433  -  Minunile  icoanei  Maicii  Domnului  numită  Evanghelistria,  din  insula  Tinos  570 

MINUNEA  434  -  Maica  Domnului  împlineşte  legământul  sfânt  a  unei  copile  care  dorea  să  meargă 

la  mănăstire  580 

MINUNEA  435  -  Minunea  de  la  şcoala  primară  din  satul  Saravali-Patra,  Grecia  586 

Poze  588 


a 

aa 

Precuvântare 

Nicodim  Măndiţă 


Cu  ajutorul  şi  binecuvântarea  Domnului  Dumnezeului  nostru,  Cel  preamărit 
pururea  în  cer  şi  pe  pământ:  Tatăl,  Fiul  şi  Sfântul  Duh,  Treimea  cea  de  o  fiinţă  şi 
nedespărţită,  ne  silim  a  aduna  şi  a  da  poporului  nostru  ortodox  cartea  aceasta  cu 
„Minunile  Maicii  Domnului  nostru  lisus  Hristos,  Dumnezeu-Omul". 

Primele  istorisiri  ale  Minunilor  Maicii  Domnului  se  înfiripează  odată  cu 
apariţia  creştinismului.  Lângă  cultul  şi  adorarea  Domnului  nostru  lisus  Hristos, 
Dumnezeu-Omul,  s-a  născut  şi  cultul  supravenerării  Preasfmtei  pururea  Fecioarei  Măria, 
care  s-a  învrednicit  a  deveni,  a  fi  şi  a  rămâne  Maica  lui  Hristos-Dumnezeu.  După 
feluritele  hule  ale  ereticilor,  în  frunte  cu  patriarhul  Nestorie,  că  Măria  a  născut  pe  Hristos- 
Omul,  şi  -  după  hotărârea  Sfântului  Sinod  din  Efes  (431)  prezidat  de  Sfântul  Chirii  - 
ereticii  nestorieni  au  fost  anatematizaţi,  iar  în  Biserică  s-a  statornicit  formula: 
„Născătoarea  de  Dumnezeu  şi  Pururea  Fecioara  Măria",  evlavia  adunărilor  creştine 
pentru  Maica  Domnului  a  crescut  uimitor.  Minunile  făcute  de  dânsa  s-au  povestit  şi 
răspândit  prin  multe  ţinuturi.  Scriitori  de  seamă  au  adunat  acele  istorisiri  în  cărţi  şi  le-au 
semănat  în  lumea  mare.  Astfel  de  colecţii  s-au  aflat  prin  secolul  10,  chiar  şi  în  al  7-lea 
după  Hristos,  sub  numirea  de  „Legenda  aurea"  şi  „Carmen  aura  cum". 

Minunile  Maicii  Domnului,  în  număr  de  şaizeci  şi  nouă,  s-au  adunat  şi  tipărit 
în  Veneţia  în  anul  1641-1642  dimpreună  cu  „Carte  foarte  folositoare  de  suflet", 
„Mântuirea  păcătoşilor",  în  prima  jumătate  a  secolului  18,  de  marele  dascăl  Agapie 
Criteanul,  vieţuitor  în  Sfântul  Munte  Athos,  care  a  lăsat  şi  alte  scrieri  de  mare 
însemnătate.  Minunile  Maicii  Domnului  formau  partea  a  treia  în  cartea:  „Mântuirea 
păcătoşilor",  în  care  era  scrisă  şi  tipărită  adeseori. 

La  noi,  românii,  s-a  tipărit  o  ediţie  a  Minunilor  Maicii  Domnului  în  a  doua 
jumătate  a  secolului  18  (după  menţionarea  istoricului  Şubter)  din  care  nu  s-au  aflat 
exemplare  nici  pe  la  particulari,  nici  la  Academia  Română.  Astfel  n-avem  siguranţă  că 
publicaţia  de  care  scrie  Şubter,  nu  erau  cele  peste  400  minuni  adunate  de  ieromonahul 
loanichie  Glavatovschi  după  un  manuscris  din  1696,  şi  tipărite  după  225  ani  (anul  1921). 

Tipărirea  Minunilor  Maicii  Domnului  s-a  făcut  în  mai  multe  ediţii,  începând 
cu  secolul  19.  Ieromonahul  protosinghel  Rafail  din  Râmnicu- Vâlcea,  traduce  din  greceşte 
în  româneşte  şi  tipăreşte  la  Craiova  cele  „69  Minuni  ale  Maicii  Domnului"  în  anul  1820, 
la  tipografia  Dumitru  Mihăilă. 

După  21  de  ani  (1847),  arhimandritul  Neonil,  stareţul  mănăstirii  Neamţul  şi 
Secu,  văzând  epuizarea  cărţilor  cu  „Minunile  Maicii  Domnului",  folosul  şi  luminarea 
multor  creştini,  prin  citirea  şi  povestirea  lor  în  adunări,  a  retipărit  această  carte,  după  ce  a 
îndreptat  multe  greşeU,  în  anul  1847. 

Paharnicul  Geanolu  (cunoscut  sub  numele  de  „Lesviodax")  a  tipărit  în  anul 
1852  o  colecţie  de  povestiri,  cu  titlul:  „Minunile  Maicii  Domnului"  făcute  la  izvorul  ei. 
Aceasta  n-a  avut  nici  un  răsunet,  din  cauza  traducerii  foarte  încâlcite. 

Mai  târziu  cu  vreo  30  de  ani  (1877),  hbrăria  Steinberg  din  Bucureşti,  va 
retipări  „Minunile  Maicii  Domnului"  după  retipăritura  protosinghelului  Rafail.  La  fel  se 
va  retipări  iarăşi  în  anii:  1892,  1921,  dar  cu  foarte  multe  greşeh.  Piosul  creştin  lorgu 
Dumitrescu,  din  comuna  Răcari,  judeţul  Dâmboviţa,  după  sfatul  P.S.  arhiereu  Nifon, 
Vicarul  Sfintei  Mitropolii  a  Bucureştiului,  a  retipărit  „Minunile  Maicii  Domnului"  în 
1890,  după  tipăritura  stareţului  Neonil. 

O  altă  lucrare  cu  Minunile  Maicii  Domnului  prin  sfânta  icoană  de  la 
Prodrom,  săvârşite  în  vremuri  apropiate  de  noi,  a  ieşit  de  sub  tipar  în  anul  1902.  Aceste 
minuni  sunt  cu  totul  altele,  nu  din  cele  69  tipărite  de  Agapie,  nici  din  cele  400  de  L 
Glavatovschi.  Minunile  Maicii  Domnului,  acestea  de  care  vorbim  şi  alte  multele 

(presărate  prin  cărţile  bisericeşti),  deşi  sunt  redate  sub  diferite  forme,  au  într-însele 
acelaşi  scop:  luminarea  şi  mântuirea  sufletelor. 

Mai  târziu,  în  anul  1924,  Mănăstirea  Neamţului  tipăreşte  iarăşi  „Minunile 
Maicii  Domnului"  şi  o  pune  la  îndemâna  binecredincioşilor  creştini  pentru  a  se  folosi  de 
ea. 

Minunile  Maicii  Domnului  s-au  citit  şi  se  citesc  mult  de  poporul  nostru 
român,  după  care  mulţi  au  devenit  mai  luminaţi,  mai  blânzi,  mai  ataşaţi  binelui  obştesc, 
fii  mai  buni  ai  Bisericii  lui  Dumnezeu,  cetăţeni  mai  devotaţi  ai  patriei  pământeşti  şi 
cereşti.  Cartea  aceasta  este  un  minunat  dascăl,  care  edifică  pe  cititorii  atenţi,  îi  clarifică  în 
mai  multe  nelămuriri,  îi  îndrumă  minunat,  pentru  a  deveni  mai  buni,  mai  devotaţi  binelui, 
stele  călăuzitoare  pe  calea  vieţii  şi  a  mântuirii.  In  lumina  citirii  şi  istorisirii  acestor 
minuni,  mulţi  necredincioşi  disperaţi  şi  urători  ai  binelui,  îmbrăţişează  credinţa  vie, 
speranţa,  dragostea  Sfântă,  cei  mândri  îmbrăţişează  smerenia,  hulitorii  slavoslavia, 
zgârciţii  mila,  necuraţii  curăţia,  mânioşii  blândeţea,  zavistnicii  bunătatea,  lenevoşii 
hărnicia,  lacomii  cumpătarea,  sufletul  întristat  îşi  află  imediat  felurite  pilde  de  mângâiere 
şi  încurajare  sufletească. 

Când  un  bolnav  greu,  în  agonia  morţii,  aude  de  un  doctor  iscusit  care-1  poate 
vindeca,  sau  câte  un  om  copleşit  de  păcate,  lepădat  de  societate,  aude  de  un  duhovnic 
iscusit,  care  a  îndreptat  şi  însănătoşit  pe  mulţi  sufleteşte,  sacrifică  tot  ce  are,  pentru  a 
scăpa  de  pierzare,  se  veseleşte  şi  saltă,  bucurându-se.  Tot  astfel  şi  voi,  ortodocşilor, 
păstori  şi  păstoriţi,  care  aveţi  vreo  boală  trupească  sau  sufletească,  bucuraţi-vă,  prăznuiţi 
şi  săltaţi,  vesehndu-vă  că  am  aflat  un  foarte  minunat  doctor,  care  vindecă  fară  de  arginţi, 
toate  neputinţele  şi  bolile  trupeşti  şi  sufleteşti. 

Vreţi  să  ştiţi  cine  este  acest  minunat  şi  milostiv  doctor,  mare  şi  vestit?  Este 
Preasfânta  Născătoare  de  Dumnezeu  şi  pururea  Fecioara  Măria.  Aceasta  este  nădejdea 
tuturor  ortodocşilor,  limanul  celor  înviforaţi,  izbăvirea  celor  robiţi,  încurajarea  celor 
scârbiţi,  mângâierea  celor  ce  plâng,  ridicarea  slăbănogilor,  nădejdea  celor  disperaţi, 

mântuirea  desăvârşită  a  celor  căzuţi  şi  a  lipsiţilor.  Aceasta  este  Maica  Domnului,  cea  mai 
cinstită  şi  mai  Sfântă  decât  toate  creaturile  din  toată  lumea,  împărăteasa  îngerilor  şi 
Mama  cea  mai  bună  a  tuturor  creştinilor. 

Voiţi  să  ştiţi  ce  mare  bine  a  făcut,  acest  minunat  doctor,  lumii  suferinde  şi 
necăjite?  Ascultaţi:  Aceasta  pe  mulţi  ologi  şi  mulţimi  de  slăbănogi  a  vindecat,  pe  mulţi 
morţi  i-a  înviat,  pe  mulţi  întemniţaţi  i-a  slobozit,  pe  mulţi  torturaţi  de  multe  boli  i-a 
însănătoşit,  pe  mulţi  de  felurite  duhuri  rele  i-a  scăpat,  pe  mulţi  prin  spovedanie  şi 
pocăinţă,  de  grele  păcate  (Matei  3,  8;  Luca  7,  36-  50;  19,  1-10;  loan  5,  1-14;  8,  2-11)  i-a 
uşurat,  cu  darul  Fiului  Ei  preaiubit. 

Văzând  cu  ochii  sufleteşti  noianul  binefacerilor  făcute  de-a  lungul  vremurilor 
de  Maica  Domnului  şi  pe  de  altă  parte,  mulţimea  suferinţelor  omeneşti,  alcătuim  din  cele 
69,  din  cele  400  şi  alte  multe  minunii  ce  le  putem  afla  şi  culege  de  prin  felurite  cărţi 
bisericeşti,  lucrarea  de  faţă,  pentru  folosul  trupesc  şi  sufletesc  al  tuturor  celor  care  o  vor 
citi  şi  folosi  cu  evlavie. 

Noi  ne  vom  duce  de  aici  mai  devreme  sau  mai  târziu,  dar  dacă  reuşim  să 
lăsăm  urmaşilor  cât  mai  multe  cărţi  sfinte,  le  lăsăm  o  zestre  de  mare  valoare  pentru  ei  şi 
pentru  cei  care  vor  veni  după  ei. 

Mântuitorul  nostru  Hristos,  Dumnezeu-Omul  (care  cu  cinci  pâini,  a  săturat 
5000  de  bărbaţi,  plus  femeile  şi  copiii,  după  care  au  luat  12  coşuri  pline  cu  farâmituri, 
aşijderea  cu  şapte  pâini  a  săturat  4000  de  bărbaţi,  plus  femeile  şi  copiii,  după  care  a  mai 
luat  şapte  coşuri  pline  de  farâmituri)  să  dea  bogăţie  de  har  cărţii  acesteia  şi  felurite 
binefaceri  pentru  folosirea  celor  ce  o  vor  citi  cu  credinţă  bună,  încredere  tare  şi  dragoste 
sfântă. 

Harul  Domnului  nostru  lisus  Hristos,  dragostea  lui  Dumnezeu  Tatăl  şi 
împărtăşirea  Sfântului  Duh,  să  fie  cu  noi  toţi.  Amin  (2  Corinteni  13,  13). 


20 


Minunile  Maicii  Domnului  în  profeţiile  Vechiului  Testament 


MINUNEA  1  -  Făgăduinţa  Răscumpărătorului 

După  căderea  în  greşeală  a  protopărinţilor  noştri,  Adam  şi  Eva,  Dumnezeu 
văzându-i  groaznic  de  înfricoşaţi,  îndureraţi  şi  ruşinaţi,  le-a  făgăduit  pe  universalul 
Răscumpărător.  A  blestemat  pe  şarpe,  zicând:  „Pentru  că  ai  făcut  aceasta  (amăgind  pe 
Eva  şi  pe  Adam),  blestemat  să  fii  tu  între  toate  animalele  şi  fiarele  câmpului,  pe  pământ 
să  te  târăşti  şi  ţărână  să  mănânci  în  toate  zilele  tale".  Apoi,  încurajând  pe  protopărinţii 
noştri,  a  hotărât  şarpelui-diavol:  „Duşmănie  voi  pune  între  tine  şi  între  femeie,  între 
sămânţa  ta  şi  sămânţa  ei.  Aceasta  îţi  va  zdrobi  capul;  iar  tu  îi  vei  înţepa  călcâiul  ei" 
(Facerea  3,  14-15).  Prin  aceste  cuvinte.  Domnul  Dumnezeu  a  spus  lui  Adam  şi  Evei  că 
din  sămânţa  lor  se  va  naşte  Preacurata  pururea  Fecioară  Măria,  pierzătoarea  blestemului 
lor.  Apoi,  prin  Preasfânta  Fecioară  Măria  se  va  naşte  Hristos  Dumnezeu-Omul  care,  cu 
jertfa  Sa  de  pe  Cruce,  îi  va  răscumpăra  pe  ei  şi  tot  neamul  omenesc  din  robia  vrăjmaşului. 
Acest  Mântuitor  şi  Răscumpărător  îi  va  scoate  din  legăturile  iadului.  El  le  va  reda  iarăşi 
Raiului,  şi  îi  va  învrednici  Cereştilor  locaşuri;  iar  satanicescul  cap  al  şarpelui-diavol  îl  va 
călca  şi-1  va  zdrobi  pentru  totdeauna.  Aceasta  a  fost  făgăduinţa  adevărată  despre 
Preasfânta  Născătoare  de  Dumnezeu  şi  pururea  Fecioara  Măria,  despre  Fiul  lui 
Dumnezeu  care  avea  să  se  zămislească  de  la  Duhul  Sfânt,  să  se  întrupeze  în  pântecele  ei 
pururea  fecioresc,  să  nască  şi  să  sfărâme  capul  şarpelui-diavol.  Stabilirea  aducerilor  de 
jertfe  animalice,  preînchipuiau  junghierea  universalului  Miel  al  lui  Dumnezeu,  Care 
ridică  păcatul  lumii  (loan  1,  29;  Ieşirea  12,  3;  Isaia  53,  7-1 1). 

MINUNEA  2  -  Scara  la  ceruri 


Patriarhul  lacob  a  pornit  într-o  călătorie,  pe  un  drum  de  60  km  spre 
Mesopotamia.  Intr-o  seară,  fiind  obosit  de  mers,  s-a  culcat  şi  a  adormit  cu  capul  pe  o 
piatră  de  Jertfelnic.  Atunci  a  văzut  în  vis  o  scară  mare  sprijinită  pe  pământ,  iar  vârful  îi 
atingea  cerul.  îngerii  lui  Dumnezeu  se  suiau  şi  se  pogorau  pe  ea.  Deasupra  capului  scării 
se  arăta  Domnul  Dumnezeu,  care  i-a  vorbi  şi  1-a  binecuvântat  (Facerea  28,  11-15). 

Scara  întărită  între  cer  şi  pământ,  preînchipuia  întruparea  Domnului  nostru 
lisus  Hristos  ca  Om  din  pururea  Fecioara  Măria.  Cel  ce  vorbea  şi  binecuvânta  de 
deasupra  scării  era  Dumnezeu  întrupat.  Care  a  fost  pe  pământ  cu  trupul,  în  ceruri  cu 
Dumnezeirea  şi  împărăţeşte  pururea  cu  Tatăl  şi  cu  Duhul.  îngerii  care  se  suiau  şi  se 
coborau  pe  scară,  preînchipuiau  pe  îngerii  trupeşti  care,  după  proslăvirea,  înălţarea  la 
ceruri  a  lui  Hristos  şi  şederea  Lui  de-a  dreapta  Tatălui,  se  suiau  cu  duhul  la  Dumnezeu 
Tatăl  şi  coborau  la  pământeni  cu  binecuvântări  divine. 

Scara  aceasta  văzută  de  lacob  era  o  icoană  a  mai  înaintei  închipuiri  a 
întrupării  lui  Hristos  Mântuitorul  şi  a  naşterii  Sale  din  Preasfânta  Fecioară  Măria.  Acesta, 
ieşind  din  seminţia  lui  lacob,  avea  a  se  pogorî  ca  pe  nişte  trepte  din  strămoşescul  neam 
începând  de  la  Adam  şi  continuând  până  la  losif  logodnicul  şi  Maica  Preacurată. 

Biserica  lui  Dumnezeu  de  pretutindeni,  cunoscând  acestea,  o  laudă  pe 
Preasfânta  Născătoare  de  Dumnezeu  şi  pururea  Fecioara  Măria,  cântând  şi  zicând: 

Bucură-te,  scara  cerului  pe  care  s-a  pogorât  Dumnezeu. 

Bucură-te,  podul  care  trece  pe  cei  de  pe  pământ  la  cer. 

Bucură-te,  ceea  ce  ai  împreunat  fecioria  cu  naşterea. 

Bucură-te,  ceea  ce  din  fecioare,  numai  tu  singură  una  ai  fost  bună  hrănitoare 

de  Prunc. 

Bucură-te,  Maică  pururea  Fecioară. 


22 


MINUNEA  3  -  Rugul  aprins  nu  se  mistuia 


Intr-o  zi,  Moise  păştea  oile  socrului  său  lotor  pe  lângă  muntele  Horeb.  Acolo 
i  s-a  arătat  lui  îngerul  Domnului  într-o  mare  pară  de  foc  ieşind  dintr-un  rug,  care  ardea  şi 
nu  se  mistuia.  Moise  s-a  apropiat  îndată  să  vadă  mai  de-aproape  minunea  aceea.  Atunci 
Domnul  a  strigat  pe  Moise  din  mijlocul  rugului  care  ardea,  dar  nu  se  mistuia:  „Moise, 
Moise!  Nu  te  apropia.  Dezleagă-ţi  încălţămintele  de  la  picioarele  tale,  căci  locul  pe  care 
stai  este  sfânt.  Eu  sunt  Domnul  Dumnezeul  lui  Avraam,  al  lui  Isaac  şi  al  lui  lacob". 
Moise  şi-a  acoperit  faţa,  ferindu-se  a  privi  înainte  drept  la  Dumnezeu  (Ieşirea  3;  4). 

Rugul  acesta,  care  ardea  în  flăcări  mari,  fară  a  se  mistui,  era  o  minunată 
preînchipuire  a  Preasfmtei  Născătoare  de  Dumnezeu  şi  pururea  Fecioara  Măria,  care  a 
purtat  în  pântecele  ei  pe  Hristos-Dumnezeu-Omul,  care-I  foc  mistuitor,  fară  a  se  arde  sau 
mistui.  Aceasta  ne-o  adevereşte  şi  Sfânta  Biserică  Ortodoxă,  zicând:  „Trecut-a  umbra 
legii  vechi  şi  darul  a  venit.  Precum  rugul  n-a  ars,  fiind  aprins,  aşa  Fecioara  a  născut  şi 
Fecioară  a  rămas.  In  locul  stâlpului  de  foc,  a  răsărit  Soarele  Dreptăţii;  în  locul  lui  Moise, 
Hristos  -  mântuirea  sufletelor  noastre"  (Penticostar  83). 


MINUNEA  4  -  Marea  a  rămas  neumblată  şi  Fecioara  nestricată 

Auzind  Faraon  că  mulţimea  israeliţilor  a  plecat  din  Egipt,  i-a  părut  foarte  rău 
că  i-a  lăsat.  îndată  şi-a  adunat  600  de  care  alese  pentru  război  şi  toată  călărimea 
egipteană,  şi  s-a  luat  după  israeliţi  să-i  aducă  înapoi.  El  i-a  ajuns  la  ţărmul  Mării  Roşii. 
Israelitenii,  văzându-se  urmăriţi,  s-au  înspăimântat  groaznic.  Moise  îi  încuraja  mereu, 
zicând:  „îndrăzniţi,  staţi  liniştiţi  şi  veţi  vedea  mântuirea  Domnului  Dumnezeu,  pe  care  o 

va  face  nouă  astăzi.  Egiptenii  aceştia  pe  care  i-aţi  văzut  astăzi,  nu-i  veţi  mai  vedea  în 
veci...  Domnul  va  duce  război  pentru  voi  cu  oştirea  egipteană  şi  voi  veţi  fi  în  linişte". 
Acestea  zicând  Moise,  s-a  depărtat  puţin  de  tabără,  şi  s-a  închinat  lui  Dumnezeu  să-i 
ajute.  Apoi  s-a  apropiat  de  mare  şi  a  lovit-o  cu  toiagul  său.  Apa  s-a  desfăcut  în  două,  de 
sus  până  jos  în  adâncurile  ei,  formând  într-o  parte  şi  în  alta  doi  pereţi  uriaşi  de  apă. 
Israelitenii  au  trecut  prin  ea  ca  pe  uscat  de  cealaltă  parte.  Faraon  cu  oastea  lui  i-a  urmărit. 
Pe  când  însă  erau  în  mijlocul  mării.  Domnul  a  poruncit  lui  Moise:  ,Jntinde  mâna  ta  cu 
toiagul  spre  mare  ca  să  se  aşeze  apele  la  locul  lor  şi  să-i  acopere  pe  egipteni".  Moise  a 
făcut  aşa,  a  lovit  din  nou  cu  toiagul  în  mare,  apele  mari  s-au  împreunat  la  locul  lor,  şi  au 
acoperit  cele  600  care  de  război  ale  lui  Faraon,  călărimea  şi  toată  oastea  lui.  Faraon  cu 
toată  oştirea  lui  putemică,  s-au  înecat  în  fundul  mării  şi  aşa  au  pierit  cu  toţii.  Israeliţii  de 
pe  ţărm  au  văzut  pe  egipteni  morţi  pe  lângă  malurile  mării.  Israelitenii  au  văzut  puterea 
cea  mare  a  lui  Dumnezeu,  s-au  temut  de  Domnul,  s-au  încrezut  în  El  şi  în  sluga  Sa,  Moise 
(Ieşirea  14;  15). 

Aici,  Marea  Roşie  preînchipuia  pe  Preasfânta  Născătoare  de  Dumnezeu  şi 
pururea  Fecioara  Măria,  prin  care  a  trecut,  zămislit,  întrupat  şi  născut  Hristos,  Dumnezeu- 
Omul.  Poporul  israelit  care  a  trecut  prin  marea  neumblată,  după  care  apele  ei  despărţite  s- 
au  împreunat  iarăşi  la  loc,  preînchipuia  pe  Măria  pururea  Fecioară  care  înainte  de  naştere 
a  fost  Fecioară,  în  naştere  Fecioară  şi  după  naştere  a  rămas  iarăşi  Fecioară.  Aceasta  ne 
adevereşte  şi  Biserica  lui  Dumnezeu,  zicând:  „In  Marea  Roşie,  chipul  Maicii  celei 
neispitite  de  nuntă,  s-a  scris  oarecând.  Acolo  Moise  -  despărţitor  al  apei;  iar  aici  Gavriil  - 
slujitor  al  minunii.  Atunci  adâncul  1-a  trecut  pedestru,  neudat,  Israil;  iar  acum  pe  Hristos 
L-a  născut  fară  sămânţă.  Fecioara.  Marea,  după  trecerea  lui  Israil  a  rămas  neumblată;  iar 
cea  fără  prihană,  după  naşterea  lui  Hristos  a  rămas  nestricată"  (Penticostar  33). 

MINUNEA  5  -  Maica  Domnului  preînchipuită  prin  toiagul  lui  Aaron 


După  răzvrătirea  lui  Core,  Datan  şi  Aviron  cu  250  căpitani  cu  familiile, 
casele  şi  vitele  lor,  după  care  au  fost  arşi  şi  mistuiţi  de  un  foc  mare  ieşit  de  la  Domnul; 
aşijderea  după  răscoala  celor  147.000  de  oameni  pe  care  i-au  ars  focul.  Domnul 
Dumnezeu  adevereşte  preoţia  lui  Aaron  printr-o  mare  şi  minunată  minune. 

Domnul  Dumnezeu  a  poruncit  lui  Moise:  „Ia,  de  la  cei  12  mai-mari  ai  fiilor 
lui  Israil,  douăsprezece  toiege,  câte  un  toiag  de  la  fiecare  seminţie  şi  trib  al  lui  Israil. 
Scrie  pe  fiecare  toiag  numele  tribului;  iar  pe  toiagul  lui  Levi  scrie  Aaron.  Toiegele 
acestea  le  vei  pune  în  cortul  mărturiei,  înaintea  chivotului  Sfânt,  unde  Eu  mă  arăt  ţie.  Şi 
va  fi  când  toiagul  bărbatului  pe  care  îl  voi  alege  va  odrăsli.  Astfel  voi  potoli  cârtirea 
israelitenilor  care  cârtesc  împotriva  voastră". 

Moise  ascultând,  a  făcut  drept  aşa.  A  luat  câte  un  toiag  de  la  fiecare  seminţie 
de  trib,  adică  12  toiege,  le-a  pus  în  cortul  adunării,  înaintea  Domnului.  A  doua  zi,  Moise 
cu  Aaron  şi  1 1  căpetenii  ale  poporului  au  intrat  în  cortul  sfânt.  Acolo  toţi  văd  plini  de 
mirare  toiagul  lui  Aaron,  din  casa  lui  Levi,  înverzit,  odrăslit,  înmugurit,  înflorit  şi  rodit. 
Făcuse  migdale.  Moise  a  luat  toate  toiegele  căpeteniilor  lui  Israiel  şi  a  dat  fiecărei 
căpetenii  toiagul  său.  După  aceea.  Domnul  a  zis  lui  Moise:  „Ia  toiagul  lui  Aaron  şi  pune -l 
înaintea  chivotului  Sfânt  spre  păstrare  ca  semn  pentru  fiii  neascultători,  spre  a  conteni  a 
mai  cârti  asupra  Mea,  ca  să  nu  moară".  Moise  şi  Aaron  au  făcut  aşa  cum  le-a  poruncit 
Domnul...  (Numerii  17). 

Mare  şi  minunată  a  fost  minunea  săvârşită  de  Domnul  cu  toiagul  lui  Aaron; 
dar  mai  mare,  nespus  de  mare  şi  preaminunată  a  fost  minunea  zămislirii,  întrupării  şi 
naşterii  Pruncului  Hristos  Dumnezeu-Omul  din  Preasfânta  Născătoare  de  Dumnezeu  şi 
pururea  Fecioara  Măria. 

MINUNEA  6  -  Maică  pururea  Fecioară 


împăratul  Ahaz  cu  tot  Ierusalimul  şi  ludeea,  era  în  mare  strâmtoare  şi 
primejduire.  împăratul  Rezin  al  Sirienilor,  însoţit  de  Pecub,  împăratul  lui  Israel,  se  suise 
să  cuprindă  Ierusalimul. 

Vestea  aceasta  s-a  răspândit  ca  fulgerul  în  tot  Ierusalimul  şi  în  toată  ludeea. 
Inima  împăratului,  a  căpeteniilor  şi  a  poporului,  tremura  de  spaimă  în  acea  zi,  precum 
tremură  frunzele  şi  crengile  copacilor  pădurii  din  pricina  vânturilor.  Atunci  Domnul 
Dumnezeu,  văzând  acestea,  i-a  poruncit  Proorocului  Său,  Isaia,  zicând:  „Ieşi  în 
întâmpinarea  lui  Ahaz  şi-i  spune:  „Ia  aminte,  fii  liniştit  şi  nu  te  teme.  Inima  ta  să  nu 
slăbească,  din  pricina  acelor  tăciuni  care  fumegă...  Ceea  ce  vor  ei,  nu  va  fi  şi  nu  se  va 
împlini". 

După  aceste  cuvinte  încurajatoare.  Proorocul  îi  zise  iarăşi:  „Cere  un  semn  de 
la  Domnul  Dumnezeul  tău,  în  adâncurile  iadului,  sau  în  înălţimile  cerurilor".  Ahaz, 
nedumerit,  răspunse:  „Nu  voi  cere  şi  nu  voi  ispiti  pe  Domnul.  Atunci  Isaia  îi  vorbi 
profetic:  , Ascultă  casa  lui  David!  Oare  puţin  e  pentru  voi  că  obosiţi  poporul  şi  daţi  de 
lucru  Domnului  Dumnezeului  nostru?  Deci,  însuşi  Domnul  vă  va  da  un  semn:  Iată 
fecioara  va  lua  în  pântece  şi  va  naşte  Fiu,  şi-I  vor  pune  numele  Emanoil"  (Isaia  7,  1-14). 

Această  adevărată  prezicere  profetică  o  adevereşte  şi  Sfântul  Apostol  şi 

Evanghelist  Matei,  zicând:  „Naşterea  lui  lisus  Hristos  aşa  a  fost:  Măria,  Mama  Lui,  fiind 

logodită  cu  losif,  mai  nainte  de  a  fi  ei  împreună,  s-a  aflat  având  în  pântece  de  la  Duhul 

Sfânt.  losif,  bărbatul  ei,  fiind  om  drept  şi  nevrând  să  o  vădească,  şi-a  pus  în  minte  să  o 

lase  în  ascuns.  Acestea  cugetând  el,  îngerul  Domnului  i  se  arătă,  în  vis,  zicându-i:  „losife, 

fiul  lui  David,  nu  te  teme  a  lua  pe  Măria,  femeia  ta,  pentru  că  ce  s-a  zămislit  într-însa  este 

de  la  Duhul  Sfânt.  Ea  va  naşte  fiu  şi  va  chema  numele  Lui  lisus,  căci  El  va  mântui 

poporul  său  de  păcate.  Acestea  toate  s-au  făcut,  ca  să  se  pHnească  ceea  ce  s-a  zis  de 

Domnul  prin  Proorocul,  care  zice:  „Iată,  Fecioara  va  avea  în  pântece  şi  va  naşte  Fiu,  şi  i 

se  va  pune  numele  Emanoil,  care  înseamnă:  „Cu  noi  este  Dumnezeu".  losif,  sculându-se 
din  somn,  a  făcut  cum  i-a  poruncit  îngerul  Domnului.  A  luat  pe  femeia  sa.  Dar  n-a 
cunoscut-o,  până  ce  ea  a  născut  pe  Fiul  său,  Cel  întâi  născut,  şi  I-a  pus  numele  lisus... 
(Matei  1,  18-25). 

Acestea  ştiindu-le  Biserica  lui  Hristos  Dumnezeu,  de  pretutindenea,  laudă 
minunea  aceasta  a  Maicii  pururea  Fecioarei,  zicând:  „Fecioară  ai  fost  mai-nainte  de 
naştere,  întru  naştere  ai  fost  Fecioară,  şi  după  Naşterea  (Unicului  tău  Fiu)  iarăşi  ai  rămas 
Fecioară..."  (Paraclisul  al  2-lea  al  Maicii  Domnului,  Cântarea  7). 


MINUNEA  7  -  Unii  păgâni  se  închinau  Maicii  pururea  Fecioară 

Proorocul  Ieremia,  după  moartea  lui  Godolien,  s-a  dus  în  Egipt  şi  a  spus 
egiptenilor  cum  că  idolii  lor  au  să  cadă  şi  au  să  se  sfărâme  când  va  naşte  Fecioara  Prunc. 
Pentru  aceasta,  popii  egiptenilor  au  făcut  un  chip  de  fecioară  ţinând  pruncul  în  braţe,  şi  se 
rugau  ei.  După  aceea,  împăratul  Egiptului,  Ptolemeu  a  întrebat  pe  popii  egipteni,  ce 
înseamnă  chipul  acela?  Iar  ei  au  răspuns  că  moşii  lor  au  luat  această  învăţătură  de  la 
Ieremia  Proorocul  lui  Dumnezeu.  Pentru  aceea  Dumnezeu  a  mărit  pe  Preacurata  Fecioară 
între  păgâni,  care  încă  nu  cunoşteau  pe  Dumnezeu,  deoarece  acestea  se  petreceau  înainte 
de  venirea  ei  pe  pământ. 


27 


MINUNEA  8  -  Poarta  închisă  a  Răsăritului 


Uşa  încuiată,  văzută  de  lezechiel,  arată  luminat  pe  Născătoarea  de  Dumnezeu 
şi  pururea  Fecioara  Măria.  „Bărbatul  acela  luminat,  m-a  dus  -  zice  el  -  la  uşa  (poarta)  cea 
de  afară  a  Bisericii  care  căuta  spre  răsărit,  şi  aceasta  era  încuiată.  Atunci  mi-a  zis 
Domnul:  „Uşa  aceasta  va  fi  încuiată  şi  nu  se  va  deschide  şi  nimeni  nu  va  trece  printr-însa, 
căci  Domnul  Dumnezeu  va  trece  printr-însa  şi  ea  va  fi  încuiată"  (lezechiel  44,  1-2).  Uşa 
aceasta  nedeschisă  şi  încuiată,  prin  care  nimeni  n-a  trecut  fară  numai  Domnul  Dumnezeu, 
arată  pe  Preacurata  Născătoare  de  Dumnezeu  şi  pururea  Fecioria  Sa,  care  n-a  ştiut  de 
bărbat,  dar  prin  pogorârea  Duhului  Sfânt  şi  umbrirea  puterii  Tatălui  Ceresc,  a  conceput  pe 
Dumnezeu-Cuvântul  şi  L-a  născut  fără  nici  o  stricăciune,  rămânând  astfel:  Fecioară  în 
zămislire.  Fecioară  în  naştere  şi  Fecioară  după  naştere.  Uşa  aceasta  încuiată  arată  luminat 
pururea-fecioria  Preacuratei  Născătoarei  de  Dumnezeu. 

Acestea  ştiindu-le  noi,  lăudăm  pe  Maica  Sfântă  şi  pururea  Fecioara  Măria, 
zicând:  „Bucură-te,  Uşa  Domnului  cea  neumblată;  Bucură-te,  Uşa  Tainei  celei  cinstite; 
Bucură-te,  deschiderea  uşilor  Raiului;  Bucură-te,  Maică  pururea  Fecioară". 

Minunile  despre  zămislirea  şi  naşterea  Preasfintei  Născătoarei  de 

Dumnezeu  şi  pururea  fecioarei  Măria 

MINUNEA  9  -  Sfinţii  Părinţi  loachim  şi  Ana 

Sfântul  şi  dreptul  loachim,  tatăl  Preasfintei  Născătoarei  de  Dumnezeu,  a  fost 
din  seminţia  patriarhului  Iuda  şi  a  marelui  prooroc  împărat  David,  prin  Natan  proorocul  şi 
seminţia  acestuia.  Sfânta  Ana  a  fost  fiica  preotului  Aaron,  fratele  lui  Moise,  din  seminţia 
patriarhului  Levi.  Ei  duceau  o  viaţă  curată,  sfântă  şi  duhovnicească,  fiind  plini  de  fapte 
bune,  milostenii  şi  binefaceri.  Iubeau  pe  Dumnezeu  din  toată  fiinţa  lor,  împlinind  cu 
căldură  şi  cucemicie  toate  bunele  rânduieli  prescrise  în  Legea  Sfântă. 


MINUNEA  10  -  întristarea  Sfinţilor  Părinţi  loachim  şi  Ana 

Cu  toate  că  erau  bineplăcuţi  lui  Dumnezeu,  pentru  credinţa  şi  faptele  lor  cele 
bune,  totuşi,  ei  treceau  printr-o  mare  încercare  şi  aveau  o  mare  mâhnire,  pentru  faptul  că 
ajunseseră  în  pragul  bătrâneţii  şi  nu  aveau  nici  un  fiu  sau  fiică,  fiind  sterpi.  Pentru  aceasta 
ei  înălţau  neîncetat  rugăciuni  la  Dumnezeu  şi  aduceau  jertfe  la  Templul  din  IerusaHm,  ca 
Dumnezeu  să  se  milostivească  spre  dânşii  şi  să-i  binecuvinteze  prin  dezlegarea 
stârpiciunii.  Dar,  cererea  lor  întârzia  să  fie  împlinită. 

Văzând  că  rugăciunile,  postul  şi  milosteniile  lor  nu  au  fost  ascultate  şi  primite 
de  Dumnezeu,  Sfinţii  Părinţi  loachim  şi  Ana  s-au  hotărât  să  facă  rugăciuni  şi  mai 

stăruitoare,  cu  post  foarte  aspru,  iar  pentru  aceasta  s-au  hotărât  să  se  retragă  în  locuri 
tăinuite,  şi  acolo  să  se  roage,  până  ce  Dumnezeu  va  auzi  rugăciunea  lor. 


MINUNEA  11  -  Rugăciunea  Sfintei  Ana 

Mergând  într-un  loc  tăinuit.  Sfânta  Ana  s-a  rugat  lui  Dumnezeu  cu  tânguire  şi 
cu  lacrimi  fierbinţi,  rostind  următoarele:  „Doamne  Dumnezeule  Atotţiitorule,  Cel  ce 
numai  cu  cuvântul  Tău  ai  făcut  cerul  şi  pământul  cu  toate  cele  ce  sunt  într-însele; 
Dumnezeule,  Cel  ce  ai  zis  făpturilor  Tale  să  crească  şi  să  se  înmulţească.  Tu  cel  ce  ai 
binecuvântat  pe  Sarra,  soţia  lui  Avraam,  şi  la  bătrâneţile  ei  a  născut  pe  Isaac,  şi  ai  dăruit 
Anei,  ce  era  stearpă,  pe  Samuil  Proorocul  şi  alţi  copii,  dă-mi  şi  mie  roadă  pântecelui  meu, 
şi  nu  mă  lăsa  să  rămân  pururea  de  ocară  şi  urgie  oamenilor.  Adonai,  Doamne  Savaot,  Tu 
care  ştii  ocara  nerodirii  mele,  dezleagă-mi  durerea  inimii  mele,  deschide  pântecele  meu, 
şi  pe  cea  neroditoare  arată-o  roditoare  cu  Atotputernicia  Ta...  Şi  orice  voi  naşte:  fecior  ori 
fecioară,  o  voi  închina  Sfinţiei  Tale  cu  toată  inima,  dăruindu-o  Bisericii  Tale  pentru  a-ţi 
sluji  pururea  acolo". 

Acestea  şi  multe  altele  grăindu-le  dreapta  Ana  cu  mare  tânguire,  i  s-a  arătat 
îngerul  Domnului,  zicându-i:  „Ano!  Ano!  S-a  auzit  rugăciunea  ta.  Suspinurile  tale  au 
străbătut  norii  şi  treptele  cerurilor;  iar  lacrimile  tale  fierbinţi  au  ajuns  înaintea  lui 
Dumnezeu.  Iată,  tu  vei  zămisli  şi  vei  naşte  o  Fiică,  cea  preabinecuvântată.  Pentru  aceasta 
se  vor  binecuvânta  toate  seminţiile  pământului  şi  printr-însa  se  va  dărui  mântuire  lumii. 
Numele  fiicei  acesteia  ce  o  vei  zămisli  şi  naşte,  va  fi  „Măria". 

MINUNEA  12  -  Rugăciunea  şi  postul  dreptului  loachim 


Dreptul  loachim,  ajungând  sus  pe  munte,  a  petrecut  acolo  în  plângere  mare  şi 
post  40  de  zile,  fară  a  gusta  măcar  pâine.  „Nu  voi  lua  -  zicea  el,  tânguindu-se  -  în  gura 
mea  hrană,  nici  mă  voi  înapoia  la  casa  mea,  până  ce  nu  mă  va  auzi  şi  cerceta  pe  mine 
Domnul  Dumnezeul  lui  Israil".  După  ce  şi-a  înălţat  sufletul  său  pe  aripile  rugăciunilor 
fierbinţi  şi  a  postului  adevărat,  rugându-se  mai  aprins  decât  soţia  sa,  i  s-a  arătat  şi  lui 
acolo,  în  pustietatea  aceea.  Arhanghelul  Gavriil,  zicându-i:  „Bucură-te  loachime  şi  te 
veseleşte,  eu  sunt  trimis  a-ţi  aduce  pace  şi  mângâiere.  Eu  sunt  îngerul  lui  Dumnezeu  şi 
am  venit  să-ţi  vestesc  bucurie  mare.  Femeia  ta.  Ana,  va  zămisli  şi  va  naşte  o  fecioară. 
Aceasta  va  fi  cea  mai  aleasă  dintre  toate  fecioarele  şi  femeile  pământului,  ea  va  zămisli... 
şi  va  naşte  pe  împăratul  universal  al  lumii,  pe  Fiul  celui  viu,  pe  Dumnezeu-Cuvântul.  De 
acum  lasă  scârba  ta  şi  părăseşte  amărăciunea  sufletului  tău,  căci  a  auzit  Dumnezeu 
rugăciunea  ta.  încrede-te  în  cuvântul  meu  şi  mulţumeşte  lui  Dumnezeu.  Spre  încredinţare 
temeinică  acesta  să-ţi  fie  ţie  semnul  adevăratei  şi  bunei-vestiri:  Mergi  în  Ierusalim  la 
Biserica  Domnului;  acolo  vei  afla  la  porţile  cele  de  aur,  pe  soţia  ta  Ana,  căreia  aceiaşi  i  s- 
a  vestit  ca  şi  ţie".  Acestea  zicând,  îngerul  Domnului  s-a  făcut  nevăzut  dinaintea  ochilor 
lui. 

MINUNEA  13  -  Zămislirea  şi  naşterea  Preasf intei  şi  pururea  Fecioarei 

Măria 


în  vremea  aceea,  după  descoperirea  îngerului  lui  Dumnezeu,  Sfânta  şi  dreapta 
Ana  a  zămislit  pe  Preasfânta  şi  pururea  Fecioara  Măria,  în  nouă  zile  ale  lunii  decembrie. 
Lucrul  acesta  i-a  umplut  de  negrăita  bucurie  pe  Sfinţii  Părinţi  loachim  şi  Ana,  pentru  care 
slăveau  neîncetat  pe  Dumnezeu. 

Iar  după  nouă  luni  şi  anume  la  8  septembrie.  Sfânta  Ana  a  născut  pe  fiica  cea 
Preacurată  şi  binecuvântată,  pe  Preasfânta  Fecioară  Măria,  pe  începătoarea  şi 
mijlocitoarea  mântuirii  oamenilor.  Naşterea  ei  a  umplut  de  bucurie  pe  părinţii  săi, 
loachim  şi  Ana,  cerul  şi  pământul  şi  pe  toată  lumea. 


MINUNEA  14  -  Punerea  numelui  Preasf  intei  Fecioare 

A  opta  zi  de  la  naştere,  după  datina  evreilor.  Sfinţii  Părinţi  loachim  şi  Ana,  au 
chemat  acasă  pe  preoţii  Bisericii.  După  ce  i-au  ospătat,  ei  au  binecuvântat  pe  drepţii 
părinţi  şi  pe  Preasfânta  Pruncă,  căreia  i-au  pus  numele  Măria,  aşa  cum  mai-nainte  le 
vestise  lor  îngerul  Domnului. 

MINUNEA  15  -  însemnătatea  şi  taina  numelui  „Măria" 


Numirea  aceasta  de  „Măria",  care  s-a  dat  Preasfmtei  Născătoare  de 
Dumnezeu,  cuprinde  în  sine  un  adânc  înţeles,  pentru  ceea  ce  avea  să  devină  mai  târziu. 
Tâlcuirea  numelui  „Măria"  înseamnă:  „împărăteasă"  şi  „Comoara  Darurilor". 
Deasemenea,  fiecare  literă  a  cuvântului  Măria,  reprezintă  iniţialele  a  cinci  femei  dintre 
cele  mai  vestite  şi  minunate  ale  Vechiului  Testament  (Didahii,  Ilie  Miniat). 


MINUNEA  16  -  însemnătatea  literei  „M" 


Litera  „M"  ne  reaminteşte  de  „Măria",  sora  lui  Moise  şi  Aaron,  care  avea, 
strălucind  în  sine,  două  daruri  măreţe:  fecioria  şi  proorocia.  Aceste  daruri  sunt  şi  rămân 
pururea  în  Dumnezeiasca  fiică;  „Fecioria":  „Cum  va  fi  mie  aceasta  (zămislirea  de  fiu),  de 
vreme  ce  eu  nu  ştiu  de  bărbat"  şi  „Proorocia":  Iată,  mă  vor  ferici  toate  neamurile..." 
(Luca  1,27-55) 

MINUNEA  17  -  însemnătatea  literei  „M' 


Litera  „A",  ne  reaminteşte  de  Abigail,  soţia  bogătaşului  Nabal  care, 
smerindu-se  prin  aducerea  de  multe  daruri  de  hrană,  lui  David  şi  oamenilor  lui,  după 
moartea  soţului  său  a  devenit  împărăteasă  (1  Regi  25).  Preasfânta  Fecioară  Măria  prin 
smerenie  s-a  mărit,  şi  se  laudă  prin  slava  acestei  minunate  virtuţi,  zicând:  „Că  a  căutat 
spre  smerenia  roabei  Sale"  (Luca  1,  48). 


MINUNEA  18  -  însemnătatea  literei  „R'' 


Litera  „R"  face  amintire  de  Rahila,  soţia  patriarhului  lacob,  care  era  vestită 
prin  frumuseţea  ei  în  vremurile  patriarhale  (Facerea  29,  18). 

Preasfânta  Fecioară  Măria  are  întruchipată  în  fiinţa  Sa  frumuseţea  superioară 
tuturor  frumuseţilor  creaturilor  cereşti  şi  pământeşti.  Aceasta  o  adevereşte  însuşi  Sfântul 
Arhanghel,  zicând:  „Bucură-te,  ceea  ce  eşti  plină  de  daruri"  (Luca  1, 28). 

MINUNEA  19  -  însemnătatea  literei  „r 


Litera  „I"  ne  reaminteşte  de  ludita  cea  credincioasă  şi  virtuoasă,  care  s-a 
mărit  de  tot  neamul  său,  căci  a  omorât  pe  Olofem  şi  astfel  i-a  scăpat  pe  israeliţi  de 
vrăjmaşii  lor  (ludita  capitolele  4-16).  Preasfânta  şi  Pururea  Fecioară  Măria,  prin  naşterea 
şi  jertfa  Fiului  Său,  a  Domnului  nostru  lisus  Hristos,  a  înfrânt  şi  a  zdrobit  capul  lui 
Olofem  cel  spiritual,  eliberând  întreg  neamul  omenesc  de  sub  tirania  şi  robia  lui.  Această 
biruinţă  asupra  vrăjmaşului  a  rostit-o  prin  cântări  de  laudă  lui  Dumnezeu,  astfel:  „Că  mi-a 
făcut  mie  mărire  Cel  puternic,  şi  Sfânt  este  Numele  Lui.  Mila  Lui  este  în  neam  şi  în  neam 
spre  cei  ce  se  tem  de  Dânsul.  Făcut-a  tărie  cu  braţul  Său  Domnul,  risipit-a  pe  cei  mândri 
cu  cugetul  inimii  lor.  Pogorât-a  pe  cei  putemici  de  pe  scaune  şi  a  înălţat  pe  cei  smeriţi.  Pe 
cei  flămânzi  i-a  umplut  de  bunătăţi;  iar  pe  cei  bogaţi  i-a  scos  afară  deşerţi"  (Luca  1,  49- 
53). 


MINUNEA  20  -  însemnătatea  literei  „A" 


Litera  „A"  de  la  sfârşitul  numelui  „Măria"  ne  reaminteşte  de  Ana  cea  stearpă, 
care,  suferind  cu  răbdare  toate  jignirile  şi  dosădirile  cauzate  de  nenaşterea  de  fii,  prin 
credinţă  nezdruncinată,  însoţită  de  post  neîntrerupt  şi  rugăciuni  fierbinţi,  a  atras  asupra  ei 
binecuvântarea  lui  Dumnezeu  prin  dezlegarea  stârpiciunii,  devenind  mama  marelui 
prooroc  Samuil,  şi  a  altor  fii  şi  fiice. 

Preasfânta  Fecioară  Măria  în  suflet,  în  trup  şi  în  nume,  arată  clar  că  întruneşte 
în  fiinţa  sa  aleasă,  toate  frumuseţile  şi  Darurile  minunate  cu  care  Dumnezeu  a  înzestrat 
lumea  cerească  şi  lumea  pământească. 

MINUNEA  21  -  Intrarea  în  biserică  a  Preasfintei  Fecioare 


La  împlinirea  vârstei  de  trei  ani,  Sfinţii  Părinţi  loachim  şi  Ana,  aduc  la 
templu  pe  fiica  lor  ca  să  o  închine  lui  Dumnezeu,  după  făgăduinţa  dată.  In  acel  moment, 
Preasfânta  Pruncă  a  urcat  cu  grăbire,  singură,  cele  15  trepte  de  la  intrarea  Templului, 
neoprindu-se  până  sus,  lucrul  acesta  uimind  pe  toată  lumea. 


MINUNEA  22  -  Primirea  ei  de  către  Proorocul  Zaharia 


Arhiereu  al  anului  aceluia  era  Proorocul  Zaharia,  tatăl  Sfântului  loan 
Botezătorul,  care,  văzând  pe  Preasfânta  Fecioară  Măria,  a  recunoscut-o  că  Ea  este  cea 
care  va  deveni  Maica  Fiului  lui  Dumnezeu,  şi  pe  care  a  primit-o  cu  următoarele  cuvinte: 
„Vino,  împlinirea  proorociei  mele!  Vino,  împlinirea  făgăduinţelor  Domnului!  Vino, 
pecetea  aşezământului  Lui!  Vino,  împlinirea  Tainelor  Lui!  Vino,  oglinda  tuturor 
proorocilor!  Vino,  înnoirea  celor  învechite!  Vino,  lumina  celor  ce  zac  în  întuneric  şi  în 
umbra  morţii!  Vino,  Dar  Nou  şi  prea  Dumnezeiesc,  de  intră  cu  bucurie  în  Biserica 
Domnului  tău;  acum  într-aceasta  de  jos;  iar  puţin  mai  pe  urmă,  în  cea  de  sus  şi 
neapropiată". 

MINUNEA  23  -  Introducerea  Preasfintei  Fecioarei  în  Sfânta  Sfintelor 


în  Altarul  Templului  Sfânt,  numit  Sfânta  Sfintelor,  nu  avea  voie  să  intre 
nimeni,  niciodată,  decât  Arhiereul  o  singură  dată  în  an,  şi  atunci  cu  pregătiri  speciale  şi 
într-un  nor  de  fiim  de  tămâie.  îndrăzneala  de  a  călca  acest  aşezământ  se  pedepsea  cu 
moartea  de  însuşi  Dumnezeu.  Arhiereul  Zaharia,  după  ce  a  primit  pe  Preasfânta  Pruncă 
Măria,  din  îndemn  Dumnezeiesc,  a  mers  cu  Ea  şi  a  introdus-o  în  Sfânta  Sfintelor,  spre 
uimirea  tuturor  celor  care  erau  de  faţă. 


MINUNEA  24  -  Petrecerea  la  Templul  Sfânt  a  Preasfintei  Fecioarei  Măria 

Fiind  adusă  la  Templu,  Preasfânta  Fecioară  a  petrecut  aici  12  ani,  fiind 
rânduită  să  locuiască  la  chiliile  destinate  pentru  fecioare,  unde  a  învăţat  să  lucreze,  în 
timpul  liber,  îmbrăcăminte  şi  veşminte  preoţeşti  şi  arhiereşti.  Aici  primeau  şi  porţia  de 
hrană  ce  se  cuvenea  fiecăreia.  Preasfânta  Fecioară  Măria  însă,  tot  timpul  rânduit  pentru 
rugăciune  şi  citirea  Sfintelor  Scripturi,  îl  petrecea  numai  în  Sfânta  Sfintelor,  unde  i  se 
arătau  îngerii,  cu  care  vorbea,  şi  de  la  care  primea  în  fiecare  zi  spre  seară,  hrană 
îngerească. 

MINUNEA  25  -  O  descoperire  minunată 


Odinioară,  Preasfânta  Fecioară  Măria  citind  în  cartea  Proorocului  Isaia,  a 
ajuns  la  locul  care  zice:  „Iată,  Fecioara  în  pântece  va  avea  şi  va  naşte  Fiu  şi  vor  chema 
Numele  lui  „Emanoil"  (cu  noi  Dumnezeu)  (Isaia  7,  14).  Atunci,  aprinzându-se  de  focul 
sfânt  al  dragostei  de  Dumnezeu,  s-a  oprit  din  citit  şi  aruncându-se  cu  faţa  la  pământ  s-a 
rugat  cu  lacrimi  fierbinţi,  zicând:  „Doamne  Dumnezeul  cerului  şi  al  pământului,  ce 
fericită  şi  mult  slăvită  va  fi  fecioara  aceea  care  se  va  învrednici  de  acest  Mare  Dar.  Cât  de 
slăvit  va  fi  numele  acelei  Fecioare -Maică  a  lui  Dumnezeu!  O,  Doamne!  Cât  de  fericită  m- 
aş  simţi,  dacă  m-ai  învrednici  şi  pe  mine  să  fiu  măcar  cea  mai  umilă  slujnică  a  acelei 
Fecioare  preaslăvite!  Oare  când  va  veni  acea  vreme  preaslăvită  şi  binecuvântată,  în  care 
Ziditorul  meu  va  coborî  pe  treptele  cerului  şi  va  veni  pe  pământ,  spre  a  se  întrupa  şi  naşte 
din  Fecioara  aceea  preaslăvită?  Ajunge-voi  eu  oare  acele  zile  fericite  ca  să  văd  pe  acel 
Fiu  al  lui  Dumnezeu,  întrupat  Om  pentru  mântuirea  noastră?  O,  vreme  binecuvântată  de 
Dumnezeu  pentru  mântuirea  noastră,  apropie-te  degrabă,  căci  tare  doresc  a  te  vedea!". 

Atunci  i  s-a  arătat  o  lumină  mare  şi  din  mijlocul  ei  a  auzit  un  glas,  zicând: 
„Tu  vei  naşte  pe  Fiul  Meu,  pentru  aceea  alţii  vor  sluji  ţie,  fiindcă  tu,  iubindu-Mă  pe  Mine, 
ai  dorit  să  slujeşti  altora".  Aceasta  a  destăinuit-o  preasfânta  Fecioara  Măria,  Elisabetei, 
după  Buna- Vestire  (Minunile  Maicii  Domnului  400,  de  profesor  Dumitru  Stănescu,  ediţia 
1925) 

MINUNEA  26  -  Părăsirea  Templului 


După  împlinirea  a  12  ani  de  petrecere  în  Biserica  lui  Dumnezeu,  Preasfintei 
Fecioare,  împreună  cu  celelalte  fecioare  de  vârsta  Ei,  i  se  cere  să  părăsească  Templul 
pentru  a  se  căsători.  Preasfânta  Fecioară  le  face  cunoscut  Preoţilor  că  ea  nu  poate  să  se 
căsătorească,  fiindcă  mai-nainte  de  naştere  a  fost  închinată  lui  Dumnezeu  de  părinţii  săi, 
de  asemeni  şi  ea  a  făgăduit  lui  Dumnezeu  că  va  trăi  toată  viaţa  în  feciorie  curată  şi  sfântă. 
Arhiereul  şi  Preoţii  fiind  puşi  la  mare  încurcătură,  neştiind  ce  să  facă,  se  roagă  lui 
Dumnezeu  la  Chivotul  Sfânt,  şi  H  se  răspunde  de  la  Domnul  ca  să  caute  un  bărbat 
vrednic,  căruia  să-i  încredinţeze  pe  Sfânta  Fecioară,  sub  rânduiala  şi  chipul  însoţirii  (prin 
logodire)  pentru  păzirea  fecioriei. 


MINUNEA  27  -  Alegerea  logodnicului  Preasfintei  Fecioare 


Pentru  aflarea  unui  astfel  de  bărbat  vrednic,  demn  şi  de  încredere,  drept  şi 
temător  de  Dumnezeu,  Sfatul  Domnului  a  rânduit  ca  din  casa  şi  seminţia  lui  David  să 
aleagă  12  bărbaţi  fară  femei.  Să  li  se  ia  toiegele  acestora  şi  să  le  pună  în  Sfântul  Altar,  şi 
bărbatul  al  cărui  toiag  va  înverzi,  acela  este  ales  pentru  a  i  se  da  Fecioara  în  pază. 
Arhiereul  Zaharia  alegând  12  bărbaţi  printre  care  era  şi  losif,  bărbat  drept  şi  temător  de 
Dumnezeu,  bătrân  (la  84  de  ani),  le-a  luat  toiegele  şi  le-a  dus  în  Sfântul  Altar,  rostind: 
„Arată,  Doamne,  pe  bărbatul  vrednic,  căruia  se  cuvine  a  logodi  pe  Fecioara".  A  doua  zi 
scoţând  toiegele  din  Sfântul  Altar  în  prezenţa  celor  12  bărbaţi,  au  găsit  toiagul  lui  losif 
înverzit,  în  care  timp  şi  o  porumbiţă  albă  zburând  de  sus  în  jos  s-a  aşezat  pe  toiagul 


39 


înverzit.  Atunci  Fecioara,  care  acum  era  şi  orfană  de  amândoi  părinţii,  s-a  încredinţat  spre 
pază,  prin  logodire,  bătrânului  losif,  care  a  dus-o  la  casa  sa  din  Nazaret. 


MINUNEA  28  -  Buna-Vestire 

Pe  când  Sfânta  Fecioară  se  afla  în  casa  logodnicului  său,  bătrânul  losif,  iar 
Elisabeta,  mama  Sfântului  loan  Botezătorul  se  afla  însărcinată  în  luna  a  şasea,  a  fost 
trimis  de  la  Dumnezeu  Arhanghelul  Gavriil  către  dânsa  cu  următoarea  veste  bună: 
„Bucură-te,  ceea  ce  eşti  plină  de  Dar,  Domnul  este  cu  tine.  Binecuvântată  eşti  tu  între 
femei".  Iar  ea,  văzându-1,  s-a  tulburat  de  cuvântul  lui  şi  cugeta  în  sine:  „Ce  fel  de 
închinăciune  poate  să  fie  aceasta?".  Şi  îngerul  i-a  zis:  „Nu  te  teme  Mărie,  căci  ai  aflat  har 
la  Dumnezeu.  Şi  iată  vei  lua  în  pântece  şi  vei  naşte  Fiu  şi  vei  chema  numele  lui,  lisus. 
Acesta  va  fi  mare  şi  Fiul  Celui  preaînalt  se  va  chema,  şi  Domnul  Dumnezeu  îi  va  da  Lui 
tronul  lui  David,  părintele  Său,  şi  va  împărăţi  peste  casa  lui  lacob  în  veci  şi  împărăţia  lui 
nu  va  avea  sfârşit".  Şi  a  zis  Măria  către  înger:  „Cum  va  fi  aceasta,  de  vreme  ce  eu  nu  ştiu 
de  bărbat?".  Şi  răspunzând,  îngerul  i-a  zis:  „Duhul  Sfânt  se  va  pogorî  peste  tine  şi  puterea 
celui  Preaînalt  te  va  umbri,  pentru  aceea  şi  Sfântul  care  se  va  naşte  din  tine.  Fiul  lui 
Dumnezeu  se  va  chema.  Şi  iată  Elisabeta,  rudenia  ta,  a  zămislit  la  bătrâneţea  ei  şi  aceasta 
este  a  şasea  lună  pentru  ea,  cea  numită  stearpă,  căci  la  Dumnezeu  nimic  nu  este  cu 
neputinţă".  Şi  a  zis  Măria:  „Iată  roaba  Domnului.  Fie  mie  după  cuvântul  tău!".  Şi  îngerul 
a  plecat  de  la  ea  (Luca  1,  26-38). 

MINUNEA  29  -  Preasfânta  Fecioară  Măria  în  vizită  la  Elisabeta 


Şi  în  acele  zile,  sculându-se  Măria,  s-a  dus  în  grabă  în  ţinutul  muntos,  într-o 
cetate  a  seminţiei  lui  Iuda.  Şi  a  intrat  în  casa  lui  Zaharia  şi  a  salutat  pe  Elisabeta.  Iar  când 
a  auzit  Elisabeta  salutarea  Măriei,  pruncul  a  săltat  în  pântecele  ei  şi  Elisabeta  s-a  umplut 
de  Duh  Sfânt,  şi  cu  glas  mare  a  strigat  şi  a  zis:  „Binecuvântată  eşti  tu  între  femei  şi 
binecuvântat  este  rodul  pântecelui  tău.  Şi  de  unde  mie  aceasta,  ca  să  vină  la  mine  Maica 
Domnului  meu?  Că  iată  cum  a  venit  la  urechile  mele  glasul  salutării  tale,  pruncul  a  săltat 
de  bucurie  în  pântecele  meu.  Şi  fericită  este  aceea  care  a  crezut  că  se  vor  împlini  cele 
spuse  ei  de  la  Domnul".  Şi  a  zis  Măria:  „Măreşte  sufletul  meu  pe  Domnul,  şi  s-a  bucurat 
duhul  meu  de  Dumnezeu,  Mântuitorul  meu,  că  a  căutat  spre  smerenia  roabei  Sale.  Că, 
iată,  de  acum  mă  vor  ferici  toate  neamurile.  Că  mi-a  făcut  mie  mărire  Cel  Puternic  şi 
sfânt  este  numele  Lui.  Şi  mila  Lui  în  neam  şi  în  neam,  spre  cei  ce  se  tem  de  El.  Făcut-a 
tărie  cu  braţul  Său,  risipit  a  pe  cei  mândri  în  cugetul  inimii  lor,  coborât-a  pe  cei  puternici 
de  pe  tronuri  şi  a  înălţat  pe  cei  smeriţi.  Pe  cei  flămânzi  i-a  umplut  de  bunătăţi  şi  pe  cei 
bogaţi  i-a  scos  afară,  deşerţi.  A  sprijinit  pe  Israel,  slujitorul  Său,  şi  şi-a  adus  aminte  de 
mila  Sa.  Precum  a  grăit  către  părinţii  noştri,  lui  Avraam  şi  seminţiei  lui,  în  veac".  Şi  a 
rămas  Măria  împreună  cu  ea  ca  la  trei  luni;  şi  s-a  înapoiat  la  casa  sa  (Luca  1,  39-56). 

MINUNEA  30  -  losif,  logodnicul,  tulburat  de  gânduri  necredincioase 


Preasfânta  Fecioara  Măria,  întorcându-se  acasă  după  trei  luni,  de  la  Elisabeta, 
bătrânul  losif  a  observat  că  este  însărcinată,  şi  a  început  să  fie  chinuit  de  gânduri 
necredincioase  şi  necuvioase,  asupra  ei.  Dar  el  „drept  fiind  şi  nevrând  să  o  vădească,  a 
voit  s-o  lase  în  ascuns.  Şi  cugetând  el  acestea,  iată  îngerul  Domnului  i  s-a  arătat  în  vis, 
grăind:  „losife,  fiul  lui  David,  nu  te  teme  a  lua  pe  Măria,  logodnica  ta,  pentru  că  ce  s-a 
zămislit  într-însa  este  de  la  Duhul  Sfânt.  Ea  va  naşte  Fiu  şi  vei  chema  numele  lui:  lisus, 
căci  El  va  mântui  poporul  său  de  păcate.  Acestea  toate  s-au  făcut  ca  să  se  plinească  ceea 
ce  s-a  zis  prin  proorocul  care  zice:  „Iată,  Fecioara  va  avea  în  pântece  şi  va  naşte  Fiu  şi  va 
chema  numele  lui  Emanoil,  care  se  tâlcuieşte:  Cu  noi  este  Dumnezeu".  Deşteptându-se 
din  somn,  losif  a  făcut  aşa  precum  i-a  poruncit  îngerul  Domnului  şi  a  luat  la  el  pe 
logodnica  sa"  (Matei  1, 19-24). 


MINUNEA  31  -  Preasfânta  Fecioară  învinuită 

Ajungând  vestea  la  Templul  Sfânt,  cum  că  Fecioara  Măria,  cea  care  făgăduise 
că  îşi  va  păzi  până  la  moarte  fecioria,  şi  care  pentru  aceasta  a  fost  încredinţată  bătrânului 
losif,  şi-a  călcat  făgăduinţa,  au  fost  chemaţi  amândoi  la  judecată  în  faţa  Soborului 
Judecătoresc.  Convingându-se  că  cele  auzite  sunt  confirmate  de  ceea  ce  se  vede, 
judecătorii  au  certat  pe  Preasfânta  Fecioară  Măria  şi  pe  losif  logodnicul,  considerând  că 
s-au  făcut  vinovaţi  înaintea  lui  Dumnezeu  şi  a  Bisericii,  prin  călcarea  făgăduinţei.  La 
aceste  învinuiri.  Preasfânta  Fecioară  a  răspuns,  plângând:  „Viu  este  Domnul  Dumnezeul 
meu,  căci  sunt  Fecioară  curată  şi  de  bărbat  nu  ştiu".  De  asemeni  şi  bătrânul  losif  cu  tot 

dreptul  dezvinovăţindu-se,  a  răspuns:  „Viu  este  Domnul  Dumnezeu,  că  eu  sunt  cu  totul 
curat,  neatins  şi  nevinovat  despre  toate  cele  ce  se  aud  şi  se  văd  la  logodnica  mea  Măria". 
Atunci  Arhiereul  văzând  că  tăgăduiesc  a  recunoaşte  vinovăţia  lor,  a  hotărât  să  le  dea  să 
bea  apa  certării,  sperând  că  după  aceea  se  va  vădi  vinovăţia  lor.  Dar  ei  bând  apa  certării, 
precum  era  prescris  în  lege,  nu  au  păţit  nimic.  Atunci  Arhiereul  şi  Soborul  mirându-se  şi 
minunându-se  de  cele  văzute,  cum  că  vinovaţi  fiind,  nu  au  păţit  nimic  rău,  i-au  slobozit, 
zicând:  „Deoarece  Domnul  Dumnezeu  n-a  arătat  păcatul  vostru,  mergeţi  în  pace  la  casa 
voastră"  (Numeri  5,  11-  31). 


MINUNEA  32  -  Naşterea  Domnului 


In  zilele  acelea  a  ieşit  poruncă  de  la  Cezarul  August,  ca  să  se  înscrie  toată 
lumea,  fiecare  în  cetatea  sa.  Atunci  au  plecat  şi  losif  împreună  cu  Preasfânta  Fecioară 
Măria,  din  Nazaret,  în  Betleemul  Iudeii  ca  să  se  înscrie  acolo.  Dar  pe  când  erau  ei  acolo, 
s-au  împlinit  zilele  ca  să  nască,  şi  a  născut  pe  Fiul  său  Cel  Unul-Născut  şi  L-a  înfăşat  şi 
L-a  culcat  în  iesle,  căci  nu  mai  era  loc  pentru  ei,  în  casa  de  oaspeţi  (Luca  2,  1-7).  Pentru 
că  zămislirea  a  fost  de  la  Duhul  Sfânt,  naşterea  a  fost  fară  de  durere  şi  fară  pierderea 
fecioriei. 

MINUNEA  33  -  îngerul  Domnului  se  arată  păstorilor 


în  acea  vreme,  în  ţinutul  acela  erau  păstori  stând  pe  câmp  şi  făcând  de  strajă 
noaptea  împrejurul  turmei  lor.  Şi  iată  îngerul  Domnului  a  stătut  lângă  ei  şi  slava 
Domnului  a  strălucit  împrejurul  lor,  şi  ei  s-au  înfricoşat  cu  frică  mare.  Dar  îngerul  le-a 
zis:  „Nu  vă  temeţi.  Căci,  iată,  vă  binevestesc  vouă  bucurie  mare,  care  va  fi  pentru  tot 
poporul;  că  vi  s-a  născut  azi  Mântuitor,  care  este  Hristos  Domnul,  în  cetatea  lui  David.  Şi 
acesta  va  fi  semnul:  Veţi  găsi  un  Prunc  înfăşat,  culcat  în  iesle".  Şi  deodată  s-a  văzut, 
împreună  cu  îngerul,  mulţime  de  oaste  cerească,  lăudând  pe  Dumnezeu  şi  zicând:  „Slavă 
întru  cei  de  sus  lui  Dumnezeu  şi  pe  pământ  pace,  între  oameni  bunăvoire!".  Iar  după  ce 
îngerii  au  plecat  de  la  ei  la  cer,  păstorii  vorbeau  unii  către  alţii:  „Să  mergem  dar  până  la 
Betleem,  să  vedem  cuvântul  acesta  ce  s-a  făcut  şi  pe  care  Domnul  ni  1-a  făcut  cunoscut". 
Şi,  grăbindu-se,  au  venit  şi  au  aflat  pe  Măria  şi  pe  losif  şi  pe  Prunc,  culcat  în  iesle.  Şi 
văzându-L,  au  vestit  cuvântul  grăit  lor  despre  acest  Copil.  Şi  toţi  câţi  auzeau  se  mirau  de 
cele  spuse  lor  de  către  păstori.  Iar  Măria  păstra  toate  aceste  cuvinte,  punându-le  în  inima 
sa.  Şi  s-au  întors  păstorii,  slăvind  şi  lăudând  pe  Dumnezeu,  pentru  toate  câte  auziseră  şi 
văzuseră,  precum  li  se  spusese"  (Luca  2,  8-20). 

MINUNEA  34  -  întâmpinarea  Domnului 


La  opt  zile,  după  obiceiul  evreiesc,  Pruncul  a  fost  tăiat  împrejur  şi  i  s-a  pus 
numele  lisus,  aşa  cum  a  vestit  îngerul  Domnului. 

După  aceea  la  40  de  zile.  Pruncul  a  fost  adus  la  Templul  din  Ierusalim  pentru 
a  fi  închinat  Domnului  ca  întâi-născut.  Şi  în  acel  timp,  iată,  era  un  om  în  Ierusalim, 
anume  Simeon.  Omul  acela  era  drept  şi  temător  de  Dumnezeu,  aşteptând  mângâierea  lui 
Dumnezeu,  şi  Duhul  Sfânt  era  într-însul.  Şi  îi  era  făgăduit  de  la  Duhul  Sfânt  să  nu  vadă 
moartea,  până  ce  nu  va  vedea  pe  Hristosul  Domnului.  Acesta  a  venit  în  Biserică.  Şi  când 
au  adus  părinţii  pe  lisus  Pruncul  să  facă  ei  după  obiceiul  legii  pentru  Dânsul,  el  L-a  luat 
în  braţele  sale  şi  a  binecuvântat  pe  Dumnezeu,  zicând:  ,Acum  slobozeşte  pe  robul  Tău 
Stăpâne,  după  Cuvântul  Tău  în  pace,  că  văzură  ochii  mei  mântuirea  Ta,  pe  care  ai  gătit-o 
înaintea  feţei  tuturor  popoarelor.  Lumină  spre  luminarea  tuturor  neamurilor  şi  slavă 
poporului  Tău  Israel"  (Luca  2,  25-32). 

MINUNEA  35  -  Taina  făgăduinţei  bătrânului  Simeon 


Ptolomeu,  împăratul  Egiptului,  vrând  a-şi  face  renume  nemuritor  prin 
construirea  unui  grajd  de  cristal,  filozofii  săi  l-au  sfătuit  ca  în  locul  acelui  grajd  stricăcios, 
să  tălmăcească  din  cărţile  evreieşti:  Legea  lui  Moise  şi  proorociile,  care  sunt  veşnice, 
împăratul  s-a  învoit  bucuros  şi  a  adus  cărţile  sfinte  şi  70  de  bărbaţi,  cărturari  înţelepţi,  din 
Israel,  între  care  era  şi  dreptul  Simeon.  Ptolomeu  le-a  dat  70  de  case,  băgând  în  fiecare 
casă  câte  un  învăţat  elin,  ca  să  lucreze  la  tălmăcirea  cărţilor  sfinte,  din  limba  evreiască,  în 
limba  elină,  fară  a  se  vedea  unii  cu  alţii  până  la  terminare. 

După  ce  au  isprăvit,  împăratul  dându-le  bani  şi  daruri  multe,  le-a  îngăduit  a  se 
duce  în  Palestina.  Mergând  ei  pe  cale,  se  întrebau  unii  pe  alţii  despre  ce  au  văzut  şi 
cunoscut  în  Scripturile  pe  care  le-a  tălmăcit  şi  scris.  Unii  spuneau  unele,  alţii  altele. 
Dreptul  Simeon  le-a  spus:  „Eu  am  aflat  în  cartea  Proorocului  Isaia  un  loc  unde  zicea: 
„Iată,  Fecioara  în  pântece  va  avea  şi  va  naşte  Fiu  şi  vor  chema  numele  lui  Emanoil".  Eu 
însă  m-am  îndoit,  cum  poate  zămisli  şi  naşte  o  fecioară  neştiind  de  bărbat?  Am  vrut  să 
rad  cu  cuţitaşul  cuvintele  acelea  prooroceşti,  dar  îngerul  Domnului  mi  s-a  arătat  şi  m-a 
împiedicat  a  le  rade  şi,  ţinându-mă  de  mână,  mi-a  zis:  „Simeoane,  nu  fii  necredincios  faţă 
de  cele  scrise,  a  căror  împlinire  o  vei  vedea.  Tu  nu  vei  muri  până  ce  nu  vei  vedea  pe 
Hristosul  Domnului,  care  se  va  naşte  din  Fecioara  aceasta  proorocită".  îngerul  s-a  făcut 
nevăzut.  încă  îndoindu-mă  şi  pricindu-mă  cu  adevărul  acesta  proorocesc,  o  palmă 
nevăzută  (Daniel  5)  mă  loveşte  peste  obraz,  şi  am  auzit  pe  cineva,  zicându-mi:  „Pentru  că 
n-ai  crezut  Scripturii,  nu  vei  gusta  moartea  până  nu  vei  vedea  şi  lua  în  braţe  pe  Hristosul 
Domnului".  Si  iată  că  am  fost  silit  a  lăsa  să  se  scrie,  asa  cum  l-am  aflat,  acest  cuvânt 
proorocesc.  Eu  însă  tot  mă  îndoiesc  de  cuvântul  acesta...". 

Mergând  ei  cu  toţii  înainte  pe  cale  şi  trecând  pe  marginea  unei  ape  mari, 
dreptul  Simeon  şi-a  scos  inelul  din  deget  şi  aruncându-1  cât  a  putut  mai  departe  în  largul 

mării  a  zis:  „De  va  fi  adevărat  că  o  Fecioară  fară  de  bărbat  va  zămisli,  întrupa  şi  naşte 
prunc,  să  mai  vină  iarăşi  inelul  acesta  în  mâna  mea". 

Călătorind  ei  înainte,  foarte  mult,  când  s-a  înserat  au  aflat  pe  marginea  apei 
aceleia,  nişte  pescari  vânzând  peşte.  Toţi  dascălii  aceia  şi-au  cumpărat  peşte  pentru  gătit, 
aşijderea  şi  Simeon.  Spintecându-şi  şi  el  peştele  cumpărat,  a  aflat  inelul  său  în  interiorul 
peştelui.  Aceasta  văzând-o  el,  s-a  spăimântat  şi,  povestind  cu  de-amănuntul  toate,  a  crezut 
din  toată  inima  şi  cu  tot  sufletul,  cuvintele  prooroceşti.  Trecând  peste  vârsta  vieţii  sale, 
gârbovit  de  mulţimea  celor  360  de  ani,  venea  des  înaintea  Domnului  şi  sta  mult  în 
Biserică,  rugându-se  lui  Dumnezeu  ca  să  miluiască  lumea,  izbăvind-o  de  tirania 
vicleanului  diavol. 

Vedeţi?  Măcar  că-1  certase  cu  palma  aceea  nevăzută,  el  totuşi,  nu  s-a  depărtat 
de  Sfânta  Biserică;  ci  întotdeauna  venea  şi  se  ruga  cu  credincioşie  pioasă  lui  Dumnezeu, 
aşteptând  cu  ardoare  mângâierea  lui  Israel  prin  împlinirea  acelei  proorociri. 


MINUNEA  36  -  Sabia  îndurerărilor 

Iar  losif  şi  mama  Lui  se  mirau  de  ceea  ce  se  vorbea  despre  Prunc.  Şi  i-a 
binecuvântat  Simeon  şi  a  zis  către  Măria,  mama  Lui:  „Iată,  Acesta  este  pus  spre  căderea 
şi  spre  ridicarea  multora  din  Israel  şi  ca  un  semn  care  va  stârni  împotriviri,  şi  prin  sufletul 
Tău  va  trece  sabie,  ca  să  se  descopere  gândurile  din  multe  inimi"  (Luca  2,  33-35). 
Această  proorocie  a  săbiei  care-i  va  străpunge  inima,  s-a  împlinit  în  mod  deosebit,  în 
timpul  când  Preasfânta  Născătoare  de  Dumnezeu  şi  Pururea  Fecioara  Măria  a  văzut 
patima,  răstignirea,  moartea  şi  îngroparea  Preadulcelui  său  Fiu,  Domnul  nostru  lisus 
Hristos. 

MINUNEA  37  -  Maica  Domnului  şi  Magii 


După  naşterea  Pruncului  lisus,  pe  cer,  deasupra  peşterii,  s-a  arătat  o  stea 
strălucitoare  care  lumina  şi  ziua,  arătând  locul  unde  S-a  născut  Mesia.  Această  stea  a  fost 
văzută  şi  în  ţările  păgâne  dinspre  răsărit.  Cei  trei  Magi  din  acele  părţi,  cunoscând  şi 
înţelegând  că  această  stea  minunată  vesteşte  naşterea  unui  mare  împărat.  Izbăvitorul 
lumii.  Mesia  cel  vestit  de  Prooroci,  pregătindu-se  de  drum  şi  luând  cu  ei  daruri  scumpe, 
pornesc  într-o  lungă  şi  anevoioasă  călătorie,  pentru  a  afla  şi  a  se  închina  acestui  Prunc 
minunat.  Ajungând  la  Ierusalim,  ei  au  întrebat:  „Unde  este  regele  Iudeilor,  Cel  ce  S-a 
născut?  Căci  am  văzut  la  Răsărit  steaua  Lui  şi  am  venit  să  ne  închinăm  Lui".  Şi  auzind, 
regele  Irod  s-a  tulburat  şi  tot  Ierusalimul  cu  el.  Şi,  adunând  pe  toţi  arhiereii  şi  cărturarii 
poporului,  i-a  întrebat:  „Unde  este  să  se  nască  Hristos?".  Iar  ei  i-au  zis:  In  Betleemul 
Iudeii,  căci  aşa  este  scris  de  proorocul:  „Şi  tu,  Betleeme,  pământul  lui  Iuda,  nu  eşti 
nicidecum  cel  mai  mic  între  căpeteniile  lui  Iuda,  căci  din  tine  va  ieşi  Conducătorul  care 
va  paşte  pe  poporul  meu  Israel".  Atunci  Irod  a  chemat  în  ascuns  pe  Magi  şi  a  aflat  de  la  ei 
lămurit,  în  ce  vreme  s-a  arătat  steaua.  Şi,  trimiţându-i  la  Betleem,  le-a  zis:  „Mergeţi  şi 
cercetaţi  cu  de-amănuntul  despre  Prunc  şi,  dacă  îl  veţi  afla,  vestiţi-mi  şi  mie,  ca,  venind  şi 
eu,  să  mă  închin  Lui".  Iar  ei,  ascultând  pe  rege,  au  plecat  şi  iată,  steaua  pe  care  o  văzuseră 
în  Răsărit  mergea  înaintea  lor,  până  ce  a  venit  şi  stătea  deasupra,  unde  era  Pruncul.  Şi, 
văzând  ei  steaua,  s-au  bucurat  cu  bucurie  foarte  mare.  Şi,  intrând  în  casă,  au  văzut  pe 
Prunc  împreună  cu  Măria,  mama  Lui  şi,  căzând  la  pământ,  s-au  închinat  Lui;  şi 
deschizând  vistieriile  lor,  I-au  adus  Lui  daruri:  aur,  tămâie  şi  smirnă.  Iar  luând  înştiinţare 
în  vis  să  nu  se  mai  întoarcă  la  Irod,  pe  altă  cale  s-au  dus  în  ţara  lor  (Matei  2,  2-12). 

MINUNEA  38  -  Uciderea  pruncilor 


Iar  când  Irod  a  văzut  că  a  fost  amăgit  de  magi,  s-a  mâniat  foarte  şi,  trimiţând, 
a  ucis  pe  toţi  pruncii  care  erau  în  Betleem  şi  în  toate  hotarele  lui,  de  doi  ani  şi  mai  jos, 
după  timpul  pe  care  îl  aflase  de  la  Magi.  Atunci  s-a  împlinit  cuvântul  spus  de  la  Ieremia 
Proorocul:  „Glas  în  Rama  s-a  auzit,  plângere  şi  tânguire  multă;  Rahila  plângea  pe  fii  săi  şi 
nu  voia  să  se  mângâie,  pentru  că  nu  mai  sunt"  (Matei  2, 16-18). 


MINUNEA  39  -  Fuga  în  Egipt 


După  plecarea  magilor,  iată  îngerul  Domnului  se  arată  în  vis  lui  losif,  zicând: 
„Scoală-te,  ia  Pruncul  şi  pe  mama  Lui  şi  fiigi  în  Egipt  şi  stai  acolo  până  ce-ţi  voi  spune, 
fiindcă  Irod  are  să  caute  Pruncul  ca  să-L  ucidă".  Şi  losif  sculându-se,  a  luat  noaptea 
Pruncul  şi  pe  mama  Lui  şi  a  plecat  în  Egipt.  Şi  au  stat  acolo  până  la  moartea  lui  Irod;  ca 
să  se  împlinească  cuvântul  spus  de  Domnul,  prin  proorocul:  „Din  Egipt  am  chemat  pe 
Fiul  Meu". 

După  moartea  lui  Irod,  iată  că  îngerul  Domnului  s-a  arătat  în  vis  lui  losif,  în 
Egipt,  şi  i-a  zis:  „Scoală-te,  ia  Pruncul  şi  pe  mama  Lui  şi  mergi  în  pământul  lui  Lsrael, 
căci  au  murit  cei  care  căutau  să  ia  viaţa  Pruncului".  losif  sculându-se,  a  luat  Pruncul  şi  pe 
mama  Lui  şi  a  venit  în  pământul  lui  Israel.  Şi,  auzind  că  domneşte  Arhelau  în  ludeea,  în 
locul  lui  Irod,  tatăl  său,  s-a  temut  să  meargă  acolo  şi,  luând  poruncă  în  vis,  s-a  dus  în 
părţile  GaHleii.  Şi  a  venit  şi  a  locuit  în  oraşul  Nazaret,  ca  să  se  împlinească  ceea  ce  s-a 
spus  prin  prooroci,  că  Nazarinean  se  va  chema  (Matei  2,  13-15,  19-23). 

MINUNEA  40  -  lisus  la  12  ani  la  Ierusalim 


Părinţii  Lui,  în  fiecare  an,  se  duceau  la  sărbătoarea  Paştilor,  la  Ierusalim.  Iar 
când  a  fost  El  de  12  ani,  s-au  suit  la  Ierusalim,  după  obiceiul  sărbătorii.  Şi  sfârşindu-se 
zilele,  pe  când  se  întorceau  ei.  Copilul  lisus  a  rămas  în  Ierusalim  şi  părinţii  Lui  nu  ştiau. 
Şi  socotind  că  este  împreună  cu  tovarăşii  lor  de  drum,  au  venit  cale  de  o  zi,  căutându-L 
printre  rude  şi  printre  cunoscuţi.  Şi  negăsindu-L,  s-au  întors  la  Ierusalim,  căutându-L.  Iar 
după  trei  zile  L-au  aflat  în  Templu,  şezând  în  mijlocul  învăţătorilor,  ascultându-i  şi 
întrebându-i.  Şi  toţi  care  îl  auzeau,  se  minunau  de  priceperea  şi  de  răspunsurile  Lui.  Şi, 
văzându-L,  rămaseră  uimiţi,  iar  mama  Lui  a  zis  către  El:  „Fiule,  de  ce  ne-ai  făcut  nouă 
aşa?  Iată,  tatăl  Tău  şi  eu  Te  căutam  îngrijoraţi".  Şi  El  a  zis  către  ei:  „De  ce  era  să  Mă 
căutaţi?  Oare  nu  ştiaţi  că  în  cele  ale  Tatălui  Meu  trebuie  să  fiu?".  Dar  ei  n-au  înţeles 
cuvântul  pe  care  Le-a  spus  lor.  Şi  a  coborât  cu  ei  şi  a  venit  în  Nazaret  şi  le  era  supus.  Iar 
mama  Lui  păstra  în  inima  ei  toate  aceste  cuvinte.  Şi  lisus  sporea  cu  înţelepciunea  şi  cu 
vârsta,  şi  cu  harul  la  Dumnezeu  şi  la  oameni  (Luca  2,  41-52). 


MINUNEA  41  -  Maica  Sfântă  cu  Fiul  ei  la  nunta  din  Cana 


Făcându-se  nuntă  în  Cana  Galileii,  era  şi  mama  lui  lisus  acolo.  Şi  a  fost 
chemat  si  lisus  si  ucenicii  Săi  la  nuntă.  Si  sfârsindu-se  vinul,  a  zis  mama  lui  lisus  către 

5  5  5  5  ^ 

El:  „Nu  mai  au  vin".  A  zis  către  ea  lisus:  „Ce  este  Mie  şi  ţie,  femeie?  încă  n-a  venit 

ceasul  Meu".  Mama  Lui  a  zis  celor  ce  slujeau:  „Faceţi  orice  vă  va  spune".  Şi  erau  acolo 

şase  vase  de  piatră,  puse  pentru  curăţirea  Iudeilor,  care  luau  câte  două  sau  trei  vedre.  Zis- 

a  lor  lisus:  „Umpleţi  vasele  cu  apă".  Şi  le-au  umplut  până  sus.  Şi  le-a  zis  lor:  „Scoateţi 

acum  şi  aduceţi  nunului".  Iar  ei  i-au  dus.  Şi  când  nunul  a  gustat  apa  care  se  făcuse  vin  şi 
nu  ştia  de  unde  este,  ci  numai  slujitorii  care  scoaseră  apa  ştiau,  a  chemat  nunul  pe  mire  şi 
i-a  zis:  „Orice  om  pune  întâi  vinul  cel  bun,  şi  când  se  ameţesc,  pune  pe  cel  mai  slab.  Dar 
tu  ai  ţinut  vinul  cel  bun  până  acum".  Acest  început  al  minunilor  1-a  făcut  lisus  în  Cana 
Galileii  şi  şi-a  arătat  slava  Sa;  şi  ucenicii  Săi  au  crezut  în  El  (loan  2,  1-11). 


MINUNEA  42  -  Maica  Preacurată  si  fraţii  Domnului 

Maica  Domnului,  văzând  răutatea  şi  ura  cărturarilor  şi  fariseilor,  era  copleşită 
de  iubire  şi  de  îngrijorare  pentru  soarta  iubitului  său  Fiu,  lisus  Hristos.  Fraţii  Domnului, 
care  se  numeau:  lacob,  Simeon,  Iuda  şi  losif  logodnicul,  născuţi  din  căsătoria  cu  Salomia, 
fiica  lui  Agheu,  fratele  lui  Zaharia  Preotul,  nu  vedeau  cu  ochi  buni  activitatea  şi  minunile 
Domnului  lisus  Hristos.  De  aceea,  considerând  că  a  depăşit  limita,  stăruiesc  pe  lângă 
Maica  Domnului,  şi  vin  împreună  spre  a  încerca  să-L  convingă  ca  El  să-şi  schimbe 
comportarea.  Şi  încă  vorbind  El  mulţimilor,  iată  mama  şi  fraţii  Lui  stăteau  afară,  căutând 
să  vorbească  cu  el.  Cineva  i-a  zis:  „Iată  mama  şi  fraţii  Tăi  stau  afară,  căutând  să-ţi 
vorbească.  Iar  El  i-a  zis:  „Cine  este  mama  mea  şi  cine  sunt  fraţii  Mei?".  Şi  întinzând 
mâna  către  ucenicii  Săi,  a  zis:  „Iată  mama  Mea  şi  fraţii  Mei.  Căci  oricine  va  face  voia 
Tatălui  Meu  celui  din  ceruri,  acela  îmi  este  frate  şi  soră  şi  mamă"  (Matei  12,  46-50). 

Domnul  cunoscând  mai-nainte  gândurile  şi  intenţiile  cu  care  ei  au  venit,  mai- 
nainte  de  a  încerca,  le-a  dat  următorul  răspuns:  „Cine  face  voia  Tatălui  Meu  celui  din 
ceruri,  îmi  este  frate  şi  soră  şi  mamă,  iar  cine  nu  face  voia  Lui,  cu  nimic  nu  se  foloseşte 
de  această  caUtate"  (vezi  Tâlcuirea  lui  Teofilact,  şi  Vieţile  sfinţilor  la  19  iunie). 

MINUNEA  43  -  Maica  Precistă  urmează  Fiului  său  până  la  moarte 


Maica  Sfântă  auzind  şi  văzând  pe  căpeteniile  Iudeilor  făcând  sfat  să-L  piardă, 
şi  când  îl  aude  chiar  pe  însuşi  Fiul  ei  iubit  prevestindu-şi  moartea  Sa,  se  umple  de  mai 
multă  îngrijorare.  Aceasta  o  silea  a  merge  după  el  şi  a  face  tot  ce-i  stă  în  putinţă  spre  a 
nu-L  lăsa  să  cadă  în  mâinile  mânjite  de  sânge  ale  căpeteniilor  poporului  său.  Sabia 
prezisă  de  dreptul  Simeon  începe,  încet  dar  dureros,  să-i  străpungă  inima  ei,  cea  plină  de 
negrăită  iubire. 


MINUNEA  44  -  Maica  Preasfântă  cu  sfintele  femei  la  moartea  Fiului  său 


Maica  Domnului  a  reprezentat  cel  mai  sublim  dar  pe  care  1-a  putut  oferi 
omenirea  lui  Dumnezeu  şi  prin  care  Fiul  şi  Cuvântul  lui  Dumnezeu  S-a  pogorât  la  noi,  şi 
S-a  făcut  Om,  iar  Ea  a  devenit  Născătoare  de  Dumnezeu,  rămânând  pururea  Fecioară.  Dar 
pentru  această  cinste  şi  plinătate  a  darurilor  de  care  s-a  bucurat  Maica  Preasfântă,  a 
trebuit  să  treacă  prin  cea  mai  cumplită  şi  arzătoare  durere,  pe  care  a  putut  să  încerce  şi  să 
guste  vreo  fiinţă  omenească,  în  existenţa  sa.  Datorită  iubirii  şi  sensibilităţii  sale  fecioreşti, 
şi  de  Maică  totodată,  a  simţit  şi  a  trăit  întrega  suferinţă  a  scumpului  său  Fiu,  pe  tot 
parcursul  calvarului  şi  al  răstignirii  pe  Cruce,  până  în  clipa  când  a  încredinţat-o  protecţiei 
şi  purtării  de  grijă  a  ucenicului  Său  iubit,  feciorelnicului  loan.  Dar  în  aceste  clipe  atât  de 
grele  pentru  Maica  Preasfântă,  de  nepreţuită  valoare  a  fost  prezenţa  şi  dragostea  femeilor 
mironosiţe,  care  au  sprijinit-o  şi  mângâiat-o  neîncetat. 

MINUNEA  45  -  Maica  Preasfântă  şi  cu  mironosiţele  la  pogorârea  de  pe 

Cruce  a  Domnului 


După  ce  Mântuitorul  şi-a  dat  duhul  pe  Cruce,  Vineri  la  ceasul  al  nouălea, 
losif  din  Arimateia,  a  mers  şi  a  cerut  de  la  Pilat  trupul  Domnului  spre  îngropare.  Pilat  i-a 
aprobat  cu  uşurinţă  şi,  întorcându-se  pe  Golgota,  ajutat  de  Nicodim  şi  de  alţi  credincioşi, 
împreună  cu  sfintele  femei,  au  coborât  cu  grijă  trupul  Domnului  de  pe  Cruce.  Pregătirea 
s-a  făcut  în  mare  grabă,  căci  ziua  era  pe  sfârşite  şi  a  doua  zi  erau  Paştile,  care  interziceau 
orice  lucru  după  apusul  soarelui.  In  acest  timp.  Maica  Preacurată  primind  şi  sărutând  pe 
Preadulcele  său  Fiu,  vărsa  pâraie  de  lacrimi,  tânguindu-se  astfel:  „Vai  mie,  Preadulcele 
meu  Fiu,  lisuse,  cum  mă  voi  atinge  de  Trupul  Tău  cel  nestricăcios?  Şi  cu  ce  mâini  Te  voi 
pune  în  mormânt?  Fiul  meu  iubit!  O  nădejde  şi  o  viaţă  Te  aveam  pe  Tine,  Stăpâne,  şi 
acum,  vai  mie.  Lumina  mea,  că  mă  văd  lipsită  de  Tine.  Vai  mie.  Fiul  meu!  Dureri  şi 
necazuri  covârşitoare  m-au  aflat,  văzându-Te  mort  pe  Tine,  Care  ai  înviat  pe  cei  morţi! 
Aş  fi  vrut  mai  bine  să  mor  eu  înaintea  Ta!  Vai  mie,  dulcele  meu  Fiu!  Căci  rău  mi  se 
răneşte  inima  şi  toate  cele  dinăuntru  meu,  pentru  că  nu  Te  mai  pot  vedea  aşa  mort.  Acum 
când  Te  văd  pe  Tine,  blândule  Fiu,  bunule  Dumnezeu  şi  milostive  Doamne,  fară  mărire, 
fără  suflare  şi  fară  de  chip,  mă  mir,  plâng  şi  mă  tânguiesc,  ţinându-Te  aşa,  cum  n-am 
gândit  niciodată  să  Te  văd!  Vai  mie.  Fiul  meu  şi  Dumnezeule,  pentru  ce  ai  apus  de  la 
ochii  mei?".  Acestea  şi  altele  multe  zicea  Maica  Sfântă,  plângând  cu  amar. 

MINUNEA  46  -  Maica  Preacurată  şi  cu  mironosiţele  la  îngroparea 

Domnului 

După  ce  au  făcut  pregătirea  impusă  de  lege  şi  de  respectul  şi  dragostea  ce-o 
aveau  cu  toţii  faţă  de  Domnul,  vărsând  lacrimi  din  destul,  au  ridicat  şi  condus  trupul 
neînsufleţit,  spre  o  grădină  apropiată,  unde  se  afla  un  mormânt  nou,  ce  aparţinea  lui  losif, 
şi  care  1-a  dăruit  pentru  îngroparea  Domnului.  După  ce  L-au  aşezat  aici  cu  grijă  şi  cu 
nespusă  dragoste  şi  întristare,  cu  greu  s-au  despărţit  de  El.  Au  prăvălit  o  piatră  mare  peste 
uşa  mormântului,  iar  cărturarii  şi  fariseii,  de  frică  să  nu  fie  fiirat  Trupul  Domnului  din 
mormânt,  au  sigilat  intrarea  şi  au  pus  de  pază  o  sută  de  ostaşi. 


MINUNEA  47  -  Bucuria  Maicii  Sfinte  la  învierea  Fiului  său 

După  aceste  trei  zile  de  cumplită  suferinţă  pentru  Maica  Preasfântă,  iată  că  în 
zorii  zilei  a  treia.  Fiul  său  Preaiubit,  Domnul  nostru  lisus  Hristos,  înviază  din  morţi,  şi 
iese  afară  din  mormânt  fără  să  dea  piatra  la  o  parte,  sau  să  strice  sigiliul  precum,  când  a 
venit  în  lume,  născându-se  din  Preacurata  Sa  Maică,  i-a  păzit  nestricată  fecioria. 

In  acel  timp.  Măria  Magdalena,  Măria,  mama  lui  lacob,  şi  Salomia,  au 
cumpărat  miresme,  şi  veneau  ca  să-1  ungă  (Marcu  16,  1).  „Dar  iată  s-a  făcut  cutremur 
mare,  căci  îngerul  Domnului,  coborând  din  cer  şi  venind,  a  prăvălit  piatra  şi  şedea 
deasupra  ei.  Şi  înfăţişarea  lui  era  ca  fulgerul  şi  îmbrăcămintea  lui  albă  ca  zăpada.  Şi  de 
frica  lui  s-au  cutremurat  străjerii  şi  s-au  făcut  ca  morţii.  Iar  îngerul  răspunzând,  a  zis 
femeilor:  „Nu  vă  temeţi,  pentru  că  ştiu  că  pe  Hristos  Cel  răstignit  II  căutaţi.  Nu  este  aici; 

căci  S-a  sculat  precum  a  zis;  veniţi  de  vedeţi  locul  unde  a  zăcut.  Şi  degrabă  mergând, 
spuneţi  ucenicilor  Lui  că  S-a  sculat  din  morţi  şi  iată  va  merge  înaintea  voastră  în 
Galileea;  acolo  îl  veţi  vedea.  Iată,  v-am  spus  vouă".  Iar  plecând  ele  în  grabă  de  la 
mormânt,  cu  frică  şi  cu  bucurie  mare  au  alergat  să  vestească  ucenicilor  Lui.  Dar  când 
mergeau  ele  să  vestească  ucenicilor,  iată  lisus  le-a  întâmpinat,  zicând;  „Bucuraţi-vă!".  Iar 
ele  apropiindu-se,  au  cuprins  picioarele  Lui  şi  I  S-au  închinat.  Atunci  lisus  le-a  zis:  „Nu 
vă  temeţi.  Duceţi-vă  şi  vestiţi  fraţilor  Mei  ca  să  meargă  în  Galileea,  şi  acolo  Mă  vor 
vedea"  (Matei  28,  1-10).  Vestea  învierii  Domnului,  adusă  de  femeile  mironosiţe,  a 
umplut  de  o  negrăită  bucurie  pe  Maica  Preacurată. 


MINUNEA  48  -  Duhul  Sfânt  S-a  pogorât  şi  peste  Maica  Domnului 

Preasfânta  Născătoare  de  Dumnezeu,  împreună  cu  Sfinţii  Apostoli  şi  cu 
ceilalţi  fraţi,  au  luat  parte  la  înălţarea  Domnului,  pe  muntele  Eleonului,  unde  li  s-au  arătat 
doi  îngeri  îmbrăcaţi  în  haine  albe,  care  le-au  zis:  „Bărbaţi  gahleeni,  de  ce  staţi  privind  la 
cer?  Acest  lisus,  care  S-a  înălţat  de  la  voi  la  cer,  astfel  va  şi  veni,  precum  L-aţi  văzut 
mergând  la  cer".  Atunci  ei  s-au  întors  la  Ierusahm...  şi  când  au  intrat,  s-au  suit  în  camera 
de  sus,  unde  locuiau:  Petru  şi  loan  şi  lacob,  şi  Andrei,  Filip  şi  Toma,  Vartolomeu  şi 
Matei,  lacob  al  lui  Alfeu  şi  Simon  Zelotul  şi  Iuda  al  lui  lacob.  Toţi  aceştia,  într-un  cuget, 
stăruiau  în  rugăciune  împreună  cu  femeile  şi  cu  Măria,  mama  lui  lisus,  şi  cu  fraţii  Lui" 
(Faptele  Apostolilor  1, 11-14). 

în  dimineaţa  duminicii,  când  s-au  împlinit  50  de  zile  de  la  învierea  Domnului 
şi  zece  zile  de  la  înălţarea  Sa,  Maica  Domnului  era  împreună  cu  Sfinţii  Apostoli  şi  mulţi 
credincioşi,  în  aceeaşi  casă  unde  s-a  făcut  Cina  cea  de  Taină,  atunci  deodată,  din  cer,  s-a 

făcut  un  vuiet,  ca  de  suflare  de  vânt  ce  vine  repede,  şi  a  umplut  toată  casa  unde  şedeau  ei. 
Şi  s-au  umplut  toţi  de  Duhul  Sfânt  şi  au  început  să  vorbească  în  alte  limbi,  precum  le 
dădea  lor  Duhul  a  grăi  (Faptele  ApostoHlor  2,  1-4). 


MINUNEA  49  -  Maica  Domnului  a  făcut  apostolat 

Sfinţii  Apostoli  au  lucrat  în  Ierusahm  vreo  12  ani,  având  în  mijlocul  lor  şi  în 
sfatul  lor  pe  Preacurata  Maică.  Pentru  împlinirea  poruncii  Mântuitorului:  „Mergeţi  în 
toată  lumea  şi  predicaţi  Evanghelia  la  toată  zidirea".  Sfinţii  Apostoli  adunaţi  în  sobor, 
dimpreună  cu  Preacurata  Maică,  au  tras  la  sorţi,  pentru  a  vedea  ce  laturi  ale  lumii  le  va 
rândui  Domnul  fiecăruia,  să  propovăduiască  Sf.  EvangheHe.  Ei  i-a  căzut  Ivirul  sau 
Georgia.  Dar,  primind  mai  apoi  vestire  de  la  îngerul  Domnului,  i-a  făcut  cunoscut,  că 
această  latură  rămâne  sub  protecţia  Ei,  dar  voia  lui  Dumnezeu  este  să  meargă  să  lumineze 
mai  întâi  altă  latură  a  pământului.  Lazăr  cel  mort  şi  înviat  a  patra  zi  de  Domnul,  fiind 
urmărit  de  vrăjmaşii  Domnului  spre  a  fi  omorât,  a  fugit  în  Cipru.  Pavel  şi  Vamava  având 
mare  dragoste,  şi  dorind  să  o  mai  vadă  pe  Maica  Domnului,  Lazăr  i-a  scris  şi  a  rugat-o  să 
vină  Dânsa  la  Cipru,  căci  el  nu  putea  să  vină  din  cauza  celor  ce-1  urau  de  moarte.  Maica 
Preasfântă  i-a  răspuns  că  va  veni,  dar  să-i  trimită  o  corabie,  lucru  pe  care  Lazăr  1-a  şi 
făcut.  Pregătindu-se  de  plecare  şi  luând  şi  pe  Sf.  loan  Evanghelistul,  şi  alţi  ucenici 
credincioşi  împreună  cu  sine,  au  plecat  spre  Cipru,  călătorind  în  linişte.  Dar  după  un  timp 
oarecare,  prin  voia  lui  Dumnezeu,  s-a  pornit  o  furtună  puternică  care  i-a  înspăimântat  pe 
toţi,  şi  care  furtună  a  abătut  corabia,  peste  voia  lor,  spre  poalele  muntelui  Ascalon,  adică 
Athosul  de  astăzi. 

Acest  munte  era  plin  de  capişti  idoleşti,  având  pe  cea  mai  mare  înălţime, 
capiştea  idolului  Apolon.  Diavolii  care  locuiau  în  acest  idol,  făceau  tot  felul  de  năluciri, 
care  păreau  minuni,  pentru  a  înşela  poporul,  şi  vesteau  ghicitoreşte  multe  lucruri  ce  se 
întâmplau  în  viitor.  Pe  măsură  ce  corabia  se  apropia  de  ţărmuri,  diavolii  care  locuiau  în 
idoli  au  început  să  cunoască  şi  să  simtă  apropierea  Maicii  lui  Dumnezeu  de  aceste  locuri, 
şi  izgonirea  şi  pedepsirea  lor,  pentru  care  ei  au  început,  de  năprasnă,  să  răcnească 
înfiorător.  Diavolul  cel  mare  care  locuia  în  idolul  Apolon,  fiind  silit  de  Dumnezeu,  a 
strigat  în  gura  mare  cu  glas  omenesc:  „Oamenilor!  Popoarelor!  Bătrâni,  bărbaţi  şi  copii! 
Alergaţi  la  limanul  lui  Climent  şi  primiţi  pe  Măria,  Maica  Marelui  împărat  lisus  Hristos, 
Dumnezeu-Cuvântul".  Astfel,  demonii  care  erau  în  idoli,  fiind  siliţi  de  puterea  lui 
Dumnezeu,  contrar  voinţei  lor,  mărturiseau  adevărul  înaintea  lumii.  După  cuvintele 
acestea  ale  demonilor,  idolul  Apolon  s-a  rupt  din  înălţimea  locului  său,  şi  cu  diavolul  cel 
mare  ce  locuia  într-însul,  dimpreună  cu  o  coamă  de  piatră  din  munte,  s-au  prăbuşit  în 
mare.  Poporul,  auzind  şi  văzând  acestea,  a  venit  la  ţărmul  mării  şi  aici  a  întâmpinat  pe 
Maica  Domnului,  căreia  cu  toţii  i  s-au  închinat,  şi  au  rugat-o  să  le  spună  despre  Fiul  său, 
şi  despre  răscumpărarea  neamului  omenesc  ce  s-a  făcut  prin  El.  Atunci,  Maica  Precista 
povestindu-le  cu  multă  dragoste  toate  cu  deamănuntul,  au  crezut  cu  toţii  în  răscumpărarea 
şi  iertarea  ce  ne-a  fost  adusă  prin  Fiul  lui  Dumnezeu,  Domnul  nostru  lisus  Hristos,  şi  s-au 
botezat  cu  toţii  în  numele:  Tatălui,  şi  al  Fiului  şi  al  Sfântului  Duh,  punându-le  păstor 
sufletesc  pe  unul  din  ucenicii  care  se  aflau  cu  Dânsa  pe  corabie.  Iar  la  despărţire.  Maica 
Preasfântă  a  rostit  cu  faţă  luminată  aceste  cuvinte:  „Darul  lui  Dumnezeu  să  fie  peste  locul 
acesta  şi  asupra  celor  ce  vor  vieţui  aici  cu  credinţă,  cu  evlavie  şi  cu  dragoste,  păzind 
poruncile  Fiului  şi  Dumnezeului  meu.  Şi  toate  cele  trebuincioase  vieţii  pământeşti  le  vor 
avea  cu  îndestulare  şi  puţine  osteneh,  vieţuitorii  pioşi  ai  acestui  loc;  viaţă  cerească  li  se  va 
dărui  şi  mila  Fiului  nu  se  va  ridica  de  la  dânşii  până  la  sfârşitul  veacurilor.  Locului 
acestuia  Eu  îi  voi  fi  apărătoare  şi  fierbinte  mijlocitoare  pentru  dânsul  către  Dumnezeu,  şi 

pentru  cei  ce  vor  petrece  aici  după  voia  şi  plăcerea  Fiului  meu,  Hristos  Dumnezeu- 
Cuvântul"  (Proschi.  al  sfântului  Munte  Athos,  ediţia  1856,  Bucureşti). 


Minunile  Maicii  Domnului  la  adormirea  ei 

MINUNEA  50  -  îngerul  aduce  vestea  Adormirii 

Intr-o  zi.  Preasfânta  Născătoare  de  Dumnezeu  era  tristă,  pentru  că  nu  mai 
vedea  pe  Hristos  Fiul  său,  şi  plângea  cu  dor  ca  să  poată  vedea  faţa  Lui.  într-acel  ceas  i  s-a 
arătat  îngerul  într-o  lumină  mare  şi  i-a  zis:  „De  astăzi  în  trei  zile  vei  fi  luată  din  trup,  căci 
Fiul  tău  te  aşteaptă  cu  dor,  pe  tine  Maica  Lui"  (44,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  51  -  îngerii  cu  stâlpări  de  f inie 

Când  a  venit  vremea  să  moară  Precista,  s-au  arătat  îngerii  cu  stâlpări  de  fmic 
pe  care  le-au  adus  din  Rai.  Precista  a  poruncit  ca  acele  stâlpări  să  se  poarte  la  îngropare 
înaintea  ei,  întrucât  stâlparea  înflorită  însemna  încoronarea  fecioarei  (45,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  52  -  Certarea  şi  miluirea  iudeilor  necredincioşi  la  Adormirea 

Maicii  Domnului 


In  vremea  în  care  a  voit  Domnul  nostru  lisus  Hristos  să  mute  din  lumea 
aceasta  pe  Maica  Sa  cea  cu  totul  Preasfântă,  la  viaţa  cea  cerească  şi  preafericită,  ca  să 
împărăţească  cu  Dânsul  veşnic  după  cum  i  se  cuvenea,  a  poruncit  ca  să  se  adune 
Apostolii  -  din  toată  lumea  de  pe  unde  erau  risipiţi,  propovăduind  cuvântul  cel  de 
mântuire  -  în  satul  Ghetsimani,  unde  era  Preasfânta,  ca  s-o  înmormânteze.  Atunci  dar,  cu 
Dumnezeiasca  voie  şi  chemare,  i-au  răpit  norii  şi  s-au  aflat  toţi  într-un  minut  de  ceas 
înaintea  pururea  Fecioarei  care,  văzându-i  pe  dânşii,  s-a  bucurat  foarte.  Şi  a  spus  lor  cum 
că  s-a  apropiat  vremea  ca  să  se  ducă,  să  se  veselească  cu  Fiul  ei  şi  Stăpânul.  Şi,  după  ce  a 
grăit  câte  a  avut  de  grăit,  sfatuindu-i  şi  învăţându-i,  i-a  mângâiat,  după  cum  se  vede  la 
povestirea  cea  pentru  adormirea  ei,  aşezându-se  cu  trupul  ei  cel  preaslăvit  şi  cu  totul 
preacinstit  pe  patul  de  moarte,  i-a  binecuvântat  pe  dânşii  şi  şi-a  dat  preasfântul  ei  suflet  în 
mâinile  cele  preacurate  ale  veşnicului  Dumnezeu.  Atunci,  după  porunca  ei.  Apostolii  au 
luat  acel  preasfânt  pat  şi,  mergând  cu  bună  rânduială  şi  evlavie,  cântau  într-un  glas 
cântarea  cea  de  ieşire.  De  asemenea  şi  sflnţii  îngeri  împreună  o  petreceau  pe  Doamna  şi 
împărăteasa  lor,  şi  cântau  nevăzut,  şi  o  lăudau  minunat  cu  glasuri  preadulci,  care  se 
auzeau  în  văzduh. 

Iar  iudeii  cei  zavistnici  şi  necredincioşi,  arătând  ca  întotdeauna  urâciunea  pe 
care  au  avut-o  către  Domnul  şi  răutatea  lor,  s-au  pornit  asupra  patului  pe  care  se  purta 
trupul  cel  începător  de  viaţă  al  Născătoarei  de  Dumnezeu,  gândind  în  mintea  lor  să-1 
arunce  la  pământ  şi  să  necinstească  lăcaşul  cel  cu  totul  cinstit  şi  dumnezeiesc.  Dar  îndată 
i-a  ajuns  dumnezeiasca  osândă  pe  îndrăzneţii  aceia  căci,  când  s-au  apropiat,  au  orbit  cu 
toţii,  iar  unul  dintre  dânşii,  mai  obraznic,  a  îndrăznit  cu  neruşinare,  nepriceputul,  de  a 

apucat  acel  sfinţit  pat,  vrând  să-1  arunce  jos  de  pe  umerii  Apostolilor.  însă  sfinţii  îngeri  n- 
au  suferit  ca  să  se  facă  o  ocară  ca  aceasta  cortului  celui  împărătesc,  ci  au  pedepsit  cu 
dreptate  neruşinarea  şi  obrăznicia  lui,  tăindu-i  nevăzut  mâinile,  care  au  rămas  spânzurate 
de  pat,  în  privirea  preaînfricoşată  şi  jalnică  a  tuturor  celor  de  faţă.  Iar  cel  ce  a  pătimit 
aceasta,  plângea  tânguindu-se  cu  amar. 

Petru,  ca  un  următor  al  învăţătorului  său,  s-a  milostivit  şi  s-a  întristat  pentru 
lacrimile  acestuia  şi,  apropiindu-se,  i-a  zis  lui:  „Crede  cu  toată  inima  ta,  că  aceasta  este  cu 
adevărat  Maica  Fiului  lui  Dumnezeu,  Care  S-a  născut  dintr-însa  &ă  de  sămânţă,  şi  atunci 
vei  cunoaşte  puterea  ei,  ca  să-ţi  iei  iarăşi  mâinile  tale".  Iar  el  cu  lacrimi  a  strigat,  zicând: 
„Cred,  Doamna  mea,  şi  mărturisesc  căci  cu  adevărat  şi  fară  de  stricăciune  ai  născut  pe 
Stăpânul  şi  Mântuitorul  meu  lisus  Hristos,  Fiul  adevăratului  Dumnezeu  şi  Părintelui". 
Atunci,  sfinţitul  Petru  1-a  apropiat  la  mâinile  cele  tăiate  şi,  punându-le  pe  dânsele  la 
locurile  lor,  s-au  lipit  mai  presus  de  fire,  după  cum  şi  mai  înainte  cu  minune  au  fost  tăiate 
şi  toţi  au  slăvit  pe  Dumnezeu  şi  pe  Preacurata  Stăpână. 

Iar  ceilalţi  care  au  orbit,  auzind  de  minunea  aceasta  mare,  deşi  erau  aspri  şi 
vârtoşi  la  inimă,  însă  ca  să-şi  ia  vederile  au  mărturisit  cu  lacrimi  păcatul  lor,  şi  au  crezut 
în  Domnul.  După  care  Petru  a  zis  lor:  Apropiaţi-vă  şi  voi  cu  ochii  voştri  de  haina  ei,  şi  ca 
o  Maică  a  milei  se  va  milostivi  ca  să  vă  vindece. 

După  ce  au  făcut  aşa,  şi  ei  de  asemenea  au  văzut.  Şi  cine  va  putea  povesti 
slava  pe  care  au  dat-o  lui  Dumnezeu,  mulţumirea  către  Fecioară?  Toţi  o  lăudau,  până  ce 
au  ajuns  în  Ghetsimani  şi,  îngropând  trupul  cel  preacurat,  au  rămas  acolo  trei  zile  auzind 
laudele  îngereşti.  Până  ce  s-a  luat  trupul  său  şi  s-a  înălţat  la  ceruri  şi  a  şezut  de-a  drepta 
Fiului  Ei  şi  Mântuitorului  nostru. 

Şi,  să  nu  i  se  pară  cuiva  de  mirare,  cum  că  trupul  acela  primitor  de  Dumnezeu 
a  murit  şi  a  fost  pus  în  mormânt,  căci  dacă  Fiul  ei  a  primit  a  se  îngropa,  cum  să  nu 
pătimească  asemenea  şi  Preasfânta  lui  Maică?  Cu  cuviinţă  era  dar  să  intre  şi  ea  în 
mormânt,  şi  de  acolo  să  se  ducă  în  Rai,  pentru  ca  să  credem  şi  noi  cum  că  din  pământ 

avem  să  ne  sculăm  când  va  veni  Domnul.  Dar  pe  când  noi  intrăm  în  mormânt  spre 
dezlegarea  trupului  şi  spre  stricăciune,  pentru  ca  să  se  dezrădăcineze  păcatul  din  el,  trupul 
cel  preacurat  şi  Sfânt  al  Fecioarei,  ca  unul  ce  a  fost  din  zămislire  sfinţit  de  Duhul  Sfânt, 
nimic  n-a  pătimit  în  mormânt,  ci  îndată  s-a  ridicat  de  Fiul  ei  la  ceruri  şi  împărăţeşte  cu 
Dânsul  veşnic,  în  slava  aceea  negrăită  şi  netâlcuită  veselie  de  care,  o!  de  ne-am  învrednici 
şi  noi  nevrednicii,  pentru  sfintele  ei  rugăciuni.  Amin  (1,  Minunile  Maicii  Domnului, 
Neamţ,  ediţia  1924  şi  1990). 


MINUNEA  53  -  Arătarea  Maicii  Domnului  după  Adormirea  sa 

După  învierea  lui  Hristos  şi  după  ce  s-a  înălţat  la  cer  şi  s-a  pogorât  Duhul 
Sfânt,  până  s-au  împărţit  Apostolii  la  propovăduire,  erau  toţi  dimpreună  într-un  gând. 
Când  stăteau  la  prânz,  lăsau  un  loc  de  stat  şi  puneau  acolo  o  pernă,  şi  pe  pemă  puneau  o 
parte  din  acea  pâine,  întru  cinstea  lui  Hristos.  Apoi,  sculându-se  de  la  masă,  luau  acea 
parte  de  pâine,  pe  care  o  puneau  în  cinstea  lui  Hristos  -  şi  o  ridicau  în  sus  şi  mulţumeau, 
zicând:  „Slavă  ţie  Dumnezeul  nostru,  slavă  ţie.  Slavă  Tatălui  şi  Fiului  şi  Sfântului  Duh", 
iar  în  locul  acelor  cuvinte,  până  la  înălţarea  lui  Hristos,  ei  ziceau:  „Hristos  a  înviat",  iar 
după  înălţarea  lui  Hristos,  ziceau  numele  Sfintei  Treimi,  adică:  „în  numele  Tatălui,  al 
Fiului  şi  al  Sfântului  Duh",  apoi:  „Doamne  fisuse  Hristoase,  ajută-ne  nouă". 

Acest  lucru  îl  făcea  Apostolii  şi  când  erau  laolaltă  şi  îndeosebi  fiecare  dintre 
dânşii,  până  la  adormirea  Maicii  Domnului. 

Iar  când  s-au  adunat  Apostolii  pe  nori  la  îngroparea  Precistei,  după 
îngroparea  ei,  a  treia  zi,  sculându-se  la  prânz,  după  prăznuire,  au  înălţat  partea  de  pâine  în 
cinstea  lui  Hristos,  după  obicei,  zicând:  „Mare  este".  In  acea  vreme.  Maica  Domnului  s-a 

arătat  în  nor,  cu  o  ceată  de  îngeri  luminaţi,  şi  le-a  zis  lor:  „Bucuraţi-vă,  căci  eu  sunt  cu  voi 
în  toate  zilele". 

Acum  Apostolii,  în  locul  cuvintelor  ce  ziceau  de  obicei:  „Doamne  lisuse 
Hristoase",  au  strigat:  „Preasfântă  Născătoare  a  lui  Dumnezeu,  ajută-ne  nouă".  După 
aceea  au  mers  la  morm&itul  ei  şi  nu  au  mai  aflat-o  pe  dânsa  în  mormânt,  şi  aşa  au  crezut 
că  s-a  sculat  şi  ea  din  morţi  a  treia  zi,  ca  şi  Fiul  ei,  şi  că  este  luată  la  Cer  şi  cu  trupul  şi  cu 
sufletul  (53,  Minunile  Maicii  Domnului  400,  de  profesor  Dumitru  Stănescu,  ediţia  1925). 

Minunile  Maicii  Domnului  prin  numele  ei  Măria 

MINUNEA  54  -  Chipul  şi  numele  Maicii  Domnului  nescris  de  mână 

omenească 

Eneea,  bolnavul  olog  pe  care  1-a  tămăduit  Petru  Apostolul,  în  cetatea  Lidiei, 
zicându-i:  „Eneea,  te  tămăduieşte  Hristos",  a  zidit  o  biserică  în  cinstea  Maicii  Domnului, 
în  apropiere  de  cetatea  Lidiei,  pe  care  biserică  căutau  să  o  ia,  atât  evreii  cât  şi  păgânii. 
Evreii  căutând  să  facă  o  biserică  Dumnezeului  celui  de  sus;  iar  păgânii  s-o  facă  capişte 
idolească.  Pentru  aceste  certuri,  s-au  pârât  la  domnul  ţinutului  acestuia,  care  domn  a  dat 
poruncă:  Cum  ca  să  stea  acea  biserică  trei  zile  încuiată  şi  pecetluită,  şi  de  se  va  arăta 
vreun  semn,  în  oricare  din  cele  trei  legi:  creştinească,  evreiască  şi  păgânească,  a  acelor  să 
fie  biserica.  Peste  trei  zile,  domnul  ţinutului  aceluia  împreună  cu  creştinii,  cu  evreii  şi  cu 
păgânii,  au  intrat  în  biserică,  şi  au  văzut  pe  un  perete,  zugrăvit  cu  puterea  lui  Dumnezeu, 
iar  nu  cu  mână  de  om,  chipul  Maicii  Domnului,  într-un  veşmânt  de  atlas  alb.  Deasupra 
chipului  erau  scrise  şi  slovele:  „Măria,  Mama  lui  Hristos,  împăratul  Nazaretului". 
Domnul  ţinutului,  văzând  această  minune,  a  lăsat  pe  păgâni  şi  pe  evrei  ruşinaţi,  şi  a  dat 
biserica  s-o  stăpânească  creştinii  (53,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  55  -  Bucură-te,  Mărie 


Un  om,  care  se  chema  loan,  se  ruga  pururea  cu  multă  evlavie  către  Maica 
Domnului,  zicând:  „Bucură-te,  Mărie",  căci  acest  sărac  şi  nepriceput,  numai  atât  ştia. 
Când  a  murit  a  crescut  din  gura  lui  un  trandafir  şi  era  scris  în  floare  cu  slove  de  aur  aceste 
cuvinte:  „Bucură-te,  Mărie"  (54,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  56  -  Cum  a  cinstit  Maica  Domnului  pe  cel  care  i-a  cinstit 

numele 

In  cetatea  Artesauza,  în  ţara  Niderlandei,  un  călugăr  avea  evlavie  foarte  mare 
către  Maica  Domnului  şi  făcea  mare  cinstire  numelui  Măria.  In  fiecare  zi  când  se  ruga 
citea  psalmi,  care  începeau  cu  slovele  care  sunt  în  numele  Măria.  Astfel  întâi  citea  un 
psalm,  care  să  înceapă  cu  slova  M,  apoi  citea  alt  psalm,  care  începea  cu  slova  A,  apoi 
citea  un  psalm  cu  slova  R,  altul  cu  slova  I,  apoi  altul  cu  slova  A. 

Acel  călugăr,  care  se  chema  loţian,  a  murit  în  anii  de  la  Hristos,  1179, 
noaptea,  în  ajunul  Sfântului  Andrei.  Din  gura  lui  a  crescut  un  trandafir  şi  era  într-însul 
slova  M,  din  ochiul  lui  drept  a  crescut  alt  trandafir  şi  era  scrisă  slova  A,  din  ochiul  cel 
stâng  a  crescut  alt  trandafir  şi  era  scrisă  într-însul  slova  R,  din  urechea  dreaptă  şi  stângă 
au  crescut  alţi  doi  trandafiri  şi  într-înşii  slovele  I  şi  A,  făcând  toate  împreună  cuvântul 
Măria. 

într-acea  vreme,  călugării  au  făcut  ştire  Episcopului  întru  a  cărui  ascultare  era 
el.  Episcopul,  dimpreună  cu  ceata  bisericească,  au  dat  mare  cinste  şi  au  făcut  litie  la  acel 
trup.  Trandafirul  din  gură  l-au  luat,  l-au  pus  în  vasul  de  grijanie  şi  a  rânduit  să  se  păstreze 
la  Altar.  Acel  trandafir  nu  s-a  veştejit  niciodată;  iar  ceilalţi  îndată  ce  au  fost  ridicaţi  s-au 
uscat.  Trupul  acestui  călugăr,  luându-1  Episcopul,  1-a  îngropat  în  biserică,  care  era  sfinţită 
Maicii  Domnului;  iar  pentru  pomenire  tot  el  a  scris  acest  lucru  pe  o  tablă,  pe  care  a  dat-o 
să  se  păstreze  în  visteria  bisericii  (55,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  57  -  Cinstind  numele  Maicii  Domnului,  s-a  convertit  la 

creştinism 

O  evreică  numită  Rahila,  asculta  cu  mare  dor  şi  dragoste  când  cineva 
pomenea  cuvântul  Măria,  pentru  numele  Precistei,  şi  aşa  a  venit  la  credinţa  creştinească. 
Părinţii  fetei  dacă  au  înţeles  că  ea  vrea  să  se  facă  creştină,  au  gândit  să  o  trimită  undeva 
departe,  ca  să-şi  părăsească  gândul.  Dar  odată  dormind,  i  s-a  arătat  Maica  Domnului  în 
veşmânt  alb  şi  i-a  zis:  „Scoală-te  Ecaterino,  căci  ai  de  făcut  o  cale  îndelungată". 
Deşteptându-se  Rahila,  s-a  strecurat  încetinel  şi  a  mers  la  Preotul,  care  a  dus-o  la 
mănăstire,  unde  a  botezat-o  şi  i-a  dat  numele  Ecaterina,  după  cum  a  numit-o  Maica 
Domnului  (57,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  58  -  Numele  Măria  vestit  de  o  sibilă 


Numele  de  Măria  dat  Precistei  1-a  arătat  Dumnezeu  oamenilor  încă  înainte  de 
venirea  ei  pe  pământ.  Sibila  Herestria,  cu  îndreptarea  lui  Dumnezeu,  a  zis  în  versurile 
sale  aceste  cuvinte:  „Din  pântecele  Fecioarei  Măria  a  răsărit  lumină  nouă"  (58,  Minunile 
Maicii  Domnului  400,  de  profesor  Dumitru  Stănescu,  ediţia  1925). 


MINUNEA  59  -  O  proorocie  veche  despre  Maica  Domnului 


In  Ţarigrad  s-a  aflat  un  mormânt  de  piatră  şi  într-însul  un  om  mort,  care  ţinea 
în  mână  un  pahar  de  aur,  pe  care  era  scris:  „Hristos  se  va  naşte  din  Fecioara  Măria".  Acel 
trup  mort  era  al  unui  oarecare  prooroc,  care  a  trăit  înainte  de  venirea  Mântuitorului 
Hristos,  care  cu  insuflarea  Duhului  Sfânt  a  scris  acele  cuvinte  (59,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  60  -  Numele  pururea  Fecioarei  Măria  pierde  şi  izgoneşte  pe 

draci 

Intr-un  oraş  al  Coloniei,  Vune  cu  numele,  era  un  Preot  care  se  numea  Petru, 
om  desfrânat  şi  cu  rău  nărav,  care  pentru  faptele  lui  cele  necinstite  şi  urâte  a  fost 
spânzurat  afară  de  casa  lui.  Şi  o  ţiitoare  a  lui,  Aglaida  cu  numele,  s-a  înfricoşat  şi  îngrozit 
atât  de  mult  când  l-au  spânzurat,  încât  a  lăsat  lumea,  şi  ducându-se  într-o  mănăstire  s-a 
făcut  călugăriţă.  După  vreo  câteva  zile,  stând  ea  la  fereastra  chiliei,  a  văzut  afară,  într-un 
izvor,  că  stă  un  drac  în  chip  de  tânăr,  care  a  sărit  la  fereastră  ca  să  o  răpească.  Iar  ea, 
îngrozită,  a  căzut  înapoi  şi,  lovindu-se  cu  capul  de  pământ,  în  grabă  s-au  adunat  surorile, 
şi  au  ridicat-o  ca  pe  moartă,  şi  au  pus-o  pe  pat.  După  o  vreme,  vindecându-se  puţin,  a 
venit  iar  dracul  şi  i-a  zis:  ,Aglaido,  preaiubita  mea,  ce  ţi-am  făcut  de  te-ai  lepădat  de 
mine?  Eu  ţi-am  săvârşit  toate  voile  tale,  şi  tu  m-ai  urât.  Intoarce-te  la  lume  şi  eu  îţi  voi  da 
ţie  de  bărbat  un  boier  bogat,  ca  să  te  învrednicesc  de  multe  bunătăţi.  Să  mănânci  bucate 
bune,  să  bei  şi  să  ai  toate  voile  trupului;  să  nu  şezi  aici,  nepriceput-o,  ca  să  mori  mai 
înainte  de  vreme  cu  atâtea  postiri,  privegheri  şi  rele  pătimiri".  Răspuns-a  ea,  zicându-i: 
„Piei  de  la  mine,  vrăjmaşule  al  adevărului,  că  niciodată  nu  voi  mai  face  voia  ta,  ci  mai 
vârtos  voi  plânge  şi  mă  voi  tângui  pentru  vremea  în  care,  ca  o  nepricepută  ţi-am  slujit 
ţie". 

Atunci  dracul  s-a  făcut  nevăzut,  însă  după  puţină  vreme  iarăşi  a  venit  şi  tot 
asemenea  de  mai  multe  ori  îi  făcea  supărare.  Iar  călugăriţele  au  sfatuit-o  ca  să  aibă  la 
chilia  ei  puţină  agheasmă,  şi  când  va  veni  ispititorul,  să  o  verse  asupra  lui  şi  să-1 
izgonească  cu  semnul  cinstitei  Cruci.  Şi  aşa  a  făcut.  Când  a  aruncat  agheasmă,  vrăjmaşul 
a  fiigit,  însă  după  puţină  vreme  iarăşi  s-a  întors.  Atunci  o  soră  mai  pricepută  a  sfatuit-o  că 
atunci  când  va  mai  vedea  pe  dracul,  să  cheme  numele  Preasfmtei  Stăpânei  noastre  şi  să 
zică  închinăciunea  îngerului,  adică  aceasta:  „Bucură-te,  ceea  ce  eşti  cu  dar  dăruită.  Mărie, 

Domnul  este  cu  tine",  şi  celelalte.  Acestea  zicând  Aglaida  către  dracul,  a  fugit  îndată  cu 
atâta  grabă,  ca  şi  cum  l-ar  fi  gonit  un  fulger  sau  o  văpaie  ce  l-ar  arde,  s-a  făcut  nevăzut  şi 
mai  mult  n-a  îndrăznit  ca  să  se  apropie  de  ea,  nici  să  se  mai  arate  cumva.  Şi  aşa  s-a 
săvârşit  Aglaida  în  mănăstirea  aceea  cu  petrecere  plăcută  lui  Dumnezeu. 

Câţi  aveţi  vreo  ispită  de  la  vrăjmaşii  cei  de  gând  (draci)  sau  de  la  cei  trupeşti, 
să  ştiţi  că  altă  doctorie  nu  este  mai  folositoare,  decât  numele  Ei  cel  prealăudat  şi  minunat, 
chemat  fiind  cu  evlavie  şi  cu  credinţă.  Amin  (17,  Minunile  Maicii  Domnului,  Neamţ, 
ediţia  1924  şi  1990). 


MINUNEA  61  -  Numele  Preasf intei  Născătoarei  de  Dumnezeu  alungă  pe 

dracul  prefăcut  în  înger  luminos 

O  călugăriţă  oarecare  caree  se  afla  într-o  mănăstire,  îndeletnicindu-se  în 
posturi  şi  în  privegheri,  de  multe  ori  a  înşelat-o  vicleanul,  închipuindu-se  în  înger  de 
lumină.  Şi  vorbea  cu  ea  despre  felurite  lucruri  şi-i  da  răspuns  la  orice  voia  să-1  întrebe. 

Iar  părintele  cel  duhovnicesc  al  călugăriţei  aceleia,  întrebând-o  odată,  la 
mărturisire,  cum  petrece  cu  aşezarea  vieţuirii  celei  călugăreşti,  ea  a  răspuns:  „Bine,  cu 
rugăciunea  ta,  părinte  al  meu,  sfmte".  Auzind  el  răspunsul  acesta  plin  de  mândrie,  s-a 
scârbit  şi  a  sfatuit-o  să  nu  mai  zică  un  cuvânt  ca  acesta,  ci,  de-ar  face  toate  faptele  bune, 
să  se  smerească  totdeauna  şi  să  zică  cum  că  este  păcătoasă,  cum  şi  altele  asemenea.  Iar 
aceea  a  zis:  „Să  ştii,  părinte,  că  îngerul  Domnului  vine  din  cer  la  mine,  şi  mă  cercetează, 
de  aceea  am  zis  aşa".  Insă  duhovnicul,  aducându-şi  aminte  de  graiul  Apostolului,  care 
zice  că  îngerul  întunericului  se  închipuie  în  îngerul  luminii,  i-a  răspuns  ei  zicând:  „Când 
va  mai  veni  îngerul  să  te  cerceteze,  zi-i  lui  să-ţi  arate  pe  Preasfânta  Născătoare  de 

Dumnezeu,  şi  dacă  te  va  asculta,  cum  vei  vedea-o  pe  dânsa  să  te  închini  ei,  zicând 
închinăciunea  îngerească.  Şi  dacă  va  sta  până  ce  vei  termina  rugăciunea.  Doamna  noastră 
este,  iar  dacă  se  va  pierde,  să  ştii  că  nălucirea  dracului  este,  şi  te-a  înşelat  pentru  ca  să  te 
arunce  în  mare  prăpastie".  Această  sfatuire  mântuitoare  primind  călugăriţa,  a  zis  către  cel 
ce  socotea  a  fi  înger,  cuvintele  ce  s-au  zis  mai  sus,  la  care  acela  a  răspuns:  ,J)estul  este  ţie 
venirea  mea  de  faţă,  că  nu  eşti  vrednică  să  vezi  cu  ochii  tăi  trupeşti  pe  împărăteasa  a 
toate".  Iar  aceea  mai  mult  îl  ruga  pe  el,  ca  să-i  facă  darul  acesta. 

Atunci,  s-a  arătat  înaintea  ei  o  fecioară  cu  chip  bun  şi  finmoasă  ca  o 
împărăteasă,  căreia  călugăriţa  s-a  închinat  zicând  heretisirea  îngerească.  Lisă  îndată  acea 
nălucire  diavolească,  dacă  a  auzit  cuvintele  acelea,  a  pierit  ca  un  fum  şi  vânt  şi  s-a 
prăpădit.  Iar  călugăriţa  a  rămas  îngrozită,  şi  a  slăbit  atâta,  încât  cu  mare  osteneală  a  putut 
să-şi  vină  întru  aşezarea  cea  mai  dinainte. 

Când  ne-ar  veni  vreo  ispită  de  la  diavol  sau  de  la  lume,  sau  şi  de  la  trup,  nu 
este  altă  vindecare  mai  folositoare,  decât  mierea  si  nectarul:  lisus  Hristos  si  Măria.  Si  cine 
le  va  chema  cu  credinţă,  totdeauna  va  afla  vindecare  minunată,  de  toată  ispita  şi  de  toată 
mâhnirea,  după  cum  mulţi  au  cunoscut  cu  adevărat  în  faptă.  Amin  (18,  Minunile  Maicii 
Domnului,  Neamţ,  ediţia  1924  şi  1990). 

MINUNEA  62  -  Numele  Maicii  Domnului  a  risipit  nălucirea  drăcească 


Un  începător  de  eresuri,  anume  Gherman,  era  îngropat  în  Ferara  şi  ereticii 
cinsteau  oasele  lui,  ca  ale  unui  om  sfânt.  Aşijderea  era  acolo  şi  oasele  altui  începător  în 
eresuri  anume  Ghedeon,  îngropat  şi  cinstit  şi  el  de  ai  lui.  De  aceea,  judecătorul  credinţei 
creştine,  văzând  această  înşelăciune  a  oamenilor,  a  poruncit  să-i  sape  pe  amândoi  şi  să-i 
ardă  în  foc.  Dar  s-a  făcut  un  lucru  drăcesc!  Au  început  a  se  purta  deasupra  focului  şi  au 
slobozit  din  sine  oarecare  lumină.  Poporul  văzând  acest  lucru,  voia  să-1  ia  pe  judecător  şi 
să-1  arunce  în  foc.  Preoţii  au  început  a  se  ruga  Maicii  Domnului  făcând  Sfânta  Liturghie 
şi  zicând:  „Preasfântă  Maică,  Preasfântă  Maică"  şi  aşa  s-au  dezlegat  meşteşugurile 
diavolului  şi  au  început  duhurile  cele  rele  a  striga  „ogvidonos",  te -am  apărat  cât  am  putut, 
dar  pe  noi  acum  ne-a  înspăimântat  Maica  lui  Dumnezeu  (204,  Minunile  Maicii  Domnului 
400,  de  profesor  Dumitru  Stănescu,  ediţia  1925). 


MINUNEA  63  -  Chemând  numele  Maicii  Domnului,  a  scăpat  de  arderea 

focului 

în  ţinutul  Coloniei,  un  om  când  a  îmbătrânit  şi-a  dat  toată  averea  fmlui  său,  şi 
lepădând  credinţa  cea  adevărată,  s-a  făcut  eretic.  Judecătorii,  aflând  de  acest  lucru,  i-au 
adus  lui  aminte  să  se  reîntoarcă  iarăşi  la  credinţa  ce-o  avea,  dar  el  nu  a  ascultat,  şi  a  hulit 
şi  blestemat.  Pentru  aceasta,  judecătorii  l-au  osândit  la  moarte  prin  ardere  cu  foc. 

Feciorului  acelui  bătrân,  văzând  aceasta,  i  s-a  făcut  milă  de  tatăl  său,  şi  s-a 
rugat  judecătorilor  să-1  ardă  pe  dânsul  în  locul  lui,  care  lucru  dacă  s-a  făcut,  judecătorii  au 

adus  pe  fecior  să-1  ardă  în  locul  tatălui  său.  Feciorul  cu  mare  glas  a  blestemat  eresul  şi  a 
mărturisit  adevărata  credinţă,  cum  că  Hristos  este  Dumnezeul  cel  adevărat,  şi  a  chemat  şi 
pe  Preacurata  Fecioară  Măria  într-ajutor  şi  pe  toţi  sfinţii.  In  acea  vreme  îndată  a  răzbit  din 
foc  o  săgeată  de  foc,  pe  care  au  văzut-o  toţi  oamenii,  care  au  fost  acolo,  şi  a  lovit  pe 
bătrânul  acela  şi  1-a  ars  de  tot.  Văzând  această  minune,  judecătorii  aceia  au  slobozit  pe 
fml  acelui  om,  şi  au  lăudat  credinţa  şi  dragostea  lui  (206,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  64  -  Cu  numele  lui  Dumnezeu  şi  al  Maicii  Domnului, 

Cuviosul  Petru  alungă  pe  diavoli 

Cuviosul  Petru  (Atonitul)  sălăşluindu-se  într-o  peşteră,  se  ruga  lui  Dumnezeu 
ziua  şi  noaptea;  şi  astfel  a  petrecut  două  săptămâni,  negustând  nici  un  fel  de  hrană. 
Diavolul,  neputând  suferi  o  astfel  de  răbdare  pustnicească,  şi-a  adunat  toate  oştile  sale, 
înarmate  ca  de  război,  cu  săbii,  cu  suliţe  şi  cu  arcuri  cu  săgeţi.  Intrând  ei  în  peştera  aceea, 
au  început  să  strige  cu  glasuri  înfricoşătoare  şi  cu  răcnete  mari  iuţindu-se,  încercând  prin 
acestea  să  izgonească  de  acolo  pe  Cuviosul  Petru.  Şi  se  vedea  cum  unii  diavoli  îşi 
întindeau  arcurile  şi  slobozeau  săgeţi  asupra  lui,  alţii  îşi  scoteau  săbiile  ameninţându-1  cu 
tăierea,  alţii  îşi  îndreptau  suliţele  spre  a-1  împunge,  iar  alţii,  prăvăleau  pietre  mari  de  pe 
înălţimi,  încât  pământul  se  cutremura,  şi  peştera  sta  gata  să  se  prăbuşească.  Cuviosul 
văzând  toate  acestea,  nu  mai  avea  speranţă  că  va  mai  scăpa  cu  viaţă,  şi  se  întărea  grăind 
întru  sine:  Dacă  astfel  va  voi  Dumnezeu,  voi  muri  în  această  peşteră.  Apoi,  ridicându-şi 
ochii  în  sus  şi  mâinile  la  rugăciune,  a  strigat  cu  glas  mare  zicând:  „Preasfântă  Născătoare 

de  Dumnezeu  şi  pururea  Fecioară  Măria,  ajută  robului  Tău".  Când  au  auzit  diavolii 
numele  Preasfmtei  Născătoare  de  Dumnezeu,  pentru  ei  nume  înfricoşător  şi  de  spaimă, 
iar  pentru  noi  dulce  şi  preadorit,  îndată  s-au  stins  cu  sunet.  Cuviosul  chemând  însă  şi 
numele  Domnului  nostru  lisus  Hristos,  striga  cu  glas  mare:  „Doamne  lisuse  Hristoase, 
Dumnezeul  meu,  nu  mă  lăsa  pe  mine".  Atuncii  diavolii,  ca  izgoniţi  de  bici  şi  de  praştie,  s- 
au  risipit,  şi  nu  s-au  mai  auzit  glasurile  lor  diavoleşti,  până  la  o  vreme  (Vieţile  Sfinţilor, 
12  iunie). 


MINUNEA  65  -  Numele  Maicii  Domnului  izgoneşte  pe  diavolii  care  se 

arătau  în  chip  de  jivine 

Trecând  50  de  zile,  de  la  cea  dintâi  năvălire  tâlhărească,  diavoHi  au  venit 
iarăşi  cu  şi  mai  multă  putere,  înarmaţi  în  chipul  cel  dintâi,  împotriva  nebiruitului  ostaş  al 
lui  Hristos,  pomind  contra  lui  toate  fiarele  şi  pe  toate  vietăţile  târâtoare  cumplite.  Unele 
se  târau  pe  lângă  picioarele  Sfântului,  altele  şuierau  cu  glas  înfricoşător,  altele  căscau 
gura  vrând  să-1  înghită  de  viu,  iar  altele  i  se  repezeau  spre  faţă.  Acea  vedere  era 
înfricoşată  şi  groaznică  din  toate  părţile.  Dar  cuviosul  Petru,  însemnându-se  cu  semnul 
Sfintei  Cruci  şi  chemând  numele  Mântuitorului  Hristos  Dumnezeu,  şi  al  Preacuratei  lui 
Maici,  iarăşi  a  făcut  zadamică  toată  puterea  diavoHlor,  pe  care  i-a  izgonit  departe  de  la 
sine,  săltând  şi  veselindu-se  întru  Dumnezeu,  Mântuitorul  său  (Vieţile  Sfinţilor,  12  iunie). 

MINUNEA  66  -  Numele  lui  Dumnezeu  şi  al  Maicii  Domnului  risipesc 

înşelăciunea  diavolească 


Trecând  un  an  de  pustnicie  şi  de  ispitiri  şi  luptări  cu  diavolii,  Cuviosul  Petru  a 
fost  pus  la  o  nouă  încercare  plină  de  viclenie.  Diavolul,  luând  chipul  uneia  din  slugile  sale 
care  îi  slujea  lui  când  era  (Petru)  voievod  în  lume  şi  alergând  cu  osârdie,  a  căzut  la 
picioarele  Cuviosului,  închinându-se  lui  şi  cu  lacrimi  zicându-i  astfel:  ,Jim  auzit,  stăpâne 
al  nostru,  că  ai  fost  prins  în  război,  dus  în  Samara,  şi  închis  într-o  temniţă  întunecată.  Iar 
Dumnezeu,  cu  rugăciunile  Sfântului  nostru  Părinte  Nicolae,  te -a  izbăvit  pe  tine  de  acolo, 
şi  te-a  adus  în  pământul  grecesc.  Drept  aceea,  toţi  cei  ce  suntem  în  casa  ta,  te-am  căutat 
pretutindenea.  Plângând  şi  tânguindu-ne,  am  străbătut  multe  cetăţi  şi  sate,  întrebând  de 
tine.  Dar  neputând  să  te  aflăm,  şi  nici  să  auzim  unde  eşti,  ne-am  rugat  cu  lacrimi  către 
Sfântul  Nicolae,  ca  să  ne  descopere  nouă,  unde  este  şi  în  ce  loc  petrece  vistieria  noastră 
cea  ascunsă.  Sfântul  Nicolae  n-a  trecut  cu  vederea  rugăciunea  noastră  şi  ne-a  arătat  nouă 
toate  cele  despre  tine  şi  ne-am  bucurat  foarte  mult.  Eu  ajungând  înainte  de  toţi,  am  alergat 
la  tine,  stăpânul  meu;  te  rog,  ca  sculându-te  de  aici  să  mergi  la  casa  ta,  ca  să  te  vadă  toţi 
cei  ce  te  doresc,  şi  să  se  bucure  de  faţa  ta.  Făcând  astfel,  se  va  preamări  întru  tine 
Dumnezeu,  Cel  ce  Te-a  izbăvit  printr-o  minune  ca  aceasta,  din  robie  şi  din  legături. 
Pentru  liniştire  să  nu  te  mâhneşti,  căci  şi  acolo  sunt  mănăstiri  şi  locuri  liniştite  de 
sihăstrie,  şi  unde  îţi  va  plăcea  ţie,  acolo  îţi  vei  alege  un  locaş  spre  liniştea  ta.  Singur  să 
socoteşti  aceasta  cu  adevărat:  Ce  iubeşte  Dumnezeu  mai  mult,  din  aceste  două  lucruri? 
Sihăstria  pustiei,  în  care  unii  sălăşluindu-se,  în  crăpături  de  pietre  şi  în  munţi,  se  folosesc 
numai  pe  sine?  Sau  folosul  ce  se  face  multora,  de  către  un  bărbat  plăcut  şi  insuflat  de 
Dumnezeu,  care  prin  învăţătura  sa  pe  mulţi  îi  întoarce  la  Dumnezeu,  povăţuindu-i  la  calea 
mântuirii?  Cu  adevărat,  a  doua  este  mai  bună,  mărturisind  în  Sfânta  Scriptură  despre 
aceasta,  însuşi  Dumnezeu:  „Cel  ce  va  scoate  -  zice  -  om  cinstit  din  cel  nevrednic,  va  fi  ca 

gura  mea".  Şi  să  ştii,  că  mulţi  din  cetatea  noastră  sunt  rătăciţi  şi  cufundaţi  în  întuneric  de 
patimi,  şi  au  trebuinţă  de  unul  care  poate  a-i  povăţui  pe  dânşii  la  pocăinţă.  Prea  multă 
răsplătire  de  la  Dumnezeu  te  aşteaptă,  stăpânul  meu,  dacă  venind  îi  vei  întoarce  pe  ei  la 
Dumnezeu.  Şi  pe  noi,  slugile  tale,  care  te  iubim  din  toată  inima,  pentru  ce  ne  treci  aşa  de 
mult  cu  vederea,  abătându-te,  şi  ascunzându-te  de  noi,  în  pustiul  acesta?".  Acestea  cu 
lacrimi  grăindu-le  diavolul  câtăva  vreme,  a  început  sfântul  a  se  tulbura  puţin,  şi  lăcrimând 
a  zis  către  el:  „La  acest  loc,  nu  m-a  adus  pe  mine,  nici  înger,  nici  om,  ci  numai  singur 
Dumnezeu,  şi  Preacurata  Născătoare  de  Dumnezeu,  şi  de  nu  va  fi  voia  şi  porunca  lor,  ca 
să  ies  de  aici,  apoi  nu  voi  ieşi".  Diavolul,  dacă  a  auzit  pomenindu-se  numele  lui 
Dumnezeu  şi  al  Născătoarei  de  Dumnezeu,  îndată  s-a  stins;  iar  Sfântul  s-a  minunat  de 
meşteşugirea  cea  diavolească,  şi  însemnându-se  cu  semnul  Sfintei  Cruci  a  tăcut, 
ridicându-şi  mintea  sa  către  Dumnezeu  (Vieţile  Sfinţilor,  12  iunie). 


MINUNEA  67  -  Numele  Maicii  Domnului  izgoneşte  pe  diavolul  cu  chip 

de  arhanghel 

După  ce  au  trecut  şapte  ani,  vrăjmaşul  cel  viclean,  diavolul,  s-a  închipuit  în 
înger  de  lumină,  având  în  mâini  o  sabie  ascuţită  şi,  stând  înaintea  peşterii,  a  strigat: 
„Petre,  rob  al  lui  Hristos,  ieşi  la  mine,  că-ţi  voi  spune  ţie  cuvinte  bune".  Iar  Sfântul  a 
grăit:  „Cine  eşti  tu,  cel  ce  vrei  să-mi  spui  cuvinte  bune?".  Iar  vicleanul  înşelător  a  zis:  „Eu 
sunt  arhanghelul  Domnului  trimis  la  tine,  întăreşte-te  şi  îmbărbătează-te,  bucură-te  şi  te 
veseleşte,  că  ţi  s-a  gătit  scaun  slăvit  şi  cunună  neveştejită  de  la  Dumnezeu.  Acum  lăsând 
locul  acesta,  să  te  duci  în  lume  spre  întărirea  şi  folosul  multora,  că  şi  izvorul  cel  din 
apropiere  de  tine  s-a  uscat  de  dumnezeiasca  poruncă,  pentru  ca  fiarele  cele  ce  năvălesc 

asupra  ta,  să  moară  de  sete".  Acestea  le-a  zis  vicleanul  vrăjmaş,  trimiţând  mai  înainte  pe 
alt  diavol,  ca  să  oprească  la  timp  curgerea  apei.  Dar  cuviosul  Petru  fiind  smerit,  a  răspuns 
astfel,  împotriva  cuvintelor  înşelătoare  ale  diavolului:  „Cine  sunt  eu,  oare,  ca  arhanghelul 
Domnului  să  vină  la  mine,  cel  ce  mă  asemăn  cu  un  câine  netrebnic".  „Nu  te  mira  de 
aceasta,  robule  al  lui  Dumnezeu,  pentru  că  tu  ai  covârşit  pe  Moise  şi  pe  Ilie,  pe  Daniel  şi 
pe  Iov;  ai  covârşit  pe  Moise  şi  pe  Ilie  cu  povestirea,  pe  Daniel  cu  învingerea  fiarelor  şi 
târâtoarelor,  cărora  le-ai  astupat  gura,  iar  pe  Iov  l-ai  covârşit  cu  răbdarea  ta,  şi  pentru 
aceea  te  vei  numi  mare  la  ceruri.  Acum,  sculându-te  şi  văzând  lipsirea  apei,  degrab  să 
pleci  de  aici  şi  să  te  duci  în  mănăstirile  cele  ce  sunt  mai  aproape  de  lume.  Eu  voi  fi  cu  tine 
şi  voi  mântui  pe  mulţi  prin  tine,  zice  Domnul  Atotţiitorul".  Atunci  Sfântul  a  răspuns 
diavolului,  zicând:  „Să  şti  că  de  nu  va  veni  aici  ajutătoarea  mea  cea  întru  toate. 
Născătoarea  de  Dumnezeu,  şi  vrednicul  ajutător  întru  primejdiile  mele.  Arhiereul 
Nicolae,  nu  mă  voi  depărta  de  aici".  Diavolul,  cum  a  auzit  pomenirea  numelui 
Născătoarei  de  Dumnezeu  şi  pururea  Fecioarei  Măria,  şi  al  Sfântului  Nicolae,  îndată  a 
pierit  (Vieţile  Sfinţilor,  12  iunie). 

Minunile  Maicii  Domnului  făcute  cu  veşmântul  si  brâul  ei 

MINUNEA  68  -  Veşmântul  Pruncului  Hristos 

Când  era  Hristos  Prunc  mititel,  Precista  i-a  ţesut  lui  hăinuţe  şi  1-a  îmbrăcat  pe 
Dânsul.  După  aceea  crescând  El,  a  crescut  şi  hăinuţa.  De  acel  veşmânt  aminteşte  Sfântul 
EvangheHst  loan,  zicând:  „Dar  cămaşa  era  fară  cusătură,  de  sus  ţesută  în  întregime"  (loan 
19,  23)  (60,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  69  -  Veşmântul  Precistei,  salvează  o  cetate 

Când  a  mers  Atila  cu  oştile  sale  sub  zidurile  unei  cetăţi  franţuzeşti,  ce  se 
chema  Gamutium,  cetăţenii  au  scos  veşmântul  Precistei  deasupra  zidurilor  în  loc  de 
steag,  şi  aşa  au  orbit  toţi  necredincioşii  şi  au  fugit  de  sub  cetate  (61,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  70  -  Ţarigradul  salvat  prin  veşmântul  Precistei 


Doi  domni  ruşi,  care  se  numeau  Oscolov  şi  Dior,  mai  înainte  până  a  nu  fi 
Rusia  botezată,  au  adunat  oşti  mari  şi  s-au  dus  pe  Marea  Neagră  până  la  Ţarigrad 
(Constantinopol),  cu  vasele  înconjurându-1  şi  bătându-1.  Atunci  Serghie  Patriarhul, 
văzând  primejdia,  a  luat  veşmântul  Precistei,  care  era  acolo  şi  1-a  suit  pe  ziduri.  îndată 
vasele  cu  oamenii  s-au  înecat,  scăpând  numai  cei  doi  domni,  Oscolov  şi  Dior  cu  puţini 
ostaşi,  care  s-au  întors  la  moşia  lor  (62,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  71  -  Maica  Precista  ne  dăruieşte  veşmântul  său 


A  treia  zi  după  adormirea  Precistei  şi  după  preaslăvita  Sa  îngropare.  Apostolii 
au  deschis  mormântul  pentru  Apostolul  Toma,  căci  el  nu  fusese  la  îngroparea  Presfmţiei 
sale,  iar  dacă  au  deschis  mormântul,  l-au  aflat  deşert.  într-însul  se  afla  veşmântul 
Precistei,  lăsat  pentru  mângâierea  credincioşilor  (63,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  72  -  Precista  dăruieşte  brâul  său  lui  Toma 


A  treia  zi  după  adormirea  sa,  Precista  a  dat  brâul  său  lui  Toma  Apostolul, 
când  a  întâmpinat-o  el  în  văzduh,  ducându-o  doi  îngeri  la  Cer.  Era  un  semn  pentru  Toma 
Apostolul,  care  nu  a  fost  la  îngroparea  Precistei  şi  predicând  cuvântul  lui  Dumnezeu  în 
India,  şi  tocmai  a  treia  zi  după  Adormirea  Sfinţiei  Sale,  1-a  adus  şi  pe  dânsul  un  nor  lângă 
ceilalţi  Apostoli.  Tocmai  în  aceea  vreme,  a  întâlnit  Precista  pe  Toma  în  văzduh  şi  i-a  dat 
brâul  (64,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  73  -  Veşmântul  Preacuratei  Fecioare,  Născătoarea  de 
Dumnezeu,  din  Biserica  Vlahernei 

In  zilele  drept-credinciosului  împărat  Leon  cel  Mare  (456-474)  erau  în 
Constantinopol  doi  bărbaţi  cinstiţi,  din  rândul  senatorilor,  anume  Galvie  şi  Candid,  fraţi 
după  trup.  Şi  sfatuindu-se  între  ei,  au  cerut  împăratului  învoirea  de  a  merge  la  Ierusalim, 
să  se  închine  Sfintelor  locuri.  Primind  învoirea,  au  purces  la  drum.  Ajungând  ei  în 
Palestina,  au  mers  în  Galileea,  vrând  să  vadă  Nazaretul  şi  casa  Preacuratei  Fecioare,  în 
care,  după  bună-vestirea  Arhanghelului  şi  prin  venirea  Duhului  Sfânt,  s-a  zămislit 
Dumnezeu-Cuvântul  cel  negrăit.  Umblând  ei  şi  ostenindu-se,  s-au  odihnit  peste  noapte, 
într-un  sat  din  apropiere.  Acolo,  după  purtarea  de  grijă,  au  găzduit  la  casa  unei  femei 
văduve,  bătrână  de  ani  şi  cinstită  prin  viaţa  ei  curată.  Pe  când  cinau  ei,  au  văzut  o  altă 
cameră  deosebită,  în  care  erau  multe  lumânări  aprinse  şi,  de  unde,  arzând  tămâie,  ieşea  o 
mireasmă  de  arome,  căci  acolo  era  ascuns  cinstitul  veşmânt  al  Maicii  lui  Dumnezeu  şi 

zăceau  acolo  mulţi  bolnavi.  Şi  se  minunau  senatorii  de  acel  lucru  neobişnuit,  şi  socotind 
că  acolo  se  păstrează  ceva  scump,  din  Legea  Veche,  au  rugat  pe  cinstita  femeie  să  cineze 
cu  ei,  în  vreme  ce  o  întrebau.  Iar  ea,  la  început  tăinuia,  zicând:  ,Jată,  cinstiţi  bărbaţi,  toţi 
bolnavii  aceştia  aşteaptă  tămăduire  şi  toate  bolile  nevindecate,  aici  cu  înlesnire  se 
tămăduiesc".  Iar  senatorii  auzind  acestea,  au  început  cu  şi  mai  mare  stăruinţă,  a  o  întreba: 
„Oare,  pentru  ce  pricină,  s-a  dăruit  locului  acestuia  un  dar  şi  o  putere  de  facere  de  minuni 
ca  aceasta?".  Iar  ea  încă  tăinuind  adevărul,  a  zis:  „Se  povesteşte,  în  neamul  nostru,  că 
unuia  din  părinţii  noştri,  i  s-a  arătat  Dumnezeu  în  acest  loc  şi  de  atunci,  locul  acesta  s-a 
umplut  de  darul  lui  Dumnezeu  şi  se  fac  minuni".  Iar  ei  luând  aminte  la  cuvintele  femeii, 
inimile  lor  s-au  aprins,  ca  odinioară  inimile  lui  Luca  şi  Cleopa,  şi  au  grăit  către  dânsa: 
„Te  rugăm,  pe  Dumnezeul  cel  viu,  să  ne  spui  adevărul".  Femeia  rugată  fiind,  a  grăit  către 
dânşii:  „O,  Bărbaţi  aleşi,  nimeni,  pâiă  astăzi,  n-a  ştiut  această  taină  Dumnezeiască,  pe 
care  mă  siliţi  să  v-o  spun.  Dar,  de  vreme  ce  vă  văd  drept-credincioşi,  vă  spun  vouă 
această  taină,  nădăjduind  că  o  veţi  păzi,  nespunând  la  nimeni.  Aici  este  ascuns  de  mine, 
veşmântul  Preacuratei  Fecioare  Măria.  Căci,  pe  când  s-a  mutat  ea  la  cele  cereşti,  în  ziua 
îngropării  Sale,  uneia  din  strămoaşele  mele  i  s-a  dat  acest  veşmânt  după  hotărârea 
Preacuratei  însăşi.  Iar  ea  luând  veşmântul,  îl  păzea  pe  el  cu  cinste,  în  toate  zilele  vieţii 
sale.  Şi  murind  ea,  1-a  încredinţat  unei  fecioare  din  neamul  său,  poruncindu-i  cu  jurământ, 
ca  şi  fecioria  să-şi  păzească,  în  cinstea  pururea  Fecioarei  Măria,  Născătoarea  de 
Dumnezeu.  Şi  aşa  din  fecioară  în  fecioară,  anii  trecând,  acest  sfânt  veşmânt  a  ajuns  în 
mâinile  mele.  Iar  de  vreme  ce  nu  se  mai  află  nici  o  fecioară  în  neamul  meu,  căreia  să-i 
încredinţez  această  taină  v-o  spun  vouă,  ca  să  ştiţi,  pentru  care  pricină  se  fac  aici  minuni". 

Ei  făgăduind  să  păstreze  taina,  au  rugat  pe  bătrâna  să  le  îngăduie  a  priveghea 
cu  rugăciuni,  toată  noaptea,  lângă  sfântul  veşmânt.  Şi,  pe  când  se  rugau  ei  cu  lacrimi, 
către  Născătoarea  de  Dumnezeu,  făcând  multe  metanii,  cu  lumini  şi  cu  arome,  le-a  venit 
gândul  ca  să  dăruiască  aceea  comoară  împăratului  lor  din  Constantinopol.  Şi,  luminându- 

se  de  ziuă  şi  mulţumind  femeii,  au  dat  îmbelşugată  milostenie  şi  s-au  dus  în  cale,  spre 
Ierusalim,  făgăduind  să  vină  iarăşi  pe  acolo,  când  se  vor  întoarce  în  ţara  lor. 

Au  ajuns  cu  bine  la  Ierusalim  şi  au  îngenuncheat  la  toate  locurile  sfinţite  de 
Mâtuitorul,  apoi  au  luat  drumul  întoarcerii.  Poposind  iarăşi  la  bătrâna  aceea,  au  petrecut 
noaptea  lângă  racla  sfântului  veşmânt.  Iar  la  plecare,  cu  învoirea  bătrânei,  care  nu  mai 
avea  în  neamul  ei  nici  o  fecioară,  căreia  să-i  lase  această  moştenire,  au  luat  cu  ei  sfântul 
veşmânt,  lăsând  multe  daruri.  Purtându-i  de  grijă,  au  mers  până  la  cetatea  împărătească  a 
Constantinopolului.  Acolo  au  înştiinţat  pe  marele  împărat  Leon  şi  împărăteasa  Verina, 
asemenea  şi  pe  Ghenadie  patriarhul,  înaintea  cărora,  descoperind  cinstita  raclă,  au  văzut 
sfântul  veşmânt,  umplându-se  ei  de  negrăită  bucurie.  Luându-1,  l-au  dus  cu  mare  cinste  în 
Biserica  Vlahemei  şi  au  hotărât  ca  în  fiecare  an  să  se  prăznuiască  punerea  veşmântului 
Născătoarei  de  Dumnezeu  în  acea  biserică,  în  ziua  a  doua  a  lunii  lui  iuhe,  în  cinstea  şi 
slava  Fecioarei  Măria  şi  a  celui  dintr-însa,  Hristos  Dumnezeul  nostru.  Cel  slăvit, 
împreună  cu  Tatăl  şi  cu  Duhul  Sfânt,  în  veci.  Amin.  (Proloage  la  2  iulie) 

MINUNEA  74  -  Cinstitul  brâu  al  Maici  Domnului  vindecă  pe  împărăteasa 

Zoe 


Cinstitul  brâu  al  Preacuratei  Maicii  lui  Dumnezeu,  a  fost  adus  de  la  Ierusalim 
la  Constantinopol,  aşazat  într-o  raclă  de  aur,  cu  pecetluire  împărătească,  şi  a  fost  pus  în 
biserica  pe  care  drept-credinciosul  împărat  Teodosie  cel  Tânăr  o  zidise,  cu  hramul 
Preasfmtei  Născătoarei  de  Dumnezeu,  la  locul  ce  se  numea  Halcopratia,  adică  târgul  de 
aramă.  După  mulţi  ani,  pe  vremea  împărăţiei  lui  Leon  cel  înţelept  (886-912)  soţia 
acestuia,  Zoe  împărărăteasa,  era  supărată  de  duhul  cel  necurat,  iar  împăratul  şi  rudeniile 
lui  erau  în  mare  mâhnire  şi  se  făceau  multe  rugăciuni  către  Dumnezeu,  pentru 
împărăteasa  care  pătimea.  Şi  i  s-a  arătat  ei  o  dumnezeiască  vedenie,  spunându-i  că  dacă 
se  va  pune  pe  dânsa  brâul  Preasfmtei  Născătoarei  de  Dumnezeu,  va  lua  tămăduire. 

împărăteasa  a  spus  acest  vis  bărbatului  său,  împăratul  Leon,  iar  el  a  rugat 
îndată  pe  patriarh  pentru  aceasta.  Dezlegând  pecetea,  au  deschis  racla  şi  s-a  aflat  întreg, 
cinstitul  brâu  al  Preacuratei,  întru  nimic  vătămat  de  trecerea  vremii.  Şi  1-a  sărutat  pe  el  cu 
evlavie.  Iar  când  patriarhul  1-a  întins  deasupra  împărătesei,  aceasta  îndată  a  scăpat  de 
chinuirea  diavolească  şi  a  câştigat  tămăduire  desăvârşită  de  boala  ei.  Atunci  toţi  cu 
bucurie  au  preamărit  pe  Hristos  Dumnezeu  şi  pe  preacurata  Maica  lui,  cântând  cântări  de 
mulţumire.  Iar  cinstitul  brâu,  fiind  pus  în  aceeaşi  raclă  de  aur,  a  fost  pecetluit  cu  pecete 
împărătească  şi  s-a  aşezat  zi  de  prăznuire  în  cinstea  Binecuvântatei  Născătoarei  de 
Dumnezeu,  spre  aducere  aminte  a  minunii  ce  s-a  făcut  atunci  prin  Sfântul  său  brâu,  cu 
darul  Preacuratei  şi  cu  milostivirea  Celui  ce  S-a  născut  dintr-însa,  a  lui  Hristos, 
Dumnezeul  nostru  (Proloage  31  august). 

MINUNEA  75  -  Maica  Domnului  acoperă  poporul  cu  cinstitul  său  omof or 

în  zilele  împăratului  Leon  cel  înţelept  (886-912),  în  Constantinopol,  spre 
duminică,  facându-se  priveghere  de  toată  noaptea  în  cinstita  biserică  a  Vlahemei,  întru 
slava  Preasfmtei  Născătoare  de  Dumnezeu,  la  întâia  zi  a  lunii  octombrie  şi  de  faţă  stând 
mulţimea  poporului,  fiind  ca  la  patru  ceasuri  din  noapte.  Sfântul  Andrei,  împreună  cu 
ucenicul  său,  fericitul  Epifanie,  şi-au  ridicat  ochii  în  sus  şi  au  văzut  pe  împărăteasa 
cerului,  pe  acoperitoarea  a  toată  lumea,  pe  Preasfânta  Născătoare  de  Dumnezeu,  stând  în 
văzduh  şi  rugându-se.  Şi  era  ea  strălucind  de  lumină  ca  soarele  şi  acoperind  poporul  cu 
cinstitul  ei  omofor,  împreună  cu  oşti  cereşti  şi  cu  mulţimea  de  sfmţi,  care  în  haine  albe  şi 
cu  cucernicie  stăteau  împrejurul  ei,  dintre  care  doi  erau  mai  aleşi:  Sfântul  loan 
Inaintemergătorul  şi  Sfântul  Evanghelist  loan.  Pe  aceasta  văzându-o  Sfântul  Andrei,  a  zis 
către  ucenicul  său,  fericitul  Epifanie:  „Oare,  vezi  frate  pe  împărăteasa  şi  Doamna  tuturor 
care  se  roagă  pentru  toată  lumea?".  Iar  el  a  zis:  „O  văd,  Sfmte  Părinte,  şi  mă  înspăimântez 
că  o  văd  acoperind  pe  oamenii  ce  sunt  în  biserică,  cu  cinstitul  ei  omofor,  ce  străluceşte 
mai  mult  decât  soarele". 

Şi  s-au  auzit  graiurile  cele  cu  umilinţă  ale  rugăciunii  ei  către  preaiubitul  ei 
Fiu  şi  Dumnezeul  nostru  lisus  Hristos:  „împărate  ceresc  primeşte  pe  omul  cel  ce  te 
slăveşte  pe  tine  şi  cheamă  în  tot  locul  Preasfânt  numele  tău.  Şi  acolo  unde  se  face 
pomenirea  numelui  meu,  pe  acel  loc  îl  sfinţeşte  şi  proslăveşte  pe  cei  ce  te  proslăvesc  pe 
Tine  şi  rugăciunile  celor  ce  cu  dragoste  mă  cinstesc  pe  mine.  Maica  ta,  şi  făgăduinţele 
primeşte -le  toate  şi  din  toate  nevoile  şi  răutăţile  îi  izbăveşte". 

Nădăjduindu-ne  Stăpână,  spre  milostivele  tale  cuvinte  pe  care  le-ai  zis  către 
Fiul  Tău,  am  voit  să  nu  rămână  fară  praznic  sfântul  tău  acopermânt,  o  Preabună,  ci 
precum  tu  ai  voit  a-ţi  descoperi  cinstitul  praznic  al  Acoperământului  tău,  o,  întru  tot 
milostivă,  împodobeşte-1.  Ca  şi  cei  ce  te  proslăvesc  pe  tine  să  se  veselească,  văzând 
numitele  tale  praznice  mult  strălucind;  şi  acolo  pe  poporul  cel  ce  era  în  biserică  cu 

milostivire  l-ai  acoperit,  aşa  ne  acoperă  şi  pe  noi  păcătoşii  robii  tăi,  cu  acoperământul 
aripilor  tale.  Fecioară,  Acoperitoarea  noastră.  Preasfântă  Maică,  surpând  sfaturile  şi 
gândurile  celor  ce  cugetă  rele  asupra  noastră.  Şi  în  ziua  încercărilor  noastre  să  ne  acoperi 
pe  noi,  iar  mai  ales  în  ziua  cea  rea,  când  sufletul  se  va  despărţi  de  trup,  de  faţă  să  stai 
nouă  într-ajutor  şi  să  ne  acoperi  pe  noi  de  duhurile  cele  rele  din  văzduh,  cele  de  sub  cer,  şi 
în  ziua  înfricoşatei  judecăţi  să  ne  acoperi  pe  noi  sub  oblăduirea  Acoperământului  Tău. 

Cu  ale  căreia  preaputernice  şi  bineprimite  rugăciuni  şi  cu  ale  tuturor  sfinţilor 
Tăi,  Dumnezeule,  miluieşte-ne  pe  noi. 


Minunile  Maicii  Domnului  făcute  la  izvorul  ei 

MINUNEA  76  -  Izvorul  cel  de  viaţă  primitor,  al  Preasf intei  Născătoarei  de 

Dumnezeu 

Se  vede  în  penticostar,  în  vinerea  cea  dintâi,  că  era  în  Ţarigrad  un  ostaş,  om 
îmbunătăţit  şi  foarte  milostiv,  cu  numele  Leon,  şi  cu  prenumele  MacheHe,  care  pentru 
bunătatea  lui  1-a  învrednicit  Dumnezeu,  mai  pe  urmă,  de  s-a  făcut  împărat.  Pe  când  era 
încă  ostaş,  s-a  aflat  într-o  pădure  deasă,  aproape  de  cetate,  şi  acolo  a  văzut  un  orb,  care 
din  cauza  călătoriei  şi  a  arşiţei,  era  foarte  însetat.  Pentru  aceasta  Leon  s-a  întristat  şi  îl 
trăgea  de  mână  ca  să-1  ducă  mai  înainte,  nu  cumva  va  afla  apă  să-1  aline. 

Dar  după  ce  au  mers  puţină  depărtare  de  loc,  orbul  a  căzut,  de  sete  neputând 

să  umble  mai  mult.  Leon  a  căutat  multe  ceasuri  prin  pădure  apă  şi  n-a  aflat,  de  care  lucru 

s-a  întristat  foarte  mult,  temându-se  ca  nu  cumva  să  moară  orbul  din  împuţinarea  lui.  Pe 
când  cerceta  în  părţile  cele  mai  dinlăuntru  ale  pădurii  deodată  a  auzit  un  glas,  zicându-i: 
„O,  Leone!  Nu  te  scârbi,  căci  apa  este  aproape  de  tine  şi  luând,  adapă  pe  orb.  Apoi  să-i 
speli  şi  ochii  lui  cu  dânsa,  ca  să  cunoşti  puterea  mea.  Iar  tu  să  ştii  că  vei  ajunge  împărat  şi 
atunci  să-ţi  aduci  aminte  şi  să-mi  faci  aici  o  biserică,  să  locuiesc  într-însa,  şi  să  vină  aici 
câţi  au  trebuinţă  de  ajutorul  meu,  ca  să  afle  mântuirea  sufletului  şi  a  trupului".  Leon 
auzind  acestea,  cu  totul  îngrozit,  s-a  bucurat,  căci  a  aflat  trei  daruri,  în  loc  de  unul,  pe  care 
îl  căuta.  Ducându-se  încă  trei  paşi  înainte,  a  aflat  apă  într-un  lac,  şi  a  simţit  în  sine  multă 
veselie  şi  putere.  Luând  din  apa  aceea,  a  adus  orbului  care  şi-a  venit  în  fire.  Apoi  a  spălat 
ochii  lui,  după  porunca  Preasfintei  Născătoarei  de  Dumnezeu,  şi  îndată  a  văzut  cel  ce  mai 
înainte  era  fără  vedere,  şi  s-a  umplut  de  atâta  bucurie,  pe  cât  poate  fiecare  să  o  înţeleagă. 

După  puţină  vreme,  Leon  s-a  suit  la  vrednicia  împărătească,  şi  a  zidit  o 
biserică,  în  locul  în  care  a  aflat  apa  cea  vindecătoare,  în  numele  Preasfintei  Fecioarei 
Măria,  şi  a  numit  acea  biserică  cu  numele  de  Izvorul  cel  primitor  de  viaţă,  fiindcă  apa 
aceea  era  dăruire  de  la  Izvorul  cel  adevărat  al  vieţii,  adică  de  la  împărăteasa  cea 
atotputernică. 

Si  nu  numai  această  facere  de  minune  a  săvârşit,  ci  si  altele  nenumărate,  care 
covârşesc  la  număr  stelele  cerului.  împărăteasa  cea  atotputernică,  prin  apa  aceea 
purtătoare  de  viaţă,  a  vindecat  multe  feluri  de  boli,  ca:  durerile  de  piept,  încuierile  udului, 
patimile  funiceilor,  curgerile  de  sânge,  frigurile,  lepra,  lingoarea,  fierbinţehle,  albeaţa 
ochilor,  zgârcirile  vinelor,  şi  în  fiecare  zi  vindecă  pe  cei  ce  pătimesc.  De  asemeni  şi  morţi 
a  înviat,  după  cum  vom  arăta  mai  jos,  întru  slava  Dumnezeului  nostru.  Care  negrăit  dintru 
dânsa  S-a  născut,  căruia  I  se  cuvine  toată  cinstea  şi  închinăciunea  în  veci.  Amin  (5, 
Minunile  Maicii  Domnului  de  Neamţ,  ediţia  1924  şi  1990). 

MINUNEA  77  -  Leon  împăratul  vindecat  cu  apă  de  la  Izvorul  Maicii 

Domnului 


împăratul  Leon  cel  preaînţelept  avea  o  soţie  foarte  bună  şi  sfântă,  cu  numele 
Teofana,  care  mai  pe  urmă  s-a  sfinţit  pentru  faptele  ei  cele  bune,  după  cum  se  vede  în 
Sinaxar,  în  16  zile  ale  lui  Decembrie. 

Mai  înainte  de  a  se  săvârşi  Sfânta,  a  venit  asupra  împăratului  mare  boală  şi 
durere  nevindecată,  care  se  zice  piatră,  că  se  formează  oarecare  pietre  la  rinichi,  ce  astupă 
drumul  udului  şi  nu  poate  să  mai  iasă,  pentru  care  pricină  mulţi  au  pierit.  Astfel 
chinuindu-se  Leon,  s-au  adunat  toţi  doctorii  şi  nu  puteau  să-1  vindece.  In  săptămâna 
brânzei,  atât  de  mult  l-au  apucat  durerile,  încât  doctorii  au  hotărât  că  moare,  şi  au  făcut 
pregătirile  de  moarte. 

Atunci,  fericita  împărăteasă,  văzând  că  nici  un  doctor  pământesc  nu  poate  să-1 
vindece,  a  alergat  la  cel  Ceresc.  Intrând  în  cămara  cea  împărătească  şi  căzând  înaintea 
sfmtei  icoane  a  Maicii  lui  Dumnezeu,  cu  credinţă  şi  cu  lacrimi  fierbinţi  se  ruga  ca  să-i 
dăruiască  puţină  viaţă  bărbatului  ei,  până  ce  va  veni  în  vârstă  Constantin  fiul  lor,  ca  să  nu 
se  primejduiască  împărăţia.  Făcând  dar  rugăciune  împărăteasa  cetăţii  şi  rugând  pe 
Stăpâna  cerului  şi  a  tot  pământul,  a  auzit  un  glas  ce  i-a  zis:  „Nu  te  întrista,  Teofana,  că 
astăzi  vine  buruiana  cea  vindecătoare,  ca  să  vindece  pe  bărbatul  tău". 

Sfânta,  auzind  acestea,  s-a  bucurat  foarte  mult  şi,  alergând  către  cel  bolnav,  1- 
a  văzut  cum  că  era  în  ceasul  cel  mai  de  pe  urmă,  ca  să-şi  dea  sufletul,  şi  doctorii  au  făcut 
sfat  ca  să-1  spintece.  Dar  ea  le-a  zis  lor  că  vine  degrabă  alt  doctor  să-1  vindece,  şi  după 
multe  ceasuri,  când  socoteau  cu  toţii  că  a  murit,  văd  că  vine  degrabă  o  călugăriţă,  Agati 
cu  numele,  care  era  la  biserica  Preasfmtei  Născătoare  de  Dumnezeu  cea  din  Hrisopighi, 
ţinând  un  vas  cu  apă  din  aceea  vindecătoare.  Apropiindu-se,  a  zis  către  împărăteasă 
acestea:  „Astăzi  când  m-am  sculat  de  dimineaţă  şi  împodobeam  biserica  Preasfintei 

Născătoarei  de  Dumnezeu,  am  auzit  un  glas,  zicăndu-mi:  ,Agati,  ia  degrab  puţină  apă  din 
izvorul  meu,  ca  să  duci  împăratului  să  bea,  ca  să  se  vindece  el  şi  să  înceteze  şi  durerea 
Teofanei,  iubitei  mele,  care  cu  lacrimi  strigă  către  mine".  împărăteasa  i-a  dat  îndată  apa 
celui  bolnav  şi  îndată,  o!  Grabnică  izbăvire!  Cum  a  băut-o,  s-a  vindecat  desăvârşit  şi  atâta 
putere  a  luat,  încât  s-a  sculat  din  pat  sănătos,  ca  şi  cum  n-ar  fi  avut  nici  o  boală. 

Minunea  aceasta  a  înspăimântat  pe  toţi,  iar  împăratul  a  poruncit  de  a  făcut 
praznic  de  veselie  întru  aducerea  aminte  a  acestei  faceri  de  bine  şi  mulţumire  a 
Preaslăvitei  Stăpânei  noastre  şi  a  Celui  ce  s-a  născut  din  ea  negrăit.  Căruia  I  se  cuvine 
slava  în  veci.  Amin  (6,  Minunile  Maicii  Domnului  de  Neamţ,  ediţia  1924  şi  1990). 


MINUNEA  78  -  Un  mort  a  înviat  fiind  stropit  cu  apă  de  la  Izvorul  Maicii 

Domnului 

De  asemenea,  se  citeşte  în  Penticostar,  în  Vinerea  cea  luminată,  cum  că  un 
om  bogat  din  Tesalonic,  s-a  pornit  cu  multă  evlavie,  ca  să  se  ducă  la  biserica  cea  mai  sus 
zisă,  a  Izvorului  cel  primitor  de  viaţă,  ca  să  se  închine,  auzind  despre  videcările  cele 
minunate  pe  care  le  făcea  Stăpâna  cea  atoputemică  cu  apa  aceea,  din  care  dorea  să  bea  şi 
el,  spre  sfinţirea  sufletului  său. 

Luând  mult  argint  şi  aur  pentru  cheltuială  şi  pentru  ca  să  dea  la  biserică,  s-a 
urcat  într-o  corabie  dar,  pe  când  înota,  i-a  venit  o  boală  grea,  de  unde  cunoscând  cum  că 
are  să  moară,  a  zis  corăbierului:  „Socotesc  cum  că  n-am  fost  vrednic  să  mă  închin 
bisericii  Născătoarei  de  Dumnezeu,  nici  să  beau  din  apa  aceea  preasfmţită  şi  fiindcă 
păcatele  mele  m-au  împiedicat  de  a  mă  duce  viu,  te  jur  pe  tine  cu  numele  Stăpânei, 
Născătoarei  de  Dumnezeu,  să  nu  mă  arunci  în  mare,  ci  să  mă  pui  într-o  ladă  şi  să  mă  duci 

la  acea  Sfântă  Biserică,  ca  să  mă  îngropi  acolo.  Făcând  aşa,  vei  avea  ajutătoare  pe 
Preasfânta  Maică.  Insă  îţi  las  ţie  din  banii  mei  o  sută  de  galbeni,  iar  pe  ceilalţi  să-i  dai  la 
biserica  aceea,  pentru  pomenirea  sufletului  meu". 

Acestea  zicând  cel  bolnav,  corăbierul  i  s-a  jurat  că  va  împlini  voia  lui  şi 
atunci  şi-a  dat  duhul.  Corăbierul  i-a  păstrat  trupul  şi  după  trei  zile  ajungânt  la  Ţarigrad  şi 
scoţând  pe  cel  mort,  a  chemat  preoţii  ca  să-i  cânte  slujba  înmormântării,  după  rânduială  şi 
să-1  îngroape  la  biserica  cea  zisă  mai  sus,  a  Preasfmtei  Fecioare  Măria.  Şi  după  ce  au 
cântat  slujba,  un  preot  a  cerut  ca  să  se  deschidă  sicriul,  pentru  că  i  s-a  părut  că  nu  miroase 
ca  morţii.  Deschizându-1,  au  aruncat  deasupra  lui  ţărână  în  semnul  Crucii,  după  obicei, 
zicând:  „Ţărână  luând,  m-ai  plăzmuit  pe  mine  şi  ai  pus  întru  mine  suflare  de  viaţă  şi 
celelalte". 

După  aceasta,  un  tovarăş  al  corăbiemlui  hiând  puţină  apă  din  izvorul  cel 
primitor  de  viaţă  şi  apropiind-o  de  cel  mort,  a  zis  acestea:  „O  sărace!  Cât  dor  ai  avut  ca  să 
bei  din  apa  aceasta,  şi  nu  ai  ajuns,  ci  măcar  acum  primeşte-o  pe  dânsa".  Aşa  zicând,  a 
vărsat  apa  peste  trupul  lui  şi  îndată  (o!  minunile  tale  cele  mai  presus  de  fire.  Stăpână 
dătătoare  de  viaţă!)  s-a  sculat  mortul  şi  a  şezut,  slăvind  pe  Domnul  şi  pe  Fericita 
Fecioară. 

O,  fraţii  mei!  Câtă  înspăimântare  socotiţi  că  au  luat  cei  ce  stăteau  împrejur,  şi 
mai  ales  corăbierii,  care  l-au  ştiut  că  a  murit,  şi  mai  mult  că  trecuseră  de  atunci  patru  zile, 
ca  şi  odinioară  Lazăr  cel  ce  s-a  sculat  după  patru  zile?  Cei  ce  ştiau  acestea,  preamult  se 
minunau.  Iar  cel  mort  s-a  sculat,  a  mulţumit  din  destul  Preasfmtei,  şi  n-a  uitat  facerea  de 
bine,  ci  ca  un  recunoscător  a  rămas  până  în  sfârşit  în  biserica  ei,  slujind  cu  toată  osârdia, 
facându-se  călugăr  evlavios  şi  îmbunătăţit.  Veneau  mulţi  însă  din  diferite  locuri  de-1 
întrebau  pentru  iad,  dar  el  nimic  n-a  răspuns  pentru  ceva,  după  cum  şi  pe  Lazăr.  Trăind 
viaţă  minunată  şi  cu  bună  plăcere  de  Dumnezeu,  20  de  ani  după  ce  a  înviat,  s-a  odihnit 
întru  Domnul,  Căruia  I  se  cuvine  slava  în  veci.  Amin  (7,  Minunile  Maicii  Domnului  de 
Neamţ,  ediţia  1924  şi  1990). 

MINUNEA  79  -  Izvorul  Maicii  Domnului  a  dezlegat-o  de  nerodire 

împărăteasa  Elena,  fiind  neroditoare,  s-a  dus  la  izvor  şi  s-a  rugat  Precistei,  şi 
îndată  a  dobândit  milă  de  la  Ea,  şi  a  născut  pe  Constantin,  care  mai  târziu  a  ajuns  împărat 
(74,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  80  -  Precista  salvează  biserica  izvorului  Ei 

Dacă  au  trecut  mulţi  ani,  biserica  Izvorului  Precistei  era  să  se  prăbuşească, 
căci  se  înmulţise  apa  şi  fugise  pământul  dedesubt.  într-acea  vreme  s-a  arătat  Precista  şi  a 
ţinut  biserica  proptind-o,  până  s-a  depărtat  toată  mulţimea  de  oameni  de  la  biserică  (76, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  81  -  Mai  multe  minuni  făcute  cu  apă  de  la  Izvorul  Precistei 


Leon  cel  înţelept,  împăratul  grecesc,  s-a  îmbolnăvit  de  piatră,  iar  împărăteasa 
Teofana,  s-a  îmbolnăvit  foarte  greu  de  lingoare;  iar  dacă  s-au  adus  la  izvorul  Precistei,  s- 
au  izbăvit  amândoi  de  boală,  vindecându-se. 

Ştefan,  patriarhul  Ţarigradului,  fratele  acelui  Leon  înţelept,  s-a  îmbolnăvit  de 
umflătură.  Ducându-se  la  izvorul  Precistei,  s-a  tămăduit. 

Lui  loan,  patriarhul  IerusaHmului,  i  s-a  stricat  auzul  şi  dacă  s-a  udat  cu  apă  de 
la  izvorul  Precistei,  i-a  venit  auzul  la  loc. 

Terasie  Patrichie,  mama  lui  Magistrina  şi  fiul  lui,  se  îmbolnăviseră  de  boli 
foarte  cumpHte.  Terasie  şi  mama  lui  s-au  îmbolnăvit  de  lingoare,  iar  fml  lui  Terasie  de 
împietrire  la  inimă  şi  de  opritul  udului.  Aşijderea  şi  o  femeie  din  acel  loc,  ce  se  chema 
Zizina,  se  îmbolnăvise  de  amorţire.  Toţi  s-au  tămăduit  cu  apa  din  izvorul  Precistei. 

Roman,  împăratul  grecesc,  care  era  din  Lapapos  şi  se  chema  Lapapin,  era 
cuprins  de  o  boală  foarte  cumplită;  i  se  dezlega  şi  i  se  strângea  stomacul.  S-a  tămăduit  cu 
apă  de  la  izvorul  Precistei. 

Ion  Baran  era  cuprins  de  o  boală  mare,  numită  boala  apei  şi  s-a  tămăduit  cu 
apă  de  la  izvorul  Precistei. 

Lui  Marcu,  călugărul,  îi  era  obrazul  umflat  şi  s-a  tămăduit  de  acea  boală  cu 
apă  din  izvorul  Precistei. 

Manarie,  călugărul,  se  îmbolnăvise  de  piatră.  El  s-a  tămăduit  de  acea  boală 
tot  cu  apă  din  izvorul  Precistei  (77-86,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  82  -  Minunile  de  la  fântâna  numită  „Izvorul  Doamnei" 


In  vestita  cetate  a  Cretei,  aproape  de  satul  Trapsanon,  este  o  biserică  a 
Preasfmtei  Născătoarei  de  Dumnezeu,  dinaintea  căreia,  la  o  distanţă  ca  de  două  aruncături 
de  piatră,  se  află  o  fântână  adâncă,  ca  de  patru  stânjeni.  Ea  este  numită  „Izvorul 
Doamnei",  pentru  că  are  multă  apă  şi  curge  fără  încetare,  încât  îndestulează  tot  satul, 
măcar  că  sunt  mulţi  oameni  în  el  şi  cea  mai  mare  parte  olari,  iar  altă  apă  acolo  prin 
apropiere  nu  se  găseşte.  Şi  adapă  toate  vitele  lor  dintr-însa  şi  se  servesc  şi  ei  la  toate 
treburile  lor.  Şi  de  multe  ori,  seara,  scot  toată  apa  afară,  iar  a  doua  zi  o  găsesc  plină.  La 
acea  fântână,  se  face  o  preaslăvită  minune  prin  darul  şi  puterea  Preasfmtei,  pentru  care  o 
şi  numesc  „Izvorul  cel  care  azvârle  afară".  Căci  fiind  asemenea  cu  suprafaţa  pământului, 
de  multe  ori  se  întâmplă  să  cadă  cineva  înăuntru  (bărbaţi  sau  femei,  pentru  că  se 
îmbulzesc  care  mai  de  care  să  ia  mai  întâi)  şi  atunci  îndată  se  înmulţeşte  apa,  crescând 
până  la  marginea  fântânii,  şi-1  aruncă  pe  om  afară  viu  şi  nevătămat.  Şi  ori  de  câte  ori  au 
zidit  această  fântână  mai  sus  de  cât  pământul,  s-a  surpat  singură. 

Iar  această  minune  nu  s-a  făcut  numai  o  dată  sau  de  două  ori,  ci  de  multe  şi 
nenumărate  ori  şi  până  în  ziua  de  astăzi  se  face,  cum  mărturisesc  toţi  cei  care  cu  ochii  lor 
au  văzut. 

Despre  aceasta  şi  eu  însumi  (zice  scriitorul  acestei  minuni)  multă  îndoială 
având,  nu  ca  şi  cum  nu  ar  putea  să  facă  Preasfânta  asemenea  minuni  mari,  ci  pentru  că 
astăzi  s-a  împuţinat  evlavia  şi  credinţa  oamenilor,  am  întrebat  pe  unul  din  cei  care 
spuneau  că  au  văzut  şi  l-au  jurat  cu  afurisenie  cum  că  drept  este  şi  cu  adevărat. 

Şi  nu  numai  pe  poporul  cel  de  obşte,  ci  şi  pe  însuşi  preaînaltul  domn  al 
oraşului.  Andrei  Comarie,  învăţat  foarte  în  limba  latinească  şi  grecească,  la  care  eu  am 
fost  grămătic  (secretar)  doi  ani,  l-am  întrebat  dacă  s-a  întâmplat  vreodată  să  cadă  cineva 
în  fântână  când  a  fost  el  prin  acel  sat,  şi  el  mi-a  răspuns  zicând:  „Frate,  nu  este  cu  cuviinţă 

să  te  îndoieşti  de  puterea  cea  mare  a  pururea  Fecioarei  Măria,  Maica  lui  Dumnezeu,  ci 
trebuie  să  crezi  cu  tărie,  cum  că  toate  le  poate  câte  voieşte". 

Când  am  auzit  şi  eu  întâia  dată  de  minunea  care  mă  întrebi  nu  am  crezut-o, 
însă  odată,  când  mă  aflam  la  acel  sat,  am  poruncit  oamenilor  mei  să-mi  vestească  îndată 
ce  va  cădea  cineva  înăuntru  şi  aşa  s-a  întâmplat,  că  într-o  zi  a  căzut  o  femeie.  Alergând  cu 
grăbire  am  auzit  şi  am  văzut  de  departe  cum  a  aruncat-o  apa  afară  tocmai  în  ceasul  când 
apunea  soarele,  atunci  când  toată  apa  era  scoasă  şi  iarăşi  s-a  umplut  fântâna  şi  a  rămas 
plină  până  sus.  Atunci  am  plâns  de  bucurie  şi,  intrând  în  sfânta  biserică,  am  cerut  iertare 
de  la  Preasfânta,  pentru  puţina  mea  credinţă  cea  mai  dinainte. 

Iar  un  doctor  mi-a  spus  că  nu  numai  apa  izvorului  aceluia  are  puterea  aceasta; 
că  sunt  şi  alte  ape  în  multe  locuri  şi  au  darul  vindecării  de  felurite  boli  şi  neputinţe,  dar  nu 
au  puterea  izvorului  ce  s-a  arătat  mai  sus  (68,  Minunile  Maicii  Domnului  de  Neamţ, 
ediţia  1924  şi  1990). 

Minunile  Maicii  Domnului  în  oştiri 


MINUNEA  83  -  Maica  Domnului  ajută  în  războaie  pe  voievozii  evlavioşi 

Narcis,  vizirul  grecesc,  era  foarte  evlavios  către  Maica  Precista.  Cu  ajutorul 
ei  a  biruit  pe  Etatel,  craiul  Goţilor,  ucigându-1  şi  sfarâmându-i  oastea.  Aceasta  s-a  făcut, 
căci  s-a  arătat  lui  Precista  şi  i-a  spus  vremea  când  va  lovi  vrăjmaşul. 

Artur,  craiul  Angliei,  când  mergea  cu  oastea,  purta  înainte  un  semn  de  aur  pe 
care  era  zugrăvit  chipul  Precistei  şi,  cu  ajutorul  ei  la  oaste,  totdeauna  biruia  pe  vrăjmaşi. 

Pelaghie,  craiul  Spaniei,  ascunzându-se  în  munţi  din  calea  saracinilor,  s-a  dat 
în  seama  Precistei,  care  1-a  apărat,  căci  dacă  au  început  saracinii  a  arunca  cu  pietre  în 
prăpastie,  unde  se  ascunsese  Palaghie,  pietrele,  cu  puterea  Preacuratei  Fecioare,  se 
întorceau  înapoi  şi-i  ucideau  pe  ei. 

Teodor,  fratele  lui  Eraclie,  împăratul  grecilor,  când  s-a  bătut  cu  perşii. 
Preacurata  Fecioară  a  făcut  mare  dezastru  perşilor.  Pentru  rugăciunile  Sfinţiei  sale,  a 
căzut  asupra  necredincioşilor  grindină  foarte  mare  şi  a  ucis  multă  oaste  dintr-înşii.  Şi  aşa 
Teodor,  cu  ajutorul  Precistei,  a  bătut  pe  Perşi  (84;  87;  89;  92,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  84  -  Recunoştinţa  împăratului  loan  Comnenul 


loan  Comnenul,  împăratul  grecilor,  a  biruit  la  apa  Dunării  pe  tătari  care, 
trecând,  prădaseră  ţara  sârbească.  împăratul  avea  cu  sine  icoanele  Precistei  şi  se  ruga 
Sfinţiei  sale  să  le  fie  într-ajutor.  Când  împăratul  s-a  întors  în  Ţarigrad,  a  făcut  mare  cinste 
Preacuratei  Născătoarei  de  Dumnezeu,  căci  a  făcut  un  rădvan  (trăsură)  de  aur,  1-a 
împodobit  cu  pietre  scumpe  şi  a  pus  într-însul  chipul  Precistei.  Apoi,  la  rădvan  a  înhămat 
şase  cai  albi  şi  împăratul  mergea  umil  pe  jos,  cu  Crucea  în  mână,  iar  boierii  şi  oamenii  săi 
de  casă,  erau  înşiraţi  de  jur-împrejurul  rădvanului  şi  astfel  au  venit  până  la  Sfânta  Sofia. 
In  acest  chip  împăratul  loan  Comnenul  a  mulţumit  lui  Dumnezeu  şi  Precistei  înaintea 
tuturor  oamenilor  (88,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  85  -  Maica  Domnului  trimite  pe  Sfântul  Teodor  să  ajute  unui 

împărat 

loan  Zimiska,  împăratul  grecilor,  odată  când  avea  să  se  bată  cu  tătarii,  mai 
înainte  de  a  pomi  cu  oastea  din  Ţarigrad,  a  văzut  în  vis  pe  Precista  care  a  zis  către  un 
ostaş:  „Teodore,  loan  al  meu  şi  al  tău  se  află  îngrijorat.  Du-te  degrab  şi  să-i  fii  lui  într- 
ajutor".  Iar  când  s-a  bătut  Zimiska  cu  tătarii,  s-a  arătat  venind  de  sus  un  ostaş  pe  un  cal 
alb,  care  a  bătut  oastea  tătarilor.  Ei,  amestecându-se  cu  tătarii,  le  spărgeau  hoardele  şi-i 
nimicea,  şi  aşa  loan  Zimiska,  cu  ajutorul  Precistei  şi  a  Sfântului  Teodor,  a  biruit  pe  tătari 
(90,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  86  -  Hulitorul  Maicii  Domnului  este  pedepsit 


Vasile,  împăratul  grecilor,  a  trimis  pe  Andrei,  voievodul  din  Tars,  asupra 
saracinilor.  Domnul  saracinilor,  ca  să-şi  bată  joc  de  creştini,  a  scris  lui  Andrei  şapte  cărţi 
cu  batjocuri,  având  aceste  cuvinte:  „Voi  vedea  eu,  când  voi  veni  la  tine  cu  oastea  mea, 
dacă  vă  va  folosi  cu  ceva  Feciorul  Măriei".  Andrei  voievodul,  luând  cartea  aceea,  a 
atâmat-o  dinaintea  icoanei  Precistei,  şi  a  zis  aceste  cuvinte:  „Maica  lui  Dumnezeu,  se 
cade  oare  ca  Fiul  tău  să  primească  nişte  batjocuri  ca  acestea,  de  la  nişte  păgâni  trufaşi?" 
După  aceea.  Andrei  voievodul,  lovind  pe  acel  hulitor,  1-a  ucis  şi  i-a  tăiat  toată  oastea  (91, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  87  -  Maica  Domnului  pedepseşte  pe  Apostatul  Iulian 

în  vremea  când  Iulian  Apostatul  a  vrut  să  tragă  în  înşelăciune  pe  creştini, 
atunci  Precista  i-a  apărat  pe  dânşii  de  acei  vrăjmaşi.  In  acel  timp.  Sfântul  Vasile  a  văzut 
pe  Maica  Domnului  şezând  pe  un  scaun  între  mai  mulţi  îngeri  şi,  poruncind  Sfântului 
Mercurie,  1-a  ucis  pe  Iulian  nevăzut,  în  timp  ce  se  lupta  cu  perşii,  printr-o  săgeată  ce  1-a 
lovit,  după  care  a  dispărut  şi  nu  s-a  mai  văzut  (93,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  88  -  Maica  Domnului  izbăveşte  cetatea  de  împresurarea 

Perşilor  şi  Tătarilor 


In  vremea  lui  Ieraclie,  împăratul  grecilor,  Sarvar,  voievodul  perşilor  şi  hanul 
tătarilor,  au  venit  cu  oştile  pe  mare  şi  pe  uscat  până  sub  Ţarigrad  şi  îl  băteau.  într-acea 
vreme,  toţi  oamenii  s-au  rugat  Maicii  Domnului.  Luând  icoana  lui  Hristos  cea  nefacută  de 
mână  omenească  şi  veşmântul  Precistei,  de  asemeni  şi  lemnul  Făcătoarei  de  viaţă  Crucii 
Domnului,  au  făcut  litie  pe  zidurile  cetăţii,  rugându-se  lui  Dumnezeu  să  le  ajute.  Atunci, 
Precista  de  la  icoana  din  biserica  Vlahemei,  a  pornit  în  mare,  valuri  năvalnice,  încât  a 
înecat  în  mare  corăbiile  cu  aceşti  păgâni.  Tot  atunci,  cu  ajutorul  Sfinţiei  sale,  oştile 
greceşti,  care  erau  lângă  biserica  sa,  ce  se  chema  Peghia,  au  ucis  pe  mulţi  tătari.  Hanul  s-a 
speriat  atât  de  mult,  încât  nu  mai  ştia  ce  să  facă.  Acest  lucru  a  fost  în  zilele  lui  EracHe 
împăratul  (125,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  89  -  Saracinii  biruiţi  de  Maica  Domnului  prin  grindină  de  foc 

In  vremea  lui  Constantin  Bărbosul,  împăratul  grecilor,  saracinii  au  venit  şi  au 
bătut  Ţarigradul.  In  acea  vreme,  clerul  şi  oamenii  din  cetate  au  luat  lemnul  Crucii 
Domnului  si  icoana  Precistei  şi  au  umblat  cu  litie  pe  zidurile  cetăţii,  rugându-se  lui 
Dumnezeu  şi  Precistei  să-i  apere.  S-au  petrecut  în  acea  vreme  multe  semne  şi  fapte 
minunate. 

Astfel  saracinii  nu  puteau  să  înainteze  deloc  spre  cetate.  Un  saracin  care 
mergea  călare  între  alţii  şi  ura  biserica  Sfintei  Sofii,  a  căzut  şi  a  murit.  Hogea  al  lor 
suindu-se  într-un  turn  înalt  şi  strigând  spurcata  lor  rugăciune,  a  căzut  şi  şi-a  lepădat 
spurcatul  său  suflet,  încât  saracinii  de  mare  necaz  ce  a  venit  asupra  lor,  au  fiigit  din 
Ţarigrad  şi  se  duceau  pe  marea  Egee.  Atunci  s-a  slobozit  din  cer  grindină  de  foc  pe  mare. 
Marea  a  început  a  fierbe  de  grindina  care  era  de  foc.  Smoala  de  pe  corăbiile  saracinilor  s- 
a  topit  şi  toţi  s-au  înecat  în  mare.  Acestea  s-au  făcut  pentru  rugăciunile  Maicii  Domnului 
(126,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  90  -  Ştefan,  craiul  unguresc,  ajutat  de  Maica  Domnului 

Ştefan  era  un  om  cu  multă  evlavie  către  Precista.  El  a  zidit  în  numele  Ei  o 
biserică  frumoasă  în  cetatea  Belgrad,  pe  care  a  împodobit-o  cu  aur  şi  pietre  scumpe.  Mai 
apoi  când  a  vrut  Conrad,  împăratul  Romei,  să  vină  cu  oştile  sale  în  ţara  ungurească,  craiul 
Ştefan  s-a  rugat  Precistei  să-1  mântuiască  pe  dânsul  şi  ţara  lui  de  acei  neprieteni.  Cu 
ajutorul  Precistei,  îndată  au  venit  cărţi  de  la  împăratul  către  voievozi,  să  se  întoarcă  cu 
oştile  acasă  şi  să  nu  mai  meargă  în  ţara  ungurească.  Văzând  împăratul  lucrul  acesta,  s-a 
mirat,  căci  el  nu  scrisese  de  nici  o  pace  la  voievozi,  dar  s-a  potolit.  Ştefan  craiul  a 
mulţumit  lui  Dumnezeu  şi  Precistei  (133,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  91  -  Ostaşul  evlavios  apărat  de  Precista 


In  ţara  Albigeţiei,  un  ostaş  ce  se  chema  Antonie,  se  ruga  Precistei  în  toate 
zilele.  Odată,  pe  când  mergea  la  oaste  ca  să  se  lupte  cu  duşmanii  săi,  şi  era  în  mare 
îngrijorare,  a  văzut  cum  cădea  grindină  de  foc  din  cer  şi-i  ucidea  pe  ei;  iar  alteori  apăreau 
lângă  dânsul  roate  de  ostaşi  viteji,  îmbrăcaţi  în  zale,  care  îl  apărau  pe  dânsul  de  vrăjmaşii 
lui  (139,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  92  -  Turcii  răuvoitori  au  fost  orbiţi  de  Precista 

Un  om  ce  se  chema  Didacus,  din  Arabia,  călătorea  pe  mare,  din  Candia  spre  o 
cetate  ce  se  numea  Valenţia,  în  ţara  Spaniei.  In  aceea  vreme,  turcii  au  năvălit  peste  aceea 
corabie  şi  voiau  să  jefuiască  pe  toţi  oamenii.  Didacus,  căzând  într-o  preimejdie  ca 
aceasta,  şi  având  mare  evlavie  către  Precista,  a  început  a  se  ruga  Sfinţiei  sale  cu  toată 
inima  să-1  ajute  şi  să  nu-1  lase  în  calea  pieirii.  Cu  ajutorul  Preacuratei  Fecioare,  Stăpâna 
lumii,  deodată  turcii  orbiră  şi  Didacus  a  scăpat  din  robie,  ajungând  cu  bine  în  ţara  sa. 
Lucrul  acesta  s-a  întâmplat  în  anul  1660  după  Hristos  (140,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  93  -  Maica  Precista  scapă  din  pierzare  pe  fraţii  care  se  rugau  ei 

cu  credinţă 

In  ţinutul  Romei  erau  doi  fraţi,  care  se  numeau:  Horaţie  şi  Muţie.  Aceşti  fraţi 
se  închinau  totdeauna  Maicii  Precistei,  zicând:  „Sub  milostivirea  ta  scăpăm  Născătoare  de 
Dumnezeu.  Rugăciunile  noastre  nu  le  trece  cu  vederea  în  necazuri;  ci  din  primejdii  ne 
izbăveşte  pe  noi,  una  curată,  una  binecuvântată...!  (Troparul  Vecerniei). 

Odinioară,  nişte  vrăjmaşi  ai  lor,  le-a  săpat  casa  la  temelie,  şi  le-a  pus:  praf  de 
puşcă,  cu  piatră  de  pucioasă,  ca  prin  explozie  să  le  arunce  casa  în  aer  şi  să-i  omoare. 

Maica  Precista  văzând  răutatea  acelor  potrivnici  şi  necredincioşia  acestora,  i- 
a  mântuit  pe  ei  din  moarte.  Praful  de  puşcă  cu  piatra  de  pucioasă,  pe  care-1  puseseră 
duşmanii  aceia  sub  casă,  explodând,  a  aruncat  în  lături  numai  puţine  pietre;  iar  casa  a 
rămas  întreagă,  în  bună  pace  (127,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  94  -  Procesiune  glorioasă  de  război  cu  Sfânta  Cruce,  Sfânta 

icoană  şi  steaguri 

Marele  domn  al  rusiei.  Andrei  Gheorghievici,  avea  un  obicei  ca  acesta:  când 
mergea  la  război  împotriva  vrăjmaşilor,  lua  cu  sine  în  mijlocul  oştilor  sale.  Cinstita 
icoană  a  Preasfmtei  Născătoare  de  Dumnezeu,  care  pe  Pruncul  cel  mai-nainte  de  veci,  pe 
Hristos  Mântuitorul  nostru  în  mâini  îl  ţine,  împreună  cu  cinstita  Cruce  a  Domnului,  pe 
care  doi  preoţi  îmbrăcaţi  în  veşminte  sfinţite  o  purtau  în  cetele  oştirii  aceluia,  şi  ieşea  la 

război  cu  multă  vărsare  de  lacrimi  către  Hristos  Dumnezeu,  şi  către  Preacurata  Maică  a 
lui  Dumnezeu,  apoi  se  împărtăşea  cu  dumnezeieştile  taine  ale  Trupului  şi  Sângelui 
Domnului  Hristos.  Cu  nişte  arme  nebiruite  ca  acestea  se  înarma  mai  mult,  decât  cu  săbiile 
şi  cu  suliţele,  şi  mai  mult  se  nădăjduia  spre  ajutorul  Celui  Preaînalt,  decât  spre  vitejia  şi 
puterea  oştii  sale.  El  ştia  bine  cuvântul  lui  David,  că:  ,JSru  întru  puterea  calului  va  voi, 
nici  în  pulpele  bărbatului  bine  va  plăcea.  Bine  va  voi  Domnul  întru  cei  ce  se  tem  de 
Dânsul,  şi  întru  cei  ce  nădăjduiesc  spre  mila  Lui".  Acest  binecredincios  domn  încă  şi  pe 
ostaşii  săi  îi  îndemna  spre  rugăciuni,  pe  de-o  parte  prin  chipul  cucemiciei  sale  şi  al 
evlaviei  în  rugăciuni,  iar  pe  de  altă  parte  prin  poruncă,  pentru  că  toţi  căzând  în  genunchi 
înaintea  icoanei  Preasfintei  Născătoarei  de  Dumnezeu,  şi  a  Cinstitei  Cruci,  cu  lacrimi  se 
rugau,  cerând  ajutorul.  Marele  domn  privind  spre  Sfânta  icoană,  se  ruga  grăind  astfel:  „O! 
Stăpână,  Ceea  ce  ai  născut  pe  Hristos  Dumnezeul  nostru,  tot  cel  ce  nădăjduieşte  spre  tine 
nu  va  pieri,  şi  eu  robul  tău,  după  Dumnezeu,  te  am  pe  tine  zid  şi  acoperământ,  şi  Crucea 
Fiului  tău  armă  asupra  vrăjmaşilor,  de  amândouă  părţile  ascuţită,  roagă  pe  Mântuitorul 
lumii,  pe  care  ca  Prunc  L-ai  ţinut  pe  mâini,  ca  puterea  crucii  să  fie  ca  un  foc,  arzând  feţele 
potrivnicilor,  celor  ce  doresc  război  cu  noi.  Mijlocirea  şi  folosirea  ta  cea  prea-putemică, 
să  ne  ajute  nouă,  şi  să  calce  pe  vrăjmăşii  noştri".  După  multe  rugăciuni,  sărutând  Sfânta 
icoană  şi  cinstita  Cruce,  toţi  mergeau  cu  îndrăzneală  asupra  vrăjmaşilor  lor,  şi  le  ajuta  lor 
Domnul  cu  puterea  Crucii  şi  a  Preacuratei  Născătoarei  de  Dumnezeu,  prin  rugăciunile 
sale  cele  înălţate  către  Dumnezeu  pentru  dânşii. 

Un  obicei  ca  acesta  având  totdeauna  acest  mare  domn,  cu  o  rânduială  ca 
aceasta  a  ieşit  cu  oastea  sa  şi  asupra  bulgarilor  (precum  de  demult  Marele  împărat 
Constantin,  purtând  înainte  semnul  Crucii)  şi  mergând  la  câmp,  s-au  bătut  cu  oastea  lor, 
şi  biruindu-i  pe  ei,  au  fugit  după  dânşii,  şi  a  luat  patru  cetăţi  ale  lor,  iar  a  cincea, 
Brehimul,  de  la  râul  Camii.  Când  s-a  întors  de  la  tăierea  păgânilor,  la  cortul  său,  au  văzut 
ieşind  din  Sfânta  icoană  a  Mântuitorului,  şi  din  a  Maicii  Domnului,  o  strălucire 

prealuminoasă  asemenea  focului,  ce  se  revărsa  peste  toate  cetele  de  ostaşi.  Această 
minune  s-a  petrecut,  în  prima  zi  a  lunii  lui  august. 

Asemenea  şi  Manuil,  împăratul  grecilor,  cel  ce  a  ieşit  cu  oastea  sa  asupra 
saracinilor,  a  văzut  în  aceeaşi  zi  o  minune  asemănătoare,  adică  raze  de  foc  ieşind  şi 
acoperind  cu  lumină  toate  cetele,  din  Sfânta  icoană  a  Mântuitorului  şi  a  Preacuratei 
Născătoarei  de  Dumnezeu  pe  care  împreună  cu  cinstita  cruce,  le  aveau  în  mijlocul 
oştirilor.  Şi  a  biruit  în  acea  zi  puterea  saracinilor.  După  aceea,  înştiinţându-se  unul  pe 
altul,  prin  scrisorile  lor,  despre  biruinţa  lor,  câştigată  cu  ajutorul  lui  Dumnezeu,  şi  despre 
strălucirea  cea  minunată  pe  care  au  văzut-o  ieşind  din  chipul  Mântuitorului  şi  al 
Preacuratei  lui  Maici,  au  proslăvit  pe  Dumnezeu.  Apoi  sfatuindu-se  cu  cei  mai  mari 
arhierei  ai  lor,  au  rânduit  să  se  facă  prăznuire  în  această  zi  dintâi  a  lui  august,  dând 
mulţumită  Mântuitorului  şi  Preacuratei  Maicii  sale.  De  asemeni,  şi  întru  pomenirea 
puterii  Cinstitei  Cruci,  prin  care  înarmaţi  fiind  preoţii,  cu  mâinile  lor  au  biruit  pe 
vrăjmaşi,  au  poruncit  ca  să  se  scoată  Cinstita  Cruce  din  Sfântul  Altar,  şi  să  o  pună  pe  ea 
în  mijlocul  bisericii,  ca  să  se  închine  ei  toate  popoarele  creştineşti,  şi  cu  dragoste  să  o 
sărute,  proslăvind  pe  Hristos  Domnul,  Cel  ce  a  fost  răstignit  pe  dânsa. 

Să  prăznuim,  fraţilor,  lăudând  şi  mulţumind  preamilostivului  Dumnezeu,  şi 
Mântuitorului  nostru  lisus  Hristos  şi  Preacuratei  Maicii  Sale,  Stăpânei  noastre, 
preabinecuvântatei  şi  pururea  Fecioarei  Măria,  cu  Cinstita  Cruce,  cu  bună  cucemicie  şi  cu 
dumnezeiască  plăcere  să  o  cinstim  şi  să  o  prăznuim.  Pace  şi  dragoste  între  noi  având,  cu 
milostenia  să  mângâiem  pe  cei  săraci,  depărtându-ne  de  toate  lucrurile  cele  rele.  La  frica 
şi  dragostea  lui  Dumnezeu  să  luăm  aminte,  că  aşa  plăcând  Lui  să  ne  învrednicim 
prăznuirii  celei  veşnice  împreună  cu  toţi  sfinţii.  Iar  în  ziua  aceea,  în  care  se  va  arăta 
semnul  Fiului  Omului  pe  cer.  Cinstita  Cruce  a  lui  Hristos,  care  va  merge  cu  mare 
strălucire  făcătoare  de  bucurie  înaintea  Celui  ce  va  să  vină  cu  slavă  şi  cu  putere  multă,  ca 
Judecător  al  viilor  şi  al  celor  morţi,  să  ne  treacă  şi  pe  noi  de  partea  cea  de-a  dreapta.  Iar 
după  săvârşirea  judecăţii,  când  cinstita  Cruce  va  merge  înaintea  tuturor  cetelor  Sfinţilor, 

100 


povăţuindu-i  pe  ei  la  împărăţia  Cerurilor,  spre  a  prăznui  în  vecii  nesfârşiţi,  să  ne  numere 
şi  să  ne  facă  şi  nouă  parte  cu  ei,  preamilostivul  nostru  Mântuitor  lisus  Hristos,  cu 
rugăciunile  Preacuratei  Fecioarei  Măria,  Născătoarea  de  Dumnezeu.  Amin  (Vieţile 
Sfinţilor,  1  august) 


MINUNEA  95  -  Maica  Domnului,  prin  Sfânta  sa  icoană  ajută  pe  ruşi  în 

lupta  lor  cu  tătarii 

Temerile,  împăratul  tătarilor,  a  vrut  să  meargă  în  Rusia  mare,  să  o  prade.  In 
acea  vreme,  preoţii  au  adus  la  Moscova  Sfânta  icoană  a  Maicii  Domnului,  de  la  Vladimir. 
In  întâmpinarea  ei  a  ieşit  Preasfinţitul  Mitropolit,  cu  tot  soborul  rânduielii  duhovniceşti  şi 
cu  mulţime  de  popor.  Când  au  văzut  Sfânta  icoană,  au  căzut  cu  toţii  la  pământ  şi  s-au 
închinat  ca  însăşi  Maicii  lui  Dumnezeu,  Ceea  ce  venise  la  dânşii,  şi  cu  negrăită  bucurie  au 
primit-o,  şi  multe  lacrimi  vărsau  privind  spre  dânsa,  rugându-se  ca  să  se  izbăvească  de 
năvălirea  păgânilor.  Şi  nu  le-au  fost  în  zadar  rugăciunile  lor,  cele  cu  dinadinsul  făcute, 
căci  în  aceeaşi  zi  în  care  s-a  dus  în  Moscova,  cinstita  icoană  a  Preasfintei  Născătoarei  de 
Dumnezeu,  păgânul  împărat  îngrozindu-se  de  o  vedenie  înfricoşată  pe  care  a  avut  în  vis, 
s-a  tulburat  şi  a  fligit  înapoi  cu  toată  puterea  sa,  nefiind  alungat  de  nimeni. 

Vedenia  ce  a  avut-o  a  fost  aşa:  se  făcea  înaintea  sa  un  munte  preaînalt,  pe  al 
cărui  vârf  mergeau  arhiereii  împotriva  lui,  având  toiege  de  aur  în  mâini  şi  îngrozindu-1  pe 
el.  Iar  deasupra  arhiereilor,  în  văzduh,  au  văzut  o  strălucire  neobişnuită  şi  o  împărăteasă 
stând  în  mijloc,  în  slavă  negrăită,  îmbrăcată  în  haine  de  porfiră,  înconjurată  cu  raze  ca  de 
fulger  şi  strălucind  mai  mult  decât  soarele.  împrejurul  ei  era  mulţime  nenumărată  de 
ostaşi  înarmaţi,  slujindu-i  şi  pregătindu-se  ca  de  război.  împărăteasa  îşi  avea  mâinile  sale 

întinse  în  sus,  ca  o  rugătoare  fierbinte  către  Dumnezeu.  Apoi  a  văzut-o  pe  ea  cum  îl 
înfricoşa  cu  groază,  ca  să  se  ducă  din  hotarele  pământului  Rusiei,  ca  şi  cum  poruncind 
ostaşilor  săi  ca  să  se  pomească  asupra  lui.  De  acea  înfricoşată  vedenie  s-a  cutremurat 
păgânul  împărat,  şi  sărind  de  pe  pat,  a  răcnit  înfricoşat:  „Oh,  vai  mie,  ce  este  această 
vedenie  înfricoşată?".  Tremura  şi  se  temea  suspinând,  şi  era  în  mare  nepricepere. 

După  un  ceas,  venindu-şi  în  sine,  a  chemat  pe  domnii  şi  voievozii  lui,  şi  a 
început  a  le  spune  lor  ceea  ce  văzuse,  încă  tremurând  de  frică.  Aceia  auzind  ceea  ce  li  se 
spunea,  şi  văzând  pe  împăratul  lor  tremurând,  s-au  înspăimântat  şi  ei  asemenea,  şi  ziceau 
unul  către  altul:  „Ce  să  fie  aceasta?".  Unii  au  zis:  „împărăteasa  ce  s-a  văzut,  este  Maica 
Dumnezeului  creştinesc,  lisus  Hristos,  şi  se  cunoaşte  că  voieşte  să  apere  pe  Creştini; 
pentru  că  Aceea  le  este  lor  Ajutătoare  şi  Purtătoare  de  grijă".  Temerile  a  zis:  „Dacă 
Creştinii  au  o  Ajutătoare  ca  Aceasta,  apoi  în  zadar  ne-am  pornit  noi  asupra  lor  şi  fară  de 
spor  ne  ostenim.  Căci  de  ar  trimite  asupra  noastră  măcar  pe  unul  din  cei  ce  stau  înaintea 
Ei,  atunci,  pe  noi  pe  toţi  ne  va  birui,  şi  nici  loc  nu  vom  putea  afla  unde  să  frigim".  Şi  aşa, 
păgânul  împărat  s-a  întors  înapoi  cu  toată  oştirea  lui,  frigind  cu  ruşine.  Părându-li-se 
păgânilor,  cum  că  ar  fiigi  în  urma  lor  multe  cete  de  ostaşi  din  pământul  Rusiei,  erau 
cuprinşi  de  frică  mare,  încât,  unul  pe  altul  se  călcau,  şi  îşi  aruncau  armele  şi  prăzile  lor.  Şi 
aşa  au  câştigat  cei  drept-credincioşi  biruinţa  asupra  vrăjmaşilor,  fară  de  război  şi  fară  de 
sânge,  cu  rugăciunile  Preacuratei  Fecioarei  Născătoarei  de  Dumnezeu,  căreia  şi  Celui 
Născut  dintru  Dânsa,  Hristos  Dumnezeu,  să-I  fie  de  la  noi  cinste,  mulţumire  şi 
închinăciune,  acum  şi  pururea  şi  în  vecii  vecilor.  Amin. 

Minunile  Maicii  Domnului  cu  cei  păcătoşi  care  s-au  pocăit 


MINUNEA  96  -  Precista  mustră  pe  o  femeie  desfrânată 

In  cetatea  Florenţei  era  o  desfrânată  vestită,  cu  numele  Benedicta.  Acesteia  i 
s-a  arătat  o  dată  Precista  şi  i-a  zis:  „Socoteşte  fiică,  şi  să  ştii  cu  adevărat  acest  lucru,  că 
mulţi  oameni,  care  au  greşit  cu  mult  mai  puţin  decât  tine,  iar  alţi  dintr-înşii  încă  nici  un 
păcat  de  moarte  n-au  făcut,  şi  totuşi  sunt  osândiţi  la  iad  şi  se  vor  munci  în  veci.  Cu  atât 
mai  mult  tu,  de  nu  te  ve  îndrepta  prin  pocăinţă".  Acestea  auzind  Benedicta,  s-a  speriat  şi 
şi-a  îndreptat  viaţa  (95,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  97  -  Precista  face  judecată  dreaptă 

Zenon,  împăratul  grecesc,  petrecea  viaţa  sa  în  multă  slobozenie  şi  veselie. 
Odinioară,  a  luat  o  fată  a  unei  femei  văduve,  ca  să  desfrâneze  cu  dânsa.  Atunci  aceea 
femeie  s-a  rugat  lui  Dumnezeu  şi  Precistei,  să-i  scape  fata  de  necinstire,  iar  peste  împărat 
să  aducă  supărare,  pedepsindu-1.  Precista,  arătându-se  acelei  femei,  i-a  zis:  „Am 
împiedicat  pe  Zenon  să-ţi  necinstească  fata,  pe  care  a  dus-o  în  casa  sa,  dar  nu  am  adus 
supărare  asupra  lui  şi  a  casei  sale,  deoarece  Zenon  şi  cu  mama  lui,  aduc  multe  milostenii 
săracilor,  în  fiecare  zi"  (99,  Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  98  -  Precista  salvează  pe  un  tânăr  desfrânat  printr-o  vedenie 

înfricoşătoare 


Un  tânăr  oarecare  din  Bononia  petrecea  în  multe  răutăţi,  ducând  o  viaţă  de 
slobozenie  şi  zburdălnicie.  Odinioară  a  avut  o  vedenie  care  1-a  înspăimântat  foarte  mult:  I 
se  părea  lui,  ca  şi  cum  ar  fi  fost  într-un  loc  necunoscut,  într-o  câmpie  mare,  în  care  a 
apărut  o  dihanie  foarte  straşnică,  care  venea  asupra  lui.  Tânărul,  fugind  dinaintea  acesteia 
pe  acea  câmpie,  a  văzut  în  depărtare  o  casă.  Aleargă  într-acolo  ca  să  scape  de  primejdie, 
dar  casa  era  încuiată.  A  început  atunci  a  bate  în  uşă,  rugându-se  să-i  descuie,  ca  să  intre 
înăuntru  şi  să  scape.  Insă  i  s-a  răspuns  astfel:  „Eu  sunt  bunătatea  care  locuiesc  aici,  iar  tu 
eşti  rău  şi  nu  poţi  ca  să  locuieşti  aici".  Tânărul  auzind  aceste  cuvinte,  s-a  întristat  foarte 
mult  şi  a  fiigit  mai  departe.  întâlnind  mai  încolo  o  altă  casă,  a  mers  la  aceea  şi  a  început  a 
bate  la  uşă  şi  a  se  ruga  să-i  deschidă,  ca  să  intre  înăuntru.  Stăpâna  casei  care  vieţuia  acolo 
îi  răspunse  lui:  „Eu  sunt  dreptatea  şi  locuiesc  aici.  Aceasta  este  casa  mea,  şi  nu  te  voi 
primi  oaspete  pe  tine,  căci  dreptatea  nu  apără  pe  cel  ce  naşte  nedreptate".  Tânărul  a  fugit 
şi  de  acolo  apoi,  văzând  altă  casă,  a  început  a  se  ruga  cu  glas  tare  să-1  lase  în  casă,  pentru 
a  scăpa  de  acea  arătare  şi  frică,  care  îl  cuprinse.  Din  casă  însă  îi  răspunse:  „Eu  sunt  pacea 
şi  locuiesc  aici,  tu  nu  ai  pace  cu  mine,  nici  odihnă,  ci  numai  oameni  cu  voie  bună,  căci  eu 
pururea  gândesc  la  pace  şi  nu  la  altă  amestecătură.  Iţi  voi  da  ţie  un  sfat  bun  şi  de  folos. 
Mai  încolo  de  mine  vieţuieşte  sora  mea,  care  ştie  să  dea  sfat  celor  supăraţi;  du-te  la  dânsa 
şi  o  ascultă  cum  te  va  povăţui  şi  învăţa".  S-a  dus  tânărul  la  dânsa  şi  bătând  la  uşă,  i-a 
răspuns  lui:  „Eu  sunt  mila  care  locuiesc  aici;  iar  ţie  de-ţi  este  voia  să  te  izbăveşti  din 
această  nevoie,  mergi,  de  te  închină  Precistei,  şi  te  roagă.  Ea  te  va  ascunde  dinaintea 
acestei  arătări  straşnice,  căci  după  cum  corabia  lui  Noe  a  primit  vietăţile  cele  curate  şi 
cele  necurate  aşa  şi  Precista,  ca  un  izvor  de  milostenie,  pe  nici  unul  nu-1  trece  cu 

vederea".  El  s-a  rugat  atunci  Precistei  şi  vedenia  cea  groaznică  s-a  stins  (100,  Minunile 
Maicii  Domnului  400,  de  profesor  Dumitru  Stănescu,  ediţia  1925). 


MINUNEA  99  -  Un  prunc  înfăşat  a  vorbit  despre  mijlocirea  Precistei 

pentru  noi 

Odinioară  a  fost  în  ţara  Italiei  un  cutremur  de  pământ  atât  de  puternic  încât 
casele,  turnurile  şi  zidurile  cetăţilor  au  căzut  şi  au  ucis  foarte  mulţi  oameni.  In  acel  timp, 
s-au  arătat  pe  cer  multe  semne  înfricoşătoare.  Oşti  de  foc  mergeau  de  la  miazănoapte  la 
răsărit  şi  de  la  răsărit  la  apus.  Oamenii  văzând  nişte  lucruri  groaznice  ca  acestea,  socoteau 
că  s-a  apropiat  sfârşitul  lumii  şi  că  vine  înfricoşata  judecată  a  lui  Dumnezeu.  Dar  într- 
acea  vreme  într-o  cetate  ce  se  chema  Cremon,  un  prunc  mic,  înfăşat,  ce  se  afla  încă  culcat 
în  leagăn,  prin  rânduiala  lui  Dumnezeu,  a  început  a  grăi  cu  cuvinte,  rostind  următoarele: 
„Am  văzut  pe  Precista  stând  înaintea  lui  Hristos,  Fiul  său.  Ea  se  roagă  lui  Dumnezeu  să 
nu  piardă  lumea".  După  aceea,  pruncul  acela  iar  a  tăcut  şi  n-a  mai  grăit  până  când  a  sosit 
vremea  să  grăiască  de  obicei  pruncii  (101,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  100  -  Un  cămătar  salvat  prin  mijlocirea  Precistei 


In  Italia  trăia  un  cămătar,  care  se  chema  lacob,  care  adunase  multe  bogăţii  din 
camătă.  Acesta  odinioară  rugându-se  Precistei,  înaintea  icoanei  ei,  a  auzit  un  glas, 
zicându-i:  „lacobe,  lacobe.  Dă-mi  mie  şi  Fiului  meu  o  sumă  ca  acea,  care  obişnuieşti  a 
lua  de  la  datornicii  tăi".  Auzind  lacob  glasul  acela,  s-a  întors  şi  a  dat  ce  era  adunat  din 
camătă. 

După  aceea,  mai  târziu,  când  s-a  îmbolnăvit  şi  era  să  moară,  a  văzut  cum 
Sfântul  Arhanghel  Mihail  punea  într-o  cumpănă  faptele  lui  cele  bune.  lacob  s-a  speriat 
foarte  mult  de  acest  lucru  şi  s-a  rugat  Precistei.  Atunci  s-a  arătat  Precista  şi  a  pus  şi 
rugăciunile  cu  care  el  s-a  rugat  către  dânsa.  După  aceea,  cumpăna  cea  cu  fapte  bune,  a 
biruit  cumpăna  cea  cu  fapte  rele  a  diavolilor  (102,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  101  -  Maica  Domnului  salvează  de  la  moarte,  pe  un  tânăr 

nevinovat 


In  ţara  Spaniei,  un  om  cu  femeia  sa  şi  cu  un  fecior  al  lor  tinerel,  dar 
îmbunătăţit  cu  viaţa,  au  mers  la  o  cetate  care  se  chema  Compostela,  ca  să  se  închine  acolo 
la  mormântul  Sfântului  lacob  Apostolul,  feciorul  lui  Zevedeu.  Mergând  ei  şi  ostenindu-se 
de  cale,  s-au  abătut  printr-o  cetate  care  le  era  în  cale,  ca  să  se  odihnească  peste  noapte 
într-o  casă.  Stăpânul  casei  aceleia  avea  o  fată  de  vârstă  apropiată  care,  văzând  pe  tânărul 
fecior,  şi  râvnind  la  frumuseţea  lui,  la  îndemnat  la  fapte  de  ruşine.  Dar  el,  având  frica  lui 
Dumnezeu,  a  respins-o  pe  ea.  Fata  mâniindu-se  şi  vrând  să  se  răzbune  pe  dânsul,  a  pus  în 
desagii  lui,  fără  ştirea  tatălui  său  şi  a  mamei  sale,  un  lucru  oarecare  de  valoare,  din  casă. 
A  doua  zi  sculându-se  şi  pregătindu-se  de  plecare,  fata  a  început  să  strige,  că  străinii  aceia 
i-au  fiirat  oarecare  lucru.  Auzind  acestea  tatăl  fetei,  a  trimis  slugile  şi  au  întors  pe  străini 
din  cale.  Aflând  în  desagii  tânărului  lucrul  dispărut,  1-a  dat  pe  mâna  judecătorului,  care  a 
poruncit  să  fie  executat  prin  spânzurătoare.  Părinţii  plângând  cu  durere  pentru  fiul  lor,  şi- 
au  continuat  drumul  spre  Compostela.  După  ce  s-au  închinat  la  mormântul  Sfântului 
Apostol  lacob,  ei  s-au  întors  iarăşi  prin  cetatea  unde  spânzuraseră  fără  de  vină  pe  fiul  lor. 
Mergând  mama  lui  la  dânsul  plângând,  tânărul  pe  care  îl  credeau  mort,  a  zis  către  dânsa: 
„Nu  mai  plânge  Maica  mea.  Eu  sunt  viu,  căci  Maica  Domnului  şi  Sfântul  Apostol  lacob, 
nu  m-au  lăsat  pe  mine  să  mor,  şi  m-au  ţinut  viu.  Acum  du-te  la  judecătorul  care  m-a 
condamnat  la  moarte,  nefiind  vinovat  şi  spune -i  lui  că  sunt  viu  pentru  dreptatea  şi 
nevinovăţia  mea.  Să  poruncească  să  mă  ia  de  pe  lemn  şi  să  mă  dea  ţie".  Mama  lui 
spunând  aceasta  judecătorului,  acesta  a  poruncit  de  1-a  luat  îndată  de  pe  lemn  şi  1-a  dat 
părinţilor  săi  viu  şi  sănătos  (10,  Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  102  -  împăratul  trufaş  adus  la  pocăinţă  prin  cuvântul  Maicii 

Domnului 


Un  împărat  plin  de  trufie,  a  poruncit  să  fie  şterse  din  Sfânta  Evanghelie,  acele 
cuvinte  pe  care  Maica  Domnului  le-a  rostit  către  Elisabeta:  „Coborî-ta  pe  cei  puternici  de 
pe  tronuri  şi  a  înălţat  pe  cei  smeriţi"  (Luca  1,  52),  socotind  că  pe  dânsul  nu-1  va  surpa 
nimeni  din  scaun.  După  aceea,  mergând  să  facă  baie  într-un  loc,  în  timp  ce  se  afla  în  apă 
dezbrăcat,  hainele  fiind  pe  mal,  vine  un  înger  al  lui  Dumnezeu,  care  luând  chipul 
împăratului  şi  îmbrăcându-se  cu  hainele  lui,  a  plecat  cu  slugile  împăratului  la  palat,  şi  s-a 
urcat  pe  tron.  împăratul  ieşind  din  apă  şi  negăsindu-şi  hainele  lui,  s-a  îmbrăcat  în  nişte 
zdrenţe  de  cerşător  care  i-au  fost  lăsate  în  loc  şi  a  plecat  spre  palatul  său  împărătesc. 
Ajungând  aici,  a  început  a  se  mânia  şi  a  striga  că  el  este  împăratul,  şi  că  va  pedepsi  pe  cei 
ce  şi-au  bătut  joc  de  dânsul.  Dar  slugile  necunoscându-1,  şi  crezându-1  că  este  nebun, 
râdeau  şi  îşi  băteau  joc  de  un  asemenea  stăpân.  Acelaşi  lucru  s-a  întâmplat  şi  cu  lovian 
împăratul,  pe  care  la  fel  1-a  umilit  Dumnezeu. 

împăratul  văzând  acestea,  şi-a  adus  aminte  de  trufia  sa  şi  şi-a  plâns  păcatul 
său,  căindu-se  pentru  ceea  ce  a  vrut  să  facă.  După  această  umilire,  îngerul-împărat  1-a 
chemat  la  sine,  i-a  dat  hainele  înapoi  şi  1-a  sfătuit  ca  de  aici  înainte  să  nu  se  mai  trufească. 
După  aceea,  aşezându-1  în  scaunul  său  împărătesc,  s-a  făcut  nevăzut  (356,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  103  -  Maica  Domnului,  prin  Sfânta  sa  icoană,  cheamă  la 

pocăinţă  pe  Măria  Egipteanca 


Intr-una  din  mănăstirile  de  pe  malul  Iordanului,  trăia  un  cuvios  părinte, 
anume  Zosima,  un  om  foarte  îmbunătăţit  cu  viaţa  şi  desăvârşit  în  nevoinţa  pustnicească. 
Intr-un  an  sosind  Sfântul  şi  Marele  Post  al  Paştelui,  luând  puţină  hrană  uscată,  şi  având 
numai  îmbrăcămintea  de  pe  sine,  a  trecut  râul  Iordan  şi  s-a  cufundat  în  adâncul  pustiei, 
dorind  să  petreacă  această  sfântă  perioadă  în  rugăciune  curată  şi  linişte  desăvârşită.  De 
asemeni  dorea  să  întâlnească  în  aceste  pustietăţi,  vreun  rob  al  lui  Dumnezeu,  mult  mai 
îmbunătăţit  decât  dânsul,  de  la  care  să  înveţe  desăvârşirea  vieţii  pustniceşti.  Dumnezeu 
văzând  râvna  şi  dragostea  lui,  îi  împlineşte  această  dorinţă  bună,  într-un  chip  minunat. 

După  o  călătorie  în  pustie,  de  12  zile,  a  văzut  în  depărtare  o  umbră  de  om, 
care  era  fară  îmbrăcăminte  pe  sine,  având  părul  capului  alb  ca  lâna  şi  scurt  până  la 
grumaji.  La  început,  crezând  că  este  nălucire  diavolească,  s-a  însemnat  cu  semnul  Sfmtei 
Cruci,  dar  mai  apoi  s-a  convins,  spre  marea  lui  bucurie,  că  este  un  rob  al  lui  Dumnezeu. 
Cuviosul  Zosima  privind  spre  miazăzi,  s-a  îndreptat  spre  acea  fiinţă,  dar  care  înţelegând 
ce  are  de  gând,  a  început  să  fugă  de  el.  Atunci  Cuviosul  a  început  să  fugă  şi  el,  şi  alergând 
mai  repede  a  început  să  se  apropie  de  acea  persoană  necunoscută.  Când  glasul  i  se  putea 
auzi,  a  început  a  striga,  implorând  pe  acea  persoană  să  se  oprească  spre  a  vorbi  cu  el. 
Atunci,  într-adevăr  s-a  oprit  la  rugămintea  lui,  şi  s-a  adresat  cu  următoarele  cuvinte: 
„Awa  Zosima,  iartă-mă  pentru  Domnul,  că  nu  pot  să  mă  arăt  ţie,  căci  sunt  femeie  goală, 
precum  mă  vezi,  şi  ruşinea  trupească  îmi  este  neacoperită.  Dacă  voieşti  să-mi  dai  mie, 
femeii  celei  păcătoase,  rugăciunea  şi  binecuvântarea  ta,  aruncă-mi  o  haină  cu  care  să-mi 
acopăr  goliciunea  şi  apoi,  întorcându-mă  către  tine,  voi  primi  binecuvântarea  ta". 

Cuviosul  Zosima  auzind  că  este  chemat  pe  nume,  a  fost  cuprins  de  frică  şi 
spaimă  mare,  dându-şi  seama  că  se  află  în  faţa  unei  persoane  văzătoare  cu  duhul. 

Dezbrăcându-şi  o  haină  veche  şi  ruptă,  ce  o  avea  pe  deasupra,  i-a  aruncat-o,  şi 
întorcându-se,  ea  şi-a  acoperit  goliciuneaa.  Apoi  apropiindu-se  puţin  de  Zosima,  a  zis 
către  el:  ,J'entru  ce  ai  voit,  părinte  Zosima,  a  vedea  pe  o  femeie  păcătoasă,  sau  ce  voieşti 
să  înveţi  şi  să  auzi  de  la  mine,  de  te-ai  sârguit  a  suferi  atâta  osteneală  de  drum?".  Dar  el 
aruncându-se  cu  faţa  la  pământ,  cerea  binecuvâitarea  de  la  Cuvioasa.  Amândoi  fiind  la 
pământ,  cereau  binecuvântare  unul  de  la  altul.  Petrecând  mai  multă  vreme  în  aceea  stare 
de  umilinţă  cucernică,  femeia  a  zis  către  Zosima:  ,J'ărinte  Zosima,  ţie  ţi  se  cade  să  mă 
binecuvintezi  şi  să  faci  rugăciune,  pentru  că  eşti  cinstit  cu  vrednicia  preoţiei,  şi  stând  de 
mulţi  ani  înaintea  Sfântului  Altar,  aduci  Domnului  darurile  Dumnezeieştilor  Taine". 
Aceste  cuvinte  au  pornit  pe  Cuviosul  Zosima  spre  mai  mare  frică  care,  tremurând, 
suspina,  udându-şi  faţa  sa  cu  lacrimi.  însă  a  grăit  către  dânsa  cu  multă  linişte  şi  aşezată 
răsuflare:  „O,  Maică  duhovnicească!  Tu  te-ai  apropiat  de  Dumnezeu  mai  mult  decât 
mine,  prin  omorârea  şi  înstrăinarea  faţă  de  lume.  Şi  aceasta  o  arată  Dumnezeiasca  dăruire 
care  îţi  este  dată  ţie  mai  mult  decât  altor  oameni,  căci  m-ai  chemat  pe  nume,  şi  m-ai 
numit  preot,  pe  mine  care  niciodată  nu  m-ai  văzut;  drept  aceea,  tu  însuţi  să  mă 
binecuvintezi  pentru  Domnul  şi  să  faci  rugăciune  pentru  mine".  Văzând  sârguinţa  şi 
dragostea  bătrânului.  Cuvioasa  a  zis:  „Bine  este  cuvântat  Dumnezeu,  cel  ce  voieşte 
mântuirea  oamenilor";  iar  Zosima  a  răspuns:  „Amin",  şi  s-au  sculat  amândoi  de  la 
pământ.  Apoi  a  zis  către  bătrân:  ,J'entru  ce  ai  venit  la  mine  păcătoasa,  o,  omule  al  lui 
Dumnezeu,  pentru  ce  ai  voit  să  vezi  o  femeie  goală,  care  n-are  nici  o  faptă  bună?  Ori 
darul  Sfântului  Duh  te-a  povăţuit  aici,  ca  să  săvârşeşti  oarecare  slujbă  pentru  mine,  la 
vremea  cea  de  trebuinţă?  Spune-mi  cum  vieţuiesc  acum  creştinii,  cum  sunt  împăraţii  şi 
cum  sunt  Sfintele  Biserici?".  Zosima  a  răspuns:  „Prin  rugăciunile  voastre  cele  sfinte. 
Dumnezeu  a  dăruit  pace  Bisericii  Sale;  primeşte  rugămintea  mea,  a  nevrednicului  bătrân 
şi  te  roagă  Domnului  pentru  toată  lumea  şi  pentru  mine  păcătosul,  ca  să  nu-mi  fie  fară  de 
roadă  umblarea  în  această  pustietate".  Ea  a  zis  atunci  către  bătrân:  „Ţie  se  cuvine.  Părinte 
Zosima,  să  te  rogi  pentru  mine  şi  pentru  toţi  oamenii,  mai  ales  având  preoţeasca  hirotonie 

şi  spre  aceasta  fiind  rânduit.  însă  deoarece  suntem  datori  a  face  ascultare,  ceea  ce  mi  se 
porunceşte  prin  tine,  voi  face".  Zicând  acestea,  s-a  întors  cu  faţa  spre  răsărit,  şi  ridicându- 
şi  ochii  în  sus,  şi  înălţându-şi  mâinile,  a  început  a  se  ruga  în  şoaptă,  fară  ca  Zosima  să 
înţeleagă  vreun  cuvânt  rostit  de  dânsa.  în  acest  timp  el  sta  de  faţă  tremurând,  avându-şi 
privirea  îndreptată  spre  pămâit.  Mai  apoi  ridicându-şi  puţin  privirea  şi  uitându-se  spre 
acea  cuvioasă  femeie,  a  văzut-o  în  timp  ce  se  ruga,  înălţată  de  la  pământ  ca  de  un  cot. 
Văzând  aceasta,  Zosima  a  fost  cuprins  de  mare  frică,  şi  a  căzut  cu  faţa  la  pământ,  udându- 
se  cu  lacrimi  şi  zicând  în  taină:  „Doamne  miluieşte".  în  acest  timp  a  fost  cuprins  de 
temerea,  ca  nu  cumva  ceea  ce  vede  să  fie  nălucire  şi  înşelăciune  diavolească.  Dar  acest 
gând  al  lui  nu  s-a  putut  ascunde  de  Cuvioasa,  care  1-a  dojenit  cu  blândeţe,  zicându-i: 
„Părinte  Zosima!  Pentru  ce  te  tulbură  gândurile,  zicându-ţi  că  sunt  nălucire  şi  duh,  iar 
rugăciunea  mea,  prefăcătorie?  Te  rog  să  fii  încredinţat  cu  adevărat,  fericite  Părinte,  că  nu 
sunt  duh  şi  nălucire,  ci  femeie  păcătoasă,  cu  trup  pământesc  din  praf  şi  cenuşă,  care  nu 
gândesc  nimic  duhovnicesc.  Iţi  mărturisesc,  cum  că  din  pruncie  am  fost  luminată  cu 
Sfântul  Botez".  Zicând  acestea,  s-a  însemnat  cu  semnul  Sfintei  Cruci,  spre  adeverirea 
celor  mărturisite  de  dânsa. 

După  toate  acestea.  Cuviosul  Zosima  a  jurat-o  pe  numele  Domnului  nostru 
lisus  Hristos,  adevăratul  Dumnezeu,  Cel  ce  S-a  născut  din  Sfânta  Fecioară  Măria,  să-şi 
destăinuie  viaţa  ei  de  mai-nainte,  precum  şi  ostenehle  şi  nevoinţa  pustnicească  din  acea 
pustie  sălbatică,  prin  care  a  bineplăcut  atât  de  mult  lui  Dumnezeu.  La  rugămintea  lui, 
această  Cuvioasă,  cu  multă  greutate  şi  ruşine,  pentru  trecutul  ei  cel  nespus  de  vinovat,  a 
început  să-şi  povestească  propria-i  viaţă.  Astfel,  Cuviosul  Zosima  a  aflat  cum  că  ea  s-a 
născut  în  ţara  Egiptului,  într-un  sat  din  apropierea  cetăţii  Alexandria.  La  vârsta  de  12  ani, 
părăsindu-şi  iubirea  şi  casa  părintească,  a  plecat  la  Alexandria  unde,  întinându-şi  fecioria, 
s-a  dedat,  timp  de  1 7  ani,  la  o  desfrânare  ce  depăşea  orice  limită.  Iar  lucrul  acesta  îl  făcea, 
nu  pentru  îmbogăţire,  ci  numai  din  imboldurile  şi  instinctul  pasiunilor  nesăţioase,  ce  la 
dânsa  se  manifestau  într-un  mod  cu  totul  ieşit  din  comun.  Din  această  cauză  ajunsese  la 

atâta  neruşinare,  încât,  rar  de  scăpa  cineva  dintre  bărbaţi,  nebatjocorit  de  dânsa.  Şi  după 
cum  înverşunarea  şi  neruşinarea  duc  la  împietrire  şi  la  netemerea  de  Dumnezeu  şi 
defăimarea  celor  Sfinte,  şi  din  acest  punct  de  vedere  a  depăşit,  de  asemeni,  orice  limită. 

Din  cele  ce  urmează  se  va  vedea,  până  unde  a  putut  ajunge  cu  această  netemere  de 
Dumnezeu. 

Intr-o  zi  de  vară,  a  văzut  pe  mai  mulţi  bărbaţi  că  se  îndreptau  spre  mare. 
Apropiindu-se  ea,  a  întrebat  pe  unul  dintre  ei  unde  merg  şi  i  s-a  răspuns  că  la  Locurile 
Sfinte  de  la  Ierusalim,  pentru  prăznuirea  înălţării  Sfintei  Cruci.  Atunci  s-a  oferit  să 
meargă  şi  ea  cu  ei  pe  corabie,  nu  pentru  închinarea  la  Sfintele  locuri,  ci  pentru  a  petrece  şi 
a  batjocori  pe  toţi  cei  ce  vor  pleca  în  acea  călătorie  pe  mare.  Când  povestea  Cuvioasa, 
Părintelui  Zosima  de  tot  ce  a  făcut  pe  corabie  şi  chiar  şi  la  lerusahm,  se  cutremura  de 
groază,  şi  considera  că  spurcă  văzduhul,  prin  rostirea  unor  cuvinte  ce  descriu  asemenea 
fapte.  Dar  mila  lui  Dumnezeu,  care  îndelung  rabdă  şi  aşteaptă  întoarcerea  celui  păcătos, 
îndelung  a  răbdat  şi  pe  această  femeie,  fără  să  o  pedepsească,  şi  a  aşteptat  şi  economisit 
întoarcerea  ei,  cu  multă  bunătate. 

De  ziua  praznicului  Sfintei  înălţări  a  cinstitei  Cruci,  a  văzut  cum  foarte  de 
dimineaţă  mulţime  de  oameni  alergau  într-un  gând  către  Sfânta  Biserică,  atunci  a  mers  şi 
dânsa  împreună  cu  ceilalţi,  până  în  pridvorul  bisericii.  Apropiindu-se  de  uşa  bisericii,  se 
lupta  să  intre  înăuntru,  dar  o  putere  nevăzută  o  împingea  înapoi.  Toţi  oamenii  reuşeau  să 
intre  înăuntru,  numai  ea  rămânea  în  pridvor,  reţinută  de  o  putere  dumnezeiască.  După  ce 
a  încercat  de  trei  sau  patru  ori  să  intre,  s-a  retras  într-un  colţ,  plină  de  ruşinare  şi 
deznădejde,  gândindu-se  la  cauza  pentru  care  ei  nu  i  s-a  dat  voie  a  intra  în  sfânta  biserică 
şi  a  vedea  cinstitul  lemn  al  Sfintei  Cruci.  Atunci,  darul  lui  Dumnezeu  atingându-se  de 
inima  sa  şi  de  ochii  minţii  sale  şi  luminându-i,  a  început  să-şi  dea  seama  că  pentru 
grozăvia  păcatelor  sale,  nu  i  s-a  dat  voie  să  intre  înăuntru.  Atunci  a  început  a  plânge  cu 
amar,  a  se  tângui  şi  a  bate  în  piept,  scoţând  suspinuri  din  adâncul  inimii  sale.  Mai  departe. 
Cuvioasa  povesteşte  astfel:  pe  când  plângeam  în  locul  unde  mă  afiam,  am  văzut  stând 

atârnată  sus  pe  perete,  icoana  Preasfintei  Născătoarei  de  Dumnezeu  şi  am  zis  către  ea, 
privindu-o  fară  de  abatere,  cu  ochii  şi  cu  mintea:  „O!  Fecioară  Stăpână,  care  ai  născut  cu 
trup  pe  Dumnezeu  Cuvântul!  Ştiu  cu  adevărat  că  nu  este  cu  cuviinţă  şi  cu  plăcere  Ţie,  ca 
să  privesc  eu  desfrânata,  şi  cea  atât  de  necurată,  spre  Cinstită  icoana  Ta.  Preacurată  şi 
pururea  Fecioară  Mărie,  care  ai  trupul  şi  sufletul  curat,  cu  dreptate  este  ca  eu  desfrânata  şi 
preanecurata  să  fiu  lepădată  de  la  fecioreasca  ta  faţă;  dar  de  vreme  ce  am  auzit  că 
Dumnezeu  pe  care  Tu  l-ai  născut  cu  trup,  pentru  aceasta  S-a  făcut  om,  ca  să  cheme  pe  cei 
păcătoşi  la  pocăinţă,  ajută-mi  mie,  care  fiind  singură  n-am  de  la  nimeni  ajutor. 
Porunceşte,  ca  să-mi  fie  şi  mie  neoprită  intrarea  în  Biserică,  şi  nu  mă  lipsi  a  vedea 
cinstitul  lemn  al  Crucii,  pe  care  Dumnezeul  cel  născut  din  tine  cu  trupul,  S-a  pironit  şi  Şi- 
a  vărsat  sângele  Său  pentru  a  mea  izbăvire;  porunceşte,  o,  Stăpână,  ca  şi  mie  nevrednicei 
să  mi  se  deschidă  uşa,  spre  închinarea  dumnezeieştii  Cruci,  şi  să-mi  fii  tu  mie 
mijlocitoare  preavrednică  de  credinţă,  către  Cel  ce  S-a  născut  din  tine;  căci  de  acum  nu- 
mi voi  mai  întina  trupul,  cu  nici  un  fel  de  faptă  a  necuratei  desfrânări;  iar  după  ce  voi 
vedea  lemnul  cel  Sfânt  al  Crucii  Fiului  Tău,  mă  voi  lepăda  cu  totul  de  lume  şi  de  cele  din 
ea,  şi  îndată  voi  ieşi,  oriunde  tu  singură  mă  vei  povăţui  pe  mine,  ca  o  chezăşuitoare  a 
mântuirii  mele". 

După  rostirea  acestei  rugăciuni,  ea  a  putut  intra  în  biserică,  fară  a  mai  fi 
oprită,  închinându-se  şi  sărutând  cu  frică  şi  cu  cutremur  Cinstitul  lemn  al  Sfintei  Cruci, 
vărsând  mulţime  de  lacrimi  de  pocăinţă.  După  aceea,  întorcându-se  înapoi,  s-a  oprit  iarăşi 
la  locul  cel  dintâi,  şi  plecându-şi  genunchii  înaintea  icoanei  pururea  Fecioarei  Născătoarei 
de  Dumnezeu,  şi  închinându-se  ei,  a  rostit  din  inimă  aceste  cuvinte:  „O!  Fecioară  pururea 
fericită.  Stăpână  de  Dumnezeu  Născătoare,  îţi  mulţumesc  din  toată  fiinţa,  deoarece  ai 
arătat  spre  mine  a  ta  preabună  iubire  de  oameni  şi  de  nevrednicile  mele  rugăciuni  nu  te-ai 
îngreţoşat,  căci  am  văzut  slava  care  cu  dreptate,  cu  nevrednicie  îmi  era  mie  desfrânatei  să 
o  văd.  Dau  slavă  lui  Dumnezeu  celui  ce  prin  tine  primeşte  pocăinţa  păcătoşilor.  Şi  ce  să 
gândesc,  sau  să  zic  mai  mult  eu  păcătoasa?  Acum  este  vremea.  Stăpână,  a  împlini  ceea  ce 

prin  mijlocirea  ta  am  făgăduit.  Acum  povăţuieşte-mă  ori  unde  voieşti  şi  Tu  să-mi  fii  mie 
de  aici  înainte  învăţătoare  spre  mântuire,  povăţuindu-mă  la  calea  pocăinţei".  Acestea 
grăindu-le,  a  auzit  un  glas  de  departe,  strigându-i:  ,J)e  vei  trece  Iordanul,  vei  afla  bună 
odihnă!". 

Auzind  glasul  acela,  şi  crezând  cum  că  a  fost  pentru  sine,  căutând  spre  icoana 
Preasfîntei  Născătoarei  de  Dumnezeu,  cu  lacrimi  a  strigat  către  dânsa:  „Stăpână,  Stăpână, 
de  Dumnezeu  Născătoare,  nu  mă  lăsa  pe  mine  păcătoasa".  După  rostirea  acestor  cuvinte, 
a  plecat  din  pridvorul  bisericii,  cu  grabnică  alergare.  Luând  trei  pâini  cu  sine,  a  trecut 
Iordanul,  s-a  afundat  în  pustia  cea  mare,  unde  a  petrecut  47  de  ani,  fară  să  vadă  faţă  de 
om,  hrănindu-se  cu  verdeţurile  sărace  ale  pustiei,  şi  suferind  ispitiri  şi  lupte  cumplite  din 
partea  vechilor  patimi  şi  a  demonilor  cumpliţi  şi  vicleni.  Dar  cu  darul  lui  Dumnezeu  şi  cu 
ajutorul  Maicii  Domnului,  pe  care  o  chema  neîncetat  în  ajutor,  a  biruit  toate  ispitele, 
săvârşindu-şi  cu  bine  călătoria  acestei  vieţi.  înainte  de  a-şi  da  obştescul  sfârşit,  după  47 
de  ani.  Dumnezeu  i-a  făcut  parte  iarăşi  de  Sfânta  împărtăşanie,  prin  Cuviosul  Zosima, 
după  care  s-a  săvârşit  cu  pace  la  întâi  aprilie. 

După  un  an  de  zile.  Cuviosul  Zosima  a  găsit  pe  Cuvioasa  răposată,  având 
scrisoare  lăsată  pe  nisip,  prin  care  îl  ruga  pe  el,  să  o  îngroape  în  acel  loc,  şi  să  o 
pomenească  în  rugăciuni  cu  numele  Măria.  Cuviosul  Zosima,  spălând  pe  Cuvioasa  Măria 
cu  lacrimi  în  loc  de  apă,  şi  rostind  rugăciunile  cele  cuvenite  acestui  moment,  a  dat 
pământului  trupul  cel  atât  de  pedepsit,  aşezându-1  cu  evlavie  într-o  groapă,  ce  a  fost 
săpată  de  un  leu  trimis  de  Dumnezeu  spre  ajutor  Cuviosului  Zosima.  Aceasta  a  fost  viaţa 
şi  petrecerea  Cuvioasei  Măria  Egipteanca,  cea  care  a  fost  salvată  din  pierzare  prin 
mijlocirea  şi  sprijinul  Maicii  Domnului,  care  pentru  păcatele  şi  plăcerile  tinereţilor,  a 
trebuit  să  plătească  atât  de  scump  în  această  viaţă,  printr-o  chinuire  şi  însingurare 
asemenea  cu  moartea,  de  care  însingurare  a  avut  parte  şi  după  moarte,  căci  chinuitul  ei 
trup  a  rămas  necunoscut  şi  neştiut  de  nimeni  în  pământul  uscat  al  acelui  pustiu  neumblat 
(Vieţile  Sfinţilor,  1  aprilie). 

114 


MINUNEA  104  -  Maica  Domnului  salvează  pe  monahul  pătimaş 


Un  monah  oarecare  era  chelar  într-o  chinovie  şi  împărţea  vin  fraţilor.  El  avea 
multă  evlavie  către  Prestanţa  Născătoare  de  Dumnezeu,  nelipsind  niciodată  de  la  slujba 
bisericii,  fiind  osârdnic  la  slujbele  lui  cele  sufleteşti,  la  fel  şi  la  cele  trupeşti  ale 
călugărilor.  Insă  iubea  vinul,  sărmanul!  Şi  fiindcă  avea  slujba  aceea,  de  multe  ori  bea  mai 
mult  de  cât  alţii. 

într-una  din  zile  a  cinat  şi  a  băut  până  când  s-a  îmbătat  şi  a  căzut  în  aşternutul 
său.  In  ceasul  Utreniei  era  adormit,  însă  auzind  toaca  s-a  sculat  cum  a  putut  ca  să  se  ducă 
la  biserică.  Pentru  că,  după  cum  am  zis  mai  sus,  el  avea  mult  dor  de  cele  dumnezeieşti  şi 
nu  voia  să  se  lipsească  niciodată  de  adunarea  cea  de  mântuire  a  fraţilor. 

Mergând  puţină  depărtare  de  loc,  cu  greu  înainta  spre  biserică,  pentru  că  îl 
durea  capul  de  beţie,  însă  pentru  dorul  pe  care  îl  avea,  se  ducea  înainte.  Atunci  diavolul, 
prefacându-se  în  chipul  unui  taur,  venea  înaintea  lui  şi  se  arăta  cum  că  vrea  să-1  lovească 
cu  coamele,  însă  monahul  nu  s-a  speriat  şi  facându-şi  cruce,  vrăjmaşul  s-a  depărtat  puţin. 
Şi  iarăşi  închipuindu-se,  s-a  făcut  câine  negru  şi-1  împiedica,  să  nu  meargă  mai  departe, 
dar  el  facându-şi  cruce  ca  şi  mai  înainte,  se  ducea.  Iar  când  a  ajuns  la  poarta  bisericii,  s-a 
făcut  dracul  leu  preaînfricoşat  şi  s-a  pornit  asupra  lui  să-1  rupă.  Atunci,  arătându-se  o 
femeie  preafrumoasă  a  izgonit  pe  dracul,  mustrându-1  pe  dânsul  cu  îngrozire,  cum  de  a 
îndrăznit  să  facă  rău  robului  ei.  Apoi,  apucând  pe  monah  de  mână,  1-a  dus  la  chiHa  lui, 
zicându-i:  „Păzeşte-te  de  acum  înainte  să  nu  te  mai  îmbeţi,  dacă  doreşti  să  te  mântuieşti; 
mărturiseşte-ţi  păcatul  acesta  la  cutare  duhovnic  şi  să  faci  canonul  care  ţi-1  va  da".  Iar 
monahul  a  întrebat-o  pe  dânsa,  cine  este,  de  a  făcut  atâta  bunătate  cu  el?  Iar  ea  a  răspuns: 
„Eu  sunt  Maica  lui  lisus  Hristos!".  Acestea  auzindu-le  el,  a  căzut  la  pământ  cu  frică 
multă,  ca  să  i  se  închine,  dar  ea  s-a  făcut  nevăzută. 

A  plâns  de  bucurie  şi  s-a  aflat  în  ceasul  acela  sănătos  şi  nevătămat  de  beţie. 
Mărturisindu-se  cu  sârguinţă  şi  cu  dinadinsul,  după  porunca  cea  dumnezeiască,  a  păzit 

canonul  şi  s-a  depărtat  de  vin,  după  cum  se  cade  să  facă  fiecare  creştin  care  se  biruieşte 
de  această  patimă.  Şi  care  nu  se  va  mărturisi  cu  de-amănuntul,  să  ştie  că  se  va  munci. 

Toţi  sunt  datori  să  se  păzească  de  multă  băutură,  ca  de  mare  desfrânare. 
Deschide-ţi  ochii  voştri,  cei  ce  iubiţi  beţia  şi  vă  siliţi  ca  să  vă  depărtaţi  de  ea,  pentru  ca  să 
nu  vă  lipsiţi  de  veşnica  veselie  şi  îndulcire.  Pe  care,  dea  Dumnezeu,  ca  noi  toţi  să  o 
dobândim,  pentru  rugăciunile  cele  bine  primite  ale  pururea  Fecioarei  Măria,  Născătoarea 
de  Dumnezeu.  Amin  (45,  Minunile  Maicii  Domnului  de  Neamţ,  ediţia  1924  şi  1990). 


MINUNEA  105  -  Maica  Domnului  izbăveşte  pe  monahul  muncit  de 

dracul  desfrânării 

Un  monah  oarecare  se  liniştea  în  muntele  Eleonului.  El  avea  o  icoană 
preafrumoasă  a  Născătoarei  de  Dumnezeu,  în  chilia  lui,  la  care  avea  multă  evlavie.  Şi  i  se 
ruga  în  fiecare  zi,  cerând  ca  să-1  izbăvească  de  dracul  curviei.  El  avea  atâta  război  de  la 
această  patimă,  că  nu-1  lăsa  nici  ziua,  nici  noaptea  şi  îl  avea  atât  de  biruit,  încât  se 
primejduia  să  cadă  şi  în  faptă.  îndată  ce  se  aprindea  în  inima  lui  văpaia  aceea  vătămătoare 
de  suflet  a  spurcatei  pofte,  alerga  la  sfânta  icoană  şi,  rugându-se  cu  lacrimi,  se  prăpădea 
sminteala  trupului. 

Deşi  bine  vedea  vrăjmaşul,  cum  cu  ajutorul  Născătoarei  de  Dumnezeu,  fratele 
se  izbăvea,  el  nu  înceta,  ci  totdeauna  îl  ispitea. 

Şi  într-o  zi  stând  afară  din  chilie,  i-au  venit  iarăşi  viclenele  gânduri.  Vrând  să 
alerge  către  rugăciune  după  obişnuinţa  lui,  a  văzut  cu  ochii  arătat  pe  diavolul,  căruia  îi 
zise:  „Până  când,  vrăjmaşule  al  adevărului,  vrei  să  mă  ispiteşti?  Nu  ai  cunoscut  socoteala 
mea,  cum  că  nu  mă  supun?  Pentru  ce  în  zadar  mă  munceşti?".  Şi  a  răspuns  lui  diavolul: 

„Eu  pe  mulţi  alţii  mai  îmbunătăţiţi  decât  tine  am  biruit,  şi  voiesc  să  te  fac  şi  pe  tine  să  te 
biruieşti  mai  pe  urmă,  căci  nu  mă  lenevesc,  nici  altă  slujbă  decât  aceasta  nu  am.  Insă  dacă 
vei  face  ceea  ce  îţi  voi  zice  ţie,  voi  înceta  să  te  mai  supăr".  Iar  acela  a  zis:  „Ce  voieşti  să 
fac?".  Răspuns-a  lui  dracul:  „Cu  înlesnire  şi  puţin  lucru  este  ceea  ce  îţi  cer  ţie.  Dar  fa 
jurământ,  cum  că  nu  vei  mărturisi  altcuiva,  şi  îţi  voi  spune".  Iar  pustnicul,  ca  un  om 
neînvăţat  şi  fără  de  răutate  ce  era,  pentru  dorul  ca  să  se  izbăvească  de  acest  fel  de  război, 
s-ajurat  ca  să  nu  spună  altcuiva.  I-a  zis  lui  vicleanul  şarpe:  „Să  nu  te  mai  închini  de  acum 
icoanei  pe  care  o  ai  în  chilia  ta;  scoate-o  pe  dânsa  afară  din  chihe,  şi  eu  de  acum  nu  te  voi 
mai  supăra".  Iar  monahul  a  zis:  „Mâine  îţi  voi  da  răspuns  pentru  aceasta".  După  care 
dracul,  facându-se  nevăzut,  monahul  se  sfărâma  cu  gândurile,  neştiind  ce  să  facă  din 
două.  Şi  avea  mare  necaz  şi  scârbă,  dar  mai  ales  pentru  că  s-ajurat  ca  să  nu  mărturisească 
nimănui.  Căci  diavolul  cel  preaviclean  s-a  silit  să-i  încuie  uşa,  ca  să  nu  întrebe  pe  vreun 
dascăl  care  să-1  înveţe  despre  greşeala  cea  mai  mică,  sau  cea  mai  mare  dintre  ele. 

Insă  în  ziua  aceea  a  venit  în  munte  Avva  Teodor  Eliotul,  care  era  iscusit  în 
Sfintele  Scripturi  şi  deprins  în  faptele  bune,  din  ispitele  dracilor,  şi  câţi  îl  întrebau  luau 
mare  folos  sufletesc.  Şi  ducându-se  şi  monahul  cel  înşelat,  i-a  vestit  lui  pricina;  iar  Avva 
1-a  canonisit  greu  pentru  jurământ,  apoi  i-a  zis  lui:  ştii  cum  că  vrăjmaşul  nu  scoate 
vreodată  pe  cineva  din  păcat  mare  ca  să-1  arunce  în  cel  mic,  ci  totdeauna  în  mai  mare 
primejdie-1  prăpăstuieşte?  Care  mai  mare  fărădelege  este,  decât  ca  să  nu  te  închini 
Stăpânei  celei  Prealăudate?  Mai  mic  păcat  este  să  curveşti  de  mii  de  ori,  decât  să  te  lepezi 
de  Născătoarea  de  Dumnezeu  cea  pururea  Fecioară.  Şi  să  nu  asculţi  de  acum  mai  mult  pe 
vicleanul  diavol,  ci  o  roagă  pe  Dânsa  şi  Ea  îţi  va  ajuta,  ca  să-1  ruşinezi  pe  el.  După  aceea 
plecând  pustnicul  de  la  Awa  şi  ajungând  la  chilie,  1-a  întâmpinat  dracul,  zicându-i:  „O! 
Bătrânule  rău,  oare  nu  te-ai  jurat  mie  ca  să  nu  spui  nimănui  orice  îţi  voi  zice  ţie?  Să  ştii  că 
pentru  călcarea  de  jurământ  ai  să  te  munceşti,  şi  eu  nu  voi  înceta  până  în  sfârşit  a  te 
ispiti".  Iar  călugărul  a  răspuns:  „Vrăjmaşule  al  binelui,  şi  preaînrăutăţitule,  ori  curvar  de 
voi  fi,  ori  jurător  strâmb,  nu  mă  vei  judeca  tu,  ci  numai  Dumnezeu  şi  Stăpânul,  Fiul 

pururea  Fecioarei,  de  care  zici  să  mă  lepăd.  Insă  eu  nu  te  voi  asculta.  Şi  acum  poţi  să  faci 
cu  mine  ce  vrei;  dar  El  îmi  va  ajuta  şi  mă  va  izbăvi  de  ispitele  şi  cursele  tale".  Atunci 
dracul  s-a  făcut  nevăzut,  iar  monahul  făcând  o  iconiţă  mică,  după  chipul  icoanei 
Preasfmtei  Născătoarei  de  Dumnezeu  pe  care  o  avea  în  chilie,  o  purta  cu  el  totdeauna.  Şi 
de  atunci  n-a  mai  putut  să-1  supere  vicleanul,  ci  a  petrecut  toată  viaţa  lui  cu  fapte  bune,  şi 
s-a  învrednicit  fericirii  celei  cereşti,  pe  care  să  dea  Bunul  Dumnezeu  ca  şi  noi  toţi  să  o 
dobândim,  cu  darul  şi  cu  iubirea  de  oameni  a  Domnului  nostru  lisus  Hristos,  Căruia  I  Se 
cuvine  slava  în  veci.  Amin  (16,  Minunile  Maicii  Domnului  de  Neamţ,  ediţia  1924  şi 
1990). 


MINUNEA  106  -  Maica  Domnului  salvează  pe  nestorianul  care  a  hulit-o 

In  vremurile  de  demult,  în  părţile  Siriei  vieţuiau  mulţi  pustnici,  pentru  că 
fiind  locul  călduros,  puteau  să  postească,  petrecând  în  neagoniseală  şi  foarte  multă 
strâmtoare. 

Pe  vremea  aceea  era,  între  alţii,  un  pustnic  îmbunătăţit  şi  scump  cu  viaţa, 
Partenie  cu  numele,  care  avea  obişnuinţă  să  se  ducă  de  multe  ori  în  muntele  Sinai  şi  să  se 
închine  Sfântului  Rug,  aducându-şi  aminte  de  minunea  care  s-a  făcut  acolo,  în  chipul 
pururea  Fecioarei  Măria.  S-a  dus  încă  şi  până  la  Marea  Roşie,  cântând  troparul  lui  loan 
Damaschin:  „In  Marea  Roşie,  chipul  Fecioarei  celei  neispitite  de  nuntă  s-a  scris 
oarecând",  şi  celelalte. 

Ducându-se  de  mai  multe  ori  acolo,  odată  a  văzut  un  mort  care  zăcea  pe 
malul  mării;  şi  milostivindu-se  de  jalnica  lui  înfăţişare,  a  făcut  rugăciune  preafierbinte,  cu 
lacrimi,  către  Domnul,  ca  să-i  ajute  mortului  aceluia,  prin  rugăciunile  Preasfmtei  Stăpânei 

noastre  Născătoarei  de  Dumnezeu.  Pe  când  se  ruga,  deodată  a  văzut  pe  mort  că  s-a  sculat 
şi  s-a  închinat,  zicând:  „Mulţumescu-ţi  ţie,  sfmte  al  lui  Dumnezeu,  că  evlavia  ta  cea  multă 
şi  dragostea  pe  care  o  ai  către  Domnul,  şi  către  pururea  Fecioara,  Maica  Lui,  nu  o 
foloseşti  numai  pentru  tine,  ci  şi  pe  mulţi  alţii  ai  slobozit  de  moartea  cea  sufletească,  după 
cum  şi  pe  mine  nevrednicul".  Auzind  acestea  Partenie,  i-a  răspuns:  „Te  jur  pe  tine  cu 
numele  aceleia  care  este  Doamna  lumii,  să-mi  spui  cine  eşti  şi  ce  folos  ai  aflat?".  Iar  acela 
a  răspuns:  ,Jlobule  al  lui  Dumnezeu,  cu  cuviinţă  este  ca  să  se  propovăduiască  în  toată 
lumea  lucrul  acesta  minunat,  şi  mai  ales  facerea  de  minune  a  pururea  Fecioarei  Măria, 
adevărata  Maică  a  lui  Dumnezeu. 

Şi  acum  ascultă:  Eu  am  fost  rătăcit  de  eresul  preapăgânului  Nestorie  şi  când 
auzeam  că  se  pomenea  numele  Doamnei  de  Dumnezeu  Născătoare,  mă  mâniam,  şi 
împotrivindu-mă  ziceam  că  era  o  mare  fărădelege  ca  să  se  zică  unei  femei.  Născătoare  de 
Dumnezeu.  Odată  am  plecat  pe  mare  la  Ierusalim,  şi  în  corabia  în  care  eram,  s-a 
întâmplat  un  om  evlavios  care  auzind  că  sunt  nestorian  mă  sfătuia  să  las  eresul.  Iar  eu  mă 
împotriveam  lui,  vrând  să  dovedesc  cu  adevărată  socoteala  mea;  şi  aşa  vorbeam  mult  cu 
dânsul,  împotrivindu-mă  până  într-atâta,  încât  era  să  ne  înjunghiem  de  atâta  ceartă,  şi 
înşişi  corăbierii  s-au  tulburat  din  cauza  noastră.  Ei  mai  întâi  ne-au  despărţit  de  vreo  două- 
trei  ori,  dar  mai  pe  urmă,  văzând  că  nu  mai  avem  pace,  nici  mergere  bună  împreună,  ne- 
au  lăsat  ca  doară  ne  vom  omorî,  ca  să  nu  le  mai  facem  o  supărare  ca  aceasta. 

Luptându-ne  aşa,  am  căzut  amândoi  în  noian,  şi  ajungând  la  fund,  am  văzut  o 
femeie  slăvită  şi  purtătoare  de  lumină,  care  1-a  luat  pe  acela  de  mână,  zicându-i:  „Fiindcă 
eşti  prietenul  meu,  deoarece  te-ai  luptat  pentru  mine,  eu  nu  te  las  să  te  îneci,  ci  du-te  ca  să 
te  închini  mormântului  Fiului  meu,  după  dorirea  ta,  şi  la  trei  ani  să  vii  la  împărăţia  Lui 
cea  Cerească".  Acestea  zicând  şi  ţinându-1  de  mână,  1-a  scos  la  pământul  cel  uscat,  căci 
marea  trăgându-se  înapoi  s-a  despărţit  în  două  părţi,  şi  nu  s-a  apropiat  de  ei.  După  care 
Stăpâna  a  zis  către  mine:  „Iar  tu,  nebunule,  du-te  în  munca  cea  veşnică,  unde  este 
dascălul  tău,  satana,  să  te  pedepseşti  cu  Nestorie,  începătorul  eresului,  şi  cu  alţii  care  nu 

mărturisesc  pe  adevărata  Născătoare  de  Dumnezeu  şi  sunt  luptători  ai  dumnezeieştii 
întrupări  a  Fiului  meu". 

Zicând  acestea,  1-a  luat  pe  acela  şi  nu  ştiu  ce  s-a  făcut  cu  el;  socotesc,  după 
cum  a  zis,  să-1  fi  dus  la  Ierusalim,  iar  pe  mine  m-a  acoperit  marea,  îndată  după  ce  a  plecat 
Fecioara.  Şi  dracii  cei  întunecaţi  luând  ticălosul  meu  suflet  l-au  dus  la  locul  cel  de  muncă 
în  care  am  văzut  mulţime  mare  de  oameni  care,  muncindu-se  cumplit,  blestema  pe 
Nestorie,  care  era  pricina  muncii  lor.  Acolo  mă  chinuiam  şi  eu  până  în  ceasul  în  care  mi 
s-a  arătat  Femeia  aceea  preaslăvită  şi  mi-a  zis:  „Ieşi  de  aici,  pentru  rugăciunile  robului 
meu  Partenie,  şi  spune-i  lui  să  nu  mai  facă  niciodată  rugăciune  pentru  vrăjmaşii  mei.  Iar 
tu  propovăduieşte  pretutindenea  munca  pe  care  o  suferă  nestorienii".  Acestea  auzindu-le, 
mi  s-a  întors  duhul  meu  în  trup.  Acum  îţi  mulţumesc  ţie,  Sfmte  al  lui  Dumnezeu,  şi  mă 
rog  ţie  să  mă  miruieşti,  că  mă  lepăd  de  spurcatul  eres  al  nestorienilor,  şi  mărturisesc  pe 
pururea  Fecioara  Măria,  adevărată  Născătoare  de  Dumnezeu,  rugându-mă  milostivirii  ei 
să  mă  primească,  pentru  rugăciunile  robului  ei,  ca  să-i  slujesc  toată  viaţa  mea,  deşi  sunt 
netrebnic". 

Auzind  acestea.  Cuviosul  Patenie  s-a  bucurat  foarte  mult  şi  ducându-se 
amândoi  la  Ierusahm,  au  aflat  pe  creştinul  cel  drept-credincios  mai  sus  amintit;  şi  plecând 
împreună  în  pustie,  au  slujit  câteşitrei  Domnului  până  la  sfârşitul  vieţii  lor,  petrecând  în 
sfinţenie.  Şi  aşa  s-au  învrednicit  de  fericirea  cea  veşnică,  pe  care  şi  noi  toţi  s-o  dobândim! 
Amin  (19,  Minunile  Maicii  Domnului  de  Neamţ,  ediţia  1924  şi  1990). 

MINUNEA  107  -  Maica  Domnului  salvează  pe  cel  ce  s-a  lepădat  de 

Hristos  prin  scrisoare 


In  părţile  Italiei  era  un  boier  oarecare,  cu  numele  Carol,  care  cheltuia  averea 
sa  pentru  desfătări,  îndulciri,  şi  desfrânări  trupeşti;  şi,  în  puţină  vreme  sărăcind  şi 
nemaiavând  de  cheltuială  ca  să  petreacă  în  galantomie  şi  cu  răsfaţare  ca  mai-nainte,  s-a 
întristat  şi  amărât  până  într-atât  încât  zicea,  ca  un  deznădăjduit,  cuvinte  de  hulă. 

Iar  într-una  din  zile  s-a  dus  într-o  pădure  să  afle  vreun  vrăjitor,  pe  care  să-1 
întrebe  dacă  nu  ar  putea  diavolul  să-1  îmbogăţească.  Umblând,  1-a  întâmpinat  pe  el 
diavolul  în  chip  de  ostaş,  şi  i-a  zis  lui:  „Eu  sunt  acela  pe  care  îl  cauţi.  Dacă  vei  primi  să- 
mi  faci  zapis  scris  cu  sângele  tău,  cum  că  te  împreunezi  cu  mine,  şi  te  lepezi  de  credinţa 
ta,  eu  îţi  voi  da  toate  bunătăţile  lumii  acestea,  şi  îţi  voi  face  toate  voile  tale,  şi  vei  avea 
atâta  mulţumire  încât  nu  va  fi  altul  asemenea  ţie".  Ticălosul  acela,  îmbătat  de  dorul  iubirii 
de  deşertăciuni,  a  primit  ca  un  deznădăjduit  ce  era  şi  a  scris  cele  împotriva  botezului, 
adică  s-a  lepădat  de  Hristos  şi  s-a  împreunat  cu  diavolul,  care  i-a  şi  dat  desfătări  şi 
bunătăţi  vremelnice,  după  cum  i  s-a  făgăduit.  Şi  lua  parte  la  toate  petrecerile  lui,  mergând 
după  el  în  chipul  ostaşului  şi  săvârşind  toate  poftele  lui.  Iar  odată,  trecând  ticălosul  acela 
pe  lângă  o  biserică,  şi  întorcând  ochii  către  ea,  a  văzut  icoana  Născătoarei  de  Dumnezeu. 
Şi  aducându-şi  aminte  de  fărădelegile  lui,  a  suspinat  cu  amar  şi  1-a  durut  inima  lui.  Atunci 
diavolul,  lovindu-1  cu  un  toiag,  atât  de  tare  încât  s-a  înnegrit  camea  lui,  i-a  zis:  „Păzeşte- 
te  de-acum  înainte,  să  nu  mai  îndrăzneşti  ca  să  priveşti  la  icoana  Fecioarei  Măria,  pentru 
că  ea  mi-a  făcut  mie  multe  pagube,  şi  pe  mulţi  i-a  luat  din  mâinile  mele,  căci  dacă  te  voi 
mai  prinde  vreodată  că  întorci  ochii  către  dânsa,  îţi  voi  da  aspră  moarte,  păgubindu-te  de 
bunătăţile  vieţii  celei  de  acum,  iar  sufletul  tău  îl  voi  lua  cu  mine  în  munca  cea  veşnică". 

Acestea  auzindu-le  ticălosul,  a  rămas  foarte  întristat,  nu  atât  pentru  rănile 
trupului,  cât  pentru  moartea  sufletului.  Şi  socotind  cum  ar  face  ca  să  scape  de  robia 

aceasta,  zicea  în  gândul  său:  vrăjmaşul  singur  a  mărturisit,  cum  că  Preasfânta  Fecioară  a 
luat  pe  mulţi  din  mâinile  lui;  poate  se  va  milostivi  şi  spre  mine  darul  ei,  ca  o  Maică  a  lui 
Dumnezeu  Celui  întru  tot  milostiv.  Acestea  le  gândea  el,  iar  vrăjmaşul,  necunoscând  cele 
ascunse  ale  inimii  lui,  1-a  trecut  pe  lângă  altă  biserică,  pentru  ca  să  vadă  dacă  îi  ascultă 
porunca.  Şi  acela  văzând  uşa  deschisă,  a  alergat  cu  sârguinţă  şi  intrând  înăuntru  a  căzut  la 
pământ  înaintea  preacinstitei  icoane  a  Maicii  lui  Dumnezeu,  bătându-şi  pieptul  şi  strigând 
acestea  din  adâncul  inimii,  cu  suspinuri  şi  cu  lacrimi  fierbinţi:  „Stăpână  şi  Doamnă  a 
lumii!  Apucă  înainte  şi  mă  izbăveşte  din  mâinile  diavolului.  Multă  este  puterea  ta, 
împărăteasă  a  toate,  arat-o  şi  spre  mine  cel  de  trei  ori  ticălos;  Mare  este  milostivirea  Ta, 
milostiveşte-te  şi  spre  mine  cel  nevrednic.  Nemăsurată  este  mila  Ta,  miluieşte-mă  şi  pe 
mine,  ticălosul". 

Acestea  şi  altele  multe  zicând,  vrăjmaşul  de  mânie  făcea  multă  tulburare, 
afară  din  biserică.  însă  după  o  bucată  de  vreme  a  strigat,  zicând:  „Eu  mă  duc, 
necredinciosule,  pentru  că  mă  goneşte  puterea  Fecioarei,  dar  păstrez  zapisul  tău,  şi  atunci 
când  Fiul  ei  va  face  judecată  ca  să  judece  lumea,  ca  un  drept  judecător,  te  va  da  pe  tine  în 
mâinile  mele,  fiindcă  de  bună  voie  te-ai  lepădat  de  credinţa  ta".  Acestea  zicând  vicleanul, 
a  pierit,  iar  Carol  cu  mai  multe  lacrimi  şi  mai  cu  dinadinsul  se  ruga  către  milostiva  Maică 
a  Preamilostivului  Dumnezeu,  cerând  milostivire  şi  iertare.  Aşadar,  au  urmat  trei  zile 
plângând  cu  amar,  din  inimă,  şi  zicând  cuvinte  atât  de  dureroase  şi  cu  aşa  plângere,  încât 
parcă  şi  pietrele  lăcrimau. 

Şi  aşa,  de  multă  osteneală  şi  de  bătăile  în  piept  pe  c^e  le  suferise,  a  obosit.  Şi 
puţin  adormind,  a  văzut  în  vis  pe  Preasfânta  care  i-a  zis  lui:  „Tu  te-ai  lepădat  de  Fiul  meu, 
ce  voieşti  dar  acum  aici,  în  casa  mea?".  Iar  el  i-a  răspuns  cu  smerită  vorbire  şi  cu  lacrimi, 
zicând:  „O!  Preaslăvită  Maică  a  milostivirii,  pentru  cine  S-a  răstignit  Fiul  tău  cel  cu  totul 
milostiv  şi  cu  totul  îndurat?  Pentru  cei  drepţi  sau  pentru  cei  păcătoşi?  Iar  eu,  deşi  mare 
fărădelege  am  făcut,  însă  tâlharul,  desfi^ânata,  desfrânatul  şi  alţii  mulţi  mă  îndeamnă  să 
îndrăznesc,  pe  care  pentru  nemărginita  lui  milostivire  i-a  miluit.  Care  nu  Te-au  avut  pe 

Tine  solitoare  şi  mijlocitoare  Maica  lui  cea  preadulce,  şi  totuşi  nu  le-ai  încuiat  lor 
milostivirile  cele  iubitoare  de  oameni.  Şi  pe  mine,  care  am  îndrăzneala  Ta,  oare  mă  va 
primi?  Milostiveşte-te  spre  mine.  Stăpâna  mea,  că  toate  le  poţi  câte  le  voieşti  şi  orice  vei 
cere  de  la  Fiul  şi  Dumnezeul  tău  primeşti  negreşit,  fiindcă  te-a  făcut  pe  tine  mijlocitoare  a 
păcătoşilor". 

Atunci  Stăpâna  i-a  zis:  „Fiindcă  ai  urât  fărădelegea  ta  şi  te  căleşti  din  toată 
inima,  te  primesc  pe  tine  şi  te  întorc  la  Fiul  meu.  Dar  să  nu  te  arăţi  nemulţumitor  pentru 
darul  acesta  aşa  de  mare,  ci  să  faci  lucruri  vrednice  de  pocăinţă". 

Iar  acela  mulţumindu-i  cu  prisosinţă,  a  răspuns:  „Stăpâna  mea  şi  Doamnă 
slăvită,  toate  îţi  sunt  cu  putinţă  ţie;  fa-mi  mie  şi  darul  acesta  spre  încredinţarea  iertării 
mele:  Porunceşte  să-mi  întoarcă  vrăjmaşul  zapisul  acela  viclean,  cel  scris  cu  mâna  mea, 
ca  să  nu  mă  înfricoşeze,  cum  că  vrea  să-1  aducă  la  ziua  Judecăţii,  Dreptului  Judecător. 
Cunosc  cum  că  nimic  nu  este  cu  neputinţa  la  tine,  ca  o  Maică  a  Atotputernicului 
Dumnezeu,  poţi  să  iei  şi  scrisoarea  aceea  cu  totul  nebunească,  pentru  ca  să  se  smerească 
desăvârşit  vicleanul  şi  să  nu  aibă  nici  o  nădejde  asupra  mea".  Răspuns-a  lui  Stăpâna: 
„Intru  slava  Fiului  şi  Dumnezeului  meu,  facă-se  ţie  şi  aceasta".  Acestea  zicând,  i  s-a  părut 
lui  cum  că  a  auzit  în  văzduh  glasuri,  zicând:  „O!  Stăpână,  ca  o  Maică  a  dreptăţii  ce  eşti, 
să  nu  faci  nedreptatea  aceasta,  ca  să  iei  pe  acela  care  a  mărturisit  cu  zapisul  lui  cum  că 
este  al  meu".  Iar  ea  a  zis:  „Vrăjmaşule  al  adevărului,  totdeauna  eşti  mincinos,  însă  acum 
ai  spus  adevărul,  cum  că  sunt  Maica  dreptăţii  şi  pentru  aceasta  voi  face  dreaptă  judecată, 
luând  zidirea  Fiului  meu  din  mâinile  tale,  căci  cu  nedreptate  este  ca  să  o  stăpâneşti  tu,  cel 
străin". 

Aceste  auzind  Carol,  s-a  umplut  de  bucurie  şi  veselie,  din  care  pricină 
deşteptându-se,  a  văzut  cu  mirare  cum  că  n-a  fost  vis,  ci  se  afla  în  mâinile  lui  zapisul  cel 
scris  de  el.  Câtă  veselie  socotiţi  că  a  fost  în  ziua  aceea,  nu  numai  pentru  el,  ci  şi  pentru 
toţi  aceia  care  au  auzit  şi  văzut  zapisul  acela.  Toţi  s-au  minunat  de  nemărginita  milă  a 
Stăpânului  şi  de  puterea  cea  neasemănată  a  prealăudatei  Fecioare. 

Vestea  aceasta  s-a  dus  în  multe  cetăţi  şi  oraşe.  Şi  după  ce  a  auzit  şi 
Preasflnţitul  Leon,  care  în  vremea  aceea  era  Arhiepiscop  în  Roma,  a  trimis  oameni  de  au 
adus  pe  Carol.  Şi  văzând  scrisoarea  aceea,  a  poruncit  să  se  facă  în  biserica  de  obşte, 
slujbă  spre  mare  mulţumire  Maicii  lui  Dumnezeu.  Şi  au  săvârşit  praznic  cu  mare  veselie 
şi  mulţi  care  trăiau  în  felurite  fărădelegi  şi  în  desfrânări  erau  afundaţi,  s-au  pocăit  din  tot 
sufletul,  nădăjduind  cum  că  prin  rugăciunile  Preasfmtei  Născătoarei  de  Dumnezeu  vor 
dobândi  iertarea  păcatelor.  Iar  Carol,  facându-se  călugăr,  a  făcut  roade  vrednice  de 
pocăinţă  după  cum  i-a  poruncit  Doamna  noastră,  şi  prin  darul  ei  s-a  învrednicit  de 
cereasca  fericire.  Pe  care,  să  dea  Dumnezeu,  ca  noi  toţi  să  o  dobândim  prin  rugăciunile  Ei 
şi  ale  tuturor  Sfinţilor.  Amin  (23,  Minunile  Maicii  Domnului  de  Neamţ,  ediţia  1924  şi 
1990). 


MINUNEA  108  -  Maica  Domnului  primeşte  pocăinţa  Iui  Teof il,  cel  ce  s-a 

lepădat  de  Hristos 

Pe  la  anul  537,  după  venirea  cea  în  trup  a  Domnului  nostru  lisus  Hristos,  se 
afla  în  Eparhia  CiHciei  un  episcop,  iconom  al  episcopului  Cetăţii  Adâncilor,  Teofil  cu 
numele.  El  era  om  cinstitor  de  Dumnezeu,  cu  fapte  bune  şi  care  avea  bună  cunoştinţă  în 
slujba  sa,  chivemisind  treburile  bisericeşti  cu  atâta  dragoste  de  Dumnezeu,  încât  toţi  erau 
mulţumiţi.  Iar  după  ce  a  murit  Episcopul,  a  alergat  tot  poporul  la  Mitropolit,  cerându-i  să 
le  hirotonisească  pe  Teofil,  care  era  bărbat  vrednic  şi  cu  fapte  bune,  după  cum  am  arătat. 

Acesta  însă  ca  un  om  smerit  ce  era,  auzind  de  cererea  poporului,  n-a  voit  să 
primească  nicidecum.  Atunci  Mitropolitul,  văzând  hotărârea  lui  cea  nestrămutată,  a 

hirotonit  pe  un  altul,  căruia  i-a  zis  să-1  iubească  pe  Teofil  şi  să-1  aibă  tot  pe  el  ca  epitrop. 
Şi  a  petrecut  Teofil  astfel  în  slujba  sa  multă  vreme,  cu  fapte  bune  şi  frumoase. 

Insă  vrăjmaşul  adevărului  zavistuind  fapta  lui  cea  bună,  a  uneltit  să-1  arunce 
într-o  mare  prăpastie,  după  cum  i-a  şi  făcut;  căci  lucrând  cu  meşteşugurile  lui,  a  zavistuit 
prin  oarecare  oameni  cu  rele  năravuri  până  într-atât  asupra  lui,  încât  noul  Episcop  1-a  urât 
foarte  şi  în  cele  din  urmă  1-a  izgonit  pe  nedrept  din  dregătoria  pe  care  o  avea  în  biserică, 
punând  pe  altul  în  locul  lui.  Nedreptatea  aceasta  la  început  a  răbdat-o  Teofil  şi  nu  s-a 
supărat,  dar  mai  pe  urmă  diavolul  1-a  adus  într-o  stare  de  grozavă  amărăciune,  întărâtare 
şi  mânie,  aducându-i  aminte  de  dregătoria  în  care  a  fost  şi  din  care  a  fost  scos  pe  nedrept 
de  către  nerecunoscătorul  Episcop,  care  ocupa  acest  loc  de  mare  demnitate,  numai 
datorită  faptului  că  el  -  Teofil  -  nu  voise  să-1  primească. 

Acestea,  cum  şi  multe  altele  punându-le  vrăjmaşul  în  mintea  lui  Teofil,  i-a 
dat  aşa  de  mare  război  încât  1-a  biruit,  înduplecându-1  să  facă  Episcopului  o  vrăjitorie,  ca 
să-1  primească  iar  în  slujba  lui  cea  de  dinainte. 

Fiind  în  acea  ţară  un  oarecare  vrăjitor  mare,  s-a  dus  Teofil  la  dânsul  şi 
arătându-i  scopul  lui,  1-a  întrebat  dacă  ar  putea  să-1  ajute.  Iar  acela  i-a  răspuns:  „Eu  aş 
putea  să  te  pun  iarăşi  în  boieria  pe  care  ai  avut-o;  ba  pot  face  ca  să  ai  încă  şi  mai  multă 
cinste  decât  înainte,  dacă  te  vei  închina  învăţătorului  meu  şi  vei  face  orice  îţi  va  zice  el.  Şi 
mai  ales  să  te  păzeşti  ca  de  foc  să  nu  faci  Cruce,  orice  vei  vedea,  că  atunci  în  zadar  va  fi 
toată  osteneala  mea".  Teofil,  fiind  biruit  de  mânie,  a  primit  ca  un  ticălos.  Urcându-se  într- 
un  loc  pustiu,  vrăjitorul  a  început  a  face  vrăjile  lui,  strigând  pe  draci,  care  îndată  s-au 
adunat,  mulţime  nenumărată.  Şi  venind  mai-marele  lor  a  stat  în  mijloc  cu  multă 
îngâmfare. 

Atunci  a  zis  vrăjitorul  către  Teofil:  „Inchină-te  domnului  nostru".  Şi 
închinându-se  el,  a  zis  vrăjitorul  către  diavol:  „Stăpâne  al  nostru,  omul  acesta  a  fost  dat 
afară  din  slujba  lui  de  către  Episcopul  său  şi  l-am  adus  la  tine  ca  să-1  ajuţi".  Diavolul  a 
răspuns:  „Dacă  se  va  lepăda  de  Hristos  şi  se  va  face  rob  al  meu,  voi  face  ca  să  fie  primit 

iarăşi  în  slujba  lui  şi  să  aibă  mult  mai  mare  cinste  şi  desfătare  decât  mai-nainte,  căci  tu 
cunoşti  puterea  mea.  Dar  pentru  aceasta  trebuie  să-mi  facă  scrisoare  cu  mâna  sa,  cum  că 
se  leapădă  de  Fiul  Măriei  şi  să  iscălească  pentru  ca  să  nu  mă  batjocorească  mai  pe  urmă". 

Atunci  Teofil,  îngâmfat  de  slava  deşartă  a  lumii  acesteia,  sau  mai  bine  zis, 
îndemnat  de  acel  duh  începător  al  mândriei,  a  primit  şi,  ca  un  fară  de  minte,  a  scris  că  se 
leapădă  de  Mântuitorul  şi  se  împreunează  cu  diavolul.  Şi  iscălind  scrisoarea,  a  dat-o 
vrăjmaşului,  care  1-a  îmbrăţişat  şi  1-a  sărutat,  zicându-i:  „De  acum  vei  cunoaşte  puterea 
mea".  Şi  zicând  acestea,  s-a  fâcut  nevăzut  cu  toate  duhurile  rele. 

A  doua  zi,  chemându-1  Episcopul  la  sine,  1-a  pus  iconom  şi  cerându-i  iertare 
pentru  necinstea  ce  i  s-a  făcut,  i  s-a  închinat  facându-i  metanie  până  la  pământ,  încât  s-au 
minunat  toţi  cei  ce  erau  de  faţă.  însă  aceasta  s-a  făcut  prin  lucrarea  diavolului  care, 
duc&idu-se  noaptea  la  Episcop,  1-a  îngrozit  şi  1-a  ameninţat  până  într-atât,  încât  de  frică  a 
primit  ca  să  facă  a  sa  voie!  înălţându-se  Teofil  la  o  cinste  mai  mare  decât  înainte,  nu  mai 
era  smerit  ca  atunci,  ci  foarte  mândru.  Şi  se  temeau  toţi  de  el,  şi-1  respectau,  iar  mai  mult 
decât  toţi  îl  cinstea  Episcopul. 

Şi  venea  vrăjitorul  acela  deseori  la  el  de-1  sfătuia  ca  să  păzească  făgăduinţa  ce 
a  făcut  aceluia  care  i-a  dat  cinstea;  şi  nici  să  nu-i  treacă  cumva  prin  minte  ca  să  se  lepede 
de  el  şi  să  se  facă  astfel  nemulţumitor  către  binefăcătorul  său.  Iar  el,  ca  un  stricat  de 
minte,  întâi  i-a  mulţumit  pentru  sfaturile  date,  dar  mai  pe  urmă,  venindu-şi  în  sine  şi 
socotind  adâncul  pierzării  în  care  s-a  cufundat,  a  început  a-1  urî.  Şi  aducându-şi  aminte  de 
munca  cea  veşnică,  zicea  întru  sine  acestea:  Vai  mie!  Cum  m-am  rătăcit,  ticălosul,  şi  ca 
un  nebun  m-am  făcut  rob  al  diavolului,  pentru  cinstea  aceasta  vremelnică!  N-am  putut 
suferi  lipsa  dregătoriei  în  care  am  fost,  dar  oare  cum  nu  am  socotit  paguba  fericirii  celei 
veşnice  de  care  m-am  lipsit  -  şi  nu  m-am  gândit  la  înfricoşata  Judecată  a  împăratului 
Ceresc,  Care  mă  va  arunca  în  focul  cel  veşnic.  O!  nebunia  mea!  Şi  cine  nu  mă  va  plânge 
pe  mine  cel  prea  fară  de  minte! 

Acestea  gândind,  se  tânguia  ziua  şi  noaptea  şi  ca  un  nevrednic  se  temea  să 
facă  rugăciune,  ci  numai  plângea  cu  amar,  zicând:  „Vai  ţie,  ticălosule  Teofile!  Cum  ai 
înnebunit  de  te-ai  lepădat  de  Stăpânul  şi  Ziditorul  tău?  Cine  mai  poate  acum  să  ia  zapisul 
cel  scris  de  mâna  mea  din  ghearele  diavolului?  Vai  mie,  ticălosul!  Mai  bine  s-ar  fi 
despicat  pământul  ca  să  mă  înghită,  sau  să  fi  căzut  văpaie  de  foc  din  cer  ca  să  mă  ardă, 
decât  să  mă  lepăd  de  Ziditorul  şi  Mântuitorul  meu! 

Acestea  şi  mai  multe  altele  zicând,  i-a  venit  puţină  îndrăzneală  şi  nădejde  din 
dumnezeiasca  milă  şi,  ducându-se  la  o  biserică  a  Preasfîntei  Născătoare  de  Dumnezeu,  a 
căzut  înaintea  icoanei  sale  plângând  cu  amar  şi  suspinând  din  adâncul  inimii. 
Mărturisindu-şi  cu  glas  mare  fărădelegea  lui,  se  ruga  şi  zicea  că  nu  se  va  ridica  de  la 
pământ  până  ce  nu  va  vedea  un  mic  semn  de  milostivire  de  la  Maica  milei. 

A  petrecut  40  de  zile  acolo,  rugându-se,  cu  ajutorul  Preasfîntei  care  1-a 
împuternicit  de  a  putut  posti  atâta  vreme,  şi  pe  diavoli  nu  i-a  lăsat  ca  să-i  facă  vreo 
supărare.  Şi  după  40  de  zile,  adormind  puţin,  a  văzut  în  vis  pe  Doamna  lumii,  scăparea 
păcătoşilor  şi  izvorul  milei,  care  i-a  zis  lui:  „Tu  te-ai  lepădat  de  Fiul  Meu,  cum  dar  să  mă 
rog  eu  pentru  tine?".  Iar  acela  cu  lacrimi  i-a  răspuns:  „Doamnă  şi  Stăpână,  Mântuitoarea 
lumii!  Cunosc  cum  că  mare  este  fărădelegea  mea;  am  greşit  Stăpânului  meu,  însă  cunosc 
şi  milostivirea  Lui  cea  nemărginită  şi  nemăsurata  iubire  de  oameni;  căci  pentru  păcătoşi  a 
pătimit  şi  pe  tâlhari  şi  pe  vameşi  i-a  mântuit.  Şi  măcar  că  fărădelegea  mea  este  mai  mare 
şi  mai  grea  decât  a  tuturor,  totuşi  la  acoperământul  şi  ajutorul  Tău  alerg  şi  în  noianul 
milostivirii  Atotînduratului  Fiului  tău  arunc  deznădăjduirea  sufletului  meu,  nădăjduind  să 
aflu  puţină  milostivire.  Cred  cu  tărie  că  mica  mea  pocăinţă  şi  marele  tău  ajutor  vor 
îndupleca  nemărginita  milă  a  Făcătorului  şi  Mântuitorului  meu.  Rogu-te  dar.  Stăpâna 
mea,  chezaşa  celor  ce  se  pocăiesc,  fa-mi  parte  de  o  mică  mângâiere,  nu  te  îngreţoşa  de 
mine  cel  desfrânat,  nici  nu-ţi  întoarce  faţa  Ta  de  la  mine  cel  întinat.  Mă  făgăduiesc  ţie. 
Doamna  mea,  cum  că  prin  pocăinţa  mea  cea  bună,  să  amărăsc  pe  diavolul  cel  pe  care  1- 
am  veselit  cu  făgăduinţa  şi  împreunarea  mea  cea  fară  de  pricepere  şi  nebunească,  şi  după 

cum  am  supărat  pe  sfinţii  îngeri,  iarăşi  să-i  veselesc  cu  lucrurile  pocăinţei  mele,  care  deşi 
nu  va  ajunge  ca  să  fie  atât  de  mare  cât  este  fărădelegea  mea,  ceea  ce  va  lipsi  -  va  împlini 
milostivirea  Preabunului  Stăpân,  Care  pentru  păcătoşi  şi-a  vărsat  sângele  Său  cel 
preascump.  Şi  de  Acela  de  Care,  ca  un  nebun,  m-am  lepădat,  pe  Acela  din  toată  inima  II 
mărturisesc  şi  II  cred  Dumnezeul  şi  Mântuitorul  lumii,  fiind  gata  să-mi  vărs  sângele  meu 
pentru  dragostea  Lui,  ca  să  se  încredinţeze  de  mărturisirea  mea.  Pe  vrăjmaşul  îl 
anatematizez  şi  hulesc  şi  mă  lepăd  de  el,  iar  pe  Tine,  cinstită  împărăteasă  a  întregii  zidiri. 
Te  cinstesc,  mă  închin  şi  mă  rog  Ţie,  să-mi  dai  ajutorul  Tău". 

Acestea  zicând,  i-a  răspuns  Stăpâna:  „Fiindcă  iarăşi,  din  tot  sufletul, 
mărturiseşti  Dumnezeu  adevărat  pe  Fiul  meu,  voi  face  rugăciune  pentru  tine,  ca  să-ţi 
primească  pocăinţa".  Şi  îndată  deşteptându-se  Teofil,  din  dumnezeiasca  milă  i-a  venit 
îndrăzneală  şi  nădejde  de  mântuirea  lui,  şi  vărsând  lacrimi  peste  lacrimi,  după  trei  zile,  iar 
a  văzut  pe  Stăpâna,  care  cu  strălucită  şi  senină  faţă  i-a  zis  lui:  „Bucură-te,  că  Fiul  meu  a 
primit  pocăinţa  ta  şi  îţi  iartă  fărădelegea;  sârguieşte-te  până  la  sfârşitul  vieţii  tale  ca  să  dai 
lupta  şi  nevoinţa  cea  cuviincioasă,  şi  să-ţi  aduci  aminte  totdeauna  de  o  facere  de  bine  ca 
aceasta". 

Iar  Teofil,  mulţumind,  a  răspuns:  „Deoarece  mi-ai  luat  întristarea  cea 
nemăsurată,  rogu-mă  Ţie,  atotputernică  Stăpână,  fa  ca  să-mi  iau  înapoi  de  la  diavolul, 
zapisul  meu  cel  nebunesc,  spre  încredinţarea  iertării  mele.  Pentru  că  acest  zapis  mă 
întristează  şi  mă  necăjeşte  când  îmi  aduc  aminte  că  se  află  în  ghearele  vicleanului  vrăjmaş 
şi  cu  totul  mă  împuţinez  la  suflet".  Răspunsu-i-a  lui  Preacurata:  „Teme-te  de  Dumnezeu, 
căci  scris  este:  „Voia  celor  ce  se  tem  de  El  va  face". 

Trezindu-se  plin  de  bucurie  Teofil  şi  rugându-se  încă  trei  zile  ca  şi  mai 
înainte,  i  s-a  arătat  din  nou  Prelăudata  în  vedenie,  zicându-i:  „Pentru  ca  să  te  încredinţezi 
cum  că  ţi-a  primit  Domnul  pocăinţa  ta  şi  te-a  izbăvit  din  robia  diavolului,  primeşte  şi 
zapisul  cel  scris  cu  însăţi  mâna  ta".  După  care  îndată  deşteptându-se  a  văzut  că  zapisul  cel 
scris  şi  iscăht  de  el,  era  în  mâinile  lui! 

128 


Şi  cine  va  putea  povesti  oare  bucuria  şi  veselia  de  care  s-a  umplut?  Slăvind 
pe  Dumnezeu  şi  mulţumind  Preacuratei  Fecioare,  a  propovăduit  tuturor  mila  Ei  cea 
nemărginită  şi  puterea  cea  neasemănată.  De  aceasta  înştiinţându-se  Episcopul  şi  toţi  ai 
cetăţii,  au  slăvit  pe  Dumnezeu,  Cel  ce  a  făcut  o  minune  ca  aceasta.  Iar  Teofil,  urând  toate 
voile  trupului  şi  lepădându-se  de  toată  slava  cea  deşartă  şi  cinstea  cea  vremelnică,  a  murit 
desăvârşit  pentru  lume  şi  a  slujit  bisericii  aceleia  a  Preasfîntei  Născătoarei  de  Dumnezeu 
toată  viaţa  lui,  cu  multă  sârguinţă  şi  smerenie. 

Mutându-se  din  această  viaţă,  şi-a  dat  cinstitul  său  suflet  în  mâinile  lui 
Dumnezeu  şi  a  fost  îngropat  în  biserică,  chiar  înaintea  icoanei  preasfmte  a  Preacuratei 
Fecioare,  în  locul  unde  a  făcut  mărturisirea  păcatului  său.  Şi  pentru  marea  lui  nevoinţă  şi 
pocăinţă,  cum  şi  pentru  faptele  lui  bune  pe  care  le-a  săvârşit,  bună  mireasmă  a  izvorât  din 
trupul  lui  şi  multe  minuni  s-au  săvârşit  întru  slava  lui  Dumnezeu  şi  a  Maicii  Lui  de  către 
cinstitele  lui  moaşte.  Acestă  mărturisire  a  fost  scrisă  de  un  ucenic  al  lui  Teofil,  Eftihian 
cu  numele,  care  la  toate  cele  arătate  mai  sus  a  fost  de  faţă  şi  a  mărturisit  pentru  ca  să  ştim, 
noi  păcătoşii,  cât  poate  Stăpâna  îngerilor,  folositoarea  şi  mijlocitoarea  noastră. 

Pentru  ale  cărei  rugăciuni,  o,  de  ne-am  învrednici  fericirii  celei  cereşti.  Amin 
(24,  Minunile  Maicii  Domnului  de  Neamţ,  ediţia  1924  şi  1990). 

MINUNEA  109  -  Maica  Domnului  se  roagă  pentru  iertarea  unui  ostaş 

desfrânat 


Era  odată  un  ostaş  cu  viaţă  foarte  stricată  şi  plină  cu  tot  felul  de  păcate;  iar 
mai  ales  în  desfrânare  era  vestit.  Şi  având  el  o  soţie  îmbunătăţită  şi  cu  frică  de  Dumnezeu, 
de  multe  ori  îl  sfătuia  ca  să  se  lase  şi  să  se  pocăiască  de  păcatele  lui.  înduplecându-1  pe 
dânsul  buna  lui  soţie,  postea  cele  14  zile  de  la  începutul  lunii  august  în  cinstea 
Preasfmtei,  cum  şi  toate  ajunurile  praznicelor  ei,  nemâncând  în  aceste  zile  decât  apă  şi 
pâine,  şi  numai  o  singură  dată,  tocmai  după  al  nouălea  ceas. 

Şi  nu  numai  la  această  faptă  bună  1-a  povăţuit  pe  dânsul,  ci  şi  la  sfânta 
rugăciune,  căci  luând  buna  obişnuinţă  a  sta  de  multe  ori  înaintea  icoanei  Preasfmtei,  zicea 
cu  evlavie  închinăciunea  îngerului,  cum  şi  alte  rugăciuni  pe  care  le  ştia. 

într-o  zi,  intrând  în  biserică  şi  rugându-se  înaintea  unei  icoane  pe  care 
zugravii  o  numesc  Eliusa,  adică  Milostiva  (în  care  Preasfânta  ţine  pe  Domnul  ca  pe  un 
prunc  în  braţele  sale),  a  văzut  o  preaslăvită  minune  pe  care  i-a  arătat-o  Cel  Mult-milostiv, 
ca  să  se  umilească  inima  lui  şi  să  urască  păcatele  sale,  după  cum  s-a  şi  făcut.  Căci 
uitându-se  la  Pruncul  Cel  Atotstăpânitor,  a  văzut  că  era  rănit  peste  tot  corpul  şi  din  răni 
curgea  sânge  proaspăt,  ca  şi  cum  rănile  ar  fi  fost  făcute  chiar  în  ceasul  acela. 

Şi  umilindu-se  el  cu  inima  de  acea  jalnică  priveHşte,  a  plâns  cu  amar;  şi 
rugându-se  Preasfmtei,  a  zis  acestea  din  tot  sufletul:  „Preadulcea  mea  Doamnă  şi 
Stăpână!  Milostiveşte-te  spre  mine  cel  necredincios  şi  ca  o  mijlocitoare  a  păcătoşilor  ce 
eşti,  mijloceşte  către  Domnul  să  mă  ierte  şi  pe  mine  păcătosul".  Atunci  a  auzit  un  glas  din 
icoană  zicând:  „Voi,  păcătoşilor,  cu  gura  îmi  ziceţi  Maica  milostivirii,  iar  cu  fărădelegile 
voastre  mă  faceţi  Maică  a  întristării  şi  a  mâhnirii".  Iar  el ,  auzind  aceste  cuvinte,  a  căzut 
cu  faţa  la  pământ  şi  tânguindu-se,  zicea:  „Nu  te  mânia  Stăpână,  pe  mine  cel  ticălos,  ci  ca 
o  mijlocitoare  şi  ajutătoare  a  păcătoşilor,  roagă-te  pentru  mine,  căci  mult  poate 

rugăciunea  Ta  către  Stăpânul".  Astfel  rugându-se  ostaşul  şi  stând  cu  faţa  la  pământ, 
pentru  că  nu  îndrăznea  să  ridice  ochii  săi,  a  auzit  pe  Preasfânta  zicând  către  Domnul: 
„Fiul  meu  Preaiubit,  miluieşte  pentru  dragostea  mea  pe  păcătosul  acesta,  care  cade  cu 
lacrimi  şi-şi  mărturiseşte  păcatele  sale".  Iar  Stăpânul  i-a  răspuns:  „Să  nu  mă  superi  pentru 
acesta  o!  Maică,  pentru  că  nu  este  vrednic  de  iertare".  Preasfânta  a  zis:  „Fiul  meu 
preadulce,  adu-ţi  aminte  de  dragostea  mea  de  Maică,  cu  care  Te-am  hrănit  şi  Te-am 
alăptat  şi  lasă-i  acestuia  fărădelegile  lui".  Răspuns-a  El,  zicând:  „Pe  bună  dreptate,  o! 
Maică,  nu  pot  să  te  ascult".  Zis-a  din  nou  Stăpâna: ,  J^Iu-ţi  cer  să-1  judeci  după  dreptate,  ci 
după  milostivirea  cea  nemărginită,  fiindcă  toţi  mă  numesc  Maica  milostivirii".  Răspuns-a 
iarăşi  Hristos:  „Să  nu  te  osteneşti,  căci  nu  Te  ascult  pe  Tine  pentru  acesta;  adu-ţi  aminte 
că  şi  Eu  m-am  rugat  Tatălui  Meu  de  trei  ori,  în  vremea  patimii,  că  de  este  cu  putinţă  să  se 
mântuiască  omenirea  într-alt  chip,  să  nu  primesc  moarte,  şi  nu  M-a  ascultat". 

Când  a  văzut  Stăpâna  cea  mult  milostivă  că  mulţimea  fărădelegilor  ostaşului 
aceluia  oprea  mila  lui  Dumnezeu,  a  plecat  genunchii  şi  creştetul  său  cel  preacurat  ca  să  I 
se  închine,  pentru  ca  să  silească  -  cu  chipul  acesta  al  smereniei  -  milostivirile  Iubitorului 
de  oameni  spre  milă,  după  cum  s-a  şi  întâmplat,  căci  văzând-o  că  s-a  aplecat  ca  să  I  se 
închine  n-a  lăsat-o,  ci  i-a  zis  El:  „Fiindcă  în  lege  este  scris,  să  cinstească  fiecare  pe  tatăl  şi 
pe  maica  sa,  nu-ţi  voi  trece  cu  vederea  cererea  Ta".  Apoi  a  zis:  „Să  fie  iertate  fărădelegile 
lui  şi  ca  semn  al  dragostei  să  se  apropie  să-mi  sărute  rănile  Mele".  Şi  ridicându-se  el  spre 
a  face  aceasta,  o!  Minune!  îndată  ce  săruta  o  rană,  se  vindeca  şi  alte  iarăşi  asemenea,  până 
ce  le-a  sărutat  pe  toate  şi  toate  desăvârşit  s-au  vindecat. 

Incredinţându-se  de  iertarea  sa,  mulţumind  Domnului  şi  pururea  Fecioarei 
Maicii  Sale,  s-a  dus  la  casa  sa  şi  vestind  soţiei  sale  toate  cele  întâmplate,  a  înapoiat 
tuturor  toate  cele  luate  cu  nedreptate  şi  a  dat  multă  milostenie.  Apoi  sfatuindu-se  cu  soţia 
sa,  prin  bună  învoială  s-au  călugărit  amândoi,  femeia  ducându-se  într-o  mănăstire  de 
fecioare,  iar  el  într-o  mănăstire  de  bărbaţi,  în  care  era  viaţă  de  obşte.  Şi  s-a  săvârşit,  cu 

fapte  bune,  întru  lisus  Hristos  -  Domnul  nostru,  Căruia  I  se  cuvine  slavă  în  veci.  Amin 
(35,  Minunile  Maicii  Domnului  de  Neamţ,  ediţia  1924  şi  1990). 


MINUNEA  110  -  Maica  Domnului  salvează  de  la  moarte  pe  femeia 

amestecătoare  de  sânge  şi  ucigaşă 

In  Roma  era  un  boier  de  bun  neam  şi  îmbunătăţit  care,  socotind  cum  că  viaţa 
aceasta  vremelnică  trece  ca  un  vis,  a  hotărât  să  se  depărteze  de  lume  pentru  ca  să-şi  caute 
de  mântuirea  sufletului  său.  învoindu-se  cu  soţia  sa  şi  cerându-i  iertare,  i-a  lăsat  singurul 
copil  (parte  bărbătească)  pe  care  îl  făcuse  cu  dânsa  şi  s-a  dus  într-altă  parte,  într-un  loc 
liniştit.  Şi  acolo,  trăind  cu  dragoste  şi  cu  frică  de  Dumnezeu,  s-a  săvârşit  în  pace, 
mutându-se  la  cereştile  lăcaşuri. 

Iar  femeia  rămânând  în  casă  numai  cu  copilul,  îl  iubea  peste  fire,  ţinându-1  în 
braţe  mai  toată  ziua  şi  toată  noaptea  şi  într-una  îl  dezmierda  si  îl  săruta.  Şi  nu  numai  cât  a 
fost  mic  a  făcut  ea  asemenea,  ci  şi  după  ce  se  făcuse  mare,  bărbat  desăvârşit,  ca  o  maică 
neînţeleaptă,  dormea  împreună  cu  dânsul,  ca  pe  vremea  când  era  copil  mic  şi  nu  se 
gândea,  nefericita,  ce  alunecare  mare  putea  să-i  vină  printr-însul. 

Din  neluarea  aminte  a  ei,  cum  şi  din  îndemnarea  diavolului,  a  căzut  în  păcat 
cu  dânsul,  ticăloasa,  iar  când  a  cunoscut  că  a  rămas  însărcinată  de  fiul  ei,  a  ajuns  într-aşa 
stare  de  mâhnire,  că  voia  să  se  omoare.  însă  gândind  la  mila  cea  nemărginită  a  lui 
Dumnezeu,  n-a  căzut  în  deznădăjduire,  ci  a  alergat  deodată  la  Domnul  cel  preaîndurat.  Şi 
din  acel  ceas  n-a  mai  făcut  nimic  în  casă,  ci  toată  vremea  a  petrecut-o  cu  posturi,  cu 
milostenii,  cu  rugăciuni  şi  cu  lacrimi  din  tot  sufletul. 

Iar  după  ce  a  venit  vremea  naşterii,  ducându-se  într-un  loc  ascuns  al  casei 
sale  a  născut,  şi  ca  să  nu  se  afle  ruşinea,  a  aruncat  pruncul  într-un  loc  plin  de  necurăţenii 
unde  a  murit.  Şi  nu  s-a  auzit  nimic  o  bucată  de  vreme  despre  acest  fapt.  Insă  începătorul 
răutăţii  nu  s-a  săturat  cu  cele  ce  îi  făcuse  ei  până  atunci,  ci  s-a  hotărât  ca  s-o  ruşineze  şi 
înaintea  oamenilor  şi  mai  mult  să  o  necăjească,  pentru  ca  astfel  din  multă  mâhnire  să 
moară  nepocăită. 

Prefacându-se,  preaînrăutăţitul,  cum  că  ar  fi  duhovnic  înţelept,  înainte  văzător 
al  inimilor  omeneşti,  învăţa  pe  popor.  Şi  pentru  ca  să  se  creadă  cuvintele  lui,  a  descoperit 
multe  omoruri  şi  furturi,  cum  şi  alte  fărădelegi,  încât  îl  avea  la  evlavie  şi  ţinea  la  el  nu 
numai  poporul  cel  de  obşte,  ci  şi  boierii  şi  chiar  judecătorii  cetăţii.  Iar  într-o  zi,  a  zis  el 
către  aceştia:  „Preacinstiţi  boieri!  Eu  vreau  să  vă  povestesc  astăzi,  mari  şi  înfricoşate 
lucruri  şi  mai  ales  despre  o  păgânească  faptă  fără  de  lege  şi  cu  totul  necuviincioasă,  care 
s-a  făcut  în  cetate,  atât  de  grozavă,  încât  mă  minunez  cum  de  n-a  aruncat  Dumnezeu  foc 
ca  să  ardă  toată  Roma,  după  cum  odinioară  Sodoma  şi  Gomora,  pentru  că  aici  s-a  făptuit 
mai  mare  şi  mai  urâtă  păgânătate,  decât  cele  ce  s-au  făcut  acolo.  Aflaţi  dar,  că  cutare 
femeie  (şi  i-a  zis  pe  nume),  care  pentru  făţărnicia  şi  evlavia  ei  cea  mincinoasă  o  socotiţi 
ca  pe  o  sfântă,  a  păcătuit  cu  fiul  ei,  a  făcut  un  copil  şi  apoi  1-a  omorât,  pentru  ca  să  nu  se 
mai  audă  de  o  faptă  ca  aceasta". 

Acestea  auzind,  cei  ce  erau  de  faţă  n-au  crezut,  ci  s-au  împotrivit,  zicând  că 
spune  minciuni,  pentru  că  femeia  aceea  ar  fi  un  suflet  foarte  bun  şi  cu  frică  de  Dumnezeu, 
pe  care  tot  poporul  o  ştia  şi  se  cucemicea  de  ea.  Atunci  vrăjmaşul,  dovedind  învinuirea  cu 
jurământ,  a  zis:  „Puneţi  să  se  facă  un  foc  aici  şi  aduceţi  pe  femeie  aici  să  ne  întrebăm 
amândoi,  şi  care  se  va  găsi  mincinos  din  noi  doi,  să  fie  ars  de  viu". 

Judecătorii  chemând  de  faţă  pe  cea  învinuită,  i-au  zis:  „Doamnă,  ştii  că 
proorocul  acesta  pe  care  1-a  trimis  Dumnezeu  în  acestă  vreme  pentru  mântuirea  noastră, 
te  învinovăţeşte  cum  că  ai  făcut  cutare  faptă.  Dacă  ai  greşit,  mărturiseşte-o,  iar  dacă  nu, 
dovedeşte-1  pe  dânsul  ca  pe  un  pârâş  mincinos". 

Iar  femeia,  luminată  fiind  de  Dumnezeu,  a  răspuns:  „Preaînţelepţi  judecători, 
daţi-mi  un  termen  de  câteva  zile,  spre  a  putea  răspunde  la  o  învinuire  ca  aceasta;  căci  zice 
înţeleptul  Solomon:  „Să  nu  răspundă  cineva  degrabă  la  mare  întrebare,  ci  mai  întâi  bine 
de  tot  să  se  gândească  şi  apoi  să  dea  răspunsul  cel  care  se  cuvine".  Acestea  zicând,  i-au 
dat  un  termen  de  opt  zile. 

Ieşind  de  la  judecată,  s-a  dus  la  casa  ei;  şi  neavând  la  oameni  nădejde,  ci 
numai  la  Dumnezeu,  a  plâns  cu  amar.  Apoi,  ducându-se  la  Arhiereul  de  atunci.  Lucian  cu 
numele,  a  căzut  la  picioarele  lui,  mărturisindu-şi  păcatul  său  cu  atâta  zdrobire  de  inimă  şi 
cu  atâtea  lacrimi,  încât  s-a  minunat  Arhiereul  şi  i-a  zis:  „îndrăzneşte  fiică,  spre  mult 
Induratul  şi  Milostivul  Dumnezeu,  căci  mai  mare  este  milostivirea  Lui,  decât  toate 
fărădelegile  tale;  că  el  n-a  urât  pe  Pavel  prigonitorul,  nici  pe  Petru,  cel  care  s-a  lepădat  de 
El.  Şi  nu  numai  că  i-a  iertat,  dar  şi  cei  mai  întâi  stătători  ai  Apostohlor  i-a  aşezat.  Roagă- 
te  dar,  cu  lacrimi,  Preasfintei  Născătoarei  de  Dumnezeu,  căci  Ea  este  nădejdea  cea  mai 
temeinică  a  celor  deznădăjduiţi  şi  a  tuturor  păcătoşilor  mijlocitoare  şi  fiindcă  termenul  de 
judecată  este  scurt,  nu-ţi  dau  alt  canon  decât  să  te  rogi  neîncetat  cu  zdrobire  de  inimă  şi 
cu  lacrimi  şi  cu  rugăciunea  să  fie  iertarea  fărădelegilor  tale". 

Din  nişte  cuvinte  ca  acestea  îmbărbătându-se  ea,  cu  o  mare  nădejde  în 
Dumnezeu  şi  în  Preacurata  Maica  Lui,  s-a  întors  la  casa  sa.  Inchizându-se  într-o  cămăruţă 
deosebită  -  plângând  toată  săptămâna,  nemângâiată  şi  bătându-şi  pieptul,  ochii  şi  mâinile 
le  ţinea  înălţate  către  cer,  iar  inima  către  Preasfânta  Născătoare  de  Dumnezeu,  rugându-se 
ei  ca  să  o  izbăvească  de  primejdia  cu  care  era  ameninţată  şi  să  nu  fie  ruşinată  în  faţa 
judecătorilor  şi  a  întregii  cetăţi.  Şi  fiindcă  se  ruga  din  toată  inima,  cu  credinţă  şi  cu 
lacrimi  fierbinţi,  a  auzit-o  îndată  Ajutătoarea  cea  grabnică  a  celor  ce  în  primejdii  sunt  fară 
de  ajutor. 

Când  a  venit  ziua  hotărâtă  şi  a  plecat,  mergând  cu  slujnicele  şi  cu  rudeniile 
sale  la  divan,  însăşi  Stăpâna  cea  Atotputernică  a  însoţit-o  pe  ea  şi  împreună  cu  dânsa  a 
călătorit,  până  la  privehştea  aceea.  Iar  începându-se  judecata,  au  zis  judecătorii  către  cel 

pe  care  îl  socoteau  a  fi  cleric  (adică  diavolul):  ,Jată,  părinte  duhovnice  şi  învăţătorule, 
femeia  pe  care  ai  clevetit-o,  zicând  despre  ea  că  ar  fi  făcut  acele  ruşinoase  şi  nelegiuite 
fapte.  Dovedeşte-o  şi  o  înfiimtă  pe  dânsa  faţă  către  faţă,  ca  astfel  să  fie  condamnată  la 
moarte  prin  arderea  cu  foc,  după  cum  singur  ai  cerut  şi  aşa  s-a  hotărât.  Iar  dacă  te  vei 
arăta  pârâş  mincinos  -  după  lege  -  să  primeşti  tu  asemenea  pedeapsă".  însă  clericul 
uitându-se  lung  la  femeie,  se  mira,  şi  nu  putea  să  vorbească  nicidecum.  Atunci  i-au  zis 
judecătorii:  „Ce  stai  aşa  nedumerindu-te  şi  de  ce-ţi  este  frică  şi  nu  o  învinovăţeşti  pe 
dânsa  după  cum  făceai  mai-nainte?".  Răspuns-a  duhovnicul:  „Această  femeie  nu  este 
amestecătoarea  de  sânge  şi  ucigătoarea  de  fiu  pe  care  am  învinovăţit-o,  ci  una  dintre  cele 
mai  îmbunătăţite  şi  sfinte  cu  viaţa  din  fiicele  Ierusahmului.  Şi  mă  tem  să  o  spun  cine  este 
şi  nu  pot  să  o  mărturisesc,  căci  Măria  aproape  de  dânsa  este  şi  o  acoperă  şi  o  păzeşte  pe 
ea,  încât  nici  nu  mai  este  cum  a  fost  înainte,  ci  alta  asemenea  ei,  însă  cu  totul  schimbată". 

Şi  aşa,  mincinosul  fară  să  vrea  a  spus  adevărul,  căci  în  acel  ceas  femeia  nu 
mai  era  păcătoasă  ca  mai  înainte,  ci  prin  sfinţita  pocăinţă  se  schimbase  cu  dumnezeiasca 
schimbare  a  dreptei  celui  Preaînalt.  Acestea  auzindu-le  ei,  s-au  însemnat  cu  semnul 
Cinstitei  şi  de  viaţă  făcătoarei  Cruci;  din  care  pricină,  neputând  blestematul  suferi  puterea 
ei,  s-a  făcut  ca  un  fum  şi  a  pierit  din  mijlocul  lor.  Atunci,  cei  ce  erau  de  faţă,  minunându- 
se,  au  slăvit  pe  Dumnezeu  şi  din  acel  timp  au  respectat-o  mai  mult  şi  au  avut  către  dânsa 
mai  mare  evlavie.  Iar  ea,  mulţumind  Făcătoarei  de  bine  după  cum  se  cuvenea,  tot  restul 
vieţii  sale  şi  1-a  petrecut  cu  fapte  bune  şi  plăcute  lui  Dumnezeu,  spre  ruşinarea  urătorului 
de  bine  şi  întru  slava  Celui  cu  totul  Preaîndurat.  Amin  (39,  Minunile  Maicii  Domnului  de 
Neamţ,  ediţia  1924  şi  1990). 

MINUNEA  111  -  Maica  Domnului  salvează  pe  cel  dăruit  diavolului  de 

mama  lui,  de  la  zămislire 


Un  oarecare  bărbat  cu  femeia  lui,  amândoi  temători  de  Dumnezeu,  făceau 
multe  milostenii  şi  alte  fapte  bune.  Trăind  ei  mulţi  ani  împreună,  s-au  învoit  să  se 
depărteze  de  împreunarea  cea  trupească;  şi  aşa  au  trăit  ei  multă  vreme  ca  nişte  fraţi,  iar  nu 
ca  cei  însuraţi.  însă  vrăjmaşul  păzirii  curăţiei,  a  zavistuit  fapta  lor  cea  bună,  şi  într-o  zi,  în 
Sâmbăta  cea  Mare,  a  luptat  şi  a  ispitit  pe  bărbat  până  la  atâta,  că  n-a  mai  putut  să  sufere  şi 
a  căzut  cu  femeia  în  păcat  fară  voia  ei  care,  ocărându-1  mult  şi  mustrându-1,  i-a  adus 
aminte  de  ziua  cea  vrednică  de  cinste.  Insă  el  n-a  luat  în  seamă  mustrarea,  ci  se  aprindea 
de  patimă.  Atunci  femeia  a  zis  cu  mânie:  „Fiindcă  nu  ai  evlavie,  nebunule,  spre  învierea 
Domnului  cea  slăvită,  rog  pe  Dumnezeu  ca  orice  se  va  naşte  din  noi  în  această  noapte,  să 
fie  dat  diavolului".  în  ceasul  când  ca  o  neînţeleaptă  a  zis  cuvântul  acesta,  a  zămislit  un 
copil,  parte  bărbătească  care  pe  cât  se  mărea,  cu  atât  se  arăta  tot  mai  mult  dăruit  cu  dar  şi 
aşa  frumos,  încât  mult  se  bucurau  rudeniile  văzându-1. 

Iar  când  a  ajuns  la  vârsta  de  12  ani,  venind  diavolul,  a  zis  către  mama  lui: 
„După  trei  ani,  vin  să-mi  iau  darul  pe  care  mi  l-ai  făgăduit".  Auzind  acestea,  ticăloasa  s-a 
umplut  de  mâhnire  şi  durere  cu  inima,  şi  în  fiecare  zi  plângea  nemângâiată,  mai  ales  când 
se  uita  la  fiul  său.  Iar  acesta,  pentru  că  nu  ştia  pricina,  mirându-se  de  ea,  o  întreba  zicând: 
„Rogu-te  maică,  spune -mi  mie,  pentru  ce  toţi  prietenii  mei  şi  rudeniile  când  mă  văd  se 
bucură  şi  numai  tu,  văzându-mă,  lăcrimezi?". 

Atunci  aceea  i-a  spus  lui  tot  adevărul.  Iar  tânărul,  mâhnindu-se  foarte  şi 
fiindu-i  frică  să  nu  pătimească  ceva  rău  de  la  diavolul  cel  ucigător  de  oameni,  a  fugit  într- 
o  noapte  de  acasă  şi  ducându-se  la  Ierusalim,  s-a  mărturisit  Patriarhului,  care  1-a  trimis  la 
un  duhovnic  vestit,  om  cu  sfinţită  viaţă,  care  se  hrănea  din  mâna  îngerului,  care  în  fiecare 
zi  îi  aducea  câte  o  pâine  minunată.  Iar  când  mergea  cineva  la  el  ca  să-1  vadă,  îngerul  îi 

136 


aducea  câte  două  pâini,  după  cum  a  fâcut  şi  în  ziua  aceea.  Venind  tânărul  cu  scrisoarea  de 
la  Patriarhul,  după  ce  pustnicul  a  citit-o,  i-a  zis:  „Să  chemăm,  fiul  meu,  pe  Stăpâna  cea 
fără  prihană,  care  are  multă  putere  asupra  dracilor,  pentru  că  ea  de  multe  ori  i-a  ruşinat  şi 
a  pierdut  cu  totul  puterea  lor  şi  multe  suflete  a  scăpat  din  mâinile  lor,  izbăvindu-le  din 
munca  cea  veşnică". 

Aşa  zicând,  1-a  sfătuit  să  se  roage  cu  multe  lacrimi  şi  cu  evlavie,  ţinându-1  în 
chilia  sa,  până  în  ziua  Sfintelor  Paşti,  când  se  împhneau  trei  ani  din  ziua  în  care  diavolul 
vorbise  cu  maica  lui. 

Iar  în  acea  zi,  slujind  Sfântul  Dumnezeiasca  Liturghie,  tânărul  sta  în  Altar, 
înaintea  Sfintei  Mese,  cu  fizică  şi  cu  multă  groază.  Voind  să  iasă  Preotul  cu  Sfintele 
Daruri  la  cântarea  Heruvicului,  a  intrat  diavolul  şi  răpind  pe  tânărul,  1-a  dus  în  muncă 
împreună  cu  trupul.  Atunci  Cuviosul,  auzind  strigătele  tânărului,  s-a  mâhnit  foarte  şi 
punând  Sfintele  pe  Sfânta  Masă  s-a  rugat  cu  lacrimi,  făcând  rugăciune  către  Stăpânul  şi 
către  pururea  Fecioara,  Maica  Lui,  ca  să  nu  lase  nepedepsită  o  îndrăzneală  şi  o  neruşinare 
ca  aceasta  a  diavolului,  ci  să  ia  pe  tânăr  din  ghiarele  lui,  să-1  întoarcă  întreg  şi  sănătos  şi 
să-1  ruşineze  pe  cel  de  trei  ori  blestemat,  pentru  că  1-a  răpit  pe  el  de  la  Sfântul  Jertfelnic. 

Astfel  rugându-se  Cuviosul,  a  citit  apoi  rânduiala  Sfintei  Liturghii  ca  să  nu  o 
lase  nesăvârşită.  Pe  când  zicea  rugăciunea  aceasta:  „Şi  pentru  ca  să  fie  celor  ce  se  vor 
împărtăşi  spre  trezirea  sufletului  şi  spre  iertarea  păcatelor  şi  celelalte  (adică  după  ce  a 
săvârşit  cele  Sfinte),  când  a  strigat,  zicând:  „Mai  ales,  pentru  Preasfânta,  Preacurata..."  O! 
Nebiruită  putere  a  Fecio^ei!  S-a  aflat  cel  răpit  lângă  Sfântul  Jertfelnic  şi  a  strigat,  zicând: 
„Mare  este  numele  Sfintei  Treimi!". 

Iar  după  ce  s-a  săvârşit  Sfânta  Liturghie,  împărtăşindu-se  tânărul,  1-a  întrebat 
Cuviosul  unde  a  fost  şi  ce  a  pătimit.  Atunci  el  i-a  spus  că  după  ce  1-a  răpit  diavolul,  1-a 
aruncat  într-un  loc  întunecos,  cu  miros  greu  de  nesuferit,  unde  se  munceau  negrăit 
nenumăratele  suflete  ale  păcătoşilor.  Insă  îndată  venind  Stăpâna  cea  prealăudată,  1-a  scos 

din  acel  loc  de  groaznică  chinuire  şi  1-a  adus  în  biserică.  Şi  a  slăvit  Sfântul  pe  Domnul  şi 
pe  Preasfânta  şi  pururea  Fecioara  Măria,  şi  a  mulţumit  pentru  că  i-a  ascultat  rugăciunea. 

După  aceea,  tânărul  ducându-se  la  Patriarh  a  fost  binecuvântat  de  el  şi  apoi  s- 
a  întors  la  părinţii  şi  rudeniile  lui,  care  socotind  că  1-a  luat  diavolul,  plângeau  pierderea 
lui.  Dar  văzându-1  pe  el  când  nu  mai  aveau  nici  o  nădejde,  fiecare  poate  să  înţeleagă  de 
câtă  bucurie  şi  veseHe  s-au  umplut  şi  câte  rugăciuni  de  mulţumire  au  înălţat  către 
Stăpânul  Hristos  şi  către  Maica  Lui  cea  Prealăudată.  Pentru  ale  cărei  rugăciuni,  o!  de  am 
dobândi  şi  noi  fericirea  cerească.  Amin  (40,  Minunile  Maicii  Domnului  de  Neamţ,  ediţia 
1924  şi  1990). 


MINUNEA  112  -  Vătaful  de  tâlhari  prin  pocăinţă  a  câştigat  mila  Maicii 

Domnului 

Chesarie  scrie  în  cartea  sa  numită  a  Dialogurilor  cum  că  în  oraşul  Trenta  din 
Italia  era  un  vătaf  de  tâlhari  vestit,  care  stătea  cu  oarecare  tovarăşi  într-o  pădure,  aproape 
de  oraş  şi  dezbrăca  pe  toţi  câţi  ar  fi  trecut  pe  lângă  locul  acela,  iar  pe  unii  desăvârşit  îi 
ucidea. 

Din  iconomia  lui  Dumnezeu,  a  trecut  pe  acolo  şi  un  duhovnic,  pe  care 
văzându-1  tâlharul  şi  socotind  că  ar  fi  avut  bani,  a  trimis  pe  slujitorul  lui  ca  să-1  aducă.  Iar 
duhovnicul,  ca  un  om  înţelept  ce  era,  înfaţişându-se,  a  vânat  pe  tâlharul  acela  cu  cuvinte 
frumoase,  aducându-i  aminte  de  munca  cea  veşnică,  şi  atât  1-a  umilit,  încât  a  primit  să  i  se 
mărturisească  lui.  Dar  după  ce  a  auzit  toată  spovedania  lui,  doctorul  cel  cunoscător  de 
suflete  a  văzut  cum  că  era  nevoie  de  multă  iscusinţă  pentru  a-1  putea  întoarce  la  calea  cea 
bună,  pe  un  înrăutăţit  ca  acela.  Nu  1-a  canonisit  să  lase  hoţia  desăvârşit,  ştiind  că  nu-i  va 

da  ascultare,  ci  i-a  zis:  „Să  te  fagăduieşti,  fiul  meu,  ca  de  acum  înainte  să  păzeşti  două 
zile  în  săptămână,  miercurea  şi  vinerea,  să  nu  faci  rău  nimănui  şi  să  posteşti  aceste  zile 
întru  amintirea  şi  cinstirea  mântuitoarelor  patimi  ale  Stăpânului  Hristos,  Care  S-a  răstignit 
pentru  păcatele  noastre;  tot  asemenea  şi  pentru  dragostea  Preasfintei  Născătoarei  de 
Dumnezeu  să  te  înfi-ânezi  în  toate  praznicile  Ei,  să  nu  păgubeşti  pe  cineva  în  aceste  zile. 
Şi  dacă  vei  face  aşa,  nădăjduiesc  la  milostivirea  Ei  şi  mă  pun  chezaş  că  te  vei  mântui  prin 
înfrânarea  aceasta". 

Iar  tâlharul,  umilindu-se  cu  inima,  s-a  făgăduit  fară  de  îndoire  a  păzi  acest 
canon,  şi  i-a  zis  lui:  „Mulţumescu-ţi,  părinte  al  meu,  că  m-ai  povăţuit  la  pocăinţă  şi  sunt 
gata  pentru  dragostea  Stăpânului  Hristos  şi  a  Preacuratei  Maicii  Lui  să  păzesc  zilele  în 
care  mi-ai  zis  să  nu  mănânc  nimic,  nici  să  fac  rău  cuiva,  nici  arme  să  iau  în  mâini,  măcar 
de-ar  veni  şi  cel  mai  mare  vrăjmaş  al  meu  ca  să  mă  omoare".  Aşadar,  după  ce  s-a 
făgăduit,  a  păzit  canonul  neclintit.  Şi  nu  numai  că  n-a  făcut  nici  un  rău  în  acele  zile,  ci 
chiar  dacă  tovarăşii  lui  ar  fi  prins  pe  vreun  călător,  el  îl  scăpa  pe  acela  nesupărat  din 
mâinile  lor. 

Intr-unul  din  praznicile  Preasfintei,  umblând  prin  pădure  dezarmat,  după 
cuvântul  duhovnicului,  l-au  înconjurat  nişte  ostaşi  trimişi  de  comandantul  cetăţii,  ca  să-1 
prindă.  Iar  el,  cu  toate  că  ar  fi  putut  să  se  împotrivească,  ca  un  voinic  ce  era,  să  ia  o  sabie 
de  la  unul  din  ai  lor  şi  să  omoare  pe  mulţi  din  ei,  sau  măcar  să  fugă  ca  să  nu-1  lege,  a  stat 
ca  un  miel  şi  l-au  dus  la  comandant,  care  a  dat  asupra  lui  hotărârea  să-1  omoare.  In  urmă 
însă,  cugetând  că  ar  fi  păcat  să  moară  un  astfel  de  bărbat  voinic  şi  fimnos,  i-a  părut  rău  de 
el.  Trimiţând  să-1  cheme  la  sine,  i-a  zis  lui:  „Iţi  dăruiesc  viaţa  ta,  dacă  te  juri  să  nu  ataci 
niciodată  pe  cineva  dintre  locuitorii  cetăţii  mele,  şi  mai  ales  dacă  te  fagăduieşti  să  ne  ajuţi 
în  război  cu  vrăjmaşii  care  ar  veni  asupra  noastră".  Iar  el  a  răspuns:  „Iţi  mulţumesc  pentru 
dragostea  ta,  însă  eu  de  viaţă  n-am  trebuinţă,  căci  am  săvârşit  multe  păcate  şi  doresc  mai 
bine  să  mor  vremelnic  -  cum  au  murit  alţii  de  mâna  mea  -  decât  să  mă  muncesc  fară  de 

sfârşit.  Te  rog  numai,  dacă  voieşti,  dă-mi  vreme  de  câteva  zile,  ca  să-mi  plâng 
fărădelegile  pe  care  ca  un  ticălos  le-am  făcut". 

Primind  îngăduire  de  opt  zile,  s-a  mărturisit  de  toate  păcatele  lui,  cu  multă 
zdrobire  de  inimă  şi  cu  multe  lacrimi;  şi  toţi  au  slăvit  pe  Dumnezeu  care  i-a  dat  un  dar  ca 
acesta  de  mult  preţ.  Iar  de  aceasta,  o!  Ascultătorilor,  s-a  învrednicit  prin  rugăciunile 
Preasfintei  Născătoare  de  Dumnezeu,  fiindcă  a  avut  atâta  evlavie  către  dânsa,  încât  pentru 
dragostea  Ei  s-a  dat  de  bunăvoie  la  moarte.  Şi  nu  numai  acest  dar  i-a  făcut  lui 
Prealăudata,  ci  încă  şi  altul  mai  minunat,  despre  care  vom  vorbi  mai  jos  ca  să  înţeleagă 
fiecare  păcătos  ce  mare  putere  are  Ea  şi  cât  de  folositoare  este  pocăinţa. 

După  ce  a  căutat  îngăduire  de  la  comandant,  în  acele  opt  zile  a  plâns 
neîncetat,  apoi  ducându-se  de  bună  voie  la  locul  osândei,  s-a  iertat  cu  tot  poporul,  după 
rânduială  şi,  rugându-se,  cu  bucurie  şi-a  plecat  capul  de  i  l-au  tăiat,  îngropându-1  pe 
dânsul  în  locul  destinat  pentru  cei  osândiţi. 

Iar  în  miezul  nopţii,  a  văzut  oarecine  lumini  care  veniseră  din  cer  la 
mormântul  lui  şi  cinci  fecioare  finmoase  ca  fulgerul,  l-au  scos  din  mormânt  şi  l-au  luat 
sus  pe  un  pat  acoperit  cu  o  plapumă  ţesută  din  aur,  preafrumoasă.  Şi  patru  din  acele 
fecioare  l-au  ridicat,  iar  a  cincea  care  se  arăta  ca  o  împărăteasă,  mergea  în  urma  lor  cu  o 
făclie  prealuminoasă.  Ajungând  la  poarta  cetăţii,  străjerii  s-au  temut,  socotind  că  este 
nălucire  ceea  ce  vedeau.  Atunci  fecioarele,  lăsând  patul  pe  pământ.  Doamna  lor  a  zis 
străjerilor:  „Duceţi-vă  de  spuneţi  Episcopului,  că  Maica  lui  Hristos  a  poruncit  să  îngroape 
pe  omul  acesta  cu  evlavie  în  loc  cinstit". 

Arhiereul  fiind  vestit  dimineaţa  de  străjeri,  s-a  dus  la  poarta  cetăţii  cu  tot 
poporul  şi  văzând  moaştele  acoperite  cu  plapuma  aceea  de  porfiră,  neasemănat  de 
frumoasă,  cum  ei  nu  mai  văzuseră,  s-au  înspăimântat,  iar  mai  ales  dacă  au  văzut  ei  şi 
capul  la  trup  lipit,  au  crezut  toate  cele  spuse  de  străjeri.  Au  îngropat  acel  fericit  trup  nu  ca 
pe  al  unui  tâUiar  osândit,  ci  ca  pe  al  unui  mucenic,  cu  toată  cucemicia  şi  evlavia  întru 
mărirea  lui  Dumnezeu  celui  Atotmilostiv  şi  a  Prealăudatei  şi  Preanevinovatei  Maicii  Lui, 

pentru  ale  cărei  rugăciuni  să  ne  învrednicim  şi  noi  a  dobândi  fericirea  cerească.  Amin  (5 1 , 
Minunile  Maicii  Domnului  de  Neamţ,  ediţia  1924  şi  1990). 


MINUNEA  113  -  Rugându-se  zilnic  către  Maica  Domnului,  tâlharul  scapă 

de  a  fi  ucis  de  diavolul 

Intre  celelalte  minuni  ale  Maicii  Domnului  este  şi  această  istorisire 
folositoare  de  suflet  pe  care  o  scriem  lângă  cea  de  mai  sus,  pentru  ca  să  vadă  cei  ce  se 
lenevesc  la  rugăciunile  lor,  ca  să  se  păzească  şi  să  fugă  de  trândăvie  şi  de  nebăgare  de 
seamă,  ca  de  o  neiertată  greşeală  de  moarte  şi  stricătoare  de  suflet.  Pentru  că  orice  păcat 
ar  face  cineva,  nu  trebuie  să  se  deznădăjduiască  şi  să  se  lepede  de  a  se  ruga,  după  cum  zic 
oarecare  nebuni,  care  spun  că,  dacă  omul  este  nevrednic,  nu  trebuie  să  se  roage,  pentru  ca 
să  nu  întărâte  pe  Dumnezeu  spre  mai  multă  mânie. 

Când  faci  desfrânare,  nerecunoscătorule,  nu  te  temi,  nici  te  ruşinezi,  iar  ca  să 
citeşti  rânduiala  Utreniei,  Ceasurile  şi  alte  rugăciuni,  te  ruşinezi.  Aceasta  nu  este  evlavie, 
ci  deznădăjduire.  într-adevăr,  se  cuvine  când  stai  în  biserică  înaintea  sfintelor  icoane,  sau 
spre  răsărit,  dacă  nu  eşti  în  biserică,  să  te  rogi  nu  cu  neruşinare  şi  fară  de  frică,  ci  cu 
smerenie,  cu  umilinţă  şi  cu  zdrobire  de  inimă,  cu  frică  şi  cu  cutremur,  gândindu-te  la 
mărirea  lui  Dumnezeu  şi  nevrednicia  ta;  să  plângi  păcatul  tău  şi  să  te  rogi  Preasfintei  ca 
să-ţi  ajute  să  te  întorci  la  pocăinţă.  Şi  acum,  ascultă:  Aproape  de  un  drum  împărătesc, 
locuia  într-un  turn,  un  ostaş,  om  tare  şi  puternic,  împreună  cu  alţi  tâlhari  asemenea  lui  şi 
pe  câţi  treceau  pe  acolo,  îi  dezbrăcau  şi  le  luau  tot  ce  aveau,  însă  avea  şi  o  obişnuinţă 
bună,  ca  să  se  roage  în  fiecare  zi  către  Preasfânta  Născătoare  de  Dumnezeu,  zicând  de 
multe  ori  închinăciunea  îngerului. 

într-una  din  zile,  trecând  prin  părţile  acelea  un  duhovnic,  om  sfânt  cu  viaţa  şi 
înainte-văzător,  slujitorii  ostaşului,  ca  nişte  fiare  neîmblânzite,  l-au  dezbrăcat  şi  i-au  luat 
tot  ce  avea.  Atunci  el  i-a  rugat,  ca  să-1  ducă  la  mai-marele  lor,  că  are  să-i  vorbească  un 
cuvânt.  Ducându-1  la  acela,  i-a  zis  lui  Preotul:  ,Adună  pe  toţi  tovarăşii  tăi,  că  vreau  să  vă 
vorbesc  câteva  cuvinte  spre  folosul  vostru".  Iar  acela  a  poruncit  şi  s-au  adunat.  I-a  zis  lui 
Awa:  „Mai  este  unul,  porunceşte  să  vie  şi  acela".  Iar  cei  care  s-au  adunat,  au  văzut  că 
lipseşte  sluga  vătafului  lor,  care  îi  gătea  bucate,  îl  servea  şi  în  fiecare  seară  îi  făcea  patul. 

L-au  strigat  şi  pe  acela,  care  a  venit  mai  mult  fară  voia  lui,  care  văzând  pe 
duhovnic,  întorcea  ochii  în  altă  parte  şi  de  frică  tremura  tot,  făcând  oarecare  semne  şi 
chipuri,  ca  ale  celor  îndrăciţi  şi  nu  îndrăznea  să  se  apropie.  Atunci  i-a  zis  lui  Preotul:  „Te 
jur  pe  tine,  cu  numele  Domnului  nostru  lisus  Hristos,  mărturiseşte -te  cine  eşti  şi  ce  voieşti 
să  faci  aici  stăpânului  tău?".  Iar  acela  a  răspuns:  „Eu  nu  sunt  om,  ci  diavol,  trimis  de  mai- 
marele  nostru  ca  să  pândesc  pe  omul  acesta  şi  să  iau  aminte  cu  tot  dinadinsul,  dacă  va 
trece  vreo  zi  în  care  să  nu  facă  rugăciune  către  Fecioara  Măria,  ca  să-1  omor  şi  să  iau 
sufletul  lui  în  munca  iadului,  pentru  fărădelegile  lui;  şi  iată,  astăzi  am  14  ani,  de  când  îl 
slujesc  pentru  pricina  aceasta,  şi  n-a  trecut  nici  o  zi  în  care  să  nu  facă  rugăciune.  Pentru 
că  în  fiecare  zi  stă  mult  timp,  cu  evlavie  rugându-se  Fecioarei  Măria,  a  cărei  putere  mă 
împiedică  să-1  omor". 

Ascultând  acestea  Awa,  i-a  zis  lui:  „Cu  numele  Domnului  nostru  lisus 
Hristos,  îţi  poruncesc  ţie  să  te  faci  nevăzut  şi  să  nu  mai  faci  niciodată  vreun  rău  cuiva,  din 
acei  ce  cheamă  numele  Născătoarei  de  Dumnezeu!".  Şi  aşa  diavolul  îndată  a  pierit.  Iar 
ostaşul,  căzând  la  picioarele  Cuviosului,  i-a  mulţumit  pentru  acestă  facere  de  bine,  după 
cum  se  cădea.  Mărturisindu-şi  pe  faţă  păcatele  lui,  a  plecat  de  acolo  facându-se  monah  şi, 
vieţuind  cu  fapte  bune,  s-a  săvârşit  cu  pace  (56,  Minunile  Maicii  Domnului  de  Neamţ, 
ediţia  1924  şi  1990). 

Minunile  Maicii  Domnului  despre  salvarea  unora  la  judecată  şi 

din  iad 


MINUNEA  114  -  Strigând  către  Maica  Domnului,  a  scăpat  de  judecată  şi 

de  iad 

Pe  vremea  împăratului  Constantin  cel  Mare,  era  un  croitor  anume  loan, 
cunoscut  împăratului.  Acesta,  având  o  viaţă  înrăutăţită,  petrecere  anticreştinească,  trăia  în 
necinste  şi  în  plăcerile  păcătoase  ale  trupului,  nesocotind  muncile  cele  veşnice,  care 
aşteaptă  pe  cei  ce  păcătuiesc. 

Milostivul  şi  mult  induratul  Dumnezeu,  Care  pe  toate  le  iconomiseşte  spre 
folosul  fiecăruia,  vrând  a-i  îndrepta  vieţuirea  lui  după  învăţăturile  Sale  Dumnezeieşti,  i-a 
arătat  o  vedenie  înfricoşată.  Intr-o  noapte,  i  s-a  arătat  în  vis  că  a  săvârşit  de  cusut  o  haină, 
pe  care  a  dus-o  la  împărat.  Acolo  în  palat  vorbea  cu  împăratul  şi  se  bucura.  Deodată  vede 
că  împăratul  a  scos  sabia  din  teacă,  1-a  apucat  cu  cealaltă  mână  de  perii  capului  şi  i-a 
tăiat,  zicându-i:  „Când  va  tăia  sabia  perii  tăi,  atunci  va  să  taie  şi  capul  tău".  Şi  aşa  s-a  şi 
făcut.  Atunci  din  frica  cea  mare,  când  i-a  tăiat  sabia  grumazul  lui,  s-a  deşteptat  îngrozit. 
După  trezirea  din  somn,  văzând  că  a  fost  numai  un  vis,  nu  o  realitate,  a  zis: 
„Mulţumescu-ţi  ţie,  visule,  că  nevoia  cea  îngrozitoare  pe  care  am  văzut-o,  mi-ai  arătat-o 
numai  în  nălucire,  iar  nu  şi  cu  fapta".  Şi  iată,  aşa  a  rămas  acel  creştin  numai  cu  numele, 
tot  neîndreptat,  socotind  vedenia  aceea  întru  nimic. 

După  aceea  a  venit  peste  creştinul  acela  păcătos,  cu  necredinţa,  cu  viaţa  şi 
petrecere  anticreştinească,  o  boală  foarte  grea.  Atunci  milostivul  Dumnezeu  i-a  arătat 
iarăşi  o  vedenie,  nu  vis  ca  mai-nainte,  că  sta  înaintea  unui  divan  de  judecată.  Vedea  încă 
şi  un  împărat  înfricoşător,  şezând  pe  scaun  şi  îmbrăcat  totodată  cu  podoabă  împărătească 

şi  arhierească.  Şi  de-a  dreapta  şi  de-a  stânga  lui  şedeau  oarecare  bărbaţi  cu  sfinţită 
cuviinţă  şi  cucernicie,  iar  el,  loan,  sta  mai  jos  decât  aceia;  de-a  dreapta  împăratului  vedea 
nişte  tineri  fiumoşi,  iar  de-a  stânga  lui  vedea  că  stă  cineva  mai  smerit.  înapoia 
împăratului  vedea  o  prăpastie  foarte  întunecată  şi  adâncă,  încât  numai  din  vedere 
pricinuia  nespusă  frică  şi  durere  mare.  în  vreme  ce  el  sta  cu  frică  şi  cu  cutremur  mare,  i-a 
zis  lui  împăratul:  „O,  tânărule,  oare  ştii  cine  sunt  Eu?".  Iar  loan  i-a  răspuns:  „Ştiu, 
Stăpâne,  că  Tu  eşti  Cel  ce  Te-ai  întrupat.  Fiul  lui  Dumnezeu  şi  Dumnezeu,  precum 
dumnezeieştile  noastre  Scripturi  glăsuiesc".  Iar  împăratul  a  zis  către  dânsul:  „Şi  dacă  tu, 
din  Scripturi  Mă  cunoşti,  apoi  cunoşti  şi  pe  cei  ce  stau  împreună  cu  Mine.  Cum  ai  uitat 
îngrozirea  aceea  pe  care  ţi-a  facut-o  împăratul  Constantin,  cu  câţiva  ani  mai  înainte?  Sau, 
nu  înţelegi  ceea  ce-ţi  spun?".  Iar  loan  i-a  răspuns:  „înţeleg,  Stăpâne,  şi  groaza  aceea  o  am 
încă  în  inima  mea".  Şi  a  zis  împăratul:  „Dacă  rămăşiţele  groazei  aceleia  le  ai  încă  în 
inimă,  cum  stăruieşti  în  răutăţi?  Invaţă-te  din  cercare,  prin  tine  însuţi,  că  Eu  eram  Cel  ce 
ţi-am  dat  ţie  groaza  aceea,  şi  nu  Constantin". 

Şi  acestea  zicându-le  împăratul,  numai  cu  un  semn  a  poruncit  celor  Ce-1 
înconjurau,  ca  să-1  arunce  pe  loan  în  prăpastia  ce  se  vedea  în  spatele  tronului  împărătesc, 
îndată  ce  au  început  tinerii  să-1  împingă  în  prăpastie  pe  loan,  fară  milă,  îndată  acesta 
cheamă  în  ajutor  pe  Născătoarea  de  Dumnezeu,  că  i  s-a  părut  lui  că  a  văzut-o  şi  pe  dânsa 
acolo  în  mijloc.  Şi  după  aceasta,  a  auzit  pe  împăratul  zicând:  „Lăsaţi-1  pe  el  să  plece, 
pentru  rugăciunile  Maicii  Mele".  Până  aici  este  ceea  ce  a  văzut  loan. 

Iar  el,  înspăimântându-se  şi  venindu-şi  în  fire,  s-a  dus  la  un  monah  cucemic  şi 
i-a  povestit  lui  întâmplarea.  Iar  monahul  i-a  zis:  „Dă  slavă  lui  Dumnezeu,  frate,  că  te-ai 
învrednicit  să  iei  asemenea  învăţătură,  de  aceea  deşteaptă-te,  iubitule,  ca  nu  cumva  să 
pătimeşti  şi  tu  cele  întâmplate  aceluia,  despre  care  îţi  voi  povesti  acum:  Un  vis  asemenea 
cu  al  tău,  a  zis  monahul,  a  văzut  şi  un  alt  om  aievea.  Căci,  acesta  aflându-se  la 
judecătoriile  împărăteşti  şi  văzând  pe  un  anume  Gheorghe,  care  cu  silnicie  era  dus  legat, 
să  fie  aruncat  într-o  grozavă  prăpastie,  cu  totul  s-a  înspăimântat.  Având  îndrăzneală  către 

împăratul,  el  a  oprit  pe  cei  ce  îl  duceau  pe  osândit  la  prăpastie  şi-i  ruga  pe  ei  să-1  lase, 
dându-le  lor  chezăşie  că  în  20  de  zile  se  va  îndrepta.  Gheorghe  a  fost  slobozit,  prin  astfel 
de  chezăşie  şi  de  ajutor.  După  aceea,  cel  ce  a  văzut  acestea  şi  a  înţeles  ce  însemnează  ele, 
s-a  dus  şi  i-a  descoperit  lui  Gheorghe,  cel  osândit  la  prăpastie,  că  îi  era  prieten  şi 
cunoscut.  Iar  Gheorghe  auzindu-le  acestea,  ca  pe  nimic  le-a  socotit.  Aşadar  a  rămas 
ticălosul  neîndreptat.  Iar  după  ce  au  trecut  acele  20  de  zile,  Gheorghe  a  fost  răpit  din  viaţa 
aceasta  şi  s-a  dus  ca  să  plătească  făgăduita  datorie". 

Acestea  le-a  povestit  spre  învăţătură,  monahul  acela  către  loan,  iar  loan 
auzindu-le  şi  având  în  mintea  sa  încă  vii,  îngrozirile  pe  care  le-a  văzut,  şi-a  mărturisit  fără 
ruşine  toate  păcatele  sale,  şi,  schimbându-şi  în  mai  bine  viaţa,  a  trăit  mulţi  ani,  plăcând  lui 
Dumnezeu,  şi  aşa  s-a  dus  la  cereştile  locaşuri  (Proloage  23  noiembrie). 


MINUNEA  115  -  Maica  Domnului  scoate  din  iad  pe  ucenicul  Cuviosului 

Pavel 

Acest  preafericit  Părinte  Sfânt  ne  istoriseşte  acestea,  zicând:  „Am  avut  un 
ucenic  foarte  leneş,  care  mai  cădea  şi  în  alte  păcate  felurite,  fară  ca  eu  să  ştiu.  După  ce  a 
murit,  mă  rugam  la  Dumnezeu  şi  Maicii  Domnului,  să-mi  descopere  în  ce  loc  se  află. 
Rugându-mă  eu  aşa  fierbinte  multe  zile,  am  văzut  în  vedenie  pe  ucenic  ţinându-se  de  doi 
oarecare.  Nefericitul  ucenic  era  ca  o  piatră  sau  cărămidă,  de  la  cap  până  la  picioare, 
neavând  nici  cum  vreo  lucrare,  a  sufletului  sau  a  trupului.  Aceasta  văzând-o  eu,  m-am 
mâhnit  mult.  îndată  mi-am  adus  aminte  de  cuvintele  Stăpâneşti,  când  a  poruncit  să-i  lege 
mâinile  şi  picioarele  aceluia  care  nu  avea  haină  de  nuntă  şi  să-1  arunce  în  întunericul  cel 
mai  dinafară.  Venindu-mi  în  sine  din  uimire,  am  început  să  mă  mâhnesc  mult  şi  să  mă 

amărăsc.  Dădeam  milostenie,  făceam  Liturghii,  rugam  ziua  şi  noaptea  pe  Preaputemica 
împărăteasă  şi  pe  iubitorul  de  oameni  Dumnezeu  ca  să-1  miluiască.  Am  postit  de  multe 
ori,  cu  toate  bătrâneţele  mele.  După  multe  zile,  văd  pe  Preasfânta  Născătoare  de 
Dumnezeu  şi  pururea  Fecioara  Măria,  zicându-mi:  „Ce  ai.  Pavele,  de  te  mâhneşti?"  Eu  i- 
am  răspuns:  „Pentru  fratele.  Stăpâna  mea,  căci  l-am  văzut  muncindu-se".  Ea  mi-a  zis: 
„Nu  mai  rugat  ca  să  ţi-1  arăt?  Iată  am  ascultat  rugăciunea  ta".  Eu  am  răspuns:  „Aşa  este. 
Doamna  mea,  dar  nu  vreau  să-1  văd  şi  să  mă  mâhnesc".  Atunci  mi-a  zis  iarăşi 
prealăudata:  „Du-te  dar  şi  pentru  ostenehle  tale,  smerenia,  lacrimile  şi  dragostea  ta,  am  să 
ţi-1  arăt  iarăşi,  ca  să  te  veseleşti". 

Trecând  o  zi,  văd  pe  fratele  venind  către  mine,  cu  totul  vesel  şi  plin  de 
bucurie.  El  îmi  zise  plin  de  bucurie:  „Rugăciunile  tale.  Părinte,  au  mijlocit  către 
Preasfânta  Născătoare  de  Dumnezeu  (că  mult  te  iubeşte)  şi  a  rugat  pe  Mântuitorul  şi  m-a 
dezlegat  din  legăturile  vrăjmaşului,  în  care  eram  legat  mai  înainte".  Acestea  zicându-mi, 
văd  şi  pe  Preasfânta,  zicând  către  mine:  „Te-ai  încredinţat  acum,  rugătorule,  pentru  fiul 
tău?".  Eu  am  zis:  „Aşa,  Stăpână!  Foarte  mulţumesc  iubirii  Tale  de  oameni".  Atunci  iarăşi 
mi-a  zis:  ,J)u-te,  dar  adu-ţi  aminte  totdeauna  de  fratele  tău,  în  rugăciunile  tale,  milostenii 
şi  aduceri  (de  jertfe)  făcând,  că  foarte  mult  foloseşte  pe  mort  milostenia  şi  aducerea  (de 
jertfa  la  St  Altar)  cu  credinţă"  (Mântuirea  Păcătoşilor). 

MINUNEA  116  -  Maica  Domnului  adeseori  a  scăpat  şi  scapă  omenirea  din 

prăpădul  cel  mare 


In  cartea  „Livada  florilor"  p.  III,  cap.  8,  ni  se  istoriseşte  că  era  un  duhovnic 
cu  viaţă  sfântă,  curat  în  vieţuire  şi  îmbunătăţit  în  fapte  şi  luminarea  sufletelor.  Acest 
preot-duhovnic,  când  săvârşea  Dumnezeiasca  Liturghie,  se  învrednicea  a  vedea  îngeri  şi 
descoperiri  cereşti.  Mai  pe  urmă,  aproape  de  sfârşitul  vieţii  sale,  s-a  învrednicit  de  acestă 
minunată  şi  înfricoşată  descoperire,  pe  care  o  scriem  aici  mai  jos,  spre  încredinţarea  şi 
aducerea  aminte  a  noastră  a  tuturor,  de  apropiata  Judecată  universală,  cu  groaza  ei  cea 
mare  şi  cu  răsplătirea  faptelor  bune  sau  rele,  pe  vecie... 

Acest  preot-duhovnic  a  văzut  cu  duhul  pe  Domnul  nostru  lisus  Hristos, 
şezând  pe  scaunul  măririi  Sale.  De-a  dreapta  Lui  se  afla  Prealăudata  Stăpână,  Maica 
pururea  Fecioară,  iar  de  jur-împrejurul  lor,  se  afla,  stând,  toată  oastea  cerească,  care 
aştepta  porunca  Stăpânului.  Atunci,  Domnul  a  poruncit  unui  înger  putemic  să  trâmbiţeze 
din  trâmbiţa  cea  înfricoşată  şi  mare  pe  care  o  ţinea  în  mâna  sa.  Când  îngerul  a  trâmbiţat,  a 
ieşit  un  sunet  aşa  de  puternic,  încât  s-a  cutremurat  toată  lumea  ca  o  frunză  de  copac  când 
o  bate  vântul.  După  puţină  vreme.  Domnul  a  făcut  un  semn  aceluiaşi  înger  putemic,  să 
trâmbiţeze  a  doua  oară.  Atunci  Maica  lui  lisus  Hristos,  cunoscând  că  după  a  treia 
trâmbiţare,  va  fi  sfârşitul  a  toata  lumea,  S-a  sculat  de  pe  scaunul  Ei  împărătesc,  în 
mijlocul  tăcerii  şi  evlaviei  tuturor  Sfinţilor,  a  venit  înaintea  Dreptului  Judecător  şi  a  căzut 
la  picioarele  Lui.  Acolo  a  început  a  I  se  ruga  cu  mare  sârguinţă,  spre  a  îndupleca  marea 
Lui  bunătate  şi  milostivire,  să-i  mai  îngăduie  pe  păcătoşi  pentru  a  se  reculege,  a  face 
roade  vrednice  de  pocăinţă,  spre  a  scăpa  de  muncile  iadului  şi  a  intra  în  fericirea  cea 
veşnică. 

Domnul  atunci  i-a  răspuns  zicând:  „Ştii,  o.  Maica  Mea  Preaiubită,  câte 
fărădelegi  a  săvârşit  lumea  aceasta  nemulţumitoare?  Ştii  oare  câte  nelegiuiri  săvârşeşte 

zilnic?  Aşadar,  pe  bună  dreptate,  nu  se  poate  şi  nu  se  cade  să  o  mai  miluiesc  vreodată, 
lată  cum,  nu  numai  bărbaţii  mireni  şi  femeile,  ci  şi  Clericii  şi  Monahii,  Mă  răstignesc  şi 
Mă  însuliţează  cu  păcatele  lor,  pângărind  cu  desăvârşire  Sfinţitul  Chip  şi  îngereasca 
vieţuire,  prin  desfrânările  lor".  Atunci  Preasfânta  Stăpână,  a  început  cu  mai  multă 
înfocare  a-L  ruga  pe  El,  zicând:  „Fiul  Meu  Cel  Preadulce,  ascultă-mă  pe  mine,  pentru 
milostivirile  îndurărilor  Tale  şi  pentru  preacuratele  Tale  Patimi,  pe  care  le-ai  răbdat 
pentru  mântuirea  celor  păcătoşi". 

lisus  i-a  răspuns  îndată  şi  i-a  zis:  „Ştiu,  o.  Maica  Mea,  că  de  multe  ori  până 
acum,  ai  îmblinzit  dreapta  Mea  mânie,  cu  rugăciunile  şi  cererile  tale  şi  nu  mai  lăsat  să  fac 
Judecata  care  se  cuvenea.  Oamenii  însă,  nicidecum  nu  s-au  făcut  mai  buni  şi  nici  nu  s-au 
lepădat  de  răutăţile  şi  vicleşugurile  lor  cele  mai  înainte,  ba  încă  s-au  făcut  şi  mai  răi, 
luând  în  bătaie  de  joc  Crucea  şi  Patima  Mea.  Stăpânitorii  şi  boierii  jefuiesc  cu  neruşinare 
poporul  cel  supus  şi  muncitor.  Ei  pângăresc  Sfintele  porunci  cu  petrecerile  lor  păgâneşti 
şi  desfi-ânate.  Poporul  cel  de  obşte,  de  asemenea  leapădă  şi  defaimă  poruncile  Mele, 
săvârşind  voile  lor  trupeşti:  petreceri  anticreştineşti,  jocuri,  beţii,  curvii,  ucideri, 
nedreptăţi  şi  alte  păcate  neruşinate  şi  aducătoare  de  moarte". 

Preasfânta  Stăpână,  a  zis  iarăşi:  „Toate  acestea  sunt  adevărate,  Preadulcele 
meu  Fiu...  Mă  rog  însă  Ţie,  pentru  nemărginita  Ta  milostivire,  trimite  oamenilor  Lumina 
Darului  Tău,  ca  să-şi  cunoască  păcatele  lor  şi,  întorcându-se,  să  primească  iertare.  Aşa, 
mult  milostive  Doamne,  ascultă-mă  pe  mine  şi  primeşte  cererea  aceasta,  nu  pentru  că  h  se 
cuvine  lor,  căci  nevrednici  sunt  totdeauna  de  milă  şi  de  iertare,  ci,  pentru  dragostea  mea  şi 
a  tuturor  sfinţilor  acestora,  care  şi-au  vărsat  sângele  pentru  numele  Tău  şi  au  murit  în 
felurite  chinuri,  defăimând  toate  desfătările  lumii,  pentru  a  câştiga  dragostea  Ta!...  Mult- 
milostive  Stăpâne,  ascultă  rugăciunea  noastră". 

Atunci,  toţi  Sfinţii  s-au  închinat  cu  Preasfânta  Maică  şi  pururea  Fecioară 
Măria,  Dreptului  Judecător,  ca  să  facă  milă  cu  oamenii,  să  le  mai  dea  timp  pentru 
pregătirea  lor  sufletească.  Dreptul  Judecător,  Cel  Preaîndurat,  înduplecându-se  de 

rugăciunile  Preacuratei  Maicii  Sale  şi  ale  tuturor  Sfinţilor  Săi,  a  răspuns  cu  luminată  şi 
senină  faţă:  „M-ai  biruit,  Maica  Mea,  cu  rugăciunea  ta  cea  milostivitoare  şi  ai  îmblânzit 
dreapta  Mea  mânie.  Aşadar,  să  se  facă  voia  ta...  Şi  voi,  fi^aţii  şi  prietenii  Mei,  cu 
rugăciunile  voastre,  aţi  schimbat  mânia  Mea  în  milă.  Aşadar,  voi  trimite  iarăşi  în  lume 
învăţători  şi  propovăduitori,  ca  să  îndrepteze  pe  cei  ce  păcătuiesc".  Acestea  zicâid 
Stăpânul,  a  luat  sfârşit  vedenia. 

Preotul-Duhovnic  mai  sus  arătat,  a  istorisit-o  părinţilor  şi  fi-aţilor,  cei 
împreună  cu  el  vieţuitori  în  mănăstire,  cu  scopul  de  a-şi  îndrepta  fiecare  viaţa  sa,  pentru  a 
se  mântui  de  iad  şi  a  se  învrednici  odihnei,  bucuriei  şi  fericirii  veşnice  în  împărăţia  lui 
Dumnezeu.  Pentru  a-i  încredinţa  că  această  vedenie  a  fost  adevărată,  a  spus  părinţilor  şi 
fraţilor  -  fiecăruia  deosebite  greşeli,  păcate  ale  lor  ascunse,  pe  care  i  le  arătase  şi  le 
descoperise  Domnul,  pentru  a-i  povăţui  duhovniceşte  şi  a-i  îndrepta  pe  calea  vieţii  şi  a 
mântuirii. 

După  ce  Cuviosul  a  spus  acestea  vieţuitorilor  din  Mănăstire  şi  altor 
binecredincioşi  de  prin  împrejurimi,  care  veneau  la  dânsul  pentru  a  auzi  cuvânt  de 
mântuire,  şi-a  dat  sufletul  său  în  mâna  lui  Dumnezeu  (69,  Minunile  Maicii  Domnului  de 
Neamţ,  ediţia  1924  şi  1990). 

Minunile  Maicii  Domnului  cu  pedepsirea  hulitorilor 


MINUNEA  117  -  Un  hulitor  al  Maicii  Domnului  pedepsit  cu  jalnică 

moarte 

In  Saxonia  era  un  om  cu  viaţa  foarte  înrăutăţită  şi  răzvrătită,  iar  mai  ales  spre 
a  huli  cele  sfmte  era  pornit  şi  foarte  obişnuit,  nebunul.  Şi  la  orice  pricină,  oricât  de  mică, 
zicea  cuvinte  grele  de  hulă  ticălosul,  fară  mustrare  de  cuget  sau  frică  de  păcat.  Intr-o  zi, 
jucând  cărţile,  a  pierdut  toţi  banii  săi  şi,  mâniindu-se,  a  început  cu  gura  lui  cea 
diavolească  a  huli  după  obişnuinţa  lui,  zicând  cuvinte  atât  de  urâte  asupra  lui  Hristos, 
încât  cei  ce  stăteau  de  faţă,  şi-au  astupat  urechile  şi  au  fiigit,  ca  să  nu  le  mai  audă. 

Dar  preaînrăutăţitul  acela  a  început  să  hulească  şi  pe  Născătoarea  de 
Dumnezeu  cea  Preanevinovată  şi  Prealăudată,  zicând  şi  asupra  Ei  cuvinte  înfricoşate  şi 
necuvioase,  pe  care  însă  nu  le-a  suferit  Dumnezeu  cel  Atotputernic  şi  Fiul  Ei,  ci  le-a 
pedepsit  nevăzut  cu  sabia  dreptăţii  chiar  în  acel  ceas,  căci  căzând  la  pământ,  striga 
acestea  cu  mare  jale:  „Răul  pe  care  l-am  pătimit,  cine  m-a  omorât  pe  mine,  cel  de  trei  ori 
ticălos?". 

Aşa  zicând,  şi-a  dat  sufletul  pe  care  i  l-au  luat  demonii  întru  adâncul  iadului, 
iar  trupul  lui  din  care  curgea  sânge  necontenit,  dezbrăcându-1  cei  ce  erau  de  faţă,  l-au 
aflat  despicat  de  la  piept  până  la  buric,  ca  şi  cum  ar  fi  fost  spintecat  cu  o  mare  sabie,  şi  se 
vedeau  toate  măruntaiele  lui!  Adunându-se  oameni  nenumăraţi  ca  să  vadă  o  asemenea 
priveUşte  jalnică,  a  alergat  şi  un  prieten  al  lui  ca  să-1  vadă  şi  în  drumul  lui  1-a  întâmpinat 
ca  o  umbră  de  om  care  i-a  zis:  „Eu  sunt  prietenul  tău  care  am  murit  acum  de  curând  şi  mi- 
a  poruncit  Dreptul  Judecător  să-ţi  spun  aceste  cuvinte  ca  să  audă  toţi  hulitorii  şi  să  se 
pocăiască,  pentru  ca  să  nu  pătimească  mai  cumplită  pedeapsă.  Şi  să  ştii  că  Stăpânul 

Hristos,  cel  îndelung-răbdător  şi  mult-milostiv,  rabdă  cu  minunată  nepomenire  de  rău  pe 
aceia  care  II  ocărăsc  şi  II  batjocoresc  şi  fac  alte  multe  fărădelegi.  Insă  pe  cei 
preaîndrăzneţi  şi  preaobraznici,  care  îndrăznesc  să  batjocorească  pe  Preacinstita  şi 
Preacurata  Maica  Lui,  nu  suferă  nicidecum  neruşinarea  lor,  ci  le  dă  lor,  de  pe  acuma, 
arvuna  muncii  celei  nesfârşite,  după  cum  am  primit-o  şi  eu  ticălosul,  prietenul  tău". 
Acestea  zicând  sufletul,  s-a  făcut  nevăzut.  Iar  acela,  ducându-se  unde  zăcea  mortul,  a 
crezut  celor  spuse  şi  le-a  propovăduit  tuturor,  şi  s-a  înfricoşat  tot  poporul  şi  s-a  îngrozit. 
Şi  de  atunci  n-a  mai  îndrăznit  nimeni  să  deschidă  gura  asupra  Maicii  lui  Dumnezeu, 
aducându-şi  toţi  aminte  de  aceea  înfricoşată  şi  dreaptă  izbândire.  Amin  (52,  Minunile 
Maicii  Domnului  de  Neamţ,  ediţia  1924  şi  1990). 


MINUNEA  118  -  Hulitorul  Maicii  Domnului,  ucis  prin  judecata  de  sus 

Un  oarecare  Teodorit,  evreu  necredincios,  era  de  meserie  corăbier.  Iar  pe  fiul 
său  Ilie,  ca  pe  un  urâtor  de  oameni  şi  de  Hristos  ce  era,  1-a  făcut  supraveghetor  peste 
lucrarea  creştinilor  care  erau  supuşi  lui. 

In  ziua  unui  praznic  al  Preaslăvitei  Stăpânei  noastre  de  Dumnezeu 
Născătoarei,  când  era  ceasul  mergerii  la  Sfânta  biserică,  toţi  lucrătorii  aceluia  rugau  pe 
fiul  lui  Teodorit,  ca  să  le  dea  drumul  să  se  ducă  spre  a  lua  parte  la  dumnezeiasca 
Liturghie.  Iar  acela  n-a  voit,  ci  a  început  a-i  înjura  şi  a  batjocori  pe  Prealăudata 
Născătoare  de  Dumnezeu,  numindu-o  pe  dânsa  Născătoare  de  om  şi  alte  multe  ocări 
zicându-i.  Insă  mai  mult  s-a  lăudat  întru  răutate,  cel  ce  se  socotea  atotputernic,  căci  chiar 
în  ceasul  acela  când  zoreau  toţi  şi  lucrau  la  facerea  de  corăbii,  a  căzut  catargul  cel  mare  şi 
din  toată  mulţimea  poporului  ce  lucra  acolo,  pe  nimeni  n-a  ucis,  nici  n-a  rănit,  ci  numai 

pe  acel  cumplit  vrăjmaş  şi  potrivnic  al  Preasfmtei,  Născătoarei  de  Dumnezeu.  Fiind 
groaznic  lovit,  chiar  în  capul  cu  care  a  gândit  şi  peste  gura  cu  care  a  hulit,  creierii  lui 
risipindu-se,  a  căzut  mort,  ticălosul.  Iar  poporul  mergând  la  Biserică  şi  îndoit  praznic 
serbând  cu  bucurie,  a  strigat  cu  mare  glas:  „Mare  este  Dumnezeul  credinţei  creştinilor, 
căci  a  dat  batjocoritorului  şi  huHtorului  de  Dumnezeu,  dreaptă  şi  înfricoşată  răsplătire 
gurii  şi  limbii  lui  celei  spurcate"  (53,  Minunile  Maicii  Domnului  de  Neamţ,  ediţia  1924  şi 
1990). 


MINUNEA  119  -  Hulitorul  laudei  Maicii  Domnului,  mâncat  de  crocodil 

Intr-o  cetate  din  India,  care  se  chema  Antipol,  era  obiceiul  a  se  cânta  în 
cinstea  Maicii  Domnului:  „Bucură-te  împărăteasă". 

Odată,  indienii  din  acel  ţinut  se  scăldau  într-un  râu  ca  să  se  mai  răcorească  de 
căldura  mare  care  îi  copleşea.  Pe  când  se  scăldau  ei,  deodată  au  auzit  trăgând  clopotele  la 
cântarea  înălţată  Maicii  Domnului:  „Bucură-te  împărăteasă".  Indienii  auzind,  de  acolo  de 
unde  erau,  cântarea  în  cinstea  Maicii  Domnului,  însoţită  de  sunetul  clopotelor,  au  ieşit  din 
apă,  s-au  îmbrăcat  repede  şi  s-au  dus  la  biserică.  In  acel  timp  unul  dintre  indieni,  desigur 
mai  îndărătnic,  a  rămas  în  apă  şi  a  început  a-şi  bate  joc  de  cei  ce  mergeau  la  biserică, 
zicându-le:  „Să-mi  aduceţi  şi  mie,  oarece  de  acolo".  In  acel  moment,  venind  la  el  un 
crocodil  1-a  sfârtecat  şi  mâncat  (138,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  120  -  Batjocoritorii  Maicii  Preciste,  pedepsiţi 


Un  evreu  şi-a  bătut  joc  de  o  icoană  a  Precistei,  pictată  pe  pânză  de  aur,  din 
Roma.  Pentru  aceea,  a  înlemnit  de  nu  putea  să  se  mişte  din  loc,  ci  numai  stătea  neclintit 
ca  un  lemn.  Deasemeni,  într-acea  vreme,  o  evreică  s-a  chinuit  de  ochi,  căci  şi  ea  a  râs  de 
acea  icoană  a  Maicii  Domnului.  Acestea  s-au  întâmplat  în  vremea  lui  Adrian,  al  şaselea 
papă  al  Romei  (1519-1522)  (189,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  121  -  Maica  Domnului  îsi  întoarce  fata  de  către  creştinul 

făţarnic 

Un  om  ce  se  numea  Anatolie,  de  loc  din  Antichia,  înaintea  oamenilor  se  lăuda 
cu  numele  de  creştin,  iar  cu  lucru  făcea  fapte  de  păgân.  Pentru  aceasta,  oamenii  dovedind 
lucrul  acesta  şi  găsindu-1  vinovat,  l-au  băgat  la  închisoare.  Acolo  fiind,  se  ruga  Maicii 
Domnului,  înaintea  icoanei  ei,  ca  să-1  scoată  pe  el  din  acea  legătură.  Datorită  faptelor  lui, 
icoana  Precistei  însă  întorcea  faţa  de  către  dânsul,  iar  ostaşii,  care  erau  acolo  de  străjuiau, 
se  înspăimântară  şi  au  spus  lucrul  acesta  oamenilor  stăpânirii.  Auzind  despre  acestea 
Tiberie,  împăratul  grec,  a  poruncit  de  a  adus  pe  Anatolie  la  Ţarigrad,  şi  acolo  judecându-1 
1-a  condamnat  la  moarte  (209,  Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  122  -  Hulitorul  Precistei  pedepsit  prin  luarea  mâinilor  şi 

picioarelor 

Faian,  un  eretic  care  locuia  în  cetatea  Soarelui,  hulea  pe  Precista,  nevrând  să 
o  cinstească.  Prin  rânduiala  lui  Dumnezeu,  de  trei  ori  i  s-a  vestit  acestui  eretic  să  nu  mai 
facă  acest  lucru,  dar  el  n-a  ascultat.  Odinioară,  dormind  el  la  amiază,  i  s-a  arătat  lui  o 
vedenie  groaznică,  după  care  deşteptându-se,  a  văzut  că  i  s-au  luat  lui  mâinile  şi 
picioarele  (220,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  123  -  Petru  Apostolul  corectează  o  carte  de  cinstire  a  Maici 

Domnului 

Sfinţitul  Leon,  scriind  o  carte  către  Sfântul  Flavian,  Patriarhul  Ţarigradului, 
împotriva  spurcaţilor  eretici,  care  huleau  pe  Maica  Domnului  şi  ziceau  că  nu  este 
Născătoare  de  Dumnezeu,  a  pus  cartea  aceea  deasupra  mormântului  Sfântului  Apostol 
Petru,  apoi  s-a  rugat  lui  ca  să  îndrepteze  cartea  în  ce  va  fi  greşit,  sau  va  fi  scris  rău,  sau  nu 
va  fi  scris  deajuns.  Peste  14  zile  i  s-a  arătat  lui  Leon,  Apostolul  Petru,  şi  i-a  zis:  ,J^m  citit 
şi  am  îndreptaf .  Luând  cartea  de  la  Sfântul  Apostol  Petru  şi  deschizindu-o  a  afiat 
îndreptările  făcute  de  mâna  lui  (221,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  124  -  Ostaşul  care  a  numit  Sfintele  Icoane  idoli,  pedepsit  cu 

moarte  năpraznică 


Constantin  Copronim,  luptătorul  împotriva  sfintelor  icoane,  văzând  pe  un 
ostaş  al  său,  care  se  numea  Ştefan  Armeanul,  cum  că  se  închină  icoanei  lui  Hristos  şi  a 
Maicii  Precistei,  i-a  zis  cu  mânie:  „Oare  şi  tu  te  închini  idolilor?".  Ostaşul 
înspăimântându-se,  a  răspuns  împăratului:  „Nu,  căci  eu  mă  scârbesc  cu  totul  de  acelea". 
Ca  drept  mulţumire,  împăratul  Constantin  Copronim,  1-a  făcut  pe  dânsul  sutaş.  Iar  pe 
nemulţumitorul  şi  apostatul  ostaş  care  a  numit  chipul  Domnului  Hristos  şi  al  Stăpânei 
Născătoare  de  Dumnezeu,  idoli,  şi  nu  vroia  să  se  închine  înaintea  lor,  cu  toate  că 
primiseră  multe  binefaceri,  1-a  ajuns  pedeapsa  lui  Dumnezeu,  după  răutatea  faptelor  sale. 
Căci  într-o  zi,  ieşind  din  palatul  împărătesc,  şi  urcându-se  pe  cal,  acesta  1-a  trântit  la 
pământ  şi  1-a  sfărâmat  cu  picioarele  (222,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  125  -  Copronim,  hulitorul  Maicii  Domnului,  în  pruncie  a 

spurcat  apa  botezului 

Constantin  Copronim,  în  timp  ce  se  boteza  şi-a  spurcat  apa  botezului,  pentru 
aceea  s-a  numit  Copronim  (Cufiiritul).  Acest  lucru  a  fost  ca  semn  ce  prevestea  că  el  va  fi 
duşman  al  Credinţei  creştineşti;  că  va  huli  pe  Hristos  Fiul  lui  Dumnezeu  şi  pe  Preacurata 
lui  Maică,  cu  cuvintele  sale  cele  blasfemitoare.  Acest  lucru  s-a  împlinit  atunci  când, 
ajungând  împărat,  nu  vroia  să  recunoască  şi  numească  pe  Hristos,  Dumnezeu  şi  pe 

Preacurata  lui  Maică:  Născătoare  de  Dumnezeu  (223,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  126  -  Stingând  lumânarea  aprinsă  în  cinstea  Maicii 

Domnului,  a  murit  în  naştere 

In  ţara  Olandei,  o  femeie  năştea  pruncul  cu  foarte  mare  durere.  Pentru 
aceasta,  o  altă  femeie  a  poruncit  să  se  aprindă  o  lumânare  în  cinstea  Maicii  Domnului,  ca 
să  i  se  faca  uşuare  în  naşterea  sa.  Dar  aceea  femeie,  fiind  adăpată  cu  învăţături  eretice,  n-a 
vrut  să  cinstească  pe  Maica  Domnului  şi  a  poruncit  să  stingă  lumânarea,  care  era  aprinsă 
în  cinstea  Născătoarei  de  Dumnezeu.  Ca  drept  urmare,  femeia  eretică  a  murit  în  naştere 
(224,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  127  -  Maica  Domnului  vesteşte  moartea  lui  Leon 

Când  Leon  Armeanul  muncea  şi  ucidea  pe  creştini,  pentru  cinstirea  Sfintelor 
icoane,  i  s-a  arătat  în  vis  mamei  lui.  Preacurata  Fecioară,  Născătoarea  de  Dumnezeu,  care 
i-a  proorocit  că  fiul  ei  va  fi  pedepsit  cu  moartea,  lucru  care  s-a  şi  împlinit  (225,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  128  -  Ostaşul  hulitor  al  icoanei  Precistei,  omorât  de  o  ghiulea 

de  tun 


Olimverie,  mergând  cu  ostile  în  Belgia,  a  ajuns  la  o  cetate  ce  se  chema  Gali, 
în  care  se  afla  o  icoană  vestită,  a  Precistei.  Un  ostaş  din  oastea  lui,  care  se  chema  loan 
Rizelman,  a  hulit  această  icoană  a  Maicii  Domnului,  fagăduindu-se  cu  gura  sa,  că  va  duce 
această  icoană  la  Bruxel  şi  o  va  arde  cu  foc  în  târg,  dar  o,  minune!  Pentru  aceste  cuvinte 
nesocotite,  o  ghiulea  de  tun,  slobozită,  nu  se  ştie  de  cine,  din  cetate,  1-a  lovit  şi  i-a  luat 
viaţa  (228,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  129  -  Defăimând  pe  Maica  Domnului,  o  femeie  eretică  a  ars  de 

vie 

In  ţara  Niflantiei,  într-o  cetate  care  se  chema  Diripta,  o  femeie  eretică  a 
poruncit  slujnicei  sale  să-i  gătească  baia,  iar  slujnica  a  zis:  „Să  lăsăm,  doamnă,  până 
mâine;  astăzi  este  praznic  mare  al  Precistei,  Maica  lui  Dumnezeu".  Dar  eretica  a  răspuns: 
„Ce  tot  îmi  aduci  aminte  de  Măria,  căci  ea  a  fost  o  femeie  cum  sunt  şi  eu,  cu  nimic  nu 
este  mai  mare".  Slujnica  să  nu  supere  pe  stăpâna  sa,  a  îndeplinit  porunca  ei,  dar  îndată  s-a 
aprins  baia  şi  a  ars  dimpreună  cu  două  case  (229,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  130  -  împăratul  Copronim  pedepsit  pentru  hulirea  Maicii 

Domnului 


Constantin  Copronim  nu  vroia  să  cinstească  pe  Maica  Domnului  şi  o  hulea 
zicând  că  este  femeie,  ca  toate  femeile.  Pentru  acest  lucru  a  fost  pedepsit  cu  o  boală,  care 
se  chema  cărbune.  El,  mai  înainte  de  moarte,  a  strigat:  „De  viu  sunt  dat  în  munca  iadului" 
(230,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  131  -  Jefuitorii  de  biserici,  certaţi  şi  miluiţi  de  Precista,  dar 

nepocăindu-se  au  fost  arşi  de  vii 

Unsprezece  tâlhari  venind  la  biserica  Cupiaticilor  şi  vrând  să  o  prade,  căutau 
pentru  aceasta  vreme  cu  bun  prilej.  Intr-o  noapte,  venind  paracHsierul  la  biserică  pentru  a 
lua  o  carte,  în  timp  ce  el  încerca  să  descuie  uşa  cu  cheia,  au  năvălit  tâlharii  asupra  lui,  şi 
ridicând  securea  voiau  să-1  omoare.  în  acea  clipă  li  s-au  luat  mâinile,  nemaiavând  nici  o 
putere  în  ele.  Palamarul  putând  să  intre  în  biserică,  şi-a  luat  cartea  de  care  avea  nevoie  şi 
s-a  dus  la  chilia  sa  nevătămat.  Tâlharii  retrăgându-se  într-o  latură  a  bisericii,  se  rugau  lui 
Dumnezeu  şi  Maicii  Domnului,  să  le  dea  sănătate  şi  putere  în  mâini,  aşa  precum  au  fost  şi 
mai-nainte.  Ei  se  făgăduiau  că  de  se  vor  însănătoşi,  se  vor  pocăi,  dând  multe  milostenii  şi 
rugându-se  cu  credinţă  lui  Dumnezeu  şi  Maicii  Domnului.  Făcând  această  rugăciune  şi 
făgăduinţă,  li  s-a  arătat  lor  Preasfânta  Născătoare  de  Dumnezeu,  şi  i-a  dojenit  pe  ei 
zicând:  „Pentru  aceste  fapte  rele  ce  aţi  vrut  să  faceţi,  jefuind  biserica  şi  omorând  pe  sluga 
mea,  v-aţi  făcut  vinovaţi  de  pedeapsa  ce  a-ţi  primit-o.  Dar  văzând  întoarcerea  inimilor 

voastre  şi  făgăduinţa  ce  a-ţi  facut-o  de  a  vă  pocăi,  dând  milostenie  şi  rugându-vă  Fiului 
meu  şi  mie,  vă  dau  vouă  mâinile,  să  fie  ca  şi  mai-nainte,  dar  vă  poruncesc  vouă  să  vă 
îndreptaţi,  respectându-vă  făgăduinţa,  căci  de  nu,  va  fi  şi  mai  rău  de  voi".  După  aceste 
cuvinte,  tâlharii  si-au  recăpătat  puterea  în  mâini  şi  au  plecat  sănătoşi  la  casele  lor.  în  timp 
de  trei  ani  ei  nu  s-au  pocăit  şi  au  prădat  din  nou  o  biserică  din  Moldova.  Acolo  ei  au  fost 
prinşi  şi  condamnaţi  să  fie  arşi  de  vii.  Atunci  ei  au  mărturisit  şi  de  minunea  ce  s-a  făcut 
cu  ei  la  Cupiatici  (343,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  132  -  Profanatorul  icoanei  Maicii  Domnului,  pedepsit  după 

măsura  răutăţii  sale 

/ 

In  mănăstirea  Cupiatici,  trăia  un  călugăr  care  se  chema  Veniamin.  Acesta, 
îndemnat  de  gândul  cel  rău,  a  scobit  în  icoana  Maicii  Domnului  pentru  a  vedea  dacă  nu 
cumva  îmbrăcămintea  ei  nu  este  făcută  din  metale  scumpe?  După  această  faptă,  pentru 
care  nu  s-a  căit,  s-a  dus  la  Pinsok  şi  de  acolo  a  răscumpărat  pe  un  condamnat  la  moarte. 
Luându-1  în  carul  său,  alături  de  sine,  se  ducea  cu  el  la  Podleasa.  Omul  acela  răufăcător, 
fără  de  nici  o  pricină,  a  luat  pe  Veniamin  călugărul,  făcătorul  său  de  bine,  care  1-a  scăpat 
de  la  moarte  şi  1-a  scobit  şi  sfâşiat,  precum  a  făcut  şi  el  Sfintei  icoane  (344,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  133  -  Bolnavul  necredincios  a  murit,  iar  doi  credincioşi  s-au 

însănătoşit 

9 


Pe  un  om  care  trăia  în  satul  Stavca,  din  ţinutul  Nevscului,  Dumnezeu  1-a 
certat  pe  el  şi  toată  casa  lui,  cu  o  boală  grea.  Femeia  acelui  om,  rugându-se  cu  credinţă 
Maicii  Domnului,  în  camera  ei,  i  s-a  arătat  ei  Preacurata  şi  i-a  zis:  „De  este  voia 
bărbatului  tău  să  se  facă  sănătos,  împreună  cu  toţi  ai  casei,  să  meargă  să  se  închine  la 
icoana  mea  de  la  mănăstirea  Cupiatici  şi  să  se  spovedească".  Femeia  a  spus  bărbatului 
său  acestea,  dar  n-a  vrut  să  creadă,  ba  a  şi  dojenit-o.  Din  pricina  aceasta,  boala  1-a  cuprins 
şi  mai  tare,  încât  1-a  dus  la  moarte;  iar  ceilalţi  din  casă,  câţi  au  fost  bolnavi,  s-au  făcut 
sănătoşi  după  aceea  (35,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  134  -  în  ochi  a  împuns  icoana  Maicii  Domnului,  fără  de  ochi  a 

rămas  profanatorul 

Un  păzitor  de  vite  din  Cipru,  fiind  in  Ţarigrad,  a  mers  la  o  biserică  a 
Preasfmtei  Născătoarei  de  Dumnezeu,  unde  a  văzut  icoana  Preacuratei  Fecioare.  Privind 
spre  ea,  a  zis  cu  dispreţ:  „Dar  aceasta  ce  face  aici?".  în  acel  timp,  având  în  mâini  o 
strămurare  cu  bold,  a  împuns  ochiul  Ei  cel  drept  de  pe  sfânta  icoană.  Dar  nici  păzitorul  de 
vite  nu  a  scăpat  nevătămat  şi  nepedepsit  din  biserică:  Rupându-se  capătul  boldului  de  la 
acea  strămurare,  prin  minune  a  zburat  înapoi  şi  s-a  înfipt,  în  ochiul  drept  a  păzitorului  de 

vite,  în  care  a  împuns  sfânta  icoană,  care  scurgându-se,  a  rămas  orb  (360,  Minunile 
Maicii  Domnului  400,  de  profesor  Dumitru  Stănescu,  ediţia  1925). 


MINUNEA  135  -  Cel  ce  a  jurat  în  biserica  Precistei,  a  murit,  cu  capul 

sfărâmat  de  o  piatră 

In  cetatea  Forum,  este  o  biserică  a  Maicii  Domnului  în  care,  odinioară,  un  om 
s-ajurat  rău  şi  strâmb.  Din  această  pricină,  căzând  pe  spate,  şi-a  sfărâmat  capul,  lovindu- 
se  de  o  lespede  de  piatră,  încât  abia  mai  avea  viaţă  în  sine.  Deoarece  toţi  câţi  au  jurat 
strâmb  în  acea  biserică  a  Precistei  de  la  Forum,  au  murit  înainte  de  a  se  împlini  un  an,  a 
recunoscut  şi  el  că  a  jurat  strâmb,  după  care  a  murit  îndată.  Despre  aceasta  scrie  Sfântul 
Grigore,  Episcopul  de  la  Forum,  aşa  precum  a  văzut  el  însuşi  (363,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  136  -  Răpind  coroana  Maicii  Domnului,  a  fost  pedepsit  cu 

bubă  rea 

Leon  Armeanul,  împăratul  grecesc,  a  luat  odinioară  din  biserica  Sfintei  Sofii, 
o  coroană  scumpă,  împodobită  cu  diamante  şi  alte  pietre  scumpe,  pe  care  o  adusese  dar 
Maicii  Domnului,  împăratul  Mavrichie.  Punând  pe  cap  această  coroană,  Leon  împăratul. 

îndată  i-au  ieşit  pe  capul  lui  nişte  bube  ce  se  cheamă  carbuncul  (406,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  137  -  Pedeapsa  unui  măscărici  care  hulea  pe  Maica  Domnului 

In  ţara  Libiei  este  o  cetate  care  se  numeşte  Iliopoli,  în  care  trăia  un  măscărici 
cu  numele  Gaian.  Acela  îşi  bătea  joc  şi  defăima  pe  Preasfânta  Născătoarea  de  Dumnezeu, 
la  toate  jocurile  lui.  Atunci  i  s-a  arătat  lui  Preasfânta  Născătoarea  de  Dumnezeu  şi  i-a 
grăit:  „Ce  rău  am  făcut  ţie,  de  mă  defăimezi  şi  mă  vorbeşti  de  rău  pe  Mine,  în  faţa 
mulţimii  poporului".  Acela  sculându-se  din  somn,  a  rămas  neîndreptat;  ci  şi  mai  mult  o 
defăima.  Intr-una  din  zile,  iarăşi  s-a  arătat  lui  Preasfânta  Născătoarea  de  Dumnezeu, 
vestindu-i  lui  şi  zicând:  „Nu  pe  mine  mă  vatămi  grăind  aşa,  ci  pe  sufletul  tău".  Insă  acela 
încă  mai  rău  o  defăima.  Apoi,  a  treia  oară  s-a  arătat  lui  Maica  Domnului,  asemenea 
grăindu-i  şi  sfatuindu-1.  De  vreme  ce  nu  s-a  îndreptat  pe  sine,  ci  mai  vârtos  în  joc  o 
defăima,  într-una  din  zile,  dormind  el  la  amiază,  s-a  arătat  lui  Preasfânta  Născătoarea  de 
Dumnezeu  şi  nimic  nu  i-a  zis,  ci  numai  cu  precuratele  sale  degete,  a  însemnat  amândouă 
mâinile  şi  picioarele  lui.  El  îndată  s-a  deşteptat,  avându-şi  mâinile  şi  picioarele  paralizate. 
Astfel  le  mărturisea  ticălosul  tuturor,  hulitor  numindu-se  pe  sine.  Atunci  recunoştea  că 
pentru  reaua  lui  defăimare  pătimea  unele  ca  acestea,  că  prin  iubirea  de  oameni  de  multe 
ori  a  fost  învăţat,  dar  nu  s-a  îndreptat  pe  sine  (Proloage  15  mai). 

MINUNEA  138  -  Pedeapsa  lui  Nestorie,  hulitorul  Maicii  Domnului 


Rău-credinciosul  Nestorie,  după  ce  a  fost  adus  din  Antiohia  la  Constantinopol 
şi  ales  patriarh,  după  Sesinie,  la  început  se  arăta  pe  dinafară  drept-credincios  şi  nu  zicea 
nimic  împotriva  dreptei  credinţe;  însă  în  inima  sa,  ticălosul,  era  eretic,  numind  pe 
Stăpânul  Hristos  numai  om,  nu  şi  Dumnezeu;  iar  pe  Născătoarea  de  Dumnezeu,  numind- 
o,  nu  Născătoare  de  Dumnezeu,  ci  Născătoare  de  Hristos.  Ereticul  Nestorie  n-a  putut  să 
ascundă  mult  timp  în  inima  sa  otrava  eresului  său  şi,  fiind  patriarh,  a  început  a  învăţa  pe 
popor  aceste  hule,  contra  lui  Hristos  şi  contra  Născătoarei  de  Dumnezeu,  zicând:  „Eu  nu 
voi  numi  Dumnezeu  pe  acela  care  s-a  zămislit  în  pântece  de  femeie,  şi  a  aşteptat  un 
număr  de  zile  şi  de  luni,  până  să  se  nască;  nici  voi  numi  Născătoare  de  Dumnezeu  pe 
femeia  care  a  născut  om  cu  trup,  din  firea  sa...  Care  va  numi  pe  Măria,  Născătoare  de 
Dumnezeu,  să  fie  anatema". 

Rostind  aceste  hule,  s-a  făcut  mare  tulburare  şi  dezbinare  în  popor.  Mai  pe 
urmă  de  toate,  eresul  lui  Nestorie  crescând  din  zi  în  zi  tot  mai  mult,  dezbinarea  Bisericii 
sporea  din  ce  în  ce  în  mai  rău,  mulţi  episcopi  stricându-se  din  vătămarea  eresului 
acestuia,  drept-crediniosul  împărat,  Teodosie  cel  tânăr,  văzând  acestea,  vrând  să 
îndrepteze  aceste  sminteH  şi  să  cureţe  Biserica  lui  Hristos,  şi  grâul  dreptei  credinţe  de 
mărăcinii  şi  neghinele  rătăcirii  lui  Nestorie,  a  poruncit  ca  să  se  adune  în  Efes  la  anul  43 1, 
al  treilea  Sobor  de  a-toată  lumea. 

S-au  adunat  din  toată  lumea  200  şi  mai  bine  de  Episcopi;  iar  câţi  nu  puteau  să 
meargă  în  persoană,  pentru  vreo  împiedicare  de  nevoie,  aceştia  şi-au  trimis  delegaţii  lor. 
Fericitul  Chirii,  conducând  lucrările  acestui  Sinod  de  a-toată  lumea,  a  propovăduit  şi 
învăţat  împreună  cu  ceilalţi  Sfinţi  Părinţi,  următoarele:  „Domnul  nostru  lisus  Hristos  este 
unul  după  Ipostas,  Dumnezeu  adevărat  şi  om  adevărat;  iar  Preacurata  Fecioară  Măria, 
care  L-a  născut  pe  El  cu  trup,  este  cu  adevărat  Născătoare  de  Dumnezeu". 

Pentru  aceea  s-a  făcut  mare  bucurie  la  toţi  credincioşii,  şi  tot  poporul  cetăţii 
Efesului,  bătea  din  palme  şi  striga  într-un  glas:  „Nu  este  mare  Artemida  Efesenilor,  după 
cum  s-a  scris  de  demult;  ci  este  mai  mare  Preasfânta  Fecioară  Măria,  Născătoarea  de 
Dumnezeu".  Iar  pe  Nestorie,  Părinţii  acestui  Sinod  l-au  anatemizat  şi  caterisit,  ca  pe  un 
eretic  şi  hulitor.  Dar  fiindcă  el  nici  aşa  nu  se  liniştea,  ci  propovăduia  eresul  lui  mai 
departe,  pentru  aceea  l-au  surghiunit  în  Tason  -  apoi  în  Oasinul  Arabici,  care  pe  turceşte  i 
se  zice  Iprim.  Blestematul  Nestorie  aflându-se  acolo,  şi-a  luat  dumnezeieştile  pedepse. 
Limba  lui  cea  hulitoare  a  putrezit  şi  a  fost  mâncată  de  viermi,  deasemeni  a  putrezit  şi  tot 
trupul  lui.  Iar  în  Tebaida  de  sus,  ticălosul  Nestorie,  a  pătimit  moarte  înfricoşată  şi 
dureroasă,  asemenea  lui  Arie.  Căci  pe  când  avea  ieşire  afară,  a  început  a  vorbi  contra  lui 
Hristos  şi  contra  Născătoarei  de  Dumnezeu.  Pentru  aceasta,  îngerul  Domnului  1-a  lovit,  şi 
s-au  vărsat  toate  măruntaiele  lui,  tocmai  în  ceasul  necurăţeniei,  şi  acolo  şi-a  dat  sufletul, 
acel  om  rău.  O  necinste  şi  o  pedeapsă  a  luat  ereticul  Nestorie,  cel  de  un  gând  cu  Iudeii 
(Vieţile  Sfinţilor,  9  iunie). 


MINUNEA  139  -  Cât  de  urât  a  fost  lui  Dumnezeu  eresul  şi  hulele  lui 

Nestorie 

Pentru  ca  să  înţeleagă  fiecare,  cât  de  urât  a  fost  Maicii  lui  Dumnezeu  eresul 
lui  Nestorie,  să  ascultăm  povestirea  părinţilor  Limonarului  -  Sofronie  şi  loan,  care  scriu 
următoarele:  ,yAm  mers  la  părintele  Chirii,  Preotul  lavrei  Calamonului,  care  este  lângă 
Iordan,  şi  ne-a  spus  nouă  acestea:  într-una  din  zile  am  văzut  în  somn  pe  Preasfânta 
Născătoare  de  Dumnezeu,  cu  faţă  luminată,  îmbrăcată  cu  haină  roşie,  şi  împreună  cu 
dânsa  doi  bărbaţi  cu  sfinţită  cuviinţă,  care  stau  afară  de  chilia  mea.  Eu  am  cunoscut  că 

164 


este  Stăpâna  de  Dumnezeu  Născătoare,  iar  acei  doi  bărbaţi  care  erau  împreună  cu  dânsa, 
erau  Sfântul  loan  Cuvântătorul  de  Dumnezeu  şi  Sfântul  loan  Botezătorul.  De  aceea  am 
ieşit  din  chilia  mea  şi,  închinându-mă  Născătoarei  de  Dumnezeu,  am  rugat-o  pe  ea  să 
intre  înăuntru,  ca  să-mi  binecuvinteze  chilia.  Dar  Născătoarea  de  Dumnezeu  n-a  voit 
nicidecum,  şi  fiindcă  eu  am  rugat-o  cu  stăruinţă,  zicând:  „Să  nu  se  întoarcă  robul  tău 
ruşinat  şi  decimat  de  la  tine",  şi  altele  asemenea.  Ea  căutând  spre  mine,  mi-a  răspuns: 
„Cum  mă  rogi  să  intru  în  chilia  ta,  când  tu  ai  pe  vrăjmaşul  meu  într-însa".  Acestea  zicând, 
s-a  făcut  nevăzută;  iar  eu  deşteptându-mă,  am  început  a  plânge  şi  a  mă  mâhni,  pentru 
cuvântul  acesta  al  Născătoarei  de  Dumnezeu.  Nefiind  altcineva  în  chilia  mea,  afară  de 
mine  singur,  mă  gândeam,  că  nu  cumva  să  fi  greşit  cu  vreun  lucru  oarecare,  sau  cu  gândul 
către  Născătoarea  de  Dumnezeu,  aceea  s-a  întors  de  la  mine;  însă  nu  găseam  nimic  cu 
care  să-i  fi  greşit  cu  ceva. 

Aflându-mă  în  mare  nedumerire  şi  mâhnire,  am  luat  o  carte  ca  să  citesc  şi  să 
mă  mângâi,  în  supărarea  aceea.  Acea  carte  era  a  lui  Isihie,  Preotul  bisericii  Ierusahmului, 
pe  care  o  cerusem  odată  de  la  dânsul.  Citind  în  ea,  am  aflat  la  sfârşitul  cărţii  două  cuvinte 
hulitoare  ale  rău-credinciosului  Nestorie,  de  unde  am  cunoscut  că  el  este  vrăjmaşul 
Născătoarei  de  Dumnezeu;  pe  acela  îl  aveam  în  chilia  mea.  Atunci,  am  dat  cartea  înapoi, 
la  acela  care  mi-o  dăduse,  zicându-i:  „Frate,  ia-ţi  cartea  ta  înapoi,  căci  dintr-însa  mai  mult 
m-am  păgubit,  decât  m-am  folosit".  Iar  acela  întrebându-mă  şi  aflând  cauza  acelei 
pagube,  fiindcă  i-am  povestit  vedenia,  s-a  umplut  de  râvnă  dumnezeiască  şi  îndată  a  tăiat 
din  carte  acele  cuvinte  hulitoare  şi  le-a  ars  cu  foc,  ca  să  nu  se  mai  afle  în  chilia  lui 
vrăjmaşul  Stăpânei  noastre  Născătoarei  de  Dumnezeu. 

Minunile  Maicii  Domnului  cu  cei  curaţi  si  nevinovaţi 

5         5  5 


MINUNEA  140  -  Trăind  în  feciorie,  la  sfârşit  li  s-a  arătat  Maica  Domnului 

Salomeea,  crăiasa  ungurească,  împreună  cu  Caliman,  bărbatul  ei,  au  trăit 
toată  viaţa  lor  în  feciorie;  iar  la  sfârşitul  vieţii  li  s-a  arătat  lor  Maica  Domnului,  aşa  că  la 
moartea  lor  erau  foarte  veseli  (109,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  141  -  Făgăduind  să  trăiască  în  feciorie,  s-a  făcut  sănătos 

Andrei  din  Trapezunda,  îmbolnăvindu-se  foarte  rău,  s-a  făgăduit  Maicii 
Domnului  să  vieţuiască  pururea  în  feciorie.  Şi  aşa  îndată  s-a  sculat  din  boala  de  care  era 
cuprins  şi  s-a  făcut  sănătos.  După  aceea  răbdând  multe  munci,  pe  când  îl  băteau  cu  bice 
şi-i  rupeau  camea  cu  unghii  de  fier,  apoi  legându-1  cu  lanţuri  şi  băgându-1  în  temniţă,  el 
chemând  numele  Maicii  Domnului,  a  scăpat  de  acele  munci  şi  s-a  făcut  sănătos  în  chip 
minunat  (105,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  142  -  O  călugăriţă  căzută  în  puţ,  salvată  de  Maica  Domnului 

O  fecioară  călugăriţă,  care  se  chema  Margareta,  a  căzut  într-un  puţ  şi  a  rămas 
acolo  o  noapte.  A  doua  zi  surorile  ei,  călugăriţele,  au  aflat-o  şi  scoţând-o,  au  întrebat-o, 
cum  de  a  putut  scăpa  cu  viaţă?  Iar  ea  a  răspuns:  „O  femeie  foarte  de  cinste,  m-a  mântuit 
de  moarte".  Acea  femeie  a  fost  Maica  Domnului  (106,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  143  -  Maica  Domnului  îşi  descoperă  o  icoană  a  ei,  printr-o 

fecioară 

Pe  vremea  când  cetatea  Kazanului  se  afla  sub  stăpânirea  marelui  domn  al 
Moscovei,  Preasfânta  Născătoare  de  Dumnezeu  s-a  arătat  în  vis  unei  fecioare  şi  i-a  spus 
cum  că  are  un  chip  al  Ei  îngropat,  şi  anume  unde  este  îngropat.  Când  s-a  dezgropat  acea 
icoană  din  pământ,  s-a  aflat  nestricată  şi  s-au  făcut  multe  şi  mari  minuni  (40,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  144  -  Doi  miri  hotărându-se  a  trăi  în  feciorie,  au  văzut  slava 

cerească 

lulan  Atiochianul,  neputând  înfrânge  voia  părinţilor  săi,  s-a  însurat,  luându-şi 
de  soţie  pe  o  fecioară  ce  se  numea  Vasilisia.  După  nuntă,  când  au  mers  să  se  culce  în 
cămara  cea  de  nuntă,  amândoi  au  făcut  legământ  ca  până  la  moarte  să  trăiască  în  feciorie, 
în  acel  moment,  cutremurându-se  temeliile  casei,  deodată  s-a  arătat  o  lumina  mare  şi  în 
mijlocul  ei,  împăratul  Slavei,  Hristos,  având  împrejurul  Său  o  mare  mulţime  de  oameni  şi 
îngeri,  îmbrăcaţi  în  veşminte  albe,  iar  de  altă  parte  s-a  arătat  Preasfânta  Fecioară  Măria, 
Maica  lui  Dumnezeu,  înconjurată  de  o  mare  mulţime  de  fecioare.  împăratul  Slavei  i-a  zis: 
„Ai  biruit,  luliane!".  Iar  Maica  Domnului  i-a  zis:  „Blagoslovită  Vasilisia,  voi  nu  aţi  luat 
aminte  la  sfaturile  păgubitoare  ale  lumii".  Iulian  a  mai  văzut  o  carte  cu  slove  de  aur,  în 
care  era  scris:  „Iulian,  care  pentru  dragostea  Mea  şi-a  bătut  joc  de  plăcerile  lumii,  se  cade 
să  fie  cinstit  în  rând  cu  Sfinţii,  iar  Vasilisia,  care  s-a  unit  cu  dânsul  întru  inimă  curată,  să 
fie  în  ceata  fecioarelor,  în  mijlocul  cărora  se  veseleşte  preabinecuvântata  Fecioara  Măria, 
Maica  Mea"  (111,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  145  -  Maica  Domnului  dezleagă  pe  doi  preoţi,  arătând  asif  el 

credinţa  cea  adevărată 

In  ţara  Indiei  este  un  ostrov  care  se  numeşte  Cuba.  Acolo,  odinioară  s-au 
adunat  indienii  şi  au  început  a  se  certa  între  ei  pentru  icoana  Maicii  Domnului.  Unii 
ziceau  că  e  mai  de  cinste  sfânta  icoană  a  Macii  Domnului,  iar  alţii  ziceau  că  sunt  mai  de 
cinste  idolii  Indiei.  Dar  au  căzut  la  înţelegere  între  dânşii,  ca  într-o  parte  să  lege  cu 
mâinile  la  spate,  doi  Preoţi  în  numele  Măriei,  Maica  lui  Dumnezeu,  iar  de  altă  parte  alţi 
doi  popi  în  numele  idolilor.  Apoi,  cărora  dintre  ei  li  se  vor  dezlega  mâinile  singure,  a 
acelora  să  le  fie  biruinţa,  şi  aceea  este  credinţa  cea  adevărată.  Dacă  au  făcut  acest  lucru, 
peste  puţin  mâinile  Preoţilor  creştini  s-au  dezlegat  şi  domnul  Indiei  a  strigat  cu  glas  mare: 
„Bucură-te  Mărie!".  într-acea  clipă  mulţi  indieni  au  văzut  o  Doamnă  plină  de  demnitate, 
cum  dezlega  pe  cei  doi  Preoţi,  care  erau  legaţi  în  numale  Ei.  Această  minune  văzând-o 
indienii,  au  crezut  în  Hristos  (185,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  146  -  Născând  Preasfânta  Fecioară  Măria,  s-au  prăbuşit  idolii 

Mai  înainte  de  Naşterea  lui  Hristos,  Romul  împăratul  a  ridicat  în  Roma  un 
idol,  dedesubtul  căruia  a  pus  următoarea  inscripţie:  „Nu  va  cădea  până  ce  nu  va  naşte 
Fecioara".  Aşa  a  şi  fost,  căci  idolii  au  căzut  îndată  ce  a  născut  Preasfânta  Fecioară  pe 
Hristos  (186,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  147  -  Iustina  se  păzeşte  curată,  cu  ajutorul  Maicii  Domnului 

O  fecioară,  care  se  numea  Iustina,  s-a  izbăvit  de  răutăţile  unui  vrăjitor  care  se 
numea  Ciprian,  cu  ajutorul  Maicii  Domnului,  prin  rugăciunile  înălţate  către  Dânsa, 
întrucât  Ciprian  voia,  ca  prin  meşteşugul  şi  farmecele  lui,  să  o  facă  a  renunţa  la  a-şi  păzi 
fecioria.  Dar  n-a  reuşit,  fiind  ajutată  de  Preasfânta  Fecioara  Măria,  căreia  i-a  cerut 
ajutorul  (177,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  148  -  Maica  Domnului  salvează  din  foc  pe  copilul  de  evreu 

Un  copil  de  evreu,  din  Ţarigrad,  venind  cu  copiii  creştinilor  la  biserică,  s-a 
împărtăşit  cu  dânşii,  luând  Trupul  şi  Sângele  lui  Hristos.  întorcându-se  acasă,  i-a  spus 
tatălui  său  despre  aceasta,  iar  tatăl  său  fiind  evreu  necredincios,  s-a  mâniat  pe  fiul  său 
foarte  tare  şi,  apucându-1, 1-a  aruncat  într-un  cuptor  cu  foc,  căci  era  sticlar  de  meserie.  A 
treia  zi,  mama  lui  sculându-se  din  somn,  a  mers  la  uşa  cuptorului  şi  uitându-se  înăuntru  a 
văzut  pe  fiul  ei,  stând  viu  şi  nevătămat.  întrebându-1  cum  de  n-a  ars  în  foc,  el  a  răspuns: 
„A  venit  la  mine  o  Doamnă,  care  mi-a  răcorit  cuptorul  şi  mi-a  adus  de  mâncare  tocmai 
când  era  timpul  de  stat  la  masă".  Acea  Doamnă  a  fost  Maica  Preacurată  (188,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  149  -  Cu  ajutorul  Domnului  Hristos  şi  al  Maicii  Sale  putem 

scăpa  de  păcat 


Fericitul  Augustin,  într-o  scriere  a  sa  (Sermo.  28  de  verbis  Apost.),  ne 
relatează  despre  păcat,  următoarele:  „Păcătosul,  ce  e  drept,  merge  pe  picioarele  sale, 
mişcă  din  mâini,  vede  cu  ochii,  aude  cu  urechile,  grăieşte  cu  gura,  toate  membrele  sale  le 
mişcă,  facându-şi  datoria.  Crezi  tu,  creştine,  că  un  păcătos  trăieşte?  Da,  însă  trăieşte 
numai  cu  trupul,  sufletul  său  e  mort.  Partea  cea  mai  aleasă  a  sa,  e  moartă.  Locuinţa  e  vie, 
însă  locuitorul  e  mort". 

In  vremea  Revoluţiei  Franceze,  unii  din  condamnaţii  la  moarte  pentru 
credinţă,  erau  legaţi  cot  la  cot,  gură  la  gură,  nas  la  nas,  cu  cadavre  omeneşti,  aproape 
descompuse,  intrate  în  putrefacţie,  împuţite.  Era  foarte  îngrozitor,  pentru  bietul  osândit, 
să  stea  aşa  strâns-legat,  lângă  un  cadavru  putred.  Aşa  soartă  au  cei  plini  de  păcate  de 
moarte.  Ei  sunt  osândiţi  groaznic,  a  trăi  fiecare  lângă  sufletul  său  descompus,  putrezind 
de  mulţimea  păcatelor  grele. 

Cei  care  aleargă  la  ajutorul  Domnului  nostru  lisus  Hristos,  Dumnezeu-Omul 
şi  la  Maica  Sa  Preacurată  şi  pun  început  bun,  se  mântuiesc  de  această  groaznică  moarte 
sufletească. 

MINUNEA  150  -  Maica  Domnului  vindecă  mâinile  tăiate,  ale  nevinovatei 

împărătese  a  Franţei 

In  Franţa  era  un  împărat  văduv  de  întâia  soţie,  cu  care  făcuse  o  fetiţă 
preafrumoasă,  pe  care  a  numit-o  Măria.  Mai  pe  urmă,  el  a  făcut  a  doua  nuntă  şi  a  luat  o 
femeie  mai  frumoasă,  cum  nu  se  afla  în  părţile  acelea,  dar  care,  pe  cât  era  de  frumoasa  la 
trup,  pe  atât  de  grozavă  la  suflet.  Şi  mai  ales  era  stăpânită  de  atâta  zavistie,  încât  nici  într- 
un  chip  nu  vroia  să  audă  cum  că  ar  fi  fost  alta  cândva,  mai  frumoasă  decât  ea.  Văzând  pe 
fiica  cea  întâi  născută,  cum  că  avea  frumuseţe  minunată,  a  zămislit  în  inima  ei  pe  diavolul 
ucigător  de  oameni  şi  căuta  împrejurări  potrivite  ca  să  o  omoare,  din  zavistie,  pe  fecioara 
cea  nevinovată,  pentru  ca  să  nu  se  facă  mai  frumoasă  decât  ea. 

Intr-0  zi  oarecare,  împăratul  s-a  dus  într-o  ţară  îndepărtată,  pentru  anumite 
trebuinţe  ale  împărăţiei.  In  acel  timp,  zavistnica  împărăteasă  şi-a  pus  în  minte  să 
săvârşească  planul  ei  infernal,  să  ucidă  pe  fiica  împăratului.  în  acel  scop  criminal,  ea  a 
vorbit  cu  un  rob  al  ei  credincios.  Având  mare  îndrăzneală  şi  încredere  în  el,  i-a  zis:  „Un 
lucru  voiesc  să-mi  faci  în  ascuns,  aşa  fel  ca  nimeni  să  nu  ştie  şi  eu  îţi  voi  da  multe  daruri, 
cu  care  să  devii  cel  întâi  în  palatele  împărăteşti". 

Acel  om  împărătesc  a  făgăduit  cu  jurământ  că  va  face  orice  îi  va  porunci. 
Atunci  împărăteasa  i-a  zis:  „Femeia  dintâi  pe  care  a  avut-o  împăratul,  a  făcut  fiica 
aceasta,  dar  nu  cu  el;  ci  cu  oarecare  om  cu  nărav  rău.  Fata  aceasta  născută  din  preacurvie, 
face  lucruri  necuviincioase,  pline  de  ruşine.  Şi  dacă  va  trăi  mai  mult  astfel,  are  să  se 
umple  palatul  împărătesc  de  ruşine.  Te  rog,  ia-o  dimineaţă  şi  spunei  că  te  duci  cu  ea  prin 
grădini  să  o  plimbi.  Apoi  când  îţi  va  veni  mai  bine,  omoar-o  în  locul  cel  mai  pustiu. 
Acolo  ascunde -o  bine,  să  nu  audă  cineva  de  aceasta.  Ca  drept  semn  al  nemincinoasei 
mărturii,  să-i  tai  mâinile  ei  şi  să  mi  le  aduci". 

Servitorul  acela  a  făgăduit  că-i  va  împlini  dorinţa  ei.  In  acel  scop  criminal,  s-a 
pregătit  de  cu  seară,  dimpreună  cu  o  rudenie  a  lui  şi  prieten  credincios.  S-au  pus  toate  la 
cale.  Sculându-se  la  miezul  nopţii,  a  deşteptat  împărăteasa  pe  fecioară  şi  i-a  zis:  „Măria 
mea,  du-te  cu  oamenii  aceştia  în  cutare  loc,  în  care  vin  şi  eu  curând,  ca  să  ne  plimbăm". 
Aşa  au  luat  pe  biata  fecioară  din  palatul  împărătesc  şi  au  dus-o  într-un  loc  îndepărtat  şi 
pustiu.  Fecioara,  fiind  din  fire  înţeleaptă,  le-a  înţeles  vicleşugul  criminal.  îndată  şi-a 
ridicat  ochii  către  cer  şi  s-a  rugat  cu  lacrimi,  zicând:  „Preasfântă  Stăpână  Născătoare  de 
Dumnezeu,  altă  nădejde  şi  ajutor  nu  am,  fără  numai  Darul  Tău.  Tu  răsplăteşti  celor  ce  mă 
vrăjmăşuiesc  şi  mă  nedreptăţesc  pe  mine".  Slugile  apropiindu-se  de  ea,  o  încurajau, 
zicând:  ,Jn[u  plânge  şi  nu  te  teme  că  vei  pătimi  ceva  de  la  noi".  Fecioara  privindu-i  drept 
în  ochi  le-a  zis:  „Pentru  ce  minţiţi?  Maica  mea  cea  vitregă  m-a  înşelat  pe  mine  şi  m-a  dat 
în  mâinile  voastre,  ca  să  mă  omorâţi!  Dar  nădăjduiesc  spre  Nădejdea  celor  deznădăjduiţi, 
că  are  să  vă  răsplătească  fărădelegea  voastră.  Ce  voiţi  de  acum  înainte?  Locul  este  pustiu! 
Faceţi  porunca  doamnei  voastre.  Numai  vă  rog,  să  nu  mă  ucideţi  fară  de  veste,  ci 
mărturisiţi  ceea  ce  voiţi  să  faceţi,  ca  să-mi  dau  prin  rugăciune  sufletul  meu  la 
Dumnezeu". 

Slugile  văzând  că  cunoaşte  ceea  ce  vor  ei  să-i  facă,  i-au  zis:  „Bine  că  ai 
cunoscut  ceea  ce  are  să  urmeze.  Iată,  aşa  ne-a  poruncit  împărăteasa.  Şi  noi  i-am  făgăduit 
că  te  vom  omorî".  Fecioara  auzind  acestea,  le-a  zis  lor:  „Dar,  oare,  voi  nu  vă  temeţi  de 
Dumnezeu,  de  voiţi  să  mă  ucideţi  cu  nedreptate?  Oare  nu  ştiţi  că  Dumnezeu,  ca  drept 
judecător  ce  este,  nu  lasă  ascunsă  şi  nepedepsită  o  faptă  ca  aceasta?  El  va  izbândi  asupra 
voastră  şi  împietritei  aceleia,  pentru  că  eu  nu  v-am  nedreptăţit  vreodată  cu  ceva.  Aşadar, 
dacă  voiţi  să  vă  lăsaţi  de  o  fărădelege  ca  aceasta,  lăsaţi-mă  pe  mine  în  locul  acesta  pustiu, 
şi  spuneţi  ei,  cum  că  m-aţi  omorât.  Aici  nu  este  nimenea  ca  să  mă  caute  cu  cele 
trebuincioase  şi  voi  muri  de  foame;  iar  voi  nu  vă  veţi  pângări  mâinile  voastre  într-acest 
fel  de  spurcată  ucidere".  Acestea  şi  multe  altele  zicându-le  ea  cu  lacrimi,  le-a  părut  rău 
pentru  dânsa  şi  i-au  zis:  „Nouă  ne  pare  rău  pentru  tine  şi  te  lăsăm  vie,  dar  aceea  ne-a  zis 

să-i  ducem  mâinile  tale  ca  să  se  încredinţeze  de  moartea  ta  şi  dacă  nu  vom  împlini 
cuvântul  ei,  ne  va  face  rău.  Şi  chiar  dacă  te  vom  lăsa  vie,  fiarele  te  vor  mânca".  Fecioara 
le-a  răspuns:  „Amară-mi  este  şi  o  moarte  şi  alta;  cu  toate  acestea  voi  avea  puţină 
mângâire,  cum  că  m-au  mâncat  fiarele  şi  nu  oamenii  şi  veţi  fi  nevinovaţi  voi,  de 
fărădelegea  aceasta.  Faceţi  aşa  pentru  numele  Preasfmtei,  care  a  născut  pe  adevăratul 
Dumnezeu  şi  Judecătorul  tuturor,  ca  să  nu  mă  ucideţi.  Fiindcă  ziceţi,  cum  că  v-aţi 
făgăduit  ei  ca  să-i  duceţi  mâinile  mele,  tăiaţi-le,  ca  să  le  vadă  şi  să  se  bucure  şi  pe  mine 
lăsaţi-mă  aici  să  mor  de  durere".  Ei  au  primit  să  o  lase  vie.  Atunci  sărmana,  pentru  ca  să 
scape  de  moarte,  a  pus  mâinile  ei  pe  o  cracă  şi  i  le-a  tăiat  din  încheieturi  cu  un  chip 
îndemânatic  şi  le-au  dus  la  împărăteasa,  care  le-au  dat  daruri  şi  dăruiri  nenumărate. 
Sărmana  fecioară,  a  rămas  într-o  durere  şi  chinuire  neasemănată.  Ea  nu  avea  altă 
mângâiere  la  durerile  cele  prea  usturătoare,  decât  numele  Preasfmtei,  a  cărei  ajutor  îl 
chema  cu  lacrimi  şi  cu  credinţă.  Pentru  aceasta  nu  s-a  lipsit  de  cerere,  ci  cu  ocrotirea 
preabunului  Dumnezeu,  a  dobândit  ajutor  într-acest  chip.  Un  tânăr  de  bun  neam,  fiul  unui 
domn  bogat,  vâna  într-acele  părţi  şi,  cu  povăţuirea  lui  Dumnezeu,  s-a  dus  aproape  de 
pădurea  aceea,  unde  auzind  plânsul  cel  nemângâiat,  au  căutat  până  ce  au  aflat-o.  Şi 
minunându-se  de  primejdie  şi  de  frumuseţea  ei,  a  întrebat-o  să-i  spună  pricina,  iar  ea  n-a 
răspuns  nimic,  numai  plângea  cerând  ajutor.  Domnul  acela  a  zis  slugilor:  „Vreme  nu  este 
ca  s-o  întrebăm,  ci  fiindcă  Dumnezeu  ne-a  povăţuit  aici  pentru  ea,  luaţi-o  binişor  ca  s-o 
ducem  în  oraşul  nostru".  Aşa  făcând,  au  ajutat-o  cu  sârguinţă,  cu  buruieni  şi  cu  felurite 
doctorii,  de  i-au  încetat  desăvârşit  durerile.  Şi  se  minunau  toţi  ai  palatului  de 
înţelepciunea  pe  care  o  avea  şi  de  finmuseţea  ei.  O  întrebau  pe  ea  de  multe  ori,  a  cui  fiică 
este  şi  pentru  ce  i-au  tăiat  mâinile  ei,  şi  n-a  vrut  să  spună.  Dar  pentru  bunele  ei  obiceiuri 
şi  pentru  faţa  ei  cea  de  bun  neam  şi  fimnoasă,  a  iubit-o  tânărul  din  toata  inima  lui  şi  a  zis 
ducelui  într-o  zi:  „Părintele  meu,  cunosc  cum  că  mă  iubeşti  şi  te  rog  să-mi  faci  darul 
acesta:  Noi  suntem  bogaţi  şi  nu  aveam  trebuinţă  de  lucruri.  Când  voieşte  cel  bogat  să  se 
însoare,  trebuie  să  nu  caute  alta  fară  numai  femeia  să-i  placă.  Acestea  voiesc  şi  eu  să-mi 

facă  stăpânirea  ta,  ca  să  iau  pe  fecioara  pe  care  am  aflat-o  în  pustie  şi  n-am  trebuinţă 
pentru  slujirea  mâinilor  ei".  Tatăl  a  răspuns:  „Noi  putem  să  luăm  o  fiică  a  unui  domn 
asemenea  nouă,  şi  tu  voieşti  să  o  iei  pe  aceasta?  Nu  este  atât  că  este  fară  mâini,  pe  cât  că 
nu  o  ştim  dacă  nu  este  copil  al  vreunui  ţăran  prost  şi  ne  va  fi  ruşine  nouă".  Iar  acela  a  zis: 
„Părintele  meu,  aceasta  nu  poate  să  fie,  căci  frumuseţea,  cunoştinţa,  învăţătura  şi 
rânduielile  ei  o  mărturisesc  din  sânge  împărătesc.  Şi  dacă  ar  fi  copil  al  unui  om  mic,  eu  o 
voiesc,  şi  dacă  nu  o  voi  lua  pe  dânsa,  întru  adevăr  îţi  spun,  alta  nu  iau  şi  voi  petrece  viaţa 
mea  cu  tristeţe  neasemănată". 

Văzând  ducele  dorul  tânărului,  s-a  înduplecat,  şi  au  făcut  nuntă  cu  bucurii 
preabogate.  Iar  împăratul,  tatăl  ei,  era  în  durere  nemângâiată,  neştiind  unde  să  fie  fiica  lui, 
pentru  că  împărăteasa  i-a  spus  cum  că  a  fugit  pe  ascuns  într-o  noapte,  şi  nu  ştie  ce  s-a 
făcut.  Şi  plângea  nemângâiat,  având  prepus  către  împărăteasa,  dar  nu  i-a  arătat  bănuiala 
lui  până  ce  va  cunoaşte  adevărul.  A  trimis  oameni  în  diferite  locuri  ca  să  cerceteze,  a  scris 
şi  a  poruncit  să  se  adune  domnii  şi  boierii  împărăţiei  lui,  să  facă  alergare  de  cai,  pentru  ca 
să  ia  puţină  bucurie,  ca  să  nu-1  omoare  durerea.  S-a  dus  vestea  aceasta  si  în  locul  unde  era 
fiica  lui.  Şi  vrând  ducele  să  încalece,  nu  1-a  lăsat  fiul  lui,  ci  i-a  zis:  ,J'ărintele  meu,  nu  este 
cu  cuviinţă  să  te  osteneşti  atâta  călătorie,  fiind  bătrân;  odihneşte-te,  şi  eu  mă  voi  duce  în 
locul  tău,  iubeşte  pe  soţia  mea  ca  şi  pe  mine,  şi  dacă  va  naşte  mai  înainte  de  a  mă  întoarce 
eu,  poartă  grijă  de  ea".  Ducându-se,  a  făcut  cu  dumnezeiască  putere  atâtea  fapte  vitejeşti 
şi  lupte  eroice  la  acea  alergare  de  cai,  încât  toţi  vorbeau  de  dânsul,  lăudându-1  şi 
fericindul.  Iar  împărăteasa  cea  vicleană  1-a  poftit  şi,  chemând  pe  sluga  lui,  1-a  întrebat  de 
unde  este  domnul  lui,  dacă  are  femeie  şi  altele  asemenea.  Iar  sluga  i-a  spus  ei  toate  cu  de- 
amănuntul,  cum  că  au  aflat-o  într-o  pădure  deasă  una  fară  mâini,  că  au  luat-o  şi  celelalte. 
Mai  pe  urmă  i-a  spus  ei  cum  că  întru  acel  ceas  a  venit  de  la  tatăl  lui  scrisoare,  cum  că 
femeia  sa  a  născut  doi  copii  parte  bărbătească  şi  ca  să  nu  aibă  vreun  gând  rău.  Atunci 
vicleana  aceea  a  zămislit  durere  şi  a  născut  fărădelege,  a  dăruit  cu  daruri  multe  pe  omul 
acela  şi  1-a  rugat  când  va  scrie  domnul  lui  ducelui,  să-1  aducă  acolo  pe  ducătorul  de 

scrisoare  ca  să-i  poruncească  şi  ea  ceva,  iar  acela  s-a  făgăduit  să  o  facă.  Şi  după  ce  a  scris 
tânărul  răspuns  tatălui  său,  ca  sa  aibă  grijă  de  femeie  şi  altele  asemenea,  pecetluind 
scrisoarea,  a  trimis-o  prin  sluga  aceea. 

Iar  acesta,  necunoscând  vicleana  meşteşugire,  s-a  dus  la  împărăteasă,  care  1-a 
ospătat  cu  multă  îndestulare.  Şi  luând  scrisoarea  pe  ascuns,  a  scris  acestea:  ,J'ărititele 
meu,  cunoaşte  că  această  noră  a  ta,  este  fiica  unui  om  fâcător  rele  şi  pentru  răutăţile  ei  i  s- 
au  tăiat  mâinile.  Şi  copiii  nu  sunt  ai  mei;  mă  rog  ţie,  cum  vei  citi  scrisoarea  mea,  să  o 
omori  cu  copii  ei;  şi  până  nu  voi  auzi  de  moartea  ei,  nu  vin  acolo".  Şi  această  vicleană 
scrisoare  a  dat-o  vipera  aducătorului,  de  a  dus-o  ducelui  care,  văzând  cele  scrise,  s-a 
întristat  şi  nu  se  dumirea  ce  să  facă  în  această  împrejurare.  Aşa  gândind,  s-a  sfătuit  cu  o 
slugă  credincioasă,  cum  ar  face.  Iar  acela  i-a  zis  lui:  „Să  nu  faci  o  fărădelege  ca  aceasta, 
ca  să  o  omori,  ci  dă-mi-o  mie,  ca  să  o  duc  în  locul  în  care  am  aflat-o,  să  o  las  acolo  şi 
Dumnezeu  o  va  chivernisi  cum  va  voi.  Iar  pe  urmă  mă  voi  duce  să  spun  domnului  meu, 
cum  că  am  făcut  ce  ne-a  scris.  Cuvântul  acesta  a  plăcut  ducelui. 

Luând  sluga  pe  Măria  şi  copiii  ei,  a  lăsat-o  pe  dânsa  în  pustie  şi  s-a  dus  ca  să 
afle  pe  bărbatul  ei.  Iar  săraca  şi  sărmana  aceea  a  rămas  în  locul  acela  neumblat,  cu  multă 
durere  şi  întristare  nemângâiată,  aşteptând  moartea.  Plângând  dar  şi  tânguindu-se,  a  văzut 
o  potecă  şi  luând  copiii  în  braţele  sale,  după  cum  putea,  umbla  împrejur  pe  drumul  acela, 
până  ce  a  ajuns  la  o  peşteră,  în  care  locuia  un  pustnic.  Acesta  văzând-o  pe  dânsa,  a  socotit 
cum  că  ar  fi  o  nălucire  a  vrăjmaşului,  dar  când  a  auzit  patimile  ei,  s-a  întristat  şi  lăsând-o 
pe  dânsa  în  peşteră,  s-a  dus  în  alt  loc.  Şi  în  fiecare  zi  aduna  rădăcinile  şi  buruienile  care 
mânca  el  şi  îi  aducea  şi  ei  de  o  hrănea  cu  acelea,  sau  mai  bine  să  zic,  cu  dumnezeiasca 
putere. 

Au  trecut  aşa  multe  zile,  până  ce  s-a  întors  bărbatul  ei  în  ţara  lui  şi 
înştiinţându-se  de  cele  făcute,  a  plâns  cu  amar.  Apoi,  luând  slugile,  a  zis:  „Să  mergem  să 
căutăm  locul  acela,  şi  nădăjduiesc  către  Preacurata  Născătoare  de  Dumnezeu,  pe  care 
săraca  o  chema  în  ajutor  totdeauna  că,  după  cum  întâi  i-a  ajutat,  şi  acum  va  fi  având-o  în 

pază".  In  acea  noapte  s-a  arătat  Preasfânta  în  somn  Măriei,  şi  i-a  zis:  „Mâine  vine 
credinciosul  tău  bărbat  ca  să  te  ia;  şi  mai  multă  muncă  şi  durere  nu  se  va  mai  apropia  de 
tine  de  acum  înainte.  Iar  pentru  răbdarea  ta  şi  pentru  credinţa  pe  care  o  ai  către  Mine,  că 
mă  strigi  întru  ajutor  la  patimile  tale,  să  înceteze  durerile  şi  întristările  tale,  şi  să  se 
întoarcă  întru  bucurie".  Măria  a  răspuns  Preacuratei:  „Iţi  mulţumesc  şi  mă  închin  ţie. 
Doamna  mea,  pentru  că  nu  mă  laşi.  Dar  cum  să  văd  desăvârşită  bucurie,  până  mă  aflu 
fără  de  mâini?  însă  nu  mă  deznădăjduiesc,  păcătoasa,  şi  îndrăznesc  la  mila  Ta,  să-mi  dai 
şi  mai  mult  ajutor".  Acestea  zicând  cu  chip  smerit,  a  auzit  pe  împărăteasa  îngerilor,  că  îi 
zicea  ei:  „la-ţi  mâinile  tale,  cu  darul  Fiului  Meu  şi  Dumnezeu.  Căci  cei  ce  mă  iubesc  pe 
mine  şi  nădăjduiesc  sub  acoperământul  Meu,  nu  se  vor  lipsi  de  tot  binele".  Acestea 
zicând,  s-a  aflat  femeia  vindecată,  pentru  care  de  bucurie  deşteptându-se,  a  văzut  că  era 
vedenia  adevărată.  Cine  ar  putea  să  spună  veseha  pe  care  a  luat-o  şi  mulţumirile  pe  care 
le-a  făcut  către  Preasfânta?  Căci  toată  noaptea  aceea  a  petrecut-o  în  rugăciune  şi  în 
plecarea  genunchilor,  zicând  heretisirea  îngerului,  după  cum  avea  totdeauna  obişnuinţa  să 
zică,  cu  evlavie  şi  cu  umilinţă.  Iar  după  ce  s-a  făcut  ziuă,  a  auzit  glasuri  de  oameni.  Şi 
ieşind  afară  a  văzut  pe  bărbatul  ei,  care,  aflând-o,  a  plâns  de  bucurie.  Şi  a  spus  lui  facerea 
de  minune,  arătându-i  mâinile  ei,  pe  care  văzându-le  el,  s-a  înspăimântat.  Şi  slăvind  pe 
Făcătoarea  de  bine,  s-a  întors  în  oraş,  unde  a  poruncit  să  se  prăznuiască  Preasfânta 
Născătoare  de  Dumnezeu  opt  zile  cu  veselie.  Şi  câţi  au  auzit  de  această  minune,  s-au 
înspăimânat. 

După  aceea  cercetând  ducele  despre  acea  scrisoare  vicleană,  cine  a  scris-o,  ca 
să-i  omoare,  i-a  zis  lui  Măria:  „Până  acum  am  ascuns  şi  nu  am  vrut  ca  să  arăt  cine  sunt, 
dar  fiindcă  este  voia  lui  Dumnezeu,  vă  spun:  să  ştiţi  că  eu  sunt  fiică  a  împăratului  vostru 
şi  câte  am  primit,  mi  le-a  făcut  împărăteasa.  Insă  Maica  sărmanilor,  împărăteasa  cea 
cerească,  m-a  izbăvit  de  toate  durerile.  Nu  v-am  spus  mai  înainte,  pentru  ca  să  nu  mă 
vadă  pe  mine  tatăl  meu  şi  să  moară  de  durere.  Dar  acum,  fiindcă  mi-a  făcut  atâta 
milostivire  Maica  milostivirii,  trimiteţi  scrisoare  până  ce  ne  gătim  şi  noi  să  ne  ducem". 

Acestea  auzindu-le  ducele,  care  avea  supărare  că  nu  ştia  pe  tatăl  ei,  a  luat  multă  veselie, 
împreună  cu  toţi  ai  palatului.  Iar  mai  ales  bărbatul  ei  a  înălţat  mâinile  către  cer,  zicând: 
„Binecuvântat  este  Dumnezeu,  care  m-a  învrednicit  sa  iau  de  soţie  pe  Doamna  mea!". 
Atunci  i  s-au  închinat  ei  toţi  ca  unei  împărătesc  şi  trimiţând  scrisoare  tatălui  ei,  s-au 
pornit  a  treia  zi  la  drum.  Ajungând  în  Franţa,  i-a  întâmpinat  pe  dânşii  împăratul  care, 
alergând,  a  căzut  pe  grumazul  ei,  sărutând-o  cu  lacrimi. 

Blestemata  lui  femeie  însă  s-a  ascuns,  pentru  ca  să  nu  o  afle  împăratul,  dar  el 
a  cercetat  cu  de-amănuntul  până  ce  a  găsit-o  şi  aprinzând  foc  mare  în  mijlocul  cetăţii,  au 
ars-o  de  tot,  încât  nici  os  n-a  mai  rămas.  Iar  a  doua  zi  a  încoronat  pe  ginerele  său  ca 
împărat.  Şi  venind  ducele  la  bucuria  fiului  său,  cum  şi  toate  rudeniile  şi  prietenii  lui,  au 
săvârşit  praznic  de  bucurie  şi  veselie,  pururea  Fecioarei  Născătoarei  de  Dumnezeu. 
Zidind  încă  şi  o  biserică  slăvită  în  numele  Ei,  prăznuia  toate  praznicile  Ei;  iar  mai  ales  în 
ziua  în  care  a  vindecat  mâinile  împărătesei,  făcea  multe  milostenii  săracilor,  cum  şi  multe 
alte  faceri  de  bine,  aducându-şi  aminte  totdeauna,  de  prea  marea  facere  de  bine  pe  care  i-a 
facut-o  Preacurata.  Şi  mai  mult  decât  alte  fapte  bune,  făcea  multă  milostenie.  Nu  se 
ostenea  niciodată  a  da  milostenie  celor  ce  aveau  trebuinţă,  nici  lăsa  o  slujnică  a  lor  ca  să 
dea  cele  ce  erau  de  trebuinţă  celor  săraci,  ci  ea  singură  cu  mâinile  sale  dădea,  zicând: 
„Fiindcă  mâinile  acestea  nu  sunt  ale  mele,  ci  ale  împărătesei  celei  cereşti,  pe  care  pentru 
multa  ei  milostivire  mi  le-a  dăruit,  nu  este  de  cuviinţă  să  se  lenevească  cândva  la  facerea 
de  bine  a  robilor  ei  şi  la  milosteniile  săracilor.  Iar  mai  ales  că  şi  bunătăţile  acestea  nu  sunt 
ale  mele,  ci  daruri  ale  lui  Hristos,  Preabunul  Stăpân,  trebuie  să  le  împart  la  ficaţii  mei  cu 
îndestulare".  Aşadar,  împărăteasa  cea  bine  cunoscătoare  şi  recunoscătoare,  s-a  bucurat 
multă  vreme  de  împărăţia  cea  pământească  şi,  sfârşindu-se  cu  pace,  s-a  dus  la  împărăţia 
cea  cerească,  pe  care  să  dea  Dumnezeu  ca  noi  toţi  să  o  dobândim.  Amin  (11,  Minunile 
Maicii  Domnului  de  Neamţ,  ediţia  1924  şi  1990). 

MINUNEA  151  -  A  preferat  să-şi  scoată  ochii,  decât  să-şi  piardă  curăţenia 

şi  fecioria 

La  început,  când  Britania,  adică  Anglia,  a  primit  credinţa  în  Hristos,  erau 
acolo  mulţi  oameni  evlavioşi  şi  îmbunătăţiţi;  şi  mulţi  bogaţi  nu-şi  măritau  pe  fiicele  lor  ci, 
cheltuind  multă  bogăţie,  zideau  mănăstiri  şi  le  aşezau  pe  dânsele  acolo,  de  petreceau 
călugăreşte.  In  vremea  aceea  era  un  boier  iubitor  de  fapte  bune,  care  avea  o  fiică  de  12 
ani,  preafrumoasă.  Măria  cu  numele  şi  vrând  să  o  facă  călugăriţă,  a  întrebat-o,  pentru  ca 
să-i  vadă  şi  a  ei  cugetare  şi  voinţă.  I-a  zis  ei:  „Dacă  aş  mai  fi  avut  o  copilă,  aş  fi  dorit  să  o 
dau  într-o  mănăstire,  împreună  cu  jumătate  din  averea  mea.  Stăpânului  Hristos,  iar  pe 
cealaltă  să  o  mărit.  Dar  fiindcă  te  am  numai  pe  tine,  îmi  pare  rău  şi  nu  ştiu  ce  să  fac  din 
două.  Insă  mie  mi  se  pare  că  este  mai  bine  ca  frumuseţea  aceasta,  pe  care  ţi-a  dat-o 
preabunul  Dumnezeu,  să  o  afieroseşti  Lui,  decât  să  o  strice  vreun  om.  Si  de  vei  face  sfatul 
meu,  te  vei  cinsti  de  oameni  în  această  lume  şi  în  ceruri  de  Dumnezeu".  Răspuns-a  lui 
fecioara:  „Inţelepţeşte  ai  judecat,  o,  părinte  al  meu.  Şi  eu  am  socotit,  mai  bine  să  iau  pe 
Mântuitorul  de  Mire  al  meu,  decât  vreun  boier  mare  şi  nevrednic".  Atunci  tatăl  ei  i-a 
mulţumit  din  tot  sufletul  şi  în  scurt  timp  a  dus-o  într-o  mănăstire  de  fecioare,  unde  erau  şi 
alte  călugăriţe.  Şi  cheltuind  toată  averea  lui,  a  zidit  o  biserică,  unde  ea  petrecea 
călugăreşte,  cu  fapte  bune,  cu  alte  călugăriţe.  Aduceau  încă  şi  alţi  boieri  pe  fiicele  lor  în 
mănăstire,  de  şedeau  până  să  vină  la  vârsta  cea  după  lege,  când  le  întrebau  ce  vor  să  facă. 
Şi  unele  doreau  viaţa  monahicească  şi  se  tundeau  în  monahism,  iar  altele  cu  mai  puţină 
evlavie,  se  măritau. 

In  acel  timp  era  un  domnitor  care  stăpânea  ţara  aceea,  Ricardie  cu  numele,  cu 
viaţă  destrăbălată  şi  neînfrânată,  care  avea  o  fiică  orfană  de  mamă,  pe  care  a  adus-o  şi  el 
în  mănăstirea  cea  amintită.  Iar  stareţa  a  primit-o  cu  bucurie  şi  pentru  ca  să  cinstească  pe 
domn,  a  poruncit  de  au  venit  toate  surorile  ca  să-1  heretisească.  Intre  ele  era  şi  Măria,  cea 

zisă  mai  sus,  care  văzând  împodobirea  domnului,  zicea  în  mintea  ei:  „Dumnezeul  meu, 
oare  să  aibă  acest  om  atâta  slavă  şi  întru  împărăţia  Ta?".  Iar  acela  dacă  a  văzut-o  că  se 
uită  la  el,  şi-a  rănit  inima  de  finmuseţea  ei,  socotind  că  şi  ea  tot  cu  acest  fel  de  socoteală  îl 
privise.  S-a  rănit  de  un  dor  nevindecat,  însă  atunci  n-a  descoperit  la  arătare  dorinţa  lui  din 
cauza  celorlalte  care  erau  de  faţă.  Dar  după  ce  s-a  dus  la  palatul  său,  a  vestit  stareţei  ca 
să-i  trimită  pe  Măria  în  acea  seară,  şi  să  ştie  cum  că  şi  ea  deasemenea  îl  iubeşte.  Iar 
stareţa  s-a  întristat  foarte  şi  i-a  trimis  răspuns,  să  nu  facă  ruşine  mănăstirii;  ba  încă, 
trebuia,  dacă  ar  fi  auzit  cum  că  altul  voieşte  să  facă  un  lucru  necuviincios  ca  acesta,  să-1 
pedepsească  pe  acela,  ca  un  domn  al  cetăţii  ce  este.  Şi  multe  alte  cuvinte  plăcute  lui 
Dumnezeu  i-a  răspuns,  însă  acela,  ca  un  întunecat  la  minte  de  patima  curviei,  nici  într-un 
chip  n-a  luat  aminte  la  acestea  ci  i-a  poruncit  a  doua  oară,  ca  negreşit  să  o  trimită,  că  îi 
pofteşte  foarte  mult  ochii  ei,  care  i-au  rănit  inima,  când  căuta  la  el.  Şi  să  i-o  trimită  cu 
hotărâre,  sau  se  va  duce  singur  şi  o  va  lua  cu  sila,  făcând  o  mare  ruşine  şi  pagubă 
mănăstirii. 

Intre  acestea,  a  întrebat  stareţa  pe  Măria,  mai  înainte  de  a  ajunge  al  doilea 
vestitor,  şi  i-a  zis:  „Tatăl  tău  te-a  afierosit  aici  lui  Dumnezeu  şi  pururea  Fecioarei  Măria, 
Maica  Sa,  cu  toată  bogăţia  lui,  şi  a  murit  cu  multă  bucurie,  văzând  că  ai  sporit  în 
poruncile  Domnului.  Şi  în  urma  mea  alta  nu  se  va  face  stareţă,  numai  tu,  pentru  fapta  cea 
bună,  şi  pentru  bogăţia  ta;  mă  mir  dar,  cum  ai  făcut  greşeala  aceasta,  ca  să  cauţi  la 
domnitorul,  care  m-a  vestit  să  te  trimit  la  el  şi  nu  ştiu  ce  să  fac".  Iar  ea  a  răspuns:  „Maica 
mea,  cu  alt  gând  am  căutat  eu  la  el,  însă  socoteala  lui  a  fost  vicleană,  gândind  la  lucrul  cel 
necuviincios.  Când  va  trimite  a  doua  oară  vreun  om,  să  mă  laşi  ca  să-i  dau  eu  răspunsul, 
ca  să  cunoşti  cât  dor  am  ca  să  păzesc  fecioria  mea".  Răspuns-a  ei  stareţa:  „Vezi  să  nu  zici 
vreun  cuvânt  aspru,  să  se  mânie  şi  să  strice  mănăstirea".  Iară  ea  a  zis:  „Mă  duc  la  biserică 
să  mă  rog  Stăpânei,  să  mă  lumineze  ca  să-i  dau  răspunsul  cel  cuviincios,  şi  însăşi  pururea 
Fecioara,  mă  va  păzi  pe  mine  şi  mănăstirea". 

A  alergat  dar,  la  ajutorul  cel  de  sus  şi  se  ruga  cu  lacrimi  înaintea  icoanei 
Maicii  lui  Dumnezeu,  să  o  izbăvească  de  întinăciunea  trupului.  După  un  ceas  a  venit 
omul  şi  i-a  zis  stareţei  cuvântul  cel  mai  sus  amintit,  la  care  ea  a  răspuns:  „Nu  se  cuvine  ca 
eu  să  trimit  pe  cineva  la  păcat,  ci  zi  ei  şi  dacă  va  voi,  îţi  va  urma  ţie".  S-au  dus  la  biserică 
şi  i-a  zis  ei  cel  trimis:  ,J)oamna  mea,  domnul  nostru  a  văzut  frumuseţea  ta  şi  s-a  rănit  atât 
de  mult  la  inimă,  de  vederea  ochilor  tăi,  celor  preadulci,  că  nu  află  vindecare,  dacă  nu  vei 
veni  să  te  vadă;  dar  de  bunăvoie,  ca  să  te  facă  soţia  lui,  să  fii  foarte  mult  cinstită,  şi  să  te 
slăveşti  întru  această  lume;  iar  dacă  nu  vei  veni  de  voie,  te  va  lua  cu  sila,  ca  să  te  ruşineze 
în  toată  Britania".  Iar  ea  a  răspuns:  „Du-te  afară  din  biserică  şi  aşteaptă,  şi  peste  puţină 
vreme  îţi  voi  da  aceea  ca  doreşte  domnul  tău".  Atunci  acela  a  ieşit  bucurându-se,  socotind 
că  s-a  înduplecat  dorinţei  domnului  său.  Asemenea  şi  stareţa  a  socotit  cum  că  s-a  biruit  de 
vrăjmaşul  şi  foarte  s-a  întristat.  Insă  evlavioasa  mireasă  a  lui  Hristos,  ducându-se,  a  stat 
înaintea  Preasfmtei,  zicând  acestea  cu  lacrimi:  „Stăpâna  mea,  bine  îmi  este  să  am  ochi,  ca 
să  văd  Sfânta  icoana  Ta,  dar  fiindcă  aceştia  m-au  împiedicat  pe  mine  văzând  pe 
pângăritul,  mai  bine  să-i  scot  pe  ei,  decât  să-mi  întinez  fecioria  mea  şi  voi  vedea  eu  darul 
meu  cu  ochii  sufletului  meu.  lartă-mă.  Doamna  mea,  şi  să  nu  mi  se  socotească  întru  păcat 
operaţia  aceasta,  că  de  nevoie  o  fac.  Şi  din  două  rele  ce-mi  stau  înainte,  mai  bine  este  a 
alege  răul  cel  mai  mic".  Acestea  zicând  (o!  bărbăţie  şi  vitejie!)  şi-a  scos  amândoi  ochii  cu 
un  cuţit,  şi  i-a  pus  într-un  vas.  Apoi  a  strigat  pe  omul  cel  trimis  şi  i-a  zis:  ,J^iindcă  ochii 
aceştia  au  greşit  domnului  tău,  de  l-au  rănit,  iată  cu  dreptate  i-am  pedepsit.  Şi  dacă  după 
cum  ai  zis  pot  să-1  mângâie,  mergi  şi  îi  dă  pe  dânşii,  ca  să  ia  dintru  ei  toată  veseha  şi 
bucuria".  Iar  acela  îngrozit,  a  luat  ochii  şi  i-a  dus  domnului  său,  spunându-i  cuvintele 
acestea,  care  văzându-i  pe  dânşii,  s-a  înspăimântat,  schimbându-se  cu  dumnezeiască 
schimbare,  şi  minunându-se  de  fapta  bună  a  fecioarei  aceleia,  şi-a  schimbat  dragostea  cea 
trupească,  întru  evlavia  duhului.  A  plâns  cu  amar,  a  urât  din  inimă  fărădelegile  lui,  şi 
umilindu-se  la  suflet,  a  adus  ochii  la  mănăstire,  de  i-a  pus  înaintea  Sfintei  icoane  a  Maicii 
lui  Dumnezeu  şi  pe  oarba  acolo  aproape  să  stea.  Şi  adunând  pe  toate  surorile,  le-a  zis  lor: 

„Cădeţi  toate  la  rugăciune,  cu  lacrimi  rugându-vă  stăpânului  Hristos  celui  Atotputernic,  şi 
Preasfmtei  Fecioare  Maicii  Lui,  ca  să  facă  milă  cu  sora  aceasta  binecuvântată,  şi  să  o 
vindece  pe  ea,  şi  dacă  vom  avea  credinţă  fierbinte,  ne  va  auzi  Stăpânul;  numai  să  nu  aveţi 
necredinţă  în  inimile  voastre,  nici  să  vă  îndoiţi  cât  de  puţin;  că  cele  ce  sunt  cu  neputinţă  la 
oameni,  cu  putinţă  sunt  la  Dumnezeu,  care  face  voia  celor  ce  se  tem  de  El.  Şi  vă  rog  pe 
voi,  să  nu  îndrăznească  vreuna  să  se  scoale  de  la  pământ,  până  ce  voi  săvârşi  şi  eu 
rugăciunea  mea".  Aşa  zicând,  a  pus  cenuşă,  nevrednicul,  pe  capul  lui  şi  căzând  jos  la 
pământ,  cu  capul  descoperit  şi  cu  multă  smerenie,  se  ruga  cu  multe  lacrimi  şi  tânguiri: 
„Doamna  şi  Stăpâna  îngerilor.  Maica  Atotputemicului  Dumnezeu,  nu  sunt  vrednic  să  văd 
Sfânta  icoana  Ta,  nici  să  deschid  gura  mea  cea  preapângărită  ca  să  te  rog;  că  nu  am  lăsat 
nici  un  păcat  pe  care  să  nu-1  fi  făcut.  Intinat-am  sufletul  şi  trupul  meu  şi  tot  pământul. 
Insă  fiindcă  Domnul  lisus  Hristos  S-a  întrupat  pentru  păcătoşi,  şi  n-a  lepădat  pe 
desMnate,  pe  tâlhari  şi  pe  vameşi,  ci  i-a  primit  pe  toţi,  şi  la  Dumnezeiasca  lui  înălţare  de 
la  noi,  te-a  lăsat  pe  tine  mijlocitoare  a  păcătoşilor,  pe  tine  te  pun  chezaşă.  Stăpâna  mea, 
către  Fiul  tău  cel  milostiv,  ca  să  mă  întorc  de  la  calea  cea  rea  a  fărădelegilor,  şi  prin 
pocăinţă  să-mi  spăl  noroiul  sufletului  meu,  numai  să  audă  darul  tău  rugăciunile  sfinţitei 
stareţe  şi  a  toatei  sfinţite-i  frăţimi,  ca  să  dai  iarăşi  ochii  sfintei  roabei  acesteia,  căreia  eu 
nepriceputul  i-am  fost  pricina  de  i-a  scos.  Şi  aşa  aceasta  să  se  izbăvească  de  trupeasca 
nevedere,  şi  luând  lumina  cea  preadorită,  să  slujească  bisericii  tale,  ca  şi  mai  înainte,  iar 
eu,  nevrednicul  robul  tău,  să  mă  slobozesc  de  robia  cea  cumplită  a  celui  viclean,  care  mă 
trage  legat,  nevăzut,  cu  lanţ  de  fier". 

Acestea  şi  altele  multe  zicea  cu  lacrimi  domnitorul,  iar  călugăriţele  de 
asemenea  se  rugară  toată  ziua  aceea.  Şi  fiindcă  se  rugau  cu  credinţă  şi  cererea  le  era 
binecuvântată  şi  sfântă,  pentru  dragostea  cea  frăţească,  s-a  auzit  degrabă  rugăciunea  lor. 
La  ceasul  vecerniei  a  strălucit  toată  biserica,  şi  s-a  auzit  un  glas,  zicând:  „la-ţi  lumina  ta, 
cu  darul  Celui  născut  al  meu".  Atunci  călugăriţa,  căutând  în  sus,  a  văzut  pe  Stăpâna  cea 

Atotputernică,  stând  înăuntru  Jertfelnicului,  şi  i-a  zis  ei:  ,JV[ăresc  numele  tău.  Doamna 
mea,  şi  slăvesc  darul  tău". 

Iar  domnitorul  şi  toate  surorile,  după  ce  au  auzit  glasul,  s-au  sculat,  dar  pe 
Preasfânta  n-au  văzut-o.  însă  văzând  că  era  vindecată,  ceea  ce  mai  înainte  era  fară  ochi, 
au  slăvit  pe  Stăpâna  cea  Atotputemică  şi  i-au  mulţumit,  făcând  priveghere  de  toată 
noaptea.  Apoi  domnitorul  a  dat  mănăstirii  multe  daruri  şi  căindu-se  de  păcatele  lui,  după 
făgăduinţă,  nu  s-a  întinat  mai  mult,  ci  a  petrecut  viaţă  cu  fapte  bune.  Iar  preacinstita 
Măria  s-a  făcut  minunată  foarte  în  lumea  aceasta,  pentru  marea  înţelepciune  şi  păzirea 
fecioriei  ei.  Şi  toate  surorile  au  cinstit-o  mult  pentru  facerea  de  minune  cea  zisă  mai  sus  şi 
pentru  petrecerea  ei  cea  cu  fapte  bune.  Iar  după  sfârşitul  stareţei,  cu  sfat  de  obşte  au  ales- 
o  pe  dânsa  care,  cu  plăcere  de  Dumnezeu  păstorind  Sfânta  mănăstire,  s-a  dus  întru 
împărăţia  cea  cerească.  Pe  care  să  dea  Dumnezeu  ca  noi  toţi  să  o  dobândim,  cu  darul  şi  cu 
iubirea  de  oameni,  a  Domnului  nostru  lisus  Hristos,  căruia  se  cuvine  toată  slava,  cinstea 
şi  închinăciunea,  împreună  cu  cel  fară  de  început  al  lui  Părinte,  şi  cu  Preasfântul  şi  de  o 
fiinţă  Duh,  în  veci.  Amin  (12,  Minunile  Maicii  Domnului  de  Neamţ,  ediţia  1924  şi  1990). 

MINUNEA  152  -  A  găsit  de  cuviinţă  să-şi  taie  buzele  şi  nasul,  decât  să-şi 

piardă  fecioria 


Oarecare  fecioară  cu  numele  Efimia,  fiică  a  unui  boier  bogat,  a  afierosit 
fecioria  ei  Preanevinovatei  Maicii  lui  Dumnezeu,  din  tânără  vârstă  şi  petrecând  minunat 
şi  cu  fapte  bune,  niciodată  n-a  lipsit  de  la  biserică  în  duminici.  Praznice  împărăteşti  şi  în 
sărbători.  Toţi  se  minunau  văzând  atâta  evlavie  la  o  tânără  atât  de  crudă,  foarte  frumoasă 
cu  trupul  şi  cu  bun  chip.  Iar  pe  cât  creştea  vârsta  trupului,  pe  atâta  se  înmulţea  şi  evlavia 
sufletului.  De  aceea,  vicleanul  drac  nemaiputând  suferi  vieţuirea  ei  curată,  cinstită,  sfântă, 
a  zavistuit  foarte  mult  asupra  păzirii  fecioriei  acesteia.  El  a  rănit  către  dragostea  ei  un 
boier  preabogat,  care  a  cerut-o  de  la  tatăl  său  de  soţie.  Tatăl  fecioarei  s-a  bucurat  ca  să 
facă  ginere  pe  un  om  ca  acesta.  El  i-a  făgăduit  că  i-o  va  da.  Insă  mireasa  lui  Hristos,  cea 
fară  de  prihană,  s-a  împotrivit  voii  părinteşti,  zicând  că  nu  ar  fi  cu  dreptate,  nici  cu 
cuviinţă  ca  să  mintă  pururea  Fecioarei,  Născătoarei  de  Dumnezeu,  căreia  i-a  făgăduit 
fecioria  ei,  şi  să  iubească  mai  mult  pe  un  nevrednic  şi  pământesc,  decât  pe  mirele  cel 
preavrednic  şi  ceresc.  Ci  tatăl  ei  s-a  mâniat  şi  i-a  zis:  „Rudenia  lui  este  mare,  şi  tu  nu  eşti 
vrednică  să  iei  de  bărbat  pe  un  boier  atât  de  bogat  şi  de  bun  neam.  Cu  hotărâre  voiesc  ca 
să  faci  voia  mea,  sau  te  pedepsesc  prea  aspru".  Fecioara  cea  de  bun  neam,  văzând 
socoteala  tatălui  său  cea  nestrămutată  şi  primejdia  fecioriei  ei,  a  intrat  în  Dumnezeiasca 
biserică  şi,  rugându-se  cu  lacrimi,  cerea  de  la  Preasfânta  Născătoare  de  Dumnezeu,  ca  să-i 
ajute  la  această  nevoie,  să  nu-şi  întineze  trupul  său.  După  ce  s-a  rugat  multe  ceasuri, 
socotea  întru  sineşi  aceasta:  „Fiindcă  frumuseţea  trupului  meu  este  pricina  ca  să  mint 
cerescului  Mire,  şi  să  mă  pângăresc  de  om  nevrednic,  mai  bine  este  să  mă  lipsesc  de  ea, 
nefiindu-mi  folositoare  şi  să  mă  fac  grozavă  cu  chipul  şi  urâtă,  numai  să-mi  păzesc 
curăţenia  sufletului,  pe  care  mai  vârtos  şi  mai  mult  o  doreşte  Domnul,  decât  frumuseţea 
cea  stricăcioasă".  Acestea  cugetând  şi  înfierbântându-se  de  Dumnezeiescul  dor  al  păzirii 

fecioriei  ei,  şi-a  tăiat  nasul  şi  buzele.  De  îndrăzneala  aceasta  auzind  şi  văzând-o  tatăl  ei,  s- 
a  mâniat  atâta,  încât  a  vrut  s-o  omoare,  însă  pentru  ca  să  nu-i  dea  numai  o  durere,  dacă  îi 
va  taia  capul  ei,  a  lăsat-o  pe  dânsa  vie,  ca  să-i  dea  muncă  pe  fiecare  zi.  După  ce  a  bătut-o 
cât  a  vrut,  a  chemat  un  lucrător  de  pământ,  pe  care  îl  avea  în  ţarinile  lui,  foarte  aspru  şi 
fără  omenie,  căruia  i-a  dat-o  ca  să  o  aibă  ca  pe  o  roabă,  să-i  facă  cele  mai  grele  şi  mai 
defăimate  slujbe  şi  lucruri  ale  ţarinii  lui  şi  să  o  bată  fară  de  milostivire,  când  nu-i  va  face 
ascultare.  El  s-a  jurat  aceluia  că  dacă  va  auzi  că  s-a  umilit  în  vreo  zi  spre  ea  şi  îi  va  face 
bine,  sau  se  va  arăta  milostiv  cât  de  puţin  către  dânsa,  îi  va  tăia  capul  lui.  Ţăranul, 
luându-o  pe  dânsa,  o  necăjea  şi  o  bătea  fără  de  milostivire,  pentru  că  din  fire  era  crud  şi 
fără  de  omenie.  Mai  mult,  pentru  frica  tatălui  ei,  a  pus-o  la  cele  mai  grele  slujbe.  Fecioara 
cea  de  bun  neam,  răbda  cu  vitejie  toate  scârbele,  mulţumind  Domnului,  Care  a 
învrednicit-o  ca  să  se  pedepsească  pentru  dragostea  Lui.  Pe  când  voia  să  o  bată 
nemilostivul  acela,  ea  se  ducea  într-un  loc  ascuns,  şi  se  ruga  multe  ceasuri  cu  lacrimi 
către  Domnul,  cerând  de  la  Dânsul,  ca  să-i  dea  până  la  sfârşit  răbdare  şi  putere.  Cele  mai 
multe  nopţi  le  petrecea  în  metanii  şi  rugăciuni,  când  avea  vreme. 

Robia  aceasta  cumplită  şi  aspră,  a  răbdat-o  purtătoarea  de  chinuri  şi  Muceniţa 
păzirii  fecioriei  ei,  nu  zece  zile,  sau  o  sută,  ci  şapte  ani  întregi.  Oricare  o  vedea  din  cei  ce 
o  ştiau  mai  dinainte,  câtă  frumuseţe  avea  şi  în  ce  fel  s-a  făcut  din  osteneli,  din  scârbe  şi 
din  munci,  nu  era  cu  putinţă  ca  să  nu-1  doară  inima  şi  să  nu  lăcrimeze  de  nefericirea  ei. 
Intr-o  noapte  în  care  era  ajunul  Naşterii  lui  Hristos,  pe  când  cina  barbarul  acela,  Efimia  s- 
a  dus  pe  ascuns  la  grajd  ca  să  se  roage,  cugetând  la  întruparea  Domnului  nostru.  Care  a 
primit  să  se  facă  om  pentru  mântuirea  noastră.  Ţăranul  văzând  că  lipseşte  fecioara,  a  luat 
un  toiag  şi  a  alergat  ca  să  o  bată,  după  cum  avea  obişnuinţă.  Alergând  către  grajd,  a  văzut 
de  departe  o  lumină  mare  şi  s-a  temut,  socotind  cum  că  ar  fi  foc  şi  că  arde  casa. 
Apropindu-se,  a  văzut  ceea  ce  nu  era  vrednic  să  vadă,  adică  pe  împărăteasa  cea  cerească 
cu  mulţime  de  sfinţi  îngeri,  care  mângâiau  pe  Efimia,  zicând:  „Rabdă  cu  tărie  fiica  mea 
preaiubită,  căci  pentru  scârba  aceasta  vremelnică,  pe  care  o  pătimeşti  pentru  dragostea 

Fiului  meu,  vei  dobândi  în  împărăţia  Lui  slavă  veşnică  şi  neveştejită  cunună.  Şi  ca  semn 
pentru  cununa  slavei  celei  mari,  căreia  ai  să  te  învredniceşti  de  la  Mirele  tău  Cel  Ceresc, 
de  acum  să  fii  vindecată  la  mădularele  cele  tăiate,  cu  puterea  Fiului  Meu".  Acestea 
văzându-le  ţăranul  acela,  s-a  înfricoşat  şi,  strigând  pe  toţi  casnicii  săi,  au  văzut  pe  Stăpâna 
cea  fără  de  prihană,  cu  ceata  ei  cea  cerească,  şi  pe  fecioara  cu  buzele  şi  cu  nasul,  după 
cum  a  fost  mai  înainte.  Toţi  au  căzut  la  pământ,  neputând  să  vadă  atâta  lumină.  După  un 
ceas  sculându-se,  au  văzut  numai  pe  Efimia  singură,  rugându-se  şi  strălucind.  Acestea 
văzându-le  ţăranul  acela,  a  trimis  cuvânt  la  tatăl  ei,  să  vină  grabnic  la  fiica  lui.  Acela  a 
venit  îndată.  Văzând  pe  fiica  lui  vindecată,  s-a  înspăimântat  şi,  mulţumind  Domnului,  a 
cerut  iertare  de  la  dânsa,  pentru  necunoştinţa  lui  cea  mai  dinainte.  Apoi  cheltuind  aur 
mult,  a  zidit  în  locul  grajdului  acela  o  mănăstire  preafrumoasă  şi  acolo  a  lăsat-o  pe  dânsa, 
să  slujească  Mirelui  ei  Celui  Ceresc.  Acolo  îşi  petrecea  ea  viaţa,  în  fapte  bune  şi  a  adunat 
pe  multe  altele.  Astfel,  bine  şi  minunat  petrecând  în  toate  poruncile  Domnului,  cu  plăcere 
de  Dumnezeu  păstorind  turma  cea  sfântă,  lăsând  cele  vremelnice,  s-a  dus  la  împărăţia  cea 
nesfârşită,  pe  care  să  dea  Dumnezeu  să  o  dobândim  noi  toţi.  Amin  (13,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  153  -  Maica  Domnului  încununează  din  cer  pe  două  fecioare 

curate,  clevetite  de  lumea  rea 

O  femeie  creştină  de  bun  neam,  foarte  îmbunătăţită,  avea  două  fiice  foarte 
frumoase.  Ea  le  sfătuia  să-i  urmeze  ei  la  petrecerea  cea  după  Dumnezeu,  şi  mai  ales  la 
multa  evlavie  pe  care  o  avea  către  Preasfânta  Născătoare  de  Dumnezeu.  După  moartea 
bărbatului  ei,  a  sărăcit  aşa  de  mult,  încât  nu  avea  cu  ce  să-şi  mărite  fetele  ei.  Astfel  se 
amăra  temându-se,  ca  nu  cumva  să-şi  vândă  cinstea  lor,  din  pricina  sărăciei.  Având  ea 
multă  credinţă  către  Dumnezeu,  s-a  dus  cu  dânsele  la  biserică.  Acolo,  stând  înaintea 
Preasfmtei  Născătoarei  de  Dumnezeu,  s-a  rugat  zicând  cu  lacrimi:  „Stăpâna  îngerilor. 
Maica  sărmanilor  şi  ajutătoarea  săracilor,  în  îngrijirea  şi  sub  acoperământul  tău  dau  din 
tot  sufeltul  meu  pe  aceste  două  sărmane,  ca  să  le  chivemiseşti;  pentru  că  nu  pot  eu  să  le 
păzesc  fără  de  paguba  sufletului  şi  a  trupului,  din  cauza  sărăciei  şi  neajungerii  mele.  Tu, 
cu  mai-nainte  şi  Dumnezeiasca  ta  purtare  de  grijă,  după  nemărginita  ta  milostivire,  să  le 
acoperi  şi  să  le  păzeşti,  ca  să  nu-şi  întineze  fecioria  lor". 

Acestea  zicând  mama  cea  evlavioasă,  a  apucat  mâinile  fiicelor  ei  şi  le-a 
apropiat  de  sfânta  icoană,  spre  semn  de  legătură,  ca  să  fie  Preasfânta  Născătoare  de 
Dumnezeu,  mama  lor,  din  ceasul  acela,  şi  ea  mai  mult  nu.  Aceasta  făcând,  s-au  întors  la 
casa  lor.  Când  s-au  apropiat  de  uşă,  iată  un  tânăr,  în  chipul  fulgerului,  care  ţinând  o  pungă 
plină  de  arginţi,  i-a  zis  ei:  „împărăteasa  cea  cerească  îţi  trimite  banii  aceştia,  ca  să 
chivemiseşti  fiicele  tale".  Luând  banii,  acela  s-a  suit  la  ceruri.  Femeia  a  căzut  cu  faţa  la 
pământ,  mulţumind  cu  lacrimi  Făcătoarei  de  bine,  celei  bogat  dăruitoare,  pentru  grabnicul 
ajutor  şi  grabnica  sprijinire.  Apoi,  cheltuind,  le-a  îmbrăcat  pe  dânsele  şi  le-a  cumpărat 
cele  de  nevoie  ale  vieţii  lor.  Vecinii  cei  răi,  ştiind  sărăcia  lor  cea  dinainte,  le  grăiau  rău  şi 
le  huleau  pe  dânsele  cu  nedreptate  şi  cu  ruşine,  osândindu-le  şi  zicând  cum  că  maica  lor 
le-a  vândut  cinstea  lor,  vreunuia  din  cei  bogaţi  şi  a  luat  bani.  Clevetirea  aceasta  cumplită. 

auzindu-0  evlavioasa  femeie,  socotească  fiecare  câtă  scârbă  şi  necaz  a  suferit!  Şi  pe  cât 
timpul  trecea,  pe  atâta  şi  osândirea  creştea,  încât  s-a  înştiinţat  de  aceasta  toată  cetatea. 
Biata  mamă,  neputând  să  mai  sufere  ponegririle  oamenilor,  a  zis  fiicelor  sale:  ,J)uceţi-vă 
la  Maica  voastră  cea  milostivă,  şi  vă  rugaţi  bunătăţii  ei  cu  lacrimi  şi  cu  inima  smerită,  ca 
să  vă  ajute  să  vă  izbăviţi  de  gurile  oamenilor  şi  dacă  cu  neîndoită  credinţă  vă  veţi  ruga,  vă 
va  auzi  pe  voi  Maica  induratului  Dumnezeu,  Cea  mult-milostivă,  după  cum  şi  mai-nainte 
ne-a  auzit  şi  ajutat".  Fecioarele  ascultând  învăţătura  macii  lor,  s-au  dus  la  Dumnezeiasca 
biserică,  şi  au  făcut  după  cum  le-a  învăţat.  După  ce  s-au  rugat  destul,  vărsând  lacrimi  cu 
credinţă  fierbinte,  s-au  întors  la  casa  lor,  nădăjduind  la  împărăteasa  cea  Puternică,  cum  că 
le  va  trimite  ajutor  din  cer,  precum  s-a  şi  făcut.  împărăteasa,  hrănitoarea  săracilor, 
primind  smerita  rugăciune  şi  lacrimile  nevinovatelor  tinere,  le-a  ascultat  pe  dânsele  şi  cu 
minune  le-a  ajutat  într-acest  chip:  La  un  mare  praznic,  la  care  era  adunat  tot  poporul 
cetăţii  în  Mitropolie,  şi  dădea  învăţătură  un  Duhovnic,  era  şi  femeia  cea  mai  sus  amintită, 
cu  fetele  ei.  Pe  la  mijlocul  învăţăturii  Duhovnicului  care  se  ostenea  cu  bună  chibzuială  a 
învăţa  şi  lumina  adunarea  credincioşilor  din  Biserică,  au  văzut  toţi  un  înger  preafinmos, 
că  a  intrat  pe  o  fereastră,  ţinând  în  mâini  două  cununi  frumoase  şi  minunate,  alcătuite  din 
fiori  din  trandafir  alb  şi  din  alte  flori  bine  mirositoare.  El  a  zis  către  cele  două  copile 
aceste  cuvinte  în  auzul  tuturor:  „Aceste  două  cununi  de  flori  albe,  vi  le-a  trimis  din  ceruri, 
împărăteasa,  pentru  semnul  fecioriei  voastre".  Acestea  zicând,  a  pus  pe  capetele  lor 
cununile  şi  îndată  s-a  făcut  nevăzut.  Câtă  vesehe  socotiţi  o!  ascultătorilor,  că  au  luat 
fecioarele  şi  câtă  înspăimâitare,  cei  ce  stăteau  împrejur?  A  rămas  învăţătura  neisprăvită. 
Arhiereul  şi  boierii  au  alergat  să  sărute  cununile  cele  cereşti  şi  în  scurt  tot  poporul  se 
întrecea,  cine  să  cinstească  pe  fecioare  mai  mult.  Mai  pe  urmă  le-au  petrecut  până  la  casa 
lor.  Ele  însă  nu  s-au  mândrit  în  deşert  pentru  această  cinste  ce  li  s-a  făcut;  ci  cu  multă 
smerenie  au  mulţumit  împărătesei  celei  vrednice  de  cinste.  Arhiereul  şi  cei  mai  mari 
boieri  au  cheltuit  avere  nenumărată,  zidind  două  mănăstiri  preafinmoase  în  numele 
Preasfmtei  Născătoarei  de  Dumnezeu.  Apoi  au  hotărât  pe  o  fecioară  stareţă  într-o 

mănăstire  şi  pe  alta,  în  cealaltă  mănăstire.  Acolo  ele  petreceau  cu  aşa  fapte  bune  şi  viaţă 
minunată  încât  multe  fecioare  de  bun  neam  ale  boierilor,  nu  numai  din  acea  cetate,  ci  şi 
din  alte  cetăţi,  auzind  de  vestea  cea  bună  şi  de  petrecerea  cea  plăcută  lui  Dumnezeu,  au 
lăsat  bogăţia  cea  curgătoare  precum  şi  slava  cea  deşartă,  si  au  venit  la  ascultarea  lor.  Şi 
atâta  au  crescut  aceste  două  mănăstiri,  avându-le  toţi  în  mare  evlavie  încât  cineva  socotea 
o  mare  fericire  dacă  s-ar  fi  învrednicit  să  se  numere  împreună  cu  această  tagmă 
binecuvântată.  Cele  două  minunate  proiestoase  s-au  săvârşit  în  sfinţenie  şi  sfintele  lor 
moaşte  bine  au  mirosit,  iar  fericitele  lor  suflete,  s-au  dus  în  împărăţia  cea  cerească,  pe 
care  să  dea  Dumnezeu  ca  şi  noi  toţi  să  o  dobândim.  Amin  (14,  Minunile  Maicii  Domnului 
de  Neamţ,  ediţia  1924  şi  1990). 


MINUNEA  154  -  Biruind  războiul  curviei  de  cinci  ori,  de  cinci  ori  s-a 

încununat 


Doi  fraţi  au  fost  trimişi  de  la  mănăstire,  la  ascultare.  Ei  călătoreau  împreună, 
rugându-se  fiecare  lui  Dumnezeu.  Ajungând  la  locul  destinat,  s-au  apucat  de  lucru. 
Asupra  unuia  dintre  ei,  s-a  ridicat  război  de  la  diavolul,  de  cinci  ori,  ca  să  păcătuiască.  El, 
sculându-se,  făcea  rugăciune,  şi  nu  s-a  lăsat  biruit  de  gânduri,  dar  a  fost  supărat  tare  de 
patimă.  Intorcându-se  către  Părintele  lor  duhovnicesc,  faţa  fratelui  aceluia  era  tulburată. 
Fiind  întrebat  despre  cauza  tulburării,  acela  a  pus  metanie  şi  a  răspuns:  „Roagă-te, 
Părinte,  pentru  mine,  căci  am  căzut  în  curvie".  Apoi  i-a  povestit,  cum  a  fost  luptat  de 
gânduri.  Bătrânul  fiind  văzător  cu  mintea,  vedea  pe  capul  ucenicului  său,  cinci  cununi. 
Cunoscându-i  lupta  şi  biruinţa  lui  asupra  patimii  şi  a  diavolului,  care  o  ridicase  asupra  lui, 

i-a  zis:  „îndrăzneşte  fiule,  că  nu  te -ai  biruit;  ci,  mai  vârtos,  ai  biruit  cu  aceea  împotrivire, 
căci  n-ai  săvârşit  păcatul". 

Fratele  prin  credinţa  în  Dumnezeu  şi  evlavia  pe  care  o  avea  către  Maica 
Domnului,  a  fost  ajutat  să  biruiască  de  cinci  ori  ispita  diavolească  şi,  astfel,  s-a  încununat 
de  cinci  ori,  cu  darul  lui  Dumnezeu.  Orice  patimă  sau  ispită  diavolească  biruită  de  noi  cu 
ajutorul  lui  Dumnezeu  şi  osârdia  noastră  bine  chibzuită,  este  o  cunună  strălucită,  cu  care 
ne  încununăm  de  sus. 


MINUNEA  155  -  Maica  Domnului  salvează  de  la  înec  pe  o  femeie  care  a 

născut  un  prunc  negru 

Peste  marele  râu  Naris,  care  trece  prin  mijlocul  oraşului  Narani,  s-a  ridicat  un 
mare  şi  frumos  pod,  râul  fiind  foarte  lat  şi  adânc.  în  acest  oraş  era  un  boier  bogat,  care 
avea  multe  slugi  şi  mai  mulţi  robi;  şi  între  aceştia  se  afla  şi  un  arap,  pe  care  îl  iubea  mult 
boierul,  pentru  că  îi  făcea  multe  slujbe.  întâmplându-se  să  nască  soţia  boierului,  a  făcut 
copil  negru  ca  cerneala;  aşa  de  negru,  încât  era  aproape  ca  şi  arapul.  Iar  din  ce  cauză, 
nimeni  nu  ştia,  căci  femeia  era  curată,  se  păzea  de  astfel  de  fapte  şi  pe  alt  bărbat  nu 
cunoştea,  în  afară  de  soţul  ei.  Şi,  mai  ales,  avea  mare  evlavie  către  Preasfânta,  pentru  care 
o  iubea  Stăpâna  şi  o  învrednicea  de  multe  haruri,  între  care  a  fost  şi  aceasta,  pe  care  mai 
jos  îl  vom  scrie. 

Toţi  cei  ce  vedeau  pe  copil,  nu  numai  străini,  ci  chiar  şi  boierul,  socoteau  cum 
că  1-a  făcut  cu  arapul,  din  care  pricină  avea  mare  supărare  boierul,  şi-i  era  ruşine  de 
oameni.  Pentru  că  toţi,  în  toate  părţile,  numai  de  aceasta  vorbeau,  şi  de  multe  ori  îl  biruia 
supărarea,  până  într-atât,  încât  cugeta  să  omoare  pruncul,  pe  arapul  şi  pe  soţia  sa.  Insă 

Preasfânta  îi  dădea  răbdare,  pentru  că  cunoştea  curăţia  acelei  nevinovate  femei.  Şi, 
facându-se  femeia  sănătoasă,  boierul  ca  să  scape  de  ocara  oamenilor,  i-a  zis:  „O!  femeie 
rea!  la-ţi  copilul  cel  de  pripas,  pe  care  l-ai  născut  în  desMnare,  fugi  degrabă  din  casa  mea 
şi  du-te  în  locul  unde  să  nu  te  vadă  ochii  mei,  pentru  ca  nu  cumva  să  mă  mânii  vreodată  şi 
să  te  omor". 

Acestea  zicând,  a  apucat-o  de  cosiţe  (părul  capului)  şi  a  dat-o  afară  din  casă, 
împreună  cu  pruncul.  Plângând  ea  şi  tânguindu-se,  s-a  dus  la  un  unchi  al  său,  socotind  că 
o  va  primi  la  casa  sa,  ca  una  ce  era  din  sângele  lui,  dar  şi  acela  a  alungat-o  cu  multe  ocări 
şi  defăimări.  Şi  aşa  au  făcut  toate  rudeniile  ei,  socotind  toţi  cum  că  în  adevăr  cu  arapul  a 
făcut  copilul.  Văzând  că  toate  rudele  ei  au  ocărât-o  şi  au  alungat-o,  s-a  întristat  şi 
deznădăjduit  până  într-atât,  încât,  ca  o  ticăloasă,  îşi  puse  în  gând  să  se  omoare  cu  pruncul, 
nemaiputând  să  sufere  ocara  oamenilor.  Acestea  cugetând,  a  intrat  într-o  biserică  a 
Preasfmtei  Născătoarei  de  Dumnezeu  şi,  căzând  înaintea  icoanei  ei,  a  plâns  atât  de  mult, 
încât  a  udat  pardoseala  bisericii,  zicând:  ,J'readulcea  mea  Doamnă  şi  Stăpână!  Nu  pot  să 
mai  sufăr  defăimarea  şi  ocara  oamenilor;  mă  rog  milostivirii  tale  să  nu  laşi  sufletul  meu 
să  se  muncească,  pentru  moartea  cea  de  bună  voie,  pe  care  eu  acum  mă  duc  să  o 
primesc". 

Şi  după  ce  a  plâns  multă  vreme,  s-a  dus  în  târg  şi  ajungând  aproape  de  râu  a 
strigat  cu  mare  glas  în  auzul  tuturor:  „Asculta-ţi-mă  pentru  numele  lui  Dumnezeu!".  Toţi 
au  stat  locului,  ca  să  audă  ce  vrea  să  spună.  Şi  a  zis  ea:  „Născătoarea  de  Dumnezeu  şi 
Stăpâna,  să  arate  vreun  semn  la  aceia  care  mă  clevetesc  cu  nedreptate,  că  eu  nu  am  să  mai 
fac  decât  aceasta".  Şi  sfârşind  aceste  cuvinte,  s-a  aruncat  în  râu,  împreună  cu  pruncul.  Iar 
bărbatul  ei  şi  oarecare  din  rudenii,  care  s-au  întâmplat  acolo  în  târg,  s-au  întristat  de 
moartea  ei.  Şi  ducându-se  în  biserică  se  rugau,  cerând  de  la  Dumnezeu  ca  să  nu-i 
pedepsească  pentru  pricina  aceasta,  deoarece  ei  nu  ştiau  dacă  a  fost  vinovată  sau  nu,  ci 
numai  copilul,  prin  culoarea  pielei,  ar  fi  mărturisit  pe  tatăl  său. 

Astfel,  pe  când  se  rugau  ei,  au  auzit  afară  glasuri  de  popor,  lăudând  cu  mare 
strigare  pe  Domnul,  care  scăpase  pe  femeie  din  râu,  sănătoasă,  împreună  cu  pruncul,  care 
acum  era  alb  şi  foarte  fiumos. 

îndată  alergând  la  dânsa  şi  bărbatul  ei  înspăimântat,  a  îmbrăţişat-o  plângând; 
şi  cerând  iertare  pentru  asprimea  cu  care  s-a  purtat  faţă  de  dânsa,  săruta  pruncul,  lăudând 
pe  Domnul,  Care  n-a  lăsat  să  moară  nevinovata  femeie,  învinuită  pe  nedreptate.  Apoi 
întrebându-o  cum  s-a  făcut  minunea,  ea  a  răspuns:  „Când  am  văzut  că  m-aţi  ocărât  toţi  şi 
m-aţi  izgonit,  din  preamărea  supărare  şi  amărăciune,  am  pus  în  gând  să  mă  omor;  însă 
mai  întâi,  intrând  în  biserică,  am  căzut  şi  m-am  rugat  Preasfintei  Născătoarei  de 
Dumnezeu,  pe  care  în  urmă  am  văzut-o  în  fundul  râului  unde  m-am  aruncat,  care  mi-a  zis 
mie:  „Să  nu  te  întristezi,  căci  eu  nu  te  las  să  te  îneci".  Atunci  am  văzut  că  apa  a  stat 
despărţită  în  două  părţi  şi  nu  s-a  apropiat  de  mine.  Iar  eu  am  spus:  „Dar  pentru  ce  să 
voiesc  viaţă.  Stăpâna  mea?  Ca  să  am  supărări,  ocări  şi  munci?".  Preasfânta  mi-a  zis: 
,jKltă  femeie  mai  slăvită  decât  tine  să  nu  fie  în  oraşul  vostru,  nici  alt  copil  mai  fiumos 
decât  al  tău".  Acestea  zicând,  m-a  luat  de  mână  cu  copilul  şi  aducându-mă  pe  pod,  mi-a 
zis:  „Fiindcă  bărbatul  vrea  semn  ca  să  creadă  că  al  lui  este  copilul,  să  se  facă  mai  alb 
decât  toţi  pruncii  cetăţii  voastre".  Şi  îndată  după  ce  a  zis  acestea.  Preasfânta  s-a  înălţat  la 
ceruri,  iar  pruncul,  prin  minune,  s-a  schimbat  cu  fhimuseţea  aceasta". 

Auzind  şi  văzând  cei  ce  stăteau  de  faţă  o  minune  ca  aceasta,  au  slăvit  pe 
Dumnezeu  şi  pe  Stăpâna  pururea  Fecioară.  Iar  pe  femeie  o  ruga  să-i  ierte  clevetirea  cea 
nedreaptă,  şi  mai  ales  bărbatul  său,  care  o  ruga  să  se  întoarcă  la  casa  lui.  Insă  ea  a  zis:  „Se 
cuvine  să  slăvesc  pe  Dumnezeu  şi  pe  Stăpâna  mai  mult,  pentru  că  acum  te-ai  încredinţat 
că  mi-a  scăpat  viaţa  mea.  De  acum  înainte  nu  se  cade  să  mai  slujesc  casei  tale,  arătându- 
mă  astfel  nemulţumitoare  către  Făcătoarea  de  bine,  care  mi-a  făcut  acest  minunat  dar.  Tu 
m-ai  urât  şi  m-ai  izgonit,  iar  Ei  i-a  fost  milă  de  mine  şi  nu  m-a  lăsat  ca  să  pier  cu  trupul  şi 
cu  sufletul".  Apoi  s-a  dus  la  mănăstire  de  fecioare  şi  s-a  făcut  călugăriţă. 

Şi  trăind  viaţă  îmbunătăţită  şi  minunată,  s-a  învrednicit  de  împărăţia  cerurilor, 
pe  care  să  dea  Dumnezeu  ca  noi  toţi  să  o  dobândim.  Amin  (26,  Minunile  Maicii 
Domnului  de  Neamţ,  ediţia  1924  şi  1990). 


MINUNEA  156  -  Maica  Domnului  salvează  pe  un  tânăr  nevinovat,  din 

primejdie  de  moarte 

în  zilele  împăratului  Teodosie  cel  Mare,  era  în  Constantinopol  un  oarecare 
Iulian,  îmbunătăţit  cu  viaţa,  care  avea  un  singur  fiu,  cu  numele  Teofil.  Acest  Iulian  în 
tinereţile  lui  a  fost  foarte  bogat,  iar  la  bătrâneţe  sărăcind  desăvârşit  şi  neavând  nici  cele 
mai  de  nevoie  ale  trupului,  a  zis  fiului  său:  „Fiul  meu,  iată,  după  cum  vezi,  eu  sunt 
neputincios  şi  aşa  de  sărac,  încât  nu  am  cu  ce  să-mi  trăiesc  viaţa.  Te  rog  şi  eu,  să-mi 
împlineşti  o  dorinţă  a  mea,  ca  eu  smeritul  să  mă  mântuiesc  la  bătrâneţele  mele;  iar  tu  să  te 
învredniceşti  de  cereasca  fericire,  pentru  ascultarea  cea  către  părintele  tău". 

Atunci,  feciorul  i-a  răspuns:  „Spune-mi  tată  orice  pofteşti  şi  eu  te  voi  asculta 
la  lucrurile  cele  cuviincioase".  Bătrânul  i-a  zis:  „Fericitul  Avraam  avea  un  fiu  din 
făgăduinţă,  pe  care  ducându-1  în  munte  să-1  junghie  şi  să-1  ardă  spre  jertfa,  acela  nu  a 
fugit,  el  încă  şi  lemnele  cu  bucurie  le  ducea,  cu  osârdie  urmând  tatălui  său.  Şi  nu  numai 
acesta,  ci  şi  alţii  mulţi  au  ascultat  pe  părinţii  lor.  Aşa  să  faci  şi  tu  acum,  fătul  meu 
preaiubit:  ascultă  porunca  mea  şi  nădăjduiesc  la  Dumnezeul  cel  iubitor  de  oameni,  că  nu 
te  vei  mâhni  de  aceasta".  Atunci  a  zis  Teofil:  „Oare,  voieşti  şi  tu  ca  să  mă  omori?". 
Răspuns-a  tatăl  său:  „Să  mă  ferească  Bunul  Dumnezeu,  fiule,  de  o  fărădelege  ca  aceasta. 
Eu  doresc  numai  o  voie  să-mi  faci:  Să  primeşti  ca  să  te  vând  ca  pe  un  rob  al  meu,  pentru 
ca  să  am  cu  ce  trăi  la  bătrâneţile  mele  şi  să  nu  umblu  cerând  ca  un  sărac  şi  lipsit. 

Milostivul  Dumnezeu  va  face  milă  cu  tine  pentru  bunătatea  aceasta,  şi-ţi  va  da  bogăţie 
nenumărată  în  această  lume,  iar  în  cealaltă,  va  aşeza  sufletul  tău  spre  odihnă,  în  sânul  lui 
Avraam.  Dar  o  poruncă  am  să-ţi  dau,  pe  care  s-o  păzeşti,  până  în  ceasul  morţii  tale:  De  te 
va  trimite  stăpânul  tău  la  vreun  lucru  sau  la  vreo  slujbă  oarecare,  să-ţi  aduci  aminte  ca  să 
te  duci  întotdeauna  mai  întâi  la  Sfânta  Liturghie,  când  este  vremea  ei,  şi  numai  după 
sfârşitul  serviciului  sfânt  să  te  îndrepţi  spre  slujba  ta.  De  asemenea,  să  te  sârguieşti  să  ai 
cătrea  Preasfânta  Fecioară  multă  evlavie.  Dacă  vei  fâce  aşa,  te  va  izbăvi  Domnul  de  o 
mare  şi  năpraznică  primejdie". 

Fiul  a  răspuns:  „Părintele  meu,  fâ  cu  mine  cum  îţi  este  voia  ta".  A  doua  zi  a 
vândut  luhan  pe  fiul  său  Teofil,  la  un  boier.  Patriciu  al  palatului,  cu  numele  Constantin, 
care  a  iubit  mult  pe  tânăr,  pentru  supunerea,  ascultarea  şi  frumoasa  lui  înţelepciune, 
pentru  smerenia  şi  păzirea  curăţie  sale,  pentru  frumuseţea  feţei  lui,  cum  şi  pentru 
învăţătura  şi  cunoştinţele  pe  care  le  avea.  II  lua  la  plimbare  cu  el,  oriunde  se  ducea,  cum 
şi  la  masă  pentru  ca  să-1  slujească  cu  sârguinţă. 

într-una  din  zile  ducându-se  boierul  la  palatul  împărătesc,  a  uitat 
samandrionul,  adică  buchelarul  în  care  avea  poruncile;  şi  a  trimis  înapoi  acasă  pe  Teofil, 
în  grabă  ca  să-1  aducă.  Tânărul  alergând  acasă,  a  intrat  în  camera  Patriciului  fâră  nici  o 
teamă  şi  a  luat  buchelarul.  în  ceasul  acela  s-a  întâmplat  că  femeia  Patriciului  şezând  în 
pat,  păcătuia  cu  un  rob  al  ei.  Tofil  din  preamulta  grăbire,  nu  s-a  uitat  spre  ei  şi  şi-a  căutat 
de  drumul  lui. 

Ticăloşii  aceia  care  păcătuiau,  temându-se  că  el  va  spune  domnului  său,  au 
plăsmuit  asupa  lui  viclenie  şi  mărturii  mincinoase.  Venind  patriciul,  i-a  zis  lui  femeia: 
„De  asta  ai  cumpărat  pe  robul  acesta,  ca  să  vină  la  mine  în  pat  şi  să  mă  silească  la  păcat, 
neruşinatul?  Căci  dacă  n-aş  fi  strigat  şi  n-ar  fi  venit  cutare  ca  să  mă  scape,  îmi  pângărea 
cinstea,  prea  îndrăzneţul  acesta.  Ce,  sunt  de  neam  prost  şi  nefericit  ca  să  mă  dispreţuieşti 
aşa?  Mă  jur  pe  rugăciunea  părinţilor  mei  şi  pe  mântuirea  sufletului  meu,  că  de  nu  voi 

vedea  mâine  capul  îndrăzneţului  şi  obraznicului  rob  tăiat,  nu  mai  stau  nici  un  ceas  în  casa 
ta,  ci  mă  despart  de  tine  şi-mi  iau  zestrea  mea". 

Patriciul,  auzind  acestea,  s-a  mâniat  foarte  mult  asupa  robului  şi  a  făgăduit  cu 
hotărâre  să-i  facă  voia  ei.  A  doua  zi,  întâlnindu-se  la  palat  cu  Eparhul,  i-a  zis:  „Mâine  de 
dimineaţă  am  să-ţi  trimit  pe  un  rob  al  meu,  căruia  ai  să-i  tai  capul,  să-1  pui  într-o  bucată 
de  pânză,  să-1  pecetluieşti  şi  să  mi-1  trimiţi".  Eparhul  i-a  răspuns:  „Eu  nu  pot  să  fac 
judecată  fară  dovadă;  dacă  însă  mărturisesc  de  el  trei  oameni  în  scris,  cum  că  este  vinovat 
de  moarte,  îl  omor". 

Atunci  Patriciul  a  spus  înainte  a  trei  martori,  cum  că  a  cumpărat  un  rob  tânăr, 
care  a  vrut  să  necinstească  cu  sila  pe  soţia  lui  şi  a  scris  hotărâre  de  moarte  chiar  cu  mâna 
sa.  După  aceea,  Eparhul  a  primit  să-1  omoare. 

Când  s-a  făcut  ziuă,  a  chemat  pe  nevinovatul  acela  şi  i-a  zis  lui:  „Du-te  la 
Eparhul  şi-i  spune  cum  că-1  heretisesc  şi  să-mi  trimită  răspunsul".  Robul  cel  bun  plecând, 
a  trecut  pe  lângă  o  biserică  a  Preasfmtei  Născătoarei  de  Dumnezeu,  în  care  se  slujea  şi 
aducându-şi  aminte  de  porunca  părintească,  a  intrat  înăuntru  tocmai  când  se  citea 
Apostolul  şi  a  rămăs  în  biserică  până  la  sfârşit.  în  timpul  acesta,  robul  cel  cu  adevătat 
vinovat,  văzând  că  Eparhul  întârzie  de  a  trimite  capul,  a  zis  Patriciului:  „Să  mă  duc  eu  să- 
1  aduc,  dacă  porunciţi".  Patriciul  a  zis:  „Du-te".  Atunci  el  alergând  cu  grăbire,  ca  şi  cum 
s-ar  fi  dus  să  primească  o  comoară  de  mult  preţ,  a  ajuns  la  casa  Eparhului  şi  intrând 
înăuntru,  1-a  heretisit  (salutat)  pe  el  în  numele  Patriciului.  Atunci  un  gealat  cu  sabia 
ascuţită  ce  sta  ascuns,  i-a  tăiat  îndată  capul  lui,  pe  care  punându-1  într-un  lighean  şi 
spălându-1,  1-a  împachetat.  Tocmai  când  voia  să-1  pecetluiască,  săvârşindu-se  Sfânta 
Liturghie  la  biserica  aceea,  a  sosit  şi  robul  cel  credincios  şi  fară  de  vicleşug,  heretisând  pe 
Eparhul,  a  primit  pachetul  cu  capul  pecetluit  fară  să  ştie  ce  este  înăuntru.  Ajungând  acasă 
la  Patriciu  şi  văzându-1  pe  el,  toţi  s-au  minunat,  mai  ales  doamna  lui,  pentru  că  ştia  că  1-a 
trimis  să-i  taie  capul,  iar  el  s-a  întors  sănătos.  întrebându-1  pe  dânsul  ce  a  adus,  el  a 

răspuns  zicând:  ,J)upă  cum  mi-aţi  poruncit,  stăpâne  al  meu,  m-am  dus  şi,  heretisând  pe 
Eparhul,  îndată  mi-a  dat  lucrul  acesta  să  ţi-1  aduc;  eu  însă  nu  ştiu  ce  este  înăuntru". 

Atunci  ea  luând  pachetul  şi  despecetluindu-1,  a  aflat  capul  robului 
necredincios,  pentru  care  îngrozindu-se  foarte,  a  rămas  fară  grai  multă  vreme, 
preapăcătoasa.  Apoi  venind  în  starea  cea  mai  dinainte,  a  înţeles  judecata  lui  Dumnezeu 
cea  dreaptă.  Şi  fîindu-i  fiică  să  nu  pătimească  şi  ea  asemenea,  ca  o  pricinuitoarea  a 
răutăţii  aceleia,  a  plâns  din  toată  inima  şi  a  spus  soţului  ei  cu  îndrăzneală,  fărădelegea  ei, 
zicând:  „Domnul  meu!  Eu  ticăloasa  şi  nefericita  sunt  pricinuitoarea  răului  acestuia  şi  mă 
tem  să  nu  pătimesc  după  faptele  mele,  căci  nu  este  lucru  ascuns  (după  cum  zice  glasul 
Domnului)  care  să  nu  se  vădească.  Iată,  azi  se  împlinesc  trei  ani  şi  jumătate,  de  când  eu 
păcătuiesc  cu  robul  cel  omorât,  înşelându-te,  fără  ca  tu  să  fi  ştiut  aceasta.  Insă  robul 
acesta  tânăr,  este  curat  despre  mine,  că  nici  un  păcat  n-a  făcut  şi  cu  nedeptate  l-am 
învinovăţit,  ticăloasa  de  mine.  Pentru  aceasta.  Dumnezeu  cel  drept,  care  iubeşte  dreptatea, 
a  răsplătit  fiecăruia  după  lucrurile  lui.  Te  rog,  iartă-mă  pe  mine,  domnul  meu,  pentru 
îndurările  lui  Dumnezeu  şi  mă  făgăduiesc  ca  de  azi  înainte  să  nu-ţi  mai  greşesc  ţie". 
Acestea  zicând,  toţi  s-au  înfi-icoşat  şi  s-au  înspăimântat,  mărind  pe  Domnul  cel  iubitor  de 
oameni,  care  niciodată  nu  trece  cu  vederea  pe  cel  ce  face  voia  Lui. 

Atunci  Patriciul  întrebând  şi  cercetând  pe  tânărul  să-i  spună  viaţa  şi  faptele 
lui  cele  dinaite,  el  a  mărturisit  totul,  arătându-i  bunul  neam  din  care  se  trage,  sărăcia  în 
care  tatăl  său  a  ajuns  la  bătrâneţe,  ascultatea  pe  care  i-a  facut-o,  primind  să  fie  vândut  lui 
ca  un  rob,  spre  a  avea  cu  ce-1  întreţine,  porunca  pe  care  i-a  dat-o  să  se  ducă  la  Sfânta 
Liturghie  şi  celelalte.  Patriciul  auzind  acestea,  din  acel  ceas  nu  1-a  mai  ţinut  pe  dânsul  ca 
rob,  ci  ca  pe  un  adevărat  fiu  al  lui,  mâncând  împreună  cu  dânsul  şi  petrecând  împreună. 
Şi  nu  numai  de  această  cinste  s-a  învrednicit  Teofîl,  ci  ca  şi  moştenitor  a  fost  făcut  de 
boierul  acela,  peste  toată  avuţia  lui. 

Pentru  aceasta  şi  noi,  iubiţilor,  să  ne  temem  de  judecata  lui  Dumnezeu.  Să  ne 
ducem  totdeauna  la  Biserică  şi  să  stăm  cu  frică  şi  cu  cutremur  până  la  sfârşitul  Sfintei 

Liturghii,  ca  şi  cum  am  vedea  cu  ochii  pe  Stăpânul  Hristos,  Cel  care  ne  va  judeca  pe  noi 
în  ziua  cea  înfricoşată  a  învierii  celei  de  obşte.  Să  nu  ieşim  afară  din  biserică  înainte  de 
terminarea  slujbei  şi  mai  ales  să  nu  îndrăznească  nimeni  a  vorbi  înăuntru,  pentru  că  cel  ce 
iese  afară  din  biserică  în  timpul  slujbei,  fară  de  mare  nevoie,  se  aseamănă  cu  Iuda,  cel  ce 
s-a  sculat  de  la  Cina  cea  de  Taină  şi,  ducându-se,  a  vândut  pe  Domnul  nostru  lisus  Hristos 
(65,  Minunile  Maicii  Domnului  de  Neamţ,  ediţia  1924  şi  1990). 


MINUNEA  157  -  Zidind  o  biserică  în  cinstea  Maicii  Domnului,  au  primit 

ca  răsplătire  un  prunc  minunat 

Vasile  şi  Evdochia,  petrecând  în  viaţă  de  căsnicie,  au  zidit  o  biserică  foarte 
scumpă  în  cinstea  Preacuratei  Fecioare.  Maica  Domnului  le-a  dăruit  un  fm  cu  mare 
sfinţire  care,  facându-se  mărişor,  nu  vorbea  cu  nici  o  femeie,  nefiind  maica  sa  de  faţă. 
Pentru  această  curăţie,  după  moartea  lui,  trupul  şi  hainele  lui,  încă  multă  vreme  au  stat 
întregi  şi  nu  au  putrezit,  care  lucru  văzând  mama  sa,  a  pus  trupul  lui  într-un  sicriu  de  aur 
şi  îl  ţinea  ca  un  lucru  de  mare  preţ.  Mai  târziu  l-au  pus  în  biserica  care  era  zidită  de 
dânşii,  în  cinstea  Preasfmtei  Născătoarei  de  Dumnezeu  (281,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  158  -  Maica  Domnului  salvând  din  mare  pe  nepotul 
împăratului,  scapă  şi  pe  cei  năpăstuiţi 


O  slugă  a  Oblaţilor  a  mers  cu  corabia  la  Ţarigrad,  la  împăratul  Teodosie, 
venind  de  la  Roma.  In  aceiaşi  corabie  mergea  şi  un  fecior  al  unui  frate  al  lui  Teodosie, 
care  din  cauza  unui  vânt  mare  a  căzut  din  corabie  şi  s-a  înecat.  Venind  corăbieri  la 
Ţarigrad,  a  dat  lui  Teodosie  împăratul  cărţile  de  la  fratele  său.  Ei  au  spus  ce  li  s-a 
întâmplat  pe  mare.  Dar  împăratul  auzind  cum  toţi  au  sosit  sănătoşi  şi  numai  fiul  fratelui 
său  a  pierit,  a  poruncit  să-i  închidă  pe  toţi  în  pivniţă  şi  să-i  bage  în  obezi.  Maica 
Domnului  însă  a  scos  pe  nepotul  lui  Teodosie  din  mare  şi  1-a  pus  într-un  caic  cu  care  a 
venit  la  Ţarigrad,  la  împăratul,  şi  astfel  a  scos  pe  cei  nevinovaţi  din  temniţă  (395, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  159  -  Maica  Domnului  împacă  pe  robii  săi  iubiţi.  Chirii  al 

Alexandriei  si  loan  Gură  de  Aur 

Sfântul  acesta.  Chirii,  om  fiind,  măcar  că  era  atât  de  înaintat  în  sfinţenie,  avea 
şi  oarecare  patimă  omenească,  dar  a  îndreptat-o  pe  aceasta  în  chip  minunat.  Ascultaţi  care 
era  patima  şi  îndreptarea  ei:  Marele  Chirii,  fiind  rudenie  şi  nepot  patriarhului  Teofil, 
vrăjmaşul  Sfântului  loan  Hrisostom,  şi  crezând  ca  adevărate  toate  mincinoasele  învinuiri 
pe  care  le  grăia  unchiul  său  Teofil  contra  Sfântului  loan  Hrisostom,  nu  din  răutate,  ci  din 
prea  mare  încredre  în  unchiul  său,  fericitul  Chirii  se  pornise  şi  el  asupra  sfinţitului  şi 
dumnezeiescului  Hrisostom,  având  mânie  asupra  lui,  nu  numai  când  acesta  trăia,  ci  şi 

după  moartea  lui.  Pentru  aceasta,  nu  voia  nici  să-1  pomenească  în  pomelnicele  celorlalţi 
Patriarhi,  precum  era  şi  este  obiceiul. 

Apotic,  atunci  Patriarh  al  Constantinopolului,  a  scris  către  fericitul  Chirii 
scrisoare,  arătând  că  şi  el  a  fost  o  vreme  vrăjmaşul  lui  Hrisostom,  dar,  mai  pe  urmă, 
cunoscând  nevinovăţia  şi  curăţia  acelui  bărbat  Sfânt,  s-a  pocăit  de  greşeala  lui  şi  a 
pomenit  numele  lui  Hrisostom  împreună  cu  ceilalţi  Sfmţi,  şi-1  sfătuia  frăţeşte  pe  Sf 
Chirii,  să  scrie  numele  lui  Hrisostom  în  pomelnice  şi  să-1  pomenească.  Insă  Chirii  nu-1 
asculta,  nevoind  să  defaime  sinodul  ţinut  împotriva  lui  Hrisostom,  pe  vremea  unchiului 
său  Teofil. 

A  mai  scris  către  Chirii  Patriarhul  şi  Sfântul  Isidor  Pelusiotul,  ca  unul  ce-i  era 
rudenie  şi  mai  bătrân  cu  vârsta,  sfatuindu-1  că  nu  se  cuvine  a  judeca  pe  cineva  din 
oameni,  până  nu  va  cerceta  el  singur,  amănunţit,  pricina  şi  greşeala  omului  aceluia.  încă 
şi  altă  epistolă  a  mai  scris  Sfântul  Isidor  către  Chirii,  în  care  zicea:  „Mă  numeşti  că  sunt 
părintele  tău  şi  mă  tem  de  osândă.  Ascultă-mă  pe  mine,  să  nu  te  osândeşti  şi  tu  de  Dreptul 
Judecător,  Cel  ce  nu  caută  la  faţă.  Leapădă-ţi  mânia  asupra  celui  mort  şi  nu  tulbura 
Biserica  celor  vii,  pricinuindu-i  nelinişte. 

Citind  scrisorile  Sfântului  Isidor,  a  început  Sfântul  Chirii  a  se  îndrepta  şi  a-şi 
cunoaşte  greşeala.  Dar  s-a  îndreptat  desăvârşit,  având  un  vis  ca  acesta:  I  s-a  arătat 
Sfântului  că  se  afla  într-un  loc  de  negrăită  frumuseţe  şi  bucurie.  Vedea  acolo  pe  Avraam, 
Isaac  şi  lacov  şi  Sfinţi  mulţi  din  Legea  Veche  şi  din  cea  Nouă  a  Evangheliei.  Şi  a  văzut  în 
acel  loc  o  biserică  luminată,  de  neîntrecută  frumuseţe,  iar  înăuntru  popor  mult,  care  cânta 
o  dulce  cântare.  Şi,  intrând  Sfântul  în  biserică,  s-a  umplut  cu  totul  de  bucurie  şi  de 
dulceaţă  în  inima  sa,  că  vedea  pe  Doamna  noastră.  Născătoarea  de  Dumnezeu,  de  îngeri 
mulţi  înconjurată  şi  strălucind  de  negrăită  slavă.  Mai  vedea  acolo  şi  pe  Sfântul  loan 
Hrisostom,  stând  aproape  de  Născătoarea  de  Dumnezeu,  cu  mare  cinste  şi  strălucind  cu 
minunată  lumină,  ca  un  înger  al  lui  Dumnezeu,  şi  ţinând  în  mâini  cartea  învăţăturilor  sale. 

Şi  mai  erau  şi  alţi  bărbaţi  slăviţi,  mulţime,  care  stăteau  cu  dânsul  ca  nişte  slujitori, 
înarmaţi  toţi,  ca  şi  când  aveau  de  dat  o  luptă  oarecare. 

Dorea  fericitul  Chirii  să  se  închine  Stăpânei,  Născătoare  de  Dumnezeu,  şi 
pornind,  a  alergat  spre  ea  ca  să-i  facă  închinăciune,  dar  îndată  Sfântul  loan,  împreună  cu 
purtătorii  săi  de  suliţi,  au  alergat  cu  mânie  împotriva  lui  şi  nu  numai  că  1-a  oprit  de  a  se 
apropia  de  Maica  Domnului,  dar  şi  din  biserica  aceea  l-au  izgonit.  Şi  cum  sta  Sfântul 
Chirii,  frământând  întru  sine  mânia  sa  contra  Sfântului  loan  Hrisostom,  care-1  izgonise 
din  biserică,  iată,  a  auzit  pe  Stăpâna  noastră.  Născătoarea  de  Dumnezeu,  mijlocind  către 
Sfântul  loan,  ca  să-1  ierte  şi  să  nu-1  gonească  din  biserica  aceea,  zicând:  „Iartă  pe  Chirii,  a 
zis  Preasfânta  către  loan,  că  din  necunoştinţă  a  luat  pornirea  lui  cea  rea  împotriva  ta  şi  vei 
vedea,  când  îşi  va  da  seama,  că  din  neşthnţă  a  ajuns  la  acea  pornire  rea".  Dar  loan  se 
arăta  că  nu  primea  să-1  ierte.  Atunci,  Preasfânta  Născătoare  de  Dumnezeu  a  zis  către 
Sfântul  loan:  „Pentru  dragostea  mea,  iartă-1  căci  mult  s-a  nevoit  pentru  cinstirea  mea, 
ruşinând  şi  înfruntând  pe  Nestorie,  ocărâtorul  meu,  iar  pe  mine.  Născătoare  de  Dumnezeu 
propovăduindu-mă  oamenilor.  Iartă-1,  căci  mult  s-a  ostenit  pentru  mine".  Acestea 
auzindu-le  Hrisostom  de  la  Maica  Domnului,  îndată  s-a  îmblânzit  şi,  chemându-1 
înăuntru,  a  îmbrăţişat  pe  Chirii,  ca  un  prieten  pe  prietenul  său,  şi  cu  dragoste  îl  săruta.  Şi 
astfel  s-au  împăcat  şi  s-au  împrietenit  amândoi  Sfinţii  în  visul  acela,  prin  mijlocirea 
Născătoarei  de  Dumnezeu. 

Sfântul  Chirii,  deşteptându-se  şi  socotind  în  amănunt  acest  vis,  s-a  pocăit 
mult  şi  singur  se  certa  pe  sine,  pentru  o  patimă  deşartă  şi  nesocotită  împotriva  unui  bărbat 
sfânt  şi  bineplăcut  lui  Dumnezeu.  Şi,  adunând  îndată  pe  toţi  Episcopii  Egiptului,  a  făcut 
mare  sărbătoare  lui  Hrisostom,  a  scris  numele  lui  în  diptice  şi-1  pomenea  împreună  cu 
Sfinţii  cei  mari  şi  în  fiecare  an  îl  fericea  pe  el  cu  cuvinte  de  laudă.  Şi  aşa  S-a  ridicat  pata 
aceasta  de  pe  sfinţenia  Sfântului  Chirii  (Proloage  18  ianuarie). 

MINUNEA  160  -  Maica  Domnului  cheamă  la  sine  pe  Muza  fecioara,  suflet 

curat  şi  nevinovat 


Sfântul  Grigore  Dialogul,  papa  Romei,  zicea  către  arhidiaconul  său.  Petru: 
„Prov,  robul  lui  Dumnezeu,  mi-a  spus  mie,  despre  sora  lui  Muza  că,  copilă  fiind,  într-o 
noapte  i  s-a  arătat  ei  în  vis  Preasfânta  Născătoare  de  Dumnezeu,  pururea  Fecioara  Măria, 
căreia  îi  urmau  nişte  fecioare  de  o  vârstă  cu  Muza:  „Oare  voieşti  ca  împreună  cu  aceste 
fecioare  să  vieţuieşti  şi  să-mi  urmezi  mie?".  Muza  a  răspuns:  „Voiesc,  Doamnă".  Şi  i-a 
poruncit  Stăpâna  ca  de  acum  să  lase  jocurile  copilăreşti  şi  să  fie  cuminte,  pentru  că  la  30 
de  zile  ea  va  veni  şi  o  va  aşeza  cu  fecioarele  acelea.  Muza  deşteptându-se,  şi-a  schimbat 
obiceiul  din  ceasul  acela  şi  şi-a  lepădat  toată  mintea  copilărească.  Părinţii  ei  minunându- 
se  şi  întrebându-o  pe  ea  despre  acel  vis,  ea  le-a  răspuns  că  a  văzut  pe  Preacurata  Fecioară, 
Născătoarea  de  Dumnezeu  şi  a  luat  o  poruncă  de  la  ea,  de  ziua  în  care  o  să  se  ducă  şi  o  să 
se  aşeze  cu  fecioarele  cele  ce  îi  urmau  ei.  Sosind  ziua  a  25-a,  Muza  a  fost  cuprinsă  de 
friguri,  iar  la  30  de  zile,  când  s-a  apropiat  ceasul  de  a  merge  la  aceea  care  i  s-a  arătat  în 
vis,  iarăşi  a  văzut  pe  Preacurata,  venind  la  ea,  cu  fecioarele  acelea.  Atunci,  ea  a  început  a 
zice,  cu  glas  lin,  către  cea  care  o  chema  pe  ea:  „Iată  vin.  Doamnă,  iată  vin".  Şi  cu  acest 
cuvânt  şi-a  dat  sufletul  în  mâinile  Preasfmtei  Născătoare  de  Dumnezeu  şi  sufletul  ei, 
ieşind  din  trupul  cel  fecioresc,  s-a  sălăşluit  cu  sfintele  fecioare.  Dumnezeului  nostru, 
slavă"  (Proloage  16  mai). 

MINUNEA  161  -  Maica  Domnului  cheamă  la  împărăţia  Mirelui  ceresc,  pe 

buna  şi  blânda  fecioară  Evpraxia 

Când  s-a  apropiat  vremea  fericitului  sfârşit  al  Sfintei  Evpraxia,  egumenei  i  s- 
a  arătat  în  vis  descoperire  de  la  Dumnezeu,  că  mireasa  lui  Hristos  în  curând  se  va  chema 
în  cămara  cea  cerească.  Ea  s-a  tulburat  foarte  mult  de  vedenia  aceea,  fiindu-i  jale  pentru 
plecarea  de  la  dânsele,  a  iubitei  lor  Evpraxia.  Pentru  aceea,  ea  a  început  a  plânge,  şi  n-a 
voit  să  spună  nici  uneia  acea  vedenie.  Bătrânele  văzându-o  pe  ea  mâhnită  şi  plângând 
neîncetat,  nu  îndrăzneau  să  o  întrebe  pe  dânsa  pentru  ce  plânge  aşa.  Apoi  şi  ele  singure, 
umplându-se  de  mâhnire  pentru  întristarea  ei,  s-au  apropiat  de  dânsa,  grăind:  „Doamnă  şi 
maica  noastră,  spune -ne  nouă,  pentru  care  pricină  eşti  în  astfel  de  întristare?  Pentru  că  şi 
inimile  noastre  s-au  îndurerat,  văzându-te  pe  tine  suspinând".  Egumena  a  zis:  „Nu  mă 
siliţi,  căci  am  să  vă  spun  până  mâine".  Bătrânele  au  zis  către  dânsa:  „Maica  noastră,  viu 
este  Domnul,  de  nu  ne  vei  spune,  cu  mare  mâhnire  vei  răni  sufletele  noastre".  Egumena  a 
zis:  „Nu  voiam  să  vă  spun  până  mâine  dimineaţă,  dar  de  vreme  ce  mă  siliţi  să  vă  spun, 
ascultaţi:  Evpraxia  ne  lasă  pe  noi,  căci  mâine  se  va  duce  din  viaţa  aceasta;  dar  nici  una 
din  voi  să  nu-i  spuneţi  despre  aceasta,  ca  să  nu  ştie  această  taină  şi  să  se  tulbure,  până  ce 
va  veni  ceasul  ei".  Egumena  spunând  acestea,  surorile  au  plâns  mult,  ştiindu-o  că  este 
mult  plăcută  lui  Dumnezeu  şi  adevărată  roabă  şi  mireasă  a  lui  Hristos;  socoteau  că  le  este 
o  mare  pagubă  a  se  lipsi  de  dânsa. 

Plângând  ele,  una  din  surori  auzind  plânsul  bătrânelor  şi  înştiinţându-se  de 
pricina  plângerii,  a  alergat  la  brutărie,  şi  a  aflat  pe  Evpraxia,  împreună  cu  lulia, 
ostenindu-se  la  coacerea  pâinii.  A  zis  către  Evpraxia:  „Doamnă,  să  ştii  că  pentru  tine 
plânge  egumena  şi  bătrânele!".  Evpraxia  şi  lulia,  s-au  mirat  de  cuvântul  acesta,  şi  stăteau 
tăcând.  Apoi  lulia  a  zis  către  Evpraxia:  „Oare  nu  acela  ce  a  fost  altădată  mire  al  tău,  a 
rugat  pe  împăratul,  ca  să  te  ia  pe  tine  cu  sila  din  mănăstire  şi  pentru  aceasta  se  întristează 

Doamna  egumenă  şi  bătrânele?".  Sfânta  a  răspuns:  „Viu  este  Domnul  meu  lisus  Hristos, 
că  de  s-ar  aduna  toate  împărăţiile  pământului,  nu  vor  putea  să  mă  silească  pe  mine,  ca  eu 
să  las  pe  Hristos,  mirele  meu;  însă  doamna  mea  lulia,  du-te  şi  află  pentru  ce  este  plânsul 
acela,  pentru  că  sufletul  meu  s-a  tulburat  foarte  mult".  lulia  ducându-se,  a  stat  lângă  uşă  şi 
a  ascultat  cele  ce  ele  vorbeau.  Egumena  spunea  bătrânelor  de  aceea  vedenie,  astfel:  „Am 
văzut  pe  doi  bărbaţi  cinstiţi,  îmbrăcaţi  luminos,  intrând  în  mănăstire  şi  zicându-mi:  lasă 
pe  Evpraxia,  căci  îi  trebuie  împăratului.  Iar  eu  îndată  luându-o  pe  dânsa,  am  plecat.  Când 
am  sosit  la  nişte  porţi  minunate,  ale  căror  frumuseţi  nu  le  pot  spune,  acelea  s-au  deschis 
singure,  am  intrat  înăuntru  şi  am  văzut  nişte  palate  nefacute  de  mână,  pline  de  slavă 
nespusă,  şi  un  scaun  înalt  pe  care  şedea  un  împărat  prealuminos;  eu  n-am  putut  să  intru 
înăuntru,  iar  pe  Evpraxia  luându-o,  au  dus-o  la  împăratul.  Ea  căzând  înaintea  Lui,  I  s-a 
închinat  şi  a  sărutat  preacuratele  Lui  picioare.  Am  văzut  acolo  întuneric,  apoi  strălucire 
de  îngeri  şi  o  mulţime  de  sfmţi,  toţi  stând  şi  privind  Ia  Evpraxia.  După  aceasta  am  văzut 
pe  Maica  lui  Dumnezeu,  pe  Preacurata  Fecioară  Măria,  Stăpâna  noastră,  care  luând  pe 
Evpraxia,  i-a  arătat  o  cămară  preafrumoasă  şi  o  cunună  pregătită,  strălucind  cu  slavă  şi  cu 
cinste,  şi  am  auzit  un  glas  zicând  către  dânsa:  ,3vpraxia,  iată  răsplătirea  şi  odihna  ta; 
acum  du-te,  iar  după  zece  zile  să  vii,  ca  să  te  saturi  de  toate  acestea  întru  nesfârşiţii  veci". 
Această  vedenie  a  spus-o  egumena  bătrânelor,  vărsând  lacrimi  din  ochi,  şi  le-a  zis:  „lată 
acum  este  a  zecea  zi  de  când  am  văzut  această  vedenie,  şi  mâine  dimineaţă  Evpraxia  va 
muri".  Cu  mare  greutate,  lulia  i-a  făcut  cunoscută  acea  descoperire  despre  moartea  ei. 
Auzind  această  veste.  Cuvioasa  Evpraxia  a  început  a  plânge  cu  mare  îndurerare,  cerând 
de  la  Dumnezeu  timp  de  pocăinţă.  Dar  sfârţitul  ei  a  sosit,  şi  după  puţină  zăcere,  s-a 
despărţit  de  surorile  ei  iubite,  care  au  plâns-o  cu  adâncă  durere,  şi  de  egumena  ei  scumpă 
către  care  a  rostit  ultimile  cuvinte:  „Maica  mea,  roagă-te  pentru  mine,  că  mare  osteneală 
este  sufletului  meu  în  ceasul  acesta"  (Vieţile  Sfinţilor  25  iulie). 

MINUNEA  162  -  Cerând  ajutorul  Maicii  Domnului,  o  fecioară  înduplecă 

pe  mirele  ei  a  trăi  în  feciorie 


Pe  vremea  împăraţilor  Onoriu  şi  Arcadie,  omul  lui  Dumnezeu  (+411),  mulţi 
bărbaţi  şi  femei  în  Roma  s-au  îndemnat  după  pilda  acestuia,  de  au  păzit  fecioria  şi  curăţia. 
Intre  altele,  era  acolo  şi  o  fecioară  cu  bun  chip,  de  foarte  bun  neam,  foarte  frumoasă  la 
trup,  iar  la  suflet  şi  mai  frumoasă.  Pe  aceasta  au  măritat-o  părinţii,  fără  de  voia  ei  şi  a  luat 
un  bărbat  de  bun  neam  şi  dregător  mare.  Şi  sfârşind  nunta,  după  rânduiala  lumii,  mireasa 
însă  nu  avea  mintea  nicidecum  la  aceste  deşertăciuni  pământeşti,  la  care  se  afla  fară  voia 
ei,  ci  se  gândea  numai  la  cele  cereşti,  dorind  să  fie  şi  să  rămână  totdeauna  mireasa 
împăratului  Ceresc.  Seara,  când  i-au  dus  la  cămara  cea  de  mire  şi  au  rămas  singuri 
amândoi,  a  căzut  fecioara  la  rugăciune  înaintea  unei  icoane,  rugându-se  în  linişte,  cu 
lacrimi,  la  pururea  Fecioara  Măria,  ca  să-i  ajute  să-şi  păzească  fecioria  ei  nestricată.  S-a 
rugat  două  ceasuri,  udând  pământul  de  atâtea  lacrimi,  câte  a  vărsat.  Iar  mirele  se  minuna 
şi  a  întrebat-o  pe  dânsa  de  pricina  acestui  plâns.  Iar  aceasta  i-a  spus:  „Plâng,  fratele  meu 
preaiubit,  că  am  rugat  pe  pururea  Fecioara,  Născătoare  de  Dumnezeu,  să  nu  cunosc  mire 
vremelnic,  afară  de  stăpânul  cel  Ceresc,  pe  fml  ei  şi  Mântuitorul  meu.  Şi  acum  m-au 
măritat  părinţii  mei  cu  sila,  fară  de  voia  mea  şi  se  va  mânia  Domnul  şi  Stăpâna  şi  ne  vor 
pierde  din  lume  şi  se  vor  osândi  chiar  sufletele  noastre  veşnic".  Iar  tânărul  se  străduia  să-i 
schimbe  gândul  şi  i-a  adus  mărturii  multe,  că  şi  nunta  cinstită  este,  şi  primită  înaintea 
Domnului,  şi  mulţi  dintre  cei  însuraţi  au  bineplăcut  lui  Dumnezeu  şi  s-au  sfinţit.  Insă, 
fecioara  cea  cu  gând  viteaz,  iarăşi  s-a  împotrivit,  lăudând  fecioria  cu  pilde,  şi  mai 
vrednice  de  crezare  şi,  mai  ales,  cu  pilda  Stăpânului  Hristos  Care  pentru  lauda  fecioriei  S- 
a  născut  din  pururea  Fecioara  Măria.  Pe  scurt,  a  zis  atâtea  cuvinte,  lăudând  fecioria,  încât, 
ajutându-i  dumnezeiescul  dar,  a  biruit  pe  tânărul,  care  a  primit  să  petreacă  în  păzirea 
fecioriei  neîntinaţi,  sub  chipul  însoţirii.  Şi  aşa  au  petrecut,  în  această  dragoste  frăţească  şi 

unire  nestricată,  mulţi  ani,  făcând  milostenii,  posturi  şi  alte  fapte  bune,  ca  nişte  prieteni 
iubiţi  ai  lui  Hristos. 

Şi  atât  au  bineplăcut  lui  Dumnezeu,  încât  toţi  locuitorii  din  cetate  îi  cinsteau, 
văzând  minunata  lor  petrecere,  că  niciodată,  ei  nu  au  lipsit  de  la  vreo  priveghere  şi  slujire 
duhovnicească. 

Mai  târziu,  Stăpânul  Hristos  a  chemat  la  cetatea  cea  cerească  pe  mireasa  lui 
cea  fără  de  prihană,  ca  să-şi  primească  răsplata  ostenehlor  ei.  Când  îi  cântau  preoţii  slujba 
cea  de  îngropare,  după  rânduiala  morţilor,  bărbatul  ei  apropiindu-se,  cu  lacrimi  a  sărutat- 
o  pe  dânsa  şi,  ridicându-şi  ochii  şi  mâinile  la  cer,  a  zis  acestea,  în  auzul  tuturor: 
„Mulţumesc  ţie.  Doamne  lisuse  Hristoase,  pentru  preaiubitoarea  de  feciorie  pe  care  mi-ai 
dat-o  ca  soţie,  mireasa  cea  neîntinată  şi  comoara  cea  nefurată,  pe  care  ţi-o  dau  astăzi,  fără 
de  prihană  şi  cu  totul  curată,  aşa  cum  mi-ai  dat-o  pe  dânsa". 

Acestea  zicând,  a  deschis  ochii  fecioara  şi,  puţin  zâmbind,  i-a  zis  lui:  „Pentru 
ce,  preaiubitul  meu  mire,  ai  descoperit  mai  înainte  de  vreme,  cea  ce  nimeni  nu  te-a 
întrebat  pe  tine?".  Iar  cei  ce  stăteau  împrejur,  auzind  acest  cuvânt,  au  slăvit  pe  Dumnezeu, 
Cel  ce  face  asemenea  minuni. 

După  puţine  zile,  a  murit  şi  bărbatul  ei  şi  l-au  îngropat  rudeniile  ei  în 
mormântul  lor,  care  era  la  altă  biserică,  departe  de  mormântul  fecioarei,  soţia  sa.  însă 
după  puţină  vreme,  vrând  să-1  scoată  de  acolo  ca  să-1  pună  într-un  mormânt  nou  pe  care  îl 
zidiseră,  nu  l-au  găsit  în  mormânt.  Mult  mirându-se  rudeniile  lui  de  aceasta,  deschizând 
mormântul  fecioarei,  l-au  aflat  acolo  spre  mărturie,  că  după  cum  au  fost  în  viaţa  aceasta 
uniţi  în  dragoste  frăţească  şi  păzitoare  de  curăţenie,  se  cuvenea  ca  şi  trupurile  lor  să  fie 
nedespărţite,  după  cum  şi  sufletele  lor  se  află  întru  împărăţia  cerească. 

Şi  auzindu-se  vestea  aceasta  în  toată  Roma,  s-au  înspăimântat  toţi  cu  bucurie 
mare,  pentru  că,  în  adevăr,  faptă  mare  şi  vrednică  de  laudă  au  săvârşit,  pururea  fericiţii  şi 
pomeniţii  aceia,  învingând  firea  omenească  şi  defăimând  desfătările  cele  ademenitoare 
ale  trupului.  Iar  acum  în  locul  celor  stricăcioase,  în  împreunarea  cea  nestricată  se  bucură 

şi  se  veselesc  de  frumuseţile  Raiului  cele  nestricăcioase  şi  veşnice,  întru  împărăţia 
Domnului  nostru  lisus  Hristos,  Căruia  I  se  cuvine  slava  şi  stăpânirea  în  veci.  Amin  (50, 
Minunile  Maicii  Domnului  de  Neamţ,  ediţia  1924  şi  1990). 


Minunile  Maicii  Domnului  făcute  cu  cei  care  se  roagă  ei 

MINUNEA  163  -  Maica  Domnului  asculta  antif oanele  care  i  se  cântau  în 

biserică  în  cinstea  ei 

O  femeie  evlavioasă,  care  se  chema  Măria  din  Tarascon,  fiind  într-o  cetate, 
care  se  chema  muntele  Pesulanului,  a  mers  la  biserică  să  se  roage  lui  Dumnezeu.  Când  a 
început  să  se  roage  lui  Dumnezeu  în  aceea  biserică,  tocmai  se  cântau  antifoanele 
Preasfmtei  Născătoarei  de  Dumnezeu.  In  acea  clipă  i  s-a  arătat  ei  Maica  lui  Dumnezeu,  şi 
a  văzut-o  ascultând  antifoanele  până  la  sfârşit,  după  care  faptă,  iar  s-a  înălţat  la  cer  (112, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  164  -  îngerii  cântau  laude  în  cinstea  Maicii  lui  Dumnezeu, 

împreună  cu  oamenii 


Era  în  Franţa  o  cetate  care  se  chema  Svesion.  De  ziua  Adormirii  Maicii 
Domnului,  călugării  făceau  utrenia  într-un  munte  din  apropierea  acelei  cetăţi,  unde 
vieţuise  mai  înainte  un  sihastru.  In  acel  timp,  oamenii  au  auzit  cum  îngerii  cântau  foarte 
frumos  antifoanele  închinate  spre  lauda  Preasfmtei  Fecioare  Măria,  Născătoarea  de 
Dumnezeu  (113,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  165  -  în  timp  ce  prin  cântări  o  lăudăm  pe  pământ.  Preasfânta 

Maică,  în  cer,  se  roagă  pentru  noi 

In  Marsilia  a  fost  o  femeie  evlavioasă,  care  mergea  la  biserică  să  cânte  la 
Sfânta  Slujbă.  Când  a  început  în  biserică  a  se  cânta  antifoanele  spre  lauda  Preasfmtei 
Născătoare  de  Dumnezeu,  femeia  aceea  a  văzut  pe  Preacurata  Fecioară  stând  înaintea  lui 
Hristos,  Fiul  său,  şi  căzând  înaintea  Lui,  se  ruga  pentru  oameni  (114,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  166  -  O  fetiţă  infirmă  se  roagă  Maicii  Domnului  care, 

arătându-i-se,  o  vindecă 


Intr-0  cetate,  care  se  chema  Ancona,  era  o  fetiţă  infirmă,  bolnavă  de  picioare. 
Inchinându-se  Maicii  Domnului,  s-a  rugat  ei  din  toată  inima  s-o  tămăduiască.  Şi, 
arătându-i-se,  a  tămăduit-o  pe  ea  (115,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  167  -  Rugându-se  şi  aducând  un  dar  Maicii  Domnului,  s-au 

izbăvit  de  ciumă 

Cândva,  o  cetate  ce  se  chema  Evorul,  a  fost  cumplit  bântuită  de  ciumă  încât 
aproape  se  pustiiseră  din  cauza  mulţimii  de  oameni  care  muriseră.  Un  meşter  din  acea 
cetate  a  făcut  un  chivot  de  argint  după  închipuirea  cetăţii  pe  care,  aducându-1  la  biserică, 
1-a  dăruit  Maicii  Domnului.  Căzând  la  pământ  şi  rugându-se  Preasfinţiei  sale  din  toată 
inima,  ca  în  loc  de  argint  să  le  dăruiască  lor  sănătate  şi  să-i  izbăvească  de  ciumă,  într- 
adevăr  după  aceea  s-a  izbăvit  cetatea  de  ciumă  (116,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


208 


MINUNEA  168  -  Cele  şapte  mângâieri  pământeşti  şi  şapte  mângâieri 

cereşti  ale  Maicii  Domnului 

Toma,  Arhiepiscopul  Cantuarului,  în  fiecare  zi  rugându-se  Maicii  Domnului, 
pomenea  de  cele  şapte  mângâieri  pe  care  le-a  avut  ea  pe  pământ. 

Bucuria  întâia  a  avut-o  când  a  conceput  (zămislit)  pe  Fiul  lui  Dumnezeu. 

A  doua  mângâiere  a  avut-o  când  L-a  purtat  în  pântecele  său. 

A  treia  bucurie  a  avut-o  când  L-a  născut  pe  Hristos. 

A  patra  bucurie  a  avut-o  când  s-au  închinat  ei  craii  de  la  răsărit. 

A  cincea,  când  a  aflat  pe  Hristos  peste  trei  zile  în  biserică. 

A  şasea  când  s-a  sculat  Hristos  din  morţi  şi  s-a  înălţat  la  Cer. 

A  şaptea,  când  s-a  pogorât  Duhul  Sfânt  peste  Apostoli. 

Fericind  el  pe  Preacurata  în  acest  chip  pururea,  i  s-a  arătat  lui  odinioară  şi  i-a 
zis:  „Primesc  cu  mulţumire  rugăciunea  ta,  cu  care  faci  pomenire  de  mângâierile  mele,  pe 
care  le-am  avut  pe  pământ.  Mie  îmi  este  voia  să  mă  fericeşti  şi  să  pomeneşti  bucuriile 
mele,  pe  care  le  am  acum  în  cer.  Orice  om  credincios  care  va  face  acest  lucru,  la  vremea 
morţii  lui,  îi  voi  acoperi  sufletul  şi-1  voi  mântui,  căci  voi  sta  înaintea  Fiului  meu  şi  mă  voi 
ruga  pentru  dânsul".  Atunci  Toma,  Arhiepiscopul,  a  spus:  „O!  Preaslăvită  împărăteasă, 
spune-mi,  care  sunt  bucuriile  tale  din  cer,  cu  care  să  fericim  pe  tine?".  Iar  Preasfânta  i-a 
spus  lui  acele  şapte  bucurii,  pe  care  Sfinţia  sa  le  are  în  cer,  zicând: 

întâia  bucurie  în  cer  o  am  că  întrec  pe  îngeri  cu  fecioria  şi  pe  Sfinţi  cu 

vrednicia. 

A  doua  bucurie  în  Cer  o  am  pentru  acea  că  eu  fac  pace  în  lume. 

A  treia  bucurie  o  am  în  Cer  pentru  că  pe  mine  mă  ascultă  toţi  cetăţenii 

cerului. 

A  patra  bucurie  în  cer  o  am  pentru  că  eu  pot  la  Fiul  meu  orice  voi  vrea. 

A  cincea  bucurie  în  cer  o  am  că  m-am  învrednicit  să  stau  mai  aproape  de 
Sfânta  Treime. 

A  şasea  bucurie  în  Cer  o  am  că  eu  sunt  mama  oamenilor  supăraţi  şi  oropsiţi, 
care  aleargă  către  mine. 

A  şaptea  veselie  pe  care  o  am  în  Cer  este  că  bucuria  mea  în  veci  nu  se 
sfârşeşte  (118,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  169  -  Prin  rugăciunile  Ei,  Maica  Domnului  îndepărtează  pe 

îngerul  pedepsitor 

Odinioară,  Roma  era  bântuită  de  o  cumplită  molimă  de  ciumă.  Romanii  s-au 
rugat  Maicii  lui  Dumnezeu,  să  le  vină  în  ajutor  şi  să-i  izbăvească  de  aceea  moarte 
îngrozitoare  şi  au  purtat  icoana  ei  împrejurul  cetăţii.  în  acea  vreme,  pe  zidul  cel  vechi  al 
lui  Adrian  împăratul,  s-a  văzut  un  tânăr  voinic,  foarte  luminos,  băgând  sabia  în  teacă,  care 
peste  tot  era  udă  de  sânge.  Acela  a  fost  un  înger  în  chip  de  ostaş  care,  pentru  rugăciunile 
poporului  făcute  către  Maica  Preacurată,  a  contenit  a  mai  omorî  pe  oameni  cu  ciumă. 
Aceasta  a  arătat-o  prin  băgarea  săbiei  în  teacă  (124,  Minunile  Maicii  Domnului  400,  de 
profesor  Dumitru  Stănescu,  ediţia  1925) 

MINUNEA  170  -  Rugându-se  Maicii  Domnului  la  plecarea  în  călătorie,  la 

întoarcere  găsea  candela  nestinsă 


Ne-a  spus  nouă  (lui  loan  şi  lui  Sofronie)  Awa  Dionisie,  preaiubitul  şi 
păzitorul  de  vase  al  bisericii  din  Ascalon,  despre  loan  Sihastrul,  zicând:  „Mare  era 
bărbatul  acela  pentru  veacul  cel  de  acum,  prin  viaţa  lui,  şi  lui  Dumnezeu  foarte  plăcut.  Şi 
vieţuia  în  hotarele  satului  Sehustra,  care  era  departe  de  Ierusalim,  ca  la  20  de  stadii.  Şi 
avea  stareţul  în  peştera  sa  icoana  Preacuratei,  Stăpânei  noastre.  Născătoarea  de 
Dumnezeu  şi  pururea  Fecioara  Măria,  ţinând  în  braţe  pe  Pruncul  Cel  mai  înainte  de  veci, 
pe  Hristos,  Dumnezeul  nostru.  Şi  stareţul  acesta,  când  vroia  să  se  ducă  undeva,  ori  în 
pustie  departe,  ori  la  Ierusalim,  ca  să  se  închine  cinstitei  Cruci  şi  la  mormântul  lui  Hristos 
şi  să  cerceteze  locurile  Sfinte,  sau  la  muntele  Sinaiului,  ca  să  se  roage,  sau  la  Sfinţii 
Mucenici  ale  căror  moaşte  se  aflau  departe  de  Ierusalim,  căci  îi  plăcea  stareţului  să  dea 
cinstire  sfinţilor.  Mergând  uneori  în  Efes,  la  mormântul  Sfântului  Evanghelist  loan, 
uneori  la  Sfântul  Teodor,  în  Evhaita,  iar  uneori  la  Sfânta  Tecla,  în  Seleucia  Isauriei, 
alteori  la  Sfântul  Serghie,  în  Sarafas,  uneori  la  unul,  iar  alteori  la  alt  sfânt.  Oricând  se 
ducea,  îşi  pregătea  în  peştera  sa  candela,  înaintea  chipului  Preacuratei  Născătoare  de 
Dumnezeu  şi  o  aprindea,  precum  îi  era  obiceiul.  Apoi,  stând  la  rugăciune,  se  ruga  lui 
Dumnezeu  ca  să-i  îndrepteze  paşii  pe  calea  cea  bună  şi,  privind  icoana  Născătoarei  de 
Dumnezeu,  grăia:  „Preacurată  Stăpână,  Născătoare  de  Dumnezeu,  pentru  că  plec  în 
călătorie  îndepărtată,  întru  care  multe  zile  am  să  zăbovesc.  Tu  singură  să  ai  grijă  de 
candela  Ta  şi  nestinsă  să  o  păzeşti  până  ce  mă  voi  întoarce,  după  a  mea  rugăciune.  Căci 
eu  având  ajutorul  Tău,  împreună-călător  cu  mine,  mă  duc  pe  drumul  meu,  la  care  m-am 
gândit".  Acestea  zicându-le  către  sfânta  icoană,  se  ducea  pe  drumul  său  şi  zăbovea  uneori 
o  lună,  alteori  două  şi  trei,  iar  alteori  cinci  sau  şase.  Şi,  întorcându-se,  afla  întotdeauna 
candela  pHnă,  arzând  precum  o  lăsase  şi  niciodată  n-a  aflat-o  pe  ea  stinsă. 

Şi  încă  ne-a  spus  nouă  Dionisie,  Preotul,  că  acest  părinte  loan,  umblând  odată 
în  hoterele  satului  aceluia,  unde  era  peştera  lui,  a  întâlnit  un  leu  mare,  mergând  în  calea 
lui,  la  un  loc  strâmt,  între  două  şiruri  de  spini,  cu  care  locuitorii  îşi  îngrădeau  ţarinile  lor. 
Şi  atât  de  strâmtă  era  calea  aceea,  încât  abia  putea  să  treacă  printre  acei  spini,  un  om 
mergând  pe  jos  şi  nepurtând  nimic  cu  el.  Şi,  când  amândoi  s-au  apropiat  unul  de  altul, 
stareţul  nu-i  da  cale  liberă  leului,  nici  leul  nu  putea  să  se  întoarcă  din  cale,  din  cauza 
strâmtorii  locului  şi  nici  să  treacă  ei  unul  pe  lângă  altul  nu  era  cu  putinţă.  Şi  leul  văzând 
pe  plăcutul  lui  Dumnezeu  că  nicidecum  nu  vrea  să  se  întoarcă,  ci  să  treacă  pe  calea  ce  era 
înainte,  a  stat  de-a  stânga  stareţului,  pe  picioarele  cele  din  spate  şi  pe  gardul  acela,  cu 
greutatea  trupului  său,  lărgindu-1  puţin.  Şi  a  făcut  Sfântului  cale  liberă  şi  a  trecut  pe  lângă 
leu,  atingându-se  cu  spatele  lui  de  pieptul  lui. 

La  acest  avvă  loan  a  venit  un  frate  şi  văzând  că  în  peştera  lui  nu  se  afla  nimic, 
i-a  grăit  lui:  „Cum  petreci  aici,  awa,  neavând  cele  de  trebuinţă  pentru  viaţă?".  Bătrânul  i- 
a  răspuns:  „Fiule,  peştera  aceasta  este  neguţătorie  duhovnicească;  dă  şi  ia.  Dă  lucru  de 
mână  şi  ia  cele  trebuincioase".  Şi  aşa,  acest  plăcut  al  lui  Dumnezeu  Părinte,  vieţuind  în 
pustniceştile  sale  nevoinţe  şi  osteneli  ani  îndestulaţi,  s-a  dus  la  Domnul  şi  s-a  numărat  în 
ceata  Sfinţilor,  celor  ce  stau  înaintea  Tatălui  şi  a  Fiului  şi  a  Sfântului  Duh,  Unuia  în 
Treime,  Dumnezeului  nostru.  Căruia  I  se  cuvine  slavă,  în  veci.  Amin  (Proloage  19  iunie). 

MINUNEA  171  -  Maica  Domnului,  mgându-se  Fiului  Său,  mijloceşte 
pentru  iertarea  lui  Daniil,  cel  care  s-a  pus  chezaş  pentru  Evloghie 

pietrarul 

Awa  Daniil,  preotul  Schitului,  ne-a  povestit  nouă,  zicând:  „Când  eram  mai 
tânăr,  am  mers  la  Tebaida  şi  m-am  pogorât  la  un  oraş  să-mi  vând  lucrul  mâinilor  mele.  Şi 
era  acolo  un  om  cu  numele  Evloghie,  care  avea  meşteşugul  pietrăriei  şi  care,  lucrând  până 
seara,  nu  gusta  nimic  toată  ziua.  Iar  după  ce  se  însera,  mergea  prin  tot  oraşul  şi  pe  câţi 
străini  afla,  îi  ducea  în  casa  sa  şi,  spălându-le  picioarele  cu  mâinile  sale,  îi  hrănea  pe  ei, 
iar  din  farămiturile  ce  rămâneau,  mânca  el,  iar  ce  mai  prisosea  le  arunca  la  câini.  Suindu- 
mă  ca  să-mi  vând  lucrul  mâinilor  mele  în  oraşul  acela,  am  înserat.  Şi  Evloghie  m-a  luat  şi 
pe  mine,  împreună  cu  alţi  străini  în  casa  sa,  şi  după  obicei,  ne-a  spălat  picioarele  şi  ne-a 
ospătat  pe  noi;  şi  aceasta  de  multe  ori  mi-a  făcut  şi  mie,  şi  altor  fraţi  care  erau  cu  mine. 

Eu,  văzându-i  bunătăţile  lui,  m-am  minunat  şi  am  început  a  posti  câte  o 
săptămână,  rugându-mă  lui  Dumnezeu  pentru  dânsul,  ca  să-i  dăruiască  Dumnezeu  multă 
avere,  să  poată  hrăni  şi  mai  mulţi  străini.  Postind  trei  săptămâni  şi  mai  mult,  am  slăbit  de 
post,  încât  abia  mai  trăiam,  şi  iată,  am  văzut  pe  Cineva,  cu  sfântă  cuviinţă,  venind  către 
mine  şi  zicându-mi:  „Ce  este.  Părinte  Daniile?".  Iar  eu  am  zis  către  Dânsul:  ,Am  făgăduit 
lui  Dumnezeu  să  nu  gust  pâine,  până  ce  mă  va  auzi,  pentru  Evloghie,  săpătorul  de  piatră, 
să-i  dea  lui  bogăţie,  ca  şi  pe  mai  mulţi  străini  să-i  odihnească".  Şi  mi-a  zis  mie:  „Nu  este 
de  trebuinţă,  căci  bine  îi  este  lui  precum  se  află  acum".  Iar  eu  am  zis:  „Nu,  Doamne,  ci 
să-i  dai  lui,  ca  toţi  să  proslăvească  numele  Tău  cel  Sfânt".  Şi  mi-a  răspuns  mie  iarăşi:  „Eu 
ţi-am  spus  ţie,  că  bine  se  află.  Insă,  de  voieşti  să-i  dau  lui,  te  faci  chezaş  pentru  sufletul 
lui,  cum  că  se  va  mântui,  dacă  îi  voi  da  lui  mai  multă  avere?".  Iar  eu  am  zis  către  Dânsul: 
„Din  mâinile  mele  să  ceri  sufletul  lui".  Şi  acestea  zicând,  m-am  aflat  stând  ca  la  Sfânta 
înviere  şi  am  văzut  pe  tânăr,  cu  sfântă  cuviinţă,  şezând  pe  piatra  cea  Sfântă,  iar  Evloghie 

sta  de-a  dreapta  Lui.  Apoi,  a  trimis  la  mine  Tânărul  acela  pe  unul  din  cei  ce  stăteau 
înaintea  Lui  şi  mi-a  zis  mie:  „Oare,  tu  eşti  cel  ce  te-ai  pus  chezaş  pentru  Evloghie?".  Cei 
ce  stăteau  de  faţă  au  zis:  ,Aşa,  Stăpâne,  acesta  este".  Şi  iarăşi  mi-a  zis  mie:  „Chezăşia  de 
la  tine  o  voi  cere".  Eu  am  zis:  ,Aşa,  Stăpâne,  de  la  mine,  numai  să-i  înmulţeşti  lui 
averea".  Am  văzut  îndată  pe  doi  voinici  băgând  în  sânul  lui  Evloghie  aur  mult  şi,  cu  cât 
aceia  îi  dădeau,  cu  atât  sânul  lui  mai  încăpător  se  făcea. 

Iar  după  ce  m-am  sculat  din  somn,  am  cunoscut  că  mi  s-a  ascultat  rugăciunea 
şi  am  proslăvit  pe  Dumnezeu.  Iar  Evloghie,  ieşind  după  obiceiul  său  la  lucru,  a  lovit  într- 
o  piatră  şi  a  auzit  un  sunet  şi  iarăşi  a  lovit  şi  a  aflat  o  ferestruică.  A  lovit  a  treia  oară  din 
nou,  şi  a  găsit-o  plină  cu  aur.  Şi  înspăimântându-se,  se  întreba:  „Ce  să  fac,  nu  ştiu?  De-i 
voi  lua  pe  aceştia  în  casa  mea,  va  auzi  stăpânul  şi-i  va  lua  pe  ei,  iar  eu  voi  cădea  în  ispită. 
Dar  eu  îi  voi  lua  pe  aceştia  şi  îi  voi  pune  unde  nu  ştie  nimeni  şi,  cumpărând  dobitoace,  voi 
zice  că  pentru  cărat  piatra  le-am  luat  pe  ele".  Părăsindu-şi  lucrul  cel  bun,  pe  care  îl  făcea 
în  toate  zilele  cu  străinii,  a  intrat  într-o  corabie  şi  s-a  dus  la  Constantinopol.  Iar  în  acea 
vreme  împărăţea  Iustin,  unchiul  lui  Justinian.  Şi  dând  aur  mult  împăratului  şi  dregătorilor 
lui,  ei  l-au  pus  pe  el  dregător  al  cetăţii.  Şi  şi-a  cumpărat  case  mari,  care  până  în  ziua  de 
astăzi  se  numesc  „ale  egipteanului". 

Iar  după  doi  ani  am  văzut  în  vis  pe  Tânărul  acela  cu  sfânta  cuviinţă,  iarăşi  la 
sfânta  înviere  stând  pe  sfânta  piatră.  Şi  aducându-mi  aminte  de  Evloghie,  am  zis  în  sinea 
mea:  „Oare  unde  este  Evloghie?".  Şi  după  aceea  am  văzut  pe  Evloghie,  izgonit  de  la  faţa 
Tânărului  şi  târât  de  un  arap.  Deşteptându-mă  din  somn,  am  cunoscut  ce  însemnează 
visul  şi  am  zis  întru  sinemi:  „Vai  mie,  păcătosului,  ce  am  făcut?  Mi-am  pierdut  sufletul 
meu". 

Sculându-mă,  m-am  dus  în  oraşul  acela,  unde  mai  înainte  fusese  Evloghie 
tăietor  de  piatră,  facându-mă  a-mi  vinde  lucrul  mâinilor  mele  şi  aşteptam  să  vină 
Evloghie  şi  să  mă  ia,  după  obicei,  în  casa  lui,  însă  n-a  fost  cine  să  mă  ia,  după  care  m-am 
rugat  de  o  bătrână,  zicând:  „Rugu-mă  ţie,  maică,  să-mi  aduci  mie  puţină  pâine,  ca  să 

mănânc,  ca  n-am  mâncat  astăzi".  Iar  ea,  degrabă  ducându-se  mi-a  adus  pâine  şi  fiertură,  şi 
şezând  aproape  de  mine,  a  început  a-mi  grăi  mie  cuvinte  duhovniceşti  şi  folositoare:  „Nu- 
ţi  este  ţie  de  folos,  ca  să  umbli  prin  lume.  Oare  nu  şti  că  viaţa  călugărească  de  linişte  are 
trebuinţă?",  încă  şi  alte  multe  cuvinte  folositoare  mi-a  grăit  mie.  Iar  eu  am  zis:  „Dar  cum 
mă  sfatuieşti  să  fac?  Căci  lucrul  mâinilor  mele  am  venit  să-1  vând".  Iar  ea  mi-a  răspuns 
mie:  „Măcar  că  şi  lucrul  mâinilor  îl  vinzi,  să  nu  zăboveşti  aşa  noaptea  prin  oraş".  Iar  eu 
am  zis:  „Cu  adevărat  aşa  este".  Şi  iarăşi  am  întrebat-o  pe  ea:  „Spune-mi  maică,  nu  cumva 
este  în  oraşul  acesta  vreun  om  temător  de  Dumnezeu  şi  primitor  de  străini?".  Iar  ea  mi-a 
zis:  ,J'ărinte  şi  stăpâne,  am  avut  aici  pe  un  tânăr,  tăietor  de  piatră,  care  făcea  multă  milă 
cu  străinii,  dar  Dumnezeu  văzându-i  fapta  lui  cea  bună,  i-a  dat  lui  dar,  că  am  auzit  de 
dânsul  că  acum  este  senator  în  Constantinopol".  Auzind  acestea,  am  zis  în  sinemi:  „Eu 
am  făcut  uciderea  aceasta". 

Intrând  într-o  corabie,  am  mers  la  Constantinopol  şi  întrebând  şi  găsind  casa 
lui  Evloghie,  şedeam  lângă  poartă,  vrând  să-1  văd  pe  el  când  va  ieşi.  Iată  l-am  văzut  pe  el 
ieşind  cu  multă  mândrie,  înconjurat  de  oameni  mulţi  şi  am  strigat:  „Miluieşte-mă  că  am 
să-ţi  grăiesc  ceva  în  taină".  Iar  el  n-a  voit  nici  măcar  să  se  uite  la  mine,  iar  slugile  lui  au 
voit  chiar  să  mă  bată.  Dar  eu  la  alt  loc  ieşindu-i  înainte,  iarăşi  am  strigat.  Iar  el  a  poruncit 
ca  să  mă  bată  încă  şi  mai  mult.  Şi  aşa  am  stat  patru  săptămâni  înaintea  uşilor  casei  lui, 
înviforându-mă  de  zăpadă  şi  de  ploaie,  şi  tot  n-am  putut  să  vorbesc  cu  el.  Atunci 
supărându-mă,  m-am  dus  la  biserică  şi  m-am  aruncat  înaintea  chipului  Domnului  nostru 
lisus  Hristos,  cu  lacrimi,  şi  mă  rugam  zicând:  „Doamne  iartă-mă  de  chezăşia  omului 
acestuia,  iar  de  nu,  atunci  şi  eu  rămân  în  lume".  Acestea  zicându-le  în  cugetul  meu,  îndată 
am  adormit  şi  iată,  a  început  un  sunet  mare  şi  se  auzea  că  vine  împărăteasa  şi  înaintea  Ei 
şi  în  preajma  Ei,  mergeau  mulţime  de  mii  de  oameni.  Iar  eu  am  strigat  zicând:  „Miluieşte- 
mă,  Stăpână".  Iar  Ea,  stând,  mi-a  zis:  „Ce  voieşti?".  Eu  i-am  zis  Ei:  „Pe  Evloghie 
prefectul,  l-am  luat  în  chezăşie  şi  te  rog  să  porunceşti  să  fiu  slobozit  de  chezăşia  aceasta". 
Iar  Ea  mi-a  răspuns  mie:  „în  lucrul  acesta  Eu  n-am  nici  un  amestec,  ci,  precum  şti,  aşa  să- 

ţi  împlineşti  chezăşia  ta".  Şi  deşteptându-mă,  am  zis  în  sinea  mea:  „Măcar  de-mi  va  fi 
mie  să  mor,  dar  nu  mă  voi  depărta  de  ia  porţile  lui  Evloghie,  până  nu  voi  vorbi  cu  el". 

Şi  am  mers  iarăşi  înaintea  porţii  lui  şi  când  voia  să  iasă  el,  iar  am  strigat. 
Alergând  una  din  slugile  lui  cu  un  băţ,  atâta  bătaie  mi-a  dat,  încât  mi-a  fărâmat  tot  trupul 
meu.  Atunci  mâhnindu-mă,  am  zis  în  sinea  mea:  „Mă  voi  duce  la  Schit  şi,  de  va  voi 
Dumnezeu,  îl  va  mântui  pe  Evloghie,  cu  judecăţile  pe  care  Le  ştie".  Ducându-mă  să  caut 
o  corabie,  care  să  meargă  la  Alexandria,  am  aflat.  Şi  cum  am  intrat  să  mergem  cu  corabia, 
îndată,  de  mâhnire  şi  de  bătăi,  am  căzut  ca  un  mort  şi  am  adormit.  Şi  m-am  văzut  pe  mine 
în  vis,  că  eram  la  Sfânta  Piatră  a  cinstitului  mormânt.  Şi  Tânărul  acela  căuta  spre  mine  cu 
mânie,  încât  de  frică  m-am  cutremurat,  ca  o  frunză  şi  nu  puteam  nici  să-mi  deschid  nici 
gura  mea,  căci  mi  se  împietrise  inima  din  mine.  Şi  mi-a  zis:  „Dar  nu  te  duci  ca  să-ţi 
împlineşti  chezăşia  ta?".  Atunci  a  poruncit  la  doi  din  cei  ce  stăteau  de  faţă  ca,  legându- 
mă,  să  mă  spânzure,  apoi  m-au  bătut  destul  şi  mi-au  zis:  „Să  nu  începi  nici  un  lucru  mai 
presus  de  măsura  ta  şi  să  nu  te  cerţi  cu  Dumnezeu".  Şi  încă  fiind  spânzurat,  iată  s-a  auzit 
un  glas  zicând:  „Vine  împărăteasa".  Şi  văzându-o  pe  ea,  am  luat  îndrăzneală  şi  am  zis 
către  dânsa  cu  glas  Un:  ,JVIiluieşte-mă,  Stăpână  a  lumii".  Iar  ea  mi-a  zis:  „Ce  voieşti?".  Şi 
eu  am  zis:  „Pentru  chezăşia  lui  Evloghie  sunt  spânzurat  aici".  Şi  mi-a  zis:  ,Jată,  eu  mă  voi 
ruga  pentru  tine!" 

Apoi  am  văzut  că  a  mers  şi  a  sărutat  picioarele  Tânărului  aceluia.  După 
aceea,  Tânărul  mi-a  zis:  „De  acum  să  nu  mai  faci  un  lucru  ca  acesta".  Eu  am  zis:  „Nu, 
Stăpâne.  Eu  m-am  rugat  la  început  pentru  dânsul,  ca  mai  mare  să  fie,  dar  am  greşit. 
Stăpâne  iartă-mă".  Apoi  a  poruncit  ca  să  mă  slobozească  şi  mi-a  zis:  „Să  mergi  la  chiha 
ta,  căci  Eu  iarăşi  voi  aduce  pe  Evloghie  la  rânduiala  lui  cea  dintâi;  tu  nu  te  mai  îngriji  de 
aceasta".  După  aceea,  îndată  deşteptându-mă,  m-am  bucurat  foarte  tare,  izbăvindu-mă  de 
o  chezăşie  ca  aceasta  şi  am  mulţumit  lui  Dumnezeu  şi  Stăpânei,  celei  cu  totul  fară  de 
prihană. 

După  trei  luni,  am  auzit  că  a  murit  Iustin  împăratul  şi  în  locul  lui  s-a  făcut 
altul  împărat  şi  a  început  prigoană  asupra  stăpânitorilor,  şi  pe  dregătorii  cei  mari  i-au  ucis 
şi  le-au  luat  averile.  Asemenea  au  făcut  şi  lui  Evloghie,  iar  el  însuşi  a  fugit  din 
Constantinopol  şi  a  poruncit  împăratul,  ca  ori  unde  l-ar  afla,  să-1  ucidă. 

Evloghie  s-a  dus  la  locul  său  cel  dintâi  şi  şi-a  schimbat  hainele  sale,  ca  şi  mai 
înainte  când  era  sărac.  Şi  s-au  adunat  locuitorii  oraşului  aceluia,  ca  să-1  vadă  pe  el,  şi-i 
ziceau  lui:  ,J^m  auzit  de  tine  că  ai  fost  dregător  mare".  Iar  el  le  răspundea:  ,J)e  m-ar  fi 
pus  pe  mine  dregător,  nu  m-aţi  fi  văzut  aici,  ci  alt  egiptean  este  acela  de  care  aţi  auzit,  eu 
am  fost  şi  m-am  închinat  la  Sfintele  Locruri,  la  Ierusalim". 

Venindu-şi  în  sine,  zicea:  „Smeritule  Evloghie,  acum  du-te,  ia-ţi  uneletele 
tale  şi  mergi  de  lucrează,  pentru  că  aici  nu  este  Constantinopolul,  ca  nu  cumva  şi  capul 
tău  să-1  pierzi".  Apoi  luâidu-şi  uneltele  sale,  a  ieşit  la  piatra  de  mai  înainte,  unde  aflase 
comoara  aceea,  socotind  că  va  mai  afla  şi  alta  şi  lovind  în  piatră  până  la  al  şaselea  ceas,  n- 
a  aflat  nimic.  Atunci,  a  început  să-şi  aducă  aminte  de  hrana  şi  de  dulceaţa  mâncărilor  pe 
care  le  avea  în  palate  şi  de  amăgirea  mândriei  lumii  acesteia  şi  iarăşi  zicea  către  sine: 
„Scoală-te  de  lucrează,  pentru  că  aici  este  Egiptul".  Apoi,  puţin  câte  puţin,  1-a  îndreptat 
pe  el  Mântuitorul  şi  Preasfanata  noastră  Stăpână  la  rânduiala  lui  cea  dintâi.  Şi  facându-se 
seară,  iată  Evloghie  a  venit,  chemând  pe  străini  la  găzduire. 

Şi  văzându-1  pe  el,  am  suspinat  şi,  lăcrimând,  am  zis  către  Dumnezeu:  „Cât  s- 
au  mărit  lucrurile  tale.  Doamne,  toate  cu  înţelepciune  le-ai  făcut.  Cu  adevărat.  Tu, 
Doamne,  faci  săraci  şi  îmbogăţeşti,  smereşti  şi  înalţi  şi  judecăţile  Tale  sunt  nepătrunse". 
Luându-mă  şi  pe  mine  cu  alţi  săraci,  ne-a  dus  la  casa  lui,  spălându-ne  picioarele  şi  ne-a 
pus  la  masa. 

După  ce  am  mâncat  noi,  luându-1  de  o  parte,  i-am  zis  lui:  „Cum  te  afli,  filate 
Evloghie?".  Iar  el  a  zis:  „Roagă-te  pentru  mine,  Awo,  căci  sunt  sărac,  neavând  nimic". 
Iar  eu  am  zis  către  el:  „O,  de  n-ai  fi  avut  nici  acestea  pe  care  le  ai!".  Iar  el  a  zis:  ,J'entru 
ce  Awo?  Oare  te-am  smintit  cândva  cu  ceva?".  Atunci  i-am  povestit  lui  toate  cele  ce  s-au 

petrecut.  Şi  plângând  îndeajuns,  a  zis:  „Roagă-te  avvo,  ca  să-mi  trimită  Dumnezeu  cele 
de  trebuinţă,  căci  de  acum  mă  îndrept".  Iar  eu  am  zis:  „Cu  adevărat,  fmle,  să  nu 
nădăjduieşti  să  ţi  se  încredinţeze  altceva  de  la  Hristos,  cât  vei  fi  în  lumea  ceasta,  afară  de 
plata  ostenelii  tale".  Urându-i  cele  bune,  m-am  întors  şi  a  rămas  Evloghie  aşa,  săpând  în 
piatră  şi  primind  pe  străini,  până  la  sfârşitul  zilelor  sale.  Şi  ajungând  la  o  100  de  ani  nu  s- 
a  lăsat  de  această  lucrare,  şi  îi  dăruia  Dumnezeu  putere  până  când  s-a  împlinit  călătoria 
vieţii. 

Să  ne  minunăm  de  iubirea  de  oameni  a  lui  Dumnezeu  care,  după  ce  1-a  înălţat 
pentru  puţină  vreme  atât  de  mult,  apoi  iarăşi  1-a  smerit  pe  el,  pentru  a-i  fi  de  folos.  Să  ne 
rugăm  şi  să  ne  smerim  în  frica  Domnului  nostru  lisus  Hristos,  că  doar  vom  afla  milă  la 
înfricoşătorul  Lui  scaun,  pentru  rugăciunile  Preasfmtei  Născătoarei  de  Dumnezeu  şi 
pururea  Fecioarei  Măria  şi  ale  tuturor  Sfinţilor  Lui  (Proloage  27  martie). 


MINUNEA  172  -  Maica  Domnului  încurajează  şi  ajută  pe  domniţa  căzută 

în  năpăstuite 

Fiica  lui  Genoviev,  domnul  Brabanţiei,  era  foarte  evlavioasă  şi  avea  mare 
evlavie  către  Maica  Domnului.  Căsătorindu-se  cu  contele  Siegiried  (c.  731),  avea  o  mare 
supărare,  deoarece  nu  năştea  fii.  Rugându-se  Maicii  Domnului  cu  credinţă,  i-a  ascultat 
rugăciunea  şi,  spre  marea  ei  bucurie,  a  rămas  însărcinată.  In  acest  timp  Siegfried  soţul  ei, 
care  era  voievod,  a  plecat  cu  oastea  la  război,  lăsând  în  locul  său  ca  administrator,  pe  un 
slujitor  al  său  care  se  numea  Galion,  om  destoinic  şi  viteaz.  Acesta,  după  plecarea  lui 
Siegfried,  s-a  sârguit  foarte  mult  să  ademenească  şi  corupă  spre  a  păcătui  cu  dânsul,  pe 
stăpâna  lui,  aducând  vestea  prin  cărţi  scrise  cu  vicleşug,  cum  că  domnul  a  murit  în  război. 

Doamna  însă  nicicum  nu  s-a  învoit  la  acest  lucru.  Iar  dacă  a  venit  Siegfried  de  la  război, 
Galion  slujitorul  lui  i-a  spus  că  în  casa  lui  toate  au  mers  bine,  numai  că  soţia  lui  este 
întinată  cu  desfrânarea.  Bărbatul  ei  mâniindu-se  foarte,  a  poruncit  slugilor  s-o  înece  cu 
pruncul  împreună,  căci  zicea  că  nu  este  născut  cu  dânsul.  Slugile  însă  luând-o,  nu  au 
înecat-o,  ci  au  dus-o  într-o  pustie  şi  au  lăsat-o  acolo.  Ea  rămânând  şi  umblând  prin  pustiu, 
s-a  arătat  ei  Maica  Domnului  şi  a  mângâiat-o,  ajutând-o  în  multe  nevoi  pe  ea  şi  pe 
pruncul  ei.  După  şase  ani,  bărbatul  ei  Siegfried,  care  aflase  de  nedreptatea  ce  i  se  făcuse 
Genovievei,  i-a  părut  rău,  căindu-se  foarte  mult.  într-o  zi  mergând  la  vânătoare  în  acea 
pustie,  a  aflat  acolo  pe  doamna  sa,  dar  ea  nu  a  vrut  să  vieţuiască  cu  dânsul  până  când  el 
nu  va  zidi  o  biserică  în  acel  loc  în  care  i  s-a  arătat  ei  Maica  Domnului  şi  a  mângâiat-o  în 
scârba  ei.  Şi  aşa,  domnul  ei  a  zidit  îndată  o  frumoasă  biserică  în  acel  loc,  pe  care  a  sfmţit- 
o  Episcopul  (119,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

Maica  Domnului  s-a  arătat  celor  care  se  rugau  ei  cu  credinţă 


MINUNEA  173  -  Maica  Domnului  s-a  arătat  îmbrăcată  în  veşmânt 
luminos,  scris  peste  tot  cu  rugăciunile  creştinului 

In  cetatea  Colonia  Agripinei,  era  un  cetăţean  binecredincios.  Acesta  mergând 
la  biserică  şi  venind  acasă,  întotdeauna  se  ruga  Maicii  Domnului,  zicând  către  dânsa 
cuvintele  îngerului:  „Bucură-te  ceea  ce  eşti  plină  de  har.  Domnul  este  cu  Tine, 
Binecuvântată  eşti  tu  între  femei"  (Luca  1,  28).  După  trecerea  din  viaţă  a  acestui 
binecredincios  creştin.  Maica  Domnului  s-a  arătat  unei  nepoate  a  lui,  îmbrăcată  într-un 
veşmânt  foarte  luminos.  Pe  acel  veşmânt  şi  pe  încălţămintea  Ei  erau  scrise  cuvintele: 
„Bucură-te  ceea  ce  eşti  plină  de  har.  Domnul  este  cu  Tine"  (128,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  174  -  Maica  Domnului  se  arată  Episcopului  stând  în  scaunul 

Arhieresc 

Alfons,  Episcopul  Toletanului,  era  foarte  evlavios  către  Maica  Precista. 
Odinioară  mergând  el  la  biserică,  în  timpul  Utreniei,  a  văzut  pe  Maica  Precista  stând  în 
scaunul  Arhieresc.  Pe  când  el  o  privea  cu  evlavie  şi  multă  smerenie.  Maica  Precista  i-a 
dat  lui  atunci  un  felon,  adică  o  sfită  preoţească  (129,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  175  -  Maica  Domnului  a  poruncit  să  pună  Episcop  în  cetate  pe 

binecredinciosul  Ieronim 


In  cetatea  Romei  era  un  om  care  se  numea  Ieronim.  Acesta  avea  mare  evlavie 
către  Maica  Domnului.  Dacă  a  murit  Episcopul  locului  aceluia,  poporul  dimpreună  cu 
soborul  bisericesc  postea  şi  se  ruga  lui  Dumnezeu  ca  să  le  arate  cine  ar  putea  să  le  fie 
Episcop.  Atunci  Preacurata  s-a  arătat  unui  om  şi  i-a  zis:  „Mergi  şi  zi  oamenilor  să  aleagă 
şi  să  pună  Episcop,  în  cetatea  aceasta,  pe  Ieronim,  sluga  mea".  Oamenii  au  făcut  aşa  după 
cum  le -a  poruncit  Maica  Domnului  (130,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  176  -  Maica  Domnului  îi  dă  un  veşmânt  preţios  Episcopului 

Bonit 


Bonit,  Episcopul  Vserinului,  era  un  om  cu  foarte  multă  evlavie  către  Maica 
Precista.  Odinioară,  mergând  la  biserica  Sfântului  Mihail,  după  ce  au  ieşit  toţi  ceilalţi 
oameni  din  biserică,  el  încă  a  mai  rămas  rugându-se  Maicii  Preacurate.  Atunci  Preasfânta 
Fecioară  Măria  a  venit  cu  o  ceată  mare  de  îngeri  luminaţi,  din  înălţimi,  şi  i-a  dat  lui  un 
veşmânt  foarte  scump,  care  s-a  păstrat  în  acea  biserică.  Nici  un  om  nu  putea  să  cunoască 
materia  şi  cum  este  făcută  ţesătura  lui  (131,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  177  -  Maica  Precista  salvează  din  înec  o  femeie  săracă  care  a 

născut 


In  largul  oceanului  este  un  ostrov  care  se  cheamă  Tumva.  In  acel  ostrov  era  o 
biserică,  zidită  în  cinstea  Sfântului  Arhanghel  Mihail.  La  prăznuirea  hramului  acestei 
mănăstiri,  se  aduna  mult  popor,  de  prin  multe  părţi.  In  acea  vreme,  la  un  praznic,  au 
merse  pe  mare  mulţi  oameni  şi  femei.  între  ele  era  şi  o  femeie  săracă,  însărcinată,  care  era 
aproape  să  nască.  Deodată  s-a  stârnit  o  furtună  mare.  Oamenii,  înspăimântându-se 
cumplit,  s-au  coborât  în  bărci  şi  s-au  îndreptat  spre  ostrov,  lăsând  pe  acea  femeie  în 
mijlocul  valurilor.  Fiind  învăluită  de  mare  primejdie,  plângea  şi  se  ruga  lui  Dumnezeu, 
Maicii  Domnului  şi  Sfântului  Arhanghel  Mihail  să  o  scape  din  primejdie.  In  acel  moment 
i  s-a  arătat  ei  Maica  Precista,  care  a  scos-o  din  valurile  mării  şi  a  dus-o  într-un  loc  fără  de 
grijă,  unde  a  născut  un  prunc.  După  ce  s-a  aşezat  marea,  femeia  văzându-se  scoasă  pe 
mal,  a  spus  oamenilor  toate.  A  spus  cum  n-a  lăsat-o  Maica  Precista  să  se  înece  în  mare; 
ci,  ca  o  milostivă,  a  mântuit-o  de  la  moarte  (132,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  178  -  Craiul  Ştefan  rugându-se  Precistei,  repauzează  de  ziua 

Adormirii  ei 

Ştefan,  Craiul  unguresc,  era  greu  bolnav.  Atunci  sosind  praznicul  Adormirii 
Maicii  Domnului,  s-a  rugat  Domnului  Dumnezeu  şi  Preacuratei  Sale  Maici,  să-i  ia 
sufletul  în  aceeaşi  zi.  îndată  ce  şi-a  împlinit  rugăciunea  lui,  făcută  în  duh  şi  adevăr  (loan 
4,  21-24),  Dumnezeu  i-a  luat  sufletul  chiar  în  aceeaşi  zi  a  praznicului  luminat  al 
Adormirii  Maicii  Domnului.  Acest  lucru  minunat  s-a  făcut  cu  ajutorul  Maicii  Domnului 
(134,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  179  -  Maica  Domnului  se  arătă  celui  ce  citea  cu  evlavie 

Paraclisul  Ei 

In  Rusia  cea  mică,  în  ţinutul  HaHciului,  Marcoş  Landinski  a  văzut  în  vis  pe 
Maica  Precista  şezând  pe  un  scaun  foarte  frumos,  înconjurată  de  îngeri  şi  unele  suflete  ale 
drepţilor.  Acolo  a  văzut  şi  pe  fratele  lui  mai  mare,  Gheorghe,  care  murise,  căruia  Maica 
Domnului  i-a  zis:  „Eu  m-am  arătat  fratelui  tău  celui  mai  mic,  pentru  că  citeşte  către  Mine, 
cu  credinţă  şi  evlavie,  în  toate  zilele,  din  tinereţile  lui.  Paraclisul  meu".  După  aceea,  el  s-a 
făcut  călugăr,  luându-şi  numele  de  Macarie.  Şi  în  călugărie  ca  şi  în  mirenie,  el  citea  zilnic 
Paraclisul  Maicii  Domnului,  încât  îl  ştia  pe  de  rost  (135,  Minunile  Maicii  Domnului  400, 
de  profesor  Dumitru  Stănescu,  ediţia  1925). 

MINUNEA  180  -  Hristos  Dumnezeu  şi  Maica  Sa  îi  arată  multe  taine 

Crăiesei  credincioase 


Ioana,  Crăiasa  franceză,  era  foarte  evlavioasă  către  Preasfânta  Născătoare  de 
Dumnezeu  şi  pururea  Fecioara  Măria.  Ea  cugeta  totdeauna  la  binecuvântarea  Maicii 
Domnului.  Pentru  aceea,  Hristos  Dumnezeu-Omul  şi  Preacurata  Lui  Maică,  i-au  arătat  şi 
descoperit  multe  taine  (136,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  181  -  Maica  Domnului  i-a  arătat  femeii  evlavioase,  ziua 

sfârşitului  ei 

O  creştină  din  Egia,  pe  nume  Măria,  era  foarte  evlavioasă  către  Maica 
Domnului.  Fiind  departe  de  moşia  sa,  totdeauna  se  ruga  mergând  la  o  biserică,  care  era 
zidită  în  cinstea  Precistei.  Acolo  se  ruga  ea  cu  osârdie  Maicii  lui  Dumnezeu.  Pentru  acea 
credincioşie  şi  osteneală  în  rugăciuni  şi  în  vieţuirea  creştinească.  Maica  pururea  Fecioară 
i-a  descoperit,  mai  înainte  de  vreme,  ziua  şi  ceasul  morţii  ei.  Mai  înainte  de  a  se 
îmbolnăvi,  pe  când  se  pregătea  de  moarte,  a  zis  slujnicei  sale,  pe  care  o  chema 
Clementina:  „Clementino,  am  auzit  că  voi  merge  în  Sfânta  Sfinţilor"  (137,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  182  -  Rugată  fiind.  Maica  Domnului  se  arată  şi  salvează 

corabia  primejduită  de  furtună 


Un  bun  creştin  care  se  chema  Petru,  din  Alaba,  călătorea  cu  corabia  pe  mare 
mergând  spre  Olanda,  la  o  cetate  numită  Ruan.  Pe  când  călătorea  astfel  pe  mare,  deodată 
s-a  ridicat  o  furtună  groaznică,  încât  toţi  se  speriaseră  şi  credeau  că  nu  vor  mai  scăpa  cu 
viaţă.  Atunci,  acel  bun  creştin.  Petru,  a  zis  tuturor  celor  din  corabie:  „Să  ne  rugăm  cu  toţii 
Maicii  Preacurate,  să  ne  vină  acum  în  ajutor".  Şi  aşa,  după  cuvântul  lui,  au  început  a  se 
ruga  din  toată  inima,  cu  lacrimi  fierbinţi.  Domnului  Dumnezeu  şi  Maicii  Sale. 

In  acel  timp,  s-a  arătat  înaintea  corăbiei,  pe  mare,  o  Fecioară  foarte  frumoasă 
şi  luminoasă,  cu  nişte  faruri  aprinse,  luminătoare.  îndată  după  acea  arătare  minunată, 
furtuna  s-a  potolit  şi  marea  s-a  liniştit  (141,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  183  -  Creştinul  evlavios  rugându-se  Maicii  Domnului,  1-a 
salvat  din  mare  şi  1-a  dus  pe  un  câmp  verde 

Un  galion  levanticesc  mergea  din  Lizutania  în  Spania.  Pe  când  înainta  pe 
mare,  s-a  dezlănţuit  cu  mare  fiirie  o  furtună,  care  a  făcut  ca  vasul  să  se  spargă.  Atunci, 
toţi  oamenii  care  erau  într-însul  s-au  înecat  în  adâncul  mării.  Din  acel  groaznic  naufragiu, 
n-a  scăpat  decât  numai  un  singur  tânăr,  care  se  numea  Petru  Mendes.  Numai  acesta  a 
rămas  viu  şi  sănătos. 

Acest  tânăr,  creştin  binecredincios,  în  timpul  groaznicei  furtuni  şi  a 
naufragiului,  s-a  rugat  din  toată  inima  Maicii  Precistei  cu  lacrimi  fierbinţi  şi  i  s-a  închinat 
cu  adâncă  smerenie.  Maica  Preacurată  1-a  salvat  şi  cu  ajutorul  ei,  tânărul  Petru,  s-a  văzut 
aruncat  afară  din  marea  înfuriată,  pe  un  câmp  verde  (142,  Minunile  Maicii  Domnului 
400,  de  profesor  Dumitru  Stănescu,  ediţia  1925). 


MINUNEA  184  -  Oportuna,  la  moarte,  vede  pe  Maica  Domnului  căreia  îi 

încredinţează  pe  surori 

O  călugăriţă,  care  se  numea  Oportuna,  era  stareţă  peste  mai  multe  maici  şi 
surori.  Când  era  pe  patul  de  moarte,  a  adunat  în  jurul  ei  toate  monahiile  şi  surorile.  Preoţii 
şi  soborul  au  făcut  rugăciuni  înaintea  lui  Dumnezeu,  a  Maicii  Domnului  şi  a  tuturor 
Sfinţilor  şi  îngerilor,  ca  sufletul  ei  să  meargă  de  pe  pământ  la  cer. 

In  acel  timp.  Oportuna,  privind  spre  uşă,  a  zis:  „Iată  vine  Doamna  mea, 
Preabinecuvântata  Fecioara  Măria,  Maica  Domnului  nostru  lisus  Hristos,  Dumnezeu- 
Omul.  Preasfinţia  Sa  să  vă  păzească".  Acestea  zicând,  a  repauzat  în  Domnul  (156, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  185  -  Maica  Precista  se  arată  Episcopului  şi-i  vesteşte  ziua 

trecerii  din  viată 

Arnolf,  Episcopul  Zvezionului,  avea  ctitor,  patron  al  vieţii  sale,  pe  Maica 
pururea  Fecioara  Măria.  El  se  ostenea  a-şi  împlini  îndatoririle  sale  de  păstor  al  turmei 
cuvântătoare,  ostenindu-se  cu  toată  buna  chibzuială  a-i  trage  pe  toţi  la  bunavieţuire  şi 
veşnica  fericire. 

Ajungând  către  sfârşitul  vieţii  sale,  s-a  îmbolnăvit.  Atunci  i  s-a  arătat  Sfântul 
Apostol  Petru,  care  i-a  spus  că-i  sunt  iertate  toate  păcatele.  După  aceea  i  s-a  arătat  Sfântul 
Arhanghel  Mihail,  care  s-a  făgăduit  că  după  moarte  îl  va  duce  într-un  loc  fară  de  griji. 
Mai  pe  urmă  i  s-a  arătat  Maica  Precista  care  i-a  spus  că  în  ziua  Praznicului  Adormirii  Ei  i 
se  va  sfârşi  viaţa  lui.  Şi  drept  aşa  a  fost  (161,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  186  -  Hristos  şi  Maica  Sa,  s-au  arătat  credinciosului  înainte  de 

a  muri 

Un  creştin  evlavios,  Nicolae  din  Pabutin,  mai  înainte  de  a  muri,  s-a 
îmbolnăvit  greu.  Atunci,  el  văzându-se  aproape  de  a  trece  în  veşnicie,  a  cântat  cu  foarte 
mare  veseHe  cuvintele  Psalmistului  David:  „Ruptu-s-a  legăturile  mele". 

Credincioşii  din  jurul  lui  văzându-1  veseUndu-se  şi  cântând  aşa,  l-au  întrebat: 
„Pentru  ce  te-ai  veselit  şi  te  veseleşti  aşa?".  El  le-a  răspuns:  „Eu  m-am  veselit  şi  mă 
veselesc  aşa,  pentru  că  mi  s-a  arătat  Hristos  Domnul  şi  Preacurata  Maica  Lui,  pururea 

Fecioara  Măria  şi  mi  au  zis:  „Slugă  bună  şi  credincioasă,  intră  în  bucuria  Domnului  tău" 
(164,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  187  -  Maica  Domnului  se  arată  fecioarei  Agata  şi-i  vindecă 

degetul  tăiat  prin  ispită 

Sfânta  Agata  fecioara,  şezând  pe  laviţă,  voia  să  taie  cu  cuţitul  brânză  pentru 
un  sărac.  Duhul  cel  rău  însă  a  împins-o  de  pe  laviţă,  a  căzut  jos  şi  şi-a  tăiat  un  deget  cu 
cuţitul.  Atunci  s-a  arătat  ei  Precista,  care  i-a  pus  degetul  la  loc,  a  tămăduit-o  şi  i-a  zis: 
„Fiica  mea,  nu  te  teme  de  diavolul;  Unul-Născut  Fiul  meu  te  va  izbăvi  de  toată  grija  şi 
nevoia,  ori  de  câte  ori  el  va  vrea  să-ţi  facă  rău  (237,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  188  -  Maica  Domnului  izbăveşte  de  tâlhari  pe  un  evreu  care 

apoi  primeşte  Botezul 

Odinioară,  în  ţara  Angliei,  în  cetatea  Londrei,  trăia  un  evreu  care,  călătorind 
într-o  altă  cetate,  ce  se  chema  Uvington,  a  căzut  pe  cale  între  tâlhari,  care  l-au  bătut  şi  i- 
au  luat  tot,  apoi  legându-1,  l-au  lăsat  într-o  casă  pustie.  Evreul  a  adormit,  dar  atunci  i  s-a 
arătat  lui  Maica  Domnului  şi,  dezlegându-1,  1-a  liberat.  Când  s-a  deşteptat,  a  văzut  pe 
Precista  aievea  şi  a  întrebat-o:  „Cine  eşti  tu.  Doamnă?".  Ea  i-a  spus:  „Eu  sunt  Măria, 

căreia  tu  şi  poporul  tău  vă  puneţi  împotrivă.  Eu  am  venit  aici  ca  să-ţi  fac  bine  pentru  rău". 
După  aceea,  acel  evreu,  trecând  printr-o  cetate  ce  se  chema  Vaha,  s-a  botezat  şi  i-au  pus 
numele  loan  (187,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  189  -  Maica  Domnului  se  arată  şi  vindecă  limba  unui  creştin, 

tăiată  de  eretici 

Odinioară,  doi  fraţi  mergând  pe  cale,  au  aflat  o  biserică  pustie.  Intrând  în  acea 
biserică,  au  început  a  se  ruga  Maicii  Domnului.  Tocmai  în  acel  timp  i-au  aflat  pe  dânşii 
aici  ereticii  dintr-o  localitate  numită  Albighena  care,  intrând  în  biserică,  i-au  scos  afară  şi 
unuia  dintre  dânşii  i-a  tăiat  limba,  tocmai  din  rădăcină.  Celălalt  frate,  care  era  şi  preot,  1-a 
dus  pe  cel  rănit  până  la  Clunian  (mănăstirea  Clun)  şi  1-a  încredinţat  călugărilor  din  acea 
mănăstire  care,  văzându-1  rănit  pentru  cinstirea  Maicii  Domnului,  l-au  primit  cu  toată 
dragostea  şi  voia  bună. 

Intr-o  noapte,  fiind  adunaţi  toţi  călugării  la  slujba  Utreniei,  au  rânduit  să  fie 
adus  şi  cel  cu  limba  tăiată,  la  biserică.  Astfel  fiind  adunaţi  cu  toţii,  s-au  rugat  cu  mare 
credinţă,  cu  multă  evlavie  şi  cu  belşug  de  lacrimi  către  Preasfânta  Maică  a  Domnului 
nostru  lisus  Hristos,  să  facă  milă  şi  să  vindece  pe  cel  care  pentru  dragostea  şi  evlavia  cea 
către  dânsa  şi-a  jertfit  limba  ce  i-a  fost  tăiată  de  hulitorii  eretici.  După  această  rugăciune 
stăruitoare.  Maica  Milostivirii  s-a  arătat  aievea,  şi  cu  multă  bunătate  a  dăruit  vindecare  şi 
grai  celui  rănit.  Făcându-se  această  minune,  cel  tămăduit  a  început  cu  mare  glas  să  aducă 
mulţumiri  şi  laude  Maicii  Domnului,  strigând  cu  mare  glas:  „Bucură-te,  ceea  ce  eşti  plină 

de  har,  Domnul  este  cu  tine"  (206,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  190  -  Printr-o  vedenie  înfricoşată.  Maica  Domnului  salvează 

pe  călugărul  Teofan  din  rătăcire 

Awa  Chiriac,  locuia  nu  departe  de  Iordan.  Odinioară  a  venit  la  dânsul  un 
călugăr,  pe  nume  Teofan,  care  era  adăpat  cu  eresul  lui  Nestorie  ereticul,  care  hulea  pe 
Maica  Precista,  zicând  că  nu  este  Născătoare  de  Dumnezeu.  Sfântul  Chiriac  s-a  rugat  lui 
Dumnezeu  şi  Maicii  Preacurate,  să  i  se  arate  lui  Teofan  credinţa  cea  adevărată.  A  doua  zi, 
în  al  noulea  ceas,  i  s-a  arătat  lui  Teofan  un  om  foarte  straşnic  la  vedere,  care  i-a  zis  lui: 
„Vino  şi  vezi  care  este  adevărul",  şi  luându-1  pe  dânsul  1-a  dus  într-un  loc  foarte  groaznic, 
întunecos  şi  împuţit,  din  care  ieşea  un  foc  mare  în  care  a  văzut  pe  Nestorie  ereticul, 
duşmanul  Maicii  Domnului,  pe  Eutih  şi  Apolinarie,  pe  Diodor  şi  Arie  şi  pe  alţi  eretici  şi  a 
auzit  glas  de  la  acel  om  straşnic,  care  a  rostit  următoarele:  , Acesta  este  locul  cel  gătit 
ereticilor  şi  hulitorilor  Maicii  Domnului  nostru  lisus  Hristos".  Din  acea  vedenie 
înfricoşată,  Teofan  înspăimântându-se,  s-a  întors  la  dreapta  credinţă  Ortodoxă  (207, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  191  -  Maica  Domnului  opreşte  o  femeie  eretică  să  intre  şi  să  se 

închine  la  Sfântul  Mormânt 


O  femeie  eretică,  ce  se  chema  Cosmiana,  a  venit  odinioară  în  Ierusalim,  să  se 
închine  noaptea  la  Mormântul  Domnului  nostru  lisus  Hristos.  Dacă  s-a  apropiat  de  uşile 
bisericii,  s-a  arătat  ei  Maica  Preasfântă,  însoţită  de  mai  multe  fecioare  şi  nu  i-a  dat  voie  să 
intre  în  biserică,  zicând  către  dânsa:  „Cum  cutezi  tu  să  intri  aici,  nefiind  dintr-ale 
noastre".  Ea  a  început  a  se  ruga  să  o  lase  să  intre,  dar  Maica  Precista  i-a  zis:  „Crede-mă 
femeie,  că  nu  vei  putea  intra  aici,  fară  numai  dacă  te  vei  însoţi  cu  noi  în  aceeaşi  credinţă". 
Cozmiana,  auzind  aceste  cuvinte  rostite  de  Maica  Domnului,  mergând  a  primit  dreapta 
credinţă,  după  care  s-a  cuminecat  cu  Trupul  şi  Sângele  lui  lisus  Hristos.  Apoi  a  mers  de  s- 
a  închinat  mormântului  lui  Hristos,  ne  mai  fiind  împiedicată  de  a  intra  în  biserică  (219, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  192  -  Mântuitorul  Hristos  şi  Maica  Sa  îi  întorc  Sfântului 
Nicolae  Sfânta  Evanghelie  şi  Omof orul 

La  Soborul  din  Niceea  (anul  325),  Sfântul  Nicolae,  cuprins  de  râvnă 
Dumnezeiască,  a  lovit  pe  Arie  peste  obraz  cu  palma,  pentru  aceea  că  el  hulea  pe  Hristos, 
zicând  că  este  făptură,  nu  Dumnezeu,  şi  pe  Maica  Sa  pe  care  o  numea  născătoare  de  om  şi 
nu  Născătoare  de  Dumnezeu,  după  adevăr.  Sfinţii  Părinţi,  pentru  acea  lovitură,  au  vrut  să- 
1  lepede  pe  Sfântul  Nicolae  din  rânduiala  Arhierească,  pentru  care  a  fost  băgat  în  temniţă. 
Dar  i  s-a  arătat  lui  Domnul  nostru  lisus  Hristos  şi  Maica  Sa  Preacurată,  care  i-au  restituit 

Sfânta  Evanghelie  şi  Omo forul  arhieresc.  Văzând  Sfinţii  Părinţi  această  minune,  nu  l-au 
mai  depus  din  treapta  arhieriei  pe  Sfântul  Nicolae,  care  s-a  bucurat  de  multă  cinstire  din 
partea  tuturor  (226,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  193  -  Maica  Precista  s-a  arătat  unei  fecioare  scârbită  din  cauza 

ereticilor 


O  fecioară,  care  se  numea  Lusgarta,  era  foarte  mâhnită  din  cauza  ereticilor. 
Pentru  dragostea  şi  râvna  ei,  i  s-a  arătat  Maica  Precista,  pentru  a  o  mângâia  pe  dânsa. 
Atunci  fecioara  i-a  arătat  Maicii  Preasfmte  pricina  mâhnirii  sale,  zicând:  „Iar  au  început 
ereticii  şi  creştinii  cei  răi  de  a  răstigni  a  doua  oară  pe  Fiul  lui  Dumnezeu,  neaducându-i 
cinstea  care  se  cuvine"  (227,  Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  194  -  Călugăriţa  care  a  iubit  pe  Maica  Domnului  a  fost 

condusă  la  cer  de  cete  îngereşti 


O  călugăriţă,  care  se  chema  Romula,  locuia  lângă  o  biserică  închinată  Maicii 
Domnului,  căreia  îi  slujea  cu  toată  dragostea  fiinţei  sale.  Pentru  aceea  a  dobândit  multă 
milă  şi  dar  de  la  Sfinţia  Sa.  Când  era  aproape  să  moară,  a  chemat  pe  stareţa  ei,  care  se 
numea  Redempta.  Peste  noapte  ea  a  vegheat,  împreună  cu  alte  călugăriţe,  la  căpătâiul 
Romulei.  In  acea  vreme,  fiind  miezul  nopţii,  s-a  coborât  din  cer  o  lumină  mare  care  a 
umplut  de  strălucire  chiHa  aceea  şi  pe  dânsele  le-a  înspăimântat  foarte.  Romula  văzând 
aceasta,  a  zis  către  stareţa  sa:  „Nu  te  teme  maică,  eu  în  curând  voi  muri".  După  aceea, 
lumina  s-a  înălţat,  rămânând  în  chilie  un  miros  de  bună  mireasmă.  A  patra  noapte, 
Romula  iar  a  chemat  pe  stareţa  sa  şi  pe  duhovnicul  său,  de  la  care  a  primit  Sfânta 
împărtăşanie.  în  acea  vreme,  în  uliţa  dinaintea  casei  ei,  s-au  arătat  două  cete  de  îngeri  de 
lumină.  Unii  rosteau  Psalmi,  iar  ceilalţi  cântau  o  cântare  ca  aceasta:  „Romula  a  murit  şi 
îngerii  cântând  îi  duc  sufletul  ei  la  cer".  După  aceea,  îngerii  s-au  înălţat  la  cer  împreună 
cu  sufletul  ei.  Când  îngerii  nu  s-au  mai  văzut,  nici  cântarea  nu  s-a  mai  auzit  şi  nici  buna 
mireasmă  nu  s-a  mai  simţit  (275,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


233 


MINUNEA  195  -  într-o  biserică  închinată  Maicii  Domnului,  de  Buna 

Vestire  a  strălucit  o  lumină  cerească 


In  Rusia  cea  Mică,  în  ţinutul  Libovului,  în  mănăstirea  Crehlinului,  la 
Praznicul  Bunei  Vestiri  în  biserică  s-a  aprins  singură  o  lumină  mare.  Acea  biserică  avea 
hramul  Acoperământului  Preacuratei  Fecioare  Născătoare  de  Dumnezeu  (283,  Minunile 
Maicii  Domnului  400,  de  profesor  Dumitru  Stănescu,  ediţia  1925). 


MINUNEA  196  -  Maica  Domnului  îndeamnă  la  pocăinţă  pe  călugărul  care 

a  făcut  mult  bine  bisericii  Sale 

Sfântul  Ierasm,  călugărul  de  la  Pecersca,  a  avut  multe  comori  moştenite  de  la 
părinţii  săi,  pe  care  le-a  dat  bisericii  Maicii  Domnului.  După  aceea,  cu  îndemnarea 
vrăjmaşului  sufletesc,  a  început  a  petrece  viaţă  necuvioasă,  lenevindu-se  la  rugăciune,  la 
post  şi  la  alte  bunătăţi  sufleteşti.  In  acea  vreme  îmbolnăvindu-se,  era  aproape  să  moară. 
Atunci  i  s-a  arătat  lui  Maica  Precista,  ţinând  în  braţe  pe  Hristos  ca  Prunc  şi  i-a  zis  lui: 
„Ierasme,  fiindcă  tu  ai  împodobit  biserica  mea  cu  icoane,  eu  încă  voi  cere  Fiului  meu  ca 
să  te  primească  şi  să  vieţuieşti  în  împărăţia  Lui,  numai  scoală-te  din  starea  în  care  te  afli 
şi  te  pocăieşte  de  păcatele  tale,  facându-te  schimnic,  căci  peste  trei  zile  te  voi  lua  la 
mine".  Auzind  acestea,  Ierasm  şi-a  mărturisit  păcatele  sale  în  faţa  tuturor  fraţilor  călugări, 
părându-i  rău  de  tot  ce  a  făcut.  A  treia  zi,  după  făgăduinţa  Maicii  lui  Dumnezeu,  a  plecat 
din  această  viaţă,  urcându-se  la  cer,  pentru  a  intra  în  locaşul  cel  de  veci  (314,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  197  -  Când  în  biserici  oamenii  se  lenevesc  a  slăvi  pe 
Dumnezeu,  atunci  îngerii  le  iau  locul 


In  vremea  lui  Eliseu  Pletenschi,  arhimandritul  Pecerscăi,  fiind  ger  foarte 
mare,  Părinţii  din  această  mănăstire  s-au  hotărât  să  facă  sfintele  slujbe  în  biserica  Sfinţilor 
Apostoli,  care  era  mai  mică  şi  mai  călduroasă;  iar  biserica  cea  mare,  care  era  închinată 
Maicii  Domnului,  au  lăsat-o  fară  slujbă.  In  vremea  aceea.  Părinţii  fiind  adunaţi  cu  toţii  în 
biserica  cea  mică,  în  acelaş  timp  şi  în  biserica  cea  mare  a  început  a  se  face  slujbă,  cu  toate 
că  dintre  Părinţi  nimeni  nu  era  aici,  fiind  încuiată.  S-au  văzut  şi  lumini  aprinse  şi  se 
auzeau  cântări  frumoase,  lăudând  pe  Dumnezeu  şi  pe  Preacurata  Lui  Maică.  Şi  toţi 
Părinţii  minunându-se,  se  întrebau:  Cine  sunt  cei  ce  cântă?  Şi  răspunsul  l-au  găsit  singuri: 
ori  erau  Sfinţii,  ale  căror  moaşte  se  aflau  în  biserică,  sau  erau  îngerii  lui  Dumnezeu? 
Arhimandritul  şi  fraţii  auzind  şi  văzând  acest  lucru,  au  început  de  acum  înainte  a  face 
slujbă  în  biserica  cea  mare  şi  aşa  o  fac  până  în  ziua  de  astăzi,  nemaibăgând  în  seamă 
frigul  iernii  (333,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  198  -  Maica  Domnului  cheamă  pe  un  creştin  să  slujească  la 

biserica  Sa 


loan  Străinul,  cum  este  numit,  a  înoptat  în  Cupiatici.  In  vis  i  s-a  arătat  lui 
Maica  Precista  şi  i-a  zis  să  locuiască  lângă  biserica  Sfinţiei  Sale.  El  deşteptându-se  din 
somn,  a  renunţat  la  calea  lui  în  care  mergea  şi  s-a  aşezat  să  locuiască  lângă  biserica 
Sfinţiei  Sale.  Aici  el  a  îndeplinit  slujba  de  paraclisier,  biserica  afiându-se  în  acel  timp  sub 
îngrijirea  unui  preot  de  mir  (341,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  199  -  Maica  Domnului  respinge  trupul  unei  creştine  care  a 

fost  îngropată  în  biserică 

Pe  când  acest  loan,  amintit  mai  sus,  era  paraclisier  la  acea  biserică  a  Precistei, 
a  murit  o  doamnă  care  a  locuit  în  acele  părţi.  Mai  înainte  de  a  muri,  acea  doamnă  a 
poruncit  să  fie  îngropată  în  biserică,  în  apropiere  de  icoana  Maicii  Domnului.  într-o 
noapte,  pe  când  acest  paraclisier  citea  rugăciuni  în  biserică,  i  s-a  arătat  lui  Maica 
Domnului  şi  i-a  poruncit  să  meargă  la  preot  şi  să-i  spună  să  nu  îngroape  trupul  acelei 
doamne  în  biserică.  Preotul,  după  porunca  Preasfintei  Născătoarei  de  Dumnezeu,  n-a  dat 
voie  să  îngroape  trupul  acelei  doamne  în  biserică,  dar  feciorul  doamnei  neascultând  de 
preot  şi  înfricoşându-1,  au  îngropat  pe  mama  lor  înaintea  icoanei  Maicii  Preacurate.  A 
doua  zi  la  Utrenie,  venind  în  biserică,  au  aflat  trupul  acelei  doamne  scos  afară  din 
mormânt,  zăcând  deasupra  pământului.  Preotul  speriat  a  îngropat  iarăşi  trupul  ei.  în 

noaptea  ce  a  unnat,  s-a  arătat  iarăşi  Maica  Precista  paraclisierului  şi  i-a  zis:  „De  vreme  ce 
voi  nu  ascultaţi  porunca,  eu  voi  lua  darul  meu  de  a  tămădui  oamenii,  din  această  biserică, 
până  când  nu  se  va  alege  nimic  de  trupul  acesta,  care  va  pieri  cu  sunet;  apoi  voi  aduce  alţi 
lucrători  la  această  biserică"  (342,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  200  -  Maica  Domnului  se  arată  în  biserică  ţinând  în  braţe  pe 

Dumnezeiescul  Prunc 


In  mănăstirea  Cluniaţilor,  dintre  toate  Praznicile,  cel  mai  cinstit,  mai  mult 
decât  celelalte,  era  Praznicul  Naşterii  lui  Hristos. 

Odinioară  fiind  Praznicul  acesta,  un  călugăr  îmbunătăţit  a  văzut  pe  Maica 
Precista  ţinând  în  braţe  pe  Hristos  ca  Prunc,  iar  împrejurul  ei  o  mulţime  de  îngeri  (353, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  201  -  Maica  Domnului  se  arată  şi  mângâie  pe  Sfântul  Apostol 

lacob 


lacob  Apostolul,  feciorul  lui  Zevedeu,  când  era  în  Spania  într-o  cetate  care  se 
chema  Cezar  Augusta,  era  foarte  scârbit  că  nu  întorsese  mai  mulţi  oameni  la  credinţa 
creştină,  ci  numai  nouă.  Atunci  Maica  Precista  s-a  arătat  Apostolului  şi,  mângâindu-1,  i-a 
zis:  „Intru  această  viaţă  n-ai  ucenici  mulţi,  dar  după  moarte  vei  avea  mai  mulţi"  (354, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  202  -  Un  creştin  din  Roma  vede  pe  Maica  Domnului  stând 

lângă  tronul  Fiului  său 

Odinioară,  paznicul  bisericii  Sfinţilor  Apostoli  Petru  şi  Pavel  din  Roma  s-a 
rugat  lui  Dumnezeu  şi  tuturor  Sfinţilor  Lui  pentru  ajutor.  Atunci,  fiind  treaz,  s-a  aflat 
întru  răpire  şi  a  văzut  pe  Hristos,  împăratul  Slavei,  şezând  pe  scaun  înalt;  iar  împrejurul 
Lui  se  afla  mulţime  de  îngeri.  După  aceea  venind  împărăteasa  Cerului,  Maica  lui  Hristos, 
având  pe  cap  cunună  strălucitoare,  flind  însoţită  de  multe  fecioare,  a  aşezat-o  împăratul 
Hristos  lângă  Sine.  Apoi  a  venit  Sfântul  loan  Botezătorul  cu  Patriarhii  şi  Proorocii;  după 
aceea  au  venit  Apostolii;  apoi  mucenicii  şi  drepţii  care,  căzând,  s-au  închinat  lui  Hristos. 
Atunci  un  înger  a  zis  către  paznic:  , Aceştia  toţi  pentru  aceea  au  venit  la  Hristos,  ca  să-I 
mulţumească  pentru  cinstea  ce  H  s-a  dat  lor  într-această  zi  şi  să-L  roage  pentru  toată 
lumea"  (357,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  203  -  Călugăriţa  Atanasia,  fiind  departe  de  biserica  Precistei, 

dorind-o,  a  văzut-o  în  răpire 


Atanasia,  călugăriţă  din  ostrovul  Eghina,  a  zidit  o  biserică  în  cinstea  Maicii 
Precistei.  Odinioară  venind  la  Ţarigrad  pentru  un  lucru  de  mare  nevoie,  a  zăbovit  acolo 
şase  ani.  După  această  zăbavă,  i  s-a  aprins  inima  de  dor  pentru  biserica  Precistei  şi 
plângea  cu  amar  pentru  atâta  depărtare  de  biserica  sa  în  care  se  îndulcea  şi  se  mângâia 
sufleteşte.  In  acel  timp,  aflându-se  în  răpire,  a  văzut  biserica  Precistei  cu  uşile  deschise  şi 
un  glas  din  cer  s-a  auzit,  zicându-i:  „Intră  aici".  După  aceasta,  plecând  din  Ţarigrad,  s-a 
întors  la  biserica  sa,  pe  care  o  dorea  nespus  de  mult  (364,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  204  -  Un  creştin  vede  pe  Maica  Domnului  într-un  car  de  aur 

Un  om  din  cetatea  Florenţei,  care  se  chema  Filip,  s-a  dus  odată  la  biserica 
Bunei  Vestiri  a  Maicii  Domnului.  Intru  acea  zi  tocmai  se  citea  din  cartea  Faptelor 
Apostolilor,  aceste  cuvinte:  „Filipe,  apropie-te  şi  te  alipeşte  de  carul  acesta"  (Faptele 
Apostolilor  8,  29).  El,  auzind  aceste  cuvinte,  şi-a  pierdut  cunoştinţa  şi  fiind  răpit  a  văzut 
înaintea  lui  un  car  de  aur  la  care  era  înjugată  o  oaie  şi  un  leu;  iar  înăuntrul  carului  şedea 
Maica  Domnului  (365,  Minunile  Maicii  Domnului  400,  de  profesor  Dumitru  Stănescu, 
ediţia  1925). 

MINUNEA  205  -  Prin  porunca  Maicii  Domnului,  stâlpii  unei  biserici  au 

fost  ridicaţi  de  copii 


Sfântul  împărat  Constantin  cel  Mare  a  zidit  o  biserică  în  cinstea  Preacuratei 
Fecioare  Măria.  El  a  adus  la  acea  biserică  nişte  stâlpi  foarte  mari  şi  grei,  pe  care  mai 
mulţi  oameni  împreună  nu  puteau  nici  măcar  să-i  mişte,  dar  să-i  mai  şi  aşeze  unde 
trebuia!  In  acea  vreme.  Maica  Precista  s-a  arătat  unui  zidar  şi  i-a  zis:  „Ia  pruncii  din 
şcoală  ca  să  ridici  stâlpii  cu  ei".  Zidarul,  ascultând  de  cuvântul  Maicii  Domnului,  a 
chemat  copiii  de  la  şcoală.  Astfel,  copiii  venind  şi  încercând  să  ridice,  stâlpii  s-au  făcut 
uşori  şi  apucându-i  i-au  aşezat  pe  fiecare  la  locul  unde  trebuia  (370,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  206  -  Dăruind  Maicii  Domnului  bogăţia  trecătoare.  Maica 

Domnului  le-a  dăruit  bogăţie  veşnică 

Un  cetăţean  din  Roma,  pe  nume  loan  Patrichie,  neavând  copii  cu  femeia  sa,  a 
dăruit  toate  avuţiile  sale  Preacuratei  Fecioare  Măria,  zidind  o  biserică  în  numele 
Preasfinţiei  Sale.  Trăind  în  continuare  o  viaţă  cucernică  şi  plină  de  fapte  bune,  mai  înainte 
de  moartea  lor  li  s-a  arătat  Maica  Precista  şi  le-a  zis:  „Voi  m-aţi  făcut  pe  mine 
moştenitoare  peste  avuţiile  voastre  cele  pământeşti.  Eu,  mai  bune  şi  veşnice  bogăţii  voi 
cere  pentru  voi  de  la  Fiul  meu.  Acum  mergeţi,  căci  mâine  vă  vor  duce  pe  voi  îngerii,  la 
mai  bune  şi  frumoase  case"  (372,  Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  207  -  Maica  Domnului  trimite  semn,  zăpadă  în  timpul  verii, 

pe  locul  viitoarei  sale  biserici 


Acelaşi  loan  Patrichie  cu  femeia  sa,  pe  când  se  aflau  în  viaţă,  s-au  rugat 
Maicii  Precistei  ca  să  le  arate  ce  să  facă  cu  avuţia  lor.  După  îndelungate  şi  calde  rugăciuni 
adresate  către  Maica  Preacurată,  într-o  vreme  foarte  călduroasă,  peste  Muntele  Exevinelui 
care  se  afla  în  interiorul  zidurilor  cetăţii,  a  început  a  cădea  zăpadă  atât  de  abundent,  încât 
s-a  acoperit  cu  troiene.  In  noaptea  următoare,  lui  loan  Patrichie  şi  femeii  lui,  s-a  arătat 
Maica  Precista  care  i-a  îndemnat,  pentru  rugăciunea  şi  dragostea  lor,  să  zidească  o 
biserică  în  cinstea  Sfmţiei  Sale,  în  acel  loc  în  care  vor  afla  zăpada,  adică  în  munte. 
Mergând,  ei  au  spus  această  vedenie  lui  Liberiu,  papa  Romei  (352-366),  de  la  care 
primind  binecuvântare,  au  zidit  în  acel  loc,  o  minunată  biserică  închinată  Preasfmtei  şi 
pururea  Fecioarei  Măria,  Maica  lui  Dumnezeu  (373,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  208  -  Maica  Domnului  descoperă  şi  lui  Liberiu,  papa  Romei, 

voia  şi  dorinţa  Sa 

In  acea  noapte  în  care  Maica  Domnului  s-a  arătat  lui  loan  Patrichie  şi  soţiei 
sale,  în  acelaşi  timp  i  s-a  arătat  şi  lui  Liberiu,  papa  Romei,  spunându-i  că  acolo  unde  a 
căzut  zăpada  este  locul  dorit  şi  ales  de  Dânsa  unde  să  i  se  zidească  o  biserică.  Auzind 
acestea  de  la  Maica  Domnului,  Liberiu,  însoţit  de  sobor  mare  de  preoţi  şi  de  mulţime  de 
oameni,  a  mers  la  locul  arătat  şi  făcând  Htanie,  a  sfmţit  locul  unde  s-a  ridicat  apoi  acea 

biserică  dorită  de  Dânsa.  Pentru  zidirea  acestei  biserici,  loan  Patrichie  şi-a  cheltuit  toată 
averea  sa,  care,  isprăvindu-se,  a  fost  sfinţită  punându-i-se  hramul  Sfânta  Măria  cea  Mare 
(374,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  209  -  Rugându-se  Maicii  Domnului,  au  dobândit  fiu 
binecuvântat  care  a  pătimit  pentru  credinţă 

Sfântul  mucenic  Ştefan,  numit  cel  tânăr  (764),  care  a  pătimit  pentru  cinstirea 
Sfintelor  icoane,  sub  împăratul  iconoclast  Constantin  Copronim,  s-a  născut  la  anul  714  în 
cetatea  Constantinopolului,  din  părinţi  drept-credincioşi,  bogaţi  în  averi,  dar  mai  bogaţi  în 
virtuţi.  Mai  înainte  de  a  se  naşte  el,  părinţii  lui  erau  foarte  întristaţi  pentru  că  nu  năşteau 
fii.  Pentru  aceasta,  ei  s-au  rugat  foarte  mult  Maicii  Domnului,  în  biserica  din  Vlaheme,  să 
le  dăruiască  lor  odraslă.  Ei  au  făgăduit  că  orice  vor  avea,  fiu  sau  fiică,  îl  vor  închina 
slujirii  lui  Dumnezeu. 

Odinioară  rugându-se  lui  Dumnezeu  şi  Maicii  Sale,  noaptea,  i  s-a  arătat  în  vis 
Maica  Precista  înconjurată  de  multă  lumină,  care  i-a  zis:  „Mergi  cu  pace  căci  vei  naşte 
fiu,  după  rugăciunea  ta".  Aflându-se  în  acel  timp  în  biserica  din  Vlaheme,  deşteptându-se 
din  acea  uşoară  aţipire,  s-a  dus  fericită  la  casa  sa,  şi  în  scurt  timp  a  zămisHt  în  pântece  fiu, 
care  la  timpul  cuvenit  născându-se,  din  Sfântul  Botez  i-au  pus  numele  Ştefan.  Acesta 
facându-se  mare,  după  făgăduinţa  părinţilor,  şi-a  închinat  viaţă  lui  Dumnezeu  întru 
petrecere  călugărească  şi  la  timpul  cuvenit  şi-a  vărsat  şi  sângele  pentru  apărarea  dreptei- 
credinţe  şi  a  sfintelor  icoane  (379Minunile  Maicii  Domnului  400,  de  profesor  Dumitru 
Stănescu,  ediţia  1925). 

MINUNEA  210  -  Maica  Domnului,  arătându-se  prin  tabloul  judecăţii, 

atrage  la  pocăinţă  pe  un  tânăr 


Fericitul  Dositei  şi-a  petrecut  primii  ani  ai  vieţii  sale  într-un  chip  cu  totul 
lumesc  şi  într-o  ignoranţă  profundă  de  adevărurile  creştinismului.  Fiindcă  auzise 
vorbindu-se  mult  despre  Ierusalim,  a  călătorit  acolo  numai  de  plăcere.  Dar  milostivirea 
lui  Dumnezeu  îl  aştepta  acolo.  Ea  (milostivirea)  s-a  servit  spre  a-1  îndupleca  la  pocăinţă, 
de  un  tablou  ce  reprezenta  judecata  şi  muncile  iadului,  zugrăvit  pe  un  perete  al  unei 
biserici  din  Ghetsimani.  In  timp  ce  el  privea  şi  se  mira  de  cele  văzute,  deodată  a  apărut  o 
Femeie  îmbrăcată  în  veşminte  scumpe  care,  stând  lângă  dânsul,  a  început  a-1  învăţa,  cu 
blândeţe,  ce  muncă  primesc  oamenii,  pentru  fiecare  păcat  pe  care  îl  fac.  Dositei  a  zis  către 
Dânsa:  „Scumpă  Doamnă,  dar  cine  ar  vrea  să  se  izbăvească  de  aceste  munci,  ce  să  facă?". 
La  care  Dânsa  i-a  răspuns:  „Posteşte,  roagă-te,  fa  binele  cât  poţi  şi  te  vei  izbăvi  de 
munci",  şi  acestea  zicând,  s-a  făcut  nevăzută.  Această  Doamnă  a  fost  Preabinecuvântata 
Fecioară  Măria,  Maica  lui  Dumnezeu.  Dositei  luând  aceste  cuvinte  în  inima  lui,  şi-a 
îndreptat  viaţa,  a  intrat  în  monahism,  urcând  cu  mare  nevoinţă  pe  treptele  sfinţeniei, 
izbăvindu-şi  sufletul  de  muncile  iadului,  aşa  cum  1-a  îndemnat  Preasfânta  Maică  (380, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  211  -  Maica  Precista  promite  slavă  veşnică  celor  ce  se  nevoiesc 

în  bine 


Awa  Evstratie  de  la  Gemrod,  fiind  în  biserică  cu  toţi  călugării,  la  slujba 
Utreniei,  pe  când  se  rugau  lui  Dumnezeu,  li  s-a  arătat  lor  Maica  Precista  care  a  pogorât 
asupra  lor  o  coroană  cu  lănţişor  de  aur.  Pe  coroană  erau  scrise  aceste  cuvinte:  „Milui-te- 
voi,  o.  Preacuvioase!".  După  aceea,  Precista  a  zis  cu  glas  tare:  „Precum  sunt  eu  acum  în 
slavă,  aşa  veţi  fi  cu  mine  în  veci"  (381,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  212  -  Maica  Domnului  îndeamnă  pe  Awa  Evstratie  la 
nevoinţă  şi  osteneală  cu  smerită  înţelepciune 

Odinioară,  Awa  Estratie  s-a  văzut  în  vis,  ca  şi  cum  ar  fi  fost  rugându-se  la 
Betleem.  Aici  i  s-a  arătat  lui  Maica  Precista,  îmbrăcată  în  veşmânt  de  atlas  şi  zicându-i: 
„Cei  ce  s-au  lepădat  de  lume  pentru  împărăţia  lui  Dumnezeu,  cu  nevoinţă,  cu  osteneală  şi 
cu  smerită  înţelepciune,  întru  tăcere  se  cade  lor  să  slujească  lui  Dumnezeu,  pentru  ca  la 
vedere  să  primească  bucuriile  lui  Dumnezeu"  (384,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  213  -  Maica  Domnului,  arătându-se,  s-a  imprimat  urma 

paşilor  ei  în  stâncă 


Un  om  smerit,  pe  nume  loan  cel  desculţ,  din  satul  Pogai,  a  văzut  o  dată  pe 
Maica  Precista  stând  pe  o  stâncă,  iar  în  apropierea  ei  se  afla  şi  un  pustnic  care  locuia  într- 
o  chilie  săpată  în  acea  stâncă.  Acel  pustnic  a  spus  lui  loan  desculţul  şi  copiilor  care 
păşteau  oile  în  acel  munte,  cum  Preasfânta  Născătoare  de  Dumnezeu  stând  pe  acea 
stâncă,  au  rămas  imprimate  în  piatră  urmele  paşilor  sfinţiei  sale,  în  care  întotdeauna  se 
află  apă  curată,  cu  care  apă  se  tămăduiesc  tot  felul  de  boli.  Pe  această  stâncă  s-a  zidit  o 
biserică  albă,  iar  lângă  biserică  este  o  mănăstire  mare  înconjurată  peste  tot  cu  ziduri,  care 
se  cheamă  „Pogaia  Volischi",  în  ţara  căzăcească,  la  Volischi,  satul  Pogaiul  (390, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  214  -  Maica  Domnului  se  arată  cu  fată  mânioasă, 

ieromonahului  loanichie 

Ieromonahul  loanichie,  într-o  joi  noaptea  spre  vineri,  a  văzut  în  vis  pe  Maica 
Precista,  îmbrăcată  cu  veşminte  negre,  apoi  a  auzit  glasul  ei  rostind,  astfel:  „îngerul  a  zis 
către  mine,  şi  voi  cânta  cu  bucurie  minunile  Ei".  Auzind  acestea,  loanichie  a  căzut  cu 
fruntea  la  pământ  şi  plângând  a  zis:  „Doamna  mea,  milostiveşte-te  spre  mine  ticălosul  şi 
păcătosul".  Acestea  zicând,  s-a  deşteptat. 

Altădată,  pe  când  locuia  în  Liov,  într-o  vineri  dimineaţă,  în  ceasul  al  treilea 
din  zi,  a  avut  o  altă  vedenie;  se  făcea  că  se  află  într-o  biserică,  în  care  icoana  Preacuratei 

Fecioare  Măria  căuta  asupra  lui  cu  ochi  mânioşi.  Mai  pe  urmă  chipul  Precistei  a  început  a 
se  mişca  şi,  ridicându-se  Preasfânta  Născătoare  de  Dumnezeu,  a  zburat  de  la  perete  ca  o 
pasăre  asupra  lui  loanichie,  iar  el  de  frică  a  căzut  cu  faţa  la  pământ,  înaintea  Preasfintei 
Născătoarei  de  Dumnezeu  şi  zăcea  cu  mâinile  cruciş.  Apoi,  de  spaimă,  loanichie  a  strigat 
cu  glas  aşa  de  mare,  încât  s-a  deşteptat  pe  sine  însuşi  şi  s-a  pomenit  cuprins  de  mare  frică 
şi  cutremur  (393,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  215  -  Maica  Domnului  mijloceşte  pentru  neamul  omenesc 

In  ţara  rusească,  în  cetatea  Rohatchi,  un  preot  călugăr,  pe  nume  Isaia,  a  văzut 
în  vis  pe  Precista  stând  pe  nori  şi  cu  lacrimi  rugându-se  Fiului  său  pentru  neamul 
omenesc;  iar  Arhanghelul  Gavriil  ţinea  un  pahar  în  mâna  sa  şi  în  pahar  erau  adunate 
lacrimile  Preasfintei  Născătoarei  de  Dumnezeu.  Tot  în  acel  timp  a  văzut  cerul  deschis,  iar 
în  cer  şedea  Hristos  pe  scaunul  Său,  apoi  s-a  auzit  glas  de  la  Hristos,  zicând  către  Maica 
Sa:  „Auzită  este  rugăciunea  Ta,  Maica  Mea"  (396,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  216  -  Prin  arătare  cerească,  a  fost  chemat  la  călugărie  şi 

arhierie 


în  ţara  rusească,  în  ţinutul  Livovului,  aflându-se  la  moşia  sa  în  Dinchila, 
Adam  Jelivorschi  a  văzut  în  vis  cerul  deschis  şi  în  cer  lumină  mare;  iar  în  acea  lumină  a 
văzut  pe  Sfânta  Treime:  Tatăl,  Fiul  şi  Duhul  Sfânt;  iar  de-a  dreapta  a  văzut  pe  Maica 
Precista.  După  acea  vedere,  Adam  Jelivorschi  s-a  făcut  călugăr  şi,  pentru  viaţa  lui 
îmbunătăţită,  a  fost  ales  episcop  al  Azovului  şi  s-a  numit  Atanasie  (405,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  217  -  Pentru  viata  lui  îmbunătăţită,  a  fost  chemat  la  Preoţie  de 

Maica  Domnului 

Andrei,  mai  pe  urmă  episcop  al  Fezulanului,  din  tinereţile  lui  petrecea  o  viaţă 
plină  de  fapte  bune.  Pentru  lucrul  acesta,  a  fost  chemat  la  preoţie.  Când  a  slujit  pentru 
prima  dată  Sfânta  Liturghie,  i  s-a  arătat  lui  Maica  Domnului  cu  o  ceată  mare  de  îngeri  şi 
i-a  zis:  „Sluga  mea  eşti  tu,  eu  te-am  ales  pe  tine  spre  preoţie  şi  prin  tine  mă  voi  slăvi  eu". 
Acestea  zicând,  s-a  făcut  nevăzută.  Cele  zise  de  Maica  Domnului  s-au  împlinit  întocmai 
(408,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  218  -  Maica  Domnului  sfătuieşte  pe  Sfântul  Vasile  să  se 

înfrâneze  de  la  orice  băutură 


Odinioară,  Preasfânta  Născătoare  de  Dumnezeu,  arătându-se  Sfântului  Vasile 
cel  Mare,  i-a  zis:  „De-ţi  este  voia  să-ţi  fiu  prieten  şi  să-ţi  fiu  ajutătoare  în  toate  nevoile 
tale,  ascultându-te  pe  tine  ori  de  câte  ori  te  vei  ruga,  lasă-te  de  băutura  vinului  şi  de  toată 
băutura  şi  aşa  mă  vei  avea  pe  mine  grabnic  ajutătoare".  Sfântul  Vasile,  primind  această 
poruncă  de  la  Maica  Precista,  n-a  mai  băut  vin  şi  nici  o  altă  băutură,  până  la  moartea  sa. 
Şi  aşa  s-a  făcut  prieten  Maicii  Domnului  şi  a  primit  ajutor  de  la  Dânsa  în  multe  nevoi  şi 
trebuinţe  (410,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  219  -  Preasfânta  Născătoare  de  Dumnezeu  s-a  arătat  aievea 

Sfântului  Serghie,  mângâindu-1 

Preafericitul  Părinte,  stând  oarecând  noaptea  la  obişnuita  sa  pravilă  înaintea 
Sfintei  icoane  a  Preacuratei  Maicii  lui  Dumnezeu  şi  adeseori  căutând  la  Dânsa,  zicea: 
„Preacurată  Maica  Hristosului  meu.  Apărătoarea  şi  tare  ajutătoarea  neamului  omenesc,  fi 
nouă  nevrednicilor  mijlocitoare,  pururea  rugându-te  Fiului  Tău  şi  Dumnezeului  nostru,  ca 
să  caute  spre  locul  acesta  sfânt,  care  este  întemeiat  spre  lauda  şi  cinstea  Sfânt  numelui  Lui 
în  veci.  Pe  tine  Maica  dulcelui  meu  Hristos,  ca  pe  ceea  ce  ai  câştigat  multă  îndrăzneală 
către  Dânsul,  rugătoare  te  punem  înainte  noi  robii  Tăi,  căci  tu  eşti  tuturor  nădejde  de 
mântuire  şi  adăpostire". 

Aşa  se  ruga  şi  canonul  cel  de  mulţumită,  adică  Acatistul  Preacuratei 
cântându-1,  a  şezut  puţin  să  se  odihnească.  Iar  ucenicului  său,  care  se  numea  Mihail,  i-a 
zis:  „Fiule,  fii  treaz  şi  priveghează,  de  vreme  ce  o  cercetare  minunată  şi  de  spaimă  ni  se 
va  face  nouă  în  ceasul  acesta".  Acestea  grăind  el,  îndată  s-a  auzit  un  glas  care  a  zis:  „Iată, 
Preacurata  vine",  iar  sfântul  auzind  acestea,  degrabă  s-a  sculat  vrând  să  iasă  din  chilie  şi 
iată  o  lumină  mare,  strălucind  mai  mult  decât  soarele,  a  luminat  pe  Sfântul.  Atunci  îndată 
a  văzut  pe  Preasfânta  Născătoarea  de  Dumnezeu  însoţită  de  doi  Apostoli,  Petru  şi  loan, 
care  întru  negrăită  lumină  strălucea.  Cum  a  văzut-o  Sfântul,  a  căzut  cu  faţa  la  pământ, 
neputând  suferi  acea  lumină  preastrălucitoare.  Atunci  Preacurata  cu  ale  sale  mâini  s-a 
atins  de  Sfântul,  zicându-i:  te  spăimânta  alesul  meu,  iată  am  venit  să  te  cercetez,  căci 
s-a  auzit  rugăciunea  ta  pentru  ucenicii  tăi,  pentru  care  tu  te  rogi.  Şi  pentru  locaşul  tău  să 
nu  te  mai  mâhneşti,  căci  de  acum  cu  toate  va  fi  îndestulat,  nu  numai  cât  vei  fi  tu  în  viaţa 
aceasta,  ci  şi  după  ducerea  ta  către  Domnul,  nedepărtată  voi  fi  de  la  locaşul  tău,  dându-i 
cele  de  trebuinţă  nelipsit,  păzindu-1  şi  acoperindu-1.  Acestea  zicând,  s-a  făcut  nevăzută. 
Iară  Sfântul,  ca  întru  uimirea  minţii  aflându-se,  de  frică  şi  de  cutremur  era  cuprins.  După 
puţin  timp  venindu-şi  în  sine,  a  aflat  pe  ucenicul  său,  ca  un  mort  zăcând  de  frică  şi  1-a 
ridicat,  iar  el  a  început  a  se  arunca  la  picioarele  Stareţului,  zicându-i:  „Spune-mi,  Părinte, 
pentru  Domnul,  ce  era  această  vedenie  minunată  şi  strălucită,  de  vreme  ce  puţin  a  fost  de 
nu  s-a  despărţit  duhul  meu  de  trupeasca  legătură".  Iar  Sfântul  se  bucura  cu  sufletul  şi 
strălucea  faţa  lui  de  acea  negrăită  bucurie  şi  nu  putea  nimic  altceva  să  grăiască,  fără 
numai  aceasta:  „Aşteaptă,  fiule,  fiindcă  duhul  meu  tremură  întru  mine  de  această  vedenie 
minunată".  Şi  minunându-se,  stătea  tăcând.  Apoi,  după  puţină  vreme,  a  zis  ucenicului 
său:  „Fiule,  cheamă  la  mine  pe  Isaac  şi  pe  Simeon".  Şi  venind  ei,  le-au  spus  toate  pe  rând, 
cum  a  văzut  pe  Preacurata  Născătoarea  de  Dumnezeu  cu  Apostolii  şi  ce  i-a  zis  lui. 
Acestea  auzind  ei,  se  umpleau  de  bucurie  şi  de  veselie  şi  toţi  împreună  au  cântat 
Parachsul  Maicii  Domnului.  Apoi  Sfântul  a  petrecut  toată  noaptea  aceea  fară  de  somn. 


249 


socotind  cu  mintea  pentru  milostiva  cercetare  a  Stăpânei  celei  Preacurate,  căreia  fie  prea- 
cinstirea  în  vecii  vecilor.  Amin 


MINUNEA  220  -  Maica  Domnului  salvează  prin  Sfânta  icoană  pe  pictorul 

care  era  să  se  prăbuşească 

In  ţara  Flandrei,  un  pictor  evlavios  picta  icoana  Maicii  Precistei,  pe  cât  putea 
mai  frumos;  iar  pe  căpetenia  diavolilor,  cum  putea  mai  urât.  Odinioară  i  s-a  arătat  lui 
duhul  cel  necurat  şi  s-a  lăudat,  cu  mare  mânie,  că-1  va  pedepsi  de  va  mai  zugrăvi  chipul 
lui  atât  de  urât.  Pictorul  din  acel  ceas  şi  mai  mult  s-a  îndemnat  a  supăra  pe  duhul  cel  rău 
prin  acest  lucru.  Intr-una  din  zile,  pe  când  picta  la  lucrarea  unei  biserici  şi  se  afla  sus  pe 
schelă,  avea  de  executat  chipul  Maicii  Domnului  cu  Dumnezeiescul  Prunc  în  braţe.  El 
lucra  cu  multă  râvnă  şi  dragoste,  căutând  să  redea  Chipului  Sfânt  cele  mai  nobile  şi 
plăcute  trăsături;  iar  pe  mai-marele  diavoHlor  din  contră,  1-a  pictat  cât  s-a  putut  mai 
monstruos,  sub  picioarele  Sfinţiei  Sale.  Pe  când  lucra  la  terminarea  acestei  icoane, 
aflându-se  sus  pe  schelă,  deodată,  din  ispită  diavolească,  s-a  pomit  în  biserică  un  vifor 
mare,  care  i-a  surpat  toată  schelăria  de  sub  el,  fiind  în  pericol  să  se  prăbuşească.  Văzând 
pericolul  în  care  se  află,  mai  înainte  de  a  cădea,  a  strigat  cu  glas  mare  către  Maica 
Domnului  să-1  salveze.  în  acea  clipă,  chipul  Ei  din  icoană  a  întins  mâna  şi  1-a  susţinut  pe 
pictor,  până  ce  oamenii  au  venit  în  ajutorul  lui.  Astfel,  intervenind  grabnic.  Maica 
Domnului  salvează  de  la  moarte  sigură  pe  robul  Ei  care,  ca  drept  mulţumire,  a  lucrat  cu  şi 
mai  multă  dragoste  şi  râvnă  la  împodobirea  bisericii  cu  Chipuri  Sfinte  (235,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  221  -  Maica  Domnului  îşi  apără  biserica  şi  icoana  Sa  de 

profanatorii  cruciaţi 


Pe  vremea  când  cruciaţii  au  cucerit  cetatea  Tâmovei,  din  Bulgaria,  prădând-o 
şi  arzând-o,  o  ceată  dintre  ei  a  intrat  şi  într-o  biserică  care  era  închinată  Maicii  Domnului. 
Aici,  pe  un  loc  mai  înalt  se  afla  icoana  Maicii  Preacurate,  având  pe  cap  cunună 
împărătească.  Unul  dintre  cruciaţi  întinzându-şi  arcul  său,  a  vrut  să  arunce  săgeata  în 
chipul  Maicii  Domnului  de  pe  icoană.  Dar  mai  înainte  de  a  slobozi  el  săgeata,  arcul  lui  s- 
a  frânt  în  mai  multe  bucăţele,  care  au  lovit  pe  mai  mulţi  dintre  ei.  Văzând  ei  lucrul  acesta, 
s-au  căit  de  fapta  lor,  aducându-şi  aminte  că  şi  ei  sunt  creştini,  dar  care  au  făcut  o  faptă  pe 
care  şi  păgânii  se  tem  să  o  facă.  Speriaţi  de  aceasta,  au  lăsat  biserica  Precistei  în  pace 
neluând  nimic,  ba  încă  au  dat  şi  de  la  sine  multe  daruri.  (Reamintire  de  la  acţiunea 
cruciaţilor  în  lupta  cu  loaniţiu,  împăratul  româno-bulgar)  (239,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  222  -  Maica  Domnului  se  arată  şi  vesteşte  moartea 
profanatorului  Sfintei  sale  icoane 

Un  om,  care  se  chema  Constantin,  a  aruncat  în  chipul  Maicii  Precistei  cu  o 
piatră  pe  care,  doborându-1,  1-a  sfărâmat  şi  călcat  cu  picioarele.  După  această  faptă 
cumplită,  noaptea  i  s-a  arătat  lui  în  vis  Maica  Domnului,  care  i-a  zis:  „Ştiu  ce  rău  mare  ai 
făcut,  dar  acel  rău  pe  care  l-ai  făcut  Chipului  meu,  se  va  întoarce  asupra  capului  tău". 
Tocmai  în  acea  noapte  a  năvăUt  o  oaste  de  saracini  şi  unul  dintre  ei,  fiind  în  şanţ,  a  luat  o 

piatră  şi  a  aruncat  cu  ea  în  Constantin.  Lovitura  a  fost  atât  de  puternică,  încât  i-a  sfărâmat 
faţa  şi  capul,  din  care  cauză  căzând  a  murit  pe  loc.  Astfel  s-a  împlinit  cuvântul  Maicii 
Domnului  care-i  prevestea  pieirea  şi  vrăjmaşul  Ei  şi-a  primit  răsplata  cuvenită  (240, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  223  -  Maica  Domnului  îndeamnă  pe  loan  Cucuzel  a-i  cânta 

laude,  şi-i  dăruieşte  un  ban  de  aur 

In  marea  şi  întâia  cetate  a  lui  lustinian,  numită  Dirahion,  era  un  tânăr  orfan  de 
tată,  pe  care  mama  lui,  ca  o  femeie  drept-credincioasă  şi  iubitoare  de  Dumnezeu  ce  era,  1- 
a  dat  să  înveţe  Sfintele  Cărţi.  Şi  era  el  foarte  deştept  cu  mintea;  dar  mai  ales  fiind  un  bun 
şi  înzestrat  cântăreţ,  toţi  îl  lăudau,  zicându-i:  „Cucuzel"  (cel  cu  glas  îngeresc). 

In  vremea  aceea,  după  cum  era  obişnuinţă  pe  la  curţile  împărăteşti  totdeauna, 
ca  să  caute  pe  tinerii  cei  mai  bine  grăitori  şi  cu  voce  frumoasă,  aflând  şi  pe  Cucuzel,  l-au 
trimis  la  şcoala  împărătească,  să  înveţe  ştiinţa  cea  muzicească  (adică  Psaltichia)  până  ce 
se  va  face  desăvârşit  întru  dânsa.  El,  ca  unul  ce  era  din  fire  isteţ  la  minte  şi  înţelept,  în 
puţină  vreme  a  învăţat  toată  ştiinţa,  pentru  care  lucru  împăratul  iubindu-1  foarte  mult,  voia 
să-1  însoare  şi  să-i  dea  bogate  daruri.  După  o  vreme  însă  văzând  el  că  toţi  boierii  îl 
respectau,  ca  şi  împăratul  care  îi  arăta  o  deosebită  dragoste  pentru  cântarea  lui  cea  cu 
mult  meşteşug  muzicesc  executată  şi  pentru  glasul  lui  cel  minunat,  se  întrista  foarte, 
temându-se  ca  nu  cumva  pentru  slava  aceea  vremelnică  să  se  păgubească  de  bucuria  cea 
cerească.  Acestea  gândind  el,  căuta  vreme  cu  prilej  ca  să  se  ducă  din  lume. 

în  zilele  acelea  s-a  întâmplat  că  a  venit  la  curtea  împărătească  cu  oarecare 
treburi,  egumenul  Lavrei  celei  mari  din  Sfântul  Munte  al  Athonului,  pe  care  cu  bine 

desăvârşindu-le,  s-a  întors  la  mănăstirea  sa.  Cu  acea  ocazie,  văzând  Cucuzel  buna 
podoabă  duhovnicească  a  egumenului,  cum  şi  viaţa  sa  cea  îngerească,  a  lepădat  hainele 
sale  cele  de  mătase,  s-a  îmbrăcat  în  haine  de  păr  şi  luând  în  mâini  toiag  de  lucrător,  s-a 
dus  la  Sfântul  Munte.  Ajungând  la  Lavră,  1-a  întrebat  portarul  de  unde  este,  ce  caută  şi  ce 
fel  de  ştiinţă  are?  Iar  el  a  răspuns:  „Sunt  cioban  de  meserie  şi  doresc  să  mă  fac  monah!". 

De  aceasta  înştiinţându-se  prin  portar  egumenul,  s-a  bucurat,  căci  avea  nevoie 
de  asemenea  om.  Şi  cercetându-1  pe  el  călugării,  în  scurtă  vreme  l-au  făcut  monah  şi  a 
fost  trimis  prin  pustie  (în  munţi)  ca  să  pască  ţapii.  Găsind  Cucuzel  liniştea  pe  care  demult 
o  dorea,  a  primit  cu  bucurie  şi  făcea  ascultarea  aceasta  fară  de  lenevire  şi  rugându-se 
neîncetat  lui  Dumnezeu. 

Iar  împăratul  supărându-se  foarte  mult  pentru  lipsa  lui,  a  trimis  oameni  ca  să-1 
caute  prin  toate  locurile,  cetăţile,  pustiile  şi  mănăstirile.  Şi  ducâidu-se  trimişii  şi  la  Athos, 
au  cercetat  prin  toate  părţile,  dar  nu  l-au  putut  cunoaşte,  fiind  îmbrăcat  cu  haine  vechi  şi 
rupte.  într-una  din  zile,  păscând  Cucuzel  caprele  pe  vârful  unui  munte  înalt,  s-a  uitat  într- 
o  parte  şi  în  alta,  ca  să  se  încredinţeze  dacă  nu  este  cineva  prin  apropiere,  şi  nevăzând  pe 
nimeni  a  început  a  cânta  cu  mult  meşteşug  o  dulce  cântare  alcătuită  şi  cu  multă  umilinţă. 
Un  pustnic  oarecare  însă,  care  locuia  într-o  peşteră  din  apropiere,  auzind  acea  cântare,  s-a 
mirat  foarte  mult  şi  ieşind  din  peşteră  a  văzut  o  priveUşte  nemaiînchipuită:  un  cioban 
cântând,  iar  caprele  uitându-se  la  dânsul,  stând  locului,  nepăscând  şi  ascultând,  ca  şi  cum 
s-ar  fi  înspăimântat  şi  bucurat  totodată,  de  acea  cântare  îngerească  şi  nu  omenească. 

Acestea  văzându-le  pustnicul,  s-a  coborât  la  Lavră  şi  a  vestit  egumenului, 
care  îndată  trimiţând  după  el,  l-au  adus  şi  întrebându-1,  i-a  zis:  „Te  jur  pe  tine  cu  numele 
lui  Dumnezeu,  să-mi  spui  adevărul;  tu  eşti  loan  Cucuzel,  cel  aşa  de  mult  căutat  de 
împăratul?".  Iar  el,  căzând  la  picioarele  egumenului,  cu  lacrimi  în  ochi  a  răspuns:  „Eu 
sunt,  păcătosul  şi  nevrednicul  rob  al  Sfinţiei  tale.  Insă  mă  rog  foarte,  ca  să  mă  laşi  tot  în 
această  ascultare  pe  care  mi-ai  dat-o  de  la  început,  ca  să  pasc  caprele;  şi  să  nu  audă 
împăratul  că  sunt  aici,  căci  mă  va  lua  cu  sila  de  la  acest  liman  al  mântuirii".  Egumenul  i-a 

răspuns:  „Să  nu  te  îngrijeşti  de  acestea,  o,  fiul  meu,  numai  să  faci  ascultare;  vei  rămâne  la 
chilia  ce  îţi  voi  da  aici  în  mănăstire,  iar  eu  mă  voi  duce  la  împăratul  să-1  rog  să  te  ierte". 

Şi  ducându-se  egumenul  la  curtea  împărătească,  a  căzut  la  picioarele 
împăratului,  zicând:  „Mă  smeresc  şi  mă  rog  stăpânirii  şi  împărăţiei  tale,  stăpâne,  să-mi 
dăruieşti  un  om  pentru  sufleteasca  lui  mâhnire;  şi  dacă  te  va  fi  supărat  cu  ceva,  eu  mă  rog 
să-1  ierţi".  Iar  împăratul  întrebând  de  numele  acelui  om,  egumenul  i-a  răspuns:  „Dacă  nu- 
mi  vei  da  în  scris  milostivirea,  nu  ţi-1  pot  spune".  împăratul  poruncind  să  i  se  facă 
scrisoare  după  cum  i  se  cerea,  a  iscăht-o.  Atunci  egumenul  a  început  a-i  povesti  despre 
monahul  Cucuzel  cu  de-amănuntul  toate.  Şi  auzind  împăratul,  pe  cât  s-a  bucurat,  pe  atât 
s-a  şi  întristat.  Adică  s-a  bucurat  când  a  auzit  că  a  fost  atât  de  evlavios  încât  a  îmbrăcat 
„chipul  îngeresc",  urând  toată  desfătarea  trupească  şi  lumească  şi  s-a  întristat  că  a  dat 
înscris  darul  lui  şi  acum  nu  mai  putea  să-1  tăgăduiască.  însă  egumenul  a  îmblânzit  cu 
cuvinte  mângâietoare  inima  lui,  apoi,  mulţumindu-i  şi  luându-şi  ziuă  bună,  s-a  dus  la 
mănăstirea  lui  şi  a  povestit  tuturor  fraţilor  cele  făcute.  A  rămas  minunatul  loan  nesupărat 
de  împăratul  cel  pământesc  şi  a  slujit  numai  Celui  ceresc,  cântându-L  şi  lăudându-L  pe 
Dânsul  fără  lenevire,  în  fiecare  zi. 

După  cele  arătate  mai  sus,  luând  el  binecuvântare  de  la  proiestosul,  a  zidit  o 
chilie  şi  o  biserică  în  cinstea  Sfinţilor  Arhangheli,  în  afară  de  curtea  mănăstirii,  pentru  ca 
să  aibă  unde  se  linişti  în  cele  şase  zile  ale  săptămânii.  Iar  duminicile  şi  în  celelalte 
sărbători  nu  lipsea  de  la  strana  dreaptă  a  bisericii  celei  mari,  ci  cânta  totdeauna  lui 
Dumnezeu,  cu  dragoste  şi  cu  umilinţă. 

Odată,  în  sâmbăta  Acatistului,  cântând  el  singur  cu  multă  sârguinţă  stihirile  şi 
canonul  Preasfintei  de  Dumnezeu  Născătoarei  după  obicei  şi  de  osteneală  adormind 
puţin,  stând  în  picioare  în  strana  sa,  i  s-a  arătat  Preacurata,  care  i-a  zis:  „Bucură-te,  Ioane, 
fiul  meu;  cântă-mi  mie  totdeauna,  şi  nu  te  voi  uita  pe  tine".  Şi  zicând  acestea,  i-a  dat  un 
galben  de  aur.  Iar  îndată  deşteptându-se  din  somn,  a  aflat  în  mâna  sa  cea  dreaptă,  banul 
cel  de  aur.  Pentru  care  umplându-se  de  multă  veselie,  cu  lacrimi  de  bucurie  a  mulţumit  şi 

a  binecuvântat  pe  Maica  lui  Dumnezeu,  iar  galbenul  acela  1-a  dăruit  bisericii,  în  care  se 
săvârşeau  asemenea  mari  minuni. 

Din  acel  timp  n-a  lipsit  niciodată  din  strana  cea  dreapta,  cântând  cu  osârdie  şi 
binecuvântând  fară  şovăire  pe  Domnul.  Pentru  aceasta,  de  multă  osteneală  i-a  putrezit  un 
picior  şi  curgea  din  el  o  materie  rău  mirositoare.  Insă  Stăpâna  cea  Atotputernică  1-a 
vindecat,  ca  şi  pe  loan  Damaschin,  căci  arătându-i-se  lui  i-a  zis:  „Fii  de  acum  sănătos", 
îndată  a  primit  vindecare  desăvârşită;  de  care,  mulţumind  Maicii  lui  Dumnezeu,  a  trăit  în 
deplină  sănătate  până  la  sfârşit,  în  posturi,  privegheri  şi  fapte  bune,  vieţuind  mai  ales  întru 
multă  smerenie. 

Invrednicindu-se  şi  de  darul  de  a-şi  cunoaşte  mai  dinainte  sfârşitul,  a  chemat 
la  sine  pe  toţi  fraţii  şi,  rugându-se  pentru  ei,  le-a  poruncit  să-1  îngroape  în  casa  Sfinţilor 
Arhangheh,  cea  zidită  de  el.  Şi  aşa  s-a  mutat  în  pace,  odihnindu-se  în  lisus  Hristos 
Domnul  nostru.  Căruia  I  se  cuvine  toată  slava,  în  veci.  Amin  (20,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  224  -  Maica  Domnului  împărtăşea  cu  pâine  cerească  şi  le 

ştergea  sudoarea  ostenitorilor 


Pe  vremea  Sfântului  Sava,  fiind  în  Lavra  lui  mulţi  călugări  îmbunătăţiţi,  care 
slujeau  Domnului,  s-a  dus  şi  un  boier,  om  bogat  şi  de  neam  ales,  ca  să  se  facă  monah,  pe 
care  Sfântul  1-a  primit  cu  bucurie.  Şi  fiindcă  nu  era  învăţat  cu  osteneala,  îl  chivernisea, 
nelăsându-1  să  se  ducă  cu  ceilalţi  fraţi  la  lucrările  cele  grele  ale  pământului,  unde  se  lucra 
până  la  al  nouălea  ceas,  când  veneau,  citeau  slujba  de  obşte  şi  tocmai  după  vecernie 
mâncau  -  o  dată  în  zi  -  după  rânduiala  vieţii  celei  monahiceşti.  Fiindcă  acestea  nu  le  putea 
face  acel  nou  începător,  i-a  poruncit  să  se  nevoiască  în  mănăstire,  după  putere  şi  să 
postească  în  fiecare  zi  până  ce  se  adună  fraţii,  ca  să  mănânce  împreună  cu  dânşii  după 
rânduială.  însă  el  nici  măcar  porunca  aceasta  nu  o  păzea,  ci  mânca  în  chilia  sa,  fel  de  fel 
de  mâncăruri  pe  care  i  le  aduceau  rudeniile  lui.  Aceasta  deşi  o  ştia  Sfântul,  totuşi  ca  unui 
nou-începător,  ca  să  nu  se  tulbure,  nu-i  zicea  nimic,  ci  numai  ruga  pe  Dumnezeu  ca  să-1 
îndrepteze. 

Sosind  praznicul  Preasfmtei  Născătoarei  de  Dumnezeu,  cel  din  ziua  de  15  a 
lunii  august,  în  dimineaţa  cea  de  dinaintea  prăznuirii,  a  spus  Sfântul  fraţilor  care  trebuiau 
să  plece  la  ascultare,  la  munca  câmpului,  să  se  întoarcă  la  mănăstire  în  ceasul  al  nouălea, 
pentru  ca  să  cânte  vecernia.  Iar  noului  începător  de  asemenea  i-a  spus  să  se  ducă  la 
vecernie  în  biserică,  după  ce  toţi  părinţii  şi  fraţii  vor  fi  adunaţi  şi  să  cânte;  şi  ceea  ce  va 
vedea  şi  auzi  să-i  spună  şi  lui,  în  urmă.  Astfel  s-a  şi  făcut. 

După  ce  s-au  adunat  părinţii  şi  fraţii,  a  văzut  noul  începător  o  minunată 
vedenie,  nu  în  vis  dormind,  ci  în  stare  trează  şi  anume:  O  preafrumoasă  femeie  stând  în 
mijlocul  a  doi  îngeri,  strălucind  mai  mult  decât  soarele,  şi  un  înger  ţinea  în  mâini  un  potir 
plin  cu  pâine  cerească,  iar  celălalt  o  maramă  subţire.  Iar  acea  frumoasă  femeie,  care  era 
Preacurata  Stăpână,  ţine  o  linguriţă  de  aur  şi  ducându-se  pe  rând,  la  fiecare  frate,  după  ce 

îngerul  cu  marama  ştergea  faţa  lui  de  sudoare  şi  se  închina  Preasfintei,  Ea  cu  linguriţa 
dădea  fiecăruia  pâine  cerească,  din  potir.  Acestea  văzându-le  noul  începător  şi 
minunându-se,  s-a  apropiat  voind  să  se  învrednicească  şi  el  unui  asemenea  dar.  însă  nu  i 
s-a  împlinit  dorinţa,  deoarece  nici  îngerul  nu  1-a  şters  cu  marama,  nici  Preasfânta  nu  1-a 
împărtăşit,  ci  i-a  zis  lui:  ,J'âinea  aceasta  este  însuşi  trupul  Fiului  Meu  şi  Dumnezeu  şi  o 
primesc  numai  aceia  care  se  curăţesc  în  fiecare  zi  cu  post  până  seara  în  ceasul  acesta.  Iar 
tu  care  nu  posteşti,  cum  vei  putea  să  te  împărtăşeşti  cu  pâine  ca  aceasta?".  Răspuns-a  el, 
zicând:  „Măcar  să  mă  şteargă  şi  pe  mine  îngerul  cu  marama  aceea  sfinţită".  „Dacă  voieşti 
să  te  şteargă  cu  marama,  să  te  osteneşti  şi  tu  ca  aceştia.  Lor  li  s-a  şters  sudoarea  fiindcă  au 
fost  asudaţi  de  osteneală,  dar  pe  tine  de  care  sudoare  să  te  şteargă?". 

Acestea  auzind  el,  s-a  îngrozit  şi  alergând  la  egumenul  a  zis:  „Văzut-a-ţi  oare 
vedenia  pe  care  am  văzut-o  eu  nevrednicul?".  Sfântul  i-a  răspuns:  „Aceea  ce  ai  văzut  a 
fost  spre  îndreptarea  ta.  Toţi  fraţii  sunt  încredinţaţi  că  Preasfânta  îi  sfinţeşte  ca  să  fie 
vrednici  a  se  împărtăşi  cu  Dumnezeieştile  Taine  la  toate  Praznicile".  Din  acea  vreme  a 
început  a  se  osteni  şi  mai  mult  şi  a  mânca  şi  mai  puţin.  Şi  aşa,  în  fericita  ascultare 
sfârşindu-se,  s-a  învrednicit  de  fericirea  cea  cerească.  Amin  (25,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  225  -  Fraţii  certaţi,  împăcaţi  de  Maica  Domnului 


Intr-o  chinovie,  din  îndemnarea  diavolului,  s-au  certat  doi  fraţi.  Unul  ca  un 
îmbunătăţit  şi  drept-credincios  ce  era,  îl  iertase  pe  celălalt  şi  se  ruga  pentru  sufletul  lui,  pe 
când  acesta  se  mândrea  şi  spunând  egumenului  minciuni,  a  zis  că  tovarăşul  lui  ar  fi  făcut 
un  păcat  de  ruşine.  De  aceasta  luând  cunoştinţă  monahul  cel  cucemic,  s-a  mâhnit  foarte  şi 
s-a  ruşinat,  neputând  să  sufere  o  clevetire  ca  aceea.  însă  neavând  în  oameni  nădejde,  ci  la 
Atotputernicul  Dumnezeu  şi  la  Preacurata  lui  Maică,  a  alergat  la  darul  Lor  ca  să-i  ajute, 
pentru  ca  să  nu  se  ruşineze  de  fraţii  săi. 

Intr-o  dimineaţă,  când  se  cânta  Utrenia,  a  văzut  pe  clevetitorul  său  stând  în 
strană  cu  neruşinare,  aproape  de  el,  nicidecum  căindu-se  pentru  nedreapta  lui  clevetire. 
Atunci  fratele  fiind  biruit  de  mâhnire,  neputând  să-1  vadă,  a  plecat  din  biserică  şi 
ducându-se  într-un  Paraclis,  a  căzut  la  pământ  rugându-se  cu  lacrimi  şi  zicând: 
„Preasfântă  Născătoare  de  Dumnezeu,  nădejdea  celor  deznădăjduiţi  şi  ajutorul  celor 
neajutoraţi,  grăbeşte  şi  mă  izbăveşte  de  clevetirea  cea  nedreaptă,  căci  dacă  nu  va  apuca 
înainte  darul  tău,  nu  găsesc  alt  ajutor".  Acestea  zicând,  a  văzut  pe  Preasfânta  că  şedea 
aproape  de  sfinţita  masă,  împreună  cu  un  drept  şi  încuviinţat  bărbat.  Iar  fratele  privind  la 
ei  cu  frică  şi  cu  evlavie,  i-a  văzut  că  s-au  închinat  către  răsărit  când  au  cântat  cântăreţii: 
„Slavă  Tatălui  şi  Fiului  şi  Sfântului  Duh".  După  care,  întorcându-se  Stăpâna  către  dânsul, 
i-a  zis,  privind  cu  faţă  lină:  „Să  nu  te  mâhneşti  mai  mult,  căci  m-am  rugat  pentru  tine 
Fiului  meu  şi  a  luminat  pe  vrăjmaşul  tău,  ca  să  se  căiască  de  păcatul  lui,  pentru  ca  să  nu 
se  muncească,  iar  tu  ca  să  te  izbăveşti  de  nedreapta  clevetire".  Iar  el  a  zis:  „Te  rog  pe  tine. 
Doamna  mea,  spune-mi  cine  este  sfântul  acesta  care  şade  împreună  cu  tine  şi  pentru  ce 
acum  vă  închinaţi?".  Preasfânta  i-a  răspuns:  „Acesta  este  loan  Evanghelistul,  fiul  meu  cel 
dăruit  de  Stăpânul  când  era  pe  cruce.  Şi  să  nu  te  miri  că  ne -am  închinat  lui  Dumnezeu, 
pentru  că  totdeauna  când  voi  oamenii  cântaţi  aici  pe  pământ  laude  şi  slavoslovii  Sfintei 
Treimi  şi  noi  cei  din  împărăţia  Cerească  ne  închinăm  şi  împreună  ne  bucurăm  pentru 

slava  cea  care  cu  cuviinţă  şi  după  datorie  se  dă  Preaslăvitului  Dumnezeu;  şi  ne  plecăm  cu 
evlavie  capetele,  închinându-ne  Făcătorului  şi  Mântuitorului  nostru".  Acestea  zicând,  s-a 
înălţat  la  ceruri  împărăteasa  a  toate,  lăsând  în  urma  ei  o  aşa  bună  mireasmă,  încât  toţi  s-au 
minunat.  Iar  clevetitorul  acela,  din  mirosul  acelei  bune  miresme  desăvârşite,  umplându- 
se,  a  mărturisit  înaintea  tuturor  nedreapta  clevetire. 

Monahul  cel  cucernic,  povestindu-le  cu  de-amănuntul  vedenia  şi  ducându-se 
la  biserică  unde  s-a  arătat  Stăpâna,  ieşea  încă  mireasmă  din  marmura  pe  care  stătuse  cu 
preacuratele  sale  picioare;  pe  care  marmură  scoţându-o,  a  păstrat-o  şi  păzit-o  totdeauna  ca 
pe  nişte  moaşte  sfmte,  pentru  aducerea  aminte  de  minunea  pe  care  a  facut-o  Preaslăvita 
Născătoare  de  Dumnezeu. 

Pentru  ale  cărei  rugăciuni  să  dobândim  fericirea  cerească!  Amin  (34, 
Minunile  Maicii  Domnului  de  Neamţ,  ediţia  1924  şi  1990). 


MINUNEA  226  -  O  picătură  de  Sânge  Dumnezeiesc  acoperă  toate  păcatele 

oamenilor 

Era  un  monah  lenevos  şi  trândav,  care  nu  păzea  făgăduinţele  chipului  celui 
îngeresc,  ci  trăia  fară  de  nici  o  grijă.  Numai  o  singură  faptă  bună  făcea  şi  anume:  din 
multa  dorire  şi  evlavie  pe  care  o  avea  către  Preasfânta  Fecioară,  şedea  în  fiecare  zi 
înaintea  icoanei  sale,  până  ce  zicea  de  o  sută  de  ori  rugăciunea  cea  îngerească,  căci  nu  ştia 
carte  să  citească  alte  rugăciuni.  Aşa  trăind  el  cu  lenevire  la  posturi,  la  privegheri  şi  la 
celelalte  rânduieli  ale  vieţii  călugăreşti.  Dumnezeul  cel  preabun,  care  voieşte  ca  toţi  să  se 
mântuiască,  1-a  învrednicit  de  a  văzut  o  vedenie  înfricoşată  şi  groaznică  şi  anume:  cum  că 
ar  fi  răpit  diavolii  sufletul  lui  şi  l-ar  fi  dus  înaintea  Dreptului  Judecător  cerând  să  se  facă 

dreptate  şi  să-1  dea  lor  după  faptele  lui.  Iar  împăratul  ştiind  păcatele  lui,  a  zis  demonilor: 
„Duceţi-1  pe  dânsul  în  gheenă,  că  n-are  parte  cu  Mine,  pentru  că  n-a  păzit  făgăduinţele 
Botezului  şi  ale  chipului  celui  monahicesc".  Repezindu-se  demonii  ca  nişte  lupi  turbaţi  ca 
să-1  ia  pe  el,  îndată  s-a  sculat  de  pe  scaun  Stăpâna  şi  i-a  zis:  „Rogu-mă  Ţie,  Dumnezeul 
meu,  îngăduie-mi  să  fac  şi  eu  dreptăţile  mele  pentru  acest  suflet".  Şi  scoţând  o  carte  în 
care  erau  scrise  heretisirile  (adică  închinăciunea  îngerului)  pe  care  le  zisese  în  toată  viaţa 
sa,  a  poruncit  celui  ce-1  păzea  pe  el  să  pună  acea  carte  într-o  parte  a  cumpenei.  Iar  în 
cealaltă  punând  dracii  mai  multe  cărţi  de  ale  lor,  în  care  erau  scrise  păcatele  monahului, 
era  mai  mare  greutate  în  această  parte. 

Atunci  Maica  cea  mult-milostivă  a  preaînduratului  Dumnezeu  văzând  căci  cu 
chipul  acesta  nimic  nu  s-a  folosit  sufletul  acela  (pentru  că  păcatele  erau  mai  multe,  iar 
faptele  bune  puţine)  a  zis  către  Stăpânul:  „Adu-Ţi  aminte.  Preaiubitul  meu  Fiu,  că  din 
trupul  meu  ai  fiinţa  Ta  cea  omenească  şi  pătimitoare  şi-mi  dăruieşte  o  picătură  din 
Sângele  Tău  cel  curat  şi  preascump  pe  care  L-ai  vărsat  pentru  păcătoşi  în  vremea  patimei 
celei  mântuitoare.  Aşa,  o!  Stăpâne  mult-milostive,  fîe-Ţi  milă  de  sufletul  acesta,  pentru  că 
foarte  mult  mă  iubea  şi  se  ruga  pentru  mine  cu  dragoste  şi  cu  credinţă".  Răspuns-a 
Stăpânul:  „Să  ţi  se  facă  voia,  o.  Maica  Mea,  căci  nu  este  cuviincios  a  trece  cu  vederea  nici 
o  cerere  a  ta.  Insă  să  şti  că  o  picătură  a  Sângelui  Meu  acoperă  toate  fărădelegile  lumii". 

Primindu-şi  împărăteasa  a  toate  darul  cerut  şi  punându-1  în  cumpănă,  s-a 
uşurat  partea  aceea  în  care  erau  cărţile  cu  mulţimea  păcatelor,  aşa  de  mult,  încât  părea  că 
este  o  pană  sau  un  pai.  Atunci  dracii  risipindu-se  ruşinaţi,  au  strigat  zicând:  „Foarte 
milostivă  şi  preamilostivă  este  Stăpâna,  către  creştini  şi  de  multe  ori  ne  face  nedreptate". 
Iar  monahul  venindu-şi  în  fire,  a  slăvit  pe  Domnul,  mulţumind  Maicii  Lui,  care  i-a  arătat 
o  vedenie  aşa  de  minunată.  Căindu-se,  şi-a  îndreptat  viaţa  sa  şi  a  fâcut  aşa  de  multe  fapte 
bune,  încât  se  mirau  toţi  cei  care-1  ştiau  cum  era  mai  înainte.  Nevoindu-se  cu  dragoste  de 
Dumnezeu,  s-a  săvârşit  întru  lisus  Hristos  Domnul  nostru,  căruia  I  se  cuvine  cinstea  şi 

închinăciunea  în  veci.  Amin  (42,  Minunile  Maicii  Domnului  de  Neamţ,  ediţia  1924  şi 
1990). 


MINUNEA  227  -  Maica  Domnului  rugată  fiind,  ajută  celui  îndoielnic  să 

înţeleagă  Taina  Sfintei  Liturghii 

Era  un  preot  în  Alamania,  foarte  îmbunătăţit  cu  viaţa,  care  se  chema  Pelaghie, 
care  avea  aşa  de  mare  evlavie  şi  dragoste  către  pururea  Fecioara  Măria,  încât  nu  citea  altă 
Evanghelie  sau  Apostol  când  slujea,  decât  numai  din  cele  ale  Preasfmtei.  Insă  vrăjmaşul 
celor  buni,  zavistuind  multa  lui  evlavie,  i-a  semănat  în  minte  un  gând  cu  totul  păgânesc 
asupra  credinţei  şi  anume  că  se  îndoia  de  trupul  cel  stăpânesc  al  Mântuitorului,  zicând 
acestea  în  mintea  sa:  „Cum  este  cu  putinţă  să  se  facă  pâinea.  Trupul  lui  Hristos,  iar  vinul, 
Sângele  Lui?".  Şi  dacă  Fecioara  Măria  a  născut  numai  un  singur  Fiu,  Care  de  voie 
pătimind,  S-a  îngropat  şi  numai  o  dată  a  înviat,  cum  poate  să  se  schimbe  pâinea  în  Trupul 
lui  Dumnezeu  şi  să  pătimească  patimă  în  fiecare  zi?". 

De  gândurile  acestea  neliniştindu-se  Pelaghie,  ca  un  neînvăţat  si  neştiutor  ce 
era,  avea  multă  mâhnire.  Si  neîndrăznind  a  întreba  pe  cineva,  a  alergat  către  Preasfânta, 
rugându-se  şi  zicând:  „Stăpână  şi  Doamnă  a  lumii,  te  rog  eu  nevrednicul  robul  tău,  fa-mi 
darul  acesta  ca  să  cunosc  Taina  Sfintei  Liturghii,  cum  se  schimbă  pâinea  şi  vinul  în 
Trupul  şi  în  Sângele  Domnului  nostru,  pentru  că  nu  pot  să  înţeleg  desăvârşit". 

Şi  aşa  de  mult  s-a  rugat  Pelaghie  cu  lacrimi,  cu  post  şi  cu  privegheri,  că 
odată,  după  ce  s-au  săvârşit  cele  sfinte,  când  a  strigat:  „Mai  ales,  pentru  Preasfânta, 
Preacurata",  s-a  făcut  nevăzut  Sfântul  Trup  de  pe  discul  de  dinaintea  lui.  Căutând  el 
încoace  şi  încolo,  crezând  că  poate  să  fi  căzut  pe  jos,  din  neluare-aminte  şi  din  nebăgarea 

lui  de  seamă,  n-a  găsit  nimic.  Atunci,  îngrozit  şi  îngrijorat  foarte,  a  plâns  cu  amar, 
rugându-se  aşa:  „Preasfântă  Născătoare  de  Dumnezeu!  Ştiu  că  pentru  puţina  mea  credinţă 
şi  pentru  îndoirea  pe  care  am  avut-o  pentru  Preasfântul  Trup  al  Stăpânului  meu,  s-a 
îngreţoşat  de  mine  împărăţia  Lui  şi  S-a  depărtat  de  la  mine  ca  să  nu  mă  împărtăşesc  cu  El, 
eu  cel  nevrednic;  ci  roagă-L  pe  Dânsul  ca  să  mă  ierte  ca  un  milostiv  şi  ca  un  nepomenitor 
de  rău,  să  nu  Se  mânie  pe  mine  până  la  sfarşif . 

Acestea  zicând,  preotul  cel  evlavios  a  văzut  înaintea  Sfintei  Mese  pe 
împărăteasa  îngerilor  cea  Preaslăvită,  care  avea  în  braţele  ei  un  Prunc  mic  negrăit  de 
fi"umos,  pe  Domnul  nostru  lisus  Hristos  şi  i-a  zis  lui:  ,J*runcul  acesta  este  Făcătorul  şi 
Ziditorul  lumii.  Fiul  şi  Cuvântul  lui  Dumnezeu  şi  Om  desăvârşit.  Pe  Acesta  L-am  zămislit 
din  Duhul  Sfânt  şi  L-am  născut  fară  stricăciune,  rămânând  Fecioară.  Acesta  a  pătimit  şi  a 
murit  pe  Cruce  ca  un  om,  pentru  mântuirea  lumii  şi  a  înviat  şi  S-a  înălţat  la  ceruri  şi  şade 
de-a  dreapta  Tatălui,  ca  Unul  ce  este  de  o  fiinţă  cu  Dânsul  şi  împreună  pe  scaun  şezător, 
pentru  aceasta  iarăşi  are  să  vină  să  judece  toată  lumea.  Acesta  şi  acum,  în  fiecare  zi, 
pentru  milostivirea  Lui  şi  pentru  multa  bunătate,  se  pogoară  cu  negrăit  şi  minunat  chip  în 
chipul  pâinii  şi  al  vinului,  pentru  multa  dragoste  pe  care  o  are  către  voi  oamenii  şi  vi  se  dă 
spre  mâncare  şi  băutură  şi  spre  sfinţenia  sufletului  vostru.  Pipăie-L  pe  El  şi  fară  de  fizică  îl 
cearcă,  pentru  ca  să  cunoşti  cum  că  este  adevărată  privirea  şi  nu  nălucire,  ci  trup  adevărat, 
cu  came  şi  cu  sânge,  după  cum  l-am  cunoscut.  Şi  aşa  se  face  şi  pâinea  şi  vinul  cu  care 
săvârşiţi  Sfânta  Liturghie.  însă  pentru  că  firea  omenească  nu  poate  ca  să  mănânce  came 
crudă  şi  să  bea  sânge,  pentru  aceasta,  prin  nepătrunsa  Lui  înţelepciune.  Cel  întru  tot 
Milostiv  şi  Atotputernic  se  schimbă  în  pâine  şi  în  vin,  pentru  ca  să-L  primească  fiecare  cu 
dorinţă  şi  cu  dragoste.  Impărtăşeşte-te  dar  cu  Dânsul,  cu  evlavie  şi  cu  credinţă,  căci  cine 
se  împărtăşeşte  cu  vrednicie  cu  El,  se  face  părtaş  Dumnezeieştii  Lui  Slave".  Acestea 
zicând  Stăpâna  cea  mult-lăudată,  a  pus  Dumnezeiescul  Prunc  pe  Sfânta  Masă  şi 
închinându-I-se  Acestuia  cu  multă  evlavie  şi  smerenie,  s-a  făcut  nevăzută. 


262 


Iar  preotul,  cu  frică  şi  bucurie  multă,  luând  pe  acel  Dumnezeiesc  Prunc  şi 
sărutându-L  cu  evlavie  şi  cu  smerenie,  a  cunoscut  cum  că  în  adevăr  era  un  Prunc  trupesc 
viu.  Atunci  L-a  pus  pe  Sfânta  Masă,  cu  multă  veselie  şi,  căzând  la  pământ,  a  zis  acestea 
cu  lacrimi:  „Cred,  Doamne,  şi  mărturisesc  că  Tu  eşti  Fiul  lui  Dumnezeu,  Cel  ce  Te-ai 
născut  din  pururea  Fecioara  Măria  şi  mulţumesc  milostivirii  Tale  şi  Preacuratei  Maicii 
Tale,  pentru  al  cărei  dar  m-am  învrednicit  azi,  eu  nevrednicul,  şi  mă  iartă  pe  mine  pentru 
necunoştinţa  mea  cea  mai  dinainte.  Şi  după  cum  m-ai  învrednicit  şi  Te-am  văzut  pe  Tine 
cu  Trup,  cum  Te-ai  născut  din  Fecioara,  aşa  iarăşi,  pentru  rugăciunile  Ei  mă  învredniceşte 
ca  să  mă  împărtăşesc  cu  Tine,  nu  ca  şi  cu  un  prunc,  ci  ca  şi  cu  pâine,  după  cum  şi  mai 
înainte". 

Aşa  rugându-se  cu  credinţă,  s-a  ridicat  şi  a  văzut  iarăşi  Sfânta  Pâine,  după 
cum  a  fost  mai  înainte  şi  s-a  împărtăşit  veselindu-se.  După  aceasta,  trăind  viaţă  minunată 
şi  plăcută  lui  Dumnezeu,  s-a  dus  la  împărăţia  cea  cerească.  Pe  care  să  dea  Dumnezeu  să  o 
dobândim  noi  toţi  întru  lisus  Hristos  Domnul  nostru.  Căruia  I  se  cuvine  slava  în  veci. 
Amin  (43,  Minunile  Maicii  Domnului  de  Neamţ,  ediţia  1924  şi  1990). 

MINUNEA  228  -  O  fecioară,  mgându-se  Maicii  Domnului,  a  văzut  pe 

Hristos  în  rai  slujind  Sfânta  Liturghie 


Intr-un  oraş  din  Franţa  -  scrie  Cezar  în  Dialogul  său,  precum  şi  alţi  dascăli  - 
era  o  fecioară  cucernică  şi  de  foarte  bun  neam,  bolnavă  şi  slăbănoagă,  dar  foarte 
îmbunătăţită  cu  viaţa,  dar  mai  ales  cu  înfrânare,  cu  răbdare  şi  cu  smerenie.  Nu  se  afla  alta 
asemenea  ei.  Căci  nu  mânca  altceva  decât  numai  puţine  stafide  cu  apă.  Şi  niciodată  nu  se 
plângea  de  boala  ei,  ci  mai  mult  încă  se  bucura  şi  slăvea  pe  Domnul  care  o  pedepsea  şi  o 
muncea  aici  vremelnic,  ca  să  o  ferească  dincolo  veşnic.  Numai  că  pentru  atât  se  amăra  şi 
se  mâhnea,  că  nu  putea  să  se  ducă  sărbătoarea  la  biserica  Domnului,  ca  să  asculte  Sfânta 
Slujbă.  De  asta  plângea  ea  de  multe  ori,  mai  ales  spre  praznicile  (sărbătorile)  cele 
împărăteşti,  pentru  că  ştia  de  ce  mare  folos  sufletesc  se  lipseşte.  Insă,  dacă  cu  trupul  nu  se 
putea  duce,  cu  sufletul,  adică  cu  mintea  sa,  niciodată  n-a  lipsit  din  biserică,  ascultând 
cântarea  de  Psalmi  şi  Dumnezeieştile  Laude,  precum  din  minunea  cea  scrisă  mai  jos  se  va 
vedea.  Pentru  că  unii  rugându-se  în  biserică  cu  limba,  păcătuiesc  cu  mintea  şi  astfel  îşi 
întinează  cugetul  inimii  lor.  Iar  acea  pururea  pomenită  fecioară,  neputând  ca  să  fie  cu 
trupul  în  biserică,  era  cu  mintea,  cu  sufletul  şi  cu  toată  inima  ei  şi,  auzind  laudele 
îngerilor,  se  veselea. 

într-o  zi,  fiind  praznicul  „întâmpinării  Domnului",  în  oraşul  acela  se  obişnuia 
a  ieşi  cu  Sfintele  icoane  prin  târg  tot  poporul:  bărbaţi,  femei  şi  copii,  spre  slava  şi  mărirea 
Preasfmtei.  Atunci  acea  fericită  bolnavă,  avea  supărare  nemângâiată  că  s-au  dus  toţi  la 
procesiune  (litanie),  iar  ea  zăcea.  Şi  zicea  acestea  întru  sine:  toţi  creştinii  se  duc  la 
bucuria  Maicii  lui  Dumnezeu,  numai  eu,  ca  o  netrebnică  şi  păcătoasă,  nu  am  parte  de 
mulţumirea  aceasta  duhovnicească.  Acestea  şi  altele  zicând,  din  dorirea  inimii  ei  s-a  aflat 
într-o  astfel  de  uimire,  că  luând  îngerul  sufletul  ei  i  1-a  dus  prin  rai,  unde  a  văzut  o  Htanie 
minunată  a  tuturor  puterilor  cereşti  şi  a  fericitelor  suflete  ale  Proorocilor,  Apostolilor, 

Mucenicilor,  Ierarhilor,  Cuvioşilor,  ale  feciorelnicilor  şi  ale  celorlalţi  Sfinţi,  care  mergeau 
doi  câte  doi,  strălucind  ca  soarele  şi  ţinând  făclii  în  mâinile  lor.  Şi  i-a  dat  şi  ei  îngerul  o 
făclie  aprinsă  şi  mergea  cu  celelalte  fecioare.  Atunci  a  văzut  pe  Mântuitorul  şi  împăratul 
nostru  Hristos,  ca  un  Arhiereu  desăvârşit,  îmbrăcat  în  veşminte  prealuminate,  strălucind 
mai  mult  decât  soarele,  cu  coroană  împărătească  şi  arhierească  preastrălucită  şi  de  mult 
preţ.  Iar  de-a  dreapta  Lui  stătea  împărăteasa.  Maica  Lui  cea  Preaslăvită  şi  întru  tot 
cinstită,  în  haină  de  aur  îmbrăcată,  împodobită.  Şi  aşa  străluceau  aceste  două  feţe 
împărăteşti,  că  se  lumina  toată  oastea  aceea  fericită,  care  într-un  glas  cânta  Troparele  şi 
Antifoanele  cele  potrivite  praznicului,  cu  un  preadulce  vers,  neasemănat  şi  negrăit  de 
fiiimos. 

Ajungând  la  o  mare  şi  preafrumoasă  biserică,  au  intrat  înăuntru  toate  cetele, 
cântând  o  cântare  preadulce,  cu  atâta  măiestrie  alcătuită,  încât  este  cu  neputinţă  să  o 
spună  vreo  limbă  omenească.  Iar  după  sfârşitul  cântării,  intrând  Stăpânul  în  Sfântul  Altar, 
a  început  cu  mare  glas  Dumnezeiasca  Liturghie,  zicând:  „Binecuvântată  este  împărăţia 
Tatălui  şi  a  Fiului  şi  a  Sfântului  Duh"  şi  celelalte.  Iar  din  afară  cântau  îngerii, 
Antifoanele;  apoi  marele  Pavel  a  citit  Apostolul,  zicând:  „In  vremea  aceea  au  suit  părinţii 
pe  lisus  Pruncul". 

Apoi,  după  sfârşitul  Liturghiei,  şezând  lisus  pe  scaunul  Slavei  Sale,  au  venit 
toţi  după  rânduială,  câte  doi  şi  facându-i  Lui  metanie  până  la  pământ,  sărutau  preacuratele 
Sale  picioare,  dându-i  făcliile  pe  care  le  ţineau  în  mâini.  Iar  acea  evlavioasă  fecioară, 
văzând  această  vedenie  şi  cunoscând  că  trebuia  să  se  întoarcă  iar  pe  pământul  oamenilor, 
nu  i-a  dat  Stăpânului  facha,  ci  din  evlavie  a  oprit-o  pentru  aducerea  aminte  a  acestei 
privelişti  strălucite. 

După  ce  i-a  făcut  metanie  ca  şi  ceilalţi,  se  grăbea  ca  să  se  ducă,  însă  îngerul 
nu  a  lăsat-o,  ci  i-a  zis:  „Dă  făclia  Stăpânului,  după  cum  au  făcut  şi  ceilalţi".  Iar  ea  a  zis: 
„Nu  o  dau,  căci  vreau  să  o  am  pentru  evlavie".  Atunci  voind  îngerul  să  o  ia  cu  sila  din 
mâinile  ei,  ea  nu  voia  să  i-o  dea,  ci  ţinând-o  pe  ea,  aşa  de  tare  o  strângea,  încât  s-a  rupt  în 

două  şi  a  luat  fiecare  câte  o  bucată.  Şi  în  cearta  aceea,  luând  sfârşit  vedenia  cea  întru  tot 
strălucită  şi  înfricoşată,  i  s-a  întors  sufletul  în  trup.  Şi  văzând  fecioara  în  dreapta  ei 
jumătatea  cea  de  făclie,  s-a  umplut  de  mare  bucurie,  mai  ales  când  a  văzut  minunile 
preaslăvite  ce  se  săvârşeau  de  Domnul  cu  făclia  aceea.  Că  orbii  vedeau,  ologii  umblau  şi 
toate  felurile  de  boli  se  vindecau.  Iar  când  istorisea  fecioara  cuiva  vedenia  cea  minunată, 
o  spunea  cu  atâta  dulceaţă  şi  bucurie  sufletească,  încât  se  arăta  înger  şi  nu  om.  Trăind 
puţini  ani  după  aceea,  ca  o  fiinţă  fară  trup,  nematerială  petrecând,  s-a  dus  ca  să 
dobândească  cu  adevărat,  dulceaţa  cea  netâlcuită,  frumuseţea  cea  negrăită  şi  veşnica 
veselie,  de  care  să  ne  învrednicim  şi  noi,  prin  rugăciunile  Născătoarei  de  Dumnezeu  şi  ale 
tuturor  Sfinţilor.  Amin  (48,  Minunile  Maicii  Domnului  de  Neamţ,  ediţia  1924  şi  1990). 


MINUNEA  229  -  Rugând  pe  Maica  Domnului,  o  fecioară  vede  şi  ţine  în 
braţe  pe  Domnul,  ca  pe  un  copil  de  trei  ani 

O  altă  fecioară  oarecare,  de  asemenea  îmbunătăţită  şi  evlavioasă  ca  şi  cea  mai 
sus  zisă,  avea  mare  dorinţă  să  vadă  pe  Domnul  Prunc  mic  de  trei  ani,  după  cum  a  fost  cu 
trupul  când  începea  să  vorbească.  Rugându-se  pentru  aceasta  de  multe  ori  către  Domnul, 
a  ascultat-o  Cel  preaîndurat  şi  mult  milostiv.  Intr-o  dimineaţă,  ducându-se  ea  la  biserică 
ca  să  asculte  Sfânta  Slujbă,  după  ce  s-a  săvârşit  Dumnezeiasca  Liturghie  şi  a  plecat  tot 
poporul,  ea  a  rămas  pentru  ca  să  se  roage  către  Preasfânta  cu  evlavie  şi  cu  umilinţă  până 
la  vremea  prânzului,  după  cum  îi  era  obiceiul,  zicând  închinăciunea  îngerului  cum  şi  alte 
rugăciuni  pe  care  le  mai  ştia  şi  cugetând  la  Dumnezeieştile  Taine,  adică  la  întruparea. 
Patima  şi  învierea  Domnului. 

Stând  la  cântarea  aceea  Dumnezeiască  şi  la  privirea  cerească,  a  văzut 
umblând  împrejurul  Sfintei  Mese  un  copil  ca  de  trei  ani,  cu  chipul  negrăit  de  frumos  şi 
preaslăvit.  Iar  ea  ca  o  nepricepută  a  socotit  că  ar  fi  fost  al  unui  oarecare  boier,  care  din 
nebăgare  de  seamă  l-ar  fi  lăsat  să  intre  în  Sfântul  Altar.  Chemându-L  pe  Dânsul  la  sine, 
L-a  mângâiat,  şi  luându-L  şi  sărutându-L,  L-a  ţinut  în  braţe  mai  mult  timp,  pentru  că  era 
preafinmos  şi  se  vedea  a  fi  cu  dar  dăruit,  mai  mult  decât  toţi  copiii.  Şi  Întrebându-L  pe  El 
al  cui  ar  fi,  nu  i-a  răspuns,  ci  numai  se  uita  lung  la  ea  cu  o  privire  preadulce  şi  minunată. 
Iar  ea  socotea  cum  că  fiind  încă  Prunc  mic  cu  vârsta,  de  aceea  nu  vorbea. 

Fecioara  având  mare  dorinţă  să-1  facă  să  vorbească  vreun  cuvânt,  i-a  zis  lui: 
„Zi,  fiul  meu:  „Bucură-te  ceea  ce  eşti  plină  de  har",  iar  Pruncul  a  zis  acele  cuvinte 
vorbind  cu  un  glas  preadulce  şi  argintiu.  Apoi  spunându-i  mai  departe,  cuvânt  cu  cuvânt, 
închinăciunea  îngerului.  Dumnezeiescul  Prunc  a  zis  după  ea  cu  un  preadulce  şi  finmos 
grai,  până  ce  a  ajuns  la  aceasta:  „Binecuvântat  este  rodul  pântecelui  tău",  pe  care  cuvânt 
lisus  cel  preablând  şi  smerit  cu  inima  n-a  voit  să-1  zică.  Iar  Fecioara  i-a  mai  zis  de  vreo 
două  ori,  îndemnându-L  pe  Dânsul  să  zică  şi  cuvintele  acelea,  ca  unele  ce  sunt  mai 
cinstite  decât  toate  altele. 

Atunci  Pruncul,  uitându-se  lung  la  dânsa,  i-a  zis  cu  o  privire  hnă  şi 
preamilostivă:  „Bucură-te  preaiubita  Mea  fiică,  acum  ai  văzut  ceea  ce  doreai".  Acestea 
zicând  Stăpânul,  s-a  făcut  nevăzut.  Atunci  preabuna  fecioară,  cunoscând  cum  că  a  fost 
Stăpânul  Hristos,  s-a  rănit  cu  dragostea  Lui  şi  a  mulţumit  milostivirii  Lui,  că  a  primit 
cererea  ei  şi  a  ascultat-o  şi  a  veselit-o  cu  Dumnezeiasca  Lui  venire.  Şi  aşa  de  tare  a  rămas 
întipărită  în  mintea  ei  amintirea  acelei  veniri  a  Stăpânului  Hristos,  încât  totdeauna  cugeta 
şi  se  gândea  la  El  cu  atâta  dulceaţă  şi  desfătare,  încât  rămânea  de  multe  ori  în 
Dumnezeiască  uimire.  In  feciorie  şi  curăţie  petrecând,  s-a  mutat  din  viaţa  cea  vremelnică, 
ducându-se  întru  fericirea  cea  veşnică  (49,  Minunile  Maicii  Domnului  de  Neamţ,  ediţia 
1924  şi  1990). 

MINUNEA  230  -  Clericul  ce  avea  mare  dragoste  spre  Maica  Domnului, 

rugând-o,  i-a  văzut  negrăita-i  frumuseţe 

în  Paris  era  odată  un  cleric  îmbunătăţit  şi  înţelept,  care  se  îndeletnicea  cu 
scrierea  frumoasă.  Acest  om  având  multă  evlavie  către  Maica  Preacurată,  dorea  din  tot 
sufletul  ca  să  vadă  în  această  lume,  frumuseţea  cea  preaslăvită  a  Ei.  Având  această 
dorinţă  de  multă  vreme  şi  pentru  aceasta  de  multe  ori  rugându-se  lui  Dumnezeu,  1-a 
ascultat  pe  dânsul  „Cel  ce  face  voia  celor  ce  se  tem  de  El",  căci  trimiţând  un  înger  din 
cer,  i-a  zis  lui:  „împărăteasa  lumii  a  auzit  rugăciunea  ta  şi  m-a  trimis  ca  să-ţi  spun  ţie  să  te 
pregăteşti,  căci  Duminică  în  ceasul  Utreniei  va  veni  ca  să  o  vezi,  însă  nu  în  toată  mărirea 
frumuseţii  Ei,  ci  numai  pe  cât  poate  să  vadă  firea  omenească.  însă  să  ştii,  că  de  atâta 
strălucire,  ai  să  te  lipseşti  de  lumină  şi  ai  să  rămâi  cu  totul  orb".  Iar  el  a  răspuns:  „Cu 
bucurie  şi  cu  veselie  primesc  ca  să  mă  păgubesc  de  lumina  cea  vremelnică,  numai  să  mă 
învrednicesc  a  vedea  preafrumoasa  şi  strălucita  faţă  a  Doamnei  şi  Stăpânei  mele". 

Şi  ducându-se  îngerul,  a  rămas  clericul  gândindu-se  şi  socotind,  şi  din  puţina 
credinţă  îndoindu-se,  zicea  în  sine:  Cum  voi  petrece  eu  toată  viaţa  mea  orb,  neputând  ca 
să  mai  scriu  şi  nici  să  fac  vreo  altă  slujbă  pentru  hrana  trupului?  De  aceea  aducându-şi 
aminte,  cugeta  să  închidă  un  ochi  şi  numai  cu  celălalt  să  se  uite  la  Născătoarea  de 
Dumnezeu,  pentru  ca  să  nu  rămână  orb  desăvârşit.  Când  a  sosit  ceasul  hotărât,  a  stat  de 
faţă  înaintea  lui  împărăteasa  a  toate,  cu  atâta  strălucire  şi  frumuseţe,  încât  limba 
omenească  nu  poate  ca  să  o  spună  nici  să  o  înţeleagă.  Iar  el  după  ce  a  privit-o  puţin  timp 
numai  cu  un  ochi,  bucurându-se  cu  cutremur  de-o  slavă  ca  aceea,  nemărginită  şi  de  mare 
cuviinţă,  s-a  gândit  să  deschidă  şi  celălalt  ochi  pentru  ca  să  dobândească  mai  multă 
veseHe  şi  bucurie.  însă  Stăpâna,  facându-se  nevăzută  de  ochii  lui,  s-a  înălţat  la  Ceruri 
îndată;  iar  el  a  rămas  numai  cu  un  ochi  sănătos  (cu  cel  pe  care  îl  ţinuse  închis)  iar  de  cel 
cu  care  văzuse  strălucirea  Preacuratei,  a  orbit  desăvârşit. 

Atunci  dar  mâhnindu-se  şi  imputându-şi  pentru  puţina  sa  credinţă,  se  defâima 
pe  sine,  zicând:  „Vai  mie,  nebunului!  Cum  m-am  lipsit  de  o  strălucire  slăvită  şi  cerească 
desfătare  ca  aceasta!  Pentru  ce  nu  m-am  uitat  eu  cu  amândoi  ochii  şi  să  fi  rămas  cu 
desăvârşire  orb,  numai  să  nu  mă  fi  lipsit  de  o  strălucire  ca  aceasta!  O!  Dumnezeul  meu! 
Primesc  şi  sunt  gata  să  mă  lipsesc  şi  de  lumina  celuilalt  ochi,  numai  învredniceşte-mă  să 
mai  văd  o  dată  pe  Doamna  şi  Stăpâna  mea!". 

Făcând  rugăciune  de  mai  multe  ori  către  Preasfânta  Fecioară,  cu  lacrimi  şi  cu 
posturi,  ca  să  se  mai  arate  şi  a  doua  oară,  a  venit  îngerul  şi  i-a  zis:  „împărăteasa  a  toate  s- 
a  milostivit  de  nevoinţa  şi  de  lacrimile  tale  şi  a  primit  ca  să  vină  iar  să  o  vezi,  dacă  te 
mulţumeşti  să  rămâi  orb  pentru  dragostea  Ei".  El  a  răspuns  zicând: ,  JnIu  am  cuvinte  ca  să- 
i  mulţumesc  după  cum  se  cade  după  darul  Ei;  mă  închin  şi  o  slăvesc  pentru  aşa  de  mare 
facere  de  bine;  şi  nu  numai  de  lumina  ochilor  sunt  gata  să  mă  păgubesc,  ci  şi  de  mâinile 
sau  picioarele  mele  şi  chiar  de  viaţa  aceasta  vremelnică  primesc  să  mă  lipsesc,  numai  să 
văd  pe  Doamna  mea".  Zis-a  lui  îngerul:  „Pentru  acestă  evlavie  a  ta,  te  vei  învrednici  ca  să 
vezi  pe  Stăpâna,  mâine;  şi  nu  numai  că  nu  te  vei  lipsi  de  lumina  ochiului  sănătos,  dar  şi 
pe  celălalt  îl  vei  dobândi  şi  vei  vedea  cu  amândoi  ochii  curat  şi  luminat  şi  se  va  veseh 
inima  ta".  Arătându-se  iarăşi  Preasfânta,  tocmai  aşa  s-a  întâmplat,  după  cum  i-a  spus  lui 
îngerul.  Şi  de  lumina  aceea  nepovestită  pe  care  a  văzut-o,  a  căzut  cu  faţa  la  pământ, 
precum  oarecând  Apostolii  în  Tabor.  însă,  dându-i  lui  dar  pururea  Stăpâna  şi  luminându-i 
sufletul,  când  s-a  ridicat,  s-a  aflat  cu  amândoi  ochii  nevăzut;  şi  a  mai  văzut-o  încă  multe 
ceasuri  în  urmă  şi  mult  s-a  veselit. 

înălţându-se  ea  la  ceruri,  el  a  rămas  mulţumindu-i  pentru  atâta  facere  de  bine. 
Şi  petrecând  tot  restul  vieţii  sale  în  fapte  bune,  s-a  mutat  la  veşnicile  şi  fericitele  locaşuri 
cereşti.  Pe  care  să  ne  învrednicim  şi  noi  a  le  dobândi,  pentru  rugăciunile  Stăpânei  celei 
prealăudate  şi  ale  tuturor  Sfinţilor.  Amin  (36,  Minunile  Maicii  Domnului  de  Neamţ, 
ediţia  1924  şi  1990). 

MINUNEA  231  -  Un  creştin  care  iubea  cu  dor  sfânt  pe  Maica  Domnului  a 

avut  o  vedenie  minunată  dar  şi  înfricoşată 


Minunată  cu  adevărat  şi  vrednică  de  pomenire  este  pilda  pe  care  o  scrie 
Episcopul  Vichentie  în  cartea  sa  numită  „Oglinda  Năravurilor",  zicând  următoarele:  „Un 
om  însurat,  care  avea  fii  şi  robi,  iar  bogăţie  din  destul,  era  foarte  milostiv  şi  primitor  de 
străini.  Intr-o  seară,  după  ce  a  stat  la  masă,  fiindu-i  somn  şi  adormind,  dimineaţa  l-au 
găsit  jos  pe  pământ  ca  pe  un  mort,  rece  şi  fără  simţire.  Atunci  cei  din  casă  ai  lui 
ridicându-1,  l-au  aşezat  în  aştemut  în  pat,  i-au  făcut  şi  i-au  dat  multe  feluri  de  doctorii,  ca 
să  se  încălzească  şi  să-şi  vină  iarăşi  în  fire,  însă  în  zadar  s-au  ostenit. 

Iar  după  mai  multe  zile,  revenind  singur  la  viaţă  şi  întrebat  fiind  să  spună  ce-a 
păţit  de  a  căzut  atâtea  zile  mort,  n-a  răspuns  nimic,  ci  numai  plângea,  nemângâiat.  Şi 
nicidecum  nu  a  vorbit  vreun  cuvânt  despre  aceasta  în  toată  viaţa  lui,  până  în  ceasul  morţii 
sale,  când  şi-a  cunoscut  mai  dinainte  sfârşitul  lui.  Atunci,  strigând  pe  fiul  său  cel  mai 
mare,  a  zis  aceste  cuvinte  în  auzul  tuturor:  „Iubitul  meu  fiu!  Porunca  mea  cea  mai  de  pe 
urmă  pe  care  ţi-o  dau  ţie,  şi-ţi  hotărăsc  să  o  păzeşti,  este:  Ca  să  ai,  pe  cât  poţi,  milă  de  cei 
săraci  şi  de  călători;  să-i  primeşti  în  casa  ta  cu  toată  dragostea  şi  să  le  dai  toate  cele  de 
trebuinţă  cu  îndestulare;  să  le  slujeşti  lor  fără  de  lenevire,  aşa  după  cum  m-ai  văzut  tu  pe 
mine  făcând.  Căci  milostenia  către  săraci  şi  primirea  de  străini  este  mai  bine  primită  la 
Dumnezeu,  decât  toate  faptele  bune.  Şi  oricine  va  păzi  aceasta  cu  sârguinţă,  pentru 
dragostea  lui  Dumnezeu,  va  căpăta  mare  plată  în  împărăţia  Lui  cea  cerească.  Iar  pentru  ca 
să  vă  îndemnaţi  toate  rudeniile  mele  la  această  faptă  iubită  de  Dumnezeu,  a  facerii  de 
bine  şi  a  milostivirii  către  cei  săraci  şi  străini,  am  să  vă  istoricesc  astăzi,  în  ziua  mea  cea 
mai  de  pe  urmă,  înfricoşata  vedenie  pe  care  am  văzut-o  atunci,  când  m-aţi  găsit  în 
mijlocul  casei  mele  zăcând  ca  un  mort. 

Ştiţi  cum  încă  din  copilăria  mea  aveam  multă  evlavie  către  Preasfânta 
Născătoare  de  Dumnezeu,  şi-i  citeam  în  fiecare  zi  laude  şi  rugăciuni,  pe  cât  puteam. 
Pentru  multa  dorire  şi  dragoste  ce  o  aveam  către  Dânsa,  din  tot  sufletul  şi  inima  mea,  m-a 
învrednicit  Stăpânul,  prin  rugăciunile  Ei,  de  multe  daruri  şi  hărăziri,  însă  m-am 
învrednicit  de  aceasta  mai  ales,  căci  aveam  mare  milostivire  şi  îndurare  către  cei  săraci  şi 
străini,  căci  voi  cu  toţii  ştiţi  câtă  osârdie  aveam  către  primirea  de  străini,  pe  fiecare 
primindu-1  şi  dăruind  tuturor  cu  îndestulare  cele  ce  le  trebuiau.  în  noaptea  aceea  în  care 
am  văzut  vedenia,  am  auzit  un  glas  poruncitor,  care  mă  striga  pe  nume,  zicând  către 
mine:  „Ridică-te  din  pat  şi  urmează  mie".  Atunci  eu  ridicându-mă,  cel  care  m-a  strigat  m- 
a  apucat  de  mână  şi,  trăgându-mă  cu  sârguinţă,  m-a  dus  într-o  livadă  mare.  Iar  acolo, 
povăţuitorul  meu  facându-se  nevăzut,  m-a  lăsat  singur  în  acel  câmp  mare,  din  care  pricină 
eram  foarte  mâhnit.  Stând  eu  acolo  şi  neştiind  ce  să  fac,  am  auzit  în  urma  mea  glasuri 
înfricoşate  şi  mare  tulburare  şi  întorcându-mă  am  văzut  mulţime  nenumărată  de  draci 
venind  asupra  mea,  ca  să  mă  răpească  ca  nişte  fiare  neîmblânzite.  Atunci  eu  văzându-i, 
am  fugit  pe  cât  am  putut,  cu  frică  şi  cu  groază  neasemănată,  până  ce  am  ajuns  la  o  casă  în 
care  am  intrat  şi  am  închis  uşa.  Insă  diavolii  au  stricat-o  şi  au  intrat  înăuntru  ca  să  mă 
răpească. 

Dar  ca  să  înţelegeţi  pricina  bine,  ascultaţi  mai  întâi  aceasta:  sunt  trei  ani  de 
când  am  primit  aici,  în  casa  mea,  pe  un  străin,  în  seara  Sfintelor  Patimi,  ca  să-1  ospătez 
totdeauna  după  obicei.  Iar  împlinindu-se  aceşti  trei  ani,  am  găsit  alt  sărac  pe  care  1-a 
întreţinut  maica-mea  după  dorinţa  pe  care  i-am  arătat-o,  ca  să  primească  câte  unul  şi  să-i 
slujească  lui  ca  unui  înger.  Iar  după  puţină  vreme,  întâmplându-se  să  mai  aducă  un  frate 
al  meu  pe  un  altul,  mult  m-am  bucurat  că  m-am  învrednicit  să  primesc  în  casa  mea  pe 
străinii  aceia  trei,  în  chipul  Sfintei  Treimi  şi  i-am  ospătat  cu  îndestulare,  pe  cât  mi-a  fost 
cu  putinţă  şi  cu  faţă  veselă. 

Când  au  aruncat  diavolii  uşa  jos,  după  cum  am  arătat  mai  sus,  şi  au  intrat  la 
mine,  am  început  să  strig  către  Domnul,  ca  să-mi  ajute,  pentru  rugăciunile  pururea 

Fecioarei  Măria.  Atunci  am  văzut  trei  bărbaţi  finmoşi,  care  au  zis  către  mine:  „Să  nu  te 
temi,  căci  noi  am  venit  ca  să-ţi  ajutăm".  Izgonind  ei  pe  draci,  m-au  întrebat  pe  mine  dacă- 
i  cunosc.  Iar  eu  am  zis:  „Nu  vă  ştiu.  Domnii  mei".  Atunci  ei  mi  au  spus:  ,^oi  suntem  acei 
trei  străini  pe  care  i-ai  primit  în  casa  ta  şi  ne-ai  ospătat  totdeauna  cu  toată  îndestularea, 
din  toată  inima  şi  cu  toată  dragostea  ca  şi  Avraam  şi  ne-a  trimis  Domnul  spre  ajutorul  tău, 
ca  să-ţi  răsplătim  pentru  multa  dragoste  pe  care  ai  arătat-o  către  noi  şi  iată  te-am  izbăvit 
din  ghearele  diavolilor".  Acestea  zicând,  s-au  făcut  nevăzuţi. 

Iar  eu  mulţumind  lui  Dumnezeu,  am  mai  rămas  puţină  vreme  în  casa  aceea, 
temându-mă  să  ies,  ca  nu  cumva  să  se  întâmple  iarăşi  să  mă  ispitească.  Apoi,  facându-mi 
semnul  Cinstitei  Cruci,  am  ieşit,  având  nădejdea  mea  la  Domnul.  Insă  mergând  puţin, 
iarăşi  au  început  a  fugi  diavolii  după  mine,  strigând:  „Să  alergăm  degrabă,  ca  să-1 
prindem  măcar  acum,  să  nu  ne  scape".  Iar  eu  temându-mă  grozav,  mai  tare  fugeam  şi 
strigam:  „Preasfântă  Născătoare  de  Dumnezeu,  ajută-mi  mie!".  Şi  aşa  fugind,  am  ajuns  la 
marginea  unui  râu  de  foc,  plin  de  şerpi  şi  de  alte  fiare  înfricoşate  ale  iadului,  care  erau 
afiindate  în  foc  până  la  gât,  stând  numai  cu  capetele  afară  şi  cu  gurile  căscate,  ca  şi  cum 
ar  fi  cerut  de  mâncare.  Iar  dracii  care  mă  urmăreau  pe  marginea  râului  acestuia,  mă 
strigau  ca  să  mă  înfricoşeze  să  cad  în  el,  ameninţându-mă  că  mă  vor  arunca  cu  sila. 
Atunci  eu,  uitându-mă  împrejur  dacă  nu  ar  fi  fost  alt  loc  de  unde  să  primesc  vreun  ajutor, 
am  văzut  acolo  aproape  un  podişor  mai  strâmt  decât  o  palmă  şi  atât  de  înalt  încât  mi  se 
părea  că  ajungea  la  cer.  Nu  ştiam  ce  să  fac  din  acestea  trei:  ca  să  cad  în  râul  acela,  mă 
temeam  de  foc  şi  de  balauri;  ca  să  mă  sui  pe  podişor,  mi  se  părea  lucru  foarte  greu,  ba 
chiar  cu  neputinţă;  să  rămân  pe  loc,  în  stăpânirea  dracilor,  mai  rău  era;  am  ales  dar  să  mă 
sui  pe  pod  mai  bine,  decât  să  cad  în  râu. 

Şi  aşa  suindu-mă  pe  o  treaptă,  cu  multă  frică  şi  cu  nespusă  groază,  înrăutăţiţii 
diavoli  veneau  după  mine,  strigând;  iar  când  am  ajuns  la  vârful  podişorului  aceluia  au 
sosit  şi  dracii.  Atunci  eu  am  strigat  cu  lacrimi,  zicând:  „Preasfântă  Născătoare  de 
Dumnezeu,  ajută-mi  mie".  îndată  s-a  aflat  acolo,  înaintea  mea.  Maica  Milostivirii, 

împărăteasa  îngerilor  cea  iubitoare  de  milă  şi  mi-a  întins  Sfânta  ei  dreaptă,  zicând:  „Nu  te 
teme,  iubitul  meu  rob,  căci  după  cum  tu  ai  fost  totdeauna  prietenul  meu,  citindu-mi 
rugăciuni  şi  laude  şi  miluind  pe  săraci  -  fraţii  Fiului  şi  Stăpânului  meu  -  aşa  am  venit  eu 
acum,  ca  să-ţi  ajut  la  nevoia  ta".  Acestea  zicând,  pe  când  mă  ţinea  de  mâna  dreaptă,  într- 
un  minut  m-a  adus  aici  în  casa  mea,  unde  m-aţi  găsit,  rămânând  de  frică  aproape  mort, 
mai  multe  zile. 

Fiul  meu,  păzeşte-te  să  nu  te  leneveşti  niciodată  de  la  slujirea  Atotputemicei 
Maici  a  Stăpânului,  ci  în  tot  ceasul  să-i  aduci  laude  şi  să  o  cinsteşti  după  cuviinţă,  după 
cum  ştii  că  am  făcut  şi  eu,  dacă  voieşti  să  o  ai  şi  tu  ajutoare  la  nevoie.  Aceasta  este  întâia 
mea  poruncă.  Iar  a  doua  este  pe  care  ţi-am  mai  spus-o:  „Sileşte-te  pe  cât  poţi,  să  miluieşti 
pe  cei  săraci  şi  pe  străini,  dându-le  toate  cele  de  trebuinţă,  dacă  voieşti  să  dobândeşti  în 
această  lume  tot  binele,  iar  în  cealaltă  să  moşteneşti  împărăţia  cea  cerească". 

Acestea  zicând  pururea  pomenitul,  şi  povăţuind  şi  pe  ceilalţi  ce  erau  de  faţă 
să  aibă  cucemicie  şi  evlavie  către  Prealăudata  Fecioară  şi  să  ajute  pe  cei  săraci,  şi-a  dat 
sufletul  său  în  mâinile  lui  Dumnezeu.  Iar  fiul  aducându-şi  aminte  de  părinteştile  porunci, 
a  petrecut  viaţa  sa  cu  fapte  bune,  până  la  sfârşit;  şi  mutându-se,  s-a  învrednicit  de 
fericirea  cea  veşnică.  Amin  (64,  Minunile  Maicii  Domnului  de  Neamţ,  ediţia  1924  şi 
1990). 

MINUNEA  232  -  Maica  Domnului  cinsteşte  prin  prezenţa  Ei  pe  văduva 

care  se  împărtăşea 

Un  preot  oarecare  care  slujea  la  o  enorie,  a  fost  chemat  să  împărtăşească  o 
femeie  săracă  şi  un  boier  bogat.  Iar  el,  lăsând  pe  femeia  cea  săracă  şi  văduvă,  s-a  dus  la 
boierul  cel  bogat,  pe  care  1-a  împărtăşit  şi  1-a  mângâiat,  nădăjduind  că-i  va  lăsa  lui  ceva 
din  averea  sa.  Atunci  venind  un  alt  trimis  de  la  casa  văduvei,  i-a  spus  că  aceea  este 
aproape  să-şi  dea  sufletul,  dar  preotul,  ca  un  semeţ  şi  iubitor  de  avuţie,  nu  s-a  dus.  Insă 
avea  un  ierodiacon  foarte  îmbunătăţit  şi  iubitor  de  Dumnezeu,  care  văzând  că  preotul  nu 
vrea  să  se  ducă,  1-a  rugat  să-i  dea  voie  să  împărtăşească  el  pe  văduva  aceea  şi  preotul  a 
primit.  Ducându-se  diaconul  cu  Trupul  Domnului  la  casa  văduvei  care  era  săracă  şi  lipsită 
de  bunătăţile  cele  vremelnice,  însă  bogată  în  fapte  bune  şi  dumnezeiescul  dar,  a  văzut-o 
că  zăcea  pe  o  rogojină  şi  neavând  oameni  care  să-i  stea  înainte  şi  să  o  caute,  ca  pe 
bogatul,  stătea  deasupra  ei  Născătoarea  de  Dumnezeu  Măria,  cu  o  ceată  de  fecioare,  care 
cu  basmale  albe  ştergeau  de  sudoare  faţa  bolnavei  şi  o  acopereau. 

Iar  acel  sfinţit  diacon  s-a  înspăimântat,  mai  ales  când  a  văzut  pe  Stăpâna  cum 
că  s-a  închinat  Trupului  celui  Stăpânesc.  Apoi,  ridicându-se,  a  făcut  semn  diaconului  ca 
să  se  apropie  să  săvârşească  Sfânta  slujbă.  Şi  după  ce  s-a  împărtăşit  bolnava,  i-au  luat 
sfântul  ei  suflet  sfinţitele  fecioare  şi  s-au  dus  în  ceruri.  Pe  urmă,  ducându-se  diaconul  la 
casa  bogatului,  a  văzut  pe  patul  lui  nişte  câini  negri,  înconjurându-1  pe  dânsul,  pe  care 
însă  cei  ce  stăteau  de  faţă  nu-i  vedeau,  ci  numai  cel  bolnav  care  striga  să-i  alunge  de 
acolo  ca  să  nu-i  facă  supărare.  Apoi  a  văzut  un  harap  cu  înfricoşată  faţă  care,  băgând  pe 
ascuns  în  gura  bogatului  ca  un  fel  de  ostie,  i-au  smuls  cu  sila  ticălosul  lui  suflet  cu  multă 
chinuire  şi  muncă.  Acestea  văzându-le  diaconul,  grozav  s-a  înfricoşat  şi  a  căzut  la  pământ 
ca  un  mort.  Atunci  a  stat  înaintea  lui  Preasfânta,  care  1-a  ridicat  pe  dânsul,  zicându-i:  „Nu 
te  teme,  iubitul  meu  rob,  că  ţie  îţi  este  gătită  împărăţia  cerurilor  şi  asupra  ta  nu  poate  face 

nimic  răutatea  dracilor.  Numai  păzeşte  Dumnezeieştile  porunci  ale  Fiului  meu  fară  de 
lenevire,  în  toate  zilele  vieţii  tale  până  vei  veni  în  ceata  sfinţilor,  ca  să  te  veseleşti  cu 
dânşii  fără  de  sfârşit". 

Diaconul,  mulţumind  cu  smerenie  împărătesei,  i  s-a  închinat  până  la  pământ, 
după  care  Ea  s-a  dus  la  ceruri.  Iar  el,  împărţind  la  săraci  averile  sale,  s-a  făcut  sărac 
pentru  Domnul  şi  petrecând  viaţă  plăcută  lui  Dumnezeu  s-a  dus  în  împărăţia  Cerească,  pe 
care  să  dea  Dumnezeu  a  o  dobândi  noi  toţi.  Amin  (57,  Minunile  Maicii  Domnului  de 
Neamţ,  ediţia  1924  şi  1990). 


MINUNEA  233  -  Maica  Domnului  îi  descoperă  Cuvioasei  Marta,  mama 

Sfântului  Simeon,  fericirea  cea  veşnică 

Pe  când  Cuviosul  Simeon,  fiul  ei,  se  nevoia  pe  stâlp  în  Muntele  Minunat, 
Cuvioasa  Marta  a  avut  o  descoperire,  cu  un  an  înainte  de  sfârşitul  său.  Pe  la  miezul 
nopţii,  în  timp  ce  îşi  făcea  fierbinţile  ei  rugăciuni  către  Dumnezeu,  a  căzut  într-o  mare 
uimire.  I  s-a  arătat  o  mare  mulţime  de  îngeri  luminaţi,  care  ţineau  în  mâini  lumânări 
aprinse  şi  care,  săltând  de  bucurie,  ziceau  către  dânsa:  „După  ce  va  trece  acest  an,  fiind 
dezlegată  din  trup,  te  vom  lua  la  odihna  făgăduită  ţie  de  Domnul".  Tot  aşa  i  s-a  descoperit 
şi  Cuviosului  Simeon.  Iar  unuia  dintre  fraţi  i  s-a  arătat  o  vedenie  de  acest  fel:  A  văzut  pe 
Maica  Domnului,  pe  Preacurata  Fecioară  Măria,  şezând  pe  un  scaun  în  slavă,  iar  fericita 
Marta  stătea  înaintea  ei,  ridicându-şi  spre  dânsa  mâinile  sale  în  chipul  Crucii,  şi 
prefacându-se  într-o  Cruce  de  aur,  strălucea  cu  o  lumină  asemenea  cu  razele  soarelui;  şi 
astfel  se  vedea  că  toată  Crucea  aceea  era  luminoasă. 

Cuviosul  Simeon  auzind  despre  această  vedenie,  a  zis:  „Acesta  este  semnul 
că  s-a  apropiat  fericitul  sfârşit  al  maicii  mele".  Sfânta  Marta,  sfârşindu-şi  anul  cel  de  pe 
urmă  al  vieţii  cea  plăcută  lui  Dumnezeu,  a  mers  spre  cercetare  la  Cuviosul  Simeon,  fiul 
său,  care  s-a  rugat  către  dânsa,  zicând:  „Binecuvântează-mă,  maica  mea,  precum  Avraam 
a  binecuvântat  pe  Isaac".  Iar  Sfânta  a  zis:  „De  aceea  am  şi  venit  aici,  ca  să  mă 
învrednicesc  binecuvântării  şi  rugăciunilor  tale;  pentru  că  de  acum  au  mai  rămas  numai 
trei  luni  din  viaţa  mea.  După  aceea  mă  voi  duce  la  Domnul  Dumnezeul  meu;  Acela  să-ţi 
dăruiască  ţie  darul  şi  binecuvântarea  Sa,  ca  să-ţi  săvârşeşti  cu  bine  alergarea  ta  cea  bine 
începută  şi  să  te  învrednicească  împărăţiei  Sale".  Acestea  grăindu-le,  vărsa  lacrimi  din 
ochi,  iar  fi-aţii  care  erau  acolo  plângeau;  pentru  că  greu  li  se  părea  lor  a  auzi  că  după  trei 
luni  nu  vor  mai  vedea  faţa  ei;  şi  ziceau:  „Maică,  viu  va  fi  sufietul  tău  şi  va  lăuda  pe 
Domnul".  Iar  ea  întărea  cuvântul  zic&id:  „De  nu  va  fi  aşa  precum  v-am  spus,  apoi,  pe 
mine  roaba  voastră,  să  mă  socotiţi  ca  o  mincinoasă".  Atunci  Cuviosul  Simeon  a  zis  către 
dânsa:  ,3inecuvântarea  ta  o  cerem  noi  acum,  iar  cuvintele  tale  ne  sunt  foarte  dureroase 
inimilor  noastre".  Sfânta  a  zis:  „Binecuvântaţi  sunteţi  voi  Domnului,  şi  binecuvântaţi  sunt 
cei  ce  vă  binecuvintează  pe  voi".  După  aceasta  toţi  i  s-au  închinat  ei,  asemenea  şi  ea 
închinându-se  lor,  s-a  întors  în  Antichia  la  casa  sa.  După  plecarea  ei.  Cuviosul  chemând  a 
doua  zi  pe  cei  mai  iscusiţi  dintre  fraţi,  a  zis  către  dânşii:  „Cu  adevărat,  vremea  ducerii 
maicii  mele  de  la  cele  pământeşti  se  apropie;  pentru  că  în  noaptea  trecută  am  văzut  în 
vedenie  un  scaun  pus  înaintea  mea  şi  maica  mea  şezând  pe  dânsul,  iar  noi  toţi  stăteam 
împrejurul  ei;  atunci  ea,  ca  o  învăţătoare,  a  zis  către  noi  cuvântul  cel  dintâi  al  psalmului: 
„Fericit  bărbatul  care  n-a  umblat  în  sfatul  necredincioşilor...".  Şi  multe  alte  cuvinte 
sfătuitoare  ne-a  zis  nouă,  ca  o  maică.  Apoi  s-a  sculat,  şi  mergând  înaintea  noastră  la 
biserică,  ţinea  în  mâini  o  cruce  prealuminoasă;  iar  noi  urmam  după  dânsa  cântând  Psalmi 
cu  umilinţă". 

După  aceasta,  cu  câteva  zile  înaintea  sfârşitului  său,  s-a  dus  iarăşi  la  Cuviosul 
Simeon  -  pentru  sărutarea  cea  mai  de  pe  urmă  -  şi  i-a  spus  lui  toate  Dumnezeieştile 

descoperiri  care  i  s-au  făcut  în  viaţa  sa;  asemenea  şi  lucrurile  cele  bune,  ostenelile  şi 
nevoinţele  care  se  făcuseră  în  taină,  pentru  slava  numelui  lui  Dumnezeu;  şi  a  rămas  acolo 
în  acea  noapte,  în  care  a  avut  o  minunată  vedenie  cerească. 

In  vis  se  vedea  că  este  răpită  spre  înălţimea  cerului,  unde  a  văzut  nişte  palate 
minunate  şi  luminoase,  a  căror  frumuseţe  nici  un  cuvânt  nu  o  poate  spune.  Umblând  ea 
prin  acele  palate  şi  minunându-se  de  zidirea  cea  nefacută  de  mână,  a  văzut  pe  Preasfânta 
Născătoare  de  Dumnezeu,  cu  doi  îngeri  prealuminaţi,  care  a  zis  către  dânsa:  „Ce  te 
minunezi?".  Iar  ea  cu  frică  şi  cu  bucurie  închinându-se  Preasfintei  Născătoarei,  a  răspuns: 
„Mă  minunez  Stăpână,  căci  în  tot  timpul  vieţii  mele  pe  pământ,  n-am  văzut  nişte  palate 
mai  minunate  ca  acestea".  Iar  Preacurata  a  zis:  „Şi  pentru  cine  socoteşti  tu  că  sunt 
pregătite  ele?".  Dânsa  a  zis:  „Nu  ştiu.  Stăpână".  Atunci  Preasfânta  Născătoare  de 
Dumnezeu  a  grăit  către  dânsa:  „Oare  nu  ştii  că  pentru  tine  s-a  pregătit  această  odihnă,  pe 
care  a  zidit-o  fiul  tău,  şi  în  care  de  acum  vei  petrece  în  veci?".  Aceasta  zicând,  a  poruncit 
îngerilor  de  a  pus  un  scaun  minunat,  apoi  a  zis  către  dânsa:  „Această  slavă  ţi  se  dăruieşte 
ţie,  deoarece  ai  vieţuit  cu  dumnezeiască  plăcere  în  frica  Domnului".  Apoi  iarăşi  a  zis: 
„Voieşti  ca  să  vezi  şi  pe  cele  mai  slăvite?".  Atunci  i-a  poruncit  ei  ca  să  vină  după  dânsa; 
şi  suindu-se  la  cele  mai  înalte  locuri  cereşti,  i-a  arătat  ei  alte  palate  mult  mai  minunate  şi 
mai  luminate,  fără  să  semene  cu  cele  dintâi  şi  care  erau  pline  de  slavă  cerească,  a  căror 
frumuseţe  nici  mintea  omenească  nu  o  poate  ajunge,  nici  gura  nu  o  poate  povesti.  Atunci 
Preacurata  a  zis:  „Şi  pe  aceste  palate  le-a  zidit  fiul  tău  şi  a  început  şi  la  temelia  celui  de-al 
treilea  palat". 

Aceasta  zicând-o,  a  dus-o  pe  dânsa  iarăşi  spre  răsăritul  soarelui  şi  i-a  arătat  ei, 
din  înălţime,  locuinţele  Raiului,  şi  într-însele  mulţime  de  cete  de  parte  bărbătească  şi 
femeiască  veselindu-se,  şi  i-a  zis  Stăpâna:  „Aceste  locuri  le-a  dăruit  Fiul  meu  celor  ce  au 
trăit  în  curăţenie  şi  cu  dreptate,  întru  păzirea  poruncilor  Domnului,  acelora  celor  care  au 
făcut  milostenii  multe  cu  osârdie,  de  aceea  singuri  de  milă  s-au  învrednicit  de  la  Domnul, 
pentru  că:  „Fericiţi  sunt  cei  milostivi,  căci  aceia  se  vor  milui".  Aceasta  a  fost  vedenia 

Sfintei  Marta,  pe  care  a  spus-o  fiului  său.  Fiind  într-o  zi  de  Duminică,  s-a  împărtăşit  cu 
Sfintele  Taine  ale  Trupului  şi  Sângelui  lui  Hristos.  Faţa  ei  strălucea  de  darul  lui 
Dumnezeu  fiind  luminată  şi  de  negrăita  bucurie  duhovnicească,  prin  care  se  veselea, 
deoarece  era  încredinţată  de  sfârşitul  călătoriei  acestei  vieţi  şi  de  mântuirea  sufletului  său. 
Apoi  a  petrecut  toată  ziua  aceea  şi  noaptea  ce-a  urmat,  o  parte  în  vorbiri  de  Dumnezeu 
insuflate,  cu  preaiubitul  şi  Cuviosul  său  fiu,  iar  altă  parte  în  rugăciuni  către  Dumnezeu, 
însoţite  de  multe  lacrimi  fierbinţi. 

Iar  luni,  dând  pace  şi  binecuvântare,  apoi  sărutarea  cea  mai  de  pe  urmă  fiului 
său  şi  tuturor  ucenicilor  lui,  s-a  despărţit  de  dânşii,  lăsându-i  pe  dânşii  plângând.  Ea  s-a 
dus  la  un  sat  care  se  numea  Tivirint,  care  era  departe  ca  la  trei  stadii  de  Muntele  cel 
Minunat,  şi  unde  era  biserica  Sfântului  loan  Botezătorul.  Ea  a  vărsat  multe  lacrimi  la  acea 
biserică,  şi  a  început  a  slăbi  cu  trupul.  Locuitorii  acelui  sat,  care  o  cinsteau  foarte  mult,  au 
rugat-o  să  se  odihnească  la  dânşii  de  oboseala  de  care  era  cuprinsă.  S-a  odihnit  în  ziua 
aceea;  iar  în  noaptea  următoare  şi  mai  mult  a  slăbit  cu  trupul.  Marţi  au  dus-o  cu  căruţa  la 
casa  ei  în  Antichia,  şi  anume  în  cetăţuia  care  se  numea  Dafiie.  Miercuri  s-a  rugat  cu 
căldură  lui  Dumnezeu,  vărsând  multe  lacrimi  şi,  având  nădejde  neîndoită  de  mântuirea  sa, 
şi-a  dat  sufletul  în  mâinile  lui  Dumnezeu,  în  patru  zile  ale  lunii  lui  iuhe  (Vieţile  Sfinţilor 
4  iulie). 

MINUNEA  234  -  Maica  Domnului  se  arată  şi  dăruieşte  rodnicie  părinţilor 

sterpi  care  o  rugau 


Maica  Cuviosului  Mihail  Malein,  a  fost  mulţi  ani  stearpă,  de  aceea  amândoi 
părinţii  erau  în  întristare,  căci  le  trece  tinereţea  şi  n-au  născut  nici  un  copil,  care  să  le 
moştenească  bogăţia  lor.  Ei  de  multe  ori  mergeau  pe  la  biserici  şi  se  rugau  lui  Dumnezeu, 
să  le  dea  fm;  dar  Dumnezeu  nu  le-a  ascultat  rugăciunea  lor.  Mai  pe  urmă  însă  s-au  dus  la 
o  biserică  a  Preasfintei  Născătoarei  de  Dumnezeu,  care  este  în  locul  numit  Cuna,  şi  la  a 
cărei  icoană,  locuitorii  aveau  mare  evlavie.  Anastasia  şi  Evdochim,  se  rugau  să  le  dea 
moştenire  după  dorul  şi  dragostea  lor.  Preasfânta  Născătoare  a  ascultat  rugăciunea  lor, 
căci  s-a  arătat  Preotului  celui  de  rând  al  bisericii,  cu  numele  Metodic,  ţinând  omofor,  iar 
în  dreapta  sa  avea  trei  mahrame.  Ea  a  poruncit  să  le  dea  Anastasiei,  cu  învoiala  ca  o 
basma  dintre  cele  trei,  să  i  se  întoarcă  Preacuratei  Născătoarei  de  Dumnezeu  înapoi, 
îndată  ce  Preotul  a  descoperit  Anastasiei  vedenia  pe  care  a  avut-o,  i  s-a  dezlegat 
sterpiciunea  şi  a  născut  trei  fii,  după  numărul  celor  trei  mahrame  pe  care  i  le-a  oferit 
Maica  Domnului.  Iar  mahrama  pe  care  a  cerut-o  înapoi  Maica  Domnului,  a  preînchipuit 
pe  fiul  cel  întâi  născut,  căruia  părinţii  i-au  pus  din  Sfântul  Botez  numele  de  Manoil,  şi 
care,  prin  darul  şi  dragostea  Ei,  a  îmbrăţişat  viaţa  monahicească,  ajungând  vas  ales  al  lui 
Dumnezeu  (Vieţile  Sfinţilor  12  iulie). 

MINUNEA  235  -  Prin  rugăciuni  fierbinţi  către  Maica  Domnului,  o  mamă 

a  dobândit  un  fiu  binecuvântat 


Pe  la  anul  714  vieţuia  în  Constantinopol  un  bărbat  pe  nume  Grigore, 
împreună  cu  soţia  sa,  Ana.  Ei  petreceau  în  frică  de  Dumnezeu,  fiind  bogaţi  în  fapte  bune 
şi  trăind  cu  cinste  din  lucrul  mâinilor  lor,  din  care  şi  pe  cei  lipsiţi  îi  împărtăşeau  cu 
îndestulare.  Trăind  în  bună  înţelegere  şi  pace,  li  s-au  născut  lor  două  fiice,  pe  care  s-au 
străduit  să  le  crească  în  dreapta  credinţă  şi  fapte  bineplăcute  lui  Dumnezeu.  Dar  vremea 
trecând  şi  ei  văzând  că  copil  de  parte  bărbătească  nu  au,  s-au  aprins  de  această  dorire. 
Pentru  aceasta  ei  făceau  rugăciuni  stăruitoare  către  Dumnezeu.  Cu  deosebire  soţia,  care  se 
numea  Ana,  avea  mare  dorinţă  de  a  avea  un  prunc  de  parte  bărbătească,  şi  care  asemenea 
cu  Ana  cea  de  odinioară,  cerceta  sfintele  biserici  şi  se  ruga  în  ele  cu  credinţă.  Având  mare 
evlavie  către  Maica  Domnului,  cerceta  bisericile  închinate  Ei,  şi  mai  cu  seamă  bisericile 
din  Vlahema.  Aici  mergând  în  fiecare  zi,  era  nelipsită  de  la  privegherea  cea  de  toată 
noaptea  spre  Vineri,  înălţând  rugăciuni  de  cerere  şi  stând  aproape  la  Sfânta  icoană  a 
Preasfmtei  Născătoarei  de  Dumnezeu,  care  era  închipuită  purtând  în  braţe  pe  Fiul  şi 
Dumnezeul  nostru,  vărsând  lacrimi  şi  grăind  unele  ca  acestea:  „Acoperământul  celor  ce 
aleargă  la  tine,  de  Dumnezeu  Născătoare,  ancora  şi  părtinitoarea  celor  ce  te  caută  pe  tine 
în  vremea  întristării.  Limanul  cel  mântuitor  al  celor  afiindaţi  în  mâhnirile  noianului  vieţii, 
şi  ajutătoare  grabnică,  celor  ce  întru  deznădăjduire  fiind,  pe  tine  din  inimă  te  cheamă  în 
ajutor.  Slava  maicilor  şi  podoaba  fecioarelor,  ceea  ce  ai  prefăcut  osânda  strămoaşei  Eva, 
pentru  toată  partea  femeiască,  întru  îndrăzneală  înveselitoare,  prin  naşterea  ta  cea 
Dumnezeiască;  miluieşte-mă  pe  mine  şi  mă  auzi,  şi  rupe  legătura  ce  este  întru  mine  - 
precum  a  maicii  tale,  adică  a  dreptei  Ana  când  te-a  născut  pe  tine  -  şi  cu  solirea  ta  cea  de 
Maică,  arată-mă  şi  pe  mine  vrednică  a  naşte  copil  de  parte  bărbătească,  pe  care  din 
pântecele  meu,  să-1  închin  Fiului  Tău  şi  Dumnezeului  nostru". 

Această  rugăciune  rostind-o  de  două  şi  de  trei  ori,  făcând  şi  nenumărate 
plecări  de  genunchi,  obosind,  a  fost  furată  puţin  de  somn.  In  acel  timp,  Ajutătoarea  cea 
grabnică  a  neamului  omenesc,  ca  o  Maică  Preadulce,  a  atras  mila  Fiului  său  spre  femeia 
aceea,  prefacând  mâhnirea  ei  cea  mare,  în  veselie  de  maică,  cu  un  chip  ca  acesta: 
Preacurata  Maică,  purtând  înfăţişarea  chipului  de  pe  icoană,  s-a  aflat  în  ceasul  acela  lângă 
femeie,  pe  care  lovind-o  uşor  în  coastă  a  trezit-o,  zicându-i:  „Du-te,  femeie,  bucurându- 
te,  că  vei  avea  fiu,  precum  ai  cerut".  Iar  ea  deşteptându-se,  s-a  tulburat  în  sine  de  vestea 
ce-a  primit,  şi  sfârşindu-se  privegherea,  s-a  întors  acasă  cu  cântări  de  laudă,  după  care  la 
scurt  timp  a  zămislit  în  pântece. 

In  vremea  aceea,  cu  voia  lui  Dumnezeu,  a  fost  ales  ca  Patriarh  al 
Constantinopolului,  Gherman  Părintele  nostru,  îndreptătorul  dogmelor  Bisericii,  om  cu 
viaţă  sfântă  şi  plin  de  Duh  Dumnezeiesc.  în  ziua  în  care  s-a  făcut  înscăunarea  lui,  în 
biserica  Sfintei  Sofii,  a  luat  parte  mulţime  nenumărată  de  oameni;  bărbaţi  şi  femei,  tineri 
şi  bătrâni.  Printre  aceştia  se  aflau  şi  robii  lui  Dumnezeu  Grigore  cu  soţia  sa  Ana,  cea  care 
i  se  apropiase  vremea  să  nască.  Văzând  acea  mare  mulţime  de  oameni,  şi  temându-se  ca 
nu  cumva  din  cauza  îmbulzehi  să  lepede  pruncul,  s-a  gândit  să  se  întoarcă  acasă,  dar 
ajutată  şi  protejată  de  soţul  ei,  a  reuşit  să  pătrundă  în  sfânta  biserică  şi  să  se  aşeze  aproape 
de  locul  pe  unde  trebuia  să  treacă  Sfântul  Gherman.  în  momentul  în  care  ei  l-au  văzut. 
Sfântul  Gherman  strălucea  ca  o  văpaie  de  foc,  către  care  Ana  cu  fizică  a  strigat: 
„Binecuvântează  preasfinte,  pe  fiul  meu  cel  din  pântece".  Sfântul  privind  spre  ea  cu  ochi 
prooroceşti,  a  zis:  „Rodul  pântecelui  tău,  după  credinţa  ta,  femeie,  să-1  binecuvânteze 
Domnul,  pentru  rugăciunile  Născătoarei  de  Dumnezeu  şi  ale  lui  Ştefan,  întâiul  Mucenic". 
La  puţine  zile  după  acest  cuvânt  proorocesc.  Ana  a  născut  prunc  de  parte  bărbătească,  pe 
care  la  opt  zile  i-au  pus  numele  Sfântului  Mucenic  Ştefan,  după  mai-nainte  vestirea 
Sfântului  Gherman.  Implinindu-se  40  de  zile  de  la  naşterea  pruncului,  părinţii,  luându-1 
pe  el,  au  mers  la  Biserica  din  Vlaheme,  pentru  a  înălţa  rugăciuni  de  mulţumire  către 
Maica  Domnului  şi  de  a-i  închina  Ei  darul  primit.  Ajungând  aici,  au  mers  înaintea 

281 


aceleiaşi  icoane  a  Maicii  Domnului,  în  faţa  căreia  Ana  a  primit  darul  cerut  şi  căzând  în 
genunchi,  cu  lacrimi  a  rostit  următoarele:  „Bucură-te  Preacurată,  care  mi-ai  dezlegat 
sterpiciunea  naşterii  de  copii,  de  parte  bărbătească.  Bucură-te  Preacurată,  care  ai  întors 
mâhnirea  mea  în  bucurie.  Bucură-te,  grabnică  mântuire  a  celor  ce  te  caută  pe  tine,  pentru 
că  eu  ticăloasa  căutându-te,  te-am  aflat  pe  tine,  şi  am  primit  nu  numai  fiu,  ci  şi  numele 
lui,  prin  slujitorul  tău  şi  păstorul  nostru".  Apoi  ridicând  mâinile  şi  lipind  pruncul  de 
partea  de  jos  a  icoanei  Preasfântei  Născătoarei  de  Dumnezeu,  a  zis:  „Primeşte,  o! 
Stăpână,  odrasla  mijlocirii  tale  celei  de  maică,  primeşte  pe  fiul  care  s-a  rânduit  mie  mai- 
nainte  de  zămislire;  primeşte,  împrumutătoarea  noastră,  datoria  ce  ţi  se  cuvine".  Iar 
bărbatul  ei  cel  iubitor  de  Dumnezeu,  a  rămas  fară  de  glas,  fiind  uimit  şi  minunându-se, 
pentru  zăbovirea  în  rugăciune  şi  pentru  vărsarea  mulţimii  lacrimilor  femeii  sale.  Apoi, 
Ana  arătând  către  sfânta  icoană,  a  zis  către  soţul  ei:  „O,  iubitul  meu  bărbat,  aceasta  îmi 
este  mie  chezăşuitoare,  părtinitoare  şi  ajutătoarea  naşterii  lui  Ştefan".  închinându-se  până 
la  pământ  în  faţa  sfintei  icoane  şi  mulţumind  ajutătoarei  tuturor  creştinilor,  Preasfintei 
Născătoarei  de  Dumnezeu,  s-au  dus  la  casa  lor.  Cu  adevărat  pruncul  acesta  vestit  de 
Maica  Domnului,  şi  prooroceşte  primind  numele  Sfântului  Mucenic  Ştefan,  mai  târziu  a 
devenit  un  mare  mărturisitor  şi  apărător  al  cinstirii  sfintelor  icoane  ale  Domnului  nostru 
fisus  Hristos,  ale  Preacuratei  Sale  Maici  şi  ale  plăcuţilor  lui  Dumnezeu,  pentru  care  a 
pătimit  chinuri  cumplite,  sfarşindu-se  muceniceşte  la  vârsta  de  53  de  ani,  în  luna  lui 
noiembrie,  în  28  de  zile  (Vieţile  Sfinţilor  28  noiembrie.) 


282 


MINUNEA  236  -  Cerându-i  ajutorul.  Maica  Domnului  se  arată  şi  vorbeşte 

Cuviosului  Serghie 


Cuviosul  Serghie  s-a  născut  în  cetatea  Rostovului,  din  părinţi  drept- 
credincioşi,  pe  nume  Kiril  şi  Măria.  El  a  fost  ales  de  Dumnezeu,  din  pântecele  maicii 
sale.  Odată,  pe  când  maica  lui  se  afla  la  Sfânta  Liturghie,  avându-1  pe  el  în  pântece,  în 
timp  ce  se  citea  Sfânta  EvangheHe,  pruncul  a  vorbit  din  pântece,  fiind  auzit  de  toţi  cei  din 
jur.  In  timpul  Heruvicului  a  vorbit  a  doua  oară,  iar  când  preotul  a  rostit  „Sfintele 
Sfinţilor",  a  vorbit  a  treia  oară.  Lucrul  acesta  a  umplut  de  uimire  pe  mamă  şi  pe  cei  din 
jur.  După  ce  s-a  născut.  Miercurea  şi  Vinerea  nu  sugea  niciodată  şi  nici  altfel  de  hrană  nu 
primea,  însemnând  mai  înainte  că  va  ajunge  un  mare  postitor  şi  om  plăcut  lui  Dumnezeu. 
Din  Sfântul  Botez  i  s-a  pus  numele  Vartolomeu.  încă  tânăr  fiind,  i-au  murit  amândoi 
părinţii,  după  care  el,  împărţind  averea  la  săraci,  s-a  retras  într-un  loc  singuratic  în  părţile 
Radonejscului.  Aici,  după  mai  mulţi  ani  de  nevoinţă,  a  atras  un  număr  foarte  mare  de 
fraţi,  întemeind  o  mănăstire  pe  care  a  închinat-o  Maicii  Domnului.  Despre  viaţa  lui 
îmbunătăţită  şi  despre  minunile  pe  care  Dumnezeu  le  făcea  prin  el,  a  ajuns  vestea  până  la 
Constantinopol,  la  patriarhul  Filoteiu,  care  i-a  scris  o  frumoasă  epistolie.  Printre  altele,  el 
îl  îndemna  pe  Cuviosul  Serghie  să  pună  în  mănăstirea  lui  aşezământul  vieţii  de  obşte, 
lucru  pe  care  îl  face  cu  toată  supunerea. 

Fiind  conştient  de  sarcina  pe  care  o  avea,  de  a  purta  grijă  de  mântuirea  celor 
ce  i  s-au  încredinţat  lui  spre  povăţuire,  adeseori  el  se  ruga  Maicii  Domnului,  pentru  sine 
şi  pentru  dânşii.  Astfel,  stând  fericitul  Părinte  noaptea  la  obişnuita  lui  pravilă  înaintea 
icoanei  Preacuratei  Maicii  lui  Dumnezeu,  şi  adeseori  la  dânsa  căutând,  zicea:  „Preacurată, 
Maica  Hristosului  meu,  apărătoare  şi  tare  ajutătoare  a  neamului  omenesc,  fii  mijlocitoare 
nouă  nevrednicilor,  pururea  rugându-te  Fiului  Tău  şi  Dumnezeului  nostru,  ca  să  caute 
spre  locul  acesta  sfânt,  care  este  întemeiat  spre  lauda  şi  cinstea  Preasfântului  Său  nume. 

în  veci.  Pe  Tine,  Maica  Dulcelui  meu  Hristos,  ca  pe  ceea  ce  ai  câştigat  multă  îndrăzneala 
către  Dânsul,  înainte-rugătoare  Te  punem  noi  robii  Tăi;  căci  Tu  eşti  adăpostire  şi  nădejde 
de  mântuire  tuturor  celor  ce  Ţi  se  roagă  cu  credinţă".  Astfel  se  ruga,  şi  după  ce  a  rostit 
Acatistul  Preacuratei  Maici,  a  şezut  puţin  să  se  odihnească;  iar  ucenicului  său  Mihail,  i-a 
zis:  ,J^iule!  Fii  treaz  şi  priveghează,  de  vreme  ce  o  cercetare  minunată  şi  de  spaimă  o  să  ni 
se  facă  nouă  în  ceasul  acesta".  Acestea  grăindu-le  Cuviosul,  îndată  s-a  auzit  un  glas, 
zicând:  „Iată,  vine  Preacurata!".  Iar  Sfântul  auzindu-1,  degrab  a  ieşit  din  chilie  în  pridvor, 
şi  iată  o  lumină  mare,  strălucind  mai  mult  decât  soarele,  a  luminat  pe  Sfântul,  şi  îndată  a 
văzut  pe  Preacurata  cu  doi  Apostoli,  cu  Petru  şi  cu  loan,  care  străluceau,  înconjuraţi  de  o 
negrăită  lumină.  Când  a  văzut-o  Sfântul,  a  căzut  cu  faţa  la  pământ,  neputând  suferi  acea 
lumină  strălucitoare.  Atunci,  Preacurata  cu  ale  sale  mâini  s-a  atins  de  Sfântul,  zicându-i: 
„Nu  te  spăimânta,  alesul  Meu!  Iată  am  venit  să  te  cercetez;  căci  s-a  auzit  rugăciunea  ta 
pentru  ucenicii  tăi,  pentru  care  tu  te  rogi.  Şi  pentru  locaşul  tău  să  nu  te  mai  mâhneşti,  căci 
de  acum  înainte  de  toate  va  fi  îndestulat,  nu  numai  în  timpul  vieţii  tale,  ci  şi  după  ducerea 
ta  către  Domnul,  nedepărtată  voi  fi  de  locaşul  tău,  dându-i  toate  cele  trebuincioase  cu 
îndestulare,  păzindu-1  şi  acoperindu-l".  Acestea  zicând,  s-a  făcut  nevăzută.  Iar  Sfântul,  de 
frică  şi  de  cutremur  mare  fiind  cuprins,  se  afla  într-o  stare  de  uimire  a  minţii,  dar  după 
puţin  timp  venindu-şi  în  fire,  a  afiat  pe  ucenicul  său,  de  frică  zăcând  ca  un  mort,  şi  1-a 
ridicat;  după  care  el  a  început  a  se  arunca  la  picioarele  stareţului,  zicând:  „Te  rog,  pentru 
Domnul,  Părinte!  Spune-mi,  cine  s-a  arătat  în  această  minunată  vedenie?  Căci  puţin  a 
lipsit  de  nu  s-a  despărţit  duhul  meu  de  trupeasca-mi  legătură,  din  cauza  acelei  vedenii 
strălucite?".  Iar  Sfântul  se  bucura  cu  sufletul  şi  strălucea  faţa  lui  de  acea  negrăită  bucurie, 
neputând  să  grăiască  mai  mult,  fară  numai  atât:  „Fiule!  Chemă  la  mine  pe  Isaac  şi  pe 
Simeon".  Şi  venind  ei,  le-a  spus  toate  pe  rând,  cum  a  văzut  pe  Preacurata,  Născătoarea  de 
Dumnezeu,  însoţită  de  cei  doi  Apostoh,  şi  ce  i-a  zis  lui.  Acestea  auzindu-le  ei,  se  umplură 
de  bucurie  şi  de  vesehe,  şi  toţi  împreună  au  cântat  Parachsul  Maicii  Domnului;  iar 

Sfântul  Serghie,  toată  noaptea  aceea  a  petrecut-o  afară,  socotind  cu  mintea,  pentru 
milostiva  cercetare  a  Stăpânei  celei  Preacurate. 

După  puţin  timp.  Cuviosul  Serghie  a  trecut  la  cele  veşnice,  fiind  proslăvit  de 
Dumnezeu,  prin  nestricăciunea  trupului,  ce  izvora  bună  mireasmă  şi  prin  nenumărate 
faceri  de  minuni,  spre  mângâierea  celor  cuprinşi  de  suferinţe  şi  spre  slava  lui  Dumnezeu 
(Vieţile  Sfinţilor  25  septembrie). 

Maica  Domnului  dă  înţelepciune  celor  care  se  roagă  ei 

MINUNEA  237  -  Maica  Domnului  dăruieşte  înţelepciune  unui  copil 

nepriceput,  care  ajunge  Episcop 

In  ţara  Saxoniei,  într-o  cetate  care  se  numea  Magdenburg,  era  un  copilandru 
cu  numele  Odon,  care  învăţa  la  şcoală.  Dascălii  lui  totdeauna  îl  pedepseau,  căci  era 
nechibzuit  şi  nepriceput  din  fire.  Odată,  dascălul  său  1-a  bătut  foarte  tare.  Odon  ieşind  de 
la  şcoală,  a  mers  cu  alţi  copii  la  biserică,  unde  şezând  cu  faţa  la  pământ  s-a  rugat  Maicii 
Domnului,  ca  să-i  ajute  la  învăţătură.  Seara  adormind  el,  i  s-a  arătat  Maica  Precista  în  vis 
şi  i-a  zis:  ,Ani  auzit  rugăciunea  ta  şi  am  văzut  supărarea  ta,  iată  îţi  dau  nu  numai  darul 
ştiinţei,  ci  încă,  după  moartea  Episcopului,  care  este  acum  la  biserica  slugii  Mele,  Sfântul 
Mavrichie,  îţi  dau  ţie  locul,  care  rânduială  de  nu  o  vei  chibzui  şi  chivemisi  bine,  vei 
pieri".  Şi  zicând  aceste  cuvinte.  Maica  Precista  s-a  făcut  nevăzută.  A  doua  zi,  Odon 
mergând  la  şcoală,  s-a  arătat  atât  de  ager  la  minte,  încât  a  întrecut  pe  toţi  ceilalţi  copii  la 
învăţătură,  spre  uimirea  şi  nedumerirea  dascălului  său.  Apoi,  învăţând  mai  departe,  a 
devenit  un  om  foarte  înţelept  şi  cu  comportări  alese,  atrăgând  respectul  şi  preţuirea 
cetăţenilor  din  oraşul  său.  De  aceea  mai  târziu,  repauzând  Episcopul  Magdenburgului, 
clerul  şi  poporul  cetăţii  au  ales  în  locul  lui  pe  Odon,  ca  să  le  fie  Episcop,  la  biserica- 
catedrală  a  Sfântului  Mavrichie. 

După  ce  Odon  a  luat  vrednicia  de  Episcop,  n-a  mai  petrecut  cuviincios,  după 
plăcerea  lui  Dumnezeu,  ca  mai  înainte.  Uitând  de  darul  cel  mare  pe  care  1-a  primit  de  la 
Dumnezeu,  nemulţumitorul  nu  păzea  rânduială  şi  canonul  bisericesc;  ci  îşi  făcea  toate 
voile  trupului.  Şi  ce  era  mai  rău,  că  îndrăznea  a  sluji  fără  mustrare  de  conştiinţă  şi 
hirotonisea  pe  alţii,  fiind  desfrânat  şi  necurat. 

Dumnezeu  însă,  aştepta  întoarcerea  şi  îndreptarea  lui.  îi  punea  la  îndemână 
felurite  mijloace,  pentru  a  se  îndrepta  şi  mântui.  într-o  noapte,  după  o  petrecere 
păcătoasă,  a  auzit  de  sus  un  glas  straşnic,  zicându-i:  „Odoane,  Odoane,  conteneşte  de  a 
mai  cădea  în  păcate",  dar  el  a  socotit  aceasta  a  fi  o  nălucire.  Acelaşi  glas  cu  aceleaşi 
cuvinte  i-au  fost  adresate  lui  a  doua  noapte  şi  a  treia  noapte,  însă  el  n-a  vrut  să  ia  aminte 
şi  să  se  pocăiască. 

Dumnezeiasca  judecată  însă  nu  a  mai  răbdat  acea  neruşinare;  ci  1-a  pedepsit 
aspru,  spre  îngrozirea  celor  asemenea  lui,  pentru  a  nu  mai  cuteza  a  se  mai  atinge  de  cele 
Sfmte,  sau  a  le  nesocoti. 

Peste  vreo  trei  luni  de  la  această  înştiinţare,  un  Preot  s-a  închis  în  biserica 
Sfântului  Mavrichie,  pentru  a  se  pregăti  (facându-şi  pravila)  ca  să  slujească  a  doua  zi.  Pe 
când  sta  el  noaptea  la  rugăciune  în  biserică,  a  venit  un  v&it  vijelios,  pe  la  miezul  nopţii, 
care  a  stins  toate  candelele  din  biserică.  Atunci  au  venit  doi  tineri  străluciţi,  care  ţineau  în 
mâini  două  felinare  cu  lumini.  Ei  stătură  înaintea  Altarului:  unul  de  o  parte  şi  altul  de 
cealaltă  parte.  După  aceea  veniră  alţi  tineri  străluciţi,  unii  aştemură  două  covoare  mari 
înaintea  Altarului.  Ceilalţi  puse  pe  covoare  două  Tronuri  strălucite,  de  aur.  Acolo  a  venit 
Hristos  Dumnezeu-Omul,  îmbrăcat  în  haine  arhiereşti,  cu  coroană  împărătească  pe  cap, 
însoţit  de  mulţi  îngeri  şi  de  cei  12  Apostoli.  Hristos  a  şezut  pe  tronul  cel  preaînalt,  iar 
Apostolii  stătură  pe  12  scaune  de  domnie.  După  aceea  a  venit  şi  Maica  Domnului  cu  o 
mulţime  de  fecioare.  Hristos  a  poftit-o  pe  celălalt  tron  de  aur,  unde  a  şezut. 

Hristos  -  Dreptul  Judecător  -  stând  pe  Tronul  slavei  Sale,  a  poruncit  îngerilor 
Săi  ca  să  aducă  pe  Episcopul  Odon,  legat  la  mâini  şi  de  picioare,  ca  pe  un  osândit.  Când  a 
fost  adus  înaintea  Dreptului  Judecător,  Sfântul  Mavrichie,  patronul  acelui  Sfânt  lăcaş  şi 
cei  împreună  ostenitori,  venind,  se  închinară  Domnului,  zicând:  „Judecătorule, 
preadrepte.  Te  rugăm,  pedepseşte  pe  acest  rău-credincios  şi  călcător  de  lege,  care  nu  este 
păstor  ci  lup  răpitor.  Iată,  venitul  bisericii  mele  îl  cheltuieşte  în  petrecerile  şi  voile  sale 
trupeşti".  Acestea  zicând  Sfântul  Mavrichie,  osânditul  cerea  vreme  ca  să  se  pocăiască. 

Domnul  atunci  i-a  zis:  ,Acum  când  a  sosit  sfârşitul  tău,  cauţi  vreme  să  te  pocăieşti?  Ce  ai 
făcut  înainte?  Ai  avut  timp  destul  pentru  îndreptare  şi  mântuire.  De  ce  l-ai  întrebuinţat 
rău?".  In  acel  timp  Maica  Precista,  sculându-se  de  pe  tronul  Său,  a  zis  Fiului  Ei  iubit: 
„Rogu-mă,  Ţie,  Dreptule  Judecător  şi  Fiul  Meu  preadulce,  nu  milui  pe  acest 
nemulţumitor;  ci  pedepseşte-1  după  păcatele  lui". 

Atunci  împăratul  Slavei,  Dreptul  Judecător,  a  poruncit  unui  înger  să-i  taie 
capul.  îndată  după  acestea,  tot  Soborul  acela  ceresc  dimpreună  cu  împăratul  Slavei,  s-a 
făcut  nevăzut.  Biserica  a  rămas  în  întuneric,  ca  mai-nainte  de  vedenie. 

Preotul  încremenit  de  frică,  a  căzut  la  pământ  şi  zăcea  ca  un  mort.  A  doua  zi 
după  ce  s-a  luminat  de  ziuă,  l-au  găsit  încă  zăcând  pe  jos  la  pământ  şi  nu  putea  să  se 
scoale.  Mai  târziu,  venindu-şi  în  fire,  a  spus  toate  câte  le  văzuse.  Clerul  şi  poporul  adunat 
în  biserică,  plini  de  uimire  şi  groază,  ascultară  toate  acestea.  Unii  dintre  dânşii  se  duseră 
în  casa  arhiereului.  Acolo,  într-adevăr  îl  găsiră  cu  capul  tăiat,  zăcând  într-un  lac  de  sânge 
şi  toţi  s-au  înspăimântat  groaznic. 

Nefericitul  Ierarh  a  căzut  în  pedeapsa  Domnului  care  zice:  „De  va  zice  sluga 
aceea  rea,  în  inima  sa:  Stăpânul  meu  va  întârzia  a  veni,  şi  va  începe  a  bate  pe  tovarăşi  şi 
va  mânca  şi  bea  cu  beţivii,  veni-va  Stăpânul  slugii  aceleia  în  ziua  în  care  ea  nu  se  aşteaptă 
şi  în  ceasul  în  care  nu  se  gândeşte.  El  o  va  tăia  din  dregătorie  şi  o  va  face  părtaşă  cu 
făţarnicii:  acolo  va  fi  plânsul  şi  scrâşnirea  dinţilor"  (Matei  24,  48-51).  De  aici  să  ia 
învăţătură,  pe  lângă  Păstorii  sufleteşti  şi  părinţii,  naşii  de  botez  şi  călugării,  care-s 
răspunzători  în  ziua  judecăţii,  de  fii  lor  sufleteşti  şi  trupeşti. 

MINUNEA  238  -  Maica  Domnului  răsplăteşte  cu  darul  cântării  pe  Roman, 

pentru  dragostea  şi  evlavia  lui 

Sfântul  Roman  cântăreţul,  era  de  loc  din  Siria,  cetatea  Emesa.  El  a  fost 
diacon  al  bisericii  din  Berit.  In  zilele  împăratului  Atanasie,  a  mers  la  Constantinopol  şi  a 
rămas  la  biserica  Preasfmtei  Născătoarei  de  Dumnezeu,  ceea  ce  se  zicea  a  lui  Kir.  De 
multe  ori  plecând  de  la  chilia  lui,  se  ducea  la  biserica  Preasfmtei  Născătoarei  de 
Dumnezeu  şi  pururea  Fecioarei  Măria  din  Vlahema.  Acolo  petrecea  toată  noaptea  în 
privegheri,  căci  era  foarte  evlavios  şi  îmbunătăţit,  rugându-se  cu  căldură  şi  smerenie.  El 
avea  o  foarte  mare  evlavie  către  Maica  Domnului.  Odată  la  privegherea  prăznuirii 
Naşterii  Domnului  nostru  lisus  Hristos,  aflându-se  în  biserica  Vlahemei,  fiind  obosit,  a 
adormit  puţin.  Atunci,  a  văzut  în  vedenie  pe  Maica  Precista  ţinând  o  carte  în  mână  şi  îi 
zise:  „Deschide-ţi  gura  ta  şi  mănâncă  această  carte  pe  care  ţi-o  dau".  Atunci  i  s-a  părut  că 
a  deschis  gura  şi  a  înghiţit  cartea  aceea. 

A  doua  zi,  după  ce  s-a  luminat  de  ziuă,  sfântul  Roman,  înţelepţit  la  minte,  s-a 
suit  în  amvon  şi  a  început  a  cânta  cu  multă  evlavie:  „Fecioara  astăzi,  pe  Cel  mai  presus  de 
fiinţă  naşte".  Şi  cu  atât  de  multă  dulceaţă  a  cântat,  încât  s-a  cunoscut  prea  arătat  de  toţi 
cei  ce  l-au  ascultat  că  darul  acela  al  cântării  i-a  venit  lui  din  cer  şi  nu  de  la  oameni.  Toţi  s- 
au  minunat  de  aceasta. 

Acest  Sfânt  cântăreţ  înzestrat  cu  dar  de  sus,  a  alcătuit  condacele  la  praznicile 
Mântuitorului,  ale  Maicii  Domnului  şi  ale  Sfinţilor  mari.  A  alcătuit  peste  o  mie  de 
condace,  care  se  cântă  în  Biserică  (8,  Minunile  Maicii  Domnului  de  Neamţ,  ediţia  1924  şi 
1990). 

MINUNEA  239  -  Maica  Precista  dăruieşte  călugărului  bolnav, 

înţelepciunea  cerută 


Odinioară,  Gherman  Călugărul  fiind  bolnav,  i  s-a  arătat  Maica  Precista,  spre 
care  avea  mare  evlavie  şi  i-a  zis:  „Ce  doreşti?  Sănătate  sau  înţelepciune?".  Gherman 
socotind  bine,  s-a  rugat  să-i  dea  înţelepciune.  Şi  înţelepciune  i-a  dat. 

Prin  acea  înţelepciune  dăruită  de  sus,  el  a  învăţat  şi  ştia  bine:  eleneşte, 
latineşte  şi  evreieşte,  încât  nu  se  afla  nimeni  în  acea  vreme  care  să  ştie  aşa  de  bine  ca  el 
(145,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  240  -  Prunca,  îndată  după  naştere,  preamărea  pe  Maica 

Precista 

Crăiasa  ungurească,  Ringala,  îndată  ce  s-a  născut,  a  început  a  preamări  pe 
Maica  Precista,  zicând:  „Bucură-te,  împărăteasă  Cerească"  (146,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  241  -  Maica  Precista  ajuta  pe  Sfântul  Grigore  al  Neocezareei, 

să  cunoască  adâncul  credinţei 

într-o  noapte,  pe  când  Sfântul  Grigore  cugeta  adânc  asupra  tainelor  credinţei 
creştineşti,  a  venit  deodată  o  strălucire  dumnezeiască  şi  s-a  luminat  toată  casa,  mai  mult 
decât  dacă  ar  fi  luminat  soarele.  Atunci  a  văzut  o  femeie  preaîncuviinţată,  frumoasă  şi 
minunată,  şi  aproape  de  ea  un  bătrân  preacinstit  şi  cucernic.  Se  minuna  Grigore  şi  socotea 
în  mintea  lui,  cum  că  această  femeie  preacinstită  ar  fi  împărăteasa  îngerilor,  dar  pe  bătrân 
n-a  putut  să-1  cunoască  cine  este,  până  când  Preasfânta  nu  i-a  zis  lui:  „Ioane,  ucenicule  al 
Fiului  şi  Stăpânului  meu  şi  cela  ce  eşti  numit  cu  numele  preamăririi,  arată  taina 
adevăratei  credinţe  lui  Grigore  acesta,  iubitul  rob  al  învăţătorului  tău,  ca  să  înţeleagă 
adâncul  cuvântării  de  Dumnezeu,  pentru  ca  să  nu-1  biruiască  vreun  eretic  cândva". 

Acestea  auzindu-le  Sfântul,  a  cunoscut  cum  că  a  fost  loan  Evanghelistul,  care 
a  venit  cu  Preasfânta  Născătoare  de  Dumnezeu,  ca  să-1  înveţe  mărturisirea  cea  drept- 
slăvitoare  a  credinţei,  pentru  că  în  vremea  aceea  erau  mulţi  eretici  şi  cu  cuvintele  lor  cele 
amăgitoare  înşelau  pe  mulţi  şi  îi  trăgeau  la  dogmele  lor  cele  răzvrătite.  Sfântul  Grigore  a 
făcut,  din  acea  învăţătură,  regula  cuvântărilor  sale.  Simbolul  acesta  1-a  lăsat  bisericii  sale, 
care  1-a  păstrat  cu  mare  sfinţenie,  contra  ereziei  arienilor  şi  semiarienilor.  In  simbolul 
acesta.  Taina  Preasflntei  Treimi  era  explicată  foarte  lămurit  (9,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  242  -  Maica  Precista  a  încredinţat  pe  îndoielnic  care-i 

adevărata  credinţă 

In  Bononia  era  un  copilandru,  care  se  chema  Raneff.  Acela  fiind  creştin,  a 
început  a  se  îndoi  în  credinţa  sa.  El  se  tot  frământa  mereu  cu  mintea,  zicând  în  sine: 
„Oare  care-i  adevărata  credinţă?  Cea  evreiască,  cea  păgânească,  ori  cea  creştinească?". 
Şi,  mai,  mai,  voia  să  lase  legea  creştinească  şi  să  se  ducă  la  cea  evreiască! 

Atunci  i  s-a  arătat  Maica  Precista  şi  1-a  încredinţat  pe  copilandru,  că:  credinţa 
creştinească  este  adevărata  credinţă,  care  foloseşte  şi  mântuieşte  pe  cei  care  o  ţin  cum  se 
cade.  Celelalte  credinţe:  evreiască  şi  păgânească,  sunt  păgubitoare  şi  primejdioase 
mântuirii  sufletelor  (148,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  243  -  Cel  simplu,  cu  mintea  rostind  rugăciunea  „Bucură-te 

Mărie",  proslăvit  după  moarte 

In  cetatea  Romei  era  un  om  cu  numele  loan,  foarte  evlavios  şi  bogat,  dar  avea 
mintea  lui  atât  de  greoaie,  că  nu  putea  să  înveţe  carte  nicidecum  şi  nici  măcar  o  rugăciune 
pe  care  să  o  zică  după  rânduiala  creştinilor.  Pentru  aceasta  s-a  dus  într-o  mănăstire  şi, 
dăruind  acolo  toate  câte  erau  ale  lui,  s-a  făcut  monah  pentru  ca  să-1  înveţe  fraţii  carte. 
Pentru  dragostea  şi  pentru  bogăţia  pe  care  o  avea,  l-au  primit  cu  dragoste  şi  toţi  îi  spuneau 
Psalmi  şi  rugăciuni,  însa  el  nu  putea  să  înveţe  nimic. 

Atunci  un  frate  iscusit  şi  cu  fapte  bune,  citindu-i  lui  toate  rugăciunile,  una 
câte  una,  1-a  întrebat  care  din  toate  i  s-a  părut  mai  frumoasă,  ca  să-1  înveţe,  el  a  zis  că 
aceea:  „Bucură-te  Mărie"  i-a  plăcut  mai  mult.  Punând  multă  osteneală,  după  multă  vreme 
a  învăţat  închinăciunea  îngerească,  adică  aceasta:  „Născătoare  de  Dumnezeu  Fecioară, 
Bucură-te,  ceea  ce  eşti  plină  de  dar.  Mărie,  Domnul  este  cu  tine.  Binecuvântată  eşti  Tu 
între  femei  şi  binecuvântat  este  rodul  pântecelui  Tău,  că  ai  născut  pe  Mântuitorul 
sufletelor  noastre". 

Şi  s-a  umplut  de  multă  bucurie  şi  veselie  că  a  învăţat  această  închinăciune 
îngerească,  încât  se  părea  că  a  găsit  o  comoară  de  mult  preţ.  Şi  în  toată  vremea  alt  cuvânt 
nu  zicea,  decât  numai  acesta:  ,3ucură-te,  ceea  ce  eşti  plină  de  dar.  Mărie".  Pentru  aceasta 
toţi  fraţii  i-au  scos  poreclă,  zicându-i:  „Bucură-te  Mărie",  de  care  el  însă  mult  se  veselea 
şi  totdeauna  se  ruga  către  pururea  Fecioara,  zicând  această  închinăciune  îngerească  cu 
bucurie  şi  vesehe  neasemănată.  Şi  aceasta  a  zis-o  pururea  pomenitul,  până  în  ceasul  în 
care  i-a  ieşit  fericitul  lui  suflet. 

Iar  după  ce  i-au  cântat  prohodul  după  rânduială,  l-au  îngropat  într-un  loc 
deosebit,  pentru  că  sfinţitele  lui  moaşte  au  răspândit  bună  mireasmă,  care  nu  s-a 
împuţinat  după  ce  l-au  acoperit,  ci  încă  mai  mult  creştea  în  fiecare  zi.  Şi  simţeau  fraţii  un 
miros  de  negrăită  bună  mireasmă.  Când  i-au  făcut  pomenirea  cea  de  nouă  zile,  au  văzut  o 
minune  preaslăvită  şi  s-au  înspăimântat.  Şi  anume:  a  răsărit  din  mormântul  lui  un  crin 
preafrumos,  şi  pe  fiecare  frunză  erau  scrise  aceste  cuvinte  cu  slove  de  aur:  „Bucură-te, 
ceea  ce  eşti  phnă  de  dar.  Mărie".  Şi  buna  mireasmă  a  crinului  aceluia  nu  se  asemăna  cu 
nici  o  floare  pământească. 

Iar  egumenul  a  zis  fraţilor:  „Iubiţii  mei!  Din  lucrul  acesta  minunat  putem 
cunoaşte  ce  mare  sfinţenie  a  avut  fericitul  acesta  şi  cât  de  multă  dragoste  către  Doamna 
noastră!  Cu  cuviinţă  este  să  vedem  şi  rădăcina  acestui  crin,  pentru  ca  să  înţelegem  cu  ce 
daruri  se  răsplăteşte  acel  care  iubeşte  din  toată  inima  pe  pururea  Fecioara  Măria".  Şi 
săpând  mormântul,  au  văzut  cum  că  crinul  a  crecut  din  gura  Cuvinciosului  şi  s-au 

înspăimântat.  Iar  poruncind  egumenul  ca  să  se  desfacă  sfintele  moaşte,  au  văzut  cum  pe 
inima  lui  era  icoana  Preasfintei  Născătoarei  de  Dumnezeu  şi  mult  s-au  înspăimântat. 
Luând  cu  litanie  şi  cu  tămâieri  acel  sfinţit  crin,  l-au  aşezat  la  loc  de  cinste,  împreună  cu 
sfintele  moaşte.  Şi  toţi  îl  cinsteau  şi  se  cucemiceau  de  el,  pentru  dragostea  Maicii  lui 
Dumnezeu.  Pentru  ale  cărei  rugăciuni,  să  dea  Dumnezeu  să  ne  învrednicim  şi  noi  de 
fericirea  cea  cerească.  Amin  (29,  Minunile  Maicii  Domnului  de  Neamţ,  ediţia  1924  şi 
1990). 


MINUNEA  244  -  Maica  Domnului  înţelepţeşte  pe  cel  ce  din  simplitate  se 

îndoia  de  fecioria  Ei 

După  700  de  ani  de  la  întruparea  Domnului  nostru  lisus  Hristos,  era  un 
pustnic,  atenian  de  neam,  înţelept  în  scripturi,  dar  în  fapta  bună  şi  mai  înţelept,  cu  numele 
Eghidie  care,  după  moartea  părinţilor  săi,  împărţind  la  săraci  averile  sale,  a  plecat  din 
patria  sa.  Călătorind  el  la  Ierusalim,  după  ce  s-a  închinat  Sfintelor  Locuri,  s-a  dus  în 
părţile  cele  mai  dinăuntru.  Iar  acolo,  găsind  o  peşteră  cu  un  izvor  limpede  şi  cu  vreo 
câţiva  copaci,  i-a  plăcut  mult  liniştea  locului  aceluia.  Şi  rămânând  acolo,  petrecea 
pustniceşte,  fiind  hrănit  de  o  cerboaică,  care  cu  dumnezeiască  voie  se  ducea  la  el  de  o 
mulgea  şi  cu  laptele  ei  şi  cu  buruieni  se  hrănea. 

Prin  apropierea  acelui  loc,  într-o  cetate  oarecare  se  afla  un  dascăl,  întru  a 
cărei  minte,  diavolul  cel  ucigător  de  oameni  semănase  neghina  îndoirii  despre  fecioria 
Preasfintei  Născătoare  de  Dumnezeu,  căci  îşi  zicea  în  mintea  lui:  Cum  poate  să  fie  Maică 
şi  Fecioară?  Şi  se  silea  sărmanul  dascăl  să  scoată  această  drăcească  gândire  din  mintea  sa, 
dar  nu  izbutea. 

Auzind  că  pustnicul  cel  mai  sus  zis  avea  darul  lui  Dumnezeu  şi  înţelepciunea 
omenească,  s-a  dus  la  dânsul,  pentru  ca  sa  vadă,  de  l-ar  putea  izbăvi  cumva  de  hula  aceea 
pe  care  o  avea  în  mintea  lui. 

Iar  când  era  aproape  de  chilia  Awei  Eghidie  ca  la  trei  stadii  (ca  din 
dumnezeiescul  dar),  a  ieşit  Cuviosul  întru  întâmpinarea  lui,  pentru  că  a  cunoscut  venirea 
dascălului  şi  gândul  inimii  lui. 

Când  s-au  apropiat  unul  de  altul,  dascălul  heretisindu-1  (salutându-1)  pe 
sfântul,  i-a  făcut  metanie  până  la  pământ,  însă  cuviosul,  drept  răspuns,  lovind  cu  toiagul 
într-o  piatră,  a  zis  cu  mare  glas:  „Fecioară  mai  înainte  de  naştere".  Şi  îndată  a  răsărit 
dintr-acea  piatră  un  crin  foarte  fiumos  la  vedere,  iar  la  miros  cu  neasemănată  bună 
mireasmă.  Atunci  lovind  a  doua  oară  în  piatră,  a  zis:  „Fecioară  în  naştere".  Şi  a  răsărit  un 
alt  crin  asemenea  celui  de  mai  înainte.  Apoi,  lovind  a  treia  oară  cu  toiagul  în  piatră  şi 
zicând:  „Şi  după  naştere  fecioară  a  rămas",  îndată  a  răsărit  alt  crin  asemenea 
preaminunat.  După  care  Cuviosul  s-a  întors  la  chilia  sa,  nemaivorbind  nicidecum  alt 
cuvânt. 

înspăimântându-se  dascălul  de  o  facere  de  minuni  ca  aceasta,  s-a  izbăvit  de 
ispită.  Şi  a  propovăduit  tuturor  minunea,  pentru  ca  să  se  proslăvească  Preacurata 
Fecioară,  Maica  lui  Dumnezeu.  Pentru  ale  cărei  rugăciuni  să  dobândim  şi  noi  împărăţia 
Cerului!  Amin  (41,  Minunile  Maicii  Domnului  de  Neamţ,  ediţia  1924  şi  1990). 


295 


Minunile  Maicii  Domnului  făcute  celor  bolnavi 


MINUNEA  245  -  Bogatul  a  scăpat  de  boală,  numai  după  ce  a  întors  satul 

răpit 

Odinioară,  un  om  bogat  a  luat  cu  sila  un  sat  care  era  închinat  Maicii 
Domnului.  Episcopul  Genomenului,  Domos,  de  multe  ori  i-a  adus  aminte  bogatului  să 
iasă  din  sat,  dar  el  nu  asculta. 

După  aceea  l-au  apucat  pe  acel  bogat  hrăpăreţ  nişte  friguri,  care-1  torturau 
groaznic.  Zăcând  el  aşa  pe  pat,  unde-1  scuturau  frigurile,  i  s-a  arătat  într-o  noapte  Maica 
Domnului,  având  în  mână  un  ciocan  de  fier.  Cu  acel  ciocan  1-a  lovit  în  frunte  şi  1-a 
vătămat. 

Bogatul,  cunoscându-şi  păcatul  său,  a  dat  înapoi  satul  acela  Episcopului 
Domos  şi  pe  lângă  sat  i-a  mai  dat  şi  alte  multe  daruri.  Astfel,  după  ce  a  înapoiat  ceea  ce  a 
răpit,  bogatul  s-a  făcut  sănătos,  prin  rugăciunile  Maicii  Domnului.  Dar  urmele  loviturii 
din  frunte  s-a  cunoscut  până  la  moarte  (150,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


296 


MINUNEA  246  -  Copilul  bubos  s-a  vindecat  prin  Maica  Domnului 


Un  copil,  care  se  chema  Adam,  era  stricat  pe  faţă  de  bube.  Bubele  acelea 
răspândeau  în  jur  un  miros  aşa  de  urât,  încât  la  şcoală  copiii  nu  puteau  să  stea  pe  lângă 
dânsul.  Acest  băiat  avea  multă  evlavie  către  Maica  Domnului.  Mergând  la  şcoală,  el  intra 
mai  întâi  în  biserică.  Acolo  se  ruga  Maicii  Domnului,  zicând:  „Bucută-te  ceea  ce  eşti 
plină  de  bucurie.  Domnul  este  cu  tine".  Aşa  făcea  el  în  toate  zilele. 

Intr-0  noapte  părându-i-se  copilului  că  a  bătut  toaca,  a  venit  la  biserică  pentru 
a  asculta  slujba  Utreniei.  Ajungând  aici,  a  aflat  uşa  încuiată.  După  obiceiul  lui  a 
îngenunchiat  în  tinda  bisericii  şi  s-a  rugat  Maicii  Precistei,  înainte  icoanei  Ei  de  acolo. 
Când  s-a  sculat  de  la  rugăciune,  a  văzut  uşile  bisericii  deschise  şi  înăuntru  bisericii 
lumină  mare.  îndată  intră  în  biserică  să  se  roage.  Acolo  a  văzut  pe  Maica  Precista,  însoţită 
de  o  mulţime  de  fecioare.  Ea  şedea  pe  un  tron  strălucit.  Văzând  băieţaşul  venit  în  biserică 
pentru  a  se  ruga  şi  a  cere  cele  de  folos,  îi  zise:  „Fiule!  Pentru  ce  nu  te  îngrijeşti  ca  să-ţi 
vindeci  boala  capului  tău?".  Copilul  a  răspuns  „Doamna  mea,  mult  s-au  ostenit  părinţii 
mei,  rudeniile  şi  prietenii  mei  să  mă  vindece,  dar  toate  îngrijirile,  doctorii  şi  doctoriile,  nu 
m-au  vindecat".  Preasfânta  Doamnă  îi  zise:  „Mă  cunoşti  tu  pe  mine,  cine  sunt?".  Copilul 
i-a  răspuns:  „Nu  te  cunosc.  Stăpână!".  Doamna  i-a  zis  iarăşi:  „Eu  sunt  Maica  lui  lisus 
Hristos.  Pentru  că  ai  bună  obişnuinţă  a  te  ruga,  am  venit  aici  ca  să  te  vindec".  Acestea 
zicând,  i-a  făcut  semn  să  se  apropie.  Apoi,  punându-şi  mâna  pe  capul  lui,  a  zis:  „In 
numele  Tatălui  şi  al  Fiului  şi  al  Sfântului  Duh.  Să  fie  sănătos  capul  tău,  şi  niciodată  să  nu- 
1  mai  doară  până  la  moarte,  pentru  evlavia  ce  o  ai  către  mine". 

După  aceea.  Maica  Domnului,  cu  fecioarele  care  o  însoţeau,  s-a  înălţat  la 

ceruri.  Copilul  Adam  a  rămas  acolo  în  biserică,  sănătos.  După  ce  a  terminat  şcoala,  s-a 

dus  la  mănăstire  şi  s-a  făcut  monah.  Acolo  a  slujit  Făcătoarei  lui  de  bine,  cu  trup  şi  suflet 

în  toate  zilele  vieţii  sale.  După  trecerea  din  viaţa  aceasta,  sufletul  lui  a  fost  dus  de  îngeri 

în  ceruri,  unde  pururea  preamăreşte  pe  Domnul  Dumnezeu  lisus  Hristos  şi  pe  Maica  Sa 

Preacurată  dimpreună  cu  ostile  îngereşti  şi  cu  toţi  Sfinţii  în  vecii  vecilor.  Amin  (151, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  247  -  Creştinul  hagiu  vindecat  de  Maica  Precista 

Un  creştin  din  cetatea  Monaco  fusese  la  Ierusalim.  Pe  când  se  întorcea  de 
acolo  la  casa  sa,  s-a  îmbolnăvit.  S-a  dus  la  doctori,  a  luat  doctorii,  dar  totul  a  fost  în 
zadar.  în  acel  timp,  un  om  oarecare,  creştin  evlavios,  1-a  învăţat  să  meargă  şi  să  se  închine 
Maicii  Precistei,  înaintea  icoanei  Preasfinţiei  Sale  de  la  Gali  şi  astfel  s-a  folosit.  Din  acel 
ceas,  bolnavul  a  început  să  se  roage  Maicii  Precistei  cu  multe  lacrimi.  In  acea  clipă  a 
văzut  pe  Maica  Precista  stând  lângă  dânsul.  Ea  ţinea  într-o  mână  pe  Pruncul  Hristos 
Dumnezeu-Omul;  iar  în  cealaltă  mână  o  făclie  aprinsă.  Ea  îndată  1-a  binecuvântat  şi 
bolnavul  s-a  vindecat  de  boala  sa.  Bolnavul  văzându-se  vindecat,  s-a  dus  în  cetatea 
Galilor,  mulţumind  mereu  Maicii  Precistei  pentru  vindecare  şi  pentru  sănătatea  pe  care  i- 
a  dat-o  (152,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  248  -  Maica  Precis  ta  vindecă  un  morar  de  lâncezie 


In  satul  Lublin,  din  ţara  Niderlandei,  era  un  morar,  care  căzuse  în  lincezie. 
Bietul  om  se  va  fi  căutat  el  şi  prin  babe  şi  prin  doctori,  dar  zadamic;  de  boala  lui  nu  putea 
nicidecum  scăpa.  Nemaiavând  nici  o  nădejde  de  izbăvire  prin  oameni,  a  alergat  la 
ajutorul  lui  Dumnezeu  şi  al  Maicii  Precistei.  El  a  început  să  se  roage  zilnic  Maicii 
Precistei  să-1  ajute  în  acea  nevoie,  a  se  mântui  din  acea  suferinţă.  Mai  ales  s-a  rugat  la 
praznicul  Adormirii  Maicii  Domnului.  Intr-o  noapte,  pe  când  se  ruga,  i  s-a  arătat  Maica 
Precista,  însoţită  de  multe  fecioare  şi  i-a  zis:  „Ţi-am  auzit  suspinurile  tale  cele  grele  şi 
plângerile  amare.  Pentru  aceea  am  venit  să-ţi  dau  ajutor.  Porunceşte  la  ai  tăi,  să  te  ducă  la 
biserică,  la  Altarul  meu".  Morarul,  făcând  aşa  cum  1-a  învăţat  Maica  Precista,  s-a 
vindecat  de  acea  boală,  devenind  iarăşi  sănătos  (153,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  249  -  Maica  Precista  izbăveşte  pe  un  copil,  viitor  Episcop,  de  o 

groaznică  vedenie 

Eschin,  Episcopul  Domnului,  la  vârsta  de  12  ani,  a  fost  trimis  de  părinţii  lui  la 
învăţătură,  în  ţara  Saxoniei.  Ajungând  acolo,  s-a  îmbolnăvit  foarte  greu.  In  acea  vreme,  a 
avut  o  vedenie  în  care  i  s-a  părut  că  cineva  1-a  rupt  şi  1-a  aruncat  într-un  cuptor  de  foc, 
unde  a  început  să  ardă.  Acolo  fiind,  a  văzut  nişte  uşi  foarte  strâmte.  Prin  acele  uşi  a  fugit 
foarte  repede  afară  din  cuptorul  acela  înfocat  şi  a  ajuns  la  un  foişor  foarte  frumos.  Acolo 
a  văzut  pe  Maica  Precista  şezând  pe  tronul  ei  împărătesc.  Ea  1-a  dojenit  şi  1-a  gonit. 

pentru  că  niciodată  nu  rostise  cu  gura  sa  cântarea  îngerilor:  „Bucură-te,  ceea  ce  eşti  plină 
de  bucurii,  Domnul  este  cu  tine". 

Copilul  s-a  rugat  şi  a  făgăduit  Maicii  Precistei,  că-şi  va  aduce  aminte 
întotdeauna  de  Dânsa,  în  rugăciunile  sale.  Astfel,  cu  ajutorul  Preasfinţiei  Sale,  s-a  mântuit 
de  acea  groaznică  vedenie  şi  de  boala  pe  care  o  avea  asupra  lui.  Trăind  o  viaţă  plină  de 
credinţă  şi  fapte  bune,  cu  timpul  a  fost  ales  Episcop  (Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  250  -  Necinstitoml  sărbătorii  trăznit...  apoi  vindecat  de  Maica 

Domnului  prin  sfântul  Ipolit 

Un  creştin  uşuratic,  anume  Petru,  a  plecat  cu  plugul  în  ţarină  în  sărbătoarea 
Sfintei  Măria  Magdalena,  la  a  cărei  biserică  se  prăznuia  hramul.  Ajuns  acolo,  s-a  apucat 
de  arat,  zicând  diferite  vorbe  deşarte.  Pe  când  ara  el  aşa,  cu  multă  îndărătnicie  şi 
obrăznicie,  un  fulger  puternic  s-a  coborât  din  cer  şi  1-a  trăsnit.  Trăsnetul  i-a  ars  plugul, 
boii  şi  pe  Petru.  Pe  Petru  1-a  ars  trăsnetul  până  la  vine  şi  oase.  Necredinciosul  Petru,  în 
acea  grea  boală  şi  suferinţă,  a  poruncit  să-1  ducă  la  biserica  Sfintei  Măria  Magdalena,  a 
cărei  sărbătoare  o  necinstise  cu  aratul  lui.  Acolo,  prin  rugăciunile  făcute  de  preoţii 
bisericii  înaintea  lui  Dumnezeu  şi  a  Sfintei  Măria  Magdalena,  s-a  mai  potolit  focul  ce 
ardea  în  trupul  lui,  dar  la  sănătatea  lui  cea  dinainte  tot  nu  şi-a  revenit.  Atunci,  cei  de 
aproape  ai  lui  s-au  sfătuit,  să-1  ducă  la  biserica  Preasfintei  Născătoarei  de  Dumnezeu  şi 
pururea  Fecioarei  Măria,  în  care  se  făceau  multe  minuni.  In  noaptea  ce  a  urmat  după  ce  1- 
au  dus  pe  dânsul  în  biserică,  i  s-a  arătat  lui  Maica  Precista,  împreună  cu  Sfântul  Ipolit. 
Dânsa  a  poruncit  Ierarhului  Ipolit  să-1  tămăduiască  pe  Petru.  După  porunca  Maicii 

Domnului,  Sfântul  Ipolit  1-a  tămăduit  îndată  (155,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  251  -  Maica  Domnului  a  vindecat  pe  Episcopul  care  se  ruga  Ei 

Radvod,  Episcopul  Trachetenului,  totdeauna  se  ruga  Maicii  Precistei.  Mai  pe 
urmă  îmbolnăvindu-se  greu,  i  s-a  arătat  lui  Maica  Preasfântă  şi  1-a  tămăduit  de  boala  sa 
(157,  Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  252  -  Maica  Precis  ta  se  ruga  lui  Hristos  să  ia  bolile  de  pe 

oameni 

In  cetatea  Svesion  din  Franţa,  un  copil  de  1 1  ani  era  ţinut  de  o  boală  grea.  El 
se  ducea  adeseori  la  biserică  împreună  cu  părinţii  lui,  unde  se  ruga  Domnului  şi  Maicii 
Lui,  ca  să  capete  vindecare. 

într-o  zi  de  sărbătoare,  pe  când  se  ruga  împreună  cu  clerul  şi  tot  poporul, 
băiatul  a  strigat:  văzut  pe  Maica  Precista  rugându-se  Fiului  Ei  iubit,  lisus  Hristos 
Dumnezeu-Omul,  ca  să  ia  bolile  de  pe  oameni",  pentru  că  în  acea  vreme  erau  multe  boli 
în  lume. 

Hristos  ascultând-o,  a  răspuns:  „Maica  Mea,  fie  voia  Ta"  (158,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  253  -  Maica  Precista  vindecă  de  boală  pe  un  paşă  turcesc 


Corcatus,  paşă  turcesc,  era  cuprins  de  o  boală  grea.  Ascultând  sfatul  bun  al 
unui  Preot  creştin,  s-a  închinat  Maicii  Precistei,  înaintea  icoanei  Ei  de  la  biserica  Lavrei. 
După  rugăciunea  făcută  cu  credinţă,  paşa  s-a  vindecat  de  boala,  pe  care  doctorii  acelei 
vremi,  n-au  putut-o  vindeca.  Incredinţându-se  de  sănătatea  care  venise  după  rugăciunea 
făcută,  a  cunoscut  căci  cu  adevărat.  Maica  Precista  1-a  vindecat  (159,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  254  -  Maica  Domnului  vindecă  o  fecioară  de  boala  ciumei 


O  fecioară  creştină,  care  se  numea  Colomba,  din  cetatea  Mediolanului,  o 
lovise  boala  ciumei.  Biata  fecioară  zăcea  pe  patul  ei  şi  era  gata  să  moară.  In  acel  timp  i  s- 
a  arătat  ei  Maica  Precista  şi  a  uns-o  cu  untdelemn  din  cer.  Atunci,  îndată  s-a  vindecat  de 
boala  ciumei,  sculându-se  din  patul  zăcerii  şi  facându-se  deplin  sănătoasă  (160,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  255  -  Maica  Domnului  scapă  de  moarte  pe  Episcopul  Teodor 

otrăvit  de  vrăjmaşi 


Nişte  oameni  răi,  vrând  a-1  omorî  pe  Sfântul  Teodor,  Episcopul  cetăţii 
Anastasi,  i-au  dat  otravă.  îndată  după  ce  a  băut  otrava,  s-a  îmbolnăvit  greu.  Era  gata,  gata 
să  moară.  El  avea  în  mare  cinste  pe  Maica  Precista,  care  îi  era:  ctitoră  şi  bună  ocrotitoare. 
Văzându-1  în  acea  mare  primejdie,  pe  cel  ce  se  ruga  ei  în  toată  vremea.  Maica  Precista  i  s- 
a  arătat  şi  1-a  izbăvit  din  acea  primejdie  de  moarte  (162,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  256  -  Pentru  un  păcat  al  neascultării.  Preacurata  nu  a  luat  pe 

preot  la  cer 

In  cetatea  Paterbona,  din  ţara  Coloniei,  era  un  preot  anume  Petru.  Acest  preot 
avea  în  foarte  mare  evlavie  pe  Maica  Domnului. 

Odinioară  s-a  îmbolnăvit  greu.  Era  aproape  gata  să  moară.  Atunci  i  s-a  arătat 
Maica  Preacurată  şi  i-a  zis:  „Ai  să  mai  rămâi  încă  în  trup  şi  să  vieţuieşti  pe  pământ". 
Maica  Preasfântă  nu  1-a  luat  cu  sine  la  cer,  după  cum  dorea  el,  pentru  că  avea  în  sine  un 
păcat  al  neascultării  (164,  Minunile  Maicii  Domnului  400,  de  profesor  Dumitru  Stănescu, 
ediţia  1925). 

MINUNEA  257  -  Maica  Domnului,  arătându-se  în  slavă  cerească, 
izbăveşte  de  nebunie  şi  converteşte  pe  un  tătar 


Un  tătar  era  cuprins  de  lingoare  şi  avea  crize  foarte  mari.  Odată  adormind  toţi 
cei  ce  erau  cu  dânsul,  el  a  fugit  în  pustii  şi  a  umblat  nebun  trei  zile.  A  patra  zi  şi-a  venit  în 
fire  şi  a  văzut  o  lumină  mare,  sus  pe  munte.  Suind  el  pe  muntele  acela,  a  văzut  un  împărat 
minunat  şezând  într-un  scaun  de  aur,  iar  de-a  dreapta  lui  a  văzut-o  pe  Precista, 
înconjurată  de  lumină  nespusă,  şezând  în  scaun  tot  de  aur.  Şi  era  locul  acela  plin  de 
îngeri,  iar  feţele  lor  străluceau  ca  stelele.  îndată  a  trimis  împăratul  o  slugă  de  1-a  îmbrăcat 
cu  o  haină  (căci  era  gol)  şi  1-a  dus  la  împăratul,  care  i-a  zis:  „Eu  sunt  Dumnezeul 
creştinesc,  împăratul  şi  Dumnezeul  cel  de  veci".  După  aceea  un  ostaş,  călare  pe  un  cal 
alb,  1-a  luat  pe  dânsul  şi  1-a  dus  în  oastea  tătarilor.  Acolo  1-a  însoţit  trei  zile,  apoi  nu  1-a 
mai  văzut.  Tătarul  acela  a  căutat  între  poporul  său  doi  preoţi  creştineşti,  şi  după  porunca 
lui  Hristos,  învăţând  de  la  dânşii  credinţa  creştinească,  s-a  botezat  dimpreună  cu  mai 
mulţi  tătari  şi  aşa  au  petrecut  viaţă  sfântă  (200,  Minunile  Maicii  Domnului  400,  de 
profesor  Dumitru  Stănescu,  ediţia  1925). 

MINUNEA  258  -  Un  orb,  chemând  numele  Maicii  Domnului,  îşi  recapătă 

vederea  şi  ruşinează  pe  evrei 


In  vremea  lui  Bonifatie,  papa  Romei,  care  a  cerut  de  la  Foca  împăratul,  o 
capişte  păgânească  ce  se  chema  Panteon  şi  au  închinat-o  în  cinstea  Precistei,  a  fost  în 
Roma  o  mare  ceartă  între  creştini  şi  între  evrei,  despre  întruparea  Domnului  nostru  lisus 
Hristos.  Evreii  ziceau  că  nu  poate  fi  un  lucru  ca  acesta,  ca  o  fecioară  să  nască,  iar  creştinii 
stăruiau  în  credinţa  lor. 

Era  în  vremea  aceea  un  orb  din  naştere,  care  cu  multă  înţelepciune  combătea 
pe  evrei,  susţinând  întruparea  lui  Hristos  din  Preacurata  şi  pururea  Fecioara  Măria, 
Născătoarea  de  Dumnezeu.  Evreii  neputând  să-i  stea  împotrivă,  au  început  a  râde  de  orb, 
zicându-i:  „Dacă  Hristosul  tău  ar  fi  Dumnezeu,  ţi-ar  da  şi  ţie  vederea,  orbule!".  La  care 
orbul  le -a  răspuns:  „Aşteptaţi  până  în  trei  zile,  şi  veţi  vedea  prin  mine,  puterea  lui 
Dumnezeu". 

Peste  trei  zile,  la  praznicul  Preasfmtei  Născătoare  de  Dumnezeu,  s-au  adunat 
în  biserică  soborul  bisericesc  în  frunte  cu  papa  Bonifatie,  drept-credincioşii  creştini  din 
Roma,  deasemeni  şi  un  număr  mare  de  evrei,  cu  care  urma  să  se  discute  despre  întruparea 
Domnului  nostru  lisus  Hristos.  Din  porunca  lui  Bonifatie,  în  biserică  era  prezent  şi  orbul 
acela.  După  ce  a  început  Sfânta  Liturghie,  orbul  acela  s-a  rugat  cu  credinţă  Maicii 
Domnului,  după  care  a  încheiat  cu  cuvintele:  „Bucură-te  Preasfântă  Născătoare  de 
Dumnezeu  şi  Pururea  Fecioară  Mărie!".  In  acel  moment  i  s-au  deschis  ochii  orbului  şi 
vedea.  Creştinii  văzând  această  mare  minune,  au  început  a  striga  cu  glas  mare:  „Slavă  ţie 
Dumnezeul  nostru,  slavă  ţie",  iar  evreii  au  crezut  şi  ei  în  Hristos.  Puţini  dintre  ei,  care  au 
rămas  în  necredinţă,  îngrozindu-se  au  fiigit  din  Roma  (202,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  259  -  O  fecioară  vătămată  de  farmece,  se  vindecă  rugându-se 

la  icoana  Maicii  Domnului 


Varvara,  fiind  fennecată  de  nişte  oameni  răi,  nu  puteau  doctorii  în  nici  un 
chip  să  o  vindece.  Odinioară  aflându-se  în  satul  Rostoc,  i  s-a  arătat  ei  o  fecioară  de  mare 
cinste,  şi  i-a  zis:  „Du-te  la  catedrala  din  Măgura,  acolo  vei  afla  icoana  Precistei  ţinând  pe 
Hristos  în  braţe;  cu  ajutorul  ei  vei  dobândi  sănătatea",  apoi  a  dispărut.  Varvara  făcând  aşa 
cum  i  s-a  poruncit,  adică  rugându-se  Maicii  lui  Dumnezeu  cu  credinţă,  s-a  vindecat  de 
acea  boală  (259,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  260  -  Cu  ajutorul  Maicii  Domnului  s-au  izbăvit  de  ciumă 

Odinioară,  pe  timpul  Sfântului  Grigorie  cel  Mare,  în  Roma  a  bântuit  ciuma. 
De  ziua  Sfintelor  Paşti,  Sfântul  a  poruncit  să  se  scoată  icoana  Maicii  Domnului  şi  să  se 
facă  litanie  pe  uliţele  cetăţii.  Făcându-se  lucrul  acesta,  pe  unde  se  purta  icoana  Precistei, 
de  acolo  ieşea  ciuma,  pentru  care  oamenii  s-au  bucurat  şi  au  lăudat  pe  Dumnezeu 
mulţumind  lui  Hristos  şi  Preacuratei  sale  Maici.  In  acel  timp  s-a  auzit  din  cer  un  cor 
îngeresc,  cântând  cântări  de  laudă  Preacuratei  Fecioare,  împărăteasa  cerului,  astfel: 
„Veseleşte-te,  Aliluia!  Căci  acela  pe  care  l-ai  purtat.  Aliluia,  Aliluia,  a  înviat  precum  a 
zis.  Aliluia"  (265,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  261  -  Nizor  tâlharul  atras  la  pocăinţă  printr-o  minune  făcută  în 

biserica  Maicii  Domnului 


Intr-un  ostrov  care  se  chema  Păros,  un  arap,  tâlhar  de  mare,  care  se  chema 
Nizor,  a  vrut  să  ia  dintr-o  biserică  a  Precistei,  ce  se  afla  în  acel  ostrov,  o  piatră  frumoasă 
şi  s-o  ducă  la  Crit,  să  o  închine  idolilor. 

Cu  voia  lui  Dumnezeu,  aceea  piatră  a  crescut  aşa  de  mare,  încât,  nu  încăpea 
să  iasă  pe  uşi.  Iar  acel  arap  mâniindu-se,  a  poruncit  de  au  tăiat-o  în  bucăţi  şi  au  dus-o  în 
corabie.  Pietrele  după  ce  au  fost  duse  în  corabie  s-au  făcut  aşa  de  grele,  încât  au  cufundat 
corabia  şi  s-au  înecat  cu  toţii  în  mare  (274,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  262  -  O  fecioară  jucând  s-a  îndrăcit,  salvată  într-o  biserică  a 

Maicii  Domnului 

In  ţara  Brabanţiei,  într-o  cetate  care  se  chema  Mihlim,  o  fecioară  a  jucat 
multă  vreme  în  ziua  duminicii  şi  ostenindu-se  s-a  întors  acasă.  Iată  însă  că  a  intrat  în  ea 
duhul  cel  rău  şi  aşa  a  muncit-o  tare,  încât  oamenii  au  căutat  să  o  lege. 

A  doua  zi  de  dimineaţă,  au  dus-o  în  biserica  Precistei,  în  care  de  multe  ori  se 
făceau  minuni.  în  aceea  biserică,  un  copil  mic,  însemnându-o  pe  fecioară  cu  Sfânta 
Cruce,  a  ieşit  dintr-însa  duhul  cel  rău,  facându-se  în  chip  de  vierme  păros.  După  ce  a  ieşit 
pe  gură  din  fecioara  aceea,  copilul  luând  viermele  cu  îndrăzneală,  acela  a  pierit  dinaintea 
tuturor  oamenilor.  Mâna  copilului,  prin  atingerea  de  viermele  acela,  s-a  făcut  neagră;  iar 

dacă  au  stropit-o  cu  apă  sfinţită,  s-a  făcut  iar  cum  a  fost  mai  înainte  (277,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  263  -  Maica  Domnului  vindecă  mâna  tăiată  de  iconoclaşti,  a 

Sfântului  loan  Damaschin 

Se  vede  în  viaţa  Sfântului  loan  Damaschin,  pe  care  a  scris-o  prea  înţeleptul 
loan.  Patriarhul  Antiohiei,  cum  că  în  vremea  lui,  Leon  Isaurul  era  mare  prigonitor  al 
icoanelor  în  Constantinopol  şi  pe  mulţi  drept-credincioşi  a  muncit  împăratul  cel  urător  de 
Hristos,  cu  multe  feluri  de  munci.  Inştiinţându-se  de  aceasta  loan  Damaschin,  pe  care  îl 
avea  împăratul  Saracinilor  ca  întâiul  sfetnic,  scria  în  fiecare  zi  scrisori  şi  le  trimitea  la 
Constantinopol,  drept-credincioşilor,  în  care  arăta,  cu  mărturii  vrednice  de  crezut,  cum  că 
toţi  care  nu  se  închină  Sfintelor  icoane  sunt  eretici  şi  fără  de  Dumnezeu  şi  de  împărăţia  lui 
Hristos  străini.  Auzind  împăratul  despre  acestea,  a  cerut  să-i  dea  una  dintre  scrisorile  lui 
loan,  pe  care  a  arătat-o  dascălilor,  întrebându-i  dacă  poate  cineva  dintre  dânşii  să  imite 
chipul  scrisorii. 

S-a  aflat  un  om  foarte  iscusit  în  scrierea  frumoasă,  care  s-a  făgăduit 
împăratului  că  va  face  o  copie  atât  de  asemănătoare,  încât  nici  loan  nu  va  mai  putea-o 
cunoaşte  pe  cea  scrisă  de  el.  Acestuia  a  poruncit  împăratul  cel  viclean,  de  a  scris  către 
dânsul  o  scrisoare,  ca  şi  cum  ar  fi  de  la  loan,  în  care  zicea  acestea:  „împărate,  întru  mulţi 
ani  să  trăieşti,  închinăciunea  cea  cuviincioasă  împărăţiei  tale  aduc  eu  robul  tău  Ion  din 
Damasc  şi  îţi  arăt  ca  să  ştii,  că  cetatea  noastră  este  în  vremea  aceasta  slăbănogită,  pentru 
că  lipsesc  cei  mai  mulţi  ostaşi  ai  Agarenilor,  fiind  plecaţi  la  război.  Şi  dacă  vei  trimite 

puţină  oaste,  cu  înlesnire  o  iei,  şi  îţi  voi  ajuta  şi  eu,  pe  cât  pot,  la  o  apucare  ca  aceasta, 
pentru  că  în  mâinile  mele  este  toată  cetatea". 

Acestea  scriindu-le  vicleanul  împărat,  a  făcut  şi  altă  scrisoare  cu  mâna  lui, 
către  stăpânitorul  Agarenilor,  zicând  acestea:  „Preaiubite  şi  de  bun  neam,  Voievodule,  al 
cetăţii  Damascului,  bucură-te!  Ştii  că  nu  este  nici  un  lucru  mai  fericit,  mai  lăudat,  şi  lui 
Dumnezeu  plăcut,  decât  dragostea  ca  să  păzească  cineva  tocmelile  de  pace,  pentru 
aceasta  nu  vreau  să  stric  prietenia  pe  care  o  am  cu  bunul  tău  neam,  cu  toate  că  un  prieten 
al  tău  adevărat,  mă  îndeamnă  şi  mă  cheamă  pe  mine  la  aceasta,  şi  îmi  trimite  scrisori  de 
multe  ori,  ca  să  vin  asupra  ta  cu  război.  Iar  pentru  încredinţarea  ta  îţi  trimit  una  din 
scrisori,  pentru  ca  să  cunoşti  adevărata  prietenie  pe  care  o  am  eu  către  tine,  şi  vicleşugul 
şi  răul  nărav  al  aceluia  care  a  scris-o". 

Aceste  două  scrisori  le-a  trimis  pe  un  serv  al  său,  cel  cu  numele  Leu,  dar  care 
avea  socotinţă  de  şarpe,  la  cel  viclean  şi  barbar,  care,  văzându-le,  s-a  mâniat,  şi  chemând 
pe  loan,  i  le-a  arătat.  Iar  loan  înţelegând  viclenia  împăratului,  spunea  adevărul,  nu  numai 
că  nu  le-a  scris,  ci  nici  în  mintea  lui  nu  le-a  gândit  niciodată.  Iar  barbarul  fiind  biruit  de 
mânie,  n-a  crezut  dezvinovăţirea  lui  loan,  nici  soroc  nu  i-a  dat,  ca  să  arate  adevărul,  ci  a 
poruncit  să-i  taie  mâna  lui.  S-a  tăiat  dreapta  aceea,  care  mustra  pe  cei  ce  urăsc  pe 
Domnul,  şi  în  loc  să  se  vopsească  cu  cemeală  ca  mai  înainte,  s-a  vopsit  cu  al  său  sânge,  şi 
după  ce  au  tăiat-o,  au  spânzurat-o  în  târg,  ca  să  o  vadă  toţi  oamenii.  După  ce  a  trecut  ziua, 
a  trimis  loan  mijlocitor,  rugându-se  tiranului  ca  să-i  dea  mâna  ca  s-o  îngroape,  ca  să-i  mai 
uşureze  durerea  lui,  iar  acela  a  primit  şi  i-a  dat-o. 

loan  luându-o  pe  dânsa  şi  intrând  în  casa  sa,  a  căzut  la  pământ,  cu  faţa  în  jos 
înaintea  sfintei  icoane  a  Maicii  Domnului,  zicând  acestea  cu  lacrimi  şi  cu  credinţă: 
„Stăpână  Preasfântă  Maică,  ceea  ce  ai  născut  pe  Dumnezeul  meu,  pentru  dumnezeieştile 
icoane  dreapta  mea  s-a  tăiat.  Cunoşti  bine  pricina  pentru  care  s-a  nebunit  Leon;  apucă 
dar,  înainte,  ca  o  grabnică  ce  eşti,  şi-mi  vindecă  mâna  mea;  dreapta  celui  înalt.  Care  s-a 
întrupat  din  Tine,  multe  puteri  face  prin  mijlocirea  Ta;  aşa  şi  acum,  pe  dreapta  mea 

aceasta  să  o  vindece,  pentru  rugăciunile  tale,  pentru  ca  să  poată  scrie  dulci  şi  întocmite 
cântări,  care  se  cuvin  să  se  aducă  ţie.  Născătoare  de  Dumnezeu  şi  Celui  ce  S-a  născut  din 
tine  şi,  totodată,  ajutătoare  să  se  facă  dreptei  credinţe". 

Acestea  zicând  loan  cu  lacrimi,  a  adormit,  şi  a  văzut  icoana  pururea 
Fecioarei,  care  i-a  zis  lui,  cu  privire  blândă:  „Vezi,  sănătoasă  s-a  făcut  mâna  ta,  şi  să  nu-ţi 
pese  mai  mult  pentru  aceasta,  ci  fa-o  pe  dânsa  trestie  a  scriitorului  degrabă,  după  cum  te- 
ai  făgăduit  mie  acum".  Deşteptându-se  şi  văzând  mâna  lui  vindecată  şi  lipită  la  locul  ei,  s- 
a  bucurat  cu  duhul  pentru  Dumnezeu  şi  pentru  Maica  lui,  căci  a  făcut  cu  dânsul  mărire  cel 
puternic.  Toată  noaptea  a  cântat  veselindu-se,  aducând  mulţumire  lui  Dumnezeu,  şi 
zicând:  „Mâna  Ta  cea  dreaptă.  Doamne,  s-a  proslăvit  întru  tărie",  „Dreapta  Ta  a  vindecat 
pe  dreapta  mea  cea  tăiată,  şi  pentru  aceasta  va  sfărâma  pe  vrăjmaşii  care  nu  cinstesc 
preacinstită  icoana  Ta,  şi  a  aceleia  ce  te-a  născut  pe  Tine,  şi  prin  mâna  mea  va  zdrobi  pe 
necinstitorii  de  icoane,  cei  potrivnici  mulţimii  slavei  tale". 

A  petrecut  astfel  toată  noaptea,  veselindu-se  şi  cântând  laude  pururea 
Fecioarei  Măria,  Maicii  lui  Dumnezeu.  Iar  când  s-a  făcut  ziuă  şi  au  văzut  vecinii  lucrul 
cel  minunat,  au  vestit  în  toată  cetatea.  Insă  oarecare  oameni  urători  de  Hristos  au 
zavistuit,  şi  ducându-se  au  spus  stăpânitorului,  cum  că  nu  s-a  tăiat  mâna  lui  loan,  ci 
oarecărui  rob  al  lui,  dându-i  arginţi  nenumăraţi. 

Iar  stăpânitorul  a  poruncit  ca  să  vină  loan,  să  vadă  mâinile  lui,  şi  venind  i-a 
arătat  mâna  cea  tăiată,  care  avea  un  semn  roşu  împrejur,  pe  care  1-a  iconomisit  Stăpâna 
Preasfântă,  pentru  nemincinoasa  mărturie  a  tăierii.  I-a  zis  barbarul:  „Care  doctor  te-a 
vindecat  şi  ce  fel  de  doctorii  ai  pus?".  Iar  loan  cu  mare  şi  strălucit  glas  s-a  făcut 
propovăduitor  minunii,  zicând:  „Domnul,  meu  m-a  vindecat.  Doctorul  cel  Atotputernic, 
care  are  deopotrivă  puterea,  după  voire".  Iar  stăpânitorul  a  răspuns:  „lartă-mă,  omule,  că 
după  cum  se  vede  eşti  nevinovat;  nu  ai  greşit  la  pricina  aceasta,  şi  cu  nedreptate  te-am 
osândit.  Să  ai  dar  cinstea  cea  dintâi,  ca  să  fii  întâiul  meu  sfetnic,  şi  mă  făgăduiesc  ţie,  ca 

să  nu  fac  nimic  fară  de  sfatul  şi  voia  ta".  Iar  loan  a  căzut  la  picioarele  lui,  rugându-se  să-1 
ierte  să  se  ducă  să  slujească  Făcătoarei  de  bine,  după  cum  I-a  poruncit. 

Şi  după  ce  s-a  pricit  mult,  stăpânitorul  s-a  învoit  şi  i-a  dat  voie  şi  iertare  să  se 
ducă  unde  voieşte.  loan  mulţumindu-i,  s-a  dus  şi  împărţind  săracilor  averea  sa  şi 
slobozind  pe  robii  săi,  s-a  dus  la  mănăstirea  Sfântului  Sava  unde,  facându-se  călugăr,  a 
intrat  în  ascultare  la  un  bătrân  aspru,  care  i-a  poruncit  să-şi  taie  desăvârşit  voia  lui,  după 
rânduiala  vieţuirii  călugăreşti,  ca  să  nu  facă  niciodată  nimic,  &ă  de  învoire  şi 
blagoslovenie  şi  să  nu  cânte  nicidecum  vreun  Tropar.  Dar  într-una  din  zile,  un  frate  al 
mănăstirii,  a  rugat  pe  loan  ca  să-i  alcătuiască  vreun  Tropar  de  umilinţă,  potrivit  pentru 
vremea  morţii,  ca  să  ia  puţină  mângâiere,  pentru  că  adormise  fratele  său  cel  după  trup. 
loan  se  temea  să  nu  se  supere  bătrânul  său;  însă  s-a  biruit  de  multa  rugăminte  a  fratelui,  şi 
scriind  troparul  acesta:  „Toate  sunt  deşertăciuni  cele  omeneşti...",  îl  cânta  cu  preafrumos 
glas,  în  care  timp  sosind  bătrânul  de  afară,  şi  auzind  acel  glas  de  preaumilitoare  cântare, 
s-a  scârbit  şi  a  izgonit  pe  Sfântul,  ca  pe  un  neascultător.  Iar  el  căzând  la  picioarele 
bătrânului,  îşi  cerea  iertare,  dar  acela  nicidecum  nu  se  pleca,  însă  pentru  multa  rugăminte 
a  proiestoşilor,  s-a  înduplecat  iarăşi  ca  să-1  primească,  numai  să  se  învoiască  să  cureţe 
ieşitorile  şi  să  slujească  pe  călugări.  Iar  el  a  primit,  cunoscând  folosul  ascultării. 

Bătrânul  văzându-1  pe  dânsul  că  ascultă,  1-a  primit  iarăşi,  poruncindu-i  să 
păzească  tăcerea,  precum  a  făcut  şi  mai  înainte.  După  puţine  zile,  s-a  arătat  Preasfânta 
bătrânului  în  somn,  zicându-i:  „Pentru  ce  ai  închis  un  izvor  minunat  ca  acesta,  care  varsă 
afară,  cu  atâta  dulceaţă,  destule  pâraie  de  apă  a  odihnei  sufletelor,  mai  mult  decât  cel  ce  a 
izvorât  cu  dumnezeiască  minune,  din  piatră  în  pustie?  Lasă  izvorul  ca  să  adape  toată 
lumea,  să  acopere  mările  eresurilor  şi  să  le  mute  spre  dulceaţa  minunată.  Acesta  are  să 
covârşească  alăuta  cea  proorocească  a  lui  David,  şi  Psaltirea,  cântând  cântări  noi. 
Domnului,  şi  cântări  pline  de  minunată  dulceaţă,  mai  presus  decât  cântarea  lui  Moise  şi  a 
Mariamei.  Faţă  de  asemănarea  alăutei  lui  cea  dulce  cântătoare  şi  minunată,  au  să  se 
socotească  un  basm  netrebnic  cântările  cele  fără  de  folos  ale  lui  Orfeus.  Acesta  va  cânta 

cântarea  cea  duhovnicească  şi  cerească.  Acesta  va  urma  cântările  cele  heruvimiceşti. 
Acesta  va  croi  drept  dogmele  credinţei  şi  va  da  la  iveală  răzvrătirea  şi  strâmbarea  a  tot 
eresul". 

Când  s-a  deşteptat  bătrânul,  care  a  avut  vedenia  aceasta,  şi  i  s-au  descoperit 
cele  negrăite,  a  zis  către  Sfântul  acestea:  „O!  fiule  al  ascultării  lui  Hristos,  deschide  gura 
ta;  nu  în  pilde,  ci  în  adevăr,  nu  în  ghicituri,  ci  în  dogme.  Grăieşte  pe  care  Duhul  Sfânt  le-a 
scris  în  inima  ta;  suie-te  în  Muntele  Sinaiului  cel  al  vedeniilor  şi  al  descoperirilor  lui 
Dumnezeu,  fiindcă  te-ai  smerit  pe  sineţi  până  în  sfârşit;  acum  dar,  suie-te  în  muntele 
bisericii,  şi  propovăduieşte,  binevestind  Ierusahmului;  întru  tărie  înalţă  glasul  tău,  căci 
preaslăvite  lucruri  mi  s-au  grăit  mie,  pentru  tine,  de  la  Maica  lui  Dumnezeu,  şi  mă  iartă 
pe  mine  pentru  câte  ţi-am,  greşit,  căci  din  necunoştinţa  mea  te-am  împiedicat". 

Atunci  loan  făcând  început  cântărilor  celor  ca  mierea  curgătoare,  lumina 
bisericile  atât  de  mult,  încât  oricine  auzea  cuvintele  şi  alcătuirile  lui,  putea  să  le  înţeleagă 
şi  să  se  folosească.  întru  acest  chip  vieţuind  Sfântul,  într-o  petrecere  îmbunătăţită  şi 
preaminunată,  şi  multe  scrieri  asupra  luptătorilor  de  icoane  scriind,  şi  canoane 
preafrumoase  şi  dulci  la  cântare  alcătuind,  cum  şi  alte  cuvinte  la  praznice,  spre  lauda  şi 
mărirea  Preasfintei  Născătoare  de  Dumnezeu,  s-a  odihnit  întru  Domnul,  căruia  I  Se 
cuvine  slava  şi  stăpânirea,  în  veci.  Amin  (10,  Minunile  Maicii  Domnului  de  Neamţ,  ediţia 
1924  şi  1990). 

MINUNEA  264  -  Bătrânul  bolnav,  însănătoşit  de  Maica  Domnului,  era  ca 

un  tânăr 


Pe  vremea  când  Britania  era  drept-credincioasă,  se  afla  într-o  chinovie  un 
preacuvios  monah,  care  avea  multă  evlavie  către  Preasfânta  Fecioară.  Aşa  de  mult  o 
cinstea  el,  că  dacă  s-ar  fi  întâmplat  să  audă  numai  de  numele  ei  cel  prealăudat,  adică  dacă 
ar  fi  zis  cineva  „Măria",  ori  „Născătoare  de  Dumnezeu",  sau  chiar  el  singur  citind  undeva 
asemenea  cuvinte,  îşi  pleca  genunchii  şi  făcea  închinăciune  până  la  pământ.  Aşa  a  făcut  şi 
făcea  acel  credincios  şi  îmbuntăţit  monah,  prieten  al  Preasfmtei  Fecioare,  Maica  lui 
Dumnezeu,  în  toată  viaţa  lui. 

Ajungând  la  adânci  bătrâneţi,  s-a  îmbolnăvit.  El  slăbise  aşa  de  mult,  că  nu 
putea  să  se  mai  ridice  din  aştemutul  său.  Egumenul,  văzându-1  aşa,  i-a  dat  de  ascultare  un 
ucenic,  ca  să-i  gătească  cele  spre  trebuinţă.  Odată  s-a  întâmplat  că  ucenicul  nu  era  acasă; 
iar  bătrânul  avea  nevoie  să  se  scoale  din  pat.  Făcându-şi  obişnuita  lui  rugăciune,  a 
încercat  de  mai  multe  ori  să  se  ridice,  dar  n-a  putut.  Atunci  îndreptându-şi  ochii  către 
icoana  Preasfmtei,  a  lăcrimat  şi  a  zis  către  dânsa  cu  credinţă:  „Preadulcea  mea  Stăpână, 
ajută-mi  mie!".  Şi  îndată  s-a  aflat  în  faţa  lui  împărăteasa  a  toate,  care  i-a  zis:  „Pentru 
multa  ta  evlavie  şi  pentru  dragostea  pe  care  o  ai  pentru  mine,  iată,  îţi  adaug  încă  30  de  ani 
de  viaţă  în  această  lume,  şi-ţi  dăruiesc  să  ai  putere  ca  pe  timpul  când  erai  tânăr,  de  30  de 
ani.  Aceasta  o  fac  că-mi  place  vieţuirea  ta  şi  pentru  că  cinsteşti  aşa  de  mult  numele  meu". 

Aceasta  zicând  Preasfânta,  s-a  înălţat  la  ceruri.  Monahul,  din  acel  ceas,  s-a 
făcut  sănătos  şi  putemic  cu  trupul.  Toţi  fraţii  văzându-1  mergând  cu  veselie  şi  auzind  de 
minunea  făcută  cu  dânsul,  s-au  spăimântat  şi  au  prins  multă  evlavie  către  el,  monahul  cel 
smerit  şi  înţelept,  aducându-şi  totdeauna  aminte  de  Făcătoarea  lui  de  bine,  o  lăuda 
necontenit  şi  o  slăvea  cu  posturi,  rugăciuni,  privegheri  şi  cu  alte  faceri  de  bine,  până  când 

s-a  odihnit  întru  lisus  Hristos,  Domnul  nostru,  căruia  I  Se  cuvine  slava  şi  stăpânirea  în 
veci.  Amin  (33,  Minunile  Maicii  Domnului  de  Neamţ,  ediţia  1924  şi  1990). 


MINUNEA  265  -  Maica  Domnului  vindecă  pe  un  ostaş  căzut  de  la 

optsprezece  stânjeni 

In  cetatea  Cretei  este  o  icoană  făcătoare  de  minuni  a  Preasfmtei  Născătoarei 
de  Dumnezeu,  în  Mitropolia  Sfântului  Apostol  Tit.  Prin  acea  Sfântă  icoană  s-au  făcut 
mari  minuni,  nu  numai  în  vremea  cea  de  demult,  ci  şi  în  toate  zilele,  până  în  ziua  de 
astăzi.  Multe  minuni  însă  se  săvârşesc  după  credinţa  fiecăruia.  Pe  mulţi  care  zăceau  de 
multă  vreme  în  boli  i-a  vindecat,  pe  slăbănogi  i-a  ridicat,  pe  ologi  i-a  făcut  să  umble  şi 
alte  multe  feluri  de  boli  a  tămăduit.  Foarte  multe  minuni  s-au  făcut  cu  acea  Sfântă  icoană, 
căreia  i  se  zice:  „Doamna  cea  din  mijlocul  bisericii  lui  Tit".  Pe  acea  Sfântă  icoană  o  scot 
cu  litanie  (procesiune)  în  ziua  a  treia  a  fiecărei  săptămâni,  adică  marţea,  umind-o 
Protopopul  şi  Protopsaltul  cetăţii,  cum  şi  toţi  preoţii,  cu  tot  poporul  şi  mai  ales  mulţime 
mare  de  femei.  Ducându-se  la  biserica  Sfântului  Marcu,  fac  slujbă  cu  multă  evlavie,  după 
care  se  duc  şi  slujesc  la  mai  multe  biserici,  după  cum  este  orânduit  după  cel  mai  mare. 
Din  aceasta  poate  să  înţeleagă  fiecare  câte  minuni  săvârşeşte  Dumnezeu  cel  Atotputernic 
prin  această  Sfântă  icoană,  cu  ocazia  acestor  procesiuni!  Din  cele  multe,  să  spunem  o 
minune  care  s-a  făcut  acum  de  curând,  în  vremurile  mai  apropiate. 

In  anul  1599,  în  luna  lui  aprilie,  într-o  noapte  a  căzut  un  ostaş  de  pe  zidurile 
bisericii  Sfântului  Petru,  unde  făcea  de  pază,  după  rânduiala  stabilită  în  toate  cetăţile 
Cretei.  Ostaşul  acela  (pe  care  îl  chema  loan)  avea  mare  evlavie  către  Preasfânta  şi  se 

ducea  de  multe  ori  de  se  închina  în  biserica  mai  sus  zisă,  a  Sfântului  Tit,  după  ce  scăpa  de 
la  slujba  cea  împărătească. 

Intr-o  noapte,  umblând  după  obicei,  de-a  lungul  zidurilor,  a  căzut  de  la 
înălţime  de  18  stânjeni  (circa  20  de  metri).  Jos,  unde  a  căzut,  fiind  numai  pietre  aspre  şi 
colţuroase,  i  s-au  zdrobit  toate  oasele,  încât  era  o  jalnică  privelişte  pentru  cei  cel  vedeau, 
căci  nu  putea  să  vorbească  şi  să  se  mişte.  Dimineaţa,  ridicându-1  pe  el,  l-au  dus  la  bolniţa 
acelei  biserici,  pentru  ca  să-1  îngroape,  când  îşi  va  da  sufletul.  Nimeni  nu  credea  că  va 
mai  trăi  măcar  un  ceas.  Pentru  aceea,  nici  doctor  n-au  adus. 

A  doua  zi,  începând  să  vorbească  puţin,  a  zis  unui  prieten  al  lui,  ca  să  ia  dintr- 
o  pungă  a  lui  în  care  se  aflau  câţiva  bani  şi  să-i  dea  unui  Preot,  să  slujească  la  icoana 
Preasfintei  Fecioare  Măria,  care  se  afla  în  biserica  Sfântului  Tit.  După  Liturghie,  l-au  dus 
şi  pe  el  în  acea  biserică,  unde  l-au  lăsat  toată  ziua,  zăcând  înaintea  Sfintei  icoane.  După 
aceea,  facându-se  seară  şi  venind  Eclesiarhul  să  încuie  uşile  bisericii,  după  obicei  (ca  să 
nu  intre  cineva  să  fure  Sfintele  vase),  l-au  ridicat  pe  el  şi  l-au  scos,  lăsându-1  afară.  Acolo, 
afară  de  biserică,  a  zăcut  el  toată  noaptea,  rugându-se  Preasfintei  cu  lacrimi  şi  cu  credinţă, 
ca  să-1  facă  sănătos. 

Pe  la  miezul  nopţii,  adormind  puţin,  a  văzut  în  vedenie  pe  Preasfânta 
Fecioară,  care  i-a  zis:  „Slăveşte  pe  Dumnezeu  căci,  iată,  te-ai  făcut  sănătos".  Atunci, 
deşteptându-se,  îndată  s-a  ridicat  desăvârşit  sănătos  şi  umbla,  ca  şi  cum  n-ar  fi  avut 
niciodată  vreo  boală.  Până  dimineaţa  într-una  s-a  rugat,  slăvind  pe  Dumnezeu,  şi 
mulţumind  Preamilostivei  Maicii  Lui.  Dimineaţa,  văzându-1  Eclesiarhul  s-a  spăimântat  şi 
a  vestit  această  minune  Mitropohtului.  Ierarhul,  auzind  acestea,  a  chemat  pe  cei  care  l-au 
dus  pe  ostaş  în  biserică,  abia  viu,  ca  să  mărturisească  pricina. 

încredinţându-se  de  cele  auzite  de  la  dânşii,  despre  tot  adevărul,  a  scris 
aceasă  minune,  ca  să  rămână  spre  aducere  aminte,  pentru  generaţiile  viitoare.  Apoi,  a 
poruncit  să  scoată  Sfânta  icoană,  făcând  procesiune  în  jurul  cetăţii.  Atunci  s-a  adunat 

popor  mult,  urmând  de  aproape  pe  cel  vindecat,  care  propovăduia  cu  mare  glas,  minunea 
pururea  Fecioarei  Măria.  Atunci  s-a  slujit  Litie,  care  a  durat  trei  zile. 

Dar  nu  numai  minunea  aceasta  a  săvârşit  cea  pururea  Fericită,  ci  şi  altele 
nenumărate,  pe  care  le  ştiu  toate  satele  şi  oraşele  Handacului.  Şi  nu  numai  cu  cei 
dinăuntrul  cetăţii  face  minuni,  ci  şi  cu  cei  dinafară,  pentru  ca  oricare  bolnav  ar  merge  la 
Sfânta  icoană  şi,  rugându-se  cu  credinţă  înaintea  ei,  ar  chema  în  ajutor  pe  Preasfânta 
Născătoare  de  Dumnezeu,  se  vindecă  de  orice  boală  ar  fi  cuprins,  mergând  acasă  sănătos. 
Pentru  ale  cărei  rugăciuni,  să  dea  Domnul  să  ne  învrednicim  şi  noi  de  fericirea  cea 
cerească.  Amin  (67,  Minunile  Maicii  Domnului  de  Neamţ,  ediţia  1924  şi  1990). 


MINUNEA  266  -  Preasfânta  Născătoare  de  Dumnezeu,  prin  Sfânta  sa 

icoană,  a  risipit  boala  ciumei 

In  anul  510  după  naşterea  lui  Hristos,  a  fost  o  mare  boală  de  ciumă  şi  lingoare 
(tifos),  în  Roma.  Din  această  cauză,  mureau  în  fiecare  zi  câte  2000  de  oameni.  în  acea 
vreme,  fiind  Papă  al  Romei,  Marele  Grigorie  Dialogul,  a  poruncit  să  se  scoată  prin  oraş, 
icoana  Preasfmtei  Născătoarei  de  Dumnezeu  şi  pururea  Fecioarei  Măria,  cea  zugrăvită  de 
Sfântul  Apostol  şi  Evanghelist  Luca,  să  facă  Litanie  şi  rugăciune  către  Domnul,  ca  să 
înceteze  moartea. 

După  ce  s-a  dus  Arhiereul,  însoţit  de  popor  cu  Sfânta  icoană,  rugându-se 
Maicii  mult  milostive  şi  cu  totul  îndurată,  ca  să  îmblânzească  pe  Stăpânul,  să  înceteze 
urgia  şi  dreapta  lui  mânie,  priveau  cu  toţii,  că  pe  unde  treceau,  pierea  mirosul  greu  al 
văzduhului  şi  se  pierdea,  ca  un  nor  pe  care  l-ar  goni  un  vânt  puternic,  rămânând  în  urmă 
văzduhul  liniştit,  curat  şi  strălucitor. 

După  ce  au  înconjurat  toată  cetatea  şi  au  săvârşit  rugăciunile,  Sfântul 
Grigorie  a  văzut  pe  un  înger  stând  sus  pe  tumul  care  se  zice  al  lui  Adrian  şi  al  lui 
Crischentie,  că  ştergea  o  sabie  însângerată,  după  care  a  pus-o  în  teacă.  Au  înţeles  că 
pentru  rugăciunile  Preasfmtei  Născătoarei  de  Dumnezeu,  a  încetat  mânia  Stăpânului  şi 
urgia. 

De  atunci,  tumul  acela  nu  se  mai  numeşte  al  lui  Adrian  sau  Crischentie,  ci  al 
Voievodului  Mihail,  întm  a  cămi  cinste  s-a  zidit  cu  multă  cheltuială  şi  o  biserică,  spre 
aducere  aminte  a  acelei  faceri  de  minuni  a  Maicii  lui  Dumnezeu.  Pentm  ale  cărei 
mgăciuni  să  ne  izbăvim  şi  noi  de  moartea  cea  veşnică  a  muncii.  Amin  (45,  Minunile 
Maicii  Domnului  de  Neamţ,  ediţia  1924  şi  1990). 


MINUNEA  267  -  Maica  Precista  a  depărtat  ciuma  dintre  călugării 

credincioşi 

Intr-o  mănăstire  din  ţinutul  Haliţului,  din  ţara  msească,  s-a  ivit  o  ciumă  mare, 
foarte  groaznică,  de  care  au  murit  foarte  mulţi  călugări.  In  acea  vreme,  ieromonahul 
Filaret,  care  mai  pe  urmă  a  fost  egumen  în  mănăstire,  a  văzut  pe  Maica  Precista  în  ajunul 
praznicului  Naşterii  lui  Hristos,  îmbrăcată  într-un  veşmânt  preţios.  Aşa  maiestuos 
înveşmântată,  a  văzut-o  intrând  pe  poarta  mănăstirii  şi  a  mers  la  biserica  care  avea  hramul 
Bunei-Vestiri.  Maica  Preacurata  luând  înfăţişarea  egumenului,  a  zis  către  Filaret:  „De 
acum  înainte  nu  va  mai  fi  ciumă  între  voi.  Numai  socotiţi  bine  aceasta;  să  vă  îndreptaţi 
viaţa  călugărească".  Aceste  cuvinte  grăind  Maica  Precista,  s-a  dus  prin  Uşile  împărăteşti. 

Ieromonahul  Filaret  a  spus  despre  ceea  ce  a  văzut.  Ciuma  a  contenit  atunci 
îndată.  In  mănăstire  n-a  mai  fost  boala  ciumei  după  aceea,  căci  a  dispărut  cu  totul  (291, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  268  -  Prin  rugăciune  către  Maica  Domnului,  şi-a  scăpat  soţul 

de  boală 

Un  morar  care  se  chema  loan,  din  satul  Glidina,  era  cuprins  de  o  boală  foarte 
grea.  Era  în  agonia  morţii.  Trăgea  sărmanul  să  moară.  Femeia  sa.  Ana,  neştiind  ce  să-i 
mai  facă,  a  alergat  înaintea  icoanei  Maicii  Precistei.  Acolo,  căzând  cu  faţa  la  pământ,  s-a 
rugat  Maicii  Preacurate,  să-i  dea  sănătate  bărbatului  ei.  Ea  a  făgăduit  că,  de  se  va 
însănătoşi  soţul  ei,  va  merge  cu  el  la  mănăstirea  cea  mare  -  Lavra  Pecersca  -  vor  citi 
ParacHsul  şi  vor  da  milostenii  la  săraci,  numai  să  se  însănătoşească.  în  acel  chip  rugându- 
se  femeia  aceea,  bolnavul  s-a  tămăduit  şi  s-a  făcut  sănătos  (317,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  269  -  Maica  Domnului  vindecă  pe  o  femeie  care  suferea  de 

zgârcirea  mâinii  şi  piciorului 


O  femeie  care  se  chema  Ecaterina,  din  satul  Azov,  avea  o  mână  şi  un  picior 
zgârcit.  Doctorii  s-au  ostenit  mult  cu  ea,  dar  în  nici  un  chip  n-au  putut  să  o  tămăduiască. 
Mama  ei,  Agata,  văzând  că  doctorii  nu  pot  nicicum  să  o  vindece,  a  luat-o  şi  a  mers  cu 
dânsa  la  mănăstirea  Pecersca.  Acolo  s-a  rugat  Domnului  Dumnezeu  şi  Maicii  Precistei  să 
o  tămăduiască.  La  sărbătoarea  Pogorârii  Duhului  Sfânt,  a  pus-o  în  car,  şi  s-a  dus  cu  ea 
înaintea  porţii  mănăstirii  Pecersca,  unde  se  afla  biserica  Sfintei  Treimi,  şi  a  lăsat-o  acolo. 
Mama  sa  s-a  dus  în  mănăstire  şi  a  rugat  pe  ieromonahul  Paisie  ca  să  ia  pe  fata  ei  şi  să  o 
ducă  la  biserica  Sfintei  Treimi,  ca  să  o  dăruiască  pe  ea  lui  Dumnezeu.  Aceasta  a  şi  facut- 
o,  precum  s-a  făgăduit.  După  aceea  mama  ei.  Agata,  a  vrut  să  meargă,  să  o  ducă  pe  ea  în 
biserică,  la  vecernie,  după  porunca  eclesiarhului.  însă  când  s-a  întors  la  locul  unde  a  lăsat 
pe  fiica  ei,  a  găsit-o  sănătoasă. 

In  timpul  când  Agata,  mama  ei,  a  zăbovit  prin  mănăstire,  Ecaterina,  fiica  ei, 
stătea  în  car  şi  se  ruga  Maicii  Precistei.  Atunci  s-a  arătat  ei  Maica  Precista,  îmbrăcată 
într-un  veşmânt  luminos.  Maica  Preacurată  a  luat-o  de  mâna  dreaptă,  a  ridicat-o  şi  a  pus-o 
pe  picioare.  In  acel  timp,  ea  s-a  făcut  perfect  sănătoasă  (323,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  270  -  Maica  Precis  ta  vindecă  o  femeie  surdo-mută 


O  femeie  care  se  chema  Tatiana,  din  cetatea  Dimocului,  era  surdă  şi  mută. 
Rudele  şi  prietenele  ei  cele  mai  apropiate  au  dus-o  la  mănăstirea  Pecersca,  pentru  a  se 
ruga  Maicii  Precista,  ca  să  o  vindece. 

Egumenul  i-a  dat  voie  să  petreacă  acolo  şi  să  se  roage.  Intr-o  noapte,  în  timp 
ce  se  odihnea,  i  s-a  arătat  Maica  Precista  şi  i-a  zis:  „Scoală-te,  mergi  la  biserică  şi  dă 
laudă  lui  Dumnezeu".  Acestea  zicând,  s-a  făcut  nevăzută.  Tatiana,  sculându-se  îndată,  a 
auzit  foarte  bine  şi  a  început  a  vorbi,  dând  slavă  lui  Dumnezeu  cu  glas  mare.  După  aceea, 
femeia  vindecată  a  mers  la  biserica  Precistei  şi  a  mulţumit  Preasfinţiei  Sale,  pentru 
această  minunată  facere  de  bine  (325,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  271  -  Maica  Precista  vindecă  un  cazac  de  o  boală  foarte  grea 


Un  cazac  zaporoj,  care  se  chema  Marco  lanuriov,  din  cetatea  Corsunului,  era 
cuprins  de  o  boală  grea.  Doctorii  nu  puteau  în  nici  un  chip  să-1  vindece.  Văzând  că 
slăbeşte  tot  mereu,  îşi  aştepta  moartea  din  clipă  în  clipă.  Atunci  s-a  lăsat  cu  totul  în  seama 
Maicii  Precistei,  căreia  se  ruga  fierbinte  ca  să-1  vindece.  El  a  făgăduit  că  va  sluji  din  acea 
clipă  la  mănăstirea  Pecersca,  şi  va  face  orice  i  se  va  porunci,  numai  să-1  tămăduiască  de 
boala  sa,  care -l  tortura  groaznic.  Făcând  această  făgăduinţă,  îndată  s-a  tămăduit  de  boala 
sa,  însănătoşindu-se. 

Peste  două  săptămâni,  s-a  dus  la  mănăstirea  Pecersca,  a  mulţumit  împărătesei 
cereşti  pentru  vindecarea  sa  de  boală,  şi  a  împlinit  făgăduinţa  sa  (334,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  272  -  Orbul  şi-a  căpătat  vederea  prin  Maica  Precista 

Mare  dar  de  la  Dumnezeu  este  vederea  ochilor,  şi  mare  nefericire  este 
pierderea  vederii. 

Alexandrev  Solnischi  s-a  îmbolnăvit  de  ochi.  După  câtva  timp  a  pierdut 
definitiv  vederea  ochilor.  Ani  de  zile  s-a  necăjit,  trăgând,  când  pe  unul,  când  pe  altul  după 
el,  spre  a-1  povăţui  la  feluritele  lui  trebuinţe.  Intr-o  zi  a  praznicului  Adormirii  Maicii 
Domnului,  a  mers  la  biserică  în  mănăstirea  Pecersca.  Acolo  s-a  rugat  Maicii  Precistei, 
înaintea  icoanei  Ei,  cerând  să-i  dea  vederea.  Maica  Domnului  i-a  ascultat  şi  împHnit 
cererea.  Din  clipa  aceea  şi-a  recăpătat  vederea  ca  mai  înainte  (335,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  273  -  Maica  Domnului  vindecă  mâna  ruptă  a  cazacului 

zaporojean 


Un  cazac  din  Zaporoji,  care  se  chema  Onesim  Palinciuc,  din  cetatea  Omelnic, 
a  pornit  cu  oaste  multă  din  Zaporoji,  având  în  frunte  pe  atamanul  Sulim,  împotriva  cetăţii 
turceşti,  anume  Azov.  Ei  s-au  îmbarcat  pe  caiace  şi  au  pornit  pe  mare,  înconjurând 
cetatea,  pe  care  au  bătut-o  foarte  tare.  Turcii  îşi  apărau  cetatea  eroic,  trăgând  cu  tunurile 
şi  cu  puştile  asupra  lor.  In  acea  vreme,  Onisim  a  fost  lovit  de  gloanţe  peste  mână,  pe  care 
i-au  zdrobit-o  şi  mutat-o  din  încheietură  încât,  având  dureri  mari,  nu  mai  avea  speranţă  de 
vindecare. 

Onesim,  văzându-se  astfel  rănit,  s-a  închinat  Maicii  Precistei,  pe  care  a  rugat- 
o  să-i  tămăduiască  mâna.  El  s-a  făgăduit  că  va  lucra  la  mănăstirea  Pecersca,  orice  i  se  va 
porunci,  numai  să  i  se  asculte  şi  împlinească  rugăciunea.  După  această  făgăduinţă, 
încălecând  pe  cal,  s-a  îndreptat  spre  Omelnic.  Mergând  pe  cale,  cu  ajutorul  Maicii 
Domnului,  mâna  lui  Onesim  s-a  făcut  sănătoasă,  ca  şi  mai  înainte.  După  aceea  cazacul  a 
mers  la  mănăstirea  Pecersca,  mulţumind  Maicii  lui  Dumnezeu  şi  împHnindu-şi  făgăduinţa 
(326,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  274  -  Maica  Domnului  fiind  rugată,  vindecă  un  orb  din 

naştere 

Un  bărbat  oarecare  cu  numele  Dideu,  care  se  născuse  orb  din  pântecele  maicii 
sale,  era  foarte  cinstitor  de  Dumnezeu  şi  cu  fapte  bune.  Şi  atât  de  mult  iubea  biserica, 
încât  niciodată  nu  lipsea  de  la  Utrenie  şi  Vecemie,  cum  şi  la  alte  adunări,  pentru 
învăţătura  care  se  făcea.  Din  multa  cercetare,  s-a  făcut  foarte  învăţat,  pentru  că  era  din 
fire  foarte  priceput  şi  ascuţit  la  minte,  ajutat  fiind  de  dumnezeiescul  dar.  De  multe  ori  se 
confrunta  cu  ereticii  şi  cu  iudeii,  apărând  dreapta  credinţă  şi  toţi  erau  biruiţi  de  dânsul, 
neputând  să-i  stea  cineva  împotrivă. 

într-o  zi,  purtând  o  preaînţeleaptă  discuţie  cu  ei,  spre  apărarea  şi  lauda 
pururea  Fecioarei  Măria,  Născătoarea  de  Dumnezeu,  necredincioşii  iudei  au  rămas  cu 
totul  ruşinaţi.  Dar  neputând  să-i  stea  împotrivă,  l-au  ocărât,  zicând:  „Nu  te  ruşinezi, 
orbule  şi  necunoscătorule,  să  crezi  şi  să  slujeşti  Aceleia,  care  nu  poate  să  te  lumineze? 
Dacă  este  cu  adevărat  Născătoare  de  Dumnezeu,  de  ce  n-a  voit  să  te  vindece  ca  să  nu  fii 
orb,  căci  ai  către  Dânsa  o  evlavie  aşa  de  mare?".  Iar  acela  a  răspuns  lor:  „In  cutare  zi  voi 
da  răspuns  vouă  la  întrebarea  aceasta".  După  care  ducându-se  la  casa  lui,  a  dat  multe 
milostenii  şi  s-a  rugat  cu  post,  trei  zile  şi  trei  nopţi,  vărsând  lacrimi  şi  având  credinţă  către 
Dumnezeu  cel  Atotputernic  şi  către  slăvită  împărăteasă  Măria,  Maica  lui  lisus  Hristos, 
cerând  să-1  lumineze  spre  mustrarea  ereticilor  şi  a  necredincioşilor  iudei.  Apoi,  în  ziua 
cea  hotărâtă,  adunând  pe  toţi  ereticii,  pe  iudei  şi  pe  mulţi  din  creştini,  într-o  mare  şi 
frumoasă  biserică,  a  stat  înaintea  icoanei  Maicii  lui  Dumnezeu,  zicând  aceasta  în  auzul 
tuturor:  „Stăpână  şi  Doamnă  a  toată  zidirea,  pururea  Fecioară,  după  cum  te-ai  învrednicit 
de  ai  născut  fără  de  stricăciune  pe  Dumnezeul  tuturor,  lucru  negrăit  şi  întrutot  minunat, 
care  nu  s-a  mai  auzit  niciodată  asemenea,  săvârşeşte  şi  cu  mine  o  mică  facere  de  minune; 
dăruieşte-mi  lumina  ochilor  mei.  Darul  acesta  nu-1  cer  pentru  îndemânarea  mea  -  căci 

după  cum  până  în  acest  ceas  am  purtat  cu  mulţumire  lipsa  aceasta,  aş  fi  putut  răbda  până 
la  sfârşit,  fiind  ajutat  de  darul  tău  -  ci  pentru  ca  să  creadă  cei  ce  stau  de  faţă,  cum  că  S-a 
născut  cu  adevărat.  Fiul  şi  Cuvântul  lui  Dumnezeu  din  fiinţa  ta  cea  Preacurată,  în  chip 
negrăit,  cum  numai  El  a  ştiut,  ca  să  se  întoarcă  lumea  la  credinţa  cea  drept-măritoare  şi  să 
se  propoveduiască  minunile  tale". 

Acestea  zicând,  cu  neîndoită  credinţă  s-au  deschis  ochii  celui  ce  mai  înainte 
era  orb  şi  a  primit  lumina  cea  mult  dorită.  Şi  toţi  au  slăvit  pe  Dumnezeu  Cel  ce  face,  prin 
Preacurata  Maica  Lui,  asemenea  minuni.  Şi  mulţi  eretici  şi  iudei  s-au  botezat  în  ziua 
aceea,  pe  care  luându-i  în  casa  sa,  cel  ce  mai-nainte  a  fost  orb,  a  făcut  un  ospăţ  mare  şi 
masă  la  săraci  şi  străini,  mulţumind  făcătoarei  de  bine  din  toată  inima  sa.  Această 
dragoste  şi  recunoştinţă,  faţă  de  Preasfânta  Năsătoare  de  Dumnezeu,  el  a  purtat-o  în  toate 
zilele  vieţii,  cu  sfinţenie  păzind  poruncile  Domnului.  Apropiindu-i-se  sfârşitul,  s-a  mutat 
la  viaţa  cea  neîmbătrânitoare  şi  întru  tot  fericită,  pe  care,  să  dea  Bunul  Dumnezeu  să  o 
dobândim  şi  noi  toţi,  cu  darul  şi  iubirea  Sa  de  oameni.  Amin  (61,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  275  -  Un  creştin  pedepsit  pentru  o  mică  hulă,  miluit  şi 

vindecat  de  Maica  lui  Dumnezeu 


Un  om  sărac  de  bunătăţile  pământeşti,  însă  bogat  cu  prisosinţă  în  fapte  bune, 
mergând  pe  drum,  din  neluare  aminte,  s-a  poticnit,  lovindu-se  cu  piciorul  de  o  piatră,  care 
desculţ  fiind,  1-a  durut  foarte  tare.  Văicărindu-se  de  dureri  ca  un  om,  a  zis  către  piatră 
cuvintele  acestea:  „Obştescul  vrăjmaş  te-a  pus  aici  în  drum,  şi  nu  om".  însă  îndată  ce  a 
zis  hula  aceasta,  1-a  pedepsit  Preabunul  Dumnezeu  într-un  chip  minunat. 

I  s-a  părut  săracului  aceluia,  cum  că  i-a  vărsat  cineva  o  căldare  cu  apă 
clocotită  pe  capul  lui  şi  1-a  luat  o  aşa  durere,  încât  a  rămas  orb  şi  în  nesimţire.  Ridicându-1 
nişte  trecători,  l-au  dus  la  casa  sa,  şi  a  zăcut  la  pat  multă  vreme,  fiind  ţeapăn  de  la  mijloc 
în  jos,  iar  cealaltă  parte  a  trupului,  rănit  şi  putrezit  în  aşa  chip,  încât  nu  putea  cineva  să  se 
apropie  de  el,  numai  rudeniile  lui  care-1  îngrijeau. 

A  zăcut  el  multă  vreme  chinuindu-se,  însă  nicidecum  nu  se  plângea,  nici  a  zis 
vreun  cuvânt  greu  sau  fară  de  cuviinţă  către  Domnul,  ci  pururea  mulţumea,  II  lăuda,  II 
mărea,  zicând  în  sine:  „Pe  care-1  iubeşte  Domnul,  îl  şi  pedepseşte"  şi  altele  asemenea, 
având  mare  răbdare  şi  suferinţă  multă.  Postea,  priveghea,  se  ruga  pentru  cei  ce-1  miluiau 
şi-i  slujeau  lui. 

Domnul  văzând  minunata  lui  răbdare,  a  hotărât  să-1  vindece  şi  vindecarea  lui 
a  fost  în  acest  chip:  La  privegherea  Sfintelor  Paşti,  ducându-se  la  biserică  rudele  lui,  el  a 
rămas  singur  acasă  şi,  auzind  toaca  ce  prevestea  bucuria  învierii  lui  Hristos,  a  plecat 
capul  acel  sărac,  slăvind  şi  el  pe  Dumnezeu  după  cum  putea.  Şi  aşa  rugându-se,  a  văzut 
înaintea  lui  o  femeie  frumoasă,  care  i-a  zis  lui:  „Pentru  faptele  tale  bune  şi  pentru 
răbdarea  ta  cea  multă.  Domnul  s-a  milostivit  şi  te-a  auzit  pe  tine.  Spune  rudeniilor  tale  să 
te  ducă  la  biserica  Născătoarei  de  Dumnezeu  şi  să  te  aşeze  înaintea  icoanei  Ei  şi  acolo, 
făcând  rugăciune,  vei  vedea  dumnezeiescul  ajutor". 

Aşa  făcând,  bolnavul  a  primit  cu  darul  lui  Dumnezeu  desăvârşită  sănătate  şi 
s-a  întors  la  casa  sa,  mergând  singur  pe  picioarele  lui,  bucurându-se,  veselindu-se  şi 
mulţumind  Domnului  şi  pururea  Fecioarei  Măria,  Maicii  Lui,  pentru  ale  cărei  rugăciuni 
să  ne  învrednicim  şi  noi  de  fericirea  cerească.  Amin  (58,  Minunile  Maicii  Domnului  de 
Neamţ,  ediţia  1924  şi  1990). 


MINUNEA  276  -  Minunile  făcute  de  Maica  lui  Dumnezeu  în  biserica  Sa 

cea  din  Neoriu 

Pe  vremea  bine-credincioşilor  împăraţi,  Mihail  şi  Teodora,  a  fost  în  Ţarigrad 
un  patriciu,  cu  numele  Antonie,  care  avea  în  casa  sa  o  biserică  frumoasă  şi  slăvită,  zidită 
întru  cinstea  Preasfintei  Născătoarei  de  Dumnezeu,  într-un  loc  ce  se  numea  Neoriu.  Pe 
această  biserică,  împăraţii  cei  luptători  de  icoane,  au  dezgolit-o  de  toată  podoaba  şi 
bunăcuviinţa,  după  cum  au  făcut  şi  cu  celelalte  biserici:  au  scos  toate  icoanele,  şi  numai 
cruci  închipuiau  pe  ziduri  şi  pe  lemne,  şi  li  se  închinau.  Dar  când  a  strălucit  din  nou 
dreapta  credinţă,  patriciul  iarăşi  a  împodobit  biserica  aceea  cu  aur  şi  cu  icoane,  şi 
dedesubtul  ei  a  zidit  o  mică  scăldătoare,  spre  mângâierea  şi  vindecare  celor  neputincioşi, 
închinată  tot  Preasfmtei  Fecioare.  Cât  timp  a  trăit  acest  Patriciu,  purta  grijă  de  biserica 
aceea,  cheltuind  oricât  era  nevoie  pentru  trebuinţă  şi  întreţinerea  ei.  Şi  aşa,  sus  se 
săvârşea  totdeauna  preamărirea  lui  Dumnezeu,  iar  dedesubt,  în  scăldătoarea  aceea  se 
făceau  minuni  cu  darul  lui  Dumnezeu,  pentru  rugăciunile  pururea  Fecioarei  Măria,  şi 
mulţi  bolnavi  ce  se  chinuiau  de  felurite  boli,  se  vindecau. 

Dar  după  ce  a  răposat  Antonie  patriciul,  scăldătoarea  a  rămas  fară  purtare  de 
grijă,  pentru  că  nepoţii  lui  nu  aveau  posibilitate  să  cheltuiască  pentru  aducerea  apei 

necesare,  de  aceea  mulţi  au  început  să  ia  din  marmurile  ei.  Biserica  a  rămas  în  seama  unui 
preot  evlavios,  care  slujea  cu  toată  osârdia  săptămâna  lui,  prin  care  Preasfânta  făcea 
multe  minuni,  şi  către  care  poporul  având  mare  evlavie,  îi  dăruiau  toate  cele  spre 
trebuinţă. 

După  o  vreme,  vrând  împăratul  Romano  să  zidească  în  palatul  său  o  casă 
frumoasă,  căuta  marmuri,  şi  i  s-a  spus  că  în  scăldătoarea  cea  amintită  mai  sus,  sunt 
marmuri  preafrumoase,  după  cum  le  poftea.  Cugeta  să  strice  scăldătoarea  ca  să  le  ia,  dar 
Preasfânta  Născătoare  de  Dumnezeu  care  locuia  în  biserica  aceea,  n-a  trecut  cu  vederea 
nici  a  lăsat  să-i  surpe  casa  ei,  ci  s-a  arătat  noaptea  în  vedenie  lui  Nestor  (care  era  zidar,  şi 
îi  dăduse  voie  împăratul  să  strice  scăldătoarea),  şi  i-a  zis  lui:  „Păzeşte-te,  să  nu 
îndrăzneşti  ca  să  scoţi  vreo  piatră  din  casa  mea  cea  din  Neoriu.  Iar  dacă  vei  îndrăzni,  vei 
lua  o  mare  pagubă". 

Acestea  le-a  vestit  Nestor  împăratului  care,  fiind  evlavios  şi  îmbunătăţit,  a  zis 
acestea:  „Nu  vreau  ca  să  am  judecată  şi  vrajbă  cu  Preasfânta  Născătoare  de  Dumnezeu,  ci 
mai  ales  şi  casa  ei,  de  a  doua  oară  o  voi  înoi,  oricât  ar  cere  trebuinţa".  A  poruncit  de  a 
prefăcut  scăldătoarea  mai  mare,  aducând  multă  apă,  şi  s-au  spălat  într-însa  împăraţii; 
Romano,  Hristofol  şi  Constantin.  Dându-i  şi  hrisov  ca  să  aibă  biserica  aceea  atâţia 
galbeni  venit  pe  fiecare  an  din  cămările  împărăteşti.  Făcea  iarăşi  minuni  nenumărate 
Născătoarea  de  Dumnezeu,  după  cum  şi  mai-nainte,  dintre  care  să  scriem  una  spre 
încredinţarea  altora  şi  spre  nemincinoasa  adeverire. 

O  oarecare  femeie  bogată,  avea  o  boală  cumplită,  căci  se  umflase  tot  trupul  ei 
atât,  încât  s-a  umplut  de  răni  foarte  respingătoare  şi  rău  mirositoare,  şi  simţea  o  durere 
neasemănată;  cheltuind  la  doctori  toată  avuţia  ei,  nimic  nu  s-a  folosit.  Auzind  apoi  de 
minunile  pe  care  le  fâcea  Preasfânta  Născătoare  de  Dumnezeu  în  Neoriu,  s-a  dus  acolo  şi 
a  rămas  mai  multe  zile,  dar  nu  a  vindecat-o,  căci  Domnul  voieşte  să  avem  răbdare  multă, 
şi  pentru  aceea  uneori  nu  ne  ascultă  îndată  când  cerem  ceva  de  la  dânsul,  până  ce  nu  se 
arată  răbdarea  şi  îngăduinţa  noastră.  Dar  după  ce  a  văzut  că  nu  s-a  folosit,  s-a  dus  la 

biserica  cea  din  Vlaheme,  şi  căzând  la  pământ  se  ruga  cu  lacrimi,  zicând  acestea: 
„Miluieşte-mă  pe  mine,  Maica  lui  Hristos  Dumnezeu,  că  altă  nădejde  nu  am,  ticăloasa, 
numai  pe  al  tău  ajutor,  şi  către  tine  am  scăpare".  Acestea  le-a  rostit  de  mai  multe  ori, 
rugându-se,  şi  a  noua  zi  a  văzut  în  vis  o  femeie  cu  bunăcuviinţă  şi  cinstită,  care  îi  zicea  ei: 
„Ce  ai,  o  femeie,  de  nu  te  linişteşti  nicidecum,  ci  strigi  supărându-mă  pe  mine?".  Iar  ea  a 
răspuns:  „Ştiu,  Stăpâna  mea,  că  pentru  noi  păcătoşii  S-a  întrupat  din  tine  Fiul  lui 
Dumnezeu,  şi  S-a  făcut  om,  pentru  aceasta  am  alergat  către  tine,  eu  nefericita,  ca  să  mă 
miluieşti  şi  să  mă  vindeci  pe  mine".  Stăpâna  i-a  zis:  ,J)u-te  în  casa  mea  din  Neoriu  şi 
acolo  vei  afla  vindecarea". 

După  ce  s-a  deşteptat  bolnava,  mulţumind  lui  Dumnezeu,  s-a  dus  iarăşi  în 
biserica  cea  zisă,  şi  se  ruga  Fecioarei  ca  să  împlinească  milostivirea  ei  pe  care  i-a 
fagăduit-o.  Adormind,  a  văzut  de  asemenea  pe  Stăpâna  cu  un  bărbat  evlavios  şi  îi  zicea 
lui:  „Rupe  umflătura  bolnavei  acesteia".  Iar  acela  a  lovit  cu  toiagul  său  pântecele  ei,  şi 
atunci  s-a  deşteptat  femeia,  şi  a  văzut,  cum  că  vedenia  a  fost  adevărată,  pentru  că  din 
pântecele  ei  curgea  atâta  puroi  şi  putreziciune  rău  mirositoare,  încât  toţi  se  minunau. 

A  intrat  în  scăldătoare  şi  s-a  spălat  şi  aşa  a  rămas  complet  sănătoasă,  slăvind 
şi  mulţumind  împărătesei  celei  atotputernice,  pentru  ale  cărei  rugăciuni  s-a  învrednicit 
fericirii  celei  cereşti  (4,  Minunile  Maicii  Domnului  de  Neamţ,  ediţia  1924  şi  1990). 

MINUNEA  277  -  Maica  Domnului  vindecă  pe  o  fecioară  îndrăcită,  prin 

Sfânta  sa  icoană 


In  Anglia,  trăia  un  om  anume  Roger,  care  avea  o  fată,  în  care  intrase  duhul 
cel  rău,  muncind-o  cumplit.  El  a  adus  pe  fiica  lui  la  o  cetate  care  se  chema  Ipsis,  unde  era 
Sfânta  icoană  a  Maicii  Domnului.  înaintea  acelei  Sfmte  icoane  căzând,  Roger  a  adus  pe 
fata  lui.  In  acel  moment  a  început  duhul  cel  necurat  a  o  munci  groaznic,  dar  fiind  silit  de 
Maica  Domnului,  a  ieşit  dintr-însa  şi  s-a  tămăduit  fecioara  aceea  (231,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  278  -  Cu  ajutorul  Maicii  Domnului  şi-a  recăpătat  vederea 

pierdută 

Gheorghe,  feciorul  lui  Simon,  nepotul  lui  Africat,  domnul  Vareajilor, 
dobândind  mare  milă  de  la  Maica  Precista  şi  de  la  preacuviosul  Teodosie,  a  dăruit 
mănăstirii  Pecersca  un  lanţ  de  aur  ce  cântărea  100  grivne.  El  a  lăsat  o  scrisoare  într-acest 
chip:  „Eu,  Gheorghe,  fiul  lui  Simon,  slugă  a  Maicii  Precistei,  care  am  primit  mare  milă  de 
la  Sfinţia  Sa,  pentru  rugăciunile  Preacuviosului  Teodosie,  am  fost  ascultat  şi  ajutat,  căci 
trei  ani  n-am  văzut  nimic;  iar  când  mi  s-a  arătat  Preacurata  şi  mi-a  zis  că  voi  vedea,  am 
văzut.  Pentru  aceea  las  această  carte  (scrisoare)  în  urma  mea,  neamului  meu,  ca  să  nu  se 
depărteze  nimeni  de  la  casa  (biserica)  Maicii  Preacurate  (312,  Minunile  Maicii  Domnului 
400,  de  profesor  Dumitru  Stănescu,  ediţia  1925). 

MINUNEA  279  -  Două  femei  îndrăcite,  vindecate  prin  citirea  Paraclisului 

Maicii  Domnului 


Odinioară,  din  Rusia  cea  albă  au  fost  aduse  două  femei  îndrăcite,  una  se 
chema  Măria,  iar  cealaltă  Efimia.  Ele  au  fost  duse  la  peştera  Preacuviosului  Antonie  şi  le- 
au  legat  cu  un  lanţ  de  un  stâlp.  Fiind  citit  Paraclisul  Maicii  Domnului  de  către  preoţi,  cu 
ajutorul  Preacuratei,  s-au  vindecat  de  nebunie  din  ceasul  acela,  şi  au  scăpat  de  duhul  cel 
rău  acele  două  sărmane  femei  (337,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  280  -  Un  îndrăcit  vindecat  la  Pecersca,  de  către  Maica 

Domnului 

Un  om,  care  se  chema  loan,  din  satul  Zomovicetz,  era  cuprins  de  duhul  cel 
rău.  In  ziua  de  Adormirea  Maicii  Domnului  a  fost  adus  la  mănăstirea  Pecersca  şi,  stând 
acolo,  asculta  Sfânta  Liturghie.  Dar  în  momentul  când  preotul  a  zis:  „Mai  ales  pentru 
Preasfânta,  curata,  preabinecuvântata,  mărita.  Stăpâna  noastră,  de  Dumnezeu  Născătoare 
şi  pururea  Fecioara  Măria",  iar  satana  a  răspuns:  „Vrednică  eşti  cu  adevărat  să  te  fericim" 
şi  celelalte,  în  acel  ceas,  duhul  cel  rău  a  aruncat  jos  pe  loan  şi  a  început  a  striga  prin  gura 
lui,  în  toată  biserica:  „Preasfântă  Fecioară  nu  mă  mai  munci,  căci  eu  voi  ieşi  din  el,  şi  mai 
mult  nu-1  voi  mai  supăra  de  acum  înainte".  Duhul  cel  rău  plecând  din  el,  loan  a  rămas 
zăcând  jos,  ca  un  mort.  După  puţin  timp  s-a  sculat  singur,  fiind  deplin  sănătos,  dând 
mulţumire  din  toată  inima  şi  lăudând  pe  Preasfânta  Născătoare  de  Dumnezeu,  care  a  făcut 

această  mare  milă  cu  el.  După  aceea  a  mai  trăit  mulţi  ani,  în  sănătate  trupească  şi 
mulţumire  sufletească,  având  neţărmuită  dragoste  către  Preasfânta  Născătoare  de 
Dumnezeu  (338,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  281  -  Maica  Domnului  vindecă  pe  un  creştin  care  avea  dureri 

de  cap  şi  de  picioare 

Un  om  care  se  numea  Timotei  Nelepcovici,  din  Gorodişte,  era  foarte  bolnav 
de  cap,  având  dureri  şi  la  picioare.  Având  mare  evlavie  şi  dragoste  către  Maica 
Domnului,  s-a  rugat  ei  pentru  vindecarea  de  boală,  postind  zece  vineri.  In  cea  din  urmă 
vinere  de  post,  având  mare  durere  de  cap,  a  adormit  puţin.  Atunci  i  s-a  arătat  în  vis  Maica 
Precista  care,  atingându-se  de  capul  lui,  i-a  poruncit  să  meargă  la  mănăstirea  Cupiatici, 
unde  se  afla  o  icoană  a  Ei,  făcătoare  de  minuni,  şi  să  se  spovedească.  Deşteptându-se  din 
somn,  n-a  mai  simţit  nici  o  durere.  A  doua  zi,  plin  de  bucurie,  a  mers  la  mănăstirea 
Cupiatici,  s-a  spovedit  şi  a  povestit  cu  mare  căldură  sufletească,  tuturor  oamenilor  şi 
călugărilor,  despre  minunata  vindecare  dăruită  de  Maica  Milostivirii,  după  care  fericit  s-a 
întors  la  casa  lui  (347,  Minunile  Maicii  Domnului  400,  de  profesor  Dumitru  Stănescu, 
ediţia  1925). 

MINUNEA  282  -  Chemând  pe  Maica  Domnului  în  ajutor,  o  femeie  naşte 

fără  nici  o  durere 


O  femeie  care  se  numea  Măria  Mihailova,  fiind  însărcinată,  îşi  aştepta  ziua 
când  trebuia  să  nască.  Sosind  clipa  aceea,  avea  dureri  atât  de  mari,  încât  neputând  să 
nască,  îşi  aştepta  moartea.  Dar  alergând  la  ajutorul  Maicii  Domnului  nostru  lisus  Hristos, 
şi  rugându-se  Ei  cu  credinţă,  i  s-a  făgăduit  că  de-i  va  ajuta  să  nască,  i  se  va  dărui  slujirii 
Ei,  într-o  mănăstire,  punând  chezaş  pentru  aceasta  icoana  cea  făcătoare  de  minuni  a 
Preasfmtei,  din  mănăstirea  Cupiatici.  După  această  rugăciune  şi  făgăduinţă,  ea  a  născut 
fără  dureri.  După  aceea,  ridicându-se  din  slăbiciunea  cea  firească,  luând  pruncul  în  braţe, 
a  mers  la  mănăstirea  Cupiaticilor,  închinându-se  icoanei  Maicii  Domnului,  şi  slujind  în 
toată  viaţa  ei  acelei  mănăstiri  (348,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  283  -  Maica  Domnului  vindecă  pe  un  boier  bolnav,  prin  apa 

sfinţită  dată  de  Cuviosul  Chirii 

Un  boier,  pe  nume  Roman  Alexandrovici,  trăind  departe  de  mănăstirea 
Cuviosului  Chirii,  nu  1-a  văzut  niciodată,  ci  numai  a  auzit  de  el.  Fiind  cuprins  de  o  boală 
foarte  grea,  avea  frică  cumplită  de  moarte,  însă  avea  mare  credinţă  şi  evlavie  către  Maica 
lui  Dumnezeu.  Intr-o  zi,  pe  când  se  ruga  el  ca  să-i  uşureze  boala,  i  s-a  arătat  Preacurata 
Fecioară  însoţită  de  Cuviosul  Chirii,  şi  s-a  adresat  bolnavului,  zicându-i:  „Trimite  la  acest 
stareţ,  ca  să-ţi  dea  apă  sfinţită,  şi  gustând  din  ea  te  vei  face  sănătos". 

îndată  după  vedenia  aceea,  bolnavul  a  trimis  pe  cineva  la  Cuviosul  Chirii  cu 
rugămintea  ca  să-i  dea  apă  sfinţită.  Aducându-i  apa  sfinţită,  şi  gustând  din  ea,  în  ceasul 
acela  s-a  făcut  sănătos.  După  aceea,  sculându-se  din  pat,  s-a  dus  grabnic  la  acea  mănăstire 
unde,  văzând  pe  Cuviosul,  1-a  cunoscut  cum  că  el  este  cel  ce  s-a  arătat  în  vedenie 
împreună  cu  Preacurata  Născătoare  de  Dumnezeu.  Căzând  la  picioarele  lui,  i-a  dat 
mulţumire  (Vieţile  Sfinţilor  9  iulie). 

Minunile  Maicii  Domnului  făcute  cu  cei  morţi 

9 


MINUNEA  284  -  Maica  pururea  Fecioară,  prezentă  la  mormintele 

creştinilor  curaţi 


In  cetatea  Vovoniei,  era  o  fecioară  care  avea  multă  evlavie  la  Maica 
Domnului.  Ea  făcea  tot  ce  putea  pentru  a  fi  bine  plăcută  Maicii  Preacurate. 

într-o  noapte  s-a  închis  în  odaia  sa  şi  se  ruga.  Mai  târziu  a  deschis  fereastra 
dinspre  cimitir.  Privind  într-acolo,  a  văzut  o  femeie  de  foarte  mare  cinste,  stând  lângă 
mormântul  unui  tânăr  creştin,  care  de  curând  fusese  înmormântat  acolo.  Pe  mormânt 
stătea  o  porumbiţă  albă  ca  zăpada.  Femeia  aceea  înconjurată  de  foarte  multă  lume,  a  luat 
porumbiţa  şi  a  pus-o  la  capul  său... 

Fecioara  a  întrebat  pe  acea  femeie  de  mare  cinste;  „Doamnă,  rogu-mă  ţie, 
spune-mi  cine  eşti?".  Doamna  i-a  răspuns:  „Eu  sunt  Maica  lui  lisus  Hristos,  şi  am  venit 
aici  să  iau  sufletul  acestui  tinerel,  care  a  fost  mucenic.  Află  că  Eu  sunt  milostivă  către  toţi 
copii  şi  tinerii  care-şi  apără  zestrea  lor  duhovnicească.  Eu  sunt  ocrotitoarea  celor  ce 
învaţă  cu  dor  Dumnezeieştile  învăţături  care  luminează  şi  mântuiesc  sufletele,  şi  a  celor 
ce  se  păstrează  curaţi  şi  suferă  muceniceşte  luptând  împotriva  întunericului,  superstiţiilor, 
petrecerilor  păgâneşti  şi  împotriva  duhurilor  rele...  Toţi  aceia  care  dobândesc  învăţătură 
Dumnezeiască,  o  ţin  şi  o  folosesc  spre  lauda  lui  Dumnezeu,  aceia  vor  dobândi  mare  plată 
de  la  Dumnezeu"  (165,  Minunile  Maicii  Domnului  400,  de  profesor  Dumitru  Stănescu, 
ediţia  1925). 

MINUNEA  285  -  Creştinul  mort  nespovedit,  cerea  Preot  să  se  spovedească 

Doi  domni  francezi  au  făcut  război  între  dânşii.  Ei  s-au  bătut  vreo  doi-trei  ani 
pentru  domnia  franţuzească,  lăsând  în  urma  lor  sumedenie  de  cadavre  omeneşti. 
Odinioară,  mergând  nişte  oameni  prin  acel  câmp  unde  s-au  dat  luptele,  au  văzut  o 
grămadă  mare  de  oase  de  oameni.  Din  mijlocul  acelor  oameni,  ei  au  auzit  un  glas  foarte 
înspăimântător  care  se  ruga  cu  glas  tare  Domnului  nostru  lisus  Hristos  şi  Maicii  Precistei. 
Oamenii  auzind  acel  glas,  s-au  apropiat  de  grămada  de  oase.  Acolo  au  aflat  o  căpăţână  de 
om  mort,  care  a  zis  către  dânşii:  „Eu  sunt  creştin.  întotdeauna  m-am  ostenit  cu  dreaptă 
socoteală  a  vieţui  creştineşte.  Dar  ca  om  vieţuitor  în  lume,  am  greşit  şi  eu,  amânând 
pocăinţa  şi  spovedania,  de  pe  o  zi  pe  alta.  Şi  astfel  mi  s-a  întâmplat  de  am  murit  aici  în 
oaste,  nespovedit  de  păcatele  mele.  Pentru  aceea  Maica  lui  Dumnezeu,  mă  apără  pe  mine 
de  muncile  iadului.  Ea  îmi  ţine  acum  limba  mea  cea  neputrezită,  ca  să-mi  pot  spovedi 
păcatele  mele  şi  să  fm  slobozit  de  legătura  lor.  Chemaţi  Preotul  ca  să-mi  asculte 
mărturisirea  şi  să-mi  dea  dezlegare  de  păcatele  mele. 

Oamenii  auzind  acestea  s-au  cutremurat  şi,  mergând,  au  chemat  îndată  un 
preot.  Venind,  a  ascultat  spovedania  păcatelor  lui,  după  care  dându-i  dezlegare,  nu  s-a 
mai  auzit  acel  glas  care  se  auzea  de  la  acea  căpăţână,  a  cărei  limbă  era  neputrezită  (166, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  286  -  Diaconul  ajutat  de  Maica  Domnului  să  se  pocăiască 


In  cetatea  Verdunului,  din  Franţa,  era  un  diacon  care  se  numea  Adelman. 
Acesta  odinioară  adormind,  şi  nemaimişcând  multă  vreme,  se  credea  de  cei  din  jurul  lui  a 
fi  mort  cu  adevărat. 

După  ce  l-au  pregătit  pentru  înmormântare,  l-au  ridicat  de  pe  pat  şi  l-au  pus  în 

sicriu. 

Atunci  diaconul  a  început  a  se  mişca  şi  îndată  s-a  sculat  şi  a  stat  în  picioare  în 
mijlocul  celor  adunaţi  în  casă.  El  a  spus  că  a  văzut  în  viaţa  viitoare,  felurite  lucruri  de 
mângâiere  şi  de  muncă.  El  a  mai  spus  că  Maica  Domnului  s-a  rugat  pentru  dânsul,  ca 
Dumnezeu  să-1  mai  lase  în  lume,  să  se  pocăiască  (167,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  287  -  Maica  Precista  văzută  lângă  patul  unei  văduve  care  zăcea 

greu 

Măria  de  Egeea  a  văzut  pe  Maica  Precista  lângă  o  văduvă  foarte  evlavioasă, 
care  zăcea  pe  patul  suferinţei.  După  ce  a  murit  văduva  aceea,  a  văzut  pe  Maica  Precista, 
dimpreună  cu  multe  fecioare,  care  au  format  două  coruri.  Fecioarele  lăudau  pe  Dumnezeu 
cântând  Psalmi,  lângă  trupul  ei  mort  (169,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  288  -  Ostaşul  mort  în  război  şi-a  păstrat  graiul,  până  ce  şi-a 

spovedit  păcatele 


Un  tânăr  ostaş,  care  se  numea  Daniţel,  fiind  bun  creştin,  lăuda  şi  fericea  cu 
multă  evlavie  pe  Preasfânta  Născătoare  de  Dumnezeu  şi  pururea  Fecioara  Măria.  După 
câtva  timp,  tânărul  a  fost  luat  în  război.  Acolo  i  s-a  tăiat  capul.  Deşi  decapitat,  cu  ajutorul 
Maicii  Domnului  şi-a  păstrat  graiul  până  ce  şi-a  spovedit  toate  păcatele  înaintea  unui 
Preot  duhovnic,  care  1-a  dezlegat  de  ele  (170,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  289  -  Un  copilandru  este  readus  la  viaţă  de  Maica  Domnului, 

pentru  a  face  pocăinţă 

In  ţara  Angliei  era  un  tinerel,  foarte  slobod  la  petreceri  anti-creştineşti  şi  la 
vieţuirea  stricată,  însă  respectând  o  pravilă  spre  Maica  Domnului,  în  toate  zilele  zicând  cu 
evlavie  cântarea  îngerilor,  în  cinstea  şi  preamărirea  Ei. 

După  o  vreme,  s-a  îmbolnăvit  greu  şi  a  murit.  Apoi  după  o  îndelungată  vreme 
a  înviat  şi  a  strigat  către  o  femeie,  care  se  afla  în  apropiere  de  el:  „Cheamă  preotul  aici  cât 
mai  curând".  Când  preotul  a  venit,  copilandrul  a  început  a  zice  înaintea  tuturor  oamenilor, 
aceste  cuvinte:  fost  răpit  şi  dus  înaintea  judecăţii  lui  Hristos  şi  duhurile  rele  mă 
pârâu  pentru  trei  lucruri,  adică  pentru  trei  păcate: 

a)  Păcatul  dintâi,  că  n-am  dat  Preotului  nimic  din  bunurile  mele. 

b)  Al  doilea  păcat  este  că  am  vânat  prin  păduri  care  nu  erau  ale  mele. 

c)     Al  treilea  păcat  este  că,  ducându-mă  la  vânat,  călcam  şi  stricam  grâul 
oamenilor  săraci. 


MINUNEA  290  -  Maica  Domnului  poartă  grijă  de  un  prunc  ce  a  supt  un 

an  la  pieptul  mamei  moarte 

La  15  ani  după  înălţarea  la  ceruri  a  Domnului  nostru  lisus  Hristos,  pe  timpul 
când  iudeii  au  ucis  cu  pietre  pe  Arhidiaconul  Ştefan,  întâiul  mucenic,  şi  au  gonit  pe  toţi 
Apostolii  din  Ierusalim,  cum  şi  pe  alţii  care  propovăduiau  pe  Hristos,  era  un  ucenic  dintre 
cei  70,  Maxim  cu  numele,  care  era  în  ceata  Martei  şi  a  Măriei,  după  cum  Apostolul  Petru 
îi  poruncise,  ca  să  nu  se  despartă  de  dânsele.  Fiindcă  fratele  lor  (Lazăr),  fugise  la  Cipru 
de  frica  iudeilor,  ca  să  nu-1  ucidă,  iar  surorile  lui  rămăseseră  în  Ierusalim  cu  Preasfânta 
Fecioară,  până  la  mutarea  ei.  Apoi  au  vândut  toate  lucrurile  lor,  au  dat  banii  săracilor,  şi 
petreceau  apostoleşte. 

Dar  iudeii,  văzând  că  propovăduiau  cu  îndrăzneală  numele  lui  Hristos,  le-au 
pus  într-o  luntre  ce  nu  avea  vântrele,  nici  lopeţi,  pentru  ca  să  se  înece,  şi  au  slobozit 
luntrea  ca  să  se  ducă  unde  o  va  goni  vântul.  Iar  în  luntre  era  Măria,  Marta,  Maximila, 
slujnica  lor  şi  Maxim  cel  zis  mai  sus,  şi  un  alt  oarecare,  Kalidonie  cu  numele,  care  s-a 
născut  orb,  pe  care  Domnul  1-a  vindecat.  Aceşti  cinci  se  rugau  lui  Dumnezeu  să-i 
povăţuiască  într-un  loc  unde  va  voi  darul  lui.  A  cărui  putere  şi  ajutor  i-a  dus  într-o 
eparhie  a  Galici,  cu  mulţime  de  oameni,  ce  se  numea  Marsilia.  Ieşind  din  luntre  şi  slăvind 
pe  Dumnezeu,  s-au  dus  în  târg,  crezând  că  poate  le  va  da  cineva  milostenie.  Dar  oamenii 
cetăţii  aceleia,  ca  nişte  închinători  de  idoli,  nu  s-au  milostivit  spre  ei.  In  cetatea  aceea  era 
un  domnitor  care  nu  avea  fiu,  care  a  văzut  în  noaptea  aceea,  în  vedenie,  o  femeie,  care  îi 

zicea  lui:  „Tu  dormi  odihnindu-te  pe  pat  cu  soţia  ta,  nemilostivule,  sătul  de  toate 
bunătăţile,  şi  robii  adevăratului  Dumnezeu  mor  de  foame.  Sculându-te,  du-te  în  târg  de 
dimineaţă,  şi  ia  pe  cei  cinci  străini  şi  îi  odihneşte  pe  ei  în  casa  ta.  Iar  de  nu  mă  vei  asculta 
pe  mine,  vei  lua  moarte  grea  şi  groaznică".  Acestea  văzându-le  domnitorul  şi  soţia  lui,  s- 
au  înfricoşat  şi  i-au  luat  în  casa  sa,  dându-le  lor  de  toate  ce  le  trebuia. 

După  puţine  zile,  auzind  învăţătura  Măriei  care  propovăduia  pe  Hristos 
adevărat,  povestind  facerile  de  minuni  pe  care  le-a  săvârşit,  i-au  zis  ei:  „Dacă  Hristos  pe 
care  îl  propovăduieşti  Dumnezeu  Atotputemic,  îmi  va  da  un  fiu,  de  care  am  dorire,  şi  eu 
mă  făgăduiesc  că  mă  voi  face  creştin,  şi  voi  pierde  toţi  idolii".  Ea  a  răspuns:  „Nu  numai 
darul  acesta  poate  Stăpânul  Hristos  să  ţi-1  dea,  ci  şi  altă  cerere  ce  vei  cere,  numai  crede 
într-însul  fară  îndoire,  şi  vei  cunoaşte  puterea  Lui". 

După  puţine  zile,  soţia  lui  a  zămislit  prunc  şi  îndată  s-au  botezat  toţi  cei  ai 
palatului.  Şi  atâta  evlavie  a  arătat  domnitorul  şi  dor  de  credinţă,  încât  a  vrut  să  se  ducă  la 
Ierusalim,  ca  să  se  închine  Sfintelor  Locuri.  Iar  femeia  lui,  ca  o  evlavioasă  ce  era,  1-a 
rugat  cu  lacrimi  ca  să  o  ia  şi  pe  dânsa,  care  fară  voie  a  primit  să  meargă  cu  dânsul,  ca  să 
nu  o  amărască  pe  ea.  A  lăsat  epitrop  în  locul  său  pe  Măria,  dându-i  ei  în  scris  stăpânire,  să 
surpe  toate  capiştile  idolilor,  şi  să  zidească  biserici,  şi  orice  va  voi  să  facă,  fară  de 
împiedicare,  dându-i  cheile  cetăţii  şi  toate  avuţiile  lui  în  mâinile  ei.  Apoi  a  intrat  în 
corabie  cu  soţia  lui,  şi  cu  alţi  oarecare,  ca  să  le  slujească. 

După  ce  au  înotat  o  zi  cu  corabia,  s-a  stârnit  un  vânt  potrivnic,  şi  au  stat  multă 
vreme  la  un  liman,  până  ce  a  suflat  un  vânt  potrivit,  şi  atunci  iarăşi  au  înotat.  In  timpul 
acestei  călătorii  a  venit  vremea  femeii  să  nască  şi  a  născut  un  prunc  parte  bărbătească,  cu 
multă  durere  şi  apoi  îndată  şi-a  dat  sufletul  său,  pentru  care  boierul  acela  s-a  întristat 
foarte,  însă  evlavia  lui  nicidecum  nu  s-a  împuţinat,  ca  să  cârtească  împotriva  lui 
Dumnezeu  şi  să  se  întoarcă  înapoi.  Numai  după  ce  a  plâns  destul,  a  zis  corăbierilor  să-1 
ducă  la  un  ostrov  pustiu,  care  era  acolo  aproape.  Şi  aşa  au  scos  pe  cea  moartă  şi  au  pus-o 
într-o  peşteră  cu  pruncul  împreună,  şi  acoperindu-o  pe  dânsa,  a  zis  cuvintele  acestea: 

,J'reasfântă  Născătoare  de  Dumnezeu,  Maica  sărmanilor  şi  ajutorul  celor  deznădăjduiţi, 
după  cum  ai  născut  pe  Dumnezeu  în  chip  minunat,  aşa  păzeşte  şi  pruncul  acesta  şi 
călăuzeşte-1  pe  dânsul  cum  voieşti". 

Aşa  zicând,  au  intrat  în  corabie,  şi  în  puţine  zile  au  ajuns  în  hotarele 
Ierusalimului;  şi  ieşind  din  corabie  s-au  dus  pe  uscat  în  Sfânta  cetate,  şi  acolo  cu  voia  lui 
Dumnezeu  au  aflat  pe  Apostolul  Petru  şi  i-au  vestit  cele  făcute.  Iar  Apostolul  i-a  zis  lui: 
„Pace  ţie  fiule  care  ai  crezut  în  propovăduirea  cea  mântuitoare,  iar  pentru  soţia  ta,  şi 
pentru  fiul  tău,  să  nu  te  întristezi,  căci  Domnul  poate  să  schimbe  jalea  ta  întru  vesehe  şi 
bucurie". 

Ducându-se  amândoi,  i-a  arătat  toate  locurile  pe  unde  a  umblat  Domnul  şi  a 
făcut  minunile,  adică  Cina  cea  de  Taină,  grădina  Ghetsimani,  Golgota,  şi  muntele 
Măshnilor  de  pe  care  S-a  înălţat  la  ceruri.  Şi  1-a  învăţat  pe  dânsul  din  destul,  toate  tainele 
dumnezeieştii  economii  şi  ale  credinţei.  Şi  după  ce  a  şezut  acolo  mai  bine  de  un  an,  1-a 
petrecut  Apostolul  şi  s-a  rugat  pentru  el,  care  cu  voia  Atotputernicului  Dumnezeu,  în 
puţine  zile,  a  ajuns  în  ostrovul  acela  pustiu,  unde  lăsase  pe  cea  moartă  cu  pruncul.  Şi 
ducându-se  în  peşteră,  a  văzut  pruncul  că  sugea  la  cea  moartă,  care  era  întreagă  şi 
nestricată,  după  cum  a  lăsat-o,  pentru  care  s-a  înspăimântat  şi  a  zis  acestea,  cu  lacrimi 
către  Domnul:  „Dumnezeule  Atotputemice,  prin  Darul  Tău,  care  a  hrănit  pe  pruncul 
acesta  atâta  vreme,  cred  că  poţi  să  înviezi  şi  pe  maica  lui,  ca  să  se  întoarcă  jalea  mea, 
întru  îndoită  bucurie,  după  mai-naintea  zicerea  lui  Petru,  Apostolul  Tău.  Aşa,  mult 
milostive.  Stăpâne,  ascultă  pe  nevrednicul  tău  rob,  pentru  rugăciunile  pururea  Fecioarei 
Maicii  Tale  şi  ale  roabei  Tale  Măria,  care  m-a  luminat  şi  la  cunoştinţa  Ta  m-a  povăţuit". 

Aşa  a  zis  cu  lacrimi  şi  cu  credinţă  şi  îndată  s-a  sculat  moarta  ca  din  somn  şi, 
suspinând,  a  zis:  „O!  Preadulcea  mea  Stăpână,  binecuvântat  este  numele  Tău,  care  m-ai 
acoperit,  şi  ai  hrănit  atâtea  zile  pe  fiul  meu".  Atunci  a  povestit  bărbatului  ei,  zicând:  „Să 
şti  că  toate  Sfintele  locuri,  pe  care  ţi  le-a  arătat  Sfântul  Petru,  şi  eu  le-am  văzut,  la  care 
mă  povăţuia  îngerul  lui  Dumnezeu".  Şi  aşa  le-au  spus  toate  numele  sfintelor  locuri.  Iar 

acela  mai  mult  s-a  înspăimântat  şi,  intrând  în  corabie,  s-au  dus  în  ţara  lor  şi,  închinându- 
se  Sfintei  Marii,  ce-a  care  le-a  descoperit  lor  adevărata  credinţă,  i-au  spus  toate  cele 
petrecute.  Şi  toţi  cetăţenii  s-au  botezat,  şi  au  sfărâmat  pe  toţi  idolii,  şi  au  zidit  Sfinte 
biserici  şi  alte  multe  lucruri  bune  au  săvârşit,  întru  slava  Tatălui,  şi  a  Fiului  şi  a  Sfântului 
Duh  (2,  Minunile  Maicii  Domnului  de  Neamţ,  ediţia  1924  şi  1990). 


MINUNEA  291  -  Un  boier  din  Roma  salvat  de  la  înec  de  către  Maica 

Domnului 

In  părţile  Romei  vechi  era  un  boier,  judecător  al  unei  cetăţi,  bogat  în 
bunătăţile  cele  pământeşti,  însă  cu  sufletul  sărac,  lipit  şi  robit  de  voile  trupului.  Insă  avea 
către  Preasfânta  multă  evlavie  şi  împărţea  multă  milostenie  la  săraci,  cum  şi  tuturor  celor 
ce  aveau  trebuinţă. 

Odată  a  plecat  de  acasă,  pentru  a  se  întâlni  cu  mai  mulţi  boieri,  pentru  a  pleca 
cu  toţii  călare,  într-o  plimbare  afară  din  cetate.  Boierul  acesta  mai  avea  şi  un  alt  obicei 
bun.  Totdeauna  când  trebuia  să  se  ducă  undeva,  înainte  de  a  pleca  de  acasă,  stătea 
înaintea  icoanei  Preasfintei,  rugându-se  câtva  timp,  zicând  închinăciunea  îngerului,  cum 
şi  alte  rugăciuni  pe  care  le  mai  ştia,  cerând  să-1  acopere  cu  darul  ei  şi  să-1  păzească  de 
cursele  diavolului.  Aşa  a  făcut  şi  în  ziua  când  a  plecat  cu  prietenii  lui  la  plimbare.  Insă 
vicleanul  îl  vrăjmăşuia  pentru  multa  evlavie  pe  care  o  avea  către  Preane  vino  vata  şi  căuta 
vreme  potrivită  să-1  omoare. 

Când  trecea  peste  un  râu,  a  intrat  diavolul  în  calul  boierului  şi  1-a  sălbăticit 
aşa  de  tare,  încât  1-a  aruncat  în  cel  mai  adânc  loc  al  apelor.  Iar  tovarăşii  lui,  văzând  că  s-a 
înecat  în  râu,  s-au  întristat  de  moartea  lui.  Şi  plângându-1  ca  pe  un  prieten,  s-au  întors 

înapoi  ca  să  vestească  rudeniilor  lui  trista  întâmplare,  ca  să  pună  să  i  se  cânte  prohodul, 
socotind  că  de  bună  seamă  a  murit,  după  cum  chiar  cu  ochii  lor  au  văzut.  Insă  ajutătoarea 
cea  de  obşte  a  creştinilor,  grabnica  ajutătoare  şi  mijlocitoare  a  păcătoşilor,  nu  1-a  lăsat 
pierzării,  ci  cu  milostivirea  Ei  cea  de  Maică,  1-a  izbăvit  din  moartea  cea  trupească  şi 
sufletească.  Boierul  îndată  ce  a  căzut  în  râu,  a  chemat  pe  Stăpâna,  zicând:  „Preasfmtă 
Născătoare  de  Dumnezeu,  ajută-mă!".  Când  a  ajuns  în  adânc  a  văzut-o  aici  stând  de  faţă, 
şi  apucându-1  de  perii  capului  1-a  scos  afară,  ducându-1  într-o  clipă  în  casa  lui  şi  zicându-i: 
„Iată  ai  scăpat  cu  viaţă;  de-acum  să  nu  mai  greşeşti,  ci  mulţumind  lui  Dumnezeu, 
Făcătorul  de  bine,  fa  lucruri  vrednice  de  pocăinţă,  ca  să  te  mântuieşti". 

Casnicii  lui,  văzându-1  pe  dânsul  phn  de  apă,  şi  mai  mult  mort,  de  frică,  încât 
nici  nu  ştia  unde  se  găseşte,  s-au  înfricoşat  foarte.  După  o  bucată  de  timp,  venind  prietenii 
lui  cu  care  au  călătorit  împreună,  văzâidu-1,  cu  bucurie  s-au  înspăimântat.  Venindu-şi  în 
sine  şi  povestindu-le  cu  de-amănuntul  toate,  cu  toţii  au  slăvit  şi  lăudat  pe  Stăpâna  cea 
preaminunată.  Iar  Arhiereul  vremii  de  atunci,  adunând  pe  toţi  drept-credincioşii  creştini,  a 
săvârşit  un  praznic  de  bucurie,  întru  mulţumire  Doamnei  noastre.  Şi  boierul  acela,  nu  s-a 
mai  întors  la  calea  cea  mai  dinainte,  ci  ducându-se  într-o  mănăstire  a  Preasfintei 
Născătoarei  de  Dumnezeu,  s-a  îmbrăcat  în  chipul  cel  îngeresc,  facându-se  monah,  slujind 
bisericii  cu  vieţuire  îmbunătăţită  şi  plăcută  lui  Dumnezeu.  Şi  aşa  s-a  învrednicit  de 
împărăţia  Cerurilor  (28,  Minunile  Maicii  Domnului  de  Neamţ,  ediţia  1924  şi  1990). 

MINUNEA  292  -  Un  tânăr  fiind  ucis  de  zavistnicii  iudei,  a  fost  înviat  de 

Maica  Domnului 


într-o  biserică  oarecare,  creştinii  cântau  oarecare  stihuri  şi  laude  în  cinstea 
pururea  Fecioarei  Măria.  Şi  între  altele,  au  rostit  o  cântare,  al  cărei  sfârşit  este  aşa: 
„Ruşinează-se  păgânii  evrei". 

într-o  zi,  adunându-se  drept-credincioşii  creştini  în  biserică,  au  chemat  pe  un 
tânăr  cucernic,  care  era  înzestrat  cu  glas  dulce  la  cântare,  şi  i-au  zis  să  cânte  cu  mare  glas 
acea  cântare  de  laudă.  în  timp  ce  cânta,  s-a  întâmplat  de  a  trecut  pe  lângă  biserică,  nişte 
iudei  care,  auzind  cuvintele  acelea  pe  care  le  cânta  tânărul,  spre  osândirea  şi  ruşinea  lor, 
s-au  mâniat  foarte  tare  şi  s-au  sfătuit  ca  să-1  ucidă,  când  vor  afla  vreme  potrivită.  Peste 
puţine  zile,  folosind  oarecare  pricină  meşteşugită,  l-au  luat  la  via  lor  şi  acolo  l-au  omorât, 
aruncându-1  într-un  loc  ascuns.  După  ce  au  plecat  ucigaşii,  a  venit  Stăpâna  cea 
preaputemică  şi,  înviindu-1  pe  dânsul,  i-a  poruncit  ca  să  cânte  fără  frică  laudele  Ei. 

Acela  mulţumindu-i,  s-a  dus  iarăşi  în  biserică  şi  cânta  în  fiecare  zi,  cu  şi  mai 
dulce  glas.  Atunci  ucigaşii  iudei,  văzându-1  pe  dânsul,  s-au  înspăimântat  şi  l-au  întrebat  în 
taină,  de  a  fost  el  acela,  pe  care  ei  l-au  omorât  şi  cum  a  înviat?  El  le-a  spus  lor  cum  că 
pururea  Fecioara,  Maica  lui  lisus,  1-a  înviat,  pentru  ca  să-i  cânte  laude  Ei. 

Din  facerea  acelei  minuni,  au  crezut  în  Preasfânta,  nu  numai  ucigaşii  aceia,  ci 
şi  rudeniile  şi  prietenii  lor,  cum  şi  mulţi  alţii,  care  s-au  botezat  în  numele  Tatălui  şi  al 
Fiului  şi  al  Sfântului  Duh,  Căruia  I  se  cuvine  slava  în  veci.  Amin  (44,  Minunile  Maicii 
Domnului  de  Neamţ,  ediţia  1924  şi  1990). 

MINUNEA  293  -  Maica  Domnului  înviază  o  femeie,  pentru  a-şi  spovedi 

păcatul  ascuns 

Era  o  femeie  măritată  cu  bărbat,  însă  atât  de  îmbunătăţită  cu  viaţa  şi  aşa  de 
cinstitoare  de  Dumnezeu,  încât  trăia  la  casa  ei  ca  într-o  mănăstire.  Totdeauna  se  ducea  la 
biserică,  dădea  milostenie,  postea  şi  alte  fapte  bune  făcea.  Numai  un  păcat  a  făcut  pe  care 
niciodată  nu  1-a  mărturisit  nimănui,  ticăloasa.  Şi  de  multe  ori  ar  fi  vrut  să-1  spună 
duhovnicului  şi  se  ducea  înadins  pentru  aceasta,  însă  după  ce-şi  mărturisea  celelalte 
păcate,  se  ruşina  şi  nu-1  spunea.  Insă  de  multe  ori  stătea  ea  înaintea  icoanei  Preasfmtei  de 
Dumnezeu  Născătoarei,  plângând  nemângâiată  şi  se  ruga  milostivirii  ei  să-i  ierte  greşeala 
sa. 

Mai  pe  urmă  a  murit  femeia  aceea,  fară  să-şi  fi  mărturisit  fărădelegea  sa  la 
oameni.  Şi  n-au  îngropat-o  până  a  treia  zi,  pentru  că  aşteptau  pe  o  fiică  a  ei  care  era 
plecată  de  acasă  într-un  alt  oraş.  Când  îi  cânta  prohodul  în  biserică,  a  înviat  cea  moartă  şi 
a  şezut  în  sicriu,  zicând  acestea:  „Mare  este  puterea  ta,  pururea  Preafericită,  Stăpână". 

Apoi  zicând  să-i  aducă  pe  duhovnic  a  mărturisit  lui  păcatul  cel  ascuns,  după 
care  a  zis  în  auzul  tuturor:  „Eu,  ticăloasa  şi  nepriceputa,  fiindu-mi  ruşine,  n-am  mărturisit 
un  păcat  pe  care  îl  făcusem;  am  plâns  însă  amar  în  fiecare  zi  cu  multă  zdrobire  de  inimă, 
şi  m-am  rugat  pururea  Fecioarei  Născătoarei  de  Dumnezeu  să  facă  milă  cu  mine  să  nu  fm 
muncită  veşnic  pentru  fărădelegea  aceea.  îndată  ce  a  ieşit  din  trup  ticălosul  meu  suflet,  ca 
nişte  lupi  turbaţi  m-au  răpit  diavolii  râzând  de  păcatul  meu  cel  ascuns  şi  bucurându-se, 
căci  socoteau  că  au  să  mă  stăpânească.  Iar  dacă  au  ajuns  cu  mine  în  munca  iadului,  unde 
întunericul  era  nepătruns  şi  chinuirea  neasemănată,  iată  că  a  venit  Mijlocitoarea  celor  ce 
se  pocăiesc  şi  împărăteasa  îngerilor,  care  strălucea  mai  mult  decât  soarele  şi  a  gonit  tot 
întunericul  locului  aceluia  cu  nemărginita  lumină  a  Dumnezeirii  ei.  Atunci,  ocărând  pe 
spurcaţii  diavoli  că  m-au  luat  fară  de  porunca  Domnului,  m-a  luat  din  mâinile  lor,  zicând: 

„Să  o  ducem  la  Dreptul  Judecător  şi  orice  va  hotărî  milostivirea  Lui,  se  va  face".  Apoi  a 
zis  către  mine:  ,Js[u  te  teme  fiică,  eu  sunt  ajutătoare  ţie". 

Iar  dacă  am  ajuns  la  Stăpânul  Hristos,  L-am  văzut  şezând  pe  scaunul  Slavei 
Lui,  foarte  necăjit  asupra  mea  şi  pornit  spre  mânie,  ca  să  mă  trimită  în  munca  cea  veşnică. 
Atunci  Stăpâna  mea,  cea  mult  lăudată,  I-a  zis  Lui  cu  multă  smerenie:  ,JV[ă  cuceresc  şi  rog 
bunătatea  Ta,  Preamilostivul  meu  Fiu  şi  Dumnezeule  mult  îndurate,  pentru  milostivirile 
îndurărilor  Tale  şi  pentru  sângele  cel  preascump  pe  care  L-ai  vărsat  pentru  păcătoşi,  iartă 
pe  acest  suflet  ticălos,  căci  ştii  câtă  evlavie  are  către  mine  şi  câte  lacrimi  a  vărsat  înaintea 
icoanei  mele,  plângându-şi  fărădelegea  sa".  Iar  Domnul  i-a  răspuns:  „Preaiubita  Mea 
Maică,  ştii  cum  că  nimeni  nu  poate  să  se  mântuiască  fară  de  taina  mărturisirii  cea 
mântuitoare  pe  care  nepriceputa  aceasta  a  defaimat-o,  iar  acum  nu  este  cu  putinţă  să  o 
iert,  căci  în  iad  nu  este  pocăinţă".  La  care  Stăpâna  i-a  răspuns:  „Adevărat  este.  Fiul  meu 
cel  Preadulce,  nimeni  nu  poate  să  se  mântuiască  fară  de  mărturisire,  însă  Tu  eşti  acela  ce 
stăpâneşti  viaţa  şi  moartea  şi  Ţie  toate  îţi  sunt  cu  putinţă.  Rogu-mă  dar  Ţie,  adu-ţi  aminte 
de  multele  faceri  de  bine  pe  care  le-a  săvârşit  ticăloasa  şi  mai  ales  dorirea  cea  înfocată, 
dragostea  şi  credinţa  cea  mare  pe  care  o  are  către  mine  şi  arată  către  dânsa  milostivirea 
cea  nemărginită  care  covârşeşte  toate  &ădelegile".  Atunci  El  i-a  răspuns:  „Pentru  ca  să 
nu  te  supăr.  O!  Maica  Mea,  poruncesc  să  se  întoarcă  sufletul  în  trupul  ei,  ca  să-şi 
mărturisească  păcatul  ei  şi  apoi  să  aibă  iertare". 

Aceste  zicând  Stăpânul,  m-a  dus  îngerul  meu  şi  am  înviat  după  cum  vedeţi  şi 
peste  puţin  iarăşi  am  să  mor.  De  aceea  vă  rog  pe  voi,  pe  toate  rudeniile  şi  prietenii  mei  şi 
pe  tine,  preaiubita  mea  fiică,  lăsaţi  lacrimile  căci  din  acestea  nici  un  folos  nu  am. 
Liturghii  cât  de  multe  să  daţi  şi  milostenii  să  faceţi  pentru  mine  şi  vă  păziţi  pentru 
dragostea  lui  Dumnezeu  în  viaţa  voastră,  ca  să  nu  greşiţi  nimic  şi  vă  mărturisiţi  cu  de- 
amănuntul  şi  deplin  toate  păcatele".  Acestea  zicând,  s-a  odihnit  în  Domnul. 

Iar  dacă  ar  întreba  cineva  pentru  ce  în  partea  a  doua  a  cărţii  „Mântuirea 
Păcătoşilor"  se  scrie  la  capitolul  7  cum  că  trei  femei  s-au  muncit  pentru  aceeaşi  pricină, 

adică  cum  că  fiecare  a  săvârşit  acelaşi  păcat  şi  fiindcă  nu  s-au  mărturisit,  de  aceea  s-au 
muncit,  pentru  ce  n-au  dobândit  iertare  şi  acestea,  ca  cea  arătată  mai  sus,  mai  ales  că 
acestea  erau  monahii  în  mănăstire  şi  au  făcut  mai  multe  fapte  bune  decât  aceea  care  a  trăit 
în  lume  cu  bărbat,  la  această  întrebare  vă  dau  răspuns,  căci  judecăţile  lui  Dumnezeu  sunt 
nepătrunse  şi  nu  suntem  noi  vrednici  să  înţelegem  judecăţile  Lui.  Eu,  după  cum  le-am 
aflat  scrise  în  cărţile  cele  tipărite  greceşte,  le  scriu  şi  nu  adaug  de  la  mine  nimic,  după 
cum  la  cuvânt  înainte  v-am  spus.  Şi  toate  câte  le-am  scris  până  aici,  cum  şi  cele  pe  care  le 
voi  mai  scrie  până  la  sfârşit,  sunt  în  multe  alte  cărţi  tipărite  şi  astfel  pe  deplin  mărturisite 
ca  adevărate.  Să  ştiţi  că  femeia  cea  mai  sus  zisă  nu  s-a  mântuit  prin  posturi,  prin 
milostenii  s-au  prin  alte  fapte  bune  pe  care  le  avea,  pentru  că  orice  facere  de  bine  ar 
săvârşi  cineva  când  se  află  în  vreun  păcat  de  moarte  nemărturisit,  nu  se  mântuieşte, 
precum  au  păţit  monahiile  cele  mai  sus  arătate,  iar  spre  aceea  s-a  milostivit  Marele 
Dumnezeu  numai  pentru  multa  dragoste  şi  evlavie  pe  care  o  avea  către  Preacurata  Maica 
Lui. 

Din  acestea  dar  să  cunoaştem  cât  de  mult  folos  capătă  acela  care  are  evlavie 
către  Dânsa  şi  după  cuviinţă  o  cinsteşte  şi  se  închină  Ei  şi  se  roagă  în  fiecare  zi;  şi  chiar 
din  minunea  cea  care  urmează,  a  clericului  celui  desfrânat  şi  înviat  din  morţi,  pentru 
multa  evlavie  pe  care  o  avea  către  Preasfânta  de  Dumnezeu  Născătoare,  fiecare  poate  să 
se  încredinţeze.  Ascultaţi-o  şi  slăviţi  pe  Domnul.  Amin  (54,  Minunile  Maicii  Domnului, 
Neamţ,  ediţia  1924  şi  1990). 

MINUNEA  294  -  Clericul  desfrânat  care  s-a  înecat,  înviat  de  Maica 

Domnului 


Era  un  cleric  foarte  evlavios  către  pururea  Fecioara  Măria,  care  se  ruga  mult 
către  Dânsa,  zicând  rugăciunile  pe  care  le  ştia,  dar  mai  ales  icoasele  Acatistului,  pe  care 
le  citea  în  fiecare  zi,  cu  multă  umilinţă  şi  evlavie.  Insă  ca  fiecare  om  care  are  trup  supus 
ispitirii,  a  căzut  ticălosul  în  întinăciunea  curviei. 

într-o  zi  a  mers  să-şi  împlinească  pofta  lui,  şi  pe  când  se  întorcea  la  chilia  sa, 
trecând  peste  un  pod,  îşi  citea  rânduiala  ceasurilor,  cum  şi  alte  rugăciuni  către  Preasfânta. 
Iar  pe  când  se  ruga,  din  lucrarea  diavolului,  sau  din  oarecare  pricină,  a  căzut  podul  şi 
înecându-se  clericul  în  râu,  diavolii  i-au  răpit  sufletul  lui  ca  să-1  ducă  în  munca  iadului. 

Insă  Stăpâna  cea  mult  milostivă  îndată  s-a  aflat  acolo  şi  nu  i-au  lăsat,  ci  le-a 
poruncit  lor  să-1  ducă  la  Dreptul  Judecător  pentru  ca  să  hotărască  după  a  Sa  voie.  L-au 
dus  cumpliţii  scriitori  (diavolii  ce  scriu  păcatele  oamenilor)  înaintea  Stăpânului  şi  i-au 
arătat  toate  fărădelegile  lui,  iar  mai  ales  păcatul,  făcut  de  curând,  al  curviei,  pentru  care 
ziceau  că  după  dreptate  nu  se  cuvine  să  se  facă  milă  cu  sufletul  lui,  ci  să-1  dea  lor  pe 
dânsul,  fiindcă  a  murit  nemărturisit,  în  păcat  de  moarte. 

Atunci,  folositoarea  cea  de  obşte  şi  ajutătoarea  noastră  a  păcătoşilor, 
Preamilostiva  Stăpână,  a  zis:  „Scris  este  în  Dumnezeiasca  Scriptură:  „In  ceea  ce  te  voi 
afla,  în  aceea  te  voi  judeca".  Şi  acesta,  în  ceasul  în  care  s-a  sfârşit,  îşi  citea  Pravila  lui  şi 
se  ruga  către  Mine,  zicând  închinăciunea  îngerului,  după  cum  avea  obiceiul  totdeauna,  ca 
un  rob  cucernic  al  Meu  ce  era.  Cu  dreptate  dar,  nu  aveţi  parte  la  sufletul  acesta,  ci  este  al 
Meu,  fără  de  vreo  împotrivire". 

Atunci  a  poruncit  Judecătorul  unui  înger  să  aducă  acolo  de  faţă  limba 
clericului.  Ducându-se  acolo  în  râu,  a  scos  limba  mortului  şi  aducând-o  la  judecată  s-a 
găsit  scris  pe  dânsa:  „Bucură-te,  Ceea  ce  eşti  plină  de  dar.  Mărie".  Atunci  a  zis  Domnul 

acelui  suflet:  „întoarce-te  în  trupul  tău  şi  pocăieşte-te  îndeajuns,  căci  nu  are  demonul  nici 
o  stăpânire  asupra  ta,  pentru  evlavia  pe  care  ai  avut-o  către  Maica  Mea,  care  este 
mântuirea  neamului  vostru,  pe  care  trebuie  să  o  cinstiţi  pe  cât  puteţi.  Propovăduieşte 
îndrăzneala  Ei  cea  mare,  pe  care  o  are  către  Mine,  cum  şi  biruinţa  şi  puterea  Ei  asupra 
diavolilor".  Şi  aşa  s-a  izbăvit  clericul  acela  de  mo^ea  trupului,  cum  şi  de  cea  mai 
grozavă  a  sufletului,  căci  îngerul  scoţând  trupul  lui  din  fundul  apei,  1-a  însufleţit  pe 
dânsul,  după  care  s-a  dus  în  ceruri.  Acela  înviind,  s-a  lepădat  de  lume  şi  de  toate 
desfătările  cele  trupeşti,  facându-se  monah  într-o  mănăstire  de  obşte,  unde  cu 
dumnezeiasca  putere  a  săvârşit  mari  şi  multe  fapte  bune. 

Vedeţi  dar,  cât  ajutor  află  cel  care  are  mare  evlavie  către  Stăpâna  cea  mult 
lăudată  şi  vă  sârguiţi  toţi  bărbaţii  şi  toate  femeile  ca  să  o  zugrăviţi  pe  Dânsa  nu  numai  pe 
pereţi,  pe  scânduri  şi  pe  veşminte,  ci  şi  înăuntrul  inimilor  voastre,  mai  ales,  după  cât 
puteţi;  căci  pe  câtă  dragoste  şi  evlavie  va  avea  cineva  către  Ea,  pe  atâta  ajutor  şi  sprijin  va 
căpăta  de  la  Dânsa,  la  înfi-icoşata  şi  Dreapta  Judecată,  la  care  Divan  nu  poate  să  ne  ajute 
nici  tată,  nici  mamă,  nici  fiică,  nici  rudenii,  nici  bogăţie,  nici  altceva  din  cele  ce  sunt  aici, 
decât  Stăpâna  cea  Preamilostivă,  pentru  ale  cărei  rugăciuni  şi  cu  ale  tuturor  Sfinţilor,  să 
ne  izbăvim  din  focul  cel  veşnic.  Amin  (55,  Minunile  Maicii  Domnului,  Neamţ,  ediţia 
1924  şi  1990). 

MINUNEA  295  -  Maica  Domnului  salvează  pe  femeia  evlavioasă  din 

năpăstuirea  uciderii  de  prunc 

O  femeie  oarecare  îmbunătăţită,  cu  frică  de  Dumnezeu  şi  cu  mare  evlavie 
către  Preasfânta,  avea  de  soţ  pe  un  bărbat  necredincios  şi  nelegiuit  care,  trăind  în 
fărădelege  cu  altă  femeie,  pe  cea  legitimă  a  sa  o  ura  şi  o  vrăjmăşuia  (după  cum  fac  unii  ca 
aceştia)  şi  nici  cele  mai  de  trebuinţă  ale  ei  nu  i  le  da. 

Fiindcă  el  nu  aducea  cele  trebuitoare  în  casă,  ci  lipsea  cu  zilele  ca  să-şi  facă 
voile  lui  cele  rele,  sărmana  femeie  neavând  cu  ce  trăi,  a  luat  un  copil  al  unui  om  bogat 
pentru  ca  să-1  alăpteze.  însă,  într-o  noapte,  pe  când  ea  dormea,  soţul  ei  care  o  ura  de 
moarte  şi  voia  să  o  piardă,  a  intrat  pe  furiş  în  casă  şi  orbit  fiind  de  diavolul,  sau  mai  bine 
zis  voirea  lui  cea  rea,  a  omorât  copilul,  socotind  în  mintea  lui,  că  judecata  o  va  găsi 
vinovată  şi  o  va  condamna  la  moarte  pe  soţia  sa.  Făcând  aceasta  a  fugit,  furişându-se 
binişor.  Iar  dimineaţa,  când  femeia  a  găsit  pruncul  mort,  a  început  a  plânge  şi  a  se  tângui, 
neştiind  cum  s-a  întâmplat  pricina.  Şi  adunându-se  toţi  vecinii,  a  venit  şi  tatăl  copilului 
care,  plângând  pentru  că  1-a  aflat  mort  aşa  deodată,  n-a  crezut  ce  a  spus  femeia,  ci 
socotind  că  ea  1-a  omorât,  a  tras-o  la  judecată,  pentru  ca  să  fie  condamnată  la  moarte  ca  o 
ucigaşă. 

Iar  adevăratul  ucigaş,  faţămicindu-se  înaintea  lumii,  spunea  minciuni,  zicând 
că  soţia  lui  este  o  desfrânată  şi  se  făcea  că  este  foarte  supărat  pe  dânsa!  Şi  aşa,  nevinovata 
aceea  a  fost  condamnată  la  moarte  cu  nedreptate.  Pe  când  o  ducea  la  locul  osândei,  pentru 
că  n-a  avut  nefericita  pe  pământ  nici  un  ajutor  sau  apărător  la  o  nevoie  ca  aceea,  să 
mijlocească  la  judecător  pentru  dânsa,  a  chemat  puterea  şi  ajutorul  cel  de  sus,  zicând: 
„Preaslăvită  şi  Atotputernică  Stăpână  şi  Doamnă  a  toată  zidirea!  Ajută-mi  mie,  ticăloasei, 
în  această  năpăstuire  şi  înduplecă  pe  Dreptul  Judecător,  ca  să  nu-i  lase  să  mă  omoare  cu 
nedreptate". 

Aşa  zicând  din  adâncul  inimii,  îndată  s-a  arătat  înaintea  oamenilor  o  femeie 
cu  chip  preaîncuviinţat  şi  cinstit,  foarte  frumoasă  la  faţă  şi  strălucită,  având  un  prunc  în 
braţe,  care  a  zis  către  Judecător,  aşa:  „Aşteaptă  puţin  ca  Fiul  Meu  să  facă  această 
judecată".  Atunci,  Dumnezeiescul  Prunc  le-a  zis  lor:  „Nu  judecaţi  după  faţă,  ci  după 
dreptate,  ca  să  nu  luaţi  de  la  Dreptul  Judecător  veşnică  pedeapsă.  Pentru  ce,  o, 
necunoscătorilor,  aţi  osândit  fară  dovezi,  pe  cea  nevinovată?  Aşa  poruncesc  legile? 
Aduce-ţi  aici  pruncul  cel  ucis,  ca  să  fac  Eu  dreptate  ucigaşului".  Auzind  că  iese  atâta 
înţelepciune  din  gura  unui  Prunc,  toţi  cei  ce  stăteau  de  faţă  s-au  înspăimântat  şi  aducând 
pe  pruncul  cel  mort,  a  zis  către  dânsul  Fiul  Cel  ceresc:  „în  numele  Domnului,  ridică-te  şi 
ne  spune  nouă,  cine  te-a  ucis?".  Atunci,  pruncul  cel  mort  înviind,  a  vorbit  clar  şi  a  zis 
ucigaşului  pe  nume,  arătându-1  cu  degetul,  spre  înfricoşarea  celor  de  faţă. 

După  aceea,  femeia  cea  care  se  arătase  cu  Pruncul  în  braţe,  înălţându-se  la 
ceruri,  judecătorii  au  poruncit  să-1  lege  pe  ucigaş  de  coada  unui  cal,  şi  să-1  târască  prin 
toată  cetatea.  Târându-1  astfel  pe  toate  străzile  cetăţii,  în  cele  din  urmă  şi-a  dat  sufletul, 
ticălosul.  Iar  nevinovata  femeie  fiind  liberată,  a  mulţumit  pururea  Fecioarei  Stăpânei 
noastre,  ducându-se  într-o  mănăstire  unde,  trăind  cu  viaţă  îmbunătăţită,  s-a  săvârşit  întru 
Hristos  lisus  Domnul  nostru.  Căruia  I  se  cuvine  slavă  în  veci.  Amin  (37,  Minunile  Maicii 
Domnului,  Neamţ,  ediţia  1924  şi  1990). 

MINUNEA  296  -  Copilul  iudeului  omorât  de  tatăl  său,  a  fost  înviat  de 

Maica  lui  Dumnezeu 


O  evreică  oarecare,  fiind  însărcinată  şi  aproape  să  nască,  avea  mare  durere  şi 
multă  muncă,  după  cum  se  întâmplă  de  multe  ori  femeilor.  Şi  oricâte  feluri  de  doctorii  i- 
au  făcut  şi  i-au  dat,  nimic  nu  i-au  ajutat.  Nefiind  cu  putinţă  să  nască  pruncul,  muncindu-se 
cumplit,  aştepta  din  ceas  în  ceas  ca  să-şi  dea  sufletul,  nefericita.  Atunci  o  femeie  creştină 
care  s-a  întâmplat  acolo,  i-a  zis:  „Dacă  voieşti  să  te  uşurezi,  cheamă  pe  Preasfânta 
Născătoare  de  Dumnezeu,  că  nu  poţi  să  găseşti  alt  ajutor".  Bolnava,  având  mari  dureri,  cu 
smerită  şi  domoală  vorbire,  a  zis  acestea  cu  lacrimi:  „Binecuvântată  Mărie,  pururea 
Fecioară!  Eu,  cea  cu  totul  pângărită,  deşi  sunt  nevrednică  să  te  chem  pe  tine,  pentru  că  mă 
trag  din  neamul  acela  care  a  ucis  pe  Fiul  Tău,  aud  însă  că  mila  şi  milostivirea  Ta  se  dă  în 
dar,  în  fiecare  zi,  celor  păcătoşi.  Mă  rog,  ţie,  izbăveş-te-mă  din  această  primejdie  şi 
făgăduiesc  a  primi  Dumnezeiescul  Botez,  împreună  cu  pruncul  pe  care  îl  voi  naşte". 

Acestea  zicând,  a  născut  îndată  un  copil,  parte  bărbătească  şi  în  scurtă  vreme 
după  ce  s-a  sculat  din  pat,  s-a  botezat  împreună  cu  copilul.  Bărbatul  ei  în  acel  timp  nu  era 
acasă,  fiind  plecat  departe  într-un  oraş.  Venind  şi  auzind  de  cele  petrecute  în  lipsa  lui,  s-a 
mâniat  foarte  şi  a  omorât  pruncul.  Iar  vecinii  care  s-au  adunat  la  grozăvia  aceea,  vrând  să- 
1  prindă  şi  să-1  ducă  la  judecată,  el  a  fugit.  Fiind  urmărit  de-aproape,  a  fiigit  evreul  până 
ce  s-a  ostenit  şi  văzând  în  drum  o  biserică,  şi  în  ea  a  văzut  o  icoană  a  Preasfmtei  Fecioare 
şi  cu  darul  lui  Dumnezeu  luminându-se  cu  inima,  ca  să  scape  a  grăit  acestea:  „O,  Stăpână, 
mare  este  milostivirea  Ta!  Pentru  că  acoperi  şi  păzeşti  pe  un  nemilostiv  păgân  care  a 
omorât  pe  fiul  său,  dar  acum  stă  în  casa  ta  şi  nu  se  deschide  pământul  ca  să-1  înghită. 
Fiindcă  atât  de  mare  este  bunătatea  Ta,  miluieşte-mă  pe  mine,  după  cum  preaînduratul 
Tău  Fiul  a  miluit  pe  Pavel  prigonitorul  şi  iartă  toate  fărădelegile  mele,  căci  cred  că  negrăit 
şi  fără  de  stricăciune  ai  născut  pe  lisus,  pe  care  II  mărturisesc  Dumnezeu  şi  om,  a  Cărui 

milă  este  nemăsurată  şi  iubirea  de  oameni  este  neasemănată!":  Acestea  zicând  şi  rugându- 
se  el  cu  lacrimi,  l-au  ajuns  creştinii  şi,  prinzându-1,  l-au  legat.  El  a  zis  către  ei:  „Mă  rog 
vouă,  pentru  Domnul,  duceţi-mă  la  un  preot  ca  să  primesc  Sfântul  Botez  şi  iau  de  martor 
pe  Dumnezeu,  căci  aceasta  nu  o  zic  de  frica  morţii  sau  fiindcă  mă  tem;  doresc  numai  să 
mor  cu  o  moarte  cuviincioasă,  după  ce  mă  voi  lumina  cu  Sfântul  Botez". 

împlinind  ei  această  dorinţă  a  lui,  după  ce  s-a  botezat,  l-au  dat  judecăţii  şi 
fiind  osândit  la  moarte,  l-au  închis  până  a  doua  zi,  când  trebuia  să-1  omoare.  Iar  femeia  lui 
plângea  cu  amar  de  moartea  copilului.  însă  pe  când  îl  ţinea  pe  genunchii  ei  şi  suspina 
nemângâiată,  a  văzut  că  copilul  a  înviat.  După  care  auzind  că  bărbatul  său  s-a  botezat,  iar 
pentru  ucidere  vor  să-1  omoare,  luând  pruncul,  a  alergat  în  grabă  la  judecată.  Şi  văzând 
toţi  copilul,  au  slăvit  pe  Dumnezeu,  eliberând  pe  ucigaşul.  Care  fiind  acolo  de  faţă  şi 
căutând  pruncul  la  gât,  unde  ştia  că-i  dase  lovitura  cu  cuţitul,  a  găsit  rana  care  din 
iconomia  Preasfmtei  se  cunoştea  foarte  bine.  Şi  au  văzut-o  toţi  cei  ce  erau  de  faţă  şi  astfel 
s-a  propovăduit  această  dumnezeiască  minune. 

Dar  cu  aceasta,  iubiţilor,  împărăteasa  cea  preamilostivă,  n-a  sfârşit  facerile  de 
bine  ale  ei,  căci  o  altă  minune  a  urmat  minunii.  Copilului  i  s-a  dat  dar,  de  vorbea  bine  şi 
clar,  ca  un  om  de  20  de  ani.  Deschizându-şi  gura  lui  a  zis:  ,JVlaica  milostivirii  şi  a  toată 
mângâierea.  Măria  cea  înainte  de  naştere  şi  după  naştere  fecioară  şi  Maica  lui  Dumnezeu, 
m-a  înviat  pentru  întoarcerea  la  credinţa  cea  dreaptă  a  părinţilor  mei,  şi  spre  mustrarea 
necredincioşilor  iudei,  care  nu  cred  în  întruparea  lui  Dumnezeu". 

Acestea  auzindu-le  cei  care  erau  de  faţă,  au  lăcrimat  de  bucurie,  slăvind  pe 
Domnul  şi  pe  Stăpâna.  Iar  tatăl  copilului  a  slujit  toată  viaţa  Preasfintei,  scriind  multe 
cuvinte  asupra  necredincioşilor  iudei  şi  spre  lauda  Maicii  lui  Dumnezeu  şi  mulţi  s-au 
întors  la  dreapta  credinţă  printr-însul.  Asemenea  şi  copilul  acela  crescând,  a  fâcut  multe 
fapte  bune  cu  mare  dragoste  de  Dumnezeu  ca  şi  tatăl  şi  maica  sa.  Iar  când  s-au  mutat  din 
această  viaţă,  s-au  dus  în  împărăţia  cea  Cerească  (32,  Minunile  Maicii  Domnului,  Neamţ, 
ediţia  1924  şi  1990). 

MINUNEA  297  -  Maica  Domnului  salvează  sufletul  unei  fecioare  pentru  a 

cărei  frumuseţe,  doi  tineri  mor  în  duel 

In  ţara  Aragonului  era  o  fecioară,  anume  Alexandra,  care  avea  foarte  mare 
evlavie  către  Maica  Preacurată,  totdeauna  înălţând  rugăciuni  către  dânsa.  In  aceeaşi 
vreme  şi  în  aceeaşi  cetate  vieţuiau  şi  doi  tineri,  care  se  trăgeau  din  părinţi  foarte  de  cinste, 
care  îndrăgiseră  foarte  tare  pe  acea  fecioară,  pentru  frumuseţea  ei  deosebită.  Din  această 
cauză,  ei  au  început  să  se  pizmuiască  unul  pe  altul,  care  mai  apoi  s-a  transformat  în  ură  de 
moarte.  Nevrând  să  se  retragă  nici  unul  din  ei,  pentru  a  pune  capăt  rivalităţii,  s-au 
provocat  reciproc  la  duel.  în  ziua  şi  ora  stabilită,  fiind  pregătiţi,  s-au  întâlnit  pe  un  câmp 
la  Poedinoc.  Fiind  călări  pe  cai  iuţi,  şi  înarmaţi  cu  suliţe,  la  semnalul  dat,  s-au  îndreptat 
unul  spre  altul  în  goana  cailor,  şi  în  acelaşi  timp  împungându-se,  au  căzut  amândoi  morţi 
de  pe  caii  lor,  răpuşi  de  propriul  lor  dor  de  răzbunare. 

Rudele  acelor  tineri  văzând  ce  s-a  întâmplat,  au  prins  pe  Alexandra  şi  au 
supus-o  la  grele  munci,  după  care  i-au  tăiat  şi  capul  şi  i  l-au  aruncat  într-un  puţ,  ca  şi  cum 
ea  ar  fi  fost  vinovată  de  moartea  acelor  doi  tineri.  Dar  ea  nefiind  vinovată.  Maica 
Domnului  a  avut  grijă  de  sufletul  ei,  căci  după  208  zile,  a  trimis  la  acel  puţ  pe  un  om  cu 
duh  dumnezeiesc,  care  a  strigat  cu  glas  tare:  „Alexandro".  La  această  strigare  îngerii  au 
scos  capul  la  suprafaţa  apei,  şi  a  răspuns  cu  glas  la  chemarea  omului  lui  Dumnezeu.  Fiind 
scos  afară  capul,  ea  a  cerut  să  i  se  aducă  preot  să  se  spovedească.  După  ce  s-a  spovedit, 
oamenii  au  întrebat-o  pe  dânsa  despre  cele  ce  i  s-au  întâmplat  după  moarte.  Iar  ea  le-a 
răspuns  următoarele:  „După  ce  mi  s-a  tăiat  capul,  duhurile  cele  rele  au  năvălit  asupra 
mea,  vrând  să  mă  răpească  şi  înspăimântându-mă  foarte.  Dar  Maica  Preacurată,  pe  care 
am  iubit-o  din  toată  fiinţa  mea,  m-a  izbăvit  de  acea  spaimă  şi  primejdie  şi  m-a  ţinut  vie 
până  în  ceasul  de  acum,  pentru  ca  să  mă  spovedesc  şi  să  primesc  dezlegare  de  păcatele 
mele".  Acestea  zicând,  a  tăcut.  Punând  capul  la  trupul  ei,  după  două  zile,  au  îngropat-o  cu 

mare  cinste,  participând  mulţime  de  popor  (197,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  298  -  Cuviosul  Atanasie  înviind,  a  îndemnat  la  pocăinţă  şi 

dragoste  către  Maica  Domnului 

Cuviosul  Atanasie,  călugărul  de  la  Pecersca,  după  ce  a  murit,  a  fost  ţinut  două 
zile  neîngropat,  iar  a  doua  zi  egumenul  Policrat,  dimpreună  cu  toţi  fraţii,  au  mers  să-i  facă 
prohodirea  de  înmormântare.  Când  au  venit,  l-au  aflat  pe  Atanasie  plângând  şi  l-au 
întrebat  cum  a  înviat  şi  ce  a  văzut  acolo;  iar  el  a  zis  numai  aceste  cuvinte:  „Grijiţi-vă  de 
moarte",  apoi  rugându-se  ei  multă  vreme,  a  început  a  le  zice  iarăşi:  „Ascultaţi  de  cei  mai 
mari  şi  în  toate  zilele  pocăiţi-vă  de  păcatele  voastre  şi  vă  rugaţi  lui  Hristos  Mântuitorul 
nostru  şi  Preacuratei  Maicii  Lui  şi  Preacuvioşilor  Părinţi  Antonie  şi  Teodosie,  ca  să 
sfârşiţi  viaţa  voastră  bine,  căci  Preacurata  Fecioară  totdeauna  se  roagă  cu  dinadinsul, 
pentru  locul  acesta  şi  pentru  cei  ce  locuiesc  aici".  Acestea  zicând,  s-a  închis  în  peşteră  şi 
acolo  a  vieţuit  încă  20  de  ani,  plângând  şi  rugându-se  lui  Dumnezeu  şi  Preacuratei  Maicii 
Lui,  pentru  îndreptarea  şi  iertarea  păcatelor  lui.  După  aceea,  repausând  în  pace,  s-a  mutat 
către  Domnul  (315,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  299  -  Maica  Domnului  a  înviat  pe  cel  care  o  iubea 


Un  om  din  localitatea  Cremenetz,  pe  nume  Nicolae,  avea  mare  evlavie  şi 
iubea  din  toată  inima  pe  Maica  lui  Dumnezeu.  Pentru  această  dragoste  Sfântă,  Maica  lui 
Dumnezeu  a  făcut  cu  el  o  mare  minune.  Cu  rânduiala  lui  Dumnezeu,  repauzând  (murind) 
mai  înainte  de  prăznuirea  Adormirii  Maicii  Domnului,  a  fost  adus  la  biserica  Pecerscăi, 
unde  i  se  prăznuia  hramul.  Seara,  în  ajunul  praznicului,  cântându-se  prohodul  Maicii 
Domnului,  erau  de  faţă  mitropolitul  Kievului,  Voreschil,  Episcopii  Isachie  Voschievschi 
şi  Avramie  Stagonschie,  deasemeni  mulţi  preoţi  şi  foarte  mult  popor.  In  acel  timp,  omul 
acela  care  în  toată  viaţa  lui  s-a  rugat  Maicii  Preacurate,  cu  darul  Ei  a  revenit  la  viaţă. 
Deschizându-şi  ochii,  a  văzut  pe  Mitropolit  împreună  cu  Episcopii  şi  Preoţii,  înconjuraţi 
de  mulţimea  poporului,  deasemeni  lumânările  şi  candelele  arzând.  Dând  cu  toţii  slavă  lui 
Dumnezeu  şi  laudă  Maicii  Domnului,  s-au  bucurat  nespus  de  mult,  pentru  marea  minune 
ce  s-a  făcut.  Ca  drept  mulţumire  şi  recunoştinţă,  Nicolae  a  rămas  la  mănăstirea  Pecersca, 
unde  a  slujit  până  la  sfârşitul  vieţii  lui  (328,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


355 


MINUNEA  300  -  Mortul  înviat  prin  rugăciune  şi  făgăduinţă  făcută  către 

Maica  Domnului 


Nicolai  Scareki  Joanir,  care  se  afla  sub  steagul  Odrivului,  odinioară, 
plimbându-se  în  ceata  lui  pe  sub  Vela  grecesc,  pe  marginea  apei  ce  se  chema  Ros,  a  căzut 
de  pe  ţărm  şi  s-a  înecat.  Tovarăşii  lui  mergând  în  cetate  au  aflat  nişte  pescari  care, 
urcându-se  în  luntre,  l-au  căutat  timp  de  două  ceasuri.  După  multă  căutare,  prinzându-1  cu 
o  sculă  pescărească  de  o  coastă,  l-au  scos  la  suprafaţă.  Atunci  tovarăşii  lui  au  început  să 
se  roage  Maicii  Domnului,  să-1  întoarcă  din  ceata  celor  morţi,  în  ceata  celor  vii.  Iar  de  le 
va  asculta  şi  împlini  rugăciunea  lor,  au  făgăduit  că  vor  merge  de  acolo  pe  jos,  până  la 
Pecersca,  unde  închinându-se,  vor  rămâne  să  slujească  acolo  toată  viaţa  lor.  Astfel,  după 
făgăduinţa  şi  rugăciunea  lor,  mortul  Nicolae  a  înviat  şi,  sculându-se,  a  început  a  vorbi  şi  a 
se  strânge  la  rana  ce  i  se  făcuse  în  coaste.  A  doua  zi  au  plecat  cu  toţii  la  mănăstirea 
Pecersca,  pentru  a  mulţumi  Maicii  Preacurate  şi  a-şi  împlini  făgăduinţa  lor  (328, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

Maica  Domnului  salvează  pe  cei  din  primejdii 


MINUNEA  301  -  Maica  Domnului  salvează  din  foc  pe  copilul  de  evreu 
care  s-a  împărtăşit  cu  dumnezeieştile  Taine 

In  părţile  Răsăritului  era  un  iudeu  care  avea  un  copil  de  şapte  ani.  Intr-una  din 
zile,  luându-se  cu  alţi  copii  ai  creştinilor  (cum  se  întâmplă  adeseori),  fără  să  bage  de 
seamă,  a  intrat  într-o  biserică  şi  a  primit  cinstitul  Trup  şi  Sânge  al  Domnului,  după  cum  a 
văzut  şi  pe  ceilalţi  copii  că  au  făcut,  căci  Preotul  n-a  ştiut;  a  crezut  că  e  un  copil  de  creştin 
şi  1-a  împărtăşit.  Iar  după  ce  a  luat  şi  anafora,  ducându-se  acasă,  a  spus  părinţilor  săi. 

Atunci,  tatăl  său,  ca  un  vrăjmaş  al  lui  Hristos  ce  era,  vrând  să  spele  ocara 
făcută  de  pruncul  său,  după  cum  socotea  el,  ca  un  rătăcit  al  legii  lui  Moise,  a  apucat  pe 
nevinovatul  copil  şi  1-a  aruncat  într-un  cuptor  cu  foc,  mai  adăugând  încă  şi  multe  lemne, 
ca  mai  degrab  să  ardă.  Insă  Cel  ce  a  păzit  neatinşi  pe  cei  trei  tineri  în  mijlocul  cuptorului 
haldeilor,  a  acoperit  şi  pe  acel  binecuvântat  copil  şi  nu  a  fost  ars  de  focul  ce  atotmistuitor, 
ci  şedea  în  foc  ca  şi  cum  ar  fi  stat  în  rouă,  odihnindu-se. 

De  aceasta  auzind  maica  lui,  a  alergat  cu  lacrimi  la  cuptor,  socotind  că-1  va 
găsi  prefăcut  în  cenuşă,  însă  ducându-se  împreună  cu  alţii  care  se  adunaseră  acolo,  au 
văzut  pe  copil  stând  în  mijlocul  flăcărilor,  nimic  suferind,  încât  nici  îmbrăcămintea,  nici 
perii  capului  său  nu  au  fost  atinşi. 

După  ce  l-au  scos  afară,  fiind  toţi  înspăimântaţi  şi  înfricoşaţi,  au  strigat  într- 
un  glas  că  se  cuvine  să  fie  aruncat  în  cuptor  tatăl  lui,  ca  să  moară  cu  o  asemenea  moarte. 
Şi  aşa  s-a  şi  făcut;  căci  legându-1  pe  dânsul  şi  aruncându-1  înăuntru,  îndată  a  fost  mistuit, 
ticălosul.  Iar  copilul  fiind  întrebat  cum  de  a  rămas  nevătămat,  a  răspuns:  „Femeia  aceea 

care  este  în  biserica  unde  am  mâncat  pâinea,  şi  ţine  un  prunc  în  braţele  ei,  şedea  aproape 
de  mine  şi  mă  acoperea  cu  haina  Ei  şi  nicidecum  nu  s-a  apropiat  văpaia  de  mine". 

Atunci  au  înţeles  că  Preasfânta  a  fost  aceea  care  1-a  acoperit,  pentru  că 
primise  darul  Sfintei  împărtăşanii.  Iar  evreica,  cunoscând  credinţa  cea  adevărată,  s-a 
născut  a  doua  oară  împreună  cu  pruncul  ei,  botezându-se  în  numele  Sfintei  Treimi.  De 
asemenea  şi  alţi  mulţi  iudei,  care  au  fost  acolo,  au  crezut  în  Domnul  nostru  lisus  Hristos, 
Căruia  se  cuvine  slavă  în  veci.  Amin  (38,  Minunile  Maicii  Domnului,  Neamţ,  ediţia  1924 
şi  1990). 


MINUNEA  302  -  O  mamă  încredinţându-şi  copilul  spre  pază  Maicii 
Domnului,  ea  îl  păzeşte  nevătămat  de  foc 

O  femeie  oarecare,  care  avea  multă  dragoste  şi  evlavie  către  pururea  Fecioara 
Măria,  săracă  fiind  de  bogăţia  cea  trupească  însă  bogată  de  cea  sufletească,  avea  un  copil 
mic  de  un  an.  Şi  într-o  zi,  vrând  să  se  ducă  cu  de  mâncare  la  bărbatul  său  care  lucra  în 
ţarină,  neavând  ea  pe  nimeni  în  casă  cu  cine  să  lase  pruncul,  s-a  rugat  Maicii  lui 
Dumnezeu,  zicând:  „Stăpâna  mea,  sub  acoperământul  şi  paza  ta  las  pe  fiul  meu,  căci  n- 
am  pe  altcineva  ca  să-1  păzească,  decât  numai  darul  Tău,  ceea  ce  eşti  Maica  sărmanilor". 
Astfel  rugându-se  cu  credinţă,  s-a  dus  la  slujba  ei,  iar  dacă  a  plecat,  s-a  întâmplat  de  a  luat 
foc  o  casă  a  unui  vecin  şi  de  acolo  s-a  întins  văpaia  şi  la  casa  ei.  Auzind  ei  din  ţarină,  au 
alergat  în  grabă,  plângând  pentru  moartea  copilului  lor.  Şi  ajungând  acasă,  au  aflat  toată 
locuinţa  făcută  cenuşă,  afară  de  zidărie  şi  pardoseală.  Femeia  socotind  cum  că  copilul  a 
ars,  plângea  nemângâiată,  zicând:  „O!  Preafericită  Stăpână!  Eu  am  dat  cu  credinţă  pe  fml 

meu  sub  acoperământul  şi  ajutorul  Tău;  cum  nu  l-ai  păzit  nevătămat,  Maică  a  milostirii, 
ci  l-ai  lăsat  de  a  pierit?". 

însă  căutându-1  pe  el,  1-a  aflat  viu  şi  mult  s-au  înspăimântat  pentru  că  nici  un 
lemn  sau  haină  din  casă  nu  a  rămas  nears.  Şi  toţi  cei  de  faţă  au  slăvit  pe  Dumnezeu, 
mulţumind  pururea  Fecioarei  Măria,  Maica  sărmanilor  care-i  acoperă,  îi  păzeşte  şi-i 
izbăveşte  din  multe  primejdii  pe  cei  ce  se  roagă  ei  (60,  Minunile  Maicii  Domnului, 
Neamţ,  ediţia  1924  şi  1990). 


MINUNEA  303  -  Salvat  de  Maica  Domnului  din  noianul  mării 

Povesteşte  Vichentie  în  cartea  „Oglinda  Istoriilor",  cum  că  mergând  nişte 
închinători  pe  mare  la  Ierusalim,  s-a  stricat  corabia  şi  a  intrat  aşa  de  multă  apă  înăuntru, 
încât  oamenii  nu  dovedeau  să  o  mai  scoată.  Stăpânul  corăbiei  văzând  primejdia,  a 
slobozit  o  barcă  şi  a  intrat  în  ea  cu  un  episcop  şi  cu  alţi  oameni  mai  de  vază,  ca  să  scape 
de  primejdie;  însă  în  graba  lor  cea  mare,  unul  dintre  ei  a  căzut  în  noian  şi  s-a  afundat.  Şi 
dacă  s-a  umplut  barca  de  oameni,  a  zis  episcopul  către  cei  rămaşi  în  corabie:  „Iertaţi-ne 
pe  noi,  fraţilor,  şi  vedeţi  primejdia,  că  noi  nu  putem  să  vă  ajutăm;  mărturisiţi-vă  însă  unii 
la  alţii  păcatele  voastre,  ca  să  primiţi  iertare  de  la  Domnul".  Făcând  astfel,  pe  când  îşi 
luau  iertare  unul  de  la  altul,  corabia  s-a  afundat  şi  toţi  s-au  înecat. 

Episcopul  şi  cei  ce  se  aflau  împreună  cu  el,  i-au  plâns  pe  ei,  rugându-se  lui 
Dumnezeu  ca  să  aşeze  sufletele  lor  în  loc  de  odihnă.  Apoi,  uitându-se  de  o  parte  şi  de  alta 
a  mării,  au  văzut  cum  ieşea  câte  o  borumbiţă  din  valuri  şi  se  suia,  zburând  către  înălţimea 
cerului;  atunci  au  înţeles  că  acelea  erau  sufletele  fraţilor  care  s-au  înecat.  Şi  dacă  mai 
înainte  s-au  bucurat  de  salvare,  văzând  acestea,  s-au  întristat  că  n-au  murit  şi  ei. 

După  mai  multe  ceasuri,  ajungând  şi  ei  la  uscat,  nu  mai  aveau  nici  o  nădejde 
să  mai  întâlnească  pe  tovarăşul  lor  care  căzuse  în  mare,  când  au  intrat  ei  în  barcă,  când 
deodată,  înspăimântându-se,  l-au  văzut  pe  el  viu  şi  sănătos.  Plini  de  uimire,  l-au  întrebat 
ei  cum  a  scăpat  cu  viaţă?  Iar  acela  a  răspuns:  „După  ce  am  căzut  în  adânc,  am  chemat  în 
ajutor  pe  pururea  Fecioara  Născătoarea  de  Dumnezeu  cu  credinţă  neîndoielnică  şi  îndată 
ajutătoarea  cea  grabnică  a  celor  ce  sunt  în  primejdii,  s-a  aflat  înaintea  mea  şi  într-un 
minut  m-a  scos  la  marginea  mării,  sănătos  şi  nevătămat". 

Ei  auzind  acestea,  au  mulţumit  Preasfmtei  Născătoarei  de  Dumnezeu, 
propovăduind  pretutindenea  minunea  cea  făcută  întru  slava  Dumnezeului  nostru.  Care  S- 
a  născut  dintr-însa  în  chip  negrăit.  Amin  (62,  Minunile  Maicii  Domnului,  Neamţ,  ediţia 
1924  şi  1990). 


MINUNEA  304  -  Maica  Domnului  a  izbăvit  copilul  din  apele  râului 

In  părţile  Lombardiei  era  un  bărbat  creştin  care  convieţuia  cu  soţia  sa  într-o 
minunată  înţelegere.  Ei  săvârşeau  multe  fapte  bune  şi  aveau  multă  evlavie  către 
Preasfânta  Născătoare  de  Dumnezeu  şi  pururea  Fecioara  Măria.  Din  multa  dragostea  pe 
care  o  aveau  către  Maica  Domnului,  au  cheltuit  mulţi  bani  şi  au  zugrăvit  pe  un  perete  al 
casei  lor,  icoana  Preasfmtei  Născătoarei  de  Dumnezeu,  foarte  frumoasă  şi  prea  minunată. 
Ori  de  câte  ori  treceau  pe  dinaintea  Sfintei  icoane,  în  oricare  zi  sau  ceas,  se  închinau 
zicând  închinăciunea  cea  îngerească.  Preacurata,  pentru  a  lor  bună  obişnuinţă  le  trimitea 
darul  ei,  toate  cele  bune,  cum  şi  toată  veselia.  Astfel,  ei  petreceau  cu  aşa  fapte  bune  şi 
erau  aşa  de  liniştiţi,  necertându-se  unul  cu  altul  şi  nici  cu  vecinii  lor,  încât  toţi  i-au  numit 
pacinici,  „oamenii  păcii",  „oamenii  lui  Dumnezeu". 

360 


Aceşti  doi  soţi  aveau  un  prunc  de  trei  ani.  Acest  prunc  văzând  pe  tatăl  său  şi 
pe  maica  sa,  că  stăteau  de  multe  ori  înaintea  Sfintei  icoane  şi  se  rugau  cu  credinţă  şi 
evlavie,  a  luat  şi  el  obişnuinţa  a  face  aşa.  De  câte  ori  trecea  pe  acolo  se  închina,  urmând 
pe  părinţii  lui.  Când  pruncul  a  început  a  vorbi,  îl  învăţa  închinăciunea  îngerului.  Astfel, 
pruncul  o  zicea  ori  de  câte  ori  trecea  pe  lângă  Sfânta  ico^ă  şi  se  ruga,  nu  din  evlavie,  ci 
din  obişnuinţă.  Şi  ca  un  prunc  ce  era,  văzând  pe  Sfânta  Născătoare  de  Dumnezeu,  stând 
pe  un  scaun  (după  cum  era  zugrăvită),  socotea  că  aceea  ar  fi  fost  Doamna  casei;  pentru 
aceasta  se  temea  şi  se  închina  Ei,  după  cum  vedea  pe  părinţii  lui  făcând. 

într-una  din  zile,  jucându-se  cu  alţi  copii  la  ţărmurile  râului,  din  lucrarea 
urătorului  de  bine,  a  căzut  în  apă,  iar  ceilalţi  copii  au  mers  de  au  vestit  maicii  lui,  că  s-a 
înecat  fiul  ei.  Atunci  a  alergat  ea  plângând,  cu  toţi  vecinii  şi  ajungând  la  râu,  pentru  că  era 
foarte  adânc,  s-au  dezbrăcat  toţi  oamenii  şi  s-au  dat  la  fiind,  căutând  cu  sârguinţă,  dar  nu 
l-au  aflat.  Iar  femeia  uitându-se  în  altă  parte,  mai  în  jos,  a  văzut  pe  copil  stând  deasupra 
apei,  în  mijlocul  râului,  ca  şi  cum  ar  fi  şezut  pe  un  scaun  preaminunat.  întrebându-1:  „Fiul 
meu,  cum  te  afli?",  el  i-a  răspuns,  zicând:  „Bine,  maica  mea,  căci  Doamna  mă  ţine  şi  nu 
mă  tem".  Iar  femeia  de  bucurie  n-a  înţeles  despre  cine  a  zis.  Ridicându-1  oamenii,  l-au  dat 
maicii  lui  care,  bucurându-se,  s-a  dus  la  casa  ei,  unde  tocmai  sosise  şi  bărbatul  său.  Şi 
auzind  el  de  întâmplare,  1-a  întrebat  să-i  spună  cum  a  scăpat.  Iar  pruncul  a  răspuns  aşa: 
„După  ce  am  căzut  în  râu,  a  alergat  Doamna  casei  noastre  (şi  a  arătat  cu  degetul  icoana 
Preasfmtei  Născătoarei  de  Dumnezeu)  care  m-a  răpit  din  apă  şi  m-a  ţinut  deasupra,  până 
ce  m-au  luat  oamenii". 

Auzind  acestea  cei  ce  stăteau  de  faţă,  mult  s-au  minunat,  mai  ales  când  au 
văzut  pe  prunc  că  arată  cu  degetul  icoana  şi  căzând  la  pământ  s-au  închinat.  Şi  au  slăvit 
darul  ei,  făcând  toată  noaptea  priveghere.  Căci  oricine  îl  întreba  pe  copil  de  acea 
întâmplare,  el  răspundea  clar;  când  era  vorba  de  altceva,  zicea  cuvintele  strâmbe  şi 
îngânate,  ca  toţi  copii  mici,  de  care  lucru  se  minunau  toţi  cei  ce  auzeau  acestea. 

Aşadar,  toţi  aceia  care  cinstesc  Sfintele  icoane  cu  evlavie,  ca  şi  pruncul  acela, 
se  izbăvesc  din  tot  felul  de  primejdii  vremelnice  şi  se  învrednicesc  de  bucuria  şi  veselia 
cea  netâlcuită.  (30,  Minunile  Maicii  Domnului,  Neamţ,  ediţia  1924  şi  1990). 


MINUNEA  305  -  Maica  Domnului  a  izbăvit  din  legături  vremelnice  şi 
veşnice  pe  iudeul  care  a  crezut  în  Hristos 

Un  iudeu  neguţător,  foarte  bogat  şi  de  neam,  trecea  pe  un  drum  din  ţinuturile 
Lombardiei.  Pe  acela  l-au  atacat  hoţii,  jefuindu-1  de  tot  ce  avea  şi  ducându-1  în  robie. 
Legându-1  cu  lanţuri  de  fier,  l-au  aruncat  într-o  închisoare  întunecoasă,  nădăjduind  că  vor 
mai  scoate  de  la  el  şi  alţi  bani,  iar  dacă  nu,  în  cele  din  urmă  să-1  omoare. 

Văzându-se  rob,  acest  ticălos  iudeu,  se  tânguia  cu  amar,  gândindu-se  în  multe 
feluri  cum  ar  putea  scăpa  din  acea  nevoie.  îndată  şi-a  adus  aminte  că  Fecioara  Măria,  care 
face  multe  minuni  la  creştini,  ar  putea  să-1  izbăvească  şi  pe  dânsul,  dacă  va  chema-o  cu 
credinţă.  Imediat  s-a  umilit  din  toată  inima  şi  a  zis  aceste  cuvinte,  cu  lacrimi:  „Doamnă  şi 
împărăteasa  cerului  şi  a  pământului!  Arată  milele  tale  şi  spre  mine  ticălosul,  ca  să  se  facă 
minunat  darul  tău,  după  cum  de  multe  ori  nenumărate  semne  şi  minuni  ai  făcut,  precum 
am  auzit  la  creştini;  că  pe  mulţi  îndrăciţi  i-ai  vindecat,  fel  de  fel  de  boli  ai  tămăduit  şi  pe 
robi  cu  preaslăvire  i-ai  slobozit.  Milostiveşte-te  şi  spre  mine  cel  nevrednic  şi  nu-ţi  aduce 
aminte  de  răutatea  strămoşilor  mei,  ci  ca  o  Maică  a  milei,  după  cum  creştinii  te 
propovăduiesc,  ajută-mi  la  o  nevoie  ca  aceasta  şi  mă  izbăveşte  pe  mine,  ca  şi  eu  să  cred  în 
Unul-Născut  Fiul  şi  Dumnezeul  Tău  şi  să  propovăduiesc  minunile  Tale". 

După  ce  s-a  rugat  el  astfel,  adormind  puţin,  a  văzut  o  împărăteasă  preaslăvită, 
strălucind  mai  mult  decât  soarele  şi  înconjurată  de  îngeri.  Acei  îngeri  strălucitori,  după 

porunca  Ei,  i-au  scos  lanţurile  cu  care  era  încătuşat.  El,  de  mare  bucurie,  deşteptându-se, 
a  văzut,  nu  în  vedenie  ca  mai-nainte,  ci  de  faţă,  cu  ochii,  pe  Doamna  noastră  întru  slavă  şi 
strălucire  multă,  către  care  a  zis:  „Spune-mi,  Stăpână,  numele  Tău,  ceea  ce  ai  făcut  cu 
mine  atâta  bunătate,  ca  să  cunosc  pe  Făcătoarea  mea  de  bine".  Ea  i-a  răspuns:  „Eu  sunt 
Măria,  pe  care  ai  chemat-o  şi  te-am  ascultat.  Deşi  neamul  iudaic  este  vrăjmaş  Mie  şi 
Fiului  meu,  ca  unii  ce  nu  cred  în  întruparea  Lui  mântuitoare.  Dar  deoarece  cu  credinţă  şi 
cu  lacrimi  ai  strigat,  ca  un  Dumnezeu  milostiv  şi  nepomenitor  de  rău,  S-a  milostivit  spre 
tine  şi  a  poruncit  ca  să  te  mântuiesc  din  două  primejdii:  a  trupului  şi  a  sufletului". 

Acestea  zicând,  a  poruncit  îngerilor  de  l-au  dus  într-o  prăpastie  adâncă  şi 
înfricoşată  foarte,  în  care  erau  nenumărate  suflete  ce  se  munceau  cu  negrăit  chin,  de  unde 
ieşea  un  miros  greu,  de  nesuferit.  Văzând  iudeul  acestea,  de  frică  a  căzut  la  pământ,  iar 
Stăpâna  i-a  zis:  „Munca  aceasta  este  a  evreilor  celor  necredincioşi,  care  nu  cred  în 
iconomia  cea  în  trup  a  Stăpânului  şi  a  Fiului  Meu,  Hristos  Dumnezeu".  Apoi  ducându-1 
într-un  munte  înalt,  a  văzut  un  loc  frumos,  plin  de  vesehe,  din  care  ieşea  o  bună  şi  dulce 
mireasmă,  în  care  era  o  mulţime  de  popor  ce  cânta  neîncetat,  vesehndu-se.  Şi  mirându-se 
iudeul  de  o  frumuseţe  nemaivăzută  ca  aceea,  i-a  zis  Stăpâna:  „Aceasta  este  soarta 
sufletelor  pe  care  le-a  izbăvit  Fiul  lui  Dumnezeu  cu  Sângele  lui  cel  preascump  şi 
preacurat.  Din  aceste  două  locuri  pe  care  ţi  le-am  arătat,  alege-ţi  care-ţi  place". 

Acestea  zicând  împărăteasa  a  toate,  s-a  înălţat  la  ceruri.  Iar  iudeul  acela, 
aflându-se  în  afară  de  închisoare,  a  dat  laudă  Stăpânei,  Făcătoarei  de  bine.  Şi  s-a  botezat 
îndată,  lepădându-se  de  bogăţie  şi  de  rudeniile  lui.  Şi  facându-se  monah,  a  slujit  din  inimă 
Făcătoarei  de  bine,  care  1-a  izbăvit  şi  1-a  povăţuit  către  credinţa  cea  adevărată.  Şi  aşa  s-a 
învrednicit  de  cereasca  fericire.  Amin  (31,  Minunile  Maicii  Domnului,  Neamţ,  ediţia 
1924  şi  1990). 

MINUNEA  306  -  Prin  ajutorul  Maicii  Domnului  s-au  izbăvit  de  furtună 

In  cartea  „Oglinda  istoriilor"  se  povesteşte  de  către  Vichentie  că  un  egumen, 
făcător  de  fapte  bune,  călătorea  însoţit  de  mai  mulţi  oameni,  cu  o  corabie  pe  mare.  Intr-o 
noapte  a  venit  o  aşa  de  mare  furtună,  încât  aşteptau  cu  toţii  moartea.  Toţi  credeau  că  au  să 
se  înece  în  scurtă  vreme.  Pentru  potolirea  furtunii,  unii  strigau  pe  marele  făcător  de 
minuni  Nicolae,  alţii  pe  Sfântul  Apostol  Andrei,  alţii  pe  alţi  sfmţi,  care  şi  la  cine  avea  mai 
multă  evlavie.  Egumenul  văzând  că  n-a  chemat  nimeni  pe  împărăteasa  ce  atotputernică, 
care  stăpâneşte  cerul,  pământul  şi  marea,  le-a  zis  lor:  „Ce  faceţi  o,  fraţilor!  Chemaţi  pe 
robi,  iar  pe  împărăteasa  care  poate  mai  mult  decât  toţi  Sfinţii,  aţi  lăsat-o?".  Atunci  toţi  au 
strigat  într-un  glas  către  Dânsa,  cu  lacrimi  rugându-se,  ca  să-i  izbăvească  de  înec.  De 
asemenea  şi  egumenul  care  era  bolnav  de  tulburarea  valurilor  şi  nu  mâncase  de  trei  zile, 
s-a  sculat  cu  mare  greutate  şi  a  prea-înălţat  pe  Preasfânta  Fecioară,  zicând:  „Mare  este 
numele  Sfintei  Treimi!  Preasfântă  Născătoare  de  Dumnezeu,  ajută-ne  nouă!".  Atunci 
îndată  au  văzut  la  catarg  o  mare  şi  prealuminoasă  făclie  care  luminând  toată  corabia  a 
izgonit  întunericul  nopţii,  a  îmblânzit  valurile  cele  furioase  şi  s-a  făcut,  cu  minune,  linişte 
peste  toată  marea.  După  aceea,  când  s-a  făcut  ziuă,  s-au  aflat  tocmai  la  limanul  unde 
dorea  să  ajungă  întru  mărirea  Stăpânului  Hristos  şi  a  pururea  Fecioarei  Măria,  Maica  Sa, 
Doamna  noastră  (63,  Minunile  Maicii  Domnului,  Neamţ,  ediţia  1924  şi  1990). 

MINUNEA  307  -  Doi  copii  au  rămas  vii  sub  dărâmături,  protejaţi  de 

Maica  Domnului 


In  anul  1507  de  la  patima  cea  mântuitoare  a  Domnului  nostru  lisus  Hristos,  în 
luna  mai,  s-a  produs  în  Creta  un  mare  cutremur.  In  acel  timp  s-au  surpat  multe  case  şi 
nenumărate  prăvălii,  înăuntrul  şanţului,  adică  în  cetatea  cea  mare.  în  târgul  cel  mai 
dinafară  era  o  prăvălie  de  cizmărie,  pe  al  cărei  zid  era  zugrăvită  Preasfânta  Fecioară,  la 
care  aveau  evlavie  cizmarii  care  lucrau  acolo.  In  fiecare  seară,  înainte  de  a  pleca  de  la 
atelierele  lor  de  cizmărie,  îi  aprindeau  lumânări  şi  o  tămâiau,  apoi  se  duceau  pe  la  casele 
lor  lăsând  acolo  doi  copii  (ucenici)  pe  care  îi  încuiau  înăuntru  ca  să  păzească  prăvălia.  în 
noaptea  când  s-a  întâmplat  cutremurul,  a  alergat  meşterul  să  deschidă,  ca  să  scoată  copiii. 
Văzând  că  toată  prăvălia  este  dărâmată,  a  socotit  că  de  bună  seamă  au  fost  omorâţi  de 
dărâmături.  Apucându-se  să  dezgroape  trupurile  lor,  pe  când  săpa,  i-a  auzit  pe  dânşii 
vorbind  dedesubtul  pietrelor.  Scoţându-i  la  lumină  într-un  chip  îndemânatic,  i-a  întrebat 
pe  dânşii  cum  s-a  făcut  de  au  scăpat  cu  viaţă?  Atunci  ei  au  răspus  aşa:  „Când  am  simţit 
cutremurul,  am  plâns  înaintea  Sfintei  icoane  aceleia  şi  ne-am  rugat  Născătoarei  de 
Dumnezeu  să  ne  ajute.  Aşa  rugându-ne,  am  văzut  că  a  ieşit  din  icoană  un  acoperământ 
care  s-a  aşezat  deasupra  noastră.  După  aceea,  îndată  căzând  pietrele  şi  lemnele  peste 
acoperământul  acela,  am  rămas  acolo  şi  de  noi  nu  s-a  apropiat  nimic.  Preasfânta 
arătându-ni-se  întocmai  cum  era  zugrăvită,  zicea  către  noi  să  nu  ne  temem.  Ea  a  rămas  cu 
noi  până  în  ceasul  în  care  ne-aţi  dezgropat". 

Acestea  auzindu-le  cei  ce  erau  de  faţă,  au  slăvit  pe  Preasfânta  Fecioară,  şi  au 
propovăduit  în  toată  cetatea  minunea  aceasta.  Preastrălucitul  şi  preaînţeleptul  ascet, 
Ieronim  Donat,  ducele  Cretei  (un  mare  învăţat  în  limbile  latineşti  şi  greceşti)  scriind-o,  a 
poruncit  de  s-a  zidit  în  locul  acela  o  biserică;  iar  aceea  Sfântă  icoană  a  rămas  în  acel  Sfânt 
Locaş,  pentru  că  zidul  pe  care  era  zugrăvită  Preasfânta  nu  s-a  dărâmat.  Apoi  au  pus  de  s-a 

făcut  cu  meşteşug  alt  zid  lângă  peretele  acela.  Pictura  acelei  icoane  nu  s-a  stricat,  ci  a 
rămas  după  cum  a  fost  mai  dinainte  şi  aşa  se  află  şi  în  ziua  de  astăzi,  căci  se  sărbătoreşte 
praznic  în  cinstea  Preasfintei  în  fiecare  an,  în  nouă  zile  ale  lunii  mai,  în  aducerea  aminte  a 
acestei  faceri  de  minuni. 

Biserica  aceea  se  numeşte  „Doamna  târgului".  Acolo  se  găsesc  atârnate 
chipurile  cu  minunile  cele  preaslăvite  şi  de  mult  preţ.  Dar  nu  numai  această  minune,  ci  şi 
altele  nenumărate  a  săvârşit,  şi  în  fiecare  zi  săvârşeşte  împărăteasa  cea  Atotputernică.  Pe 
mulţi  naufragiaţi,  de  mari  furtuni  pe  mare,  i-a  scos  de  la  înec,  pe  nenumăraţi  oameni  tăiaţi 
şi  răniţi,  de  moarte  i-a  izbăvit,  pe  bolnavi  şi  pe  slăbănogi  i-a  ridicat  şi  din  felurite  şi 
nenumărate  primejdii,  pe  multă  lume  a  mântuit,  după  cum  se  poate  vedea  în  biserica  cea 
mai  sus  zisă,  în  care  sunt  zugrăvite  toate  minunile  pe  care  le-a  săvârşit  întru  slava 
Dumnezeului  nostru  care  S-a  născut  dintr-însa  negrăit.  Căruia  I  se  cuvine  toată  cinstea  şi 
închinăciunea,  acum  şi  pururea  şi  în  vecii  vecilor.  Amin  (66,  Minunile  Maicii  Domnului, 
Neamţ,  ediţia  1924  şi  1990). 


MINUNEA  308  -  Rugăciunea  către  Maica  Precista  1-a  salvat  din  robie  şi 

înec 

In  Potleasă,  la  Hodorov,  tătarii  au  prins  pe  Simeon  al  lui  Mihail  şi  l-au  vândut 
turcilor.  Trei  ani  a  suferit  în  acea  grea  robie,  cu  obezile  în  picioare,  trăgând  la  catarg  pe 
mare. 

Odinioară  şi-a  adus  aminte  de  Sfânta  icoană  a  Maicii  Domnului,  înaintea 
căreia  s-au  făcut  multe  minuni.  In  acel  necaz  greu  al  lui,  s-a  rugat  Maicii  Domnului,  să-i 
vină  în  ajutor  şi  să-1  izbăvească  de  acea  mare  nevoie  şi  suferinţă.  El  a  făgăduit  de  mai 

multe  ori  că,  de  va  scăpa  din  acea  robie  grea,  se  va  duce  să  se  închine  la  locul  Ei  cel  sfânt, 
într-o  noapte,  obezile  de  la  mâini  şi  de  la  picioare  s-au  rupt  singure,  şi  el  a  sărit  în  mare. 
Fiind  în  pericol  de  a  se  îneca,  iarăşi  s-a  rugat  Maicii  Precistei,  de  a-i  veni  în  ajutor.  Maica 
Sfântă  Preacurată  1-a  auzit  şi  1-a  ascultat.  Cu  ajutorul  Preasfinţiei  Sale,  a  înotat  până  la 
Galata,  lângă  Ţarigrad,  de  unde  a  ieşit  şi  a  venit  la  moşia  sa  (19,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  309  -  Maica  Precista  a  scăpat  fecioara  de  învinuirea  de  farmece 

şi  de  moarte 

Un  preot  din  Zvitniţa,  care  se  chema  loan  Zinchevici,  avea  o  fată  înfiată,  care 
se  chema  Domnina,  care  fiind  socotitoare  în  casa  unei  doamne,  a  fost  pusă  în  legături, 
fiind  acuzată  de  farmece  şi  fiind  învinuită  şi  de  alte  fapte,  atârna  asupra  ei  judecată  de 
moarte.  Preotul  mai  sus  pomenit,  s-a  rugat  cu  credinţă  şi  evlavie  o  noapte  întreagă  Maicii 
Domnului  pentru  fiica  lui,  s-o  izbăvească  de  legătură  şi  de  moarte,  ştiind  că  este 
nevinovată.  El  a  făcut  făgăduinţă,  că  de-i  va  fi  ascultată  rugăciunea,  ori  el  personal,  ori 
prin  altcineva,  va  trimite  un  dar  de  mare  preţ  la  mănăstirea  Pecerscăi,  în  cinstea  icoanei 
făcătoare  de  minuni  a  Maicii  Domnului,  care  se  află  aici.  A  doua  zi  a  slujit  şi  Sfânta 
Liturghie  cu  multă  evlavie,  pomenind  cu  lacrimi  pe  fiica  lui  cea  nevinovată.  Din  acel 
moment,  cu  ajutorul  Maicii  Preacurate,  fiica  lui  a  scăpat  din  legături  şi  din  primejdia  de 
moarte,  căci  s-a  dovedit  nevinovăţia  ei  (3 1 8,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  310  -  Episcopul,  mgându-se  către  icoana  Maicii  Domnului,  a 

scăpat  un  om  de  la  moarte 


Bogoslov  Bocisa  Radoslovici,  Episcopul  Kievului,  a  venit  odată  la  un  oraş, 
care  se  chema  Ciomogorod.  Acolo  având  moşiile  episcopale,  a  făcut  nişte  şanţuri  mari.  In 
acea  vreme  fiind  de  faţă,  s-a  rupt  un  mal,  care  căzând  a  acoperit  un  om  cu  şase  coţi  de 
pământ.  Episcopul  văzând  acea  primejdie  mare,  s-a  rugat  Maicii  Domnului,  amintindu-şi 
de  icoana  cea  făcătoare  de  minuni  de  la  Pecersca,  să  ţină  pe  acel  om  viu  şi  nevătămat, 
până  ce  va  fi  scos  de  sub  pământul  surpat.  Pentru  acea  mare  binefacere,  el  a  făgăduit  că 
va  merge  pe  jos  până  la  Pecersca,  pentru  a  mulţumi  lui  Dumnezeu  şi  Maicii  Preciste,  şi  va 
da  milostenii  la  săraci.  Atunci,  pentru  rugăciunile  Episcopului,  omul  acela  a  trăit 
nevătămat  sub  pământul  căzut  deasupra  lui,  timp  de  câteva  ceasuri,  până  ce  oamenii  l-au 
dezgropat.  într-adevăr,  când  au  ajuns  la  el,  l-au  găsit  viu  şi  sănătos.  După  aceea. 
Episcopul  a  venit  pe  jos  până  la  mănăstirea  Pecersca.  Acolo  şi-a  împlinit  făgăduinţa 
făcută  către  Maica  lui  Dumnezeu  (327,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  311  -  Maica  Domnului  scapă  pe  creştinul  evlavios  de  ucigaşul 

ascuns  în  biserică 


Un  bun  creştin,  loan  din  Matelic,  avea  multă  evlavie  către  Preasfânta 
Născătoare  de  Dumnezeu  şi  pururea  Fecioara  Măria.  Un  om  oarecare,  vrăjmaş  de  moarte 
al  lui,  voia  cu  orice  preţ  să-1  ucidă.  Ştiind  bine  pe  unde  avea  să  treacă,  s-a  ascuns  după 
cetate,  într-o  biserică  a  Maicii  Domnului,  ştiind  că  loan  avea  să  treacă  pe  acolo.  In  timp 
ce  se  afla  ascuns  aici,  icoana  Maicii  Preacurate  a  început  a  vorbi  către  dânsul,  ca  şi  cum 
ar  fi  fost  vie,  rostind  cuvinte  de  îngrozire,  încât  ucigaşul  atât  de  cumplit  s-a  înspăimântat, 
că  s-a  prăbuşit  cu  faţa  la  pământ  ca  un  mort.  In  acel  timp,  loan  a  trecut  pe  aici,  fară  nici  o 
primejdie,  mergând  în  drumul  lui,  ajutat  şi  păzit  de  mila  şi  dragostea  Maicii  lui 
Dumnezeu,  către  care  el  avea  mare  evlavie  (359,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  312  -  Prin  rugăciuni  către  Maica  Domnului,  au  scăpat  de  o 

jivină  care  omora  oameni 

Intr-0  peşteră  din  marea  cetate  a  Romei  vechi,  era  o  gadină  periculoasă  care 
omora  oameni  cu  veninul  său.  Atunci,  Leon  al  treilea.  Papă  al  Romei,  împreună  cu  mulţi 
clerici  şi  popor,  a  făcut  litie  la  biserica  Maicii  Precistei,  la  praznicul  Adormirii 
Născătoarei  de  Dumnezeu.  Cu  ajutorul  lui  Dumnezeu  şi  rugăciunile  Preacuratei  Maicii 
Sale,  au  scăpat  de  acea  jivină  ucigătoare  de  oameni  (375,  Minunile  Maicii  Domnului  400, 
de  profesor  Dumitru  Stănescu,  ediţia  1925). 

MINUNEA  313  -  Rugându-se  Maicii  Preacurate,  s-a  salvat  din  tină  şi 

moarte 


Gavriil  Ostaşefschi,  fiind  în  oastea  leşească,  pe  când  se  băteau  leşii  cu  sfezii, 
calul  lui  s-a  împotmolit  într-un  loc  mlăştinos.  Nemaiputând  să  iasă  şi  să  fugă  de  aici, 
sfezii  l-au  împresurat,  şi  se  pregăteau  să-1  omoare.  Văzându-se  în  acea  mare  primejdie,  el 
s-a  rugat  Maicii  Domnului  să-i  vină  într-ajutor,  strigând  cu  glas  mare:  „Preasfântă 
Născătoare  de  Dumnezeu,  ajută-mi,  că-ţi  voi  fi  slugă  în  veci".  Atunci,  calul  îndată  a  sărit 
din  tină,  salvându-şi  stăpânul  din  mâinile  duşmanilor  săi.  Văzându-se  scăpat,  el  şi-a 
împlinit  făgăduinţa  făcută  către  Maica  Domnului  (394,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  314  -  Prăznuindu-se  „Adormirea  Maicii  Domnului",  a  încetat 

boala  ciumei  în  Ţarigrad 

în  zilele  domniei  lui  lustinian,  împăratul  grecesc,  a  fost  în  Ţarigrad  o  mare 
molimă  de  ciumă.  In  primele  trei  luni,  mureau  câte  6.000,  după  aceea  ajungând  chiar  la 
10.000  de  oameni  pe  zi.  In  acea  vreme  au  murit  oameni  de  toate  stările:  parte  bărbătească 
şi  femeiască,  bătrâni  şi  tineri,  precum  şi  bogaţi  şi  de  cinste,  cât  şi  scăpătaţi  şi  săraci. 
Moartea  nu  a  cruţat  şi  nu  a  ocolit  pe  nimeni.  Şi  atât  de  numeroşi  erau  morţii  încât  nu  avea 
nici  cine  să-i  îngroape.  în  acea  vreme  s-a  descoperit  de  la  Dumnezeu,  unui  om  evlavios, 
ca  să  se  ţină  de  acum  înainte,  praznicul  „Adormirii  Maicii  Domnului"  şi  vor  scăpa  de 

ciumă.  Făcând  ei  după  porunca  aceasta,  a  contenit  boala  ciumei  (404,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  315  -  Vrând  să  şteargă  chipul  Venerei,  a  fost  vătămat  de 
diavolul,  vindecat  cu  darul  Maicii  Preacurate 

In  cetatea  Amasiei,  un  om  evlavios  vroia  să-şi  facă  din  casa  lui  biserică  în 
cinstea  Maicii  Domnului,  dar  în  acea  casă  era  zugrăvită  Venera,  zeiţa  păgânească, 
desfrânata  cea  mare.  Pe  când  zugravul  s-a  apucat  să  şteargă  acel  chip  spurcat,  pentru  ca 
să  zugrăvească  în  locul  lui  un  alt  chip  Sfânt,  duhul  cel  rău,  care  locuia  în  acea  zugrăveală 
aprinzătoare  de  desfrâu,  s-a  năpustit  asupra  mâinii  lui,  vătămându-1  foarte  rău,  ca  şi  cum 
ar  fi  fost  arsă  cu  flacără  de  foc.  Atât  de  tare  îl  durea,  şi  atât  de  mult  i  s-a  umflat  mâna, 
încât  a  trebuit  să  înceteze  de  a  mai  lucra.  După  ce  mâna  zugravului  a  fost  unsă  de  Preoţi 
cu  untdelemn  sfinţit,  s-a  vindecat,  facându-se  sănătoasă  ca  şi  mai  înainte.  Astfel,  cu  darul 
şi  ajutorul  Maicii  Domnului,  şi-a  continuat  lucrul,  fară  să  mai  fie  vătămat  cu  ceva  (208, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  316  -  Mergând  la  vânătoare,  în  zi  de  sărbătoare,  a  fost 
pedepsit,  salvat  de  Maica  Domnului 


In  ţara  Spaniei,  în  cetatea  Andora,  un  preot,  în  ziua  Dumnezeirii  (Sfânta 
Treime),  s-a  dus  la  vânat.  Văzând  o  gădioară  (jivină)  intrând  într-o  gaură  sub  pământ,  şi-a 
vârât  mâna  ca  să  o  scoată  pe  aceea,  dar  ea  a  pierit.  Preotul  vrând  să  o  prindă,  a  intrat  cu 
totul  în  gaură  şi  acolo  îndată  a  început  a  se  văita  tare  şi  a  plânge,  zicând:  „Vai,  în  foc  sunt, 
Preasfântă  Născătoare  de  Dumnezeu,  ajută-mă!".  Tovarăşii  lui  înspăimântaţi,  au  fugit, 
neputând  să-i  vină  în  ajutor. 

Peste  câteva  zile,  acel  preot  despre  care  s-a  vorbit,  a  venit  în  biserica 
Preacuratei  Fecioare,  numită  Tavdalma,  ca  să  aducă  mulţumire  împărătesei  Cereşti,  căci 
Sfinţia  sa  1-a  scăpat  pe  el  din  acea  nevoie  mare.  Acest  preot  le-a  povestit  oamenilor 
despre  cele  întâmplate  cu  el,  şi  le-a  amintit  tuturor  ca  să  prăznuiască  şi  să  cinstească 
Sfintele  Sărbători,  mergând  la  biserică  şi  ascultând  Sfânta  Liturghie,  ca  la  orice  nevoie  să 
fie  şi  ei  ascultaţi  şi  ajutaţi  de  Preacurata  Fecioară,  Născătoarea  de  Dumnezeu  (280, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  317  -  O  imagine  a  judecării  sufletelor  în  care  Maica  Preasfântă 

se  arată  şi  Maică  a  Milostivirii 


Un  călugăr  evlavios,  numit  Leon,  a  văzut  în  vis  o  imagine  a  înfricoşatei 
judecăţi.  îngerii  trâmbiţau  şi  popoarele  se  adunau  într-un  câmp  mare.  în  acel  câmp  se 
aflau  două  scări  mari,  ce  se  înălţau  de  la  pământ  până  la  cer.  O  scară  era  roşie,  iar  alta 
albă.  Pe  scara  cea  roşie,  în  capul  ei,  sta  Hristos  cu  faţă  mânioasă.  Câţi  oameni  mergeau  de 
se  suiau  pe  acea  scară  spre  cer,  cădeau  pe  pământ.  Unii  cădeau  de  pe  a  treia  spiţă,  alţii  de 
pe  a  patra  spiţă,  alţii  de  la  jumătate,  iar  alţii  de  pe  spiţa  cea  mai  de  sus.  Atunci  mulţi 
oameni  au  mers  la  scara  cea  albă,  la  care  s-a  arătat  Maica  Precista  şi  aşa  pe  acea  scară  s- 
au  suit  toţi  la  cer,  primindu-i  pe  dânşii  împărăteasa  Cerească,  Maica  lui  Hristos, 
împăratul  Slavei  (293,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  318  -  Lepădând  călugăria,  a  fost  luat  de  draci  şi  călugării 
nelucrători  primejduiţi,  scăpaţi  de  Preacurata 

Ieronim,  postelnicul  cel  mare  al  craiului  unguresc,  s-a  făcut  călugăr,  dar  după 
aceea  lepădând  călugăria  a  ieşit  din  mănăstire.  în  vremea  când  acesta  a  murit,  fiind 
noapte,  nişte  călugări  oarecare  din  acea  mănăstire,  stând  pe  marginea  unui  râu  din 
apropiere,  se  zăboveau  cheltuind  vremea  în  vorbe  deşarte.  In  acel  timp,  dintr-o  dată,  s-a 
auzit  pe  ape  un  sunet  deosebit,  la  care  ei  întrebară:  „Cine  este  acolo?"  şi  li  s-a  răspuns  cu 
glas  omenesc:  „Draci  suntem  şi  ducem  la  iad  sufletul  lui  Ieronim,  postelnicul  cel  rău,  care 

373 


era  mare  slujitor  al  craiului  unguresc,  căci  a  lepădat  călugăria".  După  aceea,  diavolii 
vrând  să  înşface  şi  pe  călugării  de  pe  malul  apei,  care  petreceau  pierzând  vremea  în 
deşert,  s-au  speriat  foarte  tare,  şi  au  strigat  cu  glas  mare:  „Preasfântă  Fecioară  şi  Maică  a 
lui  Dumnezeu,  Mărie,  ajută-ne  nouă".  Atunci  diavolii  le-au  zis  lor:  ,Aţi  apucat  de  aţi 
chemat  în  ajutor  pe  Preacurata,  căci  de  nu,  voiam  să  vă  înecăm  şi  pe  voi,  căci  v-am  aflat 
treji,  dar  vorbind  cuvinte  fără  de  treabă  (deşarte)"  (294,  Minunile  Maicii  Domnului  400, 
de  profesor  Dumitru  Stănescu,  ediţia  1925). 


MINUNEA  319  -  Chemând  în  ajutor  pe  Dumnezeu  şi  pe  Preacurata 
Maică,  scapă  din  legături  şi  se  vindecă  de  răni 

Oarecând  trei  voievozi,  anume:  Izaslav,  domnul  Kievului,  Sviatoslav  al 
Cemigovului  şi  Vsevolod  al  Pereaslavului  mergând  oarecând  la  război  împotriva 
Polovţilor,  după  cum  a  proorocit  Cuviosul  Antonie  al  Pecerscăi,  au  fost  biruiţi  la  râul 
Altei.  Oştile  lor  au  fost  risipite,  mulţi  căzând  răpuşi  de  moarte,  răniţi  sau  duşi  în  robie. 
Printre  cei  răniţi  şi  duşi  în  robie  se  afla  şi  Simeon,  fiul  lui  African,  domnul  Varejilor. 
Aflându-se  în  acea  mare  primejdie,  a  privit  spre  cer  şi  a  văzut  în  aer  plutind  o  biserică 
minunată,  care  i  s-a  mai  arătat  şi  altădată,  pe  când  călătorea  pe  mare.  încurajându-se  de 
această  minunată  vedere,  a  strigat,  rugându-se:  „Doamne,  izbăveşte-mă  de  această  moarte 
amară,  pentru  rugăciunile  Maicii  Tale  şi  ale  Cuvioşilor  Părinţi  Antonie  şi  Teodosie  de  la 
Pecersca".  Rostind  această  rugăciune,  cu  voia  lui  Dumnezeu  a  scăpat  din  legături,  s-a 
vindecat  de  răni  şi  răpit  din  mijlocul  duşmanilor.  Mergând  la  Pecersca  a  adus  mulţumire 
Maicii  Domnului,  şi  i-a  povestit  Cuviosului  Antonie  cele  întâmplate  cu  el,  şi  despre 
biserica  care  i  s-a  arătat  de  două  ori  în  văzduh.  Cuviosul  i-a  proorocit  că  el  va  fi  acela 

care  va  zidi  în  mănăstirea  Pecersca  o  biserică  măreaţă,  în  cinstea  Maicii  Domnului, 
proorocie  care  s-a  împlinit  mai  târziu,  întocmai  (303,  Minunile  Maicii  Domnului  400,  de 
profesor  Dumitru  Stănescu,  ediţia  1925  şi  Vieţile  Sfinţilor  10  iulie). 


MINUNEA  320  -  O  fecioară,  fiind  ispitită  de  diavolul,  cheamă  într-ajutor 

pe  Maica  Domnului  şi  scapă 

In  cetatea  Vovoniei,  ţinutul  Coloniei,  trăia  o  fecioară,  anume  Athenda  care  s- 
a  făcut  călugăriţă.  Diavolul  însă  o  supăra  cu  multe  ispite.  Intr-una  din  zile,  necuratul  s-a 
arătat  fecioarei  în  chipul  unui  tânăr  voinic  şi  frumos,  care  i-a  zis  să  iasă  din  mănăstire  şi 
să  meargă  la  lume,  spre  a  se  dezmierda  în  poftele  lumeşti.  Ea  însă  a  chemat  în  ajutor  pe 
Maica  Precista,  cântând  din  inimă  cântarea  îngerească:  „Bucură-te  ceea  ce  eşti  plină  de 
dar.  Mărie,  Domnul  este  cu  tine".  Zicând  acestea,  duhul  cel  rău  a  fugit  îndată  de  la  dânsa. 
(387,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  321  -  Spini,  ciulini  şi  curse  sunt  cei  răi  pentru  credincioşi,  dar 

Maica  Domnului  îi  salvează 


A  fost  în  Alexandria  un  om  oarecare,  iubitor  de  Hristos,  foarte  cucernic  şi 
milostiv,  care  primea  pe  străini,  spălându-le  picioarele.  El  avea  şi  femeia  foarte  smerită, 
care  postea  în  toate  zilele  şi  o  fiică  de  şase  ani.  La  o  vreme  oarecare,  acel  om  iubitor  de 
Hristos,  a  plecat  la  Constantinopol,  căci  era  neguţător,  lăsându-şi  femeia  şi  fiica  şi  o  slugă 
acasă.  Iar  când  mergea  spre  corabie,  i-a  zis  lui  femeia:  „Cui  ne  laşi  pe  noi,  stăpâne?".  Şi 
răspunzând  bărbatul,  i-a  zis  ei:  „Stăpânei  noastre.  Născătoarei  de  Dumnezeu". 

într-o  zi,  stătea  femeia  aceea  la  lucru,  având  şi  pe  copilă  lângă  dânsa.  Iar 
sluga,  învăţată  fiind  de  diavolul,  a  voit  să  ucidă  pe  femeie  şi  pe  copilă,  să  ia  averea  lor  şi 
să  fugă.  Luând  cuţitul  pe  ascuns,  mergea  spre  casă,  unde  era  stăpâna  sa,  şi  după  ce  a  ajuns 
la  uşă  1-a  cuprins  orbirea  ochilor  în  mijlocul  uşii  şi  nu  putea  să  intre,  nici  să  se  întoarcă.  Şi 
multă  vreme  s-a  trudit,  silindu-se  să  intre,  însă  n-a  putut,  şi  a  început  a  striga  pe  stăpâna 
sa,  zicând:  „Vino  aici".  Iar  ea  se  mira,  cum  sta  el  în  mijlocul  uşii  şi  nu  venea,  ci  o  striga 
pe  ea,  şi-i  zicea  lui:  „Vino  tu  aici,  mai  bine",  căci  nu  ştia  că  este  orb  şi  că  de  aceea  era 
oprit.  Şi  a  început  sluga  a  jura  pe  stăpâna  sa  ca  să  vină  aproape  de  el,  iar  ea  se  jura  că  nu 
va  merge  la  dânsul.  Sluga  a  zis:  „Lasă  măcar  pe  copilă  să  vină".  Insă  ea  nici  aceasta  n-a 
voit  să  o  facă,  ci  îi  zicea:  „De  voieşti  să  vii,  vino  tu".  Sluga,  văzând  că  nu  poate  să  facă 
nimic,  s-a  lovit  pe  sine  cu  cuţitul  şi  străpungându-se,  a  căzut.  Iar  stăpâna  lui,  văzând  ceea 
ce  se  făcuse,  a  strigat  cu  glas  mare  şi  au  venit  vecinii.  Au  venit  şi  de  la  mai  marele  cetăţii 
şi  aflară  pe  slugă,  încă  viu  fiind,  şi  s-au  înştiinţat  de  la  dânsul  despre  toate.  Au  proslăvit 
pe  Născătoarea  de  Dumnezeu,  care  a  făcut  o  minune  ca  aceea,  de  a  izbăvit  pe  mamă  şi  pe 
fiica  ei.  Dumnezeului  nostru  slavă  (Proloage  25  mai). 

MINUNEA  322  -  Cuviosul  Teodor  fiind  otrăvit,  este  salvat  de  Maica 

Domnului 


Cuviosul  Teodor  fiind  urât  de  oamenii  de  casă  ai  episcopiei,  care  luau  cu 
nedreptate  din  averile  bisericii,  l-au  otrăvit  pe  el.  Din  această  cauză  a  zăcut  cuviosul  trei 
zile  fară  glas  şi  stătea  nemişcat  ca  un  mort;  din  care  cauză,  în  cetate  începuse  a  străbate 
vestea  despre  moartea  lui.  Dar  după  trei  zile  i  s-a  arătat  Preasfânta  Stăpâna  noastră  de 
Dumnezeu  Născătoarea,  şi  i-a  spus  pricina  bolii  lui,  care-i  venise  din  otrava  cea  dată  în 
taină,  şi  i-a  spus  şi  pe  cei  ce  îi  dăduseră  otrava;  apoi  scoţând  din  basmaua  pe  care  o  ţinea 
în  mâini,  trei  boabe,  i-a  dat  lui,  zicând:  „Mănâncă-le  pe  acestea,  căci  nu  vei  mai  pătimi  de 
acum  nici  un  rău".  Mâncând  cuviosul  boabele  acelea,  şi-a  venit  în  simţiri,  şi  s-a  simţit  cu 
totul  sănătos;  apoi  sculându-se,  a  mulţumit  lui  Hristos  Dumnezeu,  şi  Preacuratei  Maicii 
Lui.  Iar  pe  acei  vrăjmaşi  răi  nu  i-a  mustrat,  nici  nu  a  spus  cuiva  despre  ei;  ci  a  făcut 
rugăciune  către  Dumnezeu,  ca  să  nu  le  socotească  lor  aceasta  ca  păcat  (Vieţile  Sfinţilor 
22  aprilie). 

MINUNEA  323  -  Maica  Domnului  salvează  din  robia  turcilor  pe  cei  doi  fii 

ai  unei  mame  văduvă 

Pe  vremea  când  turcii  ocupau  Asia  Mică,  în  cetatea  Elatia,  din  Eparhia 
Asianilor,  vieţuiau  doi  tineri  soţi.  Aceştia,  de  frica  turcilor,  şi-au  părăsit  ţara  lor  şi  s-au 
stabilit  în  cetatea  Hrisopoli,  din  ţara  Macedoniei.  Aici  soţul  îmbolnăvidu-se,  a  murit,  după 
ce  mai  întâi  a  devenit  tată  a  doi  copii,  lăsând  în  urmă  o  soţie  îndurerată,  înstrăinată  şi 
săracă  şi  doi  copii  mici,  lipsiţi  de  sprijin  şi  de  protecţie.  Pe  parcursul  anilor  care  au  urmat, 
a  trebuit  să  sufere  din  greu  urmările  străinătăţii,  care  se  manifesta  din  greu,  printr-o  totală 
izolare  faţă  de  cei  din  jur,  fiind  trataţi  ca  venetici.  Neavând  nici  o  rudenie  a  lor,  către  care 
să-şi  tânguiască  soarta  lor,  ei  şi-au  pus  toată  nădejdea  în  ajutorul  lui  Dumnezeu  şi  a 
Maicii  Preacurate,  către  care  se  rugau  adeseori  cu  lacrimi.  Copiii  facându-se  mărişori  şi 
înţelegând  cele  ce  se  întâmplă,  adeseori  plângeau  pentru  durerea  mamei  lor  şi  pentru 
sărăcia  în  care  se  zbăteau. 

Nu  după  mult  timp,  la  durerea  lor  cea  mare,  s-a  mai  adăugat  o  alta  şi  mai 
cumplită.  In  vremea  aceea  a  venit  poruncă  de  la  împăratul  turcilor,  să  adune  copii,  după 
obiceiul  lor  spurcat,  pe  care,  din  fii  ai  lui  Dumnezeu,  îi  transformau  în  fii  şi  vase  ale 
diavolului.  Intre  aceşti  copii  au  fost  luaţi  şi  cei  doi  copii  ai  sărmanei  văduve  şi  duşi  la 
Amira,  care  i-a  închis  în  temniţă.  După  aceasta,  sărmana  femeie  plângea  şi  mai 
îndurerată,  pentru  luarea  copiilor  şi  pentru  văduvia,  străinătatea  şi  sărăcia  ei.  Şi  altă 
mângâiere  nu  avea,  sărmana  de  ea,  fără  numai  nădejdea  spre  Maica  îndureraţilor  şi  a 
orfanilor.  Cea  care  a  suferit  mai  mult  decât  orice  mamă  de  pe  pământ.  Preasfânta 
Născătoare  de  Dumnezeu  şi  pururea  Fecioara  Măria.  Pe  Ea  de  multe  ori  o  ruga,  cu  lacrimi 
fierbinţi,  să  facă  milă  cu  fiii  ei,  ca  să-i  izbăvească  din  mâinile  păgânilor  şi  să  nu  piară 
sufletul  lor,  aflându-se  în  amară  robie. 

De  vreme  ce  nemângâiata  mamă  se  ruga,  cu  multă  evlavie  şi  credinţă  şi 
fiindcă  rugăciunea  ei  era  plină  de  smerenie,  a  auzit-o  Stăpâna  Cea  atotputernică,  ca  o 
milostivă  şi  îndurată  şi  a  izbăvit  din  legături  pe  fiii  ei  iubiţi,  într-un  chip  minunat  ca 
acesta:  Preacurata  s-a  arătat  noaptea  copiilor  în  chipul  mamei  lor,  acolo  unde  erau  închişi 
şi  le-a  zis  lor:  „Sculaţi-vă,  iubiţii  mei  fii,  şi-mi  urmaţi  mie".  Atunci  copiii 
înspăimântându-se  şi  fiind  uimiţi,  s-au  sculat  şi  cu  bucurie  au  urmat  ei.  Apoi,  prin 
cuvântul  Preasfmtei  Născătoarei  de  Dumnezeu,  s-au  deschis  singure  uşile  temniţei  şi  au 
ieşit;  după  aceea  în  puţină  vreme  au  ajuns  la  ceasul  Utreniei,  în  cetatea  Neapoli,  unde  era 
o  mănăstire  închinată  Preasfmtei  Fecioare,  Născătoarei  de  Dumnezeu,  şi  a  poruncit 
copiilor  să  rămână  în  aceea  mănăstire,  zicându-le:  „Aici  să  vă  tundeţi  şi  să  îmbrăcaţi 
chipul  monahicesc,  fiii  mei,  să  vă  supuneţi  egumenului  şi  la  toată  frăţimea,  căci  eu  iarăşi 
voi  veni  la  voi,  ca  să  văd  dacă  sporiţi  în  faptele  cele  bune,  monahiceşti".  Acestea  zicând, 
şi-a  luat  ziua  bună  de  la  dânşii  şi  s-a  dus.  Iar  copiii,  după  terminarea  Utreniei,  s-au 
închinat  egumenului,  şi  i-au  vestit  lui  toată  întâmplarea  lor.  Egumenul,  ca  un  cunoscător, 
a  înţeles  că  o  putere  dumnezeiască  i-a  mântuit  pe  dânşii  şi,  slăvind  pe  Atotputernicul 
Dumnezeu,  a  dat  pe  copii  în  grija  unui  bătrân  îmbunătăţit,  ca  să-i  înveţe  sfinţita  carte  şi 
toată  rânduiala  şi  petrecerea  monahicească.  Şi  după  puţină  vreme,  i-a  făcut  paraclisieri,  ca 
să  slujească  bisericii,  fiindcă  s-au  arătat  plini  de  râvnă  şi  cuvioşie.  Şi  atâta  sârguinţă 
puneau,  încât  toţi  părinţii  mănăstirii  se  minunau  de  dânşii,  dar  mai  ales  pentru  faptele 
bune  cele  mari  pe  care  le  făceau.  Şi  toţi  fraţii  îi  lăudau  pe  dânşii,  bucurându-se  de 
sporirea  ce  o  aveau  în  nevoinţele  pustniceşti.  Mai  ales  Pilotei,  unul  din  cei  doi  fraţi,  care 
se  sârguia  totdeauna  şi  se  silea  ca  să  covârşească  pe  toţi  fraţii  în  ascultare  şi  smerenie. 

Mama  cea  îndurerată,  nu  ştia  nimic  despre  salvarea  fiilor  ei  iubiţi.  După  ce  a 
trecut  puţină  vreme,  a  primit  un  îndemn  bun  în  gândul  său,  ca  lepădându-se  de  lume  şi  de 
tulburările  ei,  să  meargă  la  o  mănăstire  de  fecioare  şi  să  se  călugărească.  în  apropiere  de 
mănăstirea  în  care  fii  ei  s-au  călugărit,  era  o  mănăstire  de  femei  condusă  de  acelaşi 
egumen  care  i-a  primit  pe  ei.  Spre  această  mănăstire  a  îndreptat  Dumnezeu  paşii  acestei 

mame  unde,  fiind  primită,  s-a  călugărit,  punându-i-se  numele  Evdochia.  însă  egmenul  nu 
ştia  că  Evdochia  era  mama  copiilor,  nici  dânsa  nu  cunoştea  minunea,  pe  care  a  facut-o 
Maica  Domnului  cu  copiii  ei.  Copiii  petreceau  în  mănăstirea  în  care  i-a  adus  Născătoarea 
de  Dumnezeu  Măria  şi  le-a  poruncit  să  rămână  într-însa  şi,  unde  rămânând,  slujeau  în 
biserica  Domnului  cu  multă  osârdie;  iar  ea  în  cealaltă  mănăstire  de  fecioare,  sporind  în 
toată  ascultarea,  slujea  feă  pregetare  la  toate  surorile.  Sosind  o  zi  în  care  era  un  praznic 
vestit  al  mănăstirii,  s-au  dus  toate  monahiile  la  mănăstirea  de  bărbaţi,  şi  erau  împreună  cu 
ele  şi  minunata  Evdochia.  Apoi,  după  bunăvoinţa  lui  Dumnezeu,  s-a  întâmplat  că  după 
Dumnezeiasca  Liturghie,  s-au  strigat  cei  doi  fraţi  unul  pe  altul  pe  nume,  pentru  oarecare 
slujbă  a  bisericii,  ca  nişte  paraclisieri  ce  erau  amândoi.  Iar  mama  lor  stând  în  nartică 
(pridvor),  şi  auzind  dulcele  nume  al  lui  Pilotei,  fml  ei,  i  s-a  rupt  inima;  şi  intrând  în 
biserică,  s-a  uitat  cu  dinadinsul  la  feţele  lor,  şi  i-a  cunoscut  că  ei  sunt  fiii  ei.  Apoi  de  mare 
bucurie  a  leşinat,  şi  după  multă  vreme  venindu-şi  în  fire,  i-a  îmbrăţişat  pe  dânşii  cu 
lacrimi,  şi  fară  de  saţiu  îi  săruta.  După  aceasta  i-a  întrebat  pe  dânşii:  cum  şi  când  s-au 
izbăvit  din  robie?  Iar  ei  au  răspuns,  zicând:  „Poate  ne  ispiteşti  pe  noi,  preaiubita  noastră 
mamă?  Oare  nu  eşti  tu,  cea  care  ne-ai  scos  pe  noi  din  mâinile  ismailitenilor,  şi  ne-ai  adus 
aici?  Şi  ne-ai  poruncit  să  rămânem  într-această  mănăstire,  până  vei  veni  iarăşi  să  ne 
vezi?".  Atunci  femeia  s-a  minunat  şi,  înţelegând  minunea,  vărsa  lacrimi,  proslăvind  pe 
Dumnezeu,  mulţumind  împărătesei  celei  atotputemice,  preamilostivei  Maicii  Domnului 
nostru  lisus  Hristos,  care  a  săvârşit  cu  dânşii  o  minune  înfricoşată  ca  aceasta  şi  nu  a  trecut 
cu  vederea  rugăciunea  şi  lacrimile  ei.  Această  minune  s-a  auzit  apoi  în  toată  mănăstirea  şi 
se  bucurau  toţi  fraţii  de  dânşii. 

Evdochia  a  rămas  în  mănăstirea  sa,  slujind  lui  Dumnezeu  cu  mai  multă 
sârguinţă  decât  înainte  şi  mulţumind  Făcătoarei  sale  de  bine,  care  i-a  împlinit  dorinţa  şi  a 
izbăvit  pe  fiii  ei  din  păgânătate.  Şi  aşa  nevoindu-se  bine  şi  cu  plăcere  de  Dumnezeu,  s-a 
dus  la  Cel  dorit  (Vieţile  Sfinţilor  21  octpmbrie). 

Minunile  Maicii  Domnului  în  apărarea  cetăţilor  ortodoxe, 

bisericilor  si  mănăstirilor 

MINUNEA  324  -  Icoana  Maicii  Domnului  opreşte  pe  domnul  saracinilor 

de  a  intra  în  cetate 

Nimic  nu  se  întâmplă  în  lumea  aceasta  fară  voia  lui  Dumnezeu!  Odinioară, 
domnul  saracinilor,  cu  voinţa  lui  Leon,  împăratul  grecesc,  mergea  în  Ţarigrad  pe  poarta 
ce  se  chema  Bosforioză.  Când  au  ajuns  la  poarta  cetăţii,  tovarăşii  lui  au  putut  intra 
înăuntru,  dar  domnul  saracinilor  a  fost  oprit,  căci  calul  lui  n-a  vrut  nicicum  să  intre  pe 
poartă.  Atunci  căutând  el  în  sus,  a  văzut  deasupra  porţii  icoana  Maicii  Preacurate  şi  a 
priceput  că  aceea  1-a  oprit  nedându-i  voie  să  intre  în  cetate,  întrucât  adeseori  când  se 
vorbea  că  Maica  Precista  apăra  cetatea  de  dânsul,  el  hulea  numele  Ei.  Domnul  saracinilor 
a  fost  nevoit  a  se  întoarce  înapoi  (178,  Minunile  Maicii  Domnului  400,  de  profesor 
Dumitru  Stănescu,  ediţia  1925). 

MINUNEA  325  -  Maica  Domnului  salvează  cetatea  Ţarigrad  de 

împresurarea  perşilor 


Odinioară,  pe  când  perşii  au  înconjurat  cetatea  Ţarigradului  şi  dădeau  război 
să-1  cucerească,  deodată  s-a  văzut  ieşind  pe  porţile  cetăţii  şi  îndreptându-se  spre  ei,  o 
Doamnă  care  avea  înfăţişare  de  împărăteasă.  Perşii  au  socotit  că  aceea  este  împărăteasa  şi 
merge  să-i  roage  să  facă  pace  cu  ei.  Dar  acea  Doamnă  a  fost  Precista,  care  apăra 
Ţarigradul  de  vrăjmaşi.  După  aceea.  Maica  Precista  s-a  făcut  nevăzută,  iar  între  perşi  a 
intrat  atâta  tulburare,  încât  au  început  a  se  bate  între  ei,  încât  mulţi  au  pierit,  iar  cei  rămaşi 
în  viaţă  au  fiigit  cu  multă  ruşine  şi  frică  din  împrejurimile  cetăţii  (179,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  326  -  Icoana  Maicii  Preacurate  purtată  pe  ziduri,  apără  cetatea 

Novgorodului  de  duşmani 

Cândva,  cetatea  Suzdalului  s-a  sculat  cu  război  asupra  Novgorodului, 
amândouă  cetăţile  fiind  sub  stăpânirea  împăratului  de  la  Moscova.  In  acel  timp  Ilie, 
Episcopul  Novgorodului,  s-a  rugat  lui  Dumnezeu  înaintea  icoanei  lui  Hristos,  ca  să-i 
apere  pe  dânşii  de  duşmani.  El  a  auzit  atunci  un  glas  care  i-a  zis:  „Du-te  în  biserica 
Domnului  Dumnezeului  nostru  din  uliţa  Ilieşi,  să  iei  de  acolo  icoana  Preacuratei  Fecioare 
Măria  şi  s-o  duci  pe  zidurile  cetăţii,  împotriva  duşmanilor.  Şi  aşa,  prin  ea  vă  veţi  apăra". 
Episcopul  auzind  aceste  cuvinte,  a  trimis  pe  diaconul  său  să-i  aducă  acea  icoană  a 
Preacuratei  Fecioare,  dar  icoana  n-a  vrut  să  se  dea  lui  s-o  ia.  Văzând  aceasta  Ilie, 
Episcopul  Novgorodului,  a  mers  dânsul  împreună  cu  tot  soborul  la  icoana  aceea  a 

Preasfîntei  Născătoarei  de  Dumnezeu  şi,  căzând  înaintea  ei,  s-a  rugat  Stăpânei  noastre, 
zicând:  „O,  preamilo stivă  Doamnă,  Fecioară  de  Dumnezeu  Născătoare,  tu  eşti  nădejdea, 
scăparea  şi  apărarea  cetăţii  noastre,  zidul,  acoperământul  şi  limanul  tuturor  creştinilor. 
Drept  aceea  şi  noi  păcătoşii  spre  tine  nădăjduim,  roagă-te,  Doamnă,  Fiului  Tău  şi 
Dumnezeului  nostru,  pentru  cetatea  noastră  şi  nu  ne  da  în  mâna  vrăjmaşilor  noştri,  pentru 
păcatele  noastre,  ci  ascultă  plângerea  şi  suspinarea  robilor  tăi  şi  scapă-ne,  precum 
oarecând  Fiul  tău  i-a  cruţat  pe  niniviteni,  pentru  pocăinţa  lor,  aşijderea  şi  aici.  Stăpână, 
arată-ţi  mila  Ta".  Astfel  rugându-se  Sfântul,  a  început  a  cânta  Paraclisul  Preasfîntei 
Născătoarei  de  Dumnezeu  şi  pe  când  clericii  cântau  condacul  după  a  şasea  pesnă:  „Ceea 
ce  eşti  folositoare  neînfruntată  creştinilor",  îndată  cinstita  icoană  a  Preacuratei 
Născătoarei  de  Dumnezeu,  singură  de  sine  s-a  mişcat;  iar  poporul  văzând  acea  străină 
minune,  toţi  într-un  glas  au  strigat:  ,J)oamne  miluieşte!".  Apoi,  Preasfmţitul  Arhiepiscop 
luând  în  mâini  acea  cinstită  icoană,  cu  dragoste  a  sărutat-o  şi,  mergând  cu  tot  poporul, 
cântări  de  rugăciune  săvârşind,  au  înălţat-o  pe  zidurile  cetăţii  şi  a  pus-o  împotriva 
luptătorilor.  Fiind  al  şaselea  ceas  din  zi,  potrivnicii  mai  tare  au  dat  năvală  asupra  cetăţii, 
aruncând  asupra  ei  ploaie  de  săgeţi.  Atunci  cinstita  icoană  a  Preasfîntei  Născătoarei  de 
Dumnezeu,  îndată  şi-a  schimbat  faţa  dinspre  potrivnici  şi  a  întors-o  spre  cetate.  Această 
mişcare  era  un  semn  de  preamare  milostivire  a  Stăpânei  noastre,  pe  care  a  arătat-o 
popoarelor  celor  ce  se  primejduiau  de  împresurători.  Privind  Arhiepiscopul  spre  sfânta 
icoană,  a  văzut  lacrimi  curgând  din  ochii  ei,  ca  un  izvor  al  Raiului.  Luând  felonul  său  şi 
adunând  într-însul  lacrimile  care  picau  de  la  ea,  a  zis:  „O,  minune  preaslăvită!  Cum  din 
lemn  uscat  picură  lacrimi!  Iată,  împărăteasă,  ne  arăţi  nouă  semn  de  încredinţare,  căci  cu 
lacrimi  te  rogi  Fiului  Tău  şi  Dumnezeului  nostru,  pentru  scăparea  cetăţii".  Şi  tot  poporul 
văzând  că  plângea  icoana  Preasfîntei  Născătoarei  de  Dumnezeu,  a  strigat  către  Dumnezeu 
cu  lacrimi  şi  cu  suspinuri.  Atunci,  deodată  a  căzut  frică  asupra  potrivnicilor,  şi  i-a 
acoperit  întunericul,  şi  mânia  lui  Dumnezeu  i-a  tulburat  pe  ei,  şi  au  început  unul  pe  altul 
să  se  ucidă.  Iar  cetăţenii  văzând  că  o  tulburare  ca  aceea  a  căzut  asupra  lor,  au  deschis 

383 


porţile  cetăţii  şi  ieşind  înarmaţi,  s-au  repezit  asupra  vrăjmaşilor,  pe  unii  tăindu-i,  iar  pe 
alţii  robindu-i  şi  aşa  au  biruit  toate  taberele  vrăjmaşilor,  cu  ajutorul  Preasfmtei 
Născătoarei  de  Dumnezeu.  Din  acea  vreme.  Arhiereul  lui  Dumnezeu,  Ilie,  a  aşezat 
praznic  luminos,  pentru  a  se  prăznui  acel  preaminunat  semn  al  Preasfmtei  Născătoarei  de 
Dumnezeu,  în  marea  cetate  a  Novgorodului,  şi  a  numit  ziua  aceea,  pe  de  o  parte,  zi  de 
izbăvire,  căci  cu  rugăciunile  Preasfintei  Născătoarei  de  Dumnezeu,  a  trimis  Dumnezeu 
izbăvire  cetăţii,  iar  pe  de  altă  parte,  zi  de  pedepsire,  pentru  că  fraţii  cei  de  o  credinţă  şi  de 
un  neam  s-au  sculat  la  război  între  ei,  cei  vinovaţi  primindu-şi  răsplata  propriei  lor  răutăţi. 
Şi  aşa,  din  vremea  aceea,  prin  ocârmuirea  bunului  lor  păstor  duhovnicesc,  marea  cetate  a 
Novgorodului  a  petrecut  în  pace  şi  linişte  adâncă  (Vieţile  Sfinţilor  7  septembrie). 


MINUNEA  327  -  Icoana  lui  Hristos,  veşmântul  Precistei  şi  lemnul  Crucii 

apără  Ţarigradul  de  perşi  şi  tătari 

In  vremea  lui  Eraclie,  împăratul  grecesc,  Sarvar,  voievodul  perşilor  şi  hanul 
tătarilor,  au  venit  cu  oştile  pe  mare  şi  pe  uscat  până  sub  zidurile  Ţarigradului  şi, 
înconjurându-1,  se  luptau  să-1  cucerească.  In  acea  vreme  toţi  oamenii  s-au  rugat  Maicii 
Precistei.  Clericii  şi  poporul  luând  icoana  lui  Hristos,  cea  nefacută  de  mână  omenească, 
veşmântul  Precistei  şi  lemnul  cel  de  viaţă  făcător  al  Crucii  Domnului,  au  făcut  Htanie  pe 
zidurile  cetăţii,  rugându-se  lui  Dumnezeu  să  le  ajute.  Atunci  Precista,  prin  icoana  sa  de  la 
biserica  din  Vlahema,  a  scornit  în  mare  valuri  năvalnice  încât  s-au  înecat  toate  corăbiile 
păgânilor.  Tot  atunci,  cu  ajutorul  Sfinţiei  Sale,  oştile  greceşti,  care  se  afiau  lângă  biserica 
Sa  care  se  chema  Peghia,  au  ucis  mulţi  tătari  care  se  aflau  pe  uscat.  Grecii,  văzând 
aceasta,  au  început  a  se  îmbărbăta  şi  astfel  au  biruit  pe  tătari.  Hanul  s-a  speriat  atât  de 

mult,  încât  nu  ştia  ce  să  mai  facă.  Astfel,  cu  ajutorul  Maicii  Domnului  au  fost  izgoniţi 
(125,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  328  -  Prin  rugăciuni  cu  lacrimi  către  Maica  Domnului, 
Moscova  şi  toată  Rusia  scapă  de  turci  şi  tătari 

In  anul  1451,  prin  voia  lui  Dumnezeu,  pentru  păcatele  oamenilor,  au  năvălit 
agarenii,  cei  fără  de  Dumnezeu,  asupra  pământului  Rusiei.  Un  fm  al  împăratului 
saracinilor,  însoţit  de  mulţi  tătari,  a  intrat  pe  pământul  Rusiei,  arzând  satele  pe  unde 
treceau  şi  apropiindu-se  de  cetatea  Moscovei,  au  înconjurat-o  din  toate  părţile,  vrând  să  o 
cucerească.  Atunci  fericitul  Mitropolit  lona,  cu  tot  clerul  său,  luând  cinstitele  Cruci  şi 
Sfintele  icoane,  au  înconjurat  zidurile  cetăţii  cu  cântare  de  rugăciune,  vărsând  multe 
lacrimi  din  ochi  în  rugăciunea  către  Dumnezeu,  pentru  cetate  şi  pentru  popor.  In  acel 
timp,  căutând  spre  un  monah,  anume  Antonie,  care  era  stareţ  la  mănăstirea  Ciudova, 
bărbat  cucemic,  pe  care  îl  cunoştea  Sfântul,  şi  ştia  viaţa  lui  îmbunătăţită.  Mitropolitul 
lona  i-a  zis:  „Fiule  şi  frate  Antonie,  roagă  pe  milostivul  Dumnezeu  şi  pe  Preacurata 
Născătoare  de  Dumnezeu,  pentru  izbăvirea  cetăţii  şi  toată  credincioasa  creştinătate,  de 
agarenii  cei  fară  de  Dumnezeu".  Antonie  i-a  zis:  „Prea  mare,  arhiereule,  mulţumim  lui 
Dumnezeu  şi  Preacuratei  Maicii  Lui,  ajutătoarea  noastră  cea  tare  şi  grabnică,  căci  a  auzit 
rugăciunile  tale  şi  a  rugat  pe  Fiul  său,  pe  Domnul  nostru  lisus  Hristos,  ca  să  fie  mântuită 
cetatea  aceasta  şi  toată  credincioasa  creştinătate  pentru  tine.  Iar  aceşti  agareni,  cu 
nevăzută  putere  vor  fi  biruiţi  şi  degrabă  izgoniţi,  numai  eu  singur  voi  fi  rănit  de  ei,  şi  voi 
muri,  căci  judecăţile  lui  Dumnezeu  au  poruncit". 

Acestea  zicând  Antonie,  iată  deodată  a  zburat  o  săgeată  de  la  tătari,  şi  a  rănit 
pe  acel  stareţ  Antonie  care,  bolind  puţin,  a  murit  şi  a  fost  îngropat  cu  cinste  de 

Preasfmţitul  Mitropolit  lona  şi  de  tot  soborul.  După  aceea  venind  praznicul  „punerii 
cinstitului  veşmânt  al  Preasfintei  Născătoarei  de  Dumnezeu",  care  se  prăznuieşte  pe  ziua 
de  două  iulie,  păgânii  au  fost  cuprinşi  deodată  de  mare  frică  şi  cutremur,  din  care  cauză 
au  fugit  de  la  cetate,  fiind  izgoniţi  de  puterea  cea  nevăzută  a  lui  Dumnezeu.  Iar  Sfântul 
Mitropolit  a  poruncit  ca  degrabă  să  se  zidească  în  curtea  sa  o  biserică  numită  „Punerea 
Veşmântului  Preasfintei  Născătoarei  de  Dumnezeu",  întru  pomenirea  izbăvirii  de  agareni, 
cu  rugăciunile  Maicii  lui  Dumnezeu,  căci  într-acea  zi  s-a  eliberat  cetatea  de  împresurarea 
barbarilor  (Vieţile  Sfinţilor  31  martie). 


MINUNEA  329  -  Maica  Domnului  izbăveşte  cetatea  Ustiog  de  pieire, 

pentru  rugăciunile  Sfântului  Procopie 

Fericitul  Procopie  se  trăgea  cu  neamul  din  nemţi.  Fiind  neguţător  bogat,  a 
venit  cu  multă  marfa  în  marea  cetate  a  Novgorodului.  Văzând  el  toată  rânduiala  Bisericii 
Răsăritului,  şi  cunoscând  că  credinţa  ortodoxă  este  bună,  a  iubit-o  foarte  mult  şi  dorind  să 
o  înveţe  desăvârşit  şi  să  o  primească  pe  dânsa,  căuta  un  bărbat  insuflat  de  Dumnezeu, 
care  să-1  înveţe  şi  să-1  lumineze  prin  Sfântul  Botez.  Auzind  de  Cuviosul  Părinte  Varlaam, 
care  ridicase  o  mănăstire  în  apropiere  de  Hotin,  că  este  bărbat  iscusit  şi  plin  de 
duhovnicească  înţelepciune,  a  mers  la  dânsul;  şi  învăţându-se  destul  din  dreapta  credinţă 
creştină,  a  primit  Sfântul  Botez.  Apoi  şi-a  împărţit  toată  averea  sa  săracilor,  dând  şi 
mănăstirii  aceleia  o  parte  oarecare  şi  astfel  singur  s-a  făcut  sărac  de  bună  voie  pentru 
dragostea  lui  Hristos.  El  a  trecut  cu  vederea  nu  numai  lumea  cu  poftele  ei,  ci  şi  pe  dânsul, 
pentru  că  a  lepădat  viaţa  nebunească,  facându-se  înaintea  oamenilor  ca  un  om  fară  de 
minte  şi  nepriceput,  având  mintea  sa  adâncită  în  cugetarea  către  Dumnezeu.  Aceia  care  îl 

386 


ştiau  pe  dânsul,  îl  fericeau,  văzându-i  petrecerea  lui,  zicând  astfel:  „Acest  om,  este  mare 
înaintea  lui  Dumnezeu,  deoarece  venind  aici  din  alte  părţi  şi  fiind  de  altă  credinţă,  s-a 
întors  la  dreapta  credinţă,  multa  lui  avere  a  împărţit-o  la  săraci,  iubind  sărăcia  şi  s-a  făcut 
nebun  pentru  Hristos". 

De  multe  ori,  auzind  fericitul  Procopie  nişte  cuvinte  ca  acestea,  se  mâhnea 
foarte  mult,  şi  nesuferind  să  fie  lăudat  de  oameni,  a  plecat  de  acolo  în  părţile  răsăritului, 
primind  multe  supărări  de  la  cei  neînţelegători.  Venind  în  cetatea  Ustiog,  a  vieţuit  într- 
însa;  umblând  ziua  prin  cetate,  se  pre^cea  a  fi  nebun,  pentru  care  era  batjocorit  de  mulţi 
şi  chinuit  cu  bătăi,  mai  ales  de  copiii  cei  nepricepuţi. 

Noaptea  mergând  el  la  biserici,  se  ruga  Domnului  cu  lacrimi  pentru  cetate, 
pentru  oameni,  şi  pentru  slujitorii  săi,  zicând:  „Doamne,  nu  le  socoti  lor  păcatul  acesta". 
Când  avea  nevoie  să  se  odihnească  de  osteneală,  se  arunca  pe  gunoaie  şi  murdării;  iar 
iama  pătimea  de  ger  şi  de  zăpadă,  într-o  haină  groasă  şi  ruptă,  fiind  pe  jumătate  gol.  Vara 
răbda  zăduful  şi  arşiţa  soarelui,  şi  primea  foarte  puţină  hrană  de  la  oamenii  cei  temători 
de  Dumnezeu  şi  aceasta  nu  în  toate  zilele.  De  la  cei  bogaţi  şi  fâcători  de  nedreptate, 
niciodată  nu  voia  să  ia  nimic,  şi  adeseori  petrecea  multe  zile  fară  hrană.  Ducând  o  viaţă  ca 
aceasta,  s-a  făcut  mucenic  de  bună  voie,  chinuindu-se  cu  foamea  şi  cu  setea  şi  rătăcind, 
umbla  gol,  luând  ocări,  bătăi  şi  batjocuri.  El,  cel  ce  nu-i  era  toată  lumea  vrednică,  umbla 
prin  uliţele  cetăţii,  lipsit,  necăjit  şi  chinuit.  Haina  ruptă  pe  care  o  avea,  o  purta  aruncată  pe 
umăr,  având  spatele  gol,  gata  spre  bătăi,  încât  şi  la  dânsul  se  împlinea  scriptura:  „Spatele 
meu  l-am  dat  spre  bătăi,  şi  fălcile  mele  spre  lovire  cu  palmele;  iar  faţa  mea  nu  am  întors-o 
de  la  ruşinea  scuipărilor".  Pentru  o  viaţă  ca  aceasta,  s-a  sălăşluit  într-însul  darul  lui 
Dumnezeu,  şi  i  s-a  dat  lui  darul  proorociei,  ca  mai  înainte  să  vadă  şi  să  spună,  cele  ce  vor 
să  fie,  precum  va  arăta  cuvântul  ce  ne  stă  înainte.  După  aceea,  el  a  început  a  locui  într-un 
foişor,  lângă  soborniceasca  biserică  a  Preasfmtei  Născătoarei  de  Dumnezeu,  rugându-se 
totdeauna  cu  lacrimi,  şi  cu  multe  îngenuncheri,  cerând  cele  folositoare  cetăţii.  Rugăciunea 

lui  era  bine  primită  înaintea  lui  Dumnezeu,  fiind  putemică  a  îndepărta  de  la  oameni 
dreapta  mânie  a  lui  Dumnezeu,  precum  vom  vedea  din  cele  ce  urmează. 

Odată,  pentru  înmulţirea  păcatelor  omeneşti,  a  voit  Dumnezeu  să  piardă 
cetatea  Ustiogului,  cu  fulgere  şi  cu  pietre  căzute  din  nor,  precum  altă  dată  a  ucis  cu  pietre 
din  nori,  pe  oamenii  din  Amoreia,  care  se  împotriveau  lui  Isus  Navi.  Creştinii  cei 
păcătoşi,  care  nu  se  pocăiesc  şi  care  se  tăvălesc  în  fărădelegi  spurcate,  ca  în  noroiul  tinei, 
sunt  potrivnici  lui  lisus  Hristos,  Fiul  lui  Dumnezeu,  pomindu-L  pe  Dânsul  spre  mânie  şi 
răsplătire  şi  spre  care  Domnul  ca  spre  vrăjmaşi  se  înarmează  şi-i  pierde.  Aşa  s-a  înarmat 
Dreptul  Răsplătitor  asupra  cetăţii  Ustiogului,  care  1-a  mâniat  pe  El. 

A  lăsat  să  vină  asupra  ei  pedeapsa  şi  pierzarea,  pe  care  Sfântul  Procopie,  mai 
înainte  a  vestit-o,  îndemnându-i  la  pocăinţă,  precum  oarecând  Proorocul  lona  pe 
niniviteni. 

într-o  zi  de  duminică,  fiind  adunat  mult  popor  în  sfânta  biserică.  Sfântul 
Procopie  a  început  a  îndemna  pe  popor  spre  pocăinţă,  zicând:  „Fraţilor,  pocăiţi-vă  de 
păcatele  voastre  şi  milostiviţi  pe  Dumnezeu  spre  voi,  prin  post  şi  rugăciuni;  căci  de  nu  vă 
veţi  pocăi,  toţi  veţi  pieri  prin  grindină  şi  foc,  pentru  că  mânia  lui  Dumnezeu  va  veni 
asupra  voastră".  Dar  ei  nu  s-au  uitat  la  cele  zise  de  dânsul,  ci  grăiau  între  ei:  „Acest  om 
este  fară  de  minte,  fiindcă  niciodată  nu  grăieşte  ceva  cu  pricepere".  După  cântarea 
Dumnezeieştii  Liturghii,  Sfântul  stătea  în  pridvor  şi  plângea  nemângâiat,  tânguindu-se 
ziua  şi  noaptea;  iar  oamenii  care  veneau  la  biserică,  văzându-1  plângând  neîncetat,  îi 
ziceau:  „De  ce  plângi  nebunule?  Care  este  necazul  inimii  tale?".  Fericitul  le  răspundea 
lor:  „Fraţilor,  priveghiaţi  şi  vă  rugaţi,  ca  să  nu  cădeţi  în  ispită".  Dar  ei  nu  socoteau  întru 
nimic  cuvintele  lui.  A  treia  zi  ieşind  el  din  pridvor,  s-a  dus  prin  cetate,  propovăduind 
tuturor  oamenilor  cu  multe  lacrimi  şi  strigându-le  că  se  apropie  pedeapsa  lui  Dumnezeu, 
zicând:  „Pocăiţi-vă  oamenilor,  plângeţi  pentru  greşelile  voastre  şi  vă  rugaţi,  că  doar  îşi  va 
întoarce  Dumnezeu  dreapta  Sa  mânie  şi  nu  va  pierde  cetatea  pentru  înmulţirea 
fărădelegilor,  ca  pe  Sodoma  şi  Gomora".  Dar  oamenii  cei  împietriţi  la  inimă,  nu  luau 

aminte  la  propovăduirea  lui,  ci  mai  ales  îl  batjocoreau  ca  pe  un  om  fară  de  minte.  Dar 
Sfântul  era  răbdător  şi  rugător  fierbinte  către  Dumnezeu,  arătându-se  pe  sine  chip  de 
pocăinţă  pentru  toţi,  şi  milostivind  pe  Dumnezeu  prin  neîncetate  rugăciuni  cu  lacrimi, 
ziua  şi  noaptea. 

In  duminica  viitoare,  la  amiază,  a  venit  peste  cetate  un  nor  întunecos,  încât  s- 
a  întunecat  lumina  zilei,  facându-se  ca  o  noapte  întunecoasă,  iar  poporul  văzând 
neobişnuita  întunecare  a  zilei,  nu  se  pricepea  ce  este,  şi  ziceau  în  sineşi:  „Ce  va  să  fie 
aceasta?".  Apoi  s-au  ridicat  nori  mari  cu  fulgere  neîncetate  din  patru  părţi,  năvălind 
asupra  cetăţii.  Erau  tunete  aşa  de  înfricoşate,  încât  nu  se  auzea  om  cu  om  vorbind. 
Pământul  se  cutremura  de  înfricoşatul  zgomot  al  tunetelor,  iar  din  fulgere  s-a  făcut  o 
arşiţă  mare.  Atunci  poporul  a  cunoscut  că  vine  pierzarea  sa,  prin  mânia  lui  Dumnezeu 
care  s-a  pogorât  asupra  cetăţii,  aducându-şi  aminte  de  proorocia  şi  propovăduirea 
fericitului  Procopie.  Atunci  toţi  au  alergat  la  sfintele  biserici,  dar  mai  ales  în  biserica  cea 
sobornicească  a  Preasfmtei  Născătoare  de  Dumnezeu,  unde  săvârşeau  rugăciuni  cu 
lacrimi.  La  acea  biserică  alergând  şi  Sfântul  Procopie,  a  căzut  înaintea  icoanei  Preasfîntei 
Născătoarei  de  Dumnezeu,  vărsând  multe  lacrimi  şi  rugându-se,  ca  să  fie  mijlocitoare 
către  Fiul  său  şi  Dumnezeu,  pentru  oamenii  care  au  greşit  şi  au  atras  mânia  lui  Dumnezeu 
asupra  lor.  Rugându-se  către  Dumnezeu,  ca  proorocul  Moise  de  demult,  striga:  „Iartă, 
Doamne,  acestui  popor  păcatele  lor,  iar  de  nu,  şterge-mă  din  cartea  Ta  în  care  m-ai  scris". 
Făcându-se  de  Sfântul  Procopie  şi  de  tot  poporul  rugăciune  lungă  şi  cu  plângere  către 
Dumnezeu  şi  către  Preasfânta  Născătoare  de  Dumnezeu,  s-a  arătat  din  icoana  Preasfmtei 
Născătoarei  de  Dumnezeu  o  minune  preamărită.  Din  chipul  ei  a  ieşit  mir  care  curgea  ca 
din  izvor.  Din  acel  mir  s-au  umplut  vasele  bisericeşti,  şi  în  ceasul  acela  s-a  schimbat 
văzduhul.  Norii  cei  înfricoşaţi,  cu  ftilgerele  şi  cu  tunetele,  s-au  dus  în  locuri  pustii,  ca  la 
douăzeci  de  stadii  depărtare  de  cetate  şi  acolo  plouând  pietre  mari  şi  înfricoşate,  au 
sfărâmat  multe  păduri  şi  le-au  ars,  iar  din  oameni  şi  dobitoace  pe  nimeni  n-a  ucis,  prin 
apărarea  Preasfmtei  Născătoarei  de  Dumnezeu  şi  cu  rugăciunile  Sfântului  Procopie. 

Pietrele  acelea,  ce  din  mânia  lui  Dumnezeu  au  căzut  pe  acele  locuri  pustii,  se  văd  şi  până 
acum,  spre  încredinţarea  şi  înfricoşarea  neamului  celui  mai  de  pe  urmă,  ca  păcătoşii  să  se 
întoarcă  la  pocăinţă.  Iar  din  mirul  acela  care  a  curs  din  chipul  Preasfmtei  Născătoare  de 
Dumnezeu,  se  ungea  poporul  pentru  binecuvântare.  Cei  care  erau  bolnavi  şi  pătimeau  de 
vreo  boală  oarecare,  aceia  câştigau  vindecare  şi  sănătate.  Atunci  s-a  făcut  bucurie  mare  în 
această  cetate  care  s-a  izbăvit  de  pierzare  şi  pentru  mirul  cel  tămăduitor  care  s-a  primit 
din  darul  Preasfmtei  Născătoarei  de  Dumnezeu. 

Iar  Sfântul  Procopie  vieţuind  ani  mulţi  şi  văzându-şi  mai  înainte  sfârşitul  său, 
s-a  dus  noaptea  la  mănăstirea  Sfântului  Arhanghel  Mihail  şi  lângă  acea  mănăstire  s-a 
mutat  către  Domnul,  neştiind  nimeni  de  sfârşitul  lui.  Moartea  Sfântului  a  fost  la  8  iulie,  în 
ziua  pomenirii  celui  de  un  nume  cu  el,  plăcutul  lui  Dumnezeu,  Sfântul  marele  Mucenic 
Procopie  (Vieţile  Sfinţilor  8  iulie). 


MINUNEA  330  -  Părinţii  Cuviosului  Nectarie,  ajutaţi  de  Maica 
Domnului,  scapă  de  pericolul  robiei 

Dumnezeiescul  Nectarie  era  din  localitatea  ce  se  chema  Bitolia,  iar  părinţii 
lui  au  fost  bine -credincioşi  şi  drepţi  înaintea  lui  Dumnezeu  şi  aceasta  se  vede  din 
următoarea  întâmplare.  Pe  când  turcii  voiau  să  robească  locul  acela,  mama  cuviosului 
aflându-se  la  arie,  a  văzut  în  somn  pe  Preacurata  Născătoare  de  Dumnezeu  care  i-a 
poruncit  să  ia  pe  bărbat  şi  pe  fiii  săi  şi  să  fugă  cât  mai  curând  din  locul  acela,  ducându-se 
în  altă  parte,  pentru  că  vor  veni  agarenii  să-i  robească.  îndată  cum  s-a  deşteptat,  a  alergat 
la  casa  lor  şi  a  spus  bărbatului  ei  ce  a  visat;  apoi  luând  copiii  lor,  au  fiigit  din  locul  acela 
şi  s-au  ascuns  într-o  parte,  unde  H  s-a  părut  lor  că  este  mai  bine.  După  ce  barbarii  au 

prădat  locul  acela  şi  toate  părţile  din  împrejurimi  şi  după  ce  a  încetat  tulburarea,  după 
multă  vreme  au  ieşit  din  locul  unde  se  aflau  ascunşi,  păzindu-se  nevătămaţi,  prin 
acoperământul  şi  sprijinul  Preasfmtei  Născătoarei  de  Dumnezeu,  căreia  i-au  mulţumit  din 
tot  sufletul  lor  cu  lacrimi  de  bucurie  (Vieţile  Sfinţilor  5  decembrie). 


MINUNEA  331  -  Maica  Domnului  păzeşte  biserica  Sa,  de  tâlharii  care 

vroiau  să  o  prade 

Odinioară,  au  venit  tâlharii  noaptea,  în  mănăstirea  Sfântului  Sava,  ca  să  prade 
biserica  Preacuratei  Maicii  lui  Dumnezeu.  Dar  pe  când  s-au  pomit  către  fereastra  care  se 
afla  deasupra  mormântului  Cuviosului  Părinte  Sava,  li  s-a  arătat  lor  în  faţă  un  munte  mare 
pe  care  nu  le  era  lor  cu  putinţă  a  se  sui  nicidecum.  Apoi  a  căzut  peste  dânşii  frică  şi 
cutremur,  şi  renunţând  la  gândul  lor,  s-au  întors  ruşinaţi.  Acestea  toate,  tâlharii  înşişi  le- 
au  mărturisit  mai  târziu,  când  cu  pocăinţă  au  venit  la  mănăstire,  unde  au  petrecut,  până  la 
sfârşit,  viaţă  bineplăcută  lui  Dumnezeu  (Vieţile  Sfinţilor  3  decembrie). 

MINUNEA  332  -  Maica  Domnului  izgoneşte,  prin  Sfânta  sa  icoană,  pe 

năvălitorii  agareni  din  pământul  Rusiei 


In  zilele  bine-credinciosului  şi  marelui  domn  Vasile  Dimitrievici,  singurul 
stăpânitor  al  Rusiei,  şi  în  vremea  Sfântului  Mitropolit  Ciprian,  a  fost  năvălirea  lui 
Temiraxac,  împăratul  agarenilor,  contra  pământului  Rusiei.  Aceia  sculându-se  cu  mare 
putere  de  la  răsărit  şi  prădând  multe  împărăţii,  a  ajuns  până  la  părţile  Rusiei.  Apropiindu- 
se  de  hotarele  ei,  a  cucerit  cetatea  Eleciul  şi  a  răpit  pe  voievodul  Eleciului  şi  a  ucis  o 
mulţime  de  creştini,  căci  era  mare  urâtor  şi  cumplit  muncitor  al  neamului  creştinesc.  Apoi 
se  mai  lăuda  că  tot  pământul  Rusiei  are  să-1  pustiească,  ca  să  dezrădăcineze  credinţa 
creştinească.  îşi  pregătea  drumul  său  spre  Moscova,  vrând  ca  să  o  risipească  pe  ea. 
Auzind  marele  domn  Vasile  Dimitrievici  de  acest  lucru,  şi-a  adunat  oastea  sa  şi  s-a  dus  în 
cetatea  Colomni.  De  acolo  plecând,  a  stat  la  malul  râului,  tăbărând  împotriva  vrăjmaşului, 
iar  Temiraxac  a  stat  într-un  loc  15  zile.  Inştiinţându-se  marele  domn  şi  toată  oastea 
creştinească  de  marea  putere  a  păgânului  împărat,  care  venise  cu  multă  oştire,  şi  auzind  şi 
despre  scopul  pe  care  îl  avea,  şi-a  ridicat  mâinile  spre  cer,  împreună  cu  toţi  ostaşii  săi  şi 
se  ruga  cu  lacrimi  Domnului  şi  Preasfmtei  Născătoarei  de  Dumnezeu,  pentru  izbăvirea  sa 
de  acel  agarean  fără  de  Dumnezeu.  Ei  chemau  în  ajutor  pe  cei  mai  mari  plăcuţi  ai  lui 
Dumnezeu,  pe  Sfinţii  ierarhi  Petru  şi  Alexe,  pe  Cuviosul  Serghie  şi  pe  ceilalţi  Sfinţi 
făcători  de  minuni  ai  Rusiei.  Apoi  a  trimis  în  cetatea  Moscova,  la  părintele  său 
duhovnicesc  şi  la  Preasfinţitul  Mitropolit  Ciprian,  ca  să  facă  post  şi  rugăciune.  După 
aceea  să  trimită  în  cetatea  Vladimirului,  ca  să  ia  de  acolo  icoana  făcătoare  de  minuni  a 
Preasfintei  Născătoarei  de  Dumnezeu,  să  o  aducă  în  Moscova,  pentru  apărarea 
împărăteştii  cetăţi  a  Rusiei.  Mitropolitul  Ciprian,  mai  înainte  de  a  primi  această  poruncă, 
se  gândea  ca  să  aducă  acea  cinstită  icoană;  când  i-a  venit  porunca  aceasta,  atunci  a 
mulţumit  lui  Dumnezeu,  că  tot  acelaşi  gând  a  pus  şi  în  inima  marelui  domn.  Primind 

această  potrivire  a  gândurilor,  ca  o  adeverire  a  bunăvoinţei  lui  Dumnezeu  ca  minunata 
icoană  să  se  aducă  la  dânşii,  atunci  el  a  trimis  îndată  la  Vladimir,  oameni  din 
duhovniceasca  rânduială,  să  aducă  cinstita  icoană.  Apoi  adunând  tot  clerul  şi  mulţime  de 
popor,  s-au  rugat  împreună  pentru  biruinţa  asupra  vrăjmaşului.  El  le -a  poruncit  tuturor  să 
postească  şi  să  se  roage,  el  singur  făcând  slujbă  şi  rugându-se  ziua  şi  noaptea  cu  multă 
vărsare  de  lacrimi,  pentru  marele  domn,  pentru  oaste,  cum  şi  pentru  toţi  drept-credincioşii 
creştini. 

Când  cinstita  icoană  a  pomit  de  la  Vladimir  şi  se  apropia  de  cetatea  Moscova, 
în  15  zile  ale  lunii  august,  de  praznicul  Adormirii  Maicii  Domnului,  au  ieşit  în 
întâmpinarea  ei  Preasfînţitul  Mitropolit  cu  tot  soborul  său,  împreună  cu  mult  popor  care, 
văzând  acea  Sfântă  icoană,  au  căzut  cu  faţa  la  pământ  şi  s-au  închinat  ei,  ca  însăşi 
Preasfintei  Născătoarei  de  Dumnezeu,  care  venise  la  dânşii,  şi  primind-o  cu  negrăită 
bucurie,  vărsau  multe  lacrimi,  privind  spre  dânsa  şi  rugându-se  ca  să  se  izbăvească  de 
năvălirea  agarenilor.  Dar  nu  în  zadar  le-au  fost  rugăciunea  şi  lacrimile  lor,  pentru  că  chiar 
în  aceiaşi  zi  în  care  a  fost  adusă  la  Moscova  preacinstita  icoană  a  Preasfintei  Născătoarei 
de  Dumnezeu,  Temiraxac,  păgânul  împărat  al  agarenilor,  îngrozindu-se  de  o  înfricoşată 
vedenie  pe  care  a  avut-o  în  vis,  s-a  tulburat  şi  a  fiigit  înapoi  cu  toată  puterea  sa,  nefiind 
izgonit  de  nimeni.  Vedenia  aceea  a  fost  astfel:  înaintea  sa  a  apărut  un  munte  înalt,  pe  al 
cărui  vârf  mergeau  împotriva  lui  mai  mulţi  Arhierei,  aceia  având  toiege  în  mâini  cu  care 
îl  îngrozeau  pe  el.  Deasupra  Arhiereilor,  în  văzduh,  a  văzut  o  împărăteasă  înconjurată  de 
o  strălucire  neobişnuită  şi  de  o  slavă  negrăită,  îmbrăcată  în  haină  de  porfiră,  cu  raze  în 
chip  de  fulger  şi  strălucind  mai  mult  decât  soarele.  Iar  împrejurul  ei  era  mulţime  de  ostaşi 
înarmaţi  care  îi  slujeau  ei,  şi  pregătindu-se  ca  de  război.  împărăteasa  avea  mâinile  ridicate 
pentru  rugăciune.  Apoi  a  văzut-o  pe  ea  ameninţându-1  cu  groază,  ca  să  se  ducă  din 
hotarele  pământului  Rusiei,  arătându-se  ca  şi  cum  poruncea  ostaşilor  săi  să  pornească 
contra  lui.  De  acea  înfricoşată  vedenie  s-a  cutremurat  Temiraxac,  a  sărit  înspăimântat  din 
pat  şi  a  răcnit:  „O,  vai  mie,  ce  înseamnă  această  vedenie  înfricoşată?".  Şi  tremurând,  se 

temea  suspinând,  fiind  în  mare  nepricepere.  După  un  ceas,  venindu-şi  în  fire,  a  chemat  pe 
domnii  şi  voievozii  săi,  şi  a  început  a  le  spune  lor  ceea  ce  a  văzut,  tremurând  încă  de 
frică.  Aceia  auzind  ceea  ce  li  se  spunea,  şi  văzând  pe  împăratul  lor  tremurând,  s-au 
înspăimântat  şi  ei  asemenea,  şi  nepricepând  înţelesul  celor  auzite  ziceau:  „Ce  poate  să  fie 
aceasta?".  Unii  ziceau:  „împărăteasa  care  s-a  văzut,  este  Maica  lui  lisus  Hristos, 
Dumnezeul  creştinilor,  şi  se  vede  că  voieşte  să  apere  pe  creştini,  pentru  că  dânsa  le  este 
lor  Ajutătoare  şi  Purtătoare  de  grijă".  Temiraxac  a  zis:  „Dacă  creştinii  au  o  ajutătoare  ca 
aceea,  apoi  în  deşert  ne-am  pornit  asupra  lor,  şi  fară  de  spor  ne  ostenim,  căci  măcar  pe 
unul  din  cei  ce  stau  înaintea  ei,  de  l-ar  trimite  asupra  noastră,  pe  toţi  ne  va  birui,  şi  nici 
loc  nu  vom  putea  găsi  unde  să  fugim". 

Astfel  plângându-se  acel  împărat  păgân,  s-a  întors  înapoi  cu  toată  puterea  sa, 
fugind  cu  ruşine.  Şi  aceasta  fiindcă  li  se  părea  agarenilor,  că  multe  cete  de  ostaşi  din 
pământul  Rusiei,  vin  în  urma  lor,  şi  pentru  aceea  fiind  cuprinşi  de  frică  mare,  unul  pe 
altul  se  călca,  aruncându-şi  armele,  prăzile  şi  tot  ce  jefuiseră  ei.  Astfel  a  fost  biruinţa 
drept-credincioşilor  creştini  asupra  vrăjmaşilor,  fară  război  şi  fară  vărsare  de  sânge,  cu 
rugăciunile  Preacuratei  Fecioare,  Născătoarei  de  Dumnezeu.  Acea  năvălire  a  lui 
Temiraxac  cu  agarenii  lui,  şi  minunata  lui  izgonire  din  pământul  Rusiei,  s-a  întâmplat  în 
anul  de  la  facerea  lumii  6.303  (sau  795  de  la  Hristos)  şi  din  vremea  aceea,  în  cetatea 
împărătească  a  Moscovei,  s-a  aşezat  praznicul  întâmpinării  icoanei  Preasfintei 
Născătoarei  de  Dumnezeu,  care  se  numeşte  Vladimirsca,  întru  neuitata  pomenire  a 
minunatei  izbăviri  de  agareni.  Acea  izbăvire  s-a  făcut  prin  apărarea  Preasfintei 
Născătoarei  de  Dumnezeu,  prin  Sfânta  sa  icoană  cea  făcătoare  de  minuni.  Dumnezeului 
nostru  slavă,  cinste  şi  închinăciune  în  vecii  vecilor.  Amin  (Vieţile  Sfinţilor  26  august). 

Maica  Domnului  poartă  grijă  de  mănăstiri  şi  de  personalul  lor 


MINUNEA  333  -  Maica  Domnului  izvorăşte  apă  din  piatră,  umple 
jitniţele  cu  grâu  şi  vasele  cu  vin  şi  untdelemn 

Din  cele  ce  ni  s-au  lăsat  scrise  prin  cărţi,  aflăm  că  pe  la  anul  961  se  afla  în 
Trapezunda  un  bărbat  preaînţelept  şi  purtător  de  Dumnezeu,  Avramie  cu  numele,  care 
avea  multă  dragoste  de  cele  dumnezeieşti.  Vrând  el  a  se  depărta  de  lume  s-a  dus  într-un 
munte  care  se  chema  Chimina,  unde  trăia  Sfântul  Mihail  Maleinos.  De  acesta,  după  a  sa 
dorinţă,  fiind  călugărit,  a  rămas  în  ascultare  de  el,  păzind  cu  dinadinsul  toată  aspra 
petrecere  şi  pustnicie,  mâncând  numai  odată  pe  săptămână  şi  împărtăşindu-se  deseori  cu 
Dumnezeieştile  Taine.  Insă  sfântul  bătrân  i-a  poruncit  să  mănânce  numai  la  trei  zile  odată 
şi  să  doarmă  pe  o  rogojină. 

In  acest  timp  au  venit  la  Sfântul  doi  fraţi,  nepoţi  de-ai  lui,  care  erau  boieri  de 
neam  mare:  Nichifor,  care  era  pus  de  împăratul  Romano  ca  voievod  peste  oastea  care  era 
însărcinată  a  merge  să  bată  pe  agarenii  din  Crit,  şi  Leon,  care  era  patriciu  şi  domestic  al 
şcolilor  Apusului.  Şi  a  zis  către  ei.  Sfântul:  „Prea  iubiţii  mei  fii!  Eu  am  la  mine  ca  ucenic 
un  mare  om,  îmbunătăţit  cu  prisosinţă,  ce  se  numeşte  Atanasie  (numele  cel  din  călugărie 
al  lui  este  Avramie);  ca  Părinte  vă  sfătuiesc  să  vă  mărturisiţi  la  el  de-acum  înainte,  pentru 
că  într-adevăr  este  vrednic  să  ocârmuiască  sufletele  oamenilor".  Şi  vorbind  boierii  cu  el, 
după  spusa  bătrânului,  s-au  mirat  mult  de  marea  lui  înţelepciune  şi  pricepere,  pentru  care 
s-au  şi  mărturisit  lui.  Iar  între  altele,  Nichifor  voievodul  a  zis  către  dânsul:  „Am  mare 
dorinţă  ca  să  mă  depărtez  de  lume  şi  să  mă  liniştesc  într-o  mănăstire".  La  care  Atanasie  i- 
a  răspuns:  „Bună  socoteală  ai,  fiule,  în  mintea  ta  şi  dacă  te  vei  hotărî.  Dumnezeu  îţi  va 
ajuta  la  ceea  ce-ţi  este  de  folos".  Cu  aceste  cuvinte  i-a  binecuvântat  pe  ei  de  plecare  şi  s-a 

dus  la  ale  sale.  De  atunci,  Mihail,  pe  oricâţi  părinţi  şi  oameni  mari  veneau  la  dânsul 
pentru  mărturisire,  îi  trimitea  la  Atanasie  care  locuia  în  afară  de  mănăstire.  Care  aflând  că 
sfântul  bătrân  voia  să-1  lase  după  moartea  sa  ca  moştenitor  în  locul  lui,  spre  folosirea 
fraţilor,  ca  un  urâtor  de  slavă  ce  era,  s-a  dus  de  acolo,  la  Sfântul  Munte  al  Athosului. 
Ajungând  acolo  la  Căreia,  a  dat  peste  un  alt  bătrân,  cu  totul  nevolnic  şi  liniştit,  căruia  i-a 
spus,  faţămicindu-se  cum  că  ar  fi  om  simplu,  neştiutor  de  carte.  Bătrânul  scriindu-i 
alfabetul,  îl  învăţa  pe  el. 

Iar  Nichifor,  cel  mai  sus  arătat,  aflând  de  plecarea  lui,  mult  s-a  întristat.  Şi 
fiindcă  cunoştea  duhovniceşte  dorinţa  lui  de  a  se  duce  la  Athos,  a  scris  către  mai-marele 
Tesalonicului  ca  să  cerceteze  cu  sârguinţă  în  tot  muntele,  până  ce  îl  va  afla,  arătând  în 
scrisoare  chipul  feţei  lui,  cum  şi  toate  semnele.  Ducându-se  acela  şi  vestind  proiestosului 
Sfântului  Munte,  i  s-a  răspuns  că  trebuie  să  aştepte  până  la  praznicul  Naşterii  Domnului, 
când  se  adună  toţi  fraţii  la  biserica  Protatul  şi  atunci  îl  va  căuta. 

Sosind  momentul  aşteptat,  în  timpul  când  se  cânta  privegherea,  proiestosul  a 
văzut  pe  Atanasie  cel  căutat,  pe  care  1-a  cunoscut  după  semnele  descrise  de  slăvitul 
Nichifor.  Făcându-i  lui  metanie,  1-a  rugat  să  citească  cele  după  rânduială.  însă  el,  punând 
pricină  că  nu  ştie  carte,  proiestosul  1-a  ameninţat  că-1  va  afiirisi,  dacă  nu  va  citi  aşa  după 
cum  ştie.  Atunci  şi  nevrând,  a  fost  nevoit  să  spună  adevărul;  şi  auzind  limba  lui  cea 
preaînţeleaptă  şi  bine  grăitoare,  toţi  s-au  înspăimântat  şi  i  s-au  închinat  lui.  Iar  mai  ales 
bătrânul,  stareţul  lui,  şi-a  cerut  iertare  pentru  necunoştinţele  lui  cele  de  mai  înainte. 

Auzind  Atanasie  că  Nichifor  a  trimis  scrisoare  pentru  el,  a  rugat  pe 
proiestosul  ca  să  nu-1  descopere;  şi  aşa  s-a  făcut.  Insă  peste  puţină  vreme  a  venit  Leon, 
fratele  lui  Nichifor,  care,  cercetând  în  tot  muntele,  1-a  aflat  pe  dânsul  şi  îmbrăţişându-1,  s- 
a  bucurat  foarte  şi  s-a  veselit  cu  duhul.  Iar  fraţii  pustnici,  văzând  evlavia  boierului  către 
Cuviosul,  1-a  rugat  pe  acesta  să  ceară  milostenie  pentru  ca  să  zidescă  biserica  Protatului 
mai  mare,  căci  fiind  prea  mică  erau  strâmtoraţi  de  multe  ori.  Şi  în  urma  rugăminţii  făcute 
de  Atanasie,  a  dat  Leon  bani  deajuns  de  au  ridicat  biserică  mai  mare  din  temelie.  După 

care  luându-şi  ziua  bună  de  la  Sfântul,  s-a  dus  către  fratele  său  Nichifor.  Acesta  auzind 
cele  despre  Cuviosul,  a  trimis  o  scrisoare  către  proiestoşi,  să-1  trimită  la  el  negreşit,  care, 
văzând  credinţa  cea  mare  a  lui  Nichifor,  l-au  îndemnat  pe  sfântul  ca  să  se  ducă.  Iar  el, 
vrând-nevrând,  a  plecat  şi  s-a  dus  la  Crit,  unde  se  afla  atunci  binecredinciosul  Nichifor 
pentru  lupta  cu  agarenii.  Şi  cu  ajutorul  lui  Dumnezeu,  prin  rugăciunile  Sfântului,  biruind 
de  tot  pe  barbarii  aceia  necredincioşi  şi  binecredinciosului  împărat  vestindu-i,  a  zis 
Nichifor  către  Atanasie:  „Iată,  Părinte,  prin  rugăciunile  tale  acum  s-a  izbăvit  Muntele  de 
frica  agarenilor.  Intorcându-te,  zideşte  o  mănăstire,  ca  să  vin  şi  eu  pentru  linişte,  după 
cum  avem  învoială,  dacă  mai  ţii  minte,  ca  să  mă  depărtez  de  lume". 

Acestea  zicând,  a  voit  să-i  dea  bani,  însă  el  nu  a  vrut  să  primească,  ci  i-a  zis: 
„Fii  cu  frica  lui  Dumnezeu  şi  ia  aminte  de  cursele  lumii.  Dacă  fapta  ce  doreşti  a  o  face  va 
fi  plăcută  lui  Dumnezeu,  se  va  săvârşi"  (Acestea  le-a  zis  Sfântul  pentru  că  nu  voia  să  aibă 
grija  zidirii).  Iar  evlaviosul  Nichifor,  întristându-se  de  aceste  cuvinte,  şi-au  luat  ziuă  bună 
unul  de  la  altul,  şi  s-a  întors  Sfântul  în  Munte,  iar  Nichifor  s-a  dus  la  Constantinopol, 
unde  facându-i-se  primire  cu  mare  cinste  pentru  că  a  biruit  pe  agareni,  mai  pe  urmă  a  fost 
ales  împărat.  Şi  fiind  el  totdeauna  stăpânit  de  dorinţa  de  a  zidi  un  Sfânt  Locaş  Născătoarei 
de  Dumnezeu,  a  trimis  la  Athos  printr-un  duhovnic  cu  numele  Metodic,  60  de  litre  de  aur. 
Văzând  Atanasie  multa  evlavie  a  drept-credinciosului  împărat,  a  primit  banii  şi  a  început 
a  zidi  mănăstirea  în  anii  961  de  la  Hristos.  Iar  câte  împotriviri  şi  ispite  a  pătimit  de  la 
diavol,  câte  osteneli  şi  trude  a  îndurat  până  să  zidească  o  mănăstire  aşa  de  mare  ca 
aceasta,  după  cum  şi  în  ziua  de  astăzi  se  vede,  nu  se  poate  scrie  aici,  pentru  că  nu  despre 
aceasta  se  povesteşte  aici.  Insă  care  n-a  fost  la  Sfântul  Munte  şi  n-a  văzut  acea  sfântă 
Lavră,  câtă  frumuseţe  are:  câte  izvoare  cu  minunate  curgeri,  copaci  finmoşi,  dătători  de 
vesehe,  turnuri  înalte,  chihi  nenumărate,  case  îndestulate  şi  altele  asemenea,  să  citească 
viaţa  Cuviosului  Atanasie  pentru  ca  să  se  umple  de  mare  vesehe. 

Iar  noi,  trecând  peste  nenumărate  minuni  pe  care  le-a  săvârşit  pururea 
pomenitul,  vom  scrie  numai  despre  pururea  Fecioara  Măria,  Născătoarea  de  Dumnezeu, 

care  este  iconoama  acestei  Lavre  până  în  ziua  de  astăzi,  după  cum  aici  mai  jos  vom  arăta. 
Cheltuind  Cuviosul  aurul  cel  trimis  de  împăratul,  s-a  întristat  că  nu  i-a  ajuns  ca  să 
săvârşească  lucrul  aşa  după  cum  îl  începuse.  Şi  gândindu-se  la  aceasta,  a  plecat  din 
mănăstire  spre  Căreia,  ca  să  se  sfătuiască  cu  proiestosul  Muntelui,  dacă  n-ar  fi  bine  să 
trimită  la  împăratul  său  şi  pe  alţi  boieri,  ca  să  ceară  ajutor. 

Când  era  departe  de  Lavră  ca  la  4000  de  stadii,  a  văzut  o  preafrumoasă 
femeie,  care  1-a  întrebat:  „Unde  călătoreşti,  Atanasie?".  „Dar  cine  eşti  tu  de  mă  întrebi?" 
a  răspuns  el  înspăimântat.  „Eu  sunt  Maica  Domnului  tău".  Zis-a  ei.  Sfântul:  „lartă-mă. 
Stăpână,  dar  nu  cred,  de  nu  voi  vedea  vreun  semn;  căci  multe  sunt  cursele  diavolului". 
Răspuns-a  lui  Preasfânta:  „Loveşte  în  piatra  aceasta  în  numele  Sfintei  Treimi  şi  cu  darul 
celui  Născut  din  mine,  va  ieşi  apă  preabună  cu  îndestulare".  Şi  aşa  făcând,  îndată  a 
izvorât  din  piatră  mulţime  mare  de  apă.  Atunci  el  fiind  foarte  înspăimântat,  a  căzut  cu 
faţa  la  pământ,  cerând  Stăpânei  iertare.  Care,  întrebându-1  unde  se  ducea,  i-a  spus  toată 
pricina  mai  sus  arătată.  I-a  zis  lui  Stăpâna:  „Du-te  înapoi  la  mănăstire  şi  vei  găsi  jitniţele 
pline  cu  grâu  şi  vasele  pline  cu  vin  şi  untdelemn,  cum  şi  toate  celelalte  care  îţi  trebuiesc; 
acestea  toate  cu  ajutorul  Fiului  şi  Stăpânului  meu,  îţi  vor  ajunge  până  vei  săvârşi 
mănăstirea.  Dar  să  nu  îndrăznească  nimeni  şi  niciodată  ca  să  se  socotească  iconom  al  ei, 
pentru  că  eu  vreau  să  vă  port  de  grijă  totdeauna,  de  cele  ce  vă  sunt  de  trebuinţă,  numai  să 
nu  vă  leneviţi  de  făgăduinţele  călugăriei,  de  slujba  Utreniei  şi  de  canonul  vostru". 
Acestea  zicând,  s-a  făcut  nevăzută.  Iar  cuviosul  întorcându-se  la  mănăstire,  a  aflat  toate 
după  cum  a  zis  Stăpâna,  care  au  ajuns  cu  îndestulare  până  s-a  săvârşit  dumnezeiasca 
biserică  şi  toată  mănăstirea,  după  cum  se  vede  până  în  ziua  de  astăzi.  Minunea  cu  apa 
izvorâtă  din  piatră,  o  ştiu  toţi  cei  ce  locuiesc  în  Athos. 

Se  poate  vedea  în  biserică  o  icoană  a  Preasfintei  Născătoarei  de  Dumnezeu, 
care  este  zugrăvită  pe  uşa  dinăuntru  a  mănăstirii,  în  care  se  arată  cum  stă  Sfântul 
dinaintea  Preasfintei  Fecioare,  cu  chip  smerit,  cu  multă  evlavie,  iar  Ea  cu  mâna  dreaptă 
întinsă  spre  Cuviosul.  Şi  dedesubt  este  scris:  „Maica  lui  Dumnezeu  şi  iconoama  acestei 

Lavre".  Iar  în  câmpul  cel  dimprejuml  icoanei,  sunt  scrise  minunile  Sfântului  şi  are  şi 
aceste  două  zugrăveli  într-una,  Stăpâna  îi  arată  cu  degetul  piatra,  iar  el  loveşte  cu  toiagul 
şi  izvorăşte  apă,  iar  în  cealaltă,  amândouă  istorisirile,  cum  şi  mănăstirea  sub  care  scrie 
aşa:  „Preasfânta  este  rânduită  ca  să  fie  iconoama  mănăstirii,  iar  Preacuviosul  să  fie 
paraiconom".  Şi  aşa  din  aceasta  se  înţelege  pricina  pentru  care  nu  s-a  ales  niciodată 
iconom  în  această  Sfântă  Lavră,  ci  numai  paraiconom,  până  în  ziua  de  astăzi.  Dar  să 
revenim  la  ceea  ce  mai  avem  de  spus  mai  departe. 

După  ce  Cuviosul  a  săvârşit  mănăstirea,  cât  a  trăit  el,  a  prăznuit  pe 
Preasfânta,  iar  după  moartea  lui  şi  fraţii,  de  asemenea,  tot  pe  Ea  o  prăznuiau.  Preacurata 
însă,  arătându-se  în  vedenie  proiestosului,  i-a  zis:  „De-acum  înainte  să  nu  mă  mai 
prăznuiţi  pe  mine,  ci  pe  robul  meu  Atanasie,  care  s-a  ostenit  pentru  această  casă  până  la 
moarte  şi  trebuie  să  aibă  o  cât  de  mică  răsplătire  şi  mulţumire,  pentru  osteneala  şi 
nevoinţa  lui". 

Şi  de  atunci  prăznuiesc  cu  cântare  în  a  cincea  zi  a  lunii  lui  iulie,  când  se 
adună  ca  la  două  mii  de  călugări  cu  mireni,  săvârşindu-se  priveghere  de  toată  noaptea,  cu 
preafrumoase  citiri  şi  cântări,  de  la  apusul  soarelui  până  la  ziuă,  cântând  lui  Dumnezeu, 
Celui  în  Treime  lăudat.  Căruia  I  se  cuvine  slava,  cinstea  şi  închinăciunea  în  vecii  vecilor. 
Amin  (Vieţile  Sfinţilor  5  iulie;  21,  Minunile  Maicii  Domnului,  Neamţ,  ediţia  1924  şi 
1990). 

MINUNEA  334  -  O  mănăstire  ajungând  în  mare  lipsă  de  hrană,  a  fost 
ajutată  cu  preaslăvire  de  Maica  lui  Dumnezeu 


Pe  vremea  când  stăpâneau  drept-credincioşii  împăraţi,  se  afla  într-un  loc 
pustiu  o  mănăstire  închinată  pururea  Fecioarei  Măria,  pe  care  monahii  trăitori  acolo, 
neîncetat  o  lăudau  şi  o  slăveau. 

Iar  creştinii  ştiind  evlavia  lor,  le  trimeteau  în  fiecare  an  cele  trebuitoare  şi 
aveau  cu  ce  trăi;  pentru  că  nu  numai  poporul  cel  de  rând,  ci  şi  împăraţii  le  trimeteau 
daruri  şi  îi  ajutau.  însă  după  o  vreme,  sculându-se  cu  război  păgânii  barbari  şi  biruind  pe 
creştini,  le-au  luat  pământurile  din  care  mănăstirea  primea  venituri  pe  care  le  foloseau 
pentru  hrană,  iar  împăraţii  nu  mai  aveau  voie  să  mai  trimită  bani  pentru  cheltuială  ca  mai 
înainte.  Nemaiavând  cele  de  trebuinţă  acolo,  monahii  s-au  gândit  să  plece  în  altă  parte.  Şi 
într-una  din  zile,  s-au  sfătuit  ca  să  săvârşească  Dumnezeiasca  Liturghie,  să  se 
împărtăşească  toţi  cu  Sfintele  şi  Preacuratele  Taine,  să  se  ierte  unul  cu  altul  şi  apoi  să  se 
ducă  fiecare  unde  îl  va  îndrepta  Dumnezeu. 

Adunându-se  ei  şi  cântând  toată  slujba  cu  lacrimi,  în  timpul  când  se  cânta: 
„Cuvine-se  cu  adevărat  a  te  ferici  pe  tine.  Născătoare  de  Dumnezeu"  şi  celelalte,  au  auzit 
zgomot  şi  lovituri  în  jitniţe  şi  ieşind  trapezarul  afară,  a  aflat  toate  lăzile  şi  toate  jitniţele 
pline  de  grâu  ales  şi  frumos;  pe  care  văzându-1  după  Liturghie  fraţii,  s-au  bucurat  cu 
negrăită  bucurie  şi  au  strigat  cu  mare  glas:  „Slavă  Ţie,  Dumnezeule!  Mulţumim  Ţie, 
Doamne,  că  nu  ne-ai  lăsat  pe  noi,  nevrednicii  robii  Tăi,  ci  ne-ai  trimis  putere  din 
înălţime".  Şi  nu  numai  minunea  cu  grâul  a  săvârşit-o  Stăpâna,  ci  şi  altele  asemenea, 
pentru  că  s-au  găsit  toate  vasele  pline  cu  vin  şi  cu  untdelemn,  de  legume  şi  de  toate  cele 
ce  sunt  spre  trebuinţa  trupului,  cu  îndestulare,  încât  le-a  ajuns  hrana  aceea  pe  mai  mulţi 
ani. 

Umplându-se  ei  de  tot  binele,  cu  toţii  s-au  veselit  şi  s-au  hotărât  ca  nimeni  şi 
niciodată  să  nu  mai  pună  în  gând  ca  să  plece  din  aceea  sfinţită  mănăstire,  nici  să  se 
lenevească  vreodată  de  la  cântările  şi  laudele  către  Făcătoarea  de  bine.  Şi  aşa  au  petrecut 
viaţa  cu  fapte  bune  şi  niciodată  nu  au  fost  lipsiţi  de  cele  de  nevoie,  pentru  că  ori  de  câte 
ori  aveau  trebuinţă  de  ceva,  le  trimetea  împărăteasa  cea  preamilostivă  (27,  Minunile 
Maicii  Domnului,  Neamţ,  ediţia  1924  şi  1990). 


MINUNEA  335  -  Nişte  ostaşi,  strigând  către  Maica  Domnului,  au  scăpat 

de  primejdia  furtunii 

Un  ostaş  de  la  Zaporoji,  care  se  chema  Andrei  Leahula,  împreună  cu  mai 
mulţi  tovarăşi  de-ai  lui,  se  întorceau  acasă  de  la  un  război  purtat  cu  ruşii,  încărcaţi  cu 
prăzi.  Pe  când  mergeau  cu  caiacele  pe  mare,  s-a  ridicat  o  furtună  groaznică,  încât  erau  în 
mare  primejdie.  Ei  văzând  că  li  se  apropie  moartea,  au  început  a  striga:  „Preacurată 
Fecioară,  Născătoare  de  Dumnezeu  de  la  Pecersca  şi  Sfinte  Arhanghele  Mihaile, 
voievodul  cel  ceresc,  milostiveşte-te  spre  noi".  Strigând  aşa,  s-au  făgăduit  să  dăruiască 
mănăstirii  Pecersca  o  mulţime  de  daruri,  numai  să  scape  cu  viaţă.  Atunci  li  s-a  arătat  lor 
un  ostaş  tânăr,  ce  purta  caftan  de  aur,  şezând  pe  un  cal  împodobit  tot  cu  aur,  care  le-a  zis 
lor:  „Nu  vă  temeţi,  ci  rugaţi-vă  lui  Dumnezeu  şi  Preacuratei  Maicii  Lui  şi  vă  va  izbăvi  din 
această  primejdie,  căci  mie  pentru  aceasta  mi-a  poruncit  să  vin  aici".  Şi  zicând  aceste 
cuvinte,  a  început  a  se  înălţa  în  sus  până  nu  s-a  mai  văzut.  După  aceea  s-au  potolit 
vânturile  şi  marea,  şi  aceşti  ostaşi  s-au  întors  cu  bine  la  Zaporoji,  împlinindu-şi  apoi 
făgăduinţa  (322,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  336  -  Cuviosul  Chirii,  având  mare  dragoste  şi  evlavie  către 
Maica  Domului,  este  ajutat  în  chip  minunat 


Cuviosul  părintele  nostru  Chirii,  s-a  născut  în  cetatea  Moscovei,  din  părinţi 
drept-credincioşi  şi  de  neam  bun.  Din  Sfântul  Botez  a  fost  numit  Cozma.  Fiind  dat  la 
învăţătura  cărţii  şi  având  mintea  ageră,  a  învăţat  foarte  uşor  citirea  Sfintelor  Scripturi,  din 
care  luând  învăţătură,  petrecea  o  viaţă  minunată,  plină  de  credinţă  şi  plină  de  fapte  bune. 
în  felul  acesta,  din  copilărie  i  s-a  născut  în  suflet  dorinţa  de  a  merge  într-o  mănăstire 
pentru  a  sluji  lui  Dumnezeu  toată  viaţa.  Murind  amândoi  părinţii  pe  când  era  încă  mic,  el 
rămâne  în  seama  unei  rudenii  pe  nume  Timotei,  care  era  mare  dregător  la  curtea  marelui 
domn  Dimitrie.  Tânărul  crescând,  şi  ajungând  bărbat  desăvârşit,  este  pus  administrator 
casei  lui  Timotei.  întrucât  acesta  nu  ar  fi  fost  de  părere  ca  el  să  plece  într-o  mănăstire,  el 
se  fereşte  a-i  face  cunoscut.  Dumnezeu  rânduind  o  împrejurare  favorabilă,  el  pleacă  în 
taină  cu  Egumenul  Ştefan  la  o  mănăstire,  care  se  numea  Mahrişteasca.  Venind  în  această 
mănăstire,  este  pus  la  diferite  ascultări,  pe  care  le  face  cu  mare  bucurie,  mai  întâi  la 
brutărie  şi  la  alte  ascultări  grele.  La  scurt  timp  este  tuns  în  călugărie,  punându-i-se  numele 
Chirii.  După  aceea  este  dat  la  bucătărie  unde  face  ascultare  timp  de  nouă  ani,  cu  multă 
răbdare  şi  dragoste.  Pentru  viaţa  lui  îmbunătăţită,  este  luat  de  egumenul  său  şi  aproape 
fără  voie  este  hirotonit  Preot,  devenind  vas  ales  al  Duhului  Sfânt  şi  folosind  pe  toţi  cei  ce 
veneau  la  dânsul  pentru  sfatuire.  Mai  apoi  este  ales  egumen,  dar  nu  zăboveşte  mult  în 
această  cinste,  căci  renunţă  de  bună  voie  la  ea,  dorind  din  tot  sufletul  să  se  retragă  într-un 
loc  pustiu  şi  liniştit.  Având  mare  evlavie  şi  dragoste  către  Maica  lui  Dumnezeu,  se  ruga  ei 
adeseori  cu  credinţă,  să-i  împlinească  această  dorinţă  a  lui,  rostind  astfel:  „Preacurată 
Maica  lui  Hristos  Dumnezeul  meu,  tu  ştii  că  după  Dumnezeu,  toată  nădejdea  mea  spre 
tine  am  pus-o  din  tinereţile  mele;  însuţi  tu,  precum  ştii,  povăţuieşte-mă,  arată-mi  calea  pe 

care  să  merg  şi  descoperă-mi  un  loc  lesnicios  pentru  mântuire".  Aşa  rugându-se  el 
adeseori  cu  lacrimi,  în  scurtă  vreme  şi-a  dobândit  cererea;  pentru  că  Domnul  face  voia 
celor  ce  se  tem  de  El  şi,  împreună  cu  Preacurata  Sa  Maică,  ascultă  rugăciunea  lor. 

Cuviosul  Chirii  avea  obicei  ca  în  toate  nopţile  să  citească  cântarea  Acatistului 
Preacuratei  Fecioarei  Născătoarei  de  Dumnezeu,  înaintea  Sfintei  sale  icoane.  Intr-o 
noapte,  pe  când  citea  el  Acatistul  după  obicei,  având  în  inima  sa  dorinţa  de  viaţă 
pustnicească,  se  ruga  cu  suspinuri  şi  lacrimi;  dar  când  a  juns  la  locul  unde  scria:  „Străină 
naştere  văzând,  să  ne  înstrăinăm  de  lume,  mutându-ne  mintea  la  cer...",  din  rostirea 
acestor  cuvinte,  i  s-a  umplut  inima  de  negrăită  bucurie.  Atunci,  încetând  de  a  mai  citi,  se 
gândea  în  sine  cum  Cel  preaînalt.  Domnul  nostru  lisus  Hristos,  din  slava  Dumnezeirii,  s-a 
arătat  pe  pământ  în  trup  de  om  smerit,  ca  pe  cei  ce  se  înstrăinează  de  lume,  pentru 
dragostea  Lui,  să-i  ridice  spre  înălţimea  dumnezeieştii  vedenii.  De  atunci  s-a  deşteptat 
într-însul  o  dorinţă  şi  mai  fierbinte  ca  să  se  înstrăineze  cu  totul  de  lume  şi  pentru 
dragostea  lui  Dumnezeu  să  meargă  în  pustie.  După  aceea,  a  început  a  se  ruga  mai  cu 
dinadinsul  Domnului  şi  Preasfintei  Născătoarei  de  Dumnezeu,  ca  să-1  povăţuiască  spre 
mântuire.  După  aceea,  îndată  a  auzit  un  glas  minunat,  de  departe,  venind  din  înălţimea 
văzduhului,  care  i-a  zis:  „Chirile,  ieşi  de  aici  şi  mergi  la  Iezerul  Alb,  căci  acolo  vei  afla 
bună  odihnă.  Acolo  ţi-am  pregătit  un  loc  în  care  te  vei  mântui".  Atunci,  Cuviosul 
deschizând  degrabă  fereastra  chiliei,  a  văzut  o  lumină  mare  strălucind  din  Cer,  în  partea 
despre  miazănoapte,  unde  era  Iezerul  Alb,  şi  cu  raza  arătându-i  ca  şi  cu  degetul,  locul 
sălăşluirii  lui.  Sfântul  minunându-se,  privea  cu  ochii  locul  arătat  lui,  care  se  afla  la  mare 
depărtare,  ca  şi  cum  ar  fi  fost  aproape,  şi  s-a  tot  uitat  la  acea  lumină,  până  ce  a  apus  de  la 
ochii  lui.  Sfârşindu-se  acea  minunată  vedenie,  şi-a  simţit  inima  sa  phnă  de  bucurie  şi  de 
pace,  şi  a  înţeles  că  Preacurata  Maica  lui  Dumnezeu  nu  i-a  trecut  cu  vederea  rugăciunea 
lui,  şi  săvârşea  cântarea  Acatistului  cu  mare  bucurie,  petrecând  toată  noaptea  aceea  fară 
somn,  rugându-se  cu  căldura  duhului,  şi  gândind  cu  mirare  la  glasul  şi  vedenia  ce  i  s-au 
descoperit  lui,  se  veselea  şi  slăvea  pe  Dumnezeu.  Cuviosul  avea  în  acea  mănăstire  un 

frate  duhovnicesc,  anume  Terapont,  credincios  şi  iubit  lui,  care  fiisese  tuns  în  călugărie 
împreună  cu  Sfântul  şi  care  era  de  loc  de  la  Iezerul  Alb.  Pe  acesta  1-a  întrebat  dacă  la 
Iezerul  Alb  este  vreun  loc  potrivit  unde  monahul  să  poată  petrece  în  linişte.  Terapont  i-a 
răspuns  că  acolo  sunt  locuri  bune.  Sfătuindu-se  amândoi,  au  ieşit  din  mănăstire  şi  au 
plecat  la  drum  spre  Iezerul  Alb,  nădăjduind  spre  Dumnezeu. 

După  câteva  zile  de  mers  pe  jos,  ajungând  în  părţile  Iezerului  Alb,  nicăieri  nu 
i-a  plăcut  Cuviosului,  până  ce  nu  a  găsit  locul  ce  i  se  arătase  lui  în  vedenie  şi  pe  care  îl 
căuta.  Ajungând  acolo,  îndată  a  cunoscut  acel  loc,  care  i-a  plăcut  foarte  mult.  După  aceea 
făcând  rugăciune,  a  zis:  , Aceasta  este  odihna  mea  şi  aici  mă  voi  sălăşlui,  fiindcă  astfel  a 
voit  Preacurata  Maică  a  Domnului  nostru  lisus  Hristos.  Binecuvântat  este  Domnul 
Dumnezeu,  de  acum  şi  până  în  veac,  căci  a  auzit  rugăciuea  mea".  Şi  îndată  a  înfipt  o 
cruce  în  locul  acela,  câitând  canonul  de  mulţumire  spre  lauda  Preacuratei  Născătoarei  de 
Dumnezeu.  Atunci  a  spus  lui  Terapont  vedenia  care  i  s-a  arătat  lui  în  mănăstire,  despre 
locul  acela.  Amândoi  mulţumind  lui  Dumnezeu  şi  Preacuratei  Maicii  Lui,  au  săpat  o 
chilie  mică  în  pământ  şi  au  stat  împreună;  apoi,  cu  înţelegere  s-au  despărţit  unul  de  altul, 
deoarece  fericiul  Chirii  dorea  ca  să  aibă  hniştea  cea  mai  desăvârşită,  iar  Terapont  s-a  dus 
ca  15  stadii  depărtare  de  acolo.  El  găsind  un  loc  ce  i-a  plăcut,  s-a  sălăşluit  într-însul  şi 
adunându-se  acolo  mulţi  fraţi,  au  făcut  o  mănăstire,  zidind  şi  o  biserică  în  numele 
Preacuratei  Născătoarei  de  Dumnezeu  şi  a  cinstitei  ei  naşteri;  astfel  că  acum,  acea 
mănăstire,  cu  darul  lui  Dumnezeu  lăţindu-se  şi  înmulţindu-se  şi  bine  rânduindu-se,  se 
numeşte  a  lui  Terapont. 

Locul  în  care  cuviosul  Chirii  s-a  sălăşuit,  avea  brazi  şi  pădure  deasă,  şi  nu  era 
pe  aproape  de  locuinţele  omeneşti.  Spaţiul  era  frumos  şi  rotund,  înconjurat  cu  apă  de  jur- 
împrejur,  ca  şi  cu  un  zid,  şi  acolo  vieţuia  Sfântul  Părinte  în  chilia  făcută  în  pământ, 
petrecând  în  singurătate,  cu  nevoinţe  pustniceşti  şi  luptându-se  contra  nevăzutului 
vrăjmaş.  După  câtva  timp,  doi  creştini  umblând  prin  pustia  aceea,  au  găsit  pe  acest  Sfânt 
şi  s-au  mirat  de  petrecerea  lui  atât  de  aspră  şi  lungă.  Folosindu-se  de  cuvintele  lui  cele  de 

Dumnezeu  insuflate,  au  început  a  veni  adeseori  la  dânsul,  dorind  să  vadă  faţa  lui  cea  cu 
sfântă  podoabă,  să  se  învrednicească  de  binecuvântare  şi  să  ia  folos  de  la  dânsul.  Ei 
aduceau  stareţului  cele  trebuincioase,  iar  numele  lor  erau  acestea:  Axentie,  ce  se  poreclea 
Voron,  şi  Matei  ce  se  chema  Cucos,  care  mai  târziu  a  fost  eclesiarh  al  acelei  mănăstiri. 
Acei  oameni  au  povestit  acestea:  Cu  mulţi  ani  mai  înainte  de  acea  vreme,  un  muncitor  de 
pământ  anume  Isaia,  trăia  aproape  de  locul  acela  unde  Sfântul  Chirii  s-a  sălăşluit.  Acel 
Isaia  şi  cei  ce  erau  împreună  cu  dânsul,  adeseori  auzeau  un  sunet  de  clopot  şi  un  glas  de 
minunată  cântare  ce  se  făcea  în  locul  acela,  mai  cu  seamă  în  zilele  de  duminici  şi 
praznice.  Dar  nu  numai  Isaia  auzea  clopote  şi  cântări,  ci  şi  alţi  oameni  ce  treceau  prin 
locul  acela.  De  aceea,  de  multe  ori  când  auzeau  acel  sunet,  ei  veneau  acolo,  ca  să  vadă  de 
unde  se  aud  clopotele  şi  cântările;  glasul  se  auzea,  dar  cu  ochii  nu  puteau  să  vadă  nimic. 
Mirându-se  cu  spaimă  se  duceau,  cunoscând  că  acesta  este  un  lucru  Dumnezeiesc.  Cu 
acei  doi  oameni:  cu  Axentie  şi  Matei,  Cuviosul  a  înconjurat  într-o  zi  locul  acela  pustiu. 

Dar  vrăjmaşul,  urătorul  binelui,  ştiind  că  are  să  fie  izgonit  de  acolo  prin 
Cuviosul  Chirii  şi  neputând  să-1  înfricoşeze  cu  nici  un  fel  de  păreri  şi  năluciri,  deoarece 
Cuviosul  pe  toate  acestea  le  socotea  mai  proaste  decât  pânza  de  păianjen,  a  aflat  asupra 
lui  un  meşteşug  ca  acesta:  Prin  voia  lui  Dumnezeu,  a  adus  asupra  lui  un  somn  greu,  încât 
Sfântul  Chirii  nu  putea  să  mai  meargă,  şi  voia  să  se  culce,  ca  să  se  odihnească,  zicând 
către  cei  ce  erau  cu  dânsul:  „Să  staţi  acolo  până  ce  voi  dormi  puţin".  Iar  ei  au  zis: 
„Părinte,  mergi  în  chilie  şi  te  odihneşti  acolo".  Iar  Părintele  neputând  să  meargă,  fiind 
biruit  de  somn,  a  văzut  un  loc  bun  pentru  odihnă  şi  s-a  culcat  ca  să  doarmă  puţin. 
Adormind  el,  1-a  deşteptat  un  glas  înfricoşat,  zicându-i:  „Fugi,  Chirile,  fugi!".  Iar  el 
deşteptându-se  de  neobişnuitul  glas  şi  înspăimântându-se,  a  fugit,  şi  îndată  în  acel  timp, 
un  copac  mare  a  căzut  de-a  curmezişul,  pe  locul  pe  care  se  odihnea  Sfântul.  Din  acestea 
Sfântul  a  înţeles  că  a  fost  pândire  diavolească,  şi  din  acea  vreme  a  început  a  fi  mai  treaz  şi 
mai  osârdnic,  rugându-se  şi  lui  Hristos,  şi  Preacuratei  Maicii  Lui,  ca  să  ia  de  la  dânsul 
greutatea  somnului.  Acea  cerere  a  lui  i  s-a  împlinit  întocmai. 

Altădată,  adunând  găteji  multe  împrejurul  locului  aceluia,  le-a  aprins;  iar 
diavolul  a  ridicat  un  vânt  mare  şi  fumul  cu  văpaia  a  înconjurat  pe  Cuvios  de  pretutindeni, 
şi  neştiind  încotro  să  fugă,  din  pricină  că  fumul  era  gros  şi  acoperea  tot  locul.  Sfântul 
fiind  într-o  asemenea  primejdie  neaşteptată  de  moarte,  a  strigat  către  Preacurata  Fecioara 
Măria  Născătoarea  de  Dumnezeu,  grabnica  ajutătoare,  şi  îndată  i  s-a  arătat  lui  oarecine,  şi 
luându-1  de  mână  i-a  zis  lui:  „Vino  în  urma  mea!".  Scoţându-1  nevătămat  din  foc,  s-a 
făcut  nevăzut.  Astfel,  cu  ajutorul  Preacuratei  Născătoarei  de  Dumnezeu,  Sfântul  Chirii  a 
fost  scăpat  de  primejdia  cea  neaşteptată. 

Adunându-se  mulţi  fraţi  şi  facându-şi  chilii,  petreceau  în  locul  acesta  pentru 
folosul  sufletesc,  având  cu  toţii  povăţuitor  pe  Cuviosul  Chirii.  Vrând  fraţii  să  zidească  o 
biserică,  nu  se  aflau  între  dâşii  lucrători  iscusiţi  în  prelucrarea  lemnului,  căci  locul  se  afla 
departe  de  locuinţele  oamenilor  mireni.  Cuviosul  Chirii  obişnuia,  ca  în  toate  nevoile  şi 
trebuinţele  sale,  să-şi  pună  toată  nădejdea  la  voia  şi  purtarea  de  grijă  a  Preacuratei 
Fecioare  Născătoarei  de  Dumnezeu,  şi  niciodată  n-a  fost  lipsit  de  ce-a  cerut.  Tot  astfel  şi 
atunci,  punându-şi  nădejdea  spre  Preacurata  Maica  Lui,  s-a  rugat  către  Ea  cu  dinadinsul  şi 
degrabă  au  venit  meşterii  trebuincioşi,  nechemaţi  de  nimeni,  şi  s-a  zidit  o  biserică  aleasă, 
punându-i  hramul  Adormirea  Maicii  Domnului. 

Oamenii  din  împrejurimi  auzind  şi  văzând  că  s-a  zidit  o  biserică  minunată  la 
Iezerul  Alb,  au  gândit  că  Sfântul  Chirii  dispune  de  averi  mari.  De  aceea,  un  oarecare 
boier,  pe  nume  Teodor,  fiind  îndemnat  de  diavolul,  a  trimis  o  ceată  de  tâlhari,  ca  năvălind 
noaptea  asupra  mănăstirii,  să  facă  supărare  şi  necaz  lui  Chirii  şi  să  ia  averea  lui.  Dar 
tâlharii  mergând  noaptea  şi  pregătindu-se  să  năvălească  fară  de  veste  asupra  mănăstirii  şi 
asupra  celor  ce  dormeau,  au  văzut  împrejurul  ei,  mulţime  de  oameni  înarmaţi  cu  arce,  iar 
alţii  cu  lănci.  Tâlharii  stând  ascunşi  într-o  pădure  deasă,  privind  de  departe  la  oamenii 
aceia,  aşteptau  ca  să  plece  de  la  mănăstire.  Pândind  şi  aşteptând  până  după  miezul  nopţii, 
au  văzut  că  oamenii  aceia  nici  nu  plecau  şi  nici  nu  dormitau,  ci  petreceau  ca  nişte  străjeri 
ai  mănăstirii.  Văzând  aceasta,  ei  au  plecat  fară  să  poată  face  ceva.  In  noptea  viitoare  iarăşi 

au  venit,  şi  au  văzut  şi  mai  mulţi  oameni,  înarmaţi  ca  nişte  ostaşi,  de  care  tâlharii 
temându-se  şi  mai  mult,  au  plecat  de  acolo  şi  au  spus  boierului  lor,  ceea  ce  au  văzut  ei. 
Teodor  a  gândit  că  aceia  sunt  oamenii  vreunui  dregător  ce  a  venit  la  Cuviosul  pentru 
binecuvântare.  Dar  trimiţând  oameni  să  se  intereseze,  aceia  au  aflat  că  de  o  săptămână  nu 
mai  fusese  nimeni  în  mănăstire,  de  care  lucru  auzind  acesta  s-a  îngrozit  şi,  venind,  a 
mărturisit  Cuviosului  Chirii  intenţia  lui,  şi  şi-a  cerut  iertare.  Cuviosul  îndemnându-1  la 
cele  bune,  i-a  dat  iertare  şi  de  atunci  Teodor  a  câştigat  mare  dragoste  către  dânsul,  şi 
adeseori  venind  pentru  binecuvântare,  îi  aducea  din  destul  cele  de  trebuinţă. 

Pentru  dragostea,  smerenia  şi  ostenile  lui.  Cuviosul  Chirii  s-a  învrednicit  de 
darul  umilinţei  şi  al  lacrimilor  încât,  când  slujea  Sfânta  Liturghie,  sau  citea,  asculta 
pravila,  sau  învăţa  pe  fraţi,  nu  putea  să-şi  stăpânească  lacrimile.  De  aceea  a  câştigat  mare 
credinţă,  nădejde  şi  dragoste  către  Dumnezeu  şi  către  Preacurata  Născătoare  de 
Dumnezeu,  care  era  patroana  acestui  loc  binecuvântat.  Şi  ca  drept  urmare,  de  câte  ori  se 
întâmplau  în  mănăstire  neajunsuri  şi  lipsă  de  cele  necesare  şi  fraţii  îl  sfătuiau  ca  să  trimită 
pe  la  oamenii  iubitori  de  Hristos  după  cele  trebuincioase,  el  le  răspundea  astfel:  „Dacă 
Dumnezeu  şi  Maica  Lui  cea  Preacurată  ne  va  uita  în  locul  acesta,  apoi  pentru  ce  ne  mai 
aflăm  în  viaţa  aceasta?".  Astfel  mângâia  pe  fraţi,  învăţându-i  ca  să  aibă  nădejde  către 
Dumnezeu;  iar  la  mireni  să  nu  ceară  milostenie,  ca  nu  cumva  ieşind  ei  din  mănăstire,  să 
fie  împiedicaţi  de  vrăjmaşi  prin  oarecare  sminteh.  Pentru  credinţa  lui.  Preacurata  Maică 
mişca  inimile  multor  boieri  care  trimiteau  cu  îndestulare  cele  de  trebuinţă  la  mănăstire. 

Atât  de  mult  iubea  Maica  Domnului  pe  acest  rob  al  său  încât,  atunci  când 
ajutorul  omenesc  nu  putea  să  înlăture  lipsurile  din  mănăstire,  nu  zăbovea  cât  de  puţin  a-i 
veni  în  ajutor  în  chip  miraculos,  după  cum  vom  vedea  din  cele  ce  urmează:  într-o  vreme 
nu  se  ajungea  vinul  pentru  slujba  bisericească  iar  fraţii  au  spus  Cuviosului  că  nu  se  va 
putea  face  Sfânta  Liturghie  în  zilele  de  Sâmbătă  şi  Duminică.  Cuviosul  chemând  pe 
eclesiarhul  Nifon,  1-a  întrebat  despre  vin  dacă  mai  este,  măcar  cât  de  puţin.  Nifon  i-a 
răspuns  că  şi  vasul  în  care  se  ţine  vinul  este  zvântat.  Sfântul  a  poruncit  să  aducă  vasul 

acela;  iar  eclesiarhul  ducându-se  să  aducă  vasul,  1-a  aflat  plin  cu  vin.  Pentru  aceea  s-a 
mirat  foarte  mult,  ştiind  bine  că  nici  o  picătură  de  vin  nu  mai  era  în  vas,  dar  cu  darul 
Maicii  Domnului  şi  cu  rugăciunile  Sfântului,  într-o  clipă  s-a  umplut  cu  vin.  Toţi  fraţii  s- 
au  înştiinţat  despre  acea  minune,  şi  pentru  aceea  se  mirau  şi  slăveau  pe  Dumnezeu,  şi 
lăudau  pe  Preasfânta  Născătoare  de  Dumnezeu.  Iar  vinul  acela  n-a  scăzut  din  vas  multă 
vreme,  până  ce  s-a  adus  alt  vin,  de  către  nişte  oameni  iubitori  de  Hristos. 

într-un  an  oarecare,  s-a  ivit  foamete  mare  între  oameni.  Poporul  fiind 
flămând,  a  început  a  veni  la  mănăstirea  Cuviosului,  iar  el  a  poruncit  să  le  dea  la  toţi  pâine, 
deşi  mănăstirea  era  săracă,  pentru  că  pe  atunci  nu  aveau  nici  sate,  nici  averi,  ci  trăiau  din 
osteneala  lor  şi  din  milosteniile  trimise  de  iubitorii  de  Hristos.  In  acea  vreme  de  foamete, 
mănăstirea  nu  avea  decât  hrana  trebuincioasă  fraţilor.  Dar  străbătând  vestea  prin  satele 
dimprejur,  că  în  mănăstirea  lui  Chirii  primesc  hrană  toţi  cei  înfometaţi  care  merg  acolo, 
au  început  a  se  aduna  la  mănăstire  şi  mai  mulţi  săraci  şi  scăpătaţi,  iar  Cuviosul  egumen 
poruncea,  să-i  hrănească  pe  toţi.  Dar  pe  cât  le  dădea  hrană  celor  ce  veneau,  pe  atât  acea 
hrană  se  înmulţea  în  mănăstire,  prin  binecuvântarea  Maicii  Preacurate  şi  cu  rugăciunile 
Cuviosului  Chirii,  robul  ei.  S-a  hrănit  în  acea  vreme  de  foamete,  o  mulţime  de  popor,  din 
mănăstirea  Sfântului. 

Astfel,  Cuviosul  Chirii,  cel  de  la  Iezerul  Alb,  care  a  avut  nespusă  şi 
neţărmurită  dragoste  către  Maica  Domnului,  în  toată  viaţa  lui,  fiind  şi  el  iubit  şi  cinstit  de 
Dânsa,  făcând  mult  bine  în  viaţă,  semne  şi  minuni.  Ajungând  la  vârsta  de  90  de  ani,  s-a 
săvârşit  cu  pace  în  ziua  de  9  iunie,  când  Sfânta  Biserică  prăznuieşte  pe  cel  de  un  nume  cu 
el.  Sfântul  Chirii,  Patriarhul  Alexandriei  la  anul  1427. 

MINUNEA  337  -  Maica  Domului  împarte  daruri  celor  ce  se  osteneau  a 

cânta  şi  priveghea  în  biserică 


Cuviosul  Atanasie  de  la  Athos,  zidind  o  frumoasă  biserică  în  cinstea 
Preacuratei  Născătoarei  de  Dumnezeu,  binevoind  şi  bucurându-se  de  acest  dar,  Preacurata 
s-a  făgăduit  că  Ea  personal  va  chivemisi  acest  Sfânt  Locaş  cu  cele  necesare,  numai  să-şi 
împlinească  moanahii  datoria  şi  pravila  lor.  Preasfânta  adeseori  cerceta  acest  Sfânt  Locaş 
şi  purta  grijă  de  starea  sufletească  a  monahilor  care  vieţuiau  aici,  lucru  care  se  vede  foarte 
bine  din  povestirea  ce  urmează. 

Cel  ce  s-a  învrednicit  de  a  vedea  aceea,  se  numea  Matei,  care  petrecea  bine  în 
viaţa  călugărească  şi  care  avea  ochii  inimii  curaţi  şi  luminaţi.  Acesta  stând  cu  frică,  cu 
luare-aminte  şi  cu  cucernicie  la  cântarea  de  dimineaţă  în  adunarea  bisericii,  a  văzut 
intrând  în  biserică  pe  Preasfânta  Fecioară,  cea  prealuminată,  cu  doi  îngeri  prealuminaţi, 
un  înger  mergea  înaitea  ei  purtând  o  făclie,  iar  altul  în  urmă;  apoi  Ea  mergea  printre  fraţi 
şi  le  împărţea  daruri.  Astfel,  fraţilor  care  stăteau  în  strane  şi  cântau,  le-a  dat  câte  un 
galben,  iar  celor  ce  stăteau  în  alte  locuri  în  biserică,  le-a  dat  câte  12  bani,  celor  ce  stăteau 
în  pridvor  câte  şase  bani,  iar  la  unii  din  fraţii  cei  vrednici  le-a  dat  câte  şase  galbeni.  Matei 
a  văzut  acestea,  şi  el  în  persoană  s-a  învrednicit  a  lua  şase  bani  din  preacuratele  Ei  mâini. 
Sfârşindu-se  vedenia,  fratele  acela  s-a  dus  la  Cuviosul  Atanasie,  şi  1-a  rugat  să-i  dea  şi  lui 
loc  în  ceata  celor  ce  cântă,  şi  a  spus  Sfântului  ce  văzuse  el.  Părintele  cunoscând  că  aceea 
este  cercetarea  Preasfmtei  Născătoarei  de  Dumnezeu,  s-a  umplut  de  multă  bucurie 
duhovnicească.  împărţirile  gabenilor  la  fraţi,  a  înţeles  că  erau  feluritele  ei  daruri,  care  s- 
au  împărţit  fiecăruia  din  veşnicie.  Pentru  că,  celor  ce  stăteau  la  cântare,  cu  rugăciuni  mai 
fierbinţi  şi  cu  luare-aminte,  li  s-a  dat  mai  multă  răsplătire,  iar  cei  ce  luau  aminte  mai 
puţin,  mai  puţin  au  şi  primit.  Cel  ce  a  văzut  aceea  a  fost  asemănat  cu  cei  mai  mici,  pentru 
ca  prin  lipsirea  de  darurile  cele  mai  mari,  să  se  smerească  şi  să  spună  vedenia,  iar  pe  de 

alta  să  nu  se  mândrească  prin  asemănarea  cu  cei  mai  vrednici,  ci  să  petreacă  cu  cei  mai 
mici,  în  smerită  cugetare.  Din  această  arătare  s-a  cunoscut  bunăvoinţa  Preasfîntei 
Născătoarei  de  Dumnezeu,  pentru  Cuviosul  Atanasie  şi  pentru  mănăstirea  lui  (Vieţile 
Sfinţilor  5  iulie). 


MINUNEA  338  -  Maica  Domnului  ceartă  aspru  pe  ucenicul  care  se  bizuia 

pe  cei  trei  galbeni,  uitând  de  ajutorul  Ei 

Cuviosul  Mihail,  cel  din  muntele  Chimina,  avea  un  ucenic  cu  numele 
Constantin,  care  era  cântăreţ.  Acela  era  neputincios  cu  trupul,  dar  mai  neputincios  cu 
sufletul,  fiind  puţin  credincios;  de  vreme  ce,  având  trei  galbeni,  îi  păzea  cu  dinadinsul,  ca 
să-i  aibă  la  trebuinţa  sa,  la  oarecare  nevoie.  Cuviosul  Mihail  îl  sfătuia  să  nu-şi  pună 
nădejdea  într-înşii,  ci  să-i  pună  la  mijloc  pentru  cheltuielile  obşteşti,  şi  să  nădăjduiască 
spre  Atotputernicul  Dumnezeu,  şi  spre  Preasfânta  Născătoare  de  Dumnezeu;  dar  el  nu 
primea. 

După  câteva  zile  s-a  întâmplat,  să  aibă  Cuviosul  trebuinţă  de  12  bani,  şi 
neavând,  s-a  împrumutat.  Pentru  aceasta.  Constantin  grăia  de  rău  pe  Cuviosul,  zicând:  „El 
nu  are  nici  12  bani,  şi  pe  mine  mă  sfătuia  să  risipesc  cei  trei  galbeni  şi  să  nu-i  păstrez 
petru  nevoia  mea".  Rostind  aceste  bârfeli,  a  adormit,  şi  a  văzut  în  vis  că  era  sărbătoare  şi 
se  adunaseră  toţi  în  biserică.  Acolo  s-a  arătat  Stăpâna  cea  cu  totul  fară  de  prihană,  ţinând 
în  braţe  pe  Domnul  lisus.  Prunc,  iar  de  cealaltă  mână  o  ţinea  Cuviosul  Mihail  şi  astfel 
umblau  prin  biserică.  Când  au  ajuns  în  pridvor.  Preasfânta  a  poruncit  Cuviosului  să-şi 
întindă  rasa.  Făcând  aceasta  a  aruncat  pe  dânsa  nenumăraţi  galbeni,  apoi  s-a  întors  către 
Constantin,  zicându-i:  „Necredinciosule  şi  nemilostivule  cu  chipul,  nu-ţi  ajung  aceştia  să 

te  hrăneşti?".  Constantin  auzind  acestea,  s-a  sculat  tremurând  şi  alergând  către  Cuviosul  a 
aruncat  cei  trei  galbeni  şi,  făcând  metanie,  îşi  cerea  iertare  (Vieţile  Sfinţilor  12  iulie). 


MINUNEA  339  -  Cuviosul  Antonie  Romanul,  povăţuit  de  Maica 
Domnului,  călătoreşte  pe  mare  stând  pe  o  stâncă 

Cuviosul  Antonie  s-a  născut  în  cetatea  Romei,  pe  vremea  când  Biserica  de 
Apus  s-a  dezbinat  de  Biserica  de  Răsărit.  De  mic  a  fost  dat  la  învăţătura  cărţii,  învăţând 
limba  latină  şi  greacă.  Amândoi  părinţii  au  trecut  la  cele  veşnice  pe  când  el  era  încă 
copilandru.  Având  mare  dragoste  pentru  viaţă  monahicească,  îşi  împarte  averea  la  săraci, 
şi  la  vârsta  de  18  ani  intră  într-o  mănăstire  îndepărtată,  în  cetate  fiind  mare  prigonire  şi 
dezbinare  pentru  credinţă.  In  acea  mănăstire  a  primit  chipul  monahicesc  şi  a  vieţuit  20  de 
ani  în  deplină  ascultare  şi  nevoinţă.  Pornidu-se  mare  prigonire  din  partea  latinilor 
împotriva  celor  drept-slăvitori,  au  avut  de  suferit  muncire  şi  moarte  cumplită  şi  vieţuitorii 
mănăstirilor,  cei  scăpaţi  cu  viaţă  retrăgându-se  în  pustietăţi.  Atunci  şi  Cuviosul  Antonie 
plecând  de  acolo,  a  trecut  prin  locuri  pustii  şi  neumblate  şi  găsind  la  marginea  mării  o 
stâncă,  a  început  să  petreacă  pe  ea,  rugându-se  neîncetat  lui  Dumnezeu,  ziua  şi  noaptea. 
El  n-avea  colibă,  nici  vreun  acoperământ,  iar  ca  hrană  avea  ceea  ce  adusese  cu  sine  din 
mănăstire  şi  rodul  pe  care  îl  da  pustia  cea  de  lângă  mare.  Din  această  hrană  el  mânca 
foarte  puţin,  odată  pe  săptămână,  duminica. 

El  a  petrecut  pe  acea  stâncă,  un  an  şi  două  luni.  în  anul  1106,  în  ziua  de  5 
septembrie,  s-au  ridicat  nişte  vânturi  groaznice,  marea  s-a  tulburat  foarte  rău  şi  valurile  se 
ridicau  până  la  stânca  pe  care  se  afla  Cuviosul.  Deodată  repezindu-se  un  val,  a  ridicat 
stânca  pe  care  se  afla  Cuviosul  şi  a  început  să  plutească  pe  mare,  ca  o  corabie  uşoară. 

Cine  a  văzut  vreodată  sau  a  auzit  să  înoate  stânca  pe  mare?  însă  poruncii  dumnezeieşti 
toate  îi  sunt  slujitoare.  Piatra  înota  pe  mare  mai  presus  de  fire,  fiind  purtată  de  valuri,  dar 
mai  ales  de  puterea  dumnezeiască;  iar  Antonie,  robul  lui  Dumnezeu,  şedea  pe  dânsa, 
rugându-se  în  mare  nevoinţă.  O!  Ce  fel  de  nădejde  avea  acest  bărbat  minunat?  Cât  de  tare 
era  nădejdea  pusă  în  Dumnezeu!  Fiind  în  aşa  mare  primejdie,  nu  s-a  temut,  nu  s-a 
deznădăjduit,  ci  îndreptându-şi  mintea  către  Dumnezeu,  s-a  lăsat  în  voia  Lui,  având 
înaintea  ochilor  pe  Preacurata  Fecioara  Măria.  Pe  tot  parcursul  acestei  înfricoşătoare 
călătorii.  Cuviosul  a  fost  însoţit  de  Preasfânta  Născătoare  de  Dumnezeu,  pe  care  o  vedea 
într-un  nor,  ţinând  în  braţe  pe  Dumnezeiescul  său  Prunc,  pe  Domnul  nostru  lisus  Hristos. 
Din  această  cauză,  el  era  cuprins  cu  totul  de  negrăită  bucurie  duhovnicească,  îndulcidu-se 
atât  de  mult  din  acea  vedere  minunată  a  Preasfintei  Născătoare  de  Dumnezeu,  încât  se 
uitase  pe  sine,  ca  fiind  fără  trup,  astfel  nebăgând  în  seamă  acea  călătorie 
înspăimântătoare,  prin  mijlocul  valurilor  mării.  El  a  înotat  din  părţile  Romei,  pe  deasupra 
apelor,  trecând  peste  ocean,  pe  râul  Neva,  pe  iezerul  Ladojosc  şi  pe  râul  Volga, 
împotrividu-se  repeziciunilor  negrăite,  până  ce  a  ajuns  la  Novgorod;  iar  stânca  s-a  oprit 
noaptea  la  mal,  unde  era  o  mănăstire.  Cuviosul  a  auzit  clopotele  de  la  cântările  de  noapte 
şi  s-a  înspăimântat,  crezând  că  a  fost  dus  iarăşi  la  Roma,  neştiind  unde  1-a  povăţuit 
porunca  lui  Dumnezeu. 

A  doua  zi  venind  oamenii  la  malul  râului,  s-au  minunat,  văzând  stânca  ce  nu 
a  fost  acolo  mai  înainte  şi  pe  omul  cel  străin  stând  lângă  ea.  Ei  l-au  întrebat  de  unde  este, 
dar  el  nu  le-a  răspuns  nimic,  pentru  că  nu  cunoştea  hmba  slavonească,  ci  numai  i-a 
salutat,  făcând  o  închinăciune  către  ei.  Cuviosul  a  petrecut  pe  acea  piatră  încă  trei  zile, 
rugându-se  lui  Dumnezeu  să-i  descopere  cetatea,  oamenii  şi  hmba  care  se  vorbeşte  aici. 
A  patra  zi,  coborând  de  pe  stâncă,  a  întâlnit  un  corăbier  grec,  cu  care  vorbind,  a  aflat  de  la 
el  că  această  cetate  se  numeşte  Novgorod,  oamenii  sunt  ruşi,  având  credinţa  drept- 
slăvitoare  a  Sfintei  Sofii,  având  Arhiereu  pe  Nichita.  Cuviosul  Antonie  auzind  acestea  s-a 
bucurat  foarte  mult  şi  a  dat  slavă  lui  Dumnezeu  pentru  această  minunată  rânduială.  Apoi 

a  întrebat  pe  acel  neguţător:  „Prietene,  te  mai  rog  să-mi  spui,  câtă  depărtare  este  de  la 
Roma  cea  veche  până  la  această  cetate?".  Acela  i-a  răspuns:  „Părinte,  cetatea  aceea  este 
foarte  departe,  şi  calea  pe  uscat  şi  pe  mare  este  foarte  mare,  abia  într-o  jumătate  de  an  se 
poate  străbate".  Cuviosul  s-a  mirat  de  Atotputernicia  lui  Dumnezeu,  cum  în  două  zile  şi 
două  nopţi  a  putut  să  străbată  atâta  lungime  de  cale.  Pe  mal,  în  dreptul  acelei  pietre  s-a 
ridicat  mai  întâi  o  bisericuţă  din  lemn,  închinată  Maicii  Domnului,  care  1-a  povăţuit  pe 
Cuviosul  Atonie  până  la  acel  loc,  iar  mai  târziu  s-a  ridicat  biserică  mare  de  zid, 
întemeindu-se  mănăstire,  unde  Cuviosul  a  petrecut  până  la  moarte,  povăţuind  multe 
suflete  la  calea  mântuirii.  După  450  de  ani,  sfintele  lui  moaşte  au  fost  găsite  întregi  şi, 
fiind  puse  în  biserică,  în  raclă  de  mult  preţ,  izvorăsc  tămăduiri,  celor  ce  se  apropie  de  ele 
cu  credinţă,  sărutându-le  (Vieţile  Sfinţilor  3  august). 


MINUNEA  340  -  Minunata  descoperire  care  s-a  făcut  pentru  zidirea 
bisericii  Maicii  Domnului  din  Pecersca 

Pe  pământul  nemţesc  a  fost  un  domn  care  se  numea  Alrican,  care  a  avut  doi 
fii,  pe  Friad  şi  Şimon.  După  moartea  lui,  cei  doi  fii  ai  săi  au  fost  izgoniţi  de  tratele  său, 
lacum  cel  orb.  Unul  din  fii,  şi  anume  Şimon,  a  venit  în  Rusia,  la  binecrendiciosul  domn 
laroslav  care,  primindu-1,  îl  avea  în  mare  cinste.  El  1-a  dat  lui  Vsevolod,  fiul  său,  care, 
având  mare  dragoste  faţă  de  el,  i-a  încredinţat  unele  dregătorii.  Acest  Şimon  a  căpătat 
mare  dragoste  faţă  de  mănăstirea  Pecersca. 

Oarecând  năvălind  polovţii  asupra  pământului  Rusiei,  s-au  adunat  împotriva 
lor  cei  trei  fii  ai  lui  laroslov:  Izeaslav,  Sviatoslav  şi  Vsevolod,  care  aveau  cu  sine  şi  pe 
Şimon.  Aceştia  mergând  la  Cuviosul  Antonie,  pentru  rugăciune  şi  binecuvântare  de 

război,  acesta  le-a  prevestit  pierzarea  care  îi  aştepta  pe  ei.  Şimon  auzind  acestea,  a  căzut 
la  picioarele  Cuviosului,  rugându-se  să  mijlocească  la  Dumnezeu  pentru  a  scăpa  de  o 
primejdie  ca  aceasta.  Atunci,  fericitul  Antonie,  lui  Şimon  i-a  prevestit  următoarele:  „O! 
fiule,  mulţi  din  voi  veţi  cădea  de  ascuţişul  săbiei  şi,  fugind  de  pizmaşi,  vor  fi  călcaţi  şi 
răniţi  şi  se  vor  îneca;  iar  tu  fiind  mântuit,  ai  să  fii  pus  în  biserica  ce  se  va  zidi".  Scăpând 
în  chip  minunat  de  la  moarte,  Şimon  a  venit  a  doua  oară  la  Cuviosul  Antonie,  la  Pecersca, 
pentru  a  aduce  mulţumire  lui  Dumnezeu  şi  a  mărturisi  următorul  lucru  minunat:  „Tatăl 
meu  African  -  povestea  Simon  -  a  făcut  o  Cruce  foarte  mare,  ca  de  zece  coţi  şi  pe  ea  a 
însemnat  Dumnezeiescul  Chip  al  lui  Hristos.  Pentru  a-i  face  mai  mare  cinste,  pe  mijlocul 
ei  a  pus  un  brâu  de  cincizeci  de  grivne  de  aur,  şi  în  capul  lui  o  cunună,  tot  de  aur.  Când 
m-a  izgonit  din  stăpânirea  mea,  lacun  unchiul  meu,  eu  am  luat  brâul  de  la  Hristos,  şi 
cununa  de  pe  capul  Lui.  Atunci  Chipul  Domnului,  întorcându-şi  faţa  către  mine,  mi-a  zis: 
„Omule,  să  nu  pui  pe  capul  tău  această  cunună,  ci  s-o  duci  la  locul  pregătit  ei,  unde  se  va 
zidi  de  Cuviosul,  biserica  Maicii  Mele,  şi  s-o  dai  în  mâinile  aceluia,  ca  s-o  atâme  înaintea 
jertfelnicului  Meu".  Iar  eu,  de  frică,  am  căzut  şi  zăceam  ca  un  mort.  Apoi  după  aceea 
sculându-mă,  m-am  urcat  într-o  corabie  şi  am  plecat  din  ţara  mea.  Pe  când  pluteam  noi,  s- 
a  făcut  un  vifor  mare,  încât  noi  toţi  ne  deznădăjduisem  că  vom  scăpa  cu  viaţă.  Atunci  mi- 
am  adus  aminte  de  brâul  pe  care  îl  luasem  cu  mine,  şi  am  început  a  striga:  ,  J)oamne, 
iartă-mă,  că  astăzi  mor  pentru  acest  brâu,  pe  care  l-am  luat  de  la  cinstitul  Tău  Chip,  cel  cu 
înfăţişare  omenească".  Atunci  deodată  am  văzut  o  biserică  în  văzduh,  şi  gândeam:  „De 
unde  este  această  biserică?".  Atunci  s-a  auzit  un  glas,  zicând:  ,Aceasta  este  închipuirea 
celei  ce  se  va  zidi  de  Cuviosul,  în  numele  Maicii  Domnului,  precum  o  vezi,  a  cărei 
mărime  se  va  măsura  cu  brâul  cel  de  aur;  de  douăzeci  de  brâie  în  lăţime,  de  treizeci  în 
lungime,  iar  în  înălţime  va  fi  de  cincizeci;  iar  tu  vei  fi  pus  într-însa". 

Făcându-se  aceasta,  s-a  hniştit  marea,  iar  noi  toţi  am  preamărit  pe  Dumnezeu, 
şi  ne-am  mângâiat  cu  bucurie  foarte  mare,  pentru  că  am  scăpat  de  moarte.  Părinte,  până 
acum  nu  ştiam  unde  se  va  zidi  biserica  care  mi  s-a  arătat,  până  ce  nu  am  auzit  din  cinstita 

ta  gură,  că  aici  se  va  zidi,  şi  în  ea  voi  fi  pus  eu".  După  ce  a  spus  acestea,  Şimon  a  luat 
brâul  de  aur  şi  1-a  dat  Cuviosului  Antonie,  zicând:  „Iată  măsura  temeliei  acestei  biserici". 
Asemenea,  dându-i  şi  cununa,  a  zis:  , Această  cunună  să  se  pună  la  sfântul  jertfelnic". 
Cuviosul  a  lăudat  pe  Dumnezeu  pentru  aceasta,  şi  a  zis:  „Fiule,  de  acum  înainte  nu  te  vei 
mai  numi  Şimon,  ci  Simon".  împreună  cu  brâul  şi  cununa  cea  de  aur,  Simon  a  dăruit 
Cuvioşilor  Părinţi  Antonie  şi  Teodosie  multe  averi  pentru  zidirea  bisericii  arătate  de 
Dumnezeu.  Mai  pe  urmă,  prin  învăţătura  şi  sfatuirea  Sfântului  Teodosie,  a  lăsat  credinţa 
latinească  şi  a  primit  credinţa  Ortodoxă  a  lui  Hristos,  cu  toată  casa  sa,  în  care  erau  ca  la 
trei  mii  de  suflete  cu  preoţii  lor.  Iar  aceasta  s-a  făcut  pentru  minunile  ce  se  făceau  de  către 
Cuvioşii  Părinţi  Antonie  şi  Teodosie  ai  Pecerscăi.  După  multă  vreme,  când  s-a  întemeiat 
sfânta  biserică  a  Pecerscăi,  primul  episcop  ce  s-a  înscăunat  aici  a  fost  Simon,  după 
descoperirea  cea  Dumnezeiască  şi  după  proorocirea  lui  Antonie. 


MINUNEA  341  -  Maica  Domnului  în  persoană,  trimite  meşteri  zidari  din 
Constantinopol,  să  zidească  biserica  Pecerscăi 

Trecând  câţiva  ani,  după  ce  Simon  a  dat  brâul  şi  cununa  Cuvioşilor  Antonie 
şi  Teodosie,  au  venit  din  Constantinopol  la  Pecersca,  la  aceşti  Cuvioşi,  patru  meşteri  de 
biserici,  iscusiţi  în  zidăria  de  piatră,  oameni  foarte  bogaţi  care  au  grăit:  „Unde  voiţi  să 
începem  a  zidi  biserica?".  Ei  au  răspuns:  „In  locul  unde  ne  va  arăta  Domnul".  Meşterii  au 
zis:  „Minunat  lucru  cereţi!  Vremea  morţii  voastre  o  ştiţi,  iar  locul  bisericii  nu  l-aţi 
însemnat  încă,  dându-ne  atâta  aur  spre  tocmire".  Cuvioşii  Antonie  şi  Teodosie  au  chemat 
pe  toţi  fraţii,  şi  au  întrebat  pe  greci,  zicând:  „Spune-ţi-ne  adevărul,  ce  este  ceea  ce 
grăiţi?".  Meşterii  au  răspuns:  „Noi  dormeam  în  casele  noastre  şi  dimineaţa  când  a  răsărit 

soarele,  a  venit  la  fiecare  din  noi  nişte  tineri  finmoşi  la  chip  şi  ne-au  zis:  „Vă  cheamă 
împărăteasa  în  Vlahema".  Ducându-ne,  am  luat  cu  noi  pe  prietenii  şi  rudeniile  noastre  şi 
am  ajuns  la  Vlahema  cu  toţii  împreună.  întrebând  pe  cei  de  aici,  am  aflat  cum  că  am  fost 
chemaţi  la  împărăteasa  şi  am  recunoscut  pe  cei  care  ne-au  chemat.  Văzând  pe 
împărăteasa  şi  cu  mulţime  de  ostaşi  în  jurul  ei,  noi  ne-am  închinat  ei,  iar  ea  ne-a  zis: 
„Voiesc  să-mi  zidiţi  o  biserică  în  Kievul  Rusiei  şi  vă  poruncesc  ca  să  vă  luaţi  aur  pentru 
trei  ani,  şi  să  vă  duceţi  să  începeţi  zidirea  ei".  Noi,  închinându-ne,  am  zis:  „O!  Doamnă 
împărăteasă,  ne  trimiţi  în  ţară  străină,  la  cine  vom  merge?".  Iar  ea  ne-a  zis:  „Iată  trimit  şi 
pe  Antonie  şi  pe  Teodosie,  aceştia  care  stau  aici  de  faţă".  Iar  noi  am  zis:  ,Atunci  de  ce  ne 
dai  aurul  acesta  pentru  trei  ani?  Spune-ne  aceasta,  pentru  ca  să  avem  hrană  şi  cele  de 
trebuinţă?  Că  tu  singură  ştii  cu  ce  ne  vei  dărui  pe  noi".  Iar  împărăteasa  ne-a  zis;  „Acest 
Antonie  numai  vă  va  blagoslovi  la  lucru  şi  se  va  duce  la  viaţa  veşnică,  iar  Teodosie  după 
doi  ani  va  merge  după  dânsul;  pentru  aceea  luaţi  aur  pentru  plata  voastră  şi  mergeţi;  iar  a 
vă  dărui  cineva  ca  mine,  nu  poate.  Eu  vă  voi  da  cele  ce  ochii  nu  le-au  văzut,  urechile  nu 
le-au  auzit  şi  la  inima  omului  nu  s-au  suit,  şi  însămi  voi  veni  să  văd  biserica  şi  voi  locui 
într-însa".  După  aceea  ne-a  dat  şi  moaştele  Sfinţilor  Mucenici:  Artemie,  lacob.  Teodor, 
zicându-ne:  „Să  puneţi  acestea  în  temelia  Bisericii".  Luând  noi  Sfintele  moaşte,  aurul  şi 
cele  de  trebuinţă,  am  întrebat  pe  Imprăteasa  de  mărimea  bisericii  şi  ea  ne-a  zis:  „Măsura 
am  trimis-o,  este  brâul  Fiului  meu,  după  dorinţa  Lui;  ieşiţi  afară  şi  vedeţi  măsura  ei".  Noi 
am  ieşit  afară  şi  am  văzut  biserica.  Intrând  iarăşi,  ne-am  închinat  împărătesei,  şi  am 
întrebat-o:  „O!  Doamnă,  care  o  să  fie  numele  bisericii?".  Iar  ea  ne-a  zis:  „Vreau  să  o 
numesc  cu  numele  meu".  Noi  am  îndrăznit  s-o  întrebăm  cum  îi  este  numele.  Atunci 
împărăteasa  însăşi  ne-a  zis:  „Biserica  va  fi  a  Preasfmtei  Născătoarei  de  Dumnezeu".  Şi 
dându-ne  acestă  icoană  ne-a  zis:  „Aceasta  să-mi  fie  locţiitoare".  Noi  închinându-ne  ei,  am 
plecat  la  casele  noastre,  având  această  icoană,  pe  care  am  luat-o  din  mâinile  împărătesei". 

Auzind  toţi  acestea,  au  preamărit  pe  Dumnezeu  şi  pe  cea  care  L-a  născut  pe 
El.  Sfântul  Antonie  a  zis  meşterilor:  „O,  fiilor,  noi  niciodată  n-am  ieşit  la  voi  din  acest 

loc".  Iar  grecii  au  zis  cu  jurământ:  ,J)in  mâinile  voastre  am  luat  aurul  împărătesei, 
înaintea  multor  martori,  ba  chiar  şi  până  la  corabie  v-am  petrecut  şi  după  plecarea 
voastră,  petrecând  acasă  o  lună,  am  pornit  pe  cale,  astăzi  fiind  a  zecea  zi,  de  când  am  ieşit 
din  Constantinopol".  Cuviosul  Antonie  iarăşi  le-a  zis:  „O,  fiilor,  de  mare  dar  v-a 
învrednicit  pe  voi  Hristos,  căci  sunteţi  săvârşitori  ai  voinţei  Lui.  Tinerii  aceia  care  v-au 
chemat  pe  voi  sunt  îngerii  luminaţi,  iar  împărăteasa  cea  din  Vlaheme,  care  s-a  arătat 
vouă,  este  Preasfânta  Născătoare  de  Dumnezeu  şi  pururea  Fecioara  Măria.  Ostaşii 
dimprejurul  ei  sunt,  de  asemenea,  puteri  îngereşti  fară  de  trupuri.  Asemănarea  noastră  şi 
aurul  dat  vouă,  singur  Dumnezeu  le  ştie  cum  s-au  făcut,  pentru  robii  săi.  Binecuvântată 
este  venirea  voastră,  căci  aţi  avut  bună  călătorie  împreună  cu  această  icoană  a  Născătoarei 
de  Dumnezeu,  care  v-a  răsplăti  vouă,  precum  s-a  făgăduit,  cu  cele  ce  ochiul  nu  le-a  văzut, 
urechea  nu  le-a  auzit,  iar  la  inima  omului  nu  s-au  suit.  Nimeni  nu  poate  să  le  dea,  decât 
numai  Aceea  şi  Fiul  Ei,  Domnul  Dumnezeu  şi  Mântuitorul  nostru  lisus  Hristos,  al  cărui 
brâu  şi  coroană  s-au  adus  aici  de  un  neamţ,  care  a  spus  măsura,  lărgimea,  lungimea  şi 
înălţimea  bisericii  Preacuratei". 

MINUNEA  342  -  Cum  s-a  aflat  locul  unde  s-a  zidit  biserica  din  Pecersca  şi 

minunile  care  s-au  făcut  aici 

Meşterii  zidari,  auzind  cele  spuse  de  Cuvioşii  Antonie  şi  Teodosie,  au  fost 
cuprinşi  de  frică  şi,  închinându-se  lor  până  la  pământ,  i-au  întrebat  din  nou  despre  locul 
unde  vor  zidi  biserica.  Cuviosul  Antonie  le -a  răspuns:  „Trei  zile  vom  petrece  rugându-ne, 
şi  Domnul  ne  va  arăta  locul".  La  începutul  acestui  lucru,  prin  îndemnare  dumnezeiască,  s- 
au  adunat  pe  câmp  o  mulţime  de  oameni,  nechemaţi  de  nimeni,  pentru  a  alege  locul  unde 
să  zidească  biserica,  dar  n-au  găsit  loc  potrivit,  unii  zicând  unele,  iar  alţii  altele.  Moşia 
domnească  era  aproape  şi,  din  purtarea  de  grijă  a  lui  Dumnezeu,  trecea  pe  alături  de  ei 
binecredinciosul  domn  Sviatoslav  care,  văzând  atât  de  mult  popor,  a  întrebat  ce  fac  acolo, 
înştiinţându-se  el,  s-a  abătut  din  cale  şi  s-a  apropiat  de  dânşii  şi,  ca  îndemat  de 
Dumnezeu,  le-a  arătat  locul  de  pe  moşia  sa,  şi  le-a  poruncit  ca  acolo  să  zidească  biserica. 

Insă  Cuvioşii  s-au  rugat  trei  zile.  Cuviosul  Antonie  rugându-se  în  noaptea 
întâi,  i  s-a  arătat  Domnul  zicându-i:  „Antonie,  ai  aflat  dar  înaintea  mea".  Iar  Cuviosul 
Antonie  a  zis:  „Doamne,  dacă  am  aflat  dar  înaintea  Ta,  să  fie  rouă  peste  tot  pământul,  iar 
locul  pe  care  binevoieşti  a-1  sfinţi  să  fie  uscat".  Dimineaţa  s-a  aflat  locul  uscat,  acolo 
unde  este  acum  biserica,  iar  peste  tot  era  rouă.  Asemenea  rugându-se  Cuviosul  Antonie 
noaptea  a  doua,  a  zis:  „Doamne,  să  fie  pământul  peste  tot  uscat,  iar  pe  locul  sfânt  rouă". 
Mergând,  a  aflat  aşa.  A  treia  zi  Cuviosul  Antonie  stând  la  locul  acela  s-a  rugat,  apoi 
binecuvântându-1,  a  măsurat  lungimea  şi  lăţimea  cu  brâul  Domnului  Hristos  cel  de  aur, 
adus  de  Simon  de  la  nemţi,  după  acea  măsură  ce  i  s-a  spus  lui  Simon  din  cer,  pe  când  era 
pe  mare.  Cuviosul  Antonie,  ridicându-şi  mâinile  spre  cer,  a  strigat  cu  glas  mare  asemeni 
lui  Ilie:  „Ascultă-mă  pe  mine.  Doamne,  ascultă-mă  astăzi  cu  foc,  ca  să  cunoască  toţi 
oamenii  aceştia  că  Tu  eşti  cel  ce  voieşti  aceasta".  Şi  îndată  a  căzut  foc  din  cer  şi  a  ars 
toate  vreascurile  şi  mărăcinii,  a  luat  roua  şi  a  făcut  şanţ  în  chipul  săpăturii  pe  locul  cel 

măsurat.  Iar  cei  ce  erau  cu  Sfântul,  de  frică,  au  căzut  ca  morţi.  Astfel,  cu  darul  lui 
Dumnezeu  s-a  adeverit  desăvârşit  locul  cel  ales  de  Dumnezeu,  începându-se  prin 
rugăciune  de  către  Sfântul  Antonie.  Darul  lui  Dumnezeu  se  arăta  trecând  spre  locul  acela, 
uneori  ca  o  văpaie,  ca  un  curcubeu,  de  la  biserica  cea  veche,  iar  alteori  treceau  îngerii 
ducând  icoana.  Astfel  alegându-se  locul,  s-a  zidit  biserica  cea  fâcăto^e  de  minuni  a 
Preasfintei  Născătoarei  de  Dumnezeu  din  Pecersca,  de  către  Cuvioşii  Părinţi  Antonie  şi 
Teodosie,  în  anul  de  la  naşterea  lui  Hristos  1089,  pe  vremea  iubitorului  de  Hristos, 
Episcopul  Mihail,  şi  a  binecredinciosului  domn  Sviatoslav  laroslavici,  care  cu  mâinile 
sale  a  început  a  săpa  temelia  şi  a  dat  fericitului  Teodosie  spre  ajutor  100  de  grivine  de 
aur.  Ei  au  pus  în  temelie  moaştele  sfinţilor  mucenici,  cele  date  meşterilor  în  Vlahema  de 
Preasfânta  Născătoare  de  Dumnezeu;  şi  după  a  cărei  proorocire  Cuviosul  Antonie,  trăind 
puţină  vreme,  s-a  dus  în  acelaşi  an  la  odihna  cea  veşnică,  iar  Cuviosul  Teodosie  a  plecat 
din  această  viaţă,  după  doi  ani  de  la  începerea  zidirii  acestei  biserici.  După  Cuviosul 
Teodosie  a  luat  egumenia  fericitul  Ştefan,  care  a  fost  martor  la  toate  minunile  care  s-au 
făcut  în  legătură  cu  zidirea  acestei  Sfinte  Biserici.  In  al  treilea  an,  s-a  terminat  zidirea  ei. 

MINUNEA  343  -  Minunile  care  s-au  făcut  la  zugrăvirea  bisericii 
Preasfintei  Născătoarei  de  Dumnezeu  din  Pecersca 


După  zece  ani  de  la  sosirea  meşterilor  care  au  venit  să  zidească  biserica  din 
Pecersca,  au  venit  tot  din  Constantinopol  meşteri  zugravi  de  icoane,  la  fericitul  Nicon, 
care  pe  atunci  era  egumen  al  Pecerscăi,  şi  i-au  zis:  „Aduceţi-ne  aici  de  faţă  pe  aceia  care 
s-au  sfătuit  cu  noi  pentru  zugrăvirea  icoanelor,  pentru  că  voim  să  ne  înţelegem  cu  dânşii. 
Aceia  ne-au  spus  nouă  că  avem  de  zugrăvit  o  biserică  mică,  şi  aşa  ne-am  şi  tocmit  cu 
dânşii  înaintea  mai  multor  martori,  dar  acum  vedem  că  această  biserică  este  foarte  mare; 
luaţi-vă  aurul  vostru,  iar  noi  ne  vom  întoarce  la  Constantinopol".  Egumenul  auzind 
acestea,  s-a  îndoit  şi  a  zis  zugravilor:  „Cum  arătau  acei  oameni  care  s-au  tocmit  cu  voi?". 
Iar  zugravii  pomenindu-le  înfăţişarea  chipului  lor  şi  numele,  unul  era  Antonie  şi  celălalt 
era  Teodosie.  Egumenul  a  zis  către  dânşii:  „Fiilor,  nu  ni  se  cade  nouă  să  vă  arătăm  pe 
aceia,  că  mai-nainte  cu  zece  ani  s-au  dus  la  Domnul,  şi  se  roagă  pentru  noi,  păzind 
această  biserică,  ferindu-şi  mănăstirea  lor  şi  purtând  de  grijă  celor  ce  se  află  într-insa". 
Acestea  auzind  zugravii,  s-au  înspăimântat  şi  aducând  de  faţă  pe  mai  mulţi  neguţători, 
care  veniseră  cu  dânşii  acolo,  au  zis  egumenului:  „înaintea  acestora  ne-am  tocmit  cu 
dânşii  şi  am  luat  aur  din  mâinile  lor  şi  tu  nu  voieşti  să  ni-i  arăţi  pe  ei!  De  au  murit,  arată- 
ne  nouă  chipul  lor,  ca  şi  aceştia  să-1  vadă,  căci  au  fost  şi  ei  cu  noi". 

Atunci  egumenul  a  scos  înaintea  tuturor  icoana  Cuvioşilor  Părinţilor  noştri. 
Antonie  şi  Teodosie  ai  Pecerscăi;  iar  grecii  văzând  chipul  lor  s-au  închinat,  zicând: 
„Aceştia  sunt  cu  adevărt,  şi  noi  credem  cu  adevărat  că  ei  sunt  vii  şi  după  moarte.  Ei  pot  să 
ajute,  să  apere  şi  să  mântuiască  pe  cei  ce  aleargă  la  ei".  Atunci  neguţătorii  au  dat  şi  muşii 
(podoabe)  pe  care  le  aduseseră  de  vânzare,  şi  cu  care  după  aceea  au  înfrumuseţat  Sfântul 
Altar;  iar  zugravii  au  început  a  se  căi  de  greşeala  lor,  şi  spuneau  acestea:  „Când  plecam 
cu  corabia  la  Caneea,  am  văzut  biserica  aceasta  mare  la  înălţime  şi  am  îmtrebat  pe  cei  ce 


420 


erau  acolo  ce  biserică  este  aceasta  şi  ei  ne-au  răspuns  că  este  Pecersca,  şi  a  cărei 
împodobitori  sunteţi  voi.  Iar  noi  mâniidu-ne,  căci  era  prea  mare,  vroiam  să  fugim  înapoi 
în  jos.  într-acea  noapte  s-a  pornit  un  vifor  mare  pe  râu;  iar  când  ne-am  sculat  de 
dimineaţă  ne  aflam  aproape  de  Tripoli,  şi  luntrea  mergea  singură  în  susul  apei,  iar  noi 
oprind-o  pe  ea  cu  anevoie,  am  stat  toată  noaptea  socotindu-ne  ce  înseamnă  aceasta?  Noi 
fără  să  vâslim  am  străbătut  atâta  cale  într-o  noapte,  pe  care  alţii  ar  fi  străbătut-o  cu  mare 
osteneală,  abia  în  trei  zile.  în  cealaltă  noapte  am  văzut  în  vedenie  această  biserică  şi 
această  icoană  făcătoare  de  minuni  a  Preasfintei  Născătoarei  de  Dumnezeu,  Namestnica 
(Locţiitoarea),  zicându-ne  nouă:  „Oamenilor,  de  ce  vă  tulburaţi  în  deşert,  nesupunându-vă 
Fiului  Meu  şi  robilor  Mei?  De  nu  mă  veţi  asculta,  şi  de  veţi  căuta  să  fugiţi  înapoi,  vă  voi 
lua  acum  luntrea  voastră  şi  vă  voi  duce  la  biserica  mea.  Aceasta  să  o  ştiţi,  căci  de  acolo 
nu  veţi  mai  ieşi". 


MINUNEA  344  -  La  Pecersca,  Maica  Domnului  îşi  zugrăveşte  singură 
chipul  şi  Duhul  Sfânt  se  arătă  în  chip  de  porumbel 

Pe  când  măiestrii  aceştia  împodobeau  Altarului  Bisericii  lui  Dumnezeu, 
atunci  chipul  Preasfintei  Stăpânei  noastre  de  Dumnezeu  Născătoarei  s-a  închipuit  singur 
aici.  Fiind  înăuntru  altarului,  au  văzut  cu  toţii  acea  minune  înfricoşată.  Privind  ei  spre 
acel  chip  minunat,  deodată  s-a  luminat  mai  mult  decât  soarele,  încât  neputând  să 
privească  la  el,  au  căzut  cu  feţele  la  pământ,  înspăimântaţi.  Apoi  micşorându-se  acea 
strălucire  şi  vrând  să  privească  iarăşi,  deodată  au  văzut,  cum  din  gura  chipului  Preasfintei 
Născătoarei  de  Dumnezeu,  a  zburat  în  sus  un  porumbel  alb,  spre  chipul  Mântuitorului,  şi 
acolo  s-a  ascuns,  iar  cei  care  erau  în  biserică,  priveau  să  vadă  de  va  mai  ieşi  de  acolo.  în 

timp  ce  priveau  ei,  porumbelul  a  zburat  iarăşi,  ieşind  din  gura  Mântuitorului  şi  umbla  prin 
toată  biserica,  zburând  pe  la  fiecare  cap  al  Sfinţilor,  aşezându-se  la  unii  la  picioare  iar  la 
alţii  pe  cap.  După  aceea  zburând  în  jos,  a  stat  după  icoana  Namestnica  (Locţiitoare), 
facătoarea  de  minuni,  a  Preasfmtei  Născătoare,  de  Dumnezeu,  iar  cei  care  se  aflau  în 
biserică,  voiau  ca  să  prindă  porumbelul.  Punând  o  scară  şi  urcându-se  pe  ea,  nu  l-au  găsit 
după  icoană,  nici  după  catapeteasmă,  şi  căutându-1  pretutindeni,  nu  vedeau  unde  s-a 
ascuns.  Pe  când  priveau  la  icoana  care  se  zugrăvise  singură  în  altar,  văd  iarăşi  cum 
porumbelul  a  zburat  spre  chipul  Mântuitorului,  ieşind  din  gura  acelui  chip  al  Preasfîntei 
Născătoarei  de  Dumnezeu.  Cei  care  se  aflau  jos,  au  strigat  către  cei  de  sus  care 
zugrăveau:  „Prindeţi-L".  Ei  şi-au  întins  mâinile,  vrând  să-1  prindă,  dar  porumbelul  iarăşi  a 
zburat  în  gura  Mântuitorului,  şi  iarăşi  a  strălucit  acea  icoană  mai  mult  decât  soarele. 
CăzMid  cu  toţii  cu  faţa  în  jos,  s-au  închinat  Domnului,  că  s-au  învrednicit  a  vedea 
lucrarea  Preasfântului  Duh  care  petrecea  într-acea  biserică  a  Pecerscăi.  Meşterii  zugravi 
de  icoane,  împodobind  sfânta  biserică,  cea  asemenea  cerului  prin  facerea  de  minuni,  se 
împodobeau  şi  ei  înşişi  cu  felurite  bunătăţi  sufleteşti.  Ei,  rămânând  în  această  mănăstire  şi 
vieţuind  în  chip  monahicesc  cu  plăcere  de  Dumnezeu,  şi-au  sfârşit  viaţa  aici,  asemenea 
făcând  şi  meşterii  zidari.  Trupurile  lor  sunt  aşezate  în  pridvorul  acestei  biserici,  care  se 
află  nestricată  până  acum.  Astfel  s-a  împlinit  proorocia  pe  care  au  auzit-o  acei  fericiţi 
zugravi,  pe  când  voiau  să  se  întoarcă  la  Constantinopol,  şi  li  s-a  arătat  lor  biserica 
Pecerscăi,  şi  preacinstita  icoană  a  Născătoarei  de  Dumnezeu,  cea  făcătoare  de  minuni, 
care  le-a  zis:  „Nu  veţi  pleca  de  aici  ci,  călugărindu-vă,  veţi  rămâne  până  la  sfârşitul  vieţii 
în  această  mănăstire". 

MINUNEA  345  -  Minunile  care  s-au  făcut  la  sfinţirea  bisericii  Preasfintei 

Născătoarei  de  Dumnezeu,  din  Pecersca 

In  anul  întâi  al  egumeniei  fericitului  loan,  pe  vremea  Mitropolitului  care 
purta  acelaşi  nume,  harul  lui  Dumnezeu  a  voit  ca  biserica  Pecersca,  cea  la  a  cărei  zidire  şi 
împodobire  s-au  făcut  multe  şi  mari  minuni,  şi  sfinţirea  să  se  facă  tot  cu  nişte  minuni 
dumnezeieşti.  Rânduiala  sfinţirii  bisericii  fiind  aproape  gata,  nu  avea  piatră  pentru  sfântul 
Prestol,  şi  căutau  mult  să  găsească  lespedea  cea  de  piatră,  dar  nu  s-a  aflat  atunci  nici  un 
meşter  care  să  o  facă,  pentru  aceea  au  pus  în  loc  o  scândură  de  lemn.  Dar  Preasfmţitul 
Mitropolit  loan  n-a  voit  ca  într-o  biserică  atât  de  mare  ca  aceea  să  fie  scândură  de  lemn  la 
sfântul  Prestol,  şi  pentru  aceasta  egumenul  cu  fraţii  erau  în  mare  mâhnire.  Trecând  câteva 
zile  fară  să  se  facă  sfinţirea,  în  ziua  de  13  august,  monahii  intrând  în  biserică  să  cânte 
după  obicei  Vecernia,  au  văzut  lângă  peretele  din  mijloc  al  Altarului,  pusă  o  lespede  de 
marmură  şi  stâlpişori,  spre  aşezarea  sfântului  Prestol.  Ei  s-au  dus  şi  au  spus 
MitropoHtului  lucrul  acela,  iar  el  a  lăudat  pe  Dumnezeu  şi  a  poruncit,  ca  să  se  facă 
vecernia  sfinţirii.  Ei  au  căutat  pretutindeni,  pe  apă  şi  pe  uscat,  să  afle  de  unde  şi  de  cine  s- 
a  adus  lespedea  aceea?  Şi  cum  au  băgat-o  în  biserică,  fiind  uşa  încuiată?  Insă  nu  au  aflat 
urma  nimănui;  apoi  au  trimis  trei  grivne  de  argint  la  locul  unde  se  făceau  lucrări  din 
piatră,  ca  să  le  ia  meşterul  pentru  osteneala  sa.  Dar  facându-se  cercetare  pretutindeni,  nu 
s-a  aflat  lucrătorii  ei  pe  pământ,  ci  a  facut-o  însuşi  lucrătorul  ceresc  şi  purtătorul  de  grijă 
al  tuturor  bunătăţilor,  şi  a  oferit-o  spre  punerea  înainte  a  Preacuratului  Său  Trup  şi  a 
cinstitului  Său  Sânge,  voind  ca  pe  acea  masă,  pe  care  a  dăruit-o  El  însuşi  în  casa  Maicii 
Sale,  să  se  junghie  în  toate  zilele,  pentru  toată  lumea.  Dar  aceasta  nu  a  fost  ultima 
minune,  căci  au  mai  urmat  şi  altele. 

A  doua  zi  după  minunata  aflare  a  acelei  lespezi,  Preasfînţitul  Mitropolit  loan 
era  în  mare  mâhnire,  căci  sosise  vremea  sflnţirii  bisericii  Pecersca,  şi  nu  era  cu  dânsul 

nici  un  Episcop  la  sfinţire,  ei  aflându-se  la  mare  distanţă,  şi  nefîind  invitaţi  la  timp.  Dar 
iată,  cu  puterea  lui  Dumnezeu,  au  sosit  fară  de  veste  şi  au  stat  de  faţă  iubitorii  de 
Dumnezeu  Episcopii  loan  al  Cemigovului,  Isaia  al  Rostovului,  Antonie  al  Irievului,  Luca 
al  Vilogorodiei  care,  nefîind  chemaţi  de  nimeni  dintre  oameni,  au  venit  să  ia  parte  la 
rânduiala  sfinţirii  acestei  biserici.  Preasfinţitul  Mitropolit  loan  s-a  minunat  de  aceasta, 
pentru  că  nu  trimisese  pe  nimeni  după  Episcopi  şi,  cu  uimire,  i-a  întrebat:  „Cum  de  aţi 
venit  nechemţi".  Episcopii  au  răspuns:  „Stăpâne,  au  venit  nişte  tineri,  trimişi  de  la  tine, 
care  ne-au  zis:  „Pe  ziua  de  14  august  se  va  sfinţi  biserica  Pecerscăi,  să  fiţi  cu  toţii  gata  a 
participa  la  Liturghie,  cu  Mitropolitul  loan.  Auzind  noi  acestea,  după  cuvântul  tău,  iată 
am  venit".  Apoi  a  răspuns  şi  Antonie,  Episcopul  Irievului:  „Eu  eram  bolnav,  şi  în  noaptea 
aceea  a  intrat  la  mine  un  monah,  şi  mi-a  zis:  „Mâine  de  dimineaţă  se  va  sfinţi  biserica 
Pecerscăi,  să  fii  acolo  şi  tu".  Cum  am  auzit,  îndată  m-am  însănătoşit  şi  iată  am  venit  aici, 
după  porunca  voastră".  Mitropolitul  voia  să  afle  pe  oamenii  aceia  care  i-au  chemat  pe  ei, 
dar  îndată  s-a  auzit  un  glas  ca  acesta:  „Stinsu-s-au  cei  ce  iscodesc  iscodiri".  Atunci 
ridicându-şi  mâinile  către  cer,  a  zis:  „O!  Preasfântă  Născătoare  de  Dumnezeu,  precum  la 
Adormirea  Ta  ai  adunat  pe  Apostoli  de  la  marginile  lumii,  spre  cinstea  îngropării  tale,  tot 
aşa  la  sfinţirea  bisericii  tale,  ai  adunat  pe  robii  tăi  şi  împreună  slujitorii  noştri; 
binecuvintează-ne  pe  noi  la  acest  lucru  şi  ne  ajută  nouă  pentru  slava  Fiului  tău  şi  a  ta". 
Atunci  toţi  erau  cuprinşi  de  spaimă,  pentru  atâtea  minuni  ce  s-au  făcut,  al  căror  sfârşit  nu 
este  aici. 

în  timpul  sfinţirii,  după  ce  au  înconjurat  biserica  de  trei  ori,  venind  la  uşi. 
Mitropolitul  loan  lovind,  a  strigat  după  datină:  „Ridicaţi  boieri  porţile  voastre,  ca  să  intre 
împăratul  slavei".  In  acel  timp  nimeni  nu  era  înăuntru  care  să  răspundă:  „Cine  este  acesta, 
împăratul  slavei?".  Pentru  că  uitaseră  să  lase  pe  cineva  pentru  aceasta.  Dar  facându-se 
tăcere,  s-a  auzit  dinăuntru  un  glas  îngeresc,  zicând:  „Cine  este  acesta,  împăratul  slavei". 
Făcându-se  cercetare  cine  şi  de  unde  sunt  cântăreţii  aceia,  şi  cum  au  intrat  în  biserică, 
fiind  toate  uşile  încuiate,  nu  au  aflat  pe  nimeni  în  biserică.  Atunci  toţi  au  cunoscut  că 

toate  acestea  s-au  petrecut  cu  dumnezeiasca  rânduială  şi  purtare  de  grijă  pentru  acea 
sfântă  biserică,  încât  toţi  au  grăit  de  dânsa  cu  graiul  Apostolului:  „O,  adâncul  bogăţiei,  al 
înţelepciunii  şi  al  cunoştinţei  lui  Dumnezeu!  Cât  sunt  de  nepătrunse  judecăţile  Lui  şi 
neurmate  căile  Lui!  Cine  a  cunoscut  mintea  Domnului  sau  cine  s-a  făcut  Lui  sfetnic?". 
Astfel  s-a  săvârşit  sfinţirea  bisericii  Adormirii  Preasfmtei  Născătoarei  de  Dumnezeu,  de 
la  Pecersca,  în  anul  de  la  naşterea  lui  Hristos  1049,  în  14  zile  ale  lunii  august,  pe  vremea 
binecredinciosului  domn  al  Kievului,  laroslavici,  ajutând  însuşi  Domnul  Dumnezeu  prin 
săvârşirea  de  mari  minuni,  cu  rugăciunile  Preacuratei  Maicii  Sale  şi  ale  Cuvioşilor 
Părinţilor  noştri.  Antonie  şi  Teodosie  ai  Pecerscăi. 

Minunată  este  povestirea  acestei  sfinte  biserici  care,  mai  înainte  de  începutul 
ei,  a  fost  arătată  de  Domnul  şi  în  pământul  nemţesc,  care  de  la  cinstitul  Său  chip  i-a  trimis 
coroana  şi  brâul,  şi  a  arătat  asemănarea  ei.  Din  pământul  grecesc  s-a  trimis  de  către 
Preasfânta  Născătoare  de  Dumnezeu  icoana  sa,  moaştele  sfinţilor  mucenici  şi  a  arătat  în 
văzduh  asemănarea  bisericii  ei.  De  la  începutul  ei  şi  până  la  terminare,  prin  cele  trei 
chipuri:  zidirea,  zugrăvirea  şi  sfinţirea,  s-a  arătat  lucrarea  Sfintei  Treimi. 

La  începutul  zidirii  acestei  biserici,  însuşi  Dumnezeu-Tatăl  a  însemnat  locul 
prin  uscăciune,  căci  uscăciunea  este  urmarea  vechimii  şi  a  bătrâneţelor.  Fiul,  Care  S-a 
pogorât  ca  roua  pe  lână,  a  trimis  rouă.  Duhul  Sfânt,  care  în  limibi  de  foc  s-a  pogorât,  a 
trimis  foc  din  cer.  Asemenea  şi  în  vremea  împodobirii.  Tatăl,  care  a  zidit  pe  om  după 
chipul  Său,  a  zugrăvit  chipul  Preasfmtei  Născătoarei  de  Dumnezeu,  fară  mâini  de  zugravi 
şi  sfântul  Altar  cu  muşii  1-a  împodobit.  Fiul,  Care  este  soarele  dreptăţii,  a  umplut  biserica 
cu  strălucire.  Duhul  Sfânt,  care  S-a  arătat  în  chip  de  porumbel,  a  arătat  chipul  cel  de 
porumbel  care  a  zburat  din  gura  Chipului.  Mai  pe  urmă  în  vremea  sfinţirii:  Tatăl,  care 
odată  a  dat  legi  pe  lespezi  de  piatră,  a  dăruit  piatra  pentru  Sfântul  Prestol.  Fiul,  care  este 
Arhiereul  cel  veşnic,  i-a  adunat  pe  arhierei  în  chip  minunat.  Duhul  Sfânt,  Limba  cea  de 
foc,  care  a  grăit  vestirea  cea  bună  în  tot  pământul,  a  răspuns  dinăuntru  bisericii,  nefiind 
acolo  nici  un  om.  Dacă  prin  atâtea  semne.  Dumnezeu,  cel  în  Treime,  a  iubit  a-şi  întemeia 

acestă  biserică,  în  numele  iubitei  Sale  Maici,  este  arătat  că  petrece  într-însa  cu  dragoste  şi 
împărăteasa,  ceea  ce  stă  de-a  dreapta  Lui,  Folositoarea  şi  Scăparea  tuturor  creştinilor. 
Preasfânta  Născătoare  de  Dumnezeu,  precum  s-a  făgăduit  meşterilor  din  Vlahema, 
zicâdu-le:  „Voi  veni  şi  eu  să  văd  biserica  şi  voi  locui  într-însa".  Asemenea  şi  Sfinţi  lui 
Dumnezeu,  ale  căror  sfinte  moaşte  sunt  aşezate  sub  zidurile  temeliei,  petrec  nedespărţiţi 
în  această  sfântă  biserică.  Pentru  ale  lor  sfinte  rugăciuni  şi  ale  Cuvioşilor  Părinţi,  Antonie 
şi  Teodosie  de  la  Pecersca,  să  ne  dea  Domnul  Hristos,  Capul  Bisericii,  harul  şi  mila  Sa; 
căruia  I  se  cuvine  cinstea  şi  slava  cu  Părintele  Lui  cel  fără  de  început,  cu  Preasfântul  şi 
Bunul  şi  de  viaţă  dătătorul  Duh,  acum  şi  pururea  şi  în  vecii  vecilor  Amin  (M.  366-371; 
conf  Vieţile  Sfinţilor  14  august). 


MINUNEA  346  -  Maica  Domnului  izbăveşte  de  farmece  pe  o  monahie  din 

mănăstirea  Cuvioasei  Irina 

O  femeie  frumoasă  şi  de  bun  neam  din  cetatea  Cuvioasei  Irina,  adică  din 
Capadocia,  era  logodită  cu  un  bărbat.  Dar  schimbându-şi  scopul,  nu  1-a  mai  voit,  şi  ca  să 
nu  o  mai  supere  gândul,  a  fiigit  de  acolo  şi  s-a  călugărit  în  mănăstirea  Sfintei  Irina. 
Diavolul  zavistuind-o  pe  ea,  şi  vrând  să  o  scoată  din  mănăstire,  a  înfierbântat  pe 
logodnicul  ei  cu  multă  dragoste  spre  dânsa.  Acesta,  încercând  să  o  determine  de  a  ieşi  din 
mănăstire,  nu  a  reuşit,  din  care  cauză,  dorind  să-şi  împlinească  scopul,  a  apelat  la  un 
fermecător,  slujitor  preaiscusit  al  diavolului,  căruia  i-a  făgăduit  mulţi  bani,  dacă  prin 
farmece  va  aduce  pe  acea  femeie  la  voia  lui,  ca  să-1  ia  de  bărbat.  Fermecătorul  facându-şi 
meşteşugul  în  Capadocia,  deodată,  femeia  şi-a  ieşit  din  minte  şi  înconjura  toată 
mănăstirea,  răcnind  şi  strigând  numele  logodnicului  său.  Ea  se  jura  cu  înfricoşate 

jurăminte,  că  dacă  nu-i  vor  deschide  uşa,  ca  să  se  ducă  să-1  afle,  se  va  sugruma.  Auzind 
Cuvioasa  acestea,  plângea,  şi  bătându-se  peste  obraz,  zicea:  „Vai  mie,  ticăloasa,  pentru  că 
din  nepurtare  de  grijă  a  păstorilor  răpesc  lupii  oile.  Dar  în  deşert  te  osteneşti,  vicleanule 
diavol,  căci  Hristos  nu  te  va  lăsa  să  înghiţi  mieluşeaua  Lui".  Atunci  adunând  pe  toate 
surorile  şi  învăţându-le  să  se  păzească  mai  dinainte  de  vicleşugul  diavolului,  le-a  sfătuit 
să  postească  toată  săptămâna,  rugându-se  către  Dumnezeu  pentru  acea  soră,  şi  fiecare 
făcând  câte  o  mie  de  metanii  pe  zi. 

însăşi  Cuvioasa  se  ruga  fierbite  în  chilia  sa.  A  treia  zi.  Sfânta  vedea  acolo 
unde  se  ruga  la  miezul  nopţii  pe  marele  Vasile,  care  îi  zicea:  „Pentru  ce  ne  prihăneşti, 
Irino?  Oare,  pentru  că  lăsăm  de  se  fac  în  patria  noastră  urâciuni  şi  necuviinţe  ca  acestea? 
Când  se  va  lumina  de  ziuă,  să  iei  pe  uceniţa  ta  cea  bolnavă  şi  să  o  duci  la  biserica 
Vlahema,  acolo  va  veni  să  o  vindece  Maica  Stăpânului  nostru  Hristos,  care  are  putere". 
Zicând  Sfântul  acestea,  s-a  făcut  nevăzut. 

Luând  Sfânta  pe  cea  care  pătimea,  împreună  cu  alte  două  surori  mai  alese  şi 
ducându-le  la  numita  biserică  a  Vlahemei,  s-au  rugat  toată  ziua  cu  lacrimi.  Dar  la  miezul 
nopţii,  au  adormit  de  oboseală.  Sfânta  Irina  a  văzut  în  vis  popor  mult,  care  gătea 
drumurile  cu  haine  aurite  şi  luminoase,  împrăştiind  flori  mirositoare  şi  tămâind.  Sfânta  i-a 
întrebat  pe  ei  pentru  ce  fac  atâta  pregătire.  Iar  ei  au  zis:  „Vine  Maica  lui  Dumnezeu, 
pregăteşte-te  a  i  te  închina".  Atunci  a  venit  şi  împărăteasa  tuturor,  urmându-i  mulţime 
nenumărată  de  purtători  de  lumină,  iar  dumnezeiasca  şi  cinstita  ei  faţă  scotea  atâta 
strălucire  încât  omul  nu  putea  suporta  să  o  vadă. 

După  ce  Stăpâna  a  văzut  pe  toţi  bolnavii,  a  venit  şi  la  uceniţa  Irinei.  Atunci  ea 
înfricoşată  şi  cutremurată  a  căzut  la  picioarele  Preasfântei  Stăpâne,  şi  a  auzit  cum  a  strigat 
Preasfânta  Născătoare  de  Dumnezeu  pe  marele  Vasile  şi  1-a  întrebat  de  Irina,  ce-i  trebuie; 
iar  el  a  spus  toată  pricina,  precum  e  arătată  mai  sus.  Atunci  Stăpâna  iarăşi  a  zis:  „Chemaţi 
pe  Anastasia".  Când  a  venit,  a  zis  către  dânsa:  „Duceţi-vă  cu  Vasile  în  Cezareia;  cercetaţi 
cu  sârguinţă  ca  să  vindecaţi  această  fiică  pentru  că  Fiul  şi  Dumnezeul  meu  vouă  v-a 

dăruit  acest  dar".  Atunci  Anastasia  şi  Vasile,  închinându-se  Născătoarei  de  Dumnezeu,  s- 
au  dus  să  săvârşească  cele  poruncite.  Atunci  s-a  făcut  un  glas  către  Cuvioasa  Irina, 
zicându-i:  „Du-te  la  mănăstirea  ta,  şi  acolo  se  va  vindeca".  Deşteptându-se,  a  spus 
vedenia  celorlalte  şi  apoi  a  plecat  bucurându-se. 

Era  într-o  zi  de  Vineri,  şi  la  ceasul  Vecerniei  s-au  adunat  toate  surorile  în 
biserică.  Cuvioasa  spunându-le  vedenia  sa,  a  poruncit  ca  toate  să  ridice  mâinile  şi  ochii 
spre  cer  şi  cu  lacrimi  să  strige  din  toată  inima:  „Doamne  miluieşte".  După  câtva  timp, 
când  s-a  udat  toată  faţa  bisericii  cu  lacrimi,  s-a  arătat  în  văzduh  marea  muceniţă 
Anastasia  şi  Marele  Vasile. 

Atunci  s-a  auzit  un  glas,  zicând:  „Irino,  întinde  mâinile  tale  şi  primeşte 
acestea  şi  nu  ne  mai  prihăni  pe  nedrept".  Sfânta  întinzând  sfintele  sale  mâini,  a  primit  din 
văzduh  o  legătură,  care  cântărea  trei  htre  (954  grame).  Dezlegând-o,  a  aflat  într-însa  fel 
de  fel  de  farmece  şi  lucruri  rele;  aţă,  păr,  plumb,  noduri  şi  mai  multe  lucruri  diavoleşti. 
Erau  mai  ales  doi  idoli  mici  de  plumb,  unul  în  asemănarea  bărbatului,  iar  celălalt  în  al 
monahiei,  şi  erau  astfel  lipiţi  unul  de  altul,  ca  şi  cum  păcătuiau.  Monahiile  s-au  minunat  şi 
au  petrecut  toată  noaptea  mulţumind  împărătesei  celei  preaputemice.  Dimineaţa,  Sfânta  a 
trimis  la  Vlahema  două  monahii,  împreună  cu  ceea  ce  pătimea  şi  împreună  cu  lucrurile 
cele  rele  care  s-au  zis  mai  sus,  de  asemenea  cu  untdelemn  şi  cu  prescuri,  ca  Preotul  să 
slujească  Sfânta  Liturghie.  După  Liturghie,  a  miruit  pe  bolnavă  cu  untdelemn  din 
candelă;  apoi  au  pus  farmecele  pe  jăratic  care,  arzând,  s-au  dezlegat  şi  nevăzutele  legături 
ale  monahiei,  şi  şi-a  venit  în  minte,  slăvind  pe  Dumnezeu,  care  a  izbăvit-o.  Când  idoli  s- 
au  topit  desăvârşit,  ieşeau  nişte  glasuri  foarte  mari  de  pe  jăratec,  precum  răcnesc  porcii 
când  sunt  înjunghiaţi.  Cei  care  erau  de  faţă,  văzând  şi  auzind  acestea,  au  fugit 
cutremuraţi,  slăvind  pe  Dumnezeu,  care  face  nişte  lucruri  slăvite  ca  acestea.  După 
acestea,  monahiile  s-au  întors  la  mănăstire,  povestind  către  celelalte  şi  aceste  minuni  de 
pe  urmă  (Vieţile  Sfinţilor  28  august). 

MINUNEA  347  -  Doi  fraţi  care  zideau  o  biserică,  primesc  ajutor  din  partea 

Maicii  Domnului  pentru  terminarea  ei 


Doi  fraţi,  loan  şi  Gavriil,  născuţi  din  părinţi  bine-credincioşi,  pe  nume 
Nicolae  şi  Cristina,  din  marele  oraş  Novgorod,  de  mici  au  fost  crescuţi  în  dreaptă  credinţă 
şi  frică  de  Dumnezeu.  Datorită  acestui  lucru,  când  au  ajuns  la  vârsta  potrivită,  amândoi  au 
hotărât  să  îmbrăţişeze  viaţa  cea  fericită  a  petrecerii  monahiceşti.  Amândoi  fiind  în  acelaşi 
gând,  au  făcut  acest  mare  pas,  aducând  cu  ei  şi  partea  de  avere  ce  le-a  rămas  de  la  părinţi. 
Cu  aceasta,  ei  s-au  hotărât  să  zidească  o  mănăstire  din  nou.  Mai  întâi  au  ridicat  o  biserică 
de  lemn  în  numele  Preacuratei  Maicii  lui  Dumnezeu,  cu  hramul  Bunei  Vestiri,  înzestrând 
mica  chinovie  cu  toate  cele  trebuincioase. 

Apoi  s-au  sârguit  să  zidească  o  biserică  de  piatră,  pe  care  începând-o,  au  mers 
cu  ridicarea  ei  până  la  ferestre,  dar  lipsindu-le  banii  necesari  pentru  continuare,  au 
întrerupt  lucrul.  Pentru  aceasta  fericitul  loan  şi  fratele  lui,  Gavriil,  se  aflau  în  mare 
mâhnire  şi  întristare  dar,  având  mare  credinţă  şi  osârdire  către  Preacurata  Născătoare  de 
Dumnezeu,  spre  dânsa  au  alergat  în  mâhnirea  lor,  ca  spre  ceea  ce  este  grabnică  ajutătoare 
celor  necăjiţi  şi  mângâietoare  dulce  pentru  cei  scârbiţi  şi  cu  lacrimi  s-au  rugat,  zicând: 
„Tu,  Stăpână  bună,  ştii  credinţa  şi  dragostea  noastră,  pe  care  o  avem  către  Fiul  tău  şi 
Dumnezeul  nostru,  şi  spre  tine  împărăteasa  şi  Doamna  noastră  scumpă.  De  asemenea  ştii 
credinţa  şi  osârdia  pe  care  noi  o  avem,  pentru  zidirea  preacinstitului  tău  locaş,  pe  care  1- 
am  început,  punându-ne  toată  nădejdea  spre  tine,  o.  Maică  a  lui  Dumnezeu!  Ajută-ne 
nouă  ca  să  săvârşim  biserica  ta,  trimite  ajutorul  tău.  Stăpână,  ca  să  nu  fim  ruşinaţi,  noi 
robii  tăi,  căci  iată  am  început  a  zidi  şi  nu  putem  a  o  săvârşi  fară  ajutorul  tău". 

Şi  aşa  rugându-se  şi  tânguindu-se  ei,  li  s-a  arătat  noaptea  în  vis  Preacurata 
Maica  lui  Dumnezeu,  cereasca  împărăteasă  şi  le-a  zis  lor:  „De  ce  sunteţi  cuprinşi  de  atâta 
îngrijorare  şi  tânguire  pentru  zidirea  bisericii  mele,  iubiţii  mei,  şi  robi  ai  lui  Dumnezeu? 

Nu  voi  trece  cu  vederea  rugăciunea,  credinţa  şi  dragostea  voastră,  ci  degrabă  vă  voi 
trimite  vouă  cele  de  trebuinţă  pentru  săvârşirea  ei,  ba  vă  va  prisosi  şi  pentru  alte  nevoi, 
numai  sârguiţi-vă  la  lucru,  şi  nu  vă  împuţinaţi  în  credinţă".  Această  vedenie  având-o 
amândoi  fraţii,  deşteptându-se,  s-au  umplut  de  mare  bucurie.  Iar  după  cântarea  Utreniei 
au  spus  unul  altuia  ce  văzuseră,  şi  cu  nădejde  s-au  întărit. 

Intr-aceeaşi  zi,  de  dimineaţă,  după  rânduiala  lui  Dumnezeu  ieşind  afară  din 
mănăstire,  au  văzut  un  cal  foarte  minunat,  stând  înaintea  porţii,  purtând  frâu  aurit  şi  şa 
ferecată  cu  aur,  blând  şi  nemişcat,  neavând  călăreţ  pe  dânsul.  Mirându-se  mult  de 
frumuseţea  şi  mărimea  acestui  cal,  au  aşteptat  mult  să  vină  de  undeva  călăreţul  lui,  dar  nu 
a  apărut  de  nicăieri.  Văzând  că  nu  mai  vine  nimeni,  şi  calul  stătea  în  acelaşi  loc  nemişcat, 
s-au  apropiat  de  el  şi  au  văzut  doi  săcuşori  plini,  atâmând  de  o  parte  şi  de  alta  a  şeii. 
înţelegând  că  de  la  Dumnezeu  li  s-a  trimis  lor  aceasta,  au  luat  de  pe  cal  săcuşorii  aceia, 
după  care  calul  s-a  făcut  nevăzut  de  la  ochii  lor.  Dezlegând  săcuşorii,  au  aflat  pe  unul  plin 
cu  aur,  iar  pe  celălalt  plin  cu  argint,  mirându-se  de  dumnezeiasca  purtare  de  grijă,  au 
înălţat  mare  mulţumită  Preacuratei  Maicii  lui  Dumnezeu,  care  le-a  trimis  acestea.  Apoi 
degrabă  terminând  biserica,  au  înfrumuseţat-o  cu  toată  podoaba  cuvenită,  cumpărând  şi 
moşii  pentru  folosul  mănăstirii,  iar  rămăşiţa  aurului  şi  a  argintului  au  dat-o  egumenului  şi 
fraţilor.  Ei  îmbrăcându-se  în  călugărescul  chip,  h  s-a  schimbat  numele  din  loan-Ilie  şi  din 
Gavriil-Grigore,  petreceau  în  mănăstirea  aceea  cu  dumnezeiasca  plăcere,  în  post,  în 
rugăciune  şi  în  toate  ostenehle  şi  nevoinţele  călugăreşti  (Vieţile  Sfinţilor  7  septembrie). 

MINUNEA  348  -  Maica  Domnului  acoperă  stâlpul  Cuviosului  Lazăr  şi-i 

dăruieşte  încă  cincisprezece  ani  de  viaţă 


Cuviosul  Lazăr,  pustnicind  în  Muntele  Galisiului,  într-un  loc  pustiu,  lipsit  de 
apă  şi  de  cele  necesare  vieţii,  pentru  nevoinţă  şi  viaţa  lui  înbunătăţită,  cu  toată  asprimea 
locului  şi  a  vieţii,  s-au  adunat  în  jurul  lui  mai  mulţi  ucenici,  pentru  care  a  zidit  o  mică 
mănăstire.  Cu  timpul  atât  de  mult  s-au  înmulţit  ucenicii  încât  acest  locaş  a  devenit 
neîncăpător.  Atunci  Cuviosul  Lazăr  a  rugat  pe  Dumnezeu  cu  lacrimi,  multe  zile,  ca  să-i 
arate  de  este  sfânta  Lui  voie,  să  zidească  o  biserică  mai  mare  şi  o  mănăstire  mai  largă,  ca 
să  locuiască  fraţii  care  veneau  să  se  sălăşluiască  acolo,  cum  şi  unde  să  pună  temeliile 
bisericii.  Drept  aceea,  rugându-se  el  într-o  noapte,  a  auzit  un  glas  care  îi  poruncea  să  iasă 
afară  din  chilia  sa.  Ieşind,  a  văzut  un  stâlp  de  foc,  care  ajungea  până  la  cer,  iar  îngerii  lui 
Dumnezeu  suindu-se  de  pe  pământ,  cântau  o  cântare  dulce:  „Să  învieze  Dumnezeu  şi  să 
se  risipească  vrăjmaşii  Lui".  îndată  a  înţeles,  că  în  locul  acela  unde  s-a  arătat  stâlpul,  era 
voia  lui  Dumnezeu  să  se  zidească  biserica.  După  aceea  începând  zidirea  cu  mare  osârdie, 
a  ridicat  din  temelie  o  biserică  mare  şi  frumoasă,  cu  chilii  multe  şi  ziduri  mari  împrejur. 

După  săvârşirea  mănăstirii.  Cuviosul  a  mai  zidit  aproape  o  biserică,  un  stâlp 
înalt,  descoperit,  cu  greu  de  suit  şi  foarte  strâmt,  având  lăţimea  numai  de  trei  palme.  El  s- 
a  suit  deasupra  lui,  pentru  nevoinţă,  luând  cu  sine  numai  o  haină  de  piele,  cu  capul 
descoperit  şi  desculţ,  purtând  pe  trup  fiare  grele.  Acolo  suferea  toate  greutăţile  iernii,  ploi 
tulburătoare,  ninsori  multe,  răceală  şi  iuţimea  îngheţurilor,  prin  care  se  făcea  ca  cristalul, 
de-a  pururea  pomenitul.  Suferea  încă  şi  fierbinţeala  verii  şi  arşiţele  cele  mari,  cu  acestea 
petrecea  fericitul  părând  ca  un  om  fară  de  trup. 

Odată  s-a  pornit  o  ploaie  atât  de  mare  şi  de  tulburătoare,  încât  pornirea  apelor 
duceau  cu  ele  şi  pietrele  cele  mari,  omorând  multe  dobitoace  şi  distrugând  recoltele.  In 
acel  timp,  un  păzitor  de  capre,  aflându-se  aproape  de  mănăstire,  şi  văzând  potopul  acela, 

a  alergat  la  mănăstire  ca  să  scape  de  primejdie.  Apropiindu-se  de  ea,  şi  trecând  prin 
apropierea  stâlpului,  rugându-se  a  cerut  ajutor  de  la  Sfântul,  ca  să  scape  de  primejdie. 
Atunci  el  a  văzut  pe  Preasfânta  Născătoare  de  Dumnezeu  şi  pururea  Fecioara  Măria  stând 
în  văzduh,  deasupra  stâlpului,  îl  acoperea  şi  ferea  de  ploaie,  păzind  astfel  pe  Cuviosul 
Lazăr.  O  minune  ca  aceasta  nu  s-a  mai  auzit  şi  nici  nu  s-a  mai  văzut  vreodată!  Dacă  pe 
Awa  Macarie  îl  păzea  un  Heruvim,  pe  marele  Paisie,  îngerul  Domnului,  pe  Cuviosul 
Lazăr  însă  chiar  împărăteasa  îngerilor  îl  acoperea  ca  un  nor,  şi-1  păzea  nevătămat  pe  robul 
său. 

Cât  de  mult  iubea  Maica  Domnului  pe  Cuviosul  Lazăr,  se  vede  şi  din  cele  ce 
urmează.  Odinioară,  îmbolnăvindu-se  de  moarte,  şi  ajungând  la  răsuflarea  cea  mai  de  pe 
urmă,  mulţimea  ucenicilor  s-au  adunat  în  jurul  Cuviosului,  plângând  cu  negrăită  jale  şi 
tânguire  pentru  despărţirea  de  dânsul.  Atunci  Cuviosului  facâidu-i-se  milă  de  ucenicii 
săi,  care  ar  fi  rămas  orfani,  s-a  rugat  pentru  dânşii  către  Maica  lui  Dumnezeu,  ca  să-i  mai 
dăruiască,  pentru  dânşii,  câtăva  vreme  de  viaţă.  Atunci  Preasfânta  Maică  şi  Fecioară,  care 
a  născut  pe  însuşi  Viaţa,  a  rugat  pe  Fiul  ei,  care  are  stăpânirea  vieţii  şi  a  morţii  în  mâna 
Lui,  să  lungească  viaţa  Cuviosului  cu  încă  15  ani.  Drept  aceea,  pe  când  era  bohiav 
Cuviosul,  a  văzut  pe  Născătoarea  de  Dumnezeu,  rugând  pentru  aceasta  pe  Fiul  ei. 
Domnul  nostru  lisus  Hristos,  care  lucru  s-a  şi  împlinit,  căci  îndată  s-a  făcut  sănătos  şi  a 
mai  trăit  încă  15  ani  (Vieţile  Sfinţilor  7  noiembrie). 

MINUNEA  349  -  Maica  Domnului  cheamă  pe  Cuviosul  Maxim  în  Athos 
unde  i  se  arată,  îl  mângâie  şi-1  apără  de  diavoli 

Cuviosul  Maxim  a  pustnicit  în  Muntele  Athosului,  pe  la  anii  1320.  El  s-a 
născut  în  Lampsac,  din  părinţi  de  neam  bun,  bine -credincioşi  şi  îmbunătăţiţi  cu  viaţa.  Ei 
neavând  copii,  Cuviosul  acesta  a  fost  mai  mult  fiu  şi  rod  al  rugăciunilor  şi  al  făgăduinţei. 
Din  Sfântul  Botez  i  s-a  pus  numele  Manuil.  Când  a  ajuns  la  vârsta  corespunzătoare, 
părinţii  l-au  lăsat  să  petreacă  pe  lângă  o  biserică  a  Preasfmtei  Născătoarei  de  Dumnezeu, 
împlinindu-şi  astfel  făgăduinţa  făcută.  La  vârsta  de  17  ani  intră  într-o  mănăstire  din 
Muntele  Ganu,  unde  din  călugărie  primeşte  numele  de  Maxim.  Căutând  un  povăţuitor 
iscusit  după  Dumnezeu,  a  plecat  în  Constantinopol,  unde  s-a  închinat  pe  la  toate  bisericile 
Preasfmtei  Născătoarei  de  Dumnezeu,  rămânând  mult  timp  pe  lângă  biserica  din 
Vlahema,  unde  petrecea  în  foame  şi  sărăcie,  fiind  considerat  de  toţi  ca  un  nebun  după 
Hristos.  După  mai  mult  timp,  a  plecat  în  Tesalonic  unde  s-a  închinat  la  moaştele  Sfântului 
şi  Marelui  Mucenic  Dimitrie,  după  care,  urcând  în  Sfântul  Munte  al  Athosului,  s-a  aşezat 
în  lavra  Cuviosului  Anastasie.  Fiind  el  în  ascultarea  mănăstirii  şi  făcând  cu  sârguinţă 
toate  cele  poruncite,  ducea  o  viaţa  aspră,  asemenea  cu  cea  de  mai-nainte,  când  era  în 
biserica  din  Vlahema.  El  nu  avea  chilie  în  lavră,  şi  nici  vreun  lucru  din  cele  necesare 
pentru  mângâiere  trupească,  ci  numai  hrana  cea  de  nevoie  pe  care  o  lua  de  la  trapeză, 
mâncând  numai  ca  să  trăiască.  Iar  în  biserică  locul  său  şi-1  avea  în  stranele  din  tindă, 
fiindcă  se  nevoia  cu  nedormirea  şi  privegherea  de  toată  noaptea. 

Insă,  precum  muntele  Sinai  a  chemat  pe  Moise,  Carmelul  pe  Ilie,  iar  pustia  pe 
loan  Botezătorul,  tot  aşa  şi  pe  Cuviosul  Maxim  1-a  chemat  Athosul,  floarea  munţilor,  ca 
să  înflorească  dreptul  într-însul,  după  cum  zice  Psalmistul,  „ca  un  fmic",  şi  să  rodească 
roadele  Duhului  Sfânt.  Căci  în  Duminica  Sfinţilor  Părinţi,  care  este  după  Dumnezeiasca 
înălţare  a  lui  Hristos  Dumnezeul  nostru,  i  s-a  arătat  Născătoarea  de  Dumnezeu,  având  în 

braţe  pe  Domnul,  şi  i-a  zis:  „Urmează-mi,  preacredinciosule  Maxime  şi  suie-te  deasupra 
Atonului,  ca  să  iei  darul  Duhului  Sfânt,  după  cum  doreşti".  Văzând  ei  această  vedenie  de 
două-trei  ori,  a  lăsat  lavra  cea  mare,  şi  după  şapte  zile  s-a  suit  pe  creştetul  muntelui,  în 
Sâmbăta  Penticostei  sau  a  Rusaliilor,  şi  a  petrecut  toată  noaptea  treaz,  împreună  cu  alţi 
monahi,  care  s-au  dus  după  Dumnezeiasca  Liturghie.  Dumnezeiescul  Maxim  a  rămas 
acolo  singur,  trei  zile  şi  trei  nopţi,  rugându-se  necontenit  Domnului  şi  Născătoarei  de 
Dumnezeu,  prin  rugăciuna  minţii. 

Dar  cine  poate  povesti  ispitele  pe  care  le-a  uneltit  vrăjmaşul  asupra  Sfântului, 
ca  să-1  izgonească  de  acolo?  Astfel  se  arătau  fulgere  şi  trăsnete,  încât  se  clătina  muntele 
Athosului  şi  se  desfăceau  pietrele  şi  stâncile;  însă  toate  acestea  se  făceau  prin  nălucirea 
diavolilor,  în  vremea  nopţii,  ca  să-1  înfricoşeze.  Ba  încă  şi  ziua  auzeau  glasuri  sălbatice  şi 
tulburări  mari,  ca  şi  cum  ar  fi  fost  în  apropiere  mulţime  de  oameni  grozavi,  care  se  suiau 
pe  toate  părţile  muntelui,  spre  vârf  şi  se  porneau  asupra  Sfântului  cu  prăştii  şi  cu  suliţe,  ca 
să-1  pogoare  din  vârful  muntelui;  fmdcă  nu  sufereau,  blestemaţii,  să  locuiască  Sfântul 
acolo,  dar  toate  acestea  se  arătau  cu  nălucire.  Insă  dumnezeiescul  Maxim  având  în  sine 
darul  Sfântului  Duh,  nu  se  temea  nicidecum,  nici  se  îngrijea  de  acestea;  ci  se  îndeletnicea 
şi  se  sârguia  numai  în  rugăciunea  minţii,  rugând  pe  Domnul  şi  pe  Născătoarea  de 
Dumnezeu,  ajutătoarea  şi  părtinitoarea  lui.  In  acel  timp  de  grea  ispitire,  i  s-a  arătat  lui 
iarăşi,  înconjurată  de  multă  mărire,  ca  o  împărăteasă,  având  în  jurul  său  mulţi  tineri, 
ţinând  în  braţele  sale  pe  Fiul  ei,  şi  Ziditorul  a  toate...  Sfântul,  cunoscând-o  pe  ea,  prin 
necuprinsa  şi  dumnezeiasca  lumină  care  strălucea  şi  lumina  toate  împrejurimile  acelea, 
apoi  convingându-se  pe  deplin,  că  nu  era  amăgire  diavolească,  ci  vedenie  dumnezeiască 
şi  arătare  adevărată  a  Născătoarei  de  Dumnezeu,  a  grăit  cu  bucurie,  zicând:  „Bucură-te 
cea  phnă  de  dar.  Domnul  este  cu  tine",  şi  altele  ca  acestea.  După  aceea  căzând,  s-a 
închinat  Domnului  şi  Născătoarei  de  Dumnezeu,  auzind  acestea  de  la  Preasfânta 
Născătoare:  „Primeşte  dar  asupra  diavolilor,  cinstite  pătimitorule,  şi  locuieşte  în  muntele 
Athosului;  căci  aceasta  este  voia  Fiului  meu,  ca  să  te  sui  la  vârful  faptei  bune  şi  să  te  faci 

dascăl  şi  povăţuitor  al  multora,  ca  să  se  mântuiască".  După  aceasta  i  s-a  dat  şi  pâine 
cerească,  spre  hrană  şi  întărirea  firii,  fiindcă  era  de  atâtea  zile  nemâncat;  şi  îndată  ce  a 
luat  pâinea  şi  a  băgat-o  în  gura  sa,  1-a  înconjurat  de  sus  o  lumină  dumnezeiască  şi  a  auzit 
laudă  îngerească;  iar  Născătoarea  de  Dumnezeu,  s-a  suit  la  ceruri.  In  vârful  muntelui  a 
rămas  atâta  strălucire  şi  bună  mireasmă,  încât  Sfântul  fiind  uimit,  nu  mai  vroia  să  se 
pogoare  de  acolo,  şi  să  se  lipsească  de  acea  bună  mireasmă  şi  de  acea  strălucire.  Cu  toate 
acestea,  după  trei  zile  s-a  pogorât  din  porunca  Născătoarei  de  Dumnezeu,  şi  s-a  dus  la 
biserica  Ei  care  se  numea  Panaghia,  şi  petrecând  acolo  câteva  zile,  s-a  suit  iarăşi  în  vârf  şi 
a  sărutat  locul  acela  în  care  a  stat  cu  slavă  Născătoarea  de  Dumnezeu,  şi  cerea  iarăşi  cu 
lacrimi  dumnezeiasca  Ei  arătare.  Lumină  n-a  mai  văzut,  dar  buna  mireasmă  a  simţit  ca  şi 
mai  înaite  şi  s-a  umplut  de  bucurie  şi  de  veselie  negrăită.  Aceasta  s-a  petrecut  de  trei  ori, 
când  s-a  suit  la  vârf,  dar  pe  Născătoarea  de  Dumnezeu  n-a  mai  văzut-o  ca  întâia  oară 
(Vieţile  Sfinţilor  13  ianuarie). 

Minunile  Maicii  Domnului  prin  sfintele  icoane 


MINUNEA  350  -  Minunile  făcute  de  Maica  Domnului  prin  sfânta  icoană 

„portăriţa" 

Din  vremea  drept-credinciosului  şi  pururea  pomenitul  împărat  Constantin,  a 
început  a  înflori  credinţa  noastră  şi  a  creşte  prin  darul  Domnului  nostru  lisus  Hristos;  iar 
capiştile  idolilor  se  dărâmau,  cetele  monahilor  se  înmulţeau  şi  se  zideau  biserici  şi 
jertfelnice  prin  toate  cetăţile  şi  oraşele.  Trecând  ani  mulţi,  s-a  aflat  un  bărbat  cinstitor  de 
Dumnezeu  şi  cu  fapte  bune.  Petru  cu  numele,  care  dorea  să  găsească  un  loc  liniştit  şi 
pustiu,  unde  să  se  depărteze  de  lume  şi  să  petreacă  viaţă  liniştită.  Şi  rugând  pe  Dumnezeu 
ca  să-i  descopere  unde  să  se  ducă,  a  văzut  în  vedenie  pe  Preasfânta  Născătoare  de 
Dumnezeu,  care  i-a  zis:  „Părinte,  în  Muntele  Athosului  este  odihna  ta;  acest  loc  l-am 
cerut  ca  moştenire  de  la  Fiul  şi  Dumnezeul  meu,  ca  să-1  aibă  scăpare  toţi  câţi  se 
depărtează  de  grijile  şi  tulburările  lumii,  să  se  pregătească  pentru  fapta  bună,  petrecând  o 
viaţă  îmbunătăţită  spre  a  dobândi  fericirea  cea  veşnică.  Eu  foarte  mult  am  dorit  muntele 
acesta  şi  în  puţină  vreme  are  să  se  umple  de  călugări  din  toată  ţara  şi  locul,  iar  mila  mea  şi 
ajutorul  Fiului  meu,  nu  va  lipsi  de  la  dânşii,  ci  îi  voi  acoperi  şi  păzi  rugând  pe  Fiul  meu 
pentru  mântuirea  lor". 

După  ce  s-a  deşteptat  Sfântul,  mulţumind  Domnului  cu  prisosinţă  şi  pururea 
Fecioarei  Maicii  Lui,  s-a  dus  în  muntele  acela;  şi  asupra  dracilor  vitejeşte  nevoindu-se, 
multe  vedenii  şi  vederi  de  îngeri  s-a  învrednicit  a  vedea  prin  mijlocirile  Maicii  lui 
Dumnezeu;  şi  facându-se  mare  făcător  de  minuni,  s-a  dus  către  Domnul.  Iar  după  vreo 
câţiva  ani,  a  venit  şi  părintele  nostru  Anastasie,  cel  care  a  zidit  Lavra  cea  mare. 

In  acea  vreme,  trăia  şi  părintele  nostru  loan,  lăcaşul  cel  preacurat  cu  adevărat 
al  Preasfântului  Duh,  ivirean  de  neam,  din  sânge  împărătesc  şi  bogat  care,  lăsând  slava, 
bogăţia  şi  toate  cele  ce  erau  ale  lui,  s-a  dus  la  o  mănăstire  şi,  dezbrăcându-se  de  hainele 
lui  cele  strălucite,  s-a  îmbrăcat  în  haină  proastă  şi  sărăcăcioasă.  Auzind  el  de  vestea 
Sfântului  Munte  şi  de  Cuviosul  Anastasie,  s-a  dus  la  el  şi  aflându-1,  au  început  a  se  nevoi 
amândoi  ca  nişte  fraţi,  în  nevoinţă  cea  bună  şi  mântuitoare.  Iar  după  puţin  timp, 
înştiinţându-se  cum  că  fml  său  Eftimie  a  venit  în  Vizantia  pentru  pace,  s-a  dus  spre 
căutarea  lui  şi,  aflându-l,  s-au  întors  amândoi  la  hniştea  cea  dorită  către  marele  Anastasie; 
de  la  care  învăţând  filozofia,  s-a  făcut  un  nou  Gură  de  Aur,  tâlcuind  toată  Scriptura  din 
greceşte  în  hmba  Ivirilor. 

Iar  după  trecere  de  puţină  vreme,  a  venit  şi  marele  Tomichie  de  s-a  făcut 
călugăr.  Acesta  era  voievod  al  împărăţiei  Ivirilor,  care  făcuse  multe  vitejii  şi  purtase 
multe  biruinţe  în  războaie  asupra  vrăjmaşilor;  şi  pentru  ale  lui  neobosite  osteneh,  a 
dobândit  multe  semne  de  biruinţă. 

In  vremea  aceea,  neamurile  cele  fară  de  Dumnezeu  ale  perşilor,  auzind  de 
moartea  împăratului  Romano,  s-au  ridicat  cu  oaste  asupra  cetăţii  Ţarigradului 
(Constantinopol).  Şi  având  în  frunte  un  voievod  cu  numele  Siliar,  au  alergat  către  răsărit, 
robind  cetăţile  şi  oraşele,  neaflând  pe  nimeni  care  să  le  stea  împotrivă,  întrucât  fiii 
împăratului  erau  mici  şi  nevrednici.  împărăteasa  avea  multă  mâhnire  şi  necaz,  auzind  că 
s-au  apropiat  barbarii,  şi  neavând  altă  nădejde,  şi-a  adus  aminte  de  Tomichie,  zicând:  „De 
nu  va  veni  la  noi  voievodul  ivirilor,  nu  avem  pe  nimenea  care  să  ne  stea  în  ajutor".  A 
trimis  la  Sfântul  Munte  scrisori  poruncitoare  lui  Anastasie  şi  loan,  rugându-i  să  trimită  pe 
Tomichie.  Insă  acesta  n-a  voit,  dar  de  nevoie  s-a  supus,  ca  să  nu  se  împotrivească 
Sfinţilor,  şi  s-a  dus  la  Vizantia. 

împărăteasa  văzându-1  pe  el  s-a  bucurat  mult  şi  arătându-i  pe  fiii  săi,  i-a  zis 
lui:  „De  bunătatea  ta,  cinstite  părinte,  atâmă  viaţa  sărmanilor  acestora".  Tomichie  luând 
oaste  şi,  ducându-se,  a  tăiat  toată  oastea  barbarilor,  şi  pe  mulţi  ostaşi  luându-i  robi,  s-au 

întors  cu  biruinţă  la  împărăţie.  Atunci  tot  singlitul  l-au  întâmpinat  şi  foarte  l-au  cinstit  pe 
dânsul  şi  mai  ales  împărăteasa,  tare  i-a  mulţumit  după  cum  se  cădea  şi  a  vrut  să-i  dea  bani 
mulţi,  dar  el  n-a  vrut  să-i  ia,  ci  a  zis:  ,3u,  stăpână,  am  lăsat  pe  ai  mei  pentru  Domnul,  şi 
cum  să  adun  bani  străini?  însă  dacă  binevoieşte  stăpânirea  ta,  zideşte  o  mănăstire  în 
Munte,  ca  să  aibă  neamul  nostru  al  ivirilor  o  mângâiere  a  străinătăţii  lor".  Iar  împărăteasa 
cu  bucurie  a  primit  şi  a  trimis  boieri  cu  mare  mulţime  de  aur,  pomncindu-le  să 
săvârşească  lucrul  acesta  cu  aşa  sârguinţă,  încât  să  nu  se  afle  altul  mai  frumos,  şi  aşa  s-a 
şi  făcut.  Şi  a  împodobit  biserica  cu  vase  de  argint  şi  de  aur,  dăruind  acestei  sfinte 
mănăstiri  şi  o  cetăţuie,  spre  sufleteasca  ei  pomenire.  Făcând  încheierea  cuvântului  pentru 
mănăstire,  să  începem  a  spune  pentru  sfinţita  icoană  Portăriţa. 

Pe  vremea  când  împărăţea  împăratul  Teofil,  era  multă  prigonire  asupra 
sfintelor  icoane,  din  care  cauză  i  s-a  zis  „luptătorul  de  icoane".  Acel  urâtor  de  Hristos  a 
surghiunit  pe  mulţi  drept-credincioşi  şi  cu  multe  feluri  de  munci  i-a  chinuit.  A  trimis 
ostaşi  prin  toate  cetăţile  şi  oraşele,  cu  poruncă  să  cerceteze  şi  toate  icoanele  pe  care  le  vor 
afla,  să  le  pogoare  de  prin  biserici  şi  de  prin  case  şi  să  le  ardă. 

In  acel  timp  era  o  văduvă  cu  fapte  bune  în  părţile  Niceii,  care  avea  numai  un 
singur  fiu.  Şi  fiind  ea  foarte  bogată,  a  zidit  aproape  de  casa  ei  o  biserică,  în  care  avea  o 
icoană  a  Maicii  lui  Dumnezeu  la  care  ţinea  foarte  mult  şi,  ca  o  a  doua  Ană,  o  cinstea  cu 
adevărat.  Căutând  ostaşii  împăratului  în  fiecare  loc,  a  venit  şi  în  casa  acelei  femei 
iubitoare  de  Dumnezeu,  unde,  căutând  cu  multă  iscodire,  de  pe  o  fereastră  a  bisericii  au 
văzut  înăuntru  acea  sfântă  icoană,  şi  s-au  bucurat  nădăjduind  că  prin  aceasta  vor  căpăta 
mulţi  bani.  Şi  au  zis  către  femeie:  „Ori  ne  dai  nouă  bani,  ori  îndeplinim  porunca 
împăratului,  de  a  te  omorî  prin  felurite  munci".  Iar  înţeleaptă  văduvă,  cu  smerit  chip  a 
răspuns:  „Vă  voi  da  bani  mulţi,  însă  nu  azi,  ci  mâine,  căci  nu-i  am  acasă". 

Acestea  auzind  ei,  au  plecat.  Iar  ea  în  noaptea  aceea,  s-a  dus  împreună  cu  fiul 
ei  în  biserică  unde,  plecând  genunchii,  au  înălţat  la  cer  mâinile  şi  ochii  şi  s-au  rugat  mult 
timp,  udând  pământul  cu  lacrimi;  după  care,  ridicându-se  cu  multă  frică  şi  evlavie,  au  luat 

icoana  şi  ducând-o  la  malul  mării,  iarăşi  s-au  rugat,  zicând:  „Stăpână  şi  Doamna  lumii! 
Darul  tău,  ca  o  Maică  a  lui  Dumnezeu,  având  stăpânire  şi  putere  peste  toate  făpturile,  să 
ne  izbăvească  şi  pe  noi  de  urgia  împăratului  celui  fărădelege  şi  pe  icoana  Ta  din  apă". 
Acestea  zicând  şi  punând  icoana  pe  mare,  nu  a  căzut  de-a  latul,  ci  de-a  lungul,  stând 
dreaptă  deasupra  apei  mergea,  îndreptându-se  către  apusul  soarelui.  Văzând  femeia 
această  minune  şi  înspăimântându-se,  a  mulţumit  lui  Dumnezeu  şi  Maicii  Lui,  după 
cuviinţă.  Şi  întorcându-se  către  fiul  său  i-a  zis  acestea  cu  lacrimi:  „Preaiubitul  meu  fiu! 
Acum  se  va  pune  la  încercare  dragostea,  credinţa  către  Dumnezeu  şi  evlavia  cea  către 
sfânta  icoană  a  Maicii  Lui.  Eu,  preascumpul  meu  fiu,  sunt  femeie  şi  nu  pot  să  fug  în  ţară 
depărtată.  De  aceea  voi  sta  aici  şi  mă  voi  ascunde,  iar  dacă  mă  vor  găsi,  sunt  gata  să  mor, 
pentru  dragostea  Maicii  lui  Dumnezeu.  Tu  însă  plecând,  du-te  în  părţile  Eladei,  ca  să  nu- 
ţi  facă  rău".  Acestea  zic&id  şi  sărutându-se  unul  cu  altul,  s-au  despărţit  vărsând  lacrimi. 
Tânărul  s-a  dus  spre  Tesalonic,  iar  de  acolo  în  Sfântul  Munte,  unde,  mergând  la  cinstita 
mănăstire  a  Ivirilor,  acolo  s-a  făcut  călugăr,  cu  cuvioşie  petrecând,  până  ce  s-a  dus  către 
Domnul,  pe  Care  L-a  dorit.  Aceasta  a  fost  rânduiala  dumnezeiască,  să  se  ducă  tânărul 
acolo,  pentru  ca  să  vestească  despre  cele  întâmplate  cu  această  sfântă  icoană,  care 
scriindu-se,  să  cunoaştem  despre  dânsa  şi  noi  cei  de  acum. 

Icoana  pururea  Fecioarei  a  stat  în  loc  ascuns,  neştiută  de  nimeni  mulţi  ani,  pe 
uscat  sau  poate  pe  mare,  lucru  ştiut  de  unul  singur.  Acela  ce  ştia  toate  lucrurile  cele 
slăvite  şi  înfricoşate.  Şi  după  trecere  de  multă  vreme,  oarecare  Sfinţi  bătrâni  din 
mănăstirea  Ivirilor,  pe  când  stăteau  de  vorbă  despre  mântuirea  sufletului,  au  văzut 
deodată  pe  mare,  ceva  ca  o  flacără,  ca  şi  cum  ar  fi  fost  un  stâlp  de  foc,  cu  vârful  ajungând 
până  la  cer.  Aceasta  văzând  ei,  s-au  ridicat,  strigând:  „Doamne  miluieşte-ne!".  Şi 
adunându-se  toţi  fraţii,  se  uitau  la  priveliştea  aceea  şi  se  minunau,  însă  ce  anume  era,  nu 
puteau  să  înţeleagă  nicidecum.  Iar  aceasta  nu  numai  ziua  se  arăta,  ci  şi  noaptea,  când 
strălucea  mai  mult  decât  soarele.  Şi  toţi  călugării  cei  din  Sfântul  Munte,  văzând  un  lucru 
de  mirare  ca  acesta,  s-au  adunat  la  Mănăstirea  Ivirului,  cu  luntrele,  din  Lavra  de  la 

Vatoped  şi  de  la  alte  mănăstiri,  şi  apropiindu-se,  au  văzut  sfânta  icoană  a  Maicii  lui 
Dumnezeu.  Şi  pe  cât  se  duceau  ei  mai  aproape,  pe  atât  ea  se  depărta.  Atunci,  superiorul 
mănăstirii  a  poruncit  de  s-au  adunat  toţi  în  biserică,  unde  rugând  cu  lacrimi  pe  Domnul, 
ca  să  poată  lua  icoana  Maicii  Lui  din  mare,  ca  să  o  aibă  ca  mângâiere  a  străinătăţii  lor,  le- 
a  ascultat  Domnul  rugăciunea  şi  au  dobândit  cererea  lor.  Iar  aceasta  s-a  întâmplat  în  acest 
chip:  Era  în  acel  timp,  acolo  în  mănăstire,  un  oarecare  călugăr,  Gavriil,  ivirean  de  neam, 
cam  neputincios,  care  iubea  viaţa  singuratică,  şi  deosebi  rugându-se  neîncetat  lui 
Dumnezeu.  Vara  şedea  în  părţile  cele  mai  înalte  ale  Muntelui  pentru  linişte,  iar  în  vremea 
iernii,  din  cauza  zăpezii  prea  mari,  se  cobora  în  părţile  cele  mai  de  jos.  îmbrăcămintea  lui 
era  de  păr,  hrana  lui  buruieni  sălbatice,  iar  ca  băutură  numai  apă.  Avea  o  fericită 
simpHtate,  ca  şi  toţi  ai  neamului  său  şi  în  adevăr,  era  înger  pământesc  şi  om  ceresc. 

Acest  călugăr,  rugându-se  şi  dormind  puţin,  a  văzut  pe  Preasfânta  Născătoare 
de  Dumnezeu,  cu  slavă  multă  strălucind,  care-i  zise  lui:  „Du-te  la  mănăstire  şi  vesteşte 
superiorului  şi  monahilor,  că  voiesc  să  le  dau  icoana  mea,  spre  acoperământul  şi  ajutorul 
lor.  Fără  de  îndoire  să  cobori  la  mare  şi  umblând  pe  apă,  să  mergi  şi  să  o  primeşti,  pentru 
ca  să  cunoască  toţi  dragostea  şi  purtarea  de  grijă  pe  care  o  am  către  mănăstire,  căci  am 
venit  într-adins  aici  pentru  ajutorul  vostru".  Acestea  zicând,  s-a  făcut  nevăzută,  iar 
dumnezeiescul  bărbat,  sârguindu-se,  s-a  pogorât  la  mănăstire  şi  a  vestit  superiorului  cele 
văzute.  Iar  acela  a  poruncit  să  se  adune  toţi  călugării  la  biserică,  unde  aprinzând  făclii,  au 
plecat  cu  tămâieri  şi  cu  evlavie  rugându-se.  Şi  ajungând  la  malul  mării,  a  coborât  Gavriil 
pe  mare  şi  umbla  pe  deasupra  apei.  Atunci  şi  icoana  apropiindu-se,  a  luat-o  pe  dânsa  în 
braţe,  şi  a  cântat,  bucurâdu-se.  Superiorul  alergând,  1-a  întâmpinat  pe  Sfântul  bătrân.  Şi 
ieşind  la  uscat,  s-au  umplut  de  bucurie  şi  veselie  toţi  călugării,  trei  zile  priveghind  şi 
cântând.  Apoi  zidind  ei  o  bisericuţă  lângă  malul  mării,  au  slujit  Sfânta  Liturghie,  în 
cinstea  Preasfmtei.  După  aceea,  aducând  sfânta  icoană  în  biserica  cea  mare,  au  pus-o  pe 
ea  în  partea  cea  mai  dinăuntru  a  Jertfelnicului,  şi  iarăşi  priveghind  toată  noaptea  şi 
săvârşind  Dumnezeiasca  Liturghie,  s-a  dus  fiecare  la  mănăstirea  lui. 

Iar  a  doua  zi,  aprinzătorul  de  candele  intrând  la  ceasul  Utreniei  ca  să 
pregătească  cele  după  rânduială,  spre  citirea  pravilei,  n-a  aflat  icoana  în  locul  în  care  a 
fost  pusă;  căutând  pretutindenea,  a  aflat-o  tocmai  deasupra  porţii  mănăstirii,  în  zidul 
cetăţii,  şi  luând-o  pe  dânsa,  a  dus-o  la  locul  cel  mai  dinainte.  însă  ea  s-a  mutat  iarăşi  în 
poartă  şi  tot  asemenea  s-a  întâmplat,  nu  numai  de  două-trei  ori,  ci  chiar  de  mai  multe  ori. 
Iar  călugării,  nedumerindu-se  de  aceasta,  nu  ştiau  ce  să  facă.  Atunci  Stăpâna  s-a  arătat 
iarăşi  monahului  Gavriil,  zicându-i:  „Mergi  la  mănăstire  şi  spune  călugărilor  să  nu  mă 
mai  supere,  căci  eu  n-am  venit  aici  ca  să  mă  păziţi  voi,  ci  pentru  ca  să  fiu  eu  păzitoare 
vouă,  nu  numai  acum,  ci  şi  în  veacul  ce  va  să  fie.  Câţi  călugări  petrec  în  muntele  acesta 
cu  frică  de  Dumnezeu,  cu  evlavie,  şi  după  puterea  lor  nu  se  lenevesc  la  toată  fapta  bună, 
să  aibă  îndrăzneală  şi  nădejde  la  milostivirea  Fiului  şi  Stăpânului  meu,  de  la  care  am 
cerut-o  şi  pe  care  am  şi  căpătat-o.  Şi  vă  dau  vouă  semnul  acesta,  că  până  ce  veţi  vedea  în 
mănăstire  icoana  mea,  nu  va  lipsi  de  la  voi  darul  şi  mila  Fiului  meu".  Acestea  auzindu-le 
purtătorul  de  Dumnezeu  Gavriil,  s-a  pogorât  la  mănăstire  şi  a  vestit  superiorului,  iar 
acela,  umplându-se  de  negrăită  bucurie,  a  adunat  toată  frăţimea  şi  le-a  spus  lor  cele 
auzite.  Apoi  au  zidit  o  biserică  la  poarta  mănăstirii,  în  numele  Preasfmtei  Născătoare  de 
Dumnezeu,  a  Portăriţei,  şi  au  pus-o  acolo,  iar  poarta  s-a  făcut  în  altă  parte,  după  cum  şi 
până  astăzi  se  vede,  spre  nemincinoasa  mărturie  a  pricinii. 

De  atunci  dar,  în  mănăstirea  aceasta,  se  fac  nenumărate  minuni,  cei  îndrăciţi 
se  vindecă,  şchiopii  umblă,  orbii  văd  şi  toată  boala  fuge  de  la  cel  ce  pătimeşte.  Iar  din 
cele  multe  câte  a  săvârşit  cea  atotputernică,  să  spunem  numai  câteva,  pentru  ca  să  credeţi 
şi  pe  celelalte. 

într-o  vreme,  când  au  năvăht  cu  război  neamurile  cele  păgâne  ale  perşilor 
asupra  Ţarigradului,  pe  uscat  şi  pe  mare,  mulţime  nenumărată,  Amira  voievodul  lor, 
înşiinţându-se  cum  că  în  muntele  Athosului  sunt  multe  mănăstiri,  a  luat  15  corăbii  de 
război  şi  ducându-se  la  acel  munte,  s-au  oprit  la  Mănăstirea  Ivirilor.  Şi  îndată  au  sărit 
înconjurând-o  ca  nişte  fiare  sălbatice  şi  neîmblânzite.  Iar  călugării  văzând  mulţimea 

barbarilor  şi  urgia  aceea  fară  de  rânduială,  intrând  în  dumnezeiasca  biserică,  au  luat 
sfintele  vase  şi  pe  preacinstita  icoană  a  Născătoarei  de  Dumnezeu  şi  le-au  ascuns  pe 
dânsele  în  tumul  în  care  erau  aşezate  spre  păstrare  şi  păzire  odoarele  mănăstirii,  în  care  s- 
au  ascuns  şi  ei. 

Iar  barbarii  neavând  pe  nimeni  care  să  le  stea  împotrivă,  au  făcut  oarecare 
meşteşugire  şi  au  intrat  în  mănăstire.  Şi  după  ce  au  fâcut  câte  au  voit,  au  pustiit-o 
desăvârşit  şi  au  prădat-o.  Au  luat  funiile  corăbiilor  şi  legând  stâlpii  bisericii,  i-au  tras  ca 
să  se  surpe  sfânta  biserică  şi  n-au  putut.  Iar  călugării  văzând  şi  auzind  acestea,  ziceau  din 
adâncul  inimi  lor,  graiurile  cele  prooroceşti:  „Pentru  ce  dormi.  Doamne,  scoală-te  şi  nu  ne 
pierde  până  la  sfârşit.  Dumnezeule,  venit-au  neamurile  în  moştenirea  Ta,  spurcat-au 
sfântă  biserica  Ta.  Degrab  ne  întâmpină  pe  noi",  şi  altele  ca  acestea.  Şi  cu  lacrimi 
fierbinţi  udând  pământul  şi  sfâita  icoană  a  Născătoarei  de  Dumnezeu,  şi  pe  aceasta 
înălţând-o,  ziceau:  „O,  Stăpână!  Ce  fel  de  făgăduinţă  ne-ai  făcut  nouă?  Oare  nu  te-ai 
făgăduit  ca  să  ne  fii  ajutătoare  şi  păzitoare?  Ci  să  nu  ne  părăseşti  pe  noi  până  la  sfârşit, 
deşi  suntem  păcătoşi  şi  nevrednici,  pentru  ca  să  nu  zică  vrăjmaşii  noştri:  „Unde  este 
Dumnezeul  lor?". 

Acestea  le  ziceau  călugării  plângând,  iar  Apărătoarea  cea  nebiruită,  cea  iute  şi 
grabnică  ajutătoare  a  celor  ce  o  cheamă  pe  dânsa  pururea  Fecioara  Născătoare  de 
Dumnezeu,  care  dădea  război  înainte  pentru  a  sa  mănăstire,  n-a  trecut  cu  vederea 
rugăciunile  lor,  nici  făgăduinţele  nu  le-a  arătat  mincinoase,  ci  le-a  împlinit,  şi  la 
desăvârşită  prăpădenie  i-a  dat  pe  vrăjmaşi.  însă  cine  va  fi  în  stare  a  spune  minunile 
Fecioarei?  Căci  după  ce  a  înnoptat,  fară  de  veste  s-a  făcut  vifor  înfricoşat  şi  furtună  mare, 
încât  s-au  sfărâmat  toate  corăbiile  şi  n-a  rămas  decât  una,  a  lui  Amira,  şi  aceasta,  pentru 
ca  să  cunoască,  nebunul,  păcatul  său,  după  cum  s-a  întâmplat.  Căci  minunea  a  urmat 
minunii. 

Când  s-a  făcut  ziuă,  călugării  au  văzut  numai  trupurile  cele  moarte  ale 
barbarilor,  care  zăceau  grămadă  la  malul  mării  şi  toate  corăbiile  acelea  sfărâmate.  Atunci 

442 


voievodul  perşilor  văzând  pierderea  corăbiilor,  îşi  bătea  faţa  şi  punând  ţărână  pe  capul 
lui,  s-a  apropiat  cu  chip  smerit,  facându-se  rugător  binecunoscător,  cel  ce  mai  înainte  era 
fiară  şi  nu  om,  a  zis  către  călugări:  „Rugaţi-vă,  robi  ai  adevăratului  Dumnezeu,  ca  să  nu 
pier  şi  eu".  Şi  dându-le  lor  mulţime  nenumărată  de  aur  şi  de  argint,  le-a  zis:  „Luaţi  banii 
aceştia  pentru  ca  să  zidiţi  zidurile  mănăstirii  voastre,  şi  să  le  faceţi  înalte",  după  cum  şi  în 
ziua  de  astăzi  se  văd.  Şi  nu  numai  atunci  mănăstirea  lor  a  păzit-o  fară  de  necazuri  şi  fară 
de  primejdie.  Preacurata  Stăpână,  ci  totdeauna,  în  toată  vremea. 

Aşa,  odată  fiind  lipsă  mare  de  faină  şi  negăsindu-se  nicidecum,  stareţul  era  în 
mare  strâmtorare  şi  supărare.  Iar  i  s-a  arătat  Prealăudata  în  somn  şi  i-a  zis  lui:  „Ce  te 
mâhneşti,  fiule,  pentru  lipsa  fainii?  Du-te  şi  vezi  hambarul  plin  cu  faină  până  sus,  pentru 
ca  să  cunoşti  milostivirea  şi  purtarea  de  grijă  pe  care  o  am  pentru  voi".  Iar  stareţul 
sculându-se,  s-a  dus  cu  sârguinţă  şi  văzând  hambarul  plin  de  faină  până  sus,  a  adunat 
toată  fî^ăţimea  şi  le-a  spus  lor  cele  întâmplate.  Iar  ei,  înspăimântându-se,  au  plâns  de 
bucurie  şi  au  slăvit  pe  Domnul  şi  pe  pururea  Fecioara  Măria.  Altădată,  având  lipsă  de  vin, 
li  s-a  arătat  Stăpâna  şi  le-a  umplut  toate  vasele  până  sus,  încât  se  vărsa  pe  deasupra,  şi 
atâta  dulceaţă  şi  gust  avea,  încât  fiecare  cunoştea  cum  că  era  cu  adevărat  făcut  cu  minune, 
şi  nu  firesc. 

In  altă  împrejurare,  fiind  lipsă  de  untdelemn,  li  s-au  umplut  vasele  cu 
untdelemn,  altădată  cămările  cu  legume  şi  alte  multe  faceri  de  bine  şi  minuni  s-au  săvârşit 
în  fiecare  zi,  în  mănăstirea  aceasta,  prin  această  cinstită  icoană.  Şi  în  ziua  de  astăzi,  în 
chip  nevăzut  şi  minunat,  acoperă  şi  păzeşte  Stăpâna  cea  atotputernică  mănăstirea  aceasta 
slăvită  şi  lăudată  a  Ivirilor,  care  este  mai  bogată  decât  toate  mănăstirile  Sfântului  Munte. 
Şi  aceasta  nu  este  din  altă  pricină,  după  cum  socotesc,  fară  numai  pentru  multa  milostenie 
care  au  dat  călugării  la  cei  străini  şi  săraci.  Căci  deşi  dau  şi  celelalte  mănăstiri  şi  miluiesc 
pe  mulţi,  dar  acelea  fac  numai  un  praznic  în  fiecare  an.  Ivirenii  însă,  fac  de  trei  ori  pe  an 
praznic:  odată  la  Adormirea  Preasfintei  Născătoarei  de  Dumnezeu,  al  doilea  la  Bobotează 
şi  al  treilea  marţi,  în  Săptămâna  Luminată.  La  aceste  praznice  se  adună  mai  mult  de  trei 

mii  de  suflete,  şi  îi  ospătează  pe  străini  până  seara,  cum  şi  a  doua  zi.  Şi  nu  numai  în  aceste 
zile,  ci  şi  în  toate  Duminicile  de  peste  an,  nu  lipsesc  săracii,  pentru  că  mănăstirea  fiind  în 
mijlocul  muntelui  şi  aproape  de  târgul  de  la  Căreia,  ei  vin  în  mare  număr  şi  toţi  sunt 
îndestulaţi  cu  prisosinţă.  Fac  milostenie  şi  mănăstirile  lui  Dionisie,  Lavrioţii,  Simon 
Petru,  Vatopediţii,  cum  şi  celelalte  mănăstiri,  dar  la  aceasta  nu  se  duce  multă  lume,  că 
sunt  aşezate  cam  de  o  parte,  afară  numai  de  cazul  când  se  întâmplă  să  vină  pe  corăbii,  la 
care  toate  dau  milostenie  după  a  lor  putere.  De  asemenea,  dau  şi  chinoviile,  precum  şi 
chiliile  cele  mai  mici  şi  niciodată  nu-şi  întorc  faţa  de  către  săracul  care  vine,  ca  să-1  lase 
să  se  ducă  neajutat.  Şi  acum,  faţă  de  cele  arătate  până  aici  prin  scurte  cuvinte,  să  aducem 
mulţumirea  cu  care  suntem  datori  împărătesei  îngerilor  celei  prealăudate,  purtătoarei 
noastre  de  grijă,  mijlocitoarei  şi  păzitoarei  celei  neadormite. 

Tu,  o!  Iubitoare  de  bine  şi  iubitoare  de  oameni.  Stăpână!  Ceea  ce  ca  o  Maică 
iubitoare  de  fii  şi  doritoare  de  noi,  totdeauna  ai  purtare  de  grijă,  mântuind,  păzind  şi 
chivemisind  pe  nevrednicii  robii  tăi,  noi  în  locul  acestora  propovăduim  darurile  tale, 
slăvim  purtare  Ta  de  grijă,  mărim  pronia,  lăudăm  folosirea,  preamărim  milostenia. 
Aducându-ne  aminte  de  darurile  tale  cele  din  vremurile  trecute,  din  câte  primejdii  ne-am 
izbăvit  prin  tine,  după  datorie  aducem  ţie  această  mulţumire.  Iar  pentru  cele  din  timpul  de 
faţă,  care  mult  şi  amar  ne  mâhnesc  pe  noi,  ne  rugăm  milostivirii  Tale,  să  nu  uiţi  această 
turmă  a  ta,  ci  stai  ca  o  rugătoare  neadormită,  către  Fiul  tău  şi  Stăpânul  nostru.  Ajută-ne 
nouă  celor  ce  ne  primejduim,  izbăvindu-ne  pe  noi  de  nefericirile  care  ne  aşteaptă.  Vezi, 
Stăpână,  în  câte  primejdii  am  căzut.  Ridică-ne  pe  noi,  depărtând  toate  cele  ce  sunt 
pricinuitoare  de  necazuri,  risipeşte  fricile  ce  cad  asupră-ne,  încetează  smintelile,  curmă 
războaiele,  îmblânzeşte  mânia  ce  cu  dreptate  se  porneşte  asupra  noastră,  potoleşte 
tulburările  şi  sfezile,  şi  pace  tare  şi  temeinică  ne  dăruieşte  nouă. 

Aşa,  mult  milostivă  Stăpână,  adaugă  şi  aceasta  lângă  celelalte  faceri  de  bine 
ale  tale.  Ca  totdeauna  şi  neîncetat  propovăduind  milele  şi  minunile  tale,  să  te  slăvim  pe 
tine,  pe  Dumnezeu  cel  ce  S-a  născut  din  tine,  pe  Cel  fără  de  început  al  lui  Părinte,  cum  şi 

444 


pe  Preasfântul  şi  bunul  şi  de  viaţă  făcătorul  Duh,  în  vecii  vecilor.  Amin  (22,  Minunile 
Maicii  Domnului,  Neamţ,  ediţia  1924  şi  1990). 


MINUNEA  351  -  Icoana  Maicii  Domnului  dată  pe  apă  nu  s-a  stricat 

Odinioară,  luptătorii  împotriva  sfintelor  icoane,  au  aruncat  icoana  Preasfintei 
Născătoarei  de  Dumnezeu  şi  pururea  Fecioarei  Măria,  pe  apă,  în  iazărul  Azurului.  Acolo, 
în  acea  mare  adâncime,  a  zăcut  icoana  Preasfinţiei  sale.  După  aceea,  singură  a  ieşit 
deasupra  apei  şi  cu  nimic  nu  a  fost  vătămată  de  această  îndelungată  şedere  în  apă. 
Această  sfântă  icoană  s-a  păstrat  în  mănăstirea  Amasiei  (243,  Minunile  Maicii  Domnului 
400,  de  profesor  Dumitru  Stănescu,  ediţia  1925). 


MINUNEA  352  -  Cel  care  a  lovit  în  sfânta  icoană,  s-a  prăbuşit  la  pământ  şi 

a  murit 

In  ţara  franţuzească,  într-un  loc  care  se  chema  Dolis,  este  chipul  Precistei 
făcut  din  piatră.  Acest  chip  afiându-1  doi  brabanţieni,  au  râs  de  dânsul.  Unul  dintr-înşii 
luând  o  piatră,  a  aruncat  în  cinstitul  chip  şi  1-a  lovit  cu  putere.  în  acea  clipă,  din  cauza 
loviturii,  s-a  rupt  mâna  (cea  de  piatră)  a  Pruncului  Hristos  şi  a  căzut  la  pământ.  In  acea 
vreme  a  curs  sânge  din  umărul  Pruncului  lisus  ca  dintr-un  mădular  viu.  Brabanţianul 
acela  care  1-a  lovit  cu  piatra,  s-a  prăbuşit  la  pământ  şi  a  murit.  Celălalt  vrând  să  ridice  pe 

cel  ce  murea  şi  să-i  dea  ajutor  a  năvălit  duhul  rău  asupra  lui,  1-a  torturat  groaznic  şi  a 
doua  zi  a  murit  şi  el.  Pentru  necredinţa,  răutatea  şi  profanarea  celor  Sfmte,  amândoi 
brabanţienii  s-au  cufundat  de  duhul  rău  în  iad  (379,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  353  -  O  icoană  a  Maicii  Domnului  fiind  lovită,  a  curs  sânge,  cu 

care  mulţi  bolnavi  s-au  vindecat 

/ 

In  Savavdia  era  o  cetate  care  se  chema  Montani.  In  acea  cetate  era  o  icoană 
făcătoare  de  minuni,  a  Preasfmtei  Născătoarei  de  Dumnezeu  şi  pururea  Fecioarei  Măria. 
Un  tâlhar  s-a  încumetat  de  a  lovit-o  cu  sabia.  Atunci  îndată  a  început  a  curge  sânge  din 
acel  loc  unde  a  fost  lovită.  Cu  acel  sânge  curs  din  sfânta  icoană,  mulţi  bolnavi  s-au 
tămăduit  de  bolile  lor.  Aflând  despre  acele  minuni,  Emanoil,  domnul  acelor  ţinuturi,  s-a 
dus  la  acea  biserică  şi  s-a  rugat  Preacuratei  Maici,  înaintea  acelei  icoane  făcătoare  de 
minuni  (246,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  354  -  Maica  Precistă  salvează  din  pierzare  pe  fiul  mamei 

credincioase 


Intr-0  cetate  care  se  chema  Hispal,  era  o  icoană  a  Maicii  pururea  Fecioarei 
Măria.  înaintea  acelei  icoane  sfinte  s-a  rugat  o  femeie,  ca  să  izbăvească  pe  un  fecior  al  ei 
din  mare  primejdie  şi  din  moarte,  întrucât  căzuse  într-un  cuptor  înfocat.  Maica  Precista  i- 
a  ascultat  rugăciunea  ei.  îndată  s-a  rugat  Fiului  ei  iubit,  apoi,  intrând  în  foc,  1-a  ţinut  viu  şi 
nevătămat  şi  aşa  teafăr  1-a  dat  mamei  sale  (245,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  355  -  Femeia,  călcându-şi  făgăduinţa,  şi-a  reluat  boala 

La  icoana  Preasfmtei  Născătoarei  de  Dumnezeu  din  Montani,  s-a  făcut  şi 
această  minune:  Odinioară,  a  venit  o  femeie  bolnavă,  care  a  făgăduit  că-şi  va  da  hainele 
sale  cele  scumpe  Maicii  Domnului,  dacă  va  scăpa  de  boală.  Făcându-se  sănătoasă,  i-a 
părut  rău  de  hainele  sale  şi  nu  şi-a  împlinit  făgăduinţa  făcută.  Atunci,  cu  rânduiala  lui 
Dumnezeu,  întorcându-i-se  femeii  hainele  ei,  i  s-a  întors  şi  boala  pe  care  o  avea  (247, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  356  -  Icoana  Maicii  Domnului  ascunsă  într-un  chiparos,  s-a 

arătat  oamenilor  înconjurată  de  lumină 


în  cetatea  Smirnei  era  un  pom  de  chiparos,  în  care  nu  se  ştie  de  cine,  în 
vremurile  de  demult,  era  ascunsă  o  icoană  a  Maicii  Precistei.  După  foarte  mulţi  ani, 
singur  chipul  Precistei  s-a  arătat  oamenilor,  într-o  lumină  nespus  de  frumoasă,  asemenea 
luminii  mai  multor  lumânări.  Un  om  văzând  acea  lumină,  a  aflat  în  chiparos  icoana 
Precistei  ascunsă.  Mai  târziu,  în  acel  loc  s-a  ridicat  o  biserică  în  cinstea  Preacuratei 
Fecioare  Măria  (248,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  357  -  Prin  rugăciuni  la  icoana  Mântuitorului  Hristos  şi  a 

Maicii  Sale,  si-a  redobândit  sănătatea 

Un  ostaş,  anume  Ştefan  Armeanul,  s-a  văzut  cuprins  de  o  boală  grea.  Acea 
boală  îl  îngrijora  foarte  mult.  Vrând  să  scape  cu  orice  preţ  de  ea,  se  încredinţă  Sfântului 
Mucenic  şi  Mărturisitor  Ştefan,  rugându-se  lui  să-1  tămăduiască.  Sfântul  Arhidiacon,  i-a 
zis:  să  se  închine  înaintea  icoanei  Domnului  nostru  lisus  Hristos  şi  a  Preacuratei  Maicii 
Sale  şi  va  redobândi  cererea.  Făcând  aşa.  Ştefan  Armeanul  s-a  însănătoşit  (249,  Minunile 
Maicii  Domnului  400,  de  profesor  Dumitru  Stănescu,  ediţia  1925). 

MINUNEA  358  -  Sfânta  icoană  a  Maicii  Domnului  1-a  făcut  cunoscut 

oamenilor  pe  Sfântul  Alexie 


Sfântul  Alexie,  omul  lui  Dumnezeu,  s-a  dus  din  Roma,  de  unde  locuia, 
departe,  în  cetatea  Edesei,  vrând  cu  orice  preţ  a  se  tăinui  de  oameni  şi  a  scăpa  de  slava 
deşartă  a  lumii.  Acolo,  în  Edesa,  a  locuit  în  apropiere  de  biserica  Preasfmtei  Născătoarei 
de  Dumnezeu,  timp  de  17  ani  şi  s-a  făcut  iubit  de  Dumnezeu.  După  aceasta  s-a  făcut 
despre  dânsul  descoperire  eclesiarhului,  pentru  că  acesta  a  văzut  în  vedenie  icoana 
Preasfmtei  Născătoarei  de  Dumnezeu,  grăind  către  dânsul:  ,  Adu  în  biserica  mea  pe  omul 
lui  Dumnezeu  fiindcă  este  vrednic  de  cereasca  împărăţie;  căci  rugăciunea  lui  se  suie  ca 
nişte  tămâie  cu  bun  miros  înaintea  lui  Dumnezeu  şi  precum  stă  coroana  pe  capul 
împărătesc,  aşa  se  odihneşte  peste  dânsul  Duhul  Sfânt".  Eclesiarhul  căutând  după  vedenia 
aceea  pe  un  om  ca  acela  şi  neaflându-1,  s-a  întors  spre  icoana  Născătoarei  de  Dumnezeu, 
rugând-o  să-i  arate  pe  omul  lui  Dumnezeu.  Şi  a  auzit  iarăşi  în  vedenie,  cuvânt  de  la 
Preasfânta  Născătoare  de  Dumnezeu  zicând:  „Săracul  cel  ce  şade  în  pridvor  la  uşa 
bisericii,  acela  este  omul  bisericii,  acela  este  omul  lui  Dumnezeu".  Aflându-1  eclesiarhul, 
1-a  dus  în  biserică,  ca  într-însa  să  rămână. 

Atunci  aflând  mulţi  de  viaţa  lui  cea  sfântă,  au  început  a-1  cinsti.  Dar  Sfântul 
Alexie  fugind  de  slava  şi  cinstea  lumească,  s-a  dus  din  cetatea  Edesa,  fară  să  ştie  nimeni. 
Mergând  la  limanul  mării,  a  aflat  o  corabie  mergând  spre  CiHcia;  s-a  suit  în  ea,  zicându-şi 
în  sine:  „Mă  voi  duce  în  cetatea  Ciliciei,  unde  nimeni  nu  mă  ştie,  şi  voi  rămâne  acolo,  în 
biserica  Sfântului  Apostol  Pavel".  Corabia  plutind  pe  mare,  prin  purtarea  de  grijă  a  lui 
Dumnezeu,  s-a  făcut  o  furtună  mare,  care  a  îndreptat  corabia  spre  Roma  unde  a  şi  ajuns. 
Sfântul  Alexie,  ieşind  din  corabie,  şi-a  zis  în  sine:  „Viu  este  Domnul  Dumnezeul  meu,  nu 
voi  îngreuia  pe  nimeni,  ci  mă  voi  duce  la  casa  tatălui  meu,  şi  voi  petrece  ca  un 
necunoscut".  înfaţişându-se  tatălui  său  ca  un  sărac,  nu  1-a  recunoscut,  rugându-1  să-i  facă 

o  colibă  la  poarta  casei  lui.  El  i-a  împlinit  dorinţa  şi  în  această  colibă  a  petrecut,  în  mare 
nevoinţă  şi  smerenie,  până  la  sfârşitul  vieţii  lui  (Vieţile  Sfinţilor  17  Martie  de  lorgu 
Dumitrescu,  ediţia  1905). 


MINUNEA  359  -  Un  credincios  află  icoana  Maicii  Precista  în  locul  în  care 

i-a  fost  vestit 

In  ţara  Spaniei,  Simon  Roban  a  aflat  într-o  râpă  icoana  Maicii  Precistei. 
Arătându-i-se  în  vis,  1-a  îndemnat  să  meargă,  să  ia  chipul  ei  de  acolo,  din  acea  râpă  (253, 
Minunile  Maicii  Domnului  400,  de  profesor  Dumitru  Stănescu,  ediţia  1925). 


MINUNEA  360  -  Icoana  Maicii  Precistei  se  arăta:  galbenă,  neagră  şi 

luminoasă 

In  vremurile  de  demult  a  fost  o  icoană  a  Maicii  Precistei,  în  vestita  cetate  a 
Romei  creştinate.  Acea  minunată  icoană  a  Maicii  Precistei,  în  vremea  patimilor  lui 
Hristos  şi  în  Vinerea  Mare,  de  dimineaţă  până  la  al  nouălea  ceas,  îngălbenea.  După  aceea 
se  înnegrea  şi  faţa  ei  se  făcea  ca  a  unui  mort,  până  în  ziua  de  Paşti.  In  ziua  de  Paşti,  faţa 
icoanei  se  lumina  minunat  şi  era  foarte  veselă.  Aceste  trei  minunate  schimbări  ale  feţei 
sfintei  icoane  arată  prin  câte  greutăţi  trec  drept-credincioşii  creştini,  până  se  învrednicesc 

a  intra  în  împărăţia  Cerurilor  (254,  Minunile  Maicii  Domnului  400,  de  profesor  Dumitru 
Stănescu,  ediţia  1925). 


MINUNEA  361  -  Icoana  Maicii  Precistei  s-a  arătat  luminând  într-un  copac 

In  ţinutul  Slominului  din  ţara  Lidviei,  este  un  loc  care  se  cheamă  Jirovig,  de 
la  jirul  care  se  face  în  acei  codri,  pe  care  îl  mănâncă  fiarele  sălbatice.  Prin  acei  codri,  nişte 
păstori  păscându-şi  dobitoacele,  au  văzut  un  copac  care  ardea  cu  o  lumină  mare  ca  un 
mare  foc.  Mergând  acolo,  au  aflat  icoana  Maicii  Precistei,  stând  acolo  sus  în  copac.  Din 
icoana  aceea  minunată  ieşeau  raze  ca  din  soare.  Păstorii,  luând-o  de  acolo  din  copac,  au 
dus-o  la  domnul  lor,  ce-1  chema  Alexandru  Soltan  comornicul  (executor  judecătoresc)  al 
Lidviei  (255,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  362  -  Icoana  Maicii  Precistei  nu  s-a  ars  în  foc 

Biserica  Jiroviciului,  care  s-a  zidit  prima  dată,  după  mai  multă  vreme  s-a  ars 
în  foc.  Durerea  creştinilor  a  fost  foarte  mare.  Icoana  Preasfintei  Născătoarei  de 
Dumnezeu  şi  pururea  Fecioarei  Măria  a  rămas  întreagă  în  mijlocul  acelui  foc.  Nimic  nu  s- 
a  stricat  dintr-însa.  După  aceea  a  mers  singură  într-o  piatră,  care  este  la  jumătatea 
muntelui,  unde  era  zidită  o  biserică.  In  vremea  când  icoana  a  ieşit  din  acea  biserică  care 

ardea,  nici  un  om  nu  a  văzut-o  pe  ea  plecând  (256,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  363  -  Icoana  Maicii  Precistei  răspândea  în  jum-i  raze  ca  de 

soare 

Dacă  a  ars  biserica  cea  dintâi  a  Jiroviciului,  după  câteva  zile,  copiii  ieşind  de 
la  şcoală  se  duceau  să  se  joace  în  acel  loc,  unde  fusese  biserica,  iar  alţii  dintre  ei  umblau 
pe  munte.  Pe  când  umblau  ei  pe  aici,  au  văzut  de  departe  o  fecioară  îmbrăcată  în  veşminte 
strălucitoare,  care  răspândea  în  jurul  ei  raze  ca  soarele.  Copiii  au  alergat  şi  au  spus 
Preotului  bisericii  despre  acest  lucru.  Când  Preoţii  au  mers  la  acel  loc,  n-au  văzut  acolo 
nici  o  fecioară,  ci  numai  o  lumină  strălucind  înaintea  icoanei  Preacuratei  Fecioare.  Mai 
apoi  Preoţii  au  venit  cu  mulţime  de  popor  ca  să  ridice  sfânta  icoană,  dar  când  s-au 
apropiat  mai  mult,  lumina  a  dispărut  şi  icoana  a  rămas  singură.  Luând-o  de  acolo  au  pus- 
o  mai  întâi  într-o  casă,  şi  apoi  au  dus-o  într-o  biserică  de  lemn  (257,  Minunile  Maicii 
Domnului  400,  de  profesor  Dumitru  Stănescu,  ediţia  1925). 

MINUNEA  364  -  Un  om  a  văzut  ieşind  lumină  de  la  sfânta  icoană  a  Maicii 

Precistei  şi  a  auzit  cântare  îngerească 


Mihai  Panamar,  deşteptându-se  într-o  noapte,  a  auzit  în  biserică  o  cântare 
foarte  frumoasă.  Sculându-se  şi  mergând  în  biserică,  n-a  văzut  pe  nimeni  aici,  ci  numai  o 
lumină  mare  ieşind  de  la  icoana  Maicii  Precistei  şi  se  auzea  încă  acea  cântare  foarte 
frumoasă.  Mihai  a  spus  acest  lucru  episcopului  Vasile  din  Măgura,  care  a  zis  că  acea 
cântare  a  fost  îngerească,  iar  acea  lumină  a  fost  lumină  cerească  (258,  Minunile  Maicii 
Domnului  400,  de  profesor  Dumitru  Stănescu,  ediţia  1925). 


MINUNEA  365  -  Tătarii  care  au  rănit  icoana  Maicii  Precistei  au  fost 

pedepsiţi  pe  loc 

Este  în  ţara  rusească  o  cetate  care  se  cheamă  Măgura,  numită  astfel  pentru 
măgura  pe  care  este  zidită  cetatea.  In  această  cetate  este  o  icoană  a  Precistei,  în  care  se 
află  găuri.  O  gaură  este  în  umărul  stâng  făcută  de  o  sabie  tătărească,  altă  gaură  în  mâna 
cea  dreaptă,  făcută  de  săgeata  unui  alt  tătar.  Tătarul  care  a  rănit  sfânta  icoană  cu  săgeata, 
pentru  păcatul  acesta,  a  orbit,  iar  celorlalţi  necredincioşi  H  s-au  sucit  capetele  cu  gât  cu  tot 
(214,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  366  -  Un  arab  săgetând  icoana  Maicii  Precista,  a  picurat  sânge 

din  ea.  Pedepsit  cu  moartea. 

In  ostrovul  Ciprului  a  fost  pe  vremuri  o  icoană  a  Preasfmtei  Născătoarei  de 
Dumnezeu  şi  pururea  Fecioarei  Măria.  Deasupra  porţii  de  la  intrarea  în  curtea  acelei 
biserici  era  icoana  Maicii  Preacurate,  şezând  în  scaun  şi  ţinând  pe  Hristos  ca  Prunc,  pe 
genunchii  ei.  Deoparte  şi  de  alta  se  aflau  zugrăviţi  doi  îngeri.  Intr-una  din  zile  trecând  pe 
acolo  un  arab,  a  săgetat  icoana  Maicii  Precistei.  Atunci  îndată  a  ieşit  sânge  şi  pica  pe 
pământ.  Arabul  văzând  lucrul  acesta,  s-a  înspăimântat  groaznic  şi  a  fugit  spre  casă.  însă 
n-a  putut  ajunge,  căci  a  murit  pe  cale  (260,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  367  -  Icoane  ale  Maicii  Domnului  au  lăcrimat 

In  Rusia  cea  mică,  în  cetatea  Trezvovlei,  în  biserica  grecească,  icoana  Maicii 
Preacurate  a  plâns  câteva  săptămâni,  curgând  lacrimi  din  amândoi  ochii.  Preoţii  văzând 
această  minune,  care  a  mişcat  şi  umplut  de  mirare  pe  multă  lume,  au  pus  un  vas  curat 
dedesubt,  în  care  se  adunau  lacrimile  care  curgeau  din  ochii  Maicii  Domnului.  Această 
minune  a  durat  mai  multe  săptămâni,  în  anul  1673,  în  zilele  lui  loan  Cazimir,  craiul  leşesc 
(264,  Minunile  Maicii  Domnului  400,  de  profesor  Dumitru  Stănescu,  ediţia  1925). 

O  astfel  de  minune  s-a  făcut  şi  cu  icoana  Maicii  Domnului  de  la  Mănăstirea 
Nicula,  din  Transilvania,  ţinutul  Dejului,  şi  de  la  Mănăstirea  Socola  din  Iaşi  şi  cu  alte 
sfmte  icoane.  In  cetatea  Pescov,  din  ţinuturile  Moscovei,  lângă  apa  Mirojiei  în  locaşul 

Atotmilostivului  Mântuitor,  icoana  Preacuratei  Fecioare  a  plâns,  vărsând  lacrimi  pârâu 
din  amândoi  ochii.  Acesta  a  fost  semnul  că  Preasfânta  Născătoare  de  Dumnezeu  se  roagă 
Celui  Atotputernic  pentru  oameni,  cu  lacrimi  (269,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  368  -  Chipul  Domnului  lisus  Hristos  şi  al  Maicii  Lui  închipuit 

pe  o  piatră  scumpă 

In  Roma  era  o  biserică  care  se  numea  a  Sfintei  Măria.  Acolo  se  aduna  multă 
lume  şi  se  folosea.  In  pridvorul  acestei  biserici,  Sismah  Patrichie  ospăta  pe  săraci.  Mai 
târziu,  el  a  fost  omorât  de  ereticul  Teodoric.  După  ce  a  murit,  doamna  lui  fiind  văduvă, 
deasemeni  hrănea  pe  săraci,  mâncând  şi  ea  împreună  cu  dânşii.  în  acea  vreme,  a  văzut  în 
acel  pridvor  o  piatră  scumpă  de  safir,  în  care  era  zugrăvit  chipul  Preacuratei  Fecioare 
Măria,  cu  Pruncul  Hristos  în  braţe.  Ea  văzând  acel  chip  al  Preacuratei,  1-a  dus  şi  1-a  arătat 
lui  loan,  papa  Romei.  In  acel  timp,  toate  clopotele  din  oraş  au  sunat,  fară  să  le  tragă 
cineva  (266,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  369  -  Credinţa  şi  rugăciunea  Preotului  evlavios  a  înviat  pe  cel 

mort 


In  ţinutul  Valeriei,  din  Franţa,  era  un  Preot  evlavios  cu  numele  Severin,  care 
slujea  la  biserica  Preasfintei  Născătoarei  de  Dumnezeu.  Pentru  credincioşia  şi  faptele  sale 
cele  bune,  a  dobândit  de  la  Dumnezeu  şi  Maica  Precista,  darul  facerii  de  minuni,  chiar  de 
a  învia  şi  morţi. 

Un  om  bolnav,  din  parohia  sa,  a  trimis  să  vină  la  dânsul  cât  mai  curând,  să-1 
spovedească  şi  să  se  roage  lui  Dumnezeu,  ca  să-i  primească  sufletul  lui  în  cer.  Preotul  1-a 
întors  înapoi,  spunându-i  că  va  veni  şi  el  în  urmă.  După  ce  a  mai  zăbovit  câtva  timp  pe  la 
biserică,  a  plecat  şi  el  la  acel  bolnav.  Cum  mergea  grăbit,  1-a  întâmpinat  un  parohian,  care 
i-a  vestit  că  a  murit  acel  bolnav.  Mergând  el  mai  înainte,  l-au  întâmpinat,  rând  pe  rând  şi 
alţi  parohieni,  spunându-i  acelaşi  lucru.  Fiind  încredinţat  astfel,  de  moartea  bolnavului,  s- 
a  înspăimântat  groaznic,  s-a  aruncat  cu  faţa  la  pământ  şi  a  plâns  cu  amar,  învinuindu-se 
pe  sine  de  moartea  aceluia.  în  acel  timp,  în  care  el  se  ruga  cu  mare  smerenie  şi 
credincioşie,  a  înviat  mortul  din  morţi.  Oamenii  l-au  întrebat  cu  deamănuntul:  unde  a  fost 
după  ce  a  murit  şi  cum  a  înviat?  El  le-a  răspuns:  „După  ce  sufletul  meu  a  ieşit  din  trup,  au 
apărut  în  faţa  mea  nişte  arapi,  groaznic  de  urâţi,  care  slobozeau  foc  din  nări.  Ei  m-au  luat 
şi  m-au  dus  prin  nişte  locuri  întunecoase. 

„După  aceea  -  continuă  el  -  a  venit  la  mine  un  tânăr  luminat  şi  a  poruncit  cu 
glas  puternic,  acelora  care  mă  ţineau  şi  mă  trăgeau  în  adânc:  „Duceţi-1  în  trup,  căci 
Preotul  Severin  plânge  după  dânsul  şi  se  învinuieşte  de  moartea  lui".  Arapii  aceia 
neputând  să  mă  reţină,  m-au  dus  în  trup  şi  iată,  cu  ajutorul  lui  Dumnezeu  sunt  iarăşi  viu" 
(276,  Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  370  -  Icoana  Maicii  Domnului  izbăveşte  pe  tătari  de 

vătămarea  balaurilor 


în  ţara  tătărască,  în  cetatea  Crâm,  este  o  râpă  în  care,  în  vremurile  cele  de 
demult,  erau  balauri  care  vătămau  de  moarte  pe  oameni  şi  pe  dobitoace.  De  aceea  au  fugit 
de  acolo  toţi  oamenii  şi  au  lăsat  locul  pustiu,  iar  grecii  şi  francezii,  care  locuiau  în  acea 
vreme  acolo,  au  început  a  se  ruga  Precistei  să-i  izbăvească  de  acel  balaur.  Intr-o  noapte, 
au  văzut  într-o  stâncă,  din  apropierea  gropii,  o  lumină  mare.  Mergând  acolo,  au  aflat 
sfânta  icoană  a  Precistei.  Lumina  ardea  înaintea  sfintei  icoane,  iar  dedesubtul  ei  zăcea 
balaurul  mort  şi  umflat  pe  care,  luându-1,  l-au  tăiat  şi  l-au  ars,  aducând  mare  mulţumire 
Preacuratei,  pentru  că  i-a  scăpat  de  vătămarea  acelui  balaur  grozav.  După  aceea,  locuitorii 
acelor  ţinuturi  veneau  la  sfânta  icoană  şi  înălţau  rugăciuni.  Văzând  şi  hanul  tătarilor 
minunile  care  se  făceau  aici,  a  mers  şi  el  şi  s-a  rugat  Maicii  Preacurate  înaintea  icoanei 
sale,  să-i  ajute  lui  la  războiul  care  îl  avea  de  purtat  atunci,  cu  mai  multe  popoare.  El  s-a 
făgăduit  că-i  va  aduce  daruri  multe,  dacă  îl  va  ajuta  în  nevoia  lui,  care  lucru  1-a  şi  făcut. 
Căci  întorcându-se  acasă  cu  izbândă,  a  cumpărat  ceară  şi  a  făcut  lumânări,  pe  care  le-a 
dus  la  acea  icoană,  cât  era  de  ajuns  să  ardă  un  an  întreg.  După  aceea,  hanul  a  adus  în 
fiecare  an  acest  dar,  cât  a  trăit,  urmându-i  exemplul,  fiii,  nepoţii  şi  strănepoţii  lui  (201, 
Minunile  Maicii  Domnului  400,  de  profesor  Dumitru  Stănescu,  ediţia  1925). 

MINUNEA  371  -  împăratul  Teofil  iconoclastul,  sărutând  icoana  Maicii 

Domnului,  primeşte  vindecare  şi  iertare 

Teofil,  ajungând  împărat,  a  depăşit  pe  toţi  înaintaşii  săi  în  nebunia  şi  ura 
împotriva  sfintelor  icoane.  El  a  condamnat  la  osânde  şi  pedepse  groaznice  pe  mulţi  dintre 
Sfinţii  Părinţi.  După  ce  şi-a  săturat  cruzimea  timp  de  doisprezece  ani,  s-a  îmbolnăvit  de 
boală  grea;  când  era  aproape  de  moarte,  îşi  deschidea  atât  de  mult  gura,  încât  i  se  puteau 
vedea  măruntaiele.  împărăteasa  Teodora  era  foarte  întristată  din  pricina  aceasta.  Copleşită 
de  durere,  a  adormit  şi  a  văzut  în  vis  pe  Preacurata  Născătoare  de  Dumnezeu  cu  Pruncul 
cel  mai  înainte  de  veci  în  braţe,  înconjurată  de  îngeri  strălucitori,  care  loveau  şi  îşi  băteau 
joc  de  Teofil,  bărbatul  ei.  Când  s-a  sculat  din  somn,  şi-a  venit  puţin  în  simţire  şi  a  strigat: 
„Vai  de  mine,  ticălosul!  Sunt  bătut  din  pricina  sfintelor  icoane!".  îndată  împărăteasa  a 
pus  la  căpătâiul  lui  icoana  Născătoarei  de  Dumnezeu  şi  s-a  rugat  Ei  cu  lacrimi.  Iar  Teofil, 
deşi  era  grozav  de  bolnav,  văzând  pe  unul  din  cei  ce  şedeau  în  jurul  lui  că  poartă 
engolipion,  i  1-a  smuls  şi  1-a  sărutat.  Şi  îndată  gura  lui,  care  scrâşnea  împotriva  icoanelor, 
şi  neruşinatul  lui  gâtlej,  care  stătea  deschis,  au  venit  la  starea  lor  firească  de  mai  înainte,  i 
s-au  potolit  necontenitele  dureri  şi  chinuri  şi  a  adormit,  mărturisind  că  bun  lucru  este  a 
cinsti  şi  a  ne  închina  sfintelor  icoane.  împărăteasa  scoţând  din  lăzile  ei  cinstitele  şi 
sfintele  icoane,  1-a  făcut  pe  Teofil  să  le  sărute  şi  să  le  cinstească  din  tot  sufletul.  După 
puţină  vreme,  Teofil  a  murit. 

Teodora  a  chemat  pe  toţi  cei  din  surghiun,  a  dat  drumul  celor  din  închisori  şi 
a  poruncit  să  se  trăiască  în  libertate.  A  izgonit  de  pe  scaunul  patriarhal  pe  loan,  numit  şi 
lanis,  care  era  mai  mult  căpetenie  vrăjitorilor  şi  a  demonilor,  decât  căpetenia  creştinilor. 
Pe  scaunul  patriarhal  s-a  suit  mărturisitorul  lui  Hristos,  Metodic,  care  pătimise  multe  mai 
înainte  şi  în  groapă  de  viu  fusese  îngropat. 

După  aceea,  adunându-se  Sfinţii  Părinţi  Mărturisitori  la  împărăteasa  Teodora, 
ca  una  ce  era  evlavioasă  şi  iubitoare  de  Dumnezeu,  scoţându-şi  icoana  Preasfintei 
Născătoarei  de  Dumnezeu  ce-i  atâma  la  gât  şi  în  văzul  tuturor  sărutând-o,  a  rostit:  „Să  fie 
anatema  toţi  cei  care  nu  se  închină  şi  nu  sărută  icoanele,  nu  ca  pe  Dumnezeu,  ci  ca  pe 
nişte  chipuri  ale  acelora  care  au  iubit  pe  Dumnezeu!". 

Apoi  împărăteasa  a  rugat  pe  toţi  Sfinţii  Părinţi  să  facă  rugăciuni  pentru 
iertarea  bărbatului  ei,  Teofil.  Ei  au  fost  înduplecaţi  din  pricina  credinţei  ei,  cu  toate  că  la 
început  nu  voiau.  Atunci  Sfântul  Metodic  a  adunat  poporul,  tot  clerul  şi  pe  Arhierei  în 
marea  biserică  a  lui  Dumnezeu,  şi  cu  toţii  au  făcut  rugăciuni  către  Dumnezeu  pentru 
Teofil  toată  noaptea,  rugându-se  cu  toţii  cu  lacrimi  şi  cu  încordată  şi  stăruitoare  rugă.  Aşa 
au  făcut  tot  timpul  celei  dintâi  săptămâni  a  Postului  Mare.  Acelaşi  lucru  1-a  făcut  şi 
împărăteasa  Teodora,  împreună  cu  femeile  şi  cu  celălalt  popor. 

în  timp  ce  făceau  aceste  rugăciuni,  vineri  pe  la  revărsatul  zorilor,  împărăteasa 
a  adormit  şi  i  se  părea  că  se  găseşte  la  picioarele  Crucii  şi  că  treceau  pe  cale,  cu  mult 
zgomot,  nişte  oameni  care  duceau  felurite  unelte  de  chin.  In  mijlocul  lor  era  dus  legat  cu 
mâinile  la  spate  şi  împăratul  Teofil.  Când  1-a  văzut,  a  mers  şi  ea  după  cei  ce-1  duceau  pe 
Teofil.  Ajungând  la  poarta  cea  de  aramă,  a  văzut  un  bărbat  strălucitor  la  faţă,  care  stătea 
înaintea  icoanei  lui  Hristos.  Teofil  s-a  oprit  înaintea  lui.  împărăteasa  s-a  atins  de 
picioarele  acelui  bărbat  şi  se  ruga  pentru  împărat.  Dar  numai  ce  a  deschis  Teodora  gura, 
că  acel  bărbat  i-a  şi  zis:  „Femeie,  mare  este  credinţa  ta!  Află  că  pentru  lacrimile  şi  pentru 
credinţa  ta,  încă  şi  pentru  rugile  şi  rugăminţile  robilor  mei  şi  ale  preoţilor  mei,  iert  pe 
Teofil,  bărbatul  tău!".  După  aceea  a  spus  şi  celor  ce-1  duceau  pe  Teofil:  „Dezlegaţi-1  şi 
daţi-1  femeii  lui!".  împărăteasa  1-a  luat  şi  a  plecat  bucurându-se  şi  veseUndu-se.  Şi  îndată 
s-a  trezit  din  somn.  Acestea  a  văzut  împărăteasa  Teodora,  spre  încredinţarea  iertării 
dăruită  lui  Teofil,  bărbatul  ei  (Triod,  Dea.  Ort.). 

MINUNEA  372  -  O  femeie  oarbă,  închinându-se  icoanei  Maicii 

Domnului,  a  dobândit  vederea 


Intr-0  cetate  care  se  chema  Avela  (în  Macedonia),  este  făcută  din  pământ 
(potrivit  dispoziţiei  dată  de  turci)  o  biserică  a  Sfinţilor  Mucenici,  Vichentie,  Savin  şi 
Hristichit.  In  acea  biserică  se  afla  o  icoană  făcătoare  de  minuni,  a  Maicii  Domnului.  La 
acea  icoană  a  mers  odinioară  o  femeie  oarbă  care,  rugându-se,  a  făcut  făgăduinţe  bune 
Maicii  Preacurate  şi  a  sărutat  icoana  Sfinţiei  sale.  După  această  rugăciune.  Maica  Precista 
i-a  dăruit,  pe  loc,  vederea  ochilor  ei  (238,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  373  -  Mântuitorul  Hristos  îndeamnă  pe  un  credincios  a  căuta 

icoana  Preacuratei  Sale  Maici 

Odinioară,  o  icoană  a  Preasfintei  Născătoarei  de  Dumnezeu,  care  a  fost 
zugrăvită  de  Sfântul  Evanghelist  Luca,  prin  voia  şi  rânduiala  lui  Dumnezeu,  a  fost  adusă 
în  Roma,  şi  ascunsă  în  tumul  bisericii  Sfintei  Muceniţe  Agata.  In  acea  vreme  trăiau  în 
Roma  trei  fraţi  drept-credincioşi  şi  temători  de  Dumnezeu,  care  se  numeau:  Timbul, 
Şerbul  si  Gherbul.  Unuia  din  acei  fraţi,  si  anume  lui  Timbul,  i  s-a  arătat  Mântuitorul 
Hristos  şi  i-a  poruncit  să  caute  în  Roma  icoana  Preacuratei  Sale  Maici  şi  să  o  aşeze  în 
biserica  care  se  afla  aproape  de  locuinţa  lor.  Auzind  aceasta,  Timbul  s-a  sârguit  cu  mare 
râvnă  şi  a  împlinit  porunca  lui  Hristos.  Pentru  aceea  li  s-a  dăruit  celor  trei  fraţi  a  vieţui 

nedespărţiţi  de  acea  biserică,  până  la  sfârşitul  vieţii  lor  (267,  Minunile  Maicii  Domnului 
400,  de  profesor  Dumitru  Stănescu,  ediţia  1925). 


MINUNEA  374  -  O  icoană  a  Maicii  Domnului  strălucea  ca  un  stâlp  de  foc 

In  împrejurimile  Moscovei,  lângă  apa  Volgăi,  la  şapte  mile  (12,96  km)  de  la 
laroslov,  Trifan,  Arhiepiscopul  Rostovului,  a  văzut  odinioară  un  stâlp  de  foc,  înalt  până  la 
cer.  Apropiindu-se  de  acel  loc,  a  aflat  acolo  o  icoană  a  Preasfintei  Născătoarei  de 
Dumnezeu.  El  a  zidit  acolo  o  mănăstire  care  s-a  chemat  Polca,  unde  a  aşezat  icoana 
Preacuratei,  care  şi  acum  se  află  acolo  (270,  Minunile  Maicii  Domnului  400,  de  profesor 
Dumitru  Stănescu,  ediţia  1925). 


MINUNEA  375  -  Dorind  să  zugrăvească  chipul  Maicii  Domnului,  s-a 

făcut  de  mână  îngerească 

In  ţara  Litviei  era  un  zugrav  vestit  care  se  făgăduise  Maicii  Precistei  că-i  va 
zugrăvi  chipul  întocmai  aşa  precum  este  cel  de  la  Ceastochowa,  şi  să-1  pună  într-o 
biserică.  începând  lucru  şi  grijindu-se  cu  anevoinţă  de  terminarea  lui,  se  întrista  şi  se 
frământa  foarte  mult,  căci  nu  putea  să-şi  îndeplinească  făgăduinţa  sa,  şi  să  termine  lucrul 
început.  într-o  zi  venind  acasă,  a  intrat  în  cămara  unde  se  aflau  vopselele  şi  cele  necesare 
meşteşugului  său.  Privind,  a  văzut  zugrăvit  foarte  frumos  pe  o  tavă  chipul  Maicii 

Precistei,  şi  dinaintea  chipului  sfânt  era  o  lumină  aprinsă,  apoi  a  auzit  un  glas,  zicându-i 
„Dorinţa  ta  ce  ai  avut,  ca  să  cinsteşti  pe  Maica  lui  Dumnezeu,  am  împlinit.  Pentru  aceea, 
chipul  ei  pe  care  l-ai  poftit  cu  mare  dor  şi  te-ai  sârguit  cu  mare  nevoinţă  să-1  faci,  iată,  de 
mână  de  înger  este  zugrăvit.  Ia-1  acum  şi  pune-1  în  biserica  din  cetatea  Socoalei".  El 
auzind  acele  cuvinte,  a  luat  icoana  Maicii  Precistei  şi  a  dus-o  în  locul  care  i  s-a  poruncit, 
care  este  în  ţara  rusească,  pe  apa  Buhului.  Au  dat  acea  icoană  în  mâna  preoţilor  ruşi  şi  au 
pus-o  în  biserică  (271,  Minunile  Maicii  Domnului  400,  de  profesor  Dumitru  Stănescu, 
ediţia  1925). 


MINUNEA  376  -  Dobitoacele  necuvântătoare  se  cucernicesc  în  fata 
icoanei  Precistei,  închipuită  pe  o  piatră 

Intr-un  sat  care  se  numea  Ghidila,  din  ţara  leşească,  un  ţăran  care  se  numea 
loan  Tezie,  ara  cu  plugul  tras  de  boi,  holda  sa.  Ajungând  la  un  anumit  loc,  boii  s-au  oprit 
pe  loc  şi  au  căzut  în  genunchi,  nevrând  să  mai  meargă  înainte.  Atunci  loan  Tezie,  a  mers 
în  faţa  boilor,  vrând  să  afle  cauza  pentru  care  boii  s-au  oprit.  Căutând,  el  a  descoperit  o 
piatră  pe  care  era  închipuită  Maica  Precista,  cu  Pruncul  în  braţe.  Dându-şi  seama  că  din 
această  cauză  i  s-au  oprit  boii,  a  luat  această  piatră,  pe  care  era  chipul  Preacuratei  Maici, 
acasă,  şi  la  pus  într-o  ladă  de  haine  şi  rufe.  în  acel  moment,  icoana  aceea  sfântă  a  făcut 
atâta  lumină  încât,  el  înspăimântându-se,  a  fost  nevoit  s-o  ia  din  acel  loc  necuviincios,  şi  a 
pus-o  într-o  altă  lădiţă,  în  care  păstra  lucrurile  Sfmte.  După  ce  a  fost  închisă  aici, 
nevăzându-o  nimeni,  a  plecat  de  acolo  şi  s-a  dus  în  ţarină,  în  locul  unde  o  aflase  ţăranul. 
Văzând  aceasta,  i-au  ridicat  acolo  un  stâlp  de  piatră  în  care  a  făcut  loc  icoanei  şi  a  pus-o 
aici.  Din  acel  ceas  a  început  Preacurata  Născătoarea  de  Dumnezeu  a  face  minuni  prin 

icoana  sa  (272,  Minunile  Maicii  Domnului  400,  de  profesor  Dumitru  Stănescu,  ediţia 
1925). 


MINUNEA  377  -  în  Florenţa,  o  icoană  a  Bunei  Vestiri  a  Maicii  Domnului, 

s-a  închipuit  de  înger 

In  Florenţa  era  o  icoană  a  Bunei  Vestiri  a  Preasfmtei  Născătoarei  de 
Dumnezeu,  făcătoare  de  minuni.  Zugravul  care  a  lucrat  la  această  icoană,  a  gândit  şi  s-a 
frământat  mult,  cum  ar  putea  să  zugrăvească,  cât  mai  frumos,  chipul  şi  faţa  Preacuratei 
Fecioare  Măria.  Pentru  a  realiza  acest  lucru,  el  s-a  rugat  şi  a  închinat  lui  Dumnezeu 
această  icoană.  Drept  urmare,  pe  când  lucrul  era  deja  început,  venind  îngerul  lui 
Dumnezeu  într-o  noapte,  a  zugrăvit,  în  chip  minunat,  faţa  Preacuratei  Fecioare.  Acea 
sfântă  icoană  a  făcut  multe  minuni,  fiind  în  mare  cinste,  pentru  toţi  locuitorii  acelor 
ţinuturi  (273,  Minunile  Maicii  Domnului  400,  de  profesor  Dumitru  Stănescu,  ediţia 
1925). 

MINUNEA  378  -  Icoana  Maicii  Domnului  fiind  lovită,  a  curs  sânge 


Teofil,  împăratul  grecesc,  luptător  de  icoane,  când  a  poruncit  să  se  adune 
icoanele  de  prin  biserici,  să  le  strice  şi  să  le  ardă,  a  trimis  ostaşi  prin  toate  oraşele  ca  să 
împlinească  porunca  lui.  în  acea  vreme  era  o  văduvă  în  laturile  Niceii,  care  ţinea  în  casă 
icoana  Preacuratei  Fecioare  şi  o  cinstea,  închinându-se  la  ea.  Iar  dacă  au  venit  ostaşii 
acolo  şi  au  văzut  icoana,  unul  dintre  ostaşi  a  lovit-o  cu  arma  în  faţă,  şi  îndată  a  curs 
sânge,  ca  şi  cum  icoana  Precistei  ar  fi  fost  vie  (298,  Minunile  Maicii  Domnului  400,  de 
profesor  Dumitru  Stănescu,  ediţia  1925). 


MINUNEA  379  -  Despre  ioana  făcătoare  de  minuni  a  Preasfintei 
Născătoare  de  Dumnezeu,  numită  Odigitria 

După  înălţarea  Domnului  nostru  lisus  Hristos,  şi  după  pogorârea  Sfântului 
Duh,  trecând  multă  vreme.  Sfântul  Apostol  şi  Evanghelist  Luca,  fiind  iscusit  în 
meşteşugul  zugrăvirii  de  icoane,  a  executat  pe  lemn  chipul  Preasfintei  Născătoarei  de 
Dumnezeu  şi,  după  ce  1-a  terminat,  1-a  arătat  Preasfinţiei  sale,  fiind  încă  în  viaţă.  Ea 
văzând  icoana  care  înfăţişa  trăsăturile  feţii  sale,  şi-a  adus  aminte  de  proorocia  sa,  făcută 
mai  înainte,  „De  acum  mă  vor  ferici  toate  neamurile!"  şi  a  zis  aceasta:  „Darul  meu  să  fie 
cu  icoana  aceasta".  Cuvântul  ei,  odată  rostit  s-a  transformat  în  faptă,  pentru  că  a  început, 
cu  darul  Maicii  Domnului,  a  se  face  negrăite  minuni,  de  la  acea  sfântă  icoană.  Sfântul 
Evanghelist  Luca  a  trimis  această  icoană  lui  Teofil,  stăpânitorul  Antiohiei,  care  primise 
credinţa  în  Hristos,  către  care  a  scris  şi  Evanghelia  sa.  Acea  icoană  făcătoare  de  minuni 

era  cinstită  cu  închinăciune,  nu  numai  de  Teofîl,  ci  şi  de  toţi  creştinii  de  acolo,  care 
vieţuiau  în  dreaptă  credinţă.  Trecând  mulţi  ani  după  moartea  lui  Teofil,  acea  icoană  s-a 
adus  mai  întâi  în  Ierusalim,  apoi  în  Constantinopol.  împărăteasa  Evdochia,  soţia 
binecredinciosului  împărat  Teodosie  cel  tânăr,  fiind  venită  în  Ierusalim,  a  luat  această 
cinstită  icoană,  şi  a  trimis-o  în  dar  surorii  împăratului.  Sfintei  PuUieria,  precum  se  scrie  şi 
în  viaţa  ei.  Sfânta  Pullieria,  luând-o  cu  dragoste,  a  pus-o  în  biserica  Preasfintei 
Născătoarei  de  Dumnezeu,  care  se  numea  Vlahema,  biserică  ce  a  fost  zidită  cu  cheltuiala 
ei.  Această  sfântă  icoană,  a  fost  împodobirea  cetăţii  împărăteşti,  fiindcă  izvorau  din  ea 
multe  minuni  de  tămăduire.  După  mulţi  ani,  poporul  a  numit-o  pe  ea  Odigitria,  care  se 
tâlcuieşte:  „Povăţuitoarea  şi  ajutătoarea  de  cale".  Ea  a  fost  numită  aşa,  pentru  minunile 
care  s-au  făcut  de  la  dânsa,  şi  anume:  „Preasfânta  Născătoare  de  Dumnezeu,  arătându-se 
la  doi  orbi,  i-a  îndrumat  la  biserica  cea  din  Vlahema  unde,  închinându-se  la  Icoana  ei  cea 
făcătoare  de  minuni,  le-a  dăruit  vederea". 

Pe  timpul  domniei  lui  Iraclie,  împăratul  Bizanţului,  Cosroe,  împăratul 
perşilor,  a  văzut  că  împărăţia  bizantinilor  este  cu  totul  slăbită  în  urma  domniei 
împăratului  Foca,  tiranul.  De  aceea  a  trimis  pe  unul  din  satrapii  săi,  Saravar  cu  numele, 
cu  multe  mii  de  ostaşi  ca  să-i  supună  lui  răsăritul.  Cosroe  şi  mai  înainte  dusese  la  pieire 
ca  la  o  sută  de  mii  de  creştini.  Cucerind  satrapul  Saravar  tot  răsăritul,  a  ajuns  chiar  până 
la  Hrisopole,  numit  azi  Scutari. 

împăratul  Iraclie,  pentru  că  avea  lipsă  de  bani  în  vistieria  statului,  a  prefăcut 
vasele  sfinte  ale  bisericilor,  cu  făgăduinţă  că  va  da  înapoi  mai  multe  vase  sfinte  şi  mai 
desăvârşit  lucrate.  Iraclie  pomeşte  cu  corăbiile  prin  Marea  Neagră  şi  intră  în  ţinuturile 
Persiei,  nimiceşte  Persia,  iar  Cosroe,  împreună  cu  întreaga  sa  oaste,  este  bătut  cumplit. 
Nu  după  multă  vreme,  Sirois,  fiul  lui  Cosroe,  s-a  răsculat  împotriva  tatălui  său,  a  luat  el 
conducerea  împărăţiei,  a  omorât  pe  Cosroe,  tatăl  lui,  şi  a  făcut  pace  cu  Iraclie. 

Hagan,  conducătorul  misienilor  şi  al  sciţilor,  când  a  auzit  că  împăratul  Iraclie 
stăbate  Marea  Neagră  spre  a  se  duce  în  Persia,  a  stricat  pacea  cu  bizantinii.  A  strâns 

nenumărate  oşti  şi  a  năvălit  din  părţile  de  miazănoapte  asupra  Constantinopolului, 
scoţând  strigăte  de  hulă  împotriva  lui  Dumnezeu.  Marea  s-a  umplut  îndată  de  corăbii  şi 
uscatul  de  pedeştri  şi  călăreţi.  Patriarhul  Serghie  îndemna  poporul  Constantinopolului  să 
nu-şi  piardă  curajul,  ci  să-şi  pună  din  tot  sufletul  întreaga  nădejde  în  Dumnezeu  şi  în 
Preasfânta  lui  Maică,  Născătoarea  de  Dumnezeu.  La  fel  şi  Bonos  patriciul,  care  era  pe 
atunci  în  finntea  cetăţii,  pregătea  tot  ce  trebuia  pentru  izgonirea  vrăjmaşilor. 

„Trebuie,  spunea  el,  ca  împreună  cu  ajutorul  cel  de  sus,  să  facem  şi  noi  cele 
ce  se  cuvin".  Patriarhul,  purtând  împreună  cu  tot  poporul  Dumnezeiasca  icoană  a  Maicii 
Domnului,  mergea  împrejurul  cetăţii,  pe  deasupra  zidurilor  cetăţii,  purtând  icoana  cea 
nefacută  de  mână  a  lui  Hristos,  cinstitul  şi  de  viaţă  făcătorul  lemn  al  Crucii.  Hagan  a 
năvălit  pe  uscat  asupra  zidurilor  cetăţii  Constantinopolului  cu  o  mulţime  nenumărată  de 
ostaşi,  înarmaţi  foarte  tare,  încât  un  soldat  bizmtin  trebuia  să  lupte  cu  zece  soldaţi  sciţi. 
Dar  nebiruita  Apărătoare  a  creştinilor,  a  ucis  pe  cei  mai  mulţi  dintre  sciţi,  prin  puţinii 
ostaşi  care  se  găseau  în  biserica  Izvorului  Tămăduirii.  Din  pricina  aceasta,  bizantinii 
prinzând  îndrăzneală  şi  curaj,  îi  biruiau  mereu  sub  conducerea  Maicii  lui  Dumnezeu,  cea 
nebiruită.  Cu  toate  că  sciţii  au  văzut  că  sunt  respinşi,  au  cerut  locuitorilor 
Constantinopolului  să  ceară  pace;  dar  ei  n-au  vrut.  Atunci  Hagan  le-a  răspuns:  „Nu  vă 
înşelaţi  cu  Dumnezeul  în  care  credeţi!  Neapărat  mâine  voi  lua  cetatea  voastră!".  La  auzul 
acestor  cuvinte,  locuitorii  cetătăţii  şi-au  întins  mâinile  către  Dumnezeu.  Hagan  şi  Saravar 
s-au  înţeles  să  atace  şi  pe  mare  şi  pe  uscat.  Dar  au  fost  atât  de  cumplit  bătuţi  de  bizantini, 
încât  nu  mai  dovedeau  cei  vii  să  îngroape  morţii.  Corăbiile  cele  făcute  dintr-un  singur 
lemn,  pline  cu  soldaţi,  care  se  îndreptau,  prin  golful  numit  Comul  de  Aur,  spre  biserica 
Născătoarei  de  Dumnezeu  din  Vlahema,  din  pricina  unei  puternice  furtuni,  care  s-a  pornit 
pe  neaşteptate  pe  mare,  le-a  despărţit  pe  unele  de  altele  şi  le-a  sfărâmat  împreună  cu  toate 
corăbiile  duşmanilor.  Şi  se  putea  vedea  minunata  lucrare  a  Preacuratei  Maicii  lui 
Dumnezeu,  căci  pe  toţi  i-a  aruncat  la  ţărmul  mării  lângă  Vlaheme.  Poporul,  deschizând 
iute  porţile,  cu  femei  şi  cu  copii,  năvălind  vitejeşte  asupra  lor,  i-a  ucis  pe  toţi  fără 

deosebire.  Conducătorii  vrăjmaşilor  s-au  întors  plângând  şi  tânguindu-se.  Poporul  cel 
iubitor  de  Dumnezeu  al  Constantinopolului,  dând  mulţumire  Maicii  Domnului,  a  făcut 
privegheri  şi  a  cântat  toată  noaptea  imnul  Acatist,  ca  uneia  ce  a  privegheat  pentru  ei  şi  a 
biruit  pe  duşmani  prin  puterea  ei  cea  mai  presus  de  fire. 

Şi  de  atunci,  spre  pomenirea  acestui  fapt  şi  a  minunii  acesteia  mai  presus  de 
fire.  Biserica  a  rânduit  să  se  afierosească  Maicii  Domnului  această  sărbătoare,  în  acest 
timp  când  a  avut  loc  biruinţa  prin  ajutorul  Maicii  Domnului.  L-au  numit  Acatist,  pentru 
că  întreg  poporul  şi  clerul  Constantinopolului  au  cântat  acest  imn  stând  în  picioare. 

După  trecerea  a  36  de  ani,  pe  timpul  împărăţiei  lui  Constantin  Pogonatul, 
agarenii  venind  cu  nenumărată  oaste,  au  atacat  din  nou  Constantinopolul.  Şi  au  ţinut 
înconjurată  cetatea  timp  de  şapte  ani,  în  care  timp  au  iernat  în  părţile  Cizicului,  şi  au 
murit  mulţi  de-ai  lor.  Apoi  au  plecat  şi  s-au  întors  cu  corăbiile  lor;  d^  când  au  ajuns  la 
locul  numit  Sileo,  cu  ajutorul  Preacuratei  Maicii  lui  Dumnezeu,  au  fost  toţi  înecaţi  în 
mare. 

Dar  a  mai  făcut  Născătoarea  de  Dumnezeu  şi  o  a  treia  minune.  Pe  timpul  lui 
Leon  Isaurul,  mahomedanii,  urmaşii  lui  Agar,  în  număr  de  foarte  multe  zeci  de  mii,  au 
nimicit  întâi  împărăţia  perşilor,  apoi  Egiptul  şi  Libia  şi  au  atacat  pe  indieni,  etiopieni  şi 
spanioli.  Mai  pe  urmă  au  pomit  cu  opt  sute  de  corăbii  phne  cu  ostaşi  şi  împotriva  oraşelor 
împărăţiei.  Au  înconjurat  Constantinopolul  şi  aveau  de  gând  să-1  nimicească  îndată. 
Poporul  credincios  al  cetăţii,  a  luat  cinstitul  lemn  al  Sfintei  şi  de  viaţă  făcătoarei  Cruci  şi 
cinstita  icoană  a  Maicii  lui  Dumnezeu-Călăuzitoarea  (Odigitria)  şi  au  mers  de  jur 
împrejurul  zidului  cetăţii,  rugând  pe  Dumnezeu  cu  lacrimi  să  se  îndure  de  ei.  Agarenilor 
le-a  venit  în  gând  să  împartă  oştirele  în  două  părţi:  o  parte  au  pomit-o  împotriva 
bulgarilor,  unde  au  căzut  mai  mult  de  20.000,  iar  altă  parte  a  rămas  ca  să  cucerească 
Constantinopolul.  Fiind  însă  împiedicaţi  de  un  lanţ  de  fier  care  se  întindea  de  la  Galata 
până  la  zidurile  cetăţii,  au  ocolit  şi  au  ajuns  aproape  de  locul  numit  Sosten.  Apoi  a 
izbucnit  un  vânt  de  la  miazănoapte,  încât  cele  mai  multe  din  corăbiile  lor  s-au  sfărâmat  şi 

s-au  înecat.  Cei  care  au  mai  rămas,  au  căzut  în  mare  foamete,  încât  au  mâncat  şi  came 
omenească  şi  bălegar.  Apoi  au  plecat  şi  când  au  ajuns  în  Marea  Egee,  toate  corăbiile  lor 
împreună  cu  toţi  ai  lor,  s-au  dus  în  fundul  mării,  căci  căzând  din  cer  grindină  putemică  şi 
înfierbântând  marea,  a  topit  corăbiile  lor  şi  aşa  acel  stol  nenumărat  de  corăbii  a  pierit  şi 
au  rămas  numai  trei,  ca  să  dea  de  veste. 

Aşadar  pomenirea  acestor  minuni  cu  cântare  de  Acatist  o  prăznuim  în  toţi 
anii,  în  sâmbăta  a  cincea  a  marelui  Post,  întru  cinstea  Preasfmtei  Născătoarei  de 
Dumnezeu.  Se  numeşte  Acatist  pentru  că  atunci  întreg  poporul  a  cântat  în  noaptea  aceea 
imnul  Maicii  Cuvântului  stând  în  picioare,  şi  pentru  că  la  toate  celelalte  icoase  obişnuim 
să  şedem,  în  timp  ce  icoasele  acestea  ale  Maicii  lui  Dumnezeu  le  ascultăm  toţi  în 
picioare. 

De  atunci,  locuitorii  Constantinopolului  au  început  a  numi  icoana  Preasfmtei 
Născătoarei  de  Dumnezeu,  ajutătoare.  Amândouă  numirile,  călăuzitoare  şi  ajutătoare  de 
cale,  în  limba  greacă  se  rostesc  cu  cuvântul  de:  Odigitria;  şi  astfel,  acea  icoană  s-a  numit 
Odigitria.  După  mai  mulţi  ani  s-a  ridicat  în  Constantinopol  eresul  luptătorilor  împotriva 
sfintelor  icoane.  Atunci  oarecare  dintre  bărbaţii  drept-credincioşi  şi  sfinţi,  a  luat  noaptea 
din  biserica  Vlahemei  această  sfântă  icoană  a  Preasfîntei  Născătoarei  de  Dumnezeu,  care 
se  numeşte  Odigitria,  şi  a  dus-o  în  locaşul  care  se  numeşte  Pantocrator.  Acolo  au  ascuns- 
o  în  zidul  bisericii,  aprinzând  candelă  înaintea  ei,  şi  rugându-se  ca  să  nu  fie  batjocorită  de 
luptătorii  împotriva  sfintelor  icoane.  Acolo  a  petrecut  până  la  pieirea  începătorilor  acelui 
eres.  După  ce  biserica  a  primit  din  nou  împodobirea  şi  înfiiunuseţarea  cea  mai  dinainte, 
cu  icoane  sfinte,  s-a  făcut  multă  cercetare  pentru  această  sfântă  icoană  a  Preasfintei 
Născătoarei  de  Dumnezeu,  pe  care  a  zugrăvit-o  Sfântul  Evanghelist  Luca,  şi  care  mai  pe 
urmă  s-a  numit  Odigitria.  Prin  descoperirea  de  la  Dumnezeu,  au  găsit-o  ascunsă  în  zidul 
bisericii  Pantocrator,  şi  candela  au  aflat-o  arzând  încă,  prin  minune  dumnezeiască. 
Credincioşii  au  avut  mare  bucurie  de  aflarea  ei,  au  luat-o  şi  au  pus-o  în  locul  cel  de  mai 
înainte,  în  biserica  Vlahema. 

Pentru  rugăciunile  Apărătoarei  şi  nebiruitei  Maicii  Tale,  Hristoase 
Dumnezeule,  scapă-ne  şi  pe  noi  de  nefericirile  care  ne  înconjoară,  şi  ne  miluieşte  pe  noi 
ca  singur  iubitor  de  oameni  (Triod,  Sâmbăta  a  cincea  a  Postului  Mare  şi  Vieţile  Sfinţilor 
26  iunie). 


MINUNEA  380  -  Despre  icoana  făcătoare  de  minuni  a  Preasf intei 
Născătoarei  de  Dumnezeu,  numită  Românca 

Sfântul  Apostol  Petru  şi  Sfântul  loan  Cuvântătorul  de  Dumnezeu,  mai  înainte 
de  a  pleca  la  propovăduire  în  lume,  precum  au  plecat  şi  ceilalţi  Apostoli,  ei  propovăduiau 
pe  Hristos  prin  cetăţile  din  jurul  Ierusalimului.  Dar  când  au  fost  în  cetatea  Lida,  care  după 
aceea  s-a  numit  Diospoli  şi  petrecând  acolo  un  an,  au  adus  mult  popor  la  credinţa  în 
Hristos  Dumnezeu.  Atunci  au  zidit  acolo  o  biserică,  în  numele  Preasfintei  Născătoarei  de 
Dumnezeu;  pentru  că  atunci  era  linişte  între  creştini,  încetând  prigonirea  după  uciderea 
Sfântului  Arhidiacon  Ştefan.  Cezarul  Tiberie  auzind  multe  despre  Domnul  Hristos  şi  de 
minunile  Lui,  a  poruncit  să  nu  prigonească  pe  creştini.  Despre  aceasta  se  aminteşte  în 
Faptele  Apostolilor,  astfel:  bisericile  de  prin  toată  Judeca,  Galileea,  şi  Samaria  aveau 
pace.  Şi  acea  pace  a  fost  până  la  sfârşitul  lui  Tiberie.  In  acea  alinare.  Sfinţii  Apostoli 
Petru  şi  loan,  zidind  în  Lida  acea  biserică,  s-au  dus  în  Ierusalim  şi  au  rugat  pe  Preasfânta 
Născătoare  de  Dumnezeu  să  meargă  în  Lida,  să  vadă  biserica  cea  zidită  în  numele  ei,  să  o 
binecuvânteze,  şi  să  o  sfinţească  pe  ea  prin  venirea  sa;  astfel  ca  rugăciunile  celor  ce  se 
vor  ruga  într-însa  să  fie  bine  primite  înaintea  lui  lisus  Hristos,  Cel  ce  S-a  născut  dintr- 
însa.  Preasfânta  Născătoare  a  zis  către  dânşii:  „Mergeţi  acolo  bucurându-vă,  şi  eu  voi  fi 
cu  voi!".  Iar  ei  mergând,  au  aflat  în  biserică,  pe  un  stâlp  ce  întărea  zidirea,  chipul 

Preasfîntei  Născătoarei,  zugrăvit  nu  de  mână,  ci  de  Dumnezeu,  având  întru  totul 
asemănarea  cinstitei  Ei  feţe  şi  a  cinstitelor  Ei  haine.  Ei,  văzând-o,  s-au  închinat  acelui 
chip  al  Preasfîntei  Născătoarei  de  Dumnezeu,  nezugrăvit  de  mână,  şi  au  mulţumit 
Cuvântului  cel  ce  s-a  întrupat  dintr-însa.  După  aceea.  Preasfânta  Născătoare  a  mers  acolo 
în  persoană  şi,  văzându-şi  chipul  său  şi  mulţimea  de  popor  care  crezuse  în  Hristos,  s-a 
veselit  cu  duhul;  iar  ea  a  dat  acelui  chip  al  său  darul  şi  puterea  facerii  de  minuni. 

Trecând  mulţi  ani,  luhan  Paravatul  luând  împărăţia  grecilor  şi  a  Romei,  a 
ridicat  mare  prigonire  contra  bisericii  lui  Hristos.  Atunci  s-a  trimis  de  acel  prigonitor,  în 
Lida,  o  rudenie  a  lui  ce  purta  acelaşi  nume,  ca  să  şteargă  acel  chip  făcător  de  minuni  al 
Preasfîntei  Născătoarei  de  Dumnezeu,  cu  unelte  tăietoare  de  piatră.  Dar  minunii  îi 
urmează  altă  minune  pentru  că,  tăietorii  pe  cât  tăiau  şi  strujeau  acel  chip  nezugrăvit  de 
mână,  cu  ciocane  şi  topoare,  pe  atât  se  vedea  că  vopselele  zugrăvelei  străbăteau  cu 
minune  în  adâncul  stâlpului.  Ostenindu-se  mult  şi  nesporind  nimic,  s-au  întors  fară  nici 
un  rezultat.  Vestea  despre  acest  chip  al  Preasfîntei  Născătoarei  de  Dumnezeu,  despre 
minunile  cele  mari  şi  fară  de  număr,  se  răspândise  în  multe  părţi,  încât  veneau  în  toţi  anii, 
mulţime  de  credincioşi  din  toate  părţile  şi  se  închinau  la  acea  icoană. 

După  mai  mulţi  ani,  mai  înainte  de  a  fî  ales  ca  Patriarh  al  Constantinopolului, 
fericitul  Gherman  a  mers  la  Ierusahm,  ca  să  se  închine  la  mormântul  Domnului  şi  la 
celelalte  locuri  Sfinte.  Trecând  prin  Lida,  a  văzut  şi  s-a  închinat  la  chipul  cel  făcător  de 
minuni  al  Preasfîntei  Născătoarei  de  Dumnezeu  şi  rugându-se  cu  căldură,  a  poruncit  unui 
zugrav  ca  să  zugrăvească  pe  lemn,  asemănarea  chipului  aceluia.  El,  luând  icoana  aceea 
zugrăvită,  a  dus-o  cu  sine  la  Constantinopol  şi  o  avea  pe  aceea  ca  pe  o  visterie  nepreţuită, 
săvârşindu-şi  toate  rugăciunile  sale  înaintea  ei. 

Sfântul  Gherman  a  fost  ridicat  la  treapta  de  Patriarh  al  Constantinopolului  pe 
vremea  împărăţiei  lui  Artemie,  cel  numit  şi  Anastasie.  După  el  luând  împărăţia  Leon 
Isaurul,  care  se  numise  mai-nainte  Conon,  a  adus  eresul  luptării  contra  sfîntelor  icoane  şi 
a  ridicat  prigonire  cumplită  contra  celor  drept-credincioşi,  izgonind  cu  necinste  pe 

sfinţitul  Patriarh  Gherman  din  scaunul  său.  In  momentul  când  a  plecat,  el  a  luat  cu  sine 
două  sfmte  icoane:  a  Mântuitorului  Hristos  şi  a  Preasfmtei  Născătoarei  de  Dumnezeu,  pe 
cea  care  o  zugrăvise  în  Lida,  de  pe  cea  făcătoare  de  minuni.  Mai  înainte  de  a  pleca  în 
surghiunire,  a  scris  o  scrisoare  Preasfmţitului  Grigorie,  Episcopul  Romei  celei  vechi, 
înştiinţându-1  de  nedreapta  sa  izgonire  şi  de  muncirea  cea  făcută  în  Constantinopol  celor 
drept-credincioşi,  de  împăratul  cel  luptător  contra  sfintelor  icoane.  Şi  făcând  loc  în 
scândura  icoanei  lui  Hristos,  a  băgat  acolo  scrisoarea  aceea  şi  a  pecetluit-o,  însemnând 
data,  ceasul  şi  locul;  după  aceea  cu  lacrimi  a  sărutat  de  două  ori  acea  icoană,  zicând: 
„Mântuitorule,  Mântuitorule,  mântuieşte-ne  pe  noi!".  Apoi  i-a  dat  drumul  icoanei  pe  apă. 
Acea  sfântă  icoană  plutind  o  zi  şi  o  noapte  pe  mare,  a  ajuns  la  Roma  cea  veche,  şi  în  acea 
noapte  s-a  făcut  arătare  Preasfmţitului  Episcop  al  Romei  de  venirea  chipului 
Mântuitorului. 

Dimineaţa,  când  soarele  răsărea.  Episcopul  Romei  a  luat  clerul  său,  cu 
lumânări  şi  cu  cădelniţe  şi,  urcând  într-o  corabie,  a  plutit  pe  Tibru,  spre  mare  pentru  a  ieşi 
în  întânpinarea  icoanei  Mântuitorului.  Când  a  fost  la  gura  râului,  unde  se  vărsa  în  mare,  a 
văzut  icoana  că  umbla  în  preajmă  pe  ape,  şi  din  această  pricină  s-a  umplut  de  spaimă  şi  de 
bucurie;  după  aceea  s-a  închinat  cu  bună-credinţă.  Apoi  Episcopul  Grigorie,  cu  lacrimi  a 
grăit  către  sfânta  icoană:  „Stăpâne,  dacă  ai  venit  la  noi  nevrednicii,  te  rugăm  ca,  precum 
ai  umblat  cu  preaslăvire  pe  mare,  aşa  să  vii  tu  însuţi  în  mâinile  noastre;  pentru  că  nu 
îndrăznim  să  ne  atingem  de  Tine  cu  ale  noastre  pomiri".  Zicând  acestea,  îndată  sfânta 
icoană  s-a  ridicat  din  mare  în  văzduh  şi  zburând  ca  o  pasăre,  a  venit  în  mâinile 
Arhiereului.  Acela,  sărutând-o  pe  ea  cu  lacrimi  de  bucurie  şi  lăudând-o  cu  vrednică 
cinstire,  a  dus-o  în  Roma  cu  cântare  de  Psalmi,  şi  au  purtat-o  prin  toată  cetatea,  ca  acea 
dumnezeiască  icoană  să  fie  văzută  de  toată  mulţimea  poporului.  Apoi  a  pus-o  pe  ea  în 
biserica  cea  mare  a  Sfântului  Apostol  Petru.  Şi  scoţând  din  scândură  scrisoarea 
Patriarhului  Gherman,  care  rămăsese  neudată  de  apă,  a  citit-o,  şi  a  înţeles  ce  se  făcea  în 
Constantinopol  de  către  împăratul  cel  rău-credincios.  Din  acea  scrisoare  s-a  mai  înştiinţat 

că  acea  icoană  a  Mântuitorului  a  venit  din  Constantinopol  până  la  Roma,  într-o  zi  şi  o 
noapte;  auzind  aceasta,  toţi  slăveau  pe  Dumnezeu...  Grigore,  Episcopul  Romei,  s-a 
mâhnit  foarte  mult  şi  a  fost  cuprins  de  întristare  mare,  pentru  eresul  luptătorilor  de  icoane 
care  se  ridicase  în  Răsărit  şi  pentru  izgonirea  din  scaun  a  Preasfmţitului  Gherman.  De 
aceea  a  scris  împăratului,  mustrând  cu  îndrăznire  păgânătatea  lui.  De  la  icoana 
Mântuitorului  se  săvârşeau  în  Roma  multe  minuni,  multe  neputinţe  izgonindu-se  de  la 
oameni. 

Preasfînţitului  Gherman  a  petrecut  în  izgonire,  până  când  s-a  apropiat  de 
fericitul  său  sfârşit.  In  tot  acest  timp,  sfintelor  icoane  li  s-au  făcut  multă  şi  neîncetată 
necinste  şi  batjocură,  pentru  că  unele  erau  scuipate  şi  sfărâmate,  altele  aruncate  în  noroi  şi 
călcate  în  picioare,  iar  altele  arse  în  foc.  Pentru  aceea  el  a  scris  o  altă  carte  către 
Episcopul  Romei,  înştiinţându-1  de  cele  ce  se  făceau.  Atunci,  luând  icoana  Preasfintei 
Născătoarei  de  Dumnezeu  din  Lida  şi  făcând  un  loc  tăinuint  în  lemnul  ei,  a  pus  acolo 
scrisoarea  sa,  însemnând  în  ea  ziua  şi  ceasul  în  care  a  fost  scrisă.  Sărutând  sfânta  icoană 
şi  plângând  mult,  i-a  zis:  „Mergi,  Stăpână,  şi  scapă  acum  fugind,  nu  ca  de  Irod  în  Egipt,  ci 
de  vrăjmaşul  cel  cu  nume  de  fiară.  Mergi  în  Roma  la  cei  binecredincioşi,  ca  să  te  păzeşti 
cu  cel  mai-nainte  de  veci  al  tău  Prunc,  de  urâtele  mâini  ale  luptătorilor  de  icoane.  Treci 
această  mare  largă,  cu  plutire  fară  de  primejdie;  pentru  că  porţi  pe  făcătorul  cerului  şi  al 
pământului.  Mergi  şi  scapă  tu  în  mâinile  plăcutului  tău  Grigore;  iar  pe  noi,  cei  ce  ne 
primejduim  pentru  cinstea  ta,  în  sânurile  lui  Avraam  ne  sălăşluieşte  şi  în  cereştile  tale 
curţi  ne  pomeneşte".  Astfel  grăind  Sfântului  Gherman  şi  pe  sfânta  icoană  cu  lacrimi 
udând-o,  şi  sărutând-o  cu  dragoste,  i-a  dat  drumul  pe  mare.  Icoana  a  plutit  mai  iute  decât 
zburarea  vulturului,  şi  într-o  zi  şi  o  noapte  a  ajuns  la  Roma.  In  aceeaşi  noapte  i  s-a  făcut 
vestire  Episcopului  Romei  de  venirea  icoanei  împărăteşti.  Sculându-se  degrabă,  s-a  dus 
înaintea  icoanei  Preasfintei  Născătoarei  de  Dumnezeu,  ca  şi  înaintea  icoanei  lui  Hristos. 
El  a  ieşit  înaintea  ei  pe  râul  Tibru,  cu  tot  clerul,  cu  lumânări  şi  cădiri.  Când  au  ajuns  la 
gura  de  vărsare  a  râului  în  mare,  deodată  s-a  văzut  de  toţi  icoana  Maicii  lui  Dumnezeu, 

venind  spre  ei  pe  apă.  Atunci  Episcopul  Romei,  întinzând  mâinile  sale  spre  dânsa,  ea  a 
venit  în  mâinile  lui  şi  a  primit-o  pe  dânsa  cu  mare  bucurie  şi  închinându-se  ei,  a  sărutat-o 
pe  dânsa;  apoi  s-a  întors  în  cetate,  minunându-se  de  lucrurile  cele  mari  şi  minunate  ale  lui 
Dumnezeu.  După  aceea  desfacând  tăietura  din  scândura  icoanei,  a  aflat  scrisoarea 
Preasfinţitului  Patriarh  Gherman  şi,  citind-o,  a  înţeles  cum  ieri  dimineaţă  icoana  a  fost 
trimisă  la  dânşii,  iar  astăzi  a  primit-o,  pentru  aceasta  proslăveau  pe  Dumnezeu  pentru 
măririle  Lui.  Episcopului  Romei  îi  era  jale  de  Sfântul  Gherman,  că  un  atât  de  mare 
luminător  al  Bisericii,  se  stinge  prin  atâta  îngrozire  de  moarte,  plângând  pentru  dânsul 
foarte  mult.  Atunci  el  a  luat  icoana  cea  minunată  a  Preasfmtei  Născătoarei  de  Dumnezeu 
şi  a  purtat-o  prin  toată  cetatea,  ca  şi  pe  a  Mântuitorului;  apoi  intrând  în  biserica  Sfântului 
Petru,  a  pus-o  înăuntru  Altarului,  dăruind  acea  icoană  multora,  vindecare  de  diferite  boli. 

După  ce  a  trecut  100  de  ani  şi  mai  bine,  împăraţii  luptători  de  icoane  au  pierit 
cu  sunet  şi  a  ajuns  să  împărăţească  Mihail,  cu  maica  sa  Teodora.  Eresul  acesta  s-a  stins  cu 
totul  în  Constantinopol.  In  acest  timp,  sfânta  icoană  a  Maicii  lui  Dumnezeu  a  stat  în  acel 
loc  unde  a  fost  pusă  de  Sfântul  Grigore.  Dar  de  la  un  timp,  ea  a  început  să  se  mişte 
adeseori,  fară  să  fie  atinsă  de  nimeni,  pe  când  priveau  toţi  spre  ea.  Aceasta  s-a  făcut  în 
mai  multe  zile  la  rând,  uneori  la  cântarea  cea  de  dimineaţă  şi  de  seară,  alteori  la  Sfânta 
Liturghie.  Romanilor  nu  le  era  puţină  mirare  şi  frică  de  această  minune,  pentru  că 
socoteau  aceasta  ca  un  semn  de  mânie  dumnezeiască,  ce  are  să  vină  asupra  lor.  în  Roma 
era  atunci  Episcop  Serghie  şi  într-un  timp  fiind  personal  în  biserică  la  soborniceasca 
cântare,  icoana  aceea  a  început  mai  tare  a  se  clătina.  Acea  mişcare  văzând-o  toţi,  s-au 
spăimântat,  şi  încetând  din  cântare,  au  început  a  striga  cu  glas  mare:  „Doamne  miluieşte". 
Mila  Domnului  fiind  implorată  de  mulţi,  icoana  s-a  oprit  din  mişcare,  după  puţin  timp 
iarăşi  ridicându-se  şi  făcând  sunet  prin  mişcarea  sa,  s-a  dus  spre  văzduh  de  la  locul  său. 
Aceasta  văzând-o  cu  toţii,  s-au  adunat  în  Altar,  vrând  să  o  sprijinească  cu  mâinile,  ca  să 
nu  cadă  la  pământ  şi  să  se  sfărâme.  Dar  nimeni  nu  putea  să  o  ajungă  şi  să  se  atingă  de  ea, 
pentru  că  umbla  încet  prin  biserică,  purtându-se  prin  văzduh  pe  deasupra  mâinilor 

omeneşti.  Astfel  a  ieşit  afară  din  biserică,  ca  şi  cum  s-ar  fi  scos  de  mâini  îngereşti.  Atunci 
Episcopul  Serghie  înspăimântându-se  cu  tot  clerul  şi  poporul,  de  acea  preaslăvită  minune, 
urmau  cu  cutremur  după  sfânta  icoană.  Iar  ea  ducându-se  la  râul  Tibru,  s-a  băgat  în  apă  şi 
a  înotat  spre  mare.  Poporul  ce  era  pe  mal  privea  la  ducerea  ei,  petrecând-o  pe  ea  cu  ochii 
plini  de  lacrimi. 

Atunci  Episcopul  Romei  vărsând  lacrimi  se  tânguia,  zicând:  „O,  împărăteasă! 
Vai  nouă,  o  Doamnă!  Vai  nouă,  unde  te  duci  de  la  noi,  dumnezeiescule  sicriu?  In  ce  chip 
de  demult  pe  ape  ai  venit  la  noi,  acum  tot  pe  aceeaşi  cale  te  duci?  De  aceea  ne  temem,  ca 
să  nu  ne  ajungă  şi  pe  noi,  cei  ce  suntem  în  Roma,  prigonirea  luptăturilor  de  icoane,  pentru 
care  tu  ai  fugit  din  cetatea  lui  Constantin  şi  acum  iarăşi  fugi  din  Roma.  O!  Atotputernică, 
de  ce  nu  alini  acel  vifor  ereticesc,  care  tulbură  Biserica  lui  Hristos?".  Acestea  şi  multe 
altele  grăia  Episcopul  Serghie  tânguindu-se  şi  petrecea  icoana  cu  privirea,  care  cu  mare 
grabă  depărtându-se,  alerga  pe  apă,  până  s-a  făcut  nevăzută  de  vederea  lor.  Atunci 
Episcopul  Romei  a  poruncit  ca  această  slăvită  minune  să  se  scrie  în  cărţile  bisericeşti, 
spre  aducere-aminte  pentru  neamurile  mai  de  pe  urmă,  şi  spre  slava  Maicii  Domnului 
nostru  lisus  Hristos,  cel  ce  lucrează  nişte  minuni  ca  acestea.  Acea  sfântă  icoană  a  doua  zi 
a  ajuns  la  Constantinopol,  şi  s-a  găsit  la  liman,  aproape  de  palatele  împărătesei.  Ea  a  fost 
luată  de  nişte  oameni  drept-credincioşi,  care  se  aflau  acolo  şi  dusă  la  binecredincioasa 
împărăteasă  Teodora.  împărăteasa  socotea  că  icoana  este  dintr-acelea  pe  care  luptătorii  de 
icoane  le  aruncaseră  în  mare,  legate  cu  pietre  grele  şi  că  acea  icoană  desfacându-se  din 
legături,  a  ieşit  deasupra  apei.  In  acea  vreme  drept-credinciosul  împărat  Mihail  şi 
Preasfînţitul  Patriarh  Metodic  din  Constantinopol  au  trimis  la  Roma,  nişte  oameni  vestiţi 
din  rânduiala  duhovnicească  şi  mirenească,  cu  scrisori  la  Episcoul  Romei,  înştiinţându-1 
de  soborul  Sfinţilor  Părinţi,  ce  s-a  ţinut  în  Constantinopol,  la  care  Sinod  s-a  dat  anatema 
eresul  luptătorilor  de  icoane  şi  s-a  întărit  iarăşi  dreapta  cinstire  a  sfintelor  icoane. 
Ajungând  la  Roma  acei  trimişi  cu  acele  scrisori  împărăteşti,  a  înveselit  foarte  mult  pe 
Episcopul  Romei  şi  pe  toţi  cei  drept-credincioşi.  Fiind  aici,  ei  au  aflat  toate  cele  despre 

icoanele  cele  făcătoare  de  minuni:  a  Mântuitorului  nostru  lisus  Hristos  şi  a  Preasfintei 
Născătoarei  de  Dumnezeu,  cum  în  zilele  Preasfmţitului  Episcop  Grigore,  au  venit  la 
Roma  pe  mare,  trimise  de  Preasfînţitul  Patriarh  Gherman;  apoi,  cum  nu  de  mult,  icoana 
Preasfmtei  Născătoare  de  Dumnezeu,  s-a  dus  iarăşi  singură  de  la  Roma.  Intorcându-se 
trimişii  la  Constantinopol,  au  spus  despre  sfintele  icoane  făcătoare  de  minuni,  împăratului 
şi  maicii  lui.  Teodora,  precum  şi  Preasfmţitului  Patriarh  Metodic.  Aceia  îndată  şi-au  adus 
aminte  de  icoana  găsită  la  hmanul  mării  şi  au  grăit  între  ei:  „Oare  nu  este  aceasta  icoana 
cea  din  Roma?".  După  aceasta  îndată  s-au  trimis  de  către  Episcopul  Romei,  soli  vestiţi  la 
împărat  şi  la  Patriarhul  Constantinopolului,  cărora  arătându-le  acea  sfântă  icoană,  care  a 
fost  găsită  pe  malul  mării,  romanii  îndată  au  cunoscut-o  şi  cu  lacrimi  au  căzut  înaintea  ei, 
spunând  tuturor,  că  aceea  este  icoana  care  a  plecat  de  la  ei  din  Roma.  Apoi  socotind  ziua 
cea  însemnată  şi  ceasul  plecării  ei  din  Roma  şi  sosirea  la  Constantinopol,  au  găsit  că  într- 
o  zi  şi  o  noapte  a  mers  atâta  cale  depărtată,  şi  preamărind  tăria  cea  Atotputemică  a  lui 
Dumnezeu.  Atunci,  Preasfînţitul  Patriarh  Metodic  cu  tot  clerul,  şi  împăratul  cu  toată  suita, 
luând  acea  icoană  din  palatul  împărătesei,  însoţiţi  de  tot  poporul,  au  dus-o  în  Halcopatria 
şi  a  fost  pusă  cu  cinste  în  biserica  Preasfmtei  Născătoarei  de  Dumnezeu,  bucurându-se  de 
atâta  dăruire  ce  li  s-a  dat.  Din  acea  vreme,  acea  icoană  făcătoare  de  minuni,  a  Maicii 
Domnului,  s-a  numit  Românca,  pentru  că  venise  de  la  Roma  şi  se  făceau  de  la  dânsa 
foarte  multe  minuni. 

Acestea  s-au  aflat  despre  acele  două  icoane  făcătoare  de  minuni,  care  au  fost 
în  Constantinopol.  Despre  cea  dintâi  care  s-a  numit  Odigitria,  zugrăvită  de  Sfântul  Luca 
şi  despre  cealaltă  care  s-a  zugrăvit  de  Sfântul  Ghermano,  după  cea  din  Lida  şi  mai  în 
urmă  s-a  numit  Românca.  Insă  acea  icoană  făcătoare  de  minuni  a  Preacuratei  Născătoarei 
de  Dumnezeu,  care  a  mers  din  Constantinopol  în  Rusia  prin  văzduh,  la  locul  ce  se 
numeşte  Tihfmi,  nu  se  ştie  care  este,  Odrigitia  ori  Românca,  sau  altă  icoană  izvorâtoare 
de  darul  minunilor.  Iar  noi  de  lucrurile  cele  neştiute,  neiscodind  şi  neispitind  judecăţile 
cele  neştiute  ale  lui  Dumnezeu,  cinstim  cu  bună  credinţă  pe  fiecare  icoană  a  Preasfmtei 

Născătoarei  de  Dumnezeu.  Cădem  cu  credinţă  la  ea,  o  sărutăm  cu  dragoste  şi  cu  frică,  ne 
închinăm  cu  evlavie,  privind  spre  dânsa  ca  spre  adevăratul  Fiu  care  împărăţeşte  la  cer 
împreună  cu  Născătoarea  de  Dumnezeu  şi  slăvim  pe  cel  născut  dintr-însa,  Hristos 
Domnul  nostru,  pe  cel  slăvit  împreună  cu  Tatăl  şi  cu  Sfântul  Duh  acum  şi  pururea  şi  în 
vecii  vecilor.  Amin.  (Vieţile  Sfinţilor  26  iunie). 


MINUNEA  381  -  Minunata  apariţie  a  unei  icoanei  a  Preasfintei 
Născătoarei  de  Dumnezeu,  în  pământul  Rusiei 

In  anul  1343,  pe  vremea  marelui  Domn  Dimitrie  loanovici,  şi  în  zilele 
Preasfmţitului  Mitropolit  Pimen  şi  a  lui  Alexie,  Arhiepiscopul  marelui  Novgorod,  s-a 
arătat  o  minunată  icoană  a  Preasfintei  Născătoarei  de  Dumnezeu,  ţinând  pe  mâna  stângă 
pe  Pruncul  cel  mai-nainte  de  veci,  pe  Domnul  nostru  lisus  Hristos.  Arătarea  ei  a  fost 
astfel:  în  hotarele  marelui  Novgorod,  nu  departe  de  mare,  pe  malurile  râului  Neva,  nişte 
pescari  vânau  peşte.  Fără  de  veste  s-au  pomenit  luminaţi  de  o  lumină  strălucitoare, 
asemenea  soarelui.  Privind  în  sus,  au  văzut  o  icoană  a  Preasfintei  Născătoarei  de 
Dumnezeu,  ce  răspândea  raze  strălucitoare,  mergând  prin  văzduh  pe  deasupra  apei, 
purtată  ca  de  o  mână  nevăzută.  Ei,  minunându-se  foarte  mult  de  aceea  şi  umplându-se  de 
spaimă  şi  de  bucurie,  şi-au  lăsat  lucrul  şi  şi-au  îndreptat  ochii  şi  mintea  la  acea  minune 
care  se  arătase,  voind  să  vadă  în  ce  parte  merge  şi  unde  va  sta  acea  icoană  preaslăvită  a 
Preasfintei  Născătoarei  de  Dumnezeu.  Dar  Dumnezeu  nevrând  să  fie  după  dorinţa  lor, 
icoana  a  dispărut  de  la  vederea  lor.  După  aceasta,  aceeaşi  icoană  s-a  arătat  în  aceleaşi 
hotare  ale  marelui  Novgorod,  în  satul  ce  se  numea  Vimoceniţi,  lângă  râul  Oiti,  distanţă  de 
o  sută  de  stadii  (185  km)  de  Tihfini  stând  în  văzduh  şi  luminând  cu  negrăită  lumină. 

Văzând-O  oamenii  din  satul  acela,  s-au  adunat  cu  toţii  şi  cu  spaimă  se  mirau  de  ce  se 
vedea,  şi  au  început  a  se  ruga  cu  dinadinsul  Preacuratei  Maicii  lui  Dumnezeu.  Atunci 
minunata  icoană  a  Stăpânei,  s-a  pogorât  din  văzduh  la  acei  oameni  şi  stătea  pe  pământ. 
Luând-o  cu  negrăită  bucurie  şi  sărutând-o  cu  multă  dragoste,  i-au  zidit  în  grabă  un  mic 
paraclis,  unde  mai  pe  urmă  s-a  făcut  biserică  în  numele  Preasfintei  Născătoarei  de 
Dumnezeu,  a  cinstitei  şi  slăvitei  sale  naşteri,  izvorând  de  la  acea  sfântă  icoană 
nenumărate  şi  negrăite  minuni  de  vindecare  a  bolnavilor. 

însă  nu  după  multă  vreme,  acea  icoană  a  fost  luată  de  mână  nevăzută  şi 
purtându-se  în  chip  minunat  prin  văzduh,  s-a  arătat  în  locul  ce  se  numea  Cojela,  aproape 
de  râul  Paşi,  într-un  munte  ce  se  afla  la  o  distanţă  de  20  de  stadii  de  Tihfîni.  Ca  şi  în  satul 
de  mai  înainte,  aşa  şi  acolo,  sfânta  icoană  strălucind  cu  minunată  lumină,  au  văzut-o  toţi 
locuitorii  din  acea  parte,  care,  adunându-se  cu  mirare  şi  cu  spaimă,  au  făcut  multe 
rugăciuni  către  Maica  lui  Dumnezeu,  ca  să  rămână  la  dânşii.  Pentru  dragostea  şi 
rugăciunea  lor  călduroasă,  ei  şi-au  dobândit  cererea,  căci  acea  icoană  s-a  pogorât  la  ei  din 
înălţime.  Atunci  şi  oamenii  aceia  i-au  zidit  o  casă  mică  de  rugăciune  (parachs)  unde  mai 
pe  urmă  s-a  făcut  biserică  în  numele  Preacuratei  Născătoarei  de  Dumnezeu,  cu  hramul 
Sfântului  ei  Acoperământ.  Dar  n-a  voit  Preasfânta  Născătoare  de  Dumnezeu  nici  în  acel 
loc  să  petreacă  prea  mult  timp  icoana  sa,  căci  după  un  timp  iar  s-a  luat  de  acolo  de  mână 
nevăzută,  şi  mutându-se,  s-a  arătat  în  munte  la  Tihfîni,  aproape  de  râul  ce  se  numeşte 
Tihfîni. 

MINUNEA  382  -  Minunile  făcute  la  Tihfini,  prin  sfânta  icoană  a 
Preasfintei  Născătoarei  de  Dumnezeu 


Icoana  cea  făcătoare  de  minuni  a  Preasfintei  Născătoarei  de  Dumnezeu,  s-a 
arătat  şi  în  Tihftini,  ca  şi  în  celelalte  localităţi,  stând  în  văzduh,  fiind  purtată  de  un  nor 
uşor  şi  răspândind  lumină  negrăită,  până  departe.  Văzând  şi  auzind  acestea,  s-a  adunat 
acolo  mulţime  de  popor  de  prin  satele  dimprejur,  având  în  fruntea  lor  pe  Preoţi  şi 
Diaconi,  care  purtau  cinstite  cruci  şi  sfmte  icoane,  cu  cântări  de  Psalmi  şi  rugăciuni... 
Atunci,  poporul  văzând  minunea  aceasta,  striga  cu  lacrimi  către  Preasfânta  Născătoare  de 
Dumnezeu:  „împărăteasă,  vino  la  noi!  Stăpână,  vino  la  noi!  Caută  spre  noi  nevrednicii 
robii  tăi,  şi  trimite  asupra  noastră  îndurările  iubirii  tale  de  oameni.  Cercetează-ne  de  sus  şi 
ne  luminează  pe  noi  cei  întunecaţi  de  păcate,  prin  venirea  ta  cea  cu  rază  luminoasă!". 
Rugându-se  astfel  cu  osârdie  şi  văzând  multe  lacrimi,  s-a  pogorât  în  mâinile  lor  acea 
sfântă  icoană  pe  care,  cuprinzând-o  cu  bucurie,  au  săruta-o  cu  dragoste.  Făcând  multe 
închinăciuni,  îndată  au  început  a  tăia  lemne  pentru  o  casă  de  rugăciuni,  în  care  să  aşeze 
sfânta  ioană,  pe  care  au  şi  început-o  în  acel  loc  din  munte.  Venind  noaptea,  oamenii  s-au 
dus  pe  la  casele  lor,  rămânând  numai  câţiva  pe  lângă  icoana  cea  făcătoare  de  minuni,  ca 
să  petreacă  toată  noaptea  în  priveghere  şi  rugăcini.  împlinind  cu  multă  dragoste  lucrul 
acesta,  spre  ziuă  însă,  au  adormit.  In  acel  timp  s-a  făcut  o  foarte  mare  minune.  Icoana 
aceea  făcătoare  de  minuni  a  Preasfintei  Născătoarei  de  Dumnezeu,  ridicându-se  de  acolo 
cu  temehe  cu  tot,  de  asemenea  şi  toate  lemnele  cele  gătite  pentru  casa  de  rugăciune,  până 
şi  surcelele  ce  erau  pe  jos,  prin  dumnezeiasca  voie,  luându-se  de  mâini  nevăzute,  s-a 
mutat  în  altă  parte,  fară  să  vadă  şi  fară  să  audă  ceva,  din  cei  ce  stăteau  de  veghe.  Când  s- 
au  deşteptat  oamenii  aceia  şi  n-au  mai  văzut  chipul  Preasfintei  Născătoarei  de  Dumnezeu, 
nici  temeha  şi  nici  lemnele  ce  au  fost  adunate  acolo,  au  fost  cuprinşi  de  mare  frică  şi 
spaimă. 

A  doua  zi  venind  poporul  pentru  a  se  închina  preacuratului  chip  al  Preasfîntei 
Născătoarei  de  Dumnezeu  şi  să  ridice  casa  cea  de  rugăcine  ce  au  început-o,  dar  negăsind 
nimic  în  locul  acela,  s-au  înspăimântat  şi  au  întrebat  pe  cei  ce  stătuseră  acolo:  „Cum  şi 
când  s-au  făcut  aceasta?".  Ei  le-au  răspuns:  „Petrecând  toată  noaptea  fară  somn,  spre  ziuă 
am  adormit  puţin  şi  apoi  deşteptându-ne,  nu  se  ştie  cum,  de  cine  s-au  luat  şi  unde  s-au  dus 
cele  de  acolo,  împreună  cu  sfânta  icoană".  Atunci  toţi  s-au  umplut  de  mâhnire  şi  de  jale, 
căci  s-au  lipsit  de  o  bogăţie  duhovnicească  mult  minunată  ca  aceea.  Au  început  cu  toţii  a 
plânge,  a  se  tângui  şi  a  face  rugăciuni  către  Dumnezeu,  strigând:  „Stăpâne,  iubitorule  de 
oameni,  arată-ne  dumnezeiescul  tău  dar,  pe  care  cu  iubire  de  oameni  şi  preaslăvire,  l-ai 
trimis  în  partea  Rusiei,  să  nu  ascunzi  de  noi  acea  nepreţuită  comoară,  prin  care 
nădăjduiam  a  ne  îmbogăţi  sufleteasca  noastră  sărăcie!  O,  Stăpână,  Maica  Milostivirii, 
unde  te-ai  dus  de  la  noi  nevrednicii  robii  tăi?  Ieri,  prin  venirea  ta  la  noi  ne-am  umplut  de 
bucurie  negrăită,  iar  acum  prin  ducerea  ta  de  la  noi,  ne-ai  lăsat  în  lacrimi  şi  în  tânguire. 
Te  rugăm  o.  Maică  Preacurată,  arată-te  nouă,  lumina  noastră,  şi  prefa-ne  întristarea  în 
bucurie".  Astfel  tânguindu-se,  au  plecat,  căutând  cu  plângere  pretutindeni,  prin  tot 
muntele  acela  şi  prin  toată  dumbrava,  unii  privind  prin  văzduh,  iar  alţii  cercetând  cu 
dinadinsul  pe  pământ,  pentru  a  afla  pe  Cea  dorită.  Ostenindu-se  ei  astfel,  li  s-a  arătat  spre 
răsărit,  pe  partea  cealaltă  a  râului  Tihfmului,  în  pustia  cea  întunecoasă,  departe  de  munte 
ca  la  două  stadii,  o  lumină  minunată.  Văzând  poporul  lumina  aceea,  au  alergat  acolo 
degrabă  şi  au  găsit  icoana  Preasfîntei  Născătoarei  de  Dumnezeu,  împreună  cu  temeUa  şi 
cu  toate  lemnele  şi  surcelele.  Temeha  sta  întreagă,  precum  era  întemeiata  în  munte;  iar 
sfânta  icoană  sta  la  mijlocul  temeUei,  pe  peretele  dinspre  răsărit,  în  văzduh,  nefîind  cu 
nimic  prinsă  de  perete,  şi  strălucind  ca  soarele.  Toţi  căzând  şi  închinându-se,  cu  lacrimi 
de  bucurie,  strigau:  „Slavă  Ţie,  Hristoase  Dumnezeule,  slavă  Ţie  Maica  lui  Dumnezeu, 
pentru  că  nu  ne-ai  lăsat  pe  noi,  robii  tăi;  nu  ne  lăsă  pe  noi  până  la  sfârşit  şi  totdeauna  să 
petreci  cu  noi,  păzind  şi  mântuind  turma  cea  cuvântătoare  a  Fiului  tău". 

Rugându-se  din  destul,  s-au  apucat  de  zidire  şi  alegând  bărbaţi  cinstiţi  şi 

479 


binecredincioşi,  i-au  trimis  în  marea  cetate  a  Novgorodului,  la  Preasfînţitul  Arhiepiscop 
Alexie,  şi  la  mai-marii  cetăţii,  ca  să-i  înştiinţeze  de  preaslăvita  arătare  a  icoanei  celei 
făcătoare  de  minuni,  care  nu  se  ştie  de  unde  a  venit  la  dânşii,  purtându-se  de  îngeri  prin 
văzduh.  Arhiepiscopul  şi  mai-marii  cetăţii  auzind  despre  cele  întâmplate,  s-au  minunat  şi 
s-au  umplut  de  bucurie  duhovnicească  şi,  mulţumind,  au  preamărit  pe  Dumnezeu  şi  pe 
Preacurata  lui  Maică.  Apoi  ei  au  înştiinţat  despre  aceasta  şi  pe  stăpânitorul  lor,  trimiţând 
vestitori  în  cetatea  împărătească  a  Moscovei.  Apoi,  Arhiepiscopul  hirotonisind  Preoţi  şi 
Diaconi,  i-au  trimis  la  Tihfîni,  împreună  cu  bărbaţii  cei  veniţi,  dându-le  binecuvântarea 
pentru  zidirea  bisericii,  închinată  cinstitei  şi  preaslăvitei  Adormiri  a  Preacuratei 
Născătoarei  de  Dumnezeu,  precum  şi  Sfântul  Antimis  pentru  sfinţirea  ei.  Ajungând  ei  la 
Tihfmi,  au  cântat  rugăcini  înaintea  icoanei  celei  făcătoare  de  minuni  şi  s-au  apucat  cu 
sârguinţă  de  zidire  şi  săvârşirea  bisericii,  pe  care  în  scurt  timp  au  şi  isprăvit-o. 
Apropiindu-se  praznicul  cinstitei  şi  slăvitei  Adormiri,  a  trimis  pe  eclesiarh  în  satele  din 
împrejurimi,  pe  distanţă  de  20  de  stadii  şi  mai  bine,  ca  să  vestească  creştinilor  ziua 
sfinţirii  bisericii  şi  viitorul  praznic  al  Preasfintei  Născătoarei  de  Dumnezeu,  vestindu-le 
ca  prin  postire  şi  rugăciune  să  se  pregătească  pentru  praznic,  şi  pentru  sfinţirea  bisericii, 
la  care  erau  rugaţi  să  vină  cu  toţii. 

Icoana  Maicii  Domnului  din  Tihfini  (sau  Tihvin,  sau  Tikhvin)  -  Rusia 

MINUNEA  383  -  Maica  Domnului  s-a  arătat  eclesiarhului,  care  a  vestit 

despre  sfinţirea  bisericii  din  Tihfini 


Acel  eclesiarh  (paraclisier),  cu  numele  Gheorghe,  al  bisericii  celei  din  nou 
zidită  din  Tihfini,  era  un  bărbat  cu  viaţă  curată,  cucernic  şi  plăcut  lui  Dumnezeu.  Acela, 
împlinindu-şi  datoria  după  porunca  primită,  se  întorcea  la  biserică,  în  ziua  dinaintea 
Praznicului.  El  fiind  departe  de  biserică,  cale  de  trei  stadii  în  pustie,  a  simţit  un  miros 
plăcut,  de  tămâie  şi  aromate  mirositoare  -  căci  Darul  Sfântului  Duh  prin  venirea  sa  de 
faţă,  a  umplut  acel  loc  de  mireasmă  -  căci  avea  să  se  arate  aici,  însăşi  Preasfânta 
Născătoare  de  Dumnezeu.  Pe  când  Gheorghe  mergea  şi  cugeta  în  sine  de  unde  ar  putea  să 
vină  în  acea  pustie,  o  mireasmă  atât  de  plăcută,  deodată  a  văzut  pe  Preasfânta  Născătoare 
de  Dumnezeu  stând  pe  o  ramură  de  brad  şi  strălucind  cu  lumină  negrăită,  şi  ţinând  în 
mâna  dreaptă  un  toiag  roşu,  în  care  părea  că  se  sprijină.  înaintea  ei  se  afla  un  bărbat 
luminos,  îmbrăcat  în  haine  arhiereşti,  împodobit  cu  cărunteţe,  care  după  chip  semăna  a  fi 
Sfântul  ierarh  Nicolae. 

Văzând  eclesiarhul  acea  minunată  arătare,  s-a  cuprins  de  frică  şi  spaimă  şi  a 
căzut  la  pământ  ca  un  mort.  Arhiereul,  cel  ce  stătea  înaintea  Născătoarei  de  Dumnezeu, 
apropiindu-se  de  el,  1-a  atins,  zicându-i:  „Scoală-te,  nu  te  teme!".  Iar  el  cu  cutremur  şi  cu 
spaimă  s-a  sculat  stând  în  genunchi  şi  având  mâinile  la  piept,  privea  la  ceea  ce  se  vedea. 
Atunci,  Preacurata  Fecioară,  care  şedea  pe  ramură,  i-a  zis:  „Omule,  ducându-te  la 
biserică,  să  spui  Preoţilor  şi  oamenilor  ca  să  nu  pună  crucea  cea  de  fier,  pe  care  vor  s-o 
pună  pe  biserica  mea,  ci  să  pună  O  cruce  de  lemn;  pentru  că  aşa  am  voit  eu".  Eclesiarhul 
luând  puţină  îndrăzneală,  a  zis,  cu  frică:  „Doamnă  şi  Stăpâna  mea,  nu  mă  vor  crede  pe 
mine".  La  aceasta  arhiereul,  i-a  răspuns:  „Când  nu  te  vor  crede,  atunci  va  fi  semn  de 
încredinţare!".  După  cuvântul  acesta.  Preacurata  Fecioară  care  s-a  arătat,  şi  arhiereul  cel 
ce  stătea  înaintea  ei,  s-au  făcut  nevăzuţi.  Atunci  eclesiarhul  a  înţeles  că  arătarea 

Preasfintei  Născătoarei  de  Dumnezeu  este  adevărată,  iar  arhiereul  care  s-a  arătat 
împreună  cu  ea,  este  marele  arhiereu,  făcător  de  minuni,  Nicolae.  îngenunchind  încă  o 
dată  în  locul  acela,  a  înălţat  rugăcini  de  mulţumire  lui  Dumnezeu,  pentru  că  s-a 
învrednicit  de  acea  vedere  preaslăvită.  Mergând  la  biserică,  a  spus  Preoţilor  şi  oamenilor 
cele  ce  a  văzut  şi  auzit;  dar  aceia  nu  l-au  crezut,  ci  au  poruncit  lucrătorilor  ca  să  pună  pe 
biserică  Crucea  cea  de  fier.  Când  unul  din  acei  lucrători,  după  porunca  Preoţilor,  a  luat 
Crucea  de  fier  şi  s-a  suit  cu  ea  pe  biserică,  şi  a  început  să  o  aşeze,  deodată  s-a  pornit  un 
vânt  tare  cu  vifor  mare,  iar  pe  omul  cu  Crucea  de  fier,  apucându-1  cineva  nevăzut,  ca  şi  cu 
mâinile,  1-a  pus  pe  pământ  nevătămat,  ca  şi  cum  s-ar  fi  coborât  singur  cu  picioarele  lui. 
Atunci  Preoţii  şi  oamenii  văzând  acea  minune,  s-au  temut  şi  au  crezut  cuvintele 
eclesiarhului,  preamărind  pe  Dumnezeu  şi  pe  Preasfânta  Născătoare  de  Dumnezeu,  şi  au 
fericit  pe  marele  făcător  de  minuni  Nicolae.  Apoi  îndată  făcând  o  Cruce  de  lemn,  au  pus- 
o  pe  biserică  şi  au  prăznuit  cu  bucurie  ziua  sfinţirii  bisericii,  împreună  şi  cu  Praznicul 
Adormirii  Preasfintei  Născătoarei  de  Dumnezeu.  Si  se  săvârşeau  atunci  multe  minuni  din 
acea  icoană  făcătoare  de  minuni  a  Preacuratei  Maicii  lui  Dumnezeu,  dându-se  tămăduire 
celor  cuprinşi  de  boli,  dar  nu  numai  atunci,  ci  şi  după  aceea. 

După  sfinţirea  bisericii  Preasfintei  Născătoarei  de  Dumnezeu  din  Tihfini,  tot 
poporul  s-a  dus  acolo,  unde  plăcutul  lui  Dumnezeu,  eclesiarhul  Gheorghe,  a  văzut  pe 
Preasfânta  Născătoare  de  Dumnezeu  şi  pe  făcătorul  de  minuni  Nicolae,  şi,  rugându-se,  au 
zidit  o  casă  de  rugăcini  în  numele  Sfântului  Nicolae,  făcătorul  de  minuni;  iar  din  ramura 
aceea,  pe  care  a  stat  Preasfânta  Născătoare  de  Dumnezeu,  au  făcut  o  Cruce  şi  au  pus-o  în 
casa  de  rugăciuni,  pentru  închinare,  poporului  celui  binecredincios  care  venea  acolo. 
Toate  acestea  s-au  făcut  pentru  neuitata  pomenire  a  celor  de  pe  urmă,  despre  arătarea 
Preasfintei  Născătoarei  de  Dumnezeu  şi  a  ierarhului  Nicolae.  Multe  minuni  se  făceau 
acolo,  ca  şi  în  biserica  Preasfintei  Născătoarei  de  Dumnezeu,  spre  slava  Domnului  şi  spre 
folosul  oamenilor  celor  credincioşi. 

MINUNEA  384  -  Sfânta  icoană  din  Tihfini  şi  Crucea  făcută  din  ramură  de 

brad,  de  două  ori  scapă  nearse 


După  ce  au  trecut  şapte  ani  de  la  sfinţirea  bisericii  din  Tihfini,  prin  mânia  lui 
Dumnezeu  pornită  din  cauza  păcatelor  oamenilor,  şi  prin  nepurtarea  de  grijă  a  slujitorilor 
bisericeşti,  într-o  noapte  s-a  aprins  biserica,  de  la  nişte  lumânări  rămase  nestinse,  care 
fiind  de  lemn  a  ars  toată  şi  s-a  făcut  cenuşă.  Dar  icoana  făcătoare  de  minuni  a  Preasfintei 
Născătoarei  de  Dumnezeu,  fiind  scoasă  din  foc,  cu  puterea  cea  nevăzută  a  lui  Dumnezeu, 
s-a  aflat  într-un  ienuper,  la  o  depărtare  de  o  jumătate  de  stadie  de  acel  loc. 

Prin  voia  lui  Dumnezeu,  în  acelaşi  timp  a  ars  şi  casa  de  rugăciune  din  pădure, 
iar  crucea  care  era  făcută  din  ramura  pe  care  şezuse  Născătoarea  de  Dumnezeu,  de 
asemenea,  fară  să  fi  căzut  în  foc  şi  să  fi  ars,  s-a  găsit  întreagă  şi  nevătămată,  la  o  mică 
depărtare,  în  desişul  ienuperilor. 

După  ce  s-a  întâmplat  acel  incendiu,  s-a  făcut  a  doua  biserică,  tot  din  lemn,  în 
locul  celei  arse,  deasemeni  s-a  făcut  şi  în  pustie,  în  acelaşi  loc,  o  altă  casă  de  rugăciune. 
După  aceea  s-a  pus  cu  cinste  în  biserica  cea  nouă,  la  locul  său,  sfânta  icoană  a  Preasfintei 
Născătoarei  de  Dumnezeu,  asemena  şi  Crucea  şi-a  luat  locul  ei,  în  noul  locaş  de 
rugăciune.  După  ce  au  mai  trecut  cinci  ani,  prin  îngăduinţa  lui  Dumnezeu,  într-o  noapte 
iarăşi  s-a  aprins  biserica  şi  a  ars  toată  până  în  temelie.  Iar  icoana  cea  făcătoare  de  minuni 
a  Preasfintei  Născătoarei  de  Dumnezeu,  asemeni  rugului  nears  din  Sinai,  degrabă  s-a 
găsit  în  cenuşă,  fără  să  fie  cât  de  puţin  vătămată  de  foc.  Tot  în  acelaşi  ceas,  nu  se  ştie  în 
ce  împrejurare,  a  ars  şi  casa  de  rugăciune  din  pustie,  dar  crucea  s-a  găsit  în  cenuşă,  fiind 
nevătămată  de  foc.  Toţi  mirându-se  de  nişte  minuni  ca  acestea,  preamăreau  pe  Dumnezeu 
şi  pe  Născătoarea  de  Dumnezeu  şi,  sârguindu-se,  iarăşi  au  făcut  o  a  treia  biserică  de  lemn, 
mai  mare  şi  mai  frumoasă  decât  cea  dintâi,  asemenea  au  ridicat  şi  o  a  treia  casă  de 
rugăciune  în  pustie. 

MINUNEA  385  -  Minunea  care  s-a  făcut  Ia  Tihfini,  când  s-a  zidit  biserica 

de  piatră 


A  treia  biserică  de  lemn  din  Tihfini,  a  durat  mai  bine  de  100  de  ani,  până  în 
zilele  bine-credinciosului  împărat  a  toată  Rusia,  Vasile  loanovici.  Acela  cu  deosebită 
dragoste,  pornită  din  râvna  şi  osârdia  ce  avea  către  Preasfânta  Născătoare  de  Dumnezeu, 
venind  oarecând  şi  închinându-se  la  icoana  ei  cea  făcătoare  de  minuni,  a  poruncit  ca  să  se 
zidească  în  Tihfmi,  din  vistieriile  sale  împărăteşti,  o  biserică  de  piatră. 

în  vremea  când  s-a  lucrat  la  acea  biserică,  cu  voia  lui  Dumnezeu  s-a  făcut  o 
mare  minune.  Pe  când  pridvorul  bisericii  era  gata  de  zidit  şi  lucrătorii  începuseră  a  tencui 
şi  a  albi  pereţii,  atunci,  cu  judecăţile  pe  care  numai  Dumnezeu  le  ştie,  toată  zidirea 
pridvorului  s-a  surpat  şi  a  acoperit  cu  piatră  pe  cei  20  de  lucrători  ai  bisericii.  Preoţii  şi  tot 
poporul  au  fost  cuprinşi  de  mare  întristare,  crezând  cu  toţii  că  lucrătorii  îngropaţi  sub 
dărâmături,  au  murit  de  greutatea  pietrelor.  Atunci  ei  au  început  a  da  pietrele  la  o  parte,  şi 
după  trei  zile  de  muncă,  iau  găsit  pe  toţi  vii,  nevătămaţi  cu  nimic,  fiind  păziţi  cu 
milostivirea  lui  Dumnezeu  şi  cu  apărarea  Preasfmtei  Născătoare  de  Dumnezeu.  Când 
poporul  a  văzut  aceasta,  s-a  umplut  de  bucurie  şi  a  dat  mulţumire  lui  Dumnezeu  şi  celei 
ce  L-a  născut  pe  El,  pentru  acea  minune  preaslăvită.  Apucându-se  din  nou  de  lucru,  au 
zidit  mai  frumos  pridvorul  acela,  iar  după  ce  a  fost  terminată  toată  împodobirea  bisericii, 
s-a  făcut  sfinţirea  ei  de  către  Serapion,  Arhiepiscopul  marelui  Novgorod.  După  sfinţirea 
bisericii.  Arhiepiscopul  a  pus  într-însa,  cu  cinste,  icoana  făcătoare  de  minuni  a  Preasfmtei 
Născătoarei  de  Dumnezeu.  Iar  în  locul  acela  unde  s-a  arătat  Maica  Domnului  împreună 
cu  Sfântul  ierarh  Nicolae  eclesiarhului,  s-a  întemeiat  o  mănăstire  pentru  petrecerea 
călugărească.  După  aceea,  însuşi  împăratul  Rusiei,  Vasile  loanovici,  a  venit  la  Tihfini, 
pentru  a  se  închina  şi  a  săruta  cu  evlavie  icoana  cea  făcătoare  de  minuni  a  Preasfmtei 
Născătoarei  de  Dumnezeu  şi  pentru  a  vedea  biserica  ce  s-a  zidit,  cu  bani  din  vistieriile 

sale.  După  moartea  lui,  urmând  la  împărăţie  fiul  său,  loan  Vasilievici,  având  mare  evlavie 
către  icoana  Preasfintei  Născătoarei  de  Dumnezeu  din  Tihfini,  a  întemeiat  aici  o 
mănăstire  de  obşte  pe  care  a  îngrădit-o  cu  ziduri  de  piatră,  şi  a  îndestulat-o  cu  mari  daruri 
împărăteşti.  Primul  egumen  al  acestei  mănăstiri  a  fost  părintele  Chirii,  om  foarte  sporit  în 
fapte  bune,  care  avea  mare  evlavie  către  Maica  Domnului.  Pentru  minunile  cele  mari  şi 
pentru  darul  ce  se  revărsa  cu  îmbelşugare  de  la  sfânta  icoană,  mulţi  călugări  îmbunătăţiţi 
şi-au  părăsit  locaşurile  lor  din  pustie  şi  s-au  aşezat  în  această  sfântă  mănăstire,  în  curând 
întemeindu-se  aici  o  obşte  foarte  închegată. 


MINUNEA  386  -  Un  monah,  făgăduind  că  va  merge  să  se  închine  la 
icoana  Maicii  lui  Dumnezeu,  s-a  vindecat  pe  loc 

Un  monah  anume  Avram,  care  vieţuia  în  mănăstirea  lui  Serghie  ca  la  cinci 
sute  de  stadii  depărtare  de  Tihfmi,  a  fost  foarte  multă  vreme  bolnav  în  stare  foarte  grea  şi 
aştepta  să  moară.  Dar  povăţuitorul  acelei  mănăstiri,  un  bărbat  plăcut  lui  Dumnezeu, 
anume  Martirie,  ştiind  din  auzite  de  icoana  cea  făcătoare  de  minuni  a  Preasfmtei 
Născătoarei  de  Dumnezeu  din  Tihfmi,  şi  de  multele  tămăduiri  care  se  dădeau  prin  ea 
celor  neputincioşi,  a  poruncit  ucenicului  său  să  se  ducă  acolo  şi  să  se  roage  Preasfmtei 
Născătoarei  de  Dumnezeu.  Bolnavul  auzind  acestea,  a  făgăduit  că  va  merge  îndată  să  se 
închine  la  icoana  Preasfmtei  Maici,  şi  din  ceasul  acela  a  câştigat  tămăduire  de  boala  sa 
cea  lungă  şi  grea,  întorcându-se  de  la  porţile  morţii,  şi  astfel  s-a  sculat  sănătos  de  pe  patul 
durerii.  Bucurându-se  şi  slăvind  pe  Dumnezeu,  împreună  cu  el  s-a  bucurat  şi  Martirie, 
povăţuitorul  lui,  de  grabnica  însănătoşire.  Martirie  a  poruncit  ucenicului  său  să  meargă 
îndată  ca  să-şi  împlinească  făgăduinţa  sa.  Avram,  mergând  fară  zăbavă  şi  ajungând  acolo, 

şi-a  împlinit  făgăduinţa,  căzând  cu  lacrimi  de  bucurie  la  preacurata  icoană,  şi  sărutându-o 
cu  buzele,  povestea  la  toţi  de  darul  cel  mare  pe  care  i  1-a  făcut  lui  Preasfânta  Născătoare 
de  Dumnezeu.  Auzind  despre  acea  minune  Preasfinţitul  Pimen,  Arhiepiscopul 
Novgorodului,  s-a  umplut  de  mare  bucurie  duhovnicească,  preamărind  pe  Dumnezeu  şi 
pe  Preacurata  Lui  Maică.  Dar  pe  Avram  nu  1-a  mai  lăsat  să  se  întoarcă  la  povăţuitorul  său, 
încredinţându-i  cheile  bisericii,  ca  el  să  fie  cel  dintâi  şi  cel  de  pe  urmă,  înaintea  icoanei 
celei  făcătoare  de  minuni,  pentru  mila  cea  negrăită  ce  a  arătat  Maica  lui  Dumnezeu  către 
dânsul. 

Stareţul  Martirie,  după  plecare  lui  Avram  a  început  a  plânge,  căidu-se  că  nu 
s-a  dus  şi  el  cu  ucenicul,  spre  a  se  închina  icoanei  făcătoare  de  minuni  a  Preasfintei 
Născătoarei  de  Dumnezeu,  şi  şi-a  pus  în  gând  să  se  ducă,  după  ce  se  va  întoarce  ucenicul. 
Aşteptând  multă  vreme  sosirea  lui,  s-a  supărat  de  zăbovire.  Dar,  pentru  m&igâierea  lui,  a 
avut  în  vis  o  minunată  vedenie.  Se  făcea  că  în  partea  unde  era  Tihfini,  pe  înălţimea  unui 
stâlp  mare  de  foc,  se  afla  stând,  chipul  Preasfmtei  Născătoarei  de  Dumnezeu,  asemenea 
cu  icoana  din  Tihfini.  Acel  chip  strălucea  foarte  tare,  el  având  dorinţa  să-1  sărute,  şi  în 
acea  dorinţă  fiind,  s-a  deşteptat.  După  această  descoperire,  lăsând  toate,  a  plecat  la 
Tihfini,  unde  ajungând  cu  bine  şi  văzând  sfânta  icoană  a  Preasfintei  Născătoarei  de 
Dumnezeu,  a  căzut  înaintea  ei  cu  negrăită  bucurie  şi  se  ruga  cu  multe  lacrimi.  Găsind  şi 
pe  ucenicul  lui  aici,  s-a  bucurat  foarte  mult  şi  s-a  hotărât  să  rămână  şi  el  în  această 
mănăstire. 

Dar  după  un  timp,  voia  lui  Dumnezeu  a  fost  ca  stareţul  Martirie  să  plece  de 
aici  într-un  loc  pustnicesc,  la  40  de  stadii  de  la  Tihfini.  Mai  înainte  de  a  pleca,  a  pus  pe 
cineva  de  a  făcut  o  icoană  după  asemănarea  icoanei  celei  făcătoare  de  minuni,  pentru 
evlavia  şi  dragostea  mare  pe  care  o  avea  către  această  icoană,  şi  pentru  ca  să  aibă  cu  sine 
o  mângâiere,  despărţindu-se  de  ea.  Cu  acest  dar  şi  cu  această  mângâiere  a  plecat  stareţul 
Martirie,  în  acel  ţinut  îndepărtat,  purtând  neîncetat  cu  sine  această  sfântă  icoană.  Pentru 

dragostea  lui  cea  mare,  cu  care  a  facut-o  şi  cu  care  o  purta,  Preasfânta  Născătoare  de 
Dumnezeu  a  făcut  prin  ea  o  mare  minune. 

Odinioară,  Simeon  împăratul  Cazanului,  venind  în  cetatea  Tihfini,  în  acel 
timp  fml  lui,  loan,  îmbolnăvindu-se  greu,  a  murit.  Fiind  de  faţă  şi  stareţul  Martirie,  a  scos 
icoana  aceea  ce  o  purta  la  sine,  şi  punându-o  pe  cel  mort,  acesta  îndată  a  înviat.  Atunci, 
împăratul  Simeon  umplându-se  de  bucurie,  a  dat  mulţumire  lui  Dumnezeu  şi  Preasfmtei 
Născătoare.  Iar  fericitului  stareţ  mulţumindu-i,  i-a  zidit  în  pustia  lui  o  biserică  de  piatră, 
din  averea  sa,  în  numele  Preasfmtei  Născătoarei  de  Dumnezeu  şi  a  întemeiat  acolo  şi  o 
mănăstire. 


MINUNEA  387  -  Un  buchet  de  minuni,  din  cele  multe,  neştiute  sau  uitate, 

făcute  prin  sfânta  icoană  din  Tihfini 

De  la  arătarea  sfintei  icoane  în  Tihfini  şi  până  la  zidirea  mănăstirii,  au  trecut  o 
sută  şaptezeci  şi  şapte  de  ani.  In  acestă  vreme,  biserica  a  fost  zidită  de  Preoţi  mireni. 
Făcându-se  nenumărate  minuni  de  la  acea  icoană  sfântă  şi  dându-se  felurite  vindecări 
celor  bolnavi,  nimeni  nu  le-a  scris  pe  acelea,  pentru  înştiinţarea  neamurilor  de  pe  urmă,  ci 
numai  puţine  dintre  ele,  pe  care  le  vom  aminti  mai  jos! 

1.  Un  om  amune,  Teofil,  fiind  orb  de  patru  ani  şi  şase  luni,  după  ce  s-a 
rugat  înaintea  icoanei  Preasfmtei  Născătoarei  de  Dumnezeu,  a  văzut.  In  aceeaşi  vreme,  un 
copil  amune,  Haralambie,  era  îndrăcit,  şi  fiind  adus  la  icoana  cea  făcătoare  de  minuni,  s-a 
izbăvit  de  duhul  cel  necurat. 

2.  Zaharia  orbul,  cinci  ani  nu  a  văzut  lumina  cu  ochii,  şi  fiind  adus 
înaintea  sfintei  icoane,  a  căpătat  vedere. 

3.  Femeia  unui  om,  anume  Climent,  care  locuia  în  Moscova,  al  cărui 
nume  era  Paraschiva,  fiind  bolnavă  şi  zăcând  în  pat  un  an  întreg,  pătimea  rău  cu  tot 
corpul  de  acea  boală.  Din  pricina  durerilor  celor  mari,  îşi  pierduse  mintea  şi  orbise. 
Bărbatul  ei  a  umblat  şi  a  cheltuit  foarte  mult,  ca  s-o  poată  tămădui,  dar  cu  nimic  nu  a 
sporit,  din  care  cauză  s-a  deznădăjduit  de  viaţa  ei.  Auzind  el  că  Preasfânta  Născătoare  de 
Dumnezeu,  prin  cinstita  sa  icoană  din  Tihfîni,  face  milă  şi  dăruieşte  grabnică  tămăduire 
tuturor  credincioşilor,  s-a  umplut  de  nădejde  şi  şi-a  îndemnat  femeia  să  tăgăduiască  cu 
credinţă  că  va  merge  să  se  închine  chipului  celui  făcător  de  minuni  al  Preasfintei 
Născătoare.  Ea  a  făgăduit  şi,  îndată  cu  cuvântul  făgăduinţei,  s-a  sculat  din  neputinţele 
cele  cumplite,  ca  dintr-un  somn,  şi  s-a  însănătoşit  cu  tot  trupul,  numai  la  ochi  nu  căpătase 
vedere.  Atunci  amândoi,  bărbatul  şi  femeia,  s-au  dus  la  Tihfmi,  împlinindu-şi  făgăduinţa 
lor.  Ajungând  la  locaşul  Preasfintei  Născătoare,  în  prima  Sâmbătă  a  Marelui  Post,  au 
făcut  cântare  de  rugăciune  înaintea  icoanei  celei  făcătoare  de  minuni  şi  când  se  aflau  la 
cântarea  cea  de  toată  noaptea,  de  Sâmbătă  spre  Duminică,  femeia  lui  a  căpătat  vedere  din 
milostivirea  Preasfintei  Născătoarei  de  Dumnezeu.  Văzând  toţi  acea  minune,  au  preamărit 
pe  Dumnezeu  şi  pe  Născătoarea  de  Dumnezeu;  iar  cei  care  au  câştigat  această  milă, 
mulţumind  mult,  s-au  întors  cu  mare  bucurie  la  casa  lor. 

4.  Odată  a  fost  adus  un  om  orb,  cu  numele  Grigore.  Acela  rugându-se  în 
vremea  praznicului  Preasfintei  Născătoarei  de  Dumnezeu,  înaintea  chipului  ei  cel  făcător 
de  minuni,  i  s-a  dăruit  vederea  şi  aşa  s-a  dus  la  casa  sa,  slăvind  pe  Hristos  Dumnezeu  şi 
pe  Maica  Lui  cea  Preacurată  pentru  acea  tămăduire. 

5.  După  câteva  zile,  a  fost  adus  în  mănăstire,  la  icoana  cea  făcătoare  de 
minuni  a  Preasfintei  Născătoarei,  un  om  anume  Andrei,  care  ere  slăbănog,  mut  şi  surd. 
Acela  a  pătimit  într-acele  neputinţe,  15  ani.  Făcându-se  rugăciuni  pentru  el,  îndată  s-a 
tămăduit  de  neputinţele  sale;  şi  asfel  i  s-a  dăruit  auzul,  i  s-a  dezlegat  amuţirea  limbii,  şi  s- 
a  sculat  sănătos  din  slăbănogirea  de  care  fusese  cuprins  tot  trupul. 

6.  O  femeie  anume  Mavra,  care  trăia  în  apropiere  de  râul  Ostii,  fiind 
cuprinsă  de  orbire  timp  de  70  ani,  a  fost  adusă  la  icoana  cea  făcătoare  de  minuni  şi  a 
căpătat  vederea. 

7.  In  acelaşi  an  a  fost  adus  în  sfântul  locaş,  de  la  Novgorod,  un  copil  cu 
numele  Gheorghe,  care  era  cuprins  de  duhul  cel  necurat  de  şase  ani,  de  care  era  chinuit 
cumplit.  Venind  el  înaintea  sfintei  icoane  a  Preasfintei  Născătoarei  de  Dumnezeu,  îndată 
duhul  cel  întunecat,  nesuferind  lumina  Darului  Preasfintei  Născătoare,  s-a  stins  ca 
întunericul  înaintea  soarelui,  şi  astfel  s-a  însănătoşit  copilul. 

8.  O  văduvă,  anume  luliana,  era  aşa  de  greu  bolnavă  de  ochi,  încât  nu 
văzuse  lumina  de  doi  ani.  Auzind  despre  icoana  Preasfintei  Născătoarei  de  Dumnezeu  cea 
din  Tihfmi  şi  de  negrăitele  vindecări  care  se  dăruiau  oamenilor,  s-a  aprins  inima  ei  cu 
căldura  credinţei  şi  dragostei  către  Născătoarea  de  Dumnezeu,  şi  a  făgăduit  să  meargă  la 
acea  icoană  spre  a  se  închina.  Din  momentul  acela.  Preasfânta  Stăpână  i-a  dăruit  vederea, 
iar  ea  sârguindu-se,  a  mers  la  acea  mănăstire,  astfel  împlinindu-şi  făgăduinţa,  şi 
mulţumind  Preasfintei  Născătoare,  pentru  minunea  ce  a  facut-o  cu  ea. 

9.  In  vremea  aceea,  un  om  anume,  Achindin,  neputând  să  umble  pe 
picioare  nicidecum  de  doi  ani,  deoarece  îi  erau  zgârcite,  a  fost  adus  înaintea  icoanei 
făcătoare  de  minuni  a  Preasfintei  Născătoarei  de  Dumnezeu  şi  îndată  i  s-au  tămăduit 
picioarele.  Sculându-se  înaintea  tuturor,  umbla  sănătos,  mulţumind  lui  Hristos  şi 
Preacuratei  lui  Maici. 

10.  Un  tânăr  orb,  anume  loan,  din  cetatea  Novgorod,  fiind  adus  în  sfântul 
locaş,  şi-a  câştigat  vederea  de  la  icoana  Preasfintei  Născătoarei  de  Dumnezeu. 

1 1 .  Alt  tânăr  îndrăcit,  anume  Maxim,  fiind  adus  de  părinţii  săi  la  chipul  cel 
făcător  de  minuni  al  Preacuratei,  încă  pe  cale  fiind,  diavolul  a  fost  izgonit  din  el  cu 
puterea  lui  Dumnezeu.  Mergând  în  mănăstire,  au  spus  de  minunea  care  s-a  făcut,  dând 
mulţumire  lui  Dumnezeu  şi  Preasfintei  Născătoare. 

12.  O  femeie  anume  Elena,  fiind  oarbă  de  doi  ani  şi  şase  luni,  a  luat 
tămăduire  şi  a  văzut,  pe  când  se  afla  înaintea  chipului  celui  făcător  de  multe  minuni,  al 
Preasfintei  Născătoarei  de  Dumnezeu,  într-o  zi  de  duminică,  pe  când  se  săvârşea  Sfânta 
Liturghie,  în  vremea  cântării  Axionului:  „Cuvine-se  cu  adevărat  să  te  fericim...". 

13.  Altă  femeie  oarbă.  Măria,  fiind  adusă  la  praznicul  Adormirii  Preasfintei 
Născătoarei  de  Dumnezeu,  la  chipul  cel  făcător  de  mununi,  îndată  şi-a  căpătat  vedere,  cu 
darul  ei. 

14.  Asemenea  un  om  anune  Climent,  lucrător  de  argint,  fiind  bolnav  de 
ochi  şi  lipsit  de  lumină,  a  câştigat  vedere,  rugându-se  la  icoana  cea  făcătoare  de  minuni  a 
Preasfintei  Născătoarei  de  Dumnezeu. 

15.  Alt  orb  cu  numele  Filip,  n-a  văzut  lumina  cinci  ani.  Ducându-se  în 
aceea  mănăstire  în  Duminica  Ortodoxiei,  stătea  şi  se  ruga  înaintea  icoanei  făcătoare  de 
minuni  a  Preasfintei  Născătoare  şi,  în  vremea  Sfintei  Liturghii,  la  ieşirea  cu  Sfintele 
Daruri,  a  câştigat  vederea. 

16.  In  acelaşi  an,  a  venit  din  cetatea  împărătească  Moscova,  un  om  cu 
munele  Chirii,  şi  rugându-se  Preasfmtei  Născătoarei  de  Dumnezeu,  a  câştigat  vederea. 
Acela  spunea  că  suferind  mai  înainte  de  dureri  de  cap  şi  de  ochi,  după  aceea  din  marea 
durere  a  orbit  de  amândoi  ochii,  nevăzând  lumina  zilei  o  jumătate  de  an,  şi  având  în 
continuare  dureri  mari  de  cap. 

Pentru  aceasta  el  era  foarte  îngrijit  de  ai  săi.  Intr-o  noapte,  cineva  i-a  şoptit 
soţiei  sale  să  meargă  la  Tihfmi,  la  icoana  cea  făcătoare  de  minuni  a  Preasfmtei 
Născătoarei  de  Dumnezeu  şi  va  lua  vedere;  iar  de  nu  va  merge,  va  pătimi  mai  rău! 
Femeia,  deşteptându-se,  a  spus  bărbatului  său  cele  ce  auzise  în  vis.  începând  el  a  se  ruga 
cu  căldură  Preasfintei  Născătoarei  de  Dumnezeu,  şi  făgăduind  că  va  merge  la  Tihfini,  din 
acel  ceas  i  s-a  uşurat  durerea  de  cap  şi  a  văzut  cu  amândoi  ochii,  şi  astfel  s-a  însănătoşit 
desăvârşit.  Dar  de  vreme  ce  a  uitat  de  făgăduinţa  făcută,  pe  care  nu  şi-a  împlinit-o,  după  o 
vreme  oarecare,  a  venit  iarăşi  asupra  lui  boala  de  mai  înainte.  Atunci,  aducându-şi  aminte 

de  făgăduinţa  neîmplinită,  şi  recunoscându-şi  greşeala,  a  început  a  plânge  şi  a  se  tângui. 
Apoi  iarăşi  înnoind  făgăduinţa,  s-a  rugat  Preasfmtei  Născătoarei  de  Dumnezeu  şi  a 
câştigat  sănătate  prin  milostivirea  ei,  dar  nu  ca  prima  dată,  ci  vedea  numai  cu  un  ochi, 
celălalt  rămânând  orb.  Plecând  fără  de  întârziere  spre  Tihfini,  spre  a  se  închina  la  icoana 
cea  făcătoare  de  minuni,  ajungând  şi  văzându-o  cu  ochii,  i  s-a  deschis  şi  celălalt. 

17.  După  puţină  vreme,  o  femeie  anume  Elena,  a  venit  şi  a  spus  că  a  fost 
oarbă  trei  ani.  Având  mare  credinţă,  a  poruncit  să  o  ducă  şi  pe  ea  la  icoana  Preasfmtei 
Născătoarei  de  Dumnezeu,  şi  pe  când  se  afla  încă  pe  cale,  a  dobândit  vederea,  ajungând 
astfel  sănătoasă  la  mănăstire,  dând  mulţumire  lui  Dumnezeu,  înaintea  icoanei  făcătoare 
de  minuni.  Asemenea  şi  un  bărbat,  anume  Mamant,  care  a  venit  din  hotarele  Iezerului 
Alb,  a  spus  că  multă  vreme  a  fost  orb,  şi  numai  când  şi-a  pus  în  minte  ca  să  meargă  şi  să 
se  închine  la  icoana  Preasfintei  Născătoarei  de  Dumnezeu,  îndată  a  văzut. 

18.  Alt  bărbat,  din  aceeaşi  parte,  anume  Diomid,  venind,  a  spus  că  a  căzut 
în  slăbiciune  de  un  an  întreg,  dar  aducându-şi  aminte  de  icoana  cea  făcătoare  de  minuni  a 
Preasfintei  Născătoarei  de  Dumnezeu  din  Tihfini,  a  început  a  se  ruga  către  dânsa  şi 
făgăduind  că  va  merge  acolo,  îndată  s-a  sculat  sănătos,  după  care  a  venit  să-şi 
împlinească  făgăduinţa. 

19.  Un  oarecare  Pimen,  cuprins  de  un  drac  cumplit,  a  fost  legat  de  ai  săi  cu 
lanţuri  şi  dus  la  icoana  Preasfintei  Născătoarei  de  Dumnezeu.  Pe  când  erau  ei  la  jumătatea 
drumului,  s-a  tămăduit  prin  milostivirea  Preasfmtei  Născătoare,  pentru  că  a  ieşit  diavolul 
dintr-însul.  Ajungând  sănătos,  s-a  închinat  grabnicei  sale  tămăduitoare. 

20.  Un  bărbat  cu  numele  Codrat,  îmbolnăvindu-se  de  cap,  a  orbit  de  ochi  şi 
n-a  văzut  lumina  un  an  şi  jumătate.  Auzind  de  icoana  cea  făcătoare  de  minuni  a 
Preasfintei  Născătoarei  de  Dumnezeu  de  la  Tihfini,  s-a  rugat  cu  umilinţă  şi  a  dat 
făgăduinţă  că  va  merge  la  ea  spre  închinare,  şi  îndată  a  văzut.  Dar,  amânând  pe  altă  dată 
plecarea,  şi-a  uitat  cu  totul  făgăduinţa  şi  n-a  mai  mers  să  dea  mulţumire  tămăduitoarei 
sale,  Preasfmtei  Născătoarei  de  Dumnezeu.  După  zece  ani  de  la  căpătarea  vederii  sale, 

iarăşi  a  orbit,  ca  şi  mai  înainte,  însă  nu  şi-a  adus  aminte  de  fâgădunţa  sa,  până  ce  nu  a  fost 
înştiinţat  prin  vis,  căci  a  văzut  pe  cineva,  care  i-a  zis.  „Mergi  la  icoana  Preasfintei 
Născătoarei  de  Dumnezeu  de  la  Tihfîni,  ca  să-ţi  împlineşti  făgăduinţa;  căci  de  nu  vei 
merge  şi  nu-ţi  vei  împlini  făgăduinţa,  nu  vei  câştiga  vederea  ochilor".  El,  deşteptându-se 
îndată,  şi-a  adus  aminte  de  ceea  ce  a  făgăduit,  şi  şi-a  recunoscut  greşeala  sa;  fiind  dus  la 
locaşul  Preasfintei  Născătoare,  l-au  pus  înaintea  icoanei  celei  făcătoare  de  minuni  şi  se 
ruga  cu  căldură.  Şi  astfel,  a  câştigat  iarăşi  vederea,  prin  milostivirea  Preasfintei 
Născătoarei  de  Dumnezeu. 

21.  Un  om  anume  loan,  fiind  aproape  de  moarte,  i  s-a  arătat  în  vis  Sfântul 
ierarh  Nicolae,  care  i-a  zis:  „De  voieşti  să  fii  viu  şi  sănătos,  făgăduieşte-te  Preasfintei 
Născătoarei  de  Dumnezeu  că  vei  merge  la  icoana  Ei  cea  făcătoare  de  minuni,  de  la 
Tihfini".  Omul  acela,  deşteptându-se,  îndată  a  început  a  se  ruga  cu  lacrimi  şi  a  dat 
făgăduinţă;  în  acel  ceas  s-a  sculat  sănătos  şi  a  mers  la  mănăstire,  împlinindu-şi  făgăduinţa 
CU  mulţumire.  In  aceeaşi  veme,  au  adus  şi  pe  o  femeie  oarbă,  anume  Măria  care  nu 
văzuse  lumina  zilei  de  zece  ani.  Şi  acea  femeie  şi-a  câştigat  vederea  înaintea  icoanei 
Preasfintei  Născătoare. 

22.  O  altă  femeie,  anume  Evdochia,  din  marginea  iezerului  ce  se  numeşte 
Onega,  fiind  îndrăcită  şi  slăbănoagă,  având  încă  şi  o  mână  uscată,  cum  s-a  făgăduit  a 
merge  la  icoana  Preasfintei  Născătoarei  de  Dumnezeu,  îndată  s-a  tămăduit  în  casa  sa; 
pentru  că  a  fugit  din  ea  duhul  cel  necurat  şi  slăbănogirea  ei  s-a  prefăcut  în  sănătate.  Dar 
numai  mâna  i-a  rămas  netămăduită,  ca  să  nu  uite  de  făgăduinţa  făcută...  Mergând  la 
Tihfini  şi  rugându-se  Preasfintei  Născătoare,  i  s-a  făcut  şi  mâna  sănătoasă. 

23.  Un  om  şchiop  şi  orb,  anume  loan,  fagăduindu-se  icoanei  făcătoare  de 
minuni  a  Preasfintei  Născătoare,  a  luat  tămăduire  în  casa  sa,  prin  milostivirea  ei;  căci  a 
văzut  cu  ochii  cum  i  s-au  îndreptat  picioarele,  după  care  a  mers  la  Tihfini,  ca  să  aducă 
mulţumire  tămăduitoarei  sale. 

In  acest  chip  mulţi  oameni,  cuprinşi  de  diferite  neputinţe,  în  vremurile  acelea 
şi  după  aceea,  făcând  numai  făgăduinţe  ca  să  mergâ  spre  a  se  închina  la  icoana  cea 
făcătoare  de  minuni  a  Preasfmtei  Născătoarei  de  Dumnezeu,  îndată  câştigau  tămăduiri. 
Duhurile  cele  necurate  se  izgoneau,  orbii  se  luminau,  slăbănogii  se  sculau  sănătoşi  de  pe 
paturile  lor,  şi  de  orice  neputinţă  era  cuprins  cineva,  rugându-se  Maicii  Domnului,  şi 
făgăduind  a  merge  la  sfânta  icoană  spre  a  se  închina,  se  tămăduia  îndată. 


MINUNEA  388  -  Maica  Domnului,  prin  icoana  sa  din  Tihfini  apără 
mănăstirea  şi  pe  cei  închişi  în  ea,  de  duşmani 

In  zilele  domniei  drept-credinciosului  împărat  Vasile  loanovici,  prin 
îngăduinţa  lui  Dumnezeu,  era  mare  tulburare  pe  pământul  Rusiei,  pentru  păcatele 
oamenilor.  Sângele  credincioşilor  creştini  se  vărsa  pretutindeni,  pe  de  o  parte  din  pricina 
războaielor  dinăuntru,  iar  pe  de  alta  din  pricina  năvălirii  celor  din  afară.  In  acest  timp, 
cetatea  Moscovei  a  fost  cucerită  de  cei  de  altă  credinţă,  iar  cetatea  Novgorodului  şi 
împrejurimile  lui,  au  fost  luate  în  stăpânire  de  Şfezi.  în  acest  timp  şi  mănăstirea 
Tihfmului  era  tot  sub  stăpânirea  Şfezilor,  din  partea  cărora  suferea  mare  strâmtorare. 

Dar  mai  apoi,  cu  ajutorul  lui  Dumnezeu  cel  Atotputemic  şi  cu  milostivirea 
Lui,  în  zilele  drept-credinciosului  împărat  Mihail  Teodorovici,  adunându-se  oştile  ruseşti, 
a  fost  luată  din  mâna  potrivnicilor  cetatea  împărătească  Moscova.  Fiind  trimise  oşti  şi  în 
părţile  Novgorodului,  s-a  dat  o  mare  luptă  lângă  râul  Ust,  unde  Şfezii  au  fost  biruiţi  şi 
izgoniţi  din  părţile  acelea.  De  asemenea  a  fost  eliberată  şi  mănăstirea  Tihfini,  facându-se 
mare  izbândire  asupra  Şfezilor  care  au  stăpânit-o. 

Auzind  despre  această  înfrângere,  Voievodului  Şfezilor  care  a  stăpânit 
Novgorodul  şi  împrejurimile  lui,  nu  după  mult  timp,  vrând  să  se  răzbune,  a  trimis  din  nou 
ostaşii  săi,  pentru  a  trece  prin  foc  şi  sabie  sfântul  locaş  din  Tîhfîni,  precum  şi  locuinţele 
omeneşti  din  împrejurimi,  distrugându-le. 

Inştiinţându-se  despre  aceasta,  locuitorii  cei  dimprejur  s-au  adunat  cu  femeile 
şi  copii  în  mănăstire,  care  era  întărită  cu  ziduri  de  piatră  şi  închizându-se  într-însa 
împreună  cu  călugării  şi  cu  puţini  oameni  împărăteşti,  nădăjduind  scăpare,  nu  atât  prin 
tăria  zidurilor,  cât  prin  ajutorul  Preasfîntei  Născătoarei  de  Dumnezeu,  care  este  zid 
nesurpat.  Venind  Şfezii,  au  înconjurat  mănăstirea  şi  se  luptau  cu  tărie  contra  ei,  iar  cei  ce 
se  închiseseră  în  mănăstire,  erau  în  mare  frică.  Unii  stând  pe  ziduri  se  luptau  cu 
potrivnicii,  iar  alţii  adunându-se  cu  călugării  în  biserică,  se  rugau  cu  lacrimi  fierbinţi  lui 
Dumnezeu  şi  Preasfîntei  Născătoare,  înaintea  icoanei  ei,  cea  făcătoare  de  minuni,  făcând 
priveghere  şi  rugăciuni  de  toată  noaptea. 

într-acea  noapte,  o  femeie  cu  numele  Măria,  dormind  puţin  de  oboseală  şi 
durere,  şi  lacrimile  udându-i  faţa  ei,  i  s-a  arătat  Preasfânta  Născătoare  de  Dumnezeu, 
zicându-i:  „Spune  tuturor  celor  ce  sunt  în  mănăstire,  ca  să  ia  icoana  mea,  să  înconjoare 
zidurile  de  jur-împrejur  şi  vor  vedea  mila  lui  Dumnezeu".  Femeia  aceea,  îndată  a  început 
a  spune  despre  aceasta.  Auzind  cele  vestite  de  dânsa  din  partea  Maicii  Domnului,  toţi  s- 
au  umplut  de  bucurie  şi  nădejde  şi  luând  icoana  cea  făcătoare  de  minuni  a  Preasfîntei 
Născătoarei  de  Dumnezeu,  cu  cântări  de  rugăciune,  au  înălţat-o  pe  zidul  de  apărare  al 
mănăstirii  şi,  făcând  litie,  au  ocolit  de  jur-împrejur,  plângând  şi  strigând:  ,Jmpărăteasă, 
vezi  primejdiile  robilor  tăi  şi  ne  izbăveşte  de  potrivnicii  care  stau  împrejur.  Arată-ţi 
puterea  ta,  ca  să  înţeleagă  toţi  vrăjmaşii  că  tu  eşti  cu  noi,  apărătoarea  noastră".  In  acel 
ceas  a  căzut  frică  mare  asupra  Şfezilor  care  s-au  tulburat  şi  care  au  fugit  de  la  mănăstire, 
neizgoniţi  de  nimeni. 

După  aceea,  trecând  puţină  vreme,  Şfezii  au  venit  cu  mai  multă  putere  şi 
înconjurând  mănăstirea,  s-au  luptat  multe  zile  neîntrerupt.  De  această  dată,  fiind  mult 

popor  de  amândouă  părţile,  cei  din  interiorul  zidurilor  mănăstirii,  nefiind  lipsiţi  de 
anumite  păcate,  au  întărâtat  mânia  lui  Dumnezeu,  care  i-a  adus  până  în  pragul  pierzării, 
căci  păcatele  lor  dădeau  putere  şi  biruinţă  potrivnicilor.  Poporul  văzând  primejdia  ce-i 
ameninţa,  fiind  cuprinşi  de  mare  frică,  s-au  căit  de  păcatele  lor,  şi  cu  amară  tânguire 
alergând  la  icoana  cea  făcătoare  de  minuni  a  Preasfmtei  Născătoarei  de  Dumnezeu,  cu 
umilinţă  au  strigat:  „Fecioară  de  Dumnezeu  Născătoare,  vezi  smerenia  noastră  şi  nu 
părăsi  locaşul  tău,  în  care  tu  însăşi  eşti  împărăteasă.  Prin  venirea  sfântului  tău  chip,  ai  voit 
a  se  zidi  această  mănăstire.  Milostiveşte-te  Preasfântă  spre  turma  ta,  că  vezi  o!  Stăpână, 
pornirea  cea  cumplită  asupra  noastră,  a  potrivnicilor  acestora.  Nu  ne  lăsa  pe  noi  robii  tăi, 
care  nu  avem  de  nicăieri  nici  un  ajutor,  afară  de  tine". 

Când  s-a  făcut  acea  împresurare  de  către  Şfezi,  se  afla  în  mănăstirea 
Tihfmului  şi  un  slujitor  al  mănăstirii  Soloveţului,  anume  Martinian,  bărbat  temător  de 
Dumnezeu.  Aceluia  i  s-a  arătat  în  vedenie  Preasfânta  Născătoare  de  Dumnezeu,  însoţită 
de  Sfântul  ierarh  Nicolae  şi  de  Cuvioşii:  Varlaam  Hutinschi  şi  Zosima  al  Soloveţului. 
Preasfânta  i-a  grăit  acestuia:  „Locul  acesta  este  aproape  de  pierzare,  pentru  multele 
păcate  cu  care  s-a  prihănit  sfântul  meu  locaş".  Iar  bărbatul  acela,  deşteptându-se  din 
vedenie,  s-a  înspăimântat  foarte  mult  şi  cu  multe  lacrimi  a  spus  acestea  celor  mai  mari  din 
mănăstire.  Aceia  dacă  au  auzit  această  vestire,  au  cercetat  şi  aflat  pe  toate  persoanele  care 
cu  păcatele  lor  au  pângărit  acest  loc  sfânt,  şi  le-au  izgonit,  curăţind  astfel  pridvorul 
bisericesc.  Apoi  cu  multe  lacrimi  şi  rugăciuni,  se  sârguiau  să  plece  spre  milă  pe 
Dumnezeu  şi  pe  Preasfânta  Născătoare,  pentru  a  nu  fi  daţi  în  mâinile  vrăjmaşilor.  Iar 
Domnul  cel  iubitor  de  oameni,  prin  mijlocirea  Preacuratei  Maicii  Sale,  a  prefăcut  mânia 
Sa  cea  dreaptă  în  milostivire,  căci  din  această  zi,  cei  ce  erau  înconjuraţi  au  început  a  se 
întări,  iar  potrivnicii  a  slăbi.  Sfatuindu-se  cei  ce  erau  închişi  şi  îngrădindu-se  cu  mila 
Preasfmtei  Născătoarei  de  Dumnezeu,  au  ieşit  pe  porţi  şi  au  pornit  asupra  potrivnicilor 
fără  de  veste,  bătându-se  cu  dânşii  foarte  tare.  Pentru  rugăciunile  Maicii  lui  Dumnezeu, 
au  fost  sprijiniţi  de  dumnezeiescul  ajutor,  pentru  că  nefiind  mulţi,  le-a  dăruit  slăvită 

izbândă  asupra  vrăjmaşilor,  biruind  multe  mii,  iar  pe  alţii  prinzându-i  vii,  i-au  dus  în 
mănăstire. 

Şfezii,  ca  să-şi  răzbune  pentru  ruşinea  lor,  au  venit  cu  mai  multă  oaste  la 
mănăstire  şi  cu  pornire  foarte  mare  s-au  luptat  asupra  ei  din  toate  părţile.  începând  ei  a 
săpa  gropi  tăinuite  pe  sub  poartă  şi  ziduri,  pentru  a  pătrunde  &ă  de  veste  în  mănăstire. 
Preasfânta  Născătoare  de  Dumnezeu  i  s-a  arătat  în  vedenie  de  noapte  lui  Martinian, 
zicându-i:  „Spune  celor  mai-mari  să  meargă  să  izgonească  porcii  de  la  casa  mea,  că  au 
săpat-o  de  jur-împrejur.  Asemenea  a  săpat  şi  pragul  porţii  pe  dedesubt".  Aceeaşi  arătare 
şi  poruncă  a  Preacuratei  a  primit  în  acelaş  ceas  şi  un  alt  om,  anume  Grigore.  Amândoi  au 
spus  acea  vedenie  la  cei  din  mănăstire. 

în  acea  noapte,  Domnul  a  arătat  Şfezilor  o  minune  înfricoşată.  Şi  anume,  au 
văzut  venind  la  mănăstire  dinspre  Moscova,  mulţime  de  ostaşi  înarmaţi,  ce  purtau 
steaguri  strălucite  cu  semnul  Crucii  închipuit  pe  ele,  din  care  cauză  au  fost  cuprinşi  de 
mare  frică,  socotind  că  este  oaste  împărătească,  ce  vine  în  ajutorul  celor  înconjuraţi.  Dar 
mai  înainte  de  a  fugi,  având  nădejde  în  săpăturile  lor,  se  sârguiau  să  surpe  poarta  şi 
zidurile.  Dar  cei  ce  erau  înconjuraţi,  auzind  porunca  Preacuratei  Născătoarei  de 
Dumnezeu  de  la  cei  doi  oameni:  Martinian  şi  Grigore,  s-au  întărit  cu  bună  nădejde,  şi 
făcând  cântări  de  rugăciune  înaintea  icoanei  celei  făcătoare  de  minuni,  au  ieşit  ca  şi  mai 
înainte  înarmaţi,  şi  a  pomit  asupra  potrivnicilor.  Dumnezeu  ajutând  drept-credincioşilor, 
a  tulburat  oştile  Şfezilor,  căzând  peste  dânşii  frică  şi  cutremur  mare,  din  care  pricină 
înspăimântându-se  s-au  clătinat  şi  au  început  să  fugă  cu  ruşine,  bătându-se  unul  cu  altul, 
ba  chiar  şi  de  ostaşii  cei  nevăzuţi  fiind  loviţi.  Atunci  drept-credincioşii,  văzând  pe 
potrivnicii  lor  fugind,  au  luat  mai  multă  îndrăzneală,  şi  izgonindu-i  pe  dânşii,  îi  tăiau  ca 
pe  nişte  paie.  Ieşind  oastea  din  mănăstire,  pe  Şfezii  care  erau  în  gropi,  pe  unii  i-au  ucis, 
pe  alţii  i-au  acoperit  cu  pământ,  iar  pe  cei  prinşi  vii  i-au  închis  în  mănăstire.  Aceştia  au 
povestit  cum  că  în  noaptea  trecută  au  văzut  venind  în  mănăstire  multă  oaste  înarmată, 
care  după  aceea  ieşind,  au  pomit  în  mare  goană  asupra  lor.  Auzind  acestea  drept- 

credincioşii  creştini,  au  mulţumit  cu  lacrimi  lui  Dumnezeu  şi  Preacuratei  lui  Maici,  pentru 
această  minunată  biruinţă. 

La  doi  ani  după  aceea,  voievodul  Şfezilor,  cel  ce  stăpânea  atunci  marele 
Novgorod,  mâniindu-se  asupra  mănăstirii  Tihfmului,  unde  a  pierit  atâta  mulţime  de 
ostaşi,  a  trimis  mai  multă  putere  de  oaste,  poruncind  să  risipească  mănăstirea  cu 
desăvirşire  până  în  temelie,  iar  icoana  cea  făcătoare  de  minuni  a  Preacuratei  Născătoarei 
de  Dumnezeu  să  o  taie  în  bucăţi  şi  din  biserica  ei,  cărămidă  cu  cărămidă  să  se  arunce. 
Pornind  oştile  Şfezilor,  pe  drumul  ce  ducea  la  Tihfîni,  s-au  înştiinţat  despre  aceasta  cei  de 
aici,  şi  temându-se  cu  toţii  de  frică,  voiau  să  fugă  în  cetatea  Moscovei,  luând  cu  ei  şi 
sfânta  icoană.  încercând  să  ia  în  grabă  sfânta  icoană,  nu  au  reuşit,  pentru  că  ea  stătea  la 
locul  său  nemişcată.  încercând  atunci  cu  cântări  de  rugăciuni  a  o  lua  pe  dânsa,  cu  nimic 
n-au  sporit,  pentru  că  de  câte  ori  se  ispiteau  cei  sfinţiţi  să  se  atingă  cu  mâinile  de  ea  să  o 
ridice,  ea  rămânea  tot  nemişcată.  Văzând  aceasta,  au  înţeles  cu  toţii  că  Preasfânta 
Născătoare  nu  binevoieşte  a  pleca  de  acolo.  Ei  punându-şi  toată  nădejdea  în  ajutorul  ei 
cel  putemic,  s-au  închis  în  mănăstire  şi  aşteptau  venirea  potrivnicilor  la  dânşii.  Dar 
grabnica  ajutătoare  a  credincioşilor  şi  păzitoarea  neadormită  a  locaşului  său,  n-a  lăsat  pe 
Şfezi  ca  să  mai  ajungă  până  la  mănăstire,  ci  le-a  împiedicat  calea  cu  o  minune  ca  aceasta: 
Pe  drum  li  s-a  arătat  o  mare  şi  înfi-icoşată  oaste,  care  venea  în  grabă  contra  lor.  Atunci,  ei 
neputând  să  stea  împotriva  unei  puteri  nebiruite  ca  aceea,  şi  fară  să  mai  aştepte  ajutor, 
cuprinzându-se  de  mare  frică,  s-au  întors  în  fugă,  călcând  unii  peste  alţii.  Din  acel  timp, 
Şfezii  n-au  mai  îndrăznit  să  vină  la  mănăstirea  Tihfinului.  Astfel  Preasfânta  Născătoare 
de  Dumnezeu,  de  multe  ori  şi-a  apărat  cu  preaslăvire  locaşul  său,  dar  nu  numai  acel  locaş, 
ci  a  izbăvit  din  mâinile  şi  de  sub  stăpânirea  Şfezilor  şi  marele  Novgorod  cu  toate 
ţinuturile  din  hotarele  lui,  şi  le-a  încredinţat  drept-credinciosului  împărat  creştin,  cu 
rugăciunile  Ei  facându-se  alinare  suferinţelor  şi  întemeindu-se  pacea  peste  pământul 
Rusiei. 

MINUNEA  389  -  Mănăstirea  Maicii  Domnului,  Tihf ini,  trece  prin  foc, 
spre  curăţirea  de  întinăciuni  şi  pedepsire 


După  trecerea  primejdiilor  şi  a  necazurilor  ce  s-au  abătut  asupra  mănăstirii 
Tihfmului,  s-a  aşezat  o  linişte  deplină,  dar  care  n-a  durat  mulţi  ani,  căci  Dumnezeu  a  voit, 
după  nepătrunsele  Sale  judecăţi  ca  pe  acea  mănăstire  ce  a  păzit-o  întreagă  de  urgia 
Şfezilor,  să  o  cerceteze  cu  foc,  spre  curăţirea  de  spurcăciunile  ce  au  profanat-o,  şi  spre 
pedepsirea  celor  ce  s-au  abătut.  Cercetarea  aceea  s-a  vestit  mai  înainte  în  chip  minunat, 
astfel:  la  Tihfmi  era  un  om  sărac,  anume  Nichita,  care  facându-se  nebun  pentru 
Dumnezeu,  i  s-a  arătat  nu  în  vis,  ci  la  arătare.  Cuviosul  Macarie  Jeltovodschi,  zicându-i: 
„Mergi  de  spune  egumenului  şi  fraţilor  ca  să  păzească  cu  dinadinsul  înfrânarea.  Mai  ales 
să  nu  ţină  în  mănăstire  băutură,  din  care  se  poate  îmbăta,  deoarece  beţia  se  face 
pricinuitoare  la  toate  răutăţile,  precum  şi  feţele  cele  pricinuitoare  de  sminteală,  adică 
partea  femeiască,  şi  nici  ei  să  nu  plece  afară  din  mănăstire  şi  de  lângă  biserică,  ci  să  se 
roage  lui  Dumnezeu  neîncetat  şi  Preasfmtei  Născătoarei  de  Dumnezeu,  deoarece  are  să 
vină  pedeapsă  prin  foc  asupra  mănăstirii".  Nichita  se  gândea  în  sine:  „Cine  este  acest 
stareţ  cinstit,  împodobit  cu  cărunteţe,  care -mi  grăieşte  mie  unele  ca  acestea?".  Iar  cel  ce  i 
se  arătase,  i-a  zis:  „Eu  sunt  Macarie  Jeltovodeanul,  am  venit  să  mă  închin  cinstitei  icoane 
făcătoare  de  minuni  şi  Preasfmtei  Născătoarei  de  Dumnezeu".  Zicând  acestea,  s-a  făcut 
nevăzut.  Nichita  s-a  dus  de  a  spus  egumenului  şi  fraţilor,  dar  ei  nu  l-au  crezut,  ci  îl  şi 
batjocoreau  ca  pe  un  nebun.  După  câteva  zile,  dintr-o  mică  întâmplare  s-a  aprins  o  chiUe, 
de  la  aceea  îndată  focul  s-a  lăţit  peste  toate  zidurile,  încât  s-a  aprins  toată  mănăstirea,  şi 
din  mânia  lui  Dumnezeu  era  atâta  foc,  încât  toate  s-au  făcut  cenuşă,  nu  numai  clădirile 
care  erau  de  lemn,  dar  şi  cele  de  piatră,  multe  s-au  stricat  de  acel  foc  cumpHt.  Atunci 
călugării  au  cunoscut  că  erau  adevărate  cele  arătate  de  Cuviosul  Macarie,  nebunului 
Nichita.  înainte  de  lăţirea  focului,  ei  au  început  a  păzi  cuvintele  zise  de  Cuviosul,  a  se 

ruga  lui  Dumnezeu  şi  Preasfmtei  Născătoare,  prin  a  cărui  milostivire,  în  câţiva  ani,  s-a 
înnoit  acea  aleasă  mănăstire.  Astfel,  acum  stă  întregă,  înflorind  ca  crinul  şi  îmbogăţindu- 
se  cu  minunile  cele  făcute  de  icoana  cea  făcătoare  de  minuni  a  Preasfmtei  Născătoarei  de 
Dumnezeu;  deoarece  şi  acum  cei  ce  aleargă  cu  credinţă,  îşi  capătă  cerinţele  lor,  şi  de  toate 
neputinţele  omeneşti  câştigă  tămăduire  în  chip  minunat,  despre  care  s-a  scris  cu 
deamănuntul  în  locaşul  acela,  întru  slava  lui  Hristos  Dumnezeu  şi  a  Maicii  lui  Preasfmte. 


MINUNEA  390  -  De  unde  a  venit  în  pământul  Rusiei,  la  Tihfini,  icoana 
făcătoare  de  minuni  a  Maicii  lui  Dumnezeu 

Sfânta  icoană  a  Preasfmtei  Născătoare  de  Dumnezeu  de  la  Tihfmi,  care  a 
venit  aici  zburând  prin  văzduh,  luminând  cu  multă  strălucire  şi  făcând  mulţime 
nenumărate  de  minuni,  nu  se  ştie  cu  siguranţă  de  unde  a  plecat.  Dar  în  cronicile  cele 
vechi,  scrise  de  mână,  ale  mănăstirii  din  Tihfini,  printre  alte  lucruri  minunate  se  află 
scrisă  şi  această  povestire:  Pe  vremea  când  icoana  cea  făcătoare  de  minuni  a  Preasfmtei 
Născătoarei  de  Dumnezeu  făcea  mari  şi  minunate  minuni  la  Tihfini,  de  care  se  dusese 
vestea  în  toată  Rusia,  nişte  neguţători  din  cetatea  Novgorodului,  aflându-se  în 
Constantinopol,  au  mers  la  Preasfmţitul  Patriarh,  cu  care  au  stat  de  vorbă.  Printre  altele. 
Patriarhul  le-a  povestit  lor  despre  o  icoană  făcătoare  de  minuni  a  Preasfmtei  Născătoare 
ce  se  afla  în  Constantinopol,  şi  care  a  plecat  de  la  dânşii,  în  chip  tăinuit.  După  aceea,  i-a 
întrebat  şi  pe  dânşii  dacă  nu  cumva  au  auzit  despre  o  icoană  ca  aceea.  La  această 
întrebare,  neguţătorii  au  răspuns  Patriarhului  următoarele:  „In  Rusia  cea  mare  a  venit,  cu 
preaslăvire  prin  văzduh,  o  icoană  făcătoare  de  minuni  a  Maicii  lui  Dumnezeu,  numai 
Dumnezeu  ştie  de  unde.  Acea  icoană  se  arată  în  diferite  locuri,  în  hotarele  marelui 

Novgorod,  depărtare  ca  la  180  de  stadii.  Apoi  s-a  arătat  la  râul  Tihfinului  cu  multă 
preaslăvire,  făcând  negrăite  minuni  şi  dând  nenumărate  tămăduiri,  apoi  facându-i-se  aici 
biserică,  petrece  în  mare  cinste  în  acest  locaş  sfânt".  Preasfînţitul  Patriarh,  auzind  această 
istorisire,  a  înţeles  că  acea  icoană  este  cea  de  care  întreba  el,  din  care  cauză  a  început  a 
suspina  din  adâncul  inimii,  şi  a  întrebat  despre  dânsa  mai  cu  dinadinsul.  Apoi  le-a  mai 
povestit  lor  cum  acea  icoană  făcătoare  de  minuni  a  Maicii  lui  Dumnezeu,  se  ducea 
adeseori  pe  mare,  cu  preaslăvire,  de  la  Constantinopol,  oriunde  o  îndrepta  purtarea  de 
grijă  cea  Dumnezeiască,  după  care  iarăşi  se  întorcea  înapoi.  Astfel  făcea  multe  minuni  şi 
faceri  de  bine  oamenilor  credincioşi,  dându-le  biruinţe  asupra  potrivnicilor,  ca  una  ce  este 
tare  şi  grabnică  ajutătoare.  Dar  pentru  mândrie,  ura  de  fraţi  şi  pentru  nedreptăţi,  a  plecat 
de  tot  de  la  dânşii  şi  nu  s-a  mai  întors. 

Preasfînţitul  Patriarh,  spunând  toate  acestea  cu  umihnţă,  s-a  dus  în  biserică  şi 
le-a  arătat  locul  şi  chivotul  unde  a  stat  acea  icoană  făcătoare  de  minuni.  Acel  loc  era,  cum 
intri  în  biserică,  în  partea  apusului,  la  stâlpul  din  dreapta,  în  care  loc  se  pusese  o  altă 
icoană  a  Preasfintei  Născătoarei  de  Dumnezeu,  dar  mai  mică  în  mărime  şi  deasupra  ei 
ardea  o  candelă.  Bărbaţii  aceia  din  Rusia  auzind  şi  văzând  unele  ca  acestea,  s-au  mirat 
foarte  mult  şi  au  preamărit  pe  Domnul  Dumnezeu  şi  pe  Preasfânta  Născătoare  care  face, 
prin  chipul  său  cel  făcător  de  minuni,  preaslăvite  minuni  în  multe  ţări.  întorcându-se 
înapoi,  au  povestit  cele  auzite  despre  această  icoană,  care  s-au  răspândit  în  tot  pământul 
Rusiei.  De  aceea  se  socoteşte  de  cei  credincioşi  că  icoana  făcătoare  de  minuni  din  Tihfmi 
nu  este  altă  icoană  decât  aceea  care  a  plecat  din  Constantinopol  pe  vremea  împăratului 
loan  Paleologul,  cu  câţiva  ani  mai  înainte  de  căderea  lui  sub  stăpânirea  turcească.  Pentru 
aceasta,  în  biserica  din  mănăstirea  Tihfmului,  i  s-a  făcut  loc  potrivit  chipului  celui  făcător 
de  minuni  al  Preasfintei  Născătoarei  de  Dumnezeu,  după  chipul  locului  din 
Constantinopol,  la  intrarea  în  biserică,  în  partea  despre  apus,  la  întâiul  stâlp  din  dreapta, 
unde  stă  şi  până  acum,  făcând  multe  şi  nespuse  minuni  (De  la  M.  415-424,  din  Vieţile 
Sfinţilor  26  iunie). 

MINUNEA  391  -  Sfânta  icoană  a  Maicii  Domnului  şi  cinstita  Cruce  aduc 

biruinţe  strălucite  împăraţilor  creştini 


Prăznuirea  scoaterii  cinstitei  Cruci  a  Domnului  s-a  aşezat  în  această  zi  (1 
august)  încă  de  pe  vremea  drept-credinciosului  împărat  grecesc  Manuil,  şi  a  marelui 
domn  al  Rusiei,  Andrei  Gheorghievici.  Acest  praznic  s-a  aşezat  de  Preasfinţitul  Luca, 
Patriarhul  Constantinopolului,  de  Mitropolitul  Constantin  al  Kievului  şi  de  Nestor, 
Episcopul  Rostovului,  pentru  o  pricină  ca  aceasta:  împăratul  Manuil,  petrecând  în  pace  şi 
iubire  de  fraţi  cu  marele  domn  al  Rusiei,  li  s-a  întâmplat  lor  de  au  ieşit  în  aceeaşi  zi  la 
război.  Cel  din  Constantinopol,  contra  Turcilor,  iar  cel  din  Rostov,  contra  bulgarilor, 
pentru  că  atunci  marele  domn  Andrei  petrecea  în  Rostov.  Bulgarii  erau  un  popor 
necredincios,  care  se  chema  aşa  după  râul  Volga,  fiindcă  petreceau  în  jos  de  acel  râu,  şi 
le-a  dăruit  Domnul  Dumnezeu  amândurora  biruinţă  contra  potrivnicilor.  împăratul 
grecesc  a  biruit  pe  turci;  iar  domnul  Rusiei  a  biruit  pe  bulgari  şi  i-a  supus  pe  ei  lui, 
facându-i  bimici  ai  stăpânirii  sale. 

Marele  domn  Andrei  avea  un  obicei  ca  acesta:  Când  mergea  la  război 
împotriva  vrăjmaşilor,  lua  cu  sine  în  cetele  sale,  cinstita  icoană  a  Preasfintei  Născătoarei 
de  Dumnezeu,  care  avea  în  braţele  sale  pe  Pruncul  cel  mai  înainte  de  veci,  pe  Hristos 
Mântuitorul  nostru..  El  mai  lua  încă  şi  cinstita  Cruce  a  Domnului,  pe  care  o  purtau  doi 
Preoţi  îmbrăcaţi  în  sfintele  veşminte;  şi  astfel  ieşea  la  război,  după  ce  înălţa  multe 
rugăciuni  către  Hristos  Dumnezeu  şi  către  Preacurata  lui  Maică,  şi  se  împărtăşea  cu 
Dumnezeieştile  Taine  ale  Trupului  şi  Sângelui  lui  Hristos.  Cu  nişte  arme  ca  acestea  de 
nebiruit,  se  înarma  el  mai  mult,  decât  cu  săbiile  şi  cu  suhţele;  mai  mult  se  nădăjduia  spre 
ajutorul  Celui  preaînalt,  decât  spre  vitejia  şi  puterea  oştirii  sale,  ştiind  bine  cuvântul 
Proorocului  David:  „Nu  în  puterea  calului  va  voi,  nici  în  pulpele  bărbatului  îi  va  plăcea. 
Domnul  va  birui  întru  cei  ce  se  tem  de  Dânsul,  şi  întru  cei  ce  nădăjduiesc  spre  mila  Lui". 

Acest  bine-credincios  domn  întărea  oastea  sa,  pe  de  o  parte,  cu  chipul  cucerniciei  sale, 
prin  rugăciuni,  iar  pe  de  alta,  cu  porunca  spre  rugăciuni.  Cu  toţii  căzând  înaintea  icoanei 
Preasfintei  Născătoarei  de  Dumnezeu,  şi  a  cinstitei  Cruci,  se  rugau  Domnului  cu  lacrimi. 
Marele  domn  privind  spre  icoană,  se  ruga  astfel:  „O!  Stăpână!  Ceea  ce  ai  născut  pe 
Hristos,  Mântuitorul  nostru,  tot  cel  ce  nădăjduieşte  spre  tine,  nu  va  pieri;  şi  eu  robul  tău 
pe  tine  te  am,  după  Dumnezeu,  zid  şi  acoperământ,  iar  Crucea  Fiului  tău,  armă  ascuţită 
asupra  vrăjmaşilor.  Roagă  pe  Mântuitorul  lumii,  pe  care  îl  ţii  în  braţele  tale,  ca  să  fie 
puterea  Crucii  ca  un  foc,  arzând  feţele  potrivnicilor,  celor  ce  doresc  război  cu  noi;  iar 
folosirea  ta  cea  preaputemică  să  ne  ajute  nouă  şi  să  calce  pe  vrăjmaşii  noştrii".  După 
această  rugăciune,  sărutând  sfânta  icoană  şi  Cinstita  Cruce,  toţi  au  pornit  cu  mare 
îndrăzneală  contra  vrăjmaşilor  lor,  şi  astfel  le-a  ajutat  lor  Domnul  cu  puterea  Crucii,  iar 
Preasfânta  Născătoare  de  Dumnezeu  le  ajuta  lor  cu  mijlocirile  sale  cele  către  Dumnezeu. 

Marele  domn  având  totdeauna  un  obicei  ca  acesta,  a  ieşit  cu  oastea  sa  într-o 
rânduială  ca  aceea  şi  contra  bulgarilor  precum  de  demult  marele  împărat  Constantin  a 
purtat  semnul  Crucii  înaintea  oastei  şi  mergând  la  câmp,  s-a  luptat  cu  oştirea  bulgărească. 
Biruindu-i  pe  ei,  au  venit  după  dânşii  şi  au  luat  şi  patru  cetăţi  ale  lor,  cum  şi  a  cincea, 
anume  Vrehimul,  la  râul  Kamii.  Când  s-a  întors  în  cortul  său  de  la  război  cu  păgânii,  a 
văzut  ieşind  din  icoana  Mântuitorului  şi  din  cea  a  Preacuratei  lui  Maici,  o  strălucire 
luminoasă  ca  focul,  care  strălucea  peste  toate  ostile.  Aceasta  s-a  petrecut  în  luna  lui 
august,  în  ziua  întâi.  După  aceea,  marele  domn  câştigând  şi  mai  mare  bărbăţie  şi 
îndrăzneală,  s-a  întors  cu  oştirea  sa  contra  păgânilor,  pe  care  i-a  biruit  desăvârşit,  luând 
toate  cetăţile  lor,  cărora  le-au  pus  dajdie,  întorcându-se  înapoi  cu  mare  prăznuire. 

Asemenea  şi  Manuil,  împăratul  grecilor,  cel  ce  ieşise  cu  oastea  sa  contra 
turcilor,  a  văzut  în  aceeaşi  zi  aceeaşi  minune,  adică  nişte  raze  de  foc  care  ieşeau  din 
icoana  Mântuitorului  şi  a  Preasfintei  Născătoarei  de  Dumnezeu,  pe  care  le  avea  împreună 
cu  cinstita  Cruce,  în  mijlocul  oştirilor  sale.  Ei  s-au  înştiinţat  unul  pe  altul  prin  epistolă,  de 
biruinţa  lor  contra  vrăjmaşilor,  pe  care  cu  ajutorul  lui  Dumnezeu  au  facut-o  şi  de 

strălucirea  cea  minunată  pe  care  au  văzut-o  ieşind  de  la  icoanele  Mântuitorului  şi  a 
Preacuratei  Sale  Maici,  şi  au  preamărit  pe  Dumnezeu.  Sfatuindu-se  cu  Arhiereii  lor  cei 
mari,  au  aşezat  prăznuire  în  ziua  întâi  a  lunii  august,  dând  mulţumire  lui  Hristos 
Mântuitorul  şi  Preacuratei  lui  Maici.  Pentru  pomenirea  puterii  Sfmtei  Cruci,  cu  care  fiind 
înarmaţi  au  biruit  pe  vrăjmaşi,  ei  au  poruncit  ca  Preoţii  să  scoată  cu  mâinile  lor  Cinstita 
Cruce  din  Sfântul  Altar,  şi  să  o  pună  pe  ea  în  mijlocul  bisericii,  ca  să  se  închine  ei  şi  cu 
dragoste  să  o  sărute  pe  ea  tot  poporul  creştinesc,  preamărind  pe  Hristos  Domnul,  Cel  ce  a 
fost  răstignit  pe  dânsa.  Arhiereii  au  mai  poruncit  ca  în  această  zi  să  se  facă  şi  sfinţirea 
apei;  de  atunci,  prăznuirea  aceasta  s-a  numit  scoaterea  Cinstitei  Cruci  (Vieţile  Sfinţilor  1 
august). 


MINUNEA  392  -  Jurând  în  faţa  icoanei  Maicii  Preacurate,  a  fost  silit  să 

mărturisească,  fără  de  voie,  adevărul 

In  cetatea  Kievului  erau  doi  bărbaţi  slăviţi,  prieteni  între  ei,  loan  şi  Serghie. 
Aceştia  venind  în  biserica  cea  de  Dumnezeu  împodobită  a  Pecerscăi,  au  văzut  ieşind  de  la 
icoana  cea  făcătoare  de  minuni  a  Preasfintei  Născătoarei  de  Dumnezeu,  o  lumină  mai 
strălucitoare  decât  soarele,  şi  înaintea  ei  s-au  legat  între  dânşii  cu  duhovnicească  frăţie. 
După  mulţi  ani,  loan  s-a  îmbolnăvit  de  moarte,  lăsând  în  urmă  pe  fiul  său  Zaharia,  care 
era  numai  de  cinci  ani.  Atunci  el  a  chemat  pe  fericitul  Nicon,  egumenul  Pecerscăi,  şi  prin 
el  şi-a  împărţit  averea  la  săraci.  Iar  partea  fiului  său,  1000  de  grivine  de  argint  şi  100  de 
grivne  de  aur,  le-a  dat  lui  Serghie  căruia  i-a  încredinţat  spre  pază  pe  fiul  său  Zaharia,  ca 
unui  prieten  al  său  şi  frate  credincios,  căruia  i-a  poruncit,  ca  atunci  când  va  creşte  fiul 

său,  să-i  dea  argintul  şi  aurul  încredinţat  spre  păstrare.  După  ce  a  rânduit  acestea,  la 
puţină  vreme  a  murit. 

Zaharia  ajungând  la  vârsta  de  15  ani,  voia  să-şi  ia  argintul  şi  aurul  de  la 
Serghie.  Dar  acesta  rănindu-se  de  diavolul  iubirii  de  argint,  a  socotit  să-şi  însuşească 
bogăţia  aceea,  spre  pierzarea  sufletului  său.  Acestea  g&idind,  a  răspuns  tânărului  cu 
viclenie:  „Tatăl  tău  a  dat  toată  averea  lui  Dumnezeu,  cere  argintul  şi  aurul  de  la  El. 
Acesta  îţi  este  dator,  să-ţi  dea  averea.  Eu  nu  sunt  dator  cu  nici  un  galben,  nici  tatălui  tău, 
nici  ţie.  Aceasta  ţi-a  facut-o  tatăl  tău  cu  nebunia  sa.  El  şi-a  împărţit  toată  averea  sa  în 
milostenie,  iar  pe  tine  te-a  lăsat  sărac  şi  scăpătat".  Tânărul  auzind  acestea,  a  început  a 
plânge  de  nevoia  şi  lipsa  sa,  şi  a  mers  din  nou  la  Serghie,  cu  rugăminte,  zicându-i:  ,J)ă- 
mi  jumătate  din  moştenirea  mea  şi  cealaltă  jumătate  să  fie  a  ta".  Dar  Serghie  ocăra  cu 
cuvinte  aspre  pe  tatăl  lui  şi  pe  el  însuşi. 

Apoi  Zaharia  a  cerut  a  treia  parte,  după  aceea  a  zecea  parte  şi  văzându-se  pe 
sine  cu  totul  lipsit,  a  zis  lui  Serghie:  „Dacă  n-ai  luat,  vino  şi  te  jură  mie  în  biserica 
Pecerscăi,  înaintea  icoanei  celei  făcătoare  de  minuni  a  Preasfintei  Născătoarei  de 
Dumnezeu,  unde  ai  făcut  cu  tatăl  meu  legătura  prieteniei  de  fraţi".  Serghie  a  mers  cu 
îndrăzneală  la  biserică  şi  stând  înaintea  icoanei  Preasfintei  Născătoarei  de  Dumnezeu,  s-a 
jurat,  zicând:  ,J^-am  luat  o  mie  de  grivne  de  argint,  nici  o  sută  de  grivne  de  aur".  Când  a 
vrut  să  sărute  icoana,  n-a  putut  să  se  apropie  de  dânsa;  apoi  ieşind  afară,  a  început  a 
striga:  „Cuvioşilor  Părinţi,  Antonie  şi  Teodosie,  să  nu  porunciţi  să  mă  piardă  îngerul 
acesta  nemilostiv;  ci  vă  rugaţi  Preasfintei  Doamnei  Născătoarei  de  Dumnezeu,  ca  să 
izgonească  de  la  mine  pe  diavolii  cei  mulţi,  cărora  sunt  dat  şi  să  ia  din  cămara  mea 
argintul  şi  aurul  ce  se  află  pecetluit".  Atunci  s-a  făcut  fi^ică  mare  peste  toţi,  şi  de  atunci  nu 
mai  lăsa  pe  nimeni  să  se  jure  înaintea  icoanei  Preasfintei  Născătoarei  de  Dumnezeu. 
Apoi,  trimiţând,  au  luat  vasul  cel  pecetluit  şi  au  găsit  într-însul  2000  de  grivne  de  argint  şi 
200  de  grivne  de  aur,  pentru  că  aşa  a  îndoit  Domnul,  răsplătitorul  celor  milostivi.  Iar 
Zaharia  pe  toată  averea  aceea  a  dat-o  egumenului  loan,  care  se  afla  în  vremea  aceea,  ca  să 

o  cheltuiască  spre  folosul  sfintei  mănăstiri,  iar  el  s-a  călugărit,  şi  şi-a  săvirşit  viaţa  în 
acest  sfânt  locaş.  Iar  cu  aurul  şi  cu  argintul  acela,  au  zidit  o  biserică  în  cinstea  Sfântului 
loan  Botezătorul,  în  sfânta  mănăstire  a  Pecerscăi,  spre  pomenirea  boierului  loan  şi  a 
fiului  său  Zaharia,  întru  slava  lui  Hristos  Dumnezeu,  care  mai  ales  se  preamăreşte  în  acest 
loc,  de  la  care  darul  ei  cel  minunat  să  nu  fie  îndepărtat  niciodată  (Vieţile  Sfinţilor  14 
august). 


MINUNEA  393  -  Pentru  sfinţenia  şi  nevinovăţia  Cuviosului  Alipie 
zugravul,  şapte  icoane  se  zugrăvesc  singure 

Fericitul  Alipie  a  fost  dat  la  învăţătura  zugrăvirii  icoanelor,  de  către  părinţii 
săi,  în  zilele  bine-credinciosului  domn  al  Kievului,  Vsevolod  laroslavici  şi  pe  vremea 
egumeniei  Cuviosului  Nicon.  El  a  fost  dat  după  rânduiala  lui  Dumnezeu  şi  cu  sfatuirea  şi 
binecuvântarea  Cuvioşilor  Părinţi,  Antonie  şi  Teodosie.  La  zece  ani  după  repauzarea  lor, 
aceşti  doi  Cuvioşi  Părinţi  s-au  arătat  în  Constantinopol  unor  zugravi  greci,  pe  care  i-au 
chemat  şi  cu  care  s-au  tocmit  pentru  a  împodobi  minunata  biserică  a  Pecerscăi.  Cuviosul 
Alipie,  în  acel  timp  fiind  în  Percersca,  a  lucrat  împreună  cu  zugravii  greci  şi  a  văzut  cu 
ochii  minunile  cele  mari  care  s-au  făcut  în  ceea  vreme.  Cum,  atunci  când  zugravii 
împodobeau  Sfântul  Altar,  ioana  Preasfintei  Născătoarei  de  Dumnezeu  s-a  închipuit 
singură,  după  care  faţa  ei  a  strălucit  mai  mult  de  cât  soarele;  apoi  cum  un  porumbel  a 
zburat  din  gura  ei,  şi  a  intrat  în  gura  icoanei  Mântuitorului  ce  era  sus.  încă  de  pe  atunci 
Cuviosul  Alipie  învăţându-se,  ajuta  meşterilor  săi  şi  luând  aminte,  toate  le  punea  în 
mintea  sa;  căci  lucrarea  Preasfântului  Duh  petrecea  în  această  sfântă  biserică  a  Pecerscăi. 


507 


Zugravii  sfarşindu-şi  lucrul  lor  şi  împodobind  cu  chipuri  sfânta  biserică, 
Alipie  s-a  împodobit  şi  el  cu  îmbunătăţitul  chip  al  rânduiehi  călugăreşti,  de  către 
Cuviosul  egumen  Nicon.  El  a  început  a  se  deprinde  la  faptele  cele  duhovniceşti  ale 
Sfinţilor,  ale  căror  feţe  pământeşti  ştia  cum  să  le  închipuiască  bine.  Cu  darul  lui 
Dumnezeu,  el  a  ajuns  un  preaiscusit  zugrav  de  icoane,  pe  care  le  lucra  fară  de  plată. 
Pentru  viaţa  lui  îmbunătăţită,  a  fost  hirotonit  Preot,  dobândind  apoi  şi  darul  facerii  de 
minuni,  după  cum  vom  vedea  din  cele  ce  urmează. 

Un  oarecare  bărbat  credincios  din  cetatea  Kievului,  care  a  zidit  o  biserică,  a 
voit  ca  să  facă  şapte  icoane  mari  pentru  împodobirea  ei.  întâlnind  doi  monahi  din 
mănăstirea  Pecersca,  ştiutori  ai  acestui  meşteşug,  le-au  dat  lor  argint  şi  scânduri  pentru 
cele  şapte  icoane,  rugându-i  ca  pentru  zugrăvire  să  întrebe  şi  pe  Cuviosul  Alipie.  Acei 
monahi  n-au  spus  lui  Alipie,  iar  argintul  l-au  oprit  pentru  ei.  Trecând  câtăva  vreme,  a 
trimis  omul  acela  la  cei  doi  monahi,  să  afle  dacă  sunt  gata  icoanele.  Iar  ei  au  răspuns: 
„Lui  Alipie  îi  trebuie  mult  argint".  Şi  iar  au  luat  argintul  trimis  de  acel  om,  pe  care 
asemenea  l-au  oprit.  Apoi  fiind  cu  totul  lipsiţi  de  ruşine  şi  de  fizică  de  Dumnezeu,  au 
vorbit  cuvinte  nedrepte  asupra  Sfântului,  către  omul  acela,  zicând:  „Lui  Alipie  îi  mai 
trebuie  argint,  încă  atâta  pe  cât  a  luat".  Iar  omul  cel  iubitor  de  Hristos,  a  dat  şi  a  treia  oară 
argint,  zicând:  „Voiesc  din  mâinile  lui  să  iasă,  cu  rugăciune  şi  binecuvântare".  Dar 
fericitul  Alipie  nu  ştia  nimic  de  aceea  ce  fac  acei  monahi. 

După  aceea  omul  iar  a  trimis,  vrând  să  ştie  cu  adevărat,  dacă  icoanele  sunt 
zugrăvite  sau  nu.  Monahii  nemaiştiind  ce  să  răspundă,  au  zis:  „Alipie  a  luat  argintul  tău 
în  trei  rânduri  şi  acum  nu  voieşte  să  mai  zugrăvească  icoanele".  Auzind  acestea,  acel  om 
iubitor  de  Hristos,  a  mers  cu  mai  mulţi  tovarăşi  în  mănăstirea  Pecersca  la  Cuviosul 
egumen  Nicon  şi  i-a  spus  pricina  mâhnirii  sale.  Chemând  egumenul  pe  Alipie,  i-a  zis: 
„Frate,  de  ce  ai  făcut  acestui  fiu  al  nostru  o  nedreptate  ca  aceasta:  că  te-a  rugat  de  multe 
ori,  dându-ţi  cât  ai  voit,  iar  tu  fagăduindu-te  şi  luând  mult  argint,  nu-i  zugrăveşti  icoanele, 
pe  când  uneori  le  faci  în  dar?".  Alipie  auzind  acestea,  a  răspuns:  „Cinstite  Părinte,  ştii 

508 


Sfinţia  ta  că  niciodată  nu  m-am  lenevit  în  acest  lucru;  dar  acum  nu  ştiu  despre  ce-mi 
vorbeşti!".  Egumenul  iarăşi  a  zis:  ,Ai  luat  trei  preţuri  pentru  şapte  icoane  şi  nici  până 
acum  nu  le-ai  zugrăvit".  Spre  mustrarea  Sfântului  a  trimis  să  aducă  îndată  scândurile 
acelor  icoane,  care  înainte  de  acea  noapte  au  fost  văzute  nezugrăvite,  puse  într-o  cămară 
mănăstirească.  De  asemenea  a  trimis  să  cheme  şi  pe  cei  doi  monahi,  prin  care  acel  om 
trimitea  Sfântului  Alipie  argintul.  Venind  trimişii,  au  adus  icoanele  zugrăvite  cu 
meşteşug,  punându-le  înaintea  egumenului  şi  a  celor  ce  erau  cu  el.  Atunci  toţi  s-au  mirat 
şi  înspăimântându-se  cu  cutremur,  au  căzut  cu  faţa  la  pământ,  şi  s-au  închinat  acelor 
chipuri  nefacute  de  mână,  al  Domnului,  al  Preasfintei  Născătoarei  de  Dumnezeu  şi  ale 
Sfinţilor  lui. 

Venind  după  aceea  cei  doi  monahi  care  minţise  contra  lui  Alipie  şi  neştiind 
de  minunea  ce  se  făcuse,  au  început  a  se  certa  cu  Sfântul,  zicâidu-i:  „Trei  preţuri  ai  luat, 
iar  icoanele  nu  le  zugrăveşti".  Auzind  cei  ce  erau  acolo  de  această  năpastă,  le-au  arăt 
icoanele,  zicându-le:  ,Jată  icoanele  s-au  zugrăvit  de  Dumnezeu  însuşi,  care  mărturiseşte 
nerăutatea  lui  Alipie".  Văzându-le,  s-au  înspăimântat  de  această  minune.  Atunci 
egumenul  văzând  furtişagul  şi  minciuna  lor,  i-a  izgonit  din  mănăstire,  şi  au  căzut  din 
toate  lucrurile  lor,  căci  grăiau  hule  împotriva  Cuviosului  Alipie,  spunând  oamenilor  în 
cetate:  „Noi  singuri  am  zugrăvit  acele  icoane,  iar  stăpânul  lor  nevrând  să  ne  dea  plata,  ne- 
am lipsit  de  tocmeală;  şi  iată  a  gândit  şi  a  minţit,  că  acele  icoane  s-au  zugrăvit  de 
Dumnezeu,  şi  au  îndreptăţit  pe  Alipie".  Astfel  au  orbit  pe  poporul  ce  alerga  la  privirea 
icoanelor  şi  la  închinarea  lor.  Deşi  acei  oameni  au  crezut  atunci  acelor  monahi  care 
cleveteau  pe  cuviosul  Alipie,  însă  Dumnezeu  cel  ce  preamăreşte  pe  Sfinţii  săi,  precum 
singur  a  zis  în  EvangheUe:  poate  cetatea  să  se  ascundă  stând  deasupra  muntelui,  nici 
aprinzând  facha  şi  o  pun  sub  obroc,  ci  în  sfeşnic  ca  să  lumineze  tuturor",  n-a  tăinuit 
îmbunătăţitele  nevoinţe  ale  acestui  cuvios  bărbat,  pentru  că  vestea  a  ajuns  la  domnul 
Vladimir  Monomahul,  adică  despre  minunea  ce  s-a  făcut.  Această  minune  s-a  adeverit 
însă  şi  mai  mult,  pentru  că  oarecând,  prin  voinţa  lui  Dumnezeu,  luând  foc  toată  cetatea 

509 


Kievului,  a  ars  şi  biserica  care  avea  acele  icoane;  dar  după  foc,  acele  şapte  icoane  s-au 
găsit  întregi  şi  nevătămate.  Auzind  voievodul  de  acest  lucru,  a  mers  în  persoană  să  vadă 
minunea  ce  s-a  făcut.  Văzând  icoanele  nevătămate,  a  auzit  cum  au  fost  zugrăvite  într-o 
noapte,  cu  voia  lui  Dumnezeu,  cel  ce  a  izbăvit  de  năpastă  pe  Cuviosul  Alipie.  Atunci 
voievodul  a  preamărit  pe  Dumnezeu  cel  ce  a  făcut  această  minune,  pentru  faptele  bune 
ale  Cuviosului  Alipie  şi  luând  una  dintre  ele,  şi  anume  icoana  Preasfmtei  Născătoarei  de 
Dumnezeu,  a  trimis-o  în  cetatea  Rostovului,  în  biserica  cea  de  piatră,  zidită  de  dânsul.  S-a 
întâmplat  că  odată  aceea  biserică  s-a  surpat,  dar  sfânta  icoană  a  rămas  nevătămată.  Apoi 
fiind  mutată  într-o  biserică  de  lemn,  care  mai  apoi  arzând,  a  scăpat  şi  de  aici  nevătămată. 
Toate  acestea  închipuiau  viaţa  îmbunătăţită  a  Cuviosului  Părintelui  nostru  Alipie,  pentru 
care  acele  icoane  s-au  zugrăvit  fară  de  mână. 


MINUNEA  394  -  Cuviosul  Alipie  apropiindu-se  de  moarte,  un  înger  îi 
zugrăveşte  icoana  Adormirii  Maicii  Domnului 

Un  drept-credincios  i-a  dat  Cuviosului  Părinte  Alipie  o  icoană.  Adormirea 
Preasfmtei  Născătoarei  de  Dumnezeu,  ca  s-o  zugrăvească,  rugându-1  ca  s-o  termine  de 
praznicul  Adormirii.  După  câteva  zile  Cuviosul  îmbolnăvindu-se  şi  apropiindu-se  de 
sfârşit,  icoana  a  rămas  nezugrăvită.  Din  această  pricină,  omul  acela  se  supăra  şi  se 
mâhnea  asupra  Sfântului.  Dar  Alipie  îi  zicea:  „Fiule,  nu  te  supăra  când  vii  la  mine,  ci 
aruncă-ţi  spre  Domnul  grija,  căci  el  va  face  precum  va  voi,  şi  icoana  pe  care  o  doreşti,  de 
ziua  praznicului  va  sta  la  locul  ei".  Omul  crezând  cuvintele  Cuviosului,  s-a  dus  la  casa  sa 
bucurându-se.  Apoi  venind  iarăşi  la  vecernia  praznicului  Adormirii  Preasfintei 
Născătoarei  de  Dumnezeu  şi  văzând  icoana  nezugrăvită  şi  pe  Cuviosul  Alipie  şi  mai 

510 


bolnav,  îl  defâima,  zicându-i:  ,J)e  ce  nu  mi-ai  spus  de  slăbiciunea  ta,  că  aş  fi  dat  altuia  să- 
mi  zugrăvească  icoana,  ca  praznicul  să-mi  fie  luminos  şi  cinstit,  dar  acum  iată  că  m-ai 
ruşinat".  Cuviosul  i-a  răspuns  cu  blândeţe:  „O  fiule!  N-am  făcut  aceasta  din  lenevire,  însă 
Dumnezeu  poate  ca  icoana  Maicii  Sale  să  o  zugrăvească  cu  un  cuvânt;  pentru  că  eu  acum 
mă  duc  din  lumea  aceasta,  precum  mi-a  arătat  mie  Domnul,  iar  pe  tine  nu  te  voi  lăsa 
întristat".  Auzind  aceasta,  omul  acela  a  plecat  foarte  întristat. 

îndată  după  plecarea  acelui  om,  a  intrat  la  Cuviosul  Alipie  un  tânăr  luminos 
şi  a  început  a  zugrăvi  acea  icoană.  Alipie  a  socotit  că  stăpânul  icoanei  s-a  mâniat,  şi  că  a 
trimis  alt  zugrav  să  i-o  facă.  La  început  i  s-a  părut  că  acela  este  om,  dar  graba  cu  care 
lucra  şi  frumuseţea  lucrului,  îl  arăta  pe  el  că  este  înger,  căci  uneori  punea  aur  pe  icoană, 
iar  alteori  freca  pe  piatră  felurite  vopsele  şi  cu  acelea  zugrăvea.  Astfel,  în  trei  ceasuri  a 
zugrăvit  o  icoană  foarte  frumoasă.  După  aceea  a  zis  către  Cuvios:  „Părinte,  lipseşte  ceva 
de  aici,  sau  am  greşit  cu  ceva?".  Cuviosul  i-a  răspuns:  „Bine  ai  facut-o.  Dumnezeu  ţi-a 
ajutat  ca  să  o  zugrăveşti  cu  aşa  mare  podoabă,  căci  El  însuşi  a  lucrat  aceasta  prin  tine". 
Apoi  sosind  seara,  zugravul  acela  s-a  făcut  nevăzut,  împreună  cu  icoana. 

Stăpânul  icoanei,  toată  noptea  a  petrecut-o  fară  somn,  de  mare  mâhnire,  că  nu 
o  avea  gata  pentru  praznic,  numindu-se  pe  sine  păcătos  şi  nevrednic  de  un  dar  ca  acesta. 
Dimineaţa  sculându-se,  s-a  dus  în  biserică,  pentru  a  plânge  a  s-a  greşeală,  dar  deschizând 
uşa  bisericii,  a  văzut  icoana  la  locul  său,  strălucind  foarte  mult.  Atunci  de  frică  a  căzut  la 
pământ,  socotind  că  o  nălucire  i  s-a  arătat  lui,  apoi  ridicându-se  puţin  şi  privind,  a 
cunoscut  că  este  icoana  lui.  De  aceea  fiind  cuprins  de  cutremur  şi  de  spaimă  multă,  şi-a 
adus  aminte  de  cuvintele  Cuviosului  Alipie,  care  îi  zisese,  că  icoana  îi  va  fi  gata  de  ziua 
praznicului  său.  Alergând,  a  deşteptat  pe  casnicii  săi  şi  îndată  au  mers  cu  mare  bucurie  în 
biserică  după  dânsul,  cu  lumânări  şi  cu  tămâieri.  Văzând  ei  icoana  că  strălucea  ca  soarele, 
au  căzut  cu  feţele  la  pământ,  i  s-au  închinat  ei  şi  au  sărutat-o  cu  toată  veselia  sufletului. 
După  aceea,  acel  om  drept-credincios  s-a  dus  la  egumen  şi  a  început  a-i  spune  şi  lui 
minunea  ce  se  făcuse  cu  aceea  icoană.  Apoi  au  mers  împreună  la  Cuviosul  Alipie  şi  l-au 

văzut  pe  el  gata  de  a  pleca  din  lumea  aceasta.  Insă  1-a  întrebat  egumenul:  „Părinte,  cum  şi 
de  cine  s-a  zugrăvit  icoana  omului  acestuia?".  Iar  el  spunându-le  toate  câte  a  văzut,  a  zis: 
„îngerul  a  zugrăvit-o  pe  ea  şi  iată-1,  acum  stă  de  faţă,  vrând  să  mă  ia  şi  pe  mine".  Acestea 
zicându-le,  şi-a  dat  sufletul  său  în  mâinile  lui  Dumnezeu,  în  17  zile  ale  lunii  lui  august. 
Fraţii,  îngrijindu-i  trupul  lui,  l-au  pus  în  biserică  unde,  făcând  deasupra  lui  cântarea  cea 
obişnuită,  l-au  pus  în  peştera  Cuviosului  Antonie. 

Astfel,  acest  Sfânt  zugrav  şi  făcător  de  minuni,  a  împodobit  cerul  şi  pământul, 
suindu-se  acolo  cu  sufletul  său  cel  îmbunătăţit.  Iar  aici  fiind  cu  trupul,  în  cinstea  lui 
Dumnezeu  Tatăl,  începătorul  zugravilor,  care  a  zis:  „Să  facem  om  după  chipul  şi 
asemănarea  noastră".  Asemenea  şi  a  chipului  Ipostasului  său,  lui  Dumnezeu  Fiul,  care  cu 
chipul  s-a  aflat  ca  omul,  împreună  cu  a  Sfântului  Duh,  care  s-a  pogorât  în  chip  de 
porumbel  şi  în  limbi  de  foc,  prin  care  de  o  fiinţă  fiind,  să  ne  fie  şi  nouă  parte  ca,  împreună 
cu  Cuviosul  Alipie,  să-L  lăudăm  în  vecii  vecilor.  Amin  (Vieţile  Sfinţilor  17  august. 
Patericul  Lavrei  de  la  Pecerska). 

MINUNEA  395  -  îndrăcitul  trimis  de  cuviosul  Lavrentie  la  biserica  Maicii 

Domnului  din  Pecersca,  se  vindecă 


Cuviosul  Lavrentie  închizându-se  în  peşteră  de  bună  voie,  se  nevoia  astfel 
monahiceşte.  El  avea  mare  sârguinţă  pentru  mântuirea  sa,  tinzând  în  toate  zilele  spre  mai 
mari  osteneli,  omorându-şi  patimile  cu  înMnarea  şi  tăindu-le  cu  sabia  cea  duhovnicească, 
adică  prin  rugăciune.  Apoi  toate  săgeţile  vicleanului  cele  aprinse,  stingându-le  cu  apa 
lacrimilor,  cu  darul  lui  Dumnezeu,  nu  numai  că  era  străin  de  rănirea  diavolească,  ci  a  luat 
şi  dar  de  la  El,  a  tămădui  cu  minune,  felurite  răni  şi  neputinţe  între  oameni,  cum  şi  a 
izgoni  diavolii. 

Odată,  între  alţii,  a  fost  adus  din  Kiev,  pentru  tămăduire,  un  om  cuprins  de  un 
diavol  foarte  cumplit,  care  era  purtat  de  zece  oameni.  Iar  fericitul,  dorind  să  fie  proslăvită 
patria  sa  cea  duhovnicească,  adică  sfânta  mănăstire  Pecersca,  a  poruncit  ca  să  ducă  pe 
acel  om  acolo.  Atunci,  îndrăcitul  a  început  a  striga:  „La  cine  mă  trimiţi?  Căci  eu  nici  nu 
îndrăznesc  a  mă  apropia  de  peşteră,  pentru  Sfinţii  ce  sunt  într-însa;  iar  în  mănăstire  sunt 
30  de  monahi  vieţuitori,  de  care  mă  tem,  şi  cu  ceilalţi  am  război".  Acestea  mărturisindu- 
le  cel  îndrăcit  pentru  darul  pe  care  îl  avea  sfânta  mănăstire  Pecersca,  a  poruncit  iarăşi 
fericitul  ca  să-1  ducă  acolo  cu  sila,  încredinţându-se  şi  mai  mult  de  cele  grăite  de  însuşi 
diavolul  prin  cel  îndrăcit.  Cei  ce-1  duceau  pe  el,  ştiind  că  îndrăcitul  nu  fusese  niciodată  în 
mănăstire,  şi  că  nu  cunoştea  pe  nimeni  din  cei  ce  vieţuiau  aici,  îl  întrebară:  „Care  sunt 
aceia  de  care  tu  te  temi?".  In  vremea  aceea  vieţuiau  în  mănăstirea  Pecersca  118  fraţi,  iar 
îndrăcitul  numărând  pe  nume,  30  din  ei,  a  zis:  „Aceştia  toţi,  numai  cu  un  singur  cuvânt 
pot  să  mă  izgonească".  Şi  iarăşi  i-au  zis  cei  ce-1  duceau:  „Noi  voim  ca  în  peşteră  să  te 
închidem".  Iar  el  le-a  răspuns:  „Ce  folos  îmi  este  mie,  ca  să  mă  lupt  cu  morţii?  Pentru  că 
aceia  acum  au  mai  multă  îndrăzneală  către  Dumnezeu,  a  se  ruga  pentru  monahii  lor  şi 
pentru  cei  ce  merg  la  dânşii.  Dar  de  voiţi  să  vedeţi  războiul  meu,  duceţi-mă  în  mănăstire; 

căci  afară  de  cei  30  precum  v-am  spus,  cu  toţi  pot  să  mă  lupt".  Şi  a  început  a-şi  arăta 
puterea  sa,  grăind  evreieşte,  după  aceea  latineşte,  şi  apoi  greceşte  şi  într-un  cuvânt,  în 
toate  limbile,  pe  care  niciodată  nu  le  auzise  omul  acela,  încât  se  temeau  foarte  mult  cei 
ce-1  duceau  pe  el,  mirându-se  de  schimbarea  limbii  şi  de  felul  vorbei  lui.  Apoi  mai  înainte 
de  a  intra  în  mănăstire,  a  fugit  duhul  cel  necurat  din  om,  şi  a  început  cel  tămăduit  a  avea 
înţelegere.  Cei  ce  erau  cu  el  s-au  bucurat  foarte  mult,  şi  intrând  în  biserica  cea  făcătoare 
de  minuni  a  Pecerscăi,  au  dat  slavă  lui  Dumnezeu,  înştiinţându-se  de  acest  lucru  şi 
egumenul,  s-au  adunat  cu  toţi  fraţii  în  biserică.  Cel  tămăduit  nu  ştia  pe  egumen,  nici  pe 
cei  30  de  părinţi  pe  care  îi  numise.  Atunci  egumenul  1-a  întrebat:  „Cine  te-a  tămăduit?". 
Iar  el  arătând  spre  icoana  cea  făcătoare  de  minuni  a  Preasfîntei  Născătoarei  de 
Dumnezeu,  a  zis:  „Cu  aceasta  ne-au  întâmpinat  cei  30  Sfmţi  Părinţi  şi  astfel  m-am 
tămăduit".  Numele  tuturor  acelora  el  le  pomenea,  deşi  în  persoană  el  nu  cunoştea  pe  nici 
unul.  Atunci  toţii  au  dat  slavă  lui  Dumnezeu  şi  Preacuratei  Maicii  Lui,  astfel  s-a 
preamărit  acel  loc  sfânt,  prin  iconomia  lui  Dumnezeu  cea  vestită  prin  fericitul  Lavrentie 
cel  ce  s-a  închis  de  bună  voie,  pentru  Dumnezeu  (Vieţile  Sfinţilor  13  ianuarie). 

MINUNEA  396  -  Arătarea  icoanei  făcătoare  de  minuni,  Tolgsca,  a 
Preasfintei  Născătoarei  de  Dumnezeu 


In  anul  1314,  în  zilele  Sfântului  Petru,  Mitropolitul  Kievului  şi  a  toată  Rusia, 
domnea  în  laroslav  bine-credinciosul  domn  David  Teodorovici.  Prohor,  Episcopul 
Rostovului  şi  al  laroslavului,  cercetându-şi  eparhia  sa,  s-a  dus  şi  în  mănăstirea  Cuviosului 
Chirii  Biloezerschi,  şi  de  acolo  a  plecat  cu  luntrea  pe  apă  în  josul  râului  Şecsna,  care 
curge  în  Volga,  pentru  a  ajunge  în  cetatea  laroslav.  Când  mai  aveau  şase  stadii  până  la 
laroslav,  sfârşindu-se  ziua,  au  tras  luntrea  la  malul  dinspre  cetate  şi,  urcându-se  pe  un 
deal,  au  întins  cortul  pentru  a  poposi  peste  noapte.  Pe  partea  opusă,  se  afla  un  râu,  cu 
numele  Tolga,  care  se  vărsa  în  Volga,  fiind  acolo  şi  o  pădure  mare.  Episcopul  rămânând 
noaptea  acolo,  pe  la  miezul  nopţii  a  fost  trezit  de  o  lumină  mare,  care  pătrunzând  de 
afară,  lumina  interiorul  cortului.  Sculându-se  degrabă  şi  ieşind  din  cort,  a  văzut  pe  toţi  cei 
ce  erau  cu  dânsul,  preoţi,  clerici,  slugile  şi  păzitorii,  dormind,  iar  lumina  cea  mare 
strălucind  toată  latura  aceea,  îndreptându-şi  privirea  spre  partea  de  unde  venea  lumina,  a 
văzut  pe  partea  opusă  a  Volgăi  un  stâlp  de  foc  ce  lumina  negrăit,  iar  peste  apă  un  pod  ce 
ajungea  până  la  el.  Episcopul  văzând  această  minune  se  mira,  fiind  cuprins  de  spaimă. 
Apoi  rugându-se  lui  Dumnezeu,  şi-a  luat  din  cort  toiagul  său  cel  arhieresc  şi  fară  să 
deştepte  pe  cineva  din  cei  ce  dormeau,  s-a  coborât  la  râu.  Aici,  urcând  pe  podul  cel 
închipuit,  mergea  pe  apă  ca  pe  lemn,  căci  acolo  pod  nu  se  afla,  ci  prin  dumnezeiască 
poruncă  s-a  închegat  apa  şi  s-a  făcut  ca  un  pod  sub  picioarele  lui.  Trecând  astfel  de  partea 
cealaltă  şi  apropiindu-se  de  stâlpul  de  lumină,  a  văzut  o  icoană  cu  chipul  Preasfintei 
Fecioare  Măria  Născătoarei  de  Dumnezeu  ţinând  în  braţe  pe  Domnul  nostru  lisus  Hristos, 
stând  în  văzduh,  la  mai  mult  de  cinci  coţi  de  la  pământ.  Episcopul  a  început  a  se  ruga  cu 
căldură,  închinându-se  la  chipul  acela  şi  vărsând  multe  lacrimi  din  ochi.  Rugându-se 
vreme  îndelungată,  s-a  întors  înapoi,  uitându-şi  toiagul  în  locul  acela  şi  trecând  râul  peste 

acelaşi  pod.  Intrând  în  cort  s-a  odihnit  până  dimineaţa,  fără  să  ştie  nimeni  de  umblarea  lui 
peste  râul  Volga. 

Făcându-se  ziuă  şi  sculându-se  cu  toţii  din  somn,  au  cântat  Utrenia  după 
obicei  şi  rugăciunile  dimineţii.  Dar  pe  când  se  pregăteau  să  se  urce  în  luntre,  slujitorii  au 
observat  că  lipseşte  toiagul  arhieresc.  Atunci  ei  au  spus  Episcopului  cum  că  ase^ă  au  pus 
toiagul  în  cort,  iar  acum  lipseşte  şi  nu  ştiu  ce  s-a  făcut  cu  el.  Atunci  arhiereul  aducându-şi 
aminte  că  uitase  toiagul  în  partea  cealaltă  de  râu  şi  înţelegând  prin  aceasta  că  Dumnezeu 
voieşte  ca  minunea  aceea  să  se  facă  cunoscută,  a  arătat  cu  degetul  peste  Volga,  căci  din 
cauza  mulţimii  lacrimilor  ce  curgeau  din  ochi,  nu  putea  să  vorbească  cu  limba.  Apoi  abia 
stâpânindu-se,  le-a  povestit  cu  glas  lin,  ce  a  văzut  în  noaptea  trecută  şi  cum  a  trecut  peste 
Volga.  După  aceea,  le-a  poruncit  să  treacă  cu  luntrea  pe  partea  opusă  a  râului  şi  luând 
toiagul  din  locul  arătat  lor  cu  degetul,  să  se  întoarcă  înapoi.  Slujitorii  trecând  râul  Volga 
şi  căutând  prin  pădure,  toiagul  arhieresc,  au  aflat  aceea  icoană  a  Preasfmtei  Născătoarei 
de  Dumnezeu  stând  pe  pământ  între  copaci  şi  aproape  de  ea  toiagul  arhieresc, 
închinându-se  ei  şi  luând  toiagul,  s-au  întors  la  Arhiereu,  căruia  i-au  spus  despre  icoana 
Preasfmtei  Născătoarei  de  Dumnezeu.  Atunci  Arhiereul  lăsând  calea  spre  cetate,  a  trecut 
din  nou  râul  Volga  însoţit  de  toţi  oamenii  ce  erau  cu  dânsul.  Văzând  chipul  Preasfintei 
Născătoarei  de  Dumnezeu,  a  cunoscut  că  acela  este,  pe  care  1-a  văzut  noaptea  trecută  în 
văzduh,  strălucit  de  stâlpul  cel  de  foc.  Atunci  a  început  a  se  închina  cu  multă  osârdie,  a 
face  rugăciuni  cu  lacrimi  şi  a  o  săruta  cu  dragoste.  Bucurându-se  şi  veseUdu-se  cu  duhul, 
se  bucurau  şi  cei  ce  erau  cu  dânsul  şi  vărsau  lacrimi  de  bucurie,  făcând  multe  închinăciuni 
şi  rugăciuni.  Acea  arătare  a  chipului  Preasfintei  Născătoarei  de  Dumnezeu,  s-a  făcut  în 
ziua  de  8  august,  în  care  se  cinsteşte  pomenirea  Sfântului  Emilian,  Episcopul  Cizicului. 
Apoi  Episcopul  însuşi  şi  cei  ce-1  însoţeau,  au  început  a  tăia  pădurea  din  jurul  locului 
aceluia,  a-1  curăţi  şi  a  pregăti  lemne  pentru  biserică.  Lucrând  cu  mare  osârdie,  în  aceeaşi 
zi  au  croit  o  biserică  mică,  în  care  să  aşeze  sfânta  icoană.  Răspândidu-se  vestea  despre 
această  arătare,  în  toată  cetatea  laroslavului,  s-a  adunat  aici  mulţime  de  oameni: 

516 


duhovnici,  mireni,  bătrâni,  tineri,  bogaţi,  săraci,  sănătoşi  şi  neputincioşi,  care  văzând 
minunata  icoană  a  Preacuratei  Născătoarei  de  Dumnezeu,  s-au  bucurat  negrăit  de  mult  şi 
se  închinau  la  ea  cu  osârdie,  ajutând  cu  toţii  la  lucrul  ce  se  făcea  tăind  lemne  şi  ajutând 
meşterilor.  Săvârşindu-se  aceea  mică  biserică.  Episcopul  a  sfmţit-o  în  aceeaşi  zi,  spre 
seară,  aşezând  într-însa  acel  chip  făcător  de  minuni.  Această  bisericuţă  a  fost  închinată 
cinstitei  Intrări  în  Biserică  a  Preasfintei  Născătoarei  de  Dumnezeu;  iar  prăznuirea  arătării 
Chipului  ei  a  săvârşit-o  şi  aşezat-o  să  se  facă  în  opt  zile  ale  lunii  august.  Toţi  aceia  din 
poporul  adunat  care  erau  atunci  bolnavi,  neputincioşi,  cu  toţii  au  luat  tămăduire,  cu  darul 
Preasfmtei  Fecioare  Măria,  Maica  Domnului.  Arhiereul  a  poruncit  ca  lângă  această 
biserică  să  fie  zidită  o  mănăstire  şi  a  numit  un  egumen,  pe  care  1-a  şi  pus  în  aceiaşi  zi.  De 
atunci  s-a  întemeiat  acolo  un  locaş,  întâi  mai  mic,  apoi  după  o  vreme  s-a  făcut  mai  mare. 
Acel  locaş  este  şi  acum,  păzindu-se  de  Dumnezeu.  El  se  numeşte  Tolgsca,  de  la  râul 
Tolga,  care  în  acel  loc  se  varsă  în  Volga.  Din  ziua  arătării  acelui  chip  făcător  de  minuni  al 
Maicii  Domnului,  a  început  a  se  face  mari  şi  nenumărate  minuni. 

MINUNEA  397  -  Din  chipul  Preasf intei  Născătoare  şi  a  Pruncului  lisus, 

din  Tolgsca,  a  izvorât  mir  vindecător 


în  anul  1392,  în  16  zile  ale  lunii  septembrie,  pe  vremea  egumenului 
Ghermano,  în  această  mănăstire  numită  Tolgsca,  s-a  făcut  o  mare  minune.  Pe  când  toţii 
fraţii  se  aflau  în  biserică  la  Utrenie,  la  a  noua  peasnă,  când  Preotul  a  zis:  „Pe  Născătoarea 
de  Dumnezeu  şi  Maica  luminii,  în  cântări  cinstindu-o  să  o  mărim",  îndată  din  icoana 
Preasfmtei  Născătoarei  de  Dumnezeu,  a  curs  mir  din  mâna  dreaptă,  şi  biserica  s-a  umplut 
de  multă  bună  mireasmă,  şi  toţi  priveau  acea  minune  cu  mirare  şi  cu  spaimă.  Pentru 
aceea,  ei  au  preamărit  pe  Dumnezeu  şi  pe  Preacurata  lui  Maică.  După  Utrenie  au  cântat 
Paraclisul,  şi  după  ce  l-au  sfârşit,  au  cântat:  „Stăpână,  primeşte  rugăciunea  robilor  tăi...", 
atunci,  de  la  Pruncul  Preasfmtei  Născătoarei  de  Dumnezeu,  Domnul  nostru  lisus  Hristos, 
şi  anume  din  piciorul  cel  stâng,  a  curs  mir.  Astfel  că  din  acea  icoană  se  vedeau  curgând 
două  izvoare  de  mir,  unul  din  mâna  dreaptă  a  Preasfmtei  Născătoare  de  Dumnezeu  şi 
altul  din  piciorul  stâng  al  Domnului  Hristos.  Egumenul  şi  fraţii  văzând  acestea,  se 
veseleau  cu  duhul  de  acea  preaslăvită  minune  şi,  cu  lacrimi  căzând  la  Preacurata  icoană, 
primeau  binecuvântare  din  sfântul  mir,  cu  care  se  ungeau  pe  frunţile  lor.  Acel  mir  era 
dătător  de  tămăduiri,  căci  câţi  se  ungeau  cu  el,  îndată  câştigau  sănătate  de  orice  neputinţă 
ar  fi  fost  cuprinşi. 

MINUNEA  398  -  Un  copil  mort,  fiind  adus  în  biserica  Preasfintei 
Născătoare  de  Dumnezeu  din  Tolga,  a  înviat 


Un  bărbat  cinstit,  cu  numele  Nichita,  din  Moscova,  dinspre  părţile  Iezerului 
Alb,  a  fost  trimis  de  stăpânitorul  său  în  cetatea  laroslav.  Venind  el  cu  femeia  şi  cu  copii 
săi,  călătorea  pe  apa  râului  în  sus.  Acel  Nichita  avea  un  fiu  mic,  care  nu  avea  decât  patru 
ani  de  la  naştere  şi  care  era  bolnav.  Pe  cale  a  murit  şi  l-au  adus  mort  la  mănăstirea 
Presfmtei  Născătoarei  de  Dumnezeu  din  Tolga,  vrând  să-1  îngroape  acolo.  Tatăl  şi  mama 
plângeau  pentru  copilul  lor  înaintea  icoanei  celei  făcătoare  de  minuni  a  Maicii  Domnului 
şi  se  tânguiau  nemângâiaţi,  căci  nu  mai  aveau  alt  fm.  Ei  se  îngrijeau  de  trupul  mortului,  şi 
găteau  groapa  şi  cele  de  îngropare,  astfel  că  vremea  s-a  lungit  de  la  ceasul  întâi,  până  la  al 
noulea.  Pe  când  se  cânta  rugăciunea  şi  obişnuita  rânduială  deasupra  gropii,  a  înviat 
pruncul  cel  mort  şi  a  vorbit.  Atunci  toţi  s-au  spăimântat  şi  s-au  bucurat,  dar  mai  ales 
părinţii  s-au  umplut  de  mare  bucurie,  deoarece  şi-au  luat  copilul  viu  şi  sănătos.  Pentru 
acesta  au  dat  mulţumire  lui  Dumnezeu  şi  Preacuratei  Maicii  Lui. 

MINUNEA  399  -  Arzând  biserica  din  Tolga,  icoana  Preasf intei 
Născătoarei  de  Dumnezeu  a  scăpat  nevătămată 


După  mai  mulţi  ani,  cu  voia  lui  Dumnezeu,  s-a  întâmplat  un  foc  mare  în 
mănăstirea  Tolga  şi  văpaia  a  cuprins  atât  de  repede  întreaga  biserică,  încât  fraţii  n-au  mai 
putut  să  deschidă  uşile  bisericii  şi  să  scoată  câte  ceva  de  acolo.  Biserica  a  ars  cu  toate 
lucrurile  care  erau  într-însa  şi  toţi  credeau  că  a  ars  şi  icoana  cea  făcătoare  de  minuni, 
pentru  care  erau  trişti.  însă  după  acel  foc  au  găsit  sfânta  icoană,  afară  din  mănăstire,  în 
dumbravă,  stând  într-un  copac,  fiind  scoasă  din  foc  de  mâini  îngereşti  şi  nu  de  mâini 
omeneşti  şi  de  acolo  strălucea  cu  multă  lumină.  Ei  au  luat-o  iarăşi  cu  multă  bucurie  şi  în 
scurt  timp  au  zidit  o  biserică  mai  frumoasă  decât  cea  dintâi,  înfrumuseţând-o  cu  cele 
necesare  şi  cuviincioase  unui  asemenea  sfânt  locaş.  Această  biserică  şi  mănăstire  zidită 
din  piatră,  se  vede  până  astăzi,  iar  darul  Preacuratei  Fecioare  Născătoarei  de  Dumnezeu, 
nu  încetează  şi  acum  a  face  minuni,  curgând  mir  ca  din  izvor  din  sfânta  sa  icoană,  dând 
tămăduiri  de  toate  neputinţele  şi  izgonind  duhurile  cele  rele  din  oameni.  Despre  acele 
minuni  se  scrie  în  locaşul  acela,  iar  noi  din  cele  multe,  am  povestit  puţine,  pentru  că  nu  ne 
ajunge  vremea,  ca  să  preamărim  pe  Dumnezeu,  pe  Preasfânta  Fecioară  Măria  care  L-a 
născut  pe  El  şi  să  cinstim  pe  icoana  ei  cu  dreaptă-închinăciune,  pe  care  toate  neamurile 
creştineşti  sunt  datoare  să  o  cinstească,  acum  şi  pururea  şi  în  vecii,  vecilor.  Amin  (De  la 
M.  430-433,  din  Vieţile  Sfinţilor  8  august). 

MINUNEA  400  -  Despre  icoana  făcătoare  de  minuni  a  Preasf intei 
Născătoarei  de  Dumnezeu,  ce  se  numeşte  Gruzinsca 


In  Rusia  cea  mare  este  un  sat,  Dvinsca,  numindu-se  astfel  de  la  râul  Dvini, 
care  curge  spre  miazănoapte  şi  se  varsă  în  Oceanul  cel  mare.  în  apropierea  acelui  sat,  mai 
este  un  râu  care  se  cheamă  Penega,  care  curge  în  Dvini,  având  pe  lângă  sine  multe  sate. 
Lângă  râul  acela  se  află  un  munte  foarte  mare  şi  înalt,  care  se  cheamă  Cema,  lungindu-se 
până  la  Ocean,  spre  partea  de  miazănoapte  şi  având  lungimea  ca  la  500  de  stadii,  care 
mai-nainte  era  pustiu  şi  neplăcut  oamenilor. 

In  anul  1603  de  la  Hristos,  după  oarecare  descoperire  dumnezeiască,  s-a  zidit 
în  muntele  acela  o  mănăstire,  în  numele  Preasfmtei  Născătoarei  de  Dumnezeu,  de  către 
un  preot  din  părţile  acelea,  cu  numele  Miron,  care  mai  pe  urmă  a  fost  pus  egumen.  In 
vremea  bine-credinciosului  împărat  a  toată  Rusia,  Mihail  Teodorovici,  împăratul  Persiei, 
Şahavas,  a  prădat  pământul  Iberilor,  şi  aflând  acolo  veşmântul  cel  mult  vindecător  al 
Mântuitorului  nostru  lisus  Hristos,  l-au  luat  cu  ei.  Perşii  au  luat  de  acolo  şi  alte  multe 
lucruri  sfinte  şi  icoane,  pe  care  le -au  dus  în  Persia,  nu  pentru  cinstire  -  pentru  că  ei  erau 
păgâni  -  ci  ca  să  le  vândă  neguţătorilor  Rusiei  pe  care  îi  ştiau  că  ţin  cu  evlavie  la 
închinarea  sfintelor  icoane. 

Atunci  se  întâmplase  să  fie  acolo  un  neguţător  din  cetatea  laroslav,  anume 
Ştefan,  păzitorul  averii  cetăţeanului  Gheorghe  din  laroslav.  La  acel  Ştefan  a  adus  un 
persan  o  icoană  a  Preasfmtei  Născătoarei  de  Dumnezeu,  înfrumuseţată  cu  argint  şi  cu  aur, 
de  vânzare.  Bărbatul  acela  a  cumpărat-o  cu  mare  bucurie.  în  vremea  când  a  cumpărat 
aceea  sfântă  icoană,  în  Persia,  lui  Gheorghe,  stăpânul  lui  cel  pomenit  mai  sus,  i  s-a  făcut  o 
descoperire  dumnezeiască  în  vis,  care  i-a  zis:  „Ştefan,  păzitorul  averii  tale,  fiind  în  Persia, 
ţi-a  cumpărat  un  mărgăritar  de  mult  preţ.  Când  ţi-1  va  aduce,  să-1  trimiţi  la  mănăstirea  ce 
se  află  în  hotarele  Dvinschii,  din  Muntele  cel  Negru".  Gheorghe  deşteptându-se  din 

somn,  s-a  gândit  la  aceea  vedenie,  neştiid  ce  este  acel  mărgăritar  şi  nici  de  Muntele 
Negru.  După  câtăva  vreme.  Ştefan  cel  pomenit  mai  sus,  a  venit  din  Persia  şi  i-a  dus 
cinstita  icoană  a  Preasfintei  Născătoarei  de  Dumnezeu,  pe  care  o  cumpărase.  Primind 
icoana  aceea  cu  bucurie  şi  aducându-şi  aminte  de  vedenie,  a  zis:  „Acesta  este 
mărgăritarul  cel  de  mult  preţ,  de  care  mi  s-a  spus  în  vedenia  visului".  Apoi  mergând 
degrabă  în  hotarele  Dvinschii,  după  cum  i  se  poruncise  în  vis  şi  aici  aflând  de  Muntele 
Negru,  a  ajuns  la  mănăstirea  care  se  afla  aici,  cu  acea  icoană  a  Maicii  Domnului,  care  se 
numea  Gruzinsca,  după  denumirea  localităţii  Gruzina.  El  a  dăruit-o  mănăstirii  aceleia, 
împreună  cu  mult  aur  şi  argint,  şi  alte  lucruri  bisericeşti,  precum  şi  multe  cărţi  de  folos 
sufletesc. 

în  vremea  când  acel  bărbat  drept-credincios,  Gheorghe,  şi  cei  cel  însoţeau,  se 
apropiau  cu  sfânta  icoană  de  acea  mănăstire,  egumenul  şi  fraţii  se  aflau  în  biserică, 
săvârşind  privegherea  cea  de  toată  noaptea.  Un  monah  din  mănăstirea  aceea,  anume 
Pitirun,  fiind  orb  şi  surd  de  mulţi  ani,  şedea  la  bolniţa  mănăstirească.  In  vremea  acelei 
cântări,  a  ieşit  să  se  roage  în  tinda  dinaintea  chiliei  sale.  Rugându-se,  îndată  1-a  strălucit  o 
lumină  mare  şi  din  acea  pricină  s-a  spăimântat  foarte  tare,  căci  de  mulţi  ani  nu  văzuse 
lumina  şi  i  se  părea  că  este  o  nălucire  diavolească.  Apoi  facându-şi  semnul  cinstitei  Cruci, 
şi-a  ridicat  ochii  spre  muntele  acela  mare  şi  a  văzut  pe  dânsul  luminând  o  strălucire  ca 
razele  soarelui.  Făcând  rugăciunea,  îndată  a  început  a  vedea  şi  a  auzi.  După  slujba 
Utreniei,  s-a  dus  în  sobor  şi  a  spus  egumenului  şi  fraţilor,  despre  tămăduirea  sa.  Atunci 
toţi  cei  care  erau  de  faţă  au  preamărit  pe  Dumnezeu  şi  pe  Preasfânta  Născătoare  de 
Dumnezeu,  de  la  a  cărei  icoană  Pitirun  şi-a  câştigat  tămăduirea.  Gheorghe,  cel  ce  a  venit 
cu  acea  sfântă  icoană,  văzând  acea  minune  preaslăvită,  a  zidit  în  mănăstirea  aceea  o 
biserică  finmoasă,  în  cinstea  Maicii  Domnului. 

De  la  acea  sfântă  icoană  au  început  a  se  face  multe  minuni,  cu  cei  cuprinşi  de 
diferite  neputinţe.  O  femeie  anume  Neonila,  fiind  slăbănoagă,  s-a  tămăduit  de  la  acea 
icoană,  cu  darul  Preasfintei  Născătoarei  de  Dumnezeu.  Alta  anume  Teodosia,  ce  pătimea 

de  ochi,  s-a  vindecat.  Un  om  anume  Codrat,  care  se  îndrăcise  şi  era  gonit  de  zece 
săptămâni  de  diavoli  prin  pustietăţi,  nemâncând  nimic  şi  slăbind  de  foame,  arătându-i-se 
Preasfânta  Născătoare  de  Dumnezeu,  1-a  izbăvit  de  foame,  i-a  arătat  calea  spre  casa 
părinţilor  şi  i-a  poruncit  să  se  ducă  la  biserica  ei,  la  icoana  cea  făcătoare  de  minuni, 
fagăduindu-i  să-i  dea  sănătate  desăvârşită,  pe  care  i-a  şi  dat-o.  Pe  un  alt  om  anume  loan, 
care  era  pescar,  înecându-se  în  iezer  şi  afundându-se,  la  scăpat  de  la  înecare.  Un  alt  om 
anume  Pavel,  ce  era  din  partea  de  lângă  mare,  pătimind  de  o  durere  dinăuntru,  vreme  de 
un  an,  afându-se  în  neputinţa  aceea,  i  s-a  făcut  lui  o  dumnezeiască  descoperire,  care  1-a 
învăţat  ce  să  facă  pentru  a  scăpa  de  boală.  A  mai  tămăduit  şi  multe  feluri  de  neputinţe 
purtătoare  de  moarte,  dureri  de  pântece,  umflături  şi  diferite  dureri  de  ochi  şi  de  dinţi  şi 
pe  cei  ce  pătimeau  de  duhuri  necurate,  sau  erau  cuprinşi  de  farmece.  Dar  şi  până  astăzi 
lucrează  nenumărată  mulţime  de  feluri  de  minuni  şi  nu  numai  acolo,  dar  şi  în  cetatea 
Moscovei,  de  la  o  icoană  care  s-a  zugrăvit  după  dânsa,  şi  care  se  află  aşezată  în  biserica 
Sfintei  Treimi,  celor  ce  se  apropie  cu  credinţă,  întru  slava  lui  Hristos  Dumnezeu,  care  s-a 
născut  dintr-însa,  cel  împreună  slăvit  cu  Tatăl,  şi  cu  Sfântul  Duh,  acum  şi  pururea  şi  în 
vecii  vecilor.  Amin  (Vieţile  Sfinţilor  14  august). 


523 


MINUNEA  401  -  Maica  Domnului  mijloceşte  către  Fiul  său  pentru 
fecioara  Ecaterina,  spre  a  şi-o  logodi  mireasă 

Pe  vremea  împăratului  păgân  Maximin,  se  afla  în  cetatea  Alexandriei  o 
fecioară  cu  numele  Ecaterina,  fiica  lui  Consta,  care  fusese  mai-nainte  împărat.  Fiind  de 
18  ani,  era  foarte  frumoasă,  de  statură  înaltă  şi  foarte  înţeleaptă.  Ea  deprinsese  toată 
înţelepciunea  filozofilor,  a  doctorilor  şi  a  ritorilor  elini,  încât  toţi  se  mirau  şi  se  minunau 
de  înţelepciunea  ei.  Din  această  cauză,  mulţi  domni  dintre  cei  mai  bogaţi,  căutau  să  o 
ceară  de  soţie,  de  la  mama  sa,  care  era  creştină  într-ascuns,  de  teama  prigoanei  celei  mari 
ridicate  contra  creştinilor,  de  către  păgânul  Maximin.  Rudeniile  şi  maica  sa  adeseori  o 
sfătuiau  pe  dânsa  să  se  mărite,  ca  să  nu  se  înstrăineze  împărăţia  tatălui  său.  Dar  fecioara 
Ecaterina,  ca  o  înţeleaptă  ce  era,  iubea  foarte  mult  fecioria  şi  văzând  că  este  foarte  mult 
supărată  cu  aceasta,  a  zis  către  dânşii:  „De  voiţi  ca  să  mă  mărit,  apoi  aflaţi-mi  un  tânăr 
care  să  fie  asemenea  mie,  cu  patru  daruri,  cum  sunt  eu,  precum  singuri  mărturisiţi  -  că 
întrec  pe  toate  celelalte  fecioare  -  şi  atunci  îl  voi  lua  de  bărbat.  Pentru  că  mai  prost  şi  mai 
nevrednic  de  cât  mine  nu  voiesc  a  lua.  Cercetaţi  dar  pretutindeni,  de  se  va  afla  vreunul 
asemenea  mie,  bun  cu  neamul,  cu  bogăţia,  cu  frumuseţea  şi  cu  înţelepciunea:  iar  de-i  va 
lipsi  vreunul  din  aceste  daruri,  apoi  nu-i  vrednic  de  mine".  Ei  i-au  spus  Ecaterinei  că 
feciorii  de  împăraţi,  sau  de  domni  mari,  pot  să  fle  de  bun  neam  şi  mai  bogaţi  decât  dânsa, 
dar  în  frumuseţe  şi  în  înţelepciune,  nu  se  va  asemăna  nimeni  cu  ia.  Iar  Ecaterina  zicea: 
„Eu,  bărbat  necărturar  nu  voiesc  a  avea". 

Mama  ei,  care  era  creştină  în  ascuns,  avea  un  părinte  duhovnicesc,  om  sfânt 
şi  plăcut  lui  Dumnezeu,  care  vieţuia  într-un  loc  ascuns,  afară  din  cetate.  Luând  pe 
Ecaterina,  a  mers  cu  dânsa  la  acel  bărbat,  cu  petrecere  plăcută  lui  Dumnezeu,  ca  să 
primească  un  sfat  bun  de  la  dânsul.  Văzând  el  pe  fecioara  Ecaterina  cu  chip  frumos  şi  cu 
bună-cuviinţă  şi  auzind  cuvintele  ei  cele  măsurate  şi  pline  de  înţelepciune,  şi-a  pus  în 

mintea  sa,  ca  să  o  câştige  pentru  slujirea  lui  Hristos,  împăratul  Ceresc.  A  zis  către  dânsa: 
„Eu  ştiu  un  tânăr  minunat,  care  fară  de  asemănare  te  întrece  pe  tine  în  toate  darurile,  care 
ai  zis  că  le  ai.  Pentru  că  fiumuseţea  lui  întrece  strălucirea  soarelui;  iar  înţelepciunea  lui 
îndreptează  toate  făpturile  lui  şi  pe  cele  văzute  şi  pe  cele  nevăzute.  Apoi  vistieria  bogăţiei 
lui  se  împarte  la  toată  lumea  şi  niciodată  nu  se  împuţinează,  ci  cu  cât  este  ea  mai  mult 
împărţită,  tot  mai  mult  se  înmulţeşte.  Iar  neamul  lui  cel  bun  este  negrăit,  neajuns  şi 
neştiut".  Acestea  auzindu-le  fericita  Ecaterina,  socotea  că  spune  de  vreun  domn 
pământesc,  s-a  tulburat  cu  inima,  s-a  schimbat  cu  faţa  şi  a  întrebat  pe  bătrânul,  dacă  sunt 
adevărate  cele  grăite.  El  o  încredinţa  că  sunt  adevărate  şi  că  tânărul  acela  mai  are  încă 
multe  daruri,  pe  care  nu-i  este  cu  putinţă  a  i  le  spune  acum.  Atunci  a  întrebat  fecioara: 
„Al  cui  fecior  este  acela,  pe  care  tu  îl  lauzi  atât  de  mult?".  Iar  el  a  răspuns:  „Acest  tânăr 
nu  are  tată  pe  pămâit,  ci  s-a  născut  negrăit  şi  mai  presus  de  fire,  dintr-o  Fecioară  de  bun 
neam.  Preacurată  şi  Preasfântă,  care  pentru  curăţenia  şi  sfinţenia  sa,  s-a  învrednicit  a 
naşte  un  Fiu  ca  Acesta.  Ea  a  rămas  nemuritoare  şi  cu  sufletul  şi  cu  trupul  şi  este  înălţată 
mai  presus  de  ceruri.  Ei  i  se  închină  toţi  Sfinţii  îngeri,  ca  unei  împărătesc  a  toată  făptura". 
Ecaterina  a  zis  către  dânsul:  „Oare  este  cu  putinţă  ca  să-1  văd  pe  tânărul  acela,  despre  care 
vorbeşti  nişte  lucruri  atât  de  minunate?".  Iar  bătrânul  a  zis  către  dânsa:  „De  vei  face 
precum  te  voi  învăţa  eu,  apoi  te  vei  învrednici  a  vedea  preastrălucita  lui  faţă".  Iar  ea  a  zis 
către  dânsul:  „Te  văd  pe  tine  om  priceput,  bătrân  cinstit  şi  cred  că  nu  minţi;  sunt  gata  a 
face  toate  cele  ce-mi  vei  porunci,  numai  să  văd  pe  cel  lăudat  de  tine".  Atunci  bătrânul  i-a 
dat  icoana  Preasfintei  Născătoarei  de  Dumnezeu,  care  avea  pe  dumnezeiescul  Prunc  în 
braţe  şi  a  zis  către  dânsa:  „Aceasta  este  închipuirea  Fecioarei  şi  a  tânărului  aceluia,  de 
care  ţi-am  spus,  că  are  asemenea  minunate  vrednicii.  Ia-o  în  casa  ta  şi  închizând  uşile 
cămării  tale,  fa  rugăciune  către  dânsa,  cu  bună  cucernicie,  toată  noaptea,  iar  numele  ei 
este  Măria.  Apoi  roagă-o  pe  dânsa  ca  să-ţi  arate  pe  Fiul  său,  şi  am  nădejde  că  de  o  vei 
ruga  cu  credinţă,  te  va  asculta  pe  tine  şi  te  va  învrednici  a  vedea  pe  acela,  de  care  doreşte 
sufletul  tău". 

Atunci  luând  fecioara  sfânta  icoană,  s-a  dus  la  casa  sa  şi  s-a  rugat,  precum  o 
învăţase  bătrânul.  Rugându-se,  a  adormit  de  osteneală  şi  a  văzut  în  vedenie  pe 
împărăteasa  îngerilor,  precum  era  închipuită  pe  icoană,  cu  Preasfântul  Prunc  în  braţe, 
care  răspândea  raze  mai  strălucite  decât  soarele;  dar  îşi  întorcea  faţa  către  Maica  Sa,  încât 
nu  putea  Ecaterina  să-1  vadă  în  faţă.  Mergând  ea  în  partea  în  care  avea  îndreptată  privirea. 
Pruncul  îşi  întoarce  faţa  sa  în  cealaltă  parte.  Aceasta  facându-se  de  trei  ori,  a  auzit  pe 
Preasfânta  Fecioară,  zicând  către  Fiul  său:  „Vezi,  Fiule,  pe  roaba  Ta  Ecaterina,  cât  este  de 
fiumoasă  şi  cu  chip  cuvios?".  Iar  El  a  răspuns:  „Este  foarte  întunecată  şi  grozavă,  încât  nu 
pot  privi  spre  dânsa".  Apoi  iarăşi  a  zis  Preasfânta  Născătoare  de  Dumnezeu:  „Dar  nu  este, 
oare,  mult  mai  înţeleaptă  decât  toţi  ritorii,  mai  bogată  şi  mai  de  bun  neam  decât  fecioarele 
tuturor  cetăţenilor?".  Iar  Hristos  a  răspuns:  „Adevăr  zic  ţie,  Maica  Mea,  că  fecioara 
aceasta  este  fără  de  minte,  săracă  şi  de  neam  prost;  căci  se  află  în  păgânătate  şi  de  aceea 
nu  voi  căuta  spre  dânsa,  nici  voiesc  ca  să  mă  vadă  în  faţă"  iar  binecuvântată  Maică  a  zis 
către  dânsul:  ,3^ogu-te.  Fiul  meu  preadulce,  nu  trece  cu  vederea  zidirea  Ta  şi  învaţ-o  pe 
ea  şi  îi  spune  ce  să  facă,  ca  să  se  îndulcească  de  slava  Ta  şi  să  vadă  preadorita  şi 
prealuminată  faţa  Ta,  pe  care  îngerii  doresc  să  o  vadă".  Iar  Hristos  a  răspuns:  „Să  meargă 
la  bătrânul,  care  i-a  dat  ei  icoana  şi  precum  o  va  învăţa  pe  dânsa  acela,  aşa  să  facă;  şi 
atunci  mă  va  vedea,  şi  va  afla  la  mine  dar".  Acestea  văzând  şi  auzind  Ecaterina,  s-a 
deşteptat  şi  se  mira  de  acea  vedenie.  Făcându-se  ziuă,  a  mers  cu  câteva  slujnice  ale  sale  la 
chilia  sfântului  bătrân  şi  căzând  cu  lacrimi  la  picioarele  lui,  i-a  spus  vedenia,  şi-1  ruga  ca 
să  o  povăţuiască  pe  dânsa  ce  trebuie  să  facă,  ca  să  se  îndulcească  de  dragostea  celui  dorit. 
Iar  cuviosul  i-a  spus  ei  cu  deamănuntul  toate  tainele  adevăratei  credinţe  creştineşti, 
începând  de  la  facerea  lumii,  de  la  crearea  lui  Adam,  până  la  venirea  cea  mai  de  pe  urmă 
a  Stăpânului  Hristos;  despre  slava  cea  negrăită  a  raiului,  şi  despre  munca  cea  cu  durere  şi 
fară  de  sfârşit  a  iadului.  Iar  ea,  ca  ceea  ce  era  foarte  învăţată  şi  înţeleaptă,  degrabă  le-a 
priceput  pe  toate  şi  a  crezut  din  toată  inima,  apoi  a  primit  Sfântul  Botez.  I-a  poruncit  ei 

bătrânul  ca  să  se  roage  iarăşi  cu  multă  râvnă  către  Preasfânta  Născătoare  de  Dumnezeu, 
ca  şi  mai  înainte. 

Ecaterina,  dezbrăcându-se  de  omul  cel  vechi  şi  îmbrăcându-se  în  haina 
înnoiri  Duhului,  s-a  întors  la  casa  sa  şi  toată  noaptea  s-a  rugat  cu  lacrimi,  până  a  adormit. 
Şi  atunci  iarăşi  a  văzut  pe  împărăteasa  Cerului  cu  Dumnezeiescul  Prunc  în  braţe,  care 
căuta  asupra  Ecaterinei  cu  multă  milostivire  şi  blândeţe.  Şi  a  întrebat  Maica  lui 
Dumnezeu  pe  Fiul  său,  zicând:  „Fiul  meu,  îţi  place  ţie  fecioara  aceasta?".  Iar  el  a  răspuns: 
„Foarte  plăcută  îmi  este,  pentru  că  acum  este  prealuminată  şi  slăvită;  pe  când  mai  înainte 
era  ruşinată  şi  ocărâtă.  Acum  este  bogată  şi  înţeleaptă,  pe  când  mai  înainte  era  săracă  şi 
nepricepută;  acum  o  iubesc  pe  dânsa,  pe  când  mai  înainte  o  uram;  şi  atât  de  mult  o  iubesc, 
încât  voiesc  să  mi-o  logodesc  ca  mireasă".  Atunci  Ecaterina  a  căzut  la  pământ,  zicând: 
„Nu  sunt  vrednică,  Preaslăvite  Stăpâne,  a  vedea  împărăţia  Ta;  şi  mă  învredniceşte  ca  să 
fiu  împreună  cu  robii  tăi".  Atunci  Preasfânta  Născătoare  de  Dumnezeu,  a  luat  pe 
Ecaterina  de  mâna  cea  dreaptă,  şi  a  zis  către  Fiul  său:  ,J)ă-i  Fiul  meu,  inel  de  logodire,  şi 
o  ^  pe  dânsa  mireasa  Ta,  ca  să  o  învrediceşti  împărăţiei  Tale".  Atunci  Stăpânul  Hristos  i- 
a  dat  ei  un  inel  preafrumos,  zicând  acestea:  „Iată,  astăzi  te  primesc  pe  tine  mireasa  mea 
veşnică;  să  păzeşti  arvuna  aceasta  cu  dinadinsul  şi  să  nu  mai  primeşti  nicidecum  arvună 
de  la  alt  mire  pământesc".  Acestea  zicând  Hristos  Domnul,  s-a  sfârşit  vedenia;  şi 
deşteptându-se  fecioara,  a  văzut  cu  adevărat  în  dreapta  sa  un  inel  preafrumos  şi  a  primit 
în  inima  sa  atâta  vesehe  şi  bucurie,  încât  din  acel  ceas  i  s-a  robit  inima  ei  de 
Dumnezeiasca  dragoste.  Şi  atât  de  minunat  s-a  schimbat,  încât  nu  mai  gândea  nicidecum 
la  lucrurile  pământeşti,  ci  numai  la  preaiubitul  său  Mire  cugeta  ziua  şi  noaptea,  pe  acela  îl 
dorea  şi  de  acela  se  povăţuia  întotdeauna.  Sfânta  Fecioară  Ecaterina  nu  a  trădat  iubirea 
Mirelui  Hristos.  Iubirea  ei  a  fost  atât  de  mare,  încât  pentru  El  a  jertfit  bogăţia, 
înţelepciunea,  frumuseţea  şi  viaţa  ei  cea  atât  de  tânără,  prin  suferinţe  cumplite  şi 
decapitare  (Vieţile  Sfinţilor  25  noiembrie) 

MINUNEA  402  -  Un  tânăr  bolnav  şi-a  pierdut  un  picior,  dar  strigând  către 

icoana  Maicii  Domnului,  i-a  crescut  la  loc 


In  anul  1684,  în  satul  Cameniţa,  ce  aparţinea  localităţii  Aliches,  şi  care  se  afla 
aproape  de  Ahaia,  vechea  Episcopie  de  odinioară,  se  afla  un  tânăr  bolnav,  cu  numele 
loanichie.  Acela  zăcând  în  boală  trei  ani,  i  s-a  îmbolnăvit  un  picior  care,  rănindu-se  câte 
puţin,  s-a  cangrenat  şi  a  putrezit.  El  a  încercat  să  se  trateze  cu  tot  felul  de  buruieni 
vindecătoare,  dar  nu  s-a  folosit  cu  nimic.  Şi  la  atâta  stricăciune  a  ajuns,  încât  i-a  căzut 
piciorul  de  la  genunchi  cu  tot  cu  os.  In  tot  timpul  acesta,  el  nu  a  încetat  a  chema  în  ajutor 
numele  Presfmtei  Născătoarei  de  Dumnezeu,  însă  ea  nu  1-a  ajutat  îndată,  ci  i-a  pus  la 
încercare  răbdarea.  însă  el  nu  s-a  împuţinat  sufleteşte  şi  nici  nu  s-a  deznădăjduit,  precum 
fac  unii  dintre  cei  de  astăzi,  care  atunci  când  sunt  în  necazuri  şi  nu  sunt  ascultaţi  îndată  de 
Dumnezeu  şi  de  Sfmţi,  unii  aleargă  la  diavolul  prin  descântece  şi  vrăji,  iar  alţii  cârtesc  şi 
hulesc  împotriva  lui  Dumnezeu,  că  s-au  rugat  şi  n-au  fost  ascultaţi.  Tânărul  acesta  nu  a 
alergat  la  descântători,  ci  răbda  lămurindu-se  ca  aurul  în  topitoare.  Şi  cu  toate  că  piciorul 
era  căzut  de  la  genunchi,  el  nu  înceta  a  chema  în  ajutor  pe  Preamilostiva  Doamnă, 
Născătoarea  de  Dumnezeu.  In  această  stare  aflându-se,  cu  vremea  şi-a  adus  aminte  de 
sfânta  icoană  a  Preacuratei  care  se  afla  la  Peştera  cea  mare,  şi  de  minunile  ei  cele  mari,  şi 
suspinând  cu  umilinţă,  a  strigat:  „O,  preasfântă  icoană!  De  ce  m-ai  lăsat  şi  nu  mă 
miluieşti!  Te  rog,  grăbeşte  şi  mă  mântuieşte".  Zicând  aceste  cuvinte,  vedea  cu  ochii  cum 
a  început  a  creşte  piciorul,  puţin  câte  puţin,  până  când  s-a  făcut  întreg  şi  desăvârşit.  De 
când  a  început  a  creşte,  rudele  lui  au  făcut  un  picior  de  argint  pe  care  l-au  dus  la  sfânta 
icoană  spre  pomenirea  minunii.  După  ce  s-a  făcut  sănătos,  tânărul  a  venit  şi  s-a  închinat 
cu  mare  dragoste  la  acea  sfântă  icoană,  şi  ca  drept  recunoştinţă  a  rămas  pentru  totdeauna 
în  această  mănăstire,  facându-se  monah.  Părinţii  din  acea  mănăstire  au  scris  pe  acel  picior 
de  argint  minunea  care  s-a  făcut,  pentru  a  se  cunoaşte  şi  de  generaţiile  viitoare. 

MINUNEA  403  -  Arhanghelul  Gavriil  învaţă  pe  un  călugăr  cântarea 

Axionului  Maicii  Domnului 


In  apropiere  de  schitul  Protatului,  era  o  chilie  închinată  Adormirii  Maicii 
Domnului,  unde  vieţuia  un  ieromonah  cu  ucenicul  său. 

într-o  sâmbătă  seara,  bătrânul  vrând  să  meargă  la  priveghere,  la  schitul 
Protatul,  a  zis  ucenicului  său:  „Fiule,  eu  mă  duc  să  ascult  privegherea  după  obicei,  iar  tu 
rămâi  la  chiUe  şi-ţi  citeşte  rânduiala  rugăciunilor  tale".  După  ce  a  zis  acestea,  bătrânul  a 
plecat.  Mai  târziu  cineva  a  bătut  la  uşă.  Fratele  deschizând,  a  văzut  la  uşă  un  monah 
străin,  pe  care  poftindu-1  a  intrat  în  chilie  unde  a  rămas  toată  noaptea...  Iar  la  vremea 
Utreniei  sculându-se,  au  cântat  împreună  toată  rânduiala  cuvenită.  Când  au  ajuns  la 
cântarea:  „Ceea  ce  eşti  mai  cinstită  decât  Heruvimii...",  monahul  cel  de  casă  a  rostit 
numai  această  cântare,  aşa  cum  a  fost  ea  alcătuită  de  către  Sfântul  Cosma  Melodul. 
Cântând  şi  monahul  cel  străin,  a  făcut  începutul  astfel:  „Cuvine-se  cu  adevărat  să  te 
fericim.  Născătoare  de  Dumnezeu,  cea  pururea  fericită  şi  preanevinovată  şi  Maica 
Dumnezeului  nostru",  continuând  cu:  „Ceea  ce  eşti  mai  cinstită",  până  la  terminare. 
Auzind  aceasta  ucenicul  bătrânului,  a  zis  către  monahul  care  părea  străin:  „Noi  cântăm 
numai  „Ceea  ce  eşti  mai  cinstită",  dar  „Cuvine-se  cu  adevărat"  niciodată  n-am  auzit,  nici 
noi,  nici  cei  mai-nainte  de  noi.  Fă  dragoste,  te  rog,  şi  scrie-mi  cântarea  aceasta,  pentru  ca 
să  o  cânt  şi  eu  Născătoarei  de  Dumnezeu".  Acela  răspunzând  a  zis:  „Adu-mi  cerneală  şi 
hârtie  ca  să  scriu".  Fratele  a  răspuns  că  nu  are  nici  cerneală,  nici  hârtie.  Atunci  monahul 
cel  străin  a  cerut  să-i  aducă  o  lespede  de  piatră,  pe  care  primind-o  a  început  să  scrie  cu 
degetul  pe  ea,  ca  pe  ceară  moale,  cântarea:  „Cuvine-se  cu  adevărat"...  După  aceea  dându-i 
lespedea  scrisă,  i-a  zis:  „De  acum  înainte,  aşa  să  cântaţi  şi  voi,  şi  toţi  creştinii  drept- 
credincioşi".  Acestea  zicând,  s-a  făcut  nevăzut,  căci  acesta  era  Arhanghelul  Gavriil, 

precum  se  vede  aceasta  la  Sinaxaml  lunii  iunie,  în  1 1  zile,  când  se  prăznuieşte  „Soborul 
Arhaghelului  Gavriil". 

Venind  bătrânul  de  la  priveghere  şi  intrând  în  chilie,  ucenicul  a  început  a 
cânta:  „Cuvine-se  cu  adevărat",  după  cum  îl  învăţase  îngerul  şi  i-a  arătat  lui  şi  lespedea 
cea  scrisă  în  chip  minunat.  Bătrânul  văzând  şi  auzind  acestea,  a  rămas  uimit. 

Luând  amândoi  lespedea  cea  scrisă  de  înger,  au  mers  la  Protatul  şi  au  arătat-o 
întâi-stătătorului  Sfântului  Munte  şi  la  ceilalţi  bătrâni  ai  obştescului  Sobor,  povestindu-le 
toate  cele  ce  se  fâcuseră.  Auzind  ei  acestea,  cu  toţii  într-un  glas  au  slăvit  pe  Dumnezeu,  şi 
au  mulţumit  Doamnei  noastre  de  Dumnezeu  Născătoare,  pentru  această  preaslăvită 
minune.  Ei  îndată  au  trimis  lespedea  în  Constantinopol  la  Patriarhul  şi  la  împăratul, 
însemnându-le  prin  scrisori,  toată  cuprinderea  acestei  minuni  ce  s-a  făcut.  Şi  de  atunci, 
această  cântare  îngerească  a  fost  primită,  şi  s-a  trimis  în  toată  lumea  ca  să  se  cânte  de  toţi 
creştinii  drept-credincioşi.  Iar  sfânta  icoană  a  Născătoarei  de  Dumnezeu  care  se  afla  în 
biserica  chiliei  aceleia  în  care  s-a  făcut  minunea,  s-a  adus  de  către  Părinţii  Sfântului 
Munte,  în  biserica  Protatului  şi  acolo  se  află  până  astăzi,  aşezată  în  Sfântul  Altar, 
deasupra  sfinţitului  Scaun  de  sus,  pentru  că  înaintea  ei  s-a  cântat  pentru  prima  dată,  de 
către  Arhanghelul  Gavriil,  cântarea  aceasta.  Iar  chilia  aceea,  de  atunci  a  fost  numită 
„Axion  estin",  (adică  „Cuvine-se  cu  adevărat"),  şi  valea  aceea  în  care  se  află  chilia,  se 
numeşte  până  astăzi  „Adin"  (care  înseamnă  „cântare"),  pentru  că  în  acest  loc  s-a  cântat 
întâia  oară  această  cântare  îngerească,  cu  adevărat  vrednică  de  cinstea  ce  se  cuvine  să  o 
aducem,  din  toată  fiinţa  noastră,  Preasfitei  Născătoare  de  Dumnezeu  şi  pururea  Fecioarei 
Măria,  speranţa  şi  mângâierea  noastră  (Viaţa  Preacuvioşilor  Părinţi  din  Sfântul  Munte 
Atos,  tradusă  de  arhimandrit  Calinic  Boteanu  1903,  Bucureşti). 

MINUNEA  404  -  Minunea  zugrăvirii  icoanei  Preasf intei  Născătoarei  de 

Dumnezeu,  Pro  dr omită 


In  anul  1863,  părinţii  ieroschimonahi  Nifon  şi  Nectarie,  fondatorii  Sfântului 
Locaş  Prodromul,  din  Sfântul  Munte  Athos,  mergând  în  ţara  Românească  pentru 
trebuinţele  acestui  schit,  aveau  în  inima  lor  o  mare  evlavie  şi  dorinţă,  pentru  o  sfântă 
icoană  mai  însemnată  şi  făcătoare  de  minuni,  a  Maicii  lui  Dumnezeu,  ca  să  fie  aşezată  în 
această  sfântă  biserică  nouă,  spre  mângâierea  celor  ce  vor  vieţui  în  acest  sfânt  locaş,  după 
cum  mai  în  toate  mănăstirile  sfântului  Munte  au  câte  o  icoană  făcătoare  de  minuni. 

Aflându-se  părinţii  Nifon  şi  Nectarie  în  oraşul  Iaşi,  au  început  a  cerceta 
acolo,  pentru  a  afla  un  zugrav  mai  iscusit  şi  cu  viaţă  plăcută  lui  Dumnezeu,  care  să  le 
zugrăvească  o  icoană  a  Maicii  lui  Dumnezeu.  Şi  din  Pronia  dumnezeiască,  au  găsit  pe  un 
zugrav  bătrân,  cu  numele  de  lordache  Nicolau,  cu  care  s-au  învoit  să  le  facă  această 
icoană,  după  modelul  ce  i-au  dat  părinţii.  Insă  i-au  pus  o  condiţie,  ca  să  lucreze  numai  cu 
post,  adică  de  dimineaţă  până  când  va  flămânzi  să  nu  ia  nimic  în  gură;  iar  după  masă  să 
nu  mai  lucreze  la  această  icoană,  ci  alt  lucru  să  facă,  până  a  doua  zi,  şi  astfel  să  urmeze  cu 
lucrul  acesta,  până  la  terminarea  lui.  Bătrânul  zugrav  a  primit  această  învoială  cu  toată 
evlavia  şi  mulţumirea,  zicând  numai  că  el  nu  poate  lucra  acum  ca  mai-nainte,  fiindcă  a 
îmbătrânit  şi-i  tremură  mâinile.  Iar  Părinţii  Nifon  şi  Nectarie  l-au  îmbărbătat,  zicându-i  să 
se  silească  şi  să  aibă  credinţă,  că  îi  va  ajuta  Maica  lui  Dumnezeu.  Şi  aşa  bunul  bătrân 
zugrav,  a  început  lucrul  cu  multă  evlavie;  şi  lucra  bine  şi  cu  multă  sporire  câmpul  şi 
hainele  icoanei,  iar  feţele  le-a  lăsat  la  urmă,  după  obiceiul  zugravilor.  După  ce  a  terminat 
veşmintele  după  ştiinţa  meşteşugului  său,  a  început  să  lucreze  la  chipul  Maicii  Domnului 
şi  al  Domnului  nostru  lisus  Hristos,  şi  făcând  mai  întâi  mâna  întâia  şi  a  doua,  a  mai  rămas 
puţin  ca  să  le  termine.  A  doua  zi  de  dimineaţă  s-a  sculat  şi  facându-şi  rugăciunile 
obişnuite,  a  început  iarăşi  a  lucra  la  cinstitele  feţe,  ostenindu-se  cu  mare  osârdie  şi  ajunare 

mai  toată  ziua,  ca  doar  ar  reuşi  să  le  îndrepteze  şi  isprăvească.  Insă  lucrul  ieşea  cu  totul 
dimpotrivă,  căci  nu  numai  că  nu  putea  să  le  îndrepteze,  ci  mai  mult  le-a  stricat,  încât  au 
rămas  cu  totul  fară  de  chip,  strâmbe,  urâte  şi  cu  totul  nepotrivite.  Văzând  acestea 
blagoslovitul  zugrav  bătrân,  s-a  mâhnit  şi  s-a  scârbit  foarte  mult,  nepricepându-se  ce 
poate  să  fie  cu  lucrul  acesta.  Atunci  a  încetat  de  a  mai  lucra,  zicând  în  sine  „păcat  de 
osteneala  şi  postul  ce  am  suferit  atâtea  zile,  lucrând  la  această  icoană  în  zadar.  Dumnezeu 
să  mă  ierte,  nu  ştiu  ce  să  mai  zic,  căci  de  astă  noapte  mă  chinuiesc  cu  toată  silinţa,  şi  nu 
pot  să  le  îndreptez;  ba  încă  acum,  chiar  desăvârşit  le-am  stricat,  facându-mă  ca  un  ieşit 
din  minte  şi  ca  şi  cum  mi-aş  fi  uitat  meşteşugul".  Din  întâmplare,  au  trecut  în  ziua  aceea 
pe  la  dânsul,  părinţii  Nifon  şi  Nectarie,  ca  să  vadă  cum  merge  lucrul  la  icoană  şi  când  au 
văzut-o  şi  ei  în  acea  stare  nepotrivită,  s-au  mâhnit  şi  s-au  scârbit  din  suflet,  socotindu-se  a 
fi  nevrednici  darului  şi  bunăvoinţei  Maicii  lui  Dumnezeu.  Atunci  şi  întristatul  zugrav  a 
început  a  le  povesti  întâmplarea  ce  a  pătimit.  Auzind  acestea  părinţii,  mai  mult  s-au 
mâhnit  şi  s-au  amărât,  zicând  că  nu  le  ajută  Maica  lui  Dumnezeu  la  dorinţa  şi  evlavia  lor. 
Insă  părinţii  nu  s-au  deznădăjduit  cu  totul,  ci  au  lăsat  lucrul  la  bunăvoinţa  Maicii  lui 
Dumnezeu  şi  mângâind,  pe  cât  au  putut,  pe  întristatul  zugrav,  i-au  zis  să  nu  i  se 
împuţineze  credinţa,  ci  să  se  apuce  şi  să  termine  icoana,  pe  cât  îi  va  fi  cu  putinţă,  fiindcă 
ei  tot  o  vor  lua,  oricum  va  fi,  şi  plata  ostenehi  lui  îi  vor  da-o  pe  dephn,  după  cum  s-au 
tocmit  cu  dânşii. 

în  acea  vreme  s-a  întâmplat  de  era  acolo  cu  părinţii  şi  părintele  ieromonah 
grec  Grigorie  Esfigmenitul,  din  Sinodia  părintelui  Nil  Pentapoleos,  care  şi  el  văzând 
icoana  ce  se  afla  în  acest  fel,  a  zis  părinţilor  Nifon  şi  Nectarie  păcat  de  cheltuielile  ce 
faceţi  Sfinţia  voastră,  sfatuindu-i  să  nu  mai  ducă  o  astfel  de  icoană  în  Sfântul  Munte,  căci 
acolo  sunt  destui  zugravi  mult  mai  buni,  care  pot  cu  adevărat  să  facă  o  icoană  cum  se 
cuvine,  după  cum  doriţi.  Părinţii  i-au  răspuns  că  poate  o  vor  dărui  acolo  în  ţară,  la  vreo 
biserică  mai  săracă.  Apoi  părinţii  au  plecat  şi  s-au  dus  la  metocul  lor,  iar  bătrânul  zugrav 
a  acoperit  icoana  cu  o  pânză  curată  şi,  încuind  cu  cheia  uşa  odăii  unde  lucra  icoana,  a 

rămas  foarte  scârbit,  nemâncând  nimic  în  ziua  aceea,  ci  tot  s-a  închinat  şi  s-a  rugat  până 
la  obosire,  şi  aşa  s-a  culcat  fiind  acum  seară. 

A  doua  zi,  sculându-se  mai  de  dimineaţă  şi  luând  cheia,  a  deschis  uşa  odăii 
unde  lucra  şi  a  început  a-şi  găti  cele  trebuincioase  pentru  zugrăvit,  având  multă  evlavie  şi 
dorinţă,  ca  să  se  apuce  de  lucru;  şi  făcând  câteva  metanii,  se  ruga  şi  se  închina  Maicii  lui 
Dumnezeu,  ca  să-i  lumineze  mintea  şi  să-i  ajute,  spre  a  nu  pătimi  ca  ieri.  Şi  aşa  mergând 
la  icoană,  ca  să  se  apuce  de  lucru,  a  ridicat  pânza  de  pe  faţa  icoanei.  Atunci  vede  cu 
adevărat  că  sfintele  feţe  sunt  cu  minune  dumnezeiască  îndreptate,  cu  bunăvoinţă  şi  de  la 
sineşi  săvârşite,  şi  pline  de  dumnezeiesc  dar,  după  cum  se  vede  chiar  şi  acum  icoana 
Preacuratei  Maicii  lui  Dumnezeu.  Această  preaslăvită  minune  văzând-o  bătrânul  zugrav, 
împreună  cu  ucenicii  săi,  se  minunau  foarte  şi  proslăveau  pe  Maica  lui  Dumnezeu,  căci 
Ea  singură  cu  minune  Dumnezeiască  şi-a  proslăvit  Sfânta  sa  faţă  şi  a  Fiului  său.  Şi  pentru 
mai  buna  adeverire  a  acestei  minuni,  numitul  zugrav  a  scris  o  declaraţie  în  care  a  arătat 
toată  întâmplarea,  pe  care  întărind-o  prin  iscălitură  şi  punerea  peceţii,  au  dat-o  părinţilor 
Nifon  şi  Nectarie,  rugându-i  să  o  ia  şi  să  o  depună  în  arhiva  schitului  Prodromul,  lucru  pe 
care  l-au  şi  făcut.  Iar  cuprinsul  acestui  înscris  este  următorul:  „Eu,  lordache  Nicolau, 
zugrav  din  oraşul  Iaşi,  am  zugrăvit  această  icoană  a  Maicii  lui  Dumnezeu,  cu  însăşi  mâna 
mea,  şi  în  vremea  lucrului  a  urmat  o  minune  preaslăvită,  în  modul  următor:  după  ce  am 
terminat  veşmintele,  după  meşteşugul  zugrăviri  mele,  m-am  apucat  să  lucrez  faţa  Maicii 
Domnului  şi  a  Domnului  nostru  lisus  Hristos;  iar  după  ce  am  dat  gata  mâna  întâia  şi  a 
doua,  apucându-mă  de  noapte,  ca  să  termin  de  zugrăvit,  privind  eu  la  chipuri  am  văzut  că 
totul  a  ieşit  dimpotrivă,  pentru  care  foarte  m-am  mâhnit,  socotind  că  mi-am  uitat 
meşteşugul.  Şi  aşa,  facându-se  seară,  m-am  culcat  mâhnit,  nemâncând  nimic  în  ziua 
aceea,  dar  socotind  că  a  doua  zi  sculându-mă,  să  mă  apuc  mai  cu  dinadinsul  de  lucru. 
După  ce  m-am  sculat  a  doua  zi,  mai  întâi  am  făcut  trei  metanii  Maicii  lui  Dumnezeu, 
rugându-mă  să-mi  lumineze  mintea,  ca  să  pot  isprăvi  icoana;  şi  când  m-am  dus  să  mă 
apuc  de  lucru,  s-au  aflat  chipurile  terminate  desăvârşit,  precum  se  vede.  Eu  văzând 

această  minune,  n-am  mai  îndrăznit  a-mi  pune  condeiul  pe  ea,  fară  numai  am  dat  lustrul 
cuviincios,  deşi  cu  greşeală  am  făcut  aceasta,  ca  să  mai  dau  lustru  la  o  asemenea  icoană. 
Aceasta  este  povestirea  acestei  sfmte  icoane.  Semnat:  lordache  Nicolau,  1863  iunie  29, 
Iaşi. 


MINUNEA  405  -  Sfânta  icoană  Prodromita  este  înzestrată  cu  darul  facerii 

de  minuni 

Zugravul  lordache  Nicolau,  văzând  icoana  terminată,  s-a  spăimântat  şi, 
privind  cu  evlavie,  nu  se  pricepea  cum  s-a  făcut  aceasta.  Asemenea  şi  ucenicii  lui  văzând, 
s-au  înspăimântat,  şi  au  început  a  chema  prietenii  şi  vecinii  de  primprejur,  ca  să  vadă.  Şi 
îndată  s-a  umplut  casa  zugravului  de  creştini,  care  se  minunau  de  proslăvirea  acestei 
icoane  şi  toţi  se  închinau  aprinzând  lumânări,  îndulcindu-se  duhovniceşte  de  privirea 
Dumnezeieştilor  feţe,  aşa  de  bine  încuviinţate  şi  minunate.  Părinţii  Nifon  şi  Nectarie, 
fiind  la  metocul  schitului  din  Iaşi,  îngrijoraţi  şi  întristaţi,  neştiind  nimic  de  această 
minune,  văd  că  vine  unul  din  ucenicii  zugravului,  foarte  repede  şi  obosit,  spunând  în  gura 
mare:  „Să  trimiteţi  degrab  să  ia  icoana,  fiindcă  în  noaptea  aceasta,  singură  s-a  zugrăvit  şi 
acum  poporul  nu  mai  încape  în  odaie,  privind  acea  minune!".  Deocamdată,  părinţii  nu 
credeau  cele  spuse  de  ucenic  şi  cu  acea  idee  au  trimis  pe  părintele  schimonah.  Dositei, 
care  avea  ascultarea  de  metocar  în  Iaşi.  Ajungând  părintele  Dositei  la  casa  zugravului  nu 
putea  să  intre  spre  a  vedea  icoana,  de  îmbulzeala  poporului.  îndată  luând  o  trăsură  şi 
învelind  icoana  cu  o  pânză  curată,  a  adus-o  la  metoc,  urmând  după  el  şi  poporul.  Intrând 
în  metoc,  a  închis  porţile  şi  nu  a  mai  lăsat  pe  nimeni  să  intre,  până  ce  se  vor  sfătui  ce  este 
de  făcut.  Părinţii  au  făcut  cunoscut  grabnic  Sfintei  Mitropolii  despre  această  minune.  Şi 

venind  însuşi  Preasfmţitul  Mitropolit  Calinic  Miclescu,  cu  tot  clerul  său,  a  văzut  sfânta 
icoană  şi  căzând  i  s-a  închinat  cu  toată  evlavia,  minunându-se  şi  zicând:  „Cu  adevărat 
mare  dar  ne-a  dăruit  Maica  lui  Dumnezeu,  prin  această  minunată  şi  proslăvită  icoană  a 
sa".  Apoi,  dând  binecuvântare  de  sfinţirea  apei,  a  năvălit  poporul  la  metoc,  spre  închinare 
la  sfânta  icoană,  cerând  a  li  se  citi  paraclise  şi  a  face  aghiasmă,  cu  care  stropindu-se,  a 
început  darul  Maicii  Domnului  a  lucra  prin  această  icoană  şi  a  face  minuni. 


MINUNEA  406  -  Minunatele  vindecări  care  au  izvorât  de  la  icoana 

Prodromita 

Pentru  ca  să  nu  mâniem  pe  Dumnezeu  tăcând  adevărul,  vom  povesti  aici,  spre 
slava  lui  Dumnezeu  şi  a  Preacuratei  Maicii  Sale,  puţine  din  minunile  cele  multe,  pe  care 
le-a  făcut  această  icoană  a  Maicii  Domnului,  văzute  chiar  cu  ochii  lor  de  către  părinţii 
Nifon  şi  Nectarie  şi  de  poporul  care  era  de  faţă. 

Un  om  avea  albeaţă  pe  amândoi  ochii,  încât  se  vedeau  luminile  ochilor  lui  ca 
laptele  de  albe;  şi  aducându-1  cei  ce-1  purtau,  s-a  închinat  la  icoană,  apoi  stropindu-se  şi 
spălându-şi  ochii  cu  aghiasmă,  a  băut  şi  a  luat  şi  acasă,  pentru  ca  să  bea  şi  să  se  mai  spele, 
spunându-i-se  să  aibă  credinţă  către  Maica  Domnului.  Şi  aşa  făcând,  peste  trei  zile  a  venit 
să  mulţumească  Maicii  lui  Dumnezeu,  arătând  că  ochii  s-au  curăţit  şi  văd  luminat. 

Altul  avea  lepră  şi  peste  tot  trupul  lui  erau  numai  bube  care  închinându-se  cu 
credinţă  şi  stropindu-se  cu  aghiasmă,  a  căzut  lepra  de  pe  trupul  său  ca  nişte  solzi  şi  s-a 
curăţit. 

Un  boier  a  venit  şi  a  spus  că  un  fiu  al  lui  de  trei  zile  e  aşa  de  bolnav,  încât 
abia  se  mai  cunoaşte  că  este  viu;  şi  rugându-se  la  această  icoană  a  Maicii  Domnului,  a 

luat  aghiasmă  şi  s-a  dus  de  1-a  stropit,  dându-i  puţină  şi  în  gură  ca  să  bea.  Şi  îndată  copilul 
s-a  trezit  cu  totul  sănătos,  pe  care  1-a  adus  tatăl  său  de  s-a  închinat  la  icoană  şi  a  mulţumit 
Maicii  lui  Dumnezeu. 

Pe  lângă  aceste  minuni  şi  alţi  bolnavi  de  friguri,  surzi,  cu  dureri  de  cap  şi  de 
măsele,  de  ochi,  de  vătămâturi  şi  de  felurite  boli  i-a  tămăduit  această  sfântă  icoană;  dar 
care  minuni  nu  le -au  însemnat  părinţii  de  la  metoc,  fiind  obosiţi  de  îmbulzeala  poporului, 
care  cerea  neîncetat  a  le  citi  paraclise  şi  aghesme,  încât  nu  puteau  să  ţină  socoteală  de 
fiecare,  cu  ce  se  foloseşte;  şi  mai  ales  că  erau  ameninţaţi  de  orăşeni  de  a  le  opri  icoana 
acolo,  zicând  că  este  a  lor,  fiindcă  în  Iaşi  s-a  făcut  minunea  cu  zugrăvirea 
Dumnezeieştilor  ei  feţe.  Aceasta  înţelegând  părinţii  Nifon  şi  Nectarie  şi  văzând  că  se 
îmbulzeşte  poporul  neîncetat,  au  ridicat  cu  grăbire  sfânta  icoană  şi  au  plecat  cu  ea  spre 
Sfântul  Munte. 


MINUNEA  407  -  O  evreică  chemând  în  ajutor  Sfânta  icoană  Prodromiţa, 

scapă  de  la  moarte  şi  se  botează 

După  pornirea  sfintei  icoanei  din  Iaşi,  a  urmat  o  preaslăvită  minune,  care  a 
îngrozit  pe  locuitorii  din  acel  oraş,  şi  anume:  într-un  han  ce  se  afla  la  drumul  mare,  locuia 
un  evreu  cu  soţia  şi  cu  copiii  săi.  Acel  evreu  ducându-se  după  negoţul  său,  a  lăsat  acasă 
pe  soţia  sa  cu  copiii  şi  o  slugă.  S-a  întâmplat  însă  că  evreul  a  murit  ocolo  unde  s-a  dus;  iar 
un  prieten  al  său  tot  evreu,  a  luat  marfa  şi  banii  rămaşi  şi  i-a  adus  evreicii,  soţiei  mortului, 
povestindu-i  de  întâmplarea  morţii  bărbatului  ei.  Iar  după  ce  a  plecat  evreul  acela  de  la 
soţia  mortului,  vrăjmaşul  a  iscodit  mintea  slugii,  ca  să  omoare  pe  evreică  şi  luându-i 
averea,  să  se  ducă  de  acolo.  Pândind  o  noapte  când  evreica  era  singură  numai  cu  copiii,  a 

intrat  la  dânsa  pe  când  dormea,  şi  a  început  a  o  ameninţa,  că  o  va  omorî  de  nu-i  va  da 
banii.  Ea  văzând  primejdia,  şi  că  toate  rugăminţile  ei  nu  îi  folosesc  cu  nimic,  a  scos  tot  ce 
a  avut  şi  i-a  dat,  numai  să  scape  cu  viaţă.  Sluga  luând  banii  şi  lucrurile  date,  a  intrat  în 
altă  grijă,  socotind  că  evreica  va  spune  la  oricine  va  veni  în  han  şi  va  fi  vădit.  Ca  să  fie 
fără  de  grijă  şi-a  pus  în  gândul  său  să  o  spânzure.  Gătind  el  spânzurătoarea,  evreica  se 
ruga  de  dânsul  plângând,  ca  să  o  lase  cu  viaţă,  el  însă  îşi  căuta  de  planul  său.  Atunci 
evreica  şi-a  adus  aminte  de  minunile  sfintei  icoane,  fiindcă  străbătuse  vestea 
pretutindenea,  şi  fiind  în  acea  nevoie,  a  început  cu  lacrimi  a  se  ruga  ca  o  creştină,  zicând: 
„Maica  Domnului!  Dacă  cu  adevărat  chipul  tău  s-a  zugrăvit  cu  dumnezeiască  minune  şi 
eşti  făcătoare  de  minuni  precum  am  auzit,  izbăveşte-mă  de  această  primejdie,  că  atunci 
voi  crede  în  tine,  şi  mă  voi  boteza  şi  eu,  cu  toată  casa  mea".  Acestea  şi  multe  altele  zicând 
evreica  cu  mare  plângere,  s-a  apropiat  sluga  de  evreică  să  o  pună  în  laţ.  Dar  socotind  el  că 
este  prea  sus  laţul  şi  nu  o  va  putea  ridica,  a  pus  un  scaun  sub  el  şi  laţul  de  gâtul  său,  să 
vadă  de  este  bine  potrivit;  şi  nu  se  ştie  cum  a  călcat  el,  că  a  căzut  scaunul  de  sub 
picioarele  lui  şi  a  rămas  singur  spânzurat,  iar  evreica  văzând  această  minune,  a  crezut 
împreună  cu  toată  casa  sa,  şi  s-a  botezat  după  cum  făgăduise. 

MINUNEA  408  -  Minunile  făcute  de  Sfânta  icoană  a  Maicii  Domnului,  în 

drum  spre  Sfântul  Munte 


Plecând  din  Iaşi,  au  venit  cu  sfânta  icoană  în  oraşul  Huşi.  Dar  şi  acolo  mult  s- 
au  mirat  cum  de  a  simţit  poporul,  fiindcă  la  Episcopie  au  sosit  seara  târziu,  iar  a  doua  zi 
când  s-a  luminat  de  ziuă  a  venit  lume  din  tot  oraşul,  ca  şi  cum  le -ar  fi  vestit  cineva,  încât 
s-a  umplut  episcopia  de  popor.  însă  părinţii  îndată  au  plecat,  temându-se  ca  nu  cumva  să-i 
urmărească  de  la  mitropolie,  mai  ales  că  aflase  şi  Vodă  Cuza  şi  zicea:  să  se  oprească 
icoana,  fiindcă  s-a  făcut  minunea  în  ţară. 

De  la  Huşi  au  mers  în  oraşul  Bârlad,  şi  ducând  sfânta  icoană  în  casa  doamnei 
Ecaterina  Suţu,  aceasta  a  primit  cu  multă  evlavie  şi  dragoste,  atât  icoana,  cât  şi  pe  părinţii 
care  o  purtau.  Dar  aflând  protoiereul  de  Bârlad,  a  poftit  pe  părinţi  să  aducă  icoana  în 
catedrala  oraşului  ca  să  se  închine  şi  poporul.  Şi  începând  a  se  închina  mulţimea  din  acel 
oraş,  icoana  iarăşi  a  săvârşit  şi  în  Bârlad  multe  minuni,  dintre  care  vom  spune  una  mai 
însemnată:  în  oraşul  acela  era  un  dascăl  foarte  înţelept  şi  iscusit  la  învăţătură,  care  avea  în 
şcoala  lui  pe  fiii  celor  mai  însemnate  persoane  de  acolo  şi  spuneau  despre  dânsul 
bârlădenii,  că  este  foarte  de  treabă  şi  cinstit,  dar  la  biserică  nu  merge,  fără  numai  la 
Sfintele  Paşti.  Auzind  acela  de  venirea  icoanei,  a  trimis  trăsura  sa,  rugând  pe  părinţi  să  ia 
osteneală,  ca  să  aducă  icoana  în  casa  lui,  dar  părinţii  nu  au  voit,  ci  i-au  trimis  răspuns  că 
mai  cuviincios  este  să  vină  el  la  icoana,  deşi  el  a  trimis  trăsura  în  trei  rânduri,  ca  să 
meargă  părinţii  cu  icoana  la  dânsul.  Apoi  s-au  rugat  mulţi  oameni  şi  au  îndemnat  pe 
părinţi  a  merge  cu  icoana  la  dânsul,  pentru  folosul  sufletului  lui. 

Când  au  voit  părinţii  să  ia  icoana  şi  să  o  pună  în  trăsură,  s-a  făcut  aşa  de  grea, 
încât  abia  patru  inşi  cu  mare  greutate  au  dus-o  până  la  trăsură,  iar  când  au  vrut  să  o  pună 
în  trăsură,  a  trosnit  icoana  aşa  de  tare,  încât  toţi  s-au  înspăimântat,  şi  chiar  caii  de  la 
trăsură  au  tresărit.  Iar  rama  icoanei  s-a  desfăcut  din  toate  încheieturile.  Atunci  au 

cunoscut  toţi  că  nu  voieşte  Maica  lui  Dumnezeu  să  meargă  acolo,  şi  întorcând-o  înapoi 
doi  oameni,  au  adus-o  foarte  uşor. 

Asemenea  o  doamnă  evlavioasă,  fiind  foarte  de  mult  bolnavă,  afară  la  moşie, 
se  temea  să  se  suie  în  trăsură,  ca  să  nu  moară  pe  drumul  ce  duce  la  oraş,  i  s-a  arătat 
această  icoană  în  vedenia  visului  poruncindu-i  să  se  scoale  degrabă  şi  să  vină  la  Bârlad  ca 
să  se  binecuvinteze  de  sfânta  icoană.  Cum  s-a  suit  în  trăsură,  îndată  s-a  simţit  deplin 
sănătoasă  şi  venind  la  Bârlad,  a  mărturisit,  zicând:  „Cu  adevărat  pe  această  sfântă  icoană 
am  văzut-o  astă  noapte  în  vis,  şi  mi-a  zis  să  vin  cât  mai  în  grabă  la  Bârlad,  să  apuc 
închinarea  ei,  şi  acum  iată  că  sunt  deplin  sănătoasă". 

De  la  Bârlad,  au  venit  părinţii  cu  sfânta  icoană  la  Galaţi,  şi  au  pus-o  în 
biserica  Sfinţilor  împăraţi.  în  această  biserică,  un  zugrav  lucra  meşteşugul  său.  Văzând 
îmbulzeala  poporului  la  icomă,  s-a  mirat  foarte,  şi  a  început  a  ocărî  pe  oameni,  facându-i 
proşti  şi  înşelaţi,  că  nu  cunosc  nimic.  „Oare  credeţi  voi  -  zicea  el  -  basmelor  călugăreşti! 
Nu  vă  amăgiţi,  căci  greşiţi!".  Acestea  bârfind,  s-a  uitat  cu  obrăznicie  în  faţa  sfintei 
icoane,  ocărând  pe  popor  în  gura  mare;  atunci  deodată  Maica  lui  Dumnezeu  prin 
schimbarea  feţei  sale,  atât  1-a  îngrozit,  încât  s-a  înfi-icoşat  cu  totul,  apoi  el  singur  s-a  făcut 
propovăduitor  poporului,  zicând:  să  creadă,  căci  cu  adevărat  această  sfântă  icoană  este 
zugrăvită  cu  minune  Dumnezeiască. 

MINUNEA  409  -  Minunile  icoanei  Maicii  Domnului  Prodromiţa,  după  ce 

a  ajuns  în  Sfântul  Munte 


La  plecarea  părinţilor  Nifon  şi  Nectarie  din  Galaţi  cu  icoana,  fiind  aproape 
plecarea,  s-a  făcut  faţa  sfintei  icoane  „ca  ghermesit",  având  adică  valuri  de-a  curmezişul 
obrazului,  ca  fiind  asudată,  apoi  intrând  în  vaporul  austriac,  Loid,  toţi  câţi  se  aflau  în 
vapor,  se  mirau  de  acest  chip  minunat  al  icoanei,  nu  numai  pasagerii  creştini  ortodocşi, 
dar  şi  matrozii  austrieci  o  cinsteau  şi  i  se  închinau.  După  acestea,  ajungând  părinţii  cu 
sfânta  icoană  la  Sfântul  Munte,  la  arsanaua  schitului  românesc,  au  trimis  veste  sus  la 
schit,  ca  să  se  pogoare  Preoţi  îmbrăcaţi  în  Sfintele  veşminte,  ca  prin  cântări  şi  tămâieri  să 
întâmpine  sfânta  icoană.  Şi  aşa  fiind  dusă  sfânta  icoană  cu  mare  pompă,  în  sunetul 
clopotelor,  s-a  aşezat  în  această  biserică,  unde  o  vedem  cu  toţii,  şi  îi  facem  astăzi 
obştească  prăznuire. 

In  Moldova  s-au  făcut  multe  minuni  de  către  această  sfântă  icoană  care, 
precum  am  zis  mai  sus,  nu  s-au  scris,  fiindcă  părinţii  Nifon  şi  Nectarie  n-au  avut  ca  scop 
să  le  publice,  fiind  mulţumiţi  că  au  câştigat  un  asemenea  nepreţuit  şi  scump  odor  pentru 
schitul  acesta  din  nou  întemeiat,  care  nu  avea  cu  ce  să  se  proslăvească.  Iar  cele  povestite, 
sunt  numai  acelea  care  s-au  văzut  cu  ochii,  de  unii  din  părinţi,  şi  altele  au  fost  povestite 
de  cei  care  s-au  folosit  de  la  această  sfântă  icoană.  Pricina  pentru  care  au  fost  adunate 
aceste  câteva  minuni,  este  preaslăvirea  Maicii  lui  Dumnezeu  şi  spre  folosul  celor  ce  nu 
cunosc  minunea  zugrăvirii  acestei  icoane.  Iar  dacă  cineva  nu  crede,  noi  nu  ne  păgubim  cu 
nimic,  fiindcă  ne-am  făcut  datoria  cuvenită  de  a  scrie  aceste  minuni.  Noi  însă  credem  şi 
mărturisim  că  Maica  lui  Dumnezeu  pururea  a  săvârşit  şi  săvârşeşte  minuni,  până  la 
sfârşitul  veacurilor,  din  bunătatea  sa,  spre  folosul  celor  ce  cred  şi  se  închină  ei  cu  credinţă 
şi  cu  dragoste. 

MINUNEA  410  -  Un  frate,  închinându-se  la  icoana  Prodromita,  s-a  făcut 

sănătos,  apoi  a  adormit  cu  pace 


Pe  când  sfânta  icoană  a  Maicii  Domnului  a  fost  adusă  în  schit,  se  afla  aici  un 
frate  topit  de  boală,  cu  numele  Inochentie,  care  numai  după  suflare  se  cunoştea  că  este 
viu,  şi  fiind  de  trei  săptămâni  nemâncat,  nu  mai  vorbea  nicidecum.  îndată  ce  a  intrat 
icoana  în  schit,  s-a  trezit  ca  dintr-un  somn  şi  a  cunoscut  că  a  venit  Maica  lui  Dumnezeu 
închipuită  pe  icoană.  A  cerut  ca  să-1  ducă  să  se  închine  şi  el  şi,  închinându-se,  a  grăit 
acestea  către  icoană:  „Maica  lui  Dumnezeu,  de-mi  este  de  folos  ca  să  mai  trăiesc, 
însănătoşează-mă,  căci  cred  că  poţi;  iar  dacă,  trăind,  mai  rău  mă  voi  strica,  mai  bine  să 
mor  acum,  decât  să  mă  chinuiesc  aşa.  Fie  cum  voieşti.  Stăpâna  mea,  şi  cum  cunoşti,  căci 
îmi  este  de  folos".  Acestea  zicând  el,  s-a  întors  la  chilia  sa,  vesel  şi  pHn  de  duhovnicească 
bucurie,  dar  nu  a  spus  nimic,  ci  îndată  a  cerut  o  cămaşă  curată  ca  să  se  schimbe;  apoi  a 
cerut  să  se  îmbrace  în  toată  rânduiala  monahicească,  căci  era  schimnic.  Şi  cerând 
împărtăşirea  cu  Preacuratele  Taine,  adică  cu  Trupul  şi  Sângele  lui  Hristos  Mântuitorul 
nostru,  şi-a  dat  sufletul  în  mâinile  lui  Dumnezeu,  netrecând  nici  un  ceas  de  când  se 
închinase  la  sfânta  icoană. 

MINUNEA  411  -  Sfânta  icoană  Prodromiţa  vindecă  pe  un  călugăr  surd  şi 

pe  un  meşter  stăpânit  de  duhul  cel  rău 


Un  frate,  care  se  numea  Serghie,  luându-se  după  mintea  sa,  a  fugit  din  schit, 
nespunând  la  nimeni,  şi  s-a  dus  de  s-a  ascuns  într-o  peşteră  pustie,  cu  gândul  ca  să  se 
apuce  de  o  nevoinţă  mai  mare.  Odată  rugându-se  el  după  obicei,  s-a  pogorât  deasupra 
capului  său  un  luceafăr  luminos,  care  sta  neclintit  în  faţa  ochilor  lui.  El  însă  îşi  făcea 
canonul  călugăresc.  Apoi  acel  luceafăr,  atât  de  tare  a  trăsnit,  încât  Serghie  a  căzut  la 
pământ,  ameţit  şi  asurzit,  şi  tocmai  după  trei  zile  s-a  deşteptat,  fiind  rămas  cu  desăvârşire 
surd  şi  slăbit  de  tot.  Cu  toate  acestea,  aşa  cum  a  putut,  a  venit  la  schit  şi  a  mărturisit 
întâmplarea  care  s-a  petrecut  cu  el.  Noi  auzeam  şi  înţelegeam  ce  ne  spunea  el,  dar  el  nu 
auzea  nimic  din  ceea  ce  spuneam  noi,  fară  numai  prin  scrisoare  ne  înţelegeam  cu  dânsul. 
Făcându-ni-se  milă  de  el,  l-am  dus  la  sfânta  icoană,  înălţând  cu  dinadinsul  rugăciuni 
pentru  dânsul.  Iar  Maica  lui  Dumnezeu,  ca  o  milostivă,  1-a  vindecat,  încât  i-a  revenit 
auzul  ca  şi  mai  înainte. 

Altădată  pe  un  meşter  dintre  cei  care  lucrau  la  schit,  din  nepătrunsele  judecăţi 
ale  lui  Dumnezeu,  1-a  apucat  un  duh  necurat,  care  foarte  rău  îl  muncea.  Aducându-1 
înaintea  sfintei  icoane,  citindu-i  acatiste  şi  paraclise,  s-a  izbăvit  de  acea  neputinţă. 

MINUNEA  412  -  Maica  Domnului  poartă  grijă  de  peşte  pentru  ziua 

prăznuirii  icoanei  sale,  Prodromiţa 


Intr-un  an,  pe  10  iulie,  părinţii  acestei  chinovii  fiind  rânduiţi  a  pescui,  s-au 
pogorât  noaptea  spre  mare  la  arsana,  ca  să  arunce  toate  mrejele  spre  pescuire,  deşi  în 
timpul  acela  nimeni,  nici  mănăstirile,  nici  oricare  alt  pescar,  nu  aruncă  mreje,  căci  apa 
fiind  caldă,  peştii  umblă  la  suprafaţa  apei  şi  nu  se  prind  în  mreje.  Insă  părinţii,  fiind  trei  la 
număr,  au  zis:  „Noi  să  cercăm  şi  să  aruncăm  mrejele  şi  Maica  lui  Dumnezeu,  de  va  voi, 
puternică  este  să-şi  prindă  peşte  pentru  sărbătorea  Sfinţiei  sale".  Iar  unul  dintre  aceşti  trei 
monahi,  fiind  cam  la  îndoială,  a  îndrăznit  a  zice  în  sineşi:  „Să  văd  acum  dacă  icoana 
aceasta  a  Maicii  Domnului  s-a  zugrăvit  cu  minune,  după  cum  spun  părinţii,  apoi  să  facă 
să  se  prindă  peşte  la  sărbătoarea  ei,  în  timpul  acesta  de  vară,  căci  atunci  voi  crede  fară 
îndoială".  Şi  aşa  au  aruncat  în  mare,  cinci  mreje  de  câte  80  de  stânjeni  bucata  şi  le-au 
lăsat  în  mare,  nu  trei  ceasuri  după  obicei,  ci  cinci,  ca  să  se  pescuiască  bine,  apoi  începând 
a  le  scoate,  nu  găseau  într-o  mreajă  decât  patru  sau  cinci  peştişori  mici,  aşa  urmând  la 
toate  mrejele,  iar  când  au  scos  bucata  cea  mai  de  pe  urmă,  au  început  aceşti  părinţi  a  cârti 
că  Maica  Domnului  nu  a  voit  să-şi  prindă  peşte  la  sărbătoarea  sa  şi  păcat,  ziceau  ei,  de 
osteneala  pe  care  am  facut-o;  dar  scoţând  mreaja,  mai  mult  de  jumătate  era  cu  peşte.  Iată 
că  fără  de  nădejde  fiind.  Maica  lui  Dumnezeu  nu  i-a  lăsat  împuţinaţi,  ci  arătându-le 
minunea  Sfinţiei  sale,  numai  dintr-un  capăt  de  mreajă  au  scos  30  oca  (38  kg)  de  peşte. 

MINUNEA  413  -  Trăsăturile  fetei  celei  nefăcute  de  mână  a  Maicii 
Domnului  de  pe  Sfânta  icoană  Prodromiţa 


Mărimea  acestei  icoane  este  în  lungime  de  4,5  palme  (1  m),  iar  lăţimea  după 
analogie  (75  cm).  Nu  este  făcută  după  nici  una  din  icoanele  făcătoare  de  minuni,  ci  este 
făcută  după  un  nou  plan  al  zugravului.  Faţa  ei  este  asemenea  spicului  de  grâu,  nasul,  gura 
şi  bărbia  sunt  foarte  potrivite  la  măsură;  iar  ochii  atâta  dar  au,  ca  şi  cum  ar  soarbe  inima 
privitorilor;  cu  toate  acestea,  căutătura  este  cu  stăpânire,  căci  privind  cineva  cu 
înţelepciune,  şi  cu  luare  aminte  în  faţa  acestei  sfmte  icoane,  va  vedea  înfăţişare  de  mare 
neam,  amestecată  cu  o  blândeţe,  prin  care  se  arată  că  este  însăşi  Maica  lui  Dumnezeu 
închipuită  pe  icoană,  plină  de  dar  Dumnezeiesc,  şi  nu  poate  să  o  privească  cineva  fară  să 
nu  simtă  în  inima  sa  dulceaţă  duhovnicească,  bucurie  şi  umilinţă,  fară  numai  de  va  fi 
vreun  om  prea  cerbicos  şi  întunecat  la  minte,  ca  să  nu  simtă  nimic  din  toate  acestea.  Căci 
numai  din  privirea  ei  se  încredinţează  fiecare  că  nu  este  săvârşită  de  mână  de  om,  precum 
mărturisesc  şi  străinii,  care  vin  de  o  văd,  deoarece  nu  stă  numai  într-un  fel  sfânta  ei  faţă, 
ci  uneori  se  cam  smoleşte,  alteori  se  îngălbeneşte,  iar  la  privegherile  cele  de  toată 
noaptea,  la  sărbători  împărăteşti,  şi  mai  ales  la  această  serbare  de  acum  (12  iulie)  a 
Sfinţiei  sale,  atât  este  de  veselă  şi  voioasă,  cum  este  un  trandafir,  încât  privitorilor  nu  H  se 
par  că  văd  chip,  ci  ca  şi  cum  ar  privi  chiar  pe  adevărata  Maica  lui  Dumnezeu.  Ea  se  află 
în  strană  în  mijlocul  bisericii,  cu  bună-cuviinţă  înfrumuseţată,  atrăgând  ochii  tuturor,  cu 
privirea  ei  cea  pHnă  de  dulceaţă.  Aşa  precum  a  văzut-o  odinioară  Sfântul  Dionisie 
Areopagitul,  în  Sfântul  Sion,  asemenea  şi  aici  în  Sfântul  Munte,  a  văzut-o  în 
Dumnezeiască  vedenie,  în  stare  de  trezie.  Cuviosul  Marcu,  ucenicul  Sfântului  Grigore 
Sinaitul,  şezând  pe  scaun  ca  o  împărăteasă,  înconjurată  de  îngeri  şi  de  arhangheli  şi  de 
toţi  Cuvioşii  Sfântului  Munte,  slăvind-o  şi  închinându-I-se  ei,  având  palate  de  aur  înalte 
către  partea  ce  se  zice  Vigla,  în  care  loc  acum,  cu  ajutorul  ei,  s-a  făcut  această  nouă 

biserică,  întru  slava  Fiului  ei,  spre  mântuirea  monahilor  români  şi  a  tuturor  credincioşilor 
ortodocşi. 

Cu  toţi  să  aducem  mulţumire  lui  Dumnezeu  pentru  această  nouă  şi  preaslăvită 
minune,  căci  la  Dumnezeu  toate  sunt  cu  putinţă,  precum  vedem  din  Sfintele  Scripturi. 
Drept  aceea,  noi  toţi  câţi  serbăm  această  sfântă  şi  veselitoare  sărbătoare  a  Maicii  lui 
Dumnezeu,  căzând  înaintea  acestei  icoane  a  ei,  ce-şi  are  feţele  închipuite  cu  minune,  să 
strigăm  toţi  credincioşii:  „Preasfântă  Stăpână  de  Dumnezeu  Născătoare,  pururea  Fecioară 
Măria,  protectoarea  şi  apărătoarea  noastră,  cerem  a  ta  nebiruită  apărare!  împărăteasa 
Cerului  şi  a  pământului,  ceea  ce  ai  cu  dreptate  numele  de  „Prodromiţa",  adică  „înainte- 
Mergătoare",  întăreşte-ne  în  lucrarea  faptelor  bune,  şi  ne  du  de  mână  în  împărăţia  cea 
Cerească;  povăţuieşte-ne  pe  noi  şi  pe  toţi  drept-credincioşii  creştini,  spre  a  vedea  şi 
veşnic  a  ne  îndulci  de  mărirea  Fiului  Tău  şi  Dumnezeului  nostru,  că  binecuvântată  şi 
preaproslăvită  eşti,  în  vecii  vecilor".  Amin.  Minunile  (430  -  439)  istorisite  despre  sfânta 
icoană  cea  cu  minune  Dumnezeiască  zugrăvită,  sunt  adevărate  şi  petrecute  sub  ochii  mei. 
01  octombrie  1899. 

Nifon  ieroschimonah.  Schitul  Prodromul. 

MINUNEA  414  -  Povestire  despre  icoana  Maicii  Domnului  cea  nefăcută 

de  mână,  din  Mănăstirea  Cosfinita 


Această  vestită  şi  sobornicească  mănăstire  a  Preasfintei  Stăpânei  noastre  de 
Dumnezeu  Născătoarei  şi  pururea  Fecioarei  Măria,  numită  Cosfmiţa,  se  află  în  părţile 
Macedoniei,  deasupra  unui  munte  înalt,  în  eparhia  Filipon  şi  Drama,  aproape  de 
apostolescul  oraş  Filipi,  sau  Filipisiu.  Ea  este  renumită  pentru  măreţele  sale  zidiri  şi 
minunată  pentru  icoana  cea  făcătoare  de  minuni  a  Născătoarei  de  Dumnezeu  ce  se  află 
într-însa,  care  fără  mână  omenească  şi  fară  vopsele  de  meşter,  ci  prin  dumnezeiască 
lucrare  s-a  zugrăvit  în  chip  minunat,  după  cum  mai  pe  urmă  vom  povesti.  Cum  că  de 
Dumnezeu  a  fost  zugrăvită  această  icoană  a  Preasfintei  Născătoare,  avem  mărturii  mai 
vechi  şi  anume:  Sfinţita  mahramă  a  Mântuitorului  nostru  lisus  Hristos,  cea  trimisă  către 
Avgar  şi  lespezile  Legii  cele  scrise  şi  date  lui  Moise  Proorocul.  De  aceea  nu  avem  nici  o 
îndoială  că  întipărirea  acestei  icoane  este  însuşi  chipul  Stăpânei  noastre  de  Dumnezeu 
Născătoare,  şi  al  Unuia-Născut  Fiul  ei,  pe  care  II  ţine  în  sfintele  sale  braţe,  căci  privind-o 
se  cunoaşte  preabine  că  la  zugrăvirea  ei  nu  are  nimic  greşit,  nici  vreo  urmă  de 
neputincioasă  mână  omenească,  ci  de  Atotputemicul  şi  fără  de  greşeală  deget  al  lui 
Dumnezeu  este  făcută.  S-a  văzut  această  preasfântă  şi  preaminunată  icoană  în  această 
mănăstire,  în  zilele  celui  între  Sfinţi  părintelui  nostru  Gherman  sihastrul  şi  ctitorul  acestui 
sfinţit  locaş. 

Acest  sfinţit  Părinte,  părăsind  tulburarea  şi  împătimirea  lumii  din  vârstă 
copilărească,  a  plecat  în  pustiul  Iordanului,  unde  a  petrecut  ani  îndelungaţi  urmând  viaţa 
sihăstrească,  povăţuindu-se  la  desăvârşirea  faptelor  bune,  de  către  Preacuvioşii  şi  de 
Dumnezeu  purtătorii  Părinţi,  cei  ce  se  aflau  acolo  în  anii  cei  de  atunci.  Iar  după  ce  a  ajuns 
la  cel  mai  înalt  nivel  de  trăire  şi  contemplaţie  şi  s-a  făcut  vrednic  ca  să  împărtăşească  şi 
altora  din  dumnezeieştile  daruri  şi  să  se  facă  povăţuitor  a  multor  suflete  la  limanul 

mântuirii,  i  s-a  arătat  îngerul  Domnului  în  trei  rânduri  şi  i-a  zis  că  este  voia  lui  Dumnezeu 
să  lase  de  acum  pustiul  Iordanului  şi  să  se  ducă  în  părţile  Macedoniei,  ca  să  zidească  o 
mănăstire  deasupra  unui  munte  al  fîlipisenilor,  în  numele  Preasfintei  Născătoarei  de 
Dumnezeu.  Atunci  el  neputând  să  se  împotrivească  voii  lui  Dumnezeu,  a  ieşit  de  acolo  şi 
după  un  an  de  călătorie  a  ajuns  în  Macedonia.  Povăţuindu-se  de  îngerul  Domnului,  a 
venit  în  oraşul  fîlipisenilor,  aproape  de  munte,  unde  era  voia  Maicii  Domnului  să  se 
zidească  o  mănăstire.  Şi  pe  când  se  ruga,  ca  să-i  arate  Dumnezeu  locul  cel  orânduit, 
deodată  a  văzut  o  văpaie  de  foc  care  începea  din  vârful  muntelui  şi  se  urca  până  la  cer  şi 
din  aceasta  a  înţeles  că  voia  lui  Dumnezeu  era  ca  acolo  să  se  zidească  mănăstire.  Pe  de  o 
parte  el  s-a  bucurat  foarte  mult,  că  i-a  arătat  Dumnezeu  locul  unde  să  se  zidească,  însă  pe 
de  alta  se  mâhnea  foarte  mult,  că  într-un  asemenea  loc  îi  lipseau  mijloacele  necesare  şi 
cheltuielile  erau  foarte  mari.  Dar  credinţa  sa  cea  către  Dumnezeu  i-a  făcut  lui  mare 
mângâiere,  gândind  că  nu  l-ar  fi  orânduit  dumnezeiasca  Pronie  la  o  asemenea  lucrare 
dacă  nu  ar  fi  hotărât  mai  înainte  şi  chipul  săvârşirii  acestui  lucru,  după  cum  s-a  făcut  cu 
adevărat,  precum  vom  vedea  în  cele  se  urmează. 

Doi  boieri  mari  şi  bogaţi  din  Roma,  care  se  numeau  Nicolae  şi  Neofit,  care  în 
deosebite  împrejurări  au  fost  trimişi  ca  soh  ai  romanilor  în  diferite  părţi,  fiindcă  se 
simţeau  îngreuiaţi  de  tulburarea  lumii  şi  de  ispitele  vieţii,  au  hotărât  să  plece  şi  să  caute 
un  loc  de  hnişte  şi  vreun  bărbat  cu  fapte  bune,  de  la  care  să  se  înveţe  viaţa  monahicească, 
cum  şi  adevărata  şi  neprihănita  faptă  bună.  Şi  aflând  de  la  toţi  despre  petrecerea  cea 
îngerească  a  acestui  sfinţit  bărbat,  au  luat  cu  dânşii  toate  bogăţiile  lor  şi  venind  le-au 
încredinţat  în  mâinile  lui,  supunându-se  şi  ei  învăţăturii  şi  povăţuirii  lui  celei  folositoare 
de  suflet  şi  de  Dumnezeu  iubitoare.  Iar  dumnezeiescul  şi  sfinţitul  Părinte,  văzând  aceasta, 
a  slăvit  pe  Dumnezeu  şi  îndată  a  început  a  zidi  mănăstirea  în  acel  loc,  unde  a  văzut 
minunea  văpăii  şi  după  multe  osteneli  şi  nepovestite  rele  pătimiri,  s-a  săvârşit  această 
sfântă  mănăstire,  atât  de  măreaţă  şi  frumoasă,  cu  stăruinţa  acestui  Cuvios  Părinte  şi  cu 
mijlocirea  şi  cheltuiala  acestor  bărbaţi  evlavioşi  şi  cinstitori  de  Dumnezeu. 

Iar  după  ce  s-a  terminat  de  zidit  mănăstirea  şi  n-a  mai  rămas  altceva  de  făcut, 
fară  numai  înfrumuseţarea  interioară  a  bisericii,  meşterii  lucrători  au  gătit  două  scânduri 
pentru  icoanele  împărăteşti.  Dar  pe  când  se  îndeletniceau  să  geluiască  mai  bine  o 
scândură  care  era  rânduită  pentru  icoana  Născătoarei  de  Dumnezeu,  deodată  a  crăpat,  iar 
meşterii,  lepădând-o,  cereau  alta.  Dar  Cuviosul  s-a  m^itiit  foarte  mult,  fiindcă  el  însuşi 
alesese  acea  scândura,  pentru  evlavia  cea  nemărginită  pe  care  o  avea  către  Născătoarea  de 
Dumnezeu. 

Se  vede  însă  că  aceasta  s-a  făcut  după  iconomia  lui  Dumnezeu,  ca  să  se 
proslăvească  mai  mult  Stăpâna  Născătoarea  de  Dumnezeu  şi  să  se  bucure  mai  mult 
credinciosul  slujitor.  Şi  precum  Unul-Născut  Fiul  ei  a  ales  pe  Apostoli  dintre  săraci  şi 
neînvăţaţi,  ca  să  ruşineze  pe  înţelepţii  pământului,  în  acest  chip  şi  Născătoarea  de 
Dumnezeu  a  primit  acea  scândură,  lepădată  şi  crăpată,  ca  să  o  arate  izvor  de  minuni  şi 
obştească  tămăduire.  Şi  pe  când  Cuviosul  s-a  dat  la  o  parte  mâhnit,  ca  să  se  roage  deosebi 
la  vremea  cea  orânduită,  deodată  a  văzut  pe  Stăpâna  Cerului  şi  a  pământului,  care 
strălucea  mai  mult  decât  soarele  şi  neputând  privi  cu  ochiii  săi  spre  acea  dumnezeiască 
strălucire,  a  căzut  jos  tremurând.  Atunci  a  auzit  pe  Născătoarea  de  Dumnezeu,  care  i-a  zis 
cuvintele  acestea:  „Ghermane,  slugă  preacredincioasă  a  Unuia-Născut  Fiului  meu!  Am 
văzut  credinţa  ta  şi  adevărata  evlavie  ce  o  ai  către  mine.  Şi  fiindcă  atâta  te-ai  mâhnit 
pentru  că  s-a  crăpat  scândura  ce  ai  gătit-o  pentru  mine,  iată  eu  îţi  dăruiesc  icoana  mea, 
zugrăvită  întocmai  în  chip  minunat,  fără  să  pună  mâna  pe  ea  meşterul.  îţi  dau  acest  dar, 
spre  răsplătirea  credinţei  şi  evlaviei  tale  şi  a  multor  sudori  ce  ai  vărsat,  ca  să  se  zidească 
această  mănăstire  în  numele  meu". 

După  ce  Cuviosul  a  auzit  aceste  cuvinte,  a  ridicat  ochii  săi  şi  a  văzut  pe 
Născătoarea  de  Dumnezeu  că  s-a  apropiat  de  acea  scândură  crăpată  şi  cum  cu  preaslăvire 
s-a  întipărit  pe  dânsa  dumnezeiescul  chip  al  Maicii  lui  Dumnezeu  şi  al  Unuia-Născut 
Fiului  ei,  şezând  pe  sfintele  sale  braţe.  Şi  îndată  se  revărsau  raze  în  chip  de  aur  de  la 
dumnezeiasca  ei  icoană,  care  luminau  toată  latura  aceea.  Tot  în  acel  timp,  un  ucenic  al 

lucrătorilor  amintiţi,  a  venit  cu  totul  înspăimântat  la  dânşii  şi  a  zis  că,  aflându-se  în  locul 
unde  era  lepădat  lemnul  pentru  icoană,  deodată  a  văzut  că  a  venit  acolo  o  preafrumoasă 
femeie,  cu  strălucire  ca  de  fulger,  ţinând  în  braţele  sale  un  Prunc,  care  se  vedea  ca  o 
împărăteasă  măreaţă,  cum  s-a  apropiat  de  locul  acela  unde  era  scândura  lepădată  şi 
văzând-o  a  zis:  „Această  scândură  este  foarte  potrivită  pentru  icoana  mea  şi  în  zadar  caută 
meşterii  alta".  Iar  aceia,  auzind  aceste  cuvinte,  au  alergat  toţi  împreună  şi  deodată  au 
văzut  că  era  zugrăvit  pe  acea  scândură  Preacuratul  chip  al  Preasfmtei  Născătoarei  de 
Dumnezeu  şi  a  Unuia-Născut  Fiului  ei  şi  strălucea  mai  mult  decât  soarele. 

Toţi  cei  ce  se  aflau  acolo,  atât  monahi  cât  şi  mireni,  au  rămas  înspăimântaţi  şi 
s-au  bucurat  foarte  mult,  slăvind  cu  glas  mare  pe  Domnul  nostru  lisus  Hristos  şi  pe  Maica 
Sa  Preacurată  care  a  voit,  cu  acest  preaslăvit  şi  minunat  lucru,  să  slăvească  sfinţitul  ei 
locaş,  să  veselească  pe  credinciosul  şi  recunoscătorul  ei  rob  şi  să  întărească  pe  bine- 
credincioşii  creştini,  în  adevărata  credinţă  şi  să  ruşineze  pe  cei  necredincioşi. 

Şi  ca  drept  dovadă  că  această  minune  este  adevărată,  se  constată  din  aceasta 
căci  scândura  sfinţitei  icoane  este  negeluită  iar  crăpătura  se  vede  până  astăzi.  Ceva  mai 
mult,  şi  Preasfmţitul  Mitropoht  Matei  de  la  Mira,  trimiţându-se  exarh  în  această 
mănăstire,  la  anul  1610,  cercetând  cu  luare-aminte  şi  încredinţându-se  de  această  minune, 
a  scris  şi  un  canon  de  rugăciune  (Parachs)  Preasfmtei  Născătoarei  de  Dumnezeu,  prin 
care  mărturiseşte  şi  laudă  acest  mare  şi  înfiicoşat  lucru,  doxologind  cu  cuvioşie  pe  cea 
neispitită  de  nuntă,  Maica  Mântuitorului  nostru,  care  poate  oricâte  voieşte.  Se 
învederează  aceasta  încă  şi  mai  mult  din  neîncetatele  minuni  care  se  săvârşesc  în  toate 
zilele,  către  toţi  cei  care  aleargă  sub  acoperământul  ei,  cu  credinţă  şi  cu  dragoste.  Pentru 
aceasta  aleargă  şi  creştinii  neîncetat,  din  toate  laturile  filipisenilor  şi  din  toată  Macedonia, 
aducându-şi  pe  bolnavii  lor  şi  nici  unul  nu  se  întoarce  fară  a  primi  vindecare  sufletească 
şi  trupească,  de  la  această  icoană  făcătoare  de  minuni  a  Preasfmtei  Născătoarei  de 
Dumnezeu,  nefacută  de  mână  omenească.  Prin  ale  cărei  rugăciuni,  să  ne  păzească  şi  pe 
noi  Domnul  Dumnezeu  de  tot  răul  şi  să  ne  învrednicească  împărăţiei  Cerurilor,  Amin 

(Slujba  şi  Minunile  sfintei  icoane  a  Maicii  Domnului  numită  Prodromiţa,  traducere  De 
Calinic  Boteanu,  1903,  Bucureşti). 


Minuni  săvârşite  de  Maica  Domnului  în  zilele  noastre 

MINUNEA  415  -  Strigând  către  Maica  Domnului  în  timpul  căderii,  este 

salvat  de  la  moarte 

Intre  anii  1951-1952  se  picta  biserica  din  satul  Celmegeşti,  Vâlcea.  Intre 
pictori,  va  lucra  pe  schelă  şi  pictorul  Marin  Săndulescu  din  satul  sus-numit.  Intre  altele,  el 
spunea  următoarele:  „In  viaţa  mea  am  fost  un  păcătos.  Insă  aveam  o  mare  evlavie  la 
Maica  Domnului,  aşa  cum  am  şi  acum.  Când  pictez  icoana  cu  chipul  Maicii  Domnului, 
mă  rog  la  ea  şi  mă  ajută  să  le  pictez  bine,  cu  toate  că  sunt  păcătos". 

Iată  că  într-o  zi  pe  când  Marin  Săndulescu  vopsea  acoperişul  de  pe  tumul 
bisericii,  a  călcat  greşit  şi  s-a  prăbuşit  de  pe  schelă,  de  la  o  înălţime  de  25-30  m.  Toţi 
credeau  că  a  murit.  După  10  minute  a  deschis  ochii,  s-a  deşteptat  ca  dintr-un  somn  şi  a 
zis:  „Daţi-mi  o  cană  cu  lapte  să  beau".  Cei  din  jur  şi-au  făcut  cruce  şi  i-au  zis:  „Cum  ai 
scăpat  cu  viaţă,  frate  Marine?".  El  le-a  răspuns:  „In  clipa  când  cădeam  de  pe  turn,  m-am 
rugat  la  Maica  Domnului  cu  credinţă,  zicând:  „Maica  Domnului,  ajută-mi!".  Şi  îndată  am 
simţit  sub  mine  ca  nişte  aripi,  care  mă  sprijineau,  până  am  ajuns  jos".  După  ce  a  băut  o 
cană  cu  lapte,  pictorul  Marin  Săndulescu  s-a  urcat  din  nou  pe  schelă  şi  a  lucrat  cu  spor 
până  seara. 

MINUNEA  416  -  Maica  Domnului  ajută  celor  condamnaţi  pe  nedrept 


Pe  timpul  războiului  a  fost  închis  un  cetăţean  nevinovat.  Zi  de  zi  aştepta  cu 
mare  teamă  ceasul  judecăţii.  Era  slab  la  credinţă.  De  aceea  îl  supăra  tot  mai  mult  gândul 
sinuciderii.  Dar  şi-a  adus  aminte  de  Dumnezeu  şi  de  Preasfânta  Născătoare  de  Dumnezeu 
şi  noaptea  a  început  să  se  roage  cu  lacrimi,  zicând:  „Maica  Domnului,  scapă-mă  de 
primejdia  aceasta".  Apoi  a  adormit.  In  vis  a  văzut  o  fecioară  îmbrăcată  în  haine  albe,  că  a 
intrat  pe  uşa  celulei  şi  i-a  zis:  „M-ai  chemat?  Iată  am  venit!  Roagă-te  şi  nu  te  teme".  Apoi 
a  păşit  prin  mijlocul  celulei  şi  a  trecut  prin  peretele  celălalt.  Era  Maica  Domnului!  A  doua 
zi,  cu  adevărat  nu  a  mai  fost  judecat,  iar  după  puţină  vreme  a  fost  eliberat  din  închisoare, 
ca  achitat. 


MINUNEA  417  -  Cum  a  vindecat  Maica  Domnului  o  femeie  grav  bolnavă 

In  oraşul  Vaslui,  mai  este  încă  în  viaţă  profesorul  Dumitru  Cotoran.  Prin  anul 
1939-1940  era  profesor  de  filozofie  la  Hceul  din  Vaslui.  Şi  după  cum  singur  mărturiseşte, 
era  un  ateu  convins.  Soţia  era  însă  credincioasă.  Dar  nu  avea  copii.  Iată  însă,  că  soţia  i  se 
îmbolnăveşte  grav  şi  este  intemată  pentru  operaţie  la  un  spital  din  Bucureşti.  După 
operaţie,  ajunsese  în  stare  aproape  de  inconştienţă.  „Domnule  doctor,  mai  este  vreo 
speranţă  cu  soţia  mea?"  întreabă  profesorul  Cotoran,  la  care  el  răspunde:  „Numai 
Dumnezeu  dacă  mai  face  vreo  minune!  Altfel...". 

Cum  a  auzit  cuvintele  acestea,  a  ieşit  foarte  zdrobit  la  inimă  din  spital  şi  fară 

să  ştie  unde  merge,  a  căutat  o  biserică  deschisă  în  cale.  De  unde  nu  intrase  în  biserică  din 

copilărie,  iată  acum  întâlneşte  prima  biserică  a  Sfinţilor  loachim  şi  Ana,  pe  strada  Traian. 

Intră  repede  înăuntru  şi  căzând  în  genunchi  la  icoana  Maicii  Domnului,  a  rostit  cu  lacrimi 
această  rugăciune  disperată:  „Maica  Domnului  dacă  exişti,  salvează-mi  soţia!".  Apoi  s-a 
întors  la  spital  unde  soţia  sa  se  zbătea  între  viaţă  şi  moarte.  Parcă  dormea.  S-a  aşezat 
lângă  patul  ei.  S-a  rugat  Maicii  Domnului  în  gând,  pentru  ea.  Deodată  femeia  deschise 
ochii  şi  întrebă:  ,J)umitre,  tu  eşti?".  „Da,  eu  sunt,  vrei  ceva?".  ,Ajută-mă  să  mă  ridic 
puţin"  -  a  zis  ea,  apoi  a  continuat:  „Acum  o  jumătate  de  ceas  a  venit  la  mine  o  femeie  în 
haine  albe,  foarte  frumoasă,  şi  mi-a  spus:  Iată,  aici  în  prăpastia  aceasta,  era  să  cazi.  Dar 
pentru  rugăciunea  soţului  tău,  te  scot  deasupra...  Apoi  m-a  apucat  de  mână  şi  m-a  urcat  pe 
un  loc  ridicat  şi  luminat".  Din  clipa  aceea  a  dispărut  acea  fecioară,  iar  muribunda  a 
început  a  se  întări.  „Vrei  să  te  plimbi  cu  mine  pe  coridor?"  a  întrebat-o  soţul.  „Vreau, 
pentru  că  nu  mă  mai  doare  nimic!".  Când  l-au  văzut  doctorii  că  se  plimbă  cu  soţia,  după  o 
operaţie  aşa  de  grea,  s-au  mâniat  pe  profesor  şi  i-au  zis:  „Ce  faci,  domnule,  ai 
înnebunit?".  „Nu,  domnule  doctor,  abia  acum  m-am  trezit!".  In  câteva  zile  soţia  s-a  făcut 
complet  sănătoasă  şi  s-au  reîntors  la  Vaslui.  Aici,  profesorul  Dumitru  Cotoran  şi-a 
schimbat  cu  totul  viaţa,  devenind  un  bun  creştin.  Era  nelipsit  de  la  biserică,  unde  la 
fiecare  sărbătoare  citea  câte  un  capitol  din  Noul  Testament  şi  se  ruga  lui  Dumnezeu  cu 
lacrimi. 


552 


MINUNEA  418  -  Prin  rugăciunile  mamei  şi  ale  Maicii  Domnului,  fiul 

necredincios  se  întoarce  la  pocăinţă 

O  creştină  aleasă,  Doina  Militam,  din  comuna  Greci-Măcin,  judeţul  Tulcea, 
istoriseşte  acest  fapt  vrednic  de  luat  în  seamă:  în  acest  sat  trăia  până  de  curând  o  femeie 
văduvă,  foarte  credincioasă,  care  avea  un  singur  fecior,  Nicolae,  ca  de  30  de  ani  şi  acesta 
căsătorit.  Feciorul,  gospodar  de  altfel,  o  ajuta  pe  bătrână  la  munca  câmpului  şi  la 
întreţinerea  casei.  Dar  avea  un  mare  şi  greu  păcat:  Nicolae  nu  mai  vroia  să  creadă  în 
Dumnezeu.  De  aceea  nu  mergea  la  biserică  deloc,  încă  din  copilărie  nu  se  mărturisea,  nu 
se  închina.  Ba  nu  putea  să  vadă  pe  Preot  pe  la  casa  lor.  „Măi,  Nicolae  -  îi  zicea  mama  - 
iată  mâine,  va  veni  Părintele  cu  icoana  prin  sat,  pentru  că  se  apropie  Crăciunul.  Trebuie 
să-1  primim  şi  noi".  „Mamă,  -  răspundea  Nicolae  -  dacă  intră  la  noi  în  casă,  îl  scot  pe  uşă 
în  stradă".  „Măi,  Nicolae  -  îi  spunea  mama  altădată  -  va  veni  Părintele  cu  Sfânta 
Agheasmă,  să  ne  sfinţească  şi  nouă  casa,  pentru  că  mâine  este  Botezul  Domnului.  Nu 
cumva  să  te  împotriveşti,  pentru  că  te  bate  Dumnezeu".  „Lasă  să  vină,  că  îi  dau  eu  cu 
barda..."  îi  răspundea  el.  Şi  într-adevăr,  nu  primea  niciodată  pe  Părintele  în  casă,  iar  biata 
mamă  plângea  nemângâiată,  să-1  întoarcă  la  Dumnezeu  pe  fiul  ei,  la  sfânta  credinţă  şi  la 
pocăinţă.  Ani  de  zile  au  răbdat  Dumnezeu  şi  mama  lui  Nicolae,  doar  s-ar  întoarce.  Dar 
rugăciunea  mamei  şi  a  preotului  din  sat  nu  conteneau  pentru  Nicolae.  Şi  iată  cum  1-a 
întors  Dumnezeu  la  credinţă  şi  căinţă. 

De  la  o  vreme  s-a  îmbolnăvit  Nicolae,  încă  aşa  de  grav,  că  a  căzut  la  pat. 
După  câteva  zile  de  suferinţă,  într-o  dimineaţă,  striga  stăruitor  la  mama:  „Mamă,  mamă, 
adu  pe  Părintele  Postolache,  să  mă  spovedească  şi  împărtăşească,  căci  eu  am  să  mor!". 
„Dar  cum  să-1  chem?  Nu  l-ai  înjurat  tu  pe  Părintele  de  atâtea  ori  şi  ai  zis  că  îl  dai  pe  uşă 
afară?"  i-a  răspuns  lui.  „Mamă,  astă-noapte  am  văzut  pe  Maica  Domnului  stând  lângă 
patul  meu.  Era  îmbrăcată  în  alb,  foarte  frumos  şi  toată  noaptea  s-a  rugat  cu  lacrimi  în  ochi 

pentru  mine"  i-a  povestit  Nicolae.  Când  a  văzut  biata  mamă  că  fiul  ei  spune  aceste 
cuvinte  cu  lacrimi,  s-a  bucurat  mult  că  a  auzit-o  Dumnezeu  şi  îndată  a  chemat  Preotul 
satului  acasă.  Iar  Părintele,  ca  un  adevărat  păstor  al  turmei  lui  Hristos,  a  venit  numaidecât 
la  cel  căzut.  „Părinte,  1-a  întrebat,  nu  eşti  supărat  pe  mine?".  „De  ce  să  fiu  supărat, 
Nicolae?".  „Păi,  ţi-am  făcut  atâta  supărare,  te-am  înjurat,  te-am  ameninţat  cu  bătaia,  te- 
am...".  „Nu,  Nicolae,  nu  sunt  deloc  supărat  pe  tine.  Hristos  a  fost  răstignit  de  oameni  şi 
nu  s-a  supărat  pe  ei.  Eu  m-am  rugat  todeauna  pentru  tine  şi  am  avut  credinţa  că  te  vei 
întoarce  la  calea  cea  adevărată",  i-a  răspuns  Preotul.  „Atunci,  te  rog,  spovedeşte-mă. 
Părinte,  şi  împărtăşeşte-mă,  căci  nu  mai  am  multe  zile  de  trăit",  a  zis  Nicolae.  Şi 
mărturisindu-se  cu  lacrimi  multe,  s-a  căit  de  păcatele  sale  şi  a  primit  şi  Sfânta 
împărtăşanie,  iar  după  trei  zile  a  murit  împăcat  cu  Dumnezeu,  cu  sine  şi  cu  toţi  oamenii. 
Astăzi,  Preotul  Postolache  din  comuna  Greci-Tulcea  se  afiă  în  Brăila  şi  confirmă  cele  de 
mai  sus. 


MINUNEA  419  -  Maica  Domnului  este  grabnic  ajutătoare 


Preasfmţitul  Episcop  Chesarie  Păunescu  povesteşte  că  prin  anul  1934,  când 
era  director  la  Seminarul  monahal  din  Mănăstirea  Cemica,  s-a  întâmplat  că  în  iama  aceea 
s-au  terminat  alimentele  şi  lemnele  de  foc  la  elevi.  Nu  mai  aveau  nici  bani  în  casă,  nici 
mănăstirea  nu  avea  rezervă  de  lemne  şi  hrană.  „Ce  să  fac?  spunea  Preasfinţitul.  Nu 
găseam  să  împrumut  de  nicăieri,  iar  elevii  sufereau.  Atunci  m-am  dus  la  biserică,  am 
căzut  în  genunchi  la  icoana  Maicii  Domnului  şi  am  citit  Paraclisul  ei  cu  lacrimi,  cerându-i 
ajutorul  în  acea  grea  nevoie.  Şi  iată  că  Maica  Domnului  nu  ne-a  lăsat.  A  doua  zi 
dimineaţa  a  venit  din  Bucureşti  la  mănăstirea  Cemica,  o  doamnă  credincioasă  şi  a 

întrebat:  „Cine  este  directorul  Seminarului?".  , Arhimandritul  Chesarie  Păunescu"  -  i  s-a 
răspuns.  „Şi  unde  este  chilia  lui?".  „In  incinta  mănăstirii,  la  etaj"  i  s-a  răspuns  iarăşi. 

Numai  ce  se  pomeneşte  Arhimandritul  cu  o  doamnă  la  uşă,  care-i  zice: 
„Părinte  director,  am  auzit  că  nu  aveţi  cu  ce  întreţine  Seminarul.  Iată,  vă  donez  din  munca 
mea  5000  de  lei,  să  procuraţi  pentru  elevi  tot  ce  vă  trebuie".  „Bine,  soră  -  i-a  răspuns  - 
Dumnezeu  şi  Maica  Domnului  să  vă  plătească!  Dar  spuneţi-mi  numele,  să  vă  facem  un 
pomelnic  pentru  familie".  „Nu,  părinte,  nu  trebuie,  ştie  Dumnezeu  numele  meu  şi  de  ce 
am  eu  nevoie...". 


MINUNEA  420  -  Folosul  Paraclisului  Maicii  Domnului 


Soţii  Teodor  şi  Sultana  Petre  din  satul  Grăsani  -  Ialomiţa,  au  fost  din  tinereţe 
credincioşi,  buni,  milostivi,  nelipsiţi  de  la  biserică.  Iată  însă  cu  rânduiala  lui  Dumnezeu  se 
îmbolnăveşte  greu  femeia,  în  vara  anului  1950.  Intemată  la  Bucureşti  în  spital,  supusă  la 
cel  mai  bun  tratament,  boala  se  agrava,  încât  sfârşitul  era  inevitabil.  Avea  o  infecţie  gravă 
la  abdomen.  Doctorii  nu  ştiau  ce  medicament  să-i  mai  dea.  Vestea  aceasta  a  îndemnat  pe 
soţul  ei  să  alerge  la  Mănăstirea  Balaciu  (Ialomiţa),  unde  de  altfel  veneau  regulat.  „Părinte 
stareţ,  îmi  moare  soţia!"  spunea  soţul  plângând.  „Este  aproape  de  comă.  Nu  ştiu  doctorii 
ce  să-i  mai  facă  .  ,,Să  mergem,  frate  Teodor,  în  biserică  cu  toţii,  să  facem  un  Paraclis  la 
icoana  Maicii  Domnului  şi  să  avem  credinţă,  că  mult  poate  rugăciunea  Maicii  Domnului 
înaintea  Preasfintei  Treimi!"  i-a  răspuns  Părintele.  Au  căzut  cu  toţii  în  genunchi,  au  citit 
ParacHsul  cu  lacrimi,  au  sărutat  sfânta  icoană  şi  au  cerut  mila  Maicii  Domnului  pentru 
cea  bolnavă.  In  acelaşi  ceas,  soţul  a  pornit  apoi  repede  la  spital,  apăsat  de  durere.  Cum 
intră  pe  poarta  spitalului  Brâncovenesc,  observă  pe  soţia  sa  plimbându-se  încet,  pe  sub 

umbra  castanilor.  Se  simţea  mai  bine  chiar  din  ceasul  când  au  făcut  Paraclisul  Maicii 
Domnului. 

Pe  când  părinţii  se  rugau  la  Mănăstirea  Balaciu,  doctorii  au  fost  inspiraţi  să-i 
facă  injecţii  de  penicilină  cu  streptomicină.  Din  prima  injecţie  s-a  simţit  tot  mai  bine, 
până  s-a  vindecat  cu  totul. 

Femeia  este  astăzi  în  viaţă,  cu  mila  Domnului  şi  ajutorul  Maicii  Domnului. 
De  atunci  Paraclisul  se  face  zilnic  în  casa  lor. 


MINUNEA  421  -  Paraclisul  Maicii  Domnului  izbăveşte  pe  om  de 

primejdia  morţii 

Locuitorul  Nicolae  Gavriluţ  din  comuna  Galu,  judeţul  Neamţ,  ne  mărturiseşte 
următoarele:  „In  vremea  ultimului  război  mondial,  mă  aflam  pe  front.  Lupte  grele,  atacuri 
ziua  şi  noaptea,  moartea  mă  pândea  la  fiecare  pas.  Singura  mea  nădejde  de  scăpare  mi-a 
fost  însă  Maica  Domnului.  Aveam  la  mine  Paraclisul  Preasfîntei  Născătoarei  de 
Dumnezeu,  pe  care  îl  citeam  permanent,  cu  lacrimi,  de  câteva  ori  pe  zi.  II  rosteam  zi  şi 
noapte  pe  dinafară. 

Odată  a  căzut  un  proiectil  la  doi  metri  de  mine,  tocmai  pe  când  citeam 
Paraclisul.  Explozia  a  fost  puternică,  dar  toate  schijele  au  trecut  pe  deasupra.  Am  făcut 
cruce  şi  am  continuat  rugăciunea  către  Maica  Domnului.  Altădată  un  alt  proiectil  mare  a 
căzut  la  jumătate  de  metru,  de  tranşeul  în  care  mă  aflam.  Eu  citeam  cu  lacrimi  Paraclisul 
sfânt.  Acum  Maica  Domnului  a  făcut  cu  mine  o  adevărată  minune.  Proiectilul  n-a 
explodat.  S-a  înfipt  numai  pe  jumătate  în  pământul  uscat  de  secetă.  L-am  zărit  cum 
strălucea  în  soare.  Dacă  exploda,  nu  puteam  scăpa  de  moarte.  Cu  ajutorul  Maicii 

Domnului  am  scăpat  neatins  de  nici  un  glonte,  în  cei  patru  ani  de  război,  în  timp  ce  în 
jurul  meu  vedeam  permanent  morţi  şi  răniţi".  După  terminarea  războiului,  Nicolae 
Gavriluţ  a  fost  călăuzit  la  mănăstire  şi  a  ajuns  călugăr  sporit. 


MINUNEA  422  -  Cum  a  izbăvit  Maica  Domnului  o  mamă  de  la  moarte 

O  creştină  din  satul  Cut,  jud.  Neamţ,  numită  Elena  Dumitru,  a  tocmit  o  căruţă 
cu  cal  a  locuitorului  Ion  Vieru,  din  comuna  Dumbrava  Roşie,  jud.  Neamţ,  ca  să-i  aducă 
lemne  de  foc  din  lunca  Bistriţei.  S-au  urcat  în  căruţă  omul,  femeia  şi  fiica  ei,  ca  de  15  ani. 
Trebuia  să  treacă  prin  vadul  apei  ca  să  ajungă  dincolo,  în  lunca  Bistriţei.  Iată  că  din 
greşeală,  au  nimerit  într-o  groapă  adâncă,  de  câţiva  metri.  în  câteva  clipe,  s-au  înecat 
calul,  locuitorul  Ion  Vieru  şi  fiica  femeii.  Numai  mama,  singură,  a  scăpat,  cu  ajutorul 
Maicii  Domnului.  Sătenii  o  întrebară  miraţi:  „Femeie,  cum  ai  scăpat  de  moarte?".  Ea  le-a 
răspuns:  „In  clipa  când  mă  cufundam,  am  strigat  din  adâncul  inimii  la  Maica  Domnului, 
zicând:  Maica  Domnului,  nu  mă  lăsa  să  mor,  că  am  copil!  In  clipa  aceea  m-am  văzut 
scoasă  din  apă  pe  malul  celălalt  al  Bistriţei".  Minunea  aceasta  s-a  petrecut  în  vara  anului 
1965.  Femeia  aceasta  trăieşte  şi  astăzi. 

MINUNEA  423  -  O  creştină  înviată  de  Maica  Domnului  spre  a-şi 

mărturisi  păcatele 


Mărturisesc  bătrânii  de  pe  valea  Bistriţei  că  prin  anii  1934-1935,  în  satul 
Izvorul  Muntelui,  Ceahlău,  s-a  petrecut  un  fapt  cu  totul  neobişnuit.  O  fată  din  sat,  cam  de 
20  de  ani,  necăsătorită,  păştea  oile  pe  munte.  Iar  din  lucrarea  vrăjmaşului,  un  cioban  a 
căzut  cu  dânsa  în  păcat.  Fiindu-i  ruşine  să  n-o  afle  părinţii,  şi-a  ucis  mai  înainte  de  vreme 
pruncul.  Apoi  ruşinându-se  şi  de  Preotul  satului,  nu  şi-a  mărturisit  acest  greu  păcat  al 
desfrânării  şi  uciderii. 

Insă  sufletul  acesta  avea  mare  evlavie  la  Maica  Domnului,  înaintea  căreia  se 
ruga  şi  plângea  ziua  şi  noaptea,  să-i  ierte  păcatul  acesta  şi  să-i  ceară  milă  de  la  Domnul. 
După  câţiva  ani,  fata  s-a  îmbolnăvit  şi  a  murit.  A  treia  zi  a  venit  Preotul  şi  mult  popor  şi 
s-a  început  slujba  de  înmormântare.  După  terminarea  trisaghionului  şi  a  praznicului  de 
familie,  pe  când  să  pomească  cu  moarta  spre  biserică,  iată  că  se  deşteaptă  răposata,  mişcă 
puţin  capul  şi  începe  a  striga:  „Părinte,  părinte,  vino  încoace...  nu  te  teme!  Cu  sfinţia  ta 
am  treabă...  Eu  am  făcut  un  păcat  mare  în  viaţă  şi  m-am  ruşinat  să-1  spovedesc.  Dar 
pentru  că  am  avut  evlavie  la  Maica  Domnului,  ea  s-a  rugat  pentru  mine  înaintea 
Mântuitorului  şi  mi-a  trimis  sufletul  în  trup,  ca  să-mi  spovedesc  păcatul  pe  pământ,  căci 
pe  pământ  l-am  făcut...".  Lumea  uimită  s-a  retras  afară,  iar  fata  s-a  mărturisit  la  Preot  de 
păcatele  sale,  cu  multe  lacrimi.  Apoi  rudele  au  îmbulzit-o  în  jurul  sicriului  cu  tot  felul  de 
întrebări:  „Cum  este  dincolo?  Ce  ai  văzut  acolo?  Ai  văzut  fericirea  Raiului?  Dar  muncile 
iadului?".  La  aceste  întrebări,  ea  le-a  răspuns:  „Cum  este  dincolo,  nu  pot  să  vă  spun.  Atât 
vă  pot  spune,  că  aşa  cum  este  aici,  pe  pământ,  unde  fiecare  este  scris  la  primărie  cu  tot  ce 
are,  tot  aşa  şi  dincolo,  fiecare  este  scris  cu  tot  ce  a  făcut,  bun  sau  rău...  Vă  rog  cu  lacrimi 
să  fiţi  spovediţi  fiecare  de  toate  păcatele,  că  ce  se  dezleagă  pe  pământ,  se  dezleagă  şi  în 
cer...  Dincolo  nu  mai  este  pocăinţă  şi  nici  Maica  Domnului  nu  se  roagă  pentru  păcătoşi. 

Tot  ce  aţi  făcut  pentru  mine,  rugăciuni  şi  pomană,  sunt  primite.  Continuaţi!".  Şi  a  adormit 
din  nou  răposata. 


MINUNEA  424  -  O  femeie,  punând  toată  nădejdea  spre  Dumnezeu  şi 

Maica  Domnului,  a  născut  cu  bine 

O  femeie  din  Pipirig  s-a  intemat  la  spitalul  din  Târgu  Neamţ.  Printre  altele, 
doctorul  i-a  spus:  „Femeie,  câţi  copii  ai?".  „Am  doi  copii,  domnule  doctor".  „Bine!  Iată, 
te-ai  făcut  sănătoasă.  Mâine  pleci  acasă,  dar  să  ţii  minte  ce-ţi  spun  eu:  dumneata  nu  mai  ai 
voie  să  naşti  copii.  Dacă  nu  mă  asculţi  şi  mai  naşti,  vei  muri  în  chinurile  naşterii.  Vezi  să 
nu  uiţi  cuvintele  mele!". 

In  câteva  zile  după  ieşirea  din  spital,  femeia  a  venit  tulburată  la  duhovnicul  ei 
din  mănăstire.  „Părinte,  ce  mă  sfatuieşti  să  fac?  Eu  n-am  făcut  niciodată  avorturi.  Acum 
iată,  mi-a  spus  doctorul  că  nu  mai  am  voie  să  nasc  copii,  dacă  vreau  să  mai  trăiesc". 
„Soro  Mărie,  eu  te  sfătuiesc  un  singur  lucru:  ori  trăieşte  cu  soţul  tău  în  curăţie,  ori  naşte 
copii.  O  mamă  trebuie  să  se  sacrifice.  Ai  credinţă  în  Dumnezeu.  In  nici  un  caz  nu  vei 
muri.  Lasă,  că  de  lucrul  acesta  răspund  eu.  Una  din  două".  „Bine,  părinte,  vă  ascult". 

După  câteva  luni  se  întoarce  femeia  la  mărturisire:  „Părinte,  sunt  însărcinată. 
Am  încredere  în  cuvintele  sfinţiei  voastre  şi  nădăjduiesc  la  Maica  Domnului.  Rugaţi-vă 
pentru  mine!".  „Soră  Mărie,  nu  te  îndoi!  Eu  te  voi  pomeni  zilnic  la  rugăciune.  Domnul  să 
te  binecuvinteze!".  După  alte  câteva  luni,  femeia  a  venit  cu  pruncul  nou-născut,  în  braţe, 
la  mănăstire:  „Părinte,  am  născut  bine,  cu  ajutorul  Maicii  Domnului.  Acesta-i  copilul!  II 
cheamă  Ştefan.  Am  venit  să  mulţumesc  lui  Dumnezeu  şi  sfinţiei  voastre  căci  dacă  nu  mă 
sfatuiai,  el  nu  era  pe  lume".  „Slavă  Domnului,  soro!  Vezi  că  Dumnezeu  face  minuni?  El 

559 


este  doctorul  doctorilor.  Dumnezeu  să-1  binecuvinteze  pe  Ştefan,  să  crească  mare  şi 
sănătos!  Stai  în  genunchi  să-ţi  citesc  o  rugăciune  de  mulţumire.  Apoi  să  duci  copilul  în 
biserică  şi  să-1  închini  la  Maica  Domnului".  După  puţină  vreme,  femeia  s-a  întâlnit  cu 
doctorul.  „Domnule  doctor,  ştiţi  că  am  născut  un  copil?  M-a  păzit  Dumnezeu  şi  l-am 
născut  uşor".  „Nu  cred  până  nu-1  văd.  Vino  într-o  zi  cu  el  la  mine!".  Când  1-a  văzut,  a  luat 
copilul  în  braţe,  1-a  sărutat  şi  plin  de  emoţie  a  zis:  „Cu  adevărat,  numai  o  minune  a  fost!". 
Astăzi  Ştefan  este  copil  mare  şi  frumos.  Iama  merge  la  şcoală  şi  vara  paşte  oile  pe 
dealurile  Pipirigului.  Iar  din  când  în  când  mama  lui  îmbrăcată  în  catrinţă  şi  bundiţă,  vine 
cu  Ştefan  să  se  închine  la  mănăstirea  Sihăstria. 


MINUNEA  425  -  Maica  Domnului  avertizează  pe  cei  ce  trăiesc  necununaţi 

In  comuna  Bălceşti  -  Iaşi,  doi  soţi  au  trăit  necununaţi  38  de  ani  şi  au  născut 
câţiva  copii.  Amânând  mereu  cununia  religioasă,  nu  li  se  primeau  slujbele  la  biserică  şi 
nu  puteau  fi  împărtăşiţi  cu  Trupul  şi  Sângele  lui  Hristos,  căci  trăiau  în  desfrânare. 

într-o  noapte,  însă,  i  s-a  arătat  femeii  în  vis  o  împărăteasă  îmbrăcată  în  alb,  cu 
cunună  pe  cap  care,  desigur,  era  Maica  Domnului,  şi  i-a  spus  cu  asprime:  „Dacă  nu  vă 
cununaţi  şi  trăiţi  mai  departe  în  desfrânare,  o  să  vă  pedepsească  Dumnezeu  şi  o  să  vă  ia 
două  suflete  din  cele  mai  dragi!".  Ei  însă  n-au  luat  în  seamă  aceste  cuvinte  şi  au  rămas 
necununaţi.  După  aproape  un  an  de  zile  de  aşteptare,  i-a  ajuns  mânia  Domnului,  căci  le- 
au  murit  două  fete  într-un  accident,  împlinindu-se  astfel  cele  vestite  prin  vedenie  de 
Maica  Domnului.  Cutremuraţi  de  păcatul  făcut  şi  de  pedeapsa  care  i-a  ajuns,  s-au  trezit  ca 
din  somn  şi  s-au  cununat  imediat  la  Biserică,  înainte  de  înmormântarea  fiicelor  lor, 
spovedindu-şi  păcatele  şi  căindu-se  cu  multe  lacrimi  de  fărădelegile  lor. 

MINUNEA  426  -  O  femeie  silită  de  bărbat  să  avorteze,  rugându-se  Maicii 

Domnului,  are  o  vedenie  înfricoşată 


Intr-una  din  zile,  a  venit  la  duhovnic  o  femeie  gravidă  cu  primul  copil,  să  se 
mărturisească,  şi  a  spus:  „Părinte,  am  venit  să  mă  mărturisesc  căci  am  o  mare  tulburare  şi 
nelinişte  cu  soţul  meu,  care  este  un  om  rău  şi  fară  credinţă  în  Dumnezeu.  îmi  spune  să  nu- 
i  fac  copii,  căci  copiii  sunt  „salba  dracilor!".  Mă  ameniţă  că  dacă  nu  avortez,  mă  lasă,  ori 
are  să  mă  omoare.  Dar  eu  i-am  spus  că  mai  bine  vreau  să  mor  decât  să  fac  crimă, 
omorând  copilul  pe  care  Dumnezeu  voieşte  să  mi-1  dea.  Eu  vreau  să  fm  mamă,  nu 
criminală.  Dar  el  mereu  mă  înjură  şi  mă  ameninţă  cu  moartea  şi  nu  mai  ştiu  ce  să  fac". 
„Eşti  cununată  cu  el?"  a  întrebat-o  Preotul  „Da,  Părinte".  Iar  el  i-a  zis:  „Posteşte  după 
puterea  ta,  roagă-te  şi  mergi  la  biserică.  Prin  aceste  fapte  ai  să-1  faci  bun  şi  pe  el,  după 
mărturia  Apostolului  Pavel  care  zice  că  se  sfinţeşte  bărbatul  credincios  prin  femeia 
credinciosă  şi  invers!". 

După  ce  s-a  mărturisit  femeia  curat  de  toate  păcatele,  a  zis:  „Părinte,  te  rog 
să-mi  dai  un  canon  să-1  fac,  ca  Bunul  Dumnezeu  să  schimbe  gândurile  cele  rele  ale 
bărbatului  meu,  că  doar  ne-am  căsătorit  din  dragoste  şi  cu  bună  înţelegerea  noastră  şi  a 
părinţilor;  şi  nu  era  aşa  ca  acum,  că  n-aş  fi  mers  după  el  în  veci!". 

Preotul  i-a  spus:  „Soră,  dacă  voieşti  să  faci  canon,  te  sfătuiesc  să  iei  pe  Maica 
Domnului  ocrotitoare  în  viaţa  ta,  căci  ea  are  mare  trecere  înaintea  Preasfintei  Treimi,  mai 
mult  decât  toţi  Sfinţii  lui  Dumnezeu.  Fă  cum  te -am  învăţat  şi,  pe  lângă  acestea,  să  citeşti 
în  fiecare  dimineaţă  Acatistul  Maicii  Domnului  şi  seara  cinstitul  ei  Paraclis.  După  ce 
termini  de  citit,  să  pomeneşti  şi  pe  soţul  tău,  să-i  dea  Dumnezeu  gând  bun  şi  să-1  întoarcă 
la  calea  cea  bună". 

Femeia  a  primit  cu  mare  bucurie  canonul  şi  s-a  făgăduit  să-1  facă  cu  toată 
sârguinţa.  După  două  luni  de  zile  a  venit  iar  femeia  şi  a  zis:  „Părinte,  mare  minune  s-a 

întâmplat  cu  mine.  Am  făcut  toate  cum  m-ai  învăţat  şi  am  pomenit  cu  lacrimi  1-a 
rugăciune  pe  soţul  meu  loan,  şi  iată  ce  mi  s-a  întâmplat:  într-o  seară,  fiind  tare  obosită, 
mi-am  făcut  rugăciunile  de  seară  şi  Paraclisul  Maicii  Domnului  cu  candela  aprinsă  înaitea 
sfintei  icoane  şi  adormind  puţin  am  avut  o  vedenie  înfricoşată:  se  făcea  că  mă  aflu  pe  o 
vale  finmoasă  între  două  rânduri  de  munţi,  care  se  terminau  cu  piscuri  înalte  de  stânci. 
Intre  munţi  era  o  şosea.  Mergând  pe  acest  drum  finmos  şi  aruncându-mi  privirea  am 
văzut  că  la  marginea  pădurii  erau  nişte  arbori  de  foc  şi  la  fiecare  arbore,  era  legată  cu 
funii  de  foc  câte  o  femeie,  toate  ţipau  groaznic  şi  se  zvârcoleau,  că  de  la  spate  le  ardeau 
arborii  aceia  de  jăratec  aprins  de  care  erau  legate.  Apoi  am  văzut  că  de  pe  munţi,  au  venit 
nişte  vulturi  de  foc  care  cu  ghearele  lor  şi  cu  ciocul,  se  aşezau  pe  pieptul  acelor  femei  şi 
le  mâncau  sânii,  până  li  se  vedeau  oasele,  apoi  zburau  din  nou  iar  prin  munţi,  iar  ele 
răcneau  îngrozitor  şi  cereau  ajutor  de  la  Dumnezeu.  Sânii  acelor  femei  în  puţină  vreme  au 
crescut  înapoi  şi  îndată  vulturii  aceia  înfocaţi  iar  veneau  şi  le  mâncau  sânii.  Femeile 
acelea  răcneau  foarte  tare  şi  se  zvârcoleau  în  chinurile  cele  mari  şi  amare.  Eu,  văzând 
acestea,  eram  foarte  îngrozită  şi  înspăimântată,  fiind  singură  pe  acel  drum.  Căutând  şi  de 
cealaltă  parte  a  şoselei,  am  văzut  acelaşi  lucru.  In  faţa  acestei  groaznice  privelişti,  am 
căzut  în  genunchi  şi  mă  rugam  Mântuitorului  nostru  lisus  Hristos  şi  Preacuratei  Sale 
Maici,  să  mă  scoată  de  acolo,  căci  mă  temeam  foarte  mult  ca  nu  cumva  acei  vulturi 
înfocaţi  să  vină  şi  la  mine  şi  să  mă  sfâşie  ca  pe  femeile  acelea,  căci  eram  singură  în  acel 
loc.  In  timp  ce  mă  rugam,  văd  venind  un  om  în  urma  mea  şi  m-am  bucurat  foarte  mult, 
sperând  să-mi  fie  de  mare  ajutor  în  călătoria  mea  prin  această  groaznică  privehşte.  Când  a 
ajuns  la  mine  acel  om,  mi-a  zis:  „Vezi,  femeie,  ce  se  întâmplă  aici?".  Eu  luând  îndrăznelă 
am  întrebat:  „Te  rog,  omule,  unde  sunt  eu  aici?".  Iar  el  mi-a  răspuns:  „Aici  eşti  unde  a 
binevoit  Dumnezeu  să  fii,  ca  să  vezi  chinurile  acestor  femei  care  fac  avorturi  şi  ucid  pe 
copiii  lor,  fiind  mai  rele  decât  fiarele  şi  târâtoarele  pământului.  Căci  acelea,  oricât  de 
sălbatice  ar  fi  şi  oricât  de  veninoase,  nu  numai  că  nu-şi  omoară  puii  lor,  ci  îi  şi  apără 
foarte  mult,  chiar  cu  preţul  vieţii.  Iată  aceste  femei  blestemate  pe  care  le-a  ajuns  urgia  lui 

Dumnezeu,  cum  se  ard  din  spate,  iar  din  faţă  le  sfâşie  sânii  aceşti  vulturi  de  foc  ai  mâniei 
lui  Dumnezeu.  Căci  ele  n-au  voit  să-şi  nască  copiii  care  s-au  zămislit  în  pântecele  lor, 
prin  puterea  lui  Dumnezeu.  De  aceea  se  vor  chinui  în  vecii  vecilor.  Apoi  mi-a  zis:  „Şi  tu 
era  să  te  chinuieşti  la  fel  dacă  ascultai  de  sfatul  bărbatului  tău  cel  tiran  şi  fară  frică  de 
Dumnezeu.  Că  dacă  ascultai  de  el  şi  mergeai  la  doctor  să  ucizi  copilul,  chiar  atunci  în 
vremea  raclajului  ai  fi  murit  în  mâinile  doctorului,  pentru  mânia  cea  dreaptă  a  lui 
Dumnezeu.  Iar  dacă  ai  ascultat  de  duhovnicul  tău  şi  te-ai  rugat  la  Maica  Domnului,  ea  a 
mijlocit  pentru  tine  la  Mântuitorul  nostru  lisus  Hristos,  să  nu  te  lase  să  cazi  în  această 
crimă".  Acestea  mi  le-a  spus  acel  tânăr  cu  care  mergeam.  Şi  privind  spre  dreapta  şoselei, 
am  văzut  un  singur  arbore  de  foc  în  marginea  pădurii,  de  care  nu  era  legat  nimeni.  Atunci 
tânărul  mi-a  zis:  ,Aici  era  locul  tău,  dacă  ucideai  şi  tu  pruncul  pe  care  îl  ai  în  pântece".  Şi 
zicând  el  acestea,  m-am  trezit  în  patul  meu  plângând  foarte.  Şi  auzind  soţul  meu  din 
camera  lui,  a  venit  repede  şi  m-a  întrebat:  „Ce  ai  femeie,  de  ce  plângi,  ce  ţi  s-a 
întâmplat?".  Iar  eu  i-am  spus  toate  acele  lucruri  înfricoşate,  pe  rând  aşa  cum  le-am  văzut 
şi  nu  mă  puteam  opri  din  plâns.  Iar  el  mi-a  zis:  „Fă  ce  ştii,  că  eu  de  acum  înainte  nu  te  voi 
mai  îndemna  să  faci  raclaje,  şi-mi  pare  rău  că  te-am  sfătuit  la  acesta".  Şi  din  ziua  aceea 
m-a  lăsat  în  pace.  El  fiind  mustrat  de  conştiinţă,  s-a  dus  la  duhovnic  şi  s-a  mărturisit, 
cerându-şi  canon  pentru  păcatele  sale  şi  mai  ales  pentru  crima  ce  era  să  facă  cu  uciderea 
pruncului  său. 

Am  însemnat  această  povestire  înfricoşată,  ca  să  fie  spre  folosul  şi  trezirea 
femeilor  celor  ce-şi  ucid  în  pântece  pruncii  lor  cei  nevinovaţi,  şi  să  ştie  ce  le  aşteaptă 
după  moartea  lor. 

MINUNEA  427  -  O  femeie  sectantă  care  a  ars  icoana  Maicii  Domnului,  a 

murit  arsă  de  foc 


In  vara  anului  1991,  o  femeie  sectantă  din  comuna  Frătăuţi,  jud.  Suceava,  s-a 
dus  la  soacra  ei,  o  femeie  foarte  evlavioasă,  bolnavă.  Nora  văzând  pe  perete  o  icoană 
mare,  frumoasă,  a  Maicii  Domnului,  la  care  se  ruga  bătrâna  ziua  şi  noaptea  cu  lacrimi,  i-a 
zis  cu  mânie:  „Mamă,  nu  te  mai  închina  la  icoane,  căci  icoanele  sunt  idoli!".  Apoi, 
pornindu-se  cu  fiirie,  a  luat  sfânta  icoana  de  pe  perete  şi  a  aruncat-o  în  sobă,  fiind  foarte 
mult  jăratec,  şi  a  ars-o.  Atunci  bătrâna  a  plâns  şi  cu  lacrimi  i-a  zis  din  patul  suferinţei: 
„Eu  sunt  bolnavă  şi  neputinciosă,  şi  nu  pot  să-ţi  fac  nimic,  dar  o  să  te  ardă  Maica 
Domnului.  Tu  vei  vedea!".  Aceasta  s-a  întâmplat  într-o  sâmbătă.  După  o  săptămână,  nora 
sectantă  făcea  mâncare  la  o  nuntă,  ca  bucătăreasă.  Şi  cum  aşeza  mâncarea  la  foc  şi  cocea 
pâine  la  cuptor,  deodată  o  pară  de  foc  a  ieşit  din  gura  cuptorului,  i-a  aprins  hainele  şi  în 
câteva  minute  a  ars  toată,  în  flăcări,  în  strigăte  cumplite  de  durere.  Până  au  venit  oamenii 
să  o  salveze,  era  deja  moartă.  Numai  o  parte  din  oase  au  putut  aduna.  De  această  grea 
pedeapsă  s-au  cutremurat  toţi  şi  toate  satele  din  jur. 

Iată  cum  pedepseşte  Dumnezeu  pe  cei  ce  hulesc  Biserica,  preoţii,  sfânta 
Cruce  şi  sfintele  icoane.  Căci  acea  femeie,  nu  numai  că  hulea  cele  Sfinte,  ci  a  căutat  să  le 
şi  profaneze  şi  să  le  distrugă.  Aceiaşi  soartă  vor  avea  toţi  cei  ce  hulesc  Credinţa  Ortodoxă 
Apostolică  şi  toate  cele  Sfinte. 

MINUNEA  428  -  Hulitorul  Maicii  Domnului  şi  distrugătorul  icoanei  Sale 

a  fost  pedepsit  năpraznic 


Un  bărbat  sectant  din  Frătăuţii  de  Sus,  judeţul  Suceava,  ura  de  moarte  cele 
sfinte  ale  Bisericii,  adică  preoţii,  icoanele,  sfânta  Cruce  şi  hulea  pe  Maica  Domnului. 
Aflându-se  într-un  sat  vecin,  între  mulţi  creştini  ortodocşi,  s-a  luat  la  discuţie  cu  ei, 
ocărându-i  că  se  închină  la  idoli,  pentru  că  cinstesc  sfintele  icoane.  Apoi,  pomindu-se  din 
lucrarea  diavolului,  a  luat  de  la  cineva  o  icoană  a  Maicii  Domnului  şi  a  călcat-o  în 
picioare  înaintea  tuturor,  zicând:  „Iată,  nimeni  nu  are  ce-mi  face,  căci  icoanele  sunt  idoli. 
Să  vedem  ce  o  să-mi  facă  Măria,  căci  a  fost  o  femeie  ca  toate  femeile,  cu  mai  mulţi 
copii!".  Oamenii,  uimiţi  şi  supăraţi  de  acest  gest  diavolesc,  credeau  că  este  beat  sau  că 
este  stăpânit  de  un  demon. 

Apoi  acel  hulitor  s-a  urcat  într-o  maşină  mică  a  fratelui  său  şi  s-a  dus  în  satul 
din  apropiere.  Când  a  coborât  din  maşină  chiar  în  faţa  casei  lui,  a  venit  o  altă  maşină  cu 
viteză,  1-a  lovit  greu  şi  i-a  rupt  ambele  picioare,  mai  sus  de  genunchi.  Rudele  l-au  dus 
repede  la  spitalul  din  Rădăuţi,  dar  după  trei  ore  a  decedat,  dându-şi  sufletul  în  mâinile 
diavolului.  Aşa  mor  hulitorii  de  Dumnezeu  şi  ai  Maicii  Domnului,  care  urăsc  Biserica  şi 
pe  Sfinţi. 

MINUNEA  429  -  Cum  a  izbăvit  Maica  Domnului  de  ispită  pe  monahul 

Ilarion 


Prin  anul  1920,  a  venit  la  Sihăstria  un  creştin  să  se  facă  monah,  îl  chema  loan 
Ionică.  Dar  după  câteva  luni  diavolul  îl  chinuia  cu  întristarea.  Permanent  plângea  şi 
cugeta  să  se  ducă  într-o  altă  mănăstire.  într-o  noapte,  pe  când  era  în  biserică  la  slujba 
Utreniei  şi  se  ruga  cu  lacrimi  la  icoana  Maicii  Domnului,  a  văzut  cu  ochii  lui  cum  a  ieşit 
din  sfânta  icoană  o  femeie  îmbrăcată  în  alb,  care  semăna  cu  chipul  Maicii  Domnului  şi  1-a 
întrebat:  „De  ce  plângi  şi  eşti  tulburat,  frate  Ioane?".  „Mi-e  urât  şi  aici  şi  aş  vrea  să  plec  în 
altă  mănăstire!".  „De  ce  ţi-e  urât  în  casa  mea?  Fii  liniştit,  roagă-te  mai  mult  şi  fa  toate  cu 
dragoste,  căci  de  acum  nu-ţi  va  mai  fi  urât  niciodată  în  casa  mea!".  Apoi  acea  femeie 
minunată  1-a  însemnat  cu  Sfânta  Cruce,  s-a  întors  iarăşi  spre  icoană  şi  s-a  făcut  nevăzută. 
Era  Maica  Domnului!  Din  ceasul  acela,  fratele  loan  s-a  izbăvit  de  acea  grea  ispită,  s-a 
liniştit,  s-a  făcut  călugăr  iscusit  şi  a  fost  econom  20  de  ani  în  obştea  mănăstirii  Sihăstria, 
fiind  iubit  de  toţi,  şi  de  fraţi  şi  de  Dumnezeu. 

MINUNEA  430  -  Cum  a  vindecat  Maica  Domnului  pe  monahul  Ilarion 


Arhimandritul  Cleopa  Ilie,  părintele  nostru  duhovnicesc,  ne  povesteşte  cum  a 
vindecat  Maica  Domnului  piciorul  cangrenat  al  smeritului  monah  Ilarion  Ionică,  din 
mănăstirea  Sihăstria  şi  cum  i-a  vestit  sfârşitul  cu  un  an  înainte.  în  primăvara  anului  1933, 
bătrânul  călugăr  Ilarion  Ionică  a  fost  trimis  la  pădure  să  aducă  lemne  de  foc  pentru  obşte. 
Acolo  a  fost  lovit  la  un  picior  şi  rana  s-a  cangrenat,  încât  suferea  mult  şi  era  îngrijit  la 
chilie  de  fratele  Constantin,  devenit  mai  târziu  Arhimandritul  Cleopa. 

într-o  noapte  plângea  de  durere  în  patul  său  şi  se  ruga  cu  lacrimi,  zicând: 
„Maica  Domnului,  milueşte-mă  şi-mi  uşurează  boala,  căci  nu  mai  pot  răbda  durerea 
piciorului!".  După  puţin  timp  a  văzut  că  intră  în  chilia  lui  o  femeie  foarte  cuvioasă,  în 
chipul  unei  doctoriţe  din  Târgul  Neamţ,  şi  îl  întreabă:  „De  plângi,  părinte  Ilarion?".  El  i-a 
răspuns:  „Doamnă  doctoriţă,  mi-am  rupt  piciorul  şi  mă  doare  greu.  Simt  că  voi  muri 
curând  şi  plâng  pentru  că  nu  m-am  pocăit". 

După  ce  doctoriţa  aceea  minunată  s-a  atins  cu  mâna  de  piciorul  lui,  1-a 
mângâiat  cu  aceste  cuvinte:  „Nu  mai  plânge,  părinte  Ilarion.  De  acum  te  vindeci  la  picior 
şi  vei  mai  trăi  încă  un  an  de  zile.  După  aceea  te  vei  odihni".  Apoi  a  plecat  acea  Sfântă 
femeie  şi  bătrânul  a  adormit  liniştit.  Era  Maica  Domnului.  Dimineaţa  bătrânul  s-a  sculat 
sănătos  din  pat,  s-a  dus  la  biserică  şi  a  spus  tuturor  minunea  Maicii  Domnului.  Mai  trăind 
exact  un  an  de  zile,  la  Duminica  Izgonirii  lui  Adam  din  Rai,  părintele  Ilarion  şi-a  dat 
sufletul  în  mâinile  Domnului  şi  a  fost  petrecut  de  obştea  mănăstirii  pe  ultimul  drum  până 
la  cimitir. 

MINUNEA  431  -  Maica  Domnului  ajută  în  ceasul  morţii  pe  cei  cu  inimă 

curată 


Ieşind  fratele  Vasile  din  biserică,  după  terminarea  Sfintei  Liturghii,  i-a  apărut 
înainte  o  ceată  de  diavoli  şi  cu  toiege  de  foc  în  mâini  şi  cu  mare  furie  îl  băteau  şi  strigau: 
„In  zadar  te  mai  rogi,  căci  nu  te  mântuieşti!  Tu  eşti  al  nostru,  pentru  că  eşti  păcătos!". 
Atunci  tânărul  nevoitor  a  strigat  către  Preasfânta  Fecioară,  zicând:  „Preasfântă 
Născătoare  de  Dumnezeu,  miluieşte-mă  şi  mă  scapă  de  diavoli!".  In  aceeaşi  clipă  i-a 
apărut  Maica  Domnului  în  văzduh,  înaintea  bisericii  şi  a  alungat  pe  diavoli.  Apoi  i-a  zis: 
„Frate  Vasile,  nu  te  teme,  căci  de  acum  mai  ai  trei  zile  şi  vei  veni  la  noi!".  Părinţii,  auzind 
strigătul  lui,  l-au  întrebat:  „Frate  Vasile,  de  ce  ai  strigat  aşa  de  tare  şi  te-ai  înfricoşat?". 
Iar  el  le-a  spus  cum  au  venit  diavolii  şi  l-au  bătut  cu  toiege  de  foc  şi  cum  a  cerut  ajutorul 
Maicii  Domnului.  Apoi,  deodată,  căzând  în  genunchi,  le-a  zis:  „Inchinaţi-vă  părinţilor, 
căci  iată  Stăpâna  noastră  a  venit!  Iată  Maica  Domnului  stă  deasupra  noastră  cu 
Mântuitorul  în  braţe.  Iată  Mântuitorul  ne -a  binecuvântat  pe  toţi  şi  acum  se  înalţă  la  cer. 
Mare  putere  şi  îndrăzneală  are  Maica  Domnului  nostru  lisus  Hristos!". 

Părinţii  s-au  închinat  cu  toţii  Maici  Domnului,  iar  egumenul  Sihăstriei  i-a  zis: 
„Frate  Vasile,  să  nu  te  înşele  vrăjmaşul,  căci  multe  sunt  cursele  lui!".  Iar  către  părinţi  a 
zis:  „Dacă  fratele  Vasile  se  duce  la  Domnul  după  trei  zile,  cum  i-a  spus  Maica  Domnului, 
atunci  vedenia  aceasta  este  de  la  Dumnezeu.  Iar  dacă  nu,  atunci  este  amăgit  de  diavolul!". 
După  trei  zile,  exact  la  aceeaşi  oră,  tânărul  nevoitor  Vasile  Ihe,  fratele  mai  mare  al 
părintelui  Cleopa  Ilie,  a  adormit  cu  pace  în  mai  193 1  şi  a  fost  primit  în  ceata  drepţilor. 

MINUNEA  432  -  Maica  Domnului  izbăveşte  pe  copii  de  primejdii  şi  de 

moarte 


O  fetiţă  de  13  ani,  numită  Amariţiei  Măria,  din  satul  Budeasa  -  Argeş,  fiind 
certată  de  mama  ei,  a  plecat  de  acasă  într-o  după-amiază  şi  s-a  aşezat  pe  malul  lacului  cu 
acelaşi  nume.  Noaptea  a  rămas  acolo,  de  frica  părinţilor.  Pe  la  miezul  nopţii  a  auzit  o 
voce  înălţându-se  din  valuri,  care  îi  zicea:  „Hai,  vino  nu  mai  sta,  căci  de  când  te  aştept!". 
Era  glasul  diavolului  care  o  îndemna  să  se  înece  în  lac.  în  timp  ce  copila  se  descălţa  să 
intre  în  lac,  a  văzut  lângă  ea  o  femeie  îmbrăcată  frumos  în  veşmânt  alb,  care  i-a  spus  cu  o 
voce  blândă:  „Nu  te  duce.  Mărie!  Mergi  acasă  la  mama  ta,  căci  te  aşteaptă  plângând!". 
Era  Maica  Domnului,  ocrotitoarea  copiilor. 

In  ceasul  acesta,  mama  fetiţei  plângea  şi  citea  Acatistul  Bunei  Vestiri.  La 
îndemnul  Preasfmtei  Fecioare  îmbrăcată  în  alb,  fetiţa  s-a  întors  acasă  la  mama  ei, 
povestindu-i  toate  cele  întâmplate.  Apoi  mama,  căzând  la  pământ,  a  dat  laudă  Maicii 
Domnului  că  i-a  auzit  rugăciunea  şi  i-a  izbăvit  copila  de  la  moarte.  (Minunile  425-432 
sunt  culese  din  cartea  „Istorioare  Duhovniceşti"  de  Protosinghel  loanichie  Bălan). 

MINUNEA  433  -  Minunile  icoanei  Maicii  Domnului  numită 
Evanghelistria,  din  insula  Tinos 


Boala  Măriei  Sale  Regelui  Constantin 

In  luna  mai  a  anului  1914,  M.S.  Regele  grecilor,  Constantin,  a  căzut  grav 
bolnav.  Medicii  greci  care  îl  îngrijeau,  i-au  dat  toate  ajutoarele  posibile  pe  care  le  dicta 
ştiinţa  şi  experienţa  lor  medicală.  Dar  toate  mijloacele  întrebuinţate  le  vedeau  zadarnice  şi 
nu  puteau  aduce  nici  un  folos.  Augustul  bolnav  mergea  din  ce  în  ce  mai  rău  şi  cumplita 
boală  de  care  era  cuprins,  îi  ameninţa  viaţa.  Pericolul  fiind  mare,  au  fost  chemaţi  în  ajutor 
şi  alţi  doctori  străini,  din  Viena  şi  Berlin.  Aceştia  au  venit  în  grabă;  dar  şi  ei  cu  toată 
ştiinţa  şi  experienţa  lor  ce-au  întrebuinţat,  bolnavul  mergea  totuşi  către  deznodământul 
fatal.  Disperarea  era  mare  şi  generală.  Pe  lângă  familia  regală,  întreg  poporul  grecesc  era 
cuprins  de  groază  şi  deznădejde.  Panica  cuprinsese  pe  toţi,  căci  se  temeau  ca  să  nu  piardă 
pe  preaiubitul  şi  viteazul  lor  rege.  „Dumnezeu  ştie  ce-o  mai  fi!".  Intr-una  din  nopţi,  când 
starea  augustului  bolnav  se  înrăutăţise,  popor  mult  aştepta  (cu  nerăbdare  şi  spaimă  în 
împrejurimile  Palatului  Regal),  ştiri  despre  starea  regelui.  Pe  la  ora  două,  după  miezul 
nopţii,  unul  dintre  doctori  ieşind  din  palat,  a  fost  înconjurat  de  mulţime  şi  întrebat  despre 
mersul  bolii.  Doctorul,  ca  drept  răspuns,  privindu-i  lung  şi  înălţând  din  umeri,  le -a  spus: 
„Dumnezeu  ştie..."  ce-o  mai  fi!...  ceea  ce  însemna  starea  disperată  şi  pericolul  cel  mare  în 
care  se  afla  regele.  Răspunsul  acesta  cuprindea  totodată  şi  neputinţa  ajutorului  ştiinţei 
medicale. 

Rugăciuni  pentru  însănătoşirea  bolnavului.  în  toate  bisericile 
Regatului  se  făceau  rugăciuni,  şi  afluenţa  poporului  umplea  bisericile.  Locuitorii  din 

Atena  şi  Pireu  erau  toată  ziua  şi  toată  noaptea  în  biserică,  la  Paraclisele  şi  rugăciunile  care 
se  făceau. 

In  ziua  de  12  mai  s-a  hotărât,  ca  la  ora  19,  să  se  facă  Sfântul  Maslu  în  biserica 
Mitropoliei  din  Atena,  oficiind  membrii  Sfântului  Sinod,  cu  Mitropolitul  în  frunte  şi 
luând  parte  toţi  Preoţii  din  Atena  şi  Pireu.  In  aceeaşi  zi  chiar.  Mitropolitul  Atenei  a  primit 
un  ordin  de  la  Palatul  Regal,  invitându-1  ca  să  ia  măsurile  cuvenite,  pentru  a  fi  adusă,  în 
grabă  la  Palat,  sfânta  icoană  făcătoare  de  minuni,  Evanghelistria,  din  insula  Tinos,  pentru 
vindecarea  augustului  suferind. 

Sfânta  icoană  făcătoare  de  minuni  din  insula  Tinos.  După  spusele 
ziarelor,  aducerea  sfmtei  icoane  se  datoreşte  visului  unei  pioase  femei,  soţia  unui  înalt 
demnitar  al  curţii.  Acestei  femei,  în  două  nopţi  la  rând  i  s-a  arătat  Preasfânta  Fecioară, 
spunându-i  că:  „Regele  se  va  pierde,  de  nu  va  fi  adusă  sfânta  icoană  de  la  Tinos,  ca  să-1 
scape".  In  insula  Tinos,  din  Arhipelag,  s-a  descoperit  în  mod  minunat,  în  secolul  18,  o 
mică  icoană  (între  25-35  cm),  care  era  îngropată  în  pământ.  Icoana  dovedindu-se 
făcătoare  de  minuni,  pe  locul  unde  a  fost  găsită  s-a  ridicat  o  biserică.  Astăzi  însă  ea  este  o 
mare  mănăstire,  cu  o  biserică  monumentală,  în  care  se  păstrează  sfânta  icoană,  care 
reprezintă  Bunavestire.  In  greceşte  ea  se  numeşte:  Evanghelismos,  adică:  Evanghelistria 
=  icoana  care  cuprinde  Bunavestire  a  Maicii  Domnului,  sau  Maica  Domnului  buna 
vestitoare.  La  Tinos,  zilnic  se  află  sute  şi  mii  de  închinători  din  tot  Orientul.  Creştini, 
musulmani,  iudei,  sirieni  şi  tot  felul  de  neamuri,  aduc  daruri  şi  depun  tot  felul  de  lucruri 
preţioase  şi  de  valoare.  Biserica  în  care  se  află  sfânta  icoană,  administrată  fiind  de  o 
epitropie  specială,  dispune  astăzi  -  de  pe  urma  icoanei  -  de  o  mare  avere.  Ea  întreţine 
spitale,  şcoli,  biserici  sărace,  elevi  la  studii,  studenţi  la  Atena  şi  în  străinătate.  înzestrează 
fete  sărace;  întreţine  aziluri  şi  acordă  tot  felul  de  ajutoare.  La  hramul  bisericesc  şi  al 
Icoanei  Bunavestire,  întotdeauna  sunt  acolo  mii  de  închinători.  Deasemenea  şi  la  al  doilea 
hram.  Adormirea  Maicii  Domnului  (15  august),  se  adună  mii  de  închinători.  Această 

Sfântă  Icoană  a  fost  o  adevărată  binefacere  şi  dar  de  la  Dumnezeu  pentru  această  insulă 
mică,  stearpă,  uscată  şi  cu  desăvârşire  săracă.  Toţi  locuitorii  insulei  trăiesc  de  pe  urma 
Sfintei  icoane. 

Telegrama  Mitropolitului  Atenei.  înalt  Preasfinţia  Sa,  Teoclitos, 
Mitropolitul  Atenei,  a  trimis  atunci  către  epitropia  bisericii  din  Tinos,  unde  se  păstrează 
Sfânta  icoană,  următoarea  telegramă: 

„Vă  rog  ca  să  se  aducă  aici  de  către  Preoţi,  sfânta  icoană  Evanghelistria,  ca 
înaintea  ei  să  se  facă  rugăciuni  pentru  însănătoşirea  M.S.  Regelui  nostru  şi  să  fie  depusă 
la  patul  augustului  bolnav". 

Şi  în  aceeaşi  zi,  chiar  pe  când  se  oficia  Sfântul  Maslu  în  biserica  Mitropoliei, 
înaltul  Ierarh  a  primit  răspunsul  că:  „Sfânta  icoană  a  fost  pornită  din  Tinos,  cu  vaporul  de 
seară  către  Pireu". 

La  ora  21,  după  terminarea  Sfântului  Maslu,  când  Mitropolitul  s-a  dus  pentru 
orânduiala  bisericească  la  palat,  ca  să  ducă  untdelemn  sfinţit  spre  a  unge  pe  augustul 
suferind,  a  dus  şi  vestea  îmbucurătoare,  că  a  doua  zi  dimineaţa,  sfânta  icoană 
Evanghehstria  va  sosi  la  Pireu  şi  va  fi  dusă  la  Palat. 

Ridicarea  sfintei  icoane  de  la  biserica  din  Tinos.  De  la  biserica  din 
Tinos,  sfânta  icoană  a  fost  ridicată  de  P.S.  Atanasie,  Episcopul  Siriei,  după  toată  pravila 
bisericească.  Episcopul,  îmbrăcat  în  veşmintele  sale  arhiereşti,  a  ridicat  sfânta  icoană  şi, 
purtând-o  pe  braţe,  a  fost  precedat  şi  urmat  de  Preoţi  cu  facHi  aprinse.  Era  însoţit  de 
mulţime  mare  de  popor;  mergând  înaintea  procesiunii,  eclesiastici  cu  simbolurile 
heruvimice  şi  serafimice.  In  procesiune  au  mers  cu  toţii  până  la  debarcader. 

De  aici,  cu  luntrele,  au  mers  la  vaporul  ,Atromitos",  care  era  ancorat  în 
apropiere.  Făcându-se  cuvenitele  rugăciuni,  sfânta  icoană  a  fost  aşezată  în  salonul  clasei 

întâi.  Episcopul  Siriei,  Epitropii  şi  Preoţii  bisericii  au  rămas  pe  vapor,  spre  a  însoţi 
icoana. 

Poporul  din  Pireu  şi  sfânta  icoană.  A  doua  zi  de  dimineaţă,  vaporul, 
împodobit  sărbătoreşte  cu  stindardele  -  a  sosit  la  Pireu.  La  debarcader  aşteptau:  clerul 
Pireului,  cu  P.S.  Spiridon,  membru  al  Sfântului  Sinod  în  frunte,  autorităţile  oraşului  şi 
mulţime  mare  de  popor.  Sfânta  icoană  a  fost  ridicată  de  pe  vapor  în  sunetul  clopotelor  de 
la  toate  bisericile  din  Pireu  şi  al  sirenelor  de  la  toate  vapoarele  comerciale  şi  de  război 
aflate  în  portul  Pireu.  Preoţii  din  Pireu  s-au  dus  în  procesiune  şi  au  mers  la  biserica  Sf 
Treime,  în  cântări  şi  rugăciuni  urmaţi  de  o  mulţime  mare  de  popor,  purtând  lumânări 
aprinse.  La  ora  9:15  a.m.  a  sosit  în  automobilul  regal  î.P.S.  Teoclitos,  Mitropolitul 
Atenei,  care  -  intrând  în  biserică  -  s-a  închinat  şi  cu  evlavie  a  sărutat  sfânta  icoană.  A  dat 
voie  apoi  ca  poporul  să  vină  şi  să  se  închine  şi  să  sărute  sfânta  icoană. 

Procesiunea  cu  sfânta  icoană  şi  înaltul  cler  către  Atena.  La  ora  10  a.m. 

Mitropolitul,  îmbrăcat  în  mantie  şi  mitră  şi  omoforul  arhieresc,  a  ridicat  sfânta  icoană  şi, 
purtând-o  pe  braţe,  a  luat  loc  -  singur  -  în  automobilul  regal.  După  el  urmau  trăsuri  cu 
Episcopi  şi  Preoţi,  toţi  în  veşmintele  lor  sacerdotale  şi  astfel  au  pornit  de  la  Pireu  spre 
Faler,  pentru  Atena,  urmaţi  fiind  de  o  mulţime  mare  de  popor.  Cu  toate  măsurile  luate  de 
autorităţile  miUtare  şi  poliţieneşti,  spre  a  ţine  ordinea,  mulţimea  căuta  să  fie  tot  mai 
aproape  de  icoană.  Unii  din  credincioşi  purtau  lumânări  aprinse,  iar  alţii  tămâietoare  cu 
smirnă  şi  tămâie.  Pe  tot  parcursul  nu  se  auzea  altceva  decât:  „Kirie  eleison;  Kirie  soson 
ton  Basilea!",  adică:  Doamne  miluieşte;  Doamne  scapă  pe  rege;  cântat  de  clerici  şi  de 
mulţimea  enormă  de  popor,  ce  însoţea  sfânta  icoană.  Procesiunea  a  mers  pe  malul  mării 
până  la  capătul  frumoasei  şosele  Sigros,  care  are  alee  de  o  parte  şi  de  alta,  cu  arbori  de 
piper  şi  flori.  Este  cea  mai  frumoasă  din  împrejurimile  Atenei  şi  are  o  lungime  de  8-9  km. 
Abia  după  amiază,  au  putut  sosi  la  Atena,  unde  au  mers  de-a  dreptul  la  Mitropolie.  încă 

din  dimineaţa  zilei,  biserica  era  plină  de  credincioşi,  care  aşteptau  cu  nerăbdare  şi  evlavie 
sfânta  icoană.  Toată  piaţa  din  faţă  şi  toate  străzile  care  duceau  la  Mitropolie,  erau  pline  de 
lume.  O  ordonanţă  a  Poliţiei,  care  era  afişată,  punea  în  vedere  tuturor  ca  să-şi  închidă 
magazinele,  în  semn  de  respect  către  sfânta  icoană  făcătoare  de  minuni.  întreg  oraşul 
Atena  era  în  mişcare  mare. 

La  Palatul  Regal.  După  prânz,  pe  la  ora  14,  Mitropolitul  a  ridicat  sfânta 
icoană  spre  a  o  duce  la  Palat.  îmbrăcat  în  mantie,  mitră  şi  omofor,  a  luat  loc  în 
automobilul  regal.  înaintea  sa  mergeau  Preoţi  îmbrăcaţi  în  veşminte  şi  purtând  lumânări 
aprinse,  precedaţi  de  simbolurile  heruvimice  şi  serafimice  ale  bisericii  mitropolitane. 
Apoi  urmau  în  trăsuri:  membrii  Sf  Sinod,  ministrul  Cultelor  şi  înalţii  demnitari  ai 
statului.  O  mulţime  mare  de  popor  îi  urma.  Astfel  au  mers  în  procesiune,  până  la  poarta 
grădinii  palatului  regal.  Acolo  a  încetat  cântarea:  „Doamne  miluieşte;  Doamne  scapă  pe 
rege";  şi  s-a  făcut  linişte  mare.  Dar  când  Mitropolitul  s-a  ridicat  cu  sfânta  icoană,  arătând- 
o  poporului,  toţi  au  căzut  în  genunchi,  purtând  lumânări  aprinse.  Toţi  erau  cuprinşi  de  un 
fior  sacru  şi  de  evlavie;  mulţi  plângeau  şi  se  rugau  ca  Dumnezeu  să  se  milostivească  şi  să 
scape  pe  rege. 

Credinţa  însănătoşează  pe  bolnav.  Mitropolitul  Teoclitos,  însoţit  de 
Episcopi  şi  de  înalţii  demnitari,  au  intrat  în  palatul  regal  cu  sfânta  icoană.  La  intrare, 
aşteptau  prinţul  moştenitor  în  mare  ţinută,  împreună  cu  principii  şi  principesele  familiei 
regale.  Când  Mitropolitul  a  venit  cu  sfânta  icoană  în  faţa  lor,  toţi  au  căzut  în  genunchi  şi 
închinându-se  au  sărutat  sfânta  icoană.  Prinţul  luând  sfânta  icoană  a  dat-o  Reginei  Sofia, 
care  urma  să  fie  îngerul  binevestitor.  Regina  a  mers  cu  ea  la  augustul  bolnav,  care  nu  ştia 
nimic  despre  aducerea  sfintei  icoane,  făcătoare  de  minuni.  Regina  Sofia,  după  câteva 
minute,  găsind  ocazia  favorabilă,  a  introdus  sfânta  icoană  în  odaia  regelui,  care  însă  se 
afla  în  criza  cea  mare  a  bolii  şi  1-a  anunţat  că  i  s-a  adus  sfânta  icoană  făcătoare  de  minuni 

Evanghelistria,  din  insula  Tinos,  ca  să-i  dăruiască  sănătate.  Regele  Constantin,  în  criza 
bolii  în  care  se  afla,  a  luat  în  mâini  sfânta  icoană,  pe  care  a  sărutat-o  de  mai  multe  ori  cu 
credinţă  şi  evlavie  mare. 

Săvârşirea  minunii.  Regele,  care  se  afla  în  dureri  cumplite  şi  în  chinurile 
morţii,  simte  deodată  uşurare.  Din  acel  moment  starea  sa  se  îmbunătăţeşte.  Doctorii  care 
îl  îngrijeau  constată  cu  surprindere  schimbarea  neaşteptată  care  s-a  produs  în  starea 
augustului  bolnav  şi  cu  toţii  o  atribuiesc  Atotputemicului  Dumnezeu,  care  dă  viaţă  şi 
ridică  din  patul  durerii  pe  cei  bolnavi. 

Organismul  slăbit  şi  amorţit  de  boală,  al  suveranului,  s-a  simţit  renăscut  şi  s-a 
împuternicit  în  mod  minunat.  îmbunătăţirea  a  venit  ca  un  torent,  căci  regele  chiar  în 
momentul  când  a  sărutat  sfânta  icoană,  fiind  foarte  mişcat,  a  fost  cuprins  de  puterea  lui 
Dumnezeu,  care  aşa  de  mare  influenţă  a  avut  asupra  sa,  încât  chiar  în  acel  moment  s-a 
spart  şi  a  plesnit  umflătura,  care  cuprindea  în  ea  infecţia,  şi  tot  puroiul  s-a  scurs  cu  furie 
afară. 

Minunea  se  săvârşise,  căci  din  acel  moment  regele  era  scăpat. 

„Regele  a  scăpat  cu  viaţă"  au  exclamat  cu  bucurie  doctorii  când  au  văzut 
aceasta.  Mulţimea  de  puroi  şi  infecţia,  care  ducea  la  groapă  pe  augustul  suveran,  a  ieşit 
din  trupul  său  slăbit.  Trupul,  rămânând  curat  şi  liber  de  orice  piedică,  a  putut  să-şi  revină, 
să  se  îndrepte  către  starea  sa  normală  şi  naturală  şi  să  poată  merge  spre  însănătoşire. 
Minunea  aceasta,  săvârşită  sub  ochii  tuturor,  a  fost  vestită  poporului  de  către  presă  prin 
ediţii  speciale  şi  toţi  au  simţit  bucurie  mare,  preamărind  pe  Dumnezeu.  Apoi  icoana  a  fost 
aşezată  deasupra  patului,  la  capul  regelui. 

Rugăciuni  de  recunoştinţă  şi  mulţumire.  Rugăciunile  n-au  încetat  a  se 
face  pentru  sănătatea  regelui.  Ele  erau  acum  unite  cu  rugăciuni  de  recunoştinţă  şi 
mulţumire.  Starea  sănătăţii  regelui  mergea  din  ce  în  ce  mai  bine.  Doctorii,  cu  mare 

surprindere,  constatau  zi  cu  zi  cum  însănătoşirea  revenea.  Regele  era  plin  de  speranţă  şi 
încredere  în  Preasfânta  Născătoare  de  Dumnezeu,  care  1-a  scăpat.  Sfânta  icoană  a  stat  la 
patul  augustului  suferind,  până  la  deplina  sa  însănătoşire  timp  de  aproape  două  luni 
(iulie).  Atunci  s-a  hotărât  plecarea  regelui  la  Dekelia  (reşedinţa  de  vară,  aproape  de 
Atena),  iar  sfânta  icoană  să  fie  transportată  înapoi  la  Tinos. 

Transportarea  sfintei  icoane  de  la  Palatul  Regal.  în  ziua  de  joi,  2  iulie, 
la  ora  19,  A.S.R.  Principele  Gheorghe,  după  ce  s-a  închinat,  a  sărutat  sfânta  icoană,  a 
ridicat-o  de  la  patul  de  suferinţă  (al  regelui),  şi  urmat  de  întreaga  familie  regală  s-a 
pogorât  în  grădina  palatului,  unde  se  afla  Regele.  Când  Moştenitorul  tronului,  îmbrăcat  în 
uniformă  de  amiral  de  marină,  s-a  apropiat  de  sfânta  icoană,  urmat  de  întreaga  familie 
regală.  Regele  s-a  ridicat  de  pe  scaunul  său  şi  închinându-se,  a  sărutat  sfânta  icoană. 
Acelaşi  lucru  l-au  făcut  şi  toţi  membrii  familiei  regale,  cu  regina  Sofia  în  frunte.  In  faţa 
Mitropoliei,  aşteptau  principii  Alexandru,  Nicolae  şi  Cristofor,  consiliul  de  Miniştrii, 
Mitropolitul,  membrii  Sfântului  Sinod,  înalţii  demnitari  civili  şi  mihtari  ai  statului,  clerul 
mitropolitan,  etc. 

Tedeumul  de  mulţumire.  Mitropolitul,  intrând  în  Mitropolie,  a  aşezat 
sfânta  icoană  pe  iconostas.  După  Tedeumul  de  mulţumire,  s-a  cântat  polihroniul  regal. 
Apoi  Mitropohtul  a  ţinut  o  cuvântare,  din  care  extragem  următoarele:  „Da,  Preasfântă 
Născătoare  de  Dumnezeu.  Auzi-tu-ne-ai  pe  noi  păcătoşii  şi  prin  minune  ai  ridicat  pe 
regele  nostru  din  patul  durerii  şi  ni  l-ai  dăruit  nouă  în  dephnă  sănătate.  Cu  credinţă  caldă 
ridicăm  mâinile  şi  ne  rugăm  la  Sfânta  şi  venerata  ta  icoană,  pe  care  în  acest  moment  fiul 
regelui  vindecat,  moştenitorul  Gheorghe,  iubitul  poporului,  plin  de  recunoştinţă  a  adus-o 
de  la  Palat  în  această  biserică,  ca  să  fie  aici  spre  închinare  pioasă,  bine-credinciosului  tău 
popor".  După  această  rugăciune,  moştenitorul  tronului  a  îngenunchiat  cel  dintâi,  s-a 

închinat  şi  făcând  mătănii  până  la  pământ,  a  sărutat  sfânta  icoană  şi  după  aceea  mâna 
Mitropolitului.  Exemplul  său  l-au  urmat  şi  ceilalţi  principi,  miniştrii  şi  toţi  oficialii. 

Religiozitatea  manifestată  de  locuitori.  Era  hotărât  ca  sfânta  icoană  să 
stea  în  biserica  Mitropohei  trei  zile,  pentru  ca  tot  poporul  din  Atena,  Pireu  şi  împrejurimi, 
să  vină  şi  să  se  închine.  Cele  trei  zile  s-au  prelungit  la  zece,  căci  închinătorii  din  zori  de  zi 
şi  până  la  miezul  nopţii,  nu  mai  încetau.  Este  cu  neputinţă  de  a  descrie  pietatea  şi 
religiozitatea  manifestată  de  locuitorii  Atenei,  Pireului  şi  din  împrejurimi.  In  tot  decursul 
celor  zece  zile,  biserica  Mitropohei,  ziua  şi  noaptea  era  asaltată  de  mh  de  credincioşi,  din 
toate  treptele  sociale  şi  de  toate  vârstele,  nerăbdători  de  a  se  închina  şi  a  săruta  sfânta 
icoană. 

Alte  două  minuni.  în  decursul  celor  zece  zile,  s-au  săvârşit  şi  două  minuni: 
Copilul  ofiţerului  de  marină  Vasile  Kaţirone,  orb  din  naştere,  când  a  fost  atins  de  sfânta 
icoană  i  s-au  deschis  ochii. 

De  asemenea  o  fetiţă.  Măria  Tzuderu,  în  etate  de  11  ani,  care  de  şapte  ani 
pierduse  vederea,  când  a  fost  adusă  de  mama  ei  şi  a  sărutat  sfânta  icoană,  îndată  a  strigat 
cu  glas  mare:  „Mamă,  văd!"... 

Poporul  care  se  afla  de  faţă  la  săvârşirea  acestor  minuni,  a  fost  cuprins  de  un 
cutremur  sacru.  Toţi  au  fost  cuprinşi  de  frică,  unită  cu  cea  mai  desăvârşită  evlavie. 
Entuziasmul  a  fost  de  nedescris.  Si  aceste  minuni  s-au  anunţat  imediat  de  către  toate 
ziarele  prin  ediţii  speciale,  în  Atena,  Pireu  precum  şi  în  toată  Grecia,  căci  un  popor  întreg 
era  martor  ocular  la  săvârşirea  lor. 

Ultima  zi  de  închinare.  Ultima  zi  de  închinare  era  ziua  de  11  iulie 
(sâmbătă).  Conform  programului  oficial  întocmit  de  Ministerul  Cultelor,  pentru 

transportarea  sfintei  icoane  de  la  Atena  la  Tinos,  în  dimineaţa  zilei  de  12  iulie  (Duminică) 
oraşul  Atena,  Pireu  şi  staţiunile  Falerului  vechi  şi  nou,  erau  în  sărbătoare. 

La  ora  şapte  şi  jumătate  dimineaţa,  erau  sosiţi  la  Mitropolie  casa  civilă  şi 
militară  a  M.S.  Regelui,  toţi  înalţii  demnitari  ai  Statului,  întreg  consiliul  de  Miniştri,  etc. 
S-a  început  imediat  slujba  Tedeumului.  La  ora  8  şi  jumătate,  înaltul  Ierarh,  în  veşminte 
arhiereşti,  iese  din  biserică  cu  sfânta  icoană  pe  braţe.  întreg  poporul  care  se  afla  pe  scări, 
cât  şi  mulţimea  care  umplea  piaţa  din  faţa  Mitropoliei  şi  toate  răspântiile,  au  căzut  în 
genunchi  şi  s-au  închinat.  S-a  dat  semnalul  ca  să  înceapă  salvele  de  artilerie  de  la 
Acropole  şi  sunarea  clopotelor  tuturor  bisericilor. 

Pe  vaporul  Averof .  în  sunetul  paradei  militare,  al  clopotelor  de  la  toate 
bisericile  din  Atena  şi  al  salvelor  de  artilerie  de  la  Acropole,  s-a  format  procesiunea  şi  a 
fost  pornită  sfânta  icoană  de  la  Mitropolie.  Cele  patru  trăsuri  regale  erau  precedate  de 
către  un  excadron  de  cavalerie.  Până  la  gara  din  piaţa  Concordiei,  soldaţii  prezentau 
arma,  mulţimea  de  popor,  care  aştepta  trecerea  pe  străzi  şi  pe  la  balcoane,  avea  făclii 
aprinse  şi  tămâietori.  Toţi  se  descopereau  cu  respect  şi  stăteau  în  genunchi  închinându-se 
fiecare  şi  rugându-se  lui  Dumnezeu  pentru  milă  şi  ajutor.  Atât  staţia  cât  şi  piaţa  de  la 
Noul  Faler  erau  luate  cu  asalt  de  popor  încă  din  zorii  zilei.  La  ora  nouă  şi  jumătate 
dimineaţa,  soseşte  trenul  regal  cu  procesiunea.  Cel  dintâi  care  s-a  pogorât  din  tren  a  fost 
Mitropolitul,  ţinând  sfânta  icoană,  iar  după  el  prinţul  Alexandru,  miniştri,  etc.  Când 
înaltul  Ierarh,  cu  sfânta  icoană,  s-a  pogorât  de  pe  estrada  cea  mare  şi  a  luat  loc  în 
vaporaşul  Kilkiş  (un  bastiment  de  război),  întreaga  flotă  greacă  aflată  la  Faler,  a  început  a 
trage  salve  de  tunuri.  Acestea  au  ţinut  tot  timpul  până  ce  vaporaşul  cu  sfânta  icoană,  în 
care  se  mai  aflau  şi  prinţul  Nicolae,  miniştri,  etc,  a  ajuns  la  cuirasatul  Averof  La  scara 
vaporului.  Mitropolitul  a  fost  întâmpinat  de  contra  amiralul  Kunduriotis  şi  Preotul 
vaporului  în  veşminte  sacerdotale  şi  cu  Sf  Evanghehe,  oferind-o  spre  sărutare  şi 
închinare  înaltului  Ierarh,  prinţului  moştenitor,  miniştrilor.  Icoana  a  fost  aşezată  în 

paraclisul  vaporului.  In  salvele  date  de  tunurile  de  pe  vapor,  Averof  împodobit  cu 
steaguri,  a  pornit  spre  Tinos.  înaintea  sa  avea  bastimentele  de  război.  Pantera  şi  Vulturul, 
iar  în  urmă  Victoria  şi  Aspida.  Averof  era  la  mijloc.  In  timpul  navigaţiei,  întregul  echipaj 
al  lui  Averof  a  defilat  şi  închinându-se,  fiecare  marinar  a  sărutat  sfânta  icoană  făcătoare 
de  minuni. 

în  biserica  Evanghelistriei.  La  orele  16,  cele  cinci  bastimente  ancorau  la 
Tinos.  Atunci,  în  paraclisul  vaporului,  s-a  făcut  un  Tedeum  de  mulţumire.  Sosiţi  la  chei, 
înaltul  Ierarh  a  încredinţat  sfânta  icoană  P.S.  Episcop  Atanasie  al  Siriei.  Debarcaderul  era 
aşternut  cu  tapete,  iar  la  intrare  un  finmos  arc  împodobit  cu  portretele  Regelui  şi  al 
Reginei.  Pe  arcada  lui  era  inscripţia:  „Bucură-te,  împărăteasa  Cerului".  In  frunte  mergând 
simbolurile  heruvimice  şi  serafimice,  urmând  după  aceea  şi  peste  30  de  preoţi, 
procesiunea  a  pornit  pe  jos  către  biserica  Evanghelistriei,  unde  se  păstrează  sfânta  icoană. 
Astfel  s-a  făcut  intrarea  în  biserica  Evanghelistriei,  unde  se  află  atâta  bogăţie  şi  daruri 
preţioase  depuse  aici,  spre  pomenirea  minunilor  ce  s-au  făcut  prin  această  sfânta  icoană. 

Dacă  această  minune  mare,  săvârşită  în  Grecia,  nu  este  cunoscută  absolut  de 
toată  lumea,  cauza  este  că  pe  acel  timp  Europa  întreagă  era  cuprinsă  de  marele  război 
mondial.  Dar  minunea  ca  să  o  vezi,  trebuie  să  ai  credinţă  în  Dumnezeu  şi  să  crezi  în 
pronia  Sa.  Trebuie  să  fii  întărit  în  această  credinţă.  Să  trăieşti  în  ea;  şi  să  o  urmăreşti. 
Numai  astfel  se  poate  vedea  minunea  (Minunile  Icoanei  Maicii  Domnului  - 
Evanghehsmos  -  de  Preot  Grivas  D.  Cruceanu). 

MINUNEA  434  -  Maica  Domnului  împlineşte  legământul  sfânt  a  unei 
copile  care  dorea  să  meargă  la  mănăstire 

în  anul  1928,  în  ziua  de  15  decembrie,  în  familia  lui  Gheorghe  şi  Elena 
Crengăniş,  din  comuna  Andrieşeşti,  judeţul  Iaşi,  s-a  născut  cea  de -a  treia  fiică,  căreia  la 
Sf  Botez  i-a  pus  numele  Virginia.  Venirea  ei  pe  lume  a  dezamăgit  pe  părinţii  săi,  care 
doreau  nespus  de  mult  să  aibă  un  copil  de  parte  bărbătească.  Mama  ei  era  foarte 
credincioasă,  iar  tatăl  ei,  cu  toate  că  nu  era  un  necredincios,  totuşi  era  un  om  care,  faţă  de 
credinţa  în  Dumnezeu  şi  facerea  faptelor  creştineşti,  era  indiferent  şi  rece  până  la 
împietrire.  Virginia  crescând  mai  mărişoară,  în  sânul  familiei,  a  primit  de  la  mama  sa  o 
educaţie  simplă  şi  curată,  de  credinţă  nezdruncinată  în  Dumnezeu  şi  de  rugăciune  şi 
evlavie  fierbinte  către  Maica  Domnului.  Pe  măsură  ce  creştea,  această  copiliţă  se  arăta  a 
fi  deosebită  de  ceilalţi  copiii  de  seama  ei.  Când  mama  ei  o  lăsa  liberă  să  se  joace  cu 
copiii,  ea  nu  era  atrasă  spre  aceasta,  ci  se  retrăgea  întotdeauna  în  mijlocul  oiţelor  ce  le 
aveau  părinţii  ei  şi  se  juca  cu  mieluşeii  pe  care  îi  iubea  din  toată  inima.  Adeseori  obosind 
de  joacă,  mama  ei  o  găsea  dormind  în  mijlocul  oilor.  Această  apropiere  a  ei  de  oile  şi 
mieluşeii  cei  necuvântători  era  o  mai  înainte-vestire  că  şi  ea  va  deveni  o  mieluşea 
binecuvântată  a  Păstorului  Hristos,  prin  martiriu  urmând  să  îndure  suferinţe  de  o  viaţă 
întreagă. 

împreună  cu  mama  şi  cu  o  mătuşă  a  ei  făceau  rugăciuni  pe  ascuns  de  tatăl 
său,  care  nu  suporta  să  le  vadă  rugându-se,  şi  făcea  mare  scandal.  După  ce  a  început  să 
citească,  lua  câte  o  cărticică  cu  rugăciuni  către  Maica  Domnului,  se  ascundea  într-un  dud 
stufos  şi  se  ruga  acolo  spre  a  nu  fi  văzută  de  tatăl  ei. 

La  vârsta  de  13-14  ani,  într-o  zi  de  duminică,  pe  când  se  afla  în  biserică,  a 
venit  la  sfânta  slujbă  o  călugăriţă,  de  loc  din  satul  vecin.  Fiind  rugată,  a  început  să  cânte 
şi  ea,  precum  era  obişnuită  la  mănăstire.  Cântarea  ei  dulce  şi  plăcută,  a  mişcat  atât  de 

mult  pe  copilă,  încât  i  se  părea  că  aude  şi  vede  o  persoană  venită  din  lumea  cerească.  Atât 
de  mult  a  fost  copleşită  de  o  emoţie  deosebită  faţă  de  această  măicuţă  şi  de  cântarea  ei, 
încât  a  început  să  verse  lacrimi  cu  îmbelşugare.  Era  pentru  prima  dată  când  a  văzut  şi 
auzit  cântând  o  măicuţă.  Din  acel  moment  i  s-a  aprins  inima  de  dorinţa  de  a  merge  şi  ea  la 
mănăstire.  Când  s-a  întors  acasă,  i-a  făcut  cunoscută  mamei  dorinţa  ei  şi  ea  a  consimţit  la 
aceasta,  dar  tatăl  s-a  împotrivit  cu  totul,  zicând  că  el  nu  poate  trăi,  ştiind  că  copilul  lui  se 
află  închis  între  zidurile  unei  mănăstiri.  Atunci  Virginia  plângând  mult,  a  trebuit  să 
rămână  pe  loc. 

La  vârsta  de  15-16  ani  s-a  îmbolnăvit  de  peritonită  (cu  lichid)  şi  i  s-a  făcut 
tratament  acasă.  In  acest  timp,  ea  ardea  de  aceeaşi  dorinţă,  de  a  merge  la  mănăstire,  dar 
tatăl  său  avea  acum  un  argument  în  plus  spre  a  nu  o  lăsa,  faptul  că  era  bolnavă.  Văzând  că 
nu  este  nici  o  scăpare,  Virginia  s-a  rugat  cu  lacrimi  Maicii  Domnului,  făgăduind  că  de  se 
va  face  sănătoasă,  va  merge  la  mănăstire,  chiar  şi  fară  voia  părinţilor,  iar  de  nu-şi  va 
respecta  cuvântul,  sau  peste  voia  ei  va  fi  împiedicată  de  a-şi  împlini  făgăduinţa,  s-a  jurat 
pe  sine  să  nu  mai  fie  om  sănătos  pe  toată  viaţa  ei. 

Intre  timp  tatăl  ei  a  murit  şi  acum  lucrurile  s-au  complicat  şi  mai  mult  căci  nu 
a  putut  să  mai  plece  din  cauza  mamei,  pe  care  ar  fi  îndurerat-o  profund.  în  urma 
rugăciunii  şi  a  făgăduinţei  solemne  pe  care  a  facut-o  către  Maica  Domnului,  situaţia 
sănătăţii  ei  a  început  să  se  înrăutăţească  tot  mai  mult.  A  fost  nevoie  de  mai  multe 
intemări:  la  Iaşi,  la  Agigea  şi  Bucureşti  şi  de  1 1  intervenţii  chirurgicale.  Toate  încercările 
au  rămas  zadarnice,  fiind  cuprinsă  de  tuberculoză  osoasă  la  coloană,  însoţită  de  infecţii 
ale  cărora  focar  nu  s-a  stins  până  la  moarte.  Astfel  a  fost  condamnată  la  o  zăcere  cu  faţa 
în  jos,  pe  timp  de  23  de  ani  în  spitalul  de  Ortopedie  Foişorul  de  Foc  din  Bucureşti,  în 
cunoscutul  salon  nr.  11,  după  ce  (mai  întâi)  a  petrecut  11  ani,  numai  în  intemări  şi 
externări.  Rugăciunea  pe  care  a  facut-o  Maicii  Domnului,  prin  care  cerea  ca,  în  caz  de  nu 
va  putea  merge  la  mănăstire,  să  nu  mai  fie  om  în  toată  viaţa,  s-a  împlinit  cu  exactitate.  De 

aceea,  pe  parcursul  anilor  care  au  urmat,  ea  a  primit  această  suferinţă  fară  cârtire,  ca 
urmare  a  unei  datorii  neachitate. 

Suferinţa  ei  îndelungată,  însoţită  de  rugăciune  permanentă  şi  mare  răbdare, 
atât  de  mult  au  purificat-o  sufleteşte,  încât  părea  mai  mult  o  fiinţă  cerească  decât 
pământească.  Devenind  vas  ales  al  lui  Dumnezeu,  a  dobândit  mult  dar  şi  dulceaţă  la 
cuvânt,  încât  uimea  pe  toţi  cei  care  o  vedeau  şi  ascultau.  De  aceea  adeseori  salonul  ei  era 
plin  de  personalul  spitalului  şi  de  pacienţi,  vizitatori,  care  o  ascultau  cu  multă  atenţie  şi 
plăcere.  De  asemenea  era  vizitată  şi  de  foarte  mulţi  credincioşi  din  Bucureşti,  iar  alţii 
venind  de  la  mari  depărtări.  Ea  alina  cu  cuvântul  suferinţele  celor  cuprinşi  de  întristare  şi 
de  mari  dureri  sufleteşti  şi  întorcea  la  dragostea  de  Dumnezeu,  pe  cei  ce  o  ascultau  cu 
sinceritate. 

Prin  suferinţă,  ea  a  câştigat  o  foarte  mare  sensibilitate  sufletească,  o  profundă 
înţelegere  faţă  de  neputinţele  omeneşti,  şi  statornicie  în  apărarea  dreptei  credinţe.  In  tot 
timpul  acestei  pironiri  la  pat,  ea  a  citit  foarte  mult  şi  s-a  luminat  la  minte  prin  cuvântul  lui 
Dumnezeu.  Adeseori  fiind  asaltată  de  sectanţii  care  încercau  să  o  ameţească  cu 
învăţăturile  lor  false,  ea  însă  ştia  să  le  răspundă  politicos,  uneori  tăcea  şi  rămânea 
statornică  în  învăţătura  Sfintei  noastre  Biserici  Ortodoxe. 

Patul  ei  de  suferinţă  se  afla  aşezat  într-un  colţ  al  salonului  11  şi  era  de  o 
construcţie  specială  (ce  semăna  a  sicriu).  Pe  marginea  dinspre  perete  avea  o  banchetă  pe 
care  erau  aşezate:  cărţi  sfinte,  icoane,  candelă  care  ardea  neîncetat  şi  câteva  ghivece  cu 
flori  naturale.  Toate  acestea  produceau  o  deosebită  plăcere  şi  atracţie  vizitatorilor  care 
simţeau  iradiind  din  acest  colţ  farmecul  purităţii  fecioreşti  şi  binecuvântarea  sfinţeniei  ce 
izvora  din  suferinţă. 

Patul  acesta,  pe  durata  celor  23  de  ani  de  pătimire,  a  fost  ca  şi  un  amvon,  de 
la  care  Virginia  a  predicat,  mai  puţin  prin  grai,  cât  mai  ales  prin  viaţa  şi  suferinţa  ei, 
predică  ce  a  răsunat  nu  numai  în  salonul  nr.  1 1 ,  ci  în  tot  spitalul  şi  în  afara  acestuia  până 
la  mari  depărtări.  Toate  bolnavele  din  salonul  nr.  1 1  şi  din  alte  saloane,  se  întorceau  cu 

sufletul  complet  transformat,  înnoit  din  punct  de  vedere  duhovnicesc,  socotind  zilele  de 
spitalizare  ca  cele  mai  frumoase  din  viaţa  lor. 

Patul  său  de  suferinţă  a  fost  ca  o  vatră  caldă  a  credinţei  creştine,  care  iradia 
căldura  celei  mai  curate  iubiri  de  Dumnezeu  şi  de  oameni,  la  care  se  topea  şi  gheaţa  cea 
mai  groasă  de  pe  inimile  împietrite  de  necredinţă.  Patul  său  de  suferinţă  era  izvor 
duhovnicesc  ce  scăpa  şi  potolea  setea  sufletelor  dogorite  de  arşiţa  necazurilor.  Era  cămin 
părintesc,  în  jurul  căruia  toţi  se  regăseau  ca  fii  ai  Părintelui  Ceresc  şi  fraţi  ai 
Mântuitorului  Hristos,  Care  a  suferit  şi  S-a  răstignit  pentru  noi.  Patul  său  de  suferinţă  era 
ca  o  uzină  spirituală  pentru  spitalul  Foişor,  de  unde  întreg  personalul  medical  şi  de 
serviciu,  primea  curentul  duhovnicesc  de  paşnică  şi  călduroasă  activitate  binefăcătoare. 

Virginia  era  ca  o  farmacie  duhovnicească,  de  unde  toţi  cei  ce  aveau  pe  suflet 
răni  ascunse  şi  netămăduite,  primeau  ca  o  alifie  vindecătoare,  cuvântul  mâigâietor  al 
Evanghehei  trăite,  cuvânt  dres  cu  sarea  înţelepciunii  şi  dătător  de  pace  sufletească.  Lângă 
patul  ei  s-au  regăsit  fraţii  şi  surorile  întru  Domnul,  pentru  a  da  slavă  lui  Dumnezeu, 
văzând  această  fiinţă  nobilă,  care  prin  dăruire  şi  răbdare  s-a  răstignit  de  bunăvoie  pentru 
toată  viaţa  pe  crucea  suferinţei.  Cine  a  avut  fericirea  să  o  cunoască,  nu  s-a  mai  putut 
despărţi  de  ea,  de  dulceaţa  cuvântului  său,  de  mireasma  plăcută  ce  se  simţea  în  salonul  în 
care  se  afla.  Era  captivantă  prin  curăţia  ei,  prin  dragostea  faţă  de  aproapele,  prin  răbdarea 
şi  bărbăţia  cu  care  biruia  durerile  trupului.  Toate  aceste  daruri  le-a  câştigat  prin  credinţa 
şi  dragostea  cea  mare  pe  care  o  avea  către  Maica  Domnului.  Ea  se  ruga  către  Dânsa 
neîncetat  şi-i  pomenea  numele  cu  cea  mai  caldă  afecţiune.  Dorul  de  casa  părintească,  de 
cele  două  surori  şi  mai  cu  seamă  de  mama  care  a  născut-o,  de  care  a  trebuit  să  se  despartă 
pentru  totdeauna,  şi  1-a  putut  potoli  prin  neţărmurita  iubire  faţă  de  Maica  orfanilor  şi  a 
săracilor.  Maica  celor  străini  şi  copleşiţi  de  suferinţe  cumplite.  Maica  Domnului  nostru 
lisus  Hristos.  Iubind  din  toată  inima  ei  feciorelnică  pe  Preasfânta  Fecioară  şi  Maică,  a  fost 
şi  ea  iubită  de  Dânsa  şi  încărcată  de  minunate  daruri  duhovniceşti.  Din  rândurile  ce 

urmează  se  va  vedea  cât  de  mult  o  iubea  Maica  Domnului  şi  de  câtă  purtare  de  grijă  şi 
protecţie  s-a  învrednicit  din  partea  Ei. 

Era  prin  anul  1977,  ultimul  an  din  viaţa  Virginiei,  cu  puţin  timp  înainte  de 
cutremurul  cel  mare  care  s-a  produs  pe  4  martie.  In  acel  timp,  o  creştină  din  Bucureşti,  pe 
nume  Vasilica,  a  avut  un  vis  prevestitor.  A  văzut  pe  cer  o  cruce  mare,  neagră  şi  a  auzit  un 
glas  ca  de  tunet  care  a  rostit  „Crezul",  de  la  început  până  la  sfârşit,  apoi  a  rostit:  „Credeţi 
în  Fiul  lui  Dumnezeu".  Această  creştină  fiind  convertită  de  Virginia  la  o  trăire  cu 
adevărat  creştinească,  adeseori  o  cerceta  şi  îi  cerea  sfaturi  în  toate  nedumeririle  ce  le 
întâmpina  în  viaţa  creştinească  pe  care  a  început-o.  Fiind  foarte  zguduită  de  acest  vis,  a 
mers  la  dânsa  şi  a  întrebat-o  ce  ar  putea  să  însemneze  aceasta.  Atunci  dânsa  i-a  răspuns 
profetic:  „Acest  vis  este  o  prevestire  pentru  un  mare  doliu  ce  se  va  abate  peste  toată  ţara 
noastră".  Peste  câteva  zile  s-a  produs  cutremurul  cel  mare  din  4  martie. 

în  seara  zilei  în  care  s-a  întâmplat  marele  cataclism,  prin  purtarea  de  grijă  a 
lui  Dumnezeu  şi  cu  rugăciunile  Maicii  Domnului,  salonul  nr.  1 1  era  plin  de  bolnavi,  care 
ţinând  lumânări  aprinse  în  mâini,  făceau  rugăciuni  cu  toţii.  După  ce  s-au  rugat  împreună, 
în  momentul  premergător  cutremurului,  cântau  o  cântare  duhovnicească,  care  avea  drept 
refren  cuvintele:  „Treziţi-vă...  treziţi-vă".  Pe  când  se  cântau  ultimele  strofe,  a  început  să 
se  zguduie  pământul  şi  atunci  toţi  bolnavii  au  fugit  afară  şi  a  rămas  în  salon  numai 
Virginica  singură.  Atunci  ea  a  început  să  se  roage  şi  să  strige  către  Maica  Domnului: 
„Maica  Domnului...  Maica  Domnului...  ajută-mă  şi  mă  acoperă  pe  mine  păcătoasa".  Şi 
într-adevăr  Maica  Domnului  a  acoperit-o,  căci  din  tot  ce  se  afla  în  cameră  şi  mai  ales  pe 
lângă  patul  ei:  cărţi,  icoane,  candelă  aprinsă,  ghivece  cu  flori,  nimic  nu  s-a  răsturnat, 
nimic  nu  s-a  spart.  Totul  a  rămas  intact,  spre  uimirea  tuturor.  De  aici  se  vede  că  Maica 
Domnului  i-a  ascultat  rugăciunea  şi  a  protejat-o  în  chip  minunat. 

In  acest  an,  1977,  prin  dragostea  şi  bunăvoinţa  credincioşilor  care  o  iubeau,  a 
fost  dusă  de  trei  ori  la  Mănăstirea  Cemica,  pentru  a  participa  la  Sf  Maslu.  Pe  tot  timpul 
oficierii  rugăciunilor,  ea  a  stat  pe  targă  cu  faţa  în  jos  şi  numai  uneori  ridica  puţin  capul 

pentru  a  fi  mimită  cu  untdelemn  sfinţit.  Intr-unul  din  aceste  momente,  Preotul  N.B.  din 
această  Mănăstire,  mărturiseşte  că  a  văzut  faţa  ei  atât  de  luminată,  încât  semăna  a  fi  mai 
mult  îngerească  decât  omenească.  Apoi  mărturiseşte  deasemeni,  cum  că  a  văzut  cu  o  zi 
înainte  de  repauzare,  pe  Virginia  prin  curtea  mănăstirii,  însoţită  de  o  gloată  foarte  mare. 
Pentru  aceasta,  după  ce  a  fost  înmormântată  în  cimitirul  mănăstirii,  el  de  bunăvoie  a 
tămâiat  mormântul  40  de  zile,  cu  convingerea  că  prin  aceasta  slujeşte  sfinţilor. 

Fiind  adusă  înapoi  la  patul  său  de  suferinţă,  după  cel  de  al  treilea  Sfânt 
Maslu,  au  fost  ascultate  rugăciunile  Sfinţiţilor  Slujitori  ai  Bisericii,  care  au  cerut  de  la 
Dumnezeu  iertarea  şi  dezlegarea  păcatelor  roabei  Sale,  Virginia.  Ea  simţea  că  se  apropie 
cu  grăbire  de  momentul  plecării  din  această  viaţă  plină  de  suferinţă,  spre  viaţa  cea  fericită 
şi  odihna  cea  bine  meritată.  Dar  un  singur  lucru  o  îngrijora  cel  mai  mult  şi  anume  faptul 
că  sora  Felicia,  femeia  care  o  îngrijea  cel  mai  mult  şi  avea  toate  cele  pentru  îngropare  în 
seama  ei,  precum  şi  loc  de  veci  promis,  în  cimitirul  Cemica,  era  plecată  la  Ierusalim 
pentru  două  luni.  Şi  nu  avea  nici  o  posibilitate  să  o  anunţe,  spre  a  veni  în  ţară,  acum  când 
era  atât  de  necesară  prezenţa  ei  aici.  Atunci  Virginia  a  început  să  se  roage  Maicii 
Domnului,  ca  să  o  ajute  în  această  mare  nevoie  în  care  se  afla.  Maica  Domnului  i-a 
ascultat  rugăciunea  ei  curată  şi  a  adus-o  la  îndeplinire  în  chip  minunat.  Pe  când  acea 
creştină  se  afla  la  Ierusalim,  ascultând  Sfânta  Slujbă,  un  Preot  slujitor,  în  timp  ce  tămâia 
s-a  oprit  în  dreptul  ei  şi  fară  să  o  cunoască  i-a  zis,  în  două  zile  la  rând:  „Dumneata  trebuie 
să  te  întorci  în  ţară  numaidecât,  căci  te  aşteaptă  un  necaz".  Fiind  foarte  zbuciumată  şi 
neştiind  ce  să  facă,  s-a  sfătuit  cu  maicile  la  care  găzduise  şi  ele  au  îndemnat-o  să  plece 
imediat,  căci  Preotul  respectiv  este  văzător  cu  duhul.  Ajungând  la  Bucureşti,  a  găsit  pe 
Virginia  aproape  de  trecerea  din  viaţă  şi  a  aflat  cum  că  ea  s-a  rugat  Maicii  Domnului  să  o 
trimită  acasă,  şi  rugăciunea  ei  a  fost  ascultată.  Fiind  îngrijită  sufleteşte,  ea  a  repauzat  în 
pace  şi  spre  uimirea  tuturor,  trupul  ei  a  răspândit  bună-mireasmă.  A  fost  condusă  de 
foarte  mulţi  credincioşi  şi  Preoţi,  cu  multă  cinste  şi  evlavie,  până  la  Mănăstirea  Cemica. 
După  ce  s-a  slujit  Sfânta  Slujbă  de  înmormântare  şi  s-au  rostit  cuvinte  de  laudă  prin  care 

s-a  cinstit  nevoinţă  ei  cea  mucenicească,  a  fost  înmormântată  în  groapa  dăruită  de  sora 
Felicia.  Cu  toţii  aveau  convingerea  că  au  condus  pe  ultimul  drum  o  persoană  care,  prin 
rugăciune  şi  suferinţa  grea  suportată  cu  îndelungă-răbdare,  a  dobândit  de  la  Dumnezeu 
darul  sfinţeniei. 


MINUNEA  435  -  Minunea  de  la  şcoala  primară  din  satul  Saravali-Patra, 

Grecia 

Era  vineri,  21  aprilie  1989,  în  jurul  orei  10  dimineaţa.  Elevii  şcolii  erau  în 
recreaţie.  în  clasă  se  aflau  numai  câteva  eleve  care  îşi  pregăteau  lecţiile.  Deodată, 
ridicându-şi  ochii  la  icoana  care  atâma  pe  perete,  văd  că  ochii  Domnului  lisus  Hristos  din 
icoană  se  mişcă  la  dreapta  şi  la  stânga.  Lucru  inexplicabil,  dar  neîndoielnic.  Se  uită  din 
nou,  mai  cu  atenţie;  aşa  era  cu  adevărat.  Fără  îndoială  era  o  minune.  îndată  elevele 
aleargă  la  cancelarie  şi-i  spun  învăţătorului  lor,  care  era  şi  preot,  preotul  Constantin 
Canelos.  Minunea  continuă.  Preotul  s-a  străduit  să-i  liniştească  pe  copii.  Mulţi  din  ei 
plângeau,  fiind  foarte  emoţionaţi. 

Când,  după  puţin,  a  început  lecţia  (în  această  sală  chiar  preotul  ţinea  lecţiile 
cu  clasele  V  şi  VI,  despre  Patimile  Domnului),  a  fost  întrerupt  de  strigătele  copiilor: 
„Părinte,  uită-te!".  Preotul  s-a  întors  spre  icoană  şi  vede  cum  buzele  Domnului  se  închid 
şi  se  deschid,  cum  îşi  mişcă  mâinile  şi  degetele  şi  culoarea  feţei  i  se  schimbă  în  tonuri 
nemaivăzute  şi  cu  neputinţă  de  descris. 

Părintele  cheamă  pe  directorul  şcoHi,  care  văzând  minunea  s-a  făcut  galben 
ca  ceara.  La  propunerea  preotului,  au  fost  de  acord  să  se  facă  agheasmă.  Copiii  cuprinşi 
de  spaimă  s-au  aşezat  în  genunchi  cu  fruntea  la  pământ,  ca  să  nu  vadă.  Când  preotul  citea 

Evanghelia,  copiii  l-au  întrerupt  cu  exclamaţia:  „O,  o,  o,  Dumnezeule!".  Pentru  că  vedeau 
pe  Hristos  că  vorbeşte,  că  a  binecuvântat  pe  copii  de  trei  ori,  că  închide  şi  deschide 
Evangheha,  şi  că  îşi  fereşte  haina  ca  să  i  se  vadă  rana  din  coastă. 

In  jurul  orei  12,  agheasmă  s-a  terminat,  dar  minunea  continua.  Despre 
minune  a  auzit  şi  educatoarea  şcohi  care,  cum  a  intrat  în  clasă,  văzând  pe  Hristos  că  se 
uită  la  ea  cu  asprime  şi  cu  mânie,  a  fugit  îngrozită.  îndată  au  intrat  în  clasa  unde  era 
icoana  şi  ceilalţi  învăţători.  Toţi  au  văzut  minunea,  au  îngenunchiat  şi  s-au  închinat 
Domnului.  După  puţin  timp,  când  icoana  a  încetat  să  mai  facă  vreo  mişcare,  copiii  au 
mers  la  clasele  lor,  unde  au  văzut  că  toate  hărţile  ieşiseră  din  cuiul  de  sus  şi  atâmau  în  jos. 
Apoi  în  clasa  a  IlI-a,  pe  harta  Greciei,  apăruseră  trei  pete  negre  deasupra  oraşelor  Atena, 
Patra  şi  Zakintos.  In  jurul  orei  12,  minunea  a  încetat.  Atunci  preotul  a  luat  icoana  din 
perete  şi  a  sărutat-o.  Lumea  era  aşa  de  înfricoşată,  încât  numai  câţiva  au  îndrăznit  să-şi 
atingă  buzele  de  ea.  Mai  pe  urmă  preotul  a  dus  sfânta  icoană  la  biserică  şi  a  aşezat-o  pe 
iconostas,  spre  închinare.  Mulţi  dintre  copiii  care  văzuseră  minunea,  în  mai  multe  nopţi 
după  aceea,  au  avut  spaime  în  vis.  (Ziarul  „Dreptatea",  duminică  29  iulie  1990.  După 
revista  „Mărturie  Aghioritică",  nr.  4/1989). 

